
1.  «Cuvintele  ascetice»  sau  «despre  nevoinţă»,  ale  sfintu-lui  Isaac 
Şirul,  au  fost  foarte  mult  folosite  în  viaţa  monahismului  răsăritean.  Dovadă 
sînt  mulţii  codici  manuscrişi  care  le  cuprind.  Ele  au  fost  traduse  din  limba 
siriacă  în  cea  greacă  de  doi  călugări,  Avramie  şi  Patrichie  flin  Mînăstirea 
Sfintul  Sava,  de  lingă  Betleem.  Numărul  Cuvintelor  variază,  după  cum 
unele  părţi  ale  lor  au  fost  rotunjite  în  Cuvinte  aparte,  sau  au  fost  încadrate 
în  altele.  în  general  numărul  lor  variază  intre  85  şi  99.  La  acestea  se  adaugă 
patru  epistole.  Nici  ordinea  lor  nu  e  totdeauna  aceeaşi.  Cele  mai  multe  ştiri 
în  chestiunea  aceasta  le  dă  Nichifor  Theotoche  în  Introducerea  la  ediţia  sa 
din  1770,  din  Lipsea,  prima  ediţie  tipărită  a  Cuvintelor  sfîntului  Isaac 
Şirul,  în  greceşte. 

Textul  tipărit  de  Nichifor  Theotoche,  şi  retipărit  la  1895,  în  Atena,  de 
ieromonahul  Ioachim  Spetzieri,  e  plin  de  greşeli  gramaticale  şi  sintactice. 
Nichifor  Theotoche  a  constatat  că  textul  e  la  fel  în  toţi  codicii  manuscrişi  pe 
care  i-a  cunoscut  şi  de  aceea  consideră  că  această  formă  a  lor  se  datoreşte 
traducătorilor  înşişi.  Aceasta  face  ca  orice  traducere  a  lui  să  fie  în  oarecare 
măsură  o  adevărată  reconstruire,  mai  mult  sau  mai  puţin  corespunzătoare,  a 
conţinutului  care  derivă  de  la  autor.  Tot  aceasta  face  ca  traducerea 
românească  publicată  în  1819  la  Mînăstirea  Neamţ,  prin  silinţa  şi  purtarea 
de  grijă  a  Arhimandritului  Ilarie,  stareţul  Mînăstirilor  Neamţ  şi  Secu,  să  fie 
foarte  greu  de  înţeles,  fiind  făcută  în  mod  literal  după  textul  grec  atît  de 
defectuos.  Traducerea  românească  mai  nouă,  netipărită,  e  şi  ea  de  multe  ori 
destul  de  depărtată  de  conţinutul  textului  grecesc. 

Noi  ne-am  silit  să  facem  o  traducere,  pe  de  o  parte,  cît  mai  fidelă,  pe  de 
alta,  în  propoziţii  cît  mai  inteligibile. 

Nichifor  Theotoche,  întemeindu-se  pe  Epistola  sfîntului  Isaac  trimisă  lui 
Simeon  şi  socotind  că  acest  Simeon  e  Simion  Stîlpnicul  cel  tînăr  (care  a  trăit 
între  531 — 596),  socoteşte  că  Isaac  a  trăit  în  acest  secol,  sfîrşindu-şi  viaţa 
înainte  de  anul  600. 

0.  Bardenhewer  declară  că,  pe  baza  «cercetărilor  mai 
noi»,  acest  Isaac  ar  fi  trăit  către  sfîrşitul  sec.  VII  \ 

H.  G.  Beck  merge  mai  departe,  afirmînd  că  Isaac  a  fost  în  sec.  VII, 
timp  de  cîteva  luni,  episcop  nestorian  al  Ninivei  şi  că  prin  el  «a  intrat 


mistica  lui  Evagrie  în  Bizanţ.  Traducătorii  lui  în  greceşte  dau  textele  citate 
de  Isaac  din  Evagrie  sub  numele  sfîntului  Grigorie  de  Nyssa.  «Deşi  Isaac 
cunoaşte  şi  pe  Dionisie  Pseudo-Areopagitul,  el  urmează  în  prima  linie 
sistemul  lui  Evagrie»  2. 

Socotim  însă  că  problema  identităţii  lui  Isaac  nu  e  încă  rezolvată,  aşa 
cum  şi  baza  siriacă  a  textului  lui  grec  cere  studii  serioase  înainte  de  a  fi 
rezolvată.  S-au  mai  dat  şi  în  privinţa  altor  autori  şi  a  scrierilor  lor  anumite 
sentinţe,  care  s-au  dovedit  pe  urmă  greşite  (Macarie,  THadoh,  sfîntul  Maxim 
Mărturisitorul  etc). 

Identificarea  autorului  nostru  cu  un  episcop  nestorian  al  Ninivei  ridică 
unele  întrebări  greu  de  rezolvat  în  cadrul  a-cestei  ipoteze.  De  ex.  :  cum  a 
putut  un  adept  al  nestorianis-mului,  care  desparte  strict  în  Hristos  persoana 
dumnezeiască  de  cea  omenească,  să  adopte  mistica  evagriană  care  aproape 
confundă  dumnezeiescul  cu  adîncul  omului  ?  Cum  a  putut  apoi  un  evagrian 
să  folosească  atît  de  frecvent  pe  Dionisie  Areopagitul,  care  e  la  antipodul  lui 
Evagrie,  prin  plasarea  lui  Dumnezeu  într-o  transcendenţă  atît  de  accentuată 
?  Sînt  apoi  în  textul  lui  Isaac  propoziţii  direct  opuse  nestorianismu-lui.  De 
ex.  :  «Hristos  a  înfăptuit  înnoirea  firii  noastre  prin  ipostasul  Lui»  (Ep.  IV). 
Doar  se  ştie  că  nestorianismul  vorbea  de  două  ipostasuri  în  Hristos.  Contrare 
nestorianismului  sînt  şi  afirmări  ca  acestea  ale  autorului  nostru  :  «Iar  ca 
sfirşit  al  acestora  L-a  dat  Dumnezeu  şi  Domnul,  pentru  dragostea  Lui,  pe 
Fiul  Său  prin  cruce  spre  moarte».  «Şi  ne-a  apropiat  pe  noi  de  Sine  în 
moartea  unuia  născut  Fiului  Său»  (Cuvîntul  LXXXI).  Se  ştie  că  după 
Nestorie  nu  Fiul  lui  Dumnezeu  a  murit  în  firea  Sa  omenească,  ci  omul  Iisus. 

Este  apoi  curios  că  Isaac  foloseşte  frecvent  pe  Dionisie  Areopagitul,  dar 
nu  cunoaşte  pe  sfîntul  Maxim  Mărturisitorul.  Ar  fi  putut  trece  cu  vederea 
marea  operă  ascetico-mistică  a  sfîntului  Maxim,  dacă  ar  fi  trăit  după  el,  sau 
ar  fi  fost  contemporan  cu  el,  mai  precis,  dacă  ar  fi  scris  după  ce  acesta  şi-a 

1.  Geschichte  der  altkirchlichen  Liteiatut,  V,  Bând,  1932,  p.  74. 

2.  Kiiche  und  Theologische  Literatur  im  Bysantinischen  Reich,  Miin- 
chen,  1959,  p.  453. 

încheiat  opera  lui  ascetico-mistică  (626 — 634)  ?  La  fel,  autorul  nostru  nu 
pomeneşte  pe  Ioan  Scărarul  (579 — 649),  a  cărui  operă,  Scara,  a  devenit 
celebră  în  lumea  călugărească  îndată  după  apariţia  ei. 

Isaac  citează  numai  autori  din  sec.  IV,  V  (Dionisie  Areopagitul  ar  fi  cel 
din  urmă,  cu  opera  socotită  ca  datînd  de  pe  la  sfîrşitul  sec.  V).  Acesta  e  un 
semn  că  autorul  nostru  aparţine  unei  epoci  nu  prea  depărtate  de  sfîrşitul  sec. 
V.  Preocupările  ei  duhovniceşti  sînt  însă  foarte  apropiate  de  cele  din  Scara, 


dar  ele  au  la  Isaac  o  expunere  mai  ipuţin  organizată,  iar  pe  de  altă  parte 
temele  ascetice  sînt  mai  pe  larg  analizate  şi  pe  lingă  ele  se  dă  un  spaţiu  mai 
extins  descrierii  experienţelor  spirituale  ale  unirii  cu  Dumnezeu  şi  ale 
«vederii»  Lui.  Aceasta  dă  impresia  că  Ioan  Soărarul  s-a  folosit  de  opera  lui 
Isaac  Şirul,  organizînd  temele  ei  şi  concentrând  expunerea  lor,  şi  nu  invers. 

La  eventuala  obiecţie  că  «nestorianul»  Isa*c  nu  se  nutea  folosi  de  autori 
ortodocşi,  ca  Ioan  Scărarul  şi  Maxim  Mărturisitorul,  chiar  dacă  a  trăit  mai 
tîrziu  ca  ei,  se  poate  răspunde  cu  întrebarea  :  cum  a  putut  folosi  atunci  pe 
Dionisie  Areopagitul,  care  după  opiniile  acestor  autori  (occidentali)  era 
apropiat  de  monofizism,  deci  la  extrema  opusă  a  nestorianismu-lui  ? 
Desigur,  rămîne  întrebarea  la  care  greu  se  poate  răspunde  :  de  ce  n-ar  fi  citat 
Ioan  Scărarul  pe  Isaac,  dacă  acesta  a  trăit  înaintea  lui  ?  Poate  că  amîndoi  au 
trăit  şi  scris  cam  în  acelaşi  timp,  dar  dintr-o  experienţă  care  circula 
îndeobşte  printre  monahii  din  Siria  şi  printre  cei  din  Sinai,  între  care  desigur 
că  existau  anumite  comunicări.  Sau  poate  că  timpul  scurt  scurs  între  ei  nu 
dădea  unuia  sau  altuia  autoritatea  de  a  fi  citat. 

Sfintul  Isaac  se  ocupă  în  mod  deosebit  de  intens  cu  patru  teme  capitale, 
legate  însă  de  o  mulţime  de  altele  subordonate  acestora  :  a)  importanţa 
nevoinţelor  şi  a  greutăţilor  pentru  desăvîrşirea  omului,  temă  în  care 
manifestă  o  înrudire  cu  Marcu  Ascetul;  b)  importanţa  smereniei,  în  a  cărei 
descriere  e  poate  cel  mai  mare  maestru  ;  c)  rolul  cunoscător  al  «simţirii»,  în 
care  este  un  predecesor  al  sfîntului  Simeon  Noul  Teol  o  g  d )  descrierea 
insistentă  a  stării  de  linişte,  strîns  legată  cu  cea  a  rugăciunii  neîncetate  şi  a 
dragostei. 

Despre  smerenie,  el  zice  :  «A  vorbi  despre  smerenie  înseamnă  a  vorbi 
despre  Dumnezeu  însuşi».  «Smerenia  întrece  toată  zidirea».  «Smerenia  e  o 
putere  ce  îmblînzeşte  fiarele  şi  anulează  veninul  şerpilor»  (Cuv.  XX). 
«Smerenia  e  haina  lui  Dumnezeu»,  spune  în  alt  loc. 

Liniştea  nu  e  o  simplă  oprire  a  oricărei  simţiri,  a  oricărei  vieţi 
interioare,  ci  în  ea  se  pun  în  lucrarea  cea  mai  intensă  simţirile  interioare, 
însă  prin  Duhul,  mai  bine  zis  aşa  de  mult  prin  Duhul,  că  omul  nu  mai  simte 
nici  o  grijă,  nu  mai  face  nici  un  efort  pentru  menţinerea  acestei  stări.  Aceste 
simţiri,  sau  mai  bine  zis,  Duhul  Sfînt,  prin  ele,  sesizează  la  culme  adîncurile 
lui  Dumnezeu.  «Liniştea,  spune  sfintul  Isaac,  o-moară  simţirile  din  afară  şi 
trezeşte  pe  cele  dinăuntru»  (Cu-vîntul  LXXXV). 

Liniştea  e  socotită  ca  un  mare  adînc,  sau  ca  o  mare  înălţime,  ca  un  liman 
al  tainelor,  la  care  se  ajunge  plutind  pe  «marea  aspră»  a  nevoinţelor.  E 
socotită  ca  o  clădire  înaltă,  zidită  în  straturi,  ca  un  urcuş  la  taine  tot  mai 


înalte,  la  o  desăvîr-şire  tot  mai  înaintată.  E  o  mişcare  de  înălţare,  sau  de 
scufundare  continuă  în  tainele  dumnezeieşti,  nu  o  încremenire  în  golul 
oricărei  vieţi  spirituale.  Liniştea  e  o  scufundare  în  «marea  liniştii»,  sau  în 
infinitatea  ei,  una  cu  infinitatea  lui  Dumnezeu.  De  aceea  «sînul»  ultim  al 
acestei  mări  rămîne  mereu  ne-ajuns,  mereu  rîvnit.  E  un  abis  şi  ca  atare  nu 
are  un  hotar  ;  e  de  o  adîncime  şi  de  o  lărgime  nemărginită.  E  «sînul»  supre- 
mului înţeles  neînţeles,  care  se  cere  mereu  mai  înţeles.  E  «sînul»  supremei 
iubiri  de  necuprins,  pe  care  tindem  să  o  îmbrăţişăm  cu  o  înfocare  tot  mai 
mare,  cu  o  sete  niciodată  săturată  şi  totdeauna  beată  de  bucuria  trăirii  în  ea 
[Epistola  III).  Liniştea  e  o  răpire  a  privirii  în  adîncurile  lui  Dumnezeu, 
niciodată  deplin  pătrunse,  dar  totdeauna  simţite  în  infinitatea  lor.  De  aceea, 
nimic  nu-i  atrage  în  afară  pe  cei  ce  au  ajuns  la  ea,  nimic  nu-i  tulbură.  Cei  ce 
au  pătruns  în  zona  liniştii,  se  află  la  un  loc  cu  îngerii,  uniţi  prin  linişte  şi  prin 
tăcerea  uimită  cu  Dumnezeu,  Cel  ascuns  în  tăcerea  Lui.  «Domnul  însuşi  Se 
află  în  cei  ce  au  pătruns  în  linişte,  descoperindu-li-Se  ca  iradiind  din  El 
tăcerea  grea  de  nesfirşite  înţelesuri,  mai  bine  zis  tăcerea  ca  plinătate  de 
negrăit  a  tuturor  înţelesurilor,  deşi  e  greşit  a  folosi  chiar  cuvîntul  «toate» 
pentru  infinitatea  înţelesurilor  dumnezeieşti»  (Ibidem). 

La  linişte  se  ajunge  însă  pe  de  o  parte  prin  curăţirea  de  patimi,  pe  de  altă 
parte,  prin  rugăciunea  neîncetată,  care,  la  rîndul  lor,  sînt  indisolubil  unite. 
Căci  mai  ales  prin  rugăciune  se  depărtează  omul  de  patimi,  sau  uită  de  ele. 

Despre  rugăciune  sfintul  Isaac  zice  :  «Fără  rugăciune  nu  te  poţi  apropia 
de  Dumnezeu»  (Cuvîntul  XIII).  Căci  rugăciunea  curăţă  sufletul  de  alte 
gînduri  şi,  ea  însăşi,  numai  curăţită  de  orice  alt  gînd  se  uneşte  deplin  cu 
Dumnezeu,  desigur,  dacă  e  înaripată  de  dragostea  de  Dumnezeu  şi  nu 
rămîne  într-un  gol  neutru. 

Rugăciunea,  curăţind  mintea  şi  inima,  face  să  strălucească  în  lăuntrul  lor 
Soarele  dumnezeiesc,  spune  sfintul  Isaac,  anti-cipînd  declaraţiile  isihaştilor 
din  secolul  XIV.  «Eu  cred  —  zice  el  —  că  cel  neprihănit  şi  smerit  la  cuget... 
cînd  se  ridică  la  rugăciune  vede  în  sufletul  lui  lumina  Sfintului  Duh  şi  saltă 
de  fulgerările  luminii  şi  se  bucură  de  vederea  slavei  ei  şi  de  schimbarea 
sufletului  după  asemănarea  acelei  lumini»  (Cuvîntul  XLII). 

Dar  liniştea  e  o  stare  superioară  chiar  acestei  rugăciuni  curate  de  orice 
gînd  şi  neîncetate.  Căci  liniştea  e  starea  de  răpire  a  sufletului  în  vederea  lui 
Dumnezeu,  cînd  încetează  orice  mişcare  în  suflet.  «Iar  de  la  rugăciunea 
curată  şi  pînă  la  cele  dinăuntru,  după  ce  trece  de  hotarul  acesta,  cugetarea  nu 
mai  are  nici  putinţa  de  lucrare,  nici  în  rugăciune,  nici  în  mişcare,  nici  în 
plîns,  nici  stăpînire  de  sine,  nici  cerere,  nici  dorinţă,  nici  plăcere  pentru  ceva 


din  cele  nădăjduite  în  viaţă,  sau  din  cele  din  veacul  viitor.  De  aceea,  după 
rugăciunea  curată,  altă  rugăciune  nu  mai  este...  După  acest  hotar  are  loc  o 
răpire  şi  nu  o  rugăciune.  Pentru  că  au  încetat  cele  ale  rugăciunii  şi  se  iveşte 
o  vedere  oarecare.  Tot  felul  de  rugăciune  ce  se  săvîrşeşte,  se  săvîrşeşte  prin 
mişcare.  Dar  cînd  mintea  intră  în  mişcările  Duhului,  nu  mai  este  rugăciune» 
(Cuvîntul  XXXII). 

Liniştea  ce  urmează  după  rugăciune  e  unită  cu  beţia  dragostei  de 
Dumnezeu.  Astfel,  nu  numai  rugăciunea,  ci  şi  dragostea  are  o  strînsă 
legătură  cu  liniştea.  Cei  ajunşi  în  linişte  sînt  răpiţi  şi  îmbătaţi  de  dulceaţa 
dragostei  nesfîrşite  ce  se  revarsă  din  El  şi  îi  umple  şi  pe  ei  de  dragostea  faţă 
de  El.  Dar  în  dragostea  de  Dumnezeu  se  cuprinde  şi  dragostea  de  oameni  şi 
de  toate  făpturile,  chiar  dacă  nu  o  pot  arăta  prin  fapte.  Inima  lor  arde  de 
dragostea  faţă  de  toţi  şi  de  toate.  «Aşa  ajung  şi  toţi  sfinţii  la  această 
desăvîrşire,  cînd  ajung  de-săvîrşiţi  şi  se  aseamănă  cu  Dumnezeu  în  izvorîrea 
prisositoare  a  dragostei  lor  şi  a  iubirii  faţă  de  toţi  oamenii»  {Cuvîntul 
LXXXI). 

Despre  dragostea  din  starea  aceasta  de  linişte,  sfîntul  Isaac  spune  între 
altele  :  «Cel  ce  a  aflat  dragostea  mănîncă  pe  Hristos  ,•  II  mănîncă  pe  Hristos 
în  fiecare  zi  şi  ceas  şi  se  face  prin  aceasta  nemuritor».  Dumnezeu  nu  mai 
lasă  să  moară  pe  cel  ce-L  iubeşte  aşa  de  mult  şi  pe  cel  ce  răspunde  cu  dra- 
gostea lui  acestei  iubiri  ale  Sale.  Tot  ce  există  există  ca  operă  a  dragostei  şi  e 
menţinut  în  veşnicie  prin  dragoste.  «Fericit  este  cel  ce  mănîncă  din  pîinea 
dragostei  care  este  Iisus»  (Cuvîntul  LXXII). 

Nu  cred  că  a  spus  cineva  cuvinte  mai  adînci  şi  mai  frumoase  despre 
linişte  şi  dragoste,  ca  sfîntul  Isaac  Şirul. 

în  strînsă  legătură  cu  dragostea  stă  cunoştinţa.  Raiul  este  dragostea  lui 
Dumnezeu,  în  care  se  cuprinde  desfătarea  şi  toate  fericirile.  E  locul  unde 
fericitul  Pavel  a  fost  hrănit  cu  o  hrană  mai  presus  de  fire.  Şi  după  ce  a  gustat 
din  pomul  vieţii,  a  strigat  zicînd  :  «Cele  ce  ochiul  nu  le-a  văzut  şi  urechea 
nu  le-a  auzit  şi  la  inima  omului  nu  s-au  suit,  pe  acelea  le-a  gătit  Dumnezeu 
celor  ce-L  iubesc  pe  El»  —  I  Cor.,  2,  9  —  (Cuvîntul  LXXII).  Numai  cine 
iubeşte  cunoaşte  planul  spiritual,  interpersonal.  Numai  celui  ce  iubeşte  i  se 
deschide  o  persoană,  i  se  revelează.  Numai  cel  ce  iubeşte  pe  Dumnezeu  îl  şi 
cunoaşte,  în  măsura  în  care  îl  iubeşte.  în  linişte  e  o  supremă  cunoaştere, 
pentru  că  e  o  supremă  iubire.  Această  răpire  în  dragostea  şi  cunoaşterea 
dulceţii  nesfîrşite  a  lui  Dumnezeu,  Care,  fiind  izvorul  iubirii,  este  chiar  prin 
aceasta  izvorul  vieţii,  face  să  pălească  toate  atracţiile  lucrurilor  şi  a  plă- 
cerilor ce  le  pot  oferi  ele,  uneori  în  chip  pătimaş.  Acesta  e  conţinutul  pozitiv 
al  liniştii. 


Desigur,  cunoaşterea  aceasta  e  totodată  simţire,  e  gustare  din  viaţa,  d'n 
adevărul  care  e  Persoana  lui  Hristos.  Orice  persoană  pe  care  o  cunoşti, 
iubind-o,  îţi  comunică  o  anumită  viată.  Dar  infinit  mai  mult  îşi  comunică 
viaţa  prin  iubire  şi  prin  cunoaştere  Persoana  lui  Hristos.  (Despre  tema 
cunoaşterii  la  sfîntul  Isaac  Şirul,  a  se  vedea  studiul  părintelui  Arhim.  Justin 
Popovici,  Theorie  de  la  connaissance  de  Dieu  chez  Saint  Isaac  le 
Syrien,  în  «Contacts»,  Paris,  nr.  69 — 70,  1976). 

în  legătură  cu  dragostea  de  aproapele,  sfîntul  Isaac  scrie  rînduri  tot  atît 
de  adînci  şi  de  palpitante  despre  mila  faţă  de  el.  Mila,  după  el,  nu  înseamnă 
a  da  cuiva  numai  din  bunurile  tale  din  afară,  ci  a  te  da  pe  tine  însuţi,  a  arde 
cu  inima  pentru  durerea  lui.  Numai  aşa  îl  mîngîi  cu  adevărat,  vindecîndu-1 
de  tristeţea  mortală  a  conştiinţei  singurătăţii  lui  (Cuvîntul  XXIII). 

Dar  o  rezumare  satisfăcătoare  a  operei  sfintului  Isaac  este  greu  de 
înfăptuit.  Aproape  fiecare  rînd  din  ea  este  un  fulger  care  pune  în  lumină 
adîncimi  bogate  de  gînduri  şi  de  viaţă  care  se  cer  pe  larg  expuse  şi 
comentate.  Mai  semnalăm,  în  afară  de  sentinţele  de  mai  sus,  vreo  cîteva,  în 
care  scînte-iază  concentrat  adevăruri  spirituale  de  mare  adîncime  şi  bogată 
complexitate  :  «Slăbiciunea  (celor  bolnavi  sufleteşte)  nu  se  poate  întîlni  cu 
flacăra  lucrurilor,  care  obişnuieşte  să  slăbească  tăria  patimilor  şi  să  i  se 
împotrivească»  (Cuvîntul  XXIII).  «Ţine-te  de  acestea  (aruncă-te  ziua  şi 
noaptea  înaintea  crucii  lui  Hristos)  şi  atunci  îţi  va  răsări  soarele  înăuntru  şi 
vei  ajunge  ca  un  rai  înflorit»  (Cuvîntul  XXVII).  «De  nu  ai  fapte,  să  nu 
vorbeşti  despre  virtuţi.  înaintea  Domnului  sînt  mai  cinstite  necazurile  cele 
pentru  El,  decît  orice  rugăciune  şi  orice  jertfă.  Şi  mirosul  sudorii  e  mai 
presus  de  toate  aromatele»  (Cuvîntul  LV  III).  «Credinţa  e  uşa  tainelor» 
(Cuvîntul  LXXII).  «Tăcerea  e  taina  veacului  viitor.  Iar  cuvintele  sînt 
uneltele  lumii  acesteia»  (Epistola  III). 

Dar  aproape  toată  opera  este  un  poem  spiritual  de  negrăită  frumuseţe. 
Sfîntul  Isaac  ne  convinge  că  spiritualitatea  nu  se  poate  exprima  decît  în 
poezie.  Poezia  e  singurul  mijloc  de  a  exprima  adevărul  planului  spiritual  al 
existenţei.  Poezia  şi  adevărul  merg  împreună  în  acest  plan. 

2.  Opera  sfintului  Isaac  Şirul  se  află  în  multe  manuscrise  româneşti, 
ceea  ce  dovedeşte  citirea  ei  sîrguincioasă  în  trecutul  nostru.  Numai  în 
Biblioteca  Academiei  R.  S.  România  sînt  zece  manuscrise  care  cuprind 
opera  lui  întreagă  şi  26  manuscrise  care  cuprind  părţi  din  ea. 

Manuscrisele  care  cuprind  opera  lui  întreagă  sînt :  nr.  1649  din  sec.  XIX 
(1806)  ;  nr.  1920  din  sec.  XVIII  (an.  1794)  ;  nr.  1927  din  sec.  XVIII  ,•  nr. 
1963  din  sec.  XVIII  (an.  1778)  ;  nr.  2113  din  sec.  XVIII;  nr.  2580  din  sec. 


XVIII ;  nr.  2949  din  sec.  XIX  (an.  1811)    nr.  3724  din  sec.  XVIII  ,«nr.  3725 
din  sec.  XVIII. 

Ms.  nr.  1963  e  scris  în  anul  1778  de  ieromonahul  Terapon  în  Sihăstria- 
Secu  şi  cuprinde  86  de  Cuvinte  şi  patru  Epistole,  dar  fără  introducerea  lui 
Nichifor  Theotoche  şi  fără  «Cuvîntul  înainte»  (scrierea  deasupra)  ce 
urmează  după  acea  introducere.  Ms.  1927  are  acelaş  inumăr  de  cuvinte  şi  de 
epistole  şi  un  text  identic,  dar  el  e  precedat  de  «Scrisoarea  deasupra»  («Cu- 
vîntul-înainte»  al  anonimului  din  textul  publicat  de  Theotoche),  însă  fără 
introducerea  lui  Theotoche.  Textul  acestor  două  manuscrise  pare  identic,  dar 
copiştii  sînt  diferiţi.  Tot  fără  introducerea  lui  Theotoche,  dar  cu  notele  lui 
sub  text,  este  şi  textul  tipărit  la  Neamţ  în  1819. 

Notele  arată  că  traducerea  românească  a  acestei  ediţii  a  cunoscut  textul 
tipărit  de  Theotoche,  la  1770,  dar  faptul  că  unele  pasagii  sînt  omise  sau 
adăugate  altele,  arată  că  traducerea  românească  s-a  folosit  şi  de  alte  texte  în 
manuscris. 

O  traducere  după  ediţia  lui  Theotoche  este  cea  din  ms.  nr.  2580,  care  are 
înainte  atît  introducerea  acestuia,  cît  şi  «Cuvîntul  înainte»  (Scrierea 
deasupra)  a  anonimului  ce  urmează. 

Dintre  manuscrisele  ce  nu  cuprind  opera  întreagă  a  lui  Isaac,  semnalăm 
pe  cel  cu  nr.  3562,  care  între  f  1 — 21 1  r,  cuprinde  opera  lui  Ava  Dorotei,  iar 
între  f  211  r — 215  v,  cuprinde  :  «de  rînduiala  şi  de  toceala  noilor 
începători»  (corespunde  cu  Cuvîntul  VII  din  textul  nostru).  El  e  scris  la 
1 676  de  ieromonahul  Vasilie,  în  timpul  lui  Ghica  Vodă  şi  al  Mitropolitului 
Varlaam.  Dar  traducerea  trebuie  să  fi  fost  făcută  mai  înainte  de  către 
altcineva.  Acest  Cuvînt  mai  este  cuprins  şi  îa  manuscrisele  nr.  1621  din  sec. 
XVIII;  nr.  1877  din  sec.  XIX  ;  nr.  2221  din  sec.  XVIII;  nr.  3306  din  sec. 
XVIII  (an.  1777—  1778)  ,-nr.  3607  din  sec.  XVIII. 


Ieromonahul  Nichifor 
Theotoche  către  cititori 

Se  cuvenea  ca  nici  Isaac  Şirul  să  nu  se  ascundă  pe  sine  pînă  la  sfirşit. 
Drept  aceea,  rămînînd  nedescoperit  multe  veacuri,  aştepta  pe  cel  ce-1  va 
descoperi  şi  scoate  la  iveală.  Iar  cine  a  fost  cel  pe  care  îl  aştepta  arată 


limpede  faptele.  Nu  a  fost  vreun  nepriceput  în  cele  scrise  de  el,  nici  vreunul 
din  cei  ce  au  gustat  numai  cu  vîrful  buzelor  Cuvintele  lui,  ci  un  bun 
înţelegător  şi  unul  care  s-a  împărtăşit  pînă  la  saturare  de  ele  şi  le-ia  cercetat 
în  chip  desăvîrşit,  cineva  înalt  în  virtute,  bogat  în  cunoştinţe,  neobosit  în 
rîvna  pentru  cele  bune  şi  în  lucrarea  rodnică  a  tot  ceea  ce  poate  fi  de  folos 
tuturor.  Acesta  e  Patriarhul  Sfintei  Cetăţi  a  Ierusalimului, 
Efrem,  urmaşul  adevărat  şi  legiuit  şi  nu  mai  mic  în  evlavie  şi  virtute,  în 
scaunul  lui  Iacov,  fratele  Domnului. 

Acesta,  aflînd  în  Lavra  Sfîntului  Sava,  din  Palestina,  scrierile  lui  Isaac, 
le-a  cercetat  cu  sîrguinţă  încordată.  Şi  cerce-tîndu-le,  n-a  răbdat  să  nu  le 
împărtăşească  şi  altora.  Iar  sorţii  lucrării  de  editare  a  lor  au  căzut  pe  mine.  A 
fost  un  lucru  de  la  care  nu  m-am  putut  trage  înapoi,  deşi  ştiam  că  este  obosi- 
tor. L-am  primit  pentru  vrednicia  şi  virtutea  bărbatului  şi  pentru  datoria  şi 
veneraţia  deosebită  ce  o  am  faţă  de  el.  Primind  sarcina  acestei  lucrări,  voi 
vorbi  mai  întîi  pe  scurt  despre  Isaac,  apoi  despre  scrierile  lui  şi  despre  ediţia 
de  faţă  a  lor. 

Isaac,  luîndu-şi  obîrşia  din  Răsărit,  unde  au  odrăslit  şi  de  unde  au  ipornit 
toate  ale  mîntuirii,  era  sirian  după  nume,  iar  patria  lui  a  fost  Ninive  3. 
Părinţii  lui  nu  ne  sînt  cunoscuţi.  Despărţindu-se  de  lume  din  fragedă  tinereţe 
şi  din  vîrsta  înfloritoare  şi  intrînd  cu  un  frate  de  sînge  în  mînăstirea  cu  nu- 
mele lui  Mar  Matei,  unde  mulţi  duceau  viaţă  de  îngeri  în  trup,  a  îmbrăţişat 
chipul  şi  viaţa  singuratică.  Deprinzîndu-se  acolo  cu  ostenelile  nevoinţei  şi 
ajungînd  la  o  măsură  îndestulătoare  a  virtuţii,  se  simţi  stăpînit  de  dorul  unei 
liniştiri  mai  adînci,  şi  cu  inima  arzînd  de  jarul  pustniciei.  Deci,  plecînd 
departe  de  chinovie  şi  sălăşluindu-se  într-o  chilie  din  pustie,  duse  o  vieţuire 
cu  totul  singuratică  şi  neamestecată,  gîndind  numai  la  sine  şi  la  Dumnezeu. 
Fratele  său,  luînd  conducerea  lavrei  mai  înainte  pomenite,  nu  înceta  să-i 
ceară,  prin  scrisori  stăruitoare,  să  lase  pustia  şi  să  vină  din  nou  în  mînăstirea 
de  mai  înainte  4.  Dar  el  se  alipise  atît  de  mult  de  pustie,  încît  nu  voia  să  se 
despartă  nici  măcar  pentru  puţin  timp  de  ea.  Dar  ceea  ce  n-a  izbutit 
rugămintea  fratelui  mai  înainte,  a  izbutit  mai  tîrziu  descoperirea 
dumnezeiască  5.  Neascultînd  de  fratele  de  sînge,  deşi  îl  îndemna  să  vină  în 

3.  «Assemani,  în  «Bibliotheca  orientalis»  tom.  I,  p.  463,  şi  autorul  «Cu-vîntului 
înainte»  spun  că  s-a  născut,  a  crescut  şi  a  învăţat  în  Mesopota-mia,  nu  departe  de 
Edesa». 

4.  «A  doua  din  epistolele  lui  cuprinde  răspunsul  către  fratele  lui,  dar  se 
intitulează  «Către  un  trate  natural  şi  duhovnicesc  ce  locuieşte  în  lume»,  fie  pentru 
că  numeşte  chinovia  lumii  (căci  numindu-1  nu  numai  frate  natural,  ci  şi 
duhovnicesc,  e  vădit  că  era  monah),  fie  pentru  că  Isaac  avea  şi  un  alt  frate  ce  locuia 
în  lume». 

5.  Nichifor  Theotoche  se  referă  iarăşi  la  un  loc  din  «Cuvîntul  înainte»  al 
anonimului,  ce  urmează  în  ediţia  sa. 

sfinta  mînăstire,  a  ascultat  de  Părintele  care  1  -a  chemat  de  sus,  primind  grija 
arhierească  a  cîrmuirii  corăbiei  Bisericii  Ninivitenilor.  Părăseşte  deci  pustia, 
de  al  cărui  dor  ardea  inima  lui,  şi  primeşte  hirotonia  de  episcop  al  Ninivei. 
Căci  nu  trebuia  să  ascundă  lumina  sub  obrocul  pustiei,  ci  să  o  pună  în 
sfeşnicul  păstoririi  şi  să  răspîndească  razele  strălucitoare  ale  puterii  ei 
luminătoare,  pînă  departe.  Dar  aceasta  s-a  întîmplat  pentru  un  foarte  scurt 
timp,  căci  de-abia  se  văzu  lumina  răsărind  şi  iarăşi  s-a  retras.  Căci  nu  era,  pe 
cât  se  vede,  lumea  vrednică  de  acest  bărbat.  S-a  întîmplat  cu  el  ceea  ce  s-a 
întîmplat  odinioară  dumnezeiescului  Grigorie  Teologul,  care,  fiind  hirotonit 
episcop  al  Sasimelor,  a  cugetat  să  fugă  îndată  după  hirotonie,  ceea  ce  celor 
mai  iubitori  de  Dumnezeu  nu  li  se  pare  că  se  întîmplă  din  pricina  unui  gînd 
iubitor  de  sine  şi  nestăpînit  (şi  deci  nici  nu  numesc  aceasta  un  lucru  de 
prihană  şi  de  osîndă),  ci  din  pricina  desăvîrşirii  bărbaţilor.  Căci  aceştia  erau 
fără  prihană  în  celelalte  şi  de  neosîndit  şi  purtători  de  duh.  Iar  cel 
duhovnicesc  toate  le  judecă,  dar  nu  e  judecat  de  nimeni. 

Iar  ceea  ce  i  s-a  întîmplat  lui  atunci  este  aceasta  :  în  ziua  însăşi  în  care  a 
primit  hirotonia,  şezînd  în  locuinţa  episcopiei,  înfăţişîndu-i-se  doi  înşi,  unul 
i-a  cerut  celuilalt  o  datorie,  iar  celălalt  recunoscînd  datoria,  i-a  cerut  o  mică 
amînare.  Creditorul  însă  i-a  spus  :  «Dacă  acesta  refuză  să-mi  dea  ceea  ce 
datorează,  îl  voi  preda  îndată  judecătorului».  Dumnezeiescul  Isaac  i-a  spus  : 
«Dacă,  după  porunca  Sfintei  Evanghelii,  tu  nu  trebuie  să  ceri  nici  cele  ce  ţi 
s-au  luat,  cu  atît  mai  mult  trebuie  să  te  înduri  şi  să-i  îngădui  o  zi  ca  să 
plătească  ceea  ce-ţi  datorează».  Dar  acela  a  răspuns  fără  îndurare  :  «Lasă 
acum  cele  ale  Evangheliei».  Atunci  Isaac  a  zis  :  «Dacă  acesta  nu  ascultă  de 
poruncile  Evangheliei  şi  ale  Domnului,  ce  voi  face  eu  însumi  aci  ?».  Şi 
văzînd  că  viaţa  lui,  obişnuită  cu  liniştea,  nefrămîntată  şi  netulburată,  urma  să 
fie  împrăştiată  şi  tulburată  de  griji,  s-a  retras  din  scaun  şi  a  venit  din  nou  în 
chilia  lui  iubită  din  pustie,  în  care  a  rămas  pînă  la  moarte.  Şi  cîte  lupte  a 
purtat  împotriva  dracilor  şi  a  trupului  şi  cît  de  mare  a  ajuns  în  virtute,  în  cea 
pe  care  o  cere  viaţa  cea  făptuitoare  şi  cea  văzătoare  (contemplativă),  şi  la  ce 
desă-vîrşire  a  sufletului  a  ajuns  şi  de  cît  har  s-a  bucurat  cît  timp  se  afla  încă 
în  viaţă,  e  de  prisos  să  spunem.  Căci  acestea  se  vor  putea  afla  uşor  din 
scrierile  lui. 

Căci  în  Cuvîntul  XXIII  zice  :  «Precum  cel  ce  nu  vede  cu  ochii  lui 
soarele  nu  poate  nici  descrie  cuiva  lumina  lui  numai  din  auz,  nici  nu  simte 
lumina  lui,  aşa  nici  cel  ce  n-a  gustat  cu  sufletul  lui  dulceaţa  faptelor 
duhovniceşti».  Iar  în  Cuvîntul  XXVI  zice  :  «Cercînd  mult  timp  cele  de-a 
dreapta  şi  cele  de-a  stînga  şi  probîndu-mă  pe  mine  însumi  de  multe  ori  în 
aceste  două  chipuri  şi  primind  răni  contrare  nenumărate  şi  învredni-cindu- 

mă  în  chip  ascuns  de  multe  ajutoare,  am  cîştigat  o  experienţă  de  mulţi  ani  şi 
am  învăţat  acestea  prin  cercare,  cu  darul  lui  Dumnezeu».  Iar  în  Cuvîntul 
XV  zice  :  «Acestea  le-am  scris  spre  amintirea  mea  şi  a  oricui  citeşte  această 
scriere,  precum  am  primit  din  cercetarea  Scripturilor  şi  din  guri  adevărate,  şi 
puţin,  din  cercarea  însăşi». 

Ai  văzut  deci  că  mai  întîi  a  făcut  toate  cîte  le-a  predat  pe  urmă  scrisului 
şi  a  fost  un  învăţător  cu  fapta  al  celor  învăţate  de  el.  învăţătura  lui  e  cu 
adevărat  dumnezeiască,  pu-nînd  ca  temelie  virtutea  cea  mai  înaltă, 
ridicîndu-se  pînă  la  culmea  desăvârşirii.  De  aceea,  şi  învăţătorul  este 
dumnezeiesc  şi  înalt  şi  desăvîrşit.  Căci  a  cercat  cele  ce  le-a  învăţat  de  la 
harul  dumnezeiesc,  şi  aşa  le-a  învăţat  şi  le-a  scris.  Neputînd  fericitul  închide 
cu  tăcere  lucrarea  puternică  şi  prea  dulce  a  harului  în  sine,  a  lămurit-o  în 
altele  mai  întunecos,  iar  în  acestea  foarte  limpede  zicînd  :  «De  multe  ori 
cînd  le  scriam  acestea  se  opreau  degetele  pe  hîrtie  şi  nu  mai  iputeam  suporta 
plăcerea  ce  se  ivea  în  inima  mea,  care  făcea  simţurile  să  tacă». 

Dar  se  cuvine  să  ne  minunăm  şi  de  această  virtute  a  bărbatului  : 
despărţit  de  toţi  oamenii,  se  îndulcea  cu  dragostea  faţă  de  ei,  precum  el 
însuşi  mărturiseşte  despre  sine.  Căci  zice  :  «Iubiţilor,  deoarece  m-am  făcut 
nebun,  nu  sufăr  să  păzesc  taina  în  tăcere,  ci  mă  fac  nebun  (vorbeşte  aci  ca  şi 
sfîntul  apostol:  «M-am  făcut  nebun  lăudîndu-mă»,  I  Cor.,  11,  11),  pentru 
folosul  fraţilor.  Pentru  că  aceasta  este  dragostea  cea  adevărată,  cea  care  nu 
poate  răbda  să  ţină  vreo  taină  faţă  de  fraţii  ei».  Căci  şi  din  pustie  revărsa 
valuri  ale  învăţăturii,  prin  care  uda  cu  îmbelşugare  sufletele  fraţilor, 
izvorîndu-le  neîncetat. 

Cele  despre  el  istorisindu-le  pe  scurt  un  anonim8,  spune  aceste  cuvinte  : 
«Fiind  învăţător  monahilor  şi  liman  de  mîn-tuire  tuturor,  a  scris  aceste  patru 
cărţi  cu  multă  frumuseţe  în  grăire». 

Acelaşi  spune  şi  despre  timpurile  în  care  a  trăit  Isaac  :  «A-cest  sfînt  a 
trăit  la  începutul  celei  a  şaptea  mii  de  la  zidirea  lumii».  Acestea  consună  cu 
cele  ce  le  spune  acelaşi  Isaac,  zicând  :  «Te  afli  dogmatizînd  împotriva 
acestora  ce  sînt  de  şase  mii  de  ani».  Din  acestea  e  vădit  că  atunci  cînd  a  scris 
acestea  se  împliniseră  şase  mii  de  ani  de  la  zidirea  lumii.  Dar  despre  aceasta 
aflăm  mai  amănunţit  din  epistola  lui  către  minunatul  Simeon.  Căci  acesta  a 
trăit  75  de  ani,  sau  de  la  anul  4  al  împăratului  Justin  cel  bătrîn,  care  era  anul 
521  de  la  Mîntuitorul  Hristos,  pînă  la  anul  15  al  lui  Mauriciu,  adică  la  anul 
mîntuirii,  596  7.  Şi  fiindcă  Simeon  era  foarte  tînăr  cînd  a  îmbrăţişat  vieţuirea 
pe  stîlp,  iar  Isaac  apare  ca  un  sfătuitor  în  epistolă  şi-i  înfăţişează  primele 
reguli  ale  vieţii  de  liniştire  8,  deci  i-a  trimis  epistola  înainte  de  a  se  urca  acela 
pe  stîlp,  din  aceasta  se  poate  vedea  cu  uşurinţă  că  Ava  Isaac  era  pe  la  anul 
534  al  iconomiei  dumnezeieşti  în  floarea  vîrstei,  fiind  desăvîrşit  nu  numai  cu 

virtutea  ci  şi  cu  vîrsta.  Deci  chiar  dacă  a  ajuns  la  foarte  adinei  bătrîneţe,  s-a 
mutat  la  corturi,  fără  îndoială,  înainte  de  anul  mântuirii  600. 

în  mod  greşit  au  socotit  unii  că  Isaac  al  nostru  este  acela  a  cărui  viaţă  a 
descris-o  cel  intru  sfinţi  Grigorie  Dialogul9.  Toată  viaţa  lui  Isaac  al  nostru  s- 
a  mişcat  din  patria  sa  la  mînăstire,  de  la  mînăstire  la  pustie,  şi  din  pustie  la 
Ninive  şi,  de  aici,  iarăşi  în  pustie.  Iar  a  aceluia,  de  la  răsăritul  soarelui  pînă  la 
apus,  adică  din  Siria  pînă  în  Italia,  la  Spoleto.  Dar  şi  din  epistola  către 
Simeon  deosebim  exact  pe  cei  doi  bărbaţi.  Dialogul  zice  că  Isaac  al  lui  a 
venit  în  Italia  fără  să  ştie  ucenicii  săi  şi  schimbîndu-şi  numele,  ân  primii  ani 
ai  stăpînirii  goţilor,  care  trebuie  înţeleşi  ca  anii  apropiaţi  de  anul  mîntuirii 
541,  cînd  a  început  să  împărătească  în  Italia  Totilas,  şi  a  trăit  pînă  la  anii  din 
urmă,  adică  pînă  la  553,  cînd  Teios  fiind  omo-rît,  şi  Italia  a  scăpat  de  tirania 
goţilor.  Acesta  şi-a  ascuns  aşa  de  mult  numele  lui  adevărat,  că  n-a  fost  dat  pe 

6.  «Acestea  se  păstrează  în  codicil  din  Biblioteca  Vaticanului  scrişi  în 
limba  arabă  şi  siriacă,  în  introducerea  celor  patru  cărţi-  ale  lui  Isaac,  des- 
pre care  vom  vorbi  mai  jos.  Ele  s-au  tradus  în  latină  de  maronitul  sirian 
Assemani.  Din  acestea  am  scos  cele  spuse  despre  Isaac». 

7.  «Fabricius,  în  «Bibliotheca  graeca»,  cartea  5,  cap.  34,  p.  279». 

8.  Ep.  4. 

9.  «Dialogi,  libr.  3,  cap.  14». 

faţă  decît  de  duhul  necurat  pe  care  el  1-a  scos  din  cineva.  Deci  nu  pare 
adevărat,  ba  chiar  e  cu  neputinţă  de  primit,  că  în  aceşti  ani,  Simeon,  care 
vieţuia  ca  monah  în  muntele  minunat  din  apropierea  Antiohiei,  să-i  fi  scris 
lui  în  Spoleto,  unde  nu  era  cunoscut  nici  cu  numele,  şi  acesta,  aceluia. 
Acestea,  despre  Isaac.  Iar  în  cele  următoare,  vom  grăi  şi  despre  scrierile  lui. 

Despre  faptul  că  părintele  adevărat  al  acestor  reguli  ale  nevoinţelor, 
publicate  acum,  este  acest  Isaac,  mărturiseşte,  împreună  cu  cei  doi  vechi 
codici  manuscrişi  aflaţi  în  mîinile  noastre,  codicele  vechi  aflat  încă  în  Lavra 
cuviosului  nostru  părinte,  Sava,  din  Palestina  (acesta  e  poate  cel  scris  de  cu- 
vioşii  părinţi  Avramie  şi  Patrichie),  pe  care  Prea  fericitul  Patriarh  1-a  citit, 
precum  s-a  spus,  de  multe  ori  cînd  vieţuia  acolo  ,•  apoi,  cel  din  oraşul  Corfu, 
din  Mînăstirea  Sfintei  Mucenice  fecioare  Ecaterina,  pe  care  l-am  văzut  eu 
însumi ,-  la  fel  cel  din  Biblioteca  Cezariană  10.  Titlul  acestuia  este  următorul  : 
«Ale  celui  întru  sfinţi  părintelui  nostru  Ava  Isaac  Şirul,  pustnicul,  care  a  fost 
episcop  al  iubitoarei  de  Hristos  cetăţi  Ninive,  cuvinte  despre  nevoinţă, 
tălmăcite  de  cuvioşii  părinţi  ai  noştri,  Ava  Patrichie  şi  Ava  Avramie,  filozofi 
şi  sihastri  din  Lavra  celui  întru  sfinţi,  părintelui  nostru,  Sava.  Cuvintele 
cuprinse  în  el  sînt  87». 

Apoi  şi  cel  din  Biblioteca  Coisliniană,  purtînd  numele  lui  Isaac  Şirul, 
pustnicul  şi  episcopul  Ninivei,  şi  cuprinzînd  92  de  «Cuvinte»,  în  care  se 
cuprind  şi  scolii  din  Cuvintele  sau  scrierile  lui  Anastasie,  Antioh,  Antonie, 
Arsenie,  Atanasie,  Varsanufie,  Vasile,  Bulgarul  (Teofilact),  Ava  Carion, 
Carpatiul,  *  Ioan  Gură  de  Aur,  Ioan  Scărarul,  Copris,  Chirii,  Diadoh,  Do- 
rotei,  Efrem,  Isaia,  Evagrie,  Grigorie  Teologul,  Isihie,  Ioan  Monahul,  Iosif, 
Isidor,  Ava  Longhin,  Macarie,  Marcu,  Maxim,  Nil,  Ava  Nisterie,  Ava  Petru, 
Petru  al  Alexandriei,  Pimen,  Ava  Sisoe,  Simeon,  Talasie,  Teodor  Nonu, 
Zigaben  şi  Zosima", 

Acesta  e  un  codice  cu  adevărat  preţios  şi  dacă  l-aş  fi  avut  în  mînă  ar  fi  fost 

10.  «Pe  acesta  văzîndu-1  cu  cîteva  luni  înainte,  am  comparat  unele  din 
tîlcuiri  atunci  cu  cele  ale  ediţiei  acesteia  şi  le-am  aflat  identice.  De  la  o 
comparaţie  a  întregului  text  cu  cel  de  faţă  m-a  împiedicat  bibliotecarul 
grijuliu,  Kollar». 

1 1 .  «Pe  acesta  îl  menţionează  Montfaucon,  Bibliotheca  graeca,  cartea 
5,  cap.  41,  p.  471». 

2  —  Filocalia 

de  mare  folos  pentru  ediţia  aceasta.  Mai  sînt  de  amintit  codicii  din  Biblioteca 
Vaticanului,  nr.  23,  301,  505,  737,  dintre  care  fiecare  cuprinde  98  Cuvinte, 
traduse  din  limba  siriacă  în  cea  grecească  de  Patrichie  şi  Avramie,  monahi  în 
Sfîntul  Sava  12.  Catalogul  manuscriselor  din  Anglia  descrie  şi  el  99  de 
Cuvinte  despre  nevoinţă,  traduse  în  greceşte  de  Avramie  şi  Isaachie  (îl 
numeşte  pe  Patrichie,  îii  chip  greşit,  Isaachie,  ca  şi  Cave),  monahi  din 
Mînăstirea  Sfîntul  Sava  I3.  El  mai  descrie  şi  alte  trei  scrieri  ale  aceluiaşi 
Isaac,  scrise  în  siriacă  şi  păstrate  în  Cod.  72  din  Biblioteca  Bodleiană  14. 

Iar  Ebed  Iesu  scrie  în  Catalogul  cărţilor  caldeiene  :  «Isaac  Niniviteanul  a 
alcătuit  7  tomuri  despre  cîrmuirea  duhului,  despre  tainele  dumnezeieşti, 
despre  judecăţi  şi  vieţuire»  15.  Nu  ştim  de  nu  e  vorba  de  un  alt  Isaac  şi  nu  de 
al  nostru,  sau  de  a  aflat  alte  titluri  în  scrierile  celui  al  nostru  ;  în  acest  caz  nu 
ştim  dacă  tomurile  despre  tainele  dumnezeieşti  şi  despre  judecată  s-au 
pierdut,  sau  s-au  păstrat  undeva  unde  nu  ştim.  Cuvintele  despre  cîrmuirea 
duhului,  adică  cele  despre  suflet,  sînt  poate  aceleaşi  cu  Cuvintele  56,  57,  59 
din  această  ediţie,  iar  cele  despre  vieţuire  sînt  poate  aceleaşi  cu  Cuvintele  1, 
9  şi  10  despre  vieţuirea  călugărească. 

Amintind  de  aceste  7  tomuri,  Assemani  zice  în  «Bibliotheca  Orientalis» 
alcătuită  de  el  :  «Unul  din  aceste  tomuri  socotim  că  a  fost  scris  în  siriacă,  iar 
patru  cărţi,  îndată  după  aceea,  în  arabă».  Mai  întîi  prezintă  cele  patru  cărţi 
din  Codicii  .sirieni,  arabi  şi  greceşti  din  Biblioteca  Vaticană,  cercetaţi  de  el. 
Dintre  acestea,  din  prima  dă  28  de  titluri  de  Cuvinte,  împreună  cu 
începuturile  lor  :  din  a  doua  45,  din  a  treia  44,  din  a  patra  25  (a  menţionat  şi 
care  din  ele  se  păstrează  scrise  numai  în  limba  arabă,  sau  numai  în  siriană, 
sau  numai  în  greacă).  Apoi  vorbeşte  şi  despre  tom,  zicînd  :  «în  biblioteca 
Gimnaziului  Maronit  (din  Roma)  se  află  un  manuscris  împărţit  în  19  scrieri, 

12.  «Assemani,  în  «Bibliotheca  orientalis»,  tom.  I,  p.  446». 

13.  «La  pag.  35,  nr.  256  şi  la  pag.  44,  nr.  295». 

14.  «Fabricius,  «Bibi.  graeca»,  cartea  5,  cap.  41,  p.  17». 

15.  «Idem,  ibidem». 

al  cărui  titlu  este  :  «Cărţi  de  obşte  pentru  toate  neamurile,  sau  despre  cauza 
tuturor  cauzelor».  începutul  ei  este  :  «Dumnezeule  cel  veşnic,  Cel  din  veac 
neînceput  şi  pururea  neschimbat».  Aceasta  arată  cu  îndestulare  că  e  produsul 
altui  oarecare  Isaac,  episcop  al  Edesei,  şi  nu  al  celui  al  Ni-nivei. 

Iar  din  cele  138  de  «Cuvinte»  din  cele  patru  cărţi  (înţeleg  titlurile  şi 
începuturile  lor),  unele  sînt  aceleaşi  cu  cele  editate  acum,  iar  altele  sînt  (părţi 
ale  lor.  Altele  au  acelaşi  titlu,  dar  alt  început  ,•  altele,  dimpotrivă  ;  şi  altele 
par  să  se  deosebească  cu  totul. 

Indicînd  aci  cele  patru  cărţi  amintite,  noi  le-am  pus  la  sfîrşitul  cărţii16. 
Dintre  ele  am  dat  în  greceşte  titlurile  şi  începuturile  Cuvintelor  socotite 
needitate  aci,  indicînd  şi  codicii  ce  le  cuprind  ,-  la  fiecare  «Cuvînt»  din  cele 
cuprinse  în  această  ediţie,  am  notat  alăturea  şi  pe  cel  identic  din  acele  patru 
cărţi.  Astfel,  fiecare  poate  cunoaşte  «Cuvintele»  editate  şi  needitate  ale 
cuviosului17. 

Dar  nici  numărul  «Cuvintelor»  din  codicii  greci  amintiţi  înainte  nu  e 
acelaşi  în  toate.  în  unele  e  mai  mare,  ca  cel  din  această  ediţie.  Dar  cantitatea 
conţinutului  «Cuvintelor»  e  poate  aceeaşi  în  toate,  numai  numerele  sînt 
neegale,  din  pricina  unei  împărţiri  diferite.  Şi  în  cei  doi  codici  ai  noştri 
numărul  «Cuvintelor»  este  inegal,  dar  nu  şi  conţinutul  lor,  cum  se  poate 
vedea  din  numerele  date  în  lista  de  la  începutul  cărţii  şi  din  unele  note. 
împărţirea  neegală  vine  din  faptul  că  unele  din  «Cuvinte»  cuprind  capitole, 
întrebări,  răspunsuri  şi  rugăciuni  şi  că  unul  şi  acelaşi  de  multe  ori  cuprinde 
diferite  teme  şi  se  alcătuieşte  oarecum  din  multe  «Cuvinte».  Căci  şi  în 
biblioteca  părinţilor  18  e  cîte  un  cuvînt  foarte  mare,  editat  numai  în  latineşte 
(din  aceasta  s-au  luat  în  această  carte  unele  fragmente  în  latineşte).  Acolo 
poate  vedea  cineva  şi  o  carte  despre  dispreţuirea  lumii,  care  e  împărţită  în  53 
de  capitole  şi  e  atribuită  în  chip  greşit  sfintului  Isaac  Şirul,  presbi-ter  din 
Antiohia.  Acest  Isaac  a  trăit  în  vremea  împăratului  Leon  cel  Mare,  care  a 
luat  sceptrul  în  anul  457  şi  şi-a  sfirşit  viaţa  în  anul  474,  cînd  s-a  mutat  de 
aici.  în  ediţia  de  faţă  «Cu-vîntul»  acesta  este  alcătuit  din  15  «Cuvinte»  19. 
Atîta  despre  acestea. 

Cei  doi  codici  ce  i-am  avut  în  mînă  sînt  scrişi  de  o  mînă  străveche  din 
acelaşi  veac  şi  sînt  contemporani  cu  cel  din 

16.  Credem  că  e  vorba  de  titlurile  puse  după  «Cuvîntul  înainte»  ce  urmează 
după  această  prefaţă  a  lui  Nichifor  Theotoche. 

17.  Noi  nu  dăm  acest  catalog  de  titluri  din  ed.  lui  Theotoche,  socotind  că 
problema  identităţii  Cuvintelor  din  diferiţi  codici  rămîne  să  fie  studiată  de  cel  ce  va 
întreprinde  să  întocmească  o  ediţie  critică  a  operei  sfintului  Isaac. 

18.  «Bibliotheca  Patrum,  ed.  Lyon,  tom.  1 1». 

19.  «Adică  Cuv.  23,  apoi  şirul  urmează  astfel  :5,  56,  21,  .11,  22,  13,  24 
85,  27,  46,  17,  72  şi  18». 


Biblioteca  Cezariană,  cum  se  vede  din  asemănarea  literelor  şi  a  hîrtiei.  Unul 
din  ei  1-a  avut  înalt  Prea  Sfinţitul  Mitropolit  al  Artei,  Neofit,  care  părăsind 

Mitropolia  şi  săvîrşindu-şi  viaţa  întru  nevoinţe,  nu  tare  de  mult,  în  Athos,  1-a 
predat  Prea  învăţatului  dascăl,  Cuviosului  Neofit,  ierodiaconului  din  Pelo- 
ponez  ,•  pe  al  doilea,  1-a  avut  nu  ştiu  de  unde  Prea  învăţatul  predicator 
Agapie,  întîistătătorul  bisericii  Sfintul  Nicolae,  din  Galata.  De  cel  de  al 
doilea  din  acestea,  de  al  lui  Agapie,  m-am  folosit  ca  prototip,  din  cel  dintîi 
am  notat  unele  deosebiri  de  mică  însemnătate.  în  acesta  e  pus  la  începutul 
Cuvintelor  lui  Isaac  şi  «Cuvîntul  înainte»  despre  tăcere  şi  linişte,  din  care 
manuscrisul  lui  Neofit  nu  are  decît  o  prescurtare  scrisă  de  o  mînă  mai  nouă 
şi  în  dialectul  de  obşte. 

Cuprinsul  acestui  «Cuvînt  înainte»  (care  nu  s-a  tipărit  aci  pentru  alt 
motiv  decît  pentru  cîteva  ştiri  scurte  despre  Isaac)  e  copilăresc,  iar 
«Cuvîntul»  e  prolix  şi  folosirea  citatelor  din  Scriptură,  nepotrivită. 
Alcătuirea  lui  e  lipsită  de  măestrie,  ur-mînd  o  înşirare  fără  rînduială,  pe  care 
autorul  silindu-se  s-o  acopere,  se  întinde  într-o  vorbărie  deşartă,  vrînd  să 
împace  cele  de  neîmpăcat20. 

Oare  cine  e  acesta  ?  Nu  cumva  Avramie  sau  Patrichie  ?  Căci  pare  foarte 
probabil  ca  cei  ce  au  tradus  scrierile  lui  Isaac  să  fi  voit  să  facă  şi  lauda  lui. 
De  altfel,  însăşi  traducerea  Cuvintelor  o  vedem  de  un  nivel  foarte  coborît, 
făcută  poate  cuvînt  de  cuvînt  şi  neţinînd  seama  cîtuşi  de  puţin  de  regulile 
gramaticii.  De  aci  vine  şi  marea  neclaritate  a  Cuvintelor.  Lo-vindu-ne  de  ea 
în  înţelegerea  unora  din  ele,  am  încercat,  nu  dintr-o  voinţă  arbitrară,  ci  cu 
aprobarea  Prea  Fericitului  Patriarh,  să  o  înlăturăm  pe  cît  ne-a  fost  cu  putinţă, 
prin  note,  îndreptînd  nu  puţine  greşeli  vădite  şi  uşor  de  îndreptat21. 

Dar  fiindcă  în  cei  doi  codici  ai  noştri  nu  este  aceeaşi  în-şirare  a 
Cuvintelor  şi  alta  este  în  cel  Cezarian  şi  alta  în  cărţile  lui  Assemani,  ba  în 

20.  Poate  că  aprecierile  lui  Theotoche  sînt  cam  aspre.  Ceea  ce  e  drept  în  ele  este 
că  :  «Cuvîntul  expune  prea  prolix  tema  tăcerii.  De  aceea  nu  dăm  în  acest  volum  acel 
Cuvînt  înainte.  Dimpotrivă,  textul  tipărit  la  1819  la  Neamţ  şi  cel  mai  nou, 
dactilografiat,  dau  numai  acest  Cuvînt  înainte  şi  nu  şi  pe  al  lui  Nichifor  Theotoche. 

21.  Corecturile  lui  Nichifor  Theotoche,  făcute  la  note,  fund  prea  puţine,  noi  ne- 
am permis  să  facem  cu  mult  mai  multe  în  traducerea  noastră.  El  nu  putea  îndrepta 
textul  grec  pe  care-1  publiaa  după  manuscrise.  Noi  am  putut  îndrepta  în  textul 
românesc  înţelesurile  neclare,  foarte  frecvente  în  textul  grec.  Notele  lui  Nichifor 
Theotoche  sînt  date  de  noi  între  semnele  citaţiunii.  Iar  ale  noastre,  fără  ele.  Unele  din 
notele  lui  Nichifor  Theotoche  dau  versiunea  uneori  variată  a  codicelui  primit  de  la 
Neofit  al  Artei.  Textul  urmează  manuscrisul  primit  de  la  Agapie,  cum  mărturiseşte 
Theotoche  însuşi. 


aceiaşi  sînt  amestecate  şi  capitolele  prin  întrebare  şi  răspuns  şi  Epistolele, 
ni  s-a  părut  să  alcătuim  cartea  de  faţă  altfel,  încît  Cuvintele  apropiate  în 
oarecare  fel  să  urmeze  unele  altora.  Dar  în  prototip  nu  sînt  schimbate  nici  în 
împărţire,  nici  în  titluri,  ci  toate  s-au  numit  Cuvinte,  afară  de  Epistole.  Dar 
trebuie  ştiut  că  nici  al  doilea,  nici  al  şaptelea  nu  sînt  scrise  de  acelaşi  Isaac  al 
nostru,  cum  mărturiseşte  Asse-  *  mani.  Ci  primul  e  al  douăzecilea,  celălalt, 

al  optulea,al  lui  Ioan  Sava  Monahul,  născut  în  Ninive  şi  trăitor  pe  la  mijlocul 
celui  de  al  şaselea  veac  al  iconomiei  în  trup,  în  mînăstirea  numită  Dilaiti,  de 
dincolo  de  Tigru. 

Aşadar,  de-Dumnezeu  chemaţilor  şi  cuvioşilor  părinţi  (deşi  îndemnurile 
lui  Isaac  ne  sînt  proprii  şi  potrivite  mai  ales  nouă),  cei  ce  cu  dragoste 
dumnezeiască  aţi  luat  pe  umeri  jugul  cel  blînd  al  lui  Hristos  în  lavrele  din 
Palestina  şi  din  Muntele  Sinai  şi  în  marile  mînăstiri  şi  în  schiturile  şi 
sihăstriile  din  Athos  şi  din  alte  părţi  şi  v-aţi  hotărît  să  vă  liniştiţi,  purtînd 
viaţa  îngerească  în  trup,  cei  ce  v-aţi  atins  de  primele  trepte  ale  scării  ce  urcă 
la  cer  şi  cei  ce  aţi  ajuns  la  mijlocul  ei  şi  cei  ce  aţi  atins  vîrful  ei  cel  mai  înalt, 
cei  de  acum  şi  cei  de  după  aceia,  —  aveţi  această  carte  sfîntă  ca 
povăţuitoarea  cea  mai  bună  în  toată  lucrarea  nevoinţei.  Căci  ea  tîlcuieşte 
foarte  bine  adevărata  lepădare  de  lume  şi  de  cele  din  lume,  cunoştinţa  tuturor 
ispitelor  celui  ce  ne  războieşte,  descrierea  amănunţită  a  patimilor  mult 
împletite,  rugăciunea  minţii  şi  urcuşul  sufletesc,  desăvîrşirea  întru  nevoinţă 
şi  întru  liniştire  şi,  ca  să  spun  pe  scurt,  toată  virtutea  văzătoare  şi  făptuitoare. 
Ea  explică  cu  de-amănuntul  cele  mai  tainice  stări  şi  lucrări  ale  vieţuirii  că- 
lugăreşti, care  se  înfăţişează  curat  şi  se  fac  cunoscute  numai  din  vederea  cu 
fapta.  Citind-o  pe  aceasta,  cereţi  răsplătirile  bogate  de  sus  pe  seama  celui  ce 
a  fost  cauza  acestei  ediţii,  pe  seama  Prea  Fericitului  Patriarh  Efrem.  Iar  mie 
(dacă  am  contribuit  şi  eu  cu  ceva),  îmi  ajunge  ceea  ce  se  spune  îndeobşte 
despre  noi:  «Dumnezeu  să-1  ierte». 

Dar  ajuns  aci,  nu  voi  pregeta,  silit  de  datoria  adevărului,  să  pomenesc 
ceea  ce  e  vrednic  de  spus  şi  de  pomenit.  Nectarie  şi  Dositei  şi  Hrisant, 
pururea  pomeniţii  Patriarhi  ai  Sfintei  Cetăţi  a  Ierusalimului,  au  alcătuit 
odinioară  şi  multe  cărţi,  dînd  la  iveală  învăţături  de  foarte  mare  folos  ale 
celor  care  au  învăţat  drept  cuvîntul  adevărului,  şi  arme  puternice  împotriva 
celor  ce  s-au  abătut  de  la  dreapta  credinţă.  Prea  Fericitul  Efrem,  urmîndu-le 
pilda  ca  un  adevărat  urmaş  al  lor,  a  publicat  şi  el  nu  puţine  cărţi  mîntuitoare  ; 
şi  ştiu  că  va  publica  şi  altele. 

Deci  cei  ce-şi  aduc  darul  lor,  Prea  sfintului  şi  de  Dumnezeu  primitorului 
Mormînt,  nu  sînt  numai  următori  ai  pildei  acelor  vechi  şi  evlavioşi  creştini 
care  au  pus  deoparte  şi  au  strîns  pentru  Ierusalim  întru  una  a  sîmbetelor  din 
ceea  ce  fiecare  a  agonisit  (I  Cor.,  16,  2),  ci  şi  apărători  ai  acelor  prea  cinstite 
Locuri,  făcîndu-se  plinirea  evlaviei  credincioşilor,  dovada  prea  limpede  a 
iconomiei  divino-omeneşti  a  Cuvîntului,  Dumnezeu  şi  Om,  şi  lauda  şi 
strălucirea  neamului  dreptcredin-cioşilor,  ci  şi  ocrotitori  ai  orfanilor  de 
acolo,  ai  văduvelor,  ai  săracilor,  şi  susţinători  ai  multor  suflete  ameninţate  de 
lipsuri  şi  nevoi,  sprijinite  prin  evlavia  lor  şi  izbăvite  prin  ajutorul  dat  lor  de 
către  Mormîntul  de  Viaţă  primitor.  Şi  peste  toate  acestea  s-au  arătat 
susţinători  şi  binefăcători  ai  plinirii  de  obşte  ai  Bisericii.  Căci  prin  darul  lor, 
Prea  Fericiţii  Patriarhi  publică  cărţi  care  pot  să  fie  de  folos  pentru  tot  sufletul 
drept-credincios.  Drept  aceea  unii  oa  aceştia  se  vor  împărtăşi  în  chip  vădit  şi 


22.  «In  Bibi.  orient.,  tom.  I,  p.  456  şi  457». 

neîndoielnic  de  răsplătirile  înmiite  ale  Marelui  Răsplăţilor.  Căci  îi  aduc  Lui 
un  dar  desăvîrşit,  sfint,  bineplă-cut  şi  roditor 22. 


ALE  CELUI  INTRE  SFINŢI 
PĂRINTELUI  NOSTRU 

ISAAC  ŞIRUL 

nevoitor  şi  pustnic,  cel  ce  a 

fost  episcop  al  iubitoarei-de- 

Dumnezeu  cetăţi,  Ninive 

CUVINTE  DESPRE  NEVOINTĂ 


Cuvinte  despre  nevoinţă 


,23 


scrise  de  el  în  graiul  său  şi  tălmăcite 

de  către  părinţii  noştri  iubitori  de 

înţelepciune  şi  de  liniştire,  Ava  Patrichie  şi 

Ava  Avramie,  care  s-au  liniştit  în  Lavra 

celui  între  sfinţi  părintelui  nostru,  Sava. 


CUVINTUL  I 

Despre  lepădare  şi  despre 
vieţuirea  călugărească 

Frica  de  Dumnezeu  este  începutul  virtuţii.  Iar  despre  ea 
se  spune  că  e  rodul  credinţei  şi  se  seamănă  în  inimă,  cînd 
mintea  se  desparte  de  împrăştierea  în  lume,  adunîndu-şi 
gîndurile  ce  rătăcesc  din  pricina  împrăşti-erii,  în  cugetarea 
la  viitoarea  reaşezare24.  Căci  nimic  nu  ajută  mai  bine  pe 
cineva  să  pună  temelia  virtuţii,  ca  a  se  ţine  pe  sine  străin 
de  lucrurile  vieţii  şi  a  rămîne  în  legea  luminii  cărărilor 
celor  sfinte  şi  drepte,  pe  care  le-a  amintit  şi  le-a  numit 
psalmistul,  în  Duh.  Căci  anevoie  se  află  vreun  om  care  să 
poată  purta  cinstea  a-ceasta  25,  ba  poate  că  nu  se  află  peste 
tot  vreunul,  chiar  de  ar  fi  cineva  deopotrivă  cu  îngerii.  Şi 
aceasta  din  grăbita  primire  a  schimbării,  cum  ar  zice 
cineva. 

23.  «im  celălalt  manuscris,  se  adaugă:  in  limba  greacă». 

24.  Restabilirea  în  starea  ei  pe  care  a  avut-o  de  Ia  început. 

25.  Cel  ce  primeşte  cinstiri  de  la  oameni  greu  va  putea  să  scape  de 
cursele  mîndriei.  De  aceea  şi  Stăpînul  tuturor  deplînge  pe  cel  lăudat  de 
oameni,  zicînd  :  «Vai  vouă,  cînd  vor  zice  bine  de  voi  toţi  oamenii». 


începutul  căii  vieţii  stă  în  aceea  ca  mintea  să  cugete  la 
cuvintele  lui  Dumnezeu  şi  să  petreacă  în  sărăcie.  Căci 
adăparea  din  acele  cuvinte  ajută  la  desăvîrşi-rea  în  sărăcie. 
Sau  adăparea  din  cugetarea  la  cuvintele  lui  Dumnezeu  îţi 
ajută  la  dobîndirea  sărăciei.  Iar  do-bîndirea  sărăciei  îţi  dă 
odihnă,  ca  să  dobîndeşti  cugetarea  la  cuvintele  lui 
Dumnezeu.  Şi  acestea  două  te  a-jută  să  urci  în  scurtă 
vreme  treptele  întregii  zidiri  a  virtuţilor. 

Nimeni  nu  poate  să  se  apropie  de  Dumnezeu  decît  dacă 
se  depărtează  de  lume.  Iar  depărtare  numesc  nu  ieşirea  din 
ea  cu  trupul,  ci  depărtarea  de  lucrurile  lumii.  Virtutea 
aceasta  stă  în  odihnirea  sau  golirea  cugetării  de  lucrurile 
lumii.  Căci  nu  se  poate  inima  linişti  şi  nu  se  poate  izbăvi 
de  închipuiri  atîta  timp  cît  simţurile  lucrează;  nici  patimile 
trupeşti  nu  stau  în  ne-lucrare  şi  nici  gîndurile  rele  nu 
încetează  fără  numai  în  pustie.  Dar  pînă  nu  dobîndeşte 
sufletul  beţia  credinţei  în  Dumnezeu,  prin  primirea  puterii 
simţirii  ei,  nu-şi  poate  vindeca  slăbiciunea  simţurilor26  şi 
nici  călca  cu  putere  peste  conţinutul  celor  văzute,  care  este 
zid  despărţitor  în  faţa  celor  din  lăuntru.  Nici  nu  simte 
înainte  de  aceea  rodul  raţional  al  stăpînirii  de  sine.  Iar 
ferirea  de  păcate  este  rodul  amîndurora.  Fără  cea  dintîi  nu 
e  nici  cea  de  a  doua;  iar  unde  păşeşte  drept  cea  de  a  doua, 
e  ţinută  în  frîu  şi  cea  de  a  treia  7'. 

Cînd  harul  se  înmulţeşte  în  om,  atunci,  în  năzuinţa 
după  dreptate,  dispreţuieşte  cu  uşurinţă  frica  de  moarte  8, 

26.  Beţia  credinţei  este  o  putere  de  la  Dumnezeu,  care  copleşeşte  aplecarea 
simţurilor  spre  cele  din  afară,  dind  sufletului  putere  să  vadă  şi  să  se  alipească 
de  cele  dinăuntru  şi,  prin  ele,  de  Dumnezeu. 

27.  «Părintele  spune  poate  aceasta  :  că  din  depărtarea  de  lume  şi  din  beţia 
credinţei  vine  ferirea  de  păcate.  Aceasta  înseamnă  că  cei  ce  se  despart  de  lume 
şi  se  umplu  de  credinţă  scapă  de  mrejele  păcatului.  Cea  dintîi,  zice,  e 
despărţirea  de  lume  j  a  doua,  beţia  credinţei,  a  treia  a  stă-pînirea  de  sine.  El 
adaugă  şi  aceea  :  fără  despărţirea  de  lume,  nimeni  nu  se  poate  umple  de 
credinţă.  Iar  în  cel  al  cărui  suflet  s-a  umplut  de  credinţă,  stăpînirea  de  sine  e 
tinultă  în  frîu  de  frica  de  Dumnezeu». 


şi  sufletul  îl  îndeamnă  să  rabde  necazurile  pentru  frica  de 
Dumnezeu29.  Şi  toate  cîte  pot  să  vatăme  trupul  şi  cîte  vin 
în  chip  neaşteptat  asupra  firii  şi  se  adaugă  ca  pătimiri,  sînt 
socotite  ca  nimic  în  ochii  sufletului,  faţă  de  cele  nădăjduite 
încă  de  pe  acum. 

Nu  e  cu  putinţă  să  cunoaştem  adevărul,  dacă  nu  vin 
asupra  noastră  ispitele  din  îngăduinţă30.  Iar  primind  cineva 
încredinţarea  despre  aceasta,  înţelege  că  multă  purtare  de 
grijă  are  Dumnezeu  pentru  om  şi  că  nu  e  om  care  să  nu  se 
afle  sub  purtarea  Lui  de  grijă;  şi  că  purtarea  Lui  de  grijă 
priveşte  în  chip  luminos  mai  ales  spre  cei  ce-L  caută  pe  El 
şi  poartă  pătimirile  pentru  El,  ca  şi  cum  şi-ar  îndrepta 
degetul  spre  ei. 

Dar  cînd  se  înmulţeşte  lipsa  harului  în  om,  atunci  toate 
cele  potrivnice  celor  spuse  îi  sînt  aproape.  Atunci 
cunoştinţa  e  mai  mare  decît  credinţa,  din  pricina  iscodirii 
şi  nu  are  încredere  în  Dumnezeu  în  nici  un  lucru.  De 
aceea,  nu  se  socoteşte  nici  sub  purtarea  de  grijă  a  lui 
Dumnezeu.  Unul  ca  acesta  se  află  sub  cei  ce  îndreaptă  spre 
el  săgeţile,  în  noaptea  fără  lună,  şi  e  pîndit  de  aceştia. 

Frica  de  Dumnezeu  e  începutul  vieţii  celei  adevărate  a 
omului.  Dar  aceasta  nu  poate  să  stăruie  în  suflet  împreună 
cu  împrăştierea.  Căci  inima  se  rupe  de  dulceaţa  lui 
Dumnezeu  cînd  slujeşte  simţurilor.  Pentru  că  înţelesurile 
celor  din  lăuntru  sînt  împiedicate  de  simţuri,  care  ar  trebui 
să  le  slujească  lor. 

îndoiala  inimii  aduce  sufletului  frică.  Iar  credinţa  poate 
întări  hotărîrea  chiar  şi  în  vremea  tăierii  mădularelor.  Cîtă 
vreme  pofta  trupului  covîrşeşte  în  tine,  nu  vei  putea 
dobîndi  îndrăzneala  cea  bună  şi  lipsa  de  frică  faţă  de 

28.  Năzuinţa  după  «dreptate»  este  năzuinţa  după  toate  virtuţile.  Cînd 
harul  lui  Dumnezeu  se  înmulţeşte  în  om,  acesta  dispreţuieşte  frica  de 
moarte,  în  străduinţa  lui  fierbinte  după  doblndirea  virtuţilor. 

29.  Frica  de  Dumnezeu  îl  întăreşte  pe  om  împotriva  fricii  de  moarte. 

30.  Din  îngăduinţa  lui  Dumnezeu  pentru  întărirea  noastră. 


multele  împotriviri  ce  se  ridică  în  calea  spre  Cel  dorit. 

Cel  ce  pofteşte  cinste  nu  va  putea  scăpa  de  pricinile 
întristării.  Căci  nu  se  află  om  în  mijlocul  lucrurilor  ce  se 
schimbă,  care  să  nu  primească  în  cugetarea  lui  schimbarea 
lucrurilor  de  faţă.  Dacă  pofta  este  otravă  a  simţurilor,  să 
tacă  cei  ce  mărturisesc  că-şi  păzesc  pacea  minţii  împreună 
cu  împrăştierea. 

înţelept  este,  nu  cel  ce  zice  că  în  osteneală  şi  în  vremea 
luptei  şi  a  războiului  încetează  gîndurile  urîte  din  el,  ci  cel 
ce  în  adevărul  inimii  lui  îşi  înţelepţeşte  vederea  minţii,  ca 
să  nu  privească  fără  ruşine  la  gîndurile  desfrînate.  Acela, 
întru  buna  cuviinţă  a  conştiinţei  lui,  chiar  cînd  mărturiseşte 
prin  privirea  ochilor  ceea  ce  ţine  de  credinţă,  atîrnă  ruşinea 
ca  o  perdea  peste  locul  ascuns  al  gîndurilor.  Acesta  îşi 
păzeşte  neprihă-nirea  lui  ca  o  fecioară  înţeleaptă,  prin 
credinţa  în  Hristos.  Nimic  nu  e  atît  de  potrivit  ca  să 
înlăture  din  suflet  gîndurile  desfrînării  ce-1  stăpînesc  de 
mai  înainte  şi  să  alunge  amintirile  trezite  ce  i  se  mişcă  în 
trup  şi  aprind  flacăra  tulburării,  ca  scufundarea  în  dorinţa 
învăţăturii  şi  a  umblării  pe  urmele  adîncului  înţelesurilor 
dumnezeieştii  Scripturi.  Cînd  gîndurile  vor  fi  scufundate 
în  dulceaţa  căutării  înţelepciunii  adunate  în  vistieriile 
cuvintelor,  cu  hotărîrea  de  a  usca  din  ele  ceea  ce  ele  au  la 
arătare,  omul  lasă  în  spatele  său  lumea,  şi  uită  toate  cele 
din  ea  şi  şterge  din  suflet  toate  amintirile  care  aduc 
chipurile,  ba  deseori  şi  gîndurile  trebuinţelor  obişnuite  ale 
firii.  Şi  însuşi  sufletul  stăruie  în  ieşirea  din  sine  în  noile 
răspunsuri  ce-i  vin  din  marea  de  taină  a  Scripturilor31. 

Dar  chiar  dacă  mintea  pluteşte  pe  suprafaţa  apelor, 
adică  a  mării  dumnezeieştilor  Scripturi  şi  nu  poate  să 

31.  Sfîntul  Isaac  se  dovedeşte  un  mare  poet  în  exprimarea  gîndurilor  sale. 
Cuvintele  Scripturii  au  la  suprafaţă  umezeala  plăcută  a  înfăţişărilor  mustoase  ale 
lucrurilor  ce  servesc  de  chipuri  unor  înţelesuri  netrupeşti,  nemustoase.  Mintea  trece 
din  extaz  în  extaz,  pe  măsură  ce-i  apar  noi  răspunsuri,  noi  întîmplări  din  marea 
nesfirşită  de  înţelesuri  ale  cuvintelor  Scripturii. 


scufunde  înţelegerea  ei  în  adîncimea  întreagă  a  acestei 
mări,  ca  să  înţeleagă  toate  vistieriile  din  adîncul  ei,  îi  va 
ajunge  şi  numai  o  cercetare  făcută  cu  dor,  pentru  a  lega 
gîndurile  ei  cu  putere  în  singurul  gînd  al  minunării,  ca  să 
le  împiedice  să  nu  alerge  spre  firea  trupului,  cum  a  zis  un 
oarecare  dintre  înţelepţii  în  cele  dumnezeieşti.  Căci  inima 
e  delicată  şi  nu  poate  răbda  răutăţile  ce-i  vin  de  la  cei  din 
afară  şi  de  la  războaiele  din  lăuntru.  Şi  ştiţi  că  gîndul  rău 
apasă  greu32.  Şi  dacă  inima  nu  se  ocupă  cu  cunoştinţa33,  nu 
poate  răbda  tulburarea  pornirii  trupului.  Şi  precum 
greutatea  poverii  dintr-un  talger  atrage  repede  aplecarea 
acului,  nesupu-nîndu-se  voii  vîntului,  aşa  lucrul  de  ruşine 
şi  frica  a-trag  cugetarea.  Şi  precum  primirea  lucrului  de 
ruşine  şi  frica  se  fac  minţii,  pe  măsura  lor,  pricină  de  rătă- 
cire neîncetată,  iar  acul  cumpenei  minţii,  tulburîndu-se,  se 
mişcă  de  aci  acolo,  tot  aşa  stăpînirea  de  sine  creşte  pe 
măsura  depărtării  fricii  din  suflet. 

în  sfîrşit,  precum  talgerele  cumpenei  se'  îngreuiază  sub 
o  greutate  mai  mare  şi  cumpăna  nu  se  clatină  cu  uşurinţă 
sub  suflarea  vîntului,  tot  aşa  mintea  îngreuiată  sub  frica  lui 
Dumnezeu  şi  sub  ruşine  nu  e  mişcată  uşor  de  către  cei  ce  o 
clatină34.  Şi  în  măsura  în  care  se  primeşte  frica  în  minte,  în 
aceeaşi  măsură  pune  pe  ea  stăpînire  mutarea  şi 
schimbarea.  înţelepte  şte-te  şi  pune  în  călătoria  ta  drept 
temelie  frica  de  Dumnezeu,  şi  în  puţine  zile  te  vei  reaşeza 
în  poarta  împărăţiei,  fără  ocoliri  în  drumul  tău. 

în  toate  cele  ce  te  întîmpină  din  Scripturi,  cercetează 

32.  Gîndul  rău,  pizmaş,  plin  de  griji,  dornic  de  plăceri,  e  greu  de  suportat,  dar  şi 
greu  de  alungat.  EI  nu  dă  pace.  El  se  cere  împlinit.  Şi  prin  împlinire,  primeşte  o  nouă 
putere. 

33.  Cunoştinţa  înţelesurilor  dumnezeieşti  ale  Scripturilor. 

34.  Textul  ar,e  unele  obscurităţi.  Mai  întîi,  ruşinea  şi  frica  tulbură  mintea,  apoi 
o  fac  fermă.  Probabil,  întîi  era  vorba  de  «lucrul  de  ruşine»  şi  de  frica  de  moarte  ;  aci 
e  vorba  de  sentimentul  ruşinii  şi  de  frica  de  Dumnezeu.  In  continuare  e  iarăşi  vorba 
de  lucrul  de  ruşine  şi  de  frica  de  moarte. 


scopul  cuvîntului,  ca  să  te  adînceşti  în  tine  şi  să  înţelegi  cu 
mare  pătrundere  adîncul  înţelesurilor  sfinţilor  care, 
călăuziţi  şi  luminaţi  în  vieţuirea  lor  de  dumnezeiescul  har, 
simt  pururea  o  rază  oarecare  a  gîndirii  ce  înaintează  în 
mijlocul  stihurilor  celor  scrise  şi  luminează  înaintea 
înţelegerii  lor,  ca  să  deosebească  între  cuvintele  simple  şi 
înţelesurile  cuprinse  în  ele,  cu  multă  înţelegere,  întru 
priceperea  sufletului. 

Omului  care  citeşte  cu  minte  goală  cele  cuprinse  în 
stihurile  grele,  i  se  goleşte  şi  inima  şi  se  stinge  în  ea 
puterea  dumnezeiască  ce  dăruieşte  inimii  gustarea  cea  mai 
dulce,  în  minunata  înţelegere  a  sufletului.  Oricine 
obişnuieşte  să  alerge  spre  ceea  ce  îi  este  înrudit.  De  aceea 
şi  sufletul  ce  are  părtăşie  cu  Duhul,  cînd  aude  vreun  cuvînt 
care  are  ascuns  în  el  o  putere  dumnezeiască,  atrage  cu 
înfocare  conţinutul  lui.  Nu  pe  orice  om  îl  trezeşte  un  lucru 
care  e  spus  duhovniceşte  şi  care  are  în  el  ascunsă  o  putere, 
ca  să  se  minuneze  de  el.  Cuvîntul  despre  virtute  are  nevoie 
de  o  inimă  care  se  odihneşte  de  cele  ale  pămîntului  şi  de 
îndeletnicirea  cu  ele.  Lucrurile  virtuţii  nu  trezesc  gîndul 
omului  a  cărui  cugetare  se  osteneşte  cu  grija  celor 
trecătoare,  ca  să  le  poftească  şi  să  caute  să  le  dobîndească. 

Dezlipirea  de  cele  trupeşti  are  loc  înaintea  naşterii 
legăturii  cu  Dumnezeu,  deşi  la  unii,  în  iconomia  harului, 
această  legătură  premerge  de  multe  ori  acelei  dezlipiri,  aşa 
cum  o  dorinţă  ascunde  o  altă  dorinţă.  Rîn-duiala  iconomiei 
este  alta  decît  rînduiala  cea  de  obşte  dintre  oameni.  Dar  tu 
păzeşte  rînduiala  de  obşte.  De  premerge  în  tine  harul, 
cunoaşte  că  aceasta  e  voia  lui.  Iar  de  nu,  urcă  spre  vîrful 
turnului  duhovnicesc,  pe  calea  tuturor  oamenilor,  pe  care 
au  urcat  ei  după  rînduiala. 


Tot  ceea  ce  se  lucrează  în  contemplaţie  şi  se  împlineşte 
prin  poruncă  pentru  ea  e  cu  totul  nevăzut  ochilor  trupului. 
Şi  tot  ce  se  lucrează  cu  fapta  este  un  lucru  îmbinat,  pentru 
că  porunca  sau  fapta,  deşi  e  una,  are  nevoie  de  amîndouă, 
de  contemplaţie  şi  de  faptă,  din  pricina  celor  trupeşti  şi 
netrupeşti.  Dar  îmbinarea  celor  două  e  una. 

Faptele  ce  se  îngrijesc  de  curăţie  nu  înlătură  amintirea 
greşelilor  trecute,  dar  înlătură  din  minte  amintirea 
întristării  şi  de  aci  înainte  venirea  amintirii  în  cugetare  se 
face  cu  folos. 

Lăcomia  sufletului  de  a  se  îmbogăţi  în  virtute  co- 
vîrşeşte  pofta  văzută  a  trupului  împreună  înjugat. 

Podoaba  oricărui  lucru  e  măsura.  Căci  fără  măsură 
chiar  şi  cele  socotite  bune  se  fac  spre  pagubă. 

Voieşti  să  ai  părtăşie  (comuniune)  cu  Dumnezeu  în 
mintea  ta,  în  dobîndirea  acelei  simţiri  a  plăcerii,  care  nu  e 
robită  de  simţuri  ?  Urmăreşte  milostenia,  care,  cînd  se  va 
afla  în  lăuntrul  tău,  ia  în  tine  chipul  acelei  Sfinte  Frumuseţi 
cu  care  te-ai  făcut  asemenea.  însuşirea  cea  mai 
cuprinzătoare  a  milosteniei  sădeşte  în  suflet,  fără 
mijlocirea  vreunui  oarecare  timp,  pe  lîngă  unirea  întru 
slavă  şi  strălucire,  împărtăşirea  de  dumnezeire. 

Unirea  duhovnicească  este  o  amintire  nepecetluită,  care 
arde  în  inimă  cu  un  dor  înfocat,  luîndu-şi  puterea  legăturii 
din  stăruirea  pe  lîngă  porunci,  nu  prin  reaua  lor 
întrebuinţare,  nici  în  chip  natural.  Căci  în  ele  îşi  află  hrana 
de  viaţă  dătătoare  pentru  întărirea  vederii  sufleteşti.  Prin 
aceasta  Vine  inima  la  răpire,  ca  să-şi  închidă  îndoitele 
simţuri,  cele  trupeşti  şi  cele  sufleteşti. 

Nu  este  altă  cărare  spre  dragostea  cea  duhovnicească, 
care  zugrăveşte  chipul  nevăzut,  decît  aceea  care  începe  cu 
mila,  precum  a  zis  Domnul  nostru.  Ea  duce  spre  Tatăl  cel 


desăvîrşit.  Căci  aşa  a  poruncit  celor  ce-L  ascultă  pe  El,  ca 
să  o  pună  pe  aceasta  ca  temelie35. 

Altul  este  cuvîntul  faptei  şi  altul,  cuvîntul  cel  frumos. 
Şi  fără  cercarea  lucrurilor,  înţelepciunea  nu  ştie  să-şi 
împodobească  cuvintele  ei  şi  să  vorbească  adevărul,  pentru 
că  nu-1  cunoaşte  pe  acesta.  Nici  nu  poate  să  descopere 
cineva  virtutea,  dacă  el  însuşi  nu  a  făcut  niciodată 
experienţa  ei.  Cuvîntul  din  faptă  este  o  vistierie  a  nădejdii, 
iar  înţelepciunea  nefăptuitoare  este  un  depozit  al  ruşinii. 

Precum  un  artist  zugrăveşte  apa  pe  pereţi,  dar  nu-şi 
poate  alina  setea  cu  apa  aceea,  şi  precum  un  om  vede 
visuri  frumoase,  aşa  face  şi  cuvîntul  nefăptuitor.  Cel  ce 
grăieşte  din  cercarea  lucrului  său  despre  virtute,  îm- 
părtăşeşte din  ea  şi  celui  ce  ascultă,  precum  împărtăşeşte 
cineva  din  banii  cîştigaţi  de  el. 

Şi  cel  ce  seamănă  învăţătura,  din  cele  dobîndite  de  el, 
în  urechile  celor  ce-1  ascultă,  deschide  gura  cu  îndrăzneală 
către  fiii  săi  duhovniceşti,  precum  bătrînul  lacov  a  spus  lui 
Iosif:  «Iată  ţi-am  dat  o  parte  mai  mare  decît  fraţilor  tăi;  e 
cea  pe  care  am  luat-o  cu  sabia  şi  cu  arcul  meu  de  la 
Amorei»  (Fac,  48,  22). 

Fiecare  om  care  are  o  vieţuire  întinată  pofteşte  viaţa 
vremelnică.  Iar  acesta  e  lipsit  de  cunoştinţă.  Bine  a  zis 
careva  că  frica  de  moarte  întristează  pe  omul  apăsat  de 
conştiinţa  lui;  iar  cel  ce  are  în  sine  mărturia  cea  bună 
doreşte  moartea  ca  şi  viaţa.  Să  nu  socoteşti  înţelept 
adevărat  pe  cel  ce-şi  robeşte  cugetarea,  vieţii  acesteia,  din 
laşitate  şi  frică.  Socoteşte  toate  cele  bune  şi  cele  rele  ce  se 
întîmplă  trupului  ca  nişte  visuri.  Căci  nu  numai  în  vremea 
morţii  vei  fi  dezlegat  de  ele,  ci  de  multe  ori  şi  înainte  de 
moarte  te  părăsesc  şi  pleacă. 

35.  «Unde  a  poruncit  Domnul  ?  iln:  «Fiţi  deci  milostivi,  precum  şi  Tatăl  vostru 
milostiv  este»  (Le,  6,  36)  şi  în  :  «De  voieşti  să  fii  desăvîrşit,  mergi,  vinde  averile  tale 
şi  le  dă  săracilor  şi  vei  avea  comoară  în  cer  şi,  venind,  urmează-Mi  Mie»  (Mt„  19, 
21)  şi  în:  «Fiţi  dar  desăvîrşiti,  precum  Tatăl  vostru  Cel  din  ceruri  desăvîrşit  este» 
(Mt,  5,41). 

Dar  pe  acelea  dintre  ele  care  au  vreo  părtăşie  cu  sufletul 
tău  socoteşte-le  că  sînt  avuţiile  tale  în  veacul  acesta  şi  că  în 
cel  viitor  vor  merge  cu  tine36.  Şi  de  sînt  bune,  veseleşte-te 
şi  mulţumeşte  lui  Dumnezeu  în  cugetul  tău,  iar  de  sînt  rele, 
întristează-te  şi  suspină  şi  caută  izbăvirea  de  ele  cît  timp 
eşti  încă  în  trup.  Orice  bine  pe  care-1  ai  lucrător  în  tine  să- 
1  ai  tot  aşa  şi  întru  ascuns.  Iar  botezul  şi  credinţa  ţi  s-au 
făcut  mijlocitoare  spre  acest  bine,  pentru  că  prin  ele  ai  fost 
chemat  de  Domnul  nostru  Iisus  Hristos  la  faptele  cele  bune 
ale  Lui,  împreună  cu  Tatăl  şi  cu  Sfîntul  Duh,  Căruia  se 
cuvine  slava,  cinstea,  mulţumirea  şi  închinăciunea  în  vecii 
vecilor.  Amin. 


CUVINTUL  II 

Despre  lepădarea  de  lume  şi  despre 

înf  rînarea  de  la  îndrăzneala  faţă  de 

oameni 

Cînd  dorim  să  fugim  de  lume  şi  să  ne  facem  străini  de 
cele  lumeşti,  nimic  nu  ne  desparte  aşa  de  mult  de  lume  şi 
nu  omoară  patimile  din  noi  şi  nu  ne  trezeşte  şi  nu  ne 
înviorează  spre  cele  duhovniceşti,  ca  plînsul  şi  durerea 
inimii,  împreunate  cu  dreapta  socoteală.  Căci  faţa  celui 
sfios  ia  ca  pildă  smerenia  Celui  iubit.  Şi  iarăşi,  nimic  nu  ne 
face  să  petrecem  aşa  de  mult  în  lume  şi  cu  cei  beţi  şi 
risipitori  din  ea,  şi  nimic  nu  ne  desparte  aşa  de  mult  de 
vistieriile  înţelepciunii  şi  ale  cunoştinţei  tainelor  lui 
Dumnezeu,  ca  rîsul  şi  ca  împrăştierea,  împreunate  cu 
îndrăzneala.  Acestea  sînt  îndeletnicirile  dracului  curviei. 

Deci  fiindcă  ţi-am  cercat  iubirea  de  înţelepciune,  te  rog, 
iubitule,  cu  iubire,  să  te  păzeşti  de  ispita  vrăjmaşului,  ca  să 

36.  Cele  care  prefac  sufletul  tău  după  chipul  lor  sînt  proprii  sufletului  în  viaţa 
aceasta  şi  rămîn  proprii  lui  şi  după  moarte.  Cele  rele  îţi  fac  sufletul  pentru  veci  lipsit 
de  Dumnezeu  cel  bun,  cele  bune  îţi  ţin  sufletul  pentru  veci  bun  şi  unit  cu  Dumnezeu, 
izvorul  bunătăţii. 

3  —  Filocalia 

nu-ţi  răceşti  sufletul  tău  prin  glume  ne-înfrînate,  scoţîndu-1 

din  căldura  dragostei  lui  Hristos,  Care  a  gustat  pentru  tine 
fiere  pe  lemnul  Crucii,  şi  în  locul  dulceţii  şi  al  îndrăznirii 
celei  către  Dumnezeu,  să- 1  umpli  de  multe  închipuiri  şi  să- 
1  robeşti,  încă  treaz  fiind,  dar  totuşi  dormind,  viselor 
necuvenite,  al  căror  rău  miros  nu-1  suportă  îngerii  lui 
Dumnezeu,  şi  să  te  faci  altora  pricină  de  alunecare,  iar  ţie, 
ţepuşă.  Sileş-te-te,  deci,  pe  tine  însuţi,  să  urmezi  pilda 
smereniei  lui  Hristos,  ca  să  se  aprindă  şi  mai  mult  focul 
aruncat  de  El  în  tine  37,  foc  prin  care  se  dezrădăcinează 
toate  mişcările  lumii,  care  omoară  pe  omul  cel  nou  şi 
murdăresc  curţile  Domnului  cel  sfînt  şi  puternic.  Căci  eu 
îndrăznesc  să  zic,  după  sfîntul  Pavel,  că  «sîntem  biserica 
lui  Dumnezeu»  (I  Cor.,  3,  16).  Să  curăţim,  deci,  biserica 
Lui,  precum  curat  este  şi  El,  ca  să  dorească  să  se 
sălăşluiască  în  ea.  Să  o  sfinţim,  precum  şi  El  sfînt  este.  Şi 
să  o  împodobim  cu  toate  faptele  bune  şi  cinstite.  Să  o 
tămîiem  cu  tămîia  odihnirii  voii  Lui,  prin  rugăciunea 
curată  şi  din  inimă,  care  nu  se  poate  dobîndi  prin 
împărtăşirea  de  mişcările  lumeşti  necontenite.  Şi  aşa  va 
umbri  în  suflet  norul  slavei  Lui  şi  va  străluci  lumina 
măririi  Lui  în  lăuntrul  inimii.  Şi  se  vor  umple  de  bucurie  şi 
de  veselie  toţi  vieţuitorii  din  cortul  lui  Dumnezeu.  Iar  cei 
cutezători  şi  neruşinaţi  vor  fi  lipsiţi  de  flacăra  Sfîntului 
Duh. 

Osîndeşte-te,  deci,  frate,  pe  tine  însuţi  pururea.  Şi  zi: 
«Vai  mie,  o  suflete,  că  s-a  apropiat  desfacerea  ta  de  trup. 
Pentru  ce  te  veseleşti  de  cele  ce  le  vei  părăsi  astăzi  şi  de  a 
căror  vedere  te  vei  lipsi  în  veci?  Ia  aminte  la  cele  dinaintea 
ta,  şi  gîndeşte  la  cele  ce  le-ai  făcut,  cum  şi  care  sînt  şi  cu 
cine  ai  petrecut  zilele  vieţii  tale,  sau  cine  a  primit  osteneala 
lucrării  plugăriei  tale  şi  pe  cine  ai  veselit  în  arena  ta,  ca  să 
iasă  în  întîmpina- 

37.  E  vrednică  de  reţinut  această  legătură  ce  o  face  sfîntul  Isaac  între 
smerenie  şi  focul  iubirii.  Cel  ce  iubeşte  nu  ştie  de  sine,  ca  şi  cel  smerit. 
Dimpotrivă,  cel  mîndru  nu  ştie  decît  de  sine,  deci  e  neiubitor. 

rea  ta  în  clipa  ieşirii  tale.  Pe  cine  ai  desfătat  prin  alergarea 
ta,  ca  să  te  odihneşti  în  limanul  lui  ?  De  dragul  cui  te-ai 

necăjit  ostenindu-te,  ca  să  ajungi  la  el  întru  bucurie  ?  Pe 
cine  ai  cîştigat  prieten  în  veacul  viitor,  ca  să  te  primească 
la  ieşirea  ta  ?  în  ce  ţarină  ai  lucrat  şi  cine-ţi  va  da  plata  la 
apusul  soarelui,  adică  la  despărţirea  ta  de  trup  ? 

Cercetează-te  pe  tine,  (suflete),  şi  vezi  în  ce  latură  va  fi 
partea  ta  şi  dacă  ai  lucrat  pînă  la  capăt  în  ţarina  ce  rodeşte 
amărăciune  celor  ce  o  lucrează,  strigă  cu  suspin  şi  cu 
durere  către  Dumnezeu,  Care  se  odihneşte  mai  presus  de 
jertfele  şi  de  arderile  tale  de  tot.  Să  ţîş-nească  din  gura  ta 
cuvinte  îndurerate,  care  să  desfă-teze  pe  sfinţii  îngeri. 
Obrajii  tăi  să  ia  culoarea  plînsu-lui  ochilor  tăi,  ca  să  se 
odihnească  în  tine  Sfîntul  Duh,  şi  să  te  spele  de 
întinăciunea  răutăţilor  tale.  împacă  pe  Domnul  cu  lacrimile 
tale,  ca  să  vină  la  tine.  Cheamă  pe  Măria  şi  pe  Marta,  ca  să 
te  înveţe  cuvintele  plînsu-lui.  Strigă  către  Domnul! 


Rugăciune38 

Doamne  Iisuse  Hristoase,  Dumnezeul  nostru,  Cel  ce  ai  plîns  pe 
Lazăr  şi  ai  picurat  lacrimi  de  mîhnire  şi  de  milă  peste  el,  primeşte 
lacrimile  amărăciunii  mele.  Tămăduieşte  cu  patimile  Tale  patimile 
mele.  Vindecă  cu  ranele  Tale  ranele  mele.  Curăţeşte  cu  sîngele  Tău 
sîn-gele  meu  şi  amestecă  în  trupul  meu  mireazma  trupului  Tău  de 
viată  făcător.  Fierea  cu  care  ai  fost  adăpat  de  vrăjmaşii  Tăi  să 
îndulcească  sufletul  meu,  izbăvindu-1  de  amărăciunea  cu  care  m-a 
adăpat  potrivnicul  meu.  Trupul  Tău  întins  pe  lemnul  crucii  să 
înaripeze  spre  Tine  mintea  mea,  cea  atrasă  de  draci  în  jos.  Capul  Tău, 
pe  care  l-ai  aplecat  pe  cruce,  să  înalţe  capul  meu  pălmuit  de  vrăjmaşi. 
Mîinile  Tale,  pironite  de  cei  necredincioşi  pe  cruce,  să  mă  ridice  pe 
mine  spre  Tine,  din  groapa  pierzaniei,  cum  a  făgăduit  prea  sflnta  Ta 
gură.  Faţa  Ta,  care  a  primit  lovituri  şi  scuipări  de  la  cei  blestemaţi,  să 
umple  de  strălucire  faţa  mea  întinată  de  fărădelegi.  Sufletul  Tău,  pe 
care,    aflîndu-Te    pe    cruce,    l-ai    predat    Părintelui    Tău,    să    mă 

38.   Subtitlul  aceste  nu  se  află  în  manuscrise.   E  pus  de  editorul  Nichifor 
Theotoche. 

călăuzească  spre  Tine  prin  harul  Tău.  Nu  am  inimă  îndurerată  spre 
căutarea  ta,  nu  am  pocăinţă,  nici  străpungere,  care  aduc  din  nou  pe  fii 
la  moştenirea  lor.  Nu  am,  Stăpîne,  lacrimi  mîngîietoare.  Mintea  mi  s- 
a  întunecat  în  cele  ale  vieţii  acesteia  şi  nu  poate  privi  spre  Tine  întru 
durere.  Inima  mi  s-a  răcit  de  mulţimea  ispitelor  şi  nu"  se  poate  încălzi 
de  lacrimile  dragostei  faţă  de  Tine.  Dar,  Doamne  Iisuse  Hristoase, 

Dumnezeule,  Vistierul  bunătăţilor,  dăruieşte-mi  mie  pocăinţă  întreagă 
şi  inimă  îndurerată,  ca  să  ies  cu  tot  sufletul  în  căutarea  Ta.  Căci  fără 
de  Tine  mă  voi  înstrăina  de  tot  binele.  Dăruieşte-mi,  deci,  Bunule, 
harul  Tău.  Tatăl,  care  Te-a  născut  pe  Tine  din  sînurile  Sale,  fără  de 
vreme  şi  veşnic,  să  înnoiască  în  mine  chipul  icoanei  Tale.  Te-am  pă- 
răsit pe  Tine  ;  nu  mă  părăsi!  Am  ieşit  de  la  Tine  ieşi  în  căutarea  mea 
şi  mă  du  la  păşunile  Tale  şi  mă  înnu-mără  între  oile  turmei  Tale  celei 
alese  şi  mă  hrăneşte  împreună  cu  ele  cu  verdeaţa  tainelor  Tale  celor 
dumnezeieşti,  ca  inima  mea  să  se  facă  sălaşul  lor  şi  să  vadă  în  ea 
strălucirea  descoperirilor  Tale,  care  este  mîngîie-rea  şi  înviorarea 
celor  ce  s-au  ostenit  pentru  Tine  în  necazuri  şi  în  tot  felul  de  greutăţi! 
De  această  strălucire  fie  să  ne  învrednicim  şi  noi  prin  harul  şi  prin 
iubirea  de  oameni  a  Mîntuitorului  nostru  Iisus  Hristos  !  Amin. 


CUVINTUL  III 

Despre  retragerea  în  pustie.  Şi  că  nu  trebuie  să  ne 

temem  şi  să  avem  frică,  ci  să  ne  sprijinim  inima  pe 

încrederea  în  Dumnezeu  şi  să  îndrăznim  cu  credinţă 

neîndoielnică,  ca  unii  ce  avem  sprijinitor  şi  păzitor  pe 

Dumnezeu 

De  te  simţi  vreodată  pregătit  pentru  retragerea  în 
singurătate,  în  împărăţia  libertăţii,  ale  cărei  sarcini  sînt 
uşoare,  să  nu  te  împingă  cugetul  fricii,  după  obi- 
ceiul lui,  în  multe  feluri  de  schimbări  şi  învîrtiri  ale 
gîndurilor,  ci  fii  mai  degrabă  încrezător  că  Păzitorul  tău 
este  cu  tine  şi  încredinţează-te  cu  dinadinsul  întru 
înţelepciunea  ta,  că  tu  şi  toată  zidirea  sînteţi  sub  Singurul 
Stăpîn  care  cu  o  singură  încuviinţare  toate  le  mişcă,  le 
clatină,  le  îmblînzeşte  şi  le  chiverniseşte;  şi  că  nici  un 
împreună-slujitor  nu  poate  vătăma  pe  vreunul  din  cei 
împreună-slujitori  ai  lui,  fără  hotărîrea  Celui  ce  poartă  de 
grijă  şi  le  cîrmuieşte  pe  toate.  Şi  ri-dică-te  îndată  şi 
îndrăzneşte.  Căci  chiar  de  s-a  dat  unora  slobozenie  în  unele 
lucruri,  nu  li  s-a  dat  în  toate  lucrurile.  Căci  nici  dracii,  nici 
fiarele  pierzătoare,  nici  oamenii  stăpîniţi  de  răutate  nu  pot 
împlini  voia  lor  pornită  spre  nimicire  şi  pierzanie,  de  nu 
îngăduie  voia  Celui  ce  le  cîrmuieşte  pe  toate  şi  le  dă  un 

anumit  loc  de  lucrare.  Căci  nu  îngăduie  libertăţii  lor  să 
vină  la  toată  lucrarea.  Pentru  că  de  ar  fi  aşa,  n-ar  putea  vie- 
ţui nici  un  trup.  Nu  lasă  Domnul  ca  de  zidirea  Lui  să  se 
apropie  puterea  dracilor  şi  a  oamenilor  şi  să-şi  împlinească 
în  ea  voia  lor. 

De  aceea,  zi  pururea  sufletului  tău:  «Am  Păzitor  care 
mă  păzeşte  şi  nu  poate  vreuna  dintre  făpturi  să  se  arate 
înaintea  mea,  decît  dacă  se  dă  poruncă  de  sus».  Crede  cu 
adevărat  că  nu  îndrăznesc  nici  măcar  să  se  arate  în  ochii  tăi 
şi  să-ţi  facă  auzite  de  urechile  tale  ameninţările  lor.  Că 
dacă  ar  avea  învoire  de  sus,  din  cer,  nu  ar  avea  nevoie  nici 
de  cuvînt  sau  de  cuvinte,  şi  lucrarea  lor  ar  urma  voii  lor. 

Şi  zi  iarăşi:  «Dacă  ar  fi  voia  Stăpînului  meu  să  pună 
stăpînire  cei  răi  pe  făptura  Lui,  n-aş  primi  a-ceasta  cu 
greutate,  căci  nu  voiesc  să  zădărnicesc  voia  Lui».  Şi  aşa  în 
încercările  tale,  umple-te  de  bucurie,  ca  unul  ce  ştii  şi  simţi 
deplin  că  voia  Domnului  te  cîrmuieşte  şi  te  călăuzeşte  pe 
tine.  Drept  aceea,  spriji-neşte-ţi  inima  ta  pe  încrederea  în 
Domnul  şi  nu  te  teme  nici  de  frica  de  noapte,  nici  de 
săgeata  ce  zboară  ziua,  «căci  credinţa  celui  drept,  zice,  cea 
întru  Dumnezeu,  îmblînzeşte  fiarele  sălbatice  ca  pe  nişte 
oi»  (Evr.,  11,  33). 

Dar  nu  sînt  drept,  zice,  ca  să  mă  încred  în  Domnul,  însă 
tu  ai  ieşit  cu  adevărat,  pentru  lucrarea  dreptăţii,  în  pustia 
aceasta  plină  de  necazuri  şi  de  aceea  te-ai  făcut  ascultător 
voii  lui  Dumnezeu.  Drept  aceea,  în  deşert  te  osteneşti  cînd 
suporţi  aceste  osteneli,  dacă  nu-I  aduci  Lui  ca  jertfă  a 
dragostei  necazul  tău.  Căci  Dumnezeu  nu  voieşte  pentru  ea 
însăşi  osteneala  noastră.  Această  înţelegere  o  arată  toţi  cei 
ce  iubesc  pe  Dumnezeu,  necăjindu-se  pe  ei  înşişi  pentru 
dragostea  faţă  de  El.  Căci  cei  ce  binevoiesc  întru  frica  lui 
Dumnezeu  să  vieţuiască  în  Hristos  Iisus,  aleg  necazul  şi 
rabdă  prigonirea.  Şi  El  le  dă  acelora  puterea  să  cunoască 
vistieriile  Lui  cele  ascunse. 

Despre  sporirea  ce  Ie  vine  din  ispite  celor  ce  le 
rabdă  cu  mulţumire  şi  bărbăţie 

Căci  a  zis  careva  dintre  sfinţi,  că  era  un  oarecare  bătrîn 
prea  cinstit  dintre  pustnici  şi  am  mers  odată  la  el  şi  eram 
întristat  drin  pricina  ispitelor.  Iar  el  era  bolnav  şi  se  afla 
culcat.  Şi  după  ce  i-am  făcut  plecăciune,  am  şezut  lingă  el 
şi  am  zis  :  «Roagă-te  pentru  mine,  părinte,  că  mult  sînt 
supărat  de  ispitele  dracilor».  Iar  acela,  deschizînd  ochii  lui, 
a  căutat  la  mine  şi  mi-a  zis  ;  «Fiule,  eşti  prea  tînăr  şi  nu 
sloboade  Dumnezeu  ispitele  asupra  ta».  Iar  eu  i-am  spus: 
«Sînt  tînăr,  dar  sufăr  ispitele  unor  bărbaţi  în  putere».  Acela 
îmi  zise  iarăşi:  «Dumnezeu  te  va  înţelepţi».  Iar  eu  am  zis  : 
«Cum  mă  va  înţelepţi,  că  eu  în  fiecare  zi  gust  moartea  ?». 
Acela  zise  iarăşi:  «Dumnezeu  te  iubeşte,  taci.  Dumnezeu 
îţi  va  da  harul  Lui»  (Acesta  era  un  război  în  somn).  Apoi  a 
zis  iarăşi:  «Cunoaşte,  fiule,  că  30  de  ani  am  făcut  război  cu 
dracii  şi  pînă  ce  n-am 

trecut  de  al  douăzecilea,  n-am  fost  ajutat  deloc.  Iar  după  ce 
am  izbutit  să  trec  peste  al  cincilea  (după  cei  douăzeci),  am 
început  să  aflu  odihnă.  Şi  trecînd  încă  un  an,  s-a  înmulţit 
(odihna).  Iar  după  ce  a  curs  şi  al  şaptelea  (după  cei 
douăzeci),  şi  a  venit  al  optulea,  s-a  înmulţit  şi  mai  mult.  Iar 
trecînd  şi  al  treizecilea  şi  ajungînd  la  sfirşit,  aşa  s-a  întărit 
odihna,  că  nu  mai  cunoşteam  nici  măsura  la  care  a  ajuns». 
Şi  a  adaos  :  «De  mă  voi  ridica  la  slujirea  (liturghia)  mea, 
sînt  lăsat  să  slujesc  o  singură  slavă,  iar  la  celelalte  de  voi 
sta  trei  zile,  voi  fi  cu  Dumnezeu  întru  răpire  şi  nu  voi  simţi 
nicidecum  osteneala».  Iată  ce  odihnă  nesfirşită  a  născut 
lucrarea  de  multă  vreme. 

Paza  limbii  nu  numai  că  trezeşte  mintea  către 
Dumnezeu,  ci  ajută  şi  la  înfrînare 

Era  im  oarecare  dintre  părinţi  care  mînca  de  două  ori  pe 
săptămînă.  Şi  a  zis  către  noi:  «In  ziua  în  care  vorbesc  cu 
cineva  nu  pot  păzi  canonul  postului  după  obiceiul  meu,  ci 
sînt  silit  să-1  dezleg».  Şi  am  înţeles  că  paza  limbii  nu 
numai  că  trezeşte  mintea  către  Dumnezeu,  ci  dăruieşte  în 
chip  ascuns  şi  o  mare  tărie  pentru  faptele  arătate,  lucrate 


SFÎNTUL  ISAAC  ŞIRUL  35 

prin  trup,  ca  să  fie  împlinite  ;  şi  luminează  şi  lucrarea  cea 
ascunsă,  precum  au  spus  părinţii:  că  paza  gurii  trezeşte 
conştiinţa  către  Dumnezeu,  cînd  cineva  tace  întru 
cunoştinţă. 

Sfintul  acesta  era  foarte  obişnuit  cu  privegherea  de 
noapte.  Căci  zicea:  «în  noaptea  în  care  stau  treaz  pînă 
dimineaţa,  după  cîntarea  psalmilor  mă  odihnesc.  Iar  după 
ce  mă  trezesc  din  somn,  în  ziua  aceea  sînt  ca  unul  care  nu 
mai  e  în  lumea  aceasta.  Şigînduri  pământeşti  nu  mai  intră 
nicidecum  în  inima  mea,  şi  nici  nu  mai  am  trebuinţă  de 
pravilele  rînduite.  Ci  mă  aflu  întru  răpire  toată  ziua  aceea. 

Deci,  într-una  din  zile  am  mîncat,  pentru  că  trecuseră 
mai  înainte  patru  zile  fără  să  gust  nimic.  Drept  aceea,  m- 
am  ridicat  la  slujba  de  seară  ca  să  gust  ceva  şi  m-am  oprit 
în  curtea  chiliei  mele,  că  era  soare  mult,  şi  am  rămas  aşa 
pînă  ce  a  răsărit  iarăşi  soarele  în  ziua  următoare  şi  încălzea 
faţa  mea.  Şi  abia  atunci  cînd  soarele  ardea  tot  mai  tare  şi- 
mi  ardea  faţa,  s-a  întors  mintea  mea  la  mine,  şi  iată  văzui 
că  e  altă  zi,  şi  am  mulţumit  lui  Dumnezeu  care  varsă  atîta 
har  peste  om  şi  învredniceşte  cu  atîta  cinstire  pe  cei  ce-i 
urmează  Lui.  Că  Lui  singur  I  se  cuvine  slava  şi  mărirea  în 
vecii  vecilor.  Amin». 


CUVINTUL  IV 

Despre  poftirea  lumii 

Adevărat  este  cuvîntul  Domnului,  pe  care  1-a  spus,  că 
nu  poate  cineva  dobîndi  dragostea  de  Dumnezeu  odată  cu 
poftirea  lumii,  nici  nu  e  cu  putinţă  să  dobîn-dească  părtăşia 
de  Dumnezeu  (comuniune  cu  El)  împreună  cu  părtăşia  de 
lume,  nici  să  aibă  grija  lui  Dumnezeu  împreună  cu  grija 
lumii39:  Căci  cînd  părăsim  cele  ale  lui  Dumnezeu  pentru 
slava  deşartă,  sau  de  multe  ori  pentru  trebuinţa  trupului, 
mulţi  dintre  noi  se  apleacă  spre  celelalte.  Aceştia  declară 
că  lucrează  pentru  împărăţia  cerurilor,  dar  nu-şi  aduc 
aminte  de  porunca  Domnului  pe  care  a  spus-o:  «De  veţi 

39.  «Nimeni  nu  poate  sluji  la  doi  domni.  Căci,  sau  pe  unul  îl  va  urî  şi  pe  celălalt 
îl  va  iubi;  sau  pe  unul  îl  va  urma  şi  pe  celălalt  îl  va  nesocoti.  Nu  poate  sluji  lui 
Dumnezeu  şi  lui  Mamona»  (Mt.,  6,  24). 

40.  «Cereţi  mai  întîi  împărăţia  lui  Dumnezeu  şi  dreptatea  Lui  şi  toate  acestea  se 
vor  adăuga  vouă»  (Mt.,  6,  33). 

avea  toată  grija  pentru  împărăţia  cerurilor,  nu  vă  voi  lipsi 
de  cele  trebuitoare  firii  celei  văzute,  ci  vă  vor  veni  vouă 
toate  împreună  cu  celelalte»40.  «Oare  se  îngrijeşte  El  de 
păsările  cerului  cele  fără  de  suflet,  zidite  pentru  voi,  şi  nu 
are  grijă  de  voi  ?».  Nicidecum.  Celui  ce  se  îngrijeşte  de 
cele  duhovniceşti,  sau  de  vreuna  dintre  ele,  cele  trupeşti  i 
se  dăruiesc  fără  să  se  îngrijească  de  ele,  cînd  îi  lipsesc  şi 
cînd  vine  vremea.  Iar  cel  ce  se  îngrijeşte  peste  trebuinţă  de 
cele  trupeşti  cade  de  bună  voie  şi  de  la  Dumnezeu.  Deci  de 
ne  vom  strădui  să  ne  îngrijim  de  cele  ce  trebuie  făcute 
pentru  numele  Domnului,  Se  va  îngriji  El  însuşi  de 
amîndouă  felurile,  după  măsura  nevoinţei  noastre. 

Drept  aceea,  să  căutăm  trăirea  cu  Dumnezeu  nu  în  cele 
trupeşti,  uitînd  de  lucrurile  sufletelor  noastre,  ci  să  ne 
întoarcem  toate  faptele  noastre  spre  nădejdea  celor 
viitoare.  Căci  cel  ce  s-a  predat  odată  pe  sine  lucrării 
virtuţii,  din  dragostea  sufletului  său,  şi  doreşte  să 
desăvîrşească  lucrarea  ei,  nu  se  îngrijeşte  iarăşi  de  cele 
trupeşti,  fie  că  le  are,  fie  că  nu  le  are.  Fără  îndoială, 
Dumnezeu  îngăduie  adeseori  ca  cei  virtuoşi  să  fie  ispitiţi 
de  acestea  şi  lasă  ca  ispitele  să  se  ridice  împotriva  lor  în 
orice  loc.  Căci  îi  loveşte  în  trupul  lor,  ca  pe  Iov,  şi-i  aduce 
la  sărăcie  şi  la  depărtarea  oamenilor  de  ei  şi-i  loveşte  în 
cele  ce  le-au  dobîndit.  Dar  de  sufletul  lor  nu  se  apropie 
vătămarea.  Nu  e  cu  putinţă  ca  atunci  cînd  umblăm  în  calea 
dreptăţii  să  nu  ne  în-tîmpine  mihnirea  şi  ca  trupul  să  nu 
sufere  de  boli,  de  dureri  şi  să  rămînă  neclintit,  dacă  dorim 
să  vieţuim  în  virtute.  Omul  care  vieţuieşte  după  voia  sa, 
sau  cu  pizmă,  sau  în  cele  spre  pierzarea  sufletului,  sau  în 
altceva  din  cele  ce-1  vatămă,  are  osîndă.  Dar  cînd  umblă  în 
calea  dreptăţii  şi-şi  face  drumul  către  Dumnezeu  şi  cîştigă 
pe  mulţi  fâcîndu-i  asemenea  lui,  dacă  îl  întîm-pină  vreun 
lucru  din  acestea  nu  se  cuvine  să  se  abată  de  la  ea,  ci 
trebuie  să-1  primească  cu  bucurie,  fără  iscodire,  şi  să 
mulţumească  lui  Dumnezeu  că  i-a  trimis  lui  harul  acesta,  şi 
că  s-a  învrednicit  să  cadă  pentru  El  într-o  încercare  şi  să  se 
facă  părtaş  pătimirilor  proorocilor,  apostolilor  şi  celorlalţi 

sfinţi.  Că  şi  aceştia  au  răbdat  de  dragul  acestei  căi 
necazuri,  fie  de  la  oameni,  fie  de  la  draci,  fie  de  la  trup.  Că 
nu  se  întîmplă  să  vină  acestea  fără  încuviinţarea  şi  fără 
îngăduinţa  lui  Dumnezeu,  ci-i  vin  ca  să  i  se  facă  prilejuri 
spre  dreptate.  Pentru  că  nu  e  cu  putinţă  ca  Dumnezeu  să 
facă  pe  cel  ce  doreşte  să  fie  cu  El,  să  lucreze  cele  bune, 
decît  dacă  îi  aduce  încercări  pentru  adevăr.  Şi  nu  e  cu 
putinţă  ca  acesta  să  se  facă  vrednic  de  mărirea  lui 
Dumnezeu,  dacă  nu  intră  la  ea  prin  ispite;  şi  nu  se  bucură 
de  ea,  fără  darul  lui  Hristos.  Aceasta  o  mărturiseşte  sfîntul 
Pavel,  arătînd  că  lucrul  acesta  este  aşa  de  mare,  încît  îl 
socoteşte  dar  (harismă).  Căci  e  mare  lucru  să  fie  cineva 
pregătit  să  pătimească  pentru  nădejdea  în  Dumnezeu  (Fii., 
1,  19).  Căci  zice:  «Aceasta  ni  s-a  dat  nouă  de  la 
Dumnezeu,  ca  nu  numai  să  credem  în  Hristos,  ci  şi  să 
pătimim  pentru  El».  Tot  aşa  a  scris  sfîntul  Petru  în 
Epistola  lui  (I  Pt,  3,  14);  «Cînd  pătimiţi  pentru  dreptate, 
sînteţi  fericiţi  că  vă  faceţi  părtaşi  pătimirilor  lui  Hristos». 
Drept  aceea,  cînd  te  afli  la  lărgime  să  nu  te  bucuri,  iar  cînd 
te  afli  în  necazuri,  să  nu  te  întristezi,  şi  să  nu  le  socoteşti 
pe  a-cestea  ca  străine  de  calea  lui  Dumnezeu.  Căci  pe 
calea  Lui  se  umblă  din  veac  şi  din  neam  în  neam  prin 
cruce  şi  moarte.  Şi  de  ce  vin  acestea  ?  Ca  să  afli  că  eşti  în 
afara  căii  lui  Dumnezeu  şi  ai  părăsit-o  pe  ea.  Şi  tu  nu 
voieşti  să  umbli  pe  calea  sfinţilor,  ci  voieşti  să-ţi  pregăteşti 
ţie  altă  cale,  ca  să  umbli  pe  ea  fără  pătimire  ? 

Calea  lui  Dumnezeu  e  crucea  de  fiecare  zi,  căci  ni- 
menea nu  s-a  suit  la  cer  cu  răsfăţ  (cu  tihnă).  Calea  tihnei 
ştim  unde  sfîrşeşte,  iar  pe  cel  ce  se  scufundă  pe  sine  în 
Dumnezeu  nu-1  vrea  Dumnezeu  să  fie  niciodată  fără  grijă, 
însă  el  trebuie  să  fie  cu  grijă  pentru  adevăr.  Dar  şi  din 
aceasta  se  cunoaşte  că  este  sub  grija  lui  Dumnezeu,  că-i 
trimite  pururea  suferinţe. 

Dar  cei  ce  petrec  în  încercări  nu  sînt  lăsaţi  niciodată  de 
purtarea  de  grijă  a  lui  Dumnezeu  să  ajungă  în  mîna 
dracilor.  Mai  ales  dacă  sărută  picioarele  fraţilor  şi  acoperă 
vinovăţiile  lor,  şi  le  ascund  pe  ele  ca  pe  ale 

lor  proprii.  Cel  ce  voieşte  să  fie  în  lumea  aceasta  fără  grijă 
şi  o  doreşte  aceasta,  dar  voieşte  să  vieţuiască  totodată  în 
virtute,  e  străin  de  calea  aceasta.  Căci  drepţii  nu  numai  că 
se  nevoiesc  în  faptele  cele  bune,  ci  se  şi  află  de  bună  voie 
într-o  mare  nevoinţă  pentru  biru-irea  ispitelor,  pentru 
cercarea  răbdării  lor.  Dar  sufletul  care  are  frica  de 
Dumnezeu  nu  se  teme  de  ceva  ca-re-1  vatămă  trupeşte. 
Căci  nădăjduieşte  în  El  de  acum  şi  în  vecii  vecilor.  Amin. 


CUVINTUL  V 

Despre  depărtarea  de  lume  şi  despre 
toate  cele  ce  tulbură  mintea 

Multă  cinste  a  dat  Dumnezeu  oamenilor  prin  îndoita 
învăţătură41,  prin  care  le-a  dăruit  (cunoştinţa)  şi  le-a 
deschis  din  toate  părţile  uşa  pentru  a  intra  la  cunoaşterea 
Sa.  Iar  de  voieşti  un  martor  credincios  al  celor  spuse,  fâ-te 
tu  însuţi  pe  tine  şi  nu  vei  pieri.  Şi  de  voieşti  să  o  cunoşti  pe 
aceasta  din  afară,  ai  un  alt  învăţător  şi  martor,  care  te 
călăuzeşte  fără  rătăcire  pe  calea  adevărului42. 

Mintea  tulburată  nu  poate  scăpa  de  uitare  şi  înţelep- 
ciunea nu  deschide  uşa  ei  unei  astfel  de  minţi.  Cel  ce  poate 
să  vadă  sfîrşitul  la  care  ajung  deopotrivă  toate  nu  are 
nevoie  de  alt  învăţător  pentru  lepădarea  grijilor  vieţii. 
Legea  naturală  dată  la  început  omului  de  Dumnezeu  6 
arată  vederea  făpturilor  Lui.  Iar  legea  scrisă  se  adaugă 
după  neascultare. 

41.  Din  îndoita  învăţătură  pe  care  Dumnezeu  le-a  dat-o  oamenilor,  una  este 
legea  naturală,  iar  alta,  cea  supranaturală.  Cea  naturală  este  puterea  sădită  în  firea  lor 
de  a  cunoaşte  pe  Dumnezeu  din  făpturile  Lui  (Rom.,  1,  20).  Iar  cea  supranaturală 
este  legea  scrisă,  sau  revelată  prin  prooroci  şi  prin  Iisus  Hristos. 

42.  Primul  martor  e  conştiinţa,  al  doilea,  lumea  din  afară,  sau  revelaţia  scrisă. 


Cel  ce  nu  se  depărtează  de  bună  voie  de  pricinile 
patimilor   e   atras   de   bunăvoie   de   păcat.   Iar  pricinile 

păcatului  sînt  acestea:  vinul,  femeile,  bogăţia  şi  bunăstarea 
trupului.  Nu  pentru  că  acestea  sînt  prin  fire  păcate,  ci 
pentru  că  firea  uşor  înclină  din  pricina  lor  spre  patimile 
păcatului.  De  aceea  omul  trebuie  să  se  păzească  de  ele  cu 
sîrguinţă.  De-ţi  vei  aduce  aminte  pururea  de  slăbiciunea  ta, 
nu  vei  călca  hotarul  ce  trebuie  păzit.  La  oameni  e  urîtă 
sărăcia;  la  Dumnezeu,  sufletul  semeţ  şi  mintea  împrăştiată. 
La  oameni  e  cinstită  bogăţia;  la  Dumnezeu,  sufletul  smerit. 

Cînd  voieşti  să  pui  început  unei  lucrări  bune,  pre- 
găteşte-te  pentru  ispitele  ce  vor  fi  aduse  asupra  ta  şi  să  nu 
te  îndoieşti  de  adevăr.  Căci  e  un  obicei  al  vrăjmaşului  ca, 
atunci  cînd  vede  pe  cineva  începînd  cu  credinţă  fierbinte  o 
bună  vieţuire,  să-i  aducă  în  cale  ispite  felurite  şi 
înfricoşătoare,  ca,  venind  prin  aceasta  la  frică,  să-şi 
răcească  hotărîrea  lui  cea  bună  şi  să  nu  mai  aibă  o  rîvnă 
fierbinte  de  a  se  apuca  de  lucrarea  plăcută  lui  Dumnezeu. 

Nu  pentru  că  vrăjmaşul  are  o  astfel  de  putere  (căci 
altfel  n-ar  mai  putea  nimeni  să  facă  vreodată  binele),  ci  i 
se  îngăduie  de  Dumnezeu,  cum  am  învăţat  din  cazul 
dreptului  Iov.  Deci  tu  pregăteşte-te  să  întîmpini  cu 
bărbăţie  ispitele  aduse  în  calea  virtuţilor  şi  apoi  a-pucă-te 
de  lucrarea  lor.  Iar  dacă  nu  te  pregăteşti  de  mai  înainte 
spre  întîmpinarea  ispitelor,  reţine-te  de  la  lucrarea 
virtuţilor. 

Omul  care  se  îndoieşte  că  Dumnezeu  îi  stă  într-ajutor  în 
lucrarea  virtuţilor  se  teme  pînă  şi  de  umbra  sa  şi  se 
socoteşte  flămînd  chiar  şi  în  vremea  îmbelşugării  şi  a 
saturării  şi  se  simte  plin  de  tulburare  chiar  şi  în  liniştea  de 
care  se  bucură.  Iar  cel  ce  se  încrede  în  Dumnezeu  se 
întăreşte  cu  inima.  Şi  cinstea  lui  se  face  arătată  tuturor 
oamenilor  si  lauda  lui,  în  fata  vrăjmaşilor  lui. 

Poruncile  lui  Dumnezeu  sînt  mai  presus  de  toate  co- 
morile lumii.  Şi  cel  ce  le-a  dobîndit  pe  acestea  în  lă-untrul 
lui  îl  află  pe  Dumnezeu.  Cel  ce  caută  cu  grijă  la  Dumnezeu, 
L-a  cîştigat  pe  El  ca  vistiernic,  şi  cel  ce  doreşte  să  facă 
voile  Lui  va  avea  călăuzitori  pe  îngerii  din  cer.  Cel  ce  se 
teme     de     păcate     va     străbate     neîmpiedicat     drumul 

înfricoşător  şi  în  vremea  întunericului  află  lumină  înaintea 
şi  în  lăuntrul  său.  Domnul  păzeşte  paşii  celui  ce  se  teme  de 
păcate  şi  în  vremea  alunecării  îi  va  veni  în  ajutor  mila  lui 
Dumnezeu.  Cel  ce  socoteşte  că  păcatele  lui  sînt  mici  cade 
în  stăpînirea  lor  şi  va.lua  osîndă  înşeptită.  Seamănă 
milostenia  cu  smerenie  şi  vei  secera  milă  la  judecată. 
Dobîndeşte  binele  în  aceleaşi  laturi  în  care  l-ai  pierdut.  De 
eşti  dator  lui  Dumnezeu  un  obol,  El  nu  primeşte  în  locul  lui 
de  la  tine  un  mărgăritar.  Astfel,  dacă  ţi-ai  pierdut  curăţia, 
nu  primeşte  de  la  tine  milostenia,  pînă  ce  tu  stărui  în 
curvie.  Căci  El  vrea  de  la  tine  sfinţenia  trupului.  Odată  ce 
ai  călcat  porunca  nevrînd  să  părăseşti  avuţia  lumii,  te  lupţi 
pentru  alte  porunci  ?  Ai  lăsat  o  buruiană  în  tine  şi  ai  pornit 
război  împotriva  altora  ? 

Sfîntul  Efirem  a  spus  să  nu  te  lupţi  în  vremea  verii  cu 
arşiţa,  în  haine  de  iarnă.  Astfel  fiecare  va  secera  ceea  ce 
seamănă.  Şi  fiecare  boală  se  tămăduieşte  cu  leacurile 
potrivite'  ei.  Iar  tu,  biruit  de  pizmă,  de  ce  te  sileşti  să  te 
lupţi  cu  somnul  ?  Smulge  greşala  cît  încă  e  mică  şi  slabă, 
înainte  de  a  se  lăţi  şi  de  a  se  întări.  Nu  fi  fără  grijă  cînd 
greşala  ţi  se  pare  mică.  Căci  mai  tîr-ziu  îţi  va  fi  ca  o  stăpînă 
nemiloasă  şi  vei  umbla  în  faţa  ei  ca  o  slugă  în  lanţuri.  Iar 
cel  ce  luptă  de  la  început  împotriva  patimii  curînd  o  va 
birui. 

Cel  ce  poate  să  rabde  nedreptatea  cu  bucurie,  deşi  e  în 
stare  să  o  respingă,  a  primit  mîngîierea  de  la  Dumnezeu, 
prin  credinţa  în  El.  Şi  cel  ce  rabdă  învinovăţirile  ce  i  se 
aduc,  cu  smerită  cugetare,  a  ajuns  la  desăvîrşire  şi  se 
minunează  îngerii  de  el.  Căci  nici  o  altă  virtute  nu  e  aşa  de 
mare  şi  de  greu  de  dobîndit. 

Să  nu-ţi  crezi  ţie  că  eşti  puternic,  pînă  ce  nu  vei  fi  ispitit 
şi  nu  te  vei  afla  rămînînd  neschimbat.  Tot  aşa  probează-te 
pe  tine  în  toate.  Dobîndeşte  credinţa  dreaptă  întru  tine,  ca 
să  calci  pe  vrăjmaşii  tăi,  şi  ţine-ţi  mintea  neîmprăştiată;  şi 
să  nu  te  încrezi  în  puterea  ta,  ca  să  nu  fii  lăsat  în 
slăbiciunea  firii  tale.  Căci  atunci  vei  cunoaşte  slăbiciunea 

ta  din  căderea  ta.  Nu  te  încrede  nici  în  cunoştinţă,  ca  nu 
cumva,  aşezîndu-se  vrăjmaşul  între  tine  şi  ea,  să  te  prindă 
în  cursa  vicleniei  sale.  Să  ai  limba  blîndă  şi  nu  te  va 
întîmpina  cîtuşi  de  puţin  necinstea.  Dobîndeşte  buze  dulci 
şi-i  vei  avea  pe  toţi  prieteni.  Să  nu  te  lauzi  niciodată  cu 
limba  ta  pentru  faptele  tale,  ca  să  nu  fii  ruşinat.  Căci  în 
lucrul  în  care  se  laudă  omul,  în  acela  îngăduie  Dumnezeu 
să  se  schimbe,  ca  să  se  smerească  şi  să  înveţe  smerenia.  De 
aceea  trebuie  să  le  laşi  toate  în  seama  preştiinţei  lui 
Dumnezeu  şi  să  nu  crezi  că  e  ceva  neschimbat  în  viaţa  a- 
ceasta. 

Ajuns  astfel,  aţinteşte-ţi  ochiul  pururea  spre  Dumnezeu. 
Că  acoperămîntul  lui  Dumnezeu  şi  purtarea  Lui  de  grijă 
înconjoară  pe  toţi  oamenii.  Dar  nu  e  văzută  decît  de  cei  ce 
s-au  curăţit  pe  ei  înşişi  de  tot  păcatul  şi  au  neîncetat 
cugetarea  lor  în  Dumnezeu  şi  numai  în  El.  Cu  deosebire  li 
se  arată  acestora  purtarea  de  grijă  a  lui  Dumnezeu  atunci 
cînd  ajung  într-o  mare  ispită  pentru  Dumnezeu.  Atunci  o 
simt  pe  aceasta  ca  şi  cînd  ar  vedea-o  cu  ochii  trupeşti;  şi 
fiecare,  pe  măsura  şi  pricina  ispitei  ce  i-a  venit.  Ea  se  arată 
atunci  ca  să  dea  bărbăţie  celor  ce  se  luptă,  cum  s-a 
întîmplat  cu  Iacov,  cu  Iisus  al  lui  Navi,  cu  cei  trei  tineri,  cu 
Petru  şi  cu  ceilalţi  sfinţi,  cărora  li  S-a  arătat  Dumnezeu  în 
oarecare  chip  omenesc,  făcîndu-i  îndrăzneţi  şi  sprijinindu-i 
în  credinţă.  Iar  de  spui  că  acestea  s-au  dat  sfinţilor  de  la 
Dumnezeu  prin  iconomie  şi  ei  s-au  învrednicit  în  chip 

deosebit  de  astfel  de  vederi,  să-ţi  fie  pildă  de  îmbărbătare 
sfinţii  mucenici,  care  adeseori  mulţi  împreună,  iar  altădată 
cîte  unul,  şi  în  multe  şi  felurite  locuri,  s-au  nevoit  pentru 
Hristos  şi  au  răbdat  bărbăteşte,  cu  puterea  ce  le-a  venit  de 
sus,  în  trupuri  de  lut,  tăieturile  fierului  şi  tot  felul  de 
chinuri,  lucruri  mai  presus  de  fire. 

Acestora  li  se  arătau  în  chip  vădit  sfinţii  îngeri,  ca  să 
afle  fiecare  că  harul  dumnezeiesc  vine  cu  îmbelşu-gare 
peste  aceia  care  rabdă  în  tot  felul  toată  încercarea  şi  tot 
necazul,  spre  dovedirea  vitejiei  lor  şi  spre  ruşinarea 
vrăjmaşilor  lor. 

Şi  ce  trebuie  să  spunem  despre  nevoitorii  care  s-au 
înstrăinat  de  lume  şi  despre  pustnicii  care  au  prefăcut 
pustia  în  cetate  şi  au  făcut-o  locuinţă  a  îngerilor,  care  îi 
cercetau  pururea  pentru  chipul  vieţuirii  lor  şi  ca  nişte 
slujitori  ai  Stăpînului  petreceau  împreună  cu  ei,  avîndu-i  ca 
pe  nişte  împreună-slujitori!  Aceştia  îmbrăţişau  pustia  în 
toate  zilele  vieţii  lor  şi-şi  aveau  locuinţa  în  munţi,  în 
peşteri,  în  crăpăturile  pămîntului,  din  pricina  dragostei  de 
Dumnezeu.  Şi  pentru  că  au  părăsit  cele  pămînteşti  şi  au 
iubit  cele  cereşti  şi  s-au  făcut  următori  ai  îngerilor,  pe  drept 
cuvînt  sfinţii  îngeri  nu-şi  ascundeau  vederea  lor  de  la  ei,  şi 
împlineau  toată  vrerea  lor.  Ba  li  se  şi  arătau  în  anumite 
timpuri,  învăţîn-du-i  cum  trebuie  să  vieţuiască.  Şi  uneori  le 
explicau  u-nele  lucruri  neînţelese,  alteori  sfinţii  înşişi  îi 
întrebau  despre  ceea  ce  le  era  de  trebuinţă.  Iar  uneori,  cînd 
a-ceştia  rătăceau  pe  cale,  îi  călăuzeau,  alteori,  cînd  cădeau 
în  ispite,  îi  izbăveau.  Alteori,  ivindu-se  pe  neaşteptate  vreo 
întîmplare  şi  vreo  primejdie,  îi  răpeau  pe  aceştia  din 
mijlocul  ei,  scăpîndu-i  de  pildă  de  vreun  şarpe,  sau  de  vreo 
stîncă  gata  să  se  prăvălească,  de  aruncarea  vreunei  suliţe, 
sau  a  vreunei  pietre.  Iar  alteori,  războindu-i  vrăjmaşul  pe 
sfinţi  în  chip  vădit,  ei  se  arătau  vederii  ochilor  lor  şi 
spuneau  că  au  fost  trimişi  spre  ajutorul  lor  şi  le  insuflau 
îndrăzneală,  curaj  şi  bărbăţie.  Alteori  săvîrşeau  tămăduiri 
prin  ei.  Uneori  pe  sfinţii  înşişi,  căzuţi  în  niscai  pătimiri,  îi 
tămă-duiau.  Şi  uneori  trupurile  lor,  istovite  de  nemîncare, 
le  împuterniceau  şi  le  întăreau  prin  atingerea  mîinii,  sau 
prin  cuvinte  mai  presus  de  fire.  Iar  alteori  le  aduceau  ca 
hrană  pîini,  uneori  calde,  şi  alte  lucruri  de  mîncare.  Unora 
dintre  ei  le  vesteau  de  mai  înainte  mutarea  de  aici,  alteori  şi 
felul  mutării. 

Şi  de  ce  să  înşirăm  multe  din  cele  care  arată  dragostea 
sfinţilor  îngeri  faţă  de  noi  şi  toată  grija  lor  pentru  sfinţi  ?  Ei 
poartă  grijă  de  noi,  ca  nişte  fraţi  mai  mari,  de  cei  mai  mici 
(Ps.  144,  19).  S-au  spus  acestea  ca  să  afle  fiecare  că 
«aproape  este  Domnul  de  toţi  cei  ce-L  cheamă  pe  El  întru 
adevăr».  Şi  cît  de  mult  poartă  El  de  grijă  celor  ce  s-au 

predat  pe  ei  bunei  Lui  plăceri  şi  îi  urmează  Lui  din  toată 
inima  ! 

De  crezi  că  Dumnezeu  poartă  grijă  de  tine,  pentru  ce  te 
îngrijeşti  de  cele  vremelnice  şi  de  trebuinţele  trupului  tău  ? 
Iar  de  nu  crezi  că  Dumnezeu  poartă  grijă  de  tine,  şi  de 
aceea  te  îngrijeşti  de  cele  trebuitoare  ţie,  eşti  mai  de  plîns 
decît  toţi  oamenii  (Ps.  54,  25).  Şi  pentru  ce  mai  trăieşti  deci 
sau  pentru  ce  vei  mai  trăi  ?  «A-runcă  grija  ta  asupra 
Domnului  şi  El  te  va  hrăni»  (Pilde,  3,  25);  şi  nu  te  vei 
înfricoşa  de  spaima  ce  vine  asupra  ta. 

Cel  ce  s-a  dăruit  pe  sine  lui  Dumnezeu  petrece  întru 
odihna  minţii.  Fără  neagoniseală,  sufletul  nu  poate  să  se 
elibereze  de  tulburarea  gîndurilor;  şi  fără  liniştea 
simţurilor,  nu  va  simţi  pacea  minţii. 

De  nu  va  ajunge  cineva  în  ispite,  nu  va  dobîndi  în- 
ţelepciunea duhului.   Şi  fără  citire  cu  osteneală,  nu  va 
cunoaşte  slăbirea  gîndurilor.  Iar  fără  liniştea  gîndurilor,  nu 
se  va  mişca  mintea  în  taine  ascunse.  Şi  fără  tăria  credinţei 
nu  poate  să  aibă  sufletul  curaj  şi  îndrăzneală  în  ispite.  Iar 
fără  simţirea  acoperămîntului  vă- 
dit al  lui  Dumnezeu,  nu  poate  inima  să  nădăjduiască  în  El. 
Şi  de  nu  poate  gusta  sufletul  din  patimile  lui  Hristos  întru 
cunoştinţă,  nu  poate  avea  părtăşie  (comuniune)  cu  El43. 

bocoteşte  câ  e  bărbat  al  lui  Dumnezeu  cel  ce,  din  multa 
milă  de  sine,  s-a  făcut  pe  sine  mort  faţă  de  trebuinţele 
neapărate.  Căci  cel  ce  miluieşte  pe  sărac  II  are  pe 
Dumnezeu  purtînd  grijă  de  el.  Şi  cel  s-a  făcut  sărac  pentru 
Dumnezeu  a  aflat  vistierii  nesfîrşite. 

Dumnezeu  nu  are  nevoie  de  nimeni,  dar  Se  bucură  cînd 
vede  pe  cineva  că  odihneşte  chipul  Lui  şi-1  cinsteşte  pe 
acesta  pentru  El44.  Cînd  cere  cineva  de  la  tine  din  cele  ce 
ai,  nu  spune  în  inima  ta  că  voi  ţine  aceasta  pentru  sufletul 
meu,  ca  să  mă  desfătez  cu  ea,  că  Dumnezeu  îi  va  împlini 
lipsa  aceluia  din  altă  parte.  Cuvintele  acestea  sînt  ale  celor 

43.  Aci  e  rostul  postului  şi  înîrînărilor  înainte  de  Sfînta  (împărtăşanie. 

44.  Dumnezeu  vrea  să  facă  bine  altora  prin  noi,  pentru  ca  să  arătăm  cinstea 
noastră  chipului  Lui  şi  să  ne  îmbunătăţim  pe  noi  înşine  prin  iubire. 

45.  E  o  cinste,  asemănătoare  cu  a  lui  Dumnezeu,  să  ajuţi  pe  altul  şi  un  ceas  al 
harului,  sau  al  fructificării  lui,  acela  în  care  ai  prilejul  să  faci  un  bine  cuiva. 

46.  Harul  e  un  bun  interpersonal;  sau  un  bun  care  se  activează  în  relaţiile 
iubitoare  dintre  noi. 

4  —  Filocalia 

nedrepţi,  care  nu  cunosc  pe  Dumnezeu.  Omul  drept  şi 
cinstit  nu  dă  cinstea  sa  altuia.  Nici  nu  va  lăsa  să  treacă 
nelucrată  vremea  harului  45.  Omul  sărac  şi  lipsit  e  miluit  de 
Dumnezeu  (căci  Domnul  nu  părăseşte  pe  nimeni),  dar  tu  ai 
întors  de  la  tine  cinstea  ce  ţi-a  venit  de  la  Dumnezeu  şi  ai 
depărtat  harul  Lui,  depărtînd  pe  sărac46.  Drept  aceea,  cînd 
dai,  bucură-te  şi  spune:  «Slavă  Ţie,  Dumnezeule,  că  m-ai 
învrednicit  să  aflu  pe  cineva  să-1  odihnesc».  Iar  de  nu  ai  ce 
să-i  dai,  bucură-te  şi  mai  mult,  şi  zi,  mulţumind  lui 
Dumnezeu:  «Mulţumescu-Ţi  Ţie,  Dumnezeul  meu,  că  mi- 
ai  dat  acest  har  şi  cinste  să  mă  sărăcesc  pentru  numele  Tău, 
şi  m-ai  învrednicit  să  gust  din  necazul  presărat  pe  calea 
poruncilor  Tale,  prin  boală  şi  sărăcie,  precum  au  gustat 
sfinţii  Tăi,  care  au  umblat  pe  calea  aceasta». 

Şi  cînd  te  îmbolnăveşti,  zi:  «Fericit  este  cel  ce  a  fost 
învrednicit  să  fie  încercat  de  Dumnezeu  în  cele  prin  care 
moştenim  viaţa».  Căci  bolile  le  aduce  Dumnezeu  pentru 
sănătatea  sufletului.  Că  a  zis  careva  dintre  sfinţi  (şi  am 
însemnat  aceasta),  că  monahul  care  nu  slujeşte  Domnului 
în  chip  plăcut  lui  Dumnezeu  şi  nu  se  nevoieşte  cu  sîrguinţă 
pentru  mîntuirea  sufletului  său,  ci  se  poartă  cu  trîndăvie  în 
nevoinţa  pentru  virtuţi,  e  lăsat,  fără  îndoială,  de 
Dumnezeu,  să  cadă  în  încercări,  ca  să  nu  rămînă  nelucrător 
şi  din  multa  ne  lucrare  să  se  aplece  spre  altele  şi  mai  rele. 
Pentru  aceasta  aruncă  Dumnezeu  încercări  peste  cei 
nepăsători  şi  leneşi,  ca  să  cugete  la  acestea  şi  nu  la  cele 
deşarte.  Dar  aceasta  o  face  Dumnezeu  mereu  cu  cei  ce-L 
iubesc  pe  El  ca  să-i  certe,  să-i  înţelepţească  şi  să-i  înveţe 
voia  Sa.  Şi  cînd  se  roagă  Lui,  nu-i  ascultă  îndată,  ci  cînd 
slăbesc  şi  învaţă  cu  adevărat  că  acestea  li  s-au  întîmplat 
din  trîndăvie  şi  nepăsare.  Căci  s-a  scris  :  «Cînd  veţi  întinde 
mîi-nile  voastre  spre  Mine,  întoarce-voi  ochii  Mei  de  la 
voi  şi  de  veţi  spori  rugăciunea  voastră,  nu  vă  voi  auzi  pe 
voi»  (îs.,  1,  11).  Deşi  acestea  s-au  scris  despre  alţii,  fără 
îndoială  s-au  scris  şi  despre  cei  care  au  părăsit  calea 
Domnului. 

Dar  dacă  spunem  că  Dumnezeu  e  mult  milostiv,  pentru 
ce  bătînd  neîncetat  la  uşă  şi  rugîndu-ne  în  încercări  nu 
sîntem  auziţi,  ci  trece  cu  vederea  cererea  noastră  ?  Despre 
aceasta  ne  învaţă  proorocul  care  zice  :  «Nu  mîna 
Domnului  e  prea  mică  pentru  ca  să  ne  miluiască,  nici 
urechea  Lui  grea  la  auzire,  ca  să  ne  audă,  ci  păcatele 
noastre  ne-au  despărţit  de  El  şi  fărădelegile  noastre  au 
întors  faţa  Lui  ca  să  nu  ne  audă»  (îs.,  59,  1).  Adu-Ţi 
aminte  de  Dumnezeu  în  toată  vremea  şi-Şi  va  aduce  şi  El 
aminte  cînd  vei  cădea  în  cele  rele. 

Firea  ta  s-a  făcut  primitoare  de  rele  şi  multe  s-au  făcut 
ispitele  lumii  acesteia;  şi  nu  sînt  departe  de  tine  relele,  ci 
izvorăsc  din  lăuntrul  tău  şi  de  sub  picioarele  tale.  Şi  nu  ieşi 
din  locul  în  care  te-ai  aşezat,  şi  cînd  Dumnezeu  va  voi,  vei 
fi  izbăvit  de  ele.  Şi  pe  cît  sînt  de  apropiate  genele  între  ele, 
pe  atît  sînt  şi  ispitele  a-propiate  de  oameni.  Iar  acestea  le-a 
rînduit  Dumnezeu  întru  înţelepciune  pentru  folosul  tău,  ca 
să  baţi  cu  răbdare  la  uşa  Lui  şi,  de  frica  necazurilor,  să  se 
sădească  pomenirea  Lui  în  cugetul  tău  şi  să  te  apropii  de  El 
prin  rugăciuni  şi  să  se  sfinţească  inima  ta  prin  pomenirea 
Lui  neîncetată.  Iar  rugîndu-te  tu,  El  te  va  auzi.  Şi  vei  afla 
că  Dumnezeu  este  cel  ce  te  izbăveşte  şi  vei  simţi  pe  Cel  ce 
te-a  făcut  şi-ţi  poartă  de  grijă  şi  te  păzeşte  şi  a  făcut  pentru 
tine  lumea  cea  îndoită:  pe  una,  ca  învăţătoare  şi 
povăţuitoare  vremelnică;  pe  cealaltă,  ca  locuinţă 
părintească  şi  ca  moştenire  veşnică  a  ta. 

Nu  te-a  făcut  Dumnezeu  nesimţitor  la  cele  ce  întris- 
tează, ca  nu  cumva,  poftind  să  fii  Dumnezeu,  să  moşteneşti 
ceea  ce  a  moştenit  cel  ce  a  fost  mai  înainte  Luceafăr,  iar 
mai  pe  urmă  s-a  făcut,  prin  mîndrie,  satana.  De  asemenea, 
nu  te-a  făcut  cu  neputinţă  de  aplecat  şi  nemişcat,  ca  să  nu 
te  faci  ca  firea  celor  neînsufleţite  şi  să  ţi  se  facă  cele  bune 
fără  cîştig  şi  nerăsplătite,  cum  sînt  celor  necuvîntătoare 
însuşirile  naturale,  dobito-ceşti.  Căci  tuturor  le  este  uşor  de 

văzut  cît  folos  şi  cîtă  mulţumire  şi  cită  smerenie  cîştigă 
omul  din  venirea  acestor  necazuri. 

Deci  e  vădit  că  atîrnă  de  voi  să  vă  nevoiţi  pentru  cele 
bune  şi  să  vă  abateţi  de  la  cele  rele;  şi  că  ne  este  de  folos 
atît  cinstea,  cît  şi  necinstea  ce  ne  vin  din  a-cestea.  Căci 
prin  necinstire  ruşinîndu-ne,  ne  temem.  Iar  prin  cinstire, 
aducînd  mulţumire  lui  Dumnezeu,  nă-zuim  spre  virtute.  Pe 
aceşti  pedagogi  ţi  i-a  înmulţit  Dumnezeu,  ca  nu  cumva, 
lipsit  de  ei,  deci  nesimţitor  la  cele  ce  întristează  şi  mai 
presus  de  orice  frică,  să  uiţi  de  Dumnezeul  tău  şi  să  te  abaţi 
de  la  El  şi  să  cazi  în  închinarea  la  mulţi  dumnezei,  ca  mulţi 
alţii,  care,  deşi  sînt  pătimitori  asemenea  ţie  şi  biciuiţi  de 
aceste  lucruri  de  întristare,  nu  numai  că  au  căzut  într-o 
clipă,  de  dragul  unei  vremelnice  şi  sărăcăcioase  puteri  şi 
bunăstări,  în  închinarea  la  mulţi  dumnezei,  ci  au  cutezat 
nebuneşte  să  se  socotească  pe  ei  înşişi  dumnezei. 

Pentru  aceasta,  deci,  a  îngăduit  să  fii  în  necazuri.  Iar 
uneori  şi  pentru  ca  să  nu  te  abaţi  şi  să-L  mînii,  şi  astfel,  pe 
lingă  pedeapsa  ce-ţi  vine,  să  te  şi  piardă  de  la  faţa  Lui.  Nu 
mai  vorbesc  de  necinstirea  lui  Dumnezeu  şi  de  celelalte 
blasfemii  ce  se  nasc  din  viaţa  îndestulată  şi  din  lipsa  de 
frică,  chiar  dacă  nu  ar  îndrăzni  cineva  să  înşire  cele  mai 
înainte  spuse. 

Pentru  aceasta,  a  înmulţit  prin  pătimiri  şi  supărări, 
pomenirea  Lui  în  inima  ta  şi  prin  frica  de  cele  potrivnice 
te-a  trezit  şi  te-a  adus  la  poarta  milei  Lui.  Şi  prin  izbăvirea 
de  ele  şi  de  pricinile  lor,  ţi-a  semănat  dragostea  faţă  de  El. 
Şi  sădind  în  tine  dragostea,  te-a  apropiat  prin  cinstea  de  fiu 
şi  ţi-a  arătat  cît  de  bogat  este  harul  Lui. 

Căci  de  unde  ai  fi  cunoscut  ateastă  mare  purtare  de 
grijă  şi  ocrotirea  Lui,  de  nu  ţi  s-ar  fi  întîmplat  ţie  cele 
potrivnice  ?  Pentru,  că  de  cele  mai  multe  ori  mai  ales  din 
acestea  se  înmulţeşte  dragostea  de  Dumnezeu  în  sufletul 
tău,  adică  din  cunoaşterea  darurilor  Lui  şi  din  aducerea 
aminte  de  mărimea  purtării  Lui  de  grijă.  Toate  aceste 

bunătăţi  ţi  se  nasc  din  cele  ce  te  întristează,  ca  să  înveţi  să 
mulţumeşti. 

Drept  aceea,  pomeneşte  pe  Dumnezeu,  ca  şi  El  să  te 
pomenească  totdeauna.  Şi  pomenindu-te  şi  izbă-vindu-te, 
vei  lua  de  la  El  toată  fericirea.  Nu  uita  de  El,  împrăştiindu- 
te  în  cele  deşarte,  ca  să  nu  uite  nici  El  de  tine  în  vremea 
războaielor  tale.  în  vremea  cînd  îţi  merge  bine,  fii 
ascultător  Lui,  ca  să  ai  în  necazuri  îndrăzneală  faţă  de  El 
prin  rugăciunea  neîncetată  către  El,  făcută  din  inimă. 

Curăţeşte-te  pe  tine  înaintea  Domnului,  ţinînd  pome- 
nirea Lui  în  inima  ta47,  ca  nu  cumva,  petrecînd  timp 
îndelungat  fără  pomenirea  Lui,  să  fii  fără  îndrăznire  cînd 
intri  la  El.  Căci  îndrăznirea  faţă  de  Dumnezeu  vine  din 
neîncetata  convorbire  cu  El  şi  din  multa  rugăciune  48. 
Obişnuinţa  cu  oamenii  şi  petrecerea  cu  ei  se  face  prin  trup. 
Obişnuirea  cu  Dumnezeu  se  face  prin  pomenirea  cu 
sufletul  şi  prin  luarea  aminte  la  cererile  ce  le  facem  şi  prin 
arderea  de  tot  de  sine.  Iar  din  multa  stăruire  în  pomenirea 
Lui,  se  săvîrşeşte  trecerea  în  răpiri  şi  la  lucruri  minunate  49. 
«Bucura-se-va  inima  celor  ce  caută  pe  Domnul.  Căutaţi  pe 
Domnul,  cei  osîndiţi,  şi  vă  întăriţi  întru  nădejde»  ;  căutaţi 
faţa  Lui  prin  pocăinţă,  sfinţiţi-vă  prin  sfinţenia  feţei  Lui5  , 
şi  curăţiţi-vă  de  păcatele  voastre.  Alergaţi  spre  Domnul  cei 
vinovaţi  de  păcate,  spre  Cel  ce  poate  să  ierte  păcatele  şi  să 
treacă  cu  vederea  greşelile  (Ps.  104,3).  Căci  cu  jurămînt  a 
zis  prin  proorocul:  «Viu  sînt  Eu,  zice  Domnul.  Nu  voiesc 
moartea  păcătosului,  ci  ca  să  se  întoarcă  şi  să  fie  viu»  (lez., 
33,  1 1).  Şi  iarăşi:  «întins-am  toată  ziua  mîinile  Mele  către 
poporul  cel  neascultător  şi  împotrivă  grăitor»  (îs.  65,  2).  Şi 
iarăşi:  «Pentru  ce  muriţi  cu  moarte,  casa  lui  Izrael  ?»  (Iez., 
33,  11).  «întoarceţi-vă  spre  Mine  şi  Mă  voi  întoarce  spre 
voi»  (Mal.,  3,  7).  Şi  iarăşi:  «în  orice  zi  se  va  întoarce 

47.  Curăţirea  se  face  prin  pomenirea  neîncetată  a  lui  Dumnezeu,  care  nu  dă  loc 
gîndurilor  de  plăcere,  gîndurilor  egoiste,  să  intre  în  cuget. 

48.  Pomenirea  deasă  a  lui  Dumnezeu,  fiind  ca  un  fel  de  convorbire  continuă  cu 
El,  îţi  dă  o  familiaritate  cu  El  şi  deci  cînd  vei  ajunge  în  faţa  Lui,  la  judecată,  vei  avea 
îndrăznire  faţă  de  El.  De  aceea  au  sfinţii  «îndrăznire»  la  El,  şi,  propriu  zis,  judecata 
la  care  merg  ei  nu  e  judecată. 

49.  Pomenind  neîncetat  pe  Dumnezeu,  uităm  de  toate  cele  înguste  şi  de  noi 
înşine  şi  ne  lărgim  ca  să  cuprindem  infinitatea  Lui  şi  totul  în  iubirea  noastră. 

50.  Dumnezeu  fiind  curat  şi  atoateiubitor,  cînd  gîndim  la  El  nu  primim  în  cuget 
decît  ceea  ce  e  curat  şi  iubitor,  sfinţindu-ne  printr-un  fel  de  privire  la  «faţa  Lui 
spirituală». 

păcătosul  de  la  calea  lui  şi  va  căuta  spre  Domnul  şi  va  face 
judecată  şi  dreptate,  nu-Mi  voi  mai  aduce  aminte  de 
fărădelegile  lui.  Viind  va  fi  viu,  zice  Domnul.  Şi  dreptul, 
de  va  părăsi  dreptatea  lui  şi  păcătuind  va  face  nedreptate, 
nu-Mi  voi  mai  aduce  aminte  de  dreptatea  lui,  ci  voi  pune 
piatră  de  poticnire  înaintea  lui  şi  va  muri  în  întunericul 
faptelor  lui,  de  va  stărui  în  ele»  (Iez.,  33,  14 — 15).  Pentru 
ce  ?  Pentru  că  păcătosul  nu  se  va  împiedica  în  păcatul  lui 
•în  ziua  în  care  se  va  întoarce  spre  Domnul,  şi  dreptatea 
dreptului  nu-1  va  mîntui  pe  el,  în  ziua  în  care  va  păcătui, 
dacă  va  stărui  în  păcatul  acesta. 

Iar  lui  Ieremia  i-a  zis  Dumnezeu:  «Ia-ţi  hîrtie  şi  scrie 
cîte  ţi-am  spus  din  ziua  lui  Iosia,  regele  lui  Iuda,  pînă  azi, 
toate  relele  cîte  ţi  le-am  spus  că  le  voi  aduce  asupra 
poporului  acestuia,  ca  auzind  şi  temîn-du-se,  să  părăsească 
el  calea  cea  rea  şi,  întorcîndu-se,  să  se  pocăiască  şi  voi 
ierta  păcatele  lui»  (Ier.,  36,  2 — 3).  Iar  înţelepciunea  zice  : 
«Cel  ce-şi  ascunde  păcatul  său  nu  se  va  folosi.  Iar  cel  ce 
mărturiseşte  păcatele  sale  şi  a  trecut  peste  ele  va  dobîndi 
milă  de  la  Dumnezeu»  (Pilde,  28,  13).  Şi  Isaia  zice  : 
«Căutaţi  pe  Domnul  şi,  aflîndu-L,  chemaţi-L.  Şi 
apropiindu-vă,  să  lase  păcătosul  calea  sa  şi  bărbatul 
nedrept  gîndurile  sale.  Şi  întoarceţi-vă  spre  Mine  şi  Eu  vă 
voi  milui  pe  voi.  Căci  gîndurile  Mele  nu,sînt  ca  gîndurile 
voastre,  nici  căile  Mele  după  căile  voastre»  (îs.,  55,  7 — 9). 
«De  Mă  veţi  asculta  pe  Mine,  veţi  mînca  cele  bune  ale 
pămîntului»  (îs.,  1,19).  «Veniţi  la  Mine  şi  ascultaţi-Mă  pe 
Mine  şi  veţi  fi  vii  în  sufletul  vostru»  (îs.,  55,  3).  Cînd 
păzeşti  căile  Domnului  şi  faci  voile  Lui,  nădăjduieşte  întru 
Domnul  şi  cheamă-L  pe  El  şi  încă  strigînd  tu,  El  va  spune  : 
«Iată  Eu  sînt  de  faţă». 

Cînd  vine  ispita  asupra  celui  nedrept,  el  nu  are  în- 
credere să  cheme  pe  Domnul,  nici  să  aştepte  mîntuirea  de 
la  El,  deoarece  în  zilele  odihnei  s-a  depărtat  de  la  voia  lui 
Dumnezeu.  Cere  ajutor  înainte  de  a  începe  războiul,  şi 
caută  pe  Tămăduitor  înainte  de  a  te  îmbolnăvi.  Roagă-te 
înainte  de  a  veni  necazurile  asupra  ta,  şi  în  ziua  întristării  îl 

vei  afla  pe  El  şi  El  te  va  auzi  pe  tine.  Cheamă-L  şi  roagă-L 
înainte  de  a  te  rostogoli;  şi  înainte  de  a  te  ruga  pregăteşte-ţi 
făgăduinţele,  adică  merindea  lor.  Corabia  lui  Noe  a  fost 
pregătită  în  timp  de  pace  şi  lemnele  pentru  ea  au  fost  sădite 
înainte  cu  100  de  ani.  Iar  în  vremea  urgiei,  cei  nedrepţi  s- 
au  pierdut.  Dar  dreptului  El  i-a  fost  acoperămînt. 

Gura  nedreaptă  se  astupă  cu  rugăciunea.  Căci  conştiinţa 
încărcată  face  pe  om  fără  îndrăzneală.  Inima  varsă  lacrimi 
de  bucurie  în  vremea  rugăciunii. 

Cei  pentru  care  lumea  a  murit  rabdă  încercările  cu 
bucurie.  Dar  cei  pentru  care  lumea  e  vie  nu  pot  răbda 
nedreptăţile,  sau  se  mînie  împinşi  de  slava  deşartă  şi  se 
tulbură  fără  judecată,  sau  sînt  topiţi  de  întristări.  Cît  de 
greu  de  dobîndit  este  virtutea  răbdării  şi  cîtă  slavă  nu 
aduce  ea  de  la  Dumnezeu  !  Cel  ce  voieşte  să  dobîndească 
virtutea  aceasta,  adică  să  primească  cu  îndelungă-răbdare 
nedreptăţirea,  trebuie  să  se  depărteze  de  ai  săi  şi  să  se 
înstrăineze.  Fiindcă  nu  poate  să  o  dobîndească  în  patria  sa. 
Căci  e  propriu  celor  mari  şi  puternici,  şi  celor  pentru  care 
lumea  aceasta  a  murit,  şi  celor  ce  şi-au  pierdut  orice 
nădejde  în  mîngîie-rea  de  aici,  ca  să  rabde  durerea  acestei 
virtuţi  rămî-nînd  între  ai  lor. 

Pe  cît  de  aproape  este  harul  de  smerita  cugetare,  pe  atît 
de  aproape  de  mîndrie  sînt  întîmplările  dureroase.  Ochii 
Domnului  sînt  spre  cei  smeriţi  la  cuget,  ca  să-i  veselească 
pe  ei;  iar  faţa  Domnului  e  înaintea  celor  mîndri,  ca  să-i 
smerească.  Smerenia  primeşte  totdeauna  milă  de  la 
Dumnezeu.  Iar  inimii  învîrtoşate  şi  puţinătăţii  credinţei,  îi 
ies  în  cale  întîmplări  înfricoşate.  Micşorează-te  pe  tine  în 
toate  faţă  de  toţi  oamenii  şi  vei  fi  înălţat  mai  presus  de 
stăpînitorii  veacului  a-cestuia.  Ia-o  înaintea  tuturor  cu 
plecăciunea  şi  închinăciunea  ta  şi  vei  fi  cinstit  mai  mult 
decît  cei  ce  aduc  daruri  de  aur. 

Smereşte-te  şi  vei  vedea  slava  lui  Dumnezeu  întru  tine. 
Căci  unde  odrăsleşte  smerenia,  acolo  izvorăşte  slava  lui 

Dumnezeu.  De  te  vei  nevoi  să  te  faci  la  arătare  dispreţuit 
de  toţi  oamenii,  Dumnezeu  va  face  să  fii  slăvit.  Iar  cînd 
Dumnezeu  îţi  arată  slava  Lui,  fă-te  uşor  de  dispreţuit  întru 
mărirea  ta  şi  nu  mare  în  micimea  ta.  Sîrguieşte-te  să  fii 
dispreţuit  şi  te  vei  umple  de  cinstirea  lui  Dumnezeu.  Nu 
căuta  să  fii  cinstit,  cînd  eşti  plin  în  lăuntru  de  răni. 
Dispreţuieşte  cinstea,  ca  să  fii  cinstit,  şi  nu  o  iubi  pe  ea,  ca 
să  nu  fii  necinstit.  Cel  ce  fuge  după  cinste,  aceasta  fuge 
dinaintea  lui.  Şi  cel  ce  fuge  de  ea  e  urmărit  de  ea  şi  se  face 
tuturor  vestitor  al  smereniei  sale.  De  te  dispreţuieşti  pe 
tine,  ca  să  nu  fii  cinstit,  Dumnezeu  te  va  face  cunoscut.  Iar 
de  te  defăimezi  pe  tine  pentru  adevăr,  Dumnezeu  porun- 
ceşte tuturor  făpturilor  Lui  să  te  laude.  Şi  acestea  vor 
deschide  înaintea  ta  uşa  slavei  Celui  ce  te-a  zidit  şi  te  vor 
lăuda  pe  tine.  Pentru  că  tu  eşti  cu  adevărat  după  chipul  şi 
după  asemănarea  Lui51. 

Minunat,  dar  rar,  este  omul  strălucind  prin  virtuţi,  iar 
oamenilor  arătîndu-se  smerit,  în  viaţă  luminos,  în 
conştiinţă  înţelept  şi  cu  cugetul  smerit.  Fericit  este  cel  ce 
se  smereşte  pe  sine  în  toate,  că  acela  se  va  înălţa.  Căci  cel 
ce  se  smereşte  şi  se  micşorează  pe  sine  în  toate  pentru 
Dumnezeu,  va  fi  slăvit  de  Dumnezeu.  Şi  pe  cel  ce 
flămînzeşte  şi  însetează  pentru  Dumnezeu,  îl  va  îmbăta 
Dumnezeu  cu  bunătăţile  Sale.  Şi  cel  ce  se  dezbracă  pentru 
Dumnezeu  e  îmbrăcat  de  El  cu  veşt-mîntul  nestricăciunii  şi 
al  slavei.  Defăimează-te  pe  tine  pentru  Dumnezeu  şi  fără 
să  ştii  se  va  înmulţi  slava  ta  în  toată  viaţa  ta.  Să  te  socoteşti 
pe  tine  păcătos,  ca  să  te  îndreptezi  în  toată  viaţa  ta.  Fă-te 
prost  (istuAc  )52  întru  înţelepciune,  ca  să  nu  te  arăţi  înţelept, 

51.  Avem  aci  un  şir  de  paradoxuri,  ca  şi  la  sfîntul  Ioan  Scârarul.  Remarcăm  între 
altele  :  «Fă-te  vrednic  de  dispreţ  cînd  eşti  mare  prin  slava  ce  o  ai  de  la  Dumnezeu  şi 
nu  te  face  mare  cînd  eşti  mic».  Mărimea  adevărată  se  arată  în  cazul  dintîi,  nu  în  cel 
din  urmă. 

52.  Poate  aceasta  i-a  inspirat  lui  Dostoievschi  titlul  romanului  «Idi-s  otul». 

prost  fiind.  Şi  dacă  pe  cel  simplu  şi  neînvăţat  îl  înalţă  sme- 
renia, socoteşte  cîtă  cinste  pricinuieşte  ea  celor  mari  şi 
cinstiţi. 

Fugi  de  slava  deşartă  şi  vei  fi  slăvit,  fereşte-te  de 
mîndrie  şi  vei  fi  mărit.  Că  nu  e  dată  slava  deşartă  fiilor 
oamenilor  şi  nici  trufia,  neamului  femeiesc.  De  te-ai 
lepădat  de  toate  lucrurile  vieţii,  nu  te  vei  certa  nicidecum 
cu  cineva  pentru  vreun  lucru.  De  te-ai  scîrbit  de  slava 
deşartă,  fugi  de  cei  ce  o  vînează  pe  ea.  Fugi  de  iubitorii  de 
agoniseală,  ca  şi  de  agonisire.  Depărtează-te  de  petrecăreţi, 
ca  şi  de  petreceri.  Fugi  de  cei  desfrînaţi,  ca  şi  de 
desfrînare.  Dacă  simpla  amintire  a  celor  spuse  tulbură 
cugetarea,  cu  cit  mai  mult  nu  o  tulbură  vederea  lor  şi 
petrecerea  cu  ele  ?  Apropie-te  de  cei  drepţi  şi  prin  ei  te  vei 
apropia  de  Dumnezeu.  Petrece  cu  cei  ce  au  smerenie  şi  vei 
deprinde  purtările  lor.  Căci  dacă  simpla  vedere  a  lor  e 
folositoare,  cu  cit  mai  mult,  învăţătura  gurii  lor  ? 

Iubeşte  pe  săraci,  ca  prin  ei  să  dobîndeşti  şi  tu  mila  . 
Nu  te  apropia  de  iubitorii  de  ceartă,  ca  să  nu  fii  silit  să  ieşi 
din  liniştea  ta.  Rabdă  fără  îngreţoşare  răul  miros  al 
bolnavilor,  şi  mai  ales  al  săracilor,  căci  şi  tu  eşti  îmbrăcat 
în  trup.  Nu  înfrunta  pe  cei  întristaţi  cu  inima,  ca  să  nu  fii 
lovit  cu  toiagul  cu  care  au  fost  loviţi  ei  şi  să  cauţi  pe  cei  ce 
te  pot  mîngîia  şi  să  nu-i  afli.  Nu  batjocori  pe  cei  ce 
şchiopată,  că  vom  merge  deopotrivă  în  iad.  Iubeşte  pe 
păcătoşi,  dar  urăşte  faptele  lor  şi  nu-i  dispreţui  pentru 
greşelile  lor,  ca  să  nu  fii  şi  tu  ispitit  de  ele.  Adu-ţi  aminte 
că  eşti  părtaş  firii  pămînteşti  şi  fă  bine  tuturor.  Nu  certa  pe 
cei  ce  au  nevoie  de  rugăciunea  ta  şi  nu-i  lipsi  de  cuvintele 
blînde  ale  mîngîierii,  ca  să  nu  se  piardă  şi  să  ţi  se  ceară 

53.  Prin  mila  ta  le  cîştigi  dragostea  lor  şi  în  ea  e  lucrătoare  dragostea  lui 
Dumnezeu. 

sufletul  lor.  Ci  urmează  pilda  doftorilor,  care  vindecă 
bolile  mai  fierbinţi  cu  leacuri  mai  reci,  şi  pe  cele  mai  reci 
cu  cele  dimpotrivă. 

Sileşte-te,  cînd  te  întîlneşti  cu  aproapele  tău,  ca  să-1 
cinsteşti  mai  presus  de  măsura  lui.  Sărută-i  mîinile  şi 
picioarele  şi  ţine-i-le  adeseori  cu  multă  cinstire  şi  pu-ne-le 
pe  ochii  tăi  şi  laudă- 1  chiar  şi  pentru  cele  ce  nu  le  are.  Iar 
cînd  se  desparte  de  tine,  spune-i  tot  binele  şi  tot  ce  e  spre 
cinstirea  lui.  Căci  prin  acestea  şi  prin  unele  ca  acestea  îl 
atragi  pe  el  la  bine  şi-1  sileşti  să  se  ruşineze  de  numirea  cu 
care  l-ai  numit  pe  el.  Şi  vei  semăna  în  el  seminţele  virtuţii. 
Iar  prin  această  obişnuinţă  pe  care  ţi-ai  însuşit-o,  se 
întipăreşte  în  tine  chipul  bunătăţii  şi  vei  dobîndi  multă 
smerenie  şi  împlineşti  fără  osteneală  lucrurile  cele  mari. 
Ba  nu  numai  aceasta,  ci  şi  de  are  acela  niscai  scăderi,  fiind 
cinstit  de  tine,  primeşte  de  la  tine  cu  uşurinţă  vindecarea, 
ruşinîndu-se  de  cinstirea  ce  i-ai  arătat-o.  Acesta  să-ţi  fie 
pururea  chipul  purtării:  grăirea  frumoasă  şi  cinstitoare 
către  toţi.  Să  nu  mînii  pe  cineva,  să  nu  cerţi,  nici  pentru 
credinţă,  nici  pentru  faptele  sale  rele.  Şi  păzeşte-te  pe  tine 
ca  să  nu  te  defăimezi  şi  să  nu  osîndeşti  pe  cineva  pentru 
ceva.  Căci  avem  judecător  nepărtinitor  în  ceruri.  Iar  -de 
voieşti  să-1  întorci  pe  el  la  adevăr,  întristează-te  pentru  el 
cu  lacrimi  şi  spune-i  cu  dragoste  un  cuvînt  sau  două,  şi  să 
nu  te  aprinzi  de  mînie  împotriva  lui.  Căci  de  vei  face  aşa, 
va  vedea  în  tine  semnul  duşmăniei.  Că  dragostea  nu  ştie  să 
se  iuţească,  sau  să  se  mînie,  sau  să  învinovăţească  pe 
cineva  cu  patimă.  Semnul  iubirii  şi  al  cunoştinţei  este 
smerenia,  care  se  naşte  dintr-o  bună  conştiinţă  în  Hristos 
Iisus,  Domnul  nostru,  Căruia  I  se  cuvine  stăpînirea, 
împreună  cu  Tatăl  şi  cu  Sfîntul  Duh,  acum  şi  pururea  şi  în 
vecii  vecilor.  Amin. 

CUVÎNTUL  VI 

Despre  folosul  ce  se  naşte 
din  fuga  de  lume 

Aspră  cu  adevărat  şi  anevoioasă  şi  grea  este  nevo-inţa 
prin  fapte.  Şi  oricît  ar  ajunge  cineva  de  nebiruit  şi  de  tare, 
cînd  se  apropie  de  el  pricinile  momelilor  şi  războaielor  şi 
luptelor  se  lipeşte  de  el  frica  şi- 1  duce  repede  la  cădere;  cu 
atît  mai  mult,  cînd  se  întîlneşte  cu  războiul  arătat  al 
diavolului.  Căci  în  măsura  în  care  nu  se  depărtează  omul 
de  cele  de  care  se  teme  inima  lui,  dă  putere  vrăjmaşului 
împotriva  lui.  Şi  cînd  aţipeşte,  puţin,  uşor  îl  pierde  acela. 
Căci  cînd  sufletul  se  întîlneşte  cu  întîmpinările 
vătămătoare  ale  lumii,  aceste  în-tîmpinări  i  se  fac  ţepuşe,  şi 
e  biruit  oarecum  în  chip  firesc  cînd  le  răspunde  lor.  De 
fapt,  părinţii  noştri  cei  de  odinioară,  care  au  umblat  pe 
aceste  cărări,  ştiau  că  mintea  nu  e  tare  în  toată  vremea,  nici 
nu  poate  să  ră-mînă  neclintită  în  aceeaşi  rînduiala  şi  să-şi 
ţină  straja  ei,  ci  se  întîmplă  cîteodată  că  nu  poate  vedea 
cele  ce  o  vatămă.  De  aceea  au  născocit,  întru  a  lor 
înţelepciune  şi  au  îmbrăcat  ca  armă  neagoniseala,  cea 
slobodă,  precum  s-a  scris,  de  multe  războiri  (ca  astfel  omul 
să  poată  scăpa  prin  sărăcia  lui  de  multe  păcate).  De  aceea 
au  plecat  în  pustie,  în  care  nu  sînt  lucruri,  care  sînt  pricină 
patimilor,  pentru  ca  nici  cînd  vine  ceasul  unei  slăbiri  a  lor, 
să  nu  găsească  pricini  de  cădere,  adică  mînia,  pofta,  ţinerea 
de  minte  a  răului  şi  slava,  ci  ca  acestea  şi  celelalte  să  se 
facă  uşoare,  din  pricina  pustiei.  Ei  s-au  întărit  şi  s-au  zidit 
în  pustie,  ca  într-un  turn  de  nedoborît.  Şi  aşa  a  putut 
fiecare  dintre  ei  să-şi  de-săvîrşească  lupta  lui  în  linişte. 
Căci  acolo  simţurile  nu  găseau  putinţa  să  se  unească  cu  cel 
ce  ne  războieşte,  în  întîlnirea  cu  cele  vătămătoare.  Căci 
mai  bună  ne  este  nouă  moartea  în  luptă,  decît  vieţuirea  în 
păcat. 

CUVÎNTUL  VII 

Despre  rînduiala 

începătorilor  şi  despre  cele  ce 

se  cuvin  lor 

Aceasta  este  rînduiala  lor  cea  cuviincioasă  şi  plăcută  lui 
Dumnezeu  :  să  nu  umble  cu  ochii  încoace  şi  încolo,  ci  să 
privească  totdeauna  la  cele  dinainte;  să  nu  grăiască  lucruri 
deşarte,  ci  numai  cele  de  trebuinţă;  să  se  mulţumească  cu 
haine  sărăcăcioase,  după  trebuinţa  trupului;  să  se 
folosească  de  mîncări  spre  susţinerea  trupului  şi  nu  spre 
lăcomie.  Să  se  împărtăşească  de  toate  cîte  puţin  şi  să  nu  le 
ocolească  pe  unele,  iar  pe  altele  să  le  aleagă  şi  cu  cele  din 
urmă  să-şi  umple  pîn-tecele. 

Mai  mare  decît  toată  virtutea  e  dreapta  socoteală.  De 
vin  să  nu  te  împărtăşeşti  decît  cînd  eşti  cu  prieteni,  sau 
cînd  eşti  bolnav  sau  neputincios  ;  să  nu  întrerupi  cuvîntul 
celui  ce  grăieşte  şi  să  nu  i  te  împotriveşti  ca  un  prost,  ci  fii 
serios  ca  un  înţelept.  Şi  oriunde  te  vei  afla,  socoteşte-te  cel 
mai  mic  şi  slujitorul  fraţilor  tăi.  Să  nu-ţi  dezgoleşti  vreun 
mădular  înaintea  cuiva,  nici  să  nu  te  apropii  de  trupul 
cuiva,  afară  de  o  pricină  de  trebuinţă.  Fereşte-te  de 
îndrăzneală,  ca  de  moarte.  Pu-ne-ţi  rînduiala  cuviincioasă 
somnului,  ca  să  nu  se  depărteze  de  la  tine  puferea  care  te 
străjuieşte  ;  şi  oriunde  ai  dormi  să  nu  te  vadă  nimeni,  de  e 
cu  putinţă.  Să  nu  arunci  scuipatul  înaintea  cuiva.  Iar  dacă 
şezînd  îţi  vine  să  tuşeşti,  întoarce-ţi  faţa  înapoi  şi  tuşeşte 
astfel.  Mănîncă  şi  bea  cu  cumpătare,  cum  se  cuvinte 
copiilor  lui  Dumnezeu. 

Să  nu-ţi  întinzi  mîna  să  iei  ceva,  fără  ruşine,  din  fata 
soţilor  tăi.  Iar  de  sade  cu  tine  la  masă  vreun  stră-in, 
îndeamnă- 1  o  dată  şi  de  două  ori  să  mănînce  şi  şezi  cu 
bună  rînduiala  la  masă  şi  nu  cu  neorînduială.  Şezi  cu  bună 
rînduiala  şi  adunat,  nedezgolindu-ţi  vreun  mădular. 

Cînd  căşti,  acoperă-ţi  gura,  ca  să  nu  se  vadă.  Căci 
ţinîndu-ţi  răsuflarea,  va  trece. 

Cînd  intri  în  chilia  mai  marelui  tău,  sau  a  unui  prieten 
sau  ucenic,  păzeşte-ţi  ochii  ca  să  nu  vezi  ceva  din  cele  ce 
se  află  în  ea.  Iar  dacă  gîndul  te  îndeamnă,  ia  seama  să  nu- 1 
asculţi  şi  să  faci  aceasta,  căci  cel  ce  se  poartă  în  acestea  cu 
necuviinţă,  este  străin  chipului  călugăresc  şi  lui  Hristos, 
Care  ne-a  dăruit  nouă  acest  chip.   Să  nu  priveşti  spre 

locurile  unde  se  află  ascunse  vasele  din  chilia  prietenului 
tău.  Deschide  şi  închide  liniştit  uşa  prietenului  tău.  Să  nu 
intri  pe  neaşteptate  la  cineva.  Ci  bate  afară  şi  intră  cu 
cuviinţă,  cînd  eşti  poftit. 

Să  nu  te  grăbeşti  în  mersul  tău,  decît  dacă  te  sileşte 
vreo  trebuinţă  neapărată.  Fii  ascultător  tuturor  în  orice 
lucru  bun,  numai  celor  iubitori  de  cîştig,  iubitori  de  arginţi 
şi  celor  lumeşti  să  nu  le  urmezi,  ca  să  nu  se  împlinească 
vreun  lucru  al  diavolului. 

Vorbeşte  cu  toţi  cu  blîndeţe  şi  priveşte  la  toţi  cu 
cuviinţă  şi  să  nu-ţi  lipeşti  ochii  de  faţa  cuiva. 

Mergînd  pe  drum,  nu  o  lua  înaintea  celor  mai  mari.  Iar 
dacă  soţul  tău  a  rămas  în  urmă  şi  tu  i-ai  luat  puţin  înainte, 
aşteaptă- 1.  Cel  ce  nu  face  aşa  e  un  lipsit  de  minte  şi 
apropiat  porcului  ce  nu  are  lege.  Iar  de  intră  soţul  tău  în 
vorbă  cu  unii  cu  care  se  întîlneşte,  aşteaptă- 1  şi  nu-1  grăbi. 
Cel  sănătos  să  spună  celui  bolnav  înainte  de  vreme:  «Să  ne 
facem  trebuinţa»54. 

Să  nu  înfrunţi  pe  cineva  pentru  vreo  greşeală,  ci 
socoteşte-te  pe  tine  răspunzător  în  toate  şi  pricina  greşelii. 
Nu  te  feri  să  faci  cu  smerită  cugetare  nici  cel  mai  dispreţuit 
lucru,  dar  nu-1  cere  altuia.  De  eşti  silit  să  rîzi,  nu  te  feri, 
dar  să  nu  ţi  se  vadă  dinţii.  Iar  de  eşti  silit  să  vorbeşti  cu 
femei,  întoarce-ţi  faţa  de  la  vederea  lor  şi  aşa  poţi  să 

54.  Cel  sănătos  să-1  roage  pe  cel  bolnav  să-i  îngăduie  să  împlinească  nevoile 
lui,  că  poate  acela  se  sfieşte.  Avem  în  acest  «Cuvînt»  un  minunat  «Cod  al  manierelor 
elegante»  nu  de  suprafaţă,  ci  înrădăcinat  în  cea  mai  deplină  sinceritate. 

vorbeşti  cu  ele.  Dar  de  călugăriţe  fe-reşte-te  ca  de  foc;  şi 
ca  de  o  cursă  a  diavolului,  de  în-tîlnirea,  de  convorbirea  cu 
ele  şi  de  vederea  Ipr,  ca  să  nu  se  răcească  inima  ta  de 
dragostea  lui  Dumnezeu  şi  să  o  murdăreşti  în  noroiul 
patimilor.  Chiar  de  ţi-ar  fi  surori  după  trup,  păzeşte-te  de 
ele  ca  de  străine. 

Păzeşte-te  de  amestecarea  cu  ai  tăi,  ca  să  nu  ţi  se 
răcească  inima  de  dragostea  lui  Dumnezeu. 

Fereşte-te  de  îndrăznelile  şi  de  întîlnirile  cu  cei  care  te 
pot  ispiti,  ca  de  prietenia  cu  diavolul.  Să  ai  împre-ună- 

vorbitor  şi  împreună-tîlcuitor  al  celor  de  taină  pe  unul 
singur:  pe  cel  ce  se  teme  de  Dumnezeu  şi  e  totdeauna  cu 
luare  aminte  la  sine,  care  e  sărac  în  adăpostul  lui,  dar  bogat 
în  tainele  lui  Dumnezeu. 

Ascunde  de  către  toţi  tainele,  faptele  şi  nevoinţele  tale. 
Să  nu  stai  fără  acoperămînt  pe  cap  înaintea  cuiva,  decît 
dacă  e  nevoie.  Ieşi  la  trebuinţa  de  nevoie  cu  cuviinţă, 
sfiindu-te  de  îngerul  ce  te  păzeşte.  Şi  trăieşte  cu  frică  de 
Dumnezeu  şi  sileşte-te  pe  tine  pînă  la  moarte,  chiar  dacă 
nu  i-ar  plăcea  inimii  tale. 

Mai  bine-ţi  este  să  iei  venin  aducător  de  moarte,  decît 
să  mănînci  cu  femei,  chiar  de  ti-ar  fi  mamă  sau  soră.  Mai 
bine-ţi  este  să  locuieşti  împreună  cu  un  balaur,  decît  să 
dormi  şi  să  te  acoperi  împreună  cu  un  tînăr,  chiar  de  ţi-ar  fi 
frate  după  trup. 

Dacă  ţi-ar  spune  vreunul  mai  mare,  cînd  mergi  cu  el  la 
drum  :  «Hai  să  cîntăm»,  să-1  asculţi.  Iar  dacă  nu  ţi-ar 
spune,  taci  cu  gura,  dar  cu  inima  măreşte  pe  Dumnezeu. 

Să  nu  te  împotriveşti  cuiva,  nici  să  te  războieşti,  nici  să 
minţi,  nici  să  juri  în  numele  Domnului  Dumnezeului  tău. 
Lasă-te  dispreţuit  şi  nu  dispreţui.  Lasă-te  nedreptăţit  şi  nu 
nedreptăţi.  Mai  bine  să  se  strice  cele  trupeşti  împreună  cu 
trupul,  decît  să  se  păgubească  ceva  din  cele  ale  sufletului. 
La  judecată  cu  cineva  să  nu  intri,  ci  rabdă  de  eşti  osîndit, 
fără  de  osîridă  fiind. 

Să  nu  iubeşti  în  sufletul  tău  ceva  din  cele  lumeşti,  ci 
supune-te  celor  ce  conduc  şi  stăpînesc  Ai  fereşte-te  de 
amestecarea  cu  ei.  Căci  aceasta  este  o  cursă  în  care  se 
prind  cei  fără  grijă  spre  pieirea  lor. 

O,  lacome,  care  cauţi  să-ţi  mîngîi  pîntecele,  mai  bine  e 
să  arunci  în  el  cărbuni  aprinşi,  decît  prăjiturile  celor  ce 
conduc  şi  stăpînesc.  Varsă-ţi  mila  ta  peste  toţi  şi  fii  cu 
sfială  faţă  de  toţi.  Păzeşte-te  de  vorba  multă,  căci  aceasta 
stinge  din  inimă  mişcările  înţelegătoare  care  odrăslesc  de 
la  Dumnezeu. 

Fereşte-te  de  discuţiile  despre  dogme,  ca  de  un  leu 
înfuriat.  Să  nu  intri  în  acestea  nici  cu  credincioşi  ai 
Bisericii,  nici  cu  cei  străini. 

Şi  prin  locurile  unde  se  află  oameni  furioşi  şi  certăreţi 
să  nu  treci,  ca  să  nu  ţi  se  umple  inima  de  mînie  şi  să  pună 
întunericul  stăpînire  pe  sufletul  tău. 

Să  nu  locuieşti  împreună  cu  cel  mîndru,  ca  să  nu  plece 
din  sufletul  tău  lucrarea  Sfîntului  Duh  şi  să  se  facă  sălaş  a 
toată  patima. 

De  vei  păzi,  omule,  aceste  rînduieli  şi  de  te  vei  înde- 
letnici pururea  cu  cugetarea  la  Dumnezeu,  sufletul  tău  va 
vedea  în  sine  lumina  lui  Hristos  şi  nu  se  va  întuneca  în 
veac.  Că  Lui  I  se  cuvine  slava  şi  stăpînirea  în  veci.  Amin. 


CUVINTUL  VIII 

Despre  chipul  cel  subţire  al 
deosebirii  (al  discernămîntului) 

Ia  aminte  la  tine  pururea,  şi  vezi  rostul  ce-1  au  în 
calitatea  faptelor  tale,  necazurile  ce  te  întîmpină,  locul 
pustiu  al  vieţuirii  tale,  subţirimea  minţii  tale  împreunată  cu 
cunoştinţa  amănunţită,  marea  lungime  a  liniştii  tale, 
împreună  cu  leacurile  cele  multe,  adică  cu  încercările  ce 
sînt  aduse  de  Doctorul  cel  adevărat  pentru  sănătatea 
omului  celui  din  lăuntru.  Unele  din  acestea  vin  într-o 
vreme  de  la  draci,  într-o  vreme  ca  boli  şi  ca  suferinţe  ale 
trupului,  într-o  vreme  ca  spaime  ale  gîndurilor  sufletului, 
ca  aduceri  aminte  înfricoşătoare  de  cele  din  viaţa  viitoare; 
în  altă  vreme  ca  împunsături  şi  ca  apăsări  ale  harului 
fierbinte  şi  ale  lacrimilor  dulci  şi  ale  bucuriei  duhului, 
împreună  cu  altele,  ca  să  nu  lungesc  cuvîntul. 

Vezi  din  acestea  toate,  oare  rana  ta  a  început  să  se 
însănătoşeze  şi  să  se  închidă  statornic  ?  Adică  au  început 
patimile  să  slăbească  ?  De  este  aşa,  ele  sînt  un  semn  al  lui 
Dumnezeu.  Intră  deci  în  tine  şi  ia  seama  care  patimi  le  vezi 
că  au  început  să  slăbească  şi  care  dintre  ele  au  pierit  şi  s-au 
depărtat  cu  totul  şi  care  au  început  să  tacă  din  pricina 
însănătoşirii  sufletului  şi  nu  pentru  că  s-au  depărtat  cei  ce- 
1  înspăimîntă  şi  care  au  început  să  se  lase  stăpînite  de 
cugetare,  din  lipsa  pricinilor  lor.  Şi  ia  aminte  iarăşi,  oare 
vezi  limpede  că  în  putreziciunea  ranei  tale  a  început  să 
crească  trupul  viu55,  care  este  pacea  sufletului  ?  Şi  care 
dintre  patimi  ne  ţin  sub  o  silă  şi  sub  o  apăsare  şi  în  ce 
vreme  ?  Şi  oare  sînt  acestea  trupeşti  sau  sufleteşti,  sau 
îmbinate  şi  amestecate  ?  Şi  dacă,  deşi  slăbite,  se  mişcă  în 
amintire  în  chip  acoperit,  sau  se  răzvrătesc  cu  putere 
împotriva  sufletului  ?  Şi  dacă  se  mişcă  ca  nişte  stăpîne  sau 
pe  furiş  ?  Şi  cum  ia  aminte  la  ele  mintea  împără- 
tească, stăpînă  peste  simţuri  ?  Iar  cînd  se  ivesc  şi  pornesc 

55.  Nota  în  textul  grec:  «Trupul  protopărintelui  înainte  de  cădere,  neascultînd  de 
patimile  reproşabile  şi  necorupt  de  plăcerile  stricăcioase,  nici  omorît  de  poftele 
pierzătoare,  era  nepătimitor  şi  viu,  avînd  o  viaţă  nesupusă  ruşinii  şi  durerii.  Dar  după 
cădere,  supunîndu-se  celor  mai  urîte  patimi  şi  corupîndu-se  de  poftele  şi  plăcerile 
rele,  s-a  făcut  pătimaş  şi  mort  pentru  lucrarea  virtuţii,  după  cuvîntul  «In  ziua  în  care 
veţi  mînca  din  el,  cu  moarte  veţi  muri»  (Fac,  2,  17).  Căci  deodată  cu  gustarea  din 
pom  a  murit  pornirea  spre  bine  din  trupul  protopărintelui.  Dar  prin  credinţă  şi  prin 
harul  Fiului  lui  Dumnezeu  întrupat  pentru  noi,  se  poate  dezbrăca  iarăşi  de  acel  trup 
mort  şi  pătimaş  şi  se  poate  îmbrăca  în  cel  nepătimaş  (nepătimitor)  şi  viu.  Căci 
omorîte  fiind  patimile,  îndată  apare  trupul  viu,  cum  zice  cuviosul.  Căci  numind  mai 
sus  patimile  «rană»,  iar  sănătatea  acestuia  «slăbirea  patimilor»,  adaugă  că  «în 
putreziciunea  ranei»,  adică  în  slăbiciunea  şi  putreziciunea  patimilor,  «apare  trupul 
viu». 

război,  luptă  oare  (mintea)  împotriva  lor  şi  le  face  să 
slăbească  cu  puterea  ei,  sau  le  încuviinţează,  fără  să  le  mai 
ţină  sub  privire  ?  Şi  care  din  patimile  cele  vechi  s-au  şters 
şi  care  s-au  născut  de  curînd  ?  Şi  care  dintre  patimi  se 
mişcă  în  formă  de  chipuri  şi  care  în  simţire,  fără  să  ia 
formă  de  chipuri  ?  Care  se  mişcă  în  amintire  în  chip 
nepătimaş  şi  fără  gînduri  (ispititoare)  şi  fără  să  aţîţe  ?  Din 
acestea  iarăşi  se  poate  cunoaşte  măsura  sufletului,  cum  se 
află. 

Unde  sînt  cele  dintîi,  sufletele  încă  nu  au  ajuns  la  o 
aşezare.  Căci  ele  cer  sufletului  încă  o  luptă,  chiar  dacă 
aceasta  arată  împotriva  lor  o  tărie.  Iar  unde  sînt  celelalte,  e 
cum  a  zis  Scriptura  în  chip  proorocesc  :  «A  şezut  David  în 
casa  lui  şi  1-a  odihnit  pe  el  Dumnezeu  de  toţi  cei 
dimprejurul  lui»  (II  Regi,  7,  1).  Iar  în  acestea  nu  e  vorba 
despre  una  singură  dintre  patimi,  ci  e  vorba  întîi  despre 
patimile  naturale,  adică  despre  poftă  şi  iuţime;  apoi  cele 
spuse  mai  trebuie  înţelese  şi  despre  patimile  iubirii  de 
slavă,  şi  de  plăcere,  care-şi  închi-puiesc  şi  nălucesc  feţele 
şi  stîrnesc  la  poftă  şi  dorinţă.  De  asemenea,  şi  despre 
patima  iubirii  de  arginţi,  de  care  sufletul  se  împărtăşeşte  în 
chip  ascuns,  chiar  cînd  nu  se  lasă  înduplecat  la  faptă.  Căci 
şi  atunci  ea  întipăreşte  în  minte  chipurile  faptelor  iubirii  de 
arginţi,  legate  de  strîngerea  de  bogăţie,  şi  sileşte  sufletul  să 
cugete  la  ele  şi  la  felul  în  care  poate  săvîrşi  însuşi  acele 
fapte  împreună  cu  altele. 

Dar  nu  toate  patimile  ne  războiesc  prin  momeli 
(atacuri).  Căci  sînt  patimi  care  aduc  sufletului  numai 
necazuri:  trîndăvia,  plictiseala  şi  întristarea.  Ele  nu  vin  în 
chip  de  momeală,  nici  nu  momesc  prin  gîndul  la  tihnă,  ci 
aduc  sufletului  o  greutate.  Iar  tăria  sufletului  se  probează  în 
biruinţa  împotriva  celor  ce-1  războiesc  prin  momeală. 
Cunoştinţa  subţire  a  tuturor  acestora  şi  a  semnelor  pe  care 
trebuie  să  le  aibă  omul  despre  ele  e  ca  să  simtă  la  tot  pasul 
pe  care-1  face,  unde  a  ajuns  şi  în  ce  pămînt  a  început 
sufletul  să  calce,  în  pămîntul  Canaan,  sau  dincolo  de 
Iordan  56. 

Ia  aminte  şi  la  aceasta:  oare  are  sufletul  destulă 
cunoştinţă  prin  lumina  lui,  ca  să  facă  deosebirea  acestora, 
sau  le  deosebeşte  prin  întuneric,  sau  e  lipsit  cu  totul  de 
aceasta  ?  Simţi  oare  deplin  că  cugetarea  a  început  să  se 
curăţească  ?  Oare  nu  are  loc  vreo  împrăşti-ere  în  ceasul 
rugăciunii  ?  Şi  ce  patimă  tulbură  cugetarea  în  vremea  cînd 
se  apropie  de  rugăciune  ?  Simţi  în  tine  că  puterea  liniştii 
umbreşte  sufletul  cu  blîndeţea,  cu  seninătatea  şi  cu  pacea 
pe  care  obişnuieşte  să  o  nască  în  cugetare  ?  E  răpită  mintea 
fără  de  voie  de  înţelesurile  celor  ne  trupeşti,  pe  care  nu  le 

pot  tîlcui  simţurile  ?  Se  aprinde  în  tine  deodată  o  bucurie 
care  aduce  limba  la  tăcere  ?  Izvorăşte  în  bucuria  fără 
asemănare  a  inimii  o  plăcere  oarecare  ce  scoate  mintea  din 
toate  ? 

Căci  pe  nesimţite,  din  vreme  în  vreme,  vine  peste  trupul 
întreg  o  bucurie  şi  o  veselie,  pe  care  limba  de  carne  nu  o 
poate  tîlcui  şi  în  asemănare  cu  care  toate  cele  pămînteşti 
sînt  socotite  cenuşă  şi  gunoi.  Cea  dinţii  dintre  acestea 
izvorăşte  din  inimă  în  vremea  sau  în  ceasul  rugăciunii,  alta 
încălzeşte  mintea  în  vremea  citirii  şi  iarăşi  alta,  prin 
cugetarea  neîncetată  (la  Dumnezeu).  Aceasta  din  urmă  e  de 
cele  mai  multe  ori  în  afară  de  celelalte  şi  adeseori  e 
pricinuită  de  un  lucru  trecător;  şi  de  multe  ori  noaptea,  în 
acelaşi  fel  se  iveşte  între  somn  şi  veghe,  cînd  parcă  dormi 
şi  nu  dormi  şi  veghezi  şi  nu  veghezi.  Iar  cînd  vine 
desfătarea  aceasta,  care  face  să  palpite  tot  trupul,  cel  ce  o 
simte  socoteşte  în  acele  clipe  că  împărăţia  cerurilor  nu  e 
altceva  decît  aceasta. 

Caută  şi  vezi  iarăşi  dacă  sufletul  a  dobîndit  puterea  care 

56.  «Pămîntul  Iui  Canaan  arată  curăţia  trupului  şi  starea  paşnică  a 
sufletului,  şi  desăvîrşirea  cîştigată  în  viaţa  omenească.  Iar  cele  de  dincolo  de 
Iordan  arată  necurăţiile  pricinuite  de  patimi  şi  tulburarea  produsă  de  păcat  şi 
vieţuirea  pătimaşă». 

subţiază  amintirile  simţurilor  cu  ajutorul  nădejdii  ce 
stăpîneşte  asupra  inimii  şi  care  întăreşte  simţirile  din 
lăuntru  prin  convingerea  negrăită  pricinuită  de  o  tainică 
încredinţare.  Şi  dacă  inima  s-a  trezit,  vezi  dacă  nu  cumva 
din  negrija  ei  a  fost  robită  iarăşi  de  cele  pămînteşti,  cu  toate 
că  vorbeşte  neîncetat  de  lucrarea  ei  neîntreruptă,  prin  care 
s-ar  afla  împreună  cu  Mîn-tuitorul  nostru. 

Dobîndeşte  cunoştinţa  deosebirii  între  existenţa  ei  şi 
povestirea  despre  ea.  Ceea  ce  ajută  sufletului  să  guste  în 
grabă  din  acestea  este  liniştea  neîntreruptă  în  lucrarea  lui 
neîncetată  şi  stăruitoare.  Căci  ele  se  pierd  după  aflarea  lor, 
prin  negrija  de  cele  primite  ;  şi  nu  se  mai  află  din  nou, 
multă  vreme.  Cînd  se  află  cineva  în  acestea  îndrăzneşte  să 
zică,  încurajat  de  mărturia  conştiinţei  lui,  cele  ce  le-a  zis 

5  —  Filocalia 


SFlNTUL  ISAAC  ŞIRUL  61 

fericitul  Pavel:  «Sînt  încredinţat  că  nici  moartea,  nici  viaţa, 
nici  cele  de  faţă,  nici  cele  viitoare,  nici  celelalte  toate  nu 
mă  pot  despărţi  de  Hristos»  (Rom.,  8,  38).  Adică  nici 
necazurile  trupului  şi  împreună  cu  ele  cele  ale  sufletului, 
nici  foamea,  nici  prigonirea,  nici  golătatea,  nici 
însingurarea,  nici  închisoarea,  nici  primejdia,  nici  sabia, 
nici  îngerii  satanei,  nici  puterile  lui  în  chipurile  uneltirilor 
celor  rele,  nici  slava  care  ispiteşte  prin  momeala  ei,  prin 
care  momeşte,  nici  clevetirile  şi  ocările  împreunate  cu 
loviturile  venite  degeaba  şi  în  deşert. 

Dacă  acestea  n-au  început,  o  fratele  meu,  să  se  împu- 
ţineze, sau  să  înceteze  a  se  vedea  în  sufletul  tău,  ostenelile 
şi  necazurile  tale  şi  toată  liniştirea  ta  sînt  o  trudă  fără  folos. 
Şi  chiar  de  se  vor  săvîrşi  prin  mîna  ta  fapte  minunate  şi  ele 
vor  învia  morţi,  să  le  socoteşti  la  fel.  Deci  mişcă-ţi  îndată 
sufletul  tău  şi  înduplecă  prin  lacrimi  pe  Cel  ce  te 
mîntuieşte,  ca  să  tragă  perdeaua  de  la  uşa  inimii  şi  să 
smulgă  întunericul  furtunii 

patimilor  de  pe  cerul  din  lăuntrul  tău57,  ca  să  te  în- 
vrednicească să  vezi  raza  zilei  şi  să  nu  mori  şezînd  în 
întunericul  veacului. 

Privegherea  continuă,  împreunată  cu  citirea  şi  metaniile 
dese,  una  după  alta,  nu  întîrzie  să  aducă  aceste  bunătăţi 
celor  ce  se  sîrguiesc.  Şi  cel  ce  le-a  aflat  pe  acestea,  în 
acelea  le-a  aflat. 

Dar  cei  ce  voiesc  să  le  afle  pe  acestea  trebuie  să  stăruie 
în  linişte,  împreună  cu  lucrarea  lor;  şi  pe  lîngă  acestea,  să 
nu-şi  lege  cugetarea  lor  de  vreun  lucru,  ba  nici  de  vreun 
om,  ci  numai  de  sufletul  lor  şi  să  stăruie  în  lucrarea  cea  din 
lăuntru.  Dar  nici  în  faptele  acestea  nu  aflăm  decît  în  unele 
din  ele  o  simţire  trăită  de  noi.  Şi  numai  prin  aceasta 
dobîndim  o  încredinţare  şi  despre  celelalte. 

Dar  cel  ce  sade  în  linişte  şi  a  primit  experienţa  bunătăţii 
lui  Dumnezeu  nu  are  nevoie  de  multă  dovedire.  De  aceea 
nici  nu  boleşte  sufletul  lui  de  vreun  fel  oarecare  de 
necredinţă,  cum  se  întîmplă  cu  cei  ce  se  îndoiesc  de 
adevăr.  Mărturia  minţii  lui  îi  ajunge  ca  să-1  încredinţeze 

5  —  Filocalia 

mai  mult  decît  nenumărate  cuvinte  care  sînt  în  afara 
experienţei.  A  lui  Dumnezeu  fie  slava  şi  mărirea  în  veci! 
Amin. 


CUVINTUL  IX 

înfăţişarea  pe  scurt  a  felurilor  rînduielii  şi 

vieţuirii  călugăreşti.  Şi  cum  şi  în  ce  chip  se  nasc 

virtuţile  unele  din  altele 

Din  lucrarea  silită  se  naşte  căldura  nemăsurată,  care 
arde  în  inimă  din  amintirile  fierbinţi  ce  se  ivesc  din  nou  în 
minte.  Iar  lucrarea  aceasta  împreună  cu 

57.  Deasupra  minţii  curate  se  vede  «cerul»,  sau  lumina  dumnezeiască.  Acest 
«cer»  e  întunecat  de  viforul  patimilor. 

paza  subţiază  mintea  în  căldura  lor  şi-i  dăruiesc  vederea.  Şi 
această  vedere  naşte  gîndurile  fierbinţi  de  care  am  vorbit, 
în  adîncul  vederii  sufletului,  care  se  numeşte  contemplaţie. 
Iar  această  contemplaţie  naşte  la  rîn-dul  ei  căldura,  şi  din 
căldura  aceasta,  venită  din  harul  contemplaţiei58,  se  naşte 
curgerea  lacrimilor.  La  început  cîştigul  e  mic,  adică  într-o 
zi  îi  vin  omului  de  multe  ori  lacrimile  şi  iarăşi  e  lipsit  de 

58.  Numai  la  Isaac  Şirul  vedem  această  împreunare  a  contemplaţiei  cu  căldura 
şi  cu  lacrimile.  Şi  numai  el  o  socoteşte  născută  din  har.  Fără  îndoială,  la  el  această 
contemplaţie  se  referă  la  Dumnezeu,  nu  la  raţiunile  lucrurilor  ca  la  alţi  scriitori 
duhovniceşti. 

59.  Iarăşi,  numai  la  Isaac  Şirul  pacea  gîndurilor  apare  pricinuită  de  lacrimi. 

60.  Unde  sînt  războaie,  gîndurile  încă  nu  sînt  curate. 

61.  «Dintre  acestea,  prima  este,  cum  s-a  sipus  mai  sus,  lucrarea  si- 
lită, sau  foamea,  citirea,  privegherea  trează  de  toată  noaptea  şi  celelalte 
cîte  se  leagă  de  acesteia.  A  doua,  contemplaţia.  Iar  a  treia  e  căldura, 
din  care  vin  lacrimile  neîncetate.  Trei  sînit  şi  semnele  pe  care  le-a  văzut 
Iezechiel  proorocul.  Primul  a  fost  vîntul  ce  se  ridica  venind  de  la  mia- 
zănoapte j  al  doilea,  lumina  din  jurul  lui;  al  treilea,  chihlimbarul  în  mij- 
locul focului  (Cap.  1,  4).  Vîntul  închipuieşte  lucrarea,  căci  vine  cu  silă 
puternică  :  vîntul  ce  se  ridică  şi  iese  de  la  miazănoapte,  ca  şi  lucrarea 
silită,  care  se  săvîrşeşte  prin  silirea  trupului  şi  ne  ridică  cu  silă  din 
toate  patimile  trupului.  Această  lucrare  o  dă  de  înţeles  şi  cuvîntul  Mîn- 
tuitorului:  «împărăţia  cerurilor  se  ia  cu  sila  şi  cei  ce  o  silesc  o  răpesc 
pe  ea»  (Mt,  11,  12).  Iar  lumina  e  contemplaţie.  Căci  ce  altceva  ar  con- 
templa cineva  prin  contemplarea  aceasta,  dacă  nu  pe  Dumnezeu  ?  Iar  Dum- 
nezeu este  lumină.  (Avem  aci  cu  mult  înaintea  sec.  XIV  afirmarea  vederii 
lui  Dumnezeu  ca  lumină  de  către  cei  curăţiţi  de  patimi  n.n.).  «Eu  sînt  lu- 
mina lumii»  (In,  8,  12).  Şi  celor  ce-L  contemplă  pe  El,  le  răsare  lumina. 
Căci  zice:  «Lumină  i-a  răsărit  dreptului»  (Ps.  96,  1 1).  «Şi  lumina  puru- 
rea este  înaintea  ochilor  lor;  lumină  pururea  drepţilor»  (Pilde,  13,  9). 
Iar  chihlimbarul  ce  arde  este  căldura  cerească  a  harului  care  se  iveşte  în 
chip  imiai  presus  de  fire  în  inimă  şi  încălzeşte  foarte  dulce  tot  sufletul  şi 

ele.  Pe  urmă  însă  îi  vin  lacrimile  neîncetate.  Iar  din 
lacrimile  neîncetate,  sufletul  primeşte  pacea  gîndurilor59. 
Şi  de  la  pacea  gîndurilor,  sufletul  se  înalţă  la  curăţia  minţii. 
Iar  de  la  curăţia  minţii,  omul  ajunge  la  vederea  tainelor  lui 
Dumnezeu.  Căci  curăţia  este  ascunsă  în  pacea  din  partea 
războaielor60.  După  acestea,  mintea  ajunge  să  vadă 
descoperiri  şi  semne,  cum  a  văzut  Iezechiel  proorocul. 
Acestea  închipuiesc  cele  trei  trepte  prin  care  se  apropie 
sufletul  de  Dumnezeu  6  . 

începutul  tuturor  acestora  e)  pornirea  cea  bună  spre 
Dumnezeu  şi  felurile  faptelor  liniştirii,  neschimbate. 
Acestea  se  nasc  din  multa  tăiere  (a  voii)  şi  din  depărtarea 
lucrurilor  vieţii  lumeşti.  Nu  e  prea  de  trebuinţă  să  numim 
pe  fiecare  din  felurile  acestor  lucruri,  căci  le  sînt  cunoscute 
tuturor.  Dar  fiindcă  înfăţişarea  lor  nu  e  păgubitoare 
cititorilor,  ba  e  mai  degrabă  spre  cîştig,  cum  socotesc  eu, 
nu  ne  vom  lenevi  să  le  înfăţişăm. 

Acestea  sînt:  foamea,  citirea,  privegherea  trează  de 
toată  noaptea,  după  puterea  fiecăruia,  şi  mulţimea  mă- 
tăniilor,  care  trebuie  făcută  în  ceasurile  de  zi  şi  de  noapte. 
Trebuie  să  se  facă  cel  puţin  30  de  mătănii  în  şir  de  fiecare 
dată  şi  după  aceea  să  se  sărute  cinstita  cruce  şi  apoi 
retragerea  la  chilie.  Dar  sînt  unii  care  adaugă  la  măsura 
acestora,  după  puterea  lor.  Alţii  petrec  într-o  rugăciune  trei 
ceasuri,  avînd  mintea  în  trezvie  şi  aruncîndu-se  pe  faţa  lor 
fără  silă  şi  fără  împrăştierea  gîndurilor.  Aceste  două  lucruri 
arată  şi  descoperă  marea  bogăţie  a  bunătăţii  sau  a  harului, 
care  se  împarte  fiecăruia  dintre  oameni  după  vrednicia  lui. 

Dar  care  e  chipul  celeilalte  rugăciuni  şi  a  stăruirii  în  ea, 
fără  silă,  n-am  socotit  că  e  bine  să  arătăm,  nici  să  spunem 
prin  cuvintele  limbii  şi  prin  litere  rînduiala  ei,  ca  nu  cumva 
cel  ce  citeşte,  nepricepînd  nimic  din  cele  ce  citeşte,  să 
socotescă  nefolositoare  cele  scrise,  sau  aflîndu-se  ştiutor  al 
lor  să  nesocotească  pe  cel  ce  nu  ştie  rînduiala  acestor 
lucruri;  iar  din  aceasta  să  vină  la  dispreţuire  şi  din 
dispreţuire,  la  luarea  în  rîs.  în  felul  acesta  se  va  afla  barbar 

în  astfel  de  lucruri,  după  cuvîntul  apostolului,  spus  despre 
cel  ce  prooroceşte  (I  Cor.,  14,  11). 

Deci,  cel  ce  doreşte  să  afle  acestea  să  umble  pe  calea 
descrisă  mai  înainte  şi  să  pornească  lucrarea  potrivit 

îl  umple  de  dorul  şi  de  iubirea  dumnezeiască.  Pe  aceasta  simţind-o  Cleopa  şi  soţii  lui 
de  călătorie  au  spus  unul  către  altul:  «Oare  nu  ardea  în  noi  inima  noastră,  cînd  ne 
vorbea  pe  cale  şi  ne  tîlcuia  Scripturile?»  (Le,  24,  32), 

cu  cugetarea.  Şi  cînd  va  intra  în  lucrare,  va  învăţa  el  însuşi 
de  la  sine  şi  nu  va  avea  nevoie  de  cineva  care  să-1  înveţe. 
«Şezi,  zice,  în  chilia  ta  şi  însuşi  acest  lucru  te  va  învăţa  pe 
tine  toate».  Iar  Dumnezeului  nostru  se  cuvine  slava  în 
veci.  Amin. 


CUVÎNTUL  X 

Prin  ce  se  păzeşte  frumuseţea 

vieţuirii  călugăreşti  şi  care  e  chipul 

slăvirii  lui  Dumnezeu 

Călugărul  trebuie  să  fie  în  toate  purtările  şi  faptele  lui 
pildă  folositoare  celor  ce-1  văd,  ca  din  multele  lui  virtuţi, 
care  trebuie  să  strălucească  asemenea  unor  raze,  văzute  de 
vrăjmaşii  adevărului,  aceştia  să  mărturisească  despre  el  că 
este  pentru  creştini  o  nădejde  sigură  şi  neclătinată  de 
mîntuire  şi  aceştia  să  alerge  din  toate  părţile  la  el,  ca  la  un 
adăpost.  Prin  aceasta  să  se  înalţe  cornul  Bisericii  împotriva 
vrăjmaşilor  ei  şi  mulţi  să  fie  mişcaţi  spre  rîvnirea  virtuţii 
lui  şi  să  iasă  din  lume,  iar  el  să  fie  cinstit  în  toate  pentru 
frumuseţea  vieţuirii  lui.  Căci  vieţuirea  călugărească  este 
mîndria  Bisericii. 

Drept  aceea,  călugărul  trebuie  să  aibă  purtările  fru- 
moase în  toate  privinţele,  adică  privirea  mai  presus  de  cele 
văzute,  neagoniseala  deplină,  dispreţuirea  desă-vîrşită  a 
trupului,  postul  înalt,  stăruirea  în  linişte,  buna  rînduiala  a 
simţurilor,  păzirea  privirii,  ferirea  de  orice  ceartă  pentru 


61  a.  Dreapta  socoteală  sau  discernămîntul  este  maturitatea  de  judecată 
echilibrată.  Ea  trebuie  să  fie  făcută  însă  cu  simplitate.  Adică  simplitatea  nu  e  prostie 
şi  dreapta  socoteală  nu  e  viclenie. 

vreun  lucru  al  veacului  acestuia,  scurtimea  cuvîntului, 
curăţia  în  amintirea  răului,  simplitatea  unită  cu  dreapta 
socoteală  61  a,  nevinovăţia  inimii  unită  cu  înţelepciunea,  cu 
agerimea  şi  cu  ascuţimea  înţelegerii61  b. 

Să  cunoască  apoi  că  viaţa  de  faţă  e  trecătoare  şi  repede 
curgătoare  şi  că  este  aproape  de  noi  viaţa  cea  adevărată  şi 
duhovnicească;  să  nu  fie  cunoscut  de  oameni  şi  să  nu 
deznădăjduiască.  Să  nu  se  lase  legat  de  prietenia  şi  de 
însoţirea  cu  vreun  om;  să  aibă  locul  vieţuirii  sale  liniştit;  să 
ocolească  totdeauna  pe  oameni  şi  să  stăruie  neîncetat  în 
rugăciuni  şi  în  citiri;  să  nu  iubească  cinstirile  şi  să  nu  se 
bucure  de  ospeţe;  să  nu  se  lege  de  viaţa  aceasta;  să  rabde 
cu  bărbăţie  încercările  ;  să  se  izbăvească  de  poftele 
lumeşti,  de  iscodirea  şi  de  amintirea  lucrurilor  lor;  să  aibă 
grija  şi  gîndul  neîncetat  la  ţara  adevărată;  să  aibă  faţa 
serioasă  şi  adunată  în  sine,  să  lăcrimeze  neîncetat  ziua  şi 
noaptea.  Iar  mai  mult  decît  toate  acestea,  să-şi  păzească 
nepri-hănirea,  să  se  cureţe  de  lăcomia  pîntecelui,  de 
păcatele  mici  şi  mari.  Acestea  sînt  virtuţile  călugărului,  ca 
să  spunem  pe  scurt,  care  dau  mărturia  despre  moartea 
desăvîrşită  faţă  de  lume  şi  despre  apropierea  de  Dum- 
nezeu. 

Drept  aceea,  trebuie  să  ne  îngrijim  de  acestea  în  toată 
vremea,  ca  să  le  dobîndim.  Iar  dacă  ar  zice  cineva  :  «Ce 
nevoie  era  să  se  vorbească  despre  ele  îndeobşte  şi  pe  scurt 
?»,  voi  spune  că  aceasta  a  fost  de  trebuinţă  pentru  ca, 
atunci  cînd  va  căuta  cel  ce  se  îngrijeşte  de  viaţa  lui  vreuna 
din  cele  spuse  în  sufletul  său  şi  va  afla  că  e  lipsit  de  vreuna 
din  ele,  să  cunoască  din  aceasta  nedeplinătatea  lui  în  toată 
virtutea  şi  înşirarea  aceasta  să  rămînă  în  amintire.  Iar  cînd 
va  dobîndi  toate  cele  pomenite,  i  se  va  da  lui  şi  cunoştinţa 
celorlalte,  pe  care  nu  le-am  pomenit.  Şi  va  fi  oamenilor 
sfinţi  pricină  de  slăvire  a  lui  Dumnezeu.  Şi  prin  aceasta  va 
pre- 

61b.  Aceeaşi  unire  paradoxală  între  cele  ce  par  contrarii,  care  arată  maturitatea 
şi  neunilateralitatea  omului  duhovnicesc. 

găti  sufletului  său  loc  de  odihnă  încă  înainte  de  a  ieşi  el  din 
viaţa  aceasta.  Iar  Dumnezeului  nostru  fie  slava  în  veci! 
Amin. 


CUVINTUL  XI 

Nu  se  cuvine  ca  robul  Iui  Dumnezeu,  care  s-a  sărăcit  de 
cele  lumeşti  şi  a  ieşit  la  căutarea  Lui,  să  înceteze  această 
căutare  din  pricină  că  n-a  ajuns  să  cuprindă  adevărul  şi 

să-şi  răcească  el  căldura  născută  din  dorul  după  cele 

dumnezeieşti  şi  din  cercetarea  tainelor  lor.  Şi  în  ce  chip 

se  întinează  mintea  cu  amintirea  patimilor 

Trei  sînt  treptele  la  care  înaintează  omul:  treapta 
începătorilor,  cea  de  mijloc  şi  cea  a  celor  desăvîrşiţi.  Cel  ce 
se  află  pe  prima  treaptă,  deşi  cugetul  lui  înclină  spre  bine, 
are  mişcarea  cugetării  lui  în  patimi.  Treapta  a  doua  e  la 
mijloc  între  împătimire  şi  nepătimire.  In  el  se  mişcă  la  fel 
atît  gîndurile  cele  de-a  dreapta,  cît  şi  cele  de-a  stînga.  El  nu 
încetează,  precum  s-a  zis,  să  izvorască  lumina  şi 
întunericul.  Iar  de  se  va  opri  pentru  un  timp  din  citirea 
continuă  a  dumnezeieştilor  Scripturi  şi  din  cugetarea  la 
înţelesurile  dumnezeieşti,  pe  care  închipuindu-şi-le  se 
aprinde  de  înfăţişările  adevărului,  după  puterea  lui,  odată 
cu  ferirea  sa  cea  din  afară,  din  care  se  naşte  păzirea  cea  mai 
dinăuntru  şi  o  lucrare  îndestulătoare,  va  fi  atras  de  patimi. 
Dar  de  va  hrăni  căldura  lui  firească  în  cele  ce  am  spus  şi  nu 
va  părăsi  căutarea  şi  cercetarea  şi  dorirea  lor  de  departe, 
întrucît  nu  le-a  văzut,  şi  hrănind  gîndurile  sale  din  apa 
citirii  dumnezeieştilor  Scripturi  şi  susţinîndu-le  ca  să  nu  se 
aplece  spre  cele  de-a  stînga,  şi  să  nu  primească  vreo 
sămînţă  diavolească  în  chipul  adevărului,  va  păzi  mai 
degrabă  sufletul  său  cu  acest  dor  şi  va  cere  pe  Dumnezeu 
cu  rugăciune  îndurerată  şi  cu  răbdare,  Dumnezeu  însuşi  îi 
va  împlini  lui  cererea  şi-i  va  deschide  uşa  Sa,  mai  ales 

pentru  smerenia  lui.  Căci  tainele  se  descoperă  celor 
smeriţi62.  Iar  de  va  muri  cu  nădejdea  aceasta,  chiar  dacă  n-a 
văzut  nicidecum  ţara  aceea  din  apropiere,  socotesc  că  o  va 
moşteni  împreună  cu  drepţii  cei  vechi,  cu  cei  ce  au 
nădăjduit  să  ajungă  desăvîrşirea,  dar  n-au  văzut-o,  după 
cuvîntul  aposto-lesc  63,  că  au  lucrat  pentru  nădejde  în  toate 
zilele,  dar  n-au  primit-o. 

Dar  ce  vom  zice,  dacă  nu  va  ajunge  omul  să  intre  în 
pămîntul  făgăduinţei,  care  este  chipul  desăvîrşirii,  adică  la 
primirea  vădită  a  adevărului,  după  măsura  puterii  fireşti  ? 
4  Oare  prin  aceasta  e  oprit  de  la  el  şi  ră-mîne  în  treapta  din 
urmă,  a  cărei  întreagă  pornire  înclină  spre  cele  de-a  stînga 
?  Sau  pentru  că  nu  primeşte  tot  adevărul,  rămîne  oare  în 
ceata  cea  de  jos  a  treptei  din  urmă,  care  nu  cunoaşte  şi  nici 
nu  doreşte  acestea  ?  Sau  trebuie  să  se  înalţe  spre  treapta  de 
mijloc,  de  care  am  vorbit  ?  Dar  chiar  dacă  nu  1-a  văzut 
niciodată,  decît  ca  prin  oglindă,  a  nădăjduit  de  departe  şi 
prin  această  nădejde  a  fost  aşezat  împreună  cu  părinţii  lui. 
Şi  dacă  nu  s-a  învrednicit  de  harul  desăvîrşit  aici,  prin 
convorbirea  de  totdeauna  cu  el  şi  prin  petrecerea  în  el  cu 
toată  mintea  şi  prin  stăruirea  în  poftirea  lui  cît  a  trăit,  a 
putut  să  taie  gîndurile  cele  rele.  Aceasta  pentru  că  inima  lui 
a  ieşit  din  lumea  aceasta,  plină  de  Dumnezeu  întru  nădejde. 

Tot  cel  ce  are  în  sine  smerenie  se  bucură  de  cinstire. 
Căci  petrecerea  cea  ne  trupească  a  minţii  în  dorul  de 

62.  Cei  smeriţi  se  deschid  celorlalţi.  Deci  şi  lui  Dumnezeu.  Cei  mîn-dri  se  văd 
numai  pe  ei  înşişi,  deci  sînt  închişi  în  ei  înşişi  şi  orbi. 

63.  Poate  se  gîndeşte  la  cuvîntul:  «Şi  aceştia  toţi,  care  au  fost  mărturisiţi  prin 
credinţă,  n-au  primit  făgăduinţa»  (Evr.,  11,  39). 

64.  «Măsura  puterii  fireşti»  înseamnă  puterile  date  firii  ca  prin  folosirea  harului 
să  ajungă  pe  treptele  desăvîrşirii. 

Dumnezeu,  în  care  se  călăuzeşte  prin  înţelegerea 
dumnezeieştilor  Scripturi,  închide  sufletul  înăuntru  în  faţa 
gîndurilor  rele  şi  ţine  cugetarea  în  pomenirea  bunătăţilor 
viitoare,  ca  să  nu  se  moleşească  mintea  prin  trîndăvia  ei  şi, 
în  loc  să  se  ocupe  cu  cele  mai  bune,  să  se  ocupe  cu 

pomenirea  lucrurilor  lumeşti.  Pentru  că  prin  aceasta  se 
răcesc  treptat  căldurile  minunatelor  lui  mişcări  şi  el  cade  în 
pofte  deşarte  şi  neraţionale.  Iar  Dumnezeului  nostru  fie 
slava  ! 


CUVINTUL  XII 

Cum  se  cuvine  să  şadă  în  linişte 
cel  cu  dreaptă  socoteală 

Ascultă,  iubitule:  de  vrei  să  nu  se  facă  faptele  tale 
deşarte  şi  zilele  tale  nelucrătoare  şi  lipsite  de  cîştigul 
nădăjduit  de  cei  ce  vieţuiesc  cu  dreaptă  socoteală  în  linişte, 
să  fie  însăşi  intrarea  ta  în  aceasta  cu  dreaptă  socoteală.  Să 
nu  faci  aceasta  cu  alt  gînd,  ca  să  nu  ajungi  ca  cei  mulţi.  Ci 
să  ai  neclintită  în  cugetare  ţinta  ei,  ca  spre  ea  să  se 
îndrepteze  toate  faptele  vieţuirii  tale.  Şi  întreabă  pe  cei  ce 
cunosc  aceasta  mai  mult  din  cercare  şi  nu  numai  din 
cunoştinţă.  Şi  să  nu  te  opreşti  pînă  nu  te  vei  deprinde  în 
toate  cărările  faptelor  ei.  Şi  cercetează  tot  pasul  pe  care-1 
faci:  ia  seama  dacă  înaintezi  prin  el  pe  calea  cuvenită,  sau 
te-ai  abătut  pe  vreo  cărare,  în  afară  de  cea  pe  care  trebuie 
să  umbli.  Şi  să  nu  crezi  că  vieţuirea  închinată  întru  totul 
liniştirii  se  de-săvîrşeşte  numai  prin  faptele  cele  arătate. 

De  doreşti  să  afli  ceva  şi  să  ajungi  la  aceea  prin  cer- 
carea ta,  ia  seama  la  semnele  şi  dovezile  ce  se  arată  în 
sufletul  tău  la  orice  pas  pe  care-1  faci  şi  din  ele  vei  cu- 
noaşte adevărul  părinţilor,  sau  amăgirea  vrăjmaşului.  Să  iei 
seama  anume  la  acestea  puţine,  pînă  ce  te  vei  înţelepţi  pe 
calea  ta  :  cînd  vezi  că  în  liniştea  ta  cu  mintea  cugetarea  ta 
se  poate  mişca  în  chip  liber  în  gîndurile  cele  de-a  dreapta  şi 
nu  e  luată  cu  sila  în  stăpînire  de  vreun  alt  gînd,  să  ştii  că 
liniştea  ta  e  dreaptă.  Şi  iarăşi,  cînd  slujeşti  (liturghiseşti), 
de  te  afli  într-un  chip  sau  altul  al  slujirii  (liturghiei)  tale 
departe  de  împrăşti-ere  şi  deodată  se  taie  stihul  de  pe  limba 


SFÎNTUL ISAAC  ŞIRUL  69 

ta  şi  se  întind  peste  sufletul  tău  legăturile  tăcerii  din  afară 
de  libertatea  lui65,  iar  acestea  continuă  cu  stăruinţă, 
cunoaşte  că  mergi  înainte  în  liniştea  ta  şi  a  început  să  ia 
chip  blîndeţea  în  tine.  Căci  liniştea  simplă,  dintre  faptele 
dreptăţii,  e  fără  preţ  66.  Vieţuirea  simplă  e  socotită,  de  cei 
înţelepţi  şi  cu  dreaptă  socoteală,  ca  un  mădular  aparte, 
despărţit  de  ajutorul  celorlalţi. 

Şi  iarăşi,  de  vezi  cu  sufletul  tău  că  prin  fiecare  gînd 
mişcat  în  el  şi  prin  vederile  (contemplaţiile)  ce-ţi  vin  în 
liniştea  ta,  ţi  se  umplu  ochii  de  lacrimi  şi  ele  curg  peste 
obrajii  tăi,  fără  silă,  cunoaşte  că  a  început  să  se  facă 
înaintea  ta  o  deschizătură  în  zidul  despărţitor,  spre 
pierderea  potrivnicilor. 

Şi  dacă  vezi  în  tine,  din  timp  în  timp,  cugetarea  ta 
scufundîndu-se   în      lăuntrul      tău,   fără   grija  rînduielii 

65.  «Numeşte  «liturghie»  în  mod  sigur  rugăciunea.  Iar  «felurimea  liturghiei» 
numeşte  diferitele  moduri  în  oare  se  sâvîrşeşte  lucrarea  rugăciunii.  Căci  ne  rugăm  fie 
cîntînd,  fie  citind,  fie  stînd  drepţi,  fie  plecînd  genunchii  şi  făcînd  mătănii  şi  ridioînd 
mîinile.  Iarăşi  uneori  cu  glas,  alteori  numai  cu  mintea  şi  alteori  şi  cu  buzele.  Dar  ce 
înseamnă  :  «Şi  deodată  se  taie  stihul  de  pe  limba  ta  şi  se  întind  peste  sufletul  tău 
legăturile  tăcerii,  oprindu-1  din  libertatea  lui»,  decît  că  rugăciunea  săvîrşită  cu  limba 
sfîrşeşte  dintr-odată  şi  ea  intră  în  lăuntrul  sufletului  şi  se  face  întreagă  mintală,  silind 
sufletul  să  nu-şi  mai  împrăştie  libertatea  obişnuită  în  cele  din  afară,  ci  să  părăsească 
orice  altă  grijă  şi  cugetare,  urmărind  numai  înţelesurile  rugăciunii  !». 

66.  «Aceasta  înseamnă  că  singură  liniştea,  fără  altă  virtute,  o  găsim  fără  preţ,  de 
judecăm  drept».  Un  om  liniştit  poate  să  fie  şi  un  om  care  îşi  calculează  cu  grijă 
planurile  sale  răufăcătoare.  Liniştea  are  un  conţinut  de  pace,  de  blîndeţe,  de  iubire, 
cînd  e  concentrată  spre  Dumnezeu.  Nu  e  lăudată  o  linişte  egoistă. 


obişnuite  din  afară,  şi  aceasta  ţine  un  ceas  şi  mai  mult  şi 
după  aceea  vezi  mădularele  tale  ca  într-o  oboseală  mare  şi 
pacea  domnind  peste  gîndurile  tale,  şi  aceasta  rămîne  în 
tine  mult  timp,  cunoaşte  că  norul  a  început  să  umbrească 
peste  cortul  tău. 

Iar  dacă  în  vreme  ce  petreci  în  linişte  afli  în  sufletul  tău 
gînduri  ce-1  sfîşie  şi- 1  iau  în  stăpînire,  şi  acestea  îl  învăluie 
cu  sila  în  tot  ceasul,  iar  cugetarea  lui  e  îndreptată  toată 
vremea  spre  cele  ce  le-a  săvîrşit,  sau  doreşte  să  iscodească 
cele  deşarte,  cunoaşte  că  în  deşert  te  osteneşti  cu  liniştea. 

Căci  sufletul  tău  petrece  în  împrăştiere.  Şi-i  vin  pricini 
pentru  aceasta  fie  din  afara,  fie  din  nepăsarea  din  lăuntru 
faţă  de  datorii,  mai  bine  zis  faţă  de  priveghere  şi  de  citire. 
Deci  pune  îndată  rînduiala  în  lucrarea  ta. 

Iar  dacă  făcînd  aceasta  intri  în  aceste  zile,  dar  nu  afli 
îndată  pace  dinspre  tulburarea  patimilor,  să  nu  te  miri.  Căci 
dacă  sînul  pămîntului  rămîne  încă  un  timp  îndelungat 
fierbinte  după  ce  au  trecut  peste  el  razele  soarelui  şi 
mirosul  leacurilor  şi  fumul  de  tămîie  revărsat  în  văzduh 
stăruie  timp  îndelungat  înainte  de  a  se  împrăştia  şi  de  a 
dispărea,  cu  cît  mai  mult  nu  rămîn  patimile,  cînd  sînt  oprite 
de  la  materia  obişnuită  lor,  lătrînd  la  uşi,  asemenea  cîinilor 
ce  s-au  obişnuit  să  lingă  sîngele  în  măcelărie,  pînă  cînd  nu 
li  se  risipeşte  puterea  obişnuinţei  lor  de  mai  înainte. 

Cînd  începe  trîndăvia  să  intre,  în  chip  ascuns,  în  sufletul 
tău  şi  se  întoarce  la  cele  întunecate  dinapoia  lui,  şi  casa  a 
început  să  se  umple  de  întuneric,  se  ivesc  aceste  semne: 
simţi  în  tine  în  chip  ascuns  că  slăbeşti  în  credinţă  şi 
prisoseşti  în  grija  de  cele  văzute,  că  încrederea  ta  se 
micşorează  şi  pe  aproapele  tău  îl  păgubeşti  şi  întreg 
sufletul  tău  şi  gura  ta  se  umplu  de  dispreţ  şi  cu  inima  ta  eşti 
pornit  în  gînduri  şi  în  simţiri  şi  în  toate  lucrurile  pe  care  le 
întîlneşti  împotriva  oricărui  om,  ba  şi  împotriva  Celui  Prea 
înalt;  şi  ţi-e  teamă  de  vătămarea  trupului  tău,  iar  prin 
aceasta  te  stă-pîneşte  lipsa  de  curaj  în  tot  ceasul  şi  din 
vreme  în  vreme  se  stîrneşte  în  sufletul  tău  frica,  încît  te 
temi  şi  te  simţi  urmărit  şi  de  umbra  ta.  Căci  ai  acoperit 
credinţa  cu  necredinţa.  Vorbim  nu  de  cea  care  e  temelia 
mărturisirii  tuturor,  ci  de  puterea  aceea  a  minţii,  care  spri- 
jineşte  inima  cu  lumina  înţelegerii  şi  trezeşte  în  suflet,  prin 
mărturia  conştiinţei,  multă  încredere  către  Dumnezeu,  ca 
sufletul  să  nu  se  îngrijească  de  sine,  ci  să  arunce  asupra  lui 
Dumnezeu  grija  sa  fără  de  grijă  în  orice  lucru. 

Iar  cînd  mergi  înainte,  vei  afla  aceste  semne  vădite 
nemijlocit  în  sufletul  tău.  Atunci  te  întăreşti  în  toate  şi  te 


SFÎNTUL ISAAC  ŞIRUL  71 

îmbogăţeşti  în  rugăciune  şi  nu  lipseşte  izvorul  cîştigului 
(duhovnicesc)  niciodată  din  cugetarea  ta,  în  toate  cîte  le 
întîlneşti.  Dar  simţi  totuşi  slăbiciunea  firii  omeneşti  şi  prin 
fiecare  din  acestea  te  păzeşti  de  mîn-drie.  Pe  de  altă  parte 
sînt  trecute  cu  vederea  de  ochii  tăi  greşelile  aproapelui.  Şi 
te  umpli  de  dorinţa  de  a  ieşi  din  trup,  în  măsura  în  care 
doreşti  să  ajungi  la  cele  viitoare.  Şi  toate  necazurile  cîte  ni 
se  întîmplă,  cînd  te  întîmpină  în  chip  arătat  sau  ascuns,  le 
afli  ca  drepte.  Cercetezi  cu  de-amănuntul  cele  din  preajma 
ta,  ca  prin  aceasta  să  scapi  de  părerea  de  sine.  Pentru  toate 
dai  mărturie  şi  mulţumire.  Acestea  sînt  semnele  celor  ce 
veghează  şi  se  păzesc  şi  stăruie  în  linişte  şi  doresc  să 
ajungă  la  vieţuirea  cea  mai  adevărată  67. 

Iar  cei  trîndavi  nu  au  nevoie  de  aceste  semne  subţiri  ale 
curselor  căderii,  deoarece  ei  sînt  departe  de  virtuţile 
ascunse.  Cînd  una  din  acestea  începe  să  se  ivească  în 
sufletul  tău,  poţi  să  înţelegi  în  aceeaşi  clipă  în  ce  parte  ai 
început  să  înclini.  Căci  cunoşti  îndată  din  ce  soi  este. 
Dumnezeu  să  ne  dăruiască  cunoştinţa  adevărată  !  Amin. 

67.  Imaginea  aceasta  e  folosită  şi  în  «Scara»  lui  Ioan  Scărarul. 

CUVÎNTUL  XIII 

Celor  ce  se  liniştesc  le  e  de  folos 

încetarea  grijilor  păgubitoare, 

intrarea  şi  ieşirea 

Cel  cu  multe  griji  nu  poate  fi  blînd  şi  liniştit,  pentru  că 
chipurile  lucrurilor,  pe  care  le  socoteşte  că-i  sînt  de 
trebuinţă  şi  cu  care  se  frămîntă,  îl  silesc  să  se  mişte  în  ele  şi 
să  se  ocupe  cu  ele  fără  să  vrea  şi  astfel  risipesc  pacea  şi 
liniştea  lui.  Drept  aceea,  călugărul  trebuie  să  se  aşeze 
înaintea  feţei  lui  Dumnezeu  şi  să-şi  aţintească  în  chip 
neschimbat  ochiul  său  spre  El,  dacă  voieşte  să-şi 
străjuiască  mintea  sa  şi  să  curăţească  şi  prefacă  micile 
mişcări  ce  se  ivesc  în  el  şi  să  înveţe  să  deosebească  în  chip 
paşnic  gîndurile  ce  intră  şi  ies.  Iar  multele  îndeletniciri  ale 

călugărilor  sînt  un  semn  al  mole-şelii  lui  în  ce  priveşte 
hotărîrea  de  a  lucra  poruncile  lui  Hristos.  Ele  arată 
greşelile  lor  în  privinţa  celor  dumnezeieşti. 

Fără  ne  grija  să  nu  cauţi  lumină  în  sufletul  tău,  nici  pace 
şi  linişte  în  moleşala  simţirilor  tale.  Şi  de  te  îndeletniceşti 
cu  lucruri  diferite,  nu  înmulţi  îndeletnicirile  tale,  ca  să  nu  ţi 
se  împrăştie  mintea  în  rugăciunea  ta.  Căci  fără  rugăciunea 
neîncetată  nu  te  poţi  apropia  de  Dumnezeu.  Iar  de  dai 
minţii  tale  o  altă  grijă  după  osteneala  rugăciunii,  îi 
pricinuieşti  împrăştierea  în  cugetare.  v 

Lacrimile  şi  pălmuirea  capului  în  vremea  rugăciunii  şi 
tăvălirea  pe  jos  cu  căldură,  aduc  căldura  lor  în  lăuntrul 
inimii  şi  inima  zboară  în  răpirea  vrednică  de  laudă  spre 
Dumnezeu  şi  strigă:  «însetat-a  sufletul  meu  spre  Tine, 
Dumnezeule  cel  tare  şi  viu.  Cînd  voi  veni  şi  mă  voi  arăta 
feţei  Tale,  Doamne  ?»■  (Ps.  41,  3).  Numai  cel  ce  a  băut 
din  vinul  acesta  şi  după  aceea  s-a  lipsit  de  el  ştie  în  ce 
ticăloşie  a  căzut  şi  ce  s-a  luat  de  la  el,  datorită  moleşelii 
lui68. 

O,  cît  de  rea  este  privirea  şi  vorbirea  pentru  cei  ce 
petrec  în  linişte  !  Cu  adevărat,  fraţilor,  e  mai  rea  decît 
pentru  cei  ce  sînt  departe  de  linişte.  Că  precum  asprimea 
grindinei,  căzînd  pe  neaşteptate  pe  vîrful  plantelor,  le 
usucă  şi  le  pierde,  aşa  şi  întîlnirile  cu  oamenii,  chiar  dacă 
ar  fi  foarte  scurte  şi  ar  părea  folositoare,  usucă  florile 
virtuţilor  care  au  înflorit  de  curînd  din  însoţirea  cu  liniştea 
şi  care  îmbracă  cu  simplitate  şi  cu  frăgezime  pomul 
sufletului,  sădit  lîngă  izvoarele  de  ape  ale  pocăinţei.  Şi 
precum  asprimea  brumei,  căzînd  peste  plantele  de  curînd 
odrăslite,  le  arde,  aşa  arde  şi  întîlnirea  cu  oamenii  rădăcina 
minţii,  din  care  a  început  să  răsară  verdeaţa  virtuţilor.  Şi 
dacă  convorbirea  cu  cei  ce  într-o  privinţă  se  înfrînează,  în 
alta  mai  săvîr-şesc  mici  greşeli,  obişnuieşte  să  vatăme 
sufletul,  cu  cît  mai  mult,  convorbirea  cu  cei  proşti  şi  fără 
de  minte,  ca  să  nu  zic  lumeşti,  şi  privirea  lor  ?  Căci, 
precum  omului  de  neam  bun  şi  cinstit,  cînd  se  îmbată,  i  se 

ascunde  însuşirea  aceasta  şi  i  se  necinsteşte  starea,  şi 
cinstea  lui  e  luată  în  rîs  de  gînduri  străine  ce  intră  în  el  din 
puterea  vinului,  tot  aşa  şi  neprihănirea  sufletului  se  tulbură 
prin  privirea  la  oameni  şi  prin  convorbirea  cu  ei;  şi  uită  de 
datoria  păzirii  sale  şi  se  şterge  din  cugetarea  lui  ţinta 
voinţei  sale  şi  se  dezrădăcinează  din  el  toată  temelia  stării 
vrednice  de  laudă. 

Dacă  deci  întîlnirile  şi  privirile  în  larg,  ce  se  întîm-plă 
celui  aflat  în  linişte,  sau  apropierea  de  ele  din  dorinţa  de  a 
vedea  sau  auzi  cele  ce  intră  prin  porţile  vederii  şi  auzului, 
ajung  spre  a  pricinui  răcirea  şi  tulburarea  cugetării  la  cele 
dumnezeieşti  şi  în  timp  scurt  pot  pricinui  atîta  vătămare 
călugărului  ce  se  înfrînează,  ce  vom  zice  de  întîlnirile 
necontenite  şi  de  împiedicarea  îndelungată  ce  o  produc 
acestea  ? 

68.  Liniştirea  nu  e  trîndâvie,  ci  efort  duhovnicesc  încordat. 

Pe  lîngă  aceea,  aburul  ce  urcă  din  stomac  nu  lasă 
mintea  să  primească  cunoştinţa  dumnezeiască,  ci  o  în- 
tunecă, aşa  cum  pîcla  ce  se  ridică  din  umezeala  pă- 
mîntului  înceţoşează  aerul.  Şi  mîndria  nu  vede  că  umblă  în 
întuneric  şi  nu  cunoaşte  gîndurile  înţelepciunii.  Căci  cum 
ar  putea  cunoaşte  cea  care  petrece  în  întunericul  ei  ?  De 
aceea  prin  gîndul  ei  întunecat  se  ridică  peste  toate,  find  mai 
prejos  şi  mai  neputincioasă  decît  toate  şi  neputînd  afla 
căile  Domnului.  Dar  Domnul  ascunde  voia  Lui  de  la  ea, 
deoarece  ea  nu  voieşte  să  umble  pe  calea  celor  smeriţi.  Iar 
Dumnezeului  nostru  fie  slava  în  vecii  vecilor.  Amin. 


CUVINTUL  XIV 

Despre  schimbarea  rînduită  de  Dumnezeu  celor 
ce  umblă  pe  calea  liniştirii 

Cel  ce  s-a  învoit  cu  mintea  sa  să  vieţuiască  în  linişte, 
să-şi  tocmească  viaţa  sa  în  aşa  fel  încît  să  petreacă  restul 
zilelor  lui  în  stare  de  linişte.  Ţi  se  poate  întîmpla,  cum  e 
obiceiul    în    starea    de    linişte    rînduită    ţie    de    harul 

dumnezeiesc,  ca  în  lăuntrul  sufletului  să  se  reverse  în- 
tunericul şi,  aşa  cum  razele  soarelui  sînt  acoperite  de  ceaţa 
norilor  ce  iese  din  pămînt,  aşa  să  fii  lipsit  şi  tu  pentru  puţin 
timp  de  mîngîierea  duhovnicească  şi  lumina  harului  din 
lăuntru  să  fie  acoperită  de  norul  patimilor  şi  puterea 
pricinuitoare  de  bucurie  să  se  retragă  puţin  şi  mintea  ta  să 
fie  umbrită  de  o  pîclă  neobişnuită.  Tu  să  nu  te  tulburi 
atunci  şi  să  dai  ajutor  neştiin-ţei  sufletului,  ci  rabdă  şi 
citeşte  cărţile  învăţătorilor  şi  sileşte-te  la  rugăciune  şi  cere 
ajutorul.  Şi  îndată  el  va  veni,  fără  să-ţi  dai  seama.  Căci 
precum  faţa  pămîntului  se  descoperă  razelor  soarelui  de 
sub  întunericul  pîclei  ce-1  stăpîneşte,  aşa  poate  şi 
rugăciunea  să  destrame  şi  să  risipească  din  suflet  norii 
patimilor  şi  să  lumineze  mintea  cu  lumina  veseliei  şi  a 
mîngîierii.  Această  Iu  mină  se  întinde  de  obicei  şi  peste 
gîndurile  noastre,  mai  ales  cînd  primeşte  putere  din 
dumnezeieştile  Scripturi  şi  găseşte  mintea  strălucind  în 
priveghere  9.  Căci  îndeletnicirea  continuă  cu  scrierile 
sfinţilor  umple  sufletul  de  o  lumină  neînţeleasă  şi  de 
veselia  dumnezeiască.  Iar  Dumnezeului  nostru  fie  slava  în 
veci!  Amin. 


CUVINTUL  XV 

Despre  cei  ce  se  liniştesc;  cînd  încep  să  înţeleagă 

unde  au  ajuns  cu  faptele  lor  în  marea  fără 

margini,  adică  în  vieţuirea  cea  liniştită  ;  şi  cînd  pot 

să  nădăjduiască  puţin  că  ostenelile  lor  au  început 

să  Ie  dea  roduri 

Iţi  spun  ţie  un  lucru  şi  să  nu  te  îndoieşti;  şi  să  nu 
dispreţuieşti  nici  celelalte  cuvinte  ale  mele  ca  ale  unuia 
prea  mic,  pentru  că  cele  arătate  de  mine  sînt  adevărate. 
Căci  şi  în  aceste  cuvinte  ale  mele  îţi  spun  ţie  adevărul,  ca 
în  toate. 


■  Filocalia 

Dacă  sileşti  genele  ochilor  tăi  pînă  ce  ajungi  la  lacrimi, 
să  nu  socoteşti  că  ai  ajuns  la  ceva  în  vieţuirea  ta.  Căci  pînă 
acum  cele  ascunse  ale  tale  slujesc  lumii,  adică  stai  în  slujba 
celor  lumeşti  şi  faci  lucrul  lui  Dumnezeu  numai  prin  omul 
din  afară.  Dar  cel  din  lăuntru  e  fără  rod.  Căci  rodul  lui 
începe  de  la  lacrimi.  De-abia  cînd  ai  ajuns  în  pămîntul  lor, 
cunoaşte  că  mintea  ta  a  ieşit  din  închisoarea  lumii  acesteia 
şi  a  pus  piciorul  ei  pe  drumul  veacului  nou70,  şi  a  început 
să  miroase 

69.  Cel  ce  priveghează  n-ar  avea  putere  să  stăruie  în  priveghere  dacă  n-ar 
avea  înaintea  lui  pe  Dumnezeu,  sau  adîncimea  înţelesurilor  şi  a  iubirii  Lui.  Iar 
acestea  umplu  mintea  şi  inima  de  strălucire  şi  de  bucurie.  Dar  cel  ce 
priveghează  se  şi  roagă.  De  aceea  se  spune  de  rugăciune  că  străpunge 
întunericul  aşezat  peste  suflet. 

70.  In  alt  manuscris  :  «a  omului  nou». 

aerul  acela  nou  şi  minunat.  Atunci  încep  să  curgă  lacrimile. 
Căci  s-a  apropiat  naşterea  pruncului  duhovnicesc  71.  Pentru 
că  harul,  maica  de  obşte  a  tuturor,  se  grăbeşte  să  nască 
tainic  în  suflet  un  chip  dumnezeiesc  potrivit  cu  lumina 
veacului  viitor.  Dar  cînd  vine  vremea  naşterii,  mintea 
începe  să  se  mişte  în  unele  de  acolo,  asemenea  răsuflării  pe 
care  o  trage  pruncul  în  lăuntrul  mădularelor,  prin  care 
obişnuieşte  să  se  hrănească.  Şi  pentru  că  nu  suportă  uşor 
ceea  ce  nu-i  este  obişnuit,  începe  dintr-odată  să-şi  mişte 
trupul  într-un  plîns  amestecat  cu  dulceaţa  mierii.  Şi  pe 
măsură  ce  se  hrăneşte  pruncul  din  lăuntru,  sporesc  şi 
lacrimile78.  Această  rînduiala  a  lacrimilor,  de  care  am 

71.  «Naşterea  sufletului  celui  ce  varsă  lacrimi  constă  în  simţirea  stării 
sufletelor  noastre  In  veacul  viitor.  Mai  sus  spune  :  «maica  tuturor  se  grăbeşte 
să  nască  în  suflet  un  chip  dumnezeiesc  potrivit  cu  lumina  veacului  viitor»,  adică 
se  gîndeşte  să  întipărească  în  suflet  un  chiip  spiritual,  ca  să  vadă  tainic  cele  din 
veacul  viitor.  Iar  mai  jos,  după  lacrimi,  e  pacea  i  după  pace,  odihna;  după 
odihnă,  vederea;  după  vedere,  descoperirea  ;  după  descoperire,  sălăşluirea 
dumnezeiască  ;  şi  după  aceea,  rodirea  duhovnicească.  Apoi  adaugă  :  «şi  din 
aceasta  simte  schimbarea  pe  care  o  va  primi  firea  în  partea  mai  dinăuntru  a  ei, 
în  suflet,  la  înnoirea  tuturor».  Căci  se  va  înnoi  toată  zidirea  după  cuvîntul 
fericitului  Petru,  care  zice:  «Aşteptăm  ceruri  noi  şi  pămînt  nou,  după 
făgăduinţa  Lui»  (II  Pt,  3,  13).  Naşterea  aceasta  a  numit-o  Proorocul  cu  glasul 
cel  mai  puternic  «duh  de  mîntuire».  Căci  zice  Isaia  :  «Pentru  frica  Ta,  Doamne, 
am  luat  în  pîntece  şi  am  suferit  durerile  naşterii  şi  am  născut  duh  de  mîntuire, 
pe  care  l-am  făcut  pe  pămînt»  (6,  18).  Aceasta  e  deci  curăţia,  din  baia  dum- 
nezeiască a  lacrimilor.  Acest  har  ni-1  procură  şiroaiele  de*  lacrimi  şi  prin  el 
jSimţimsţarea  aceea  fericită  din  veacul  viitor  încă  înainte  de  a  ne  schimba». 

72.  TJacrimile  neîncetate  şi  nesilite  sînt  semnul  ieşirii  minţii  la  viaţa  oea 
nouă,  ca  arvună  a  veacului  viitor. 

vorbit,  nu  e  aceea  ce  se  săvîrşeşte  cu  întreruperi,  în  cei  ce 
se  liniştesc.  Pentru  că  de  această  mîngîiere  ce  se  iveşte  din 
timp  în  timp,  are  parte  oricine  vieţuieşte  în  linişte:  uneori, 
cînd  se  află  în  stare  de  vedere  (contemplare)  a  minţii, 
alteori,  cînd  pătrunde  în  cuvintele  Scripturii;  şi  alteori,  în 
convorbirea  rugăciunii.  Dar  aci  vorbesc  despre  cea  care  se 
află  în  cel  ce  varsă  lacrimi  neîncetate,  ziua  şi  noaptea. 

Oricine  a  aflat  cu  adevărat  şi  întocmai  adevărul  acestor 
două  feluri  (de  lacrimi)  1-a  aflat  în  stare  de  linişte.  Ochii 
lui  ajung  ca  un  izvor  de  apă  vreme  de  doi  ani  şi  mai  mult. 
După  acestea  intră  în  pacea  gîndurilor.  Iar  dinpacea 
gîndurilor  trece  în  odihna  aceea  de  care  a  vorbit  sfîntul 
Pavel  (Evr.  4,  3),  atît  cît  poate  încăpea  în  fire.  Iar  de  la 
odihna  păcii,  mintea  trece  la  vederea  tainelor,  căci  atunci 
Duhul  începe  să-i  descopere  cele  cereşti  şi  Dumnezeu  Se 
sălăşluieşte  în  el  şi  produce  în  el  rodul  Duhului  şi  prin 
aceasta  firea  cea  mai  dinăuntru  simte  că  primeşte 
schimbarea  viitoare  în  înnoirea  tuturor,  într-un  chip 
acoperit  şi  ca  în  ghicitură.  Acestea  le-am  scris  spre  ţinerea 
de  minte  a  mea  şi  a  tot  cel  ce  citeşte  această  scriere,  aşa 
cum  am  primit  din  citirea  Scripturilor  şi  de  la  guri 
adevărate  şi  puţin  din  cercarea  însăşi,  ca  să-mi  fie  de  ajutor 
prin  rugăciunile  celor  ce  se  folosesc  de  ele.  Căci  nu  puţină 
trudă  am  pus  în  ele. 

Ascultă  iarăşi  şi  ceea  ce-ţi  voi  spune  acum  şi  ceea  ce 
am  învăţat  de  la  o  gură  nemincinoasă.  Cînd  intri  în  pă- 
mîntul  păcii  gîndurilor,  mulţimea  lacrimilor  se  ia  de  la  tine 
şi  după  ele  îţi  vin  lacrimile  cu  măsură  şi  la  vremea 
cuvenită.  Acesta  este  adevărul  neştirbit,  ca  să  spun  pe 
scurt,  aşa  cum  este  crezut  de  toată  Biserica. 


CUVINTUL  XVI 
Despre  felul  virtuţilor 

Nevoinţa  este  maica  sfinţeniei.  Iar  din  cea  din  urmă  se 
naşte  cea  dintîi  gustare  a  simţirii  tainelor  lui  Hristos,  care 

6  —  Filocalia 

se  numeşte  întîia  treaptă  a  cunoştinţei  Duhului.  Dar  nimeni 
să  nu  se  amăgească  pe  sine  şi  să  nălucească  ceva  vrăji. 
Căci  sufletul  întinat  nu  urcă  la  împărăţia  curată,  nici  nu  se 
uneşte  cu  duhurile  sfinţilor.  Poleieşte  frumuseţea 
neprihănirii  tale  prin  lacrimi  şi  posturi  şi  prin  liniştea  din 
tine.  Un  mic  necaz  pentru  Dumnezeu  e  mai  mare  deeît  un 
lucru  mare  să-vîrşit  fără  necaz.  Căci  încearcă  de  bunăvoie 
credinţa  prin  dragoste.  Iar  starea  de  odihnă  se  naşte  din 
vîrful  conştiinţei  .  De  aceea,  în  necazuri  şi-au  dovedit 
sfinţii  dragostea  de  Hristos  şi  nu  în  tihnă.  Pentru  că  lucrul 
ce  se  face  fără  osteneală  e  dreptatea  celor  lumeşti,  care  fac 
milostenii  din  cele  din  afară  şi  nu  cîştigă  nimic  în  ei 
înşişi74.  Tu  însă,  cititorule,  luptă-te  să  urmezi  pilda 
patimilor  lui  Hristos,  ca  să  te  învredniceşti  să  guşti  slava 
Lui.  Căci  de  pătimim  împreună,  împreună  ne  şi  slăvim.  Nu 
se  slăveşte  mintea  cu  Iisus,  de  nu  a  pătimit  trupul  pentru 
Hristos.  Deci  de  slava  lui  Dumnezeu  se  învredniceşte  cel 
ce  dispreţuieşte  slava  omenească.  Iar  trupul  lui  se  slăveşte 
împreună  cu  sufletul.  Căci  slava  sufletului  vine  din 
supunerea  lui  prin  neprihănire  lui  Dumnezeu.  Iar  slava 
minţii  este  vederea  (contemplarea)  adevărată  a  lui 
Dumnezeu.  Căci  adevărata  supunere  este  şi  ea  îndoită:  în 
fapte  şi  în  conştiinţă.  Deci  cînd  pătimeşte  trupul,  pătimeşte 
şi  inima  împreună  cu  el.  De  nu  cunoşti  pe  Dumnezeu,  nu 
se  poate  mişca  în  tine  dragostea  Lui.  Şi  nu  poţi  iubi  pe 
Dumnezeu,  de  nu-L  vezi  pe  El.  Iar  vederea  lui  Dumnezeu 
vine  prin  cunoaşterea  Lui.  Căci  nu  premerge  vederea  Lui 
cunoaşterii  Lui. 

Rugăciune 

învredniceşte-mă,  Doamne,  să  Te  cunosc  pe  Tine  şi  să  Te  iubesc, 
nu  prin  cunoştinţa  cea  întru  împrăştierea  minţii,  care  se  naşte  din 
trudă,  ci  învredniceşte-mă  de  acea  cunoştinţă  prin  care  mintea, 

73.  Din  cea  mai  înaltă  conştiinţă,  care  ştie  că  nu  trebuie  să  se  agite  pentru 
lucruri  trecătoare. 

74.  «Lumeşti  numeşte  aci  pe  cei  ce  cugetă  şi  fac  ale  lumii.  Se  poate  afla  şi  în  ei 
o  dreptate.  De  pildă,  iubesc  pe  cei  ce  îi  iubesc  şi  fac  bine  celor  ce  le  fac  bine  şi 
împrumută  celor  de  la  oare  nădăjduiesc  să  ia  înapoi.  Dar  această  dreptate  nu  e  bine 
primită  la  Dumnezeu  (Le,  6,  32;  Mt,  5,  20).  Iar  a  face  milostenia  din  cele  din  afară, 
înseamnă  a  o  face  pentru  a  fi  văzuţi  şi  ca  să  fie  slăviţi  de  ei.  iar  cei  ce  fac  milostenie 
pentru  acestea  nu  au  nici  un  cîştig.  «Amin  zic  vouă,  că  îşi  iau  plata  lor»  (Mt.,  6,  4). 

văzîndu-Te,  slăveşte  cu  vederea  firea  Ta,  care  depărtează 
simţirea  lumii  din  cugetare.  învredniceşte-mă  să  mă  înalţ  de 
la  vederea  prin  voinţă,  care  naşte  năluciri,  şi  să  Te  văd  silit 
de  legătura  pusă  asupra  mea  de  cruce,  prin  răstignirea  cea 
de  a  doua  a  minţii,  care  se  odihneşte  de  lucrarea  gîndurilor 
în  vederea  Ta  neîncetată,  cea  mai  presus  de  fire.  Fă  să 
crească  în  mine  iubirea  Ta,  ca  să  vin  pe  urmele  iubirii  Tale, 
ieşind  din  lume. 

Sădeşte  în  mine  înţelegerea  smereniei  Tale,  întru  care  ai 
umblat  în  lume,  sub  acoperămîntul  pe  care  Ţi  l-ai  făcut  din 
mădularele  noastre,  prin  mijlocirea  Sfintei  Fecioare,  ca,  în 
amintirea  neîncetată  şi  neuitată  a  ei,  să  primesc  cu  plăcere 
smerenia  firii  mele. 


Sînt  două  chipuri  de  a  se  sui  pe  cruce:  unul  e  răstignirea 
trupului,  al  doilea  urcarea  la  vedere.  Cel  dinţii  vine  din 
izbăvirea  de  patimi,  al  doilea  prin  lucrarea  faptelor 
Duhului.  Căci  nu  se  supune  mintea,  dacă  nu  se  supune  mai 
întîi  trupul.  împărăţia  minţii  presupune  răstignirea  trupului. 
Şi  nu  se  supune  mintea  lui  Dumnezeu,  dacă  nu  se  supune 
voia  liberă,  raţiunii.  E  greu  lucru  a  încredinţa  lucruri  înalte 
celui  încă  începător  şi  celui  prunc  cu  vîrsta.  «Vai  ţie  cetate, 
cînd  împăratul  tău  e  tînăr»  (Ecl.,  1,  16).  Cel  ce  se  supune 
pe  sine  lui  Dumnezeu  s-a  apropiat  de  puterea  de  a-şi 
supune  lui  toate.  Celui  ce  se  cunoaşte  pe  sine,  i  s-a  dat 
cunoştinţa  tuturor.  Căci  în  cunoştinţa  de  sine  se  «află. 
plinătatea  cunoştinţei  tuturor.  Şi  în  supunerea  sufletului 
tău,  se  cuprinde  supunerea  tuturor.  Cînd  smerenia 
stăpîneşte  în  vieţuirea  ta,  se  supune  tie  sufletul  tău  şi 
împreună  cu  el  se  vor  supune  ţie  toate  5.  Căci  în  sufletul 
tău  se  naşte  pacea  de  la  Dumnezeu.  Cît  timp  eşti  în  afara 
acesteia,  vei  fi  supărat  necontenit  nu  numai  de  patimi,  ci  şi 

75.  E  vrednică  de  remarcat  această  legare  a  tuturor  de  suflet.  Cel  ce  se 
cunoaşte  pe  sine  cunoaşte  în  sine  toate.  Cel  ce  îşi  supune  sufletul  îşi  supune 
împreună  cu  el  toate.  Toate  sînt  legate  de  om.  Iar  omul  ce  se  stăpîneşte  pe  sine 
stăpîneşte  peste  toate.  Iar  pe  sine  se  stăpîneşte  atunci  cînd  se  supune  lui 
Dumnezeu.  Prin  Dumnezeu  stăpîneşte  deci  peste  toate. 

de  tot  felul  de  întîmplări.  Cu  adevărat,  Doamne,  de  nu  ne 

vom  smeri,  nu  vei  înceta  să  ne  smereşti  pe  noi76.  Iar 
adevărata  smerenie  este  fiica  cunoştiinţei.  Şi  cunoştinţa 
adevărată  este  fiica  încercărilor 77. 


CUVINTUL  XVII 

Tîlcuirea  felurilor  virtuţii. 

Şi  despre  tăria  şi  deosebirea 

fiecăreia  din  ele 

Virtutea  trupească  curjtţeşte  trupul  de  poftele  din  el,  în 
starea  liniştii.  Iar  virtutea  minţii  smereşte  sufletul  şi-1 
curăţeşte  de  gîndurile  grosolane  şi  pieritoare,  ca  să  nu  le 
cugete  pe  acestea  în  chip  pătimaş,  ci  să  se  mişte  mai 
degrabă  în  contemplarea  ce  îi  este  proprie.  Această 
contemplare  (înţelegere)  apropie  sufletul  de  golirea 
minţii7  ,  care  se  numeşte  vederea  nematerială.  Şi  aceasta 
este  virtutea  duhovnicească.  Căci  ea  ridică  mintea  de  la 
cele  pămînteşti  şi  o  apropie  de  contemplarea  cea  dintîi  a 
duhului  şi  o  îndreaptă  spre  Dumnezeu  şi  spre  contemplarea 
(vederea)  slavei  celei  necuprinse,  care  este  mişcarea 
gîndurilor  spre  mărirea  firii  Lui.  Ea  o  desparte  de  lumea 
aceasta  şi  de  simţirea  ei.  Iar  prin  aceasta  ne  întărim  în 
nădejdea  sădită  în  noi  şi  în  încredinţarea  aflată  în  ea. 
Aceasta  este  încredinţarea  despre  care  a  vorbit  apostolul, 
sau    adeverirea    de    care    se    bucură    mintea    în    chip 

76.  Dumnezeu  ne  smereşte  prin  necazuri  şi  paitimi,  pentru  că  nu  ne 
smerim  noi  înşine  de  bunăvoie.  Smerenia  noastră  o  urmăreşte  Dumnezeu.  Şi 
prin  ea  stăplnim,  in  chip  paradoxal,  peste  toate,  căci  în  Dumnezeu  sîn-tem  liberi 
de  toate. 

77.  Cunoştinţa  e  înţeleasă  ca  un  dar  cîştigat  prin  viaţa  trăită,  prin 
greutăţile  ei  şi  prin  suportarea  lor.  E  un  sens  existenţial  al  cunoştinţei.  Desigur, 
e  vorba  de  cunoştinţa  de  sine  a  omului,  nu  de  cunoştinţa  obiectelor. 

78.  E  vorba  de  o  «golire»  a  minţii  de  orice  altfel  de  gînduri.  Dar  cum 
mintea  nu  poate  sta  neocupată,  ea  se  ocupă  atunci  cu  vederea  lui  Dumnezeu  cel 
nesfîrşit,  recîştigîndu-şi  şi  ea  însuşirea  indefinitului. 

7Q 

înţelegător   ,  prin  nădejdea  făgăduită  nouă  (Gal,  5,  8).  Dar 

Ce  sînt  acestea  şi  cum  e  fiecare  din  ele,  vom  spune  în  cele 
următoare. 

întîi,  despre  vieţuirea  după  Dumnezeu,  cea  cu  trupul. 
Fapte  trupeşti  se  numesc  cele  ce  se  săvîrşesc  pentru 
curăţirea  trupului  prin  lucrarea  virtuţii;  ele  sînt  fapte 
arătate,  prin  care  se  curăţeşte  cineva  de  necurăţia  trupului. 

Iar  vieţuirea  prin  cugetare  este  lucrarea  inimii,  făcută 
neîncetat  cu  grija  la  judecata  sau  la  dreptatea  lui 
Dumnezeu  şi  la  judecăţile  ce  le  va  da  El,  şi  rugăciunea 
neîncetată  a  inimii  şi  gîndul  la  pronia  şi  la  grija  lui 
Dumnezeu,  care  se  arată  în  Jumea  aceasta  pentru  fiecare  în 
parte  şi  pentru  toate  la  un  loc.  Vieţuirea  aceasta  mai  constă 
şi  în  a  lua  seama  la  patimile  cele  ascunse,  ca  să  nu  se 
ivească  cumva  vreuna  din  ele  în  latura  cea  ascunsă  şi 
duhovnicească.  Această  lucrare  a  inimii  e  deci  ceea  ce  se 
numeşte  vieţuire  prin  cugetare.  în  această  lucrare  a 
vieţuirii  prin  cugetare,  care  se  numeşte  făptuire 
sufletească,  se  subţiază  inima  şi  se  desparte  de  părtăşia  cu 
viaţa  fără  rînduiala,  cea  potrivnică  firii.  Pornind  de  aci,  ea 
înţelege  şi  deosebeşte  în  contemplarea  celor  create,  pe  cele 
zidite  spre  trebuinţa  şi  creşterea  trupului,  prin  a  căror 
folosire  se  dă  putere  celor  patru  stihii  din  trup    . 

Iar  vieţuirea  duhovnicească  este  o  făptuire  fără  simţuri 

79.  E  o  înţelegere  care  e  adeverire,  sau  siguranţă,  sau  vedere,  sau  atingere  şi 
trăire  a  celor  înţelese. 

80.  «Că  cele  create  sipre  trebuinţa  şi  creşterea  trupului,  adică  mîncă-rile  şi 
băuturile  şi  celelalte  cîte  le  cere  trebuinţa  trupului,  luate  cu  măsura  cuvenită  şi  la 
vremea  cuvenită  şi  prin  alegerea  cu  judecată,  aduc  puteri  stihiilor  din  care  se 
alcătuieşte  trupul  nostru,  potrivit  cu  cantitatea  fiecăreia  şi  cu  echilibrul  dintre  ele,  ne 
învaţă  filozofia  din  afară.  Poate  pe  aceasta  o  numeşte  sfîntul  «vieţuire  cu  mintea  şi 
făptuire  sufletească».  Căci  filozofia  este  cu  adevărat  exerciţiu  al  minţii  şi  cugetare  şi 
contemplare  oare  subţiază  inima  şi  o  desparte  de  viaţa  cea  fără  rînduiala  şi  pro- 
tivnică  firii,  adică  pătimaşă  şi  animalică...  Şi  e  vădit  că  filosofia  etică  vorbeşte  mult 
şi  despre  pronie  şi  despre  paza  patimilor.  De  aceea,  psal-mistul  zice  că  Dumnezeu  Se 
mînie  dacă  nu  luăm  învăţătură  (Ps.  2,  10),  iar  Apostolul  dă  mărturie  că  ea  ne  poate 
înţelepţi  şi  spre  mântuire»  (II  Tim.,  3,  15). 


81.  Nota  în  textul  grec  înţelege,  prin  «vederea  ipostatică»  (în  substanţă), 
vederea  sufletului  cît  încă  e  unit  cu  trupul  şi  alcătuieşte  cu  el  un  singur  ipostas.  Cînd 
încetează  grosimea  trupului,  vederea  sufletului  devine  spirituală'.  Dar  poate  să  fie 
vorba  şi  de  vederea  lucrurilor  în  substanţa  lor  şi  nu  în  raţiunile  lor  unificate  în 
Dumnezeu.  Vederea  ipostatică  e  în  acest  caz  vederea  zidirii,  a  «primei  firi»,  pentru 
că  în  prima  ei  formă  şi  în  zidire  prevalează  substanţa.  Numai  în  forma  ei  viitoare  (a 
doua),  Duhul  va  copleşi  substanţa  materială. 

şi  ea  este  cea  descrisă  de  părinţi.  Cînd  aceasta  e  primită  de 
minţile  sfinţilor,  se  înlătură  vederea  în  substanţă/a 
lucrurilor  şi  grosimea  trupului.  De  atunci  vederea  se  face 
înţelegătoare.  Căci  vederea  în  ipostas  şi  în  substanţă  se 
numeşte  vederea  zidirii  prime  a  firii  l.  De  la  această 
vedere  în  ipostas  uşor  se  înalţă  cel  ce  se  nevoieşte  la 
cunoştinţa  vieţuirii  celei  unificate,  care  înseamnă  a  se 
minuna  de  Dumnezeu  în  înţelegerea  celor  văzute.  Aceasta 
vede  de  mai  înainte  starea  cea  înaltă  a  bunătăţilor  viitoare, 
care  se  dăruieşte  în  libertatea  vieţii  nemuritoare,  în 
vieţuirea  de  după  înviere.  Căci  firea  omenească  nu 
încetează  acolo  să  se  minuneze  pururea  de  Dumnezeu, 
nemaicugetînd  la  ceva  din  cele  create.  Pentru  că,  dacă  ar  fi 
ceva  din  acestea  asemenea  lui  Dumnezeu,  mintea  s-ar 
mişca  spre  aceea,  mai  bine  zis  uneori  spre  Dumnezeu  şi 
alteori  spre  aceea.  Dar  odată  ce  toată  frumuseţea  celor 
zidite  e  mai  prejos,  în  viaţa  viitoare  înnoită,  de  frumuseţea 
lui  Dumnezeu,  cum  mai  poate  mintea,  cu  vederea  ei,  să 
iasă  afară  din  frumuseţea  lui  Dumnezeu  ?  Deci  ce  ?  O  mai 
mîh-neşte  atunci  gîndul  că  va  muri  ?  Sau  povara  trupului  ? 
Sau  amintirea  celor  săvîrşite  ?  Sau  trebuinţele  firii  ?  Sau 
primejdiile  ?  Sau  necazurile  ce  vin  asupra  ei  ?  Sau 
împrăştierea  fără  ştire  ?  Sau  nedesăvîrşirea  firii  ?  Sau 
învăluirea  în  stihii  ?  Sau  întîlnirea  unuia  cu  altul  ?  Sau 
plictiseala,  sau  truda  obositoare  a  trupului  ?  Nicidecum. 
Căci  deşi  toate  acestea  se  întîmplă  în  lumea  aceasta,  în 
vremea  cînd  se  ridică  acoperămîntul  patimilor  de  pe  ochii 
minţii,  şi  aceasta  priveşte  slava  lui  Dumnezeu,  ea  îndată  se 
înalţăih  răpire82.  Dar  dacă  Dumnezeu  n-ar  fi  pus  un  hotar 
vieţii  acesteia  (duhovniceşti),  cît  de  mult  n-ar  întîrzia 
mintea  în  ele  ?  Şi  dacă  i-ar  îngădui-o  omului  în  cursul 
întregii  vieţi,  n-ar  ieşi  niciodată  din  privirea  acestora.  Cu 
cît  mai  mult  nu  va  ieşi  însă  acolo,  unde  acestea  nu  mai  sînt 
şi  unde  virtutea  este  fără  hotar  ?  Totuşi,  acolo  vom  avea  şi 
lucrurile  în  ipostas  (în  substanţă),  dar  în  lăuntrul  curţilor 
împărăteşti,  dacă  ne  vom  învrednici  de  ele  prin  vieţuirea 
noastră83. 

Deci  cum  ar  putea  ieşi  mintea  iarăşi  şi  cum  s-ar  putea 
depărta  de  vederea  aceea  minunată,  ca  să  cadă  în  altă 
îndeletnicire  ?  Vai  nouă,  că  nu  cunoaştem  sufletele 
noastre,  nici  la  ce  vieţuire  am  fost  chemaţi,  ci  socotim  că 
viaţa  aceasta  a  neputinţei  şi  starea  celor  din  viaţă  şi 
strîmtorile  lumii  şi  însăşi  lumea  şi  relele  şi  desfătările  ei 
sînt  ceva  de  preţ. 


Rugăciune 

Ci,  o  Hristoase,  Care  eşti  singurul  puternic,  fericit  este 
cel  al  cărui  ajutor  este  la  Tine,  şi  cel  ce  a  pus  suişuri  în 
inima  sa.  Tu,  Doamne,  întoarce  faptele  noastre  de  la  lume, 
la  dorirea  Ta,  pînă  ce  vom  vedea  ce  este  ea  şi  nu  vom  mai 
crede  umbrei  ca  adevărului.  Tu,  Cel  ce  ne-ai  făcut  pe  noi, 
înnoieşte  mintea  noastră,  Doamne,  şi  stţăduinţa  noastră 
înainte  de  moarte,  ca  în  ceasul  ieşirii  noastre  să  cunoaştem 

82.  Patimile  sînt  o  îngroşare  a  acoperămîntului  material  pus  peste  minte. 
Mai  bine-zis,  materia  e  făcută  să  fie  copleşită  de  spirit  şi  să  devină,  prin  aceasta, 
transparentă.  Patimile  însă  împiedică  această  străbatere  a  ei  de  spirit. 

83.  Textul  grec  e  foarte  alterat.  De  aceea  permite  diferite  interpretări,  cum 
se  arată  chiar  în  notele  de  sub  el.  Deci  şi  traducerea  în  româneşte  poate  varia. 
In  general  credem  că  sfînttu  Isaac  socoteşte  că  lucrurile,  deşi  nu  vor  mai  fi 
văzute  acolo  în  substanţa  lor,  nu  vor  pierde  această  substanţă,  dar  ea  via  fi 
acoperită  de  lumina  «curţilor  împărăteşti»,  sau  ale  lui  Dumnezeu.  Avînd  acolo 
virtutea  fără  hotar,  ne  va  fi  şi  puterea  vederii  fără  hotar,  fără  hotarul  pus  de 
trap.  Căci  virtutea  este  o  înlăturare  a  acoperămîntului  cel  gros  de  pe  minte,  de 
pe  suflet,  sau  transparenţa  din  lăuntrul  nostru,  care  nu  are  siîrşit.  în  general,  în 
acest  «Cuvînt»  autorul  vorbeşte  de  trei  feluri  de  vieţuiri  (sau  virtuţi)  după 
Dumnezeu:  cu  trupul,  cu  cugetarea  sau  -cu  sufletul,  şi  cea  cu  duhul,  sau 
duhovnicească. 

cum  a  fost  intrarea  şi  ieşirea  noastră  în  lumea  aceasta,  pînă 
am  desăvîrşit  lucrul  Ia  care  am  fost  chemaţi  după  voia  Ta 
în  viaţa  aceasta  şi  după  aceea  să  nădăjduim  că  vom  primi  în 
mintea  noastră  plină  de  încredinţare  bunătăţile  cele  mari, 
pe  care,  după  făgăduinţa  Scripturilor,  le-a  gătit  iubirea  Ta 
la  cea  de  a  doua  zidire  a  lumii  înnoite.  Fie  ca  pomenirea  lor 
să  o  păzim  prin  credinţă  în  taină  ! 

Despre  curăţia 

trupului,  a  sufletului  şi 

a  minţii 

Curăţia  trupului  este  cuvioşia  dobîndită  prin  izbăvirea 
de  întinăciunea  cărnii.  Curăţia  sufletului  este  libertatea  de 
patimile  cele  ascunse  ce  se  mişcă  în  cugetare.  Curăţia 
minţii  se  arată  în  descoperirea  tainelor.  Căci  atunci  ea  se 
curăţeşte  de  toate  cele  ce  cad  sub  simţuri,  în  chipul 
grosimii  lor84.  Pruncii  cei  mici  sînt  curaţi  cu  trupul  şi 
nepătimaşi  cu  sufletul,  dar  nimeni  nu-i  numeşte  curaţi  cu 
mintea.  Deci  curăţia  minţii  este  desăvîrşirea  prin 
petrecerea  în  vederea  cerească  proprie  cetelor  ce  se  mişcă 
în  afara  simţurilor,  prin  puterea  duhovnicească,  în 
nenumăratele  minuni  ale  acelei  lumi  cereşti.  Trăirea 
acestor  minuni  şi-o  împărtăşesc  între  ele,  în  slujirea  lor 
nevăzută,  acele  cete  subţiri,  care  au  înţelegerea 
descoperirilor,  aflîndu-se  într-o  legătură  în  schimbarea  lor 
din  toată  clipa85.  Iar  Dumnezeul  nostru  să  ne 
învrednicească  pe  noi  să-L  vedem  pururea  pe  El  cu  mintea 
golită,  şi  după  viaţa  de  aici,  în  chip  nemijlocit,  în  vecii 
vecilor.  Amin. 

84.  Intîi  e  curăţirea  trupului  de  patimi,  ca  îngroşare  a  grosimii  materiale, 
apoi  curăţirea  sufletului  de  gîndurile  pătimaşe  ţ  în  sfîrşit,  curăţirea  minţii  de 
însăşi  substanţa  materială  a  lumii,  percepută  prin  simţuri  ca  gînduri.  Dar  prin 
înlăturarea  acestei  grosimi,  apar  în  faţa  minţii  tainele  lumii  dumnezeieşti.  Deci 
curăţia  minţii  nu  e  numai  ceva  negativ,  ci  şl  ceva  pozitiv  :  e  vederea  orizontului 
dumnezeiesc  ce  i  se  descoperă. 

85.  Ceea  ce  se  spune  aci  e  apropiat  de  viziunea  lui  Dionisie  Areopa-gttul 
despre  îngeri. 

CUVÎNTUL  XVIII 

Cît  de  mare  este  măsura  cunoştinţei 
şi  cît  de  mari,  măsurile  credinţei 

Există  o  cunoştinţă  ce  premerge  credinţei  şi  o  cu- 
noştinţă ce  se  naşte  din  credinţă.  Cunoştinţa  ce  premerge 
credinţei  este  cunoştinţa  naturală.  Iar  cunoştinţa  ce  se  naşte 

din  credinţă  este  o  cunoştinţă  duhovnicească.  Şi  există  o 
cunoştinţă  naturală,  care  deosebeşte  binele  de  rău.  Aceasta 
se  numeşte  şi  discernămînt  natural.  Prin  ea  deosebim 
binele  de  rău  în  chip  natural,  fără  învăţătură.  Pe  aceasta  a 
aşezat-o  Dumnezeu  în  firea  raţională.  Dar  primeşte 
creştere  şi  adaos  prin  învăţătură.  Nu  este  cineva  care  să  nu 
o  aibă  pe  aceasta.  Această  putere  de  cunoaştere  naturală  a 
sufletului  raţional  constă  deci  în  deosebirea  binelui  şi 
răului,  care  se  mişcă  îrt  el  neîncetat.  Cei  ce  sînt  lipsiţi  de 
ea,  sînt  mai  prejos  de  firea  raţională.  Iar  cei  ce  o  au  pe 
aceasta  stau  drept  în  firea  sufletului  şi  nu  au  pierdut  xiimic 
din  cele  ce  le-a  dat  Dumnezeu  firii  spre  cinstirea  fiinţelor 
raţionale  ale  Lui.  Iar  pe  cei  ce  au  pierdut  această 
cunoaştere,  prin  care  deosebesc  binele  de  rău,  îi  osîn-deşte 
proorocul  zicînd  :  «Omul  n-a  priceput  cinstea  în  care  a 
fost»  (Ps.  48,  13). 

Cinstea  firii  raţionale  este  discernămîntul  care  deo- 
sebeşte binele  de  rău.  Şi  cu  dreptate  cei  ce  au  pierdut  acest 
discernămînt  s-au  asemănat  cu  animalele  neînţelegătoare, 
care  nu  au  raţiune  şi  putere  de  discernămînt.  Prin  această 
putere  noi  sîntem  în  stare  să  aflăm  calea  spre  Dumnezeu. 
Aceasta  este  cunoştinţa  naturală,  şi  ea  premerge  credinţei, 
şi  ea  e  calea  către  Dumnezeu.  Prin  ea  putem  să  deosebim 
binele  de  rău  şi  să  primim  credinţa.  Deci  însăşi  puterea 
firii  dă  mărturie  că  se  cuvine  omului  să  creadă  în  Cel  ce  a 
adus  toate  la  fiinţă  şi  să  creadă  în  cuvintele  poruncilor  Lui 
şi  să  le  împlinească.  Iar  din  credinţă  se  naşte  frica  de 
Dumnezeu. 

Şi  cînd  va  urma  ei  prinA  fapte  şi  se  va  urca  puţin  prin 
lucrare,  se  iveşte  cunoştinţa  duhovnicească,  de  care  am 
spus  că  se  naşte  din  credinţă. 

Cunoştinţa  naturală,  care  este  deosebirea  între  bine  şi 
rău  şi  e  sădită  de  Dumnezeu  în  fire,  ne  convinge  să  credem 
în  Dumnezeu,  Cel  ce  a  adus  toate  la  existenţă.  Şi  credinţa 
produce  în  noi  frica  şi  frica  ne  sileşte  să  ne  pocăim  şi  să 
lucrăm  cele  bune.  Şi  prin  aceasta  se  dă  omului  cunoştinţa 
duhovnicească,  care  este  simţirea  tainelor  şi  naşte  credinţa 

din  vederea  (contemplaţia)  adevărată.  Deci  nu  din  credinţa 
singură  şi  simplă  se  naşte  cunoştinţa  duhovnicească,  ci 
credinţa  naşte  frica  şi  din  frica  de  Dumnezeu,  cînd  ne 
învrednicim  să  lucrăm  prin  ea,  adică  din  lucrarea  fricii  de 
Dumnezeu  în  noi,  se  naşte  cunoştinţa  duhovnicească.  Căci 
a  spus  sfîntul  Ioan  Gură  de  Aur,  că  atunci  cînd  dobîndeşte 
cineva  o  voinţă  ce  ascultă  de  frica  lui  Dumnezeu  şi  de 
dreapta  cugetare,  primeşte  curînd  descoperirea  celor 
ascunse.  Iar  prin  descoperirea  celor  ascunse  înţelege 
cunoştinţa  duhovnicească. 

Nu  frica  de  Dumnezeu  naşte  însă  această  cunoştinţă 
duhovnicească  (căci  ceea  ce  nu  se  află  ascuns  în  fire  nu  se 
poate  naşte),  ci  cunoştinţa  aceasta  se  dă  ca  un  dar  lucrării 
din  frica  lui  Dumnezeu.  Cînd  vei  cerceta  bine  lucrul  fricii 
lui  Dumnezeu,  vei  afla  că  el  este  pocăinţa  şi  în  aceasta  este 
cunoştinţa  duhovnicească.  Despre  ea  am  spus  că  arvuna  ei 
e  primită  în  Botez  şi  că  darul  acesta  l-am  primit  prin 
pocăinţă.  Deci  darul  de  care  am  spus  că-1  primim  prin 
pocăinţă  este  cunoştinţa  duhovnicească,  sau  ea  este  darul 
dat  nouă  prin  lucrarea  fricii. 

Iar  cunoştinţa  duhovnicească  este  simţirea  celor 
ascunse86.  Căci  cînd  simte  cineva  aceste  bunătăţi  nevăzute 

86.  Sfîntul  Isaac  identifică  cunoştinţa  duhovnicească  cu  o  simţire  spirituală, 
adică  cu  o  atingere  cu  realitatea  dumnezeiască,  cu  puterea  lui  Dumnezeu. 

şi  mult  covîrşitoare,  dă  acestei  simţiri  numele  de 
cunoştinţă  duhovnicească.  Iar  din  simţirea  aceasta  se  naşte 
o  altă  credinţă,  care  nu  e  potrivnică  celei  dintîi,  ci  întăreşte 
credinţa  aceea.  Pe  ea  o  numesc  credinţă  din  vedere  (din 
contemplaţie).  Pînă  aci  a  fost  auzirea;  iar  acum  e  vederea. 
Iar  vederea  este  mai  sigură  decît  auzirea. 

Toate  acestea  se  nasc  din  cunoştinţa  aceea  (naturală), 
care  deosebeşte  binele  de  rău  şi  care  e  sădită  în  fire.  Iar 
aceasta  e  sămînţa  cea  bună  a  virtuţii,  cum  s-a  spus  mai 
înainte.  Dar  cînd  acoperim  această  cunoştinţă  naturală  cu 

voia  noastră  iubitoare  de  plăcere,  cădem  din  toate 
bunătăţile  acestea. 

Iar  acestei  cunoştinţe  naturale  îi  urmează  o  împunsătură 
continuă  a  conştiinţei,  o  aducere  aminte  neîncetată  de 
moarte,  o  grijă  care  ne  chinuieşte  pînă  la  ieşirea  din 
această  viaţă8  .  După  aceasta  vine  mîhni-rea,  întristarea, 
frica  de  Dumnezeu,  ruşinea  cea  din  fire,  părerea  de  rău 
pentru  păcatele  cele  mai  dinainte,  străduinţa  pentru  faptele 
cuvenite,  aducerea  aminte  de  drumul  cel  de  obşte  şi  grija 
pentru  merindea  de  drum  şi  cererea  îndreptată  spre 
Dumnezeu  cu  plîns,  ca  să  intrăm  prin  poarta  aceasta,  care 
este  trecerea  peste  toată  firea,  dispreţuirea  lumii  şi  multa 
luptă  pentru  virtute.  Toate  acestea  se  află  în  cunoştinţa 
naturală. 

Să  asemene  deci  oricine  faptele  lui  cu  acestea.  Cînd  se 
va  afla  omul  în  acestea,  umblă  pe  calea  firii.  Şi  cînd  se 
ridică  peste  acestea  şi  ajunge  la  iubire,  se  ridică 

87.  «Trei  sînt  stările  omului,  cum  spune  sfîntul  mai  departe  :  cea  după  lire, 
cea  contrară  firii  şi  cea  mai  presus  de  fire.  Cînd,  căzînd  din  fire,  ajungem  în 
starea  contrară  firii,  cunoştinţa  naturală  ne  înţeapă  neîncetat  conştiinţa  şi  ţine 
trează  necontenit  amintirea  morţii  şi  o  grijă  oare  chinuieşte  sufletul  neîncetat 
ptnă  la  ieşirea  din  ea,  adică  pînă  ce  ieşim  din  această  stare  contrară  firii  şi 
revenim  Ia  cea  după  fire.  Apoi,  iarăşi,  cunoştinţa  naturală  naşte  necazul  şi 
întristarea,  frica  de  Dumnezeu  şi  ruşinea,  supărarea  şi  *  străduinţa,  pomenirea 
morţii  şi  grija  pentru  merindea  de  drum.  Ba  ne  şi  înduplecă  să  cerem  de  la 
Dumnezeu,  cu  mult  plîns  şi  cu  lacrimi  «să  intrăm  pe  poarta  aceasta»,  adică  în 
starea  cea  mai  presus  de  fire». 

peste  fire  şi  pleacă  de  la  el  lupta  şi  frica  şi  osteneala  şi  truda 
în  toate.  Căci  acestea  ţin  de  cunoştinţa  naturală.  Şi  acestea 
le  aflăm  în  noi  cînd  nu  acoperim  această  cunoştinţă  cu  voia 
noastră  iubitoare  de  plăcere.  Şi  se  află  în  noi  pînă  ce 
ajungem  la  iubire,  care  ne  eliberează  de  toate  acestea. 

Din  cele  zise  urmează  să  se  privească  omul  pe  sine  şi  să 
se  cerceteze  în  care  fapte  umblă:  în  cele  potrivnice  firii,  în 
cele  după  fire,  sau  în  cele  mai  presus  de  fire.  Din  felurile 
lor  poate  afla  cineva  limpede  şi  repede  cum  îşi  cîrmuieşte 
întreaga  lui  viaţă.  Şi  cînd  nu  se  află  în  cele  numite  de  noi 
după  fire,  aşa  cum  le-am  arătat,  şi  nu  se  află  nici  în  cele 

mai  presus  de  fire,  e  vădit  că  este  aruncat  în  cele  mai  prejos 
de  fire.  Iar  Dumnezeului  nostru  fie  slava  în  veci!  Amin. 


CUVINTUL  XIX 

Despre  credinţă  şi  djespre 
smerita  cugetare 

Făptură  prea  mică,  voieşti  să  afli  viaţa  ?  Ţine  în  tine 
credinţa  şi  smerenia,  căci  prin  ele  afli  mila,  ajutorul  şi 
cuvintele  grăite  în  inimă  de  Dumnezeu,  dar  şi  pe  Cel  ce  te 
păzeşte  întru  ascuns  şi  rămîne  cu  tine  la  arătare  88.  Voiesti 
să  le  dobîndeşti  pe  acestea,  care  sînt  cuvîntări  ale  vieţii  ?  9. 
Umblă  cu  simplitate  şi  nu  întru  cunoştinţă  înaintea  lui 
Dumnezeu.  Căci  simplităţii  îi  urmează  credinţa,  iar 
subţirimii  şi  disputei  gîndurilor,  părerea  de  sine.  Şi  acesteia 
îi  urmează  depărtarea  de 

88.  Prin  credinţă  şi  smerenie  simţim  cuvintele  lui  Dumnezeu  grăite 
în  fiecare  moment  în  inimă,  deci  nu  ca  nişte  cuvinte  spuse  odinioară  de 
Dumnezeu  şi  acum  desprinse  de  El.  De  aceea,  II  simţim  şi  pe  Dumnezeu 
însuşi  ca  persoană,  grăindu-ni-le.  In  ascuns,  îl  simţim  grăindu-ne,  iar  la 
arătare,  ajutîndu-ne  în  faptele  noastre. 

89.  Cuvintele  Iui  Dumnezeu  simţite  în  inimă  sînt  deci  cuvîntări  ale 
lui  Dumnezeu,  adresate  nouă  acum  şi  care  susţin  viaţa  noastră  cu  pu- 
terea lui  Dumnezeu  comunicată  prin  ele 

Dumnezeu.  Cînd  vei  veni  înaintea  lui  Dumnezeu  prin 
rugăciune,  fâ-te  în  gîndirea  ta  ca  o  furnică  şi  ca  ceje  ce  se 
tîrăsc  pe  pămînt  şi  ca  un  vierme  şi  ca  un  prunc  care  se 
bîlbîie.  Şi  nu  spune  înaintea  Lui  ceva  bizuit  pe  cunoştinţă, 
ci  apropie-te  de  Dumnezeu  şi  umblă  înaintea  Lui  cu  cuget 
de  prunc,  ca  să  te  învredniceşti  de  părinteasca  purtare  de 
grijă,  ce  se  îndreaptă  de  la  părinţi  spre  fiii  lor  încă  prunci. 
Căci  s-a  spus  că  «păzitor  al  pruncilor  este  Domnul»  (Ps. 
1 14,  6).  Pruncul  se  apropie  de  şarpe  şi- 1  prinde  de  gît  şi  nu 
e  vătămat  de  el.  Pruncul  umblă  gol  toată  iarna.  Cînd  alţii 
umblă  îmbrăcaţi  şi  acoperiţi  şi  totuşi  frigul  intră  în  toate 
mădularele  lor,  pruncul  sade  gol  în  ziua  cînd  e  frig,  ger  şi 
gheaţă,   şi  nu  suferă,  pentru  că  trupul  lui  nevinovat  e 

acoperit  cu  o  altă  haină  nevăzută  prin  acea  purtare  de  grijă 
ascunsă,  care  susţine  mădularele  lui  fragede,  ca  să  nu  se 
apropie  de  ele  vreo  vătămare  de  la  ceva. 

Crezi  acum  că  există  o  purtare  de  grijă  ascunsă,  prin 
care  trupul  fraged,  uşor  expus  la  orice  vătămare  pentru 
frăgezimea  şi  slăbiciunea  lui,  este  păzit  în  mijlocul  îm- 
prejurărilor potrivnice  şi  nu  e  lăsat  să  sufere  de  ele  ?  Căci 
zice  :  «Domnul  păzeşte  pe  prunci».  Şi  nu  numai  pe  aceştia, 
mici  cu  trupul,  ci  şi  pe  înţelepţii  din  lume,  care  au  părăsit 
cunoştinţa  lor  şi  se  sprijină  pe  înţelepciunea  simplă  şi  s-au 
făcut  ca  nişte  prunci  în  voia  lor  şi  aşa  au  învăţat 
înţelepciunea  aceea  care  nu  se  învaţă  prin  osteneli.  Sînt  cei 
despre  care  înţeleptul  în  cele  dumnezeieşti,  Pavel,  a  spus  : 
«Cel  ce  socoteşte  că  este  înţelept  în  lumea  aceasta  să  se 
facă  nebun,  ca  să  ajungă  înţelept»  (I  Cor.,  3,  18). 

Deci,  cere  de  la  Dumnezeu  să-ţi  dea  să  ajungi  la  măsura 
credinţei.  Şi  dacă  simţi  desfătarea  ei  în  sufletul  tău,  nu-mi 
este  greu  să-ţi  spun  iarăşi  că  nimic  nu  te  va  împiedica  să 
ajungi  la  Hristos.  Şi  nu-ţi  va  fi  greu  să  fii  răpit  în  tot  ceasul 
de  la  cele  pămînteşti  şi  să  uiţi  de  lumea  aceasta 
neputincioasă  şi  de  amintirile  lucrurilor 

ei.  Roagă-te  pentru  acest  lucru  fără  preget  şi  cerşeşte- 1  cu 
căldură  şi  cere-1  cu  multă  sîrguinţă  pînă  ce-1  vei  primi.  Şi 
nici  după  aceasta  să  nu  slăbeşti.  Iar  de  acesta  te  vei 
învrednici  dacă  te  vei  sili  mai  întîi  să  arunci  grija  ta  asupra 
lui  Dumnezeu  cu  credinţă  şi  vei  schimba  grija  ta  de  tine  cu 
purtarea  de  grijă  a  lui  Dumnezeu.  Şi  cînd  vei  vedea  voia  ta 
că  se  încrede  cu  toată  curăţia  cugetului  mai  mult  în 
Dumnezeu  decît  în  tine,  şi  că  te  sileşti  să  nădăjduieşti  în  El 
mai  mult  decît  în  sufletul  tău,  atunci  se  va  sălăşlui  în  tine 
puterea  aceea  necunoscută  de  tine.  Şi  vei  simţi  puterea 
Celui  ce  este  cu  tine,  în  chip.  neîndoielnic;  puterea  aceea 
pe  care  mulţi  simţind-o  intră  în  foc  şi  nu  se  tem  şi  călcînd 
pe  apă  nu  se  îndoiesc  în  cugetul  lor,  socotind  că  se  vor 
scufunda.  Căci  credinţa  întăreşte  simţurile  sufletului  şi 
acesta  simte  pe  Cineva  nevăzut,  care-1  convinge  să  nu  ia 

în  seamă  vederea  lucrurilor  înfricoşătoare,  nici  să 
privească  la  vreo  vedere  ce  întrece  simţurile  90. 

Poate  socoteşti  că  acea  cunoştinţă  duhovnicească  o 
primeşte  cineva  în  cunoştinţa  sufletească  ?  Dar  nu  e  numai 
cu  neputinţă  să  primească  cineva  acea  cunoştinţă 
duhovnicească  în  cunoştinţa  sufletească,  ci  nu  o  poate  nici 
măcar  simţi  cineva  cu  simţirea  9  ,  precum  nu  se  pot 
învrednici  de  ea  cei  ce  se  străduiesc  să  se  deprindă  în 
cunoştinţa  sufletească. 

Astfel,  dacă  unii  din  ei  voiesc  să  se  apropie  de  acea 
cunoştinţă  a  Duhului,  nu  se  pot  apropia  de  ea  cîtuşi  de 
puţin,  pînă  ce  nu  o  părăsesc  pe  cea  sufletească  şi  toată 
îndeletnicirea  cu  subţirimile  ei  şi  cu  meşteşugul  ei  foarte 
mult  împletit  (complicat)  şi  nu  se  vor  întoarce  la  sufletul 
lor  de  prunci.  Pentru  că  multă  piedică  le  vine  lor  din 
obişnuirea  cu  ea,  pînă  ce  nu  o  vor  înlătura  puţin  cîte  puţin. 
Cunoştinţa  duhovnicească  este  sim 

90.  Să  nu  caute  să  ajungă  înainte  de  vreme  la  vederi  ce  întrec  simţurile. 

91.  Se  simte  şi  cunoştinţa  duhovnicească,  dar  cu  o  simţire  mai  presus  de  simţire, 
cum  va  arăta  sfîntul  Grigorie  Palaima. 

plă  şi  nu  străluceşte  prin  gînduri  sufleteşti  .  Pînă  ce  nu  se 
va  elibera  cugetarea  de  ideile  cele  multe  şi  nu  va  veni  la 
simplitatea  curăţiei,  nu  va  putea  simţi  cunoştinţa  Duhului. 
Treapta  acestei  cunoştinţe  constă  în  a  simţi  desfătarea 
vieţii  veacului  acela.  De  aceea,  dispreţuieşte  multele  idei! 
Căci  cunoştinţa  aceasta  sufletească  nu  poate  cunoaşte 
altceva  afară  de  idei;  nu  poate  cunoaşte  ceea  ce  se 
primeşte  în  simplitatea  cugetării 93,  potrivit  Celui  ce  a  zis  : 

92.  Cunoştinţa  sufletească,  oricît  ar  fi  de  complicată,  se  mişcă  în  cele  ale  lumii, 
sau  chiar  cînd  vorbeşte  de  Dumnezeu  se  mişcă  în  definiţii  şi  subtilităţi  construite 
despre  El  de  la  distanţă.  Cunoştinţa  duhovnicească  este  experienţa  nemijlocită  a  lui 
Dumnezeu.  Cunoştinţa  aceasta  din  experienţă  a  lui  Dumnezeu  nu  se  poate  ivi  decît  în 
sufletul  curăţit  de  orice  idei,  care-1  ţin  pe  om  în  cele  gîndite  de  el  în  separaţie  de 
Dumnezeu.  Prin  cunoştinţa  aceasta  se  sesizează  viaţa  veacului  viitor  şi  se  grăieşte 
duhovniceşte  despre  ea. 

93.  «Poate  cuvîntul  vrea  să  spună  că  cei  ce  au  cunoştinţa  sufletului,  adică 
înţelepţii  după  trup,  afară  de  multe  silogisme  şi  concluzii  nu  primesc  nimic  din  cele 
ce  le  înţeleg  cei  ce  au  dobîndit  prin  simplitatea  în  Hristos  cunoştinţa  duhovnicească». 
Cunoştinţa  duhovnicească  e  cunoştinţa  prin  experienţă  a  lucrării  lui  Dumnezeu. 
Numai  aşa  este  cunoscut  Dumnezeu  cu  adevărat,  nu  prin  mulţimea  de  idei  construite 
de  noi,  care  mai  degrabă  se  interpun  între  noi  şi  Dumnezeu. 

-  S4.  Prin  aceasta  sfîntul  Isaac  nu  contestă  valoarea  faptelor  bune,  dar  ele  nu  au 
valoarea  m  ele  însele,  ci  numai  întrucît  preschimbă  pe  om,  sau  îl  fac  mai  bun. 

«De  nu  vă  veţi  întoarce  şi  nu  vă  veţi  face  ca  pruncii,  nu 
veţi  putea  intra  în  împărăţia  cerurilor»  (Mt.,  18,3).  Dar 
mulţi  nu  ajung  la  această  simplitate,  ci  nădăjduiesc  în 
faptele  lor  cele  bune,  socotind  că  prin  ele  li  se  păstrează  un 
loc  în  împărăţia  cerurilor.  Aşa  înţeleg  ei  «Fericirile»  din 
Evanghelie94.  Ei  zic  că  Domnul  Ie-a  arătat  că  acestea  sînt 
felurite,  ca  să  vedem  că  ne-a  făcut  cunoscute  multe  chipuri 
de  vieţuiri  potrivite  acelor  «Fericiri».  Ei  zic  că  fiecărui  om, 
după  toate  măsurile  în  care  umblă  pe  orice  cale  spre 
Domnul,  Acesta  îi  deschide  poarta  împărăţiei  cerurilor. 
Dar  acea  cunoştinţă  duhovnicească  nu  o  poate  primi  ci- 
neva de  nu  se  va  întoarce  şi  nu  se  va  face  ca  un  prunc.  Şi 
din  aceasta  simte  desfătarea  aceea  a  împărăţiei  cerurilor. 

împărăţia  cerurilor  spun  (sfinţii)  că  este  vederea 
duhovnicească.  Şi  aceasta  nu  se  află  în  faptele  gîndurilor, 
ci  poate  fi  gustată  numai  prin  har.  Şi  pînă  nu  se  curăţă 
omul,  nu  e  în  stare  nici  să  audă  despre  ea  (cu  înţelegerea), 
căci  nimeni  nu  poate  să  o  dobîndească  prin  învăţătură.  De 
vei  ajunge,  o  fiule,  la  curăţia  inimikprin  credinţă, 
dobîndită  în  liniştea  din  partea  oamenilor,  şi  vei  uita 
cunoştinţa  acestei  lumi,  ca  să  nu  o  mai  simţi,  aceasta  se  va 
afla  dintr-odată  înaintea  ta  fără  o  cercetare  cu  privire  la  ea. 
«înfige,  zice,  un  stîlp  şi  toarnă  pe  el  untdelemn  şi  vei  afla 
comoară  în  sînul  tău».  Dar  de  vei  fi  ţinut  în  lanţul 
cunoştinţei  sufleteşti,  nu  e  greşit  să-ţi  spun  că  mai  uşor  îţi 
este  să  te  dezlegi  din  lanţurile  de  fier  decît  din  ea.  Şi  nu  vei 
scăpa  în  veci  din  cursele  rătăcirii  şi  niciodată  nu  vei  putea 
dobîndi  în-drăznirea  şi  încrederea  faţă  de  El,  ci  în  fiecare 
clipă  vei  merge  spre  gura  săbiei  şi  nu  vei  putea  să  scapi 
nicidecum  de  supărare.  Roagă-te  în  slăbiciune  şi  simpli- 
tate, ca  să  vieţuieşti  bine  înaintea  lui  Dumnezeu  şi  vei  fi 
fără  grijă.  Căci  precum  urmează  umbra  trupului,  aşa  şi 
mila  urmează  smeritei  cugetări.  Deci  de  voieşti  să  umbli  în 
acestea,  nu  da  mîna  nicidecum  gîndurilor  de  neputinţă.  Şi 
chiar    de    te    vor    înconjura    şi    te    vor    înfricoşa    toate 


SFlNTUL  1SÂAC  ŞIRUL  91 

vătămările  şi  relele  şi  primejdiile,  să  nu  ai  grija  lor,  nici  să 
le  iei  în  seamă. 

De  ai  crezut  odată  în  Domnul,  Care  îţi  ajunge  spre 
păzirea  ta,  şi  dacă  mergi  pe  urma  Lui,  să  nu  te  mai 
îngrijeşti  iarăşi  de  ceva  din  acestea,  ci  spune  sufletului  tău: 
«îmi  ajunge  Cel  căruia  i-am  predat  sufletul  meu.  Nu  eu 
sînt  aici.  El  ştie»  fl5.  Şi  atunci  vei  vedea  cele  minunate  ale 
lui  Dumnezeu.  Vei  vedea  cît  e  de  aproape  în  tot  timpul,  ca 
să  izbăvească  pe  cei  ce  se  tem  de  El  ;  şi  cum  îi  înconjoară 
şi-i  priveşte  cu  purtarea  Lui  de  grijă.  Nu  trebuie  să  te 
îndoieşti  de  El,  socotind  că  nu  este  de  faţă,  pentru  că 

95.  Cînd  arunci  toată  grija  asupra  lui  Dumnezeu,  po{i  zice  :  nu  eu  sînt  aici,  căci 
nu  eu  mă  îngrijesc  de  cele  ce  îmi  trebuie.  El  le  cunoaşte  şi  le  împlineşte. 

Păzitorul  tău,  Care  este  cu  tine,  nu  priveşte  cu  ochii 
trupeşti.  Dar  de  multe  ori  Se  descoperă  şi  ochilor  trupeşti 
ca  să  te  încurajeze. 

Cînd  omul  aruncă  de  la  sine  orice  ajutor  văzut  şi  orice 
nădejde  în  oameni  şi  urmează  lui  Dumnezeu  cu  credinţă 
şi-L  priveşte  cu  inima,  îndată-i  vine  harul  şi-i  descoperă 
puterea  lui  în  ajutoare  de  multe  feluri.  Intîi  în  cele  arătate 
şi  în  cele  privitoare  la  trup,  arătîndu-i  ajutorul  Lui  prin 
purtarea  Lui  de  grijă,  în  aşa  fel  că  poate  simţi  în  acestea  şi 
mai  mult  puterea  purtării  Lui  de  grijă  cu  privire  la  el.  Şi 
văzînd  aceasta  în  cele  arătate,  e  asigurat  şi  despre  cele 
ascunse,  cum  se  cuvine  să  fie  în  cugetarea  şi  purtarea  lui 
de  prunc.  Şi  e  asigurat  că  trebuinţa  lui  e  împlinită  fără 
fapta  şi  fără  grija  lui.  Iar  aceasta  îl  ajută  să  treacă  peste 
multe  întîmplări  ce  vin  asupra  lui,  adeseori  pline  de 
primejdii,  fără  să  le  vadă.  Căci  harul  le  alungă  pe  nesimţite 
de  la  el,  în  chip  foarte  minunat,  şi- 1  păzeşte  pe  el  ca  o 
mamă,  care  îşi  întinde  aripile  peste  puii  ei,  ca  să  nu  se 
apropie  de  ei  vreo  primejdie  ;  şi-i  arată  să  vadă  că  era 
aproape  de  el  pieirea  lui,  dar  a  rămas  nevătămat.  Aşa  îl 
deprinde  şi  în  cele  ascunse  şi-i  descoperă  cursa 
socotinţelor  şi  gîndurilor  grele,  de  neînţeles.  Şi  astfel,  el 
află  uşor  înţelesul  lor  şi  legătura  lor  întreolaltă  şi  amăgirea 

7  —  Filocalia 

lor  şi  de  care  dintre  ele  s-a  lipit  şi  cum  se  naşte  unul  din 
altul  şi  pierd  împreună  sufletul. 

Şi  face  de  ruşine  în  ochii  lui  toate  cursele  dracilor  şi 
sălăşluirea  gîndurilor  lor  şi  aduce  în  el  înţelegere,  ca  să 
cunoască  cele  ce  vor  fi.  Şi  face  să  răsară  în  simplitatea  lui 
o  lumină  ascunsă,  ca  să  priceapă  în  toate  înţelesul 
gîndurilor  celor  mai  subţiri  şi-i  arată  ca  şi  cu  degetul  ce  ar 
fi  avut  să  pătimească  dacă  nu  le-ar  fi  cunoscut  pe  acestea. 
Şi  atunci  se  naşte  în  el  din  aceasta  gîndul  că  fiecare  lucru 
mic  şi  mare  trebuie  să-1  ceară  în  rugăciune  de  la  Făcătorul 
său. 

Iar  cînd  dumnezeiescul  har  va  întări  cugetul  lui  prin 
toate  acestea,  ca  să  se  încreadă  în  Dumnezeu,  începe  să 
intre  încet,  încet  în  încercări.  Căci  Dumnezeu  îngăduie  să  i 
se  trimită  încercări  pe  măsura  lui,  ca  să  poată  purta 
greutatea  lor.  Şi  chiar  în  încercări  se  apropie  de  el  ajutorul 
în  chip  simţit,  ca  să  aibă  curaj,  pînă  se  va  deprinde  încet, 
încet  şi  va  dobîndi  înţelepciunea  şi  va  putea  dispreţui  pe 
vrăjmaşii  lui  prin  încrederea  în  Dumnezeu.  Căci  nu  e  cu 
putinţă  să  se  înţelepţească  fără  acestea  în  luptele  cele 
duhovniceşti  şi  să  cunoască  pe  Purtătorul  lui  de  grijă  şi  să 
simtă  pe  Dumnezeul  lui  şi  să  se  întărească  în  credinţa  în  El 
în  chip  ascuns,  decît  din  încercările  pe  care  le-a  primit. 

Dar  cînd  harul  vede  că  a  început  să  se  ivească  puţin  în 
gîndul  lui  părerea  de  sine  şi  să  cugete  ceva  mare  despre 
sine,  îndată  îngăduie  încercărilor  venite  asupra  lui  să  se 
întărească,  pînă  va  cunoaşte  slăbiciunea  lui  şi  va  căuta  să 
dobîndească  pe  Dumnezeu  întru  smerenie.  Iar  prin  aceasta, 
omul  vine  la  măsurile  bărbatului  de-săvîrşit  în  credinţa  şi 
nădejdea  fiului  lui  Dumnezeu  şi  se  înalţă  la  dragoste.  Căci 
dragostea  lui  Dumnezeu  se  arată  minunată  către  om,  cînd 
acesta  se  află  în  mijlocul  unor  împrejurări  ce  taie  orice 
nădejde  a  lui.  în  acelea  arată  Dumnezeu  puterea  Lui  care 
mîntuieşte  pe  om.  Pentru  că  niciodată  nu  cunoaşte  omul 
puterea  dumnezeiască  cînd  se  află  în  tihnă  şi  la  larg.  Şi 
niciodată  n-a  arătat  Dumnezeu  lucrarea  Sa  în  chip  simţit 

decît  în  ţara  liniştii  şi  în  pustie  şi  în  locuri  lipsite  de  întîlniri 
şi  de  tulburarea  ce  vine  din  împreuna  locuire  cu  oamenii. 

Să  nu  te  miri  cînd,  punînd  început  virtuţii,  izvorăsc 
împotriva  ta  din  toate  părţile  necazuri  aspre  şi  tari.  Căci  nu 
se  socoteşte  virtute  aceea  care  nu  este  însoţită  de  greutăţi  în 
lucrarea  ei.  Pentru  că  chiar  numele  virtuţii  vine  de  aci,  cum 
a  spus  simţul  Ioan:  «E  obişnuit  să  vină  asupra  virtuţii 
greutăţile.  Şi  e  vrednică  de  dispreţuit  virtutea  care  se 
însoţeşte  cu  tihna».  Căci  a  spus  simţul  Marcu  Monahul: 
«Totă  virtutea  ce  se  săvîrşeşte  se  numeşte  cruce,  cînd 
împlineşte  porunca  Duhului.  De  aceea  toţi  cei  ce  voiesc  să 
vieţuiască  în  frica  Domnului  şi  în  Iisus  Hristos  vor  fi 
prigoniţi»  (II  Tim.,  3,  12).  Căci  zice:  «De  voieşte  cineva  să 
vină  după  Mine,  să  se  lepede  de  sine  şi  să-şi  ia  crucea  şi  să- 
Mi  urmeze  Mie»  (Mc,  8,  34).  De  nu  voieşte  cineva  să 
vieţuiască  în  tihnă,  ci  îşi  pierde  sufletul  pentru  Mine,  îl  va 
afla  pe  el.  De  aceea  ţi-a  luat-o  înainte  şi  a  pus  înaintea  ta 
crucea,  ca  să-ţi  alegi  moartea  împotriva  ta  şi  aşa  vei 
îndupleca  sufletul  tău  să  meargă  după  El. 

Nimic  nu  e  mai  tare  ca  a  nu  avea  nădejde  (în  cele 
pămînteşti).  Aceasta  nu  poate  să  fie  biruită  de  ceva,  fie  din 
cele  de-a  dreapta,  fie  din  cele  de-a  stînga.  Cel  mai  mare 
curaj  îl  are  călugărul  care  şi-a  tăiat  din  mintea  sa  nădejdea 
în  viaţa  aceasta.  Atunci  nu  mai  e  duşman  care  să-1 
oprească  din  cale  şi  nu  este  necaz,  a  cărui  mărime  să 
slăbească  cugetul  lui,  pentru  că  tot  necazul  ce-i  poate  veni 
e  mai  prejos  de  moarte.  Şi  el  s-a  învoit  să  primească 
moartea.  Dacă  în  tot  locul  şi  în  tot  lucrul  şi  în  toată  vremea 
şi  în  toate  ce  vrei  să  le  faci  îţi  pui  ca  ţintă  în  cugetul  tău 
suportarea  necazului,  nu  numai  că  vei  fi  curajos  şi  neobosit 
în  a  te  opune  în  tot  timpul  oricărei  greutăţi,  ci  prin  puterea 
gîndurilor  tale  vor  fugi  de  la  tine  simţirile  de  spaimă,  care 
te  înfricoşează  şi  care  se  nasc  de  obicei  în  om  din  gîndurile 
ce  tind  spre  tihnă.  Şi  toate  cele  grele  şi  aspre  care  ţi  se  vor 
întîmpla  ţi  se  vor  părea  uşoare  şi  lesnicioase.  Şi  adeseori 
cele  ce-ti  vor  veni  vor  fi  contrare  necazurilor  la  care  te-ai 

aşteptat  şi  poate  nici  unul  din  ele  nu  ţi  se  va  întîmpla.  Să 
ştii  că  nădejdea  tihnei  depărtează  din  oameni  în  orice  timp 
gîndul  lucrărilor  mari  şi  bune  şi  al  virtuţilor.  Iar  cei  ce  se 
îngrijesc  în  această  lume  de  cele  ale  trupului  nu  pot  ajunge 
la  desăvîrşirea  voinţei  lor,  de  nu  vor  socoti  în  cugetarea  lor 
că  e  bine  să  rabde  cele  grele.  Şi  fiindcă  însăşi  experienţa  dă 
mărturie  despre  aceasta,  nu  e  trebuinţă  să  o  dovedim  prin 
cuvinte.  In  fiecare  rînd  de  oameni  din  cei  dinainte  şi  pînă 
acum  nu  vedem  altceva  prin  care  au  slăbit  oamenii  ca  să  nu 
biruiască  şi  să  se  lipsească  de  lucrurile  cele  mai  bune,  decît 
aceasta.  De  aceea  o  şi  spunem  pe  scurt,  că  nu  dispreţuieşte 
cineva  împărăţia  cerurilor  decît  prin  nădejdea  după  cele 
mici  de  aici.  Şi  nu  numai  aceasta  o  pătimeşte,  ci  i  se  şi 
pregătesc  necazuri  aspre  şi  încercări  tari  fiecărui  om  ce 
împlineşte  voia  lui  şi  ale  cărui  gînduri  merg  şi  se  mişcă 
spre  aceasta.  Căci  ceea  ce  îl  cîrmuieşte  pe  el  este  pofta. 

Cine  nu  ştie  că  păsările  se  prind  în  laţ  cînd  caută  odihna 
?  Oare  nu  se  arată  mai  prejos  cunoştinţa  noastră  de 
cunoştinţa  păsărilor  prin  cele  ce  ni  se  întîmpla  în  chip 
asemănător  în  cele  ascunse,  sau  prin  cele  ce  ne  vin  în  chip 
acoperit  în  unele  lucruri,  sau  locuri,  sau  în  altele  prin  care 
diavolul  ne  vînează  de  la  început  cu  făgăduinţa  şi  cu  gîndul 
odihnei  ? 

Dar  iată  că  prin  firea  gîndului  care  doreşte  să  alerge  pe 
linia  cuvîntului,  ne-am  abătut  de  la  scopul  ce  l-am  pus  la 
început  cuvîntului  nostru.  Căci  am  pornit  să  arătăm  că  în 
toată  vremea  trebuie  să  ne  gîndim  la  necazul  ce  ne 
întîmpină  în  tot  lucrul  prin  care  vrem  să  începem  drumul 
spre  Domnul  şi  în  înaintarea  spre  sfîrşit  trebuie  să  ne 
sprijinim  cu  sîrguinţă  pe  acest  început.  Dar  de  cîte  ori  nu  se 
întreabă  omul  cînd  vrea  să  înceapă  un  lucru  pentru 
Domnul:  oare  este  vreo  tihnă  în  acest  lucru  ?  Sau  cum  e  cu 
putinţă  să-1  fac  uşor,  fără  osteneală  ?  Sau  este  în  el  vreun 
necaz  care  pricinuieşte  durere  trupului  ?  Nu  căutăm  în  tot 
felul  odihna  ?  Ce  spui,  omule?  Oare  voieşti  să  urci  Ia  cer  şi 
să  dobîndeşti  acolo  împărăţia  lui  Dumnezeu  şi  păr-tăşia  cu 
El  şi  odihna  fericirii  de  acolo  şi  părtăşia  cu  îngerii  şi  viaţa 

cea  fără  de  moarte,  dar  întrebi  dacă  drumul  acesta  e  cu 
osteneală  ?  Iată  un  lucru  de  mirare: 

Cei  ce  doresc  lucrurile  veacului  acestuia  care  se  destramă 
străbat  valurile  înfricoşătoare  ale  mării  şi  îndrăznesc  să 
pornească  pe  căile  aspre  şi  totuşi  nu  voiesc  să  ştie  că  există 
o  oboseală  în  lucrurile  acestea  şi  o  întristare  în  cele  ce  vor 
să  le  facă.  Şi  noi  ne  interesăm  în  tot  locul  despre  tihnă.  Dar 
dacă  voim  în  tot  timpul  să  pornim  pe  drumul  răstignirii,  să 
înţelegem  că  orice  greutate  e  mai  uşoară  ca  aceasta. 

Sau  oare  este  cineva  care  nu  e  încredinţat  cu  desă- 
vîrşire  că  nimeni  n-a  obţinut  vreodată  biruinţa  în  război,  că 
n-a  primit  cununa  nearătată,  că  n-a  ajuns  la  împlinirea 
acestei  dorinţe,  care  e  dintre  cele  vrednice  de  laudă,  sau  n-a 
slujit  vreunui  lucru  din  cele  dumnezeieşti,  sau  n-a  dobîndit 
vreo  virtute  din  cele  vrednice  de  laudă,  dacă  n-a  dispreţuit 
mai  întîi  necazurile  şi  n-a  alungat  din  apropierea  sa  gîndul 
care-1  mînâ  spre  tihnă  şi  care  naşte  trîndăvia,  pregetarea  şi 
frica,  din  care  vine  moleşeala  în  toate  ? 

Cînd  mintea  rîvneşte  virtutea,  simţurile  arătate,  adică 
vederea,  auzul,  mirosul,  gustul  şi  pipăitul,  nu  se  lasă  biruite 
de  greutăţile  protivnice,  străine  şi  deosebite  de  cele 
obişnuite  şi  peste  hotarul  puterii  naturale.  Iar  cînd  iuţimea 
cea  firească  îşi  face  la  vremea  potrivită  lucrarea  sa,  viaţa 
trupului  e  mai  dispreţuită  decît  gunoaiele.  Căci  cînd  inima 
bate  cu  rîvnă  în  trup,  trupul  nu  se  întristează  în  necazuri, 
nici  nu  se  fereşte  de  ele  din  frică,  ci  mintea  îl  susţine  în 
toate  încercările  ca  să  rămînă  neclintit  în  stăruinţa  sa.  Să  ne 
întărim  deci  şi  noi  rîvna  duhului  pentru  voia  lui  Iisus  şi  va 
fi  alungată  de  la  noi  toată  trîndăvia,  care  naşte  în  cugetul 
nostru  nepăsarea.  Căci  rîvna  naşte  îndrăzneala  şi  puterea 
sufletului  şi  străduinţa  trupului.  Ce  putere  mai  au  dracii 
cînd  sufletul  îşi  mişcă  rîvna  lui  cu  putere  împotriva  lor  ? 
Pornirea  spre  lucrare  se  numeşte  fiica  rîv-nei.  Şi  cînd  rîvna 
îşi  trece  puterea  în  faptă,  întăreşte  în  suflet  toată  forţa, 
făcînd-o  neînfricată.  Şi  înseşi  cu- 

nunile  mărturisirii  pe  care  le  primesc  eroii  şi  mucenicii  în 
stăruinţa  lor,  le  dobîndesc  prin  aceste  două  lucruri  :  prin 
rîvnă  şi  prin  pornirea  cea  bună,  ce  se  nasc  din  puterea 
iuţimii  naturale.  Căci  ei  ajung  nepătimitori  in  durerea 
cumplită  a  chinurilor96.  Dumnezeu  să  ne  dea  şi  nouă  o 
astfel  de  pornire,  spre  a-I  bine -plăcea  Lui!  Amin. 

CUVÎNTUL  XX 

Cîtă  cinstire  dobîndeşte  smerita  cugetare  şi  cu 
cît  e  mai  înaltă  treapta  ei 

Voiesc  să-mi  deschid  gura,  fraţilor,  şi  să  vă  vorbesc 
despre  tema  înaltă  a  smeritei  cugetări.  Dar  mă  umplu  de 
teamă,  ca  unul  ce  ştiu  că  voi  vorbi  despre  Dumnezeu 
însuşi,  în  chipul  cuvintelor  mele.  De  fapt,  ea  este  haina  lui 
Dumnezeu.  Căci  Cuvîntul  întrupîndu-Se,  pe  ea  a  îmbrăcat- 
o  şi  prin  ea  ne-a  vorbit  nouă  în  trupul  nostru.  Şi  tot  cel  ce  a 
îmbrăcat-o  pe  ea  s-a  făcut  cu  adevărat  asemenea  Celui  ce 
S-a  pogorît  de  la  înălţimea  Lui  şi  a  ascuns  puterea  măririi 
Lui  şi  a  acoperit  slava  Lui  în  smerita  cugetare,  ca  să  nu  fie 
arsă  zidirea  de  vederea  Lui.  Căci  zidirea  n-ar  fi  putut  să-L 
privească  pe  El,  dacă  n-ar  fi  luat  o  parte  din  ea  şi  n-ar  fi 
vorbit  astfel  cu  ea"  nici  n-ar  fi  putut  asculta  cuvintele  gurii 
Lui  faţă  către  faţă  7. 

Pentru  că  nici  fiii  lui  Izrail  n-ar  fi  putut  asculta  glasul 
Lui  cînd  le-a  vorbit  din  nor.  Şi  de  aceea  au  spus  către 
Moise:  «Să  grăiască  Dumnezeu  cu  tine  şi  să  spui  către  noi 

96.  Un  remarcabil  paradox  :  prin  rîvnă,  mucenicii,  deşi  suportă  durerile  cumplite 
ale  chinurilor,  nu  le  mai  simt.  Suprema  pătimire  devine  suprema  nepătimire.  Căci 
puterea  lui  Dumnezeu,  care  e  în  ei,  copleşeşte  durerea  pătimirii. 

97.  Textul  acesta  şi  tot  ce  urmează  este  antinestorian.  Cuvintele  lui  Iisus  Hristos 
erau  cuvintele  lui  Dumnezeu,  nu  ale  omului. 

cuvintele  Lui,  ca  să  nu  grăiască  Dumnezeu  cu  noi  şi  să 
murim»  (leş.,  20,  19).  Deci  cum  ar  fi  putut  primi  zidirea  în 

chip  arătat  vederea  Lui  ?  «Că  aşa  de  înfricoşătoare  e 
vederea  lui  Dumnezeu,  încît  mijlocitorul  a  spus  :  sînt  plin 
de  frică  şi  de  cutremur»  (Fapte,  7,  32).  Căci  puterea  slavei 
Lui  s-a  arătat  pe  muntele  Sinai.  Şi  muntele  fumega  şi  se 
cutremura  de  frica  descoperirii  Lui,  încît  fiarele  ce  se 
apropiau  de  părţile  cele  mai  de  jos  ale  lui  mureau.  Şi  fiii 
lui  Izrail  s-au  pregătit  spălîn-du-se,  după  porunca  lui 
Moise,  trei  zile,  ca  să  fie  vrednici  să  asculte  glasul  lui 
Dumnezeu  şi  vrednici  de  vederea  descoperirii  Lui.  Şi  cînd 
a  venit  vremea,  n-au  putut  primi  vederea  luminii  Lui  şi 
tăria  glasului  de  tunet  al  Lui. 

Dar  acum,  cînd  harul  Lui  s-a  vărsat  peste  lume  prin 
venirea  Lui,  nu  a  coborît  în  cutremur,  nu  în  foc,  nu  în  glas 
înfricoşător  şi  puternic,  ci  ca  ploaie  lină  şi  ca  picătură  ce 
picură  lin  pe  pămînt.  Şi  s-a  arătat  vorbindu-ne  nouă  în  alt 
chip.  Aceasta  s-a  petrecut  cînd  a  acoperit  ca  pe  o  comoară 
mărirea  Lui  sub  acoperămîntul  trupului  şi  a  vorbit  între  noi  cu 
noi,  prin  acoperămîntul  pe  care  şi  1-a  întocmit  cu  voia  Lui  din 
sînul  Fecioarei  şi  Născătoarei  de  Dumnezeu,  Măria98,  pentru 
ca  văzîndu-L  pe  El  ca  fiind  din  neamul  nostru  şi  vorbind  cu 
noi,  să  nu  ne  înspăimîntăm  de  vederea  Lui. 

De  aceea  tot  cel  ce  s-a  îmbrăcat  în  haina  în  care  s-a  arătat, 
în  trupul  pe  care  1-a  îmbrăcat  Ziditorul,  s-a  îmbrăcat  în 
Hristos  însuşi.  Pentru  că  asemănarea  în  care  s-a  arătat  zidirii 
Sale  şi  a  petrecut  cu  ea,  a  dorit  să  o  îmbrace  în  omul  Său 
dinăuntru    şi  în  ea  s-a  arătat  ce 

98.  Expresia  «născut  din  Dumnezeu»,  îl  arată  pe  sfîntul  Isaac  iarăşi  ca 
antinestorian.  • 

99.  N-a  îmbrăcat  firea  omenească  numai  pe  dinafară,  ci  şi-a  făcut-o  interioară, 
s-a  făcut  om  şi  în  lăuntrul  Său,  aşa  cum  se  face  trupul  interior  sufletului  şi  invers. 
Dar  aceasta  înseamnă  că  s-a  îmbrăcat  pînă  în  interiorul  dumnezeirii  Sale  cu  smerenia 
noastră.  Smerenia  e  haina  Lui  omenească,  căci  nu  ţine  de  firea  dumnezeiască,  dar  o 
haină  pătrunsă  în  interiorul  Lui  ca  ipostas,  ca  persoană. 

lor  împreună  robi  cu  El.  Şi  în  loc  să  Se  îmbrace  într-o  haină 
de  cinste  şi  de  slavă  pe  dinafară,  S-a  împodobit  cu  ea 
(înăuntru).  De  aceea,  privind  pe  tot  omul  care  s-a  îmbrăcat  în 
această  asemănare,  zidirea  cuvîntătoare  şi  tăcută100  se  închină 
ca  Stăpînului,  pentru  cinstea  Stă-pînului  ei,  pe  care  L-a  văzut 
îmbrăcat  în  ea  şi  petrecînd  în  ea.  Căci  care  făptură  nu  se 
ruşinează  de  vederea  celui  smerit  la  cuget  ?101.  Dar  pînă  ce  nu 
s-a  descoperit  slava  smeritei  cugetări  tuturor,  vederea  ei,  plină 
de  sfinţenie,  era  lesne  dispreţuită.  Dar  acum  a  răsărit  ochilor 
lumii  mărirea  ei  şi  tot  omul  cinsteşte  asemănarea  văzută  a  ei 
în  tot  locul102.  Şi  în  acest  Mijlocitor  s-a  învrednicit  zidirea  să 
primească  vederea  Ziditorului  şi  Făcătorului  ei103.  De  aceea 
nici  duşmanii  adevărului  nu  o  pot  lesne  dispreţui  pe  aceasta. 
Căci  deşi  cel  ce  a  dobîndit-o  e  sărac  în  cele  ale  zidirii,  e 
cinstit  pentru  ea  ca  şi  cu  o  cunună  şi  cu  o  porfiră,  de  cel  ce  a 
cunos-cut-o104.  Pe  cel  smerit  la  cuget  nu-1  dispreţuieşte  omul 
niciodată;  nu-1  jigneşte  cu  cuvîntul,  nu-1  nesocoteşte.  Odată 
ce-1  iubeşte  Stăpînul,  e  iubit  de  toţi.  El  iubeşte  pe  cei  săraci  şi 
toţi  îl  iubesc  pe  el.  Toţi  îl  doresc  şi  în  tot  locul  unde  se 
apropie,  apare  ca  un  înger  de  lumină 

şi  i  se  arată  cinstire.  Şi  de  vorbeşte  înţeleptul  şi  învăţătorul, 
se  opresc,  pentru  că  îi  dau  celui  smerit  loc  să  vorbească. 

100.  «Toată  zidirea  cuvîntătoare  şi  tăcută»,  adică  dotată  cu  spirit  şi  fără  spirit, 
se  închină  omului  care  s-a  îmbrăcat  în  smerenie  asemenea  Cuvîntului  întrupat. 
Smerenia  e  adevărata  asemănare  a  omului  cu  Cuvîntul  întrupat,  Care  a  îmbibat-o  de 
măreţia  Lui  dumnezeiască. 

101.  Cel  smerit  la  cuget  e  ca  Hristos. 

102.  «Cinsteşte  asemănarea  ei  văzută  în  tot  locul»,  adică  smerita  cugetare  a  lui 
Hristos,  imitată  de  un  om  sau  altul,  mai  bine-zis,  de  care  s-a  pătruns  cel  credincios  în 
unire  cu  Hristos. 

103.  Poate  fi  vorba  de  Hristos,  sau  de  omul  oare  imită  smerita  cugetare,  sau  e 
plin  de  ea,  prin  unirea  cu  El.  Căci  atît  Hristos  cît  şi  tot  omul  care  imită  smerenia,  sau 
e  plin  de  ea,  e  un  mijlocitor  al  Ziditorului,  sau  al  slavei  Lui,  dacă  prin  smerenie  s-a 
făcut  Fiul  lui  Dumnezeu  Mijlocitor  între  Dumnezeu  şi  oameni. 

104.  Cei  ce  L-au  chinuit  pe  Hristos  au  cinstit  fără  voie  smerenia  Lui,  cu  cunună 
şi  porfiră.  Tot  aşa  sînt  cinstiţi,  fără  voie,  toţi  cei  ce  imită  smerenia,  ca  printr-o 
cunună  şi  porfiră,  în  special  monahii  oare  dispreţuiesc  toată  slava  lumii.  Chiar  cei  ce 
se  arată  stînjeniţi  de  ea  arată  că  o  cinstesc. 

Ochii  tuturor  privesc  spre  gura  lui,  ca  să  vadă  ce  cuvînt  va 
ieşi  din  ea.  Şi  tot  omul  aşteaptă  cuvintele  lui,  ca  şi 
cuvintele  lui  Dumnezeu.  Cuvintele  lui  puţine  sînt  ca  şi 
cuvintele  înţelepţilor  care  cercetează  înţelesurile  lor. 
Cuvintele  lui  sînt  dulci  auzului  înţelepţilor  mai  mult  decît 
mierea.  Toţi  îl  primesc  ca  pe  Dumnezeu,  deşi  cuvîntul  lui 
e  simplu  şi  nearătos  şi  smerit  la  vedere. 

Cel  ce  grăieşte  cu  dispreţ  împotriva  celui  smerit  la 
cuget  şi  nu-1  cinsteşte  pe  el  ca  pe  un  om  viu,  este  ca  unul 
ce  şi-a  deschis  gura  lui  împotriva  lui  Dumnezeu.  Dar  chiar 
de  ar  fi  dispreţuit  de  toată  zidirea,  cinstea  lui  rămîne.  Se 
apropie  cel  smerit  de  fiarele  pierzătoare  şi  cînd  acestea  îşi 
aruncă  privirea  lor  spre  el,  sălbăticia  li  se  îmblînzeşte  şi 
vin  la  el  ca  la  stăpînul  lor.  Şi-şi  pleacă  capetele  lor  şi  ling 
mîinile  şi  picioarele  lui,  căci  din  ele  se  răspîndeşte  acea 
mireasmă  ce  se  răs-pîndea  din  Adam  înainte  de  cădere 
(cînd  s-au  strîns  împrejurul  lui  şi  le-a  pus  lor  nume  în  rai). 
E  mireasma  care  s-a  luat  de  la  noi  şi  pe  care  ne-a  înnoit-o 
şi  ne-a  dat-o  iarăşi  prin  venirea  Lui,  Iisus.  Aceasta  este 
buna  mireasmă  ce  se  răspîndeşte  ca  un  mir  din  neamul  oa- 
menilor (II  Cor.,  2,  15). 

Şi  iarăşi  se  apropie  de  reptilele  aducătoare  de  moarte  şi 
îndată  ce  se  apropie  de  ele  cu  simţirea  mîinii  lui  şi  aceasta 
se  atinge  de  trupul  lor,  asprimea  şi  tăria  veninului  lor 
pricinuitor  de  moarte  încetează  şi  le  sfâ-rîmă  în  mîini  ca  pe 
nişte  lăcuste.  Se  apropie  de  oameni,  şi  aceştia  privesc  la  el 
ca  la  Domnul.  Dar  ce  vorbesc  de  oameni  ?  Chiar  dracii,  cu 
asprimea,  cu  răutatea,  cu  mîndria  cugetului  lor,  cînd  se 
apropie  de  el,  se  fac  una  cu  pămîntul.  Şi  toată  viclenia  lor 
se  prosteşte  şi  uneltirile  lor  se  destramă  şi  răutăţile  lor  se 
opresc. 

Dar  acum,  după  ce  am  arătat  mărimea  cinstei  ei,  cea  de 
la  Dumnezeu,  şi  puterea  ascunsă  în  ea,  să  arătăm,  în  sfirşit, 
ce  este  smerenia  însăşi  şi  cînd  se  învredniceşte  omul  să  o 
primească  în  chip  desăvîrşit,  precum  este.  Dar  să  facem 

deosebirea   dintre   cel   smerit   la   arătare    şi   cel   ce    s-a 
învrednicit  de  adevărata  smerită  cugetare. 

Smerenia  este  o  putere  tainică  pe  care  o  primesc  sfinţii 
desăvîrşiţi  după  desăvîrşirea  întregii  lor  vieţuiri.  Această 
putere  nu  se  dă  decît  numai  celor  desăvîrşiţi  în  virtute,  prin 
puterea  harului,  atîta  cît  încape  în  notarul  firii.  Căci 
virtutea  cuprinde  în  ea  toate.  De  aceea  nu  poate  socoti 
cineva  pe  orice  om,  la  întîm-plare,  smerit  la  cuget,  ci, 
precum  am  zis,  numai  pe  cei  ce  s-au  învrednicit  de  treapta 
aceasta. 

Nu  tot  cel  blînd  şi  liniştit,  sau  înţelegător  şi  blînd  prin 
fire,  a  ajuns  la  treapta  smeritei  cugetări.  Ci  smerit  la  cuget 
este,  cu  adevărat,  cel  ce  are  în  ascuns  ceva  vrednic  de  fală 
şi  nu  se  făleşte,  ci  socoteşte  aceea  în  gîndul  lui  una  cu 
pămîntul.  Dar  nu  numim  smerit  cu  cugetul  nici  pe  cel  ce  se 
smereşte  la  amintirea  păcatelor  şi  greşelilor,  cînd  şi  le 
aminteşte  înainte  de  a  se  simţi  zdrobit  cu  inima  şi  de  a 
coborî  cugetarea  lui  din  gîndurile  de  mîndrie  în  vremea 
pomenirii  lor,  deşi  şi  acest  lucru  e  vrednic  de  laudă.  Pentru 
că  dacă  mai  are  un  gînd  de  mîndrie,  încă  n-a  dobîndit 
smerenia,  ci  încearcă  să  şi-o  apropie  prin  felurite 
meşteşugiri.  Chiar  dacă  şi  acest  lucru  e  vrednic  de  laudă, 
totuşi  încă  nu  are  smerenia,  ci  o  voieşte,  dar  încă  nu  o  are. 
Smerita  cugetare  desăvîrşită  o  are  cel  ce  n-are  nevoie  să 
caute  pricini  pentru  cugetul  său  ca  să  se  smerească,  ci  cel 
ce  a  dobîndit-o  pe  aceasta  în  toate  acestea  în  chip  de- 
săvîrşit  şi  firesc,  fără  să  se  silească.  Căci  el  a  primit-o  în 
sine  ca  un  dar  (harismă)  mare,  ce  întrece  toată  zidirea  şi 
firea.  Dar  el  se  vede  pe  sine  în  ochii  săi  ca  păcătos  şi 
smerit  şi  vrednic  de  dispreţ.  Şi  deşi  a  intrat  în  tainele 
tuturor  fiinţelor  duhovniceşti  şi  e  desăvîrşit  în  cunoaşterea 
amănunţită  a  toată  zidirea,  se  socoteşte  pe  sine  ca  neştiind 
nimic.  Şi  acesta  e  aşa  în  inima  lui  nu  prin  meşteşugiri  °5,  ci 
fără  silă. 

Dar  e  cu  putinţă  să  se  facă  omul  astfel  şi  să  se  schimbe 
astfel  prin  fire,  sau  nu  ? 

Nu  te  îndoi  că  puterea  pentru  tainele  acestea,  pe  care  a 
primit-o,  desăvârşeşte  acestea  în  el,  ajutîndu-1  să  înainteze 
în  toată  virtutea  cu  fapta.  Aceasta  este  puterea  pe  care  au 
primit-o  fericiţii  apostoli  în  chipul  focului  (Fapte,  1,  4).  In 
vederea  acesteia  le-a  poruncit  lor  Mîntuitorul  să  nu  se 
despartă  de  Ierusalim,  pînă  ce  nu  vor  primi  puterea  de  sus. 
Ierusalimul  înseamnă  virtute,  iar  puterea  înseamnă 
smerenia.  Puterea  de  sus  este  Mîngîietorul,  sau  Duhul 
mîngîierii.  De  aceea  s-a  spus  în  dumnezeiasca  Scriptură 
despre  El,  că  prin  El  se  descoperă  tainele,  celor  smeriţi  la 
suflet106.  Pe  a-cest  Duh  al  descoperirilor,  pe  Cel  ce  arată 
tainele,  se  învrednicesc  să-L  primească  în  lăuntrul  lor  cei 
smeriţi  cu  inima.  Şi  de  aceea  s-a  spus  de  către  unii  sfinţi  că 
smerenia  în  vederile  dumnezeieşti  desăvîrşeşte  sufletul. 
Drept  aceea  să  nu  îndrăznească  omul  să  cugete  în  sufletul 
lui  că  a  ajuns  la  măsura  smeritei  cugetări,  printr-un  gînd  de 
străpungere,  care  s-a  suit  în  el  cînd-va,  sau  pentru  puţine 
lacrimi  ce  ies  din  el,  sau  pentru  un  singur  bine  pe  care  îl 
are  în  chip  natural,  sau  îl 

ţine  cu  sila  în  el;  să  nu  creadă  că  a  ajuns  la  plinătatea 

105.  «Care  sint  meşteşugurile  ce  atrag  smerenia?  A-şi  pomeni  cineva 
păcatele,  a  se  socoti  una  cu  pămîntul,  a  se  vedea  pe  sine  ca  pe  unul  care  n-a 
făcut  nici  un  bine  şi  cele  asemănătoare.  E  vrednică  de  laudă  şi  smerenia 
cîştigată  prin  meşteşugiri,  dar  nu  e  desăvîrşită». 

106.  Aceasta  nu  se  spune  literal  în  dumnezeiasca  Scriptură.  S-a  înţeles  aşa 
poate  cuvîntul:  «Celor  smeriţi  le  dă  har»  (Pilde,  3,  34),  sau  cuvîntul :  «Ai  ascuns 
acestea  de  la  înţelepţi  şi  pricepuţi  şi  le-ai  descoperit  pruncilor»  (Mt.,  1 1,  25). 

tainelor  şi  că  e  locaşul  tuturor  virtuţilor,  că  prin  fapte  mici 
le-a  cîştigat  pe  toate  acestea  şi  prin  el  însuşi  a  ajuns  la 
această  harismă. 

Ci  numai  cînd  va  fi  biruit  toate  duhurile  protivnice  şi 
nu-i  va  fi  scăpat  nici  o  parte  din  toate  virtuţile,  pe  care  să 
nu  o  fi  lucrat  în  chip  vădit  şi  să  nu  o  fi  cîştigat,  ci  a  biruit  şi 
a  supus  întăriturile  tuturor  protiv-nicilor  ;  numai  după 

aceea  va  simţi  în  sine  că  a  primit  această  harismă  şi  numai 
atunci  «Duhul  va  mărturisi  duhului  său»,  după  cuvîntul 
apostolului  (Rom.,  8,  16),  ca  să  ştie  că  a  dobîndit 
desăvîrşirea  smeritei  cugetări.  Fericit  cel  ce  a  cîştigat-o  pe 
aceasta,  că  în  toată  clipa  sărută  sînul  lui  Iisus  şi-L 
îmbrăţişează. 

Dar  va  întreba  cineva:  «Ce  să  fac  ?  Cum  să  o  cîş-tig  ? 
Cum  mă  voi  face  vrednic  să  o  primesc  ?  Iată  eu  mă  silesc 
şi  cînd  socotesc  că  am  cîştigat-o,  văd  că  în  cugetul  meu  se 
mişcă  gînduri  protivnice  smereniei.  Şi  de  aceea  cad  în 
deznădejde».  Celui  ce  întreabă  aceasta,  i  se  va  răspunde: 
«Ajunge  ucenicului  să  fie  ca  învăţătorul,  şi  slugii,  ca 
Domnul  său»  (Mt,  10,  25).  Priviţi  pe  Cel  ce  a  spus-o 
aceasta  şi  pe  Cel  ce  a  dăruit  harismă,  cum  a  dobîndit-o,  şi 
fă-te  asemenea  Lui  şi  o  vei  afla.  Căci  El  însuşi  a  spus  : 
«Vine  stăpînitorul  lumii  acesteia  şi  nu  află  în  Mine  nimic» 
(In.,  14,  30).  Vezi  că  numai  în  desăvîrşirea  tuturor 
virtuţilor  se  poate  dobîndi  smerenia  ?  Să  urmăm  pilda 
Celui  ce  a  spus  :  «Vulpile  au  vizuini  şi  păsările  cerului, 
cuiburi,  iar  Fiul  omului  nu  are  unde  să-Şi  plece  capul» 
(Mt.,  8,  20).  Căci  El  are  slava  tuturor  celor  ce  s-au 
desăvîrşit  şi  sfinţit  şi  împlinit  în  toate  generaţiile,  împreună 
cu  Tatăl  care  L-a  trimis  şi  cu  Sfîntul  Duh,  acum  şi  pururea 
şi  în  vecii  vecilor.  Amin. 

CUVÎNTUL  XXI 

Ce  anume  ajută  pe  om  să  se  apropie  de  Dumnezeu  în 

inima  Iui.  Care  este  adevărata  pricină  care-i  dă  în 

chip  ascuns  acest  ajutor  şi  care  este  iarăşi  pricina 

care  duce  pe  om  la  smerenie 

Fericit  este  omul  care-şi  cunoaşte  slăbiciunea  lui.  Căci 
această  cunoştinţă  i  se  face  temelie  şi  rădăcină  şi  început  a 
toată  bunătatea.  Căci  cînd  află  cineva  şi  simte  cu  adevărat 
neputinţa  sa,  îşi  strînge  sufletul  său  din  moliciunea  care-i 

întunecă  cunoştinţa  şi-şi  adună  comoara  sub  pază.  Dar 
nimeni  nu-şi  poate  simţi  slăbiciunea  sa  de  nu  va  fi  lăsat 
puţin  să  fie  încercat  prin  cele  ce  aduc  durere  fie  trupului, 
fie  sufletului.  Căci  atunci,  asemuind  slăbiciunea  sa  cu 
ajutorul  lui  Dumnezeu,  va  cunoaşte  mărimea  Acestuia.  Şi 
iarăşi,  cînd  va  vedea  mulţimea  meşteşugirilor  lui  şi  paza  şi 
înfrînarea  sa,  şi  acoperămîntul  şi  îngrădirea  sufletului  său, 
prin  care  a  nădăjduit  să  afle  încredere  prin  sine  şi  n-a 
dobîndit-o  şi  vede  că  inima  lui  nu  are  linişte  din  partea 
fricii  şi  tremuratului,  va  înţelege  şi  va  cunoaşte  că  această 
frică  îi  arată  că  este  lipsit  de  altcineva  care  să-1  ajute.  Căci 
inima  dă  mărturie  prin  frica  ce  o  apasă  şi  o  războieşte 
înăuntru,  că-i  lipseşte  cineva.  Şi  de  aceea  inima  se  mustră 
pe  sine,  neputîndu-se  sălăşlui  întru  încredere. 

Căci  ajutorul  lui  Dumnezeu  este,  zice,  cel  ce  mîn- 
tuieşte107.  Iar  cînd  cineva  cunoaşte  că  este  lipsit  de  a- 
jutorul  lui  Dumnezeu,  face  multe  rugăciuni  şi  cu  cît  le 
înmulţeşte  pe  acestea,  cu  atît  se  smereşte  mai  mult  în  inima 
sa.  Căci  nimeni,  rugîndu-se  şi  cerînd,  nu  poate  să  nu  se 
smerească.  Iar  «inima  zdrobită  şi  smerită  Dumnezeu  nu  o 
va  urgisi»  (Ps.  50,  19).  Deci  pînă  nu  se  va 

107.  Poate  psalmul  120,  2  :  «Ajutorul  meu  de  la  Domnul». 

smeri  inima,  nu  se  poate  opri  din  împrăştiere.  Căci 
smerenia  adună  inima.  Iar  cînd  omul  se  smereşte,  îndată  îl 
înconjoară  mila  şi  atunci  inima  simte  ajutorul  lui 
Dumnezeu.  Pentru  că  află  o  putere  de  încredere  ce  se  mişcă 
în  ea.  Iar  cînd  omul  simte  ajutorul  dumnezeiesc,  că  e  de 
faţă  ajutîndu-1,  inima  lui  se  umple  îndată  de  credinţă  şi 
înţelege  prin  aceasta  că  rugăciunea  îi  este  mijlocul  prin  care 
găseşte  ajutor  şi  izvor  de  mîntuire  şi  vistierie  de  încredere 
şi  liman  izbăvitor  de  vijelie  şi  lumină  celor  din  întuneric  şi 
sprijin  celor  slabi  şi  acoperămînt  în  vremea  încercărilor  şi 
ajutor  în  ascuţişul  bolilor  şi  pavăză  izbăvitoare  în  război  şi 
săgeată  ascuţită  împotriva  vrăjmaşilor  şi,  simplu  grăind,  că 
toată  mulţimea  acestor  bunătăţi  îşi  află  intrarea  în  el  prin 
rugăciune.  Şi  de  aceea  se  desfătează  de  acum.  în 
rugăciunea  credinţei. 

Iar  inima  lui  se  luminează  de  încredere  şi  nu  mai  rămîne 
în  împietrirea  de  mai  înainte  şi  în  simpla  gră-ire  a  gurii.  Şi 
cînd  le  cunoaşte  acestea  astfel,  dobîn-deşte  rugăciunea  în 
suflet  ca  pe  o  comoară.  Şi  de  multă  veselie,  chipul 
rugăciunii  lui  se  schimbă  în  glas  de  mulţumire.  Acesta  este 
înţelesul  cuvîntului  spus  de  cel  ce  â  rînduit  fiecăruia  dintre 
lucruri  chipul  lui,  că  -«rugăciunea  este  o  bucurie  ce  înalţă 
mulţumiri»-108. 

108.  Sînt  trei  feluri  de  rugăciuni.  întîi  preamărirea,  de  ex.:  «Laudă  suflete  al 
meu  pe  Domnul,  lăuda-voi  pe  Domnul  în  viata  mea»  (Ps.  145,  1).  «Lăudaţi  pe 
Domnul  în  ceruri...»  (Ps.  148,  1).  Apoi,  mulţumirea,  de  ex  :  «Mărturisiţi-vă 
Domnului,  că  este  bun»  (Ps.  117,  1).  Pe  urmă  cererea,  de  ex.:  «Miluieşte-mă 
Dumnezeule»  (Ps.  50,  1),  sau:  «Dumnezeul  meu,  întru  ajutorul  meu  ia  aminte»  (Ps. 
69,  1).  Iar  Cel  ce  a  rînduit  fiecăruia  dintre  lucruri  chipul  lui  este  Dumnezeul  tuturor. 
Căci  El  nu  numai  că  a  adus  toate  la  fiinţă  din  nimic,  ci  a  dat  şi  fiecăruia  chipul  său. 
Iar  Fiul  Unul-Născut  şi  Cuvîntul,  coborînd  din  cer  şi  întrupîndu-se,  ne-a  învăţat 
aceste  trei  feluri  de  rugăciune.  El  a  preamărit  pe  Tatăl  zicînd  :  «Eu  Te-am  preamărit 
pe  Tine  pe  pămînt»  (In,  17,  5);  I-a  mulţumit  zicînd  :  «Mulţumescu-Ţi  Ţie,  Tată,  că 
M-ai  auzit  pe  Mine»  (In,  11,  41);  şi  a  cerut  aşa:  «Eu  pentru  ei  Mă  rog...  Părinte 
Sfinte,  păzeşte-i  pe  ei  în  numele  Tău»  (In,  17,  12).  Iar  cuvîntul  că  «rugăciunea  este 
bucuria  ce  înalţă  mulţumiri»  1-a  luat  sfîntul  poate  din  :  «Acestea  vi  le  spun  vouă  ca 
să  aveţi  bucuria  Mea  desăvîrşită  întru  voi»  (In,  17,  18). 


Iar  prin  aceasta  a  dat  să  se  înţeleagă  rugăciunea  care  se 
săvîrşeşte  întru  cunoştinţa  lui  Dumnezeu,  adică  cea  trimisă 
de  Dumnezeu.  Căci  atunci  nu  se  mai  roagă  omul  cu 
osteneală  şi  cu  trudă,  cum  se  face  cealaltă  rugăciune 
dinainte  de  a  se  simţi  harul  acesteia,  ci  cu  bucuria  inimii  şi 
cu  răpirea  din  care  izvorăsc  neîncetat  mişcările  de 
mulţumire,  şi  cu  negrăite  îngenuncheri  ;  şi  de  mărimea 
mişcării  lui  întru  cunoştinţă  şi  de  uimirea  ce  i-o  pricinuieşte 
harul  lui  Dumnezeu,  îşi  înalţă  deodată  glasul  lui  lăudîndu-L 
şi  preamărindu-L  pe  El  şi,  înălţîndu-I  mulţumire  şi 
uimindu-se  foarte,  îşi  mişcă  limba. 

De  a  ajuns  cineva  aci  cu  adevărat  şi  nu  cu  închipuirea,  a 
luat  la  cunoştinţă  multe  semne  ale  acestei  •stări  din  sine  şi  a 
cunoscut  multe  bunătăţi  deosebite  pentru  multa  cercare  a 
lui.  înţelege  ce  zice  şi  nu  se  împotriveşte.  De  aceea 
încetează  acum  să  se  mai  gîn-dească  la  cele  deşarte  şi 
stăruie     lingă     Dumnezeu     prin     rugăciune     neîncetată, 

temîndu-se   ca  nu  cumva  să   se   lipsească  de  mulţimea 
ajutorului  lui  Dumnezeu. 

Toate  aceste  bunătăţi  se  nasc  în  om  din  aceea  că  îşi 
cunoaşte  slăbiciunea  sa.  Căci  din  multa  dorinţă  a  ajutorului 
lui  Dumnezeu,  se  apropie  de  Dumnezeu  stăruind  în 
rugăciune.  Şi  cu  cît  se  apropie  mai  mult  de  Dumnezeu  prin 
voinţa  lui,  cu  atît  se  apropie  şi  Dumnezeu  de  el  cu  darurile 
Sale  şi  nu  va  ridica  de  la  el  harul  Său,  datorită  marii  lui 
smerenii.  Căci  ca  şi  văduva,  strigă  neîncetat  către  Judecător 
să  i  se  scoată  dreptatea  lui  de  la  protivnicul.  De  aceea 
îndrumătorul  Dumnezeu  opreşte  harurile  de  la  om,  ca 
aceasta  să  i  se  facă  pricină  de  a  se  apropia  de  El  şi  prin  sim- 
ţirea trebuinţei  sale  să  stăruie  pe  lîngă  Cel  din  care  izvorăsc 
cele  de  folos.  Şi  pe  care  dintre  cereri  i  le  împlineşte  lui  mai 
repede  ?  Pe  acelea  fără  de  care  nu  se  poate  cineva  mîntui; 
pe  celelalte  le  opreşte  încă  de  la  el. 

Şi  în  unele  împrejurări  depărtează  şi  alungă  arşiţa 
vrăjmaşului  de  la  om,  în  altele  lasă  să  fie  ispitit,  ca  să  i  se 
facă  această  ispitire  pricină  de  apropiere  de  Dumnezeu, 
precum  am  spus  mai  înainte.  Şi  ca  să  înveţe  şi  să  aibă 
cercarea  ispitelor.  Aşa  spune  cuvîntul  Scripturii:  «Domnul 
a  lăsat  popoare  multe  şi  nu  le-a  pierdut  şi  nu  le-a  predat  pe 
ele  în  mîinile  lui  Iisus,  fiul  lui  Navi,  ca  să  ispitească  prin 
ele  pe  fiii  lui  Izrael  şi  să  fie  povăţuite  minţile  fiilor  lui 
Izrael  şi  să  înveţe  războiul»  (Jud.,  3,  1 — 2).  Căci  dreptul 
care  nu-şi  cunoaşte  slăbiciunea  sa  stă  pe  muchie  de  cuţit  şi 
niciodată  nu-i  departe  de  cădere,  nici  de  leul  pierzător,  a- 
dică  de  diavolul  mîndriei.  Şi  cel  ce  nu-şi  cunoaşte  slă- 
biciunea sa  e  lipsit  de  smerenie.  Iar  cel  lipsit  de  a-ceasta  e 
lipsit  şi  de  desăvîrşire.  Şi  cel  lipsit  de  aceasta  e  pururea 
înfricat.  Pentru  că  cetatea  lui  nu  e  întemeiată  pe  stîlpi  de 
fier  şi  nu  e  înconjurată  cu  cercuri  de  aramă,  adică  nu  e 
întemeiată  pe  smerenie.  Iar  smerenie  nu  poate  dobîndi 
cineva,  decît  prin  acele  feluri  ale  ei,  prin  care  se  face  inima 
smerită  şi  se  nimicesc  gîndurile  părerii  de  sine.  De  aceea  de 
multe  ori  află  vrăjmaşul  pricină  să  abată  pe  om.  Căci  fără 
smerenie  nu  se  poate  desăvîrşi  lucrul  omului.  Şi  nu  s-a  pus 
pe  scrisoarea  liberării  lui  pecetea  Duhului109,  ci  e  mai  de- 

grabă  încă  rob  ;  şi  lucrul  lui  e  făcut  de  frică.  Căci  nu 
îndreptează  cineva  lucrul  lui  fără  smerenie  şi  nu  învaţă 
decît  prin  încercări.  Şi  fără  încercare  nu  cunoaşte  smerenia. 
De  aceea  aduce  Domnul  peste  sfinţi  pricini  de  smerenie 
şi  de  zdrobire  a  inimii  şi  de  rugăciune  îndurerată,  ca  cei  ce- 
L  iubesc  să  se  apropie  de  El.  Şi  de  multe  ori  îi  înfricoşează 
cu  patimile  firii  şi  cu  alunecările  în  gînduri  urîte  şi 
spurcate.  Iar  uneori,  cu  boli  şi  neputinţe  trupeşti;  şi  alteori, 
cu  sărăcie,  cu  lipsa  celor  neapărat  de  trebuinţă.  Şi  uneori, 

109.  E  o  frumoasă  expresie.  O  libertate  nepecetluită  prin  Duhul  slujeşte  bunului 
plac,  nu  e  libertatea  Duhului  comuniunii  cu  Dumnezeu  şi  cu  semenii,  nu  e  libertatea 
liberă  de  îngustarea  egoismului. 

cu  durerile  unei  frici  cumplite  şi  cu  părăsirea  şi  cu  războiul 
arătat  al  diavolului,  prin  care  obişnuieşte  să-i  înspăimînte. 
Iar  alte  ori,  prin  felurite  lucruri  înspăimîntătoare.  Şi  toate  a- 
cestea  li  se  întîmpla  ca  să  aibă  pricini  de  a  se  smeri  şi  ca  să 
nu  cadă  în  somnul  trîndăviei,  fie  din  pricina  unor  lucruri 
faţă  de  care  cel  ce  se  nevoieşte  e  slab,  fie  pentru  trezirea 
fricii  de  cele  viitoare. 

Drept  aceea,  încercările  sînt  neapărat  folositoare 
oamenilor.  Nu  spun  că  omul  ar  trebui  să  se  moleşească  de 
bunăvoie  prin  gîndurile  urîte,  ca  să  i  se  facă  pricină  de 
smerenie  prin  amintirea  lor,  nici  ca  să  se  străduiască  să 
intre  în  alte  încercări;  ci  că,  lucrînd  binele,  trebuie  să 
vegheze  în  tot  timpul  şi  să- şi  păzească  sufletul  şi  să  cugete 
că  e  creat  şi  de  aceea,  uşor  la  cădere.  Căci  fiecare,  fiind 
creat,  are  nevoie  de  puterea  lui  Dumnezeu,  care  să-1  ajute. 
Şi  tot  cel  ce  are  nevoie  de  ajutorul  altcuiva  arată  o 
slăbiciune  naturală.  Iar  tot  cel  ce-şi  cunoaşte  slăbiciunea  lui 
se  roagă  neapărat  să  ajungă  smerit,  ca  să-şi  împlinească 
trebuinţa  lui  prin  cel  ce  poate  să-1  ajute.  Căci  dacă  şi-ar  fi 
ştiut  şi  şi-ar  fi  văzut  de  la  început  neputinţa  lui,  nu  s-ar  fi 
lenevit.  Şi  dacă  nu  s-ar  fi  lenevit,  n-ar  fi  adormit  şi  n-ar  fi 
fost  predat  în  mîinile  celor  ce-1  necăjesc,  ca  să-1  deştepte. 

Drept  aceea,  se  cuvine  celui  ce  umblă  în  calea  lui 
Dumnezeu  să-I  mulţumească  pentru  toate  cele  ce  vin 
asupra  lui  şi  să-şi  învinovăţească  şi  să-şi  ocărască  sufletul 
său  şi  să  ştie  că  nu  ar  fi  fost  lăsat  de  Purtătorul  de  grijă, 

dacă  nu  s-ar  fi  lenevit;  a  fost  lăsat,  ca  să  fie  deşteptată 
cugetarea  lui;  a  fost  lăsat,  pentru  că  s-a  mîndrit  şi  ca  să  nu 
se  zăpăcească  din  pricina  aceasta,  nici  să  iasă  din  stadionul 
luptei,  nici  să  nu  o  poarte  pe  aceasta  fără  să  se 
învinovăţească;  şi  ca  să  nu  se  facă  prin  aceasta  răul  lui 
îndoit.  Pentru  că  nu  este  nedreptate  la  Dumnezeu,  din  Care 
izvorăşte  dreptatea.  Să  nu  fie  !  Lui,  fie  slava  în  veci!  Amin. 

CUVÎNT  XXII 

Despre  felurile  nădejdii  în  Dumnezeu.  Şi  ce  lucruri 

trebuie  să  nădăjduim  de  la  Dumnezeu.  Şi  cine 

nădăjduieşte  nebuneşte  şi  fără  înţelepciune 

Există  o  nădejde  în  Dumnezeu,  care  se  naşte  prin 
credinţă,  din  inimă.  Aceasta  este  nădejdea  cea  bună  şi  cu 
dreaptă  socoteală  şi  întru  cunoştinţă.  Şi  există  o  alta, 
mincinoasă,  ce  se  naşte  din  nelegiuire.  Nădăjduieşte  bine  şi 
înţelept  în  Domnul,  acela  care  nu  e  deloc  prins  de  grija 
lucrurilor  pieritoare,  ci  e  dăruit  ziua  şi  noaptea  în  întregime 
lui  Dumnezeu,  neîngrijindu-se  de  nici  un  lucru  lumesc 
pentru  multa  îndeletnicire  cu  virtuţile,  şi  toată  preocuparea 
lui  e  îndreptată  spre  cele  dumnezeieşti  şi  de  aceea  nu  se 
îngrijeşte  să-şi  pregătească  mîncarea  şi  hainele  şi  să-şi 
înfrumuseţeze  locul  sălăşluirii  trupului  şi  de  toate  celelalte. 
Căci  Domnul  ii  va  pregăti  lui  cele  de  trebuinţă.  Aceasta 
este  cu  adevărat  nădejdea  cea  adevărată  şi  atotînţeleaptă. 

Drept  este  ca  unul  ca  acesta  să  nădăjduiască  în 
Dumnezeu,  deoarece  s-a  făcut  robul  Lui  şi  stăruie  cu 
sîrguinţă  în  lucrul  Lui,  fără  nici  o  lenevire  care-i  vine  din 
vreo  pricină  oarecare.  Şi  drept  este  ca  unuia  ca  acesta  să-i 
arate  Dumnezeu  în  chip  deosebit  grija  Lui.  Pentru  că  a 
păzit  porunca  Lui,  care  zice  :  «Căutaţi  mai  întîi  împărăţia 
lui  Dumnezeu  şi  dreptatea  Lui  şi  a-cestea  toate  se  vor 
adăuga  vouă»  (Mt,  7,  33);  şi  «Nu  purtaţi  grijă  de  trup» 
(Rom.,  13,14). 

Căci  cînd  ne  purtăm  astfel,  lumea  ne  pregăteşte  toate  ca 
o  roabă  şi  se  supune  în  chip  neşovăitor,  ca  unui  stăpîn, 
cuvintelor  noastre  şi  nu  se  împotriveşte  voii  noastre110.  Iar 

unul  ca  acesta  nu  încetează  a  sta  neîncetat  înaintea  lui 
Dumnezeu,  şi  nu  se  predă  pe  sine  grijilor  celor  de  trebuinţă 
ale  trupului.  Şi  de  nimic  altceva  nu  se  îngrijeşte,  decît 
numai  să  se  oprească,  pentru  frica  lui  Dumnezeu,  de  la 
toată  grija  măruntă  şi  mare  de  felul  acesta,  prin  care  tinde  la 
plăcere  şi  se  îndeamnă  la  împrăştiere.  Lui  i  se  dau  şi  cele  de 
trebuinţă  în  chip  minunat,  fără  să  se  îngrijească  de  ele  şi 
fără  să  se  ostenească  pentru  ele. 

Dar  cel  ce  are  inima  scufundată  cu  totul  în  cele  pă- 
mînteşti  şi  mănîncă  pururea  ţărînă  împreună  cu  şarpele  şi 
nu  se  îngrijeşte  deloc  de  cele  ce  plac  lui  Dumnezeu,  ci  se 
osteneşte  cu  toate  cele  trupeşti  şi  e  desprins  şi  gol  de  toată 
virtutea,  din  pricina  întîlnirilor  neîncetate  şi  a  împrăştierii 
din  mîndrie,  căutînd  alte  şi  alte  pricini  pentru  acestea,  e  cu 
adevărat  căzut  de  la  bine  din  pricina  acestei  nepăsări  şi 
nelucrări.  Zici  că  uneori,  cînd  e  strîmtorat  de  vreo. lipsă,  sau 
necăjit  de  vreun  rod  al  nelegiuirilor  lui,  spune  şi  el: 
«Nădăjduiesc  în  Dumnezeu  şi  El  mă  va  scăpa  de  grijă  şi-mi 
va  da  uşurare»  ?  Acestuia  îi  spun:  Nebune,  pînă  în  ceasul 
acesta  nu-ţi  aminteai  de  Dumnezeu,  ci-L  înjurai  prin 
ticăloşia  faptelor  tale  şi  «numele  Lui  era  hulit  din  pricina  ta 
între  neamuri,  precum  s-a  scris»  (Rom.,  2,  24),  şi  acum 
îndrăzneşti  să  spui  cu  toată  gura:  «Nădăjduiesc  în  El  şi  El 
mă  va  ajuta  şi  va  avea  grijă  de  mine»  ?  Către  unii  ca  aceştia 
a  spus  Dumnezeu  prin  proorocul,  ruşinîndu-i:  «Din  zi  în  zi 
Mă  caută  şi  voiesc  să  înveţe  căile  Mele;  ca  unii  care  au 
făcut  dreptatea  şi  dreptăţile  Dumnezeului  lor  nu  le-au 
părăsit,  cer  de  la  Mine  judecată  şi  dreptate»  (îs.,  58,  2).  • 
Ca  unul  din  aceştia  este  nebunul  care,  neapropiin-du-se  nici 
cu  gîndul  de  Dumnezeu,  cînd  e  învăluit  de  necazuri  ridică 
mîinile  sale  cu  nădejde  spre  El.  Unul  ca  acesta  trebuie 
adeseori  să  fie  ars  cu  fierul  înroşit  în  foc,  ca  să  înveţe  din 
una  şi  din  alta.  Căci  n-a  făcut  vreun  lucru  vrednic  de 

cate,  prin  alegere  conştientă,  peste  natură  şi  de  aceea  ea  nu  e  chemată  să  se  supună 
nici  morţii,  sau  descompunerii  totale  la  care  sînt  duse,  prin  raţiunile  ei  lipsite  de 
libera  alegere,  unităţile  naturii.  Omul  are  un  alt  drum  şi  un  .alt  destin,  superior 
naturii. 

nădejdea  în  Dumnezeu.  Ci  pentru  faptele  lui  rele  şi  pentru 

negrija  lui  de  cele  datorate,  s-a  făcut  vrednic  de  pedeapsă. 
Dar  Dumnezeu  cel  îndelung  răbdător,  pentru  mila  Lui  îl 
rabdă  pe  el.  Drept  aceea,  să  nu  se  amăgească  unul  ca  acesta 
şi  să  uite  de  felul  purtării  lui  şi  să  spună  că  nădăjduieşte  în 
Dumnezeu,  căci  se  va  pedepsi.  Pentru  că  nu  s-a  îmbogăţit 
nicidecum  cu  faptele  credinţei.  Să  nu-şi  întindă  picioarele 
cu  lene  şi  să  spună:  «Cred  că  Dumnezeu  îmi  va  dărui  mie 
cele  de  trebuinţă,  ca  unuia  ce  am  petrecut  în  lucrurile  lui 
Dumnezeu»;  sau  să  se  arunce  nebuneşte  în  fîntînă, 
negîndind  nicidecum  la  Dumnezeu.  Să  nu  spună  după  ce  a 
căzut:  «Nădăjduiesc  în  Dumnezeu  şi  El  mă  va  scăpa».  Nu 
te  amăgi,  nebune  !  Nădejdii  în  Dumnezeu  trebuie  să-i 
premeargă  osteneala  pentru  Dumnezeu  şi  sudoarea  în  lucrul 
Lui.  De  crezi  în  Dumnezeu,  bine  faci,  dar  credinţa  are 
nevoie  şi  de  fapte  şi  nădejdea  în  Dumnezeu  se  arată  în 
grelele  pătimiri  pentru  virtute.  Crezi  că  Dumnezeu  poartă 
grijă  de  făpturile  Lui  şi  e  puternic  în  toate  ?  Credinţei  tale 
să-i  urmeze  lucrarea  cuvenită  şi  atunci  te  va  auzi 
Dumnezeu.  Nu  căuta  să  strîngi  vîntul  în  pumnul  tău,  adică 
să  ai  o  credinţă  fără  fapte. 

Adeseori  cineva  străbate,  fără  să  ştie,  o  cale  primejduită 
de  vreo  fiară  sălbatică,  sau  de  niscai  tîlhari,  sau  de  ceva 
asemănător.  Purtarea  de  grijă  cea  de  obşte  a  lui  Dumnezeu 
se  arată  în  aceea  că-1  scapă  de  o  astfel  de  pieire,  sau  îl 
împiedică  de  la  plecare  pentru  niscai  pricini  oarecare,  pînă 
ce  trece  fiara  sălbatică,  sau  scoate  pe  cineva  în  cale,  care-1 
întoarce  din  drum.  Iarăşi,  uneori  se  află  vreun  şarpe 
veninos  aşezat  în  drum,  fără  să  fie  văzut.  Şi  nevrînd 
Dumnezeu  să-1  predea  pe  om  acestei  încercări,  face  pe 
şarpe  dintr-odată  să  şuiere  şi  să  plece  din  drum,  sau  să 
pornească  înaintea  lui  şi  acesta  văzîndu-1  se  păzeşte  şi 
scapă  de  el,  măcar  că  nu  era  vrednic  din  pricina  păcatelor 
lui  nearătate,  pe  care  numai  El  le  ştia.  Dar  îl  scapă 
Dumnezeu  din  mila  Lui.  Şi  iarăşi  se  întîmpla  adeseori  să  se 
surpe  o  casă,  sau  un  zid,  sau  să  cadă  o  piatră  şi  să  se 
rostogolească  din  locul  lor  cu  zgomot  şi  să  se  afle  şezînd 
acolo  niscai  oameni.  Dar  Dumnezeu  porunceşte  cu  iubire 
de  oameni  îngerului  să  le  ţină  pe  acelea  să  nu  cadă,  pînă  ce 

se  ridică  aceia  de  acolo,  sau  îi  mişcă  de  acolo  pentru  niscai 
pricini,  ca  să  nu  se  mai  afle  nimeni  dedesubt.  Dar  îndată  ce 
pleacă  ei,  le  lasă  să  cadă.  Iar  de  se  întîmpla  să  fie  prins 
vreunul  acolo,  face  ca  să  nu  se  va-tăme  nicidecum  prin 
aceasta.  Prin  aceasta  voieşte  să  se  arate  nesfirşita  mărime  a 
puterii  Lui. 

Acestea  şi  unele  ca  acestea  le  săvîrşeşte  purtarea  de 
grijă  cea  de  obşte  a  lui  Dumnezeu.  Iar  dreptul  o  are 
nedespărţită  de  el.  Căci  celorlalţi  oameni  Dumnezeu  le-a 
poruncit  cu  dreaptă  socoteală  să-şi  chivernisească  ei  înşişi 
ale  lor  şi  să  amestece  cunoştinţa  lor  cu  purtarea  de  grijă  a 
lui  Dumnezeu.  Dar  dreptul  nu  are  nevoie  să-şi 
chivernisească  el  însuşi  ale  sale  cu  această  cunoştinţă  no  bls. 
Pentru  că  a  dobîndit  în  locul  acestei  cunoştinţe  credinţa, 
prin  care  «doboară  toată  înălţimea  ce  se  ridică  împotriva 
cunoştinţei  de  Dumnezeu»  (II  Cor.,  10,  5).  Şi  el  nu  se  teme 
de  ceva  din  cele  înşirate,  căci  s-a  scris  că  «dreptul  ca  un  leu 
se  încrede»  (Prov.,  28,  1),  îndrăznind  faţă  de  orice  prin 
credinţă,  nu  ca  unul  ce  ispiteşte  pe  Domnul,  ci  ca  unul  ce-L 
vede, 

110  bis.  E  demnă  de  remarcat  această  deosebire  ce  o  face  sfîntul  Isaac  între 
chivernisirea  de  sine  pe  care  o  face  cel  ce  nu  e  predat  total  lui  Dumnezeu  şi 
chivernisirea  pe  care  o  dăruieşte  exclusiv  Dumnezeu,  celui  predat  total  Lui.  Cel  ce  se 
chiverniseşte  pe  sine  uzează  de  o  cunoştinţă  pe  care  şi-o  agoniseşte  în  baza  aspiraţiei 
sale  fireşti  după  cunoştinţa  sădită  de  Dumnezeu  în  firea  lui.  Dar  e  ajutat  de  purtarea  de 
grijă  a  lui  Dumnezeu.  Dreptul  e  apărat  şi  călăuzit  exclusiv  de  purtarea  de  grijă  a  lui 
Dumnezeu.  Dar  nici  el  nu  stă  pasiv  în  faţa  lui  Dumnezeu,  ci  lucrează  altfel  ca  să 
primească  în  sine  puterea  ocrotitoare  a  lui  Dumnezeu.  Analiza  acestei  teme  şi  cea  a 
smereniei  sînt  unele  din  cele  deosebit  de  remarcabile  în  «Cuvintele»  sfîntului  Isaac. 

ca  unul  ce  s-a  înarmat  şi  s-a  îmbrăcat  cu  puterea  Sfîntului 
Duh.  Şi  întrucît  grija  lui  e  neîncetată  la  Dumnezeu, 
Dumnezeu  zice  despre  el:  «Cu  el  sînt  în  necaz,  iz-băvi-1-voi 
pe  el  şi- 1  voi  slăvi,  cu  lungime  de  zile  îl  voi  umple  şi-i  voi 
arăta  lui  mîntuirea  Mea»  (Ps.  90,  15,  16).  Deci,  cel  moleşit 
şi  nepăsător  în  lucrul  lui  nu  poate  avea  această  nădejde.  Dar 
o  are  cel  ce  stăruie  pururea  întru  Dumnezeu  în  toate  şi  se 
apropie  de  El  prin  bunătatea  faptelor  sale  şi-şi  întinde 
neîncetat  privirea  i-nimii  sale  spre  harul  Lui,  cum  a  spus 
dumnezeiescul  David  :  «Slăbit-au  ochii  mei,  nădăjduind  eu 

spre  Dumnezeul  meu»  (Ps.  68,  4).  Că  Lui  I  se  cuvine  slava, 
cinstea  şi  închinăciunea  în  veci.  Amin. 


CUVINTUL  XXIII 

Despre  dragostea  lui  Dumnezeu,  despre  lepădare  şi 
despre  odihna  cea  întru  El 

Sufletul  care  iubeşte  pe  Dumnezeu  şi-a  dobîndit  o-dihna 
în  Dumnezeu  şi  numai  în  El.  Dezleagă  mai  întîi  toată 
legătura  ta  cu  cele  din  afară  şi  apoi  vei  putea  să  te  legi  cu 
inima  de  Dumnezeu.  Căci  legării  de  Dumnezeu  îi  premerge 
dezlegarea  de  lume.  Pruncului  i  se  dă  să  mănînce  pîine 
după  ce  a  fost  înţărcat.  Şi  omul  care  voieşte  să  se  lărgească 
în  cele  dumnezeieşti,  trebuie  să  se  înstrăineze  mai  întîi  de 
lume,  asemenea  pruncului  de  braţele  şi  de  sînii  mamei. 
Căci  lucrarea  trupească  premerge  celei  sufleteşti,  precum 
ţărîna,  sufletului  insuflat  lui  Adam.  Cel  ce  n-a  dobîndit 
lucrarea  trupească  nu  o  poate  avea  nici  pe  cea  sufletească. 
Pentru  că  cea  din  urmă  se  naşte  din  cea  dintîi,  precum 
spicul,  din  .bobul  simplu  de  grîu.  Iar  cel  ce  nu  are  lucrarea 
sufletească  e  lipsit  de  darurile  (harismele)  duhovniceşti. 

Nu  se  aseamănă  ostenelile  cele  pentru  adevăr  din  veacul 
acesta  cu  desfătarea  gătită  celor  ce  pătimesc  greu  pentru 
cele  bune.  Precum  pe  cei  ce  seamănă  cu  lacrimi  îi  aşteaptă 
snopii  veseliei,  aşa  urmează  bucuria  grelei  pătimiri  pentru 
Dumnezeu.  Pîinea  cîştigată  cu  sudoare  i  se  pare  dulce 
plugarului  şi  faptele  pentru  dreptate  i  se  par  dulci  inimii  ce 
primeşte  cunoştinţa  lui  Hristos.  Rabdă  dispreţuirea  şi 
umilirea  cu  voie  blîndă,  ca  să  ai  îndrăznire  la  Dumnezeu. 
Omul  care  rabdă  tot  cuvîntul  aspru  întru  cunoştinţă,  fără  să- 
i  fi  premers  acestuia  vreo  nelegiuire  săvîrşită  de  el,  îşi  pune 
în  acea  clipă  o  cunună  de  spini  pe  capul  său,  dar  e  fericit  că 
la  o  vreme  pe  care  nu  o  ştie  se  va  încununa  cu 
nestricăciunea. 

Cel  ce  fuge  întru  cunoştinţă  de  slava  deşartă  simte  în 
sufletul  lui  veacul  viitor111.  Cel  ce  zice  :  am  părăsit  lumea, 
dar  se  luptă  cu  oamenii  pentru  vreo  trebuinţă  oarecare,  ca 
să  nu-i  lipsească  ceva  din  cele  ce  odihnesc,  e  cu  desăvîrşire 
orb.  Pentru  că  a  părăsit  de  bună  voie  trupul  întreg,  dar  se 
războieşte  şi  luptă  pentru  un  mădular  al  lui.  Mintea  celui  ce 
fuge  de  viaţa  tihnită  a  veacului  de  faţă  priveşte  spre  veacul 
viitor.  Iar  cel  legat  de  iubirea  de  agoniseală  e  rob  patimilor. 
Să  nu  socoteşti  că  numai  agonisirea  argintului  şi  aurului 
este  din  iubirea  de  agoniseală,  ci  tot  lucrul  de  care  atîrnă 
voia  ta.  Să  nu-1  lauzi  pe  cel  ce  se  chinuieşte  cu  trupul,  dar 
îşi  are  simţurile  dezlegate,  înţeleg  auzul  şi  gura  deschise  şi 
neînfrînate  şi  ochii  rătăcitori.  Cînd  pui  hotare  sufletului  tău, 
ca  să  te  foloseşti  prin  milă,  obişnu-ieşte-1  să  nu  caute 
dreptatea  în  alte  lucruri,  ca  să  nu  te  afli  cu  o  mînă  lucrînd  şi 
cu  alta  risipind.  Căci  în  cel  dintîi  lucru  e  nevoie  de 
supraveghere,  iar  în  cel  de  al  doilea,  de  lărgimea  inimii. 
Cunoaşte  că  a  ierta  păca- 

tele  celor  ce  au  greşit  ţine  de  faptele  dreptăţii     .  Atunci 

111.  Sfîntul  Isaac  foloseşte,  de  obicei,  pentru  trăirea  cu  sufletul  a  celor 
dumnezeieşti,  prezente  sau  viitoare,  cuvîntul  «simţire».  Dar  «simţirea»  aceasta  nu  e 
un  simplu  sentiment,  ci  o  sesizare,  o  atingeTe  nemijlocită  a  lor,  aşa  cum  sesizăm  sau 
atingem  prin  simţuri  realităţile  din  afară.  Faptul  acesta  îl  va  accentua  cu  deosebire 
sfîntul  Simeon  Noul  Teolog. 

vei  vedea  pacea  strălucind  din  toate  părţile  în  mintea  ta. 
Cînd  te  vei  ridica  peste  calea  dreptăţii,  vei  fi  liber  în  orice 
lucru112  a. 

Oarecare  dintre  sfinţi,  vorbind  despre  aceasta,  a  spus  că 
cel  milostiv,  de  nu  e  şi  drept,  e  orb.  Prin  aceasta  înţeleg  că 
el  trebuie  să  dea  altuia  din  cele  cîştigate  prin  ostenelile 
sale  şi  nu  din  cele  dobîndite  prin  minciună,  nedreptate  şi 
meşteşugiri.  Căci  tot  acela  a  spus  iarăşi  în  alt  loc  :  «De 

1 12.  în  dreptate  e  nevoie  de  milă,  în  milă  e  nevoie  de  dreptate.  Nu  e  un  hotar  strict 
între  ele.  Aşa  trebuie  înţelese  cuvintele  :  «Cînd  pui  hotare  sufletului  tău  (înfrînare  vieţii 
tale),  ca  să  te  foloseşti  (să  te  mîn-tuieşti)  prin  milă,  obişnuieşte- 1  să  nu  caute  dreptatea 
în  alte  lucruri»,  adică  să  nu  te  conduci  de  .dreptatea  rigidă  în  alte  purtări  faţă  de  semeni 
;  să  nu  fii,  de  exemplu,  neiertător  cu  greşelile  lor.  «în  milă  e  nevoie  de  supraveghere», 
adică  să  nu-ţi  fie  darul  o  risipire  fără  luare-aminte  *  la  trebuinţele  reale  ale  altora;  iar  în 
cel  de  al  doilea  lucru,  adică  în  judecata  cu  dreptate,  foloseşte-te  de  lărgimea  inimii. 

112  a.  Nu  te  va  stăpîni  nici  legea  dreptăţii.  Te  vei  conduce  numai  de  iubire, 

8  — rfHfo?SlJaentru  ce^  ce  nu  °  a'e  'nca  e  Şi  ea  °  lege>  pentru  cel  ce  o  are,  e  mai  presus 
de  orice  Tege.  E  desăvîrşirea  sau  depăşirea  tuturor  legilor,  sau  poruncilor 
dumnezeieşti. 

voieşti  să  semeni  în  cei  săraci,  seamănă  din  ale  tale;  iar  de 
voieşti  să  semeni  din  ale  altora,  cunoaşte  că  ceea  ce 
semeni  e  mai  amar  ca  neghina».  Iar  eu  zic  că,  dacă  cel 
milostiv  nu  se  ridică  mai  presus  de  dreptatea  sa,  nu  e 
milostiv.  Aceasta  înseamnă  că  el  nu  trebuie  numai  să 
miluiască  pe  oameni  din  ale  sale,  ci  şi  să  rabde  cu  bucurie 
nedreptatea  de  la  ceilalţi,  chiar  dacă  i-a  miluit.  Căci  cînd 
va  birui  dreptatea  prin  milă,  atunci  se  va  încununa  nu  cu 
cununile  drepţilor  din  lege,  ci  cu  cele  ale  celor  desăvîrşiţi 
din  Evanghelie.  Pentru  că  a  da  cineva  săracilor  din  ale  sale 
şi  a  îmbrăca  pe  cel  gol  şi  a  iubi  pe  aproapele  ca  pe  sine 
însuşi,  şi  a  nu  nedreptăţi,  nici  a  minţi,  le-a  poruncit  şi  legea 
veche.  Dar  desăvîrşirea  iconomiei  Evangheliei  porunceşte 
aşa:  «Celui  ce  ia  ale  tale,  nu  i  Ie  cere  înapoi  şi  tot  celui  ce 
cere,  dă-i».  Ba  trebuie  răbdată  cu  bucurie  nu  numai 
nedreptatea  în  privinţa  lucrurilor  şi  a  celorlalte  din  afară,  ci 
şi  a-şi  pune  sufletul  însuşi,  pentru  fratele.  Căci  acesta  este 
cel  ce  miluieşte  pe  fratele  său  şi  nu  cel  ce-1  miluieşte  numai 
dîndu-i  ceva.  A-dică  miluieşte  cu  adevărat  cel  care,  auzind 
sau  văzînd  că  ceva  întristează  pe  fratele,  arde  cu  inima.  La 
fel,  cel  ce  e  lovit  de  fratele  său  şi  nu-i  răspunde  la  fel,  fără 
să  se  ruşineze  din  pricina  aceasta,  nici  nu  se  supără  în 
inima  lui  nh. 

Cinsteşte  lucrarea  privegherii,  ca  să  afli  apropiin-du-se 
mîngîierea  de  sufletul  tău.  Stăruie  citind  în  linişte,  ca 
mintea  ta  să  fie  călăuzită  pururea  spre  cele  minunate  ale 
lui  Dumnezeu.  Iubeşte  sărăcia  întru  răbdare,  ca  mintea  ta 
să  se  adune  din  împrăştiere.  Urăşte  răspîndirea,  ca  să 
păzeşti  gîndurile  tale  netulburate.  Strînge-te  pe  tine  din 
cele  multe  şi  îngrijeşte-te  numai  de  sufletul  tău,  ca  să-1 
mîntuieşti,  din  risipirea  lui,  în  cea  mai  adîncă  pace.  Iubeşte 
neprihănirea,  ca  să  nu  fii  ruşinat  în  vremea  rugăciunii 
înaintea  lui  Dumnezeu  m.  Dobîndeşte  curăţia  în  faptele 

112  b.  Nu  are  milă  de  semenul  său  cel  ce-i  dă  ceva  din  cele  din  afară  ale  sale,  ci 
cel  ce-i  dă  sufletul  său,  dragostea  sa.  Acesta  îl  mîngîie  cu  adevărat  pe  acela  şi 
lecuieşte  suferinţa  lui,  pricinuită  de  conştiinţa  singurătăţii. 

113.  Cel  ce  nu  şi-a  păzit  fecioria  e  tulburat  adeseori  în  vremea  rugăciunii  de 
amintirea  păcatelor  sale  şi  ruşinat  înaintea  lui  Dumnezeu. 

114.  De  împlineşti  nevoinţele  tale  fără  gîndul  actual  la  Dumnezeu,  e  ca  şi  cînd 
ar  lucra  un  automat.  Tu  nu  înaintezi  atunci  sufleteşte.  Drumul  făcut  numai  pe 
dinafară  e  ca  şi  cînd  nu  l-ai  face. 

115.  Libertatea  nu  e  decît  acolo  unde  e  libertate  de  apăsarea  produsă  de 
aplecarea  spre  plăceri,  spre  trebuinţe  egoiste,  acolo  unde  e  libertatea  chiar  de  sine 
însuşi. 

tale,  ca  să  strălucească  sufletul  tău  în  rugăciunea  ta  şi  să  se 
aprindă  la  amintirea  morţii  bucuria  în  cugetul  tău.  Păzeşte  - 
te  de  cele  mici,  ca  să  nu  cazi  în  cele  mari.  Să  nu  oboseşti 
în  lucrarea  ta,  ca  să  nu  te  ruşinezi  cînd  te  afli  în  mijlocul 
soţilor  tăi.  Să  nu  te  afli  fără  merinde,  ca  nu  cumva  să  te 
lase  singur  la  mijlocul  drumului.  împlineşte  întru 
cunoştinţă  lucrurile  tale,  ca  să  nu  pierzi  tot  drumul114. 
Dobîndeşte  libertatea  în  vieţuirea  ta,  ca  să  te  eliberezi  de 
frămîntare115.  Să  nu  legi  libertatea  ta  prin  pricini  de 
desfătare,  ca  să  nu  te  faci  robul  robilor.  Iubeşte 

hainele  sărăcăcioase,  ca  să  dispreţuieşti  gîndurile  ce  se 
ivesc  în  tine,  adică  mîndria  inimii.  Căci  cel  ce  iubeşte  luxul 
nu  poate  dobîndi  gînduri  smerite.  Pentru  că  inima  se 
întipăreşte  înăuntru  de  chipul  înfăţişării  din  afară. 

Care  iubitor  de  flecăreală  poate  dobîndi  o  cugetare 
curată  iubind  flecăreala  ?  Care  vînător  de  slavă  de  la 
oameni  poate  dobîndi  gînduri  smerite  ?  Sau  care  des-frînat 
şi  cu  sufletul  revărsat  în  simţuri  poate  să  se  facă  curat  în 
cugetare  şi  smerit  cu  inima  ?  Cînd  mintea  e  atrasă  de 
simţuri,  se  hrăneşte  cu  hrana  dobitoacelor.  Iar  cînd 
simţurile  sînt  atrase  de  minte,  se  împărtăşesc  de  hrana 
îngerilor116. 

Smeritei  cugetări  îi  urmează  înfrînarea  şi  adunarea  în 
sine  (retragerea).  Iar  slava  deşartă  e  slujitoarea  curviei  şi 
fapta  mîndriei.  Smerita  cugetare,  prin  înfrînarea  ei 
neîncetată,  ajunge  la  Vedere  (contemplaţie)  şi  împodobeşte 
şi  sufletul  cu  neprihănirea.  Iar  slava  deşartă,  din  pricina 
tulburării  neîncetate  şi  a  amestecării  gîndurilor,  adună 
vistierii  murdare  din  întîlnirea  cu  lucrurile  şi  spurcă  inima. 
Şi  ea  însăşi  priveşte  firea  lucrurilor  cu  o  privire  neînfrînată 
şi  împinge  mintea  în  năluciri  urîte.  Smerita  cugetare  însă 
se  înfrî-nează  prin  privirea  duhovnicească  şi  mişcă  pe  cel 
ce  a  dobîndit-o  spre  preamărirea  lui  Dumnezeu. 

Să  nu  asemeni  pe  cei  ce  fac  semne  şi  lucruri  neobiş- 
nuite şi  puteri  în  lume,  cu  cei  ce  se  liniştesc  întru  cu- 
noştinţă. Iubeşte  nelucrarea  liniştii  mai  mult  decît  saturarea 
celor  f  lămînzi  în  lume  şi  decît  întoarcerea  multor  neamuri 


116.  Acesta  e  un  mod  al  transfigurării  trupului,  al  înduhovnicirii  sim- 
ţurilor. 

la»  închinarea  la  Dumnezeu.  Căci  mai  bine  îţi  este  să  te 
dezlegi  de  legătura  păcatului,  decît  să  eliberezi  rob  din 
robie.  Mai  bine  îţi  este  să  te  împaci  cu  sufletul  tău  prin 
unirea  într-un  gînd  a  treimii  din  tine,  adică  a  trupului,  a 
sufletului  şi  a  duhului,  decît  să  împaci  prin  învăţătura  ta  pe 
cei  despărţiţi.  Căci  Grigorie  zice  că  bine  este  a  teologhisi 
pentru  Dumnezeu,  dar  mai  bine  decît  aceasta  este  a  te 
curaţi  pe  tine  lui  Dumnezeu  117.  Mai  bine  îţi  este  să  fii 
zăbavnic  la  limbă  decît  cunoscător  şi  iscusit  în  a  revărsa  cu 
ascuţimea  min  ţii  învăţătura  ca  pe  un  rîu.  Mai  de  folos  îţi 
este  să  te  îngrijeşti  să  învii  din  patimi  sufletul  tău  căzut, 
prin  mişcarea  gîndurilor  tale  în  cele  dumnezeieşti,  decît  să 
învii  pe  cei  morţi. 

Mulţi  au  săvîrşit  puteri,  au  înviat  morţi,  s-au  trudit  să 
întoarcă  pe  cei  rătăciţi  şi  au  făcut  lucruri  mari,  şi  mulţi  au 
fost  călăuziţi  prin  mîinile  (alt  ms.:  buzele  n.tr.)  lor  spre 
cunoştinţa  lui  Dumnezeu.  Iar  după  acestea,  ei  care  au 
înviat  pe  alţii  au  căzut  în  patimi  întinate  şi  spurcate  şi  s-au 
omorît  pe  ei  înşişi  şi  s-au  făcut  sminteală  multora  prin 
faptele  lor  văzute.  Pentru  că  erau  încă  bolnavi  cu  sufletul  şi 
nu  s-au  îngrijit  de  sănătatea  sufletelor  lor,  ci  s-au  predat  pe 
ei  înşişi  mării  lumii  acesteia  pentru  a  tămădui  sufletele 
altora,  ei  înşişi  fiind  încă  bolnavi,  şi  şi-au  pierdut  sufletele 
lor  din  nădejdea  în  Dumnezeu,  precum  am  spus.  Căci  slă- 
biciunea simţurilor  lor  nu  se  putea  întîlni  cu  flacăra 
lucrurilor,  care  obişnuieşte  să  slăbească  tăria  patimilor  şi 
să  li  se  împotrivească.  Pentru  că  trebuiau  încă,  de  pildă,  să 
se  păzească  ca  să  nu  vadă  nicidecum  femei,  să  nu  se 
odihnească,  să  nu  dobîndească  arginţi  şi  lucruri  şi  să  nu 
stăpînească  peste  alţii  şi  să  nu  se  înalţe  peste  ei. 

Mai  bine  este  să  fii  bănuit  de  prostie,  ca  neputînd  să  te 
împotriveşti  în  cuvînt  din  puţinătatea  învăţăturii  tale,  decît 
să  fii  socotit  între  cei  înţelepţi  pentru  cutezanţa  ta 
neobrăzată.  Fii  sărac  de  dragul  smereniei  şi  nu  bogat,  ca  să 
fii  neobrăzat.  Vădeşte  cu  tăria  virtuţilor  tale  pe  cei  ce 
dogmatizează  împotriva  ta,  decît  prin 

117.  Propriu-zis,  pe  Dumnezeu  îl  cunoaşte  în  sine,  prin  experienţa  lucrării  Lui, 
cel  curăţit  de  gîndurile  lumeşti,  care  îi  îngustează  mintea  şi  îi  fură  pacea. 

păruta  putere  de  convingere  a  cuvintelor  tale.  închide  gura 
şi  adu  la  tăcere  obrăznicia  celor  neascultători  cu  blîndeţea 
şi  cu  pacea  buzelor.  Fă  de  ruşine  pe  cei  des-frînaţi,  prin 
buna  cuviinţă  a  vieţuirii  tale  şi  pe  cei  neruşinaţi  cu 
simţurile,  prin  înfrînarea  privirilor  tale. 

Socoteşte-te  străin  în  toate  zilele  vieţii  tale,  oriunde 
ajungi,  ca  să  te  poţi  izbăvi  de  vătămarea  ce  se  naşte  din 
cutezanţă.  Socoteşte-te  în  toată  vremea  ca  neştiind  nimic, 
ca  să  scapi  de  defăimarea  ce-ţi  vine  din  bănuiala  altora  că 
voieşti  să  susţii  altă  părere.  Stăruie  binecu-vîntînd 
totdeauna  cu  gura  şi  nu  vei  fi  ocărit.  Căci  ocara  naşte  ocară 
şi  binecuvîntarea,.binecuvîntare.  Socoteşte-te  pe  tine,  în 
tot  locul,  lipsit  de  învăţătură,  şi  vei  fi  aflat  înţelept  în  toată 
viaţa  ta.  Nu  învăţa  pe  cineva  ceea  ce  n-ai  înţeles  şi 
înfăptuit  încă  tu  însuţi,  ca  să  nu  fii  ruşinat  şi  să  se 
descopere,  prin  asemănare  cu  purtarea  ta,  minciuna  ta.  Iar 
de  spui  cuiva  ceva  din  cele  ce  trebuie  spuse,  vorbeşte  ca 
cel  ce  voieşte  să  înveţe  el  însuşi  şi  nu  cu  autoritate  şi  cu 
îndrăzneală.  Şi  ia-o  înainte,  jude-cîndu-te  pe  tine  şi  arătînd 
că  eşti  mai  prejos  decît  celălalt,  ca  să  arăţi  celor  ce  ascultă 
chipul  smereniei  şi  să-i  biruieşti  făcîndu-i  să  asculte 
cuvintele  tale  şi  să  pornească  spre  lucrare;  şi  aşa  te  vei  face 
cinstit  în  ochii  lor.  Iar  de  poţi,  grăieşte  aceste  lucruri  cu 
lacrimi,  ca  să  te  foloseşti  şi  pe  tine  şi  pe  cei  ce  te  ascultă  şi 
harul  lui  Dumnezeu  să  fie  cu  tine. 

De  ai  primit  harul  lui  Dumnezeu  şi  te-ai  învrednicit  să 
te  desfâtezi  cu  contemplarea  judecăţilor  lui  Dumnezeu  şi  a 
făpturilor  văzute,  care  e  cea  dintîi  treaptă  a  cunoştinţei, 
pregăteşte-te  şi  te  înarmează  faţă  de  duhul  hulei.  Fără  arme 
să  nu  stai  în  pămîntul  acesta,  ca  să  nu  fii  omorît  degrabă  de 
către  cei  ce-ţi  întind  curse  şi  te  amăgesc.  Iar  drept  arme  să- 
ţi  fie  lacrimile  şi  postul  desăvîrşit.  Şi  păzeşte-te  să  nu 
citeşti  dogmele  ereticilor.  Căci  aceasta  înarmează  cel  mai 
mult  împotriva  ta  duhul  hulei.  Iar  cînd  ţi-ai  umplut 
pîntecele,  să  nu  te  apuci  să  cercetezi  fără  ruşine  lucrurile  şi 
învăţăturile  dumnezeieşti,  ca  să  nu  te  căieşti.  Ia  aminte  ce- 
ţi  spun  :  în  pîntecele  plin  nu  e  cunoştinţa  lui  Dumnezeu. 

Citeşte  continuu  şi  cu  nesaţ  din  cărţile  învăţătorilor  despre 
purtarea  de  grijă  a  lui  Dumnezeu.  Pentru  că  acestea 
călăuzesc  mintea,  ca  să  vadă  rînduiala  făpturilor  lui 
Dumnezeu  şi  a  lucrurilor  Lui  şi  o  împuternicesc  prin  ele  şi 
o  pregătesc  să  dobîndească  înţelesuri  luminoase  din 
subţirimea  lor  şi  o  fac  să  călătorească  cu  curăţie  spre 
înţelegerea  făpturilor  lui  Dumnezeu.  Citeşte  şi  din 
Evangheliile  cele  dăruite  de  Dumnezeu,  spre  cunoaşterea 
întregii  lumi,  ca  să  iei  merinde  din  puterea  proniei  Lui, 
arătată  în  fiecare  generaţie  şi  mintea  ta  să  se  scufunde  în 
cele  minunate  ale  lui  Dumnezeu  .  O  astfel  de  citire  ajută 
sufletului  tău.  Dar  citirea  ta  să  o  faci  liniştit  din  partea 
tuturor  şi  în  vremea  ei  să  fii  liber  de  multa  grijă  pentru  trup 
şi  de  tulburarea  din  partea  lucrurilor,  ca  să  te  împărtăşeşti 
în  sufletul  tău  de  cea  mai  dulce  gustare  a  celor 
dumnezeieşti,  prin  dulcea  înţelegere  cea  mai  presus  de 
toată  simţirea  şi  să  le  simtă  sufletul  în  îndeletnicirea  lui  cu 

1  1  Q  ' 

ele  .  Să  nu-ţi  fie  cuvintele  celor  cercaţi,  ca  ale  celor  ce 
falsifică  şi  vînd  cuvintele  dumnezeieşti,  ca  să  nu  rămîi  în 
întuneric  pînă  la  sfîrşitul  vieţii  tale  şi  să  te  lipseşti  de 
folosul  lor  şi  să  fii  tulburat  şi  lipsit  de  limpezime  în 
vremea  războiului  şi  să  cazi  în  groapa  cu  chip  de  bunătate. 
Şi  să  ai  acest  semn  al  lucrurilor  în  care  voieşti  să  intri, 
ca  să  nu  ieşi  din  locul  acela:   Cînd  începe  harul  să-ţi 

118.  Din  Scripturi  învăţăm  să  cunoaştem  şi  lumea,  pentru  că  acelaşi  Dumnezeu 
a  făcut-o  şi  pe  ea,  şi  Dumnezeu  ne  învaţă  prin  Revelaţia  supranaturală  cum  să  ne 
mîntuim  în  ea,  cum  să  o  vedem  ca  un  transparent  al  lui  Dumnezeu  şi  ca  un  cuvînt  al 
Lui.  Totuşi,  dacă  sîntem  preocupaţi  de  grija  lumii  şi  a  lucrurilor  din  ea  ca  de  ultima 
realitate,  ea  ne  împiedică  să  ne  mîntuim.  Revelaţia  supranaturală  ne  înfăţişează 
lumea  ca  un  astfel  de  transparent,  de  cuvînt,  de  dar  al  lui  Dumnezeu  şi  de  drum  spre 
El. 

1 19.  Realitatea  lui  Dumnezeu  e  gustată,  simţită  şi  în  acelaşi  timp  înţeleasă.  Aşa 
va  spune  şi  sfîntul  Simeon,  Noul  Teolog.  Dar  aceasta  este  o  altă  înţelegere  decît  cea 
pur  intelectuală,  de  la  distanţă. 

deschidă  ochii  pentru  a  simţi  cu  adevărat  vederea 
lucrurilor,  îndată  încep  ochii  tăi  să  verse  şiroaie  de  lacrimi, 
încît  de  multe  ori  îţi  spală  şi  obrajii  tăi  cu  mulţimea  lor. 
Atunci  războiul  simţurilor  se  linişteşte  şi  inima  se  adună 

înăuntru120.  De  te  învaţă  cineva  cele  împotriva  acestora,  să 
nu-i  crezi.  Căci  fără  lacrimi  să  nu  cauţi  alt  semn  mai  vădit 
al  trupului.  Dar  cînd  mintea  se  va  înălţa  de  la  făpturi, 
atunci  va  ieşi  şi  trupul  din  lacrimi  şi  din  orice  mişcare  şi 
lucrare  a  simţurilor. 

«Cînd  afli  miere,  mănîncă  cu  măsură  din  ea,  ca  nu 
cumva,  săturîndu-te,  să  o  verşi»  (Pilde,  25,  16).  Firea 
sufletului  e  un  lucru  sprinten  şi  uşor.  Uneori  sărind, 
doreşte  să  urce  deasupra  lui  şi  să  afle  cele  mai  presus  de 
firea  lui.  Şi  de  multe  ori  pricepe  ceva  din  citirea 
Scripturilor  şi  din  contemplarea  (înţelegerea,  vederea) 
lucrurilor.  Dar  cînd  i  se  îngăduie  să  se  asemene  cu  cele 
pricepute  de  el,  se  găseşte  mai  prejos,  după  măsura 
iconomiei  lui121,  înţelegînd  la  ce  lucruri  a  intrat  cunoştinţa 
lui.  De  aceea  gîndurile  lui  se  umplu  de  frică  şi  de  cutremur 
şi  se  grăbeşte  să  se  întoarcă  iarăşi,  din  frică,  la  starea  lui 
coborîtă,  socotind  că  a  îndrăznit  să  se  ridice  la  lucruri  mai 
presus  de  înţelegerea  lui.  Căci  de  frica  acestor  lucruri  se 
iveşte  în  el  o  temere  şi  dreapta  socoteală  (discernămîntul) 
îndeamnă  mintea  lui  să  îmbrăţişeze  tăcerea  şi  să  nu  se  lase 
ispitit  de  îndrăzneală,  ca  să  nu  se  piardă  şi  să  nu  caute  cele 
mai  presus  de  el,  să  nu  cerceteze  cele  ce  sînt  mai  înalte  ca 
el. 

Cînd  deci  ţi  se  va  da  putere  să  înţelegi,  înţelege;  dar  să 

120.  Cînd  simţirea  duhovnicească  e  foarte  puternică  prin  vederea  realităţilor 
dumnezeieşti,  simţurile  trupeşti  se  liniştesc,  pentru  că  sînt  copleşite  de  ea. 

121.  Spunînd  «măsura  iconomiei»,  înţelegem  măsura  puterii  sufletului, 
înţelesul  este  acesta:  cînd  sufletul,  cu  îngăduinţa  Iui  Dumnezeu,  aflînd  ceva  din  cele 
mai  presus  de  fire,  o  compară  cu  cele  necunoscute,  gîndind  lâ"  cele  în  care  a 
străbătut  şi  la  a  căror  cunoştinţă  a  ajuns,  află  măsura  lui  atît  de  inferioară  şi  de  mică 
faţă  de  acelea,  încît,  cuprins  de  frică  şi  de  cutremur,  se  grăbeşte  să  se  întoarcă  iarăşi 
la  starea  sa  de  jos,  adică  la  gîndul  că  nu  trebuie  să  cerceteze  cele  mai  presus  de  el. 

nu  te  prinzi  fără  ruşine  de  taine,  ci  închină-te  şi 
preamăreşte  pe  Dumnezeu  şi  mulţumeşte-I  în  tăcere.  Căci 
precum  nu  e  bine  a  mînca  multă  miere,  tot  aşa  nici  a  iscodi 
prea  mult  cuvintele  dumnezeieşti,  ca  nu  cumva,  vrînd  să 

privim  lucrurile  mai  mari  pînă  nu  le  înţelegem  încă,  să 
slăbească  puterea  văzătoare  şi  să  se  vatăme,  din  pricina 
asprimii  drumului  spre  ele.  Pentru  că  uneori,  în  loc  de 
adevăr,  se  văd  năluci.  Şi  cînd  mintea  se  oboseşte  de 
căutare,  uită  de  întunericul  în  care  se  află.  Bine  a  zis  deci 
înţeleptul  Solomon  că  «precum  e  o  cetate  fără  ziduri,  aşa  e 
omul  fără  răbdare»  (Pilde,  25,  28).  Curăţeşte  deci,  omule, 
sufletul  tău,  şi  alungă  de  la  tine  grija  lucrurilor  ce  se  află  în 
afară  de  firea  ta  şi  atîrnă  în  faţa  înţelesurilor  şi  mişcărilor 
înţelegătoare  perdeaua  neprihănirii  şi  a  smereniei  şi  prin 
ele  vei  afla  pe  Cel  ce  este  în  lăuntrul  firii  tale.  Căci  tainele 
se  descoperă  celor  smeriţi  cu  cugetul     . 

De  voieşti  să  dai  sufletul  tău  lucrării  rugăciunii,  care 
curăţeşte  mintea123,  şi  stăruirii  în  privegherea  de  noapte,  ca 
să  dobîndeşti  o  cugetare  luminoasă,  depăr-tează-te  de 
vederea  lumii  şi  taie  întîlnirile;  şi  să  nu-ţi  faci  obiceiul  să 
primeşti  prieteni  în  chilia  ta,  nici  pe  motivul  bunătăţii,  ci 
numai  pe  cei  de  un  fel,  de  o  cugetare  şi  de  o  înţelegere 
tainică  cu  tine.  Teme-te  de  tăvă-lirea  în  convorbiri 
sufleteşti  ,  care  obişnuiesc  să  se  stîrnească  fără  voie.  Şi 
după  ce  ai  tăiat,  ai  desfăcut  şi  ai  încetat  cu  desăvîrşire 
convorbirea  din  afară,  uneşte  cu  rugăciunea  ta  milostenia 
şi  sufletul  tău  va  vedea  lumina  adevărului.  Căci  pe  cît  se 
linişteşte  inima  de  lucrurile  din  afară,  pe  atîta  poate  mintea 
să  primească,  prin  priceperea  înţelesurilor,  conţinutul 
lucrărilor  dumnezeieşti  şi  răpirea  de  către  ele.  Căci  e 

122.  Smerenia  e  pătrundere  în  cele  lăuntrice,  nearătoase.  Şi  acolo  e  Dumnezeu. 

123.  Rugăciunea    adevărată    curăţeşte    mintea'de    orice    gînd,    deosebit    de 
(Dumnezeu. 

124.  Cele  sufleteşti  sînt  mai  prejos  de  cele  duhovniceşti.  Sînt  cele  pur  omeneşti, 
nestrăbătute  de  Duhul  dumnezeiesc,  neocupate  cu  Dumnezeu. 

obiceiul  sufletului  să  schimbe  o  întîlnire  cu  alta,  dacă  ne 

ioc 

străduim  să  arătăm  puţină  grijă  .  îndeletniceşte-te  cu 
citirea  Scripturilor,  care-ţi  arată  calea  contemplării 
(înţelegerii)  subţiri,  şi  cu  vieţile  sfinţilor,  chiar  dacă  nu 
simţi  de  la  început  dulceaţa  lor,  din  pricina  apropierii 
lucrurilor  care  aduc  întuneric.  Aceasta  pentru  ca  să 
schimbi  o  întîlnire  cu  alta126. 

Şi  cînd  te  ridici  la  rugăciunea  şi  la  pravila  ta,  în  locul 
cugetării  la  cele  ale  lumii,  pe  care  ai  văzut-o  şi  ai  auzit-o, 
te  vei  afla  cugetînd  la  dumnezeieştile  Scripturi  pe  care  le- 
ai  citit.  Şi  prin  aceasta,  uiţi  amintirea  celor  .  dinţii.  Şi  aşa 
vine  mintea  ta  la  curăţie.  Şi  aceasta  este  ceea  ce  s-a  scris 
,  că  sufletul  e  ajutat  de  citire  cînd  stă  la  rugăciune.  Şi 
iarăşi,  rugăciunea  aduce  lumină  în  citire128.  Şi  aceasta 
iarăşi,  în  locul  amestecării  cu  cele  lumeşti,  aduce  conţinut 
felurilor  rugăciunii,  încît  din  citire  se  luminează  sufletul  în 
rugăciune,  ca  să  se  roage  totdeauna  fără  preget  şi  în  chip 
netulburat. 

Urît  lucru  este  ca  cei  îndrăgostiţi  de  trup  şi  de  pîn-tece 
să  vorbească  despre  lucrurile  duhovniceşti;  e  aşa  cum 
desfrînata»ar  vorbi  despre  feciorie.  Cînd  trupul  este  tare 
bolnav,  respinge  mîncările  grase  şi  se  îngre-ţoşează  de  ele; 
la  fel  mintea  ocupată  cu  lucrurile  lumeşti  nu  poate  să  se 
apropie  de  cercetarea  celor  dumnezeieşti.  Focul  nu  se 
aprinde  în  lemnele  ude  şi  căldura  dumnezeiască  nu  se 
aprinde  în  inima  iubitoare  de  tihnă.  Desfrînata  nu  stăruie 
în  iubirea  faţă  de  un  singur  bărbat  şi  sufletul  legat  de  multe 
lucruri  nu  rămîne  în  învăţăturile  dumnezeieşti.  Precum  cel 

125. Dacă  iei  sufletului  ocuparea  cu  cele  sufleteşti,  întrucît  trebuie  să  se  ocupe 
cu  ceva,  se  va  ocupa  cu  cele  duhovniceşti. 

126. E  vorba  de  schimbarea  întîlnirii  cu  lucrurile,  cu  întîlnirea  cu  realitatea 
dumnezeiască,  sau  de  privirea  lucrurilor  în  Dumnezeu,  prin  contemplarea  raţiunilor 
lor  dumnezeieşti. 

"127.  în  scrierile  dumnezeieştilor  părinţi. 

1A8,  In  rugăciune  te  întîlneşti  cu  Dumnezeu,  Care  însuşi  luminează  cele 
descoperite  de  El.  Apoi  rugăciunea  depărtează  alte  gînduri,  încît  te  poţi  concentra  în 
înţelesurile  celor  citite. 

ce  nu  vede  cu  ochii  lui  soarele  nu  poate  descrie  cuiva 
lumina  numai  din  auz,  nici  nu  simte  lumina  lui,  tot  aşa, 
nici  cel  ce  n-a  gustat  cu  sufletul  lui,  din  dulceaţa  lucrurilor 
duhovniceşti. 

De  ai  ceva  mai  mult  decît  cere  trebuinţa  zilei,  împarte 
săracilor  şi  vino  şi  adu  cu  îndrăzneală  rugăciunile  tale. 
Adică  vorbeşte  cu  Dumnezeu  ca  fiul  cu  tatăl  129.  Nimic  nu 

129.  Inima  legată  prin  zgircenie  de  lucruri  nu  se  poate  întîlni  cu  Dum- 
nezeu. Numai  cel  ce  şi-a  deschis  inima  altuia  şi-o  poate  deschide  şi  lui 
Dumnezeu. 

130.  Sărăcia  de  bunăvoie  e  dezlegarea  de  orice  gînd  referitor  la  lucrurile  care 
îngustează.  Mintea  se  poate  aduna  atunci  în  Dumnezeu  cel  nesfîrşit,  revenind  ea 
însăşi  la  starea  ei  indefinită. 

131.  Dînd  cu  faţă  veselă,  arăţi  că  nu-ţi  pare  rău  că  dai,  că  nu  eşti  legat  de 
lucruri,  ci  te  lărgeşti  în  comuniune  cu  persoana  altuia. 

poate  apropia  aşa  de  mult  inima  de  Dumnezeu,  ca 
milostenia.  Şi  nimic  nu  sădeşte  atîta  pace  în  minte,  ca 
sărăcia  de  bunăvoie  13°.  Mai  bine  este  să  fii  numit  de  cei 
mulţi  prost,  din  pricina  simplităţii,  şi  nu  înţelept  şi 
desăvîrşit  cu  mintea,  din  pricina  slavei.  Dacă  cineva, 
aflîndu-se  călare  pe  cal,  întinde  mîna.  spre  tine  ca  să 
primească  milostenie,  nu-1  respinge.  Căci  cu  siguranţă  în 
acel  timp  este  lipsit,  ca  unul  dintre  săraci.  Iar  cînd  dai,  dă 
cu  inimă  largă  şi  cu  faţă  veselă131;  şi  dă  mai  mult  decît 
cere.  -«Trimite,  zice,  plinea  ta  spre  faţa  săracului  şi  nu 
după  multă  vreme  vei  afla  răsplată»  (Pilde,  11,  1).  Să  nu 
deosebeşti  pe  bogat  de  sărac  şi  nu  căuta  să  faci  deosebire 
între  cel  vrednic  şi  cel  nevrednic,  ci  să-ţi  fie  ţie  toţi 
oamenii  deopotrivă  de  buni.  Căci  în  felul  acesta  vei  putea 
atrage  la  bine  şi  pe  cei  nevrednici.  Pentru  că  repede  e  atras 
sufletul,  de  la  cele  trupeşti,  la  frica  lui  Dumnezeu.  Iar 
Domnul  a  stat  la  masă  cu  vameşii  şi  cu  desfrînatele  şi  nu  i- 
a  deosebit  pe  cei  nevrednici,  pentru  ca  în  felul  acesta  să 
atragă  pe  toţi  la  frica  lui  Dumnezeu;  şi  prin  cele  trupeşti, 
să-i  apropie  de  cele  duhovniceşti.  Pentru  aceasta,  să  soco- 
teşti pe  toţi  oamenii  egali  în  bine  şi  în  cinste,  chiar  de  ar  fi 
vreunul  iudeu,  sau  necredincios,  sau  ucigaş,  mai  ales 
pentru  că  e  fratele  tău  şi  din  firea  ta,  şi  a  fost  rătăcit,  fără 
ştiinţă,  de  la  adevăr. 

Iar  cînd  faci  binele,  nu  aştepta  de  pe  urma  lui  răsplată 
şi  pentru  amîndouă  aceste  lucruri132  vei  fi  răsplătit  de 
Dumnezeu.  Iar  de: ţi  va  fi  cu  putinţă,  nu  face  binele  nici 
măcar  pentru  răsplata  viitoare.  De  pui  sufletului  tău  legea 
sărăciei  şi  prin  harul  lui  Dumnezeu  te-ai  eliberat  de  griji  şi 
te  ridici  în  sărăcia  ta  mai  presus  de  lume133,  ia  seama  ca  nu 
cumva  pentru  iubirea  de  săraci  să  iubeşti  avuţia  ca  să  faci, 
chipurile,  milostenie,  şi  să  arunci  sufletul  tău  în  tulburarea 
de  a  lua  de  la  cineva  şi  de  a  da  altuia.  Prin  aceasta  vei 
pierde  cinstea  ta  ,  supunîndu-te  trebuinţei  de  a  cere  de  la 
oameni  şi  vei  cădea  din  libertatea  şi  din  înălţimea  cugetării 
tale  în  grijile  vieţii.  Pentru  că  treapta  ta  e  mai  înaltă  decît 

treapta  celor  ce  fac  milostenie.  Te  rog  să  nu  te  supui 
acestor  griji.  Milostenia  este  asemenea  hranei  pruncilor. 
Iar  liniştea  e  vîrful  desăvîrşirii.  De  ai  avuţii,  ri-sipeşte-le 
dintr-odată.  Iar  de  nu  ai,  să  nu  cauţi  să  ai.  Curăţeşte  chilia 
de  lucruri  de  desfătare  şi  de  cele  de  prisos.  Pentru  că 
aceasta  te  duce  fără  să  vrei  la  înfrî-nare.  Căci  puţinătatea 
lucrurilor  învaţă  pe  om  înfrî-narea.  Cînd  însă  avem 
acoperire  din  partea  lucrurilor,  nu  ne  putem  stăpîni. 

Cei  ce  au  biruit  în  războiul  din  afară  cîştigă  îndrăzneală 
faţă  de  frica  dinăuntru  şi  nu  mai  sînt  stăpîniţi  de  nici  o  silă. 

132.  Pentru  că  dai  şi  pentru  că  nu  aştepţi  răsplată. 

133.  Un  paradox  :  cel  ce  de  bună  voie  nu  mai  are  nimic  nu  mai  e  robul  lumii,  ci 
e  mai  presus  de  ea. 

134.  Nu  e  vorba  de  cinstea  cea  lumească,  ci  de  înălţimea  virtuţii,  de  treapta 
desăvîrşirii,  la  care  s-au  ridicat  cei  ce  petrec  în  sărăcie  şi  linişte,  eliberaţi  de 
îngustarea  pe  măsura  lucrurilor.  Căci  zice  mai  jos  :  «pentru  că  treapta  ta  e  mai  înaltă 
ca  treapta  milosteniei».  Căci  şi  apostolii  au  preferat  propovăduirea  cuvîntului,  slujirii 
la  mese...  Aşa,  şi  acest  părinte  pune  mai  sus  sărăcia  şi  liniştea  decît  fapta  de  a  lua  de 
la  unul  şi  de  a  da  la  altul,  deşi  şi  aceasta  e  o  faptă  vrednică  de  respect  şi  plăcută  lui 
Dumnezeu. 

Şi  nu  se  clatină  nici  în  războiul  din  fata  lor,  nici  în  cel  din 
spate  .  Iar  războiul  din  afară  numesc  pe  cel  stîrnit  de 
simţuri  şi  de  lene  împotriva  sufletului,  ca  de  pildă  pornirea 
de-a  da  şi  de-a  primi  prin  auz  şi  prin  limbă136.  Acestea 
fiind  aduse  în  suflet,  sădesc  în  el  o  orbire  şi  din  pricina 
tulburării  din  afară  sufletul  nu  poate  lua  aminte  la  sine  în 
războiul  ascuns,  stîrnit  împotriva  lui,  şi  deci  nici  birui  prin 
linişte  pe  cei  ce-1  stîrnesc  înăuntru.  Dar  cînd  cineva 
închide  porţile  cetăţii,  adică  simţurile,  el  luptă  înăuntru  şi 
nu  are  teamă  de  cei  ce  uneltesc  din  afara  cetăţii. 

Fericit  este  cel  ce  cunoaşte  acestea  şi  rămîne  întru 
linişte  şi  nu  e  tulburat  de  mulţimea  faptelor  lui,  ci  toate 
faptele  trupeşti  le  preface  în  osteneala  rugăciunii  137  şi 
crede  că  atît  cît  lucrează  cu  Dumnezeu  îşi  are  toată  grija 
pusă  în  seama  Lui  ziua  şi  noaptea.  Căci  acestuia  nu-i  va 
lipsi  ceva  nici  din  cele  ale  trebuinţei  neapărate,  dat  fiind  că 
pentru  El  se  înfrînează  de  la  ceea  ce  e  de  prisos  şi  de  la 
lucruri.  Dar  dacă  cineva  nu  poate  stărui  întru  linişte  fără  un 
lucru  de  mînă,  să  lucreze,  folosindu-se  de  lucru  ca  de  un 
ajutor.  însă  să  nu  lucreze  prea  mult  de  dragul  cîştigului. 
Aceasta  s-a  rînduit  celor  mai  slabi.  Iar  celor  desăvîrşiţi, 
aceasta  e  spre  tulburare.  Căci  părinţii  au  rînduit  celor 
săraci  şi  înclinaţi  spre  trîndăvie  să  lucreze,  dar  nu  oricui, 
ca  un  lucru  neapărat  de  trebuinţă. 

In   vremea   în   care    Dumnezeu    străpunge    inima   ta 

135.  «Ce  e  războiul  din  faţă  şi  cel  din  spate  ?  Cel  din  faţă  e  războiul  vădit  şi  plin 
de  îndrăzneală,  iar  cel  din  spate  e  cel  ascuns  şi  neobservat». 

136.  După  ce  a  vorbit  de  războiul  stîrnit  de  simţuri  în  general,  s-a  restrîns  apoi 
numai  la  auz  şi  la  grai.  Căci  numai  prin  acestea  dăm  şi  primim.  Prin  celelalte  simţuri 
numai  primim.  Mai  bine-zis  numai  prin  limbă  dăm,  dar  dăm  ca  reacţie  la  ceea  ce 
primim  prin  auz.  Deci  acestea  două  sînt  legate  în  chip  deosebit  între  ele. 

137.  Se  poate  înţelege  aceasta  nu  numai  despre  rugăciunea  neîncetată,  ci  şi 
despre  trebuinţa  de  a  uni  toate  faptele  cu  gîndul  la  Dumnezeu,  prefăcîndu-le  în 
rugăciune,  care  e  o  osteneală,  pentru  greutatea  ţinerii  gîndului  la  Dumnezeu.  Dar  cei 
desăvîrşiţi,  care  pot  să  ţină  neîncetat  gîndul  la  Dumnezeu,  nu  mai  trebuie  să  lucreze 
ca  să  fie  îndemnaţi  de  fapte  să  se  gindească  la  Dumnezeu. 


înăuntru,  predă-te  neîncetat  mătăniilor  şi  îngenuncherilor 
şi  să  nu  laşi  inima  ta  să  se  îngrijească  de  ceva,  ca  să  nu 
înceapă  dracii  să  te  înduplece  să  te  ocupi  şi  cu  altele. 
Făcînd  aşa,  vei  vedea  şi  te  vei  minuna  ce  se  naşte  în  tine 
din  acestea.  Nici  un  lucru  nu-i  mai  mare  şi  mai  ostenitor  şi 
mai  pizmuit  de  draci,  în  luptele  nevoinţei,  decît  a  se  arunca 
cineva  pe  sine  înaintea  crucii  lui  Hristos  şi  a  se  ruga  ziua  şi 
noaptea  şi  a-şi  lega  mîinile  la  spate138.  Voieşti  să  nu  ţi  se 
răcească  căldura  şi  să  nu  te  sărăceşti  de  lacrimi  ?  Ţine-te 
de  acestea  şi  fericit  vei  fi  dacă  te  vei  îngriji  ziua  şi  noaptea 
de  cele  spuse  ţie,  şi  nu  vei  căuta  altceva.  Atunci  îţi  va 
răsări   soarele   înăuntru    139   şi   dreptatea   ta  va   străluci 

degrabă  şi  vei  ajunge  ca  un  rai  înflorit  şi  ca  un  izvor  de  apă 
nesecată. 

Ia  seama  ce  bunătăţi  se  nasc  omului  din  luptă.  Adeseori 
el  se  află  aplecat  pe  genunchi  în  rugăciuni  şi  mîinile  lui  le 
are  întinse  spre  cer  şi  cu  faţa  stă  aţintit  spre  crucea  lui 
Hristos,  adunîndu-şi  toate  gîndurile  sale  spre  Dumnezeu, 
în  rugăciune.  Şi  deodată,  în  timp  ce  el  se  roagă  lui 
Dumnezeu  cu  lacrimi  şi  cu  străpungere,  se  mişcă  în  inima 
lui  un  izvor  din  care  se  răspîndeşte  desfătarea.  Şi 
mădularele  lui  se  înmoaie  şi  ochii  lui  se  învăluie  şi  faţa  lui 
se  apleacă  spre  pămînt,  iar  gîndurile  lui  se  schimbă,  încît 
nu  mai  poate  face  mătănii  din  pricina  unei  bucurii  ce  se 
împotriveşte  şi  care  se  mişcă  în  tot  trupul  lui  14°.  Ia  seama, 
omule,  la  cele  ce  le  citeşti.  Căci  de  nu  te  vei  nevoi,  nu  vei 
afla  aceasta.  Şi  de  nu  baţi  cu  căldură  şi  de  nu  stai  treaz  la 
poartă  neîncetat,  nu  vei  fi  ascultat. 

Cine,  auzind  acestea,  va  mai  dori  dreptatea  din  afară 

138.  Ca  să  nu  lucreze  ceva, 

139.  Dumnezeu  străluceşte  ca  soarele  în  lăuntrul  celor  ce  se  roagă 
continuu,  ţinîndu-le  privirea  aţintită  la  El.  De  aci  s-a  născut  poate  în- 
văţătura isihastă  despre  vederea  lumiriii  în  rugăciune. 

140.  Bucuria  înmoaie  de  fapt  trupul  şi- 1  încălzeşte. 

141 ,  decît  doar  cel  ce  nu  poate  răbda  liniştea  ?  Totuşi,  dacă 
cineva  nu  se  poate  nevoi  în  cea  din  urmă  (pentru  că  e  har 
al  lui  Dumnezeu  să  se  afle  omul  în  lăuntrul  porţii),  să  nu 
părăsească  cealaltă  cale,  ca  să  nu  se  facă  nepărtaş  de 
ambele  căi  ale  vieţii.  Pînă  ce  nu  va  muri  omul  din  afară 
faţă  de  toate  lucrurile  lumii,  nu  numai  faţă  de  păcat,  ci  şi 
faţă  de  orice  lucrare  trupească,  şi  la  fel  omul  dinăuntru  faţă 
de  toate  gîndurile  rele,  şi  pînă  ce  nu  va  slăbi  mişcarea 
trupului,  ca  să  nu  se  mai  stîrnească  în  inima  lui  dulceaţa 
păcatului,  nu  se  va  mişca  în  om  dulceaţa  Duhului  lui 
Dumnezeu  şi  mădularele  lui  nu  se  vor  curaţi  în  viaţa  lui  şi 
înţelesurile  dumnezeieşti  nu  vor  intra  în  sufletul  lui  şi  deci 
nici  nu  le  va  simţi,  nici  nu  le  va  vedea  (contempla).  Şi  pînă 
ce  nu  se  va  opri  din  inima  lui  grija  de  cele  ale  vieţii,  afară 

de  cea  pentru  cele  de  neapărată  trebuinţă  ale  firii,  şi  nu  va 
lăsa  pe  Dumnezeu  să  Se  îngrijească  de  ele,  nu  se  va  naşte 
în  el  beţia  duhovnicească  şi  nu  va  simţi  acea  nebunie  care 
mîngîia  pe  apostoli142. 

Dar  acestea  le-am  spus,  nu  ca  să  tai  nădejdea  celorlalţi. 
Căci  nu  spun  că  dacă  cineva  nu  va  ajunge  la  vîr-ful 
desăvîrşirii,  nu  se  va  învrednici  de  harul  lui  Dumnezeu, 
nici  nu-1  va  întîmpina  vreo  mîngîiere.  Adevărul  e  că 
atunci  cînd  cineva  îşi  va  slăbi  pornirea  spre  cele  ne- 
cuvenite şi  se  va  opri  de  la  ele  cu  desăvîrşire  şi  va  alerga 

141.  «Numeşte  dreptate  din  afară  virtutea  cu  fapta.  Că  zice  mai  jos:  ca  să  nu  se 
facă  nepărtaş  de  cele  două  căi  ale  vieţii.  Iar  cele  două  căi  sînt:  contemplarea,  care  e 
lucrarea  naturală  şi  dinăuntru,  şi  făptuirea,  care  e  trupească  şi  se  ocupă  cu  faptele 
plăcute  lui  Dumnezeu».  învăţătoarea  celei  dintîi  e  Măria,  a  celei  de  a  doua,  Marta. 
Domnul  le  primeşte  pe  amîndouă,  dar  dă  mai  multă  preţuire  celei  a  Măriei. 

142.  «Ce  e  nebunia  care  îl  mîngîia  pe  Apostol?»  Nu  e  decît  aceea  de  a  se 
răstigni  împreună  cu  Hristos  şi  de  a  nu  mai  trăi  în  trup,  ci  în  Hristos  şi  în  credinţa  în 
Fiul  lui  Dumnezeu,  care  e  un  extaz  şi  e  socotită,  de  cei  ce  vieţuiesc  în  trup,  o 
nebunie.  «Căci  noi  sîntem  nebuni  pentru  Hristos»  (I  Cor.,  4,10).  Aceasta  nu  numai 
că- 1  mîngîia  pe  Apostol  şi- 1  ifăcea  să  se  bucure  în  pătimiri,  ci  îl  convingea  şi  ca  să 
socotească  moartea  cîştig  şi  cu  mult  mai  mult  decît  viaţa  :  «Că  mie  a  vieţui,  zicea, 
este  Hristos,  iar  a  muri,  dobîndă»  (Fii.,  1,  22). 


spre  cele  bune,  în  scurtă  vreme  va  simţi  ajutorul.  Iar  de  se 
va  şi  nevoi  puţin,  va  afla  mîngîiere  sufletului  său  şi  va 
dobîndi  iertarea  păcatelor  şi  se  va  învrednici  de  har  şi  va 
primi  mulţime  de  bunătăţi.  Totuşi  el  e  mai  mic  în 
asemănare  cu  desăvîrşirea  celui  ce  s-a  despărţit  pe  sine  de 
lume  şi  a  aflat  în  sufletul  lui  taina  fericirii  de  acolo  şi  a 
înţeles  pentru  ce  S-a  coborît  Hristos  la  noi.  Lui  fie  slava 
împreună  cu  Tatăl  şi  cu  Sfintul  Duh,  acum  şi  pururea  şi  în 
vecii  vecilor.  Amin. 


CUVINTUL  XXIV  Despre  semnele 
şi  rodurile  dragostei 

Dragostea  de  Dumnezeu  este  o  căldură  mai  presus  de 
fire  şi  cînd  vine  în  cineva  fără  măsură,  face  acel  suflet  să- 

şi  iasă  din  sine  (extatic).  De  aceea,  inima  celui  ce  o  simte 
nu  o  poate  cuprinde  şi  suporta,  dar  pe  măsura  calităţii 
iubirii  venite  în  el,  se  arată  în  el  o  schimbare  neobişnuită. 

Iar  semnele  ei  simţite  sînt  acestea:  faţa  omului  se  face 
ca  de  foc  şi  plină  de  farmec  şi  trupul  lui  se  încălzeşte. 
Frica  şi  temerea  se  îndepărtează  de  la  el  şi  îşi  iese  din  sine 
(intră  în  extaz).  Puterea  ce  ţine  mintea  adunată  pleacă  de  la 
el  şi  se  face  ca  un  ieşit  din  minţi.  Moartea  înfricoşătoare  o 
socoteşte  bucurie  şi  niciodată  vederea  minţii  lui  nu  află 
vreo  întrerupere  în  înţelegerea  tainelor  cereşti,  iar  nefiind 
de  faţă,  vorbeşte  ca  fiind  de  faţă,  fără  să  fie  văzut  de 
cineva.  Cunoştinţa  şi  vederea  lui  naturală  încetează  şi  nu-şi 
simte  în  chip  trupesc  mişcarea  lui,  care  se  mişcă  între 
lucruri.  Chiar  dacă  face  ceva,  nu  o  simte  aceasta  deloc,  ca 
unul  ce  are  mintea  înălţată  în  vedere.  Şi  cugetarea  lui  parcă 
e  îndreptată  pururea  spre  altcineva. 

De  această  beţie  duhovnicească  au  fost  cuprinşi  odi- 
nioară apostolii  şi  mucenicii.  Cei  dintîi  au  străbătut  lumea 
întreagă;  ostenindu-se  şi  fiind  osîndiţi.  Ceilalţi,  cu 
mădularele  tăiate,  şi-au  vărsat  sîngele  ca  apa  şi  pătimind 
cele  mai  cumplite  chinuri  nu  s-au  descurajat,  ci  le-au 
răbdat  cu  bărbăţie;  şi  fiind  înţelepţi,  au  fost  socotiţi  nebuni. 
Alţii  au  rătăcit  prin  pustiuri,  prin  munţi,  în  peşteri  şi  în 
crăpăturile  pămîntului  şi  lipsiţi  de  o  aşezare  statornică, 
erau  cei  mai  statornic  aşezaţi.  Această  nebunie  să  ne 
învrednicească  Dumnezeu  să  o  dobîndim  şi  noi! 

Despre  smerenie 

De  vezi  că  ai  dobîndit  odihnă  din  partea  patimilor,  să 
nu-ţi  crezi  ţie,  înainte  de  a  intra  în  cetatea  smereniei.  Căci 
vrăjmaşul  îţi  unelteşte  vreo  cursă.  Deci  aşteaptă  după 
odihnă  multă  tulburare  şi  supărare.  Căci  de  nu  vei  străbate 
prin  aşezările  virtuţilor,  nu  vei  afla  odihnă  de  osteneala  ta; 
şi  nu  vei  avea  tihnă  din  partea  celor  ce  uneltesc,  pînă  ce  nu 
vei  ajunge  la  cetatea  sfintei  smerenii.  Dumnezeule, 
învredniceşte-ne  cu  harul  Tău  să  ajungem  acolo  !  Amin. 

CUVINTUL  XXV 

Despre  răbdarea  pentru  dragostea  de  Dumnezeu  şi 
despre  ajutorul  ce-1  aflăm  în  ea 

Pe  cît  de  mult  dispreţuieşte  omul  lumea  aceasta  şi  se 
străduieşte  întru  frica  de  Dumnezeu,  pe  atîta  se  apropie  de 
el  purtarea  de  grijă  a  lui  Dumnezeu  şi  simte  în  chip  ascuns 
ajutorul  ei  şi  i  se  dau  lui  gînduri  curate  ca  să  o  înţeleagă.  Şi 
dacă  cineva  se  lipseşte  de  bunurile  lumii,  pe  cît  de  mult  se 
lipseşte  de  ele  pe  atîta  îi  vine  ca  urmare  mila  lui 
Dumnezeu,  şi  iubirea  de  oameni  a  Lui  îl  poartă  pe  el. 
Slavă  Celui  ce  ne  mîntuieşte  pe  noi  prin  cele  de-a  dreapta 
şi  prin  cele  de-a  stînga143  şi  prin  toate  acestea  ne  dă  prilej 
de  aflare  a  vieţii  noastre  adevărate  !  Căci  celor  ce  slăbesc 
în  cîştigarea  vieţii  lor  prin  voinţă,  le  duce  sufletul  spre 
virtute  prin  supărări  fără  de  voie.  Astfel,  săracul  Lazăr  era 
lipsit  de  bunurile  acestei  lumi,  fără  voie,  ba  avea  şi  trupul 
acoperit  de  răni,  deci  avea  în  sine  două  pătimiri  amare, 
dintre  care  fiecare  era  mai  rea  ca  cealaltă.  Totuşi  a  fost 
cinstit  la  urmă  să  meargă  în  sînurile  lui  Avraam. 
Dumnezeu  este  aproape  de  inima  întristată  a  celui  ce  strigă 
în  necazul  lui,  spre  El.  Şi  dacă  cineva  e  lipsit  în  cele 
trupeşti,  sau  se  află  în  alt  necaz  (pînă  ce  prin  răbdarea 
noastră  ni  le  face  spre  ajutor,  ca  un  doctor  care,  operînd  o 
boală  grea,  ne  aduce  sănătatea),  Domnul  îşi  arată  în 
sufletul  lui  marea  Sa  iubire  de  oameni,  potrivit  cu 
asprimea  durerilor  şi  a  întristării  lui. 

Cînd  deci  dorul  după  dragostea  lui  Hristos  nu  a  bi-  . 
ruit  în  tine  aşa  de  mult,  ca  să  ajungi  nepătimitor  în  necazul 
tău  pentru  bucuria  cea  întru  El 44,  cunoaşte  că  lumea 
vieţuieşte  încă  în  tine,  mai  mult  decît  Hristos.  Şi  cînd 

143.  Dumnezeu  ne  mîntuieşte  atît  prin  virtuţi,  cît  şi  prin  păcate,  în-trucît  şi  prin 
cele  din  urmă  ne  trezeşte  la  pocăinţă;  sau  atît  prin  daruri,  cît  şi  prin  încercări. 

144.  Lipsa  durerii  în  necazuri,  ajunsă  în  mucenici  la  culme,  se  explică  prin 
covîrşirea  ei  de  bucuria  produsă  de  dragostea  lui  Hristos.  O  bucurie  mare  poate 
covîrşi  simţirea  unei  dureri  în  trup.  Credinţa  tare  cu  care  s-au  apropiat  unii  bolnavi 
de  Hristos  a  ajutat  la  tămăduirea  lor. 

boala  şi  lipsa  şi  istovirea  trupului,  sau  frica  de  cei  ce-1  pot 
vătăma  pe  el,  tulbură  cugetul  tău  scoţîn-du-1  din  bucuria 
nădejdii  în  Domnul,  cunoaşte  că  în  tine  vieţuieşte  încă 
trupul  şi  nu  Hristos.  Şi  simplu  grăind,  acela  al  cărui  dor  e 
mai  tare  şi  stăpîneşte  în  tine,  acela  şi  vieţuieşte  întru  tine. 
Iar  cînd  te  afli  neavînd  nici  o  lipsă  în  cele  de  trebuinţă  ale 
tale  şi  eşti  sănătos  şi  nu  ai  frică  de  cei  protivnici  şi  zici  că 
poţi  umbla  în  chip  curat  cu  Hristos,  să  ştii  că  eşti  bolnav  la 
minte  şi  eşti  lipsit  de  gustarea  slavei  lui  Dumnezeu. 

Dar  nu  pentru  că  eşti  aşa  te  judec,  ci,  mai  degrabă,  ca 
să  cunoşti  cît  de  mult  îţi  lipseşte  din  desăvîrşire,  deşi  în 
oarecare  măsură  vieţuieşti  după  rînduiala  sfinţilor  părinţi 
dinainte  de  noi.  Şi  să  nu  spui  că  nu  s-a  aflat  om  a  cărui 
cugetare  să  se  fi  înălţat  în  chip  desăvîrşit  din  slăbiciune, 
cînd  trupul  înoată  în  ispite  şi  necazuri,  şi  al  cărui  dor  de 
Hristos  să  fi  biruit  întristarea  cugetului.  Nu  îţi  voi  aduce  în 
amintire  pe  sfinţii  mucenici,  ca  nu  cumva  să  nu  pot  sta 
înaintea  adîncului  pătimirilor  lor.  Voi  trece  sub  tăcere,  de 
aceea,  cît  de  mult  a  biruit  în  ei  răbdarea,  cea  din  puterea 
dragostei  de  Hristos,  multul  necaz  şi  dorinţa  trupului.  Voi 
trece  peste  ele,  pentru  că  chiar  şi  numai  pomenirea  lor 
înfricoşează  firea  omenească,  tulburînd-o  prin  măreţia  lor 
şi  prin  minunata  cugetare  la  ele. 

Voi  trece  sub  tăcere  şi  pe  aşa  zişii  filozofi  necre- 
dincioşi. Căci  unul  din  ei  a  pus  ca  lege  a  cugetării  lui  să 
păzească  tăcerea  cîţiva  ani.  Iar  împăratul  romanilor  s-a 
minunat  la  auzul  acestui  lucru  şi  a  voit  să-1  încerce.  A 
poruncit  deci  să-1  aducă  pe  acela  înaintea  lui.  Şi  cînd  1-a 
văzut  pe  el  tăcînd  cu  desăvîrşire  la  orice  întrebare  ce  i-a 
pus-o  şi  nerăspunzînd,  s-a  înfuriat  împăratul  şi  a  poruncit 
să-1  omoare,  că  nu  s-a  înfricoşat  de  tronul  lui  şi  de 
coroana  slavei  lui.  Acela  însă  nu  s-a  înfricoşat,  ci  şi-a  păzit 
legea  lui  şi  s-a  pregătit  în  linişte  de  moarte.  Dar  împăratul 
poruncise  celor  din  garda  lui:  «De  se  va  înfricoşa  de  sabie 
şi  va  călca  legea  lui,  omorîţi- 1 ;  iar  de  va  stărui  în  voia  lui, 
întoarceţi- 1  la  mine  viu».  Cînd  acela  se  apropie  de  locul 

rînduit  lui,  în  vreme  ce  slujitorii  îl  chinuiau  silindu-1  să 
calce  legea  lui  şi  să  nu  moară,  acesta  se  gîndi:  «Mai  bine 
este  mie  să  mor  într-o  clipă  şi  să-mi  păzesc  legea  mea, 
pentru  care  m-am  nevoit  atîta  vreme,  decît  să  mă  las  biruit 
de  frica  morţii  şi  să  fac  de  ocară  înţelepciunea  mea  şi  să 
mă  supun  din  laşitate  unei  porunci  ce  mi  se  impune  cu 
sila».  Şi  se  întinse  liniştit  ca  să  fie  tăiat  cu  sabia.  Vestindu- 
se  aces- 
tea împăratului,  acesta,  minunîndu-se,  îl  slobozi  ruşinat. 

Alţii  au  călcat  cu  desăvîrşire  pofta  firii.  Alţii  au  răbdat 
cu  uşurinţă  ocări.  Şi  alţii  au  stăruit  în  boli  grele,  fără  să  se 
năcăjească.  Şi  iarăşi  alţii  şi-au  arătat  răbdarea  cu  tărie  în 
necazuri  şi  nenorociri14  . 

Iar  dacă  aceştia,  pentru  o  slavă  şi  o  nădejde  deşartă,  au 
răbdat  acestea,  cu  cît  mai  mult  sîntem  datori  să  răbdăm 
noi,  călugării,  chemaţi  la  părtăşia  (comuniunea)  cu 
Dumnezeu  ?  Fie  să  ne  învrednicim  de  aceasta  prin 
rugăciunile  Prea  Sfintei  Stăpînei  noastre  Născătoare  de 
Dumnezeu  şi  pururea  Fecioarei  Măria  şi  ale  tuturor  celor 
ce  în  sudoarea  nevoinţei  lor  au  plăcut  lui  Hristos  !  Că  Lui  I 
se  cuvine  slava,  cinstea  şi  închinăciunea,  împreună  cu 
începătorul  Său  Părinte  şi  cu  împreună  veşnicul  şi  Cel  de  o 
fire  şi  de  viaţă  începătorul  Duh,  acum  şi  în  vecii  vecilor. 
Amin. 


CUVINTUL  XXVI 

Despre  postul  neîncetat  şi  despre 

stăruirea  într-un  loc.  Şi  despre  cele  ce 

urmează  din  aceasta.  Şi  că  folosirea 

lor  întocmai  se  învaţă  prin  cunoştinţa 

cu  dreaptă  socoteală 

Fiind  ispitit  multă  vreme  în  cele  de-a  dreapta  şi  în  cele 
de-a  stînga  şi  încercîndu-mă  pe  mine  însumi  adeseori  în 
aceste  două  feluri  de  probe  şi  primind  de  la  vrăjmaşul 


145.  Nichifor  Theotoche  dă  în  note  la  textul  grec  diferite  nume  de  filozofi  şi 
personalităţi  din  lumea  elină,  oare  au  ilustrat  aceste  virtuţi. 

lovituri  nenumărate  şi  învrednicindu-mă  într-ascuns  de 
mari  ajutorări,  mi-am  cîştigat  o  experienţă  de  mulţi  ani  şi 
am  învăţat,  prin  cercare  şi  cu  harul  lui  Dumnezeu,  acestea: 

Că  temelia  tuturor  bunătăţilor  şi  eliberarea  sufletului 
din  robia  vrăjmaşului  şi  calea  ce  duce  spre  lumină  şi  spre 
viaţă,  e  alcătuită  din  aceste  două  lucruri:  să  te  aduni  pe  tine 
într-un  loc  şi  să  posteşti  pururea,  adică  să  te  supui  pe  tine 
cu  înţelepciune  şi  cuminţenie  înfrî-nării  pîntecelui,  într-o 
şedere  nemişcată  şi  într-o  meditaţie  şi  cugetare  neîncetată 
la  Dumnezeu146.  De  aci  urmează  supunerea  simţurilor.  Din 
ea,  trezvia  minţii.  Prin  aceasta  se  îmblînzesc  fiarele 
sălbatice  ce  se  mişcă  în  trup.  Aceasta  aduce  blîndeţea 
gîndurilor.  Din  aceasta  se  nasc  mişcările  luminoase  ale 
cugetării.  De  aci  vine  străduinţa  spre  faptele  iubirii. 
Aceasta  pricinuieş-te  înţelegerile  înalte  şi  subţiri.  Din 
acestea  se  pornesc  lacrimile  nemăsurate,  cele  ce  se  arată  în 
tot  locul,  şi  aducerea  aminte  de  moarte.  Acestea  aduc 
neprihăni-rea  curată,  ce  se  înfrînează  cu  desăvîrşire  de  la 
orice  nălucire  care  ispiteşte  cugetarea.  Din  aceasta  vine  ve- 
derea pătrunzătoare  şi  ascuţită  chiar  şi  a  celor  de  departe. 
De  aci,  înţelesurile  tainelor  mai  adînci,  pe  care  le 
descoperă  mintea  în  cuprinsul  cuvintelor  dumnezeieşti  şi 
mişcările  mai  dinăuntru  ce  se  ivesc  în  suflet,  şi  darul  de  a 
deosebi  puterile  duhovniceşti,  de  puterile  sfinte  şi  vederile 
adevărate,  de  nălucirile  deşarte.  Apoi,  frica  de  căile  şi  de 
cărările  din  oceanul  minţii147;  adică  frica  ce  taie  nepăsarea 
şi  trîndăvia.  După  ea  se  iveşte  flacăra  rîvnei  ce  calcă  peste 
orice  primejdie  şi  trece  peste  orice  frică.  Apoi,  căldura 
care  dispreţuieşte  toată  pofta  şi  şterge  din  cugetare  cele 
trecătoare,  şi  pricinuieşte  uitarea,  împreună  cu  altele148,  Şi 
ca  să 

spun  pe   scurt,   din  acestea  se   iveşte   libertatea  omului 

146.  încă  acest  părinte  ştia  de  şederea'  nemişcată  într-un  scaun  şi  de  cugetarea 
la  Dumnezeu,  sau  de  rugăciunea  neîntreruptă. 

147.  Mintea  sau  cugetarea  e  un  adevărat  ocean  mişcător,  în  care  se  pot  deschide 
fel  de  fel  de  căi  mai  mari  şi  de  cărări  mai  mici,  unele  ducînd  la  limanul  dumnezeiesc, 
altele  scufundînd  în  abis  pe  cel  ce  le  alege.  Omul  care  simte  o  adevărată  frică  în 
alegerea  căii  adevărate  din  cele  nenumărate  dovedeşte  că  e  un  om  sporit 
duhovniceşte. 

148.  Deşi  pofta  e  ea  însăşi  amestecată  cu  căldura,  căldura  superioară  a  rîvnei 
pentru  Dumnezeu  covîrşeşte  căldura  inferioară  a  poftei  după  cele  trupeşti  sau 
lumeşti.  - 

adevărat  şi  bucuria  sufletului  şi  învierea  cea  cu  Hristos  în 
împărăţia  cerurilor149. 

Iar  dacă  cineva  nesocoteşte  acestea  două  15°,  se  pă- 
gubeşte nu  numai  de  toate  cele  spuse  mai  înainte,  ci  clatină 
şi  temelia  tuturor  virtuţilor,  prin  dispreţuirea  acestor  două 
virtuţi.  Şi  precum  acestea  sînt  începutul  şi  capătul  lucrării 
dumnezeieşti  în  suflet,  şi  uşă  şi  cale  spre  Hristos,  dacă 
cineva  le  ţine  pe  ele  şi  stăruie  în  ele,  aşa  dacă  se  depărtează 
de  ele  şi  se  desparte  de  ele,  ajunge  în  cele  două  protivnice 
lor.  înţeleg  în  împrăş-tierea  trupească  şi  în  lăcomia 
neruşinată  a  pîntecelui,  care  sînt  începutul  celor  protivnice 
celor  mai  înainte  spuse,  dînd  loc  patimilor  în  suflet. 

Şi  începutul  uneia  din  ele  dezleagă  mai  întîi  simţurile 
cele  supuse  legăturilor  înfrînării.  Şi  ce  urmează  din  aceasta 
?  Urmează  întîlnirile  necuvenite  şi  neaşteptate,  apropiate 
căderilor.  Apoi  tulburarea  valurilor  puternice,  trezite  prin 
vederea  şi  aprinderea  ascuţită  a  ochilor,  care  pune  stăpînire 
pe  trup  şi  face  uşoare  alunecările  ce  se  produc  în  gînd. 
Apoi,  gînduri  nestăpînite  ce  se  grăbesc  spre  cădere.  După 
aceea,  răcirea  dorului  după  lucrul  lui  Dumnezeu  şi  slăbirea 
treptată  a  puterii  de  a  deosebi  liniştea  de  orice  altceva  şi 
părăsirea  desăvîrşi-tă  a  pravilei  vieţuirii  sale.  Urmează 
înnoirea  păcatelor  uitate  şi  învăţarea  altora,  care  nu  erau 
cunoscute,  care  se  nasc  mereu  în  el  prin  vederile  fără  de 
voie,  de  multe  feluri,  întîlnite  prin  mutarea  din  ţinut  în 
ţinut  şi  din  loc  în  loc.  Apoi  patimile,  omorîte  din  suflet 
prin  harul  lui  Dumnezeu  şi  pierdute  prin  uitarea  amintirilor 
din  cugetare,  încep  să  se  pună  iarăşi  în  mişcare  şi  să 
silească  sufletul  spre  lucrarea  lor.  Şi  ca  să  nu  le  spun  şi  să 
le  pomenesc  pe  toate  celelate,  acestea  se  deschid  în  el  din 

149.  Culmea  la  care  se  ajunge  prin  curăţia  de  patimi  e  libertatea  sufletului  de 
lanţurile,  de  poverile  lor,  şi  odată  cu  aceasta,  învierea  sau  ridicarea  peste  toate  legile 
şi  puterile  înrobitoare.  Iar  în  ea  e  bucuria  deplină  şi  în  veci  neîntreruptă. 

150.  Postul  sau  înfrînarea  şi  cugetarea  neîncetată  la  Dumnezeu.  Acestea  două  se 
însoţesc. 

acea  primă  cauză,  adică  din  împrăştierea  trupului  şi  din 
nesuportarea  strîmtorării  liniştei. 

-  Dar  ce  urmează  din  cealaltă,  adică  din  începerea  lu- 
crării porceşti  ?  Ce  este  altceva  trupul  porcesc,  decît  a  lăsa 
pîntecele  fără  hotar  şi  a-1  umple  pururea  şi  a  nu  avea 
vreme  rînduită  anume  pentru  trebuinţa  trupului,  cum  au 
fiinţele  cuvîntătoare.  Şi  ce  se  naşte  din  aceasta  ?  De  aci  se 
naşte  îngreuierea  capului  şi  multa  greutate  a  trupului 
împreunată  cu  slăbirea  umerilor.  Apoi,  nevoia  de  a  părăsi 
liturghia  (slujirea)  lui  Dumnezeu.  Căci  se  iveşte  o  lene  de  a 
face  mătănii  în  timpul  ei;  o  nesocotire  a  închinăciunilor 
obişnuite,  o  întunecare  şi  o  răcire  a  cugetării;  o  minte 
îngroşată  care  nu  poate  desluşi  nimic  din  pricina 
tulburărilor  şi  a  multelor  gînduri  întunecate  ;  o  negură 
groasă  şi  întunecoasă  întinsă  peste  tot  sufletul;  multă 
trîndăvie  în  tot  lucrul  lui  Dumnezeu,  ba  şi  în  citire,  datorită 
faptului  că  acela  nu  gustă  dulceaţa  cuvintelor  lui 
Dumnezeu;  multă  nelucrare  a  celor  de  trebuinţă;  o  minte 
nestăpînită  şi  împrăştiată  peste  tot  pămîntul;  mult  must 
adunat  în  toate  mădularele  ;  închipuiri  necurate  în  timpul 
nopţilor,  pricinuite  de  năluciri  spurcate  şi  de  chipuri 
necuvenite  ce  stîrnesc  o  poftă  care  trece  în  suflet  şi-şi 
împlineşte  în  suflet  voile  ei  în  chip  necurat. 

Şi  însuşi  aşternutul  nenorocitului  acesta  şi  hainele  lui  şi 
trupul  întreg  i  se  spurcă  de  mulţimea  curgerii  murdare, 
care  ţîşneşte  din  el  ca  dintr-un  izvor.  Iar  aceasta  i  se 
întîmpla  nu  numai  noaptea,  ci  şi  ziua.  Căci  trupul  lui  curge 
pururea  şi-i  întinează  cugetul.  Prin  aceasta  el  îşi  pierde 
fecioria.  Căci  dulceaţa  gîdilirilor  pricinuieşte  în  tot  trupul 
lui  o  înfierbîntare  neîncetată  şi  de  nesuportat.  în  el  se  ivesc 
gînduri  amăgitoare  care  dau  chip  unei  frumuseţi  în  faţa  lui 
şi  îl  stîrnesc  în  tot  timpul  şi  îi  gîdilă  mintea  prin  vorbirea 
lor  închipuită.  Şi  se  împreună  cu  ele  prin  îndeletinicirea  cu 
ele  şi  prin  poftirea  lor,  deoarece  i  s-a  întunecat  puterea  de 
deosebire.  Şi  aceasta  este  ceea  ce  a  spus  proorocul: 
«Aceasta  este  răsplata  surorii  Sodomei,  care,  desfâtîndu- 
se,  a  mîncat  pîinea  pînă  la  saturare»;  şi  celelalte  (leş., 
16,49). 

Dar  şi  aceasta  s-a  zis  de  către  un  oarecare  mare  înţelept 
:  că  dacă  cineva  hrăneşte  trupul  său  spre  desfătare  multă, 
pricinuieşte  război  sufletului  său.  Şi  dacă  apoi  îşi  vine  în 
sine  şi  se  sileşte  să  se  stăpînească,  nu  poate,  datorită 
înfierbîntării  covîrşitoare  a  mişcărilor  trupului  şi  silei  de 
nestăpînit  a  aţîţărilor  şi  a  gîdilirilor  care  robesc  sufletul 
voilor  lor.  Vezi  aci  subţirimea  acestor  necredincioşi  ?  Şi 
tot  acelaşi  zice  iarăşi:  «Desfătarea  trupului  cu  mîncări  în 
tinereţea  fragedă  şi  plină  de  must  face  patimile  să  intre 
repede  în  suflet  şi  să-1  învăluie  moartea».  Şi  astfel  acesta 
cade  sub  judecata  lui  Dumnezeu. 

Dar  sufletul  ce  petrece  pururea  în  amintirea  celor 
datorate  se  odihneşte  în  libertatea  lui  şi  grijile  lui  sînt  mici 
şi  nu  trebuie  să-i  pară  rău  de  ceva,  purtînd  grija  de  virtute, 
înfrînînd  patimile,  păzind  virtutea  şi  lucrînd  pentru 
creşterea  ei.  El  are  o  bucurie  fără  griji,  o  viaţă  bună  şi  un 
liman  neprimejduit.  Dar  plăcerile  trupeşti  nu  numai  că 
întăresc  patimile  şi  le  învîrtoşează  împotriva  sufletului,  ci 
îl  şi  scot  pe  acesta  din  rădăcinile  lui.  Şi  împreună  cu 
acestea  aprind  pîntecele  spre  neînfrî-nare  şi  spre 
neorînduiala  cea  mai  de  pe  urmă  şi  fără  hotar  a 
neînfrînării.  Şi  îl  silesc  să  împlinească  cu  vreme  şi  fără 
vreme  trebuinţele  trupului.  Căci  cel  războit  de  acestea  nu 
vrea  să  rabde  nici  cea  mai  mică  foame,  sau  să  se 
stăpînească  pe  sine,  pentru  că  e  robit  de  patimi. 

Acestea  sînt  rodurile  ruşinii  ce  vin  din  lăcomia  pîn- 
tecelui.  Iar  cele  dinaintea  lor  sînt  rodurile  răbdării  pe- 
trecerii într-un  singur  loc  şi  în  linişte.  Pentru  aceasta  şi 
vrăjmaşul,  cunoscînd  timpurile  de  împlinire  a  trebuinţelor 
noastre  fireşti,  prin  care  firea  se  mişcă  spre  trebuinţa  ei,  şi 
că  mintea  rătăceşte  din  pricina  împrăştierii  ochilor  şi  a 
saturării  pîntecelui,  se  străduieşte  şi  luptă  să  ne  aţîţe  să-i 
dăm  firii  cele  peste  trebuinţa  ei  şi  să  semene  în  noi 
chipurile  unor  gînduri  rele  în  asemenea  timpuri,  şi,  de  se 
poate,  să  facă  patimile  să  biruiască  firea  prin  saturarea  ei 
prisositoare  şi  să  scufunde  pe  om  în  căderi.  De  aceea,  aşa 
cum  vrăjmaşul  cunoaşte  vremea,  trebuie  să  cunoaştem  şi 
noi    slăbiciunea    noastră    şi    puterea    firii    noastre;    să 

cunoaştem  că  e  neputincioasă  faţă  de  pornirile  şi  de 
mişcările  din  acele  timpuri  şi  faţă  de  subţirimea  gîndurilor 
care  sînt  ca  o  spumă  înaintea  ochilor  noştri  şi  că  nu  putem 
să  ne  vedem  pe  noi  înşine  şi  să  înfruntăm  cele  ce  ni  se 
întîmpla.  întemeiaţi  pe  multa  cercare  a  noastră,  de  pe  urma 
ispitelor  de  la  vrăjmaşul  şi  a  necazurilor  ce  le-am  suferit 
adeseori  de  la  el,  să  ne  înţelepţim  de  aci  înainte  şi  să  nu  ne 
lăsăm  împinşi  să  facem  voia  poftei  noastre  de  desfătare  şi 
să  ne  lăsăm  biruiţi  de  foame,  ci  chiar  de  am  suferi  durerea 
foamei  sau  a  strîmtoră-rii,  să  nu  ne  clintim  din  locul 
liniştirii  noastre,  ducîn-du-ne  acolo  unde  ni  se  întîmpla 
uşor  ispite  ca  acestea,  nici  să  ne  pricinuim  noi  înşine 
prilejuri  şi  motive  ca  să  ieşim  din  pustie.  Căci  acestea  sînt 
uneltirile  vrăjmaşului.  Iar  de  rabzi  în  pustie,  nu  vei  fi 
ispitit.  Căci  nu  vezi  în  ea  femei,  nici  altceva  care  vatămă 
vieţuirea  ta,  nici  nu  auzi  cuvinte  necuviincioase. 

«Ce  îţi  este  ţie  şi  căii  Egiptului,  ca  să  bei  apa  Ghio- 
nului  ?»  (Ier.,  2,  18).  înţelege  ce  voiesc  să-ţi  spun.  A-rată 
vrăjmaşului  răbdarea  ta  şi  starea  ta  probată  în  cele  mici,  ca 
să  nu  ceară  de  la  tine  cele  mari.  Dreptar  să-ţi  fie  ţie  aceste 
mici,  ca  prin  ele  să  surpi  pe  protiv-nicul;  ca  să  nu 
uneltească  şi  să-ţi  sape  curse  mari.  Căci  cel  ce  nu  ascultă 
de  vrăjmaşul  şi  nu  iese  nici  cinci  paşi  din  chilia  unde  se 
linişteşte,  cum  se  va  convinge  pe  sine  să  iasă  din  pustie, 
sau  să  se  apropie  de  un  sat  ?  Şi  cel  ce  nu  primeşte  să 
privească  prin  ferăstruica  chiliei  sale,  cum  se  va  îndupleca 
să  iasă  din  ea  ?  Şi  cel  ce  de-abia  seara  se  înduplecă  să  se 
împărtăşească  de  cea  mai  puţină  hrană,  cum  va  fi  amăgit 
de  gîndul  lui  să  mănînce  înainte  de  vreme  ?  Şi  cel  ce  se 
ruşinează  să  se  sature  cu  cele  sărăcăcioase,  cum  se  va  să- 
tura cu  cele  grase  ?  Şi  cel  ce  nu  se  înduplecă  să  privească 
nici  spre  trupul  său,  cum  va  fi  amăgit  să  caute  în  chip 
iscoditor  la  frumuseţile  străine  ? 

Deci  e  vădit  că  fiind  cineva  fără  grijă  în  cele  mici,  e 
biruit  de  ele  şi  dă  prin  aceasta  prilej  vrăjmaşului  să-1 
războiască  în  cele  mari.  Căci  cel  ce  nu  se  îngrijeşte  de 

viaţa  vremelnică,  cum  se  va  teme  de  relele  şi  necazurile 
care-1  duc  spre  moarte  pe  cel  ce  o  doreşte  ?  Acesta  este 
războiul  purtat  cu  dreaptă  socoteală,  că  cei  înţelepţi  nu 
îngăduie  să  fie  duşi  spre  luptele  cele  mari,  ci  răbdarea 
arătată  de  ei  în  cele  mici  îi  păzeşte  ca  să  nu  cadă  în  osteneli 
mari. 

întîi  diavolul  se  luptă  să  oprească  luarea  aminte  ne- 
încetată a  inimii  cuiva.  Apoi  o  înduplecă  să  dispreţuiască 
şi  timpurile  rînduite  pentru  luare-aminte  şi  pravila 
împlinită  cu  trupul.  Şi  după  aceea  moleşeşte  gîndul 
aceluia,  îndemnîndu-1  la  împărtăşirea  înainte  de  vreme  de 
o  hrană  alcătuită  din  lucruri  mici,  uşoare,  din  mai  nimic.  Şi 
după  căderea  aceasta,  prin  dezlegarea  înfrînării,  acela 
lunecă  în  neînfrînare  şi  în  desfrî-nare.  Mai  întîi  e  biruit, 
cînd  socoteşte  lucru  neînsemnat  să  se  aţintească  cu  ochii  la 
goliciunea  trupului  său,  sau  la  frumuseţea  altor  mădulare 
ale  sale,  cînd  se  dezbracă  de  hainele  sale,  sau  cînd  iese 
afară  pentru  nevoile  sale,  sau  la  apă,  şi-şi  moleşeşte 
simţurile  lui,  şi-şi  vîră  mîna  cu  îndrăzneală  înăuntru 
hainelor  sale  şi-şi  pipăie  trupul  său.  Apoi  se  trezesc  altele 
şi  altele.  Şi  cel  ce  şi-a  păzit  la  început  statornicia  minţii  şi 
se  întristează  pentru  fiecare  din  acestea  deschide  pe  urmă 
mari  şi  cumplite  intrări  împotriva  ei.  Căci  gîndurile,  ca  să 
folosesc  o  pildă,  sînt  ca  apa  şi  cît  timp  sînt  strînse  de 
pretutindeni,  se  mişcă  în  bună  rînduiala,  dar  cînd  ies  puţin 
spre  cele  din  afară,  surpă  zidul  şi  pricinuiesc  multe  pustiiri. 
Căci  vrăjmaşul  stă  privind,  pîndind  şi  aşteptînd  ziua  şi 
noaptea  înaintea  ochilor  noştri  şi  cer-cetînd  prin  care 
intrare  a  simţurilor  noastre  deschise  lui  poate  să  intre.  Şi 
ivindu-se  o  oarecare  negrijă  în  vreuna  din  cele  spuse  mai 
înainte,  trimite  vicleanul  şi  neruşinatul  cîine  şi  el  săgeţile 
lui.  Uneori  însăşi  firea  de  la  sine  iubeşte  tihna  şi 
îndrăzneala  şi  rîsul  şi  împrăş-tierea  şi  nepăsarea  şi  se  face 
izvor  al  patimilor  şi  o-cean  tulbure.  Alteori  le  aruncă  pe 
acestea  în  suflet  protivnicul.  Dar  noi  să  schimbăm 
ostenelile  noastre  cele  mari  în  osteneli  mici,  pe  care  le 
socotim  ca  nimic.  Căci  dacă  acestea,  precum  s-a  arătat, 
dispreţuite  de  noi,  aduc  atîtea  războaie  mari  şi  osteneli 

greu  de  suportat  şi  lupte  învălmăşite  şi  răni  dintre  cele  mai 
mari,  cine  nu  se  va  grăbi  să  afle  dulcea  odihnă  prin  aceste 
mici  osteneli  ale  începutului  ? 

O,  înţelepciune,  cît  de  minunată  eşti  şi  cum  vezi  toate 
de  departe  !  Fericit  este  cel  ce  te-a  aflat.  Ea  ne-a  eliberat 
din  nepăsarea  tinereţii.  Printr-o  negustorie  sau  grijă  mică, 
cumpără  vindecarea  patimilor  mari.  Un  oarecare  filozof 
din  cei  de  odinioară,  mişcat  spre  trîndăvia  gîndirii  şi 
simţind  aceasta,  s-a  îndreptat  nu-maidecît,  ridicîndu-se 
dintr-odată.  Şi  văzîndu-1  pe  el  un  altul,  a  rîs  de  el  pentru 
aceasta.  Iar  el  răspunse:  «Nu  m-am  temut  de  aceasta,  dar 
mă  tem  de  nesocotire.  Căci  adeseori  o  mică  nesocotire  (a 
unei  slăbiciuni)  se  face  pricină  de  mari  primejdii.  Dar 
ajungînd  în  neorînduială  şi  îndreptîndu-mă  îndată,  m-am 
dovedit  treaz  şi  n-am  nesocotit  nici  ceea  ce  părea  vrednic 
de  nesocotit».  De  fapt  aceasta  este  filozofia,  ca  şi  în  cele 
foarte  neînsemnate  şi  mici,  făcute  de  cineva,  să  fie  mereu 
treaz.  Căci  nedormind  îşi  adună  comori  de  odihnă,  ca  să  nu 
i  se  întîmple  ceva  protivnic.  Şi  taie  înainte  de  vreme 
pricinile;  şi  pentru  lucrurile  cele  neînsemnate  rabdă  o 
întristare  mică,  înlăturînd  prin  ea  pe  cea  mare. 

Dar  cei  fără  minte  pun  preţ  mai  mare  pe  odihna  cea 
mică,  care  le  e  aproape,  decît  pe  împărăţia  care  e  departe, 
neştiind  că  mai  bine  este  a  îndura  chinuri  în  luptă  decît  a  se 
odihni  pe  aşternutul  împărăţiei  pămîn-teşti,  pregătindu-şi 
osînda  pentru  trîndăvie.  Căci  cei  înţelepţi  doresc  mai  bine 
moartea  decît  osîndirea  pentru  împlinirea  vreunui  lucru 
fără  trezvie.  De  aceea  zice  şi  înţeleptul:  «Priveghează  şi 
ţine  sub  trezvie  viaţa  ta.  Căci  somnul  este  rudenie  şi  chip 
al  morţii  adevărate».  Iar  purtătorul  de  Dumnezeu  Vasile 
zice:  «Celui  ce  se  leneveşte  în  cele  mici,  să  nu-i  crezi  că  va 
fî  vrednic  în  cele  mari». 

Să  nu  te  leneveşti  în  cele  prin  care  ai  să  fii  viu,  nici  să 
pregeţi  a  muri  pentru  ele.  Căci  lipsa  de  curaj  e  semnul 
trîndăviei.  Iar  maica  amîndurora  este  neluarea  lor  în 
seamă.  Omul  fricos  este  cel  ce  boleşte  de  două  boli,  adică 

de  dragostea  de  trup  şi  de  puţinătatea  credinţei.  Iar 
dragostea  de  trup  este  un  semn  al  necredinţei.  Dar  cel  ce  le 
dispreţuieşte  pe  acestea  se  întăreşte,  pentru  că  crede  în 
Dumnezeu  din  tot  sufletul  şi  aşteaptă  cele  viitoare. 

De  s-a  apropiat  cineva  de  Dumnezeu  fără  primejdii  şi 
lupte  şi  încercări,  urmează-i  şi  tu  pilda151.  îndrăzneala 
inimii  şi  dispreţuirea  primejdiilor  vine  din  una  din  aceste 
două  pricini:  fie  din  în vîrto sarea  inimii,  fie  din  multa 
credinţă  în  Dumnezeu.  învîrtoşării  inimii  îi  urmează 
mîndria,  iar  credinţei,  smerita  cugetare  a  inimii.  Nu  poate 
omul  cîştiga  nădejdea  în  Dumnezeu,  de  nu  şi-a  întărit  mai 
întîi  voia  măcar  în  parte.  Căci  nădejdea  în  Dumnezeu  şi 
bărbăţia  inimii  se  nasc  din  mărturia  conştiinţei;  şi  din 
mărturia  adevărată  a  cugetului  nostru  avem  încrederea  în 

151.0  spune  aceasta  în  ironie. 

Dumnezeu.  Iar  mărturia  cugetului  stă  în  a  nu  fi  osîndit 
cineva  de  către  conştiinţă,  că  ar  fi  nesocotit  să  împlinească, 
după  puterea  lui,  ceva  din  cele  datorate.  Iar  dacă  inima  nu 
ne  osîn-deşte,  avem  îndrăznire  către  Dumnezeu.  Deci 
îndrăz-nirea  vine  din  faptele  virtuţilor  şi  din  conştiinţa  cea 
bună.  Greu  lucru  este  a  robi  trupului.  Iar  cel  ce  simte  puţin 
din  mărimea  nădejdii  în  Dumnezeu  nu  va  fi  convins  că  e 
de  neapărată  nevoie  să  slujească  acestui  duşman  aspru, 
care  e  trupul. 

Despre  tăcere  şi  linişte 

Tăcerea  continuă  şi  păzirea  liniştei  se  nasc  în  cineva 
din  aceste  trei  pricini:  sau  pentru  slava  de  la  oameni,  sau 
din  căldura  rîvnei  pentru  virtute,  sau  pentru  că  are  o 
convorbire  dumnezeiască  în  lăuntrul  lui  şi  cugetarea  lui  e 
atrasă  de  ea.  Dacă  deci  cineva  nu  are  una  din  acestea  din 
urmă,  neapărat  este  stăpînit  de  prima  neputinţă. 

Virtutea  constă  nu  în  arătarea  multor  fapte  felurite, 
săvîrşite  prin  trup,  ci  într-o  inimă  prea  înţeleaptă  prin 
nădejdea  ei.  Iar  pe  aceasta  o  uneşte  cu  faptele  cele  după 


152.  în  cugetarea  neîncetată  la  Dumnezeu,  inima  sporeşte  mereu.  Iar  în  arătarea 
acestei  stări  în  fapte,  uneori  reuşeşte  să  se  menţină  la  înălţime,  sau  să  sporească, 
alteori  nu.  Căci  îi  pot  veni  şi  tulburări  şi  ispite. 

Dumnezeu  scopul  cel  drept.  Căci  cugetarea  poate  săvîrşi 
binele  fără  fapte,  dar  trupul  fără  înţelepciunea  inimii,  nu  se 
poate  folosi.  Omul  lui  Dumnezeu  însă  nu  rabdă,  cînd  află 
loc  pentru  lucrarea  cea  bună,  să  nu-şi  arate  dragostea  în 
osteneala  lucrării  pentru  Dumnezeu.  în  starea  dintîi 
sporeşte  totdeauna,  în  cea  de  a  doua  uneori  sporeşte, 
alteori  nu152.  Să  nu  socoteşti  că  e  un  lucru  mic  ca  cineva  să 
rămînă  totdeauna  departe  de  pricinile  patimilor.  Iar 
Dumnezeului  nostru  fie  slava  în  veci!  Amin. 

CUVÎNTUL  XXVII 
Despre  mişcările  trupului 

Iar  mişcarea  mădularelor  de  jos  ale  trupului,  care  se 
face  fără  gîndurile  mai  ascuţite  ale  plăcerii  necuvenite  ce 
se  mişcă  cu  fierbinţeală  şi  atrage  sufletul  fără  voie  la 
ticăloşie,  se  naşte  fără  îndoială  din  saturarea  pîntecelui.  Iar 
dacă  pîntecele  îşi  ţine  poate  buna  rînduiala  a  dietei  sale, 
dar  mădularele  se  mişcă  fără  voie,  fie  cît  de  puţin,  să  ştii  că 
patimile  ţîşnesc  din  trup  şi  socoteşte  ca  armă  tare  şi  de 
nebiruit  în  această  luptă,  înfrînarea  de  la  vederea  femeilor. 
Pentru  că  protivni-cul  nu  poate  să  lucreze  în  noi  cele  ce 
firea  le  poate  face  prin  puterea  ei.  Să  nu  socoteşti  că  firea 
uită  cele  ce  au  fost  semănate  în  ea  în  chip  firesc  de 
Dumnezeu  spre  naşterea  de  prunci  şi  spre  probarea  celor 
ce  se  află  întru  nevoinţă.  Dar  înfrînarea  de  la  fapte  omoară 
pofta  în  mădulare  şi  sădeşte  în  ele  uitarea  şi  pierderea 
(poftei). 

Altceva  sînt  gîndurile  lucrurilor  de  departe,  care  trec 
simplu  prin  minte  şi  pricinuiesc  o  mişcare  scurtă  şi  fără 
limpezime  şi  altceva  sînt  gîndurile  care  scufundă  mintea  în 
vederea  materiei,  fără  să  o  lase  să  mai  uite  de  ea,  aprinzînd 
patima  moartă  şi  stinsă,  cum  hrăneşte  uleiul  arderea 
candelei,  şi  tulburînd  marea  trupului  prin  corabia 
cugetării153.  Dar  această  mişcare  firească  ce-şi  are  locuinţa 
în  noi  nu  poate  tulbura  firea  din  curăţia  ei  şi  nu-i  poate 


153.  E  o  frumoasă  imagine,  care  nu  s-a  putut  naşte  decît  între  oameni  obişnuiţi 
cu  marea.  Cugetarea,  purţîndu-şi  gîndurile  despre  lucrurile  ispititoare  văzute  în 
marea  adîncă  şi  complexă  a  trupului,  o  tulbură. 

atinge  fecioria  din  pornirea  ei.  Căci  n-a  dat  Dumnezeu  firii 
putere  ca  să  biruiască  pornirea  ei  cea  bună  îndreptată  spre 
El.  De  aceea,  cînd  cineva  e  stîrnit  fie  de  mînie,  fie  de 
poftă,  nu-1  sileşte  puterea  naturală  să  iasă  din  hotarul  firii 
şi  s-ajungă  în  afară  de  cele  datorate,  ci  adausul  pe  care  îl 
facem  firii  prin  prilejurile  primite  de  voinţă. 

Căci  Dumnezeu,  toate  cîte  le-a  făcut  le-a  făcut  bune  şi 
cu  măsură.  Şi  cît  timp  se  păzeşte  măsura  cumpenei  fireşti 
şi  drepte  a  pornirilor  din  noi,  mişcările  fireşti  nu  ne  pot  sili 
să  ieşim  de  pe  calea  cuvenită.  Şi  trupul  se  mişcă  numai  în 
mişcările  bine  orînduite.  Deci  ştim  că  este  în  noi  patima 
firească,  dar  nu  ca  să  ne  aţîţe  şi  tulbure  în  aşa  fel,  încît  să 
ne  împiedice  de  a  merge  pe  calea  neprihănirii,  nici  ca  să  ne 
întunece  mintea  prin  iuţime  şi  să  ne  mişte  de  la  pace  spre 
mînie.  Dar  dacă  sîntem  atraşi  uneori  de  cele  supuse 
simţurilor  (prin  care  ia  uneori  şi  iuţimea  prilejul  spre  o 
pornire  contrară  firii),  fie  spre  mîncare,  fie  spre  băutură, 
fie  spre  o  cantitate  covîrşitoare,  fie  spre  apropierea  de 
femei,  ca  să  zăbovim  în  privirea  lor,  fie  în  convorbiri 
despre  ele,  din  care  se  aprinde  flacăra  poftei  şi  saltă  în 
trup,  prin  aceasta  prefacem  blîndeţea  firii  în  sălbăticie,  fie 
pentru  mulţimea  sucurilor,  fie  pentru  feluritele  vederi  ale 
lucrurilor. 

Uneori  mişcarea  aceasta  se  iveşte  şi  din  îngăduinţa  (lui 
Dumnezeu),  pentru  părerea  de  sine  a  noastră.  Dar  aceasta 
nu  este  ca  cea  de  mai  înainte.  Războaiele  de  mai  înainte  le 
numim  războaie  ale  libertăţii.  Ele  sînt  calea  de  obşte  a  firii. 
Dar  războiul  din  îngăduinţă,  ce  se  iveşte  din  pricina  părerii 
de  sine  a  noastre,  îl  cunoaştem  după  ce  am  fost  mult  timp 
în  luare  aminte  şi  în  osteneli  şi  am  socotit  că  am  înfăptuit 
ceva.  Atunci  sîntem  lăsaţi  să  fim  războiţi,  ca  să  învăţăm 
smerenia.  Celelalte,  care  vin  fără  această  pricină  şi  sînt 
peste  puterea  noastră,  vin  din  nepăsarea  noastră.  Vin 
pentru  că  firea,  cînd  primeşte  vreun  adaus  din  cele  supuse 

simţurilor,  prin  lăcomia  pîntecelui,  nu  se  lasă  înduplecată 
să-şi  păzească  rînduiala  pe  care  o  are  prin  creaţie. 

Căci  cel  ce  respinge  necazurile  şi  greutăţile  de  bunăvoie,  e 
silit  să  iubească  păcatele.  Pentru  că  fără  necazuri  nu  ne 
putem  despărţi  de  îndemnurile  linguşitoare  ale  cugetului. 
Căci  pe  cît  se  înmulţesc  ostenelile,  pe  atîta  se  împuţinează 
păcatele,  dat  fiind  că  necazurile  şi  primejdiile  omoară 
dulcea  împătimire  a  patimilor,  iar  tihna  le  hrăneşte  şi  le 
face  să  crească. 

Deci  s-a  văzut  limpede  că  Dumnezeu  şi  îngerii  se 
bucură  de  strîmtorările  în  care  ajungem.  Iar  diavolii  şi 
argaţii  lui,  de  tihna  noastră.  Dar  dacă  poruncile  lui 
Dumnezeu  se  împlinesc  în  necazuri  şi  strîmtorări,  iar  noi  le 
dispreţuim  pe  acestea,  fără  îndoială  că  îndrăznim  să 
dispreţuim  pe  însuşi  Cel  care  a  dat  poruncile  şi  facem 
nelucrătoare  pricina  virtuţii,  adică  strîmtora-rea  şi  necazul. 
Şi  în  măsura  tihnei  de  care  ne  împărtăşim,  facem  loc 
patimilor  în  noi.  Pentru  că  în  trupul  strîmtorat  nu  pot  avea 
loc  gînduri  ce  se  împrăştie  spre  cele  deşarte.  Dar  cînd 
cineva  rabdă  cu  bucurie  ostenelile  şi  necazurile,  poate  frîna 
cu  putere  şi  gîndurile.  Căci  aceste  gînduri  încetează  în 
osteneli.  Dar  cînd  o-mul  îşi  aminteşte  de  păcatele  sale  de 
mai  înainte  şi  se  pedepseşte  pe  sine,  atunci  şi  Dumnezeu 
Se  îngrijeşte  să-1  odihnească  pe  el.  Pentru  că  Dumnezeu 
Se  bucură  că  el  şi-a  dat  singur  sie-şi  certarea  pentru  abate- 
rea de  la  calea  Lui.  Iar  aceasta  e  semnul  pocăinţei154.  Şi  cu 
cît  îşi  sileşte  cineva  mai  mult  sufletul  său,  cu  atît  se 
înmulţeşte  cinstirea  lui  din  partea  lui  Dumnezeu.  Dar  toată 
bucuria  care  nu  are  pricina  în  virtute  stîr-neşte  în  cel  ce  e 
stăpînit  de  ea  mişcările  poftelor.  înţelege  însă  că  aceasta 
am  spus-o  despre  toată  pofta  pătimaşă,  nu  despre  cea 
firească.  Iar  lui  Dumnezeu,  fie  slava  în  vecii  vecilor  ! 
Amin. 

CUVÎNTUL  XXVIII 

154.  Acesta  e  rostul  canonului  sau  al  epitimiilor,  primite  de  la  duhovnic,  de 
bună  voie,  de  cel  ce  se  spovedeşte.  E  ca  şi  cînd  şi-ar  da  el  însuşi  aceste  epitimii. 
Preotul  îi  slujeşte  mai  mult  ca  sfătuitor. 

Despre  privegherea  în  timpul  nopţilor  şi 
despre  diferite  feluri  ale  faptelor 

Cînd  voieşti  să  stai  în  slujba  (liturghia)  privegherii  tale, 
cu  ajutorul  lui  Dumnezeu,  fa  cum  îţi  spun:  plea-că-ţi 
genunchii  după  obicei  şi  ridică-te  şi  să  nu  începi  îndată 
slujba  (liturghia)  ta.  Ci  după  ce  mai  întîi  te-ai  rugat  şi  ai 
isprăvit  rugăciunea  şi  ţi-ai  pecetluit  inima  şi  mădularele  cu 
semnul  de  viaţă  făcător  al  crucii.  Apoi  stai  o  clipă  tăcînd, 
pînă  ce  se  odihnesc  simţirile  tale  şi  se  liniştesc  gîndurile 
tale  şi  după  aceea  înalţă  privirea  ta  dinăuntru  spre  Domnul 
şi  roagă-L  cu  întristare  să  întărească  slăbiciunea  ta  şi  să  se 
facă  stihurile  tale  şi  bunăvoirile  inimii  tale  plăcute  voii  Lui 
celei  sfinte.  Şi  zi  liniştit  în  rugăciunea  inimii  tale  aşa  : 

Rugăciune 

Doamne  Iisuse  Hristoase,  Dumnezeul  meu,  Cel  ce  cercetezi 
zidirea  Ta,  Căruia  li  sînt  arătate  patimile  mele  şi  slăbiciunea  firii 
noastre  şi  tăria  protivnicului  nostru,  acoperă-mă  Tu  însuţi  dinspre 
răutatea  mea.  Că  puterea  Ta  este  tare  şi  firea  noastră  ticăloasă  şi 
puterea  noastră  slabă.  Deci  Tu,  Bunule,  Cel  ce  cunoşti  slăbiciunea 
noastră,  Care  nu  porţi  povara  neputinţei  noastre,  păzeşte-mă  de 
tulburarea  gîndurilor  şi  de  potopul  patimilor  şi  fă-mă  vrednic  de 
această  slujbă  sfîntă,  ca  nu  cumva  să  stric  dulceaţa  ei  cu  patimile  mele 
şi  să  mă  aflu  fără  ruşine  şi  plin  de  îndrăzneală  înaintea  Ta. 

* 

Deci  trebuie  să  pornim  cu  toată  libertatea155  la  slujba 
(liturghia)  noastră,  în  afară  de  orice  cugetare  copilărească 
tulburată.  Iar  de  vedem  că  nu  mai  e  vreme  multă  şi  se  face 
ziuă  înainte  de  a  isprăvi,  să  lăsăm  de  bunăvoie  şi  cu 
cunoştinţă  o  slavă  sau  două  din  cele  obişnuite,  ca  să  nu-şi 

155.  Cu  toată  libertatea  de  patimi  şi  de  gînduri  pătimaşe. 

facă  loc  în  noi  tulburarea  şi  să  pierdem  gustul  slujbei 
(liturghiei)  noastre  şi  să  amestecăm  psalmii  ceasului  dintîi. 
Dacă,  în  vreme  ce  slujeşti,  îţi  vorbeşte  şi-ţi  şopteşte 
gîndul  spunîndu-ţi:  «Grăbeşte  puţin,  ca  să  sporească  lucrul 

şi  să  isprăveşti  mai  repede»,  să  nu-1  asculţi.  Iar  de  te  va 
tulbura  şi  mai  mult  gîndul  acesta,  întoar-ce-te  îndată  înapoi 
cu  o  slavă,  sau  cu  cîte  voieşti  şi  rosteşte  fiecare  stih  care 
poartă  chip  de  rugăciune,  cu  luare-aminte,  de  mai  multe 
ori.  Şi  dacă  iarăşi  te  tulbură  sau  te  înghesuie  gîndul  acesta, 
lasă  stihurile  şi  pleacă-ţi  genunchii  la  rugăciune  şi  zi:  «Eu 
nu  voiesc  să  măsor  cuvintele,  ci  să  ajung  la  locaşuri»156. 
Căci  pe  toată  cărarea  mea,  pe  care  mă  vei  călăuzi,  voi 
merge  repede.  Poporul  acela,  care  a  turnat  viţelul  în  pustie, 
a  umblat  patruzeci  de  ani,  străbătînd,  urcînd  şi  cobo-rînd 
munţii  şi  dealurile,  şi  pămîntul  făgăduinţei  nu  1-a  văzut 
nici  măcar  de  departe. 

Iar  dacă  în  vremea  privegherii  tale  va  birui  oboseala 
stării  în  picioare  din  pricina  lungimii,  şi  vei  slăbi,  şi  gîndul 
îţi  va  zice,  mai  bine  zis  vicleanul  uneltitor  îţi  va  grăi  prin 
gînd,  ca  şi  prin  şarpe  :  «Sfirşeşte  odată,  că  nu  mai  poţi  să 
stai»,  zi-i  lui:  «Nu,  ci  mai  bine  voi  şedea  în  timpul  unei 
catisme»  (căci  aceasta  e  mai  bine,  decît  să  dormi).  «Şi 
dacă  limba  mea  tace  şi  nu  spune  psalmi,  mintea  mea  se 
ocupă  cu  Dumnezeu  în  rugăciune  şi  în  convorbirea  cu  El». 
Vegherea  e  numaide-cît  mai  folositoare  decît  somnul.  Dar 
privegherea  nu 

156.  «Să  ajung  locaşurile».  «în  casa  Tatălui  Meu  sînt  multe  locaşuri»,  a  spus 
Fiul  Unul-Născut  al  lui  Dumnezeu  (In,  14,  2).  Iar  Grigorie  Teologul  a  zis:  «Este  ceva 
care  să  mă  ducă  la  aceste  locaşuri?  (Căci  a  spus  mai  sus  că  locaş  este  odihna  şi  slava 
de  acolo,  rînduită  celor  fericiţi).  Sau  nu  e  nimic  ?  Este  cu  siguranţă.  Ce  e  aceasta  ? 
Sînt  diferitele  vieţuiri  şi  porniri,  din  oare  fiecare  duce  în  alt  loc  după  măsura 
credinţei.  Pe  acestea  le  numim  şi  căi.  Trebuie  să  călătorim  pe  toate  căile  acestea,  sau 
pe  unele  ?  De  e  cu  putinţă,  pe  toate;  iar  de  nu,  pe  cît  mai  multe;  iar  de  nu,  măcar  pe 
unele.  Iar  de  nu  putem  nici  aşa,  măcar  pe  una,  dar,  deosebit  de  mare,  cum  mi  se 
pare»  (în  Cuv.  /  despre  teologie).  Cuviosul  acesta  ne  îndeamnă  să  dorim  să  umblăm 
prin  toate  feluritele  vieţuiri  ale  virtuţii.  Căci  adaugă  :  «în  toată  cărarea  mea  pe  care 
mă  vei  călăuzi,  voi  umbla  repede». 

constă  numai  din  starea  în  picioare,  nici  numai  din  rostirea 
stihurilor  psalmilor,  ci  priveghează:  cel  ce  rosteşte  toată 
noaptea  psalmi;  cel  ce  este  în  pocăinţă  şi  în  rugăciunile 
străpungerii  şi  în  îngenuncheri;  şi  cel  ce  este  în  plîns  şi 
lacrimi  şi  tînguiri  pentru  păcatele  sale.  (S-a  spus  despre 

careva  dintre  cei  dinţii  dintre  noi,  că  patruzeci  de  ani 
rugăciunea  lui  era  un  singur  cuvînt:  «Eu  ca  om  am 
păcătuit,  dar  Tu  ca  Dumnezeu  iartă-mă».  Şi  părinţii  îl 
simţeau  cugetînd  la  conţinutul  stihului  cu  întristare.  Iar 
cînd  plîngea  şi  nu  se  liniştea,  în  loc  de  slujire,  făcea  numai 
această  rugăciune  ziua  şi  noaptea).  Priveghează  cel  ce 
rosteşte  stihuri  puţin  timp  seara,  iar  cealaltă  parte  a  nopţii 
o  petrece  în  cîn-tări  şi  tropare;  cel  ce  este  în  doxologie  şi 
citire  şi  cel  ce  şi-a  pus  lege  să  nu-şi  plece  genunchiul  în 
vremea  după  ce  1-a  războit  gîndul  acela  viclean156  bls.  Iar 
Dumnezeului  nostru  fie  slava  şi  stăpînirea  în  vecii  vecilor! 
Amin. 


CUVINTUL  XXIX 

Despre  căile  care  apropie  de  Dumnezeu  şi  care  i  se 

arată  omului  din  faptele  dulci  ale  privegherii  de 

noapte.  Şi  că  cei  ce  petrec  în  ea  se  hrănesc  cu  miere 

toate  zilele  vieţii  lor 

Să  nu  socoteşti,  o,  omule,  că  în  toată  lucrarea  mona- 
hilor este  vreo  lucrare  mai  mare  ca  privegherea  de  noapte. 
Cu  adevărat,  frate,  ea  e  cea  mai  mare  şi  cea  mai  de 
trebuinţă  celui  ce  se  înfrînează.  Dacă  cel  ce  se  nevoieşte 
nu  se  risipeşte  şi  nu  e  tulburat  de  lucrurile  trupeşti  şi  de 
grija  celor  trecătoare,  ci  se  păzeşte  de  lume  şi  se  străjuieşte 

156  b.  Ca  nu  cumva  pierzînd  încordarea  şederii  în  picioare,  să-1  cuprindă 
moleşeala  şi  aţipirea. 

pe  sine  cu  privegherea,  cugetarea  lui  zboară  în  scurtă 
vreme  de  parcă  ar  avea  aripi  şi  se  înalţă  spre  frumuseţea 
lui  Dumnezeu  şi  ajunge  repede  la  slava  Lui  şi  pluteşte 
întru  cunoştinţa  cea  mai  presus  de  înţelegerea  omenească, 
prin  sprinteneala  şi  uşurinţa  ei.  Pe  monahul  ce  stăruie  în 
priveghere  cu  dreapta  socoteală  a  minţii  (cu  discernămînt) 
să  nu-1  socoteşti  purtător  de  trup.  Lucrul  acesta  ţine  cu 

adevărat  de  treapta  îngerească.  Căci  e  cu  neputinţă  ca  cei 
ce  petrec  totdeauna  în  această  vieţuire  să  fie  lăsaţi  de 
Dumnezeu  fără  daruri  (harisme)  mari  pentru  trezvia  lor, 
pentru  vegherea  inimii  şi  pentru  gîndirea  lor  fără  grijă  la 
Dumnezeu.  Sufletul  care  se  osteneşte  vieţuind  în  această 
priveghere  şi  împodobindu-se  cu  ea  are  ochi  de  heruvim, 
ca  să  se  aţintească  şi  să  caute  pururea  la  priveliştea 
cerească. 

Eu  socotesc  că  e  cu  neputinţă  ca  cel  ce  şi-a  ales  cu 
cunoştinţă  şi  cu  dreaptă  socoteală  (cu  discernămînt) 
această  osteneală  mare  şi  dumnezeiască  şi  a  hotărît  să 
poarte  povara  ei,  să  nu  se  nevoiască  în  acest  lucru  slăvit  pe 
care  şi  1-a  ales  şi  să  nu  se  păzească  pe  sine  şi  ziua  de 
tulburarea  întîlnirilor  şi  de  grija  lucrurilor,  ca  să  nu  se 
golească  de  rodul  minunat  şi  de  marea  desfătare  care 
aşteaptă  să  fie  culeasă  din  ea.  Cel  ce  se  leneveşte  în 
aceasta,  îndrăznesc  să  spun  că  nu  ştie  pentru  ce  se 
osteneşte  şi  pentru  ce  nu  se  bucură  de  somn.  El  se 
chinuieşte  în  multa  rostire  de  stihuri  şi  în  oboseala  limbii 
şi  în  starea  în  picioare  de  toată  noaptea,  neavînd  mintea  în 
psalmodierea  şi  în  rugăciunea  lui,  ci  se  osteneşte  fără 
socoteală,  ca  unul  ce  e  condus  de  obişnuinţă.  Dacă  acestea 
nu  sînt  aşa,  cum  se  face  că  nu  seceră  din  semănarea  lui 
neîncetată,  făcută  cu  osteneală,  cele  mai  mari  binefaceri  şi 
roduri  ?  Căci  dacă  în  locul  acestor  osteneli  s-ar  fi 
îndeletnicit  cu  citirea  dumnezeieştilor  Scripturi,  care 
întăreşte  mintea  şi  mai  ales  adapă  rugăciunea  şi  ajută  la 
priveghere,  fiind  soaţa  acesteia  şi  lumina  minţii,  ar  fi  avut 
această  citire  călăuză  pe  cărarea  cea  dreaptă,  şi 
semănătoare  de  conţinut  în  contemplarea  rugăciunii,  ca  să 
nu  se  rătăcească  şi  să  se  piardă  în  cele  deşarte.  Şi  dacă  ar  fi 
avut-o  pe  aceasta  semănînd  neîncetat  pomenirea  lui 
Dumnezeu  în  suflet  şi  căile  sfinţilor  care  l-au  bineplăcut 
Lui,  fâcînd  mintea  să  dobîndească  subţirime  şi 
înţelepciune,  ar  fi  aflat  rodul  copt  al  acestor  lucrări. 

Pentru  ce,  deci,  omule,  cîrmuieşti  aşa  de  fără  socoteală 
cele  ale  tale  ?  Stai  toată  noaptea  în  picioare  şi  te  chinuieşti 
în  cîntări  de  psalmi,  în  laude  şi  în  rugăciuni;  dar  îţi  pare 
greu  şi  un  lucru  mare  să  te  învredniceşti  printr-o  cugetare 
foarte  scurtă  în  timpul  zilei,  de  harul  lui  Dumnezeu, 
datorită  relelor  pătimiri  din  partea  prietenilor  157.  Pentru  ce 
te  chinuieşti  pe  tine,  şi  noaptea  semeni,  iar  ziua  vînturi 
osteneala  ta  şi  te  afli  fără  rost  şi  risipeşti  privegherea, 
trezvia  şi  căldura  pe  care  le-ai  cîştigat,  şi  pierzi  osteneala 
ta  în  zadar,  în  întîlniri  tulburătoare  cu  oamenii  şi  cu 
lucrurile,  fără  nici  o  pricină  binecuvîntată  ?  Căci  dacă 
cugetării  de  noapte  i-ai  face  să-i  urmeze  plugăria  de  zi  şi  ai 
ţine  căldura  şi  n-ai  pune  la  mijloc  despărţirea158,  în  scurtă 
vreme  te-ai  fi  alipit  de  pieptul  lui  Iisus  59.  Dar  acum  e 
vădit  că  petreci  fără  dreaptă  socoteală  (discernămînt)  şi  nu 
ştii  pentru  ce  trebuie  să  privegheze  monahii.  Tu  socoteşti 
că  acestea  s-au  rînduit  numai  de  dragul  de  a  te  osteni  şi  nu 
pentru  altceva  ce  se  naşte  din  acestea.  Dar  cel  ce  s-a 
învrednicit  să  fie  învăţat  de  har  pentru  ce  se  împotrivesc 
nevoitorii  somnului  şi  silesc  firea  şi-şi  înalţă  rugăciunile 
lor  în  fiecare  noapte  prin  privegherea  trupurilor  şi  a 
gîndurilor  lor,  acela  cunoaşte  puterea  ce  se  naşte  din  paza 
de  zi  şi  ce  ajutor  dă  ea  minţii  în  liniştea  de 

noapte  şi  ce  stăpînire  primeşte  aceasta  asupra  gîndurilor  şi 


157.  întîlnirile  şi  convorbirile  cu  oamenii  aduc  grele  pătimiri  sufleteşti,  prin 
tulburările  ce  le  pricinuiesc. 

158.  Poate  e  «distanţa»  între  cugetare   şi  Dumnezeu,   sau  o   separare  între 
cugetarea  de  noaptea  trecută  şi  cea  de  noaptea  următoare. 

159.  Aluzie  la  apostolul  Ioan,  care  la  Cina  cea  de  taină  era  culcat  pe  pieptul  lui 
Iisus. 

ce  curăţie  dobîndeşte  şi  cum  i  se  hărăzeşte  în  chip  nesilit  şi 
fără  luptă  roiul  virtuţilor  şi  cum  îl  face  să  înţeleagă,  întru 
libertate,  neamul  cel  bun  al  gîndurilor.  Ba  eu  zic,  că,  dacă 
trupul  slăbeşte  pentru  lipsa  lui  de  vigoare  şi  nu  va  putea  să 
postească,  mintea  poate  să  dobîndească  chiar  şi  numai  prin 
priveghere  starea  cuvenită  a  sufletului  şi  să-i  dea  inimii 
înţelegerea,  ca  să  cunoască  puterea  duhovnicească,  numai 
să  nu  se  piardă  prin  împrăştiere  în  grijile  zilei. 

De  aceea  te  rog  pe  tine,  care  doreşti  să  dobîndeşti  o 
minte  trează  pentru  Dumnezeu  şi  cunoştinţa  vieţii  celei 
noi,  să  nu  nesocoteşti  nicicînd  în  viaţa  ta  rînduiala 
privegherii.  Căci  prin  ea  ţi  se  deschid  ochii  ca  să  vezi  toată 
slava  acestei  vieţuiri  şi  puterea  căii  dreptăţii160.  Iar  de-ţi 
vine  iarăşi  —  ceea  ce  ar  fi  bine  să  nu  se  în-tîmple  —  şi-şi 
face  cuib  în  tine  vreun  gînd  de  moleşeală,  ca  o  încercare 
din  partea  Sprijinitorului  tău,  Care  de  obicei  îngăduie  să  te 
schimbi  în  acestea,  ori  spre  aprindere,  ori  spre  răceală,  fie 
din  vreo  pricină  oarecare,  fie  din  slăbiciunea  trupului,  fie 
pentru  că  nu  poţi  răbda  osteneala  multei  psalmodieri  ce  o 
faci  de  obicei  şi  a  rugăciunii  cu  tărie  şi  a  multelor 
îngenuncheri  pe  care  te-ai  deprins  să  le  faci,  te  rog  cu 
dragoste,  de  eşti  părăsit  de  acestea  şi  nu  le  poţi  împlini, 
priveghează  măcar  şezînd  şi  roagă-te  în  inimă,  şi  să  nu 
dormi,  ci  petrece  cu  toată  străduinţa,  şezînd  şi  cugetînd  la 
gînduri  bune.  Şi  să  nu-ţi  înăspreşti  inima  şi  să  o  întuneci  cu 
somnul.  Făcînd  aşa,  îţi  va  veni  iarăşi,  prin  har,  acea 
căldură  de  mai  înainte  şi  sprinteneala  şi  puterea  şi  săl-tînd 
te  vei  bucura  mulţumind  lui  Dumnezeu.  Căci  răceala  şi 
îngreuierea  îi  vine  omului  din  îngăduinţa  (lui  Dumnezeu) 
spre  cercarea  şi  probarea  lui.  Şi  de  se  va  ridica  cu  căldură 
şi  le  va  scutura  pe  acelea  de  la  sine,  silindu-se  puţin,  se  va 

160.  Privegherea  e  o  stare  de  concentrare  continuă  a  minţii  spre  Dumnezeu.  Ea 
adînceşte  sensul  vieţii,  pentru  că  se  scufundă  în  înţelesurile  nesfîrşite  ale  lui 
Dumnezeu,  în  care  sînt  sensurile  vieţii  noastre;  ea  aduce  lumină  în  toate. 

apropia  de  el  harul,  ca  mai  înainte. 

Şi-i  va  veni  o  altă  putere,  ce  are  ascunsă  în  ea  tot  binele 
şi  toate  felurile  de  ajutor.  Şi  omul  se  va  minuna  uimit, 
aducîndu-şi  aminte  de  greutatea  de  mai  înainte  şi  văzînd 
vioiciunea  şi  puterea  ce  i-a  venit  şi  deosebirea  între 
greutate  şi  vioiciune.  Se  va  minuna  cum  s-a  ivit  pe 
neaşteptate  această  schimbare.  Şi  de  acum  se  înţelepţeşte 
în  aşa  fel,  că  dacă-i  va  mai  veni  o  astfel  de  îngreuiere,  o  va 
cunoaşte  din  cea  dintîi  cercare  a  ei.  Dar  dacă  omul  nu  se 
nevoieşte    de    la    început,    nu    poate    dobîndi    această 

cunoştinţă  cu  lucrul.  Vezi  cit  se  înţelepţeşte  omul  cînd  se 
trezeşte  puţin  şi  rabdă  în  vremea  războiului  ?  Numai  să  nu 
fie  slăbită  firea  trupului,  căci  atunci  nu  e  de  folos  să  fie 
războită  firea.  însă  altfel,  bine  este  ca  cineva  să  se  silească 
pe  sine  în  toate  cele  ce  îi  sînt  de  folos. 

Deci  liniştirea  neîncetată  şi  împreunată  cu  citirea  şi  cu 
împărtăşirea  cumpătată  de  mîncare  şi  privegherea  trezesc 
cugetarea  ca  să  se  uimească  de  lucruri161,  dacă  nu  e  vreo 
pricină  care  destramă  liniştea.  înţelesurile  ce  se  ivesc  în  cei 
ce  se  liniştesc,  de  la  ele  înseşi,  fără  o  gîndire  a  lor,  fac 
amîndoi  ochii  ca  o  cristelniţă  a  botezului,  prin  lacrimile  ce 
se  revarsă  din  ei  şi  spală  o-brajii  cu  mulţimea  lor. 

Iar  cînd  trupul  ţi  se  domoleşte  prin  înfrînare  şi  pri- 
veghere şi  prin  liniştirea  cea  cu  luare-aminte  şi  simţi  că 
subţirimea  patimii  curviei  a  ieşit  din  mişcarea  firii, 
cunoaşte  că  eşti  ispitit  de  gîndurile  mîndriei.  Amestecă 
atunci  în  mîncarea  ta  cenuşă  şi  lipeşte  pîntecele  tău  de 
pămînt  şi  cercetează  ce  ai  gîndit  şi  află  schimbarea  firii 
tale  şi  faptele  tale  protivnice  firii,  şi  poate  te  va  milui 
Dumnezeu  şi-ţi  va  trimite  lumina  Sa  ca  să  înveţi 

161.  Să  se  uimească  de  sensul  lor  minunat,  de  înrădăcinarea  lor  în  Dumnezeu. 

să  te  smereşti,  ca  să  nu  crească  răutatea  ta.  Drept  aceea,  să 
nu  încetăm  să  ne  nevoim  şi  să  ne  străduim,  pînă  ce  nu  vom 
vedea  în  noi  pocăinţa  şi  nu  vom  afla  smerenia  şi  nu  se  va 
odihni  inima  noastră  în  Dumnezeu,  Căruia  I  se  cuvine 
slava  şi  stăpînirea  în  vecii  vecilor.  Amin. 

CUVÎNTUL  XXX 

Despre  mulţumirea  ce  trebuie  adusă  lui  Dumnezeu  şi 
cîteva  învăţături  de  căpetenie 

Mulţumirea  celui  ce  primeşte  aţîţă  pe  cel  ce  dă,  ca  să 
dea  daruri  şi  mai  mari  decît  cele  dintîi.  Cel  ce  nu 
mulţumeşte  pentru  cele  mai  mici  este  mincinos  şi  nedrept 

şi  în  cele  mai  mari.  Cel  ce  e  bolnav  şi  cunoaşte  boala  lui 
trebuie  să  caute  tămăduirea.  Iar  cel  ce  mărturiseşte  durerea 
lui  se  apropie  de  vindecarea  lui  şi  uşor  o  va  afla.  în  inima 
învîrtoşată  se  înmulţesc  durerile  62  şi  chinul  bolnavului  ce 
se  împotriveşte  doctorului  sporeşte.  Nu  e  păcat  de  neiertat, 
decît  cel  pentru  care  nu  se  face  pocăinţă16  .  Nici  un  dar  nu 
rămîne  fără  adaus,  decît  cel  pentru  care  nu  se  mulţumeşte. 
Partea  celui  fără  de  minte  e  mică  în  ochii  lui164. 

Adu-ţi  aminte  de  cei  ce  te  întrec  în  virtute,  ca  să  te  vezi 
totdeauna  neajuns  la  măsura  lor.  Cugetă  pururea  la 
necazurile  mai  mari  ale  celor  necăjiţi  şi  asupriţi,  ca  să  dai 
mulţumire  pentru  cele  mici  şi  neînsemnate  ale  tale,  şi  să  le 
poţi  răbda  cu  bucurie.  în  vremea  înfrîn-gerii,  moleşirii  şi 
trîndăviei  tale,  cînd  eşti  dat  şi  ţinut  de  vrăjmaş  într-o 

162.  Inima  învîrtoşată,  neavînd  dragoste  pentru  altul,  nu  primeşte  nici  ea 
dragostea  altuia  şi  de  aceea  suferă. 

163.  Unde  nu  e  pocăinţă,  nu  se  înmoaie  inima  din  pricina  mândriei  şi  de 
aceea  rămîne  atît  păcatul  egoismului,  dt  şi  suferinţa  omului  de  a  se  vedea 
părăsit. 

164.  Cel  mlndru,  cel  egoist  socoteşte  totdeauna  că  are  şi  că  a  primit  de  la 
Dumnezeu,  de  la  «viaţă»,  prea  puţin. 

nevrednicie  mai  dureroasă  şi  sub  a-păsarea  chinuitoare  a 
păcatului,  gîndeşte-te  în  inima  ta  la  timpul  de  mai  înainte 
al  străduinţei  tale  şi  cum  te  îngrijeai  pînă  şi  de  lucrurile 
cele  mai  mici  şi  de  ne -voinţa  pe  care  o  dovedeai  şi  cum 
erai  mişcat  de  rîvnă  împotriva  celor  ce  voiau  să  te 
împiedice  în  drumul  tău.  Pe  lîngă  acestea  cugetă  şi  la 
suspinele  tale,  cu  care  suspinai  pentru  greşalele  ce  le  făceai 
din  negrija  ta,  şi  cum  în  toate  acestea  luai  cununa  biruinţei. 
Căci  prin  aceste  aduceri  aminte  şi  prin  cele  ca  acestea,  se 
trezeşte  sufletul  tău  ca  dintr-un  adînc165  şi  se  îmbracă  în 
flacăra  rîvnei  şi  se  ridică  ca  din  morţi  din  scufundarea  lui 
şi  se  înalţă  şi  se  întoarce  vechea  stare  a  lui,  prin  căldura 
luptei  împotriva  diavolului  şi  a  păcatului. 

Adu-ţi  aminte  de  căderea  celor  puternici  şi  smereş-te-te 
în  virtuţile  tale.  Adu-ţi  aminte  de  greşalele  grele  ale  celor 
ce  au  căzut  odinioară  şi  s-au  pocăit,  şi  de  înălţimea  şi  de 
cinstea  de  care  s-au  învrednicit  după  aceea,  şi  vei  lua  curaj 
în  pocăinţa  ta.  Prigoneşte-te  pe  tine  şi  va  fi  gonit  vrăjmaşul 
din  apropierea  ta166.  îm-pacă-te  în  tine  şi  se  va  împăca  în 
tine  cerul  şi  pămîn-tul16  .  Străduieşte-te  să  intri  în  cămara 
cea  mai  dinăuntru  a  ta  şi  vei  vedea  cămara  cerească.  Căci 
una  sînt  aceasta  şi  aceea  şi  într-o  singură  intrare  le  vei 
vedea  pe  amîndouă168.  Scara  împărăţiei  aceleia  e  în 
lăuntrul  tău,  ascunsă  în  sufletul  tău.  Botează-te  pe  tine  în 
tine 

165.  Ca  într-un  adînc  de  somn,  de  uitare,  de  inconştienţă,  de  întuneric,  de  ceva 
asemenea  morţii. 

166.  Cele  ce  se  luptă  în  tine  cînd  se  poartă  în  tine  un  război  sînt  cerul  şi 
pămîntul,  care  se  întind  pînă  la  tine.  Pămîntul  luptă  prin  trup  împotriva  cerului  şi 
cerul  prin  sufletul  ajutat  de  har  împotriva  pămîntului  în  tine. 

167.  Prigonind  eu-ul  păcătos  şi  neadevărat  din  tine,  îl  goneşti  de  la  tine  pe 
vrăjmaşul,  pe  oare  l-ai  lăsat  să  lucreze  în  tine,  dînd  naştere  acestui  eu  iluzoriu. 

168.  Cămara  sau  vistieria  ta  cea  mai  dinăuntru  e  transparentă  ca  o  membrană 
cămării  sau  vistieriei  nesfîrşite  a  cerului;  sau,  ele  sînt  în  comunicare,  oa  rîul  cu 
marea. 


însuţi,  din  partea  păcatului169,  şi  vei  afla  acolo  trepte,  pe 
care  vei  putea  sui. 

Scriptura  nu  ne-a  tîlcuit  ce  sînt  lucrurile  veacului  viitor. 
Dar  cum  primim  încă  de  aici  simţirea  desfătării  de  ele,  fără 
o  schimbare  a  firii  şi  fără  ieşirea  din  lumea  aceasta,  ne-a 
învăţat  pe  noi  cu  uşurinţă  prin  numirile  unor  lucruri  dorite 
şi  slăvite,  a  căror  dulceaţă  şi  cinstire  a  pus-o  în  noi,  ca  să 
stîrnească  dorul  după  ele.  Căci  zice:  «Cele  ce  ochii  nu  le- 
au  văzut  şi  urechea  nu  le-a  auzit»  şi  celelalte  (I  Cor.,  2,  9). 
Prin  aceasta  ne-a  arătat  totodată  că  bunătăţile  viitoare  sînt 
de  necuprins  şi  nu  au  vreo  asemănare  oarecare  cu  cele  de 
aici. 

Desfătarea  duhovnicească  nu  se  află  în  folosirea  lu- 
crurilor care  există  în  chip  substanţial  (ipostatic)  în  afara 
sufletului  (Le,  17,  21).  Dacă  n-ar  fi  aşa,  cuvîntul: 
«împărăţia  cerurilor  este  în  lăuntrul  vostru»  (Mt.,  6,  10), 
îmbinat  cu  cuvîntul:  «Vie  împărăţia  Ta»,  ar  arăta  că  noi 
luăm  în  lăuntrul  nostru  materia  lucrurilor  supuse 
simţurilor,  ca  arvuna  desfătării  aceleia.  Căci  e  de  trebuinţă 
ca  ceea  ce  vom  avea  atunci  să  fie  asemănător  cu  arvuna,  şi 
întregul,  cu  partea.  Şi  ceea  ce  e  cunoscut  ca  în  oglindă, 
deşi  nu  se  vede  ipostatic  (în  substanţă),  are  numaidecît 
însuşirea  asemănării.  Dar  dacă  e  adevărată  mărturia  celor 
ce  au  tîlcuit  Scripturile,  simţirea  aceasta  înţelegătoare  a 
Duhului  Sfînt  e  şi  ea  o  parte  a  acelui  întreg170. 

Iubitor  de  virtute  este  nu  cel  ce  face  cele  bune  lup- 

169.  Această  botezare  sau  scufundare  în  sine,  care  contribuie  la  eliberarea  de 
păcat,  la  ieşirea  din  îngustimea  egoismului  în  lărgimea  comuniunii  cu  Dumnezeu, 
are  sens  numai  ţinînd  seamă  de  comunicarea  ce  are  loc  între  sinea  adîncă  a  omului  şi 
oceanul  energiilor  dumnezeieşti.  «Ce  înseamnă  :  botează-te  pe  tine  în  tine  însuţi,  din 
partea  păcatului  decît  că  în  vederea  (contemplarea)  adîncă  şi  în  meditaţia  lăuntrică 
cugeti  la  păcatul  tău.  Căci  în  aceasta  constau  suirile  pe  treptele  în  Dumnezeu.  De 
fapt  fiul  risipitor  venindu-şi  în  sine  şi  luînd  seama  la  păcatele  sale  a  aflat  suirea  la 
tatăl  său».  Poate  prin  expresia  ortodoxă  «Botează-se  robul  lui  Dumnezeu»,  preotul 
constată  nu  numai  o  scufundare  a  celui  ce  se  botează  din  partea  Iui  Dumnezeu,  ci  şi 
o  scufundare  a  aceluia  însuşi,  sau  o  suire  a  lui  în  Dumnezeu. 

170.  Autorul  respinge  părerea  că  însăşi  lumea  sensibilă  ar  fi  o  parte  a  împărăţiei 
cerurilor.  Simţirea  apropiată  a  împărăţiei  cerurilor  nu  e  una  cu  simţirea  lucrurilor,  ci 
e  o  lucrare  a  Sfîntului  Duh. 


tîndu-se,  ci  cel  ce  primeşte  cu  bucurie  relele  ce  urmează. 
Nu  e  lucru  aşa  de  mare  a  răbda  necazurile  pentru  virtute, 
cît  a  nu  şovăi  mintea  să  aleagă  voia  ei  cea  bună,  cînd  e 
momită  de  pofta  trupului.  Părerea  de  rău  ce  se  naşte  după 
pierderea  stăpînirii  de  sine  nu  izvorăşte  din  ea  bucurie  şi 
nu  aduce  răsplată  celor  ce  o  au. 

Acoperă  pe  cel  ce  a  greşit,  cînd  nu  ai  nici  o  păgubire 
din  aceasta1  ,  şi- 1  vei  face  pe  el  ca  să  aibă  curaj1  2,  iar  pe 
tine  ca  să  porţi  mila  Stăpînului  tău173.  Sprijineşte  cu 
cuvîntul  pe  cei  slabi  şi  pe  cei  întristaţi  cu  inima  şi  te  va 
sprijini  dreapta  care  poartă  toate174.  Fă-te  părtaş  cu  cei 
întristaţi  la  inimă,  în  durerea  rugăciunii  şi  în  strîngerea 
inimii  tale,  şi  se  va  deschide  înaintea  cererilor  tale  izvor  de 
milă175.  Osteneşte-te  pururea  în  cereri  înaintea  lui 
Dumnezeu,  cu  o  inimă  care  poartă  gînd  curat,  plin  de 
străpungere,  şi  Dumnezeu  va  păzi  inima  ta  de  gînduri 
necurate  şi  murdare,  ca  nu  cumva  să  se  defăimeze  calea  lui 
Dumnezeu  în  tine.  Stăruie  pururea  în  cugetarea  la  cele 
citite  în  dumnezeieştile  Scripturi,  pentru  înţelegerea  lor 
întocmai,  ca  nu  cumva  prin  nelucrarea  minţii  să  se  întineze 
vederea  ta  cu  spurcăciuni  desfrînate  străine176.  Să  nu  cauţi 
să-ţi  încarci  cugetarea  cu  gînduri  desfrînate,  sau  cu  feţe  ce 
te  ispitesc, 

17f.  Acoperă-I,  dar  nu  aprobîndu-1.  Căci  atunci  te  păgubeşti  pe  tine,  iar  pe 
el  nu-1  foloseşti. 

172.  Curaj  spre  îndreptare. 

173.  E  şi  aceasta  o  povară. 

174.  în  mîna  celui  ce  sprijină  pe  cel  slab  e  puterea  Dreptei  care  pe  toate  le 
sprijină.  Căci  Dumnezeu  lucrează  ca  să  ne  unească  pe  toţi  prin  dragoste.  De 
aceea  nu-1  sprijină  El  direct  pe  acela,  ci  vrea  să-1  sprijine  prin  noi. 

175.  Prin  nimic  nu  ne  întîlnim  mai  muM  cu  mila  lui  Dumnezeu,  ca  în 
rugăciunea  făcută  din  durere  pentru  alţii.  E  aci  o  participare  Ia  durerea  Iui 
Hristos  pentru  noi.  Şi  o  îndoită  sensibilitate  curată.  Căci  Dumnezeu  este  adîncul 
sensibilităţii  curate,  atotgeneroase. 

176.  Mintea  nu  poate  sta  neutră.  Cînd  nu  e  ocupată  cu  gîndurile  curate 
privitoare  la  Dumnezeu,  sau  nu  se  lărgeşte  prin  acestea  în  El,  se  îngustează,  sau 
se  murdăreşte  prin  gîndurile  întinate,  egoiste,  referitoare  la  lucrurile  mărginite, 
pe  care  le  poate  folosi  spre  plăcerea  ei  trecătoare. 

socotind  că  nu  vei  fi  biruit  de  ele.  Pentru  că  în  acest  fel 
mulţi  înţelepţi  s-au  întunecat  şi  au  înnebunit.  Să  nu-ţi 
îngrămădeşti  flacără  în  sînul  tău  fără  necazuri  mai 
puternice  ale  trupului  tău177. 

Greu  este  tinereţii  să  se  supună  jugului  sfinţeniei,  fără 
nevoinţă.  începutul  întunecării  minţii  (cînd  e  văzut  semnul 
ei  în  suflet)  se  arată  întîi  în  lenevirea  la  slujire  (liturghie)  şi 


152  FIL0CAL1A 

la  rugăciune.  Altă  cale  de  rătăcire  a  sufletului  nu  este, 
decît  să  cadă  mai  întîi  de  acolo  (din  slujire  şi  rugăciune). 
Căci  cînd  se  lipseşte  de  ajutorul  lui  Dumnezeu,  uşor  cade 
în  mîinile  protivni-cilor  lui.  Şi  alta  :  cînd  sufletul  părăseşte 
grija  faptelor  virtuţii,  e  tras  numaidecît  în  cele  protivnice 
lor.  Mutarea  din  orice  latură  e  începutul  vieţuirii  în  latura 
pro-tivnică  .  De  faci  cele  ale  virtuţii  şi  cele  ale  sufletului 
şi  nu  te  grijeşti  de  cele  deşarte,  arată  slăbiciunea  ta  pururea 
în  faţa  lui  Dumnezeu  şi  nu  vei  fi  încercat  de  cele  străine, 
chiar  de  vei  fi  lăsat  singur  de  către  Sprijinitorul  tău. 

Lucrarea  crucii  este  îndoită  din  pricina  firii  noastre 
îndoite,  alcătuită  din  două  părţi.  Una  constă  în  a  răbda 
necazurile  crucii,  prin  lucrarea  iuţimii  (mîniei)  sufletului, 
şi  ea  se  numeşte  făptuire.  A  doua  constă  în  lucrarea  subţire 
a  minţii  şi  în  îndeletnicirea  cu  cele  dumnezeieşti,  dar  şi  în 
stăruirea  în  rugăciune  şi  în  cele  următoare,  care  se 
înfăptuieşte  prin  partea  poftitoare,  şi  ea  se  numeşte  vedere 
(contemplare).  Şi  cea  dintîi,  sau  făptuirea,  curăţeşte  partea 
pătimitoare  a  sufletului,  prin  puterea  rîvnei,  iar  cealaltă 
pricinuieşte  iubirea  sufletului,  care  este  o  dorinţă  firească 
ce  curăţeşte  partea  înţelegătoare  a  sufletului179.  Deci  cînd 
cineva  trece,  îna 

177.  Cînd  trupul  se  simte  necăjit  de  gîndurile  şi  de  feţele  ispititoare,  ele  nu  au 
putere  asupra  ta. 

178.  Mutarea  din  virtute  e  începutul  păcatului  şi  invers.  O  stare  neutră  nu  există. 

179.  Remarcăm  aci  faptul  că  şi  contemplarea  (vederea  sufletească)  e  pusă  în 
legătură  cu  crucea  Domnului.  Căci  ea  vine  după  curăţirea  poftei 

inte  de  desăvîrşita  deprindere  în  prima  parte,  la  lucrarea  a 
doua,  din  dragoste,  ca  să  nu  zic  din  lene,  vine  mînia  peste 
el,  pentru  că  n-a  omorît  mai  întîi  mădularele  lui  cele  de  pe 
pămînt,  adică  n-a  tămăduit  slăbiciunea  gîndurilor  prin 
răbdarea  faptei  de  ocară  a  crucii180.  Căci  a  îndrăznit  să  facă 

181 

să  strălucească  în  mintea  lui  slava  crucii  .  Aceasta  este 
ceea  ce  s-a  spus  de  către  sfinţii  vechi  că  de  va  voi  mintea 
să  se  suie  pe  cruce  înainte  de  a-şi  linişti  simţurile  de 
slăbiciune,  vine  mînia  lui  Dumnezeu  peste  ea.  Urcarea 
care  aduce  mînia  crucii  nu-i  răbdarea  necazurilor  din 
prima  parte,  care  e  răstignirea  trupului,  ci  înălţarea  la 
vedere  (contemplare),  care  e  partea  a  doua,  ce  vine  după 
tămăduirea  sufletului.  Acela  a  cărui  cugetare  e  murdărită 
prin  patimile  de  necinste  şi  aleargă  să-şi  nălucească  prin 
cugetarea  lui  închipuirile  gîndurilor,  e  lovit  de  certare, 
pentru  că  nu  şi-a  curăţit  mai  înainte  cugetarea  în  necazuri 
şi  nu  şi-a  supus  poftele  trupului,  ci  de  la  auzirea  urechilor 
şi  de  la  cerneala  slovelor,  s-a  grăbit  să  meargă  pe  calea 
plină  de  întinăciuni,  fiind  el  însuşi  cu  ochii  orbi  82. 

pluti  de  lacrimi  şi  slujesc  în  rugăciune  şi  în  plîns  toată  ziua 

Dar  şi  cei  care  sînt  sănătoşi  la  vedere  şi  plini  de  lumină 
şi  au  dobîndit  călăuze  pătrunse  de  har  sînt  în  primejdie 
noaptea  şi  ziua,  chiar  cînd  ochii  lor  sînt  urnele  pornirile  spre  cele 

inferioare,  deci  e  împreunată  cu  oarecare  suferinţă.  Dar  curăţirea  poftei  înseamnă  şi 
apariţia  iubirii  curate  în  om,  iar  iubirea  înseamnă  şi  îndreptarea  minţii  spre 
Dumnezeu,  izvorul  iubirii,  sau  curăţirea  minţii  de  tot  ce  o  îngustează,  de  tot  ce  e 
egoist.  In  felul  acesta  se  face  legătura  între  curăţirea  poftei  şi  a  minţii,  între  iubire  şi 
cunoaştere.  Şi  în  amîndouă  lucrează  puterea  crucii  lui  Hristos. 

180.  Răbdarea  defăimărilor  cu  blîndeţea  gîndurilor  vine  din  puterea  cu  care 
Hristos  a  răbdat  ocările  şi  moartea,  cu  care  a  răbdat  adică  fapta  de  ocară  a  crucii. 

181.  Cine  nu  vrea  să  treacă  prin  ocara  crucii  îşi  închipuie  că  crucea  e  dintr-odată 
pricinuitoare  de  slavă.  Slava  crucii  se  trăieşte  în  purtarea  ocării  ei. 

182.  Există  şi  o  cruce  ce  trebuie  impusă  cugetării  egoiste,  lăudăroase,  nu  numai 
trupului.  E  renunţarea  ei  neplăcută  la  gînduri  necuvenite,  străine  de  Dumnezeu,  oare 
nu  reprezintă  dăruirea  ei  lui  Dumnezeu,  prin  care  ajunge  la  înţelegerea  adevărată, 
adîncă  şi  de  viaţă  făcătoare  a  sensurilor  existenţei. 

şi  toată  noaptea,  datorită  fricii  de  călătorie  şi  pră-păstiilor 
mai  adinei  ce-i  întîmpină,  şi  chipurilor  amăgitoare  ce  se 
află  amestecate  cu  cele  adevărate. 

Cele  ale  lui  Dumnezeu,  zice,  vin  de  la  ele  înseşi,  fără  ca 
tu  să  simţi.  Da,  aşa  este.  Dar  numai  dacă  locul  e  curat  şi  nu 
murdar.  Dacă  pupila  ochiului  sufletului  tău  nu  e  curată,  să 
nu  îndrăzneşti  să  o  aţinteşti  spre  globul  soarelui,  ca  să  nu 
te  lipseşti  şi  de  mica  lumină  ce  o  mai  ai,  care  este  credinţa 
simplă  şi  smerenia  şi  mărturisirea  din  inimă  şi  micile  fapte 
cele  după  puterea  ta,  şi  să  fii  aruncat  în  unul  din  locurile 
celor  gîndite  (inteligibile),  care  este  întunericul  cel  mai 
dinafară  de  Dumnezeu,  ce  poartă  chipul  iadului183,  ca  acela 
care  a  îndrăznit  fără  ruşine  să  intre  la  nuntă  în  haine  mur- 
dare. Din  osteneli  şi  din  pază  izvorăşte  curăţia  gîndurilor. 
Şi  din  curăţia  gîndurilor,  lumina  minţii.  Şi  de  aci,  mintea  e 
călăuzită  prin  har  acolo  unde  nu  au  putere  simţurile  nici  să 
înveţe,  nici  să  fie  învăţate. 

9         "  ■> 

închipuieşte-ţi  că  virtutea  este  trup,  iar  vederea 
(contemplarea)  suflet184.  Iar  amîndouă  fac  un  om  de- 
săvîrşit,  unit  în  duh  din  două  părţi  simţite184  \  Şi  precum  e 
cu  neputinţă  să  vină  sufletul  la  facere  şi  la  naştere  fără 
desăvîrşirea  plăsmuirii  trupului,  împreună  cu  mădularele 
lui,  aşa  e  cu  neputinţă  să  vină  sufletul  la  vederea 
(contemplarea)  cea  de  a  doua,  care  este  duhul  descoperirii, 
ce  poate  fi  închipuită  ca  formîndu-se  într-un  pîntece  de 
mamă,  ce  primeşte  conţinutul  seminţei  duhovniceşti,  fără 
desăvîrşirea     lucrului     virtuţii,  care  este  casa  unde  se 

183.  Fiecare  ceată  a  celor  gîndite  (opuse  celor  sesizate  cu  simţurile),  adică  a 
îngerilor,  ocupă  un  loc,  sau  o  stare  gîndită.  Unul  din  ele  e  al  îngerilor  căzuţi,  iadul. 

184.  Virtutea  e  trup  pentru  că  se  face  cu  trupul.  Iar  vederea,  suflet,  pentru  că  se 
obţine  prin  minte. 

184  a.  Duhul  a  dat  forma  omului  întreg,  prin  faptul  că  a  făcut  materia  trup, 
prelungind  în  ea  puterile  sufletului.  Şi  omul  durează  ca  întreg-viu  în  Duh.  Cele  două 
părţi  sînt  simţite,  pentru  că  în  trup  trăim  simţirile  sufletului  şi,  prin  suflet,  simţirile 
trupului. 

sălăşluieşte  cunoaşterea  şi  care  primeşte  descoperirile184  b. 

Vederea  (contemplarea)  este  simţirea  tainelor  ascunse 
în  lucruri  şi  cauze18  .  Cînd  auzi  despre  despărţirea  ta  de 
lume,  sau  despre  cuprinderea  lumii  în  tine,  sau  despre 
curăţia  lumii,  trebuie  să  înţelegi  de  la  început  şi  să  cunoşti 
nu  în  chip  simplu,  ci  în  înţelesuri  gîndite,  ce  înseamnă 
numele  -«lume»  şi  din  cîte  părţi  deosebite  constă  ea,  şi 
atunci  vei  putea  cunoaşte  sufletul  tău,  cît  de  despărţit  e  de 
lume  şi  cîtă  amestecare  are  cu  lumea. 

«Lumea»  este  un  nume  cuprinzător  care  îmbrăţişează  şi 
patimile  amintite.  Căci  de  nu  cunoaşte  omul  mai  întîi  ce 
este  lumea,  nu  ajunge  să  cunoască  prin  cîte  mădulare  e 
despărţit  de  lume  şi  prin  cîte  e  legat  de  ea.  Sînt  mulţi  care 
s-au  despărţit  prin  două  şi  prin  trei  mădulare  de  lume  şi 
socotindu-se  alcătuiţi  numai  din  acestea,  s-au  numit  pe  ei 
străini  de  lume  în  purtarea  lor,  pentru  că  n-au  înţeles  şi  n- 
au  văzut  limpede  că  prin  aceste  două  mădulare  au  murit 
lumii,  dar  prin  celelalte  mădulare  ale  lor  vieţuiesc  lumii 
chiar  în  lăuntrul  trupului  lor,  însă  n-au  putut  să  simtă 
aceasta  nici  în  patimile  lor.  Şi  pentru  că  nu  le-au  simţit,  nu 
s-au  îngrijit  nici  de  tămăduirea  lor185  \ 

Lumea  îşi  are  numele  de  la  cunoaşterea  ei  prin  con- 
templaţie şi  de  la  conţinutul  cuprinzător  ce  îmbrăţişează 
patimile  cele  împărţite,  în  întregimea  lor.  Căci  cînd 

184  b.  în  virtute  sau  în  ansamblul  de  virtuţi,  sau  în  trupul  spiritua- 
lizat prin  ele,  se  zămisleşte  sufletul  ca  vedere  (ca  contemplare)  a  celor 
dumnezeieşti. 

185.  Permanent  autorul  identifică  contemplarea,  sau  cunoaşterea  lucrurilor 
dumnezeieşti,  cu  simţirea,  deci  cu  o  atingere  nemijlocită  cu  ele.  Ideea  e  la  el  tot  aşa 
de  insistent  afirmată  ca  şi  la  sfîntul  Simeon  Noul  Teolog. 

185  a.  N-au  simţit  că  sînt  împletiţi  prin  unele  patimi  cu  lumea,  pen- 
tru că  nu  şi-au  simţit  aceste  patimi,  din  tocire.  De  aceea  nu  s-au  ocupat 
nici  cu  tămăduirea  lor,  deci  cu  eliberarea  lor  de  împletirea  cu  lumea  prin 
aceste  patimi.  Desigur,  omul  poate  fi  unit  cu  lumea  şi  prin  iubire  curată, 
cînd  vede  prin  ea  pe  Dumnezeu  şi  prin  aceasta,  sensurile  ei  cele  mai  ade- 
vărate şi  mai  adînci.  Dar  atunci  nu  e  stăpînit  de  lume,  ci  de  Dumnezeu. 

voim  să  numim  patimile  în  întregime,  le  numim  lume.  Iar 
cînd  voim  să  le  arătăm  după  deosebirea  numelor  lor,  le 
numim  patimi.  Şi  patimile  sînt  părţi  ale  drumului  lumii  ce 
înaintează  de  la  o  stare  la  alta  (ce  se  succed)  şi  unde 

sfîrşesc  patimile,  acolo  lumea  se  opreşte  din  această 
trecere  de  la  o  stare  la  alta  (din  succesiunea  ei)185  b. 

Iar  patimile  sînt  acestea  :  pofta  bogăţiei,  adică  de  a 
aduna  nişte  lucruri,  desfătarea  trupului  (prin  mînca-re), 
după  care  vine  patima  împreunării,  patima  dornică  de 
cinstire,  din  care  izvorăşte  pizma,  voinţa  de  a  avea  o 
conducere,  fala  pentru  dregătoria  stăpînirii,  împodobirea  şi 
luxul,  slava  omenească,  care  este  pricina  ţinerii  minte  a 
răului,  frica  trupului.  Unde  acestea  se  opresc  din  mers, 
acolo  a  murit  lumea.  Şi  pe  cît  ră-mîn  unele  părţi  ale  lor,  pe 
atîta  rămîne  şi  lumea  din  afară,  dar  fără  să  lucreze  (asupra 
omului)  prin  alcătuirea  ei.  E  cum  a  zis  cineva  despre  sfinţi: 
«Cînd  vie-ţuiau,  erau  morţi.  Căci  vieţuind  în  trup  nu 
vieţuiau  trupeşte».  Deci  tu  ia  seama  în  care  dintre  acestea 
vie-ţuieşti,  şi  atunci  vei  cunoaşte  cu  care  părţi  (patimi) 
vieţuieşti  lumii  şi  cu  care  ai  murit.  După  ce  ştii  ce  este 
lumea,  din  deosebirea  aceasta  afli  prin  care  stări  de  suflet 
eşti  în  lume  şi  prin  care  te-ai  dezlegat  de  ea.  Şi  ca  să  spun 
pe  scurt,  lumea  este  vieţuirea  trupească  şi  cugetul  trupesc. 
Prin  ridicarea  cuiva  din  acestea,  se  cunoaşte  că  a  ieşit  din 
lume. 

Şi  înstrăinarea  cuiva  de  lume  se  cunoaşte  din  acestea 

185  b.  Patimile  sînt  atît  de  împletite  cu  lumea  opacă,  văzută  ca  ultima  realitate, 
încît  lumea,  în  loc  de  a-şi  descoperi  sensul  ei  adevărat  pe  care  i-1  dă  contemplarea  ei 
curată,  capătă  sensul  fără  sens  pe  care  i-1  imprimă  patimile.  Sensul  lumii  în  acest  caz 
se  acoperă  cu  totalitatea  patimilor.  Cineva  face  drumul  succesiv  cu  lumea  în  acest 
înţeles,  odată  cu  trecerea  lui  succesivă  de  la  o  patimă  la  alta.  Pentru  unii  lumea  este 
la  început  ceea  ce  satisface  lăcomia  pîntecului,  apoi  sursă  de  îmbogăţire,  apoi  prilej 
de  desfrîu,  apoi  platformă  de  afirmare  a  stăpînirii  sau  a  mîndriei  sale.  Cînd  cineva  s- 
a  eliberat  de  toate  aceste  patimi,  lumea  în  acest  sens  a  murit  pentru  el,  înviind  lumea 
transparentă  şi  adîncită  în  Dumnezeu. 

două:  din  vieţuirea  cea  bună  şi  din  calitatea  deosebită  a 
gîndurilor  minţii.  Deci  din  cele  ce  odrăslesc  în  cugetarea  ta 
despre  lucruri,  pentru  care  se  risipeşte  cugetarea  ta  în 
gîndurile  despre  ele,  afli  măsura  vieţuirii  tale.  Afli  ce 
lucruri  doreşte  firea  ta,  fără  osteneală,  şi  care  sînt  gîndurile 


SFtNTVLISAACSIRUL  157 


ce  odrăslesc  neîncetat,  şi  care  se  mişcă  din  întîmplare,  şi 
dacă  mintea  ta  a  primit  simţirea  celor  netrupeşti,  sau  se 
mişcă  întreagă  în  chip  material. 

Şi  toate  cele  văzute  trezesc  patimile.  Dar  peceţile 
întrupate  în  lucruri,  pe  care  mintea  şi  le  închipuie  fără  să 
vrea,  în  toate  cele  ce  le  face,  pot  fi  pricini  de  virtuţi.  Şi  din 
virtuţi,  mintea  primeşte  pricina  căldurii  neslăbite  şi  a 
adunării  gîndurilor  în  scopul  cel  bun  al  ostenelii  trupeşti, 
pentru  deprinderea  lor,  dacă  nu  le  lucrează  în  chip  pătimaş. 
Vezi  deci,  să  nu  slăbească  cugetarea  ta  (mintea)  în 
întîlnirea  peceţilor  gîndurilor  ascunse  cu  flacăra  mai  înaltă 
de  la  Dumnezeu,  care  are  obiceiul  să  taie  amintirile  celor 
deşarte185  c. 

Aceste  puţine  semne  arătate  în  capitolul  acesta  ajung 
omului  ca  să-1  lumineze,  dacă  se  linişteşte  şi  se  retrage,  în 
locul  multor  cărţi.  Cu  cît  e  mai  tare  în  om  frica  trupului,  cu 
atît  el  rămîne  adeseori  mai  nelucrător  din  pricina  ei,  în  cele 
slăvite  şi  cinstite.  Dar  dacă 

185  c.  Lumea  poate  trezi  nu  numai  patimile,  fiind  sursa  lor  şi  conţinut  de 
satisfacere  a  lor,  ci  poate  fi  şi  pricină  de  virtuţi  şi  material  în  oare  se  imprimă 
frumuseţea  şi  generozitatea  virtuţilor.  Un  om  imprimă  în  lume  hărnicia  lui,  un  altul, 
frăţia  între  el  şi  semenii  săi.  Dar  lumea  îndeamnă  la  virtuţi  şi  e  mediul  în  care  se 
imprimă  în  mod  neechivoc  virtuţile  numai  cînd  ea  e  străvezie  pentru  Dumnezeu,  cînd 
prin  ea  străluceşte  flacăra  lui  Dumnezeu,  cum  străluceşte  focul  printr-un  cuptor  clădit 
din  pietre  de  var.  Aceasta  pune  în  relief  caracterul  cosmologic  al  patimilor  şi 
virtuţilor  şi  caracterul  antropologic  al  cosmosului.  In  acest  caz  lumea  e  moartă,  în 
înţelesul  ei  de  prilej  de  patimi,  dar  e  vie  ca  mediu  prin  care  se  practică  şi  în  care  se 
imprimă  virtuţile. 

învăţătura  aceasta  despre  unirea  între  lume  şi  om  prin  patimi  şi  virtuţi,  este  una 
din  multele  învăţături  în  oare  sfîntul  Isaac  aduce  o  contribuţie  din  cele  mai 
interesante. 


peste  frica  trupului  se  iveşte  frica  sufletului,  frica  trupului 
slăbeşte  în  el  în  faţa  fricii  sufletului,  ca  ceara  de  puterea 
flăcării186.  Iar  Dumnezeului  nostru  fie  slava  în  vecii 
vecilor!  Amin. 

CUVINTUL  XXXI 

Despre  felurita  putere  de  deosebire  în  starea  de  liniştire.  Şi 
despre  stăpînirea  minţii  şi  pînă  unde  are  aceasta  puterea  de 
a  birui  mişcările  în  diferitele  feluri  ale  rugăciunii.  Şi  care 
este  hotarul  dat  firii  în  rugăciune.  Şi  pînă  unde  poţi  să  te 
rogi.  Şi  care  e  hotarul  peste  care,  trecînd,  rugăciunea  nu 
mai  e  rugăciune,  deşi  ceea  ce  se  săvîrşeşte  se  numeşte  cu 
numele  de  rugăciune 

Slavă  Celui  ce  a  revărsat  cu  îmbelşugare  darurile  Lui  în 
oameni!  Că  pe  cei  ce  sînt  trupeşti  i-a  făcut  să-I  slujească  în 
treapta  firilor  netrupeşti  şi  a  învrednicit  firea  celor 
pămînteşti  să  grăiască  despre  astfel  de  taine.  Ba  şi  pe 
păcătoşi  ca  noi,  care  nu  sîntem  vrednici  nici  măcar  să 
auzim  astfel  de  cuvinte.  Dar  prin  harul  Lui  a  deschis  inima 
noastră  orbită,  ca  să  le  înţeleagă  din  contemplarea 
Scripturilor  şi  din  învăţătura  marilor  părinţi.  Căci  n-am 
fost  învrednicit  prin  nevoinţa  mea  să  fac  nici  măcar 
cercarea  unui  lucru  dintr-o  mie,  care  au  trecut  prin  mîinile 
mele.  Dar  am  voit  să  înfăţişez  în  scrierea  aceasta  mai  ales 
cele  spre  stîrnirea  şi  luminarea  sufletelor  noastre  şi  a  celor 
ce  o  vor  citi,  că  poate  se  vor  trezi  să  se  apropie  de  ele,  prin 
dorirea  lor. 

186.  Pe  cît  de  clar  este  acest  «Cuvînt»  în  partea  întîi,  pe  atît  de  obscur,  prin 
defectuozitatea  frazelor,  este  în  partea  a  doua.  Frica  sufletului  e  frica  de  soarta 
sufletului. 

Alta  este  plăcerea  rugăciunii  şi  altceva  vederea  rugă- 
ciunii. Lucru  al  doilea  e  cu  atît  mai  de  preţ  decît  primul,  cu 
cît  e  mai  desăvîrşit  bărbatul  decît  pruncul  ne-desăvîrşit. 
Uneori  se  îndulcesc  stihurile  în  gură  şi  se  naşte,  în 
rugăciune,  dintr-un  stih  o  stihuire  nenumărată, 
neîngăduind  să  se  treacă  la  alt  stih;  şi  omul  nu  cunoaşte 
saturarea.  Alteori  din  rugăciune  se  naşte  o  vedere  oarecare 

ce  taie  rugăciunea  de  pe  buze  şi  acela  se  face  prin  vedere 
trup  răpit,  fără  răsuflare.  Aceasta  o  numim  vederea 
rugăciunii  şi  nu  cum  zic  cei  fără  de  minte,  chip  a  ceva  şi 
formă  şi  alcătuire  a  unei  năluciri.  Şi  iarăşi  în  vederea 
acestei  rugăciuni  este  o  măsură  şi  o  deosebire  a  darurilor. 
Şi  pînă  aci  e  rugăciune.  Pentru  că  cugetarea  nu  a  trecut 
dincolo,  ca  să  nu  mai  fie  lucrarea  ei  rugăciune,  fiind  mai 
presus  de  ea.  Căci  mişcările  limbii  şi  ale  inimii  sînt  chei  în 
rugăciune.  Iar  cele  de  după  aceea  sînt  intrare  în  vistierii. 
Aci  trebuie  să  înceteze  toată  gura  şi  limba  şi  inima, 
vistiernică  a  gîndurilor,  şi  mintea,  cîrmuitoare  a  simţurilor, 
şi  cugetarea,  pasărea  repede  zburătoare  şi  plină  de  îndrăz- 
nife,  şi  orice  meşteşug  al  lor.  Cei  ce  cer  să  rămînă  aci! 
Pentru  că  e  de  faţă  Stăpînul  186\ 


CUVINTUL  XXXII 

Despre  rugăciunea  curată 

Precum  toată  puterea  legilor  şi  a  poruncilor  date 
oamenilor  de  Dumnezeu  sînt  rînduite,  după  cuvântul 
părinţilor,  pînă  la  curăţia  inimii,  aşa  şi  toate  felurile  şi 
chipurile  rugăciunii  cu  care  se  roagă  omul  sînt  rînduite 
pînă  la  rugăciunea  curată.  Suspinele  şi  îngenunche- 

186  a.  Cei  ce  vor  să  ceară  ceva  de  la  Dumnezeu  prin  rugăciune  să  rămînă  aci. 
Pentru  că  de  înaintează  mai  sus,  nu  mai  pot  cere.  Aci  e  Stăpînul  de  fată  şi 
preocuparea  lor  de  ei  înşişi  şi  de  trebuinţele  lor  e  făcută  să  înceteze.  Căci  ei  uită  de  ei 
înşişi  în  contemplarea  uimită  a  măreţiei  Lui;  ei  sînt  într-o  stare  de  răpire,  de  uitare  de 
ei  înşişi. 

rile  şi  cererile  din  inimă  şi  prea  dulcile  tînguiri  şi  toate 
chipurile  rugăciunii  îşi  întind  hotarul  şi  puterea  de  a  se 
mişca,  precum  am  spus,  pînă  la  rugăciunea  curată.  Iar  de  la 
rugăciunea  curată  şi  pînă  la  cele  dinăuntru,  după  ce  trece 
de  hotarul  acesta,  cugetarea  nu  mai  are  putinţa  de  lucrare 
nici  în  rugăciune,  nici  în  mişcare,  nici  în  plîns,  nici 
stăpînire,  nici  stăpînire  de  sine,  nici  cerere,  nici  dorinţă, 

nici  plăcere  pentru  ceva  din  cele  nădăjduite  în  viaţă,  sau 
din  cele  din  veacul  viitor.  De  aceea,  după  rugăciunea 
curată,  altă  rugăciune  nu  mai  este.  Şi  toată  mişcarea  ei  şi 
toate  chipurile  ei  duc  mintea  pînă  aci  prin  puterea  stăpînirii 
de  sine  (a  libertăţii)  187.  De  aceea  este  o  luptă  în  ea.  Iar 
după  acest  hotar,  are  loc  o  răpire  şi  nu  o  rugăciune.  Pentru 
că  au  încetat  cele  ale  rugăciunii  şi  se  iveşte  o  vedere 
oarecare  şi  mintea  nu  mai  este  în  rugăciune.  Feluritele 
rugăciuni  ce  se  săvîrşesc  se  săvîrşesc  prin  mişcare.  Dar 
cînd  mintea  intră  în  mişcările  duhovniceşti,  nu  mai  este  în 

v    •  188 

rugăciune 

Altceva  este  rugăciunea  şi  altceva  vederea  din  ea,  deşi 
îşi  iau  prilejurile  una  din  alta.  Căci  cea  dintîi  este  sămînţa, 
iar  a  doua,  adunarea  snopilor.  Cînd  cel  ce  seceră  iese  din 
sine  printr-o  vedere  negrăită,  a  odrăslit  deodată  înaintea  lui 
din  seminţele  foarte  mici  şi  neînvelite,  pe  care  le-a 
semănat,  ca  nişte  spice  înflorite.  Acesta  ajunge  în  plugăria 
lui  în  afară  de  orice  mişcare.  Pentru  că  toată  rugăciunea  ce 
se  săvîrşeşte  este  cerere,  sau  mulţumire,  sau  laudă.  Dar 
vezi  de  mai  este  una  din  acestea,  sau  cererea  a  ceva,  cînd 
mintea  a  trecut  de  acest  hotar  şi  a  intrat  în  ţara  aceea! 

187.  Pînă  aci  există  o  libertate  de  mişcare,  o  stăpînire  peste  propriile  mişcări  ale 
cugetării.  Aci  se  trece  într-o  nemişcare,  într-o  răpire  a  privirii  slavei  covîrşitoare  a 
Stăpînului.  Dar  această  depăşire  a  stării  de  libertate  nu  e  trăită  ca  o  silă  neplăcută,  ci 
ca  o  dulce  nepreocupare  de  a  alege  ceva  din  diferite  alternative.  In  slava  Stăpînului, 
în  iubirea  nemijlocită  a  Lui  s-a  uitat  de  toate. 

188.  Autorul  face  deosebire  între  mişcare  şi  mişcarea  duhovnicească,  care  fiind 
mişcarea  Duhului  Sfint  în  om  nu  mai  e  propriu-zis  mişcarea  omului,  covîrşind-o  pe 
aceasta. 

întreb  pe  cel  ce  cunoaşte  adevărul.  Căci  nu  le  e  dată  tuturor 
această  putere  de  deosebire,  ci  celor  văzători,  care  au  ajuns 
slujitori  ai  acestei  taine  sau  au  fost  povăţuiţi  de  astfel  de 
părinţi  şi  au  învăţat  adevărul  din  gurile  lor  şi  şi-au  petrecut 
viaţa  în  acestea  şi  în  alte  asemenea  cercări. 


Despre  adevăr,  prin  întrebare  şi  răspuns 

Precum  din  zeci  de  mii  de  oameni  de-abia  se  află  unul 
care  a  împlinit  puţin  poruncile  şi  legile  şi  a  ajuns  la  curăţia 
sufletului,  aşa  din  mii  de  oameni,  de-abia  unul  s-a 
învrednicit  să  ajungă  cu  multă  pază  la  rugăciunea  curată  şi 
să  spargă  hotarul  ei  şi  să  se  împărtăşească  de  taina  aceea. 
Pentru  că  cei  mai  mulţi  nu  ş-au  învrednicit  nicidecum  de 
rugăciunea  curată,  ci  nu-rtiai  puţini.  Iar  la  taina  aceea  de 
după  ea,  de  abia  a  ajuns  unul  din  neam  în  neam  prin  harul 
lui  Dumnezeu. 

Rugăciunea  este  cerere,  grijă  şi  dorinţă  de  ceva,  sau  de 
izbăvire  de  lucrurile  de  aici,  sau  de  cele  viitoare,  sau 
dorinţă  de  a  avea  soarta  părinţilor;  este  cererea  omului  de  a 
fi  ajutat  de  către  Dumnezeu.  Mişcările  sufletului  se 
mărginesc  între  acestea.  Iar  lipsa  de  curăţie  a  rugăciunii 
este  aceasta  :  cînd,  în  clipa  în  care  mintea  se  pregăteşte  să 
facă  vreuna  din  mişcările  de  care  am  vorbit,  se  amestecă  în 
ea  vreun  gînd  străin,  sau  vreo  abatere  spre  altceva,  atunci 
rugăciunea  nu  este  curată;  pentru  că  a  adus  pe  jertfelnicul 
Domnului,  din  animalele  necurate.  Iar  jertfelnicul 
înţelegător  al  Domnului  este  inima188  bls.  Iar  dacă  cineva 
aducîndu-şi  aminte  de  rugăciunea  numită  de  părinţi 
duhovnicească,  dar  neînţelegînd  înţelesul  cuvintelor 
părinţilor  ar  zice:  aceasta  este  în  hotarele  rugăciunii 
duhovniceşti,  eu  socotesc  că  dacă  ar  cerceta  înţelesul  ei  ar 
vedea  că 

188  Ws.  Sf.  Marcu  Ascetul,  Despre  Botez,  Filoc.  rom.,  I,  p.  282. 

e  blasfemie  să  spună  vreo  făptură  că  rugăciunea  du- 
hovnicească se  apleacă  spre  ceva.  Căci  rugăciunea  care  se 
apleacă  spre  ceva  e  mai  jos  de  cea  duhovnicească.  Pentru 
că  orice  rugăciune  duhovnicească  s-a  eliberat  de  mişcare. 
Şi  dacă  de-abia  se  roagă  cineva  în  curăţie,  ce  să  zicem  de 
rugăciunea  duhovnicească  ?  Sfinţii  părinţi  aveau  obiceiul 
să  numească  toate  mişcările  bune  şi  faptele  duhovniceşti 
cu  numele  de  rugăciune.  Dar  nu  numai  ei,  ci  şi  toţi  cei 
luminaţi  prin  cunoştinţă  obişnuiau  să  socotească  înseşi 
faptele  bune  rugăciune. 

Totuşi  e  vădit  că  altceva  este  rugăciunea  şi  altceva  sînt 
faptele  săvîrşite.  Iar  uneori  unii  zic  că  faptele  acestei 
rugăciuni  zise  duhovniceşti  sînt  «cale»,  alţii,  «cunoştinţă» 
şi  alţii,  «vedere  înţelegătoare».  Vezi  cum  schimbă  părinţii 
numirile  în  lucrurile  duhovniceşti  ?  Căci  numirile  se 
potrivesc  întocmai  numai  lucrurilor  de  aici.  Dar  un  nume 
potrivit  sau  adevărat  pentru  lucrurile  veacului  viitor  nu 
există.  Pentru  ele  nu  e  decît  o  cunoştinţă  simplă,  mai 
presus  de  orice  numire  şi  de  orice  stihie  şi  formă  şi  culoare 
şi  chip,  şi  de  numele  îmbinate.  De  aceea,  cînd  cunoştinţa 
sufletului  se  înalţă  din  lumea  văzută,  părinţii  se  folosesc  de 
numiri  cum  voiesc,  întrucît  nimeni  nu  cunoaşte  întocmai 
numirile  lumii  viitoare.  Ci  se  folosesc  de  numiri  şi  de  pilde 
ca  să  sprijinească  prin  ele  cugetările  sufletului,  după 
cuvîntul  celui  întru  sfinţi  Dionisie,  care  a  spus  că  «ne 
folosim  de   silabe   şi  numiri   şi   cuvinte   ce  ne   stau  la 

1  8Q 

îndemînă  din  pricina  simţurilor»  .  Dar  cînd  prin  lucrarea 
Duhului  sufletul  e  mişcat  spre  cele  dumnezeieşti,  ne  sînt 
de  prisos  simţurile  şi  lucrările  prin  ele.  Tot  aşa  puterile 
sufletului  sînt  de  prisos  lucrării  duhovniceşti  cînd  sufletul 
se  face  asemenea  dumnezeirii  prin  unirea  neînţeleasă,  si  se 
luminează  de  raza  luminii  celei  înalte,  în  mişcările  lui1  °. 

189.  Nichifor  Theotoche  dă  o  notă  :  «Dionisie  Areopagitul,  în  scrierea  Despre 
numirile  dumnezeieşti  (Cap.  I),  zicînd:  «Acum  acoperim  potrivit  nouă...  cele  gîndite 
prin  cele  sensibile  şi  prin  cele  ce  sînt  cele  mai  presus  de  existenţă  şi  învăluim  prin 
forme  şi  chipuri  cele  fără  formă  şi  chip  şi  înmulţim  prin  varietatea  simbolurilor 
împărţite  simplitatea  cea  fără  chip». 

Deci  crede,  frate,  că  mintea  are  putere  să  deosebească 
mişcările  ei  pînă  la  locul  rugăciunii  curate.  Cînd  ajunge 
acolo  şi  nu  se  întoarce  la  cele  dinapoi,  sau  nu  părăseşte 
rugăciunea,  rugăciunea  se  face  ca  un  fel  de  mijlocitoare 
între  viaţa  sufletească  şi  cea  duhovnicească.  Cînd  se 
mişcă,  e  în  ţara  sufletească;  iar  cînd  intră  în  ţara  cealaltă, 
încetează  să  fie  rugăciune.  Căci  sfinţii,  în  veacul  viitor,  nu 
se  roagă  cu  rugăciunea,  mintea  lor  fiind  înecată  de  Duhul, 
ci  se  sălăşluiesc,  prin  răpire,  în  slava  care-i  veseleşte.  Aşa 
e  şi  cu  noi.  Cînd  mintea  se  învredniceşte  să  simtă  fericirea 

viitoare  şi  uită  de  sine  şi  de  toate  cele  de  aici,  nu  mai  are 
vreo  mişcare  spre  ceva.  De  aceea  cu  convingere 
îndrăzneşte  cineva  să  spună  că  toată  virtutea  ce  se 
săvîrşeşte  şi  toată  rînduiala  rugăciunii,  fie  în  trup,  fie  în 
minte,  e  condusă  şi  mişcată  de  libertatea  voii;  şi  însăşi 
mintea,  care  e  împărăteasă  peste  patimi,  e  condusă  de 
libertate  prin  simţuri.  Dar  cînd  conducerea  o  ia  Duhul  şi 
peste  minte  domneşte  iconomia  Lui,  Care  se  face  ico- 
nomul  simţurilor  şi  al  gîndurilor,  libertatea  e  luată  firii  şi 
atunci  e  condusă  de  cîrmuirea  Lui  şi  nu  mai  conduce  ea191. 
Şi  unde  va  mai  fi  rugăciunea,  cînd  firea  nu  mai  are 
putere  asupra  sa  (împotriva  sa  însăşi),  ci  e  condusă  de  altă 
putere,  unde  nu  cunoaşte,  nici  nu  mai  poate  îndrepta 
mişcările  cugetării  spre  cele  spre  care  voieşte,  ci  în  timpul 
acela  e  ţinută  în  robie  şi  condusă  unde  nu 

190.  Sfîntul  Isaac  Şirul  preface  cunoaşterea  oarecum  teologică  a  ne- 
grăitului dumnezeiesc  în  cunoaşterea  dobîndită  prin  rugăciune  şi  prin  Duhul 
Sfînt.  O  umple  adică  de  simţire  superioară  firii. 

191.  E  o  idee  a  sfîntului  Isaac,  că  sufletul  ajuns  duhovnicesc  şi-a  predat 
libertatea  Duhului  şi  că  e  atunci  condus  şi  nu  mai  conduce.  Dar  desigur  că 
libertatea  se  lasă  condusă  în  mod  liber  de  Duhul.  Libertatea  e  întărită  prin 
aceasta,  nu  slăbită.  Căci  omul  nu  mai  e  atunci  robul  nici  unei  patimi.  E  condus 
de  iubire  şi  în  nimic  nu  se  mişcă  mai  liber  ca  In  iubire.  Se  poate  spune  că  însăşi 
libertatea  desăvîrşită  a  Duhului,  libertate  desăvîrşită  a  iubirii,  a  devenit 
libertatea  lui,  sau  iubirea  lui. 

simte  ?  Ba  nici  voinţă  nu  mai  are  atunci,  nici  «nu  mai  ştie 
de  este  în  trup  sau  afară  de  trup»,  după  mărturia  Scripturii 
(II  Cor.,  12,2).  Deci,  în  cel  astfel  robit  şi  care  nu  mai  ştie 
de  sine,  mai  este  rugăciune  ?  De  aceea,  nimeni  să  nu 
hulească  şi  să  nu  îndrăznească  să  spună  că  e  cu  putinţă  să 
se  roage  cineva  cu  o  rugăciune  duhovnicească.  De  această 
îndrăzneală  se  folosesc  cei  ce  se  roagă  cu  mîndrie,  dar  sînt 
lipsiţi  de  cunoştinţă.  Ei  se  mint  pe  ei  înşişi,  spunînd  că, 
atunci  cînd  voiesc,  se  roagă  cu  rugăciunea  duhovnicească. 
Dar  cei  smeriţi  la  cuget  şi  cuminţi  primesc  să  înveţe  de  la 
părinţi  şi  să  cunoască  hotarele  firii  şi  nu  rabdă  să  predea 
cugetarea  lor  unei  astfel  de  îndrăzneli. 

întrebare  :  Dar  pentru  ce,  odată  ce  nu  e  rugăciune,  e 
numit  cu  numirea  de  rugăciune  acest  har  negrăit  ? 

Răspuns  :  Pricina  socotim  că  e  aceasta  :  pentru  că  se  dă 
celor  vrednici  în  vremea  rugăciunii  şi  îşi  ia  prilejul  din 
rugăciune.  Pentru  că  această  slăvită  stare  nu  are  alt  timp  de 
sălăşluire,  ci  timpul  acesta,  după  mărturia  părinţilor.  De 
aceea  e  numită  cu  numele  de  rugăciune,  pentru  că  mintea  e 
condusă  din  rugăciune  spre  acea  fericire  şi  pentru  că 
rugăciunea  e  pricina  ei  şi  în  alte  timpuri  nu  are  loc,  cum 
arată  scrierile  părinţilor.  Căci  vedem  pe  mulţi  dintre  sfinţi, 
în  vieţile  lor,  stînd  la  rugăciune,  dar  cu  mintea  răpită. 

Iar  de  va  întreba  cineva  pentru  ce  aceste  daruri  (ha- 
risme)  mari  şi  negrăite  au  loc  numai  în  timpul  acesta,  vom 
spune  :  pentru  că  în  timpul  acesta  e  mai  pregătit  omul  decît 
în  orice  alt  timp  şi  e  adunat  în  sine,  încît  poate  lua  aminte 
la  Dumnezeu  şi  doreşte  şi  aşteaptă  mila  Lui.  Şi  pentru  a 
spune  pe  scurt,  acesta  e  timpul  cînd  cineva  stă  la  poarta 
împărăţiei  pentru  a  cerşi.  Şi  cererea  celui  ce  cere  şi  se 
roagă  se  cuvine  să  fie  împlinită  în  acest  timp.  Căci  în  care 
alt  timp  e  omul  pregătit  şi  în  stare  de  pază,  ca  în  timpul  în 
care  se  roagă  ? 

Sau  se  cuvine  oare  să  primească  vreunul  din  aceste  daruri 
în  vremea  în  care  doarme,  sau  lucrează  ceva,  sau  în  care 
mintea  îi  este  tulburată  ?  Căci  iată,  deşi  sfinţii  nu  au  nici 
un  timp  de  nelucrare,  deoarece  în  toată  clipa  sînt  ocupaţi  în 
cele  duhovniceşti,  nu  sînt  totdeauna  pregătiţi  să  stea  în 
rugăciune.  Pentru  că  de  multe  ori  cugetă  la  ceva  din  cele 
ale  vieţii,  sau  contemplă  făpturile,  împreună  cu  alte  lucruri 
de  folos.  Dar  în  vremea  rugăciunii,  privirea  minţii  ia 
aminte  numai  la  Dumnezeu  şi  spre  El  îşi  întinde  toate 
mişcările  ei  şi  Lui  îi  aduce  cererile  din  inimă  cu  străduinţă 
şi  cu  căldură  continuă.  Şi  de  aceea,  în  această  vreme,  în 
care  sufletul  nu  are  decît  această  singură  grijă,  se  cuvine  să 
izvorască  din  Dumnezeu  bunăvoinţa  dumnezeiască. 

Căci  vedem  că  Duhul  Sfînt  coboară  peste  pîinea  şi 
vinul  puse  pe  altar,  în  clipele  cînd  preotul  e  pregătit  şi  stă 
la  rugăciune  şi  cere  îndurare  lui  Dumnezeu  şi  îşi  adună 

12  —  Filocalia 

mintea  în  această  cerere.  Şi  lui  Zaharia  i  s-a  arătat  îngerul 
în  vremea  rugăciunii,  şi  i-a  prevestit  naşterea  lui  Ioan.  La 
fel,  lui  Petru  cînd  se  ruga  în  casă,  în  ceasul  al  şaselea,  i  s-a 
arătat  vederea  care  1  -a  condus  la  chemarea  neamurilor  prin 
pînza  coborîtă  din  cer  cu  vieţuitoarele  în  ea.  De  asemenea, 
lui  Cornelie  i  s-a  arătat  îngerul  şi  i-a  spus  cele  scrise 
despre  el,  cînd  se  ruga.  Iar  lui  Iisus,  fiul  lui  Navi,  i-a  vorbit 
Dumnezeu  cînd  stătea  plecat  pe  faţă  în  rugăciune.  La  fel, 
arhiereul  auzea  lîngă  jertfelnic,  deasupra  chivotului, 
cuvintele  lui  Dumnezeu;  şi  de  acolo  primea  în  chip  tainic 
de  la  Dumnezeu  vederile  pentru  toate  ce  erau  de  folos 
timpului  ;  acolo  unde  arhiereul  intra  o  dată  pe  an  în  vre- 
mea înfricoşătoare  a  rugăciunii  tuturor  seminţiilor  adunate 
ale  lui  Izrael,  auzea  arhiereul  cuvintele  lui  Dumnezeu 
printr-o  vedere  înfricoşătoare  negrăită,  cînd  intra  în  Sfînta 
Sfintelor  şi  se  arunca  pe  sine  pe  faţă.  O,  ce  înfricoşătoare 
era  acea  taină,  care  se  slujea  prin  aceasta! 

Astfel,  toate  vederile  arătate  sfinţilor  au  loc  în  vremea 
rugăciunii.  Căci  ce  alt  timp  e  atît  de  sfînt  şi  de  potrivit 
sfintei  primiri  a  darurilor  (harismelor),  ca  timpul 
rugăciunii,  în  care  vorbeşte  cineva  cu  Dumnezeu  ?  Căci  în 
acest  timp,  în  care  se  fac  cererile  către  Dumnezeu  şi  au  loc 
întîlnirile  cu  El,  omul  adună  cu  silire  toate  mişcările  şi 
gîndurile  din  toate  părţile  şi  nu  gîndeşte  decît  la  Dumnezeu 
şi  inima  o  are  plină  de  El.  De  aceea  înţelege  cele 
neînţelese.  Căci  Duhul  cel  Sfînt  Se  mişcă  în  el  după 
măsura  lui.  Se  mişcă  în  el  luînd  prilej  de  la  cele  pentru 
care  se  roagă.  Deci  rugăciunea  se  întrerupe  în  vremea 
rugăciunii  din  mişcarea  ei  şi  mintea  e  prinsă  şi  scufundată 
în  uimirea  răpirii  şi  uită  de  dorinţa  din  cererea  sa.  Şi 
mişcările  ei  se  botează  în  beţie  adîncă  şi  ea  nu  mai  e  în 
această  lume  şi  nu  mai  e  atunci  în  om  deosebire  între  suflet 
şi  trup,  nici  amintirea  a  ceva,  precum  a  zis  dumnezeiescul 
şi  marele  Grigorie:  «Rugăciunea  este  curăţia  minţii  şi  se 
taie  prin  răpire  de  lumina  Sfintei  Treimi».  Vezi  cum  se  taie 
rugăciunea  nu  prin  uimirea  înţelegerii  celor  născute  în 
minte  din  ea,  cum  am  spus  înainte  la  începutul  scrierii  şi  în 
alte  multe  locuri  ?  Şi  iarăşi  acelaşi  zice  :  «Curăţia  minţii 

este  o  călătorie  în  înălţime  a  gîndurilor  şi  ea  se  ia  la 
întrecere  cu  culoarea  cerească  în  care  străluceşte  în  vremea 
rugăciunii  lumina  Sfintei  Treimi»     . 

întrebare  :  Şi  cînd  se  învredniceşte  cineva  de  acest  har 
întreg  ? 

Răspuns  :  în  vremea  rugăciunii,  zice,  cînd  mintea  se 
dezbracă  de  omul  vechi  şi- 1  îmbracă  pe  cel  nou,  al  harului. 
«Atunci  îşi  vede  curăţia  ei  asemănătoare  culorii  cereşti, 
care  s-a  numit  locul  lui  Dumnezeu  de  către  bă-trînii  lui 
Izrael,  cînd  S-a  arătat  lor  în  munte»193. 

192,  Evagrie    Monahul,     Capete    despre    deosebirea    gîndurilor,    cap.     18, 
Filoc.  rom.,  I,  p.  62. 

193.  Ibidem. 

Deci,  precum  am  spus,  acest  dar  al  harului  nu  trebuie 
numit  rugăciune  duhovnicească,  ci  rodul  rugăciunii  curate, 
trimis  prin  Duhul  Sfint.  Atunci  mintea  ajunge  deasupra 
rugăciunii  şi,  prin  aflarea  a  ceva  mai  înalt,  rugăciunea 
încetează.  Şi  atunci  nu  se  mai  roagă  cineva  cu  rugăciunea, 
ci  iese  din  sine  (ajunge  în  extaz)  în  lucrurile  neînţelese, 
aflate  mai  presus  de  lumea  muritorilor  ;  şi  în  neştiinţa  ei 
tace  despre  toate  cele  de  aici,  Aceasta  este  neştiinţa  mai 
presus  de  cunoştinţă,  de  care  s-a  vorbit.  Aceasta  este  cea 
despre  care  s-a  zis  că  fericit  este  cel  ce  a  primit  neştiinţa 
nedespărţită  de  rugăciune,  de  care  fie  să  ne  învrednicim  şi 
noi  prin  harul  Unuia  Născut  Fiul  lui  Dumnezeu,  Căruia  se 
cuvine  toată  slava,  cinstea  şi  închinăciunea,  acum  şi 
pururea  şi  în  vecii  vecilor.  Amin. 


CUVINTUL  XXXIII 

Despre  felul  rugăciunii  şi  despre  celelalte  lucruri 
privitoare  la  pomenirea  neîncetată,  ce  se  cer  neapărat 
şi  sînt  de  folos,  cînd  cineva,  citindu-le,  le  păzeşte  cu 
dreaptă  socoteală 

Cea  mai  bună  parte  a  harului  credinţei  este  să  fie 
încredinţat  cineva  despre  împlinirea  rugăciunii  lui,  prin 
nădejdea  în  Dumnezeu.  Dar  siguranţa  credinţei  în 
Dumnezeu  nu  o  dă  neştirbirea  mărturisirii,  deşi  ea  este 
maica  credinţei,  ci  sufletul  ce  cunoaşte  adevărul  lui 
Dumnezeu  din  puterea  vieţuirii.  Odată  ce  afli  în  sfintele 
Scripturi  credinţa  unită  cu  vieţuirea,  să  nu  legi  cunoaşterea 
credinţei,  rămînînd  la  simpla  mărturisire  dreaptă  a  ei.  Căci 
credinţa  ce  dă  siguranţa  nădejdii  nu  e  înţeleasă  niciodată 
de  cei  nebotezaţi,  sau  de  cei  ce  au  stricat  înţelesul 
adevărului.  Pentru  că  siguranţa  credinţei  se  dă  celor  cu 
viaţa  înaltă  în  suflet,  pe  măsura  virtuţilor  ce  iau  aminte  la 
împlinirea  poruncilor  Domnului. 

Meditarea  neîncetată  a  Scripturii  este  lumina  sufletului. 
Căci  aceasta  întipăreşte  în  suflet  amintiri  folositoare, 
pentru  păzirea  de  patimi  şi  pentru  stăruirea  în  dorul  de 
Dumnezeu,  în  curăţenia  rugăciunii.  Dar  şi  deschide  în  faţa 
noastră  calea  păcii  pe  urmele  sfinţilor.  Totuşi  să  nu  te 
îndoieşti  în  stihurile  rugăciunilor  noastre,  cînd  se  fac  cu 
multă  trezvie  şi  cu  străpungere  neîncetată,  fie  rugăciunile, 
fie  citirea  din  orice  vreme. 

Primeşte  neapărat  cuvintele  spuse  din  experienţă  (din 
cercare),  chiar  dacă  cel  ce  le  grăieşte  este  neînvăţat.  Pentru 
că  vistieriile  cele  mari  ale  împăraţilor  pă-mîntului  primesc 
bucuros  adausul  obolului  unui  cerşetor  şi  rîurile  se  umplu 
din  micile  pîrîiaşe  şi  din  ele  se  măresc  în  curgerea  lor. 

Despre  paza  amintirilor 

Dacă  amintirea  bunătăţilor  înnoieşte  în  noi  virtutea, 
cînd  cugetăm  la  acestea,  e  vădit  că  şi  amintirea  desfrînării 
înnoieşte  în  cugetarea  noastră  o  poftă  urî-tă,  cînd  ne 
amintim  de  ea.  Pentru  că  amintirea  fiecăreia  din  acestea  ne 
întipăreşte  chipul  deosebit  al  faptelor  şi  aduce  în  cugetarea 
noastră  şi  ne  arată,  ca  şi  cu  degetul,  fie  urîţenia  gîndurilor 
noastre,  fie  înălţimea  vieţuirii  noastre,  întărind  în  noi 
înţelesurile  şi  pornirile,  fie  ale  celor  de-a  dreapta,  fie  ale 

celor  de-a  stînga;  şi  ne  aflăm  gîndind  la  ele  în  ascunsul 
minţii  noastre.  Şi  în  cugetarea  minţii  noastre  ia  chip  un  fel 
sau  altul  al  vieţuirii  noastre  şi  astfel  ne  vedem  pururea  pe 
noi  înşine.  Aşadar,  nu  numai  cugetarea  ne  vatămă  pe  noi, 
ci  şi  vederea  noastră  sufletească  şi  amintirea  care  le 
pricinuieşte  pe  acestea.  Pe  de  altă  parte  nu  numai  lucrarea 
virtuţii  ajută  celui  ce  o  desăvîrşeşte  pe  ea,  ci  şi  felul 
cugetării,  care  ia  chip  din  amintirea  persoanelor  ce  o 
lucrează.  Iar  din  acestea  se  poate  cunoaşte  că  cei  mai  mulţi 
care  au  ajuns  la  treapta  curăţiei  se  învrednicesc  totdeauna, 
în  cugetarea  din  timpul  nopţii,  de  unele  vederi  sfinte  şi 
aceste  vederi  întipărite  în  suflete  li  se  fac  pricină  de 
bucurie  în  îndeletnicirea  înţelegătoare  a  minţii.  Şi  de  aceea 
se  apropie  cu  căldură  de  lucrarea  virtuţilor  şi  o  flacără 
îmbelşugată  se  iveşte  în  ei,  potrivit  dorinţei  lor.  Şi  spun  că 
sfinţii  îngeri  iau  înfăţişările  unor  vederi  sfinte,  cinstite  şi 
bune  şi  se  arată  sufletului  în  închipuirile  somnului,  spre 
înălţarea  gîndurilor  lui,  spre  bucurie  şi  mîngîiere  şi  veselie. 
Şi  ziua  le  mişcă  sufletul  la  contemplarea  gîndurilor  lor.  Şi 
lucrarea  sufletului  se  uşurează  de  bucuria  celor  sfinte. 

Tot  aşa  şi  în  înşiruirea  războaielor.  Cel  ce  are  obiceiul 
să  cugete  la  cele  rele  e  atras  de  către  draci  la  năluciri 
potrivite  acestora.  Căci  iau  înfăţişări  şi  arată  sufletului 
năluciri  care-1  sperie,  lucrînd  în  el  mai  mult  în  amintirile 
din  timpul  zilei.  Şi  uneori  îl  fac  să  slăbească  din  această 
închipuire  ce-1  înspăimîntă,  alteori  îi  arată  greutatea 
vieţuirii  în  linişte  şi  în  singurătate,  şi  altele  de  felul  acesta. 

Deci  noi,  fraţilor,  să  ne  folosim  în  luarea-aminte  la 
amintiri  şi  la  descoperirea  stării  sufletului  în  ele,  pururea, 
de  discernămînt.  Să  luăm  seama  la  amintirile  cugetării 
noastre,  cu  ce  amintiri  zăbovim  în  convorbiri  şi  pe  care  le 
alungăm  repede  de  la  noi,  cînd  se  apropie  de  sufletul 
nostru;  de  zăbovim  în  cele  ce  ne  vin  din  voia  dracilor,  care 
aruncă  prilejuri  patimilor,  sau  în  cele  din  poftă,  sau  din 
iuţimea,  sau  în  cele  de  la  sfinţii  îngeri,  care  ne  aduc  ca 
pricini  de  bucurie  şi  de  cunoştinţă  amintirile  ce  ne  trezesc 
prin  gîndurile  ce  le  stîrnesc,  prin  apropierea  lor  de  noi,  sau 

prin  cele  ce  ne  vin  din  obişnuinţele  rele  ce  s-au  întărit  de 
mai  înainte  prin  simţuri,  din  care  se  mişcă  în  suflet 
gîndurile  care  ne  răpesc  în  parte  prin  vreunul  sau  altul  din 
simţuri.  Iar  experienţa  acestor  două  lucruri  o  cîştigăm  prin 
îndeletnicirea  cu  ele,  cu  discernămîntul  cuvenit.  E  vorba 
de  vederea  lor  şi  de  împlinirea  lor  cu  fapta.  Dar  fiecăreia 
din  ele  să  facem  să-i  urmeze  o  rugăciune  deosebită. 

Despre  deosebirile  dragostei 

Iubirea  ce  se  iveşte  din  unele  lucruri  e  ca  o  candelă 
mică  hrănită  cu  untdelemn,  prin  care  se  susţine  lumina  ei; 
sau  ca  un  pîrîu  ce  se  naşte  dintr-o  ploaie,  a  cărui  curgere 
încetează  atunci  cînd  ploaia  ce-1  susţine  se  opreşte.  Dar 
iubirea  care  are  drept  cauză  pe  Dumnezeu  e  ca  un  izvor  ce 
ţîşneşte  mereu  şi  a  cărui  curgere  niciodată  nu  se  opreşte 
(căci  El  singur  este  izvorul  iubirii)  şi  al  cărui  conţinut  nu 
se  va  isprăvi  niciodată. 

Cum  poţi  să  te  rogi  neîmprăştiat 

Voieşti  să  te  desfătezi  în  stihurile  slujbei  tale  şi  să 
primeşti  simţirea  cuvintelor  Duhului,  rostite  de  tine  ?  Lasă 
cu  totul  cantitatea  stihurilor  şi  să  nu  te  îngrijeşti  de 
măsurile  lor,  sau  de  grija  de  a  rosti  stihurile  ce  ţin  de 
felurile  rugăciunii;  şi  părăseşte  orice  rostire  din  o-bişnuinţă 
şi  gîndeşte-te  la  ceea  ce  îţi  spun  ele  şi  la  ceea  ce  se 
istoriseşte  despre  citirea  vreunuia  din  cei  călăuziţi  de 
Dumnezeu.  Să  stăruie  mintea  ta  în  cugetarea  lor  pînă  ce 
sufletul  tău  se  va  trezi  prin  înaltele  lor  înţelesuri,  uimit  de 
iconomia  lui  Dumnezeu  şi  prin  aceasta  se  va  mişca  fie  spre 
preamărirea  Lui,  fie  spre  întristarea  cea  de  folos.  Să 
primeşti  orice  este  în  ele  spre  rugăciune  şi  cînd  mintea  ta 
se  va  întări  în  acestea,  a  plecat  tulburarea  din  ea.  Căci  nu 
este  pacea  minţii  în  lucrarea  slugii194,  nici  în  libertatea 
fiilor,  zăpăceala  tulburării.  Pentru  că  tulburarea  are 
obiceiul  să  fure  gustul  înţelegerii  şi  al  priceperii  şi  să  le 
prădeze  de  înţelesurile  lor,  asemenea  unei  lipitori  ce  suge 

viaţa  trupurilor  odată  cu  sîngele  mădularelor  lor.  Căci  tul- 
burarea trebuie  numită,  de  e  cu  putinţă,  căruţa  diavolului, 
deoarece  satana  are  obiceiul  să  se  suie  mereu  călare  pe 
minte  şi  să  aducă  cu  el  toată  povara  patimilor  şi  să  intre  în 
sufletul  slăbănogit  şi  să-1  scufunde  în  zăpăceală.  Ia  seama 
la  aceasta,  cu  tot  discernămîntul.  Nu  fi  în  vremea  rostirii 
stihurilor  cîntării  tale  ca  unul  ce  primeşte  cuvintele  de  la 
altul,  ca  să  nu-ţi  închipui  că  înmulţeşti  prea  mult  lucrarea 
cugetării  şi  să  ieşi  din  străpungerea  inimii  şi  din  bucuria 
lor,  ci  ca  de  la  tine,  ca  să  rosteşti  cuvintele  tale  ca  pe  o 
cerere  plină  de  străpungere  şi  cu  pătrunderea 
discernămîntului,  ca  cel  ce  înţelege  lucrul  lui  cu 
adevărat195. 

însemnează-ţi  de  unde  vine  trîndăvia 
şi  de  unde,  împrăştierea 

Trîndăvia  vine  din  împrăştierea  cugetării.  Şi  aceasta, 
din  nelucrare,  din  necitire  şi  din  întîlniri  deşarte,  sau  dintr- 
un  stomac  prea  plin. 

Nu  trebuie  să  ne  împotrivim  gîndurilor,  ci  să  le 
predăm  Iui  Dumnezeu 

Cel  ce  nu  se  împotriveşte  gîndurilor  semănate  în  noi  de 
vrăjmaşul,  ci  taie  convorbirea  cu  ele  prin  rugăciune  către 
Dumnezeu,  arată  că  mintea  lui  a  primit  înţelepciune  de  la 
har  şi  cunoştinţa  lui  cea  adevărată  1-a  eliberat  pe  el  de 
multe  lucruri;  şi  prin  aflarea  cărării  celei  scurte,  la  care  a 
ajuns,  a  tăiat  împrăştierea  căii  celei  lungi.  Căci  nu  avem  în 
toată  vremea  puterea  să  ne  împotrivim  tuturor  gîndurilor 
ce  se  ridică  împotriva  noastră,  ca  să  le  oprim,  ci  de  multe 
ori  primim  de  la  ele  o  rană  ce  nu  se  vindecă  multă  vreme. 
Pentru  că  ai  ca  protivnici  pe  unii  care  au  şase  mii  de  ani196. 

195.  Să  citeşti  cuvintele  citite,  ca  exprimînd  cererile,  durerile  şi  laudele  tale 
adresate  lui  Dumnezeu. 

Şi  aceasta  îi  face  în  stare  ca  să  te  poată  răni  peste  măsura 
înţelepciunii  şi  înţelegerii  tale.  Şi  chiar  de  îi  vei  birui,  înti- 

năciunea  gîndurilor  îţi  murdăreşte  cugetul  şi  răul  lor  miros 
rămîne  multă  vreme  în  mirosul  nărilor  tale.  In  primul  rînd 
să  te  faci  liber  de  toate  acestea  prin  frică.  Pentru  că  nu  e  alt 
ajutor  ca  Dumnezeu. 

Despre  lacrimi 

Lacrimile  din  rugăciunea  ta  sînt  un  semn  al  milei  lui 
Dumnezeu,  cu  care  s-a  învrednicit  sufletul  tău  în  pocăinţa 
lui;  şi  că  ea  a  fost  primită  şi  a  început  să  intre  prin  lacrimi 
în  cîmpia  curăţiei.  Căci  ochii  nu  pot  vărsa  lacrimi  de  nu 
vor  fi  înlăturate  gîndurile  celor  trecătoare  ;  şi  de  nu  vor 
arunca  gîndurile  tale  de  la  ele  grija  lumii  şi  nu  se  va  ivi  din 
ele  dispreţuirea  lumii;  şi  de  nu  vor  începe  să  pregătească 
merindea  pentru  ieşirea  din  viaţa  aceasta;  şi  de  nu  vor 
începe  să  se  mişte  în  suflet  gînduri  privitoare  la  unele 
lucruri  din  cealaltă  viaţă.  Căci  lacrimile  vin  din  cugetarea 
cea  curată  neîmprăştiată,  din  gîndirea  multă,  neîncetată  şi 
neabătută  la  cele  de  mai  sus  şi  din  amintirea  vreunui  lucru 
subţire  care  s-a  ivit  în  cugetare  şi  întristează  inima  prin 
amintirea  lui.  Din  acestea  se  înmulţesc  lacrimile  şi  sporesc 
tot  mai  mult. 

Despre  lucrul  de  mînă  şi  despre  iubirea  de  arginţi 

Cînd,  stăruind  în  liniştea  ta,  te  apuci  de  lucrul  mîi-nilor, 
să  nu  faci  din  porunca  aceasta  a  părinţilor  aco-perămînt 
iubirii  tale  de  arginţi.  Acesta  să-ţi  fie  un  lucru  neînsemnat, 
pentru  înlăturarea  trîndăviei;  un  lucru  care  să  nu-ţi  tulbure 

196.  E  vorba  de  dracii  care  au  fost  creaţi  odată  cu  lumea,  deşi  la  Iov  (38,  7)  şi  la 
Grigorie  Teologul  se  spune  că  ei  au  fost  creaţi,  odată  cu  toţi  îngerii,  înainte  de  lume. 
Nichifor  Theotoche  socoteşte  că  îngerii  au  fost  creaţi  puţin  înainte  de  lumea  văzută 
şi  în  legătură  cu  ea. 

mintea.  Şi  de  doreşti  să  te  îndeletniceşti  cu  lucrul  mîinilor 
mai  mult  de  dragul  milosteniei,  cunoaşte  că  rugăciunea  e 
mai  presus  de  aceasta  în  treapta  ei.  Iar  de  lucrezi  pentru 
trebuinţa  trupului  tău,  dacă  nu  e  nesăţios,  îţi  ajunge  spre 
împlinirea  trebuinţei  tale  ceea  ce  îţi  rînduieşte  Dumnezeu. 

Că  niciodată  n-a  lăsat  Dumnezeu  pe  lucrătorii  Lui  să  fie 
lipsiţi  de  cele  trecătoare.  Căci  a  zis  Domnul:  «Căutaţi  mai 
întîi  împărăţia  lui  Dumnezeu  şi  dreptatea  Lui  şi  toate 
acestea  se  vor  adăuga  vouă,  înainte  ca  voi  să  le  cereţi» 
(Mt,  6,  33). 

Căci  a  zis  careva  dintre  sfinţi,  că  nu  aceasta  e  vrednicia 
vieţuirii  tale,  ca  să  saturi  pe  cei  flămînzi,  nici  să  se  facă 
chilia  ta  casă  de  oaspeţi  pentru  străini.  Această  vieţuire  e 
rînduită  celor  din  lume  şi  e  lăsată  mai  degrabă  ca  un  bine 
pe  seama  lor,  nu  pe  seama  celor  retraşi  din  lume  şi  liberi 
de  cele  văzute,  care-şi  păzesc  mintea  lor  în  rugăciune. 

CUVÎNTUL  XXXIV  Despre 
mătănii  şi  despre  altele 

Să  nu  socoteşti  nelucrare  ieşirea  din  sine  (extazul)  a 
rugăciunii  neîmprăştiate,  adunate  şi  îndelungate,  pentru 
motivul  că  ai  lăsat  psalmii.  Şi  mai  mult  decît  îndeletnicirea 
cu  stihurile,  iubeşte  în  rugăciune  mă-tăniile.  Căci  cînd 
acestea  te  ajută,  ţin  locul  slujirii.  Şi  cînd  în  această  slujire 
ţi  se  dă  darul  (harismă)  lacrimilor,  să  nu  socoteşti 
desfătarea  adusă  de  ele  ca  o  nelucrare.  Căci  în  harul 
lacrimilor  stă  plinătatea  rugăciunii. 

în  timpul  cînd  cugetarea  ta  e  împrăştiată,  stăruie  mai 
mult  în  rugăciune  şi  în  citire.  Dar  nu  orice  scriere  e  de 
folos.  Iar  mai  mult  decît  faptele,  iubeşte  liniştea.  Preţuieşte 
citirea,  de  e  cu  putinţă,  mai  mult  decît  starea  în  picioare. 
Căci  aceasta  este  izvorul  rugăciunii  curate.  Deci  nu  te 
lenevi  nicidecum,  ci  adu-nă-te  cu  trezvie  din  împrăştiere. 
Căci  rădăcina  vieţuirii  este  psalmodierea.  Dar  cunoaşte  şi 
aceasta  :  că  faptele  trupului  folosesc  mai  mult  decît 
cîntarea  de  stihuri  cu  împrăştiere.  Iar  întristarea  cugetului  e 
mai  de  preţ  decît  osteneala  trupului.  In  vremea  trîndăviei, 
tre-zeşte-te  şi  mişcă-ţi  puţin  rîvna.  Căci  aceasta  deşteaptă 

mult  inima  şi  încălzeşte  gîndurile  sufletului.  în  vremea 
trîndăviei,  iuţimea  ajută  firii,  contrar  poftei.  Căci  risipeşte 
răceala  sufletului.  Iar  trîndăvia  obişnuieşte  să  vină  asupra 
noastră  din  aceste  pricini:  fie  din  îngreu-narea  pîntecelui, 
fie  din  multa  lucrare. 

Buna  rînduiala  a  lucrării  este  lumina  cugetului.  Nu  e 
altceva  mai  de  preţ  decît  cunoştinţa.  Orice  rugăciune,  ce  o 
aduci  noaptea  să  fie  mai  de  preţ  în  ochii  tăi  decît  toate 
faptele  de  peste  zi.  Să  nu-ţi  îngreuiezi  pîntecele,  ca  să  nu 
se  zăpăcească  cugetul  tău  şi  să  fii  tulburat  de  împrăştiere 
cînd  te  scoli  noaptea;  şi  să  se  moleşească  mădularele  tale 
şi  să  te  afli  tu  însuţi  plin  de  moliciune  femeiască;  ba  şi 
sufletul  să-ţi  fie  întunecat  şi  gîndurile  tulburi  şi  să  nu  le 
poţi  aduna  nicidecum  în  cîntarea  stihurilor,  din  pricina 
întunecării  lor.  Atunci  gustul  tuturor  va  fi  amar  în  tine  şi 
nu  ţi  se  va  îndulci  cîntarea  stihurilor,  din  a  cărei  felurime 
mintea  obişnuieşte  să  guste,  prin  sprinteneala  şi  lumina 
cugetării. 

Iar  cînd  buna  rînduiala  a  nopţii  se  tulbură,  mintea  se 
zăpăceşte  în  lucrarea  de  zi  şi,  umblînd  în  întuneric,  nu  se 
desfătează  cum  trebuie  nici  de  citire.  Căci  se  abate  ca  un 
vifor  peste  gînduri,  fie  că  se  ocupă  de  rugăciune,  fie  de 
meditaţie.  Pentru  că  plăcerea  ce  se  dă  ziua  nevoitorilor 
izvorăşte  din  lucrarea  de  noapte  în  mintea  cea  curată. 
Orice  om  care  n-a  făcut  cercarea  liniştirii  îndelungate  să 
nu  aştepte  să  afle  în  sine  ceva  mai  mult  din  bunătăţile 
nevoinţei,  chiar  de  este  mare,  înţelept  şi  învăţător  şi  are 
multe  virtuţi. 

Ia  seama  să  nu  ţi  se  slăbească  trupul  prea  mult,  ca  să 
prindă  putere  trîndăvia  împotriva  ta  şi  să  ţi  se  răcească 
sufletul  din  gustarea  ei.  Fiecare  trebuie  să-şi  cîn-tărească 
ca  într-o  cumpănă  vieţuirea  sa.  în  vremea  în  care  eşti  sătul, 
păzeşte-te  de  încrederea  în  tine.  Şederea  ta  să  fie  cu 
neprihănire  şi  atunci  cînd  e  de  trebuinţă.  Mai  ales  fii 
cumpătat  şi  curat  în  vremea  cinei  şi  ia  seama  nu  numai  la 
gîndurile   tale,   ci   şi   la  mădularele   tale.   Păzeşte-te   de 

părerea  de  sine  în  timpul  schimbărilor  celor  bune.  Arată-ţi 
Domnului  cu  sîrgu-inţă  slăbiciunea  şi  simplitatea  ta,  ca  să 
fii  păzit  în  rugăciune  de  părerea  de  sine  cea  subţire  şi  să  nu 
fii  lăsat  să  fii  ispitit  de  lucruri  urîte.  Căci  mîndriei  îi 
urmează  curvia  şi  părerii  de  sine,  rătăcirea. 

Lucrul  mîinilor  tale  fâ-1  pentru  trebuinţă,  mai  bine  zis 
pentru  a  te  lega  în  liniştea  ta.  Să  nu  slăbeşti  încrederea  ta 
în  Purtătorul-de-grijă.  Căci  El  rînduieşte  în  chip  luminat 
cele  ale  casnicilor  Săi.  El  rînduieşte  pe  cei  ce  se  încred  în 
El,  şi  nu  în  mîinile  oamenilor,  să  şadă  în  pustia  nelocuită. 
De  te  ajută  Domnul  în  cele  trupeşti  fără  să  lucrezi,  cînd  te 
străduieşti  în  grija  de  sufletul  tău,  se  mişcă  în  tine,  din 
uneltirea  ucigaşului  diavol,  gîndul  că  pricina  acestei 
purtări  de  grijă  eşti  tu.  Şi  atunci,  odată  cu  gîndul  acesta, 
încetează  şi  purtarea  de  grijă  a  lui  Dumnezeu  faţă  de  tine. 
Şi  în  aceeaşi  clipă  ţîşnesc  împotriva  ta  o  mulţime  de 
încercări,  fie  din  părăsirea  ta  de  către  Purtătorul-de-grijă, 
fie  din  reînnoirea  durerilor  şi  a  bolilor  mişcate  în  trupul 
tău.  Şi  nu  pentru  simpla  mişcare  a  acestui  gînd  te  părăseşte 
Dumnezeu,  ci  pentru  că  cugetarea  ta  stăruie  în  acest  gînd. 
Căci  Dumnezeu  nu  pedepseşte  pe  om  şi  nu-I  judecă  pentru 
mişcarea  fără  voie,  nici  dacă  consimţim  cu  ea  o  clipă. 
Pentru  că  dacă  în  acea  clipă  împungem  patima  şi  se  iveşte 
în  noi  străpungerea,  nu  ne  va  pune 

Domnul  Ia  socoteală  această  ne  grija,  ci  numai  pe  aceea  pe 
care  a  primit-o  cu  adevărat  cugetarea  noastră  şi  a  căutat  la 
ea  cu  nesimţire  şi  apoi  a  primit-o  ca  pe  una  ce  se  cuvenea 
şi  îi  era  de  folos  şi  nu  a  socotit-o  ca  pe  o  grijă  păgubitoare. 
Şi  noi  pururea  să  ne  rugăm  Domnului  aşa: 

Rugăciune 

Hristoase  plinirea  adevărului,  adevărul  Tău  să  răsară  în  inimile 
noastre  ;  şi  să  ştim  să  umblăm  după  voia  Ta  în  calea  Ta. 

* 

Cînd  un  gînd  viclean  se  seamănă  în  tine,  fie  privitor  la 
cele  care  sînt  departe,  fie  al  obişnuinţei  tale  de  mai  înainte 
şi  se  arată  continuu  pe  sine  minţii,  să  ştii  cu  adevărat  că-ţi 

ascunde  o  cursă.  De  aceea  trezeşte-te  la  vreme  şi 
veghează.  Iar  de  este  din  partea  celor  de-a  dreapta  şi  bune, 
cunoaşte  că  Dumnezeu  voieşte  în  oarecare  fel  să-ţi  dea  ţie 
viaţa  şi  de  aceea  mişcă  în  tine  mereu  ceva  în  afara 
obiceiului.  Iar  de  e  un  gînd  întunecos  şi  ai  îndoieli  cu 
privire  Ia  el  şi  nu  poţi  ajunge  să  ştii  limpede  de  e  din  cele 
ale  tale,  sau  de  e  tîlhar,  sau  spre  ajutor,  sau  o  cursă, 
ascunzîndu-se  sub  înfăţişarea  binelui,  să  te  pregăteşti 
împotriva  lui  în  rugăciune  prelungită  şi  adîncă,  ziua  şi 
noaptea,  cu  multă  priveghere.  Să  nu-1  respingi,  dar  nici  să 
nu  te  învoieşti  cu  el,  ci  roagă-te  cu  sîrguinţă  şi  cu  căldură 
în  privinţa  lui.  Şi  să  nu  încetezi  să  chemi  pe  Domnul.  Şi  EI 
îţi  va  arăta  ţie  de  unde  este. 

Despre  tăcere 

Mai  presus  de  toate,  iubeşte  tăcerea,  că  ea  te  a- 
propie  de  rod.  Căci  limba  e  slabă  în  tîlcuirea  celor 
dumnezeieşti.  întîi  să  ne  silim  să  tăcem.  Şi  din  tăcere  se 
naşte  în  noi  ceva  ce  ne  conduce  spre  tăcere.  Să-ţi  dea 
Dumnezeu  să  simţi  ceva  ce  se  naşte  din  tăcere.  De  începi 
această  vieţuire,  nu  ştiu  cîtă  lumină  îţi  va  răsări  ţie  de  aci. 

Să  nu  socoteşti,  frate,  că  ceea  ce  s-a  spus  despre  acel 
minunat  Arsenie,  cînd  au  venit  la  el  părinţii  şi  fraţii  să-1 
vadă  pe  el  şi  a  şezut  cu  ei  tăcînd  şi  i-a  slobozit  pe  ei  în 
tăcere,  a  făcut-o  numai  pentru  că  aşa  a  voit,  ci  pentru  că  s- 
a  silit  pe  sine  la  aceasta  de  la  început.  Din  deprinderea 
acestei  lucrări  se  naşte  în  inimă,  după  o  vreme,  o  plăcere, 
şi  cel  ce  o  deprinde  face  trupul  cu  sila  să  stăruie  în  linişte. 
Şi  din  această  vieţuire  se  naşte  în  noi  mulţimea  de  lacrimi. 
Şi  într-o  vedere  minunată,  inima  simte  ceva  în  ele,  prin 
darul  deosebirii,  într-o  vreme  cu  osteneală  şi  în  altă  vreme 
din  uimire  (răpire).  Căci  inima  se  micşorează  şi  se  face 
prunc196  a.  Şi  cînd  începe  să  se  roage,  curg  mai  întîi 
lacrimile. 

Mare  este  omul  care  prin  răbdarea  mădularelor  lui  a 
dobîndit  această  obişnuinţă  în  lăuntrul  sufletului  lui.  Cînd 
vei  pune  toate  faptele  acestei  vieţuiri  ale  tale  pe  o  parte  şi 
tăcerea  pe  cealaltă,  o  vei  afla  pe  cea  din  urmă  cîntărind 

mai  mult.  Multe  mîngîieri  au  oamenii.  Dar  cînd  se  apropie 
cineva  de  tăcere,  lucrarea  de  păzire  a  lor  e  de  prisos.  Şi 
toate  lucrările  i  se  fac  aceluia  de  prisos  196  b.  Şi  el  însuşi  se 
află  înălţat  deasupra  lor,  pentru  că  s-a  apropiat  de 
desăvîrşire. 

Tăcerea  este  de  ajutor  liniştii.  Cum  aşa  ?  Pentru  că  e  cu 
neputinţă  ca  atîta  vreme  cît  ne  aflăm  locuind  între  mulţi,  să 
nu  fim  întîmpinaţi  de  cineva.  Căci  nici  Arsenie,  cel 
deopotrivă  cu  îngerii,  care  iubea  liniştea  mai  mult  decît 
toţi,  n-a  putut  să  stea  despărţit  de  ei.  Căci  sîntem 
întîmpinaţi  de  părinţii  şi  de  fraţii  ce  sînt  cu  noi  şi  ne 
întîlnim  cu  ei  pe  neaşteptate.  Acel  vrednic 

196  a.  Pruncul  plînge  pentru  că  se  simte  slab  şi  nevinovat  şi  nu-şr  ascunde 
slăbiciunea  prin  mîndrie. 

196  b.  Lucrarea  de  păzire  de  gînduri  rele  e  de  prisos,  pentru  că  în  tăcere  se 
cuprinde  şi  păzirea.  Ea  e  concentrare  adîncă  în  cele  dumnezeieşti,  care  covîrşesc 
puterea  de  atracţie  a  gîndurilor.  In  ea  se  cuprinde  şi  rugăciunea  şi  gîndul  neîncetat  la 
Dumnezeu  şi  deci  curăţia  de  gînduri. 

de  fericire  ştia  că  ocolirea  acestora  în  biserică  sau  în  altă 
parte  nu  e  cu  putinţă,  cît  sîntem  aproape  cu  locuinţa  de 
oameni.  Şi  fiindcă  de  multe  ori  nu  putea  să  se  ţină  departe, 
în  locul  unde  trăia,  de  apropierea  oamenilor  şi  de  călugării 
ce  locuiau  în  acele  locuri,  a  învăţat  prin  har  chipul  tăcerii 
neîncetate.  Şi  dacă  vreodată,  din  vreo  trebuinţă  neapărată, 
deschidea  uşa  sa  vreunora  din  ei,  aceia  se  bucurau  şi  numai 
de  vederea  lui.  Iar  folosirea  cuvîntului  şi  trebuinţa  lui  se 
făcuse  de  prisos  între  ei. 

Mulţi  dintre  părinţi  au  ajuns  prin  vederea  aceasta  la 
starea  că  se  păzeau  pe  ei  de  a  primi  vreun  adaus  de  bogăţie 
duhovnicească  la  învăţătura  pe  care  o  primeau  prin  vederea 
fericitului.  Şi  unii  dintre  ei  se  legau  pe  ei  de  o  piatră,  sau 
cu  o  frînghie,  sau  îşi  topeau  trupul  cu  foamea  în  vremea 
cînd  voiau  să  iasă  la  oameni.  Căci  mult  foloseşte  foamea, 
la  înfrînarea  simţurilor. 

Am  cunoscut,  frate,  mulţi  părinţi  mari  şi  minunaţi,  care 
se  îngrijeau  mai  mult  de  buna  rînduiala  a  simţurilor  şi  de 
viaţa  cuvenită  a  trupului,  decît  de  fapte.  Căci  prin  acestea 
se  naşte  buna  rînduiala  a  gîndurilor.  Multe  pricini  vin 
asupra  omului  fără  voia  lui,  făcîndu-1  să  iasă  din  hotarul 

slobozeniei  lui.  Şi  de  nu-şi  va  păzi  simţurile  lui  printr-o 
obişnuinţă  nestrămutată,  pe  care  şi-a  cîştigat-o  de  mai 
înainte,  multă  vreme  nu  va  putea  intra  în  sine  însuşi,  ca  sa- 
şi afle  starea  sa  de  pace  de  mai  înainte. 

Sporirea  inimii  se  înfăptuieşte  prin  stăruirea  ei  întru 
nădejde.  Sporirea  vieţuirii  se  face  prin  desprinderea  de 
toate.  Aducerea  aminte  de  moarte  pricinuieşte  stăpînirea 
cea  bună  a  mădularelor  din  afară.  încîntarea  sufletului  este 
bucuria  ce  înfloreşte  în  inimă  din  nădejde.  Sporirea 
cunoştinţei  vine  din  cercările  cele  bune  pe  care  le  primeşte 
mintea  înăuntru  în  fiecare  zi  din  cele  două  schimbări  (în 
bine  şi  în  ispitire).  Pentru  că,  deşi  în  anumite  timpuri  vine 
peste  noi  şi  trîndăvia,  din  pricina  singurătăţii  (şi  poate  că  şi 
ea  e  îngăduită  din  iconomie),  avem  totuşi  şi  mîngîierea 
nădejdii  ce  ţîş-neşte  covîrşitor  din  cuvîntul  credinţei  ce-1 
avem  în  i-nimă.  Căci  bine  a  spus  careva  dintre  purtătorii  de 
Dumnezeu  că  ajunge  celui  credincios  dorul  de  Dumnezeu, 
ca  să  i  se  facă  mîngîiere  chiar  şi  de  pierderea  sufletului 
(vieţii)  pentru  Dumnezeu.  Căci  cum  vor  vătăma  necazurile 
pe  cel  ce  dispreţuieşte  desfătarea  şi  mîngîierea  bunătăţilor 
viitoare  ? 

Dar  îţi  cer,  frate,  şi  aceasta  :  să  biruiască  în  tine  pururea 
cumpăna  milosteniei,  pînă  ce  vei  simţi  în  tine  mila  (lui 
Dumnezeu)  faţă  de  lume197.  In  aceasta  ne  facem  oglindă, 
că  vedem  în  noi  asemănarea  şi  întipărirea  adevărată  a 
Celui  ce  e  şi  prin  fire  şi  prin  fiinţă  Dumnezeu.  Prin  aceasta 
şi  prin  cele  ca  acestea  sîntem  luminaţi  ca  să  ne  mişcăm 
după  Dumnezeu,  printr-o  hotă-rîre  limpede.  Căci  inima 
aspră  şi  nemilostivă  nu  se  curăţă  niciodată198.  Dar  omul 
milostiv  este  doctor  chiar  al  sufletului  său,  pentru  că 
alungă  întunericul  patimilor  din  lăuntrul  său,  ca  printr-o 
suflare  puternică.  Iar  aceasta  este  o  datorie  bună  faţă  de 
Dumnezeu,  după  cuvîntul  evanghelic  al  vieţii. 

Cînd  te  apropii  de  aşternutul  tău,  zi  către  el:  «O, 
aşternut,  poate  noaptea  aceasta  mi  te  vei  face  mor-mînt.  Şi 
nu  ştiu,  de  nu  cumva  în  loc  de  somnul  vremelnic  va  intra 
în  mine  în  această  noapte  somnul  cel  veşnic».  Cît  timp  mai 
ai  deci  picioare,  aleargă  spre  lucrare,  înainte  de  a  fi  legat 
cu  legătura  aceea  care  nu  mai  poate  fi  dezlegată.  Cît  timp 
mai  ai  degete,  răstig-neşte-te  pe  tine  în  rugăciune,  înainte 
de  a  ajunge  la  moarte.  Cît  timp  mai  ai  ochi,  umple-i  cu 
lacrimi  îna- 

197.  E  vorba  de  mila  ce  a  avut-o  Domnul  faţă  de  oameni  (Mt,  9,  36),  sau  de 
mila  lui  Dumnezeu  faţă  de  lume:  «Plin  e  pămîntul  de  mila  Lui»  (Ps.  32,  5),  şi  «Fiţi 
milostivi  precum  Tatăl  vostru  milostiv  este»  (Le,  6,  36).  In  mila  omului  se  arată  mila 
lui  Dumnezeu.  Omul  devine  organ  prin  care  se  manifestă  mila  lui  Dumnezeu. 

198.  Invlrtoşarea  e  una  cu  necurăţia,  pentru  că  e  preocuparea  egoistă  de  sine. 


inte  de  a  fi  acoperiţi  de  ţărînă.  Căci  precum  trandafirul  e 
bătut  de  vînt  şi  se  veştejeşte,  aşa  se  va  întîmpla  cu  una  din 
părţile  tale  şi  vei  muri.  Pune-ţi  în  inimă,  o,  omule,  gîndul 
că  vei  pleca,  spunîndu-ţi  mereu:  «Iată  a  ajuns  la  uşă 
trimisul  ce  vine  după  mine  !  De  ce  şed  ?  Mă  aşteaptă 
plecarea  veşnică,  ce  nu  are  întoarcere».  Cel  ce  doreşte  să 
stea  de  vorbă  cu  Hristos  iubeşte  singurătatea  ;  iar  cel  căruia 
îi  place  să  fie  lăsat  cu  cei  mulţi  e  prieten  al  lumii.  De 
iubeşti  pocăinţa,  iubeşte  şi  liniştea.  Căci  în  afară  de  linişte, 
nu  se  desăvîrşeşte  pocăinţa.  Iar  de  ţi  se  împotriveşte  cineva 
prin  cuvînt  în  privinţa  aceasta,  nu  te  sfădi  cu  el.  De  iubeşti 
liniştea,  maica  pocăinţei,  iubeşte  cu  plăcere  şi  mica 
păgubire  a  sufletului  şi  defăimările  şi  nedreptăţile  ce-ţi  vin 
de  pe  urma  ei.  Căci  fără  această  pregătire,  nu  vei  putea  vie- 
ţui în  linişte,  cu  libertate  şi  netulburat.  Iar  de  dispre-ţuieşti 
acestea,  te  vei  face  părtaş  de  linişte,  potrivit  cu  voia  lui 
Dumnezeu,  şi  vei  stărui  în  ea,  precum  voieşte  Dumnezeu. 
Iubirea  liniştii  este  unită  cu  o  aşteptare  neîncetată  a  morţii. 
Mai  cunoaşte  şi  aceasta,  tu  cel  care  ai  darul  deosebirii, 
că  nu  ne  sălăşluim  cu  sufletul  în  singurătate  şi  în  linişte  şi 
nu  ne  zăvorim,  pentru  faptele  care  întrec  pe  cele  rînduite 

de  canoane.  Căci  se  ştie  că  mai  mult  le  înlesneşte  pe 
acestea  viaţa  de  obşte  cu  mulţi,  pentru  rîvna  ce  o 
prilejuieşte  trupului.  Dacă  ar  fi  fost  nevoie  de  acestea,  n-ar 
fi  fost  unii  dintre  părinţi,  care,  părăsind  viaţa  de  întîlniri  şi 
comunicarea  cu  oamenii,  să  locuiască  unii  în  morminte,  iar 
alţii  să-şi  aleagă  ză-vorîrea  într-o  chilie  singuratică.  Prin 
aceasta  şi-au  slăbit  în  chip  deosebit  trupul  şi  l-au  făcut  să 
nu  poată  împlini  canoanele  lor,  din  pricina  slăbiciunii  şi  a 
trudei  trupeşti;  ba  au  răbdat  cu  plăcere  şi  bolile  grele  ce  le- 
au  Venit  în  toată  viaţa  lor.  Din  pricina  aceasta  nu  puteau 
nici  să  stea  pe  picioarele  lor,  nici  să-şi  facă  rugăciunea 
obişnuită,  sau  să-şi  facă  doxologia  cu  gura;  ba  nu  rosteau 
nici  psalmii,  nici  altceva  din  cele  ce  se  săvîrşesc  cu  trupul. 
Le  era  de  ajuns  doar  neputinţa  trupului  şi  liniştea  în  locul 
tuturor  canoanelor.  Acesta  le  era  chipul  petrecerii  în  toate 
zilele  vieţii  lor.  Şi  în  toată  această  părută  nelucrare,  nici 
unul  dintre  ei  nu  dorea  să-şi  părăsească  chilia  sa  şi,  din 
pricina  neîmpli-nirii  vreunei  lucrări  a  pravilei,  să  umble  pe 
afară,  sau  să  se  veselească  de  glasurile  din  biserici  şi  de 
slujirea  altora. 

Cel  ce-şi  simte  păcatele  lui  e  mai  bun  decît  cel  ce 
scoală  morţii  prin  rugăciunea  lui,  cînd  locuieşte  în  mijlocul 
multora.  Cel  ce  suspină  un  ceas  pentru  sufletul  său  e  mai 
bun  decît  cel  ce  foloseşte  lumii  întregi  prin  gîndirea  lui. 
Cel  ce  s-a  învrednicit  să  se  vadă  pe  sine  e  mai  bun  decît  cel 
ce  s-a  învrednicit  să  vadă  pe  îngeri.  Căci  cel  din  urmă 
comunică  prin  ochii  trupeşti,  dar  cel  dintîi  prin  cei  ai 
sufletului.  Cel  ce  urmează  lui  Hristos  în  tînguirea  de  unul 
singur  e  mai  bun  decît  cel  ce  se  laudă  pe  sine  în  adunări.  Şi 
nimeni  să  nu  a-mintească  de  cuvântul  apostolului:  -«M-am 
rugat  să  fiu  anatema  de  la  Hristos»  (Rom.,  9,  3).  Căci  celui 
ce  a  primit  puterea  lui  Pavel,  i  s-a  poruncit  să  facă  şi  aceea. 
Iar  Pavel  a  primit  din  Duhul  cel  sălăşluit  în  el  puterea  spre 
folosirea  lumii,  precum  a  mărturisit  el  însuşi,  că  nu  făcea 
aceasta  cu  voia  lui:  «Că  de  nevoie  îmi  este,  şi  vai  mie  de 

13  —  Filocalia 

nu  voi  binevesti»  (I  Cor.,  9,  16).  Şi  alegerea  Iui  Pavel  nu 
avea  în  vedere  pocăinţa  lui,  ci  bi-nevestirea  către  oameni, 
în  scopul  acesta  a  primit  putere  prisositoare. 

Dar  noi  să  iubim,  fraţilor,  liniştea,  pînă  ce  va  fi  omorîtă 
legea  din  inima  noastră;  şi  să  ne  aducem  a-minte  pururea 
de  moarte  şi  prin  cugetarea  la  aceasta  să  ne  apropiem  de 
Dumnezeu  întru  inima  noastră  şi  să  dispreţuim 
deşertăciunea  lumii;  şi  se  va  dispreţul 

plăcerea  ei  în  ochii  noştri  şi  vom  răbda  cu  plăcere  în  trupul 
nostru  bolnav  nelucrarea  neîncetată,  cea  din  vieţuirea 
liniştită.  Ca  prin  aceasta  să  ne  învrednicim  de  desfătarea  cu 
cei  ce  în  peşteri  şi  în  crăpăturile  pă-mîntului  aşteaptă 
descoperirea  cea  lăudată  a  lui  Dumnezeu,  din  cer.  Că  a  Lui 
şi  a  Tatălui  Lui  şi  a  Sfîntului  Lui  Duh  este  slava,  cinstea, 
stăpînirea  şi  închinăciunea  în  vecii  vecilor.  Amin. 

CUVÎNTUL  XXXV 

Pentru  ce  oamenii  sufleteşti  caută  întru 
cunoştinţă  spre  cele  duhovniceşti, 

potrivit  cu  grosimea  trupului.  Şi  cum  se  poate 

înălţa  cugetarea  din  aceasta.  Şi  care  e  cauza 

neeliberării  de  aceasta.  Şi  cînd  şi  în  ce  fel  poate 

stărui  cugetarea  în  afara  închipuirilor  în  vremea 

rugăciunii 

Binecuvîntată  este  mărirea  Domnului,  care  deschide 
uşa  înaintea  noastră,  ca  să  nu  mai  avem  altă  cerere,  decît 
dorinţa  de  El.  Căci  prin  aceasta  părăsim  toate  şi  sufletul 
iese  numai  spre  urmărirea  Lui,  deoarece  nu  mai  are  vreo 
grijă  care-1  împiedică  de  la  vederea  Domnului.  Căci  pe  cît 
părăseşte  cugetarea  grija  celor  văzute  şi  se  îngrijeşte  întru 
nădejde  de  cele  viitoare,  pe  măsura  înălţării  ei  din  grija 
trupului  şi  din  îndeletnicirea  ei  cu  aceea,  pe  atîta  se 
subţiază  şi  se  străluminează  în  rugăciune.  Şi  pe  cît  se 
eliberează   trupul   din   legăturile   lucrurilor,   pe    atîta   se 

13  —  Filocalia 

eliberează  şi  cugetarea.  Şi  pe  cit  se  eliberează  cugetarea  de 
legăturile  grijilor,  pe  atîta  se  străluminează  (se  face 
străvezie).  Şi  pe  cit  se  străluminează,  pe  atîta  se  subţiază  şi 
se  înalţă  din  înţelesurile  veacului  acestuia,  purtător  al 
grosimii  chipurilor.  Şi  atunci\ugetarea  poate  să  contemple 
pe  Dumnezeu,  potrivit  cu  Sine1  9.  Şi  nu  ca  noi.  Căci  de  nu 
se  face  mai  întîi  omul  vrednic  de  descoperire,  nu  o  poate 
cunoaşte.  Şi  dacă  nu  ajunge  la  curăţie,  gîndurile  lui  nu  se 
fac  străvezii,  ca  să  poată  vedea  (contempla)  cele  ascunse. 
Şi  pînă  ce  nu  se  eliberează  de  toate  cele  văzute,  potrivit 
zidirii  lor,  nu  se  eliberează  de  gîndurile  privitoare  la  ele, 
nici  nu  scapă  de  îndeletnicirea  cu  gîndurile  întunecoase. 
Iar  unde  e  întuneric,  acolo  sînt  şi  gînduri  încurcate  şi 
patimi.  Şi  dacă  nu  se  eliberează  omul  de  acestea,  cum  am 
zis,  şi  de  pricinile  lor,  cugetarea  nu  va  vedea  cele  ascunse. 
De  aceea  ne-a  poruncit  Domnul  să  ţinem  înainte  de  toate 
neagonisirea  şi  să  ne  depărtăm  de  tulburarea  lumii  şi  să  ne 
desfacem  de  grija  de  toţi  oamenii.  «Căci  cel  ce  nu  se  va 
desface  de  orice  om  şi  de  toate  ale  lui  şi  nu  se  va  tăgădui 
pe  sine,  nu  poate  să-Mi  fie  Mie  ucenic»  (Le,  14,  33). 

Deci  ca  să  nu  se  vatăme  cugetarea  prin  toate,  prin 
vedere,  prin  auz,  prin  grija  lucrurilor,  de  pierderea  lor,  de 
sporirea  lor,  de  vreun  om,  şi  pentru  a  se  lega  pe  ea  numai 
cu  nădejdea  în  El,  Domnul  a  cerut  lepădarea  de  toată  grija 
cugetului  şi  a  întristării  pentru  toate,  ca  să  nu  dorim  decît 
vorbirea  cu  El.  Dar  rugăciunea  are  nevoie  de  multă 
deprindere,  ca,  prin  timpul  îndelungat  petrecut  în  ea, 
cugetarea  să  se  înţelepţească.  Căci  după  neagonisirea  care 
desface  gîndurile  noastre  din  legături,  rugăciunea  cere 
stăruinţă.  Pentru  că  din  stăruirea  în  timp  cîştigă  cugetarea 
deprindere  şi  poate  să  alunge  gîndul  de  la  ea  şi  învaţă  din 
multa  cercare  cele  ce  nu  poate  să  le  primească  de  la  altul. 
Căci  orice  fel  de  vieţuire  la  care  s-a  ajuns  ia  putere  din 
felul  de  vieţuire  dinainte  de  ea  şi  cere  cele  dinaintea  ei  spre 
aflarea  celor  de  după  ea.  Rugăciunea  are  înainte  de  ea 


199.  A  contempla  pe  Dumnezeu  potrivit  cu  Sine  e  a-L  contempla  în  chip 
dumnezeiesc  şi  nu  ca  noi;  deci  prin  har  şi  cu  subţirime,  şi  nu  natural  şi  în  chip 
grosier. 

retragerea.  Şi  retragerea  s-a  făcut  pentru  rugăciune.  Şi 
rugăciunea 

însăşi,  pentru  ca  să  dobîndim  dragostea  de  Dumnezeu. 
Căci  în  ea  aflăm  pricinile  ca  să  iubim  pe  Dumnezeu. 

Dar  şi  aceasta  se  cuvine  să  o  ştiţi,  iubiţilor,  că  fiecare 
vorbire  ce  se  face  întru  ascuns  şi  toată  grija  înţelegerii 
drepte  a  lui  Dumnezeu  şi  toată  cugetarea  la  cele 
duhovniceşti,  îşi  are  dreptarul  şi  izvorul  în  rugăciune  şi  se 
socoteşte  în  lăuntrul  numelui  rugăciunii  şi  se  află  adunate 
în  lăuntrul  acestui  nume,  fie  că  e  vorba  de  felurile  citirilor, 
fie  de  glasurile  gurii  înălţate  spre  preamărirea  lui 
Dumnezeu,  fie,  de  grija  întristată  de  Domnul,  fie,  de 
închinăciunile  trupului,  fie,  de  cîntarea  stihurilor,  fie,  de 
celelalte,  din  care  vine  pe  rînd  rugăciunea  curată  şi  se 
naşte  dragostea  de  Dumnezeu. 

Căci  dragostea  e  din  rugăciune;  şi  rugăciunea,  din 
vieţuirea  în  retragere.  Iar  de  retragere  avem  nevoie  ca  să 
avem  putinţa  să  ne  îndeletnicim  numai  cu  Dumnezeu.  Iar 
retragerii  îi  premerge  lepădarea  de  lume.  Căci  de  nu  se 
leapădă  omul  de  lume  şi  nu  se  linişteşte  de  toate  ale  ei,  nu 
se  poate  însingura.  Iar  înainte  de  lepădare  are  loc  răbdarea. 
Şi  înaintea  răbdării,  ura  lumii.  Şi  înaintea  acesteia,  frica  şi 
dorul.  Căci  de  nu  se  va  în-spăimînta  inima  de  frica  gheenei 
şi  nu  o  va  face  dorul  să  vină  la  dorinţa  fericirilor,  nu  se  va 
mişca  în  ea  ura  lumii  acesteia.  Şi  de  nu  premerge  răbdarea 
în  cugetare,  nu  poate  alege  loc  sălbatic  şi  deşert  de 
locuitori.  Şi  de  nu-şi  alege  o  viaţă  retrasă,  nu  poate  să 
stăruie  în  rugăciune.  Şi  de  nu  stăruie  în  îndeletnicirea  cu 
Dumnezeu,  ci  rămîne  în  gîndurile  amestecate  în  rugăciune 
şi  în  cele  ce-i  urmează,  de  care  am  vorbit,  nu  va  ajunge  la 
simţirea  dragostei. 

Deci  dragostea  de  Dumnezeu  vine  din  convorbirea  cu 
El.  Iar  îndeletnicirea  cu  rugăciunea  vine  din  linişte  şi 
liniştea  din  neagonisire.  Şi  neagonisirea  se  naşte  din 
răbdare  şi  din  ura  poftelor.  Şi  ura  poftelor,  din  frica 
gheenei  şi  din  aşteptarea  fericirilor.  Iar  poftele  le  urăşte  cel 

ce  cunoaşte  rodul  ce  i  se  pregăteşte  din  ele  şi  de  la  ce 
fericire  e  împiedicat  din  pricina  lor.  Astfel  orice  fel  de 
vieţuire  e  legat  de  cel  dinaintea  lui  şi  ia  sporire  din  el  şi  se 
strămută  la  altul  mai  înalt.  Şi  de  lipseşte  unul  din  felurile 
ei,  nu  poate  lua  fiinţă  şi  nu  se  poate  vedea  cel  de  după  el. 
Că  toate  se  destramă  şi  se  pierd.  Iar  ce  este  mai  mult  decît 
acestea  întrece  hotarul  celor  spuse.  Iar  Dumnezeului 
nostru  se  cuvine  slava  şi  mărirea  în  veci.  Amin. 

CUVÎNTUL  XXXVI 

Nu  se  cuvine  a  pofti  şi  a  căuta,  fără  neapărată 

trebuinţă,  să  se  facă  semne  vădite  prin  mîinile 

noastre 

în  orice  vreme  Domnul  Se  află  aproape  spre  ajutorul 
sfinţilor  Săi,  dar  El  nu-Şi  arată  puterea  Sa  oricînd  în  chip 
vădit  în  vreo  faptă  oarecare  şi  în  vreun  semn  simţit,  ca  să 
nu  ne  înnebunească  ajutorul  dat  şi  să  ne  pregătească  vreo 
vătămare.  Şi  aceasta  o  face,  purtînd  grijă  de  sfinţii  Săi, 
voind  adică  să  le  arate  că  nici  o  clipă  nu  sînt  lipsiţi  de  grija 
ascunsă  a  Lui.  Dar  îi  lasă  în  tot  lucrul  să  lupte  după 
puterea  lor  şi  să  se  ostenească  în  rugăciune.  însă  în  lucrul 
care  îi  biruieşte  pe  ei  pentru  greutatea  lui  şi  pentru  că  au 
slăbit  şi  au  fost  părăsiţi  de  El,  şi  pentru  că  firea  lor  nu  e  pe 
măsura  lui,  lucrează  El  însuşi  după  mărimea  puterii  Sale, 
spre  folosul  lor,  şi  îi  ajută  precum  El  însuşi  ştie.  Şi  îi 
întăreşte,  după  putinţă,  pînă  ce  iau  puterea  împotriva 
necazului  lor.  Căci  îi  ajută,  prin  cunoştinţa  dăruită  lor,  să 
desfacă  multa  împletire  a  necazului  şi-i  trezeşte,  prin 
înţelegerea  lui,  la  preamărirea  Lui  care  le  e  de  folos  în 
amândouă  felurile.  Iar  de  e  nevoie  să  fie  arătată  fapta  şi  lu- 
crul, o  face  aceasta  neapărat.  Dar  felurile  Lui  de  lucrare 
sînt  prea  înţelepte  şi  le  săvîrşeşte  cînd  au  nevoie  şi  sînt 
strîmtoraţi  şi  nu  oricum  ar  fi. 

Cel  ce  arată  îndrăzneală  într-un  astfel  de  lucru  şi  cere 
lui  Dumnezeu  şi  doreşte  să  se  facă  minuni  şi  puteri  prin 
mîinile  lui,  este  ispitit  de  dracul  ce  rîde  de  el,  în  cugetarea 
lui,  care  se  laudă  ca  unul  ce  a  slăbit  în  conştiinţa  lui.  Noi 
trebuie  să  cerem  în  necaz  ajutorul  lui  Dumnezeu.  Dar  a 
ispiti  pe  Dumnezeu  fără  neapărată  trebuinţă  e  primejdios. 
Şi  nu  e  drept  cu  adevărat  cel  ce  doreşte  aceasta.  Multor 
sfinţi  le-a  împlinit  Dumnezeu  ceva  prin  bunăvoinţa  Lui. 
Dar  cel  ce  cere  şi  doreşte  aceasta  cu  voia  sa,  fără  să  fie 
nevoie,  cade  din  paza  de  sine  şi  alunecă  din  cunoştinţa 
adevărului.  Căci  dacă  cel  ce  cere  e  ascultat  în  ceea  ce  cere, 
aşa  cum  îndrăzneşte  el  faţă  de  Dumnezeu,  îşi  găseşte  în  el 
loc  cel  viclean  şi  îl  strămută  la  mai  mari  păcate  decît 
acesta.  Dar  drepţii  adevăraţi  nu  numai  că  nu  poftesc 
acestea,  ci  şi  cînd  li  se  dau,  le  resping.  Şi  nu  numai  în  ochii 
oamenilor  nu  le  voiesc  acestea,  ci  în  chip  ascuns  în  ei 
înşişi. 

Căci  iată  că  un  oarecare  dintre  sfinţii  părinţi  a  primit 
prin  curăţia  lui,  din  har,  darul  (harisma)  să  cunoască 
dinainte  pe  cei  ce  vor  veni  la  el  şi  a  cerut  lui  Dumnezeu, 
rugîndu-se  şi  alţi  sfinţi,  rugaţi  spre  aceasta  de  bătrîn,  să  se 
ia  de  la  el  darul  acesta.  Iar  dacă  unii  dintre  ei  au  primit 
daruri  (harisme),  le-au  primit  de  nevoie  sau  pentru 
simplitatea  lor.  Pe  ceilalţi  semnul  dumnezeiesc  nu  i-a 
mişcat,  ci  l-au  văzut  ca  pe  o  întîm-plare.  Fericitul  acela, 
sfîntul  Amon,  cînd  a  plecat  ca  să  facă  închinăciune  marelui 
sfînt  Antonie  şi  a  rătăcit  calea,  ce-a  zis  către  Dumnezeu  ? 
Şi  ce  a  făcut  Dumnezeu  ?  Aminteşte-ţi  şi  de  ava  Macarie  şi 
de  ceilalţi.  Drepţii  adevăraţi  socotesc  pururea  în  ei  că  nu 
sînt  vrednici  de  Dumnezeu.  Şi  în  aceasta  sînt  dovediţi  că 
sînt  adevăraţi,  că  se  socotesc  pe  ei  păcătoşi  şi  nevrednici 
de  grija  Lui.  Şi  o  mărturisesc  aceasta  în  chip  ascuns  şi 
arătat  şi  sînt  înţelepţiţi  spre  aceasta  de  Sfîntul  Duh,  ca  să 
nu  fie  părăsiţi  de  grija  ce  li  se  cuvine  şi  de  pornirea  de  a 
lucra  cît  încă  sînt  în  viaţa  aceasta.  Căci  vremea  odihnei  le  e 
rînduită  în  veacul  viitor.  Cei  ce  au  pe  Domnul  locuind  în  ei 
nu  poftesc  să  fie  în  odihnă  şi  să  fie  izbăviţi  de  necazuri, 

deşi  li  s-a  dat  pentru  cîte  o  vreme,  în  chip  tainic,  şi  cîte  o 
mîngîiere  în  cele  trupeşti. 

Nu  este  virtute  aceea  care,  atunci  cînd  este  dobîn-dită, 
lasă  pe  om  să  părăsească  grija  şi  osteneala  ei.  Iar 
sălăşluirea  Duhului  în  om  se  vede  în  aceea  că  el  se  sileşte 
pururea  să  se  supună  20°,  deşi  ar  putea  face  un  lucru  şi  în 
tihnă.  Că  aceasta  este  voia  Domnului  în  cei  ce  locuieşte,  ca 
să  nu  se  obişnuiască  cu  trîndăvia;  nici  nu-i  îndeamnă  să 
caute  odihna,  ci  mai  degrabă  lucrarea,  şi  să  se  predea  pe  ei 
unor  necazuri  prisositoare.  Şi  în  încercări  îi  întăreşte  pe  ei 
şi-i  face  să  se  apropie  de  înţelepciune.  Aceasta  e  voia 
Duhului,  ca  să  fie  ai  Lui  întru  osteneli. 

în  cei  ce  vieţuiesc  în  tihnă  nu  e  Duhul  lui  Dumnezeu,  ci 
voia  diavolului,  cum  a  spus  oarecare  dintre  cei  ce  iubeau 
pe  Dumnezeu  :  «M-am  jurat  să  mor  în  fiecare  zi».  în 
aceasta  se  deosebesc  fiii  lui  Dumnezeu  de  ceilalţi  :  ca  ei  să 
vieţuiască  în  necazuri,  iar  lumea  să  lucească  în  desfătări  şi 
în  odihnă  .  Căci  n-a  binevoit  Dumnezeu  să  se  odihnească 
cei  iubiţi  ai  Lui  cît  sînt  încă  în  trup,  ci  a  voit  mai  degrabă 
ca  ei,  cît  sînt  în  lume,  să  fie  în  necaz,  în  povară,  în  osteneli, 
în  lipsuri,  în  golătate  şi  singurătate,  în  nevoi,  în  boli,  în 
stare  dispreţuită,  loviţi,  în  zdrobirea  inimii,  în  istovirea 
trupului,  în  înstrăinarea  de  rudenii,  în  cuget  întristat,  cu  o 
vedere  deosebită  de  toată  zidirea,  într-o  petrecere  ne- 
asemenea  cu  a  oamenilor,  într-o  aşezare  călugărească  şi 
liniştită,  nearătată  vederii  oamenilor,  depărtată  de  ea  şi  de 
tot  lucrul  de  aici  care  veseleşte. 

Ei   plîng   şi   lumea  rîde;   ei   sînt   trişti   şi   lumea   se 

200.  Chiar  în  silinţa  şi  în  efortul  omului  spre  cele  bune  e  un  semn  că  Dumnezeu 
îl  îndeamnă  şi-i  dă  puterea  la  aceasta.  Aşa  se  menţine  totdeauna  colaborarea  între  har 
şi  libertatea  omului. 

201.  «Luxul»  e  de  la  lumină.  E  şi  el  o  lumină;  dar  a  lumii,  exterioară,  nu  a  lui 
Dumnezeu,  nu  pornită  din  interior. 

veseleşte;  ei  postesc  şi  lumea  se  desfată.  Ei  trudesc  ziua  şi 
noaptea  se  îndeamnă  la  nevoinţe  în  strîmtorare  şi  osteneli; 
unii  dintre  ei,  în  necazuri  de  bună-voie,  alţii,  chinuiţi  de 
patimile  lor;  şi  iarăşi  alţii,  prigoniţi  de  oameni ;  iar  alţii,  în 
primejdiile  patimilor,  ale  dracilor  şi  ale  altora.  Unii  dintre 

ei  au  fost  prigoniţi,  alţii,  ucişi  ;  alţii  au  umblat  în  piei  de 
oaie  şi  în  altele  asemenea.  Şi  întru  ei  s-a  împlinit  cuvântul 
Domnului,  care  zice  :  «în  lume  necazuri  veţi  avea,  dar 
întru  Mine  vă  veţi  bucu-ra»  (In,  16,  43).  Ştie  Domnul  că  nu 
e  cu  putinţă  ca  fiind  în  odihna  trupului,  să  petrecem  întru 
dragostea  Lui.  Şi  de  aceea  i-a  împiedicat  să  fie  în  odihnă  şi 
în  plăcerea  ei.  Iar  Hristos,  Mîntuitorul  nostru,  a  Cărui 
dragoste  e  mai  mare  decît  morţile  cele  trupeşti,  să  ne  arate 
tăria  dragostei  Lui! 

CUVÎNTUL  XXXVII 

Despre  cei  ce  vieţuiesc  aproape  de  Dumnezeu  şi 
petrec  zilele  lor  în  viaţa  cunoştinţei 

Un  bătrîn  oarecare  a  scris  pe  pereţii  chiliei  lui  cuvinte  şi 
gînduri  de  multe  feluri.  Şi  a  fost  întrebat:  «Ce  sînt  acestea 
?»  Şi  a  zis  :  «Acestea  sînt  gîndurile  dreptăţii 201  a  ce  vin  de 
la  îngerul  ce  petrece  cu  mine,  şi  cugetările  cele  drepte  ale 
firii,  ce  se  mişcă  în  mine.  Şi  le  scriu  în  vremea  cînd  se 
ivesc,  ca  în  vremea  întunecării  mele  să  mă  îndeletnicesc  cu 
ele  şi  să  mă  izbăvească  de  rătăcire». 

Alt  bătrîn,  fiind  fericit  de  gîndurile  sale  care-i  spuneau  : 
«în  loc  de  lumea  trecătoare  te-ai  învrednicit  de  nădejdea 
netrecătoare»,  răspunse:  «Cît  încă  sînt  pe  cale,  în  zadar  mă 
lăudaţi;  încă  nu  am  isprăvit  drumul». 

De  lucrezi  cele  ale  unei  virtuţi  mari  şi  nu  simţi  gustul 

201  a.  «Dreptatea»  înseamnă  în  Sfînta  Scriptură  totalitatea  virtuţilor. 

răsplătirii  ei,  să  nu  te  miri.  Căci  pînă  nu  se  smereşte  omul, 
nu  ia  plata  lucrării  sale.  Iar  răsplata  nu  se  dă  lucrării,  ci 
smereniei 202.  Cel  ce  o  nesocoteşte  pe  a  doua  a  pierdut  pe 
cea  dintîi.  Cel  ce  a  luat-o  înainte,  şi  a  luat  răsplata 
bunătăţilor,  întrece  pe  cel  ce  are  lucrarea  virtuţii20S. 
Virtutea  este  maica  întristării;  şi  din  întristare  se  naşte 
smerenia;  şi  smereniei  i  se  dă  harul.  Deci  răsplata  nu  se  dă 
virtuţii,  nici  ostenelii  pentru  ea,  ci  smereniei  ce  se  naşte  din 
ele.  Dacă  aceasta  lipseşte,  în  deşert  se  fac  cele  dintîi. 

Lucrarea  virtuţii  constă  în  păzirea  poruncilor  Dom- 
nului. Prisosinţa  virtuţii  este  buna  întocmire  a  cugetării.  Iar 
aceasta  constă  din  smerita  cugetare  şi  din  pază.  Cînd  celor 
dintîi  le  lipseşte  puterea,  ea  e  primită  în  locul  lor.  Căci 
Hristos  nu  cere  lucrarea  virtuţilor,  ci  îndreptarea  sufletului. 
Pentru  aceasta  a  rînduit  poruncile  celor  de  sub  lege.  Trupul 
lucrează  atît  în  cele  de-a  dreapta,  cît  şi  în  cele  de-a  stînga. 
Iar  cugetarea,  precum  voieşte,  sau  se  îndreptează,  sau 
greşeşte.  Sînt  unii  care  lucrează  înţelepciunea 
dumnezeiască  în  cele  de-a  stînga  şi  sînt  alţii  care  săvîrşesc 
păcatul  sub  înfăţişarea  unor  fapte  dumnezeieşti 204. 

Scăderile  20  unora  ce  se  păzesc  pe  ei  sînt  paznici  ai 
dreptăţii.  Un  dar  (o  harismă)  fără  ispite  e  pierzanie  pentru 
cei  ce  îl  primesc.  De  lucrezi  binele  înaintea  lui  Dumnezeu 
şi-ţi  dă  un  dar,  înduplecă-L  să-ţi  dea  cunoştinţa  cum 
trebuie  să  te  smereşti,  sau  să-1  ia  de  la  tine,  ca  să  nu  ţi  se 
facă  pricină  de  pierzare.  Căci  nu  toţi  pot  păzi  bogăţia  fără 
vătămare. 

202.  Căci  smerenia  nu  se  laudă  cu  ea,  pentru  că  cel  ce  o  are  nu  o  simte. 

203.  Acela  a  dobîndit  smerenia  înainte  de  a  săvîrşi  faptele  virtuţii. 

204.  Săvîrşind  fapte  ale  virtuţii  si  mîndrindu-te  cu  ele,  lucrezi  răul  cu  înfăţişare 
dumnezeiască  şi  făcînd  în  aparenţă  păcate,  din  smerenie,  vieţu-ieşti  întru 
înţelepciunea  lui  Dumnezeu. 

205.  «Scăderile  naturale,  ca  neputinţa,  lipsa  de  curaj,  lipsa  de  destoinicie,  lipsa 
de  cultură  şi  cele  asemenea,  sînt  celor  ce  se  cunosc  pe  ei  pricini  de  smerită  cugetare 
şi  celor  ce  iau  aminte  la  ei  înşişi,  ipăzitoare  ale  virtuţilor». 

Sufletul  care  şi-a  luat  asupra-şi  grija  pentru  virtute, 
trăind  cu  luare  aminte  şi  în  frică  de  Dumnezeu,  nu  poate  fi 
fără  întristare  în  fiecare  zi.  Pentru  că  virtuţile  au  împletite 
în  ele  întristările.  Cel  ce  iese  din  necazuri  se  desparte  fără 
îndoială  şi  de  virtute.  De  doreşti  virtutea,  predă-te  pe  tine 
oricărui  necaz.  Căci  necazurile  nasc  smerenia.  Nu  voieşte 
Dumnezeu  ca  sufletul  să  fie  fără  grijă.  Cel  ce  voieşte  să  fie 
fără  grijă  se  află  în  cugetul  său  în  afară  de  voia  lui 
Dumnezeu.  Dar  grijă  numim  nu  pe  cea  privitoare  la 
trupuri,  ci  pe  cea  privitoare  la  cele  ce  ne  îndurerează  şi 
care  urmează  faptelor  bune.  Pînă  ce  nu  vom  ajunge  la 
cunoştinţă,  care  este  descoperirea  tainelor,  ne  apropiem  de 

smerenie  prin  încercări.  Celui  ce  se  află  în  virtutea  lui  fără 
necaz,  i  s-a  deschis  o  uşă  de  mîndrie. 

Cine  doreşte,  deci,  să  fie  neîntristat  în  cugetul  lui  ?  Nu 
poate  cugetarea  să  stăruie  în  smerenie  fără  pricini  de 
pătimiri,  dar  nici  în  îndeletnicirea  rugăciunii  curate  către 
Dumnezeu,  fără  smerita  cugetare.  întîi  se  depărtează  omul 
de  la  grija  cuvenită  în  cugetul  lui  şi  după  aceea  îşi  apropie 
de  sine  duhul  mîndriei.  Şi,  zăbovind  omul  în  ea,  se 
depărtează  de  el  îngerul  purtării  de  grijă,  care-i  aproape  de 
el,  mişcînd  în  el  grija  pentru  dreptate.  Şi  cînd  omul 
săvîrşeşte  nedreptate  împotriva  îngerului  şi  acesta  se 
depărtează  de  el,  se  apropie  de  om  vrăjmaşul.  Şi  de  atunci 
nu  mai  este  în  el  grija  de  dreptate. 

«înainte  de  zdrobirea  inimii  este  trufia»,  zice  înţeleptul 
(Pilde,  16,  19).  Şi  înainte  de  dar  (harismă),  smerenia.  Pe 
măsura  mîndriei  ce  se  vede  în  suflet,  este  şi  măsura 
zdrobirii,  sau  a  certării  povăţuitoare  ce-i  vine  de  la 
Dumnezeu.  Mîndria  e  nu  cînd  gîndul  ei  trece  repede  prin 
cugetare,  nici  cînd  cineva  e  biruit  de  ea  pentru  o  clipă,  ci 
cînd  ea  stăruie  în  suflet.  Gîndului  dintîi  îi  urmează 
străpungerea.  Iar  starea  de  a  doua,  în  care  mîndria  e  iubită, 
nu  cunoaşte  străpungere.  Iar  Dumnezeului  nostru  fie  slava 
şi  mărirea  în  veci!  Amin. 

CUVÎNTUL  XXXVIII 

Despre  trebuinţa  de  a  cunoaşte  cineva,  din  gîndurile  ce 
se  mişcă  în  el,  la  ce  măsură  a  ajuns 

Omul,  cît  este  în  trîndăvie,  se  teme  de  moarte.  Iar  cînd 
se  apropie  de  Dumnezeu,  se  teme  de  judecată.  Dar  cînd  a 
înaintat  deplin,  a  înaintat  în  dragoste2  6.  Din  acestea,  două 
cîte  două  sînt  legate  una  de  alta.  Cum  aşa  ?  Cînd  se  află 
cineva  în  cunoştinţa  trupească,  se  teme  de  moarte.  Cînd  se 
află  însă  în  cunoştinţa  sufletească  şi  în  vieţuirea  cea  bună, 
cugetarea  lui  se  mişcă  în  fiecare  clipă  în  aducerea  aminte 
de  judecată.  Pentru  că  stă  în  chip  drept  în  firea  însăşi  şi  se 

mişcă  în  treapta  sufletească  şi  umblă  întru  cunoştinţa  de 
sine  şi  într-o  vieţuire  dornică  de  a  se  apropia  de 
Dumnezeu207.  Dar  cînd  ajunge  la  cunoştinţa  adevărului, 
prin  trezirea  simţirii  tainelor  lui  Dumnezeu  şi  prin  întărirea 
nădejdii  în  cele  viitoare,  omul  trupesc  care  se  teme  de 
moarte,  ca  animalul  de  tăiere,  e  înghiţit  de  dragoste  ;  cel 
raţional  se  teme  de  judecată,  iar  cel  ajuns  fiu  se 
înfrumuseţează  (se  desăvîrşeşte)  în  dragoste  208  şi  nu  se 
mai  povăţuieşte  prin  toiagul  care  sperie.  «Iar  eu  şi  casa 
tatălui  meu  vom  sluji  lui  Dumnezeu»  (înţ.  Sir.,  24,  15). 

Cel  ce  a  ajuns  la  dragostea  de  Dumnezeu  nu  mai 
doreşte  să  rămînă  aici.  Căci  dragostea  scoate  afară  frica. 

206.  Sînt  trei  trepte  :  preocuparea  de  trup,  care  coincide  cu  frica  de  moarte  ; 
cunoştinţa  sufletească,  care  are  un  dor  de  apropiere  de  Dumnezeu  şi  frica  de  judecată 
;  sporirea  în  apropierea  de  Dumnezeu,  care  coincide  cu  sporirea  în  dragostea  de  El. 

207.  Dacă  prima  treaptă  e  o  vieţuire  sub  nivelul  firii,  a  doua  e  potrivită  firii,  dar 
încă  nu  e  din  puterea  harului.  De-abia  a  treia  e  din  har.  Ia  aceasta  se  află  dorinţa 
apropierii  de  Dumnezeu,  dar  lipseşte  puterea  harului  pentru  o  apropiere  de  fapt.  Dar 
cînd  de  la  o  treaptă  se  trece  la  următoarea,  prima  se  înghite  în  a  doua. 

208.  Cel  în  care  mijeşte  dragostea  lui  Dumnezeu  are  prin  aceasta  un  prim  efect 
chiar  asupra  celui  trupesc,  trezind  în  el  frica  de  moarte. 


Iubiţilor,  fiindcă  m-am  făcut  nebun  209,  nu  mai  rabd  să 
păzesc  taina  în  tăcere,  ci  mă  port  ca  unul  fără  de  minte 
pentru  folosul  fraţilor.  Pentru  că  aceasta  este  dragostea 
adevărată,  că  nu  mai  poate  răbda  să  păstreze  ceva  în  taină 
faţă  de  cei  iubiţi.  De  multe  ori  cînd  scriam  acestea,  mi  se 
opreau  degetele  pe  hîrtie  şi  nu  mai  puteam  să  le  mişc  de 
plăcerea  ce  se  ivea  în  inima  mea  şi  care  mă  aducea  la 
tăcerea  simţurilor.  Deci,  fericit  este  cel  ce  se  îndeletniceşte 
pururea  cu  Dumnezeu  şi  se  opreşte  de  la  toate  cele  lumeşti 
şi  numai  cu  El  se  ocupă  toată  cunoştinţa  lui.  Şi  de  va  fi  în- 
delung răbdător,  nu  va  întîrzia  mult  să  se  arate  rod  mare. 

Bucuria  cea  întru  Dumnezeu  este  mai  puternică  decît 
viaţa  de  aici.  Şi  cel  ce  a  aflat-o  pe  ea,  nu  numai  că  nu  mai 
caută  spre  patimi,  ci  nu  se  mai  întoarce  nici  spre  viaţa  sa; 
şi  nu  mai  are  vreo  altă  simţire  a  ei,  dacă  bucuria  aceasta  i-a 
venit  din  adevăr.  Dragostea  e  mai  dulce  ca  viaţa  °.  Căci  e 
mai  dulce  înţelegerea  cea  după  Dumnezeu,  din  care  se 
naşte  dragostea  cea  mai  dulce  ca  mierea  şi  ca  fagurul. 
Dragostea  nu  se  întristează  cînd  trebuie  să  primească 
moartea  înfricoşătoare  pentru  cei  pe  care  îi  iubeşte. 
Dragostea  este  fiica  cunoştinţei  2U.  Iar  cunoştinţa  e  fiica 
sănătăţii  sufletului.  Şi  sănătatea  sufletului  este  puterea  ce 
se  naşte  din  multa  răbdare212. 


209.  Nebun  de  dragostea  de  Dumnezeu,  datorită  căreia  nu  mai  pune  nici  un  preţ 
pe  cele  de  aici. 

210.  Ca  viaţa  de  aici.  Căci  dragostea  e  şi  ea  viaţă.  Dar  altă  viaţă.  Viaţă  cu  totul 
superioară  şi  netrecătoare. 

211.  Cînd  cunoşti  marea,  adînca  realitate  personală,  infinit  iubitoare,  a  lui 
Dumnezeu  şi  adîncul  inepuizabil  de  iubire  şi  nemuritor  al  semenului,  nu  se  poate  să 
nu  iubeşti  şi  pe  unul  şi  pe  altul. 

212.  E  de  remarcat  această  identificare  a  sănătăţii  sufletului  cu  puterea  şi 
explicarea  puterii  din  răbdare.  Astfel,  răbdarea  crucii  de  către  Hristos  a  întărit 
sufletele  omeneşti,  precum  răbdarea  crucii  şi  a  oricărui  necaz  rodeşte  în  noi  putere  şi 
sănătate.  Dimpotrivă,  moleşeala  şi  lipsa  de  răbdare  e  semn  şi  pricină  de  slăbiciune. 


întrebare  :  Şi  ce  este  cunoştinţa  ? 
Răspuns  :  E  simţirea  vieţii  nemuritoare     . 
întrebare  :  Şi  ce  este  viaţa  cea  nemuritoare  ? 

Răspuns   :   Simţirea  lui  Dumnezeu     .   Căci  din  cu- 

noaştere  este  iubirea  .  Iar  cunoaşterea  de  Dumnezeu  este 
împărăteasa  tuturor  poftelor,  şi  sufletul  ce  o  primeşte  nu 
mai  are  nevoie  de  vreo  dulceaţă  de  pe  pă-mînt.  Căci  nimic 
nu  este  asemenea  dulceţii  cunoaşterii  lui  Dumnezeu216. 

Rugăciune 

«Doamne,  umple  inima  mea  de  viaţa  veşnică». 

Viaţa  veşnică  este  mîngîierea  în  Dumnezeu.  Şi  cel  ce  a 
aflat  mîngîierea  în  Dumnezeu  socoteşte  de  prisos  orice 
mîngîiere  lumească. 

întrebare  :  De  unde  simte  omul  că  a  primit  înţelep- 
ciunea de  la  Duhul  ? 

Răspuns:  Din  simţirea  care-1  învaţă  în  ascunsul  lui  şi 
în  simţiri  chipurile  smereniei217.  Şi  i  se  descoperă  în 
înţelegerea  lui  că  a  dobîndit  smerenia 218. 

213.  Cunoaşterea  celor  ce  se  descompun  nu  ne  pune  în  contact  cu  esenţa 
netrecătoare  a  realităţii  şi  nu  ne  dă  nici  nouă  puterea  veşnicei  persistentă.  «Aceasta 
este  viaţa  de  veci,  să  Te  cunoască  pe  Tine,  adevăratul  Dumnezeu»  (In,  17,  3). 

214.  în  însăşi  simţirea  vieţii  nemuritoare  şi  nesfîrşite  a  lui  Dumnezeu,  e 
nemurirea,  căci  această  simţire  e  unire  cu  acea  viaţă. 

215.  Dacă  din  cunoaştere  se  naşte  iubirea,  adevărata  cunoaştere  trebuie  să  fie 
cunoaşterea  prin  comuniune  a  unei  persoane  pe  care  o  putem  iubi  şi  în  ultimă  analiză 
a  Persoanei  lui  Dumnezeu,  Care  prin  iubirea  Ei  netrecătoare  ne  cîştigă  iubirea 
noastră  netrecătoare,  ţinîndu-ne  nemuritori.  Cunoaşterea  aceasta,  născînd  iubirea,  se 
naşte  ea  însăşi  din  simţirea  iubirii  lui  Dumnezeu.  Ea  nu  are  caracter  teoretic  şi 
deductiv,  ci  e  întîlnire  printr-o  simţire  de  ordin  spiritual.  învăţătura  despre  cunoaştere 
ca  simţire  nu  apare  deci  întîi  la  sfîntul  Simeon  Noul  Teolog,  cum  a  afirmat  J. 
Hausherr. 

216.  Cunoaşterea  lui  Dumnezeu  este  dulce,  pentru  că  e  cunoaştere  a  iubirii  Lui. 

217.  «Modul»  sau  «modurile»  existenţei  smerite.  Smerenia  este  înţelepciunea 
adevărată,  sau  răsare  din  înţelepciunea  adevărată. 

218.  Simţirea  e  una  cu  înţelegerea  şi  invers.  Nu  e  o  simţire  neînţeleasă  şi  o 
înţelegere  lipsită  de  simţire. 


întrebare:  Şi  cum  simte  cineva  că  a  ajuns  la  ea  ? 

Răspuns  :  Din  aceea  că  îi  e  greaţă  să  placă  lumii  în 
purtările  lui  sau  în  cuvînt  şi  este  urîtă  în  ochii  lui  slava 
lumii  acesteia. 

întrebare  :  Şi  care  sînt  pricinile  patimilor  ? 

Răspuns:  Sînt  momeli  aşezate  în  lucrurile  lumii  acesteia, 
care  mişcă  trupul  spre  cele  de  neapărată  trebuinţă  ale  lui.  Şi 
ele  nu  încetează  să  momească  cît  timp  există  lumea.  Dar 
omul  care  s-a  învrednicit  de  harul  dumnezeiesc  şi  a  gustat 
şi  a  simţit  ceva  mai  presus  de  acestea  nu  le  lasă  să  intre  în 
inima  sa.  Pentru  că  în  locul  momelilor  a  pus  stăpînire  peste 
el  o  altă  dorinţă  mai  mare  şi  mai  bună  ca  ele.  Şi  nu  se  mai 

apropie  de  inima  lui  nici  ele,  nici  cele  ce  se  nasc  din  ele.  Ci 
rămîn  afară,  ne  lucrătoare.  Nu  pentru  că  nu  sînt  momeli  ale 
patimilor,  ci  pentru  că  inima  care  le  primeşte  e  moartă  faţă 
de  ele  şi  trăieşte  în  altceva  ;  şi  nu  pentru  că  s-a  oprit  din 
păzirea  dreptei  socoteli  (a  discernămîntului)  şi  a  lucrării  ei, 
ci  pentru  că  nu  mai  este  în  cugetarea  lui  vreo  tulburare  din 
ceva.  Căci  conştiinţa  lui  s-a  săturat  de  desfătarea  cu 
altceva. 

Inima  care  a  primit  simţirea  celor  duhovniceşti  şi 
vederea  întocmai  a  veacului  viitor  îşi  aduce  aminte,  în 
conştiinţa  sa,  de  patimi,  aşa  cum  un  om  sătul  de  mîn-care 
aleasă  priveşte  la  mîncarea  proastă  aşezată  înaintea  lui.  El 
nu-i  dă  nici  o  atenţie  şi  nu  o  pofteşte  deloc,  ci  mai  degrabă 
se  îngreţoşează  şi  se  întoarce  de  la  ea,  nu  numai  pentru  că 
mîncarea  însăşi  e  greţoasă  şi  neplăcută,  ci  şi  pentru  că  s-a 
săturat  de  mîncarea  foarte  bună  de  care  s-a  îndestulat  mai 
înainte.  Nu  e  ca  cel  ce  şi-a  risipit  partea  lui  şi  caută 
rădăcini,  după  ce  şi-a  irosit  avuţia  părintească  pe  care  o 
avea.  Şi  nu  doarme  cel  căruia  i  s-a  încredinţat  o  comoară. 

De  vom  păzi  legea  trezviei  şi  lucrarea  dreptei  socoteli 
întru  cunoştinţă,  din  care  rodeşte  viaţa,  războiul  momelilor 
în  vederea  patimilor  nu  se  apropie  nicidecum  de  cugetare. 
Dar  nu  lupta  le  împiedică  să  intre  în  inimă,  ci  saturarea 
conştiinţei  şi  cunoştinţa  de  care  s-a  umplut  sufletul  şi 
dorirea  vederilor  minunate  ce  se  află  în  ea.  Acestea 
împiedică  momelile  să  se  apropie  de  suflet,  nu  pentru  că  s- 
a  despărţit  de  pază,  cum  am  spus,  şi  de  faptele  dreptei 
socoteli  (ale  discernămîntului)2  ,  care  păzesc  cunoştinţa 
adevărului  şi  lumina  sufletului,  ci  pentru  că  acum  lupta  e  a 
cugetării,  pentru  pricinile  pe  care  le-am  spus.  Căci 
mîncarea  săracilor  trezeşte  greaţa  bogaţilor,  iar  mîncarea 
bolnavilor,  greaţa  celor  sănătoşi.  Dar  bogăţia  şi  sănătatea 
se  nasc  din  trezvie  şi  din  hărnicie.  Astfel,  cît  timp  trăieşte 
cineva,  are  nevoie  de  trezvie  şi  de  hărnicie,  de  veghe  şi  de 
păzirea  comorii.  Pentru  că  de  părăseşte  pravila  lui,  se  va 
îmbolnăvi  şi  va  fi  furat.  Şi  nu  trebuie  să  lucreze  numai  pînă 
■vede  rodul,  ci  e  dator  să  se  nevoiască  pînă  la  moarte.  Căci 

de  multe  ori  grindina  nimiceşte  pe  neaşteptate  rodul  copt. 
Cel  ce  se  amestecă  cu  lucrurile  şi  se  împrăştie  în  convorbiri 
să  nu  mai  creadă  că  sănătatea  rămîne  în  el. 

Cînd  te  rogi,  spune  această 

Rugăciune 

«Doamne,  învredniceşte-mă  să  mă  fac  mort  cu  adevărat 
convorbirilor  veacului  acestuia». 

Şi  să  ştii  că  ai  adunat  într-una  toate  comorile  cereşti. 
Nevoieşte-te  să  împlineşti  lucrul  acesta  în  tine.  Căci  de  va 
urma  lucrul  acesta  cererii,  cu  adevărat  te  afli  liber  în  fata 

lui  Hristos      .  Iar  moartea  lumii  constă  nu  numai  în  a  se 

219.  Paza  şi  discernămîntul  trebuie  menţinute  pe  orice  treaptă.  Deci  ispitele  nu 
mai  vin,  nu  pentru  că  omul  e  aşa  de  întărit  încît  nici  să  nu  trebuiască  să  se  mai 
păzească,  ci  pentru  că  se  desfată  prea  mult  cu  cele  înalte. 

220.  Cel  ce  e  mort  lumii  e  liber  în  faţa  lui  Hristos  şi  prin  El.  Nimic  din  lume  nu- 
1  mai  robeşte  ca  să  nu  fie  liber  în  faţa  lui  Hristos. 

depărta  cineva  de  părtăşia  cu  lucrurile  ei,  ci  şi  în  a  nu  mai 
dori  vreuna  din  bunătăţile  ei  în  convorbirea  cugetării  lui221. 

De  ne  obişnuim  cu  cugetarea  cea  bună,  ne  ruşinăm  de 
patimi  cînd  ne  întîlnim  cu  ele.  Aceasta  o  ştiu  cei  ce  au 
dobîndit  cercarea  în  ei  înşişi.  Dar  trebuie  să  ne  ruşinăm  şi 
de  apropierea  de  pricinile  patimilor.  Cînd  doreşti  să 
împlineşti  un  lucru  oarecare  din  dragostea  de  Dumnezeu, 
treci  din  dorinţa  aceasta  pînă  şi  peste  hotarul  morţii222.  Şi 
aşa  te  vei  învrednici  prin  acel  lucru  să  urci  la  treapta 
mărturiei  mai  presus  de  orice  pătimire223  şi  nu  vei  suferi 
nici  o  vătămare  de  la  cei  ce  te  întîmpină  din  lăuntrul 
acestui  hotar,  de  vei  răbda  pînă  la  capăt  şi  nu  te  vei  moleşi. 
Zăbovirea  în  gîndul  slab  slăbeşte  puterea  răbdării.  Iar 
cugetarea  neclintită  dăruieşte  celui  ce  urmăreşte  stăruirea 
în  ea  şi  o  putere  pe  care  nu  o  are  firea223  \ 

Rugăciune 

221.  Cugetarea,  ocupîndu-se  cu  lucrurile,  vorbeşte  cu  ele,  sau  cu  ea  însăşi 
despre  ele.  Vorbirea  omului  cu  Dumnezeu,  prilejuită  de  ele,  s-a  atrofiat  într-o  falsă 
vorbire  cu  ele,  sau  cu  sine  despre  ele.  Omul  nu  poate  înceta  cu  totul  de  a  vorbi,  caiar 
cînd  se  consideră  că  e  singur,  chiar  cînd  nu  mai  recunoaşte  un  partener  adevărat. 

222.  «Poate  acesta  este  înţelesul:  cînd  doreşte  cineva  să  facă  un  lucru  pentru 
dragostea  de  Dumnezeu,  trebuie  să  cugete  că  trebuie  să-şi  dea  pentru  EI  şi  viaţa  şi 
deci  să  se  pregătească  de  moarte.  Căci  astfel  va  birui  nu  numai. orice  patimă  şi  va  fi 
mai  presus  de  vătămare  din  cele  ce  i  se  pot  întîmpla,  ci  se  va  învrednici  şi  de  treapta 
şi  de  ceata  mucenicilor,  ca  unul  ce  s-a  hotărît  să  şi  moară  pentru  lucrul  ce  1-a  ales  şi 
să-1  împlinească  pentru  dragostea  lui  Dumnezeu». 

223.  Nu  mai  simte  durere  cel  ce  face  mărturisirea  lui  Hristos  din  dragoste 
înfocată  pentru  El. 

223  a.  A  sta  ferm  în  gîndul  la  Dumnezeu  dă  minţii  o  putere  mai  presus  de  firea 
ei.  Avem  aci  iarăşi  taina  sinergiei,  a  colaborării  între  har  şi  libertate.  Cine  stă  tare  în 
cugetarea  îndreptată  spre  Dumnezeu  pare  să  stea  prin  el  însuşi.  De  fapt  stă  tare, 
pentru  că  harul  îl  ajută  în  chip  ascuns  să  facă  acest  efort.  Harul  nu  exclude  efortul 
voinţei  noastre,  ci  tocmai  el  îşi  arată  lucrarea  lui  în  acest  efort.  Totuşi  harul  nu-şi 
produce  efectul  decît  prin  acest  efort.  Cînd  te  ajuţi  pe  tine,  e  semn  că  te  ajută  şi 
Dumnezeu.  Chiar  faptul  că  stai  în  Cel  ferm  te  face  ferm.  Chiar  prin  aceasta  ne  aflăm 
într-o  stare  mai  presus  de  fire.  Dar  chiar  în  această  stare  fermă  e  implicat  în  acelaşi 
timp  un  efort  al  nostru.  E  adevărat  că  ţinem  această  fermitate  mai  uşor,  sau  o  ţinem 
numai  datorită  faptului  că  lucrează  harul  în  noi,  dar  efortul  nostru  e  totuşi  implicat  în 
posibilitatea  firii. 


«Doamne,  învredniceşte-mă  să  urăsc  viaţa  mea,  pentru  viaţa  cea 
întru  Tine». 

Vieţuirea  în  lumea  aceasta  este  asemănătoare  celor  ce 
înfăţişează  prin  nişte  linii  cele  ce  se  află  încă  în  forma  de 
schiţe.  Fiecare  adaugă  şi  şterge  din  ele  ceea  ce  voieşte  şi 
doreşte,  făcînd  o  schimbare  în  linii.  Iar  vieţuirea  în  cele 
viitoare  este  asemănătoare  manuscriselor,  scrise  pe 
materiale  curate  şi  pecetluite  cu  pecetea  împărătească,  în 
care  nu  se  mai  pot  face  nici  adăugiri,  nici  ştersături.  Deci 
cît  timp  ne  aflăm  în  curs  de  schimbare,  să  luăm  aminte  la 
noi  înşine.  Şi  cît  timp  sîntem  stăpîni  pe  manuscrisul  vieţii 
noastre223  b,  pe  care  l-am  scris  cu  mîinile  noastre,  să  ne 
nevoim  să  facem  în  el  adăugiri  de  bună  vieţuire  şi  să 
ştergem  din  el  greşelile  vieţuirii  de  mai  înainte.  Căci  cît 
timp  sîntem  în  lume  nu  pune  Dumnezeu  pecetea  nici  pe 
cele  bune,  nici  pe  cele  rele,  pînă  în  clipa  ieşirii,  în  care  se 
sfîrşeşte  lucrarea  în  patria  noastră  şi  plecăm  în  călătorie  224. 
Precum  a  zis  sfîntul  Efrem:  «Trebuie  să  socotim  că  sufletul 
nostru  este  asemenea  unei  corăbii  gata  de  plecare  ce  nu  ştie 
unde  o  va  duce  vîntul  şi  unei  oştiri  ce  nu  ştie  cînd  va  suna 
trîmbiţa  de  război».  Şi  dacă  acestea  le  spune  despre  ele 
pentru  mica  deosebire  de  vieţuire  ce  li  se  întîmpla,  întrucît 
se  întorc  poate  iarăşi,  cu  cît  mai  mult  nu  trebuie  să  ne 
împodobim  şi  să  ne  pregătim  noi  înainte  de  acea  zi  ce  vine 
dintr-o-dată,  de  acea  punte  şi  uşă  a  veacului  cel  nou  ? 
Hristos,  Mijlocitorul  vieţii  noastre,  să  ne  dea  pregătirea 
cuvenită,  ca  să  fim  sprijiniţi  de  hotărîrea  ce-o  aşteptăm  224 
a.  El,  Cel  ce  are  slava  şi  închinăciunea  şi  mulţumirea  în 
vecii  vecilor.  Amin. 

223  b.  Sîntem  stăpîni  pe  manuscrisul  vieţii  noastre,  întrucît  mai  putem  interveni 
pentru  completarea  şi  îndreptarea  lui.  Dar  în  clipa  morţii  nu  mai  putem  interveni.  El 
e  definitivat,  bun  sau  rău. 

*  224.  In  clipa  morţii  se  rotunjeşte  definitiv  viaţa  noastră  ca  un  întreg,  cu  sensul 
ei.  Probabil  că  dacă  am  mai  trăi,  n-am  face  decît  să  prelungim  manuscrisul  vieţii 
noastre  în  acelaşi  sens. 


CUVINTUL  XXXIX  Despre  mişcarea  îngerească 
spre  sporirea  sufletului  în  cele  duhovniceşti, 

trezită  în  noi  prin  purtarea  de  grijă  a  lui 
Dumnezeu 

Primul  gînd  care  vine  în  om  din  iubirea  de  oameni  a  lui 
Dumnezeu  şi  care  călăuzeşte  sufletul  spre  viaţă,  e  cel  ce  se 
iveşte  în  inimă  despre  ieşirea  din  lumea  a-ceasta.  Acestui 
gînd  îi  urmează  în  chip  firesc  dispreţuirea  lumii.  Şi  din  el 
vine  în  om  toată  mişcarea  cea  bună,  care-1  călăuzeşte  spre 
viaţă  şi  pe  care  puterea  dumnezeiască  ce-i  urmează 
acestuia  îl  pune  în  om  ca  pe  o  temelie,  cînd  voieşte  să  arate 
în  el  viaţa.  De  nu  stinge  omul  acest  gînd  de  care  am  vorbit, 
prin  împletirea  cu  cele  ale  vieţii  şi  cu  deşertăciunea,  ci-1 
întăreşte  prin  linişte  şi  stăruie  în  el  necontenit  şi  se 
îndeletniceşte  cu  el,  acest  gînd  conduce  pe  om  spre  vederea 
(contemplarea)  adîncă  ce  nu  poate  fi  tîlcuită2  4  b.  Satana 
urăşte  mult  acest  gînd  şi  luptă  cu  toată  puterea  lui  să-1 
smulgă  din  om.  Şi  dacă  ar  putea,  i-ar  da  omului  toată 
puterea  asupra  lumii,  numai  ca  să  şteargă,  prin  împrăştiere, 
din  cugetul  lui  acest  gînd.  Şi  dacă  ar  putea,  cum  s-a  zis,  ar 
face  aceasta  cu  mare  plăcere.  Că  ştie  vicleanul  că  dacă 
stăruie  acest  gînd  în  om,  cugetarea  lui  nu  mai  rămîne  în 
acest  pămînt  al  amăgirii.  Şi  uneltirile  lui  nu  se  mai  apropie 
de  el. 

Dar  nu  la  acel  prim  gînd  ce  mişcă  în  noi  aducerea 

224  a.  Să  fim  sprijiniţi  de  hotărîrea  lui  Hristos  de  după  moarte,  ca  să  nu  ne 
prăbuşim  în  prăpastia  întunericului  şi  a  unei  existenţe  inconsistente,  neîntemeiate  în 
viaţa  Lui  şi  în  dragostea  Lui  nemuritoare  ca  om  înviat  la  viaţa  nemuritoare. 

224  b.  Gîndul  necontenit  la  moarte  e  temelie  pentru  viaţa  cea  nouă  pe  care 
Dumnezeu  o  pune  în  om,  pentru  că  acest  gînd  e  şi  o  vedere  adîncă  (o  simţire)  a 
acelei  vieţi  nesfîrşite,  care  face  totodată  străvezie  viaţa  pă-mîntească,  mărginită  şi 
trecătoare. 

aminte  de  moarte,  ca  să  ne  amintim  de  ea,  cugetăm  noi,  ci 
la  plinătatea  lui,  care  face  pe  om  să  nu  se  mai  despartă  de 
pomenirea  morţii  şi  de  cugetarea  la  ea,  ţi-nîndu-1  într-o 
răpire  continuă.  Acel  prim  gînd  este  trupesc,  iar  cel  din 
urmă  este  o  vedere  duhovnicească  şi  un  har  minunat.  Şi 
această  vedere  este  îmbrăcată  în  înţelesuri  luminoase.  Cel 

ce  o  are  pe  aceasta  nu  mai  iscodeşte  această  lume  şi  nu  mai 
zăboveşte  în  cele  privitoare  la  trup. 

Cu  adevărat,  fraţilor,  dacă  Dumnezeu  ar  fi  lăsat  oa- 
menilor această  vedere  adevărată  numai  puţină  vreme, 
lumea  aceasta  ar  fi  putut  rămîne  fără  moştenitori.  A-ceastă 
vedere  este  o  legătură  care  ne  prinde  în  ea  şi  în  faţa  căreia 
firea  nu  poate  sta  şi  cel  ce  a  primit  îndeletnicirea  cu  ea  în 
sufletul  său  are  de  la  Dumnezeu  un  har  mai  puternic  decît 
toate  lucrările  sale  .  Şi  ea  s-a  dat  celor  ce  se  află  în 
treapta  de  mijloc  226,  celor  ce  doresc  pocăinţa  întru 
dreptatea  inimii.  S-a  dat  celor  ce  ştiu  neîndoielnic  că 
trebuie  să  se  retragă  cu  adevărat  din  lumea  aceasta  spre  o 
viaţă  mai  înaltă,  pentru  voia  Lui  cea  bună  pe  care  a  sădit-o 
în  ei  şi  care  sporeşte  şi  rămîne  în  ei,  în  sălăşluirea  lor 
retrasă  şi  singuratică.  Pe  aceasta  să  o  cerem  noi  în 
rugăciuni.  Pentru  aceasta  să  facem  privegheri  îndelungate 
şi  să  cerem  cu  lacrimi  de  la  Dumnezeu  să  ne-o  dea  ca  pe  un 
har  ce  nu  are  asemănare.  Şi  să  nu  mai  slăbim  iarăşi  în  truda 
pentru  lumea  aceasta.  Acesta  este  începutul  gîndurilor 
vieţii,  care  desăvîrşeşte  pe  om  în  plinătatea  dreptăţii 226a. 

CUVÎNTUL  XL  Despre  a 

225.  E  o  vedere  care  leagă  sufletul  de  ea,  dar  care  şi  adună  pe  om  din 
împrăştierea  pe  care  firea  nu  o  poate  înlătura  prin  nici  una  din  lucrările  sale.  Ea  e  un 
dar  de  sus,  mai  tare  ca  toate  aceste  lucrări. 

226.  E  vorba  de  cei  din  treapta  contemplării  raţiunilor  lui  Dumnezeu  în  lume. 
226  a.  Un  paradox:  gîndul  la  moarte  al  celui  credincios  este  începutul  gîndurilor 

la  viaţa  veşnică  şi  el,  în  loc  de  a  face  pe  acest  om  pasiv,  îl  conduce  în  faptele  virtuţii. 


doua  lucrare  din  om 

O  altă  lucrare  după  aceasta  are  loc  după  ce  omul 
porneşte  cu  hotărîre  în  vieţuirea  cea  bună  şi  urcă  la  treapta 
pocăinţei  şi  se  apropie  să  guste  din  vederea  şi  din  lucrarea 
ei,  cînd  îl  prinde  pe  el  harul  de  sus  şi  gustă  din  dulceaţa 
cunoştinţei  Duhului.  începutul  acesteia  e  de  aci:  mai  întîi  e 
încredinţat  despre  purtarea  de  grijă  a  lui  Dumnezeu,  cea 

privitoare  la  om,  şi  e  luminat  de  dragostea  lui  faţă  de 
Ziditor  şi  se  minunează  de  alcătuirea  fiinţelor  raţionale  şi 
de  grija  Lui  cea  multă  faţă  de  ele. 

Din  aceasta  vine  în  el  dulceaţa  lui  Dumnezeu  şi  căldura 
iubirii  Lui,  ce  se  aprinde  în  inimă  şi  arde  patimile  sufletului 
şi  trupului.  Această  putere  o  simte  cineva  cînd  cugetă  cu 
înţelepciune  la  toate  firile  zidirii  şi  la  tot  lucrul  ce-1 
întîlneşte  şi  le  cercetează  şi  le  deosebeşte  duhovniceşte. 

De  aci,  prin  această  multă  şi  dumnezeiască  îndeletnicire 
şi  bună  conştiinţă,  începe  omul  să  se  mişte  spre  dragostea 
dumnezeiască  şi  dintr-odată  se  îmbată  de  ea,  ca  de  un  vin; 
şi  mădularele  lui  se  destind;  şi  cugetarea  lui  trece  în  uimire 
(în  răpire);  şi  inima  lui  e  robită  pe  urmele  lui  Dumnezeu. 
El  ajunge,  cum  am  spus,  ca  un  îmbătat  de  vin.  Şi  pe  cît  se 
întăresc  simţirile  lui  dinăuntru,  pe  atîta  se  împuterniceşte  şi 
vederea  însăşi.  Şi  pe  cît  se  nevoieşte  să  vieţuiască  mai  bine 
şi  să  se  păzească  şi  să  lucreze  în  citiri  şi  în  rugăciuni,  pe 
atîta  se  întăreşte  şi  se  face  mai  neclintită  în  el  puterea  lor. 
Cu  adevărat,  fraţilor,  aceasta  se  întîmplă  în  vremea  cînd  îşi 
aduce  aminte  de  sine  că  poartă  acest  trup  227,  dar  nu  ştie  că 
este  în  lumea  aceasta. 

Acesta  e  începutul  vederii  (contemplării)  duhovniceşti 

227.  Probabil  trebuie  citit:  «în  vremea  cînd  uită  că  are  un  trup  şi  nu  ştie  că  este 
în  lumea  aceasta».  Dar  poate  că  înseamnă  şi  aceea  că  îşi  dă  seama  în  mod  paradoxal 
că,  deşi  vede  că  are  un  trup,  el  vede  că  acest  trup  este  înduhovnicit,  că  nu  mai  e 
supus  legilor  lumii  acesteia. 

în  om  şi  acesta  e  începutul  tuturor  descoperirilor  înţelegerii 
şi  în  această  vedere  înţelegerea  creşte  în  cele  ascunse  şi  se 
întăreşte;  şi  prin  ea  trece  spre  alte  trepte  mai  presus  de  firea 
omenească.  Şi  ca  să  spun  pe  scurt,  prin  mîna  ei  (prin 
mijlocirea  ei)  sînt  strămutate  spre  pm  toate  vederile 
dumnezeieşti  şi  descoperirile  Duhului  pe  care  le  primesc 
sfinţii  în  lumea  aceasta,  cu  toate  harismele  şi  descoperirile 
pe  care  firea  le  poate  cunoaşte  în  viaţa  aceasta.  Aceasta  e 
rădăcina  simţirii  noastre,  sădită  în  noi  de  Făcătorul  nostru. 
Fericit  este  omul  care  a  păzit  această  sămînţă  bună,  cînd  a 
căzut  în  sufletul  lui,  şi  a  crescut-o  şi  n-a  risipit-o  din  sine  în 

cele  deşarte  şi  în  împrăştierea  în  cele  trecătoare  2  73.  Iar 
Dumnezeului  nostru  fie  slava  în  veci!  Amin. 


CUVINTUL  XLI 

Despre  păcatele  de  bunăvoie  şi  fără  de  voie  şi 
despre  cele  ce  se  fac  din  vreo  întîmplare  oarecare 

Există  păcat  ce  se  face  din  slăbiciune,  la  care  omul  este 
atras  fără  voie;  şi  există  păcat  făcut  cu  voia  şi  din  neştiinţă. 
Cîteodată  face  cineva  păcatul  din  vreo  întîmplare  ;  şi  iarăşi 
uneori,  din  stârnirea  şi  deprinderea  în  rău.  Toate  aceste 
feluri  şi  chipuri  ale  păcatelor,  deşi  sînt  toate  vrednice  de 
certare,  privite  din  punctul  de  vedere  al  pedepsei  ce  li  se 
cuvine,  nu  sînt  deopotrivă,  ci  unul  e  mai  mare  decît  altul. 

Unuia  i  se  cuvine  certarea  cea  mai  mare  şi  de  la  el  se 

227  a.  E  sădit  în  firea  noastră  gîndul  la  moarte  împreună  cu  simţirea  că  viaţa  de 
aici  nu  poate  fi  totul.  Pentru  că  aceasta  e  realitatea.  E  un  gînd  pus  în  natura  noastră, 
potrivit  realităţii,  întrucît  fată  el  totul  ne  apare  lipsit  de  sens.  Dar  dacă  cultivăm  acest 
gînd,  ajungem  la  vederea  celor  mai  presus  de  fire.  Astfel  între  natural  şi  supranatural 
nu  e  o  contrazicere.  Supranaturalul  e  ultima  concluzie  a  naturalului  adevărat. 

aşteaptă  o  pocăinţă  cu  multă  osteneală.  Păcatul  altuia  este 
mai  aproape  de  iertare.  Şi  precum  Adam  şi  Eva  şi  şarpele 
au  primit  toţi  de  la  Dumnezeu  aceeaşi  răsplată  a  păcatului, 
dar  au  luat  blesteme  mult  deosebite,  aşa  şi  urmaşii  lor: 
fiecare  a  luat  asprimea  pedepsei  după  intenţia  şi  după  pofta 
lui  de  a  păcătui.  Iar  dacă  cineva  e  tras  la  păcat  fără  să  vrea, 
dar  din  negrija  de  virtute,  pentru  că  nu  se  îndeletniceşte  cu 
aceasta,  deşi  îi  este  neplăcut  să  convieţuiască  cu  păcatul, 
totuşi  pedeapsa  îi  este  grea  228.  Dar  dacă  se  întîmplă  cuiva 
care  se  îngrijeşte  de  virtute,  să  fie  ispitit  la  vreo  greşeală, 
mila  în  vederea  curăţirii  îi  este,  fără  îndoială,  aproape. 

Altul  este  iarăşi  păcatul  celui  ce  se  îngrijeşte  de  virtute 
şi  stăruie  în  lucrarea  ei  şi  noaptea  stă  de  veghe  ca  să  nu  fie 
păgubit  în  nimic  din  cele  pentru  care  se  îngrijeşte,  iar  ziua 

îşi  poartă  povara  în  felurite  îndeletniciri,  toată  grija  lui 
fiind  cu  luare-aminte  la  virtute;  iar  celui  ce  în  vreme  ce  se 
află  în  acestea  şi  cele  asemenea,  fie  din  pricina  neştiinţei, 
fie  din  pricina  lucrurilor  ce-1  întîmpină  în  calea  lui,  adică  a 
virtuţii,  sau  a  valurilor  ce  se  înalţă  în  toată  vremea  în 
mădularele  lui,  fie  din  aplecarea  ce  se  întîmplă  să  se 
ivească  în  el  pentru  a  i  se  proba  stăpînirea  de  sine, 
cumpăna  cîntarului  lui  se  abate  puţin  spre  cele  de-a  stînga 
şi  e  atras  de  slăbiciunea  trupului  său  spre  un  chip  al 
păcatului  de  care  se  întristează  şi  se  mîhneşte  şi  suspină  cu 
durere  în  sufletul  lui,  pentru  nenorocirea  ce  i  s-a  întîmplat 
de  la  cei  protivnici. 

Şi  altul  (e  păcatul),  cînd  omul  este  moleşit  şi  fără  grijă 
în  lucrarea  virtuţii  şi  a  părăsit  cu  totul  calea  şi  aleargă  ca  un 
rob  la  ascultarea  de  orice  plăcere  a  păcatelor  şi  arată  rîvnă 
în  a  iscodi  tot  felul  de  meşteşugiri  spre  înmulţirea  ei  şi  e 

228.  îi  este  greu,  pentru  că  deşi  a  păcătuit  fără  voie,  totuşi  aceasta  s-a  întîmplat 
pentru  că  n-a  avut  nici  o  preocupare  de  virtute,  pentru  că  a  voit  să  ducă  o  viaţă 
neutră. 

gata,  ca  un  rob,  să  împlinească  cu  grijă  voia  vrăjmaşului  lui 
şi  să-şi  facă  mădularele  lui  arme  ale  diavolului  întru  toată 
ascultarea  sa  şi  nu  voieşte  nicidecum  să  se  îngrijească  de 
pocăinţă,  nici  să  se  apropie  de  virtute,  nici  să  facă 
întrerupere  şi  sfîrşit  căii  lui  spre  pieire. 

Şi  altul  este  cel  din  alunecările  şi  căderile  ce  i  se  în- 
tîmplă pe  calea  virtuţii  şi  pe  cărarea  dreptăţii,  potrivit 
cuvintelor  părinţilor  ce  spun  că  se  află,  pe  calea  virtuţii  şi 
pe  cărarea  dreptăţii,  căderi  şi  împotriviri  şi  în-tîmplări 
silnice  şi  cele  asemenea  acestora. 

In  sfîrşit,  alta  este  căderea  sufletului  şi  pieirea  desă- 
vîrşită  şi  părăsirea  deplină. 

Şi  e  vădit  care  dintre  aceştia,  cînd  cade,  nu  uită  de 
dragostea  Părintelui  său,  ci  de  i  se  va  întîmplă  să  cadă  în 
tot  felul  de  greşeli,  nu  se  opreşte  de  la  bine  şi  din  drumul 
lui,  ci  chiar  de  e  biruit,  iarăşi  se  ridică  la  luptă  împotriva 
protivnicului  lui  şi  pune  început  nou  temeliilor  casei  sale 

surpate  în  fiecare  zi,  avînd  în  gură  pînă  la  ieşirea  din 
această  lume  cuvîntul  proorocesc:  «Nu  te  bucura  de  mine, 
vrăjmaşul  meu,  că  am  căzut.  Că  iarăşi  mă  voi  ridica.  Şi  de 
şed  în  întuneric,  Domnul  mă  va  lumina»  (Mih.,  7,  8).  Şi  nu 
încetează  nicicînd  războiul  pînă  la  moarte  şi  nu  se  predă 
înfrînt  în  sufletul  lui  pînă  ce  este  suflare  în  el  şi,  chiar 
înfrînt,  rămîne  acelaşi.  Ba  chiar  de  i  se  va  sfârîma  în 
fiecare  zi  vasul  şi  i  s-ar  scufunda  încărcătura,  nu  încetează 
să  aibă  grijă  de  sine,  împrumutîndu-se  de  la  alţii,  urcînd  pe 
alte  corăbii  şi  plutind  cu  nădejde  pînă  ce  Domnul,  văzîndu- 
i  lupta  şi  fâcîndu-I-se  milă  de  zdrobirea  lui,  va  trimite  mila 
Lui  la  el  şi-i  va  dărui  mişcări  viguroase,  ca  să  poată  răbda 
şi  răspunde  săgeţilor  aprinse  ale  vrăjmaşului.  Şi  aceasta 
este  înţelepciunea  dată  de  la  Dumnezeu,  şi  acesta,  bolnavul 
înţelept,  care  nu  şi-a  tăiat  nădejdea  lui.  Mai  bine  este  să  fim 
judecaţi  pentru  unele  lucruri,  decît  pentru  părăsirea  tuturor. 
De  aceea,  ava  Martinian  ne  îndeamnă  să  nu  ne  lenevim  faţă 
de  mulţimea  luptelor  şi  faţă  de  felurimea  războiului  şi  de 
continuarea  lui  neîncetată  pe  calea  dreptăţii  şi  să  nu  ne 
întoarcem  la  cele  dinapoi,  lăsînd  vrăjmaşului  biruinţa  cea 
împotriva  noastră,  în  vreun  chip  ruşinos.  Ca  un  părinte 
iubitor  de  copii  el  spune,  rînduind  cu  bună  socotinţă  şi  în 
chip  simplu  acestea  : 

îndemnul  avei  Martinian 

«Fiilor,  de  sînteţi  cu  adevărat  nevoitori  şi  cu  luare  - 
aminte  la  virtute  şi  aveţi  întru  voi  grijă  de  suflet,  înfăţişaţi 
curată  lui  Hristos  mintea  voastră  şi  săvîrşiţi  fapta 
bineplăcută  Lui.  Căci  se  cuvine  să  luaţi  asupra  voastră 
pentru  El  tot  războiul  pornit  de  patimile  firii  şi  de  vraja 
lumii  şi  de  petrecerea  în  ea  şi  de  neîncetatele  răutăţi  ale 
dracilor,  prin  care  obişnuiesc  să  vă  în-tîmpine,  şi  de  toată 
cursa  lor.  Şi  să  nu  vă  temeţi  de  ne-încetarea  şi  stârnirea 
asprimii  războiului  şi  să  nu  şovăiţi  din  pricina  luptei 
necontenite  şi  să  nu  slăbiţi,  nici  să  tremuraţi  de  taberele 
vrăjmaşilor,  nici  să  cădeţi  în  groapa  deznădejdii,  de  vi  se 

va  întîmplă  să  lunecaţi  poate  în  vreo  vreme  şi  să  păcătuiţi. 
Ci  de  pătimiţi  ceva  în  acest  mare  război  şi  de  primiţi  chiar 
lovituri  în  faţă  şi  sînteţi  răniţi,  să  nu  vă  împiedice  aceasta 
nicidecum  de  la  urmărirea  scopului  vostru  cel  bun,  ci 
rămîneţi  mai  degrabă  în  lucrarea  aleasă  de  voi  şi  căutaţi  să 
cîş-tigaţi  lucrul  dorit  şi  vrednic  de  laudă,  adică  să  vă  arătaţi 
tari  şi  neclintiţi  în  război  şi  încununaţi  cu  sîngele  rănilor 
voastre  şi  să  nu  încetaţi  nicidecum  lupta  cu  protivnicii 
voştri». 

Acestea  sînt  îndemnurile  marelui  bătrîn.  Deci  nu  trebuie 
să  vă  moleşiţi,  sau  să  vă  leneviţi,  pentru  pricinile  pe  care 
le-am  spus.  Căci  vai  de  călugărul  care  a  minţit  dînd 
făgăduinţa  lui,  şi  a  întins  mîna  diavolului,  călcîndu-şi 
conştiinţa  lui,  pentru  a-1  ridica  pe  acela  împotriva  sa  într- 
unui  din  chipurile  mici  sau  mari  ale  păcatelor,  şi  nu  poate 
sta  iarăşi  înaintea  vrăjmaşilor  săi  cu  partea  cea  zdrenţuită  a 
sufletului  său.  Cu  ce  faţă  va  întîmpina  el  pe  Judecătorul, 
cînd  soţii  lui  curăţiţi  se  vor  întîlni  unii  cu  alţii  ?  Ce  va  face 
cînd  va  vedea  cum  el  şi-a  despărţit  calea  de  a  lor  şi  a  păşit 
pe  calea  pieirii  şi  a  căzut  de  la  îndrăznirea  pe  care  o  au  cei 
cuvioşi  faţă  de  Dumnezeu  şi  de  la  rugăciunea  ce  urcă  din 
inima  curată  şi  se  înalţă  şi  trece  peste  puterile  îngereşti  şi 
nu  e  împiedicată  pînă  ce  nu  dobîndeşte  ceea  ce  cere  şi  se 
întoarce  cu  bucurie  la  gură  pentru  a  o  trimite  din  nou  ?  Dar 
ceea  ce  e  mai  înfricoşător  decît  toate  e  că  precum  el  şi-a 
despărţit  aici  calea  sa  de  a  acelora,  aşa  îl  va  despărţi  şi  pe 
el  Hristos  de  ei  în  ziua  aceea,  cînd  norul  luminos  va  purta 
pe  spatele  lui  trupurile  lor  scînteietoare  de  curăţie  şi  le  va 
duce  dincolo  de  porţile  cereşti.  De  aceea  «nu  se  vor  scula 
nelegiuiţii  la  judecată»  pentru  că  faptele  lor  au  fost 
judecate  încă  de  aici,  nici  «păcătoşii  nu  se  vor  scula  la 
judecată  în  sfatul  drepţilor»  (Ps.  1,7). 

CUVÎNTUL  XLII 

Despre  puterea  şi  lucrarea  relelor  păcatului.  Din  ce 
pricini  se  nasc  şi  cum  încetează 

Pînă  ce  nu  va  urî  cineva  cu  adevărat  din  inimă  pricina 
păcatului,  nu  se  eliberează  de  plăcerea  lucrării  lui.  Aceasta 
e  lupta  cea  mai  grea  ce  se  dă  împotriva  omului  pînă  la 
sînge.  în  ea  se  probează  stăpînirea  de  sine  a  lui  în  dragostea 
în  care  uneşte  toate  virtuţile.  Aceasta  e  puterea  care  aţîţă  şi 
ridică  la  luptă.  Mirosul  ei  slăbeşte  sufletul  ticăloşit  din 
pricina  luptei  pentru  care  trebuie  să  se  pregătească.  Aceasta 
e  puterea  mărimii  păcatului,  prin  care  vrăjmaşul 
obişnuieşte  să  zăpăcească  puterile  sufletului  şi  sileşte 
mişcările  curate  să  facă  o  experienţă,  pe  care  niciodată  n- 
au  făcut-o.  In  aceasta  arătăm  răbdarea  noastră,  iubiţi  fraţi, 
şi  nevo-inţa  şi  sîrguinţa  noastră.  Căci  aceasta  este  vremea 
luptei  nevăzute,  prin  care  se  spune  că  biruieşte  ceata  că- 
lugărilor. La  întîlnirea  cu  acest  război  mintea  binecre- 
dincioasă  se  tulbură  îndată,  dacă  nu  se  pregăteşte  cu  tărie. 

Rugăciune 

«Puternic  eşti,  Doamne,  izvorul  a  tot  ajutorul,  să  sprijineşti  în 
aceste  clipe,  care  sînt  clipe  de  mărturisire,  sufletele  care  s-au  făcut  cu 
bucurie  miresele  Tale,  ale  Mirelui  ceresc,  şi  au  dat  cu  înţelepciune 
făgăduiala  sfinţeniei  prin  sinceritatea  gîndurilor,  fără  vicleşug.  Pentru 
aceea  dăruieşte-le  lor  putere  să  surpe  cu  îndrăzneală  zidurile  întărite  şi 
toată  înălţimea  ce  se  ridică  împotriva  adevărului,  ca  să  nu  se  abată  de 
la  ţintă,  sub  forţa  unei  sile  de  nesuportat  şi  de  nerăbdat  în  timpul  în 
care  se  dă  împotriva  lor  un  război  pînă  la  sînge». 

* 

Dar  nu  totdeauna  luptă  neprihănirea  în  acest  război 
cumplit.  Căci  uneori  are  loc  o  părăsire  spre  probare,  Dâr 
vai  celui  pus  la  încercare  în  acest  război  menit  să  arate 
deosebirea  dintre  unii  şi  alţii.  Pentru  că  războiul  acesta  a 

cîştigat  o  mare  putere,  din  obişnuinţa  pe  care  a  primit-o  în 
aceia  care  s-au  predat  pe  ei  în-frîngerii,  prin  învoirea  cu 
gîndurile  lor. 

Păziţi-vă,  o,  iubiţilor,  de  nelucrare.  Pentru  că  în  ea  se 
ascunde  o  moarte  ştiută.  Căci  în  lipsa  ei  nu  poate  cădea 
călugărul  în  mîinile  celor  ce  se  străduiesc  să-1  lovească. 
Nu  ne  osîndeşte  Dumnezeu  pentru  psalmii  nerostiţi  în  ziua 
aceea,  nici  pentru  nelucrarea  din  pricina  rugăciunii,  ci 
pentru  că  prin  părăsirea  acestora,  se  dă  intrare  dracului.  Iar 
cînd  aceştia  află  intrare  şi  intră  şi  închid  uşile  ochilor  noştri 
228a,  împlinesc  în  noi,  în  chip  silnic  şi  necurat,  cele  ce  pun 
pe  lucrătorii  lor  sub  judecata  dumnezeiască,  adică  sub 
pedeapsa  ei  cea  mai  cumplită.  Şi  ne  facem  vinovaţi  din 
pricina  părăsirii  acestor  lucruri  mici,  de  care  ar  trebui  să  ne 
îngrijim  pentru  Hristos,  cum  s-a  scris  de  către  cei  prea  înţe- 
lepţi. Cel  ce  nu  şi-a  supus  voia  sa  lui  Dumnezeu  va  fi  supus 
protivnicului  său.  Deci,  aceste  lucruri  ce  ţi  se  par  mici  să  le 
socoteşti  ca  pe  nişte  ziduri  împotriva  celor  ce  vor  să  ne 
robească.  împlinirea  lor  a  fost  rînduită  în  lăuntrul  chiliei  de 
către  înţelepţii  ce  ţin  rînduiala  Bisericii,  pentru  păzirea 
vieţii  noastre  în  Duhul  descoperirii.  Dimpotrivă,  părăsirea 
lor  e  socotită  de  cei  ne-înţelepţi  fără  însemnătate,  neluînd 
în  seamă  vătămarea  ce  ne  vine  din  părăsirea  lor,  la 
începutul  şi  mijlocul  drumului,  pricinuindu-ne  o  libertate 
nepovăţuită,  care  este  maica  patimilor.  E  mai  bine  să  ne 
nevoim  să  nu  părăsim  cele  mici,  decît  să  dăm  loc  păcatului 
lărgindu-ne  faţă  de  ele.  Căci  sfîrşitul  neaşteptat  al  acestei 
libertăţi  nelavreme  este  robia. 

Cît  timp  întîmpini  cu  simţurile  vii  cele  ce  ţi  se  întîmpla, 
socoteşte-te  mort  22S  b;  pentru  că  nu  va  lipsi  arderea 
păcatului  în  toate  mădularele  tale  şi  nu-ţi  vei  putea  dobîndi 
mîntuirea.  De  spune  vreun  călugăr  în  inima  sa  că  se 
păzeşte  de  acestea,  acela  nu  ştie  cînd  e  lovit.  Cel  ce  va 
amăgi  pe  soţul  său  s-a  făcut  vrednic  de  blestemul  legii.  Dar 
cel  ce  s-a  amăgit  pe  sine,  de  cîtă  pedeapsă  nu  va  avea  parte 

?  Căci  cunoscînd  răutatea  faptei  rele,  s-a  prefăcut  că  nu  o 
cunoaşte.  Dar  că  o  cunoaşte,  o  dovedeşte  mustrarea 
conştiinţei.  Şi  aceasta  îi  apare  grea,  pentru  că  cunoaşte  ceea 
ce  se  preface  că  nu  cunoaşte.  Iar  Dumnezeului  nostru  fie 
slava  în  veci!  Amin. 

228  a.  închid  uşile  ochilor  noştri,  ca  să  nu  vedem  lenevirea  noastră,  neîmplinirea 
celor  datorate  de  noi,  sălăşluirea  gîndurilor  urîte  în  noi. 

228  b.  Pe  cît  sînt  de  vii  simţurile,  deci  de  lacome  în  privirea  spre  cele  ce  ne 
îndeamnă  la  păcat,  pe  atît  să  te  socoteşti  de  mort  sufleteşte. 

CUVÎNTUL  XLIII 

Despre  păzirea  şi  ferirea  de  cei  moleşiţi  şi  leneşi. 

Şi  că  din  apropierea  de  ei  se  fac  stăpîne  pe  om  lenea 

şi  moleşeala  şi  el  se  umple  de  toată  patima.  Despre 

trebuinţa  de  a  se  păzi  pe  sine  de  apropierea  celor 

tineri,  ca  să  nu  se  spurce  mintea  de  gînduri  de  desf 

rînare 

Cel  ce-şi  înfrînează  gura  de  la  clevetire  îşi  păzeşte 
inima  de  patimi.  Cel  ce  cugetă  pururea  la  Dumnezeu  în 
fiecare  clipă  vede  (contemplă)  pe  Domnul  şi  alungă  pe 
draci  de  la  sine  şi  dezrădăcinează  sămînţa  răutăţii  lor.  Cel 
ce  cercetează  sufletul  său  în  toată  clipa  îşi  are  inima 
veselindu-se  de  descoperiri.  Şi  cel  ce-şi  adună  privirea 
minţii  în  lăuntrul  său  vede  în  ea  raza  Duhului.  Cel  ce  se 
scrîbeşte  de  orice  împrăştiere  vede  pe  Stăpînul  în  lăuntrul 
inimii  sale.  De  iubeşti  curăţia,  în  care  se  vede  Stăpînul 
tuturor,  să  nu  cleveteşti  împotriva  cuiva,  nici  să  nu  asculţi 
pe  cineva  care  bîrfeşte  pe  fratele  său.  Şi  de  se  ceartă 
vreunii  înaintea  ta,  închide-ţi  urechile  şi  fugi  de  acolo,  ca 
să  nu  auzi  cuvinte  de  mînie  şi  sufletul  tău  să-şi  piardă 
viaţa.  Inima  mînioasă  este  goală  de  tainele  lui  Dumnezeu. 
Iar  cel  blînd  şi  smerit  la  cuget  este  izvor  al  tainelor 
veacului  celui  nou. 

Iată,  cerul  este  în  lăuntrul  tău,  de  eşti  curat;  şi  vei  vedea 
îngerii  în  tine  împreună  cu  lumina  lor  şi  pe  Stăpînul  lor 
împreună  cu  ei  şi  în  lăuntrul  lor229.  Cel  lăudat  cu  dreptate 
nu  se  păgubeşte.  Dar  de-1  va  îndulci  lauda,  s-a  făcut 
lucrător  nerăsplătit.  Comoara  celui  smerit  la  cuget  e  în 

229.  Precum  Dumnezeu  e  în  noi  dacă  sîntem  curaţi,  sau  străvezii,  sau 
neîngustaţi  de  gîndurile  la  lucrurile  mărginite,  aşa  e  şi  în  îngerii  care  sînt 
curaţi.  Dar  şi  îngerii  sînt  în  noi  dacă  sîntem  curaţi.  Şi  Dumnezeu  cel  sălăşluit  în 
noi  e  totdeauna  în  lăuntrul  îngerilor  Lui.  Şi  îl  vedem  pe  Dumnezeu  nu  numai 
prin  transparenţa  noastră,  ci  şi  a  îngerilor  Lui.  Simţim  pe  Dumnezeu  ca  pe 
supremul  Subiect  ce  ne  presează  cu  dragostea  Lui,  ca  supremul  Izvor  de 
lumină,  de  sens;  dar  şi  pe  îngerii  uniţi  cu  El,  ca  pe  alte  subiecte  ce  ne  îmbie  prin 
iubirea  şi  lumina  lor.  E  aşa  cum,  simţind  dragostea  tatălui,  ne  simţim  şi  mai 
bine  dacă  totodată  ne  vedem  înconjuraţi  de  dragostea  fraţilor.    • 

lăuntrul  lui;  şi  ea  este  Domnul.  Şi  cel  ce-şi  păzeşte  limba 
lui  în  veac  nu  va  fi  jefuit  de  comoara  aceasta.  Gura  tăcută 
tîlcuieşte  tainele  lui  Dumnezeu,  iar  cel  grăbit  la  vorbă  se 
depărtează  de  Cel  ce  1-a  zidit  pe  el 230.  Sufletul  celui  bun 
străluceşte  mai  mult  decît  soarele  şi  se  veseleşte  în  fiecare 
clipă  de  vederea  descoperirilor231.  Cel  ce  urmează  celui  ce 
iubeşte  pe  Dumnezeu  se  va  îmbogăţi  din  tainele  lui 
Dumnezeu.  Iar  cel  ce  urmează  celui  nedrept  şi  mîndru  se 
va  depărta  de  Dumnezeu  şi  va  fi  urît  de  prietenii  săi.  Cel 
cu  limba  tăcută  va  avea,  prin  toate  înfăţişările,  chipul 
smeritei  cugetări  şi  va  stăpîni  fără  osteneală  peste  patimi. 
Patimile  sînt  dezrădăcinate  şi  alungate  prin  cugetarea  ne- 
întreruptă la  Dumnezeu.  Aceasta  este  suliţa  ce  le  omoară. 
Precum  se  mişcă  şi  înoată  delfinul  în  liniştea  şi  pacea  mării 
simţite,  aşa  se  mişcă  în  liniştea  şi  în  pacea  mării  inimii, 
netulburată  de  iuţime  şi  de  furie,  în  toată  vremea  tainele  şi 
descoperirile  dumenezeieşti  spre  înveselirea  ei 23  . 

Cel  ce  voieşte  să  vadă  pe  Domnul  în  lăuntrul  său  se 
străduieşte  să-şi  cureţe  inima  sa  prin  neîncetata  pome- 

230.  Mai  multe  spune  o  gură  ce  tace  decît  una  vorbăreaţă.  In  tăcerea  ei  sînt 
concentrate  taine  negrăite,  e  concentrat  tot  ce  este  o  persoană,  în  chip  apofatic.  Cel 
ce  tace  se  vede  că  e  absorbit  în  vederea  tainei  întregii  sale  fiinţe  şi  a  tainei  lui 
Dumnezeu.  Şi  acestea  iradiază  din  el,  fără  să  vorbească.  Omul  vorbeşte  şi  cînd  tace, 
spre  deosebire  de  animal.  Iar  vorbăreţul  s-a  depărtat  de  tainele  din  el.  Se  simte  golul 
din  el. 

231.  Iubirea,  bunătatea  iradiază  ca  lumină,  pentru  că  e  o  deschidere  sinceră  a 
sufletului  spre  ceilalţi. 

232.  Se  afirmă  indefinitul  de  ocean  al  inimii.  Acest  ocean  îşi  cîştigă 
transparenţa  şi  îşi  arată  lărgimea,  cînd  e  eliberat  de  gîndurile  care  întinează  şi 
îngustează  în  mod  egoist  inima.  Şi  numai  în  transparenţa  indefinitului  ei  curat  se 
arată  infinitatea  lui  Dumnezeu.  Marea  inimii  se  descoperă  însă  şi  cînd  nu  e  tulburată 
de  mînie,  de  supărări  pentru  cele  lumeşti.  Acestea  nu  numai  că  o  tulbură,  ci  o  şi 
îngustează,  pentru  că  se  concentrează  întreagă  în  una  sau  alta  din  ele.  Şi  totodată  o 
întunecă  prin  lipsa  lor  de  sens,  prin  îngustimea  lor,  o  îngustează  pentru  că  se  concen- 
trează întreagă  în  una  sau  alta  din  ele.  Dar  indefinitul  mării  inimii  se  arată  şi  în 
tulburarea  mîniei.  Căci  mînia  nu  vrea  să  aibă  margini.  Iar  dacă  e  stăpînită  în  oarecare 
măsură,  se  străvede  dincolo  de  ea  adîncul  fără  sfîrşit  şi  întinsul  fără  margini  al  inimii 
pe  care  stăpîneşte  plutind  gîndul  la  Dumnezeu  şi  la  tainele  prezenţei  Lui,  la  al  căror 
adînc  nu  ajunge. 

nire  a  lui  Dumnezeu  .  Şi  aşa  prin  strălucirea  ochilor 
înţelegerii  lui  va  vedea  în  toată  clipa  pe  Domnul.  Ceea  ce 
se  întîmplă  peştelui  ieşit  din  apă,  aceea  se  întîmplă  şi 
minţii  care  a  ieşit  din  pomenirea  lui  Dumnezeu  şi  s-a 
împrăştiat  în  amintirile  lumii 234.  Pe  cît  se  depărtează  omul 
de  convorbirile  cu  semenii,  pe  atîta  se  învredniceşte  de 
îndrăznirea  cea  către  Dumnezeu  în  mintea  sa.  Şi  pe  cît  taie 
de  la  el  mîngîierea  lumii  acesteia,  pe  atîta  se  învredniceşte 
de  bucuria  lui  Dumnezeu  în  Duhul  cel  Sfînt.  Şi  precum  se 
pierd  peştii  din  lipsa  de  apă,  aşa  se  pierd  din  inima 
monahului  mişcările  cele  înţelegătoare,  care  odrăslesc  din 
minte,  cînd  el  umblă  şi  petrece  continuu  în  cele  ale  lumii. 

Mai  bun  este  un  mirean  care  e  lipsit  în  cele  lumeşti 
şi  suferă  în  cele  ale  vieţii,  decît  un  călugăr  ce  pătimeşte 
cele  rele  şi  petrece  cu  cei  din  lume.  Cel  ce  cere  cu  rîvnă 
fierbinte  pe  Dumnezeu  în  inima  lui,  ziua  şi  noaptea,  şi 
smulge  din  ea  momelile  sădite  de  vrăjmaş,  e  temut  de 
draci  şi  iubit  de  Dumnezeu  şi  de  îngerii  Lui.  Cel  curat  cu 
sufletul  are  în  lăuntrul  său  ţara  cea  cunoscută  cu  mintea  şi 
Soarele  ce  străluceşte  în  el  este  lumina  Sfintei  Treimi. 
Aerul  pe  care-1  respiră  locuitorii  acestei  ţări  este  Duhul  cel 
Mîngîietor  şi  Prea  Sfînt  234  a.  Iar  împre-ună-şezătorii  lor 
sînt  firile  sfinte  şi  netrupeşti.  Şi  viaţa  şi  bucuria  şi  veselia 
lor  este  Hristos,  lumină  din  lumina  Tatălui.  Unul  ca  acesta 
se  veseleşte  în  fiecare  clipă  de  vederea  sufletului  său,  dar 
se  minunează  şi  de  frumuseţea  sa234  b,  care  e  însutit  mai 

233.  însăşi  pomenirea  lui  Dumnezeu,  fiind  însoţită  de  simţirea  infinităţii  Lui,  îl 
face  străveziu  pe  Dumnezeu  în  inimă.  Şi  face  inima  să  vibreze  de  atingerea  cu  ea. 

234.  Ieşind  din  pomenirea  lui  Dumnezeu,  a  ieşit  din  simţirea  infinităţii  Lui  şi 
din  trăirea  în  ea  şi  s-a  îngustat,  sau  se  sufocă. 

234  a.  Sfinta  Treime  străluceşte  ca  Soarele,  pentru  că  Ea  e  comuniunea 
supremei  iubiri  şi  deci  a  supremului  sens  al  existenţei.  Şi  iubirea  iradiază  cu  putere. 
Duhul  Sfînt  e  ca  aerul  atotcurat  care  ne  dă  viaţă  şi  e  plin  de  lumina  Soarelui 
dumnezeiesc.  El  nu-i  amestecat  cu  nici  o  substanţă  (gîn-dire)  otrăvitoare,  care  ne 
sufocă  într-o  anumită  măsuTă.  E  numai  iubire,  suflînd  în  noi  numai  iubire,  ca  aer  de 
viaţă  dătător. 

luminoasă  (mai  străvezie)  decît  lumina  soarelui.  Această 
ţară  este  Ierusalimul  şi  împărăţia  lui  Dumnezeu,  ascunsă  în 
lăuntrul  nostru,  după  cuvîntul  Domnului  (Le,  18,  24). 
Această  ţară  e  norul  slavei  lui  Dumnezeu,  în  care  vor  intra 
numai  cei  curaţi  cu  inima,  ca  să  vadă  faţa  Stăpînului  lor  şi 
să-şi  lumineze  minţile  lor  cu  raza  luminii  Lui  34c. 

Iar  cel  stăpînit  de  mînie,  de  furie,  de  slava  deşartă,  de 
zgîrcenie  şi  de  lăcomia  pîntecelui  şi  cel  ce  petrece  cu  cei 
din  lume  şi  voieşte  să  se  facă  voia  lui,  cel  plin  de  fiere  şi 
de  patimi,  toţi  aceştia  petrec  ca  într-o  luptă  de  noapte  şi 
orbecăiesc  în  întuneric,  aflîndu-se  în  afara  ţării  vieţii  şi 
luminii.  Căci  acea  ţară  s-a  rînduit  celor  buni  şi  smeriţi  la 
cuget,  celor  ce  şi-au  curăţit  inimile  lor.  Nu  poate  un  om  să 
vadă  frumuseţea  ce  se  află  în  lăuntrul  lui,  înainte  de  a 


dispreţui  orice  frumuseţe  din  afara  lui  şi  de  a  se  scîrbi  de 
ea.  Şi  nu  se  poate  aţinti  cu  adevărat  spre  Dumnezeu,  pînă 
ce  nu  se  va  lepăda  cu  desăvîrşire  de  lume.  Cel  ce  se 
dispreţuieşte  şi  se  micşorează  pe  sine  va  fi  înţelepţit  de 
Dumnezeu.  Şi  cel  ce  se  socoteşte  pe  sine  înţelept  a  căzut 
din  înţelepciunea  lui  Dumnezeu.  Cu  cît  se  înfrînează  limba 
mai  mult  de  la  multa  vorbire,  cu  atît  se  luminează  mai 
mult  ca  să  deosebească  gîndurile.  Căci  de  multa  vorbire  se 
zăpăceşte  şi  mintea  cea  mai  înţeleaptă. 

Cel  sărac  în  lucrurile  lumeşti  se  va  îmbogăţi  în 
Dumnezeu.  Şi  prietenul  bogaţilor  se  va  sărăci  de  Dum- 

234  b.  Sufletul  nu  poate  fi  văzut  deplin  descoperit,  decît  în  lumina  Sfintei 
Treimi,  care-1  curăţeşte  de  acoperămlntul  întunecat  al  egoismului  şi-i  pune  în 
evidenţă  adîncimile  transparente  pentru  Dumnezeu.  Dar  sufletul  e  văzut  astfel  în 
frumuseţea  lui  mai  luminoasă  ca  a  soarelui,  pentru  că  e  umplut  de  lumina  iubirii 
nesfîrşite  a  Sfintei  Treimi  şi  de  sensul  suprem  al  ei. 

234  c.  Norul  e  străluminat  de  lumina  Soarelui  dumnezeiesc.  Dar  totuşi  cei  ce 
se  află  în  el,  sau  acoperiţi  de  el,  îşi  dau  seama  că  el  e  altceva  decît  Soarele 
dumnezeiesc  şi  prin  aceasta  sînf  păziţi  neconfundaţi  cu  Dumnezeu.  Propriu  zis  însăşi 
fiinţa  noastră  devine  un  nor  străluminat  de  soarele  dumnezeiesc.  Şi  în  faptul  că 
sîntem  mulţi,  dar  ne  facem  ca  un  singur  nor  («nor  de  martori»),  se  arată  unitatea  firii 
noastre  care  se  va  actualiza  ca  o  unitate  simfonică  deplină  în  viaţa  viitoare. 


nezeu.  Eu  cred  că  cel  neprihănit  şi  smerit  la  cuget,  cel  ce 
nu  iubeşte  îndrăzneala  şi  a  alungat  din  inimă  mîn-dria, 
cînd  se  ridică  la  rugăciune  vede  în  sufletul  lui  lumina 
Sfîntului  Duh  şi  saltă  de  fulgerările  luminii  şi  se  bucură  de 
vederea  slavei  ei  şi  de  schimbarea  sufletului  după 
asemănarea  acelei  lumini235.  Nu  e  altă  lucrare  ce  poate 
risipi  aşa  de  mult  taberele  dracilor  necuraţi,  ca  vederea 
(contemplarea)  lui  Dumnezeu. 

Istorisirea  unui  bărbat  sfînt 

Mi-a  istorisit  oarecare  dintre  părinţi  aceasta:  «In-tr-o  zi, 
cînd  şedeam,  mintea  mea  fu  robită  de  vedere.  Şi  cînd  mi- 
am  venit  în  mine,  am  suspinat  cu  tărie.  Iar  un  drac  ce-mi 
stătea  împotrivă,  cînd  a  auzit,  s-a  în-spăimîntat  şi  a  fost 
lovit  ca  de  un  fulger,  strigînd  de  nevoie,  şi  a  luat-o  la  fugă, 
ca  alungat  de  cineva»-. 

Fericit  este  cel  ce-şi  aduce  aminte  de  ieşirea  sa  din 
această  viaţă  şi  se  înfrînează  de  alipirea  la  desfătările 
acestei  lumi.  Pentru  că  va  lua  înmulţită  fericirea  la  ieşirea 
sa  şi  nu  va  lipsi  de  la  el  această  fericire.  Acesta  este  cel  ce 
s-a  născut  din  Dumnezeu,  şi  Duhul  Sfînt  este  Cel  ce  îl 
alăptează  de  la  sînul  Său  cu  hrana  cea  de-via-ţă-dătătoare 
şi  el  se  împărtăşeşte  de  mireasma  Lui  spre  veselia  sa.  Iar 
cel  ce  e  legat  de  cei  din  lume  şi  de  lume  şi  de  tihna  ei  şi 
iubeşte  îndeletnicirea  cu  ea  s-a  lipsit  de  viaţă  şi  nu  am  ce 
să  spun  despre  el,  decît  că  va  plîn-ge  un  plîns  jalnic 
nemîngîiat,  de  al  cărui  auz  se  frînge  inima  celor  ce-1 
ascultă. 

Cei  ce  petreceţi  în  întuneric  înălţaţi  capetele  voastre,  ca 
feţele  voastre  să  strălucească  întru  lumină.  Ieşiţi  din 
patimile  lumii,  ca  să  iasă  în  întîmpinarea  voastră 

235.  Avem  aci  învăţătura  isihastă  despre  vederea  luminii  dumnezeieşti  în 
cursul  rugăciunii,  cu  mult  înainte  de  sec.  XIV.  Dar  se  mai  afirmă  şi  prefacerea 
văzătorilor  acelei  lumini,  în  lumină,  după  asemănarea  ei. 

Lumina  cea  din  Tatăl  şi  să  poruncească  slujitorilor  tainelor 
Lui  să  dezlege  legăturile  voastre,  ca  să  mergeţi  pe  urmele 
Lui,  spre  Tatăl. 

Vai  de  lucrurile  de  care  sîntem  legaţi  şi  de  cei  de  care 
sîntem  închişi  ca  să  nu  vedem  slava  Lui!  De  s-ar  tăia 
legăturile  noastre,  ca,  cerînd,  să  aflăm  pe  Dumnezeul 
nostru  !  De  voieşti  să  cunoşti  tainele  oamenilor  şi  n-ai 
apucat  încă  să  le  înveţi  de  la  Duhul,  le  vei  învăţa  din 
cuvintele  şi  din  purtarea  şi  din  felul  de  chiverni-sire  al 
fiecăruia,  de  eşti  înţelept.  Cel  curat  cu  sufletul  şi  cu 
vieţuirea  vorbeşte  totdeauna  cu  neprihănire  cuvintele 
Duhului  şi  grăieşte  după  măsura  sa  despre  cele 
dumnezeieşti  şi  despre  cele  dintru  sine.  Iar  cel  cu  inima 
zdrobită  de  patimi  are  şi  limba  mişcată  de  ele.  Şi  chiar  de 
grăieşte  despre  lucruri  duhovniceşti,  vorbeşte  pătimaş,  ca 
să  biruiască  pe  nedrept.  Pe  acesta  înţeleptul  îl  cunoaşte 
chiar  numai  dintr-un  răspuns  şi  cel  curat  simte  răul  lui 
miros. 

Cel  ce  zăboveşte  în  vorbărie  deşartă  şi  în  împrăş-tieri  cu 
mintea  şi  cu  trupul,  e  un  curvar.  Şi  cel  ce  consimte  cu  el  şi- 
1  însoţeşte  în  acestea  e  un  preacurvar.  Iar  cel  ce  se  află  în 
părtăşie  (comuniune)  cu  el  este  un  închinător  la  idoli. 
Prietenia  cu  tinerii  este  o  curvie  de  care  Dumnezeu  se 
scîrbeşte.  Boala  aceasta  nu  are  leac.  Iar  cel  ce  iubeşte  pe 
toţi  deopotrivă,  cu  milă  şi  fără  deosebire,  a  ajuns  la 
desăvîrşire.  Tînărul  ce  umblă  după  tînăr  îi  face  pe  cei  cu 
dreaptă  socoteală  (cu  discernămînt)  să  plîngă  şi  să  jelească. 
Dar  bătrînul  ce  umblă  după  unul  mai  tînăr  a  dobîndit  o 
patimă  mai  greţoasă  decît  a  celor  tineri.  Chiar  dacă  ar  vorbi 
cu  ei  despre  virtuţi,  inima  lui  e  rănită.  Tînărul  smerit  la 
cuget,  ce  vieţuieşte  în  linişte  şi  e  cu  inima  curată  de  pizmă 
şi  de  iuţime  şi  se  ţine  departe  de  oameni  şi  ia  aminte  la 
sine,  înţelege  repede  patima  bătrînului  fără  grijă.  Cu  bătrî- 
nul care  nu  priveşte  la  fel  pe  bătrîn  şi  pe  tînăr  să  nu-ţi  faci 
de  lucru,  ba  mai  degrabă  depărtează-te  de  el  cu  toată 
puterea. 

Vai  celor  fără  grijă,  care-şi  hrănesc  patimile,  făţă-rind 
chipul  curăţiei.  Iar  cel  ce  a  ajuns  la  cărunteţe  în  curăţia 
gîndului  şi  a  vieţuirii  şi  în  înfrînarea  limbii  se  desfătează 
încă  de  aici  de  dulceaţa  fructului  cunoştinţei  236,  iar  în 
vremea  ieşirii  din  trup  primeşte  slava  lui  Dumnezeu.  Nimic 
nu  răceşte  aşa  de  mult  focul  Sfîntului  Duh  ce  lucrează  în 
inima  monahului  spre  sfinţirea  sufletului 237,  ca  petrecerea, 
multa  vorbire  şi  întîlnirile,  afară  de  cele  cu  fiii  tainelor  lui 
Dumnezeu  şi  spre  sporirea  cunoaşterii  Lui  şi  spre 
apropierea  de  El.  Căci  astfel  de  întîlniri  trezesc  sufletul 
spre  viaţă  şi  dezrădăcinează  patimile  şi  adorm  gîndurile 
murdare  mai  mult  decît  toate  virtuţile.  Nu  cîştiga  ca 
prieteni  şi  ca  oameni  de  încredere  decît  pe  unii  ca  aceştia, 
ca  să  nu  pri-cinuieşti  sminteală  sufletului  şi  să  te  abaţi  de  la 
calea  lui  Dumnezeu.  Să  se  mărească  în  inima  ta  dragostea 
care  te  uneşte  şi  te  lipeşte  de  Dumnezeu,  ca  să  nu  te  ia  în 
robie  dragostea  de  lume,  a  cărei  pricină  şi  sfîrşit  este 

236.  E  fructul  cunoştinţei  adevărate,  opuse  celui  al  cunoştinţei  mincinoase,  pe 
care  au  poftit-o  Eva  şi  Adam.  La  el  se  ajunge  prin  înfrînarea  de  la  plăcerile  trupeşti, 
nu  prin  lăcomia  de  ele. 

237.  Fără  focul  rîvnei  curate  nu  se  poate  ajunge  Ia  sfinţenie.  Acest  foc  e  de  la 
Duhul  Sfînt,  izvorul  sfinţeniei,  ca  izvor  al  iubirii  adevărate. 

stricăciunea.  Petrecerea  cu  cei  ce  se  nevoiesc  te 
îmbogăţeşte  şi  pe  tine  şi  pe  ei  cu  tainele  lui  Dumnezeu.  Iar 
dragostea  de  cei  uşuratici  şi  leneşi  umple  pîntecele  pînă  la 
saturare  şi  te  face  să  nu  te  mai  saturi  de  îm-prăştierea  cu 
alţii.  Unuia  ca  acesta  nu-i  plac  mîncări-le  decît  cu  prieteni 
şi  spune:  «Vai  de  cel  ce  mănîncă  pîinea  lui  singur,  că  nu  se 
va  îndulci  de  ea».  Cei  ce  se  invită  unii  pe  alţii  la  ospeţe  se 
răsplătesc  ca  nişte  sim-briaşi.  Fugi,  frate,  de  cei  ce  se 
obişnuiesc  cu  astfel  de  petreceri  şi  nu  mînca  niciodată  cu 
ei,  chiar  dacă  ţi  s-ar  ivi  vreo  nevoie  pentru  aceasta.  Căci 
mama  lor  e  necu- 
rată şi  ei  au  cîştigat  ca  slujitori  pe  draci.  Prietenii  Mirelui 
Hristos  nu  gustă  din  ea. 

Cel  ce  pregăteşte  des  ospeţe  este  argatul  dracului 
curviei  şi  spurcă  sufletul  celui  smerit  la  cuget.  Pîinea 
modestă  de  la  masa  celui  curat  curăţeşte  de  orice  patimă 
sufletul  celui  ce  o  mănîncă.  Mirosul  mesei  celui  lacom  e 
răspîndit  de  risipa  de  bucate  şi  de  prăjituri.  Şi  cel  fără  de 
minte  şi  neînţelept  e  atras  de  ea,  ca  un  cîine  de  măcelărie. 
Iar  masa  celui  ce  stăruie  totdeauna  în  rugăciune  e  mai 
dulce  ca  orice  miros  de  viţel  şi  de  mirodenii.  Şi  iubitorul 
de  Dumnezeu  o  doreşte  pe  aceasta  ca  pe  o  comoară  fără 
preţ. 

Ia-ţi  leac  de  viaţă,  de  la  masa  celor  ce  postesc  şi  pri- 
veghează  şi  se  ostenesc  în  Domnul,  şi  depărtează  moartea 
de  la  sufletul  tău.  Căci  Cel  iubit  se  odihneşte  în  mijlocul 
lor  sfmtindu-i  şi  preface  amărăciunea  ostenelii  lor  în 
dulceaţa  Lui  de  nepovestit  .  Iar  slujitorii  Lui 
duhovniceşti  şi  cereşti  îi  umbresc  pe  ei  şi  sfintele  lor 
mîncări.  Eu  cunosc  pe  un  frate  oarecare,  care  vede  aceasta 
cu  ochii  săi. 

Fericit  este  cel  ce  şi-a  înfrînat  gura  de  la  toată  dulceaţa 
pătimaşă,  care-1  desparte  de  Ziditorul  său.  Fericit  este  cel 
ce  are  ca  hrană  Pîinea  care  s-a  coborît  din  cer  şi  a  dăruit 
lumii  viaţă239.  Fericit  cel  ce  a  văzut  în  cîmpia  sa  apa  ce 

238.  Aşa  s-a  odihnit  Hristos  la  masa  celor  săraci  din  timpul  vieţuirii  Lui  pe 
pămînt,  mîngîindu-i  şi  curăţtndu-i  cu  iubirea  Lui. 

239.  Text  categoric  antinestorian.  Trupul  Sfintei  împărtăşanii  nu  este  al 
unui  om  deosebit  de  Cuvîntul,  ci  însuşi  trupul  Cuvlntului. 

izvorăşte  din  sinul  Tatălui  şi  şi-a  aţintit  ochiul  spre  ea. 
Căci  cînd  va  bea  din  ea,  se  va  veseli  şi  va  înflori  inima  lui 
şi  va  fi  întru  veselie  şi  bucurie.  Cel  ce  a  văzut  în  hrana  sa 
pe  Domnul  său  se  duce  pe  furiş  şi  se  cuminecă  singur  cu 
El,  neîmpărtăşindu-se  cu  cei  nevrednici,  ca  să  nu  aibă 
comuniune  cu  ei  şi  să  se  golească  de  raza  Lui.  Iar  cel  ce 
are  venin  de  moarte  amestecat  în  mîncarea  sa  nu  se  poate 
împărtăşi  de  aceasta  fără  soţii  lui  24°.  Cel  ce  are  prietenie 
cu  pînte-cele  său  este  lup  ce  gustă  din  otrava  pricinuitoare 
de  moarte.  Cît  eşti  de  nesăţios,  nebunule,  că  voieşti  să-ţi 
umpli  pîntecele  de  la  masa  celor  fără  grijă,  de  la  care 
sufletul  tău  se  umple  de  toată  patima!  Aceste  păziri  ajung 
celor  ce  pot  să-şi  stăpînească  pîntecele. 

Mireasma  răspîndită  de  cel  ce  posteşte  e  foarte  dulce  şi 
întîlnirea  cu  el  veseleşte  inima  celor  ce  au  darul  deosebirii. 
Dar  lacomul  se  umple  de  frică  la  întîlnirea  cu  el  şi  caută  să 
nu  stea  la  masă  împreună  cu  el. 

Vieţuirea  celui  înfrînat  este  plăcută  lui  Dumnezeu,  dar 
vecinătatea  lui  e  greu  de  suportat  de  iubitorul  de  cîştig.  Cel 
tăcut  e  foarte  lăudat  de  Hristos.  Iar  celor  robiţi  de  draci 
prin  curse  şi  împrăştieri  nu  le  e  plăcută  apropierea  lui. 
Cine  nu  iubeşte  pe  cel  smerit  cu  cugetul  ?  Doar  cei  mîndri 
şi  bîrfitori,  care  sînt  străini  de  lucrarea  lui. 

Istorisirea  unui  sfînt 

Mi-a  istorisit  un  oarecare  din  cele  ce  le-a  încercat,  zi- 
cînd:  «în  zilele  în  care  petrec  cu  unii,  mănînc  trei  posmagi 
sau  patru  pe  zi.  Şi  dacă  mă  silesc  la  rugăciune,  mintea  mea 
nu  are  îndrăznire  la  Dumnezeu,  nici  putere  să  mă  aţintesc 
spre  El.  Dar  cînd  mă  depărtez  de  ei,  spre  liniştire,  în  prima 
zi  mă  silesc  să  mănînc  numai  unul  şi  jumătate,  iar  în  a 
doua,  unul.  Iar  cînd  mintea  se  întăreşte  întru  linişte,  mă 
silesc  să  mănînc  unul  întreg  şi  nu  pot.  Şi  mintea  vorbeşte 
fără  încetare,  cu  îndrăzneală,  cu  Dumnezeu,  fără  să  mă 
silesc.   Şi  lumina  Lui  mă  luminează  neîntrerupt  şi  mă 


240.  Homiakov  a  spus  că  tot  cel  ce  cade,  cade  singur.  Dar  acesta  se 
însingurează  în  adînc.  La  suprafaţă  e  cu  alţii,  uşuratici  ca  şi  el.  Astfel  are  loc  un 
îndemn  reciproc  la  păcat,  ca  despărţire  între  ei  şi  a  lor  înşişi  de  Dumnezeu,  în 
adînc.  E  un  aspect  al  acelui  «Man»  al  lui  Heidegger. 

atrage  să  o  văd  şi  să  mă  veselesc  de  frumuseţea  luminii 
dumnezeieşti.  Iar  de  se  întîmplă  să  intre  cineva  în  vremea 
liniştirii  şi  să-mi  vorbească,  fie  şi  numai  o  clipă,  îmi  este 
cu  neputinţă  să  nu  sporesc  mîncarea,  să  nu  împuţinez 
pravila,  să  nu-mi  slăbească  mintea  în  vederea  luminii 
aceleia». 

Iată,  fraţii  mei,  ce  bună  şi  folositoare  este  răbdarea  şi 
singurătatea  şi  ce  putere  şi  înlesnire  dăruieşte  celor  ce  se 
nevoiesc.  Fericit  este  cel  ce  rabdă  pentru  Dumnezeu  întru 
liniştire  şi  mănîncă  singur  pîinea  sa.  Căci  pururea  vorbeşte 
cu  Dumnezeu.  A  Lui  fie  slava  şi  stă-pînirea  acum  şi 
pururea  şi  în  veci!  Amin. 


CUVÎNTUL  XLIV  Despre 
simţuri  şi  despre  ispite 

Simţurile  neprihănite  şi  adunate  nasc  în  suflet  pacea  şi 
nu-1  lasă  să  facă  cercarea  lucrurilor.  Cînd  ele  nu  primesc 
simţirea  lucrurilor,  se  va  cîştiga  biruinţa  fără  luptă.  Dar 
cînd  omul  e  fără  grijă  şi  îngăduie  să  intre  în  el  momelile 
(atacurile),  e  silit  să  lupte.  Şi  se  tulbură  curăţia  dintîi  care 
este  atotsimplă  şi  liniştită.  Şi  cei  mai  mulţi  dintre  oameni, 
sau  chiar  toată  lumea,  ies  din  pricina  negrij  ii  acesteia,  din 
starea  firească  şi  curată.  De  aceea  cei  ce  se  află  în  lume  şi 
amestecaţi  în  cele  lumeşti  nu-şi  pot  curaţi  cugetarea, 
pentru  multa  cunoştinţă  a  răului.  Şi  puţini  se  pot  întoarce 
la  curăţia  dintîi  a  cugetării.  De  aceea  trebuie  să-şi  păzească 
fiecare  om  pururea,  cu  toată  grija,  simţurile  şi  cugetarea 
lui,  de  momeli.  Şi  pentru  aceasta  e  nevoie  de  multă  trezvie, 
pace  şi  luare  aminte. 

Se  cuvine  să  vieţuim  cu  multă  simplitate.  Pentru 
aceasta  firea  omenească  are  nevoie  de  temere,  ca  să 
păzească  hotarele  ascultării  faţă  de  Dumnezeu.  Iar 
dragostea  faţă  de  Dumnezeu  mişcă  spre  dorirea  lucrării 

virtuţilor  şi  prin  ea  e  răpită  spre  buna  făptuire.  Cunoştinţa 
duhovnicească  e,  prin  fire,  a  doua  după  lucrarea 
virtuţilor241.  Dar  amîndurora  le  premerge  frica  şi 
dragostea;  iar  dragostei  îi  premerge  iarăşi  frica.  Tot  cel  ce 
zice  cu  neruşinare  că  se  pot  cîştiga  cele  din  urmă  înainte 
de  lucrarea  celor  dintîi,  a  pus  în  sufletul  său  cea  dintîi 
temelie  a  pierzaniei.  Căci  aceasta  e  calea  Domnului. 
Pentru  că  cele  din  urmă  se  nasc  din  cele  dintîi. 

Să  nu  schimbi  dragostea  faţă  de  fratele  tău,  pentru 
dragostea  faţă  de  vreun  lucru242.  Pentru  că  el  are  în  sine, 
fără  să  se  vadă,  ceva  mai  de  preţ  decît  orice.  Părăseşte  cele 
mici,  ca  să  afli  pe  cele  de  preţ.  Fii  ca  un  mort  în  viaţa  ta,  ca 
să  vieţuieşti  după  moarte  43.  Dă-te  pe  tine  morţii  în 
nevoinţă,  în  loc  să  vieţuieşti  în  trîndăvie.  Nu  numai  cei  ce 
au  primit  moartea  pentru  credinţa  în  Hristos  sînt  mucenici, 
ci  şi  cei  ce  mor  pentru  păzirea  poruncilor  Lui  244.  Nu  fi 
fără  de  minte  în  cererile  tale,  ca  să  nu  necinsteşti  pe 
Dumnezeu  prin  micimea  cunoştinţei  tale.  Fii  înţelept  în 
rugăciunile  tale,  ca  să  te  învredniceşti  de  cele  slăvite  245. 
Cere  cele  cinstite  de  la  Cel  ce  nu  pizmuieşte,  ca  să 
primeşti  cinstea  de  la  El,  pentru  voia  ta  cea  înţeleaptă. 
Solomon  a  cerut  înţelepciune  şi  a  primit  împreună  cu  ea 
împărăţia,  deoarece  a  cerut  ca  un  înţelept,  de  la  Marele 
împărat.  Elisei  a  cerut  îndoit  harul  Duhului,  aflat  în 
învăţătorul  său,  şi  n-a  rămas  fără  împlinirea  cererii.  Căci 
cel  ce  cere  lucruri  fără  preţ  de  la  împăratul  dispreţuieşte 
cinstea  Acestuia.  Izrael  a  cerut  lucruri  mici  şi  şi-a  atras 

241.  E  cunoştinţa  raţiunilor  dumnezeieşti  ale  lucrurilor,  care  vine  omului  după 
curăţirea  de  patimi. 

242.  Obiectul  e  mărginit,  nu  are  o  dimensiune  conştientă  şi  liberă  interioară,  nu 
comunică  iubire,  poate  fi  manipulat  numai  pentru  folosul  egoist.  Persoana  trebuie 
respectată  pentru  ea  însăşi,  ca  izvor  liber  şi  conştient  de  comunicare  inepuizabilă  a 
iubirii,  însetată  să  dea  şi  să  primească  iubirea  la  nesfirşit.  Nu  poate  fi  stăpînită  cu 
totul. 

243.  Nu  cultiva,  adică,  alipirea  egoistă  la  lucruri,  ca  să  începi  să  ai  din 
comuniunea  cu  Dumnezeu  şi  cu  semenii  viaţa  oare  nu  se  termină  niciodată,  pentru  că 
nu  se  epuizează  ceea  ce  îţi  pot  da  aceia. 

244.  Adică  pierd  viaţa  trecătoare  pentru  dragostea  Persoanei  supreme,  din  care 
putem  avea  viaţa  nemuritoare. 

245.  Nu  cere  cele  trecătoare,  ci  cere  iubirea  lui  Dumnezeu,  care  va  ţine  şi  se  va 
dărui  veşnic  prin  nesfirşirea  ei. 

mînia  lui  Dumnezeu.  Căci  nu  s-a  gîndit  să  se  lumineze  de 
cele  înfricoşătoare  ale  lui  Dumnezeu  în  lucrurile  lui,  ci  a 
cerut  cele  de  trebuinţă  pentru  stomacul  lui.  Şi  de  aceea, 
«aflîndu-se  încă  mîncarea  în  gura  lor,  mînia  lui  Dumnezeu 
s-a  suit  asupra  lor»  (Ps.  77,  34).  înfăţişează  lui  Dumnezeu 
cererile  tale,  pe  măsura  slavei  Lui,  ca  să  se  mărească  slava 
ta  prin  El,  şi  se  va  bucura  de  tine  246.  Căci,  precum  cel  ce 
cere  de  la  împăratul  puţin  gunoi  nu  numai  că  se  necinsteşte 
pe  sine  pentru  lucrul  fără  de  preţ  ce  1-a  cerut,  deoarece  a 
dovedit  multă  necunoş-tinţă,  ci  a  şi  jignit  pe  împăratul  prin 
cererea  lui,  aşa  şi  cel  ce  cere  de  la  Dumnezeu  lucruri 
pămînteşti  în  rugăciunile  sale.  Căci  îngerii  şi  arhanghelii, 
care  sînt  marii  diregători  ai  lui  Dumnezeu,  privesc  la  tine 
în  vremea  rugăciunii  tale,  ca  să  vadă  ce  lucruri  ceri  de  la 
Stăpînul  lor  şi  se  uimesc  şi  se  veselesc  cînd  văd  pe  cel 
pămîntesc  uitînd  de  trupul  lui  şi  cerînd  cele  cereşti, 
precum,  iarăşi,  se  mînie  pe  cel  ce  a  lăsat  cele  cereşti  şi  cere 
gunoiul  lui. 

Să  nu  ceri  de  la  Dumnezeu  un  lucru  pe  care  are  grijă 
să- 1  dăruiască  fără  să  I  se  ceară,  şi  nu  numai  celor  iubiţi  ai 
Săi,  ci  şi  celor  străini  de  cunoştinţa  Lui.  Nu  fiţi  ca  păgînii, 
care  spun  multe  în  rugăciuni.  Căci  paginii  cer  cele  trupeşti, 
a  zis  Domnul.  «Iar  voi  nu  vă  îngrijiţi  de  ce  veţi  mînca,  sau 
de  ce  veţi  bea,  sau  cu  ce  vă  veţi  îmbrăca.  Căci  ştie  Tatăl 
vostru  că  aveţi  trebuinţă  de  acestea»  (Mt,  6,  31).  Fiul  nu 
mai  cere  de  la  tatăl  său  pîine,  ci  cere  lucrurile  cele  mai 
mari  şi  cele  mai  de  preţ  din  casa  tatălui  său.  Pentru 
neputinţa  cugetării  oame- 

246.  Cu  cît  eşti  împodobit  de  Dumnezeu  cu  o  slavă  mai  mare,  din  iubirea  Lui, 
cu  atît  Se  bucură  şi  El  mai  mult  de  tine.  Căci  în  slava  ta  sporită  se  arată  slava  iubirii 
Lui  şi  voinţa  ta  de  a  o  primi  şi  de  a-I  răspunde.  Desigur,  cu  cît  ceri  lucruri  mai  înalte 
de  la  El,  cu  atît  trebuie  să  te  sileşti  să  le  poţi  primi,  să  crezi  potrivit  cu  ele.  Cu  cît  ceri 
mai  multă  iubire  de  la  El,  cu  atît  trebuie  să  te  faci  mai  capabil  să  o  primeşti,  să  o 
înţelegi  prin  iubirea  ta.  Cine  cere  lucruri  mici  de  la  Dumnezeu  nu  ştie  ce  lucruri  mari 
poate  dărui  El. 

nilor  a  poruncit  Domnul  să  se  ceară  pîinea  cea  de  toate 
zilele.  Ia  seama  ce  a  poruncit  celor  desăvîrşiţi  întru  cu- 
noştinţă şi  sănătoşi  cu  sufletul:  «Nu  vă  îngrijiţi  de  mîncare, 
zice,  sau  de  îmbrăcăminte»  (Mt,  6,  28).  «Căci  dacă  se 
îngrijeşte  de  dobitoacele  necuvîntătoare  şi  de  pasări  şi 
chiar  de  cele  neînsufleţite,  nu  cu  mult  mai  mult  de  voi  ?  Ci 
cereţi  mai  degrabă  împărăţia  lui  Dumnezeu  şi  dreptatea  Lui 
şi  toate  acestea  se  vor  adăoga  vouă«  (Mt.,  6,  33). 

Iar  de  ceri  lui  Dumnezeu  un  lucru  şi  trebuie  să  aştepţi 
mult,  pentru  că  nu  te  ascultă  degrabă,  nu  te  întrista.  Căci  nu 
eşti  tu  mai  înţelept  ca  Dumnezeu.  Aceasta  ţi  se  întîmpla  fie 
pentru  că  eşti  nevrednic  de  ceea  ce  ceri,  fie  pentru  că  nu 
sînt  căile  tale  pe  măsura  cererilor  tale,  ci  dimpotrivă,  fie 
pentru  că  n-ai  ajuns  la  măsura  de  a  primi  darul  pe  care-1 
ceri247.  Pentru  că  nu  trebuie  să  ne  urcăm  la  măsuri  mari 
înainte  de  vreme,  ca  să  nu  ni  se  facă  fără  folos  darul  lui 
Dumnezeu,  prin  prea  grabnica  primire  a  lui.  Căci  tot  ce  se 
primeşte  uşor  repede  se  şi  pierde.  Fiecare  lucru  dobîndit  cu 
durerea  inimii  e  şi  păzit  cu  grijă. 

însetează  după  Hristos,  ca  să  te  îmbeti  de  dragostea 
Lui  .  închide  ochii  tăi  de  la  cele  plăcute  ale  lumii,  ca  să  te 
învredniceşti  de  Dumnezeu,  să  împărătească  pacea  Lui  în 
inima  ta.  înfrînează-te  de  la  lucrurile  pe  care  le  privesc 
ochii  tăi,  ca  să  te  învredniceşti  de  bucuria  duhovnicească. 
De  nu-I  sînt  plăcute  faptele  tale  lui  Dumnezeu,  să  nu-I  ceri 
slava,  ca  să  fii  ca  un  om  ce  ispiteşte  pe  Dumnezeu.  După 

247.  Pentru  a  primi  cunoştinţa  înaltă,  care  se  dă  odată  cu  iubirea,  trebuie  să  te 
nevoieşti  şi  tu  ca  să  ajungi  la  nivelul  ei  printr-o  mai  mare  dorinţă  de  a-L  cunoaşte  şi  a 
primi  iubirea  Lui.  Numai  efortul  nostru  ne  face  să  asimilăm  darul  lui  Dumnezeu. 

248.  Prin  acestea  şi  prin  alte  cuvinte  se  arată  că  sfintul  Isaac  nu  se  ţine  în  cadrul 
nici  unui  «Cuvînt»  strict  de  titlul  lui.  Pune  în  fiecare  atîtea  lucruri  mici  şi  mari,  că 
aproape  în  fiecare  descrie  toate  treptele  vieţii  duhovniceşti. 


vieţuirea  ta  să  fie  şi  rugăciunea  ta.  Căci  nu  poate  cere  cele 
cereşti  cel  legat  de  cele  pămîn-teşti;  şi  e  cu  neputinţă  să 

ceară  cele  dumnezeieşti  cel  ce  se  ocupă  cu  cele  lumeşti. 
Pentru  că  dorinţa  fiecărui  om  se  arată  din  faptele  lui 249.  Şi 
pentru  lucrurile  pentru  care  se  străduieşte,  pentru  acelea  se 
şi  luptă  în  rugăciune.  Cel  ce  doreşte  cele  mari  nu  se 
îndeletniceşte  cu  cele  mici. 

Legat  fiind  cu  trupul,  fii  totuşi  liber  şi  arată-ţi  libertatea 
ascultării  de  Hristos   5°.  Dar  fii  şi  înţelept  în  blîn-detea  ta, 

9S  1  ' 

ca  să  nu  fii  lăsat  să  fii  furat  .  Iubeşte  smerenia  în  toate 
faptele  tale,  ca  să  te  izbăveşti  de  cursele  greu  de  cunoscut, 
care  se  ivesc  mereu  în  afara  căii  celor  smeriţi  la  cuget.  Nu 
te    feri   de   necazuri,    căci   prin   ele    intri    la   cunoştinţa 

9^9  ' 

adevărului  .  Şi  nu  te  teme  de  ispite,  pentru  că  prin  ele 
afli  cele  de  cinste.  Roagă-te  să  nu  ajungi  în  ispite  sufleteşti, 
dar  pregăteşte-te  cu  toată  puterea  pentru  încercările 
trupeşti.  Căci  fără  acestea  nu  poţi  înainta  spre  Dumnezeu. 
Pentru  că  în  lăuntrul  lor  se  află  odihna  dumnezeiască.  Cel 
ce  fuge  de  ispite  fuge  de  virtute  .  Dar  vorbind  de  ispite, 
nu 

249.  Dorinţa  exprimată  numai  prin  cuvinte,  fără  efortul  de  a  o  realiza,  nu  e 
serioasă. 

250.  Trupul  nu  ne  împiedică  să  fim  liberi.  Putem  alege  să  săvîrşim  prin  el  fapte 
diferite  şi  să-1  îndrumăm  spre  o  vieţuire  bună  sau  rea.  El  nu  reprezintă  o  legalitate 
rigidă,  lineară.  El  e  unealta  libertăţii.  Sîntem  liberi  faţă  de  el  mai  ales  cînd  lucrăm 
pentru  Hristos,  împlinind  poruncile  Lui.  Altfel,  ne  arătăm  stăpîniţi  de  el.  Chiar 
libertatea  noastră  creşte  sau  scade  în  raport  cu  el,  în  funcţie  de  voinţa  noastră  care  se 
afirmă  sau  abdică  de  la  afirmarea  ei.  împlinirea  poruncilor  lui  Hristos  înseamnă  o 
spiritualizare  a  trupului,  înseamnă  a  da  tot  mai  multă  putere  şi  loc  libertăţii  în  trup. 
Ascultarea  de  Hristos  e  act  de  libertate,  de  voinţă.  Cu  cît  e  mai  mare  ascultarea  de 
Hristos,  cu  atît  libertatea  se  afirmă  mai  mult. 

251.  Cel  blînd  poate  fi  şi  înşelat,  furat  şi  robit  de  cei  vicleni  pentru  blîndeţea  lui. 
El  poate  să  nu  fie  destul  de  atent  la  ispitele  ce-i  vin. 

252.  Din  necazuri  cunoşti  neputinţele  tale,  atîrnarea  ta  de  Dumnezeu;  te  înveţi 
smerenia. 

253.  Pentru  că  cel  ce  fuge  de  ispite  fuge  de  lupta  cu  ele,  prin  care  se  dobîndeşte 
virtutea. 


vorbesc  de  cele  ale  poftelor,  ci  de  cele  ale  necazurilor  (de 
încercări) 254. 

întrebare  :  Cum  se  împacă  cuvîntul:  «Rugaţi-vă  să  nu 
intraţi  în  ispită»  (Mt,  27,  41),  cu  cuvîntul:  «Nu  vă  temeţi 
de  cei  ce  ucid  trupul»  (Le,  13,  14)  şi  cu  cuvîntul  :  «Cel  ce 
şi-a  pierdut  sufletul  său  pentru  Mine  îl  va  afla  pe  el»  (Mt., 
10,  28,  39)  ?  Cum  ne  îndeamnă  Domnul  pretutindeni  spre 
încercări,  iar  aci  a  poruncit  să  ne  rugăm  să  nu  intrăm  în  ele 
?  Ce  virtute  se  naşte  fără  necaz  şi  încercări  ?  Sau  ce 
încercare  e  mai  mare  ca  a  se  pierde  cineva  pe  sine  însuşi  şi 
totuşi  Domnul  ne  porunceşte  să  o  primim  pentru  El  ?  Că 
«cel  ce  nu  ia  crucea  sa,  zice,  ca  să-Mi  urmeze  Mie,  nu  este 
vrednic  de  Mine»  (Mt.,  10,  38).  Cum  deci,  după  ce  în  toată 
învăţătura  Lui  ne-a  poruncit  să  intrăm  în  încercări,  aci  ne-a 
poruncit  să  ne  rugăm  ca  să  nu  intrăm  în  ele  ?  «Că  prin 
multe  încercări  trebuie  să  intraţi  voi  în  împărăţia  cerurilor» 
(In,  16,  33);  şi:  «In  lume  necazuri  veţi  avea»  ;  şi  «în 
răbdarea  lor  veţi  cîştiga  sufletele  voastre»  (Le,  21,  14). 

O,  ce  subţire  e  calea  învăţăturilor  Tale,  Doamne!  Din 
această  pricină  cel  înţelept  şi  cel  ce  nu  citeşte  cu  cunoştinţă 
e  totdeauna  în  afara  ei.  Cînd  fiii  lui  Zevedei  şi  mama  lor  au 
dorit  să  aibă  un  scaun  cu  Tine  în  împărăţie,  le-ai  spus: 
«Puteţi  bea  paharul  încercărilor  pe  care  Eu  îl  voi  bea  şi  să 
vă  botezaţi  cu  botezul  cu  care  Eu  Mă  voi  boteza  ?»  (Mt., 
20,  22).  Şi  cum  ne  porunceşti  aci,  Stăpîne,  să  ne  rugăm  să 
nu  intrăm  în  ispite  ?  De  care  ispite  ne  porunceşti  să  nu 
intrăm  în  ele  ? 

Răspuns:  Roagă-te,  zice,  să  nu  intri  în  ispitele  privitoare 
la  credinţă,  roagă-te  să  nu  intri  în  ispitele  părerii  de  sine  a 
minţii,  însoţit  de  dracii  hulei  şi  ai  mîndriei.  Roagă-te  să  nu 
intri,    din   părăsirea   lui   Dumnezeu,   în   ispita   vădită   a 

254.  .în  greceşte  este  acelaşi  cuvînt  pentru  ispitele  din  partea  poftelor  şi  pentru 
încercările  prin  necazuri  (rceipaufioi). 

diavolului,  prin  relele  amintiri  ce-ţi  vin  în  cugetul  tău, 
pentru  care  ai  şi  fost  părăsit.  Roa-gă-te  să  nu  se  depărteze 
de  tine  îngerul  neprihănirii  tale,  ca  să  nu  fii  războit  de 
războiul  fierbinte  al  păcatului  şi  să  te  desparţi  de  înger. 

Roagă-te  să  nu  intri  în  ispita  aţîţării  din  partea  cuiva 
împotriva  altcuiva,  sau  în  ispita  îndoielii  şi  şovăirii,  prin 
care  sufletul  e  împins  cu  sila  în  mare  luptă. 

Dar  încercările  trupului  pregăteşte-te  să  le  primeşti  cu 
tot  sufletul  şi  pluteşte  în  ele  cu  toate  mădularele  tale  şi 
umple-ţi  ochii  tăi  de  lacrimi,  ca  să  nu  se  depărteze  de  la 
tine  Păzitorul  tău.  Căci  în  afara  încercărilor  nu  se  arată 
purtarea  de  grijă  a  lui  Dumnezeu  şi  nu  se  poate  învăţa 
înţelepciunea  Duhului  şi  nici  dorul  de  Dumnezeu  nu  se 
arată  întărit  în  suflet.  Căci  înainte  de  încercări  omul  se 
roagă  lui  Dumnezeu  ca  un  străin.  Dar  cînd  intră  în 
încercări  pentru  dragostea  Lui  şi  nu  primeşte  schimbare,  îl 
are  pe  Dumnezeu  ca  pe  un  datornic  şi  e  socotit  la 
Dumnezeu  ca  un  fiu  adevărat.  Pentru  că  a  războit  pe 
vrăjmaşul  său  şi  1-a  biruit  pentru  voia  lui  Dumnezeu 

«Rugaţi-vă  să  nu  intraţi  în  ispite»  aceasta  înseamnă: 
roagă-te  să  nu  intri  în  ispita  cea  înfricoşată  a  diavolului 
pentru  mîndria  ta,  ci  pentru  că  iubeşti  pe  Dumnezeu,  ca 
puterea  Lui  să-ţi  ajute  ţie  şi  să  biruiască  în  tine  pe 
vrăjmaşii  tăi.  Roagă-te  ca  să  nu  intri  în  aceste  ispite  pentru 
răutatea  gîndurilor  şi  faptelor  tale,  ci  ca  să  se  probeze 
dragostea  ta  faţă  de  Dumnezeu  şi  să  se  slăvească  puterea 
Lui  în  răbdarea  ta.  A  Lui  fie  slava  şi  stăpînirea  în  vecii 
vecilor  !  Amin. 

255.  II  are  pe  Dumnezeu  ca  pe  un  datornic,  pentru  că  Dumnezeu,  lă-sîndu-1  în 
încercări,  a  arătat  că  se  ocupă  de  el,  că  li  este  la  inimă,  că  vrea  să-1  crească 
duhovmiceşte.  Dar  prin  aceasta  se  şi  obligă  să-1  ajute  cînd  necazurile  sînt  prea  mari. 
Iar  cel  ce  s-a  luptat  cu  încercările  a  făcut  voia  lui  Dumnezeu  din  iubire'faţă  de  El,  ca 
un  fiu  al  Lui,  care  vrea  să  crească  aşa  cum  voieşte  Dumnezeu.  Iar  în  această  biruire  a 
încercărilor  a  simţit  în  el  puterea  lui  Dumnezeu.  Deci  nu  e  vorba  de  o  datorie  juridică 
a  lui  Dumnezeu. 

CUVÎNTUL  XLV 

Despre  mila  Stăpînului,  prin  care  s-a  pogorît,  din 

înălţimea  măririi  Lui,  la  neputinţa  oamenilor;  şi 

despre  încercări 

Dar  Domnul  nostru,  arătîndu-şi  purtarea  de  grijă,  după 
chipul  milei  Sale  şi  după  măsura  harului  Său,  a  poruncit, 
dacă  observi  bine,  să  ne  rugăm  şi  pentru  încercările 
trupeşti.  Căci  văzînd  că  firea  noastră  e  slabă,  din  pricina 
trupului  pămîntesc  supus  putrezirii,  şi  că  nu  se  poate 
împotrivi  încercărilor,  cînd  ajunge  în  mijlocul  lor,  şi  de 
aceea  cade  din  adevăr  şi  o  ia  la  fugă  şi  e  biruit  de  necazuri, 
ne-a  poruncit  să  ne  rugăm,  ca  să  nu  cădem  pe  neaşteptate 
în  încercări,  dacă  e  cu  putinţă  să  bineplăcem  lui  Dumnezeu 
şi  fără  ele.  însă  dacă  omul,  din  pricina  unei  foarte  mari 
virtuţi,  cade  deodată  în  încercări  înfricoşătoare  şi  nu  rabdă 
în  ele,  nu  poate  nici  să-şi  desăvîrşească  virtutea  în  acea 
vreme. 

Nu  trebuie  să  ne  prefacem  nici  faţă  de  noi  înşine,  nici 
faţă  de  alţii.  Nici  să  nu  părăsim  starea  noastră  a-leasă  şi 
lucrul  cel  bun,  prin  care  se  îmbogăţeşte  viaţa  noastră  ca  o 
vistierie,  şi  să  ne  dăm  felurite  scuze  şi  temeiuri  pentru 
moleşeală,  ca  de  pildă  porunca  de  a  ne  ruga  să  nu  intrăm  în 
ispită  2 "'  a.  Căci  despre  aceştia  s-a  spus  că  din  pricina 
poruncii  păcătuiesc  într-ascuns.  De  se  va  întîmpla  deci 
omului  să-i  vină  vreo  ispită  şi  să  calce  vreo  poruncă  din 
acestea,  adică  să  părăsească  ne-prihănirea,  sau  vieţuirea 
călugărească,  sau  să  tăgăduiască  credinţa,  sau  să  nu  se 
nevoiască  pentru  Hristos,  sau  să  calce  vreuna  din  porunci, 

255  a.  Unii  îşi  dau  ca  scuză  că  nu  au  rezistat  vreunei  ispite  faptul  că  n-au  putut, 
pentru  că  de  aceea  ne-a  poruncit  Domnul  să  ne  rugăm  să  nu  cădem  în  ispită.  Adică 
ne-a  poruncit  aceasta,  pentru  că  ştia  că  nu  putem  rezista.  Deci  dacă  totuşi,  împotriva 
rugăciunii  noastre,  am  ajuns  într-o  ispită,  şi  n-am  putut  rezista,  vina  nu  e  a  noastră,  ci 
a  Domnului,  că  n-a  împlinit  rugăciunea  noastră  de  a  nu  ne  lăsa  să  ajungem  în  ispită. 
Dar  noi  trebuie  să  luptăm  cu  ispita  şi  să  fim  siguri  că  în  lupta  aceasta  a  noastră  este  şi 
ajutorul  Lui. 

acesta,  întrucît  s-a  în-fricat  şi  nu  s-a  împotrivit  bărbăteşte 
ispitelor,  a  căzut  din  adevăr. 

Deci  să  dispreţuim  cu  toată  puterea  trupul  şi  să  predăm 
sufletul  lui  Dumnezeu  şi  să  intrăm  în  numele  Domnului  în 
luptă  cu  ispitele.  Şi  Cel  ce  a  izbăvit  pe  Io-sif  in  Egipt  şi  1-a 
arătat  pe  el  chip  şi  pildă  neprihănirii  şi  Cel  ce  a  păzit  pe 

Daniel  nevătămat  în  groapa  leilor  şi  pe  cei  trei  tineri  în 
cuptorul  de  foc  şi  1  -a  scos  pe  Ie-remia  din  groapa  cu  noroi 
şi  i-a  dăruit  lui  milă  în  mijlocul  taberei  caldeilor  şi  1-a  scos 
pe  Petru  din  închisoarea  cu  uşile  încuiate  şi  1-a  scăpat  pe 
Pavel  din  sinagoga  iudeilor  şi,  pe  scurt,  Cel  ce  întotdeauna 
şi  în  tot  locul  şi  în  toată  ţara  este  împreună  cu  slugile  Sale, 
şi-Şi  arată  întru  ei  puterea  şi  biruinţa  Sa,  şi-i  păzeşte  pe  ei 
prin  multe  minuni,  şi  le  arată  mîntuirea  Sa  în  toate 
necazurile  lor  să  ne  întărească  şi  pe  noi  şi  să  ne  izbăvească 
din  mijlocul  valurilor  ce  ne  învăluie  pe  noi!  Amin. 

Să  avem  deci  rîvnă  în  sufletele  noastre  împotriva 
diavolului  şi  a  slugilor  lui,  cum  au  avut  Macabeii  şi  sfinţii 
prooroci  şi  apostoli  şi  mucenicii  şi  cuvioşii  şi  drepţii  care 
au  păzit  legile  dumnezeieşti  şi  poruncile  Duhului  în  locuri 
înfricoşătoare  şi  în  încercări  atotcum-plite  şi  au  aruncat 
lumea  şi  trupul  lor  înapoia  lor  şi  au  stăruit  în  dreptatea  lor, 
nelăsîndu-se  biruiţi  de  primejdiile  ce  le  înconjurau,  odată 
cu  sufletele,  şi  trupurile,  ci  au  biruit  cu  bărbăţie;  ale  căror 
nume  au  fost  scrise  în  cartea  vieţii  pînă  la  a  doua  venire  a 
lui  Hristos  ;  şi  a  căror  învăţătură  s-a  păstrat  prin  porunca 
lui  Dumnezeu  spre  învăţarea  şi  întărirea  noastră,  precum 
mărturiseşte  fericitul  apostol  (Rom.,  15,  4),  ca  să  ne  facem 
înţelepţi  şi  să  învăţăm  căile  lui  Dumnezeu  şi  să  avem  sub 
ochi  istorisirile  şi  vieţile  lor,  ca  să  umblăm  pe  calea  lor  şi 
să  ne  asemănăm  lor. 

Cît  de  dulci  sînt  cuvintele  dumnezeieşti,  sufletului 
preaînţelept!  Ca  o  hrană  ce  încălzeşte  trupul.  Şi  cît  de 
dorite  sînt  istorisirile  despre  cei  drepţi,  urechilor  celor 
blînzi!  Ca  o  udătură  neîncetată,  plantei  de  curînd  sădite. 

Gîndeşte-te,  deci,  iubitule,  pururea,  la  pronia  lui 
Dumnezeu,  prin  care  ne  poartă  de  grijă  de  la  început  şi 
pînă  acum,  ca  printr-un  leac  ochilor  slăbiţi,  şi  păstrează  în 
tine  pomenirea  Lui  în  toată  clipa.  Şi  cugetă  şi  te  îngrijeşte 
şi  te  lasă  povăţuit  de  acestea,  ca  să  înveţi  să  ai  în  sufletul 
tău   amintirea  măririi   cinstei   lui   Dumnezeu   şi   să  afli 

sufletului  tău  viaţă  veşnică  în  Hristos  Iisus,  Domnul 
nostru;  în  El,  Care  S-a  făcut  Mijlocitorul  între  Dumnezeu 
şi  oameni,  ca  Unul  ce  S-a  unit  din  amîndoi  şi  de  a  Cărui 
slavă  ce  înconjoară  tronul  măririi  Lui  cetele  îngerilor  nu  se 
pot  apropia,  dar  Care  S-a  arătat  pentru  noi  în  lume  în 
înfăţişare  săracă  şi  smerită,  precum  zice  Isaia,  că  «L-am 
văzut  pe  El  şi  nu  avea  nici  chip,  nici  frumuseţe»  (îs.,  53,  2) 
;  în  El  Care,  fiind  nevăzut  întregii  firi  zidite,  a  îmbrăcat 
trup  şi  a  desăvîrşit  iconomia  spre  mîntuirea  şi  viaţa  tuturor 
neamurilor  ce  se  curăţesc  prin  El.  Căruia  se  cuvine  slava  şi 
stă-pînirea  în  vecii  vecilor!  Amin. 


CUVINTUL  XLVI 

Despre  felurile  diferitelor  încercări  şi  cîtă 

dulceaţă  au  în  ele  încercările  ce  ne  vin  şi  le 

răbdăm  pentru  adevăr.  Şi  despre  treptele  şi 

felurile  de  vieţuire,  prin  care  trece  omul  cel 

înţelept 

Virtuţile  urmează  una  după  alta,  ca  să  nu  fie  calea 
virtuţii  neplăcută  şi  grea;  şi  pentru  că  se  dobîndesc  pe  rînd. 
Şi  aşa  faptele  grele  săvîrşite  pentru  bine  se  fac  plăcute  ca 
unele  ce  se  întăresc  unele  pe  altele  în  bine.  Căci  nimeni  nu 
poate  dobîndi  cu  adevărat  neagonisirea,  de  nu  se  convinge 
pe  sine  şi  nu  se  pregăteşte  să  rabde  încercările  cu  bucurie. 
Şi  nimeni  nu  poate  să  rabde  încercările,  decît  cel  ce  a 
crezut  că  e  ceva  mai  presus  de  tihna  trupească,  protivnică 
necazurilor  de  care  s-a  pregătit  să  se  facă  părtaş  şi  pe  care 
e  gata  să  le  primească. 

Deci  în  tot  cel  ce  s-a  pregătit  pe  sine,  se  mişcă  întîi 
iubirea  de  necazuri,  apoi  se  iveşte  gîndul  de  a  se  face  sărac 
de  lumea  aceasta.  Şi  tot  cel  ce  voieşte  să  se  apropie  de 
necaz  mai  întîi  se  lipseşte  prin  credinţă  de  toate,  apoi  se 
apropie  de  necazuri.  Dar  cel  ce  se  lipseşte  pe  sine  de 
lucrurile  materiale,  dar  nu  se  lipseşte  de  lucrarea 
simţurilor,  adică  de  văz  şi  de  auz,  îşi  pricinuieşte  sie-şi  un 
îndoit  necaz  şi  se  va  chinui  şi  necăji  în  chip  îndoit256.  Mai 
bine  zis,  ce  folos  e  că  se  lipseşte  de  lucrurile  supuse 
simţurilor,  iar  prin  simţuri  se  îndulceşte  de  ele  ?  Căci  ceea 
ce  pătimea  înainte  prin  faptele  în  legătură  cu  ele,  pătimeşte 
şi  acum  din  patimile  pentru  ele,  pentru  că  amintirea 
obişnuinţei  cu  ele  nu  se  depărtează  din  cugetarea  lui.  Căci 
dacă  nălucirile  lor  ivite  în  cugetare  pricinuiesc  omului 
durere,  chiar  în  lipsa  lucrurilor  însele,  ce  să  spunem  despre 
înfăţişarea  lor  apropiată  ?  Drept  aceea,  bună  este 
retragerea,  căci  ajută  foarte  mult.  Pentru  că  ea  îmblînzeşte 
cu  bărbăţie  gîndurile  şi  sădeşte  putere  în  vieţuire  şi  învaţă 
pe  om  să  suporte  cu  multă  răbdare  necazurile  ce-i  vin  ne- 
apărat prin  aceasta 257. 

Să  nu  cauţi  să  primeşti  sfat  de  la  cineva  care  nu  se  află 

256.  A  nu  avea  nişte  lucruri,  dar  a  privi  la  ele,  'e  un  chin  îndoit:  unul  constă  în  a 
nu  Ie  avea,  altul  în  a  le  dori.  Dorinţa  face  neposedarea  lor  mai  chinuitoare  decît 
simpla  neposedare. 

257.  Avem  aci  o  ilustrare  a  legăturii  între  încercare  şi  ispită:  cînd  eşti  lipsit  de 
anumite  lucruri,  suferi  de  o  încercare,  de  un  necaz;  cînd  le  ai,  suferi  de  ispita  de  a  le 
folosi  pentru  plăcere.  E  bine  cînd  faci  să  treacă  ispita  în  încercare.  Limba  română  are 
două  cuvinte  pentru  aceste  stări:  încercare  şi  ispită.  Limba  greacă  şi  slavă  au  un 
singur  cuvînt:  itEipaofidî  (greacă),  ispita  (slavă).  Dar  şi  în  limba  română,  dată  fiind 
trecerea  fluidă  de  la  una  la  alta,  e  greu  de  a  decide  totdeauna  care  din  cei  doi  termeni 
trebuie  ales. 

în  vieţuirea  ta,  chiar  dacă  ar  fi  foarte  înţelept.  încredinţează 
mai  degrabă  gîndul  tău  unui  om  neînvăţat,  dar  care  a  făcut 
cercarea  lucrurilor,  decît  unui  filozof  învăţat,  care  vorbeşte 
din  citiri,  fără  cercarea  lucrurilor.  Dar  ce  este  cercarea 
(experienţa)  ?  Cercarea  stă  nu  în  a  primi  cineva  privirea 
unor  lucruri,  fără  să  fi  luat  cunoştinţa  lor  în  sine  însuşi,  ci 
în  a  simţi  în  chip  limpede  prin  cercare  folosul  şi  paguba 

lor,  pentru  faptul  că  a  petrecut  în  ele  timp  îndelungat  .  De 
multe  ori  un  lucru  pare  păgubitor,  dar  în  lăuntrul  lui  are  o 
lucrare  plină  de  folos.  în  acelaşi  fel  socoteşte  şi  despre 
lucrul  dimpotrivă.  Adică,  de  multe  ori  un  lucru  pare  să  fie 
de  folos,  dar  înăuntru  e  plin  de  vătămare.  De  aceea,  mulţi 
dintre  oameni  află  pagubă  în  lucrurile  ce  par  să  aducă  un 
cîştig.  Dar  nici  de  la  aceştia  nu  primim  mărturia  adevărată 
a  cunoştinţei258a.  Foloseşte-te  deci  de  sfătuitorul  acela  care 
ştie  să  probeze  cu  răbdare  lucrurile  care  cer  o  dreaptă 
socoteală  (un  discernămînt).  De  aceea  nu  oricine  e  vrednic 
de  crezămînt  cînd  dă  un  sfat,  ci  numai  acela  care  mai  întîi 
şi-a  chivernisit  bine  libertatea  lui  şi  nu  se  teme  de 
învinovăţiri  şi  de  clevetiri. 

Cînd  afli  deci  pace  neschimbată  în  calea  ta,  teme-te, 
pentru  că  eşti  departe  de  cărarea  pe  care  păşesc  picioarele 
obosite  ale  sfinţilor.  Căci  cu  cît  păşeşti  mai  sigur  pe  calea 
ce  duce  spre  cetatea  împărăţiei  şi  te  apropii  de  cetatea  lui 
Dumnezeu,    cu    atîta    să    ai    mai    mult    ca    semn    tăria 

258.  Adevărata  încercare,  sau  «cercare»  sau  experienţă,  cere  deci  şi  timp,  nu 
ajunge  o  gustare  trecătoare  a  unei  situaţii.  Aceasta  ne  arată  ce  preţ  trebuie  să  punem 
pe  părerile  unor  teologi  care  se  ocupă  prin  «studiu»  (prin  «Cercetare»)  cu  mistica, 
dar  nu  au  făcut  prin  trăire  îndelungată  experienţa  vieţii  în  Dumnezeu. 

258  a.  Nici  de  la  cei  care,  părînd  că  fac  lucruri  rele,  împlinesc  lucruri  bune  şi 
viceversa,  să  nu  primim  sfaturi,  ci  de  la  cei  ce  au  o  viaţă  bună  în  toată  limpezimea  : 
de  la  cei  ce  fac  binele  prin  fapte  ce  se  arată  ca  bune  (se  poate  ca  aci  să  fie  vorba  şi  de 
un  fel  de  aplicare  a  dictonului:  «Scopul  scuză  mijloacele»).  Dar  textul  spune  în 
continuare  că  nici  aceştia  nu  sînt  lipsiţi  de  clevetiri,  de  defăimări.  Dar  un  semn  în 
plus  al  bunătăţii  lor  este  că  nu  răspund  la  fel  la  asemenea  clevetiri,  ci-şi  păstrează 
pacea  lor. 

încercărilor  ce  te  întîmpină.  Şi  cu  cît  te  apropii  şi 
înaintezi,  cu  atît  se  înmulţesc  încercările  împotriva  ta. 
Cînd  simţi  deci  în  sufletul  tău  încercări  mai  felurite  şi  mai 
tari,  să  ştii  că  în  acele  timpuri  sufletul  tău  a  primit  cu 
adevărat  în  ascuns  o  altă  treaptă  mai  înaltă  şi  i  s-a  adăugat 
la  starea  în  care  se  află  un  har  nou.  Căci  după  măsura 
harului  aduce  Dumnezeu  peste  suflet  necazurile  altor 
încercări.  Nu  înţelege  prin  ele  încercările  lumeşti,  care  se 
întîmplă  unora  pentru  că  au  pus  frîu  răutăţii  în  lucrurile 

văzute,  nici  tulburări  trupeşti,  ci  încercări  ce  se  potrivesc 
călugărilor  care  se  liniştesc,  pe  care  le  vom  deosebi  mai  pe 

"258  b 

urma 

Iar  dacă  sufletul  suferă  de  vreo  slăbiciune  şi  nu  poate 
răbda  încercările  cele  mari  şi  se  roagă  să  nu  intre  în  ele,  iar 
Dumnezeu  îl  ascultă,  să  ştii  că  în  măsura  în  care  te 
întăreşte  faţă  de  încercările  cele  mari,  în  aceeaşi  măsură  te 
învredniceşte  şi  de  darurile  cele  mari.  Căci  nu  dă 
Dumnezeu  un  dar  mare,  fără  o  mare  încercare.  Pentru  că 
după  încercări  a  rînduit  Dumnezeu  şi  darurile,  potrivit  cu 
înţelepciunea  Lui,  pe  care  nu  o  pricep  cei  zidiţi  de  El. 
Drept  aceea,  din  necazurile  grele  ce  ţi  se  întîmplă  prin 
purtarea  de  grijă  a  lui  Dumnezeu,  să  cunoşti  cîtă  cinste  a 
primit  sufletul  tău  din  partea  măririi  Lui.  Căci  pe  măsura 
întristării,  e  şi  mîngîierea. 

întrebare  :  Care  e  deci  mai  înainte:  încercarea  şi  apoi 
darul,  sau  întîi  darul  şi  după  el  încercarea  ? 

Răspuns:  Nu  vine  încercarea,  dacă  n-a  primit  sufletul 
mai  întîi  în  ascuns  o  mărire  peste  măsura  lui.  E  duhul 
harului,  pe  care  1-a  primit  mai  întîi.  Despre  aceasta  dă 
mărturie  încercarea  Domnului  şi  la  fel  încercările 
apostolilor.  Căci  n-au  fost  lăsaţi  să  intre  în  încercări  pînă 

258  b.  Nu  e  vorba  de  încercări  ce  se  întîmplă  călugărilor  care  se  află  încă  în 
treapta  făptuirii,  pentru  că  se  înfrînează  de  la  faptele  rele.  E  vorba  aci  de  încercările 
mai  mari  care  vin  peste  cei  din  treapta  înaltă  a  liniştirii.  Nici  aceştia  nu  au  pace 
neschimbată  pe  calea  lor.  Şi  nu  e  bine  cînd  o  au.  Căci  nu  mai  au  prilejul  să-şi 
întărească  încordarea  în  lupta  pentru  păzirea  liniştii. 

ce  n-au  primit  mîngîierea.  Pentru  că  celor  ce  se 
împărtăşesc  de  bunătăţi  li  se  cuvine  să  rabde  încercările 
pentru  ele.  Căci  după  bine  vine  şi  necazul  pentru  el.  Aşa  i- 
a  plăcut  lui  Dumnezeu  să  facă  în  toate  259. 

Dar  dacă  aşa  se  întîmpla,  adică  dacă  harul  vine  înaintea 
încercării,  totuşi  simţirea  încercărilor  vine  înaintea  simţirii 
harului,  pentru  probarea  libertăţii.  Căci  niciodată  nu  se 
arată  în  vreunul  harul  înainte  de  a  gusta  încercările.  Deci 
harul  vine  în  minte  înainte,  dar  în  simţire,  mai  pe  urmă260. 
Drept  aceea  se  cuvine  ca  în  vremea  acestor  încercări  să 
avem  două  simţiri  protivnice  ce  nu  sînt  întru  nimic 
asemenea  :  acestea  sînt  bucuria  şi  frica.  Bucuria  că  te  afli 
umblînd  pe  calea  călcată  de  sfinţi,  mai  bine  zis  de  Cel  ce  a 
dat  viaţă  tuturor.  Şi  lucrul  acesta  e  vădit  din  cunoştinţa 
(diagnoza)  ce  ţi-o  dau  încercările.  Iar  frica  trebuie  s-o 
avem,  ca  nu  cumva  din  pricina  mîndriei  să  fim  ispitiţi  de 
acestea261.  Dar  cei  smeriţi  cu  inima  sînt  înţelepţiţi  de  har, 
ca  să  le  poată  deosebi  pe  acestea  şi  să  cunoască  care  este 
ispita  ce  se  iveşte  ca  un  rod  al  mîndriei  şi  care,  cea  care  se 
iveşte  ca  o  lovitură  de  pe  urma  iubirii2  2.  Căci  încercările 

259.  O  aplicare  a  sinergiei  la  suportarea  necazurilor.  Şi  o  înţelegere  a  acestei 
sinergii  (a  împreună-lucrării  libertăţii  cu  harul),  ca  un  mijloc  de  sporire 
duhovnicească.  Omul,  dînd  răbdarea  sa,  nu  o  dă  fără  să  fi  primit  harul  pentru  această 
răbdare.  Şi  aceasta  înscrie  o  linie  de  creştere  duhovnicească  în  viaţa  lui.  După 
suportarea  unei  încercări  cu  ajutorul  unui  har,  vine  o  altă  încercare  mai  mare  pe  baza 
unui  har  mai  mare. 

260.  Aşa  e  şi  cu  harul  Tainelor.  întîi  se  ascunde  sămînţa  în  pămînt,  apoi  se  arată 
rodul  ei.  Harul  se  dă  într-un  moment,  dar  lucrarea  lui  e  îndelungată  şi  efectele  se 
arată  treptat.  Totuşi  chiar  aşa  ascuns,  harul  ajută  de  la  început  omului  în  suportarea 
încercărilor,  în  lupta  cu  pornirile  spre  păcat.  Observăm  aci  expresia  «simţirea 
harului»,  care  va  fi  reproşată  sfîntului  Simeon  Noul  Teolog  de  Hausherr.  Sfintul 
Simeon  va  spune  să  nu  aştepte  cineva  mîntuirea  dacă  nu  ajunge  la  simţirea  harului. 
Sfîntul  Isaac  condiţionează  simţirea  harului  de  răbdarea  şi  biruirea  încercărilor. 

261.  Aci  se  face  o  deosebire  clară  între  încercări  şi  ispite,  dar  se  arată  şi  trecerea 
uşoară  de  la  unele  la  altele.  încercările  (7teipaoA.oî)  ne  pot  deveni  ispite  (ntipaţoy.sîla 
ev  touxois).  Ca  în  cea  mai  mare  parte  a  scrierii,  avem  şi  aci  o  magistrală  înfăţişare  a 
complexităţii  contradictorii  a  stărilor  sufleteşti.  Trebuie  să  ne  bucurăm  de  încercări 
(de  ceea  ce  ne  doare);  şi  în  acelaşi  timp  trebuie  să  ne  temem  ca  nu  cumva 
îndulcindu-ne  numai  de  bucuria  durerii  încercărilor,  să  cădem  în  ispita  mîndriei  că  le 
putem  suporta. 


din  abatere  şi  din  sporirea  vieţuirii  în  bine  se  deosebesc  de 
ispitele  ce  vin  din  părăsirea  cea  spre  povăţuire,  pentru 
trufia  inimii. 

încercările  prietenilor  lui  Dumnezeu,  care  sînt 
cei  smeriţi  la  cuget 

încercările  ce  sînt  aduse  de  toiagul  duhovnicesc  spre 
înaintarea  şi  creşterea  sufletului,  prin  care  se  deprinde  şi  se 
probează  sufletul  ce  se  nevoieşte,  sînt  acestea  :  pregetarea, 
îngreunarea  trupului,  moleşeala  mădularelor,  trîndăvia, 
zăpăceala  cugetării,  închipuirea  slăbiciunii  trupului, 
încetarea  nădejdii  pentru  o  vreme,  întunecarea  gîndurilor, 
lipsa  unui  ajutor  omenesc,  lipsa  celor  trebuincioase 
trupului  şi  cele  asemenea  acestora.  Din  aceste  ispite  omul 
dobîndeşte  un  suflet  însingurat  şi  părăsit  şi  o  inimă  omorîtă 
şi  smerită.  Şi  prin  acestea  este  pus  la  încercare  dacă  vine  la 
dorirea  Ziditorului.  De  aceea,  Purtătorul  de  grijă  le 
rînduieşte  pe  acestea  spre  puterea  şi  trebuinţa  celor  ce  le 
primesc  pe  ele.  în  ele  sînt  amestecate  mîngîierea  şi 
strîmtoră-rile,  lumina  şi  întunericul,  războaiele  şi 
ajutoarele  şi,  scurt  vorbind,  îngustarea  şi  lărgimea.  Ele  (de 
se  folosesc  spre  bine)  sînt  semnul  sporirii  omului  prin 
ajutorul  lui  Dumnezeu 263. 

Ispitele  duşmanilor  lui  Dumnezeu, 

262.  Ceea  ce  se  iveşte  ca  rod  al  mîndriei  este  ispită,  dar  poate  fi  şi  încercare 
(necaz);  iar  ceea  ce  se  iveşte  ca  lovitură  de  pe  urma  iubirii  este  încercare,  dar  poate  fi 
şi  ispită.  Numai  discernămîntul  distinge  cînd  fiecare  din  aceste  urmări  este  încercare 
sau  ispită. 

263.  Toate  acestea  au  atît  aspectul  de  încercări,  cît  şi  pe  cel  de  ispite.  Depinde 
de  cum  sînt  folosite  :  pentru  ieşirea  din  ele  spre  Dumnezeu,  sau  pentru  căderea 
deplină.  Voinţa  omului  e  cea  care  le  dă  ultima  calificare.  Ele  sînt  o  cumpănă  pusă  în 
faţa  omului,  ca  să  o  aplece  fie  într-o  parte  fie  în  alta.  Fără  ele,  adică  fără  biruirea  lor, 
nu  poate  înainta  omul  spre  Dumnezeu.  De  aceea  se  dau  pe  măsura  nivelului  la  care  a 
ajuns  omul,  pe  măsura  capacităţii  lui  de  a  cîştiga  din  ele. 

care  sînt  cei  mîndri 

Iar  ispitele  venite  prin  părăsirea  lui  Dumnezeu,  îm- 
potriva celor  neruşinaţi  ce  se  înalţă  în  cugetele  lor  în  faţa 
bunătăţii  lui  Dumnezeu  şi  nedreptăţesc  această  bunătate 

prin  mîndria  lor264,  sînt  acestea  :  ispitele  arătate  ale 
dracilor,  care  sînt  şi  ele  mai  presus  de  hotarul  puterii 
sufletului  265,  lipsirea  de  puterile  înţelepciunii  aflătoare  în 
ei,  simţirea  năpraznică  a  nălucirii  curviei,  îngăduită 
împotriva  lor  spre  smerirea  trufiei  lor,  mîni-erea  grabnică, 
voinţa  de  a  impune  voia  lor,  de  a  se  certa  prin  cuvinte,  de  a 
certa,  dispreţuirea  inimii,  desăvîrşită  amăgire  a  minţii,  hule 
împotriva  numelui  lui  Dumnezeu,  gînduri  nebuneşti 
pricinuitoare  de  rîs,  mai  bine  zis  de  plîns,  faptul  de  a  se 
face  de  rîsul  oamenilor  şi  de  a-şi  pierde  cinstea  lor,  de  a  se 
face  de  ruşine  şi  de  ocară  prin  lucrarea  dracilor  în  multe 
feluri,  în  chip  ascuns  şi  arătat,  pofta  de  a  se  amesteca  şi 
petrece  cu  lumea,  de  a  grăi  şi  vorbi  aiurea  totdeauna,  în 
chip  nebunesc,  şi  de  a  născoci  pururea  vreo  noutate  printr- 
o  proorocire  mincinoasă,  de  a  făgădui  multe  peste  puterea 
proprie.  Şi  acestea  sînt  cele  sufleteşti. 

Iar  în  cele  trupeşti  i  se  ivesc  unuia  ca  acesta  întîm-plări 
dureroase  ce  stăruie  pururea  în  împletire  cu  el  şi  sînt 
anevoie  de  destrămat,  întîlniri  cu  oameni  răi  şi 
necredincioşi;  ba  i  se  întîmpla  să  cadă  pe  mîinile  unor 
oameni  ce-1  necăjesc,  să  i  se  clatine  inima  mereu  şi  dintr- 
odată,  fără  pricină,  din  frica  lui  Dumnezeu.  Aceştia 
pătimesc  de  multe  ori  căderi  mari  de  pe  stînci  şi  de  pe 

264.  Nedreptăţesc  bunătatea  lui  Dumnezeu  prin  mîndrie,  pentru  că  folosesc 
darurile  date  lor  de  această  bunătate,  ca  să  le  facă  neplăcute  oamenilor,  ca  aceştia  să 
se  plîngă  pentru  că  Dumnezeu  le-a  făcut  acelora  parte  de  unele  daruri,  ca  să  le 
folosească  împotriva  semenilor  lor. 

265.  Sînt  ispite  de  la  draci  ce  întrec  puterea  sufletului  de  a  le  rezista,  precum 
sînt  daruri  de  la  Dumnezeu,  care  sînt  mai  presus  de  puterea  naturală  a  omului.  Dar 
cele  din  urmă  imăresc  puterea  omului,  pe  cînd  cele  dintîi  o  anulează  şi  pe  cea  pe  care 
el  o  are. 

locuri  înalte;  şi  alte  asemenea  acestora,  ce  li  se  întîmpla 
spre  zdrobirea  trupului.  Şi,  în  sfîr-şit,  lipsa  celor  ce-i  pot 
sprijini  inima  din  puterea  lui  Dumnezeu  şi  a  nădejdii 
credinţei  lor;  şi,  pe  scurt,  cîte  neputinţe  mai  presus  de 
putere  sînt  aduse  asupra  lor,  împreună  cu  cele  din  ei.  Toate 

acestea  cîte  le-am  înşirat  şi  le-am  numărat  fac  parte  din 
felurile  ispitelor  mîndriei. 

Iar  începutul  acestora  se  iveşte  în  om  cînd  începe  să  se 
socotească  pe  sine  înţelept  în  ochii  săi.  Şi  acesta  se  mişcă 
în  toate  aceste  rele  după  măsura  primirii  unor  astfel  de 
gînduri  ale  mîndriei. 

Drept  aceea,  cunoaşte  din  felurile  ispitelor  căile 
uşurătăţii  cugetării  tale.  Iar  de  vezi  vreunele  din  aceste 
încercări  amestecate  în  încercările  spuse  înainte  de  ele, 
cunoaşte  că  în  măsura  în  care  ai  din  acestea,  în  aceeaşi 
măsură  s-a  cuibărit  în  tine  mîndria. 

Despre  răbdare 

Ascultă  iarăşi  şi  un  alt  fel.  Toate  greutăţile  şi  necazurile 
ce  nu  sînt  răbdate  au  în  ele  un  chin  îndoit  266.  Căci 
răbdarea  omului  micşorează  apăsarea  lor.  Lipsa  de  curaj  e 
maica  chinului.  Iar  răbdarea  e  maica  mîngîie-rii  şi  o  putere 
care  obişnuieşte  să  se  nască  din  lărgimea  inimii.  Dar 
această  putere  e  greu  să  o  afle  omul  în  necazurile  lui  fără 
darul  dumnezeiesc,  care  se  iveşte  din  urmărirea  rugăciunii 
şi  din  vărsarea  lacrimilor. 

266.  Răbdarea  e  o  tărie  spirituală  care  micşorează  tăria  necazurilor.  Prin  faptul 
că  nu  le  rabzi,  nu  le  micşorezi  şi  nu  le  înlături.  De  suportat  tot  le  suporţi,  căci  n-ai  ce 
face.  Dar  suportarea  fără  răbdare  e  îndoit  sau  însutit  de  grea.  Cu  cît  rabzi  necazurile 
cu  voia,  cu  atît  pui  un  efort  care  le  mărgineşte  puterea  ;  cu  cît  eşti  mai  fără  răbdare  în 
ele,  cu  atît  le  măreşti  chiar  prin  aceasta,  părîndu-ţi  de  nesuportat,  fără  limită  şi  de 
nestă-pînit  prin  puterea  ta.  Necazul  care-ţi  apare,  cînd  nu-1  rabzi,  ca  nemărginit,  îl 
mărgineşti,  îl  stăpîneşti  prin  răbdare,  căci  în  ea  e  puterea  lui  Dumnezeu  care-1 
mărgineşte.  Propriu  zis  simţi  această  putere  cum  îl  limitează.  E  şi  aceasta  o  formă  a 
sinergiei:  cu  cît  te  încordezi  mai  mult  în  răbdare,  cu  atît  puterea  lui  Dumnezeu  îţi 
ajută  să  biruieşti  necazul.  Aceasta  se  spune  în  continuare. 


Despre  lipsa  de  curaj 

Cînd  Dumnezeu  voieşte  să  necăjească  pe  om  şi  mai 
mult,  îl  lasă  să  intre  pe  mîinile  lipsei  de  curaj.  Şi  aceasta 
naşte  în  el  puterea  tare  a  trîndăviei,  prin  care  gustă  o 
sugrumare  a  sufletului  care  e  una  cu  gustarea  gheenei.  Iar 

din  aceasta  vine  duhul  ieşirii  din  minţi  ',  din  care  răsar 
zeci  de  mii  de  ispite:  zăpăceala,  iuţimea,  hula,  defăimarea, 
gîndurile  sucite,  mutarea  dintr-un  loc  în  altul  şi  cele 
asemenea  acestora.  Iar  de  întrebi  care  este  pricina  lor,  îţi 
voi  spune  că  negrija.  Leacul  tuturor  acestora  este  unul.  Şi 
în  mîna  acestuia  află  cineva  îndată  mîngîierea  în  sufletul 
său.  Şi  care  este  acesta  ?  Smerita  cugetare  a  inimii.  Fără 
aceasta  nu  poate  surpa  cineva  zidul  acestor  rele,  ci  le  face 
mai  degrabă  să-1  copleşească267a. 

Să  nu  te  mîhii  pe  mine  că-ţi  spun  adevărul.  Ţi-1  spun, 
pentru  că  nu  l-ai  căutat  în  sufletul  tău.  Dar  de  voieşti,  intră 
în  ţara  lui  şi  vei  vedea  cum  îţi  dă  ţie  dezlegare  de  răutatea 
ta.  Căci  pe  măsura  smeritei  tale  cugetări,  ţi  se  dă  ţie  şi 
răbdarea  în  necazurile  tale  268.  Şi  după  răbdarea  ta  se 

267.  Lipsa  de  curaj  e  una  cu  sporirea  trîndăviei,  ca  renunţare  la  efor- 
tul de  a  răbda  necazurile.  Dar  ea  măreşte  chinul  pînă  la  proporţiile  unui 
chin  de  iad.  Aceasta  e  nelimitarea  iadului,  care  are  în  ea  şi  un  element 
subiectiv).  Aceasta  duce  la  deznădejde  şi  la  o  adevărată  ieşire  din  minţi. 
Căci  e  o  înrudire  între  ieşirea  din  minţi,  deznădejde  şi  între  sentimentul 
că  greutatea  şi  durerea  nu  au  margini.  E  în  toate  o  lipsă  de  înţelegere  a 
realităţii  limitate  a  necazului;  e  o  întindere  subiectivă  a  întunericului  la 
nesfîrşit.  Deznădejdea  şi  iadul  sînt  legate  astfel  de  slăbirea  voinţei  de  a 
răbda  şi  slăbirea  voinţei,  de  lipsirea  de  harul  dumnezeiesc. 

267  a.  Smerita  cugetare,  fiind  o  recunoaştere  a  autolimitării  prin  cunoaşterea 
nesfîrşirii  puterii  dumnezeieşti,  vede  prin  aceasta  şi  limitarea  necazurilor  şi  primeşte 
puterea  răbdării  lor.  De  aceea,  unde  e  smerita  cugetare  nu  poate  fi  iadul  nelimitării 
părute  a  necazurilor  şi  a  patimilor  care  sînt  pricina  lor.  Unde  se  vede  nelimitarea  lui 
Dumnezeu,  nu  se  mai  poate  trăi  o  altă  nelimitare,  cea  a  iadului.  Prin  această  smerită 
cugetare  ce  are  evidenţa  nelimitării  lui  Dumnezeu,  limităm  şi  durerile  ce  ni  le  poate 
pri-cinui  apropierea  morţii  şi  poate  că  şi  urmările  ei  nelimitate.  Iar  cum  prin  mărirea 
subiectivă  a  durerilor,  le  dăm  şi  un  fel  de  mărire  reală  pentru  noi,  aşa  prin  limitarea 
subiectivă  a  urmărilor  morţii,  le  limităm  şi  în  mod  obiectiv. 

268.  Este  de  remarcat  paradoxul  că  smerenia,  care  e  autolimitare  şi 
care  pare  lipsă  de  efort,  implică  în  ea  cel  mai  mare  efort  şi  deci  şi  puterea 


uşurează  şi  greutatea  necazurilor  tale  şi  vei  dobîndi 
mîngîiere.  Iar  după  mîngîierea  ta,  se  măreşte  dragostea 
către  Dumnezeu.  Şi  după  dragostea  ta,  se  măreşte  bucuria 
ta  în  Duhul  cel  Sfînt.  Totuşi  pe  cei  ce  sînt  fii  cu  adevărat, 
Preamilostivul  nu  binevoieşte  să-i  scoată  din  încercările 
lor,  nici  nu-i  izbăveşte  de  aceste  încercări,  ci-i  îmbracă  cu 

răbdare  în  ele.  Şi  toate  aceste  bunătăţi  le  primesc  în  mîna 
răbdării  lor,  spre  desăvîrşirea  sufletelor  lor269.  Hristos, 
Dumnezeul  nostru,  să  ne  învrednicească  prin  harul  Lui  să 
răbdăm  relele  pentru  dragostea  Lui,  întru  mulţumirea 
inimii.  Amin. 


CUVINTUL  XLVII 

Trupul  fricos  de  încercări 
se  face  prietenul  păcatului 

A  zis  oarecare  dintre  sfinţi  că  trupul  fricos  de  încercări 
se  face  prieten  al  păcatului,  ca  să  nu  se  strîmto-reze  şi  să-şi 
piardă  viaţa  prin  moartea  lui.  Dar  tocmai  de  aceea  Duhul 
cel  S"fmt  îl  sileşte  să  moară.  Căci  ştie  că  de  nu  va  muri,  nu 
va  birui  păcatul.  Astfel,  de  voieşte  cineva  să  locuiască 
Domnul  în  el,  îşi  sileşte  trupul  său  şi  slujeşte  (liturghiseşte) 
Domnului  şi  se  face  slujitorul  Lui  prin  împlinirea 
poruncilor  Duhului  cele  scrise  de  apostol,  şi-şi  păzeşte 
sufletul  său  de  faptele  cărnii,  despre  care  a  scris  apostolul. 
Căci  numai  cînd  slăbeşte  trupul  prin  post  şi  smerenie, 
sufletul  se  întăreşte  în  rugăciuni.  Pentru  că  trupul  are 
obiceiul  ca  atunci  cînd  e  strîmtorat  în  multe  feluri  de 
necazuri  şi  de  lipsuri  în  liniştirea  lui,  încît  se  apropie  de 
moarte  (se  mortifică)  în  viaţa  lui,  să  te  roage,  spunîndu-ţi: 
«îngăduie-mă  pu- 

de  răbdare  a  necazurilor,  de  limitare  a  lor,  prin  evidenţa  nelimitării  puterii 
dumnezeieşti  pe  care  o  trăieşte. 

269.  Dumnezeu  nu-i  cruţă  de  necazuri  pe  cei  iubiţi,  pentru  că  fără  ele  n-ar  spori 
în  virtutea  răbdării  şi  a  smereniei.  Dar  dîndu-le  necazuri,  le  dă  şi  putere  să  rabde  şi  să 
se  smerească. 

270 

ţin,  ca  să  vieţuiesc  mai  măsurat  .  Căci  acum  păşesc 
drept,  pentru  că  am  fost  probat  de  acest  fel  de  rele».  Şi 
cînd  îl  odihneşti  de  necazuri  şi-i  dai  puţină  slobozenie, 
pentru  că  ai  pătimit  împreună  cu  el,  şi  se  odihneşte  chiar  şi 
numai  puţin,  îţi  şopteşte,  linguşindu-te  puţin  271,  pînă  ce  te 

face  să  ieşi  din  pustie  (căci  linguşirile  lui  sînt  foarte 
puternice).  Şi-ţi  zice  :•  «Putem  vieţui  cum  se  cuvine  şi 
aproape  de  lume.  Căci  am  fost  mult  probaţi.  Deci  putem  să 
rămînem  în  cele  ce  am  ajuns.  Pu-ne-mă  numai  la  încercare 
şi  de  nu  voi  fi  cum  voieşti,  ne  putem  întoarce.  Că  doar  nu 
fuge  pustia  de  noi».  Dar  nu-i  crede,  oricît  te-ar  ruga  şi 
oricîte  făgăduieli  ţi-ar  face.  Pentru  că  nu  împlineşte  ceea  ce 
a  spus.  După  ce  îi  împlineşti  cererea,  te  aruncă  în  căderi 
mari,  din  care  nu  te  vei  putea  ridica  şi  ieşi. 

Cînd  te  leneveşti  în  faţa  ispitelor  şi  eşti  sătul  de  ele, 
spune-i  trupului:  «Tu  iarăşi  doreşti  necurăţia  şi  viaţa 
întinată».  Şi  dacă-ţi  spune  :  «E  păcat  să  te  omori  pe  tine», 
răspunde-i:  «Mă  omor  pe  mine  72,  pentru  că  nu  voiesc  să 
trăiesc  în  necurătie.  Mor  aici,  ca  să  nu  văd  moartea 
adevărată  a  sufletului  meu,  cea  de  la  Dumnezeu  .  îmi 
este  de  folos  ca  să  mor  aici  pentru  curăţie  şi  să  nu  trăiesc 
viaţa  în  lume.  Moartea  aceasta  am  ales-o  cu  voia  pentru 
păcatele  mele.  Mă  omor  pe  mine,  pentru  că  am  păcătuit 
Domnului  şi  nu  mai  voiesc  să-L  mînii.  De  ce  să  voiesc 
viaţa  depărtată  de  Dumnezeu  ?  Rabd  necazurile  acestea  ca 
să  nu  mă  înstrăinez  de  nădejdea  cerească.  Ce  folos  are 
Dumnezeu  de  viaţa  mea  de  aici,  dacă  o  trăiesc  în  chip  rău 
şi-L  mînii  pe  El  ?». 

270.  Să  nu  mai  vieţuiesc  atît  de  strîmtorat,  de  lipsit,  de  aspru. 

271.  Te  linguşeşte  că  ai  sporit  mult  şi  deci  poţi  să-i  dai  puţină  odihnă. 

272.  Mă  mortific,  sau  omor  poftele  rele. 

273.  Moartea  adevărată,  care  este  despărţirea  de  Dumnezeu.  Moartea 
care  nu  desparte  de  Dumnezeu  nu  e  moarte  adevărată,  ci,  poartă  spre 
viaţă.  Iar  despărţirea  de  Dumnezeu  e  fapta  omului.  De  aceea  nu  Dumnezeu 
a  făcut  moartea.  Dar  El  acceptă  moartea  poftelor,  moartea  egoismului, 
moartea  morţii.  Căci  ea  e  calea  spre  viaţă  adevărată,  cea  în  Dumnezeu. 

CUVÎNTUL  XLVIII 

Din  ce  pricină  a  îngăduit  Dumnezeu  încercările 
pentru  cei  ce-L  iubesc  pe  El 

Din  dragostea  pe  care  sfinţii  o  arată  lui  Dumnezeu,  ei 
p&timesc  pentru  numele  Lui  încercările  care-i  strîm- 
torează,  căci  El  nu  Se  depărtează  de  cei  ce-L  iubesc  şi 
inima  lor  dobîndeşte  îndrăznire  ca  să-L  vadă  în  chip 
neacoperit  şi  să  ceară  de  la  El  cele  de  folos  cu  încredere. 
Căci  mare  este  puterea  rugăciunii  făcute  cu  îndrăzneală. 
De  aceea  a  lăsat  Dumnezeu  pe  sfinţii  Lui  să  fie  încercaţi  de 
toate  încercările,  ca  ei  să  primească  iarăşi  cercarea  şi  proba 
ajutorului  Lui  şi  să  vadă  cîtă  purtare  de  grijă  are  de  ei;  dar 
şi  ca  să  dobîndească  din  încercări  înţelepciune  şi  să  nu 
rămînă  neînvăţaţi,  lip-sindu-se  de  cîştigul  ambelor  părţi  ale 
deprinderii.  Căci  ei  cîştigă  astfel  prin  cercare  cunoştinţa 
tuturor  şi  nu  ajung  de  batjocura  dracilor.  Pentru  că  dacă  s- 
ar  deprinde  numai  în  cele  bune,  dar  ar  fi  lipsiţi  de 
cealălaltă  deprindere  274,  ar  fi  lipsiţi  de  cercare  (de 
experienţa)  în  războaie. 

Şi  de  am  zice  că  prin  aceasta  Dumnezeu  îi  deprinde  pe 
ei  fără  să  le  dea  vreo  cunoştinţă,  am  spune  că  Dumnezeu 
voieşte  ca  ei  să  fie  ca  boii  şi  ca  asinii  şi  ca  cei  ce  nu  au 
libertatea  în  unele  lucruri  275.  Dar  nu  gustă  omul  binele, 
dacă  nu  e  probat  mai  întîi  prin  cercarea  celor  rele.  Aceasta, 
pentru  ca,  atunci  cînd  se  întîlneşte  în  ele  cu  binele,  să  se 
folosească  de  ele  prin  cunoştinţă 

274.  Deprinderea  în  răbdarea  necazurilor. 

275.  .Deci  oamenii,  avînd  înţelegere  şi  nefiind  ca  animalele,  văd  un 
sens  şi  în  necazurile  ce  le  vin.  Nu  se  deprind  să  le  suporte  în  chip  simplu, 
fără  să  cîştige  prin  aceasta  o  experienţă,  o  cunoştinţă,  să  tragă  o  con- 
cluzie. Acesta  e  încă  un  motiv  pentru  care  le  primesc  în  chip  liber,  nu  ca 
animalele  ce  le  suportă  fără  libertate,  pentru  a  cîştiga  o  simplă  deprin- 
dere în  a  împlini  din  frică  voia  stăpînului  lor. 

şi  libertate,  ca  prin  cele  ce-i  sînt  proprii278.  Cît  de  dulce  e 
cunoştinţa  cîştigată  prin  deprinderea  din  cercarea  lucrurilor 
şi  cîtă  putere  dăruieşte  celui  ce  a  aflat-o  pe  ea  prin  multa 


lui  cercare  (experienţă),  e  un  lucru  cunoscut  celor  ce  s-au 
încredinţat  despre  aceasta  şi  au  simţit  ajutorul  ei,  cum  le  e 
cunoscută  şi  slăbiciunea  firii  şi  sprijinirea  ei  din  partea 
puterii  dumnezeieşti.  Căci  atunci  ei  cunosc  că  Dumnezeu, 
oprind  mai  întîi  ajutorul  Său  de  la  ei,  îi  face  să  simtă 
slăbiciunile  firii  şi  greutatea  încercărilor  şi  viclenia 
vrăjmaşului;  şi  cu  cine  au  de  luptat  şi  în  ce  fire  sînt 
îmbrăcaţi  şi  cum  sînt  păziţi  de  puterea  dumnezeiască;  şi  cît 
drum  au  făcut  şi  cît  au  urcat  pe  el;  şi  cum  slăbesc  în  faţa 
oricărei  patimi  cînd  se  depărtează  puterea  dumnezeiască  de 
la  ei.  Aceasta,  pentru  ca  din  toate  acestea  să  cîştige  sme- 
renie şi  să  călătorească  spre  Dumnezeu  şi  să  aştepte 
ajutorul  Lui  şi  să  stăruie  în  rugăciune. 

Şi  toate  acestea  de  unde  le-au  învăţat,  dacă  n-au  cîştigat 
cercarea  din  răbdarea  multor  rele,  în  care  au  ajuns  din 
îngăduinţa  lui  Dumnezeu  ?  Căci  zice  Apostolul :  «Ca  să  nu 
mă  înalţ  din  mărimea  covîrşitoare  a  descoperirilor,  datu- 
mi-s-a  bold  în  trup,  îngerul  satanei»  (II  Cor.,  12,  7).  Dar  şi 
credinţă  neclintită  cîştigă  cineva  din  încercări  prin  cercarea 
(experienţa)  ajutorului  dumnezeiesc,  pe  care  1  -a  primit  de 
multe  ori.  Prin  aceasta  se  face  neînfricat  şi  dobîndeşte 
curaj  din  încercări  şi  din  deprinderea  cea  dobîndită. 

încercarea  este  de  folos  oricărui  om.  Căci  dacă  în- 
cercarea este  de  folos  lui  Pavel,  toată  gura  se  va  astupa  şi 
lumea  se  va  simţi  îndatorată  înaintea  lui  Dumnezeu  să 
primească  încercările.  Cei  ce  se  nevoiesc  sînt  încercaţi,  ca 
să  sporească  în  bogăţia  lor;  cei  leneşi,  ca  să  se  păzească  de 
cele  ce-i  vatămă;  cei  somnoroşi,  ca  să  se  îndemne  la 

276.  Chiar  in  necazuri,  omul  se  întîlneşte  cu  binele  dacă  se  foloseşte  de  ele  prin 
libertate  şi  cunoştinţă,  spre  bine.  Ele  i  se  dau,  de  aceea,  pentru  că  se  poate  folosi  de 
ele  prin  cunoştinţă  şi  libertate.  Ele  îi  lărgesc  cunoştinţa,  dar  îl  şi  fac  să  crească 
duhovniceşte,  să  evite  răul,  în  chip  liber. 

trezire;  cei  ce  se  află  departe,  ca  să  se  apropie  de 
Dumnezeu;  casnicii,  ca  să  intre  în  casă  cu  îndrăzneală.  Nici 
un  fiu  nedeprins  nu  primeşte  bogăţia  casei  tatălui  său 
înainte  de  a  se  putea  folosi  de  ea.  De  aceea  îi  şi  încearcă 
mai  întîi  Dumnezeu  şi-i  supune  la  greutăţi,  apoi  le  arată 
darul.  Slavă  Stăpînului,  Celui  ce  prin  doftorii  amare  ne 
duce  la  desfătarea  în  sănătate! 


Nu  este  cineva  care  să  nu  se  întristeze  în  timpurile  de 
deprindere  (de  exercitare).  Şi  nu  este  cineva  căruia  să  nu  i 
se  pară  amară  vremea  în  care  bea  fierea  încercărilor.  Căci 
fără  acestea  nu  poate  ajunge  cineva  la  băutura  cea  tare.  Dar 
a  răbda  nu  stă  în  puterea  noastră.  Căci  cum  ar  putea  vasul 
de  lut  să  ţină  apa  curgătoare,  dacă  nu  l-ar  fi  întărit  focul 
dumnezeiesc  ?  Toate  le  vom  lua  în  Hristos  Iisus,  Domnul 
nostru,  de  I  ne  vom  supune,  cerîndu-le  întru  smerenie,  cu  o 
dorinţă  neîncetată.  Amin. 

CUVÎNTUL  XLIX 

Despre  cunoştinţa  nepătimaşă  şi  despre  încercări. 

Despre  cunoaşterea  sigură  că  nu  numai  cei  mici  şi  slabi 

şi  nedeprinşi,  ci  şi  cei  ce  se  învrednicesc  vreme 

îndelungată  de  nepătimire  şi  au  ajuns  la  desăvîrşirea 

cugetului  şi  în  parte  aproape  de  curăţia  unită  cu 

mortificarea,  sînt  părăsiţi  cu  milă,  pentru  căderea  în 

mîndrie  277 

Mereu  şi  mereu  greşesc  unii,  dar  totdeauna  îşi  tămă- 
duiesc  sufletul  lor  şi  harul  îi  primeşte  din  nou.  Căci  în 
fiecare  fire  cuvîntătoare  are  loc  o  schimbare  care  nu  ajunge 

277.  Despre  părăsirea  povăţuitoare  din  partea  lui  Dumnezeu  a  celor  ce  se  încred 
în  virtuţile  lor,  pentru  a  fi  aduşi  la  smerenie,  au  vorbit  aproape  toţi  părinţii 
duhovniceşti.  Sfîntul  Isaac  Şirul  precizează  aci  că  aceasta  o  face  Dumnezeu  cu  milă. 
E  ca  mama  care  trimite  copilul  să  facă  nişte  lucruri  mai  grele,  pentru  a  se  deprinde, 
dar  urmăreşte  cu  milă  eforturile  lui. 

la  capăt.  Şi  schimbările  străbat  pe  fiecare  om  în  toate 
clipele  vieţii  lui  şi  din  mulţimea  lor  cunoaşte  cel  înzestrat 
(harul),  cu  darul  deosebirii  (cu  discernămînt).  Dar  probele 
la  care  e  supus  în  toată  ziua  îl  pot  înţelepţi  pe  el  mai  cu 
seamă  dacă  e  treaz  şi  ia  aminte  la  sine  cu  mintea  şi  află  cîtă 
schimbare  a  blîn-deţii  şi  a  bunătăţii  primeşte  sufletul  lui  în 
fiecare  zi  şi  cum  e  mutat  dintr-odată  de  la  pace  la 
tulburare,  cînd  împrejurarea  nu-i  dă  nici  o  pricină,  şi  cum 
ajunge  în  primejdie  mare  şi  negrăită. 


Şi  aceasta  este  ceea  ce  a  scris  sfîntul  Macarie  în  chip 
vădit,  cu  multă  grijă  şi  sîrguinţă,  spre  amintirea  şi  în- 
văţătura fraţilor,  ca  în  vremea  schimbării  de  la  o  stare,  la 
cea  potrivnică,  să  nu  cadă  în  deznădejde.  Căci  celor  ce  se 
află  în  treapta  curăţiei  mereu  li  se  întîmpla  căderi,  precum 
se  întîmpla  aerului  să  se  răcorească,  uneori  fără  să  fie  ei  în 
trîndăvie,  sau  în  moleşeală  ;  ba  chiar  cînd  umblă  potrivit 
rînduielii  lor  li  se  întîmpla  căderi  ce  se  împotrivesc 
scopului  voii  lor. 

Dar  şi  fericitul  Marcu  dă  mărturie  despre  aceasta,  ca 
unul  ce  o  cunoaşte  din  cercarea  întocmai  a  ei,  şi  o  spune  în 
scrierile  sale  spre  o  întărire  prisositoare,  ca  să  nu 
socotească  cineva  că  sfîntul  Macarie  a  spus-o  a-ceasta  în 
epistola  sa278,  la  întîmplare  şi  nu  din  cercarea  adevărată,  şi 
ca  prin  doi  martori  aşa  de  însemnaţi  să  primească  mintea  în 
chip  neîndoielnic  mîngîiere  în  vreme  de  nevoie.  Ce  spune 
deci  ?  «Se  fac  schimbări  în  fiecare,  ca  şi  în  aer».  înţelegi  ce 
vrea  să  spună  prin  cuvîntul  «în  fiecare»  ?  Că  firea  este  una, 
ca  să  nu  socoteşti  că  a  vorbit  numai  despre  cei  mai  de  jos  şi 
mai  mici  şi  că  cei  desăvîrşiţi  sînt  liberi  de  schimbare  şi  că 
ei  stau  neabătuţi  în  treapta  lor,  fără  gînduri  pătimaşe, 

278.  Cred  că  e  vorba  de  «Epistola  cea  mare»  a  lui  Macarie,  publicată  de  Werner 
Jaeger,  în:  Two  redescovered  Works  of  Ancient  Literafure  Gregory  ol  Nyssa  and 
Macatius,  Leiden,  E.  I.  Brill,  1954. 

precum  zic  evhiţii 279.  De  aceea,  a  scris  :  «în  fiecare». 

Cum  se  întîmpla  deci  aceasta,  o,  Macarie  ?  Tu  vorbeşti 
de  răcoare  şi,  după  puţin,  de  arşiţă  şi  de  grindină,  sau  de 
război  şi  de  senin.  De  fapt,  în  lupta  noastră  aşa  ni  se 
întîmpla:  războiul  şi  apoi  ajutorul  harului.  Căci  într-o 
vreme  sufletul  se  află  în  furtună  şi  se  scoală  asupra  lui 
valuri  furioase.  Apoi  iarăşi  vine  o  schimbare.  Căci  harul  ne 
cercetează  şi  ne  umple  inima  de  bucurie,  de  pace  şi  de 
Dumnezeu,  de  gînduri  neprihănite  şi  paşnice.  Aceste 
gînduri  ale  neprihănirii  le  arată  aci,  dînd  să  se  înţeleagă  că 
cele  dinainte  de  ele  erau  dobitoce  şti  şi  necurate  ;  şi  ne 


îndeamnă  zicînd  că,  dacă  după  aceste  gînduri  neprihănite  şi 
bune  urmează  năvala  altora,  să  nu  deznădăjduim,  iar  în 
ceasul  odihnei  pe  care  ne-o  aduce  harul  să  nu  ne  mîndrim, 
ci  în  vremea  bucuriei  să  aşteptăm  necazul. 

Ne  îndeamnă  să  nu  ne  întristăm,  de  urmează  căderi ;  nu 
zice  să  nu  stăm  împotriva  lor,  dar  să  fim  cu  bucurie, 
arătînd  că  mintea  trebuie  să  le  primească  pe  acestea  ca 
fireşti  şi  ca  ale  noastre.  Să  nu  cădem  în  deznădejde,  ca  unul 
care  a  aşteptat  ceva  mai  presus  de  luptă  şi  o  odihnă 
desăvîrşită  şi  neschimbată  şi  nu  vrea  să  primească  luptă  şi 
întristări,  nici  să  se  ivească  în  el,  în  lumea  aceasta, 
mişcarea  a  ceva  potrivnic  acestora,  a  ceva  din  cele  ce  nu 
plac  Domnului  Dumnezeu. 

279.  Evhiţii  (rugătorii)  e  numele  grecesc  al  mesalienilor,  erezie  din  sec.  IV  şi  de 
după  aceea.  «Ei  spuneau  că  botezul  nu  foloseşte  nimic  celor  ce-1  primesc.  El  taie  ca 
un  brici  spicele  păcatelor  lor,  dar  nu  şi  rădăcina  lor.  Dar  rugăciunea  desăvîrşită 
smulge  şi  rădăcina  păcatului  şi  alungă  pe  demonii  din  suflet.  Căci  cu  fiecare  om  ce  se 
naşte  e  legat  de  la  început  un  demon,  mişcîndu-1  pe  om  la  fapte  necuvenite.  Pe 
acesta  nu-1  poate  scoate  nici  botezul,  nici  altceva  din  suflet,  ci  numai  lucrarea 
rugăciunii».  Odată  ce  au  scos  pe  demon  prin  rugăciune,  nu  mai  pot  păcătui,  ba  văd  şi 
persoanele  Sfintei  Treimi  în  chip  sensibil.  Aici  sfîntul  Isaac  îl  arată  pe  Macarie 
afirmînd  că  fiecare  suflet,  deci  şi  cel  mai  sporit,  e  supus  ispitelor,  deci  ca  adversar  al 
mesalienilor,  contrar  unor  afirmaţii  ale  unor  teologi  apuseni  mai  noi  că  scrierile  lui 
Macarie  ar  fi  ale  unui  membru  al  ereziei  mesaliene. 


Şi  ne  sfătuieşte  aceasta,  ca  să  nu  ne  facem  cu  totul 
nelucrătorî  şi  cu  acest  cuget  să  ne  moleşim  din  pricina 
deznădejdii  şi  să  nu  rămînem  nemişcaţi  pe  calea  noastră. 
Şi  zice:  «Cunoaşte  că  toţi  sfinţii  s-au  aflat  în  a-ceastă 
lucrare.  Cît  sîntem  în  lumea  aceasta,  împreună  cu  acestea 
ni  se  dă  şi  o  mîngîiere  prisositoare  întru  ascuns.  Pentru  că 
în  fiecare  zi  şi  în  fiecare  ceas  se  cere  de  la  noi  o  încercare  a 
dragostei  noastre  faţă  de  Dumnezeu,  în  luptă  şi  în  război 
cu  ispitele.  Aceasta  înseamnă  să  nu  ne  întristăm  şi  să  nu  ne 
lenevim  în  luptă.  Şi  aşa  să  mergem  înainte  pe  calea 
noastră.  Iar  cel  ce  voieşte  să  iasă  şi  să  se  abată  de  la 
acestea  se  face  pradă  lupilor». 

O,  ce  minune  vedem  la  sfîntul  acesta!  Cum  a  făcut 
dintr-un  cuvînt  mic  o  astfel  de  întrebuinţare  şi  a  arătat-o  pe 
aceasta  plină  de  înţelepciune  şi  a  depărtat  cu  totul  îndoiala 

din  cugetarea  cititorului.  «Iar  acela,  zice,  care  se  abate  de 
la  acestea  şi  se  face  pradă  lupilor  nu  voieşte  să  umble  pe 
calea  cuvenită.  Acela  şi-a  pus  în  mintea  lui  să  facă  aşa  şi 
voieşte  să  umble  pe  o  cărare  a  sa  neumblată  de  părinţi». 

Iar  cînd  cere  ca  în  ceasul  harului  să  aşteptăm  necazuri, 
ne  învaţă  precum  urmează:  din  lucrarea  harului  se  întîmplă 
uneori  că  se  ivesc  în  noi  gînduri  mari  şi  răpiri  în  vremea 
unei  vederi  (contemplări)  a  minţii  mai  presus  de  fire,  cum 
a  spus  sfîntul  Marcu.  Căci  atunci  cînd  îngerii  se  apropie  de 
noi,  ne  umplu  de  o  vedere  (contemplaţie)  duhovnicească. 
Şi  toate  cele  potrivnice  se  depărtează  şi  în  vremea  în  care 
cineva  petrece  în  a-cestea,  se  iveşte  în  el  o  pace  şi  o 
seninătate  negrăită.  Căci  atunci  te  umbreşte  harul  şi  sfinţii 
îngeri  se  apropie  de  tine,  înconjurîndu-te  ca  un  zid  şi  prin 
aceasta  toţi  cei  ce  te  ispitesc  se  depărtează  din  apropierea 
ta. 

Dar  atunci  să  nu  te  înalţi  şi  să  nu  socoteşti  în  sufletul 
tău  că  ai  ajuns  la  limanul  neînviforat  şi  în  văzduhul 
neschimbat  şi  ai  fost  scos  din  acest  sîn  (de  mare)  şi  din 
vînturile  protivnice  din  el  şi  nu  mai  ai  a  te  teme  de 
vrăjmaşi,  sau  de  vreo  întîlnire  rea.  Pentru  că  mulţi  au 
gîndit  acestea  şi  au  căzut  în  primejdie,  cum  a  spus  fericitul 
Nil.  Sau  să  nu  te  socoteşti  ca  fiind  mai  mare  decît  cei  mulţi 
şi  că  ţi  se  cuvine  să  fii  în  acestea,  iar  altora  nu,  din  pricina 
vieţuirii  lor  rămasă  în  urmă,  sau  a  cunoştinţei  lor 
neîndestulătoare.  Să  nu  zici:  «De  a-ceea  ei  sînt  lipsiţi  de 
acestea,  iar  eu  mă  aflu  în  ceea  ce  mi  se  cuvine,  pentru  că 
am  ajuns  la  desăvîrşirea  sfinţeniei  şi  la  treapta 
duhovnicească  şi  la  bucuria  neschimbată».  Ci  mai  degrabă 
adu-ţi  aminte  de  gîndurile  necurate  şi  de  închipuirile 
necuvenite,  aduse  în  cugetarea  ta  în  vremea  furtunii  şi  în 
ceasul  tulburării  şi  al  neo-rînduielii  gîndurilor,  care  cu 
puţin  înainte  s-au  sculat  asupra  ta  în  orbecăiala 
întunericului.  Adu-ţi  aminte  cum  te-ai  abătut  de  repede 
spre  patimi  şi  cum  ai  stat  de  vorbă  cu  ele  în  întunericul 
cugetării  şi  nu  te-ai  îndulcit,  nici  nu  te-ai  minunat  de 
vederea  dumnezeiască  şi  de  îmbelşugarea  darurilor  ce  le-ai 

primit.  Şi  cunoaşte  că  toate  acestea  le-a  adus  asupra 
noastră  purtarea  de  grijă  a  lui  Dumnezeu  pentru  a  ne  smeri. 
Căci  ea  poartă  de  grijă  şi  rînduieşte  fiecăruia  din  noi  ceea 
ce  îi  este  de  folos.  De  aceea,  cînd  te  mîndreşti  pentru  da- 
rurile primite,  te  părăseşte  şi  cazi  cu  totul  în  faptele,  la  care 
prin  gînduri  eşti  numai  ispitit. 

Drept  aceea,  cunoaşte  că  a  te  afla  în  acestea  nu  atîr-nă 
de  tine,  nici  de  virtutea  ta,  ci  harul  este  celcare  te  poartă  pe 
palmele  mîinilor  lui  ca  să  nu  te  înfricoşezi.  Gîndeşte-te  la 
acestea  cînd,  în  vremea  bucuriei,  gîndul  tău  se  trufeşte,  a 
spus  sfîntul  nostru  părinte,  şi  plîngi  şi  lăcrămează  şi 
apleacă-te  spre  amintirea  păcatelor  tale,  a  celor  din  vremea 
părăsirii  tale,  ca  să  te  izbăveşti  de  acest  gînd  şi  să  cîştigi 
prin  el  smerenia.  Totuşi,  nu  deznădăjdui,  căci  prin 
gîndurile  smereniei  dobîndeşti  ca  printr-o  ispăşire  iertarea 
păcatelor. 

Căci  smerenia  aduce,  chiar  şi  fără  fapte,  iertarea  multor 
păcate.  Iar  faptele  fără  smerenie  sînt,  dimpotrivă, 
nefolositoare.  Ba  ne  pregătesc  şi  multe  rele280.  Drept 
aceea,  dobîndeşte,  precum  am  spus,  prin  smerenie  iertarea 
fărădelegilor  tale.  Precum  trebuie  să  fie  sarea  în  orice 
mîncare,  aşa  şi  smerenia  în  orice  virtute.  Şi  ea  poate  zdrobi 
puterea  multor  păcate. 

Pentru  aceasta,  deci,  e  nevoie  să  ne  întristăm  neîncetat 
cu  cugetul,  întru  smerenie  şi  cu  întristarea  dreptei  socoteli 
(unui  adevărat  discernămînt)281.  Că  de  vom  dobîndi-o  pe 
aceasta,  ea  ne  va  face  fii  ai  lui  Dumnezeu  şi  ne  va  înfăţişa 
înaintea  Lui,  chiar  şi  fără  fapte  bune.  Iar  fără  de  ea  (fără 
smerenie),  toate  faptele  noastre  sînt  deşarte,  ca  şi  toate 
virtuţile  şi  toate  lucrările. 

Deci  schimbarea  cugetării  o  voieşte  Dumnezeu.  Căci 
prin  cugetare  ne  îmbunătăţim  şi  prin  cugetare  ne  în-răim. 
Ajunge  ca  ea  singură  să  stea  neajutorată  (de  fapte)  înaintea 
lui  Dumnezeu  şi  să  grăiască  pentru  noi.  Mulţumeşte  şi 

280.sSmerenia  cuprinde  în  ea  mai  mult  decît  faptele.  Căci  dacă  faptele 
adevărate  presupun  iubirea  şi  cinstirea  aproapelui,  cel  ce  are  smerenie  are  rădăcina 
lor,  iar  faptele  celui  lipsit  de  smerenie  sînt  în  fond  pentru  el  şi  numai  la  aparenţă  sînt 
pentru  altul.  Dar  prin  smerenie  ai  depăşit  şi  faptele  rele  ce  le-ai  săvîrşit.  Căci  în 
însăşi  rădăcina  fiinţei  tale  te-ai  desprins  de  ele. 

28 1 .  Să  surprindem  păcatele  cele  mai  fine,  chiar  pe  acelea  pe  care  e  greu  să  le 
surprindem  cînd  ne  privim  în  mod  superficial. 

mărturiseşte-te  lui  Dumnezeu,  netăcînd  nici  o  clipă, 
gîndindu-te  că  avînd  o  fire  atît  de  neputincioasă  şi  uşor  de 
abătut  spre  rele,  totuşi  unde  eşti  înălţat  din  vreme  în  vreme 
şi  de  ce  daruri  te  învredniceşti  şi  de  cine  eşti  ridicat 
deasupra  firii;  iar  cînd  eşti  părăsit,  pînă  unde  cobori,  încît 
ajungi  la  o  minte  dobito-cească.  Şi  gîndeşte-te  la  ticăloşia 
firii  tale  şi  la  repeziciunea  schimbării  ce  urmează,  precum 
a  spus  oarecare  dintre  sfinţii  bătrîni:  «Cînd  îţi  vine,  zice, 
gîndul  mîndriei,  spunîndu-ţi:  gîndeşte-te  la  virtuţile  tale, 
priveşte  bătrîne  la  curvia  ta».  A  vorbit  de  curvia  de  care  ai 
fost  ispitit,  în  vremea  părăsirii,  în  gîndurile  tale. 

Iată  cum  rînduieşte  harul  fiecăruia,  după  folosul  lui,  fie 
în  vremea  de  război,  fie  în  vremea  ajutorării  lui.  Ai  văzut 
pe  bătrînul  acesta  minunat,  cît  de  uşor  a  spus  acest  lucru  ? 
«Cînd  îţi  vine,  zice,  gîndul  mîndriei  pentru  înălţimea 
vieţuirii  tale,  zi:  bătrîne,  priveşte  la  curvia  ta».  E  vădit  că 
bătrînul  a  spus  aceasta  către  un  om  mare.  Căci  nu  pot  fi 
tulburaţi  de  un  astfel  de  gînd  decît  cei  ce  sînt  într-o  treaptă 
mai  de  sus  şi  petrec  într-o  vieţuire  vrednică  de  laudă.  Că 
această  patimă  se  ridică  în  suflet  după  dovedirea  unei 
virtuţi,  ca  să-1  dezbrace  de  lucrarea  ei,  poţi  afla,  de  voieşti, 
şi  dintr-o  epistolă  a  aceluiaşi  sfînt  Macarie.  Din  ea  poţi  afla 
pe  ce  treaptă  se  află  sfinţii  şi  care  sînt  ispitele  îngăduite 
asupra  lor.  Căci  în  epistolă  se  scriu  acestea: 

Ava  Macarie  scrie  tuturor  fiilor  săi  iubiţi,  ca  să-i  înveţe 
limpede  cum  sînt  călăuziţi  de  Dumnezeu  prin  războaie  şi 
prin  sprijinirile  harului.  Căci  prin  ele  i-a  plăcut 
înţelepciunii  lui  Dumnezeu  să  se  deprindă  sfinţii  în  veac 
împotriva  păcatului,  prin  virtute,  cît  sînt  în  viaţa  aceasta. 
Pentru  ca  în  toată  vremea  să  se  înalţe  vederea  lor  spre  El  şi 
prin  privirea  neîncetată  spre  El  să  crească  în  ei  dragostea 
cea  sfîntă  faţă  de  El,  prin  aceea  că  silindu-se  să  iasă  de  sub 
asuprirea  patimilor  şi  din  frica  de  ele,  aleargă  spre  El  şi  se 
întăresc  în  credinţă,  în  nădejde  şi  în  dragoste  faţă  de  El. 

Acestea  s-au  spus  acum  nu  celor  ce  petrec  cu  oamenii 
şi  se  mută  din  loc  în  loc  şi  rămîn  mereu  între  lucrurile  şi 

gîndurile  cele  întinate  şi  necurate  ;  nici  celor  ce  împlinesc 
dreptatea  prin  fapte  în  afara  liniştirii,  şi  sînt  vînaţi  în  toată 
clipa  prin  simţurile  lor;  nici  celor  pe  care  trebuinţele  ce-i 
întîmpină  fără  voie  îi  pun  în  toată  vremea  în  primejdia 
căderii,  iar  diferite  împrejurări  în  care  ajung  cu  voia  îi 
lipsesc  nu  numai  de  puterea  de  a-şi  păzi  deplin  gîndurile 
lor,  ci  şi  de  puterea  de  a-şi  păzi  simţurile  lor.  Ci  s-a  spus 
celor  ce  pot  să-şi  păzească  trupurile  şi  gîndurile  lor  şi  se 
feresc  cu  desăvîrşire  de  tulburare  şi  de  întîlnirea  cu 
oamenii  şi  prin  împrejurarea  fericită  că  s-au  lepădat  de 
toate,  ba  chiar  şi  de  sufletele  lor,  îşi  pot  păzi  mintea  lor  în 
rugăciune  şi  primesc  schimbări  în  călăuzirile  lor  din  partea 
harului  în  lăuntrul  vieţuirii  liniştite;  celor  ce  petrec  sub 
braţul  cunoştinţei  Domnului,  fiind  înţelepţiţi  în  chip  ascuns 
de  Duhul  în  liniştirea  lor  şi  în  înfrînarea  de  la  lucruri  şi  de 
la  vederea  unora  din  ele,  ca  unii  ce  şi-au  omorît  cugetarea 
cu  privire  la  lume  z82.  Căci  acestea  nu  lasă  patimile  să 
moară.  Iar  cugetarea  moare  faţă  de  ele  prin  înfrînarea  de  la 
lucruri  şi  prin  împreună-lucrarea  harului.  Acest  har  să  ne 
păzească  pe  noi  în  hotarul  a-cestei  vieţuiri!  Amin. 


CUVINTUL  L  Despre  aceeaşi  temă  şi  despre 
rugăciune 

înţelesul  pe  scurt  al  acestui  capitol  este  că  trebuie  să 
ştim  că  avem  nevoie,  în  tot  ceasul  şi  în  cele  douăzeci- 
şipatru  de  ceasuri  ale  nopţii  şi  ale  zilei,  de  pocăinţă.  Iar 
înţelesul  numelui  pocăinţei,  precum  am  cunoscut  din  felul 
adevărat  al  lucrurilor,  este  acesta  :  ea  e  cererea  prelungită 
în  tot  ceasul  a  rugăciunii  pline  de  străpungere  ce  se 
îndreaptă  spre  Dumnezeu  pentru  iertarea  păcatelor  trecute 
şi  grija  pentru  păzirea  de  cele  viitoare.  De  aceea  a  întărit  şi 
Domnul  slăbiciunea  noastră  în  rugăciune,  zicînd  :  «Staţi 
treji  şi  privegheaţi  şi  vă  rugaţi,  ca  să  nu  intraţi  în  ispită» 
(Mt,  26,  41).  Rugaţi-vă  şi  nu  pregetaţi  şi  privegheaţi  în 

282.  Omorîrea  cugetării  cu  privire  la  lume  înseamnă  a  nu  mai  fi  interesat  de 
lume,  pentru  că  nu  te  mai  ispiteşte  cu  plăcerile  ei,  pe  care  le  cunoşti  ca  inferioare  în 
comparaţie  cu  bucuria  ce  ţi-o  dă  comuniunea  cu  Dumnezeu. 

toată  vremea  şi  vă  rugaţi.  «Cereţi,  zice,  si  veţi  lua.  Căutaţi 
si  veţi  afla.  Bateţi  şi  vi  se  va  deschide.  Că  tot  cel  ce  cere  va 
lua  şi  cel  ce  caută  va  afla  şi  celui  ce  bate  i  se  va  deschide» 
(Mt,  7,7).  Dar  şi  mai  mult  a  întărit  cuvîntul  Său  şi  ne-a 
îndemnat  să  ne  străduim,  în  parabola  prietenului  ce  a  mers 
la  prietenul  lui  la  miezul  nopţii  şi  i-a  cerut  lui  pîine,  zicînd 
:  «Amin  zic  vouă,  că  de  nu-i  va  da  lui  pentru  prietenia  lui, 
măcar  pentru  îndrăzneala  lui,  sculîndu-se,  îi  va  da  lui  toate 
cîte  îi  va  cere»  (Le,  1 1,8). 

Deci  cereţi  şi  voi  şi  nu  vă  leneviţi.  O,  cutezanţă  negrăită 
!  Dătătorul  ne  stîrneşte  pe  noi  să  cerem  de  la  El,  ca  să  ne 
dea  darurile  Sale  cele  dumnezeieşti.  Şi  precum  ni  le 
dăruieşte  toate  cîte  ne  sînt  spre  bine,  precum  singur  ştie, 
aşa  sînt  pline  cuvintele  Lui  de  îndemnul  de  a  îndrăzni  şi  de 
a  ne  încrede  în  El.  Şi  pentru  că  Domnul  ştie  că  nu 
încetează  niciodată  pornirea  noastră  de  abatere  înainte  de 
moarte  şi  că  această  schimbare  este  aproape  de  noi,  înţeleg 
cea  de  la  virtute  la  păcat,  şi  ca  omul  şi  firea  lui  sînt  mereu 
în  stare  de  a  se  abate  la  cele  protivnice,  ne-a  îndemnat  să 
ne  sîrguim  să  cerem  şi  să  ne  nevoim  neîncetat  .  Că  dacă 
lumea  aceasta  ar  fi  locul  încrederii  şi  omul  ar  ajunge  la  ea, 
firea  lui  s-ar  înălţa  de  sub  apăsarea  nevoii  şi  lucrarea  lui, 
de  sub  apăsarea  fricii,  şi  n-am  mai  fi  îndemnaţi  să  ne 
rugăm,  împlinind  ceea  ce  ne  trebuie  prin  însăşi  purtarea 
Lui  de  grijă284.  Pentru  că  nici  în  veacul  viitor  nu  se  aduc 
lui  Dumnezeu  rugăciuni  de  cerere  a  unor  lucruri.  Căci  în 
acea  patrie  a  libertăţii  firea  noastră  nu  va  fi  supusă 
schimbării,  nici  nu  se  va  abate  de  frica  celor  protivnice  ei. 
Pentru  că  va  fi  desăvîrşită  în  toate.  De  aceea  nu  numai 

283.  Neîncetat  firea  noastră  schimbătoare  ne  îndeamnă  spre  abateri  de  la  calea 
cea  bună.  Cunoscînd  această  slăbiciune  a  ei,  Dumnezeu  ne  iartă  neîncetat,  dar  ne  şi 
îndeamnă  să-I  cerem  iertarea  şi  ajutorul.  Fixismul  firii  în  bine,  susţinut  de  unele 
erezii  vechi  şi  de  denominaţiuni  creştine  de  azi,  nu  corespunde  realităţii. 

284.  Ohiar  de  se  află  cugetul  nostru  plin  de  bunăvoire  spre  cele  bune,  cîteodată 
nu  mai  înţelegem  rostul  unor  încercări,  sau  ea  ne  părăseşte  la  hotarul  lor  (cînd  începe 
lucrarea  acestor  încercări)  şi  într-un  fel  purtarea  de  grijă  a  lui  Dumnezeu  ne  lasă  în 
seama  lor  (ne  aruncă),  deşi  pînă  la  urmă  ne  va  ajuta  să  ieşim  din  ele.  Sau  lucrarea  lui 
Dumnezeu  cu  noi  îşi  produce  rodul  prin  neputinţa  noastră,  arătată  în  greutatea  cu 
care  suferim  încercările,  întrucît  sînt  foarte  mari.  Atunci  strigăm  mai  tare  către 
Dumnezeu  şi  deschidem  poarta  sufletului  spre  primirea  ajutorului  Lui. 

pentru  rugăciune  şi  pază  trebuie  să  ne  nevoim,  ci  şi  ca  să 
înţelegem  mişcările  subţiri  şi  nepricepute  ce  ni  se  întîmpla, 
care  sînt  mai  presus  de  cunoaşterea  minţii  noastre  şi  în 
care  ne  aflăm  de  multe  ori  fără  de  voie.  Căci  chiar  dacă 
cugetarea  noastră  este  foarte  sigură  şi  plină  de  bunăvoire  în 
cele  bune,  de  multe  ori  ne  părăseşte  la  hotarul  încercărilor 
şi  purtarea  Lui  de  grijă  ne  aruncă,  cum  a  zis  fericitul  Pavel: 
«Ca  să  nu  mă  înalţ,  pentru  mărimea  covîrşitoare  a  des- 
coperirilor, datu-mi-s-a  îmbolditor  trupului  îngerul  satanei, 
ca  să  mă  lovească.  Şi  de  trei  ori  L-am  rugat  pe  Domnul  ca 
să-1  ia  de  la  mine.  Şi  mi-a  zis  :  îţi  ajunge  ţie  harul  Meu. 
Căci  puterea  Mea  întru  neputinţă  se  desăvârşeşte»  (II  Cor., 
iz  ,  I) 

Drept  aceea,  Doamne,  aceasta  este  voia  Ta  şi  de  toate 
acestea  are  nevoie  pruncia  mea,  ca  să  fie  povăţuită  şi 
trezită  de  Tine,  mai  ales  cînd  omul  nu  e  beat  de  dorul  Tău, 
cum  nu  sînt  nici  eu,  şi  nu  e  atras  de  bunătăţi,  ca  să  nu  mai 
vadă  nicidecum  lumea  din  pricina  beţiei  pe  care  o  are  faţă 
de  Tine  285.  Căci  m-ai  făcut  să  mă  ridic  pînă  la  această 
stare  şi  mai  presus  de  ea,  spre  descoperiri  şi  vederi  care  nu 
pot  fi  tîlcuite  de  limba  trupească  şi  se  văd  şi  se  aude  glasul 
liturghiei  duhurilor  şi  să  mă  învrednicesc  de  vederea  plină 
de  sfinţenie  a  Ta  286.  Dar  deocamdată  eu,  cel  desăvîrşit  în 
Hristos,  nu  sînt  în  stare  să  mă  păzesc  pe  mine,  tocmai  pen- 
tru că  sînt  ceva  şi  pentru  că  am  o  subţirime;  căci  nu  sînt  în 
stare  să  mă  înţeleg  prin  puterea  mea  pe  mine,  cel  ce  am 

284  a.  Dacă  am  trăi  în  certitudinea  vederii  lui  Dumnezeu,  în  experienţa  vădită  a 
Lui,  n-am  mai  avea  nevoie  să  ne  întărim  în  această  certitudine  prin  cereri.  Am  fi 
convinşi  despre  bunătatea  darnică  a  lui  Dumnezeu  prin  «vederea»  Lui.  De  aceea,  în 
veacul  viitor  vom  lăuda  numai  pe  Dumnezeu  şi-I  vom  mulţumi,  dar  nu-I  vom  cere 
ceva. 

285.  E  de  remarcat  această  însuşire  a  beţiei  de  Dumnezeu  :  ea  e  şi  o  ne  vedere  a 
lumii  înconjurătoare. 

286.  Liturghia  duhurilor  e  liturghia  îngerească,  slavoslovia  lor  neîncetată.  Iar 
vederea  lui  Dumnezeu  e  plină  de  sfinţenie,  sau  de  curăţie,  cum  şi  Dumnezeu  e 
atotcurat  sau  sfînt.  Numai  cel  curat  vede  pe  Dumnezeu,  sau  Dumnezeu  iradiază 
curăţia  Lui  în  cel  ce-L  vede. 


dobîndit  mintea  lui  Hristos 


287 

Drept  aceea,  Doamne,  pentru  aceasta  mă  bucur  de 
slăbiciuni,  de  necazuri,  de  închisori,  de  legături,  de  nevoi, 
fie  de  cele  din  partea  firii,  fie  de  cele  de  la  fiii  firii,  fie  de 
cele  de  la  duşmanii  ei.  Rabd,  bucurîndu-mă,  neputinţele 
mele,  adică  încercările  mele,  ca  să  se  salăş-luiască  puterea 
lui  Dumnezeu  în  lăuntrul  meu  (II  Cor.,  12,  9).  Dacă  după 
toate  acestea  am  nevoie  de  toiagul  ispitelor,  ca  şi  mai  mult 
să  sporească  prin  el  întru  mine  sălăşluirea  Ta  şi  să  fiu  păzit 
în  apropierea  Ta,  cunosc  din  aceasta  că  nu  ai  pe  cineva  mai 
iubit  decît  pe  mine,  că  prin  aceasta  m-ai  mărit  pe  mine  mai 
mult  decît  pe  mulţi;  şi  mi-ai  dat  să  cunosc  puterile  Tale 
minunate  şi  slăvite  ca  oarecărui  dintre  apostoli 288,  cum  nu 
ai  dat  altora  din  soţii  mei,  şi  m-ai  numit  pe  mine  «vas  al 
alegerii»,  ca  să  păzesc  cu  credinţă  treapta  dragostei  Tale. 
Pentru  toate  acestea  ştiu  că  pentru  a  spori  şi  a  înainta  în 
lucrarea  propovăduirii,  aş  fi  fost  dezlegat  de  lanţul 
încercărilor  şi  deci  mi-ai  fi  dăruit  libertatea  dacă  mi-ar  fi 
fost  de  folos.  Dar  nu  ai  binevoit  să  fiu  fără  necaz,  nici  fără 
grijă  în  lumea  aceasta.  Căci  nu  voiai  să  se  înmulţească  mai 
degrabă  lucrarea  propovăduirii  Evangheliei  Tale  în  lume, 
decît  să  mă  folosesc  de  încercările  mele  şi  ca  sufletul  meu 
să  fie  păzit  sănătos  lingă  Tine  289. 

Deci,  poţi  vedea,  tu,  cel  ce  ai  dobîndit  dreaptă  socoteală 
(discernămînt),  că  mare  e  darul  încercărilor.  Căci  cu  cît  se 

287.  Cu  cît  sînt  ridicat  prin  Hristos  mai  sus,  cu  atît  mă  înţeleg  mai  puţin. 
Obiectiv  am  dobîndit  mintea  lui  Hristos  şi  sînt  om  desăvîrşit  în  Hristos,  dar  ceea  ce 
îmi  este  dat  obiectiv,  nu  sînt  în  stare  să  înţeleg  încă,  tocmai  pentru  că  e  o  stare  aşa  de 
înaltă.  Deci  nu  sînt  în  stare  să  înţeleg  încă  nici  rostul  unor  încercări,  care  tocmai 
pentru  consolidarea  mea  în  această  înălţime  vin  asupra  mea.  Acesta  poate  fi  sensul 
textului,  deşi  el  ni  se  pare  cam  obscur. 

288.  Lui  Pavel.  Şi  această  frază  e  cam  obscură,  iîn  textul  grec  sună-.  «Şi 
precum  mi-ai  dat  mie  să  cunosc  puterile  Tale  minunate  şi  slăvite,  nu  i-ai  dat 
oarecărui  dintre  apostoli,  prietenii  mei»  etc. 

289.  Fraza  pare  cam  obscură.  înţelesul  cred  că  e  acesta  :  Dumnezeu  nu 
socoteşte  că  e  mai  de  folos  o  propovăduire  a  Lui  în  lume,  făcută  de  oameni  neprobaţi 
şi  necurăţiţi  prin  încercări,  decît  o  desăvîrşire  prealabilă 

înalţă  omul  mai  mult  şi  intră  în  treapta  duhovnicească, 
după  asemănarea  lui  Pavel,  cu  atît  are  nevoie  mai  mult  de 

frică  şi  de  pază  şi  culege  folos  din  întîlnirea  cu  încercările. 
Cine  a  ajuns  în  ţara  încredinţării  cea  plină  de  jefuitori  şi  a 
primit  puterea  să  nu  se  abată  ?  (E  un  lucru  care  nu  s-a  dat 
îngerilor,  ca  să  nu  se  desăvîrşească  fără  noi)  290.  Cine 
ajungînd  acolo  a  primit  acest  dar,  contra  tuturor  darurilor 
duhovniceşti  şi  trupeşti,  încît  să  poată  să  rămînă  cu  totul 
neschimbat  şi  să  nu  se  apropie  de  el  vreo  ispită  în  gînduri  ? 
Rînduiala  lumii  acesteia  are  acest  înţeles,  arătat  în  toate 
Scripturile:  de  ni  s-ar  întîmpla  în  fiecare  zi  mii  de  căderi  şi 
de  răni,  să  nu  ne  descurajăm  şi  să  nu  părăsim  cursa  în 
stadion.  Căci  e  cu  putinţă  ca  prin-tr-o  mică  luptă  să 
cîştigăm  biruinţa  şi  să  primim  cununa. 

Lumea  aceasta  e  un  loc  de  luptă  şi  un  stadion  de  curse. 
Şi  timpul  acesta  e  un  timp  de  luptă.  Şi  în  locul  de  luptă  nu 
e  lege  290  a.  Adică  împăratul  nu  pune  un  hotar  ostaşilor 
pînă  nu  se  va  isprăvi  lupta  şi  nu  va  ajunge  fiecare  om  la 
uşa  împăratului  împăraţilor  şi  nu  se  va  proba  acolo  cine  a 

prin  încercări.  De-abia  atunci  propovăduirea  credincioşilor  ar  avea  un  efect  adevărat.  De  aceea 
se  spune  :  «Pentru  ca  prin  aceste  încercări  să  fiu  pâzit  sănătos  lîngă  Tine  şi  astfel  să  se  facă  mai 
cu  rod  propovăduirea  Ta  în  lume». 

290.  Cu  cît  se  întăreşte  cineva  mai  mult  în  încredinţarea  că  a  sporit  în  apropierea  de 
Dumnezeu,  cu  atît  asalturile  duhurilor  rele  sînt  mai  stăruitoare.  Dar  şi  în  respingerea  acestora 
ne  bucurăm  mai  mult  de  ajutorul  îngerilor.  In  felul  acesta  îngerii  înşişi  sporesc  împreună  cu  noi 
în  desăvîrşire,  luptînd  şi  ei  împreună  cu  noi  împotriva  atacurilor  rele.  Dacă  îngerii  înşişi  ar  fi 
supuşi  unor  asemenea  încercări  şi  ar  trebui  să  lupte  pentru  respingerea  lor  de  la  ei  înşişi,  ei  ar 
face  iară  noi  suişul  lor  spre  Dumnezeu.  Dar  nu  li  s-a  dat  să  urce  fără  noi,  fără  să  ne  ajute  pe  noi. 
De  altfel  s-ar  putea  spune  că  aceasta  e  o  rînduiala  generală.  Nici  un  om  nu  poate  urca  spre 
Dumnezeu  (spre  bine),  dacă  nu  ajută  şi  pe  alţii  să  urce,  şi  dacă  nu  e  ajutat  şi  el  de  alţii. 

290  a.  în  război  nu  e  lege  care  să  rînduiască  la  care  atacuri  să  răspund  şi  la  care  să  nu 
răspund.  Trebuie  să  lupt  în  tot  felul,  ca  să  mă  apăr  şi  să  cîştig  biruinţa. 


răbdat  în  luptă  şi  nu  s-a  lăsat  să  fie  infrînt  şi  n-a  dat  bir  cu 
fugiţii.  Căci  de  cîte  ori  nu  se  află  cîte  un  om  care  pare  să 
nu  fie  de  nici  un  folos  cuiva  şi  e  dat  mereu  la  o  parte  din 
lipsa  de  deprindere  şi  aruncat,  şi  totuşi,  aflîndu-se  întru 
neputinţă,  răpeşte  steagul  din  mîna  oştirii  fiilor  uriaşilor  şi 
înalţă  numele  lui  şi  e  lăudat  mai  mult  decît  toţi  cei  ce  se 

luptă  şi  sînt  cunoscuţi  prin  biruinţele  lor  şi  primeşte 
cununa  şi  darul  de  preţ  mai  mult  decît  toţi  soţii  lui  ?  De 
aceea  să  nu  rămînă  nici  un  om  în  deznădejde.  Să  nu  ne 
lenevim  în  rugăciune  si  să  nu  pregetăm  în  a  cere  ajutor  de 
la  El. 

Şi  aceasta  să  o  punem  în  cugetul  nostru,  ca  atîta  timp 
cît  sîntem  în  lume  şi  lăsaţi  în  trup,  chiar  de  ne  vom  înălţa 
pînă  la  crugul  (absida)  cerurilor,  nu  trebuie  să  fim  fără 
fapte  şi  trudă  şi  grijă.  Prin  aceasta  vine  desăvîrşirea.  Iartă- 
mă  !  Iar  ce  este  mai  mult  decît  aceasta  este  îndeletnicire 
fără  judecată.  Iar  Dumnezeului  nostru  fie  slava  şi 
stăpînirea  şi  mărirea  în  veci!  Amin. 


CUVINTUL  LI 

Despre  diferitele  feluri  ale  războiului  din  partea 

diavolului  împotriva  celor  ce  umblă  pe  calea 

strimtă,  cea  mai  presus  de  lume 

Este  un  obicei  vechi  al  diavolului,  al  protivnicului 
nostru,  ca  să  împartă  cu  măiestrie  atacurile  sale  împotriva 
celor  ce  intră  în  lupta  aceasta,  după  felul  armelor  sale,  şi  să 
schimbe  chipul  războiului  după  scopul  urmărit  de  diferite 
persoane.  Pe  cei  ce  îi  vede  trîn-davi  în  a  se  hotărî  şi 
neputincioşi  în  gînduri,  îi  războieşte  de  la  început  cu  tărie 
şi  ridică  împotriva  lor  ispite  grele  şi  puternice,  ca  să-i  facă 
să  guste  de  la  începutul  drumului  felurile  răutăţii  lui  şi  să-i 
cuprindă  de  la  prima  luptă  frica  şi  să  li  se  pară  calea  lor 
aspră  şi  greu  de  străbătut  şi  să  zică  :  «Dacă  începutul  ei 
este  aşa  de  greu  şi  de  aspru,  cine  va  putea  să  înfrunte  pînă 
la  sfîrşit  războaiele  cele  multe,  aşezate  de-a  lungul  ei  ?».  Şi 
zicînd  aşa,  nu  mai  pot  sta  tari,  sau  înainta.  Ba  nu  pot  privi 
nici  spre  altceva,  aşa  de  mult  îi  apasă  grija  de  aceasta.  Şi 

pe  încetul  diavolul  strînge  războiul  lui  împotriva  lor,  ca  să 
fugă  de  el. 

Mai  bine  zis,  Dumnezeu  însuşi  e  cel  ce  îngăduie  aceluia 
să  se  întărească  împotriva  lor  şi  nu-i  ajută  întru  nimic. 
Pentru  că  au  intrat  cu  îndoială  şi  cu  răceală  în  lupta  pentru 
Domnul.  Căci  zice  :  «Blestemat  este  tot  cel  ce  face 
lucrurile  Domnului  cu  trîndăvie  şi-şi  împiedică  mina  lui  de 
la  sînge»  (Ier.,  48,  IO)291.  Şi  iarăşi:  «Aproape  este  Domnul 
de  cei  ce  se  tem  de  El»  (Ps.,  84,  10).  Căci  Domnul 
porunceşte  să  întîmpinăm  pe  diavolul  fără  frică  şi  răceală, 
zicînd  :  «începe,  deci,  să-1  pierzi  pe  el  şi  porneşte  războiul 
împotriva  lui  şi  te  prinde  cu  el  în  luptă  bărbăteşte.  Şi  voi 
începe  a  pune  frica  ta  peste  toţi  vrăjmaşii  tăi  de  sub  cer, 
zice  Domnul»  (Deut.,  11,  25).  Căci  de  nu  vei  muri  de 
moartea  cu  trupul  de  bunăvoie  pentru  bunătatea  lui 
Dumnezeu,  vei  muri  fără  de  voie  cu  sufletul,  despărţindu- 
te  de  Dumnezeu. 

Deci  cît  te  priveşte  pe  tine,  nu  te  îngreuia  să  primeşti  de 
bunăvoie  pătimirile  vremelnice  pentru  Dumnezeu,  ca  să 
intri  în  slava  Lui.  Căci  de  vei  muri  trupeşte  în  lupta  pentru 
ea,  Domnul  însuşi  te  va  încununa  şi  va  dărui  cinstitelor  tale 
oseminte  cinstea  mucenicilor.  De  aceea,  precum  am  zis 
mai  înainte,  cei  trîndavi  şi  moleşiţi  la  începutul  nevoinţei 
lor,  cei  ce  nu  se  silesc  să  se  predea  pe  ei  înşişi  morţii,  se 
află  în  toate  războaiele  foarte  slabi  şi  lipsiţi  de  bărbăţie. 
Mai  bine  zis,  Dumnezeu  însuşi  îi  lasă  să  fie  prigoniţi  şi 
războiţi.  Pentru  că  nu  L-au  căutat  cu  adevărat,  şi  au 
încercat  să  împlinească  lucrul  Domnului  iscodindu-L  şi 

291.  Adică  se  teme  să  lupte  pentru  Domnul  pînă  la  sînge,  pînă  la  primirea 
morţii. 

luîndu-L  în  rîs.  De  aceea  şi  diavolul  i-a  cunoscut  pe  ei  de 
la  început  şi  a  încercat  gîndurile  lor,  cum  sînt,  de  sînt 
fricoase  şi  pline  de  iubirea  de  sine  şi  de  grija  pentru  trupul 
lor.  Pentru  aceasta,  ca  printr-un  vifor  îi  prigoneşte  pe  ei. 
Pentru  că  nu  vede  în  ei  o  putere  a  minţii  (inteligibilă, 
spirituală),   pe   care    o   vede    de    obicei   în   sfinţi.    Căci 

Dumnezeu  lucrează  împreună  cu  omul  şi- 1  ajută  şi-i  arată 
purtarea  de  grijă,  după  hotărîrea  omului  cea  pentru 
Dumnezeu  şi  după  îndreptarea  lui  spre  ţinta  cea  voită  de 
Dumnezeu  cu  el.  Pentru  că  nu  poate  diavolul  să  se  apropie 
de  om,  sau  să-i  aducă  ispite,  de  nu  se  leneveşte  acesta  şi  nu 
îngăduie  Dumnezeu  (sau  nu-1  părăseşte  pe  om),  sau  de  nu- 
1  dezleagă  Dumnezeu  spre  gînduri  spurcate,  prin  părerea 
de  sine  şi  prin  mîndrie,  sau  printr-un  gînd  de  îndoială  şi 
prin  împărţirea  sufletului.  Pe  aceştia  îi  cere  diavolul  să-i 
ispitească. 

Dar  pe  cei  începători  şi  simpli  şi  lipsiţi  de  cercare  nu-i 
cere  de  la  Dumnezeu  ca  pe  sfinţi  şi  ca  pe  cei  mari  (cu 
sufletul),  ca  să-i  ispitească.  Deoarece  diavolul  cunoaşte  că 
nu  lasă  Dumnezeu  (pe  om)  să  cadă  în  mîinile  lui.  Căci  ştie 
Dumnezeu  că  nu  este  în  stare  să  înfrunte  ispitele 
diavolului.  îi  lasă  numai  de  au  una  din  pricinile  de  care  am 
vorbit  înainte.  Căci  atunci  puterea  proniei  lui  Dumnezeu  se 
depărtează  de  la  ei.  Acesta  este  un  fel  al  războaielor 
dracilor. 


CUVINTUL  LII  Despre  al  doilea  fel  al  războaielor 
diavolului 

Dar  pe  cei  pe  care  îi  vede  că  sînt  plini  de  bărbăţie  şi 
puternici  şi  socotesc  moartea  ca  nimic  şi  ajung  la  mare 
rîvnă  şi  se  predau  pe  ei  înşişi  la  toată  încercarea  şi  moartea 
şi  dispreţuiesc  viaţa  în  lume  şi  în  trup  şi  toate  încercările, 
nu-i  întîmpină  diavolul  îndată  şi  nu  se  arată  pe  sine  timp 
îndelungat,  ci  se  strînge  pe  sine  şi  le  dă  lor  loc  şi  nu  le  iese 
înainte  de  la  prima  lor  pornire,  nici  nu  intră  cu  ei  în  război. 
Căci  cunoaşte  că  tot  începutul  războiului  este  mai  fierbinte 
şi  ştie  că  nevoitorul  are  multă  rîvnă  şi  că  nu  pot  fi  biruiţi 
uşor  cei  mai  nevoitori  dintre  nevoitori.  De  aceea  nu  din 

laşitate  face  diavolul  aceasta,  ci  pentru  că  se  teme  de 
puterea  dumnezeiască  ce-i  învăluie  pe  aceştia  şi  care-1 
înfricoşează  pe  el. 

Deci  cînd  îi  vede  pe  ei  astfel,  nu  îndrăzneşte  să  se 
atingă  de  ei,  pînă  ce  nu-i  vede  cu  rîvna  răcită  şi  arun-cînd 
armele  pe  care  şi  le-au  pregătit  în  cugetele  lor,  prin 
părăsirea  dumnezeieştilor  cuvinte  şi  a  aduceri-lor-aminte 
împreună  lucrătoare  şi  sprijinitoare  91  a.  Deci  ia  aminte  la 
timpul  lenevirii  lor.  Şi  cînd  aceia  se  întorc  puţin  de  la 
gîndurile  lor  dintîi,  încep  şi  ei  să  iscodească  meşteşuguri 
pentru  înfrîngerea  lor  prin  linguşirile  cugetului  acestora  ce 
izvorăsc  din  ei  şi  sapă  o  groapă  de  pierzanie  sufletelor  lor 
prin  împrăştierea  gîndurilor  ce  le  vin  din  lene,  gînduri  prin 
care  se  face  stăpînă  răceala  în  ei,  sau  în  minţile  şi  în 
inimile  lor. 

Şi  acestea  nu  voieşte  diavolul  să  le  facă,  cît  timp  e 
împiedicat  să-i  războiască  pe  ei,  dar  nu  pentru  că  vrea  să-i 
cruţe,  nici  pentru  că  e  ruşinat  de  ei.  Căci  îi  socoteşte  ca 
nimic.  Ci  socotesc  că  o  putere  oarecare  îi  înconjoară  pe  cei 
ce  simt  căldura  rîvnei  pentru  Dumnezeu  şi  pe  cei  ce  ies  ca 
nişte  prunci  şi  se  leapădă  de  lume  fără  multă  şovăială, 
nădăjduind  în  Dumnezeu  şi  ne-ştiind  cu  cine  au  de  luptat. 
De  aceea  Dumnezeu  alungă  cumplita  lui  viclenie  de  la  ei, 
ca  să  nu  se  apropie  de  ei. 

291  a.  Amintirea  morţii,  a  poruncilor  lui  Dumnezeu,  a  făgăduielii  date  la  intrarea 
în  mînăstire,  etc. 

Şi  vrăjmaşul  e  ţinut  în  frîu,  cînd  vede  pe  Păzitorul  care-i 
păzeşte  pururea  pe  aceia.  Căci  dacă  aceia  nu  aruncă  de  la 
ei  pricinile  ajutorului,  care  sînt  rugăciunile  de  cerere, 
ostenelile  şi  smerita  cugetare,  Sprijinitorul  şi  Ajutătorul  nu 
Se  depărtează  de  la  ei  niciodată. 

Priveşte  şi  scrie  în  inima  ta  că  iubirea  de  plăcere  şi 
dragostea  de  tihnă  sînt  pricini  ale  părăsirii.  Dar  cel  ce  se 
înfrînează  cu  putere  de  la  acestea  nu  e  părăsit  niciodată  de 
ajutorul  lui  Dumnezeu.  Şi  vrăjmaşul  nu  e  lăsat  să-1  atace. 
Iar  dacă  i  se  îngăduie  vreodată  să-1  atace  pentru  povăţuire, 
vine  pe  urma  lui  şi- 1  opreşte  sfînta  putere.  Şi  acela  nu  se 
teme  de  ispitele  dracilor,  pentru  că  gîndul  lui  îi  dă  curaj  şi 
puterea  aceea  îl  face  să-i  dispreţuiască29'2.  Căci  această 
putere  dumnezeiască  îi  învaţă  pe  oameni,  cum  învaţă 
cineva  pe  un  băiat  să  înoate,  lăsîndu-1  puţin  singur,  şi  cînd 
acela  începe  să  se  înece,  îl  ridică  deasupra.  Pentru  că 
băiatul  înoată  pe  mîinile  celui  ce-1  învaţă.  Şi  cînd  începe 
să  slăbească  în  curaj  şi  să  se  scufunde,  cel  ce-1  poartă  pe 
mîinile  lui  îi  strigă,  încurajîndu-1:  «Nu  te  teme,  eu  te 
port».  Şi  precum  mama,  învăţîndu-1  pe  copilul  ei  mic  să 
umble,  se  depărtează  puţin  de  la  el  şi- 1  cheamă  la  sine,  iar 
cînd  el,  venind  spre  mama  lui,  începe  să  se  clatine  şi  să 
cadă,  din  pricina  picioarelor  şi  mădularelor  plăpînde  şi 
fragede,  mama  aleargă  şi- 1  prinde  în  braţele  ei,  aşa  şi  harul 
lui  Dumnezeu  poartă  şi  învaţă  pe  oamenii,  care  se  predau 
pe  ei  cu  curăţie  şi  cu  simplitate  în  mîinile  Făcătorului  lor  şi 
pe  cei  ce  s-au  lepădat  din  toată  inima  de  lume  şi  merg  pe 
urmele  lui  Dumnezeu293. 

Iar  tu,  o,  omule,  care  mergi  pe  urmele  lui  Dumnezeu, 

292.  Gîndul  la  Dumnezeu,  rugăciunea  către  El,  se  întîlneşte  totdeauna  cu 
puterea  lui  Dumnezeu.  Unde  e  prima,  e  şi  ultima.  Gîndul  şi  rugăciunea  nu  se  referă 
la  Dumnezeu  de  la  distanţă,  ci  intră  în  atingere  cu  puterea  lui  Dumnezeu  şi  se 
penetrează  de  ea. 

293.  Harul  îi  lasă  puţin  şi  singuri  pe  oameni,  pentru  a  se  întări,  sau  mai  mult  le 
dă  impresia  că  au  rămas  singuri.  Chiar  de  la  o  oarecare  distanţă  reală  sau  părută, 
Dumnezeu  le  trimite  putere  şi  curaj. 

adu-ţi  aminte  în  tot  timpul  nevoinţei  tale  mereu  de  început 
şi  de  întîia  rîvnă  a  începutului  acestei  căi,  şi  de  gîndurile 
fierbinţi  cu  care  ai  ieşit  la  început  din  casa  ta  şi  te-ai  aşezat 
în  linia  de  război.  Pune-te  la  încercare  în  fiecare  zi,  ca  să 
nu  răcească  căldura  sufletului  tău  în  mînuirea  vreuneia  din 

armele  cu  care  ai  fost  îmbrăcat  şi  în  rîvna  aprinsă  în  tine  la 
început,  adică  la  începutul  luptei  tale,  ca  nu  cumva  să  te 
păgubeşti  de  vreuna  din  armele  cu  care  ai  fost  îmbrăcat  la 
începutul  acestei  lupte.  Şi  înalţă  mereu  glasul  tău  în 
lăuntrul  taberei  de  luptă  şi  încurajează  şi  îmbărbătează  pe 
fiii  tăi  cei  de-a  dreapta,  adică  gîndurile  tale,  şi  arată 
celorlaţi,  adică  părţii  celui  protivnic,  că  eşti  treaz.  Şi  de 
vezi  la  început  vreo  pornire  înfricoşătoare  a  ispititorului,  să 
nu  slăbeşti.  Poate  îţi  este  de  folos  aceasta.  Căci  Cel  ce  te 
mîntuieşte  în  dar  nu  îngăduie  să  se  apropie  cineva  de  tine, 
afară  doar  pentru  vreo  iconomie  în  folosul  tău. 

Dar  să  nu  arăţi  trîndăvie  de  la  început,  ca  nu  cumva 
prin  această  trîndăvie  de  la  început,  păşind  înainte,  să  cazi 
şi  să  nu  te  mai  poţi  împotrivi  supărărilor  ce  vin  asupra  ta  : 
înţeleg  celor  din  foame,  din  neputinţe,  din  nălucirile 
înfricoşătoare  şi  din  celelalte.  Să  nu  te  depărtezi  de  lîngă 
Conducătorul  luptei,  căci  El  îţi  va  da  ţie  ajutor  împotriva 
protivnicului  tău,  ca  să  nu  te  afle  pe  tine  vrăjmaşul  precum 
aşteaptă.  Ci  cheamă  pe  Dumnezeu  neîncetat  şi  plîngi 
înaintea  harului  Lui  şi  te  tîn-guieşte  şi  te  osteneşte  pînă  îţi 
va  trimite  ţie  ajutor.  Căci  odată  ce  vei  vedea  aproape  de 
tine  pe  Cel  ce  te  mîntuieşte,  nu  vei  mai  fi  biruit  de 
vrăjmaşul  ce  ţi  se  împotriveşte.  Aceste  două  chipuri  de 
luptă  s-au  înfăţişat  pînă  aci. 

CUVÎNTUL  LIII 

Despre  al  treilea  chip  de  luptă  al  vrăjmaşului 
împotriva  celor  tari  şi  plini  de  bărbăţie 

Cînd  deci,  după  acestea,  diavolul  se  ridică  împotriva 
cuiva  şi  nu-1  poate  birui  pe  el  în  luptă,  mai  bine  zis  pe  Cel 
ce-1  întăreşte  şi- 1  ajută  pe  el  şi  pentru  Care  omul  i  se 
împotriveşte  şi  de  la  Care  ia  putere  şi  răbdare,  încît  trupul 
cel  gros  şi  material  biruie  pe  cel  netrupesc  şi  cugetat  cu 

mintea,  cînd  deci  vede  vrăjmaşul  toată  această  putere  pe 
care  a  primit-o  omul  de  la  Dumnezeu  şi  simţurile  lui  din 
afară  nebiruite  de  lucrurile  văzute  şi  de  sunetele  celor 
auzite,  şi  gîndurile  lui  neslăbite  de  linguşiri  şi  de  amăgiri, 
doreşte  vicleanul  să  caute  un  oarecare  meşteşug  prin  care 
să  despartă  pe  cel  ce  ajută  pe  om,  pe  îngerul  aceluia,  de  la 
el.  Mai  bine  zis  doreşte  vicleanul  să  orbească  mintea 
omului  ajutat,  ca  să  se  afle  neajutat.  Doreşte  ca  în  el  să 
biruiască  gîndul  mîndriei,  ca  să  creadă  că  toată  tăria 
aceasta  îi  vine  de  la  puterea  sa  proprie  şi  că  el  însuşi  şi-a 
cîştigat  bogăţia  aceasta  şi  prin  puterea  sa  proprie  s-a  păzit 
pe  sine  de  cel  protivnic  şi  ucigaş.  Iar  uneori  socoteşte  că  a 
biruit  pe  vrăjmaşul  din  întîmplare,  alteori,  că  din  pricina 
neputinţei  vrăjmaşului  (nu  mai  vorbesc  de  alte  chipuri  şi 
gînduri  ale  hulei,  din  pricina  cărora  cade  sufletul  lui  în 
frică  prin  pomenirea  lor  şi  numai  prin  aceasta).  Alteori 
vrăjmaşul  îşi  înfăţişează  amăgirea  lui  în  chipul  des- 
coperirilor de  la  Dumnezeu,  arătîndu-i  omului  anumite 
lucruri  în  vis.  Iar  cînd  omul  e  în  stare  de  trezvie,  vrăjmaşul 
ia  chip  de  înger  al  luminii  şi  toate  le  face  ca  să  înduplece 
pe  om,  pe  încetul,  să  se  învoiască  cu  el  şi  să  se  predea  în 
mîinile  lui.  Iar  dacă  omul  cuminte  îşi  ţine  gîndurile,  mai 
bine  zis  ţine  pomenirea  Celui  ce-1  ajută  şi-şi  aţinteşte  ochii 
inimii  la  cer,  ca  să  nu  ia  seama  la  cei  ce  şuşotesc  acestea  în 
el,  vrăjmaşul  încearcă  să  uneltească  alte  chipuri  împotriva 
lui. 

CUVÎNTUL  LIV 

Despre  al  patrulea  fel  al  vrăjmaşului  de 
a  se  împotrivi  prin  război 

Dată  fiind  înrudirea  ce  o  are  firea  cu  acest  al  patrulea 
fel  ce  i-a  rămas  vrăjmaşului  ca  să  pricinuiască  pierderea 
omului  prin  el,  care  este  această  uneltire  ?  Aceasta  este  să 
atace  pe  om  prin  trebuinţele  lui  fireşti.  Căci  de  multe  ori 
mintea  celui  ce  se  nevoieşte  este  orbită  de  vederea  şi  de 
apropierea  lucrurilor  supuse   simţurilor   şi   e  biruită  cu 

uşurinţă  în  luptă,  cînd  ajunge  aproape  de  ele,  dar  cu  mult 
mai  mult,  cînd  ele  se  află  înaintea  ochilor  lui.  Căci 
diavolul  cel  cumplit  foloseşte  meşteşugul  acesta  cu 
cunoştinţă  şi  cu  iscusinţă;  cu  iscusinţa  cîştigată  în  lupta  cu 
mulţi  luptători  tari  şi  puternici,  care  au  căzut  în  acestea.  Şi 
o  face  aceasta  în  chip  înşelător.  Căci  chiar  dacă  nu  poate 
face  pe  oameni  să  lucreze  prin  fapte,  datorită  neclintirii 
liniştii  lor  şi  înfrî-nării  lor  de  la  convieţuirea  cu  prilejurile 
şi  cu  pricinile  (păcatelor),  totuşi  el  se  luptă  să  facă  mintea 
lor  să-şi  pricinuiască  diferite  năluciri,  gîdilîndu-i,  stîrnind 
mişcări  în  ei,  ca  să  se  scufunde  în  gînduri  necuviincioase  şi 
să  se  învoiască  cu  ele  şi  să  se  facă  vinovaţi  de  ele,  încît  să 
se  depărteze  de  la  ei  Ajutătorul  lor. 

Căci  ştie  că  biruinţa  omului  şi  înfrîngerea  şi  comoara  şi 
sprijinirea  lui  şi  toate  cele  ale  celui  ce  se  nevoie şte  îşi  au 
temeiul  în  gîndul  lui  şi  se  înfăptuiesc  printr-o  mică  învoire, 
numai  ca  gîndul  să  se  mişte  din  locul  lui  şi  să  coboare  de  la 
acea  înălţime  la  pămînt  şi  să-şi  arate,  prin  hotărîre,  într-o 
clipă  de  învoire,  consimţirea.  Aşa  s-a  întîmplat  multora  din 
sfinţi  prin  nălucirile  frumuseţii  femeilor.  Ba  de  multe  ori, 
celor  ce  s-au  apropiat  de  lume  la  o  milă  sau  două,  sau  şi  la 
o  distanţă  de  o  zi,  a  uneltit  vicleanul  de  le-a  adus  înseşi 
femeile  în  carne  şi  oase  la  ei.  Iar  celor  depărtaţi  de  lume, 
fiindcă  nu  pot  să-i  prindă  astfel  în  cursă,  le  arată  prin  nă- 
luciri frumuseţea  femeilor,  uneori  în  podoaba  veştmintelor 
şi  în  privelişti  desfrînate,  alteori,  arătîndu-se  cu  necuviinţă 
el  însuşi  în  chipul  femeii  goale.  Prin  acestea  şi  prin  unele 
ca  acestea,  pe  unii  i-a  biruit  cu  fapta  însăşi,  alţii  au  fost 
batjocoriţi  prin  năluciri,  pentru  uşurătatea  gîndurilor  lor.  Şi 
aşa  au  ajuns  în  adîncul  deznădejdii  şi  sufletele  lor  s-au 
abătut  spre  lume  şi  au  căzut  de  la  nădejdea  cerească. 

Dar  alţii,  mai  tari  ca  ei,  şi  luminaţi  de  har,  l-au  biruit  pe 
diavol  şi  nălucirile  lui  şi  au  călcat  peste  plăcerile  trupului 
şi  s-au  aflat  probaţi  în  dragostea  de  Dumnezeu.  Şi  de  multe 
ori  le-a  sădit  nălucirea  aurului  şi  a  unor  lucruri  scumpe  şi  a 

unor  comori  de  aur.  Iar  uneori  li  le-a  arătat  pe  acestea  în 
adevăr,  ca  prin  astfel  de  năluciri  felurite  să  împiedice  poate 
pe  vreunul  din  ei  din  calea  lui  şi  să-1  poticnească  prin 
vreuna  din  cursele  şi  din  mrejile  lor. 

Ci,  Doamne,  Doamne,  nu  ne  duce  pe  noi  în  astfel  de 
ispite,  Tu,  Cel  ce  cunoşti  neputinţa  noastră,  din  care  numai 
cei  puternici  şi  încercaţi  ies,  biruind  o  astfel  de  amăgire. 

Şi  prin  toate  aceste  încercări  e  îngăduit  diavolului 
ispititor  să  războiască  pe  sfinţi,  ca  să  se  probeze  dragostea 
de  Dumnezeu  din  ei  în  astfel  de  încercări,  adică  de  se 
dovedesc  iubitori  de  Dumnezeu  şi  stăruie  în  dragostea  de 
El  şi  iubesc  cu  adevărat  pe  Dumnezeu  prin  înfrînarea  de  la 
asemenea  lucruri,  prin  depărtare  şi  prin  lipsirea  de  ele.  Şi 
chiar  de  se  apropie  de  aceste  lucruri,  se  nevoiesc  să  le 
dispreţuiască  şi  să  le  nesocotească  pentru  dragostea  de 
Dumnezeu.  Aceştia,  de  sînt  linguşiţi,  nu  sînt  înfrînţi  de 
draci.  Ei  sînt  încercaţi  nu  numai  ca  să  se  facă  cunoscuţi  ca 
probaţi  lui  Dumnezeu,  ci  şi  diavolului  însuşi.  Căci  acesta 
doreşte  mult  să  ispitească  şi  să  probeze  de  s-ar  putea  pe 
toţi  şi  să-i  ceară  pe  ei  de  la  Dumnezeu  ca  să-i  încerce,  cum 
a  cerut  pe  dreptul  Iov,  Şi  cînd  se  dă  o  mică  îngăduinţă  de 
la  Dumnezeu,  diavolul  se  apropie  ispitind  cu  tărie,  dar  pe 
măsura  puterii  celor  ispitiţi  de  el.  Căci  nu  atacă  nelegiuitul 
diavol  după  pofta  lui  93  .  Şi  prin  aceasta  sînt  probaţi  cei 
adevăraţi  şi  neclintiţi  în  dragostea  de  Dumnezeu,  că  le 
dispreţuiesc  pe  toate  acestea  şi  le  socotesc  ca  nimic  în 
ochii  lor  în  asemănare  cu  dragostea  de  Dumnezeu.  Dar 
smerindu-se  pururea  şi  dînd  slavă  Celui  ce-i  ajută  în  toate 
şi  Pricinuitorului  biruinţei  lor,  şi  predîndu-se  pe  ei  în 
mîinile  Lui  în  vremea  luptei,  îi  spun:  «Tu,  Doamne,  eşti 
puternic  şi  a  Ta  este  lupta.  Luptă-te  şi  biruieşte  în  ea, 
Doamne,  pentru  noi  !»  Atunci  aceştia  se  probează  ca  aurul 
în  cuptor. 

Dar  cei  ce  nu  sînt  tari  în  adevăr,  probîndu-se  în  astfel  de 
ispite,  se  fac  cunoscuţi  ca  atare  şi  cad  de  la  Dumnezeu  ca 
nişte  gunoaie,  dînd  loc  în  ei  vrăjmaşului  lor,  şi  ies  vinovaţi 

pentru  uşurătatea  cugetării  lor,  sau  pentru  mîndria  lor. 
Pentru  că  nu  s-au  învrednicit  să  primească  puterea  pe  care 
au  avut-o  sfinţii  lucrătoare  în  ei.  Căci  nu  e  biruită  această 
putere  ce  lucrează  împreună  cu  noi.  Fiindcă  Domnul  este 
atotputernic  şi  mai  tare  ca  toţi  şi  în  toată  vremea  e  biruitor 
în  trupul  cel  muritor,  cînd  coboară  să  le  ajute  în  război.  Iar 
de  sînt  şi  biruiţi,  e  vădit  că  sînt  biruiţi  cînd  sînt  afară  de  El. 
Aceştia  sînt  cei  ce  se  golesc  cu  voia  lor  de  El  prin 
nerecunoştinţa 

293  a.  Adică  încercările  ce  le  aduce  diavolul  cuiva  nu  întrec  puterea  aceluia  de  a 
le  răbda.  Căci  dacă  ar  întrece  această  putere,  omul  n-ar  avea  nici  o  vină,  în  cazul  că 
nu  le-ar  putea  răbda  şi  depăşi.  Deci  cei  ce  cad  nu  pot  da  ca  scuză  că  încercările  sau 
ispitele  au  fost  peste  măsura  puterii  lor  de  a  le  înfrînge.  Desigur,  lucrurile  se 
complică,  dat  fiind  că  omul  nu  le  biruie  numai  cu  puterea  sa,  ci  şi  cu  puterea  lui 
Dumnezeu.  Dar  puterea  dată  lui  de  Dumnezeu  i  se  dă  în  aşa  fel,  ca  să  nu  facă  de 
prisos  efortul  lui  maxim,  sau  să  nu  ceară  un  efort  pe  care  omul  nu  l-ar  putea  face. 
Excepţie  fac  minunile  ce  se  fac  în  unele  cazuri  prin  unii.  Dar  poate  şi  în  aceste  cazuri 
puterea  mai  presus  de  fire  dată  unora  e  pe  măsura  credinţei  lor  mai  presus  de  fire.  In 
general  însă,  hotarul  între  ordinea  firii  şi  cea  mai  presus  de  fire  e  foarte  greu  de  trasat 
şi  e  foarte  mobil.  In  cei  credincioşi  puterile  mai  presus  de  fire,  pătrunzînd  în  fire, 
ridică  înseşi  puterile  acesteia  la  diferite  nivele. 

lor.  Ei  nu  s-au  învrednicit  de  puterea  ce  sprijineşte  pe 
biruitor,  ba  şi  de  puterea  lor  obişnuită  şi  proprie,  pe  care  au 
avut-o  în  timpurile  războaielor  lor  celor  grele,  se  simt 
goliţi. 

Dar  cum  se  simt  goliţi  ?  Prin  aceea  că  văd  căderea  lor 
ca  dulce  şi  plăcută  şi  că  le  e  neplăcut  să  rabde  greutatea 
războiului  vrăjmaşului  lor,  în  care  biruiau  odinioară  în  chip 
curat  cu  rîvnă,  prin  pornirea  mişcării  firii,  pe  care  o 
simţeau,  în  vremea  aceea,  aprinsă  şi  vioaie.  Iar  acum  nu  le 
mai  găsesc  pe  acestea  în  sufletul  lor. 

Iar  cei  ce  sînt  în  începuturile  lor  trîndavi  şi  moleşiţi  nu 
se  tem  numai  de  luptele  acestea  şi  de  cele  asemănătoare,  ci 
se  tem  şi  se  tulbură  şi  de  foşnetul  frunzei  pomului  şi  sînt 
biruiţi  de  mica  nevoie  a  foamei  şi  de  puţina  slăbiciune, 
lepădîndu-se  (de  fâgăduiala  dată)  şi  întorcîndu-se  înapoi. 

Iar  cei  adevăraţi  şi  încercaţi  nu  se  satură  nici  de 
verdeţuri  şi  de  legume  şi  nu  primesc  să  guste  nici  rădăcini 

de  legume  uscate,  înainte  de  ceasul  rînduit  al  hranei.  Ba  şi 
dorm  pe  jos,  măcar  că  au  trupul  şi  ochii  slăbiţi  de  marea 
sleire  a  trupului.  Şi  nici  cînd  se  apropie  clipa  să  iasă  din 
trup,  nu  se  lasă  să  fie  biruiţi  şi  să  cadă  din  voinţa  întărită. 
Căci  doresc  şi  voiesc  să  se  silească  pe  ei  pentru  dragostea 
lui  Dumnezeu  şi  aleg  mai  bine  să  se  ostenească  pentru 
virtute  decît  să  aibă  viaţa  vremelnică  şi  toată  tihna  în  ea.  Şi 
cînd  le  vin  ispitele,  mai  degrabă  se  veselesc  şi  se  fac  prin 
ele  şi  mai  desă-vîrşiţi.  Dar  nici  în  ostenelile  obositoare  ce 
le  au  de  răbdat  nu  şovăie  în  dragostea  lui  Hristos,  ci  pînă 
ce  vor  înceta  din  viaţă  sînt  gata  să  primească  cu  bărbăţie 
necazurile  şi  nu  fug  de  ele,  căci  prin  ele  se  fac  desăvîrşiţi. 
Iar  Dumnezeului  nostru  fie  slava  în  vecii  vecilor!  Amin. 

CUVÎNTUL 

LV  Despre 

patimi 

Ce  dulci  sînt  prilejurile  patimilor!  Patimile  le  poate  tăia 
cineva  şi  se  poate  linişti,  ţinîndu-se  departe  de  ele, 
veselindu-se  de  încetarea  lor;  dar  pricinile  patimilor  nu  le 
poate  părăsi.  De  aceea  sîntem  ispitiţi  chiar  fără  să  vrem.  Şi 
de  patimi  ne  întristăm,  dar  prilejurile  lor  dorim  să  le  avem. 
Păcatele  nu  le  iubim,  dar  pricinile  ce  le  aduc  în  noi  le 
primim  cu  plăcere.  De  aceea  cele  din  urmă  se  fac 
pricinuitoare  ale  celor  dintîi  prin  lucrarea  lor.  Cel  ce 
iubeşte  prilejurile  patimilor  se  supune  fără  voie  patimilor 
şi  se  face  rob  lor.  Cel  ce-şi  urăşte  păcatele  sale  încetează  a 
le  face,  şi  cel  ce  le  mărturiseşte  dobîndeşte  iertarea.  Dar 
este  cu  neputinţă  cuiva  a  părăsi  deprinderea  păcatului 
înainte  de  a  dobîndi  duşmănie  faţă  de  ea,  pe  lîngă 
mărturisirea  greşalelor.  Cea  dintîi  este  pricină  de  smerenie 
adevărată;  cea  de  a  doua  este  urmată  de  ruşine  şi  de 
străpungerea  inimii. 

De  nu  urîm  cele  vrednice  de  ocară,  nu  putem  simţi  răul 
miros  al  lucrării  lor,  nici  putreziciunea  ce  o  răs-pîndesc, 
cită  vreme  le  purtăm  în  sufletele  noastre.  Pînă  ce  nu  vei 
arunca  din  tine  ceea  ce  nu  se  cuvine,  nu  vei  cunoaşte  cu  ce 
ruşine  eşti  împletit  şi  nu  vei  roşi  din  pricina  ei.  Cînd  vei 
vedea  oglindită  în  alţii  povara  ta,  vei  afla  ruşinea  ce  stă 
asupra  ei.  Desparte-te  de  cele  rele  ale  lumii  şi  vei  cunoaşte 
răul  ei  miros.  Căci  de  nu  te  desparţi,  nu  o  cunoşti,  ba  mai 
degrabă  te  vei  învălui  în  răul  ei  miros  ca  într-un  miros  bun 
şi  goliciunea  ruşinii  tale  o  vei  socoti  ca  o  perdea  de  slavă 

294°  '  r 

Fericit  este  cel  ce  s-a  depărtat  de  lume  şi  de  întunericul 
ei  şi  nu  ia  aminte  decît  la  sine.  Căci  nu  poate  lucra  sau  sluji 

294.  Răul  miros  din  tine  nu-1  simţi.  Pînă  eşti  unit  cu  lumea  rău  mirositoare,  nu 
simţi  răul  ei  miros.  Numai  cînd  eşti  curat,  simţi  mirosul  celor  necuraţi. 

puterea  străvederii,  nici  a  discernămîntului,  în  cel  ce 
petrece  în  mijlocul  celor  deşarte295.  Căci  cum  va  putea 
deosebi  ceea  ce  se  cuvine  puterea  de  discernămînt 
tulburată  a  acestuia  ?  Fericit  este  cel  ce  a  părăsit  ameţeala 
beţiei  sale  şi  a  văzut  prin  alţii  cît  de  nesătulă  este  beţia  sa. 
Căci  atunci  va  cunoaşte  ruşinea  sa.  Cît  timp  poartă  cineva 
în  sine  ameţeala  beţiei  păcatelor  sale,  toate  cele  săvîrşite 
de  el  i  se  par  cuviincioase  29(l.  Căci  cînd  firea  iese  din 
rînduiala  sa,  e  la  fel  de  beată  fie  de  vin,  fie  de  pofte  297, 
Pentru  că  amîndouă  o  scot  din  ceea  ce  se  cuvine  şi 
amîndouă  mişcă  în  trupul  de  care  sînt  purtate  aceeaşi 
fierbinţeală.  Felurile  patimilor  sînt  diferite;  dar  ameţeala 
pricinuită  este  una.  Schimbarea  ce  o  pricinuieşte  în  fire 
este  una  ;  dar  pricinile  sînt  diferite  şi  nu  deopotrivă  şi  se 
deosebesc  după  felul  cum  sînt  primite. 

Oricărei  desfătări  îi  urmează  un  necaz;  şi  oricărui  necaz 
pentru  Dumnezeu  îi  urmează  o  desfătare.  Dacă  toate  cele 
din  lumea  aceasta  sînt  supuse  stricăciunii,  stricăciunea  se 
produce  prin  cele  potrivnice  fie  aici,  fie  în  veacul  viitor,  fie 
în  vremea  ieşirii.  Mai  ales  se  întîmpla  aceasta  cu  plăcerea 
din  desfrînare,  sau  cu  neplăcuta  pătimire  potrivnică  acestei 
plăceri,  care  se  pricinuieşte  prin  străduinţa  de  sfinţire  298. 
Şi  aceasta  o  rînduieşte  Dumnezeu,  ca,  fie  pe  calea  însăşi, 

295.  Simţul  discernămîntului  e  tocit  în  cel  pătat,  îHcel  lipsit  de  curăţie.  Curăţia 
şi  sensibilitatea  sînt  legate  împreună. 

296.  Precum  există  o  beţie  de  Dumnezeu,  care  nu  vede  lumea  sau  vede  urîţenia 
ei,  aşa  este  o  beţie  de  lume,  care  nu  o  vede  în  urîţenia  ei  şi  nici  sfinţenia  lui 
Dumnezeu. 

297.  Beţia  de  pofte  este  o  neorînduială  a  firii  noastre  şi  o  sluţire  a  firii  adevărate 
a  realităţii. 

298.  «In  veacul  viitor  nu  e  stricăciune.  Căci  în  starea  de  înviere,  zice,  nici  nu  se 
vor  însura,  nici  nu  se  vor  mărita,  ci  vor  fi  ca  îngerii  lui  Dumnezeu  în  cer»  (cf.  Mt, 
22,  30).  Stricăciune  numeşte  aci,  poate,  schimbarea  stării  pe  care  o  primesc  toţi  tie  în 
viaţa  aceasta,  fie  în  vremea  ieşirii,  fie  în  veacul  viitor.  Cei  ce  au  convieţuit  cu 
plăcerea  din  desfrînare  vor  primi  schimbarea  de  la  desfătare  la  pedeapsă.  Iar  cei  ce 
au  convieţuit  cu  neplăcuta  pătimire,  pricinuită  de  străduinţa  de  simţire  şi  contrară 
plăcerii  celei  urîte,  vor  primi  schimbarea  de  la  necaz  la  odihnă. 

fie  la  sfîrşitul  ei,  să  guste  pedeapsa,  ca  apoi  aceasta  să 
treacă,  pentru  mila  Lui  cea  bogată,  fie  la  răsplată,  fie  la  o 
împlinire  a  arvunei.  Pentru  că  Dumnezeu  dă  putinţa 
dobîndirii  binelui  pînă  în  ceasul  din  urmă.  Dar  răul  îl 
împiedică  prin  aceea  că  supune  chinurilor  pe  cel  vrednic 
de  pedeapsă,  precum  s-a  scris  :  «Cel  certat  aici  pentru 
ruşinea  lui  mănîncă  din  gheena  lui». 

Păzeşte-te  de  libertatea  care  duce  la  robia  cea  rea299. 
Păzeşte-te  de  mîngîierea  care  aduce  războiul.  Păzeşte-te  de 
cunoştinţa  care  duce  la  întîlniri  -cu  ispitele  şi,  mai  ales,  de 
dorinţa  dinainte  de  pocăinţa  desăvîrşită299  a.  Căci  dacă  toţi 
sîntem  păcătoşi  şi  nimeni  nu  e  deasupra  ispitelor,  nici  o 
virtute  nu  e  mai,presus  de  pocăinţă.  Pentru  că  niciodată  nu 
se  poate  desăvîrşi  lucrarea  ei  °.  De  aceea,  ea  li  se  cuvine 
totdeauna  tuturor  celor  ce  voiesc  să  se  mîntuiască,  păcătoşi 

şi  drepţi.  Şi  nu  e  hotar  al  desăvîrşirii,  pentru  că  chiar  şi 
desăvîrşirea  celor  de-săvîrşiţi  este  nedesăvîrşită.  De  aceea 
pocăinţei  nu-i  pun  hotar  nici  timpurile,  nici  faptele,  înainte 
de  moarte  30°  \  Adu-ţi  aminte  că  fiecărei  plăceri  îi  urmează 
scîrba  şi,  după  ea,  amărăciunea. 

Păzeşte-te  de  bucuria  ce  nu-i  însoţită  de  o  pricină  a 
schimbării  30°  b.  Căci  tot  ce  are,  ascuns  în  sine,  o  icono-mie 
de  sus,  nu  poate  atinge,  nici  cunoaşte  hotarul  şi  aceasta  e 

299.  Libertatea,  de  care  spui  că  uzezi  păcâtuind,  te  face  rob  păcatului. 

299  a.  Păzeşte-te  de  dorinţa  odihnei  desăvîrşite,  înainte  de  pocăinţa 
desăvîrşită.  Iar  pocăinţa  nu  se  încheie,  adică  nu  se  desăvîrşeşte  niciodată 
înainte  de  moarte. 

300.  Orice  virtute  poate  atinge  o  treaptă  şi  mai  înaltă,  deci  e  supusă 
pocăinţei  pentru  treapta  nedeplină  la  care  a  ajuns.  în  acest  sens  nici  un 
grad  de  virtute  nu  e  mai  presus  de  pocăinţă,  adică  nu  scapă  pe  om  de  da- 
toria pocăinţei. 

300  a.  Numai  cînd  am  ajunge  la  desăvîrşire,  am  scăpa  de  datoria 
pocăinţei.  Dar  cum  desăvîrşirea  nu  are  hotar  în  viaţa  aceasta,  nici  pocă- 
inţa nu  are. 

300  b.  O  bucurie  care  nu  are  în  sine  nemulţumirea  cu  treapta  ajunsă  şi  nu  are  în 
ea  pornirea  spre  o  ridicare  peste  treapta  ajunsă,  deci  de  o  schimbare,  e  o  bucurie  a 
mîndriei  şi  o  împăcare  cu  mărginirea. 

pricina  schimbării  sale300  c.  Teme-te  de  acela  care  vezi  că 
nu  se  schimbă301.  Căci  el  umblă,zice,în  afara  căii301  \  Cel 
ce  ştie  că-şi  cîrmuieşte  cu  înţelepciune  corabia  prin  lume  a 
amestecat  schimbarea  în  toate  ale  lui.  Şi  cele  din  afară  ale 

IA') 

lumii  îi  sînt  o  umbră 


SFINTUL  ISAAC  ŞIRUL  261 


Odihnei  mădularelor  îi  urmează  o  ieşire  şi  o  tulburare  a 
gîndurilor;  iar  unei  lucrări  fără  măsură,  trîndăvia  ;  şi 
trîndăviei,  ieşirea  30S.  Dar  se  deosebeşte  o  ieşire  de 
cealaltă.  Căci  celei  dinţii  ieşiri,  sau  celei  din  odihnă,  îi 
urmează  războiul  din  partea  curviei;  iar  celei  de  a  doua, 
sau  celei  din  trîndăvie,  îi  urmează  părăsirea  locului  de 
liniştire  şi  mutarea  dintr-un  loc  în  altul.  Iar  lucrarea  ce 
stăruie  cu  durere  în  hotarele  măsurii  nu  caută  cinste. 
Micşorarea  ei  înmulţeşte  plăcerea,  iar  lipsa  de  măsură, 
ieşirea.  Rabdă,  frate,  nebunia  firii  tale,  care  biruieşte  în 
tine,  pentru  că  te  pregăteşte  să  ajungi  la  acea  înţelepciune, 
care  are  începutul  cununii  veşnice30  .  Nu  te  înspăimînta  de 
tulburarea  trupului  celui  din  Adam,  care  e  pregătit  să 
ajungă  la  desfătarea  aceea,  a  cărei  cunoştinţă  în  viaţa  de 
aici  e  în  afară  de  înţelegerea  celor  trupeşti 305.  Cînd  este  de 
faţă  chipul  ceresc 

300  c.  In  viaţa  aceasta  nu  ajungem  la  hotarul  desâvîrşirii.  Iar  aceasta 
e  pricina  unei  silinţe  necontenite  de  a  ne  ridica  la  o  treaptă  mai  înaltă, 
de  a  ne  schimba  mereu. 

301.  Aceia  sînt  învîrtoşaţi  fie  în  rău,  fie  în  mîndrie. 

301  a.  In  afara  căii  ce  duce  spre  Dumnezeu,  deci  în  afara  căii  în  ge- 
neral, rămînînd  închişi  în  lumea  aceasta. 

302.  Cel  ce  merge  pe  calea  spre  Dumnezeu  socoteşte  lumea  aceasta  o  umbră. 

303.  Ieşirea  aceasta  a  gîndurilor  este  ieşirea  lor  de  sub  stăpînirea  noastră,  e 
plecarea  lor  spre  lucruri  care  ne  sînt  păgubitoare  şi  spre  faptele  legate  de  ele. 

304.  Cînd  eşti  ispitit,  nu  deznădăjdui,  ci  rabdă.  Căci  răbdarea  necazului  ce-ţi 
vine  prin  ispită  înseamnă  începutul  încununării.  Dar  cel  ce  îşi  alege  o  astfel  de  viaţă 
fără  plăceri  şi  urmăreşte  fericirea  viitoare  pare  nebun.  Insă  prin  ea  ajunge  la 
înţelepciune,  care  ea  însăşi  este  începutul  încununării  cu  veşnicia  cea  fericită. 

305.  Trupul  din  Adam  va  ajunge  la  o  stare  superioară  celei  pe  care  o  cunoaştem 
acum.  Dar  el  se  tulbură  la  început  de  drumul  aspru  pe  care  e  călăuzit.  Insă  această 
tulburare  a  lui  nu  trebuie  să  înspăimînte  pe  călugăr. 


care  e  împăratul  păcii,  să  nu  te  tulburi  de  schimbarea 
protivnică  a  tulburării  firii.  Pentru  că  neplăcuta  pătimire  e 
vremelnică  în  cel  ce  o  primeşte  pe  aceasta  cu  plăcere  306. 
Căci  patimile  sînt  asemenea  clinilor  ce  obişnuiesc  să  stea 
în  preajma  măcelăriilor  şi  care  fug  la  auzul  unui  cuvînt, 

dar  dacă  nu  sînt  luaţi  în  seamă  se  năpustesc  ca  leii  cei 
foarte  mari.  Dispreţuieşte  pofta  cit  timp  e  mică,  pentru  ca 
să  nu-ţi  aduci  aminte  de  tăria  fierbinţelii  ei.  Căci  stăpînirea 
peste  cele  mici  alungă  primejdia.  Pentru  că  e  cu  neputinţă 
să  stăpîneşti  peste  lucrurile  mari,  dacă  nu  biruieşti  pe  cele 
mai  neînsemnate. 

Adu-ţi  aminte,  frate,  de  viaţa  viitoare,  care  nu  este  ca 
cea  care  se  tîrăşte  şi  se  mişcă  prin  sucuri;  de  viaţa  prin  care 
moartea  e  zdrobită;  de  viaţa  în  care  nu  este  aprinderea 
împreunării,  care  pricinuieşte  firii  copilăreşti  osteneală 
prin  gîdilirea  plăcerii.  Rabdă  oboseala  luptei,  în  care  ai 
fost  adus  spre  probare,  ca  să  iei  de  la  Dumnezeu  cunună  şi 
să  te  odihneşti  cînd  vei  trece  din  această  lume.  Adu-ţi 
aminte  de  odihna  aceea  care  nu  are  sfîrşit  şi  de  viaţa 
nesupusă  atacurilor,  de  treapta  desăvîrşită,  de  starea  cea 
nestrămutată  şi  de  robia  care  sileşte  la  iubirea  lui 
Dumnezeu,  robie  ce  pune  stăpînire  peste  fire  307.  Fie  să  ne 
învrednicim  şi  noi  de  aceasta,  prin  harul  lui  Hristos, 
Căruia  I  se  cuvine  slava  împreună  cu  Tatăl  Cel  fără  de 
început  şi  cu  Prea  Sfîntul  Duh,  acum  şi  pururea  şi  în  veci! 
Amin. 

306.  Tot  alineatul  acesta  şi  cel  dinainte  încurajează  pe  cel  ce  este  ispitit,  pe  cel 
ce  are  de  suferit  schimbarea  de  la  starea  de  pace  la  cea  a  ispitelor  şi  încercărilor.  In 
momentul  în  care  îţi  vine  un  necaz  (o  grea  pătimire,  sau  o  neplăcută  pătimire), 
gîndeşte-te  că  dacă  îl  primeşti  cu  plăcere,  cu  răbdare,  e  trecător. 

307.  Este  o  robie  a  dragostei,  în  care  omul  totuşi  nu  se  simte  rob,  căci  dragostea 
este  în  acelaşi  timp  tot  ce  e  mai  conform  cu  voia  liberă  a  lui.  E  robie  numai  în  sensul 
că  cel  ce  s-a  îndulcit  de  ea  nu  mai  poate  şi  nu  mai  vrea  să  iasă  din  ea.  Ea  pune 
stăpînire  peste  fire,  dar  în  acelaşi  timp  înalţă  firea.  Ea  pune  stăpînire  peste  libertate, 
dar  în  acelaşi  timp  libertatea  se  simte  la  largul  ei. 


CUVINTUL  LVI 

Cu  folos  a  îngăduit  Dumnezeu  ca  sufletul  să  fie 

primitor  de  patimi.  Şi  despre  lucrările  ne 

voinţei 

Alunecarea  în  vreo  cădere  a  păcatului  este  un  semn  al 
slăbiciunii  firii.  Şi  cu  folos  a  îngăduit  Dumnezeu  ca 
sufletul  să  fie  primitor  de  patimi.  Căci  nu  s-a  gîndit  să 
aşeze  sufletul  mai  presus  de  patimi  înainte  de  naşterea  cea 
de  a  doua308.  Iar  a  fi  primitor  de  patimi  e  de  folos  pentru 
străpungerea  conştiinţei.  Dar  a  rămîne  în  ele  e  un  lucru 
necuviincios  şi  neruşinat. 

Sînt  trei  chipuri  prin  care  se  poate  apropia  orice  suflet 
de  Dumnezeu:  sau  prin  căldura  credinţei,  sau  prin  frică, 
sau  prin  certarea  lui  Dumnezeu.  Nimeni  nu  se  poate 
apropia  de  dragostea  lui  Dumnezeu,  dacă  nu  se  apropie 
prin  vreunul  din  aceste  trei  chipuri. 

Precum  din  lăcomia  pîntecelui  se  naşte  tulburarea 
gîndurilor,  aşa  se  naşte  din  vorbărie  şi  din  neorîndu-iala 
întîlnirilor  necunoştinţa  şi  ieşirea  (împrăştierea)  miliţii. 
Grija  de  lucrurile  vieţii  tulbură  sufletul  şi  încurcarea  în 
acestea  zăpăceşte  mintea  şi  o  scoate  din  linişte. 

Monahul  care  s-a  predat  pe  sine  plugăriei  cereşti  se 
cuvine  să  fie  pururea  în  afară  de  orice  grijă  a  vieţii,  ca 
venindu-şi  în  sine  să  nu  mai  afle  în  sine  nimic  din  ale 
veacului  acestuia.  Căci  oprindu-se  de  la  acestea,  poate  să 
cugete  neîmprăştiat  la  legea  Domnului,  ziua  şi  noaptea. 
Ostenelile  trupeşti  fără  curăţia  minţii  sînt  ca  un  pîntece 
sterp  şi  ca  nişte  ţîţe  uscate.  Căci  nu  se  pot  apropia  de 
cunoştinţa  lui  Dumnezeu309.  Ele  obosesc  trupul,  dar  nu  se 
îngrijesc  să  dezrădăcineze  patimile  din  minte.  De  aceea  nu 
seceră  nimic.  Precum  cel  ce  seamănă 

308.  înainte  de  înviere. 

309.  Numai  o  minte  curată  de  alte  gînduri  se  gîndeşte  continuu  la 
Dumnezeu  şi-L  cunoaşte  în  nesfîrşirea  puterii  şi  iubirii  Lui. 

între  spini  nu  poate  secera  nimic,  aşa  cel  ce  se  scufundă  în 
ţinerea  minte  a  răului  şi  în  iubirea  de  agoniseală  nu  poate 
dobîndi  nimic,  ci  geme  pe  patul  lui,  pentru  că  nu  poate 
dormi  şi  pentru  strîngerea  de  bunuri.  Căci  Scriptura 
mărturiseşte  zicînd:  «Ca  un  popor  care  a  lucrat  dreptatea  şi 
n-a  nesocotit  nici  una  din  poruncile  Domnului,  cer 
dreptatea  şi  adevărul  de  la  Mine  şi  voiesc  să  se  apropie  de 

Mine,  de  Dumnezeu,  zicînd  :  pentru  ce  am  postit  şi  n-ai 
văzut,  şi  ne-am  smerit  şi  n-ai  cunoscut  ?  Căci  în  zilele 
posturilor  voastre  faceţi  voile  voastre,  adică  împliniţi 
gîndurile  voastre  cele  viclene»  (îs.,  58,  2,  3).  Şi  le  aduceţi 
pe  ele,  împreună  cu  cugetările  voastre,  ca  roduri  depline 
idolilor,  pe  care  îi  socotiţi  întru  voi  ca  dumnezei,  jertfind 
lor  trupul  vostru  mai  de  preţ  decît  orice  tămîie  pe  care 
trebuia  să  Mi-o  închinaţi  Mie  prin  faptele  voastre  cele 
bune  şi  prin  conştiinţa  curată310. 

Pămînt  bun  este  acela  care  veseleşte  pe  lucrătorul  lui, 
cu  rod  însutit.  Peste  tăria  Sufletului  ce  scînteiază  prin 
pomenirea  lui  Dumnezeu  şi  prin  privegherea  neadormită 
de  zi  şi  de  noapte,  îşi  clădeşte  Domnul  un  nor  ce-1  acoperă 
ziua  şi-i  luminează  cu  lumină  de  foc  noaptea311.  Căci  în 
lăuntrul  întunericului  lui  vă  străluci  lumina. 

Precum  acoperă  norul  lumina  lunii,  aşa  aburii  sto- 
macului alungă  din  suflet  înţelepciunea  lui  Dumnezeu.  Şi 
precum  e  la  largul  ei  flacăra  focului  în  lemne  uscate,  aşa  e 
şi  trupul  la  largul  lui  cînd  pîntecele  e  plin.  Şi  precum 
materia  adăogată  la  materie  sporeşte  flacăra  focului,  aşa 
felurimea  mîncărilor  sporeşte  mişcarea  trupului.  în  trupul 
iubitor  de  plăcere  nu  locuieşte  cunoştinţa  lui  Dumnezeu.  Şi 
cel   ce-şi   iubeşte   trupul   său   nu  va   dobîndi   harul   lui 

310.  O  afirmare  a  valorii  trupului,  care  e  mai  de  preţ  decît  orice  tămîie  cînd  e 
adus  lui  Dumnezeu  ca  unealtă  a  faptelor  bune,  prin  care  se  sfinţeşte. 

311.  A  se  remarca  frumuseţea  imaginii.  Pomenirile  lui  Dumnezeu  sînt  ca  nişte 
scîntei  ale  sufletului.  Lumina  din  minte  e  întîmpinată  de  norul  de  lumină  a  lui 
Dumnezeu. 

Dumnezeu.  Precum  din  durerile  naşterii  se  naşte  fătul  care 
veseleşte  pe  cea  care  1-a  născut,  aşa  din  nevoinţa  foamei 
se  naşte  în  suflet  ca  rod  cunoştinţa  tainelor  lui  Dumnezeu. 
Iar  celor  leneşi  şi  iubitori  de  plăcere  li  se  naşte  rodul 
ruşinii.  Precum  tatăl  se  îngrijeşte  de  copii,  aşa  Se  îngrijeşte 
şi  Hristos  de  trupul  care  pătimeşte  greu  pentru  El  şi  e 
pururea  aproape  de  gura  lui.  Iar  rodul  lucrării  înţelepte  este 
nepreţuit. 

Străin  este  cel  ce  a  ieşit  cu  mintea  din  toate  cele  ale 
vieţii.  Jeluitor  este  cel  ce  îşi  petrece  toate  zilele  vieţii  sale 
în  foame  şi  sete,  din  nădejdea  bunătăţilor  viitoare.  Monah 
este  cel  ce  petrece  în  afara  lumii  şi  cere  pururea  lui 
Dumnezeu  să  dobîndească  bunătăţile  viitoare.  Bogăţia 
monahului  este  mîngîierea  ce  vine  din  plîns  şi  bucuria  cea 
din  credinţa  care  străluceşte  în  cămările  minţii.  Milostiv 
este  cel  ce  nu  deosebeşte  cu  cugetarea  pe  unul  de  altul,  ci 
are  milă  de  toţi. 

Feciorelnic  nu  este  cel  ce  şi-a  păzit  trupul  lui  nespurcat 
de  împreunare,  ci  cel  ce  se  ruşinează  de  sine  însuşi  cînd  se 
află  singur.  De  iubeşti  neprihănirea,  alungă  gîndurile 
întinate  ce  se  ivesc  în  cugetare  în  vremea  citirii  şi  în 
rugăciunea  de  cerere,  şi  atunci  te  vei  înarma  faţă  de 
pricinile  firii  (care  îndeamnă  la  păcat).  Căci  fără  aceasta  nu 
vei  putea  vedea  neprihănirea  în  suflet.  De  voieşti  să 
dobîndeşti  milostivirea,  pbişnuieşte-te  întîi  să  dispreţuieşti 
toate,  ca  să  nu  fie  mintea  ta  atrasă  în  jos  şi  să  iasă  din 

*x.  1  9 

hotarele  ei  .  Lumina  milostivirii  se  arată  în  răbdarea  celui 
ce  primeşte  să  fie  nedreptă- 

3 12.  O  minte  nemilostivă  nu  mai  este  în  hotarele  ei;  s-a  înstrăinat  de  firea  ei.  In 
firea  minţii  este  înduioşarea  pentru  alţii,  e  legată  prin  fire  nevăzută  de  alţii. 
Scufundarea  omului  în  sine  nu  înseamnă  nepăsarea  de  alţii,  ci  găsirea  în  adînc  a 
sensibilităţii  faţă  de  alţii.  în  sine,  ea  găseşte  legăturile  curate  cu  alţii.  Numai 
superficialitatea  este  egoistă,  nepăsătoare  faţă  de  alţii.  Numai  necunoaşterea  de  sine 
înseamnă  şi  necunoaşterea  altora  şi  nesimţirea  faţă  de  ei. 

•2  1  C 

ţit  .  Desăvîrşirea  smereniei  stă  în  a  primi  cu  bucurie 
învinovăţirile  mincinoase.  De  eşti  cu  adevărat  milostiv,  să 
nu  te  necăjeşti  în  lăuntrul  tău  cînd  ţi  se  răpesc  pe  nedrept 
ale  tale,  nici  să  nu  povesteşti  celor  din  afară  paguba  ta.  Fă 
mai  degrabă  să  se  înghită  paguba  din  partea  celor  ce  te-au 
nedreptăţit  de  către  mila  ta,  ca  acreala  vinului,  de  mulţimea 
apei.  Şi  arată  mulţimea  milostivirii  tale  în  bunătăţile  cu 
care  răsplăteşti  pe  cei  ce  te-au  nedreptăţit.  Aşa  a  făcut 
fericitul  Elisei  duşmanilor  săi  care  voiau  să-1  robească. 
Căci  cînd  s-a  rugat  şi  i-a  orbit  pe  ei  cu  negură,  a  arătat 
puterea  aflătoare  în  el,  iar  cînd  le-a  dat  mîncare  şi  băutură 

şi  i-a  lăsat  să  plece,  şi-a  arătat  milostivirea  lui  (IV  Regi,  6, 
18,23). 

Cel  cu  adevărat  smerit  la  cuget,  cînd  e  nedreptăţit  nu  se 
supără,  nici  nu  se  apără  pentru  fapta  pentru  care  a  fost 
nedreptăţit.  Şi  primeşte  defăimările  ca  adevărate  şi  nu  se 
îngrijeşte  să-i  încredinţeze  pe  oameni  că  a  fost  defăimat  pe 
nedrept,  ci  cere  iertare.  Unii  şi-au  însuşit  de  bună  voie 
numele  de  curvari,  nefiind  aşa;  alţii  l-au  răbdat  pe  cel  de 
preacurvari,  fiind  departe  de  aceasta  şi  au  primit  cu  lacrimi 
să  fie  împovăraţi  cu  rodul  unui  păcat,  pe  care  nu  l-au  făcut, 
şi  au  cerut  plîn-gînd  de  la  cei  ce-i  nedreptăţeau  iertare 
pentru  nelegiuirea  pe  care  n-au  săvîrşit-o,  fiind  încununaţi 
cu  toată  curăţia  şi  neprihănirea314.  Alţii,  ca  să  nu  fie  slăviţi 
pentru  starea  lor  virtuoasă,  ascunsă  în  ei,  se  arătau  în 
chipul  celor  răniţi  (de  păcate),  deşi  aveau  în  ei  sarea 
dumnezeiască  şi  erau  neclintiţi  în  liniştea  lor,  încît  aveau 
pe  sfinţii  îngeri  vestitori  ai  faptelor  lor  de  vitejie,  pentru 

313.  Trebuie  să  ai  milă  de  cel  ce  te  nedreptăţeşte,  căci  el  se  pierde  prin  aceasta, 
ca  unul  ce  a  uitat  de  sine  şi  se  ciunteşte  de  legăturile  sale  cu  alţii,  legături  prin  care  ii 
vine  lui  însuşi  viaţă. 

314.  Ei  imitau  pe  Hristos,  Care  a  luat  păcatele  noastre  asupra  Lui  şi  a  primit  să 
fie  răstignit  pentru  ele,  suferind  în  chip  real  pentru  ele.  De  fapt  Hristos  şi  cei  ce-L 
imitau  îşi  dădeau  seama  de  comuniunea  adîncă  ce  există  între  ei  şi  ceilalţi.  Şi 
sufereau  de  păcatele  altora  ca  de  ale  lor,  pentru  că  sufereau  pentru  aceia  înşişi. 

desăvîrşirea  lor  cea  mai  deplină. 

Tu  te  socoteşti  avînd  smerită  cugetare,  dar  alţii  se 
învinovăţeau  pe  ei,  în  vreme  ce  tu  nu  suferi  să  fii  în- 
vinovăţit nici  de  alţii  şi  te  socoteşti  smerit  la  cuget.  De  eşti 
smerit  la  cuget,  probează-te  prin  acestea,  ca  să  vezi  de  nu 
te  tulburi  cînd  eşti  nedreptăţit. 

Mîntuitorul  numeşte  «multe  lăcaşuri  ale  Tatălui»  (In, 
14,2)  măsurile  cugetării  celor  ce  se  sălăşluiesc  în  patria 
aceea,   adică  puterile   felurite   de   a   deosebi   felurimea 

315.  Nu  e  acolo  nici  invidie,  nici  dispreţ,  ci  numai  smerenie.  Cel  ce  vede  mai 
mult  nu  socoteşte  pe  altul  că  vede  mai  puţin.  Şi  cel  ce  vede  mai  puţin  nu  e  făcut  atent 
de  altul  că  el  vede  mai  mult.  Şi  cel  ce  vede  pe  Hristos  mai  mult  preţuieşte  pe  cel  ce 
vede  mai  puţin,  pentru  că  vede  şi  acela  în  modul  lui  personal  de  neînlocuit.  Nici  cel 
ce-L  vede  pe  Hristos  mai  puţin,  nici  cel  ce  primeşte  comunicări  mai  adinei  ale  dra- 
gostei Lui  nu-şi  dau  seama  de  aceasta,  pentru  că  fiecare  vede  aceeaşi  faţă  luminoasă 
a  lui  Hristos.  Precum  se  vede  şi  mai  lămurit  din  cele  ce  ur- 

darurilor  (harismelor)  duhovniceşti,  de  care  se  bucură  cu 
mintea.  N-a  înţeles  prin  multele  locaşuri  deosebiri  de 
locuri,  ci  trepte  de  daruri.  Căci  precum  fiecare  se  bucură 
de  soarele  văzut  după  curăţia  puterii  văzătoare  şi 
primitoare,  şi  precum  un  sfeşnic  ce  luminează  într-o  casă 
răspîndeşte  raze  diferite,  fără  ca  lumina  lui  să  se  împartă 
între  multe  sfeşnice,  aşa  şi  în  veacul  viitor  toţi  drepţii  se 
sălăşluiesc  într-o  singură  patrie  fără  să  se  împartă,  dar 
fiecare  e  luminat  de  unicul  Soare  înţelegător  şi  înţeles  pe 
măsura  lui,  ca  de  un  singur  văzduh  şi  loc  şi  scaun  şi  vedere 
şi  chip.  Şi  nu  vede  vreunul  măsurile  soţului  său,  fie  că 
acela  e  mai  presus,  fie  că  e  mai  prejos  de  el,  ca  nu  cumva 
văzînd  harul  mai  bogat  al  soţului  şi  pe  cel  mai  mic  al  său 
să  i  se  facă  aceasta  pricină  de  întristare  şi  de  nefericire.  Nu 
poate  fi  aceasta  acolo  unde  nu  e  întristare,  nici  suspin,  ci 
fiecare  se  veseleşte  în  lăuntrul  său  după  harul  dat  lui,  după 
măsura  lui,  dar  una  este  vederea  cea  dinăuntru  a  tuturor  şi 
una  le  este  bucuria     .  Şi  în  afară  de  cele 

două  mari  cete  nu  este  vreo  alta  de  mijloc.  înţeleg  prin  una 
pe  cea  de  sus,  iar  prin  cealaltă  pe  cea  de  jos;  iar  la  mijlocul 
lor,  mulţimea  felurită  a  răsplătirilor  316. 

Iar  dacă  acesta  este  adevărul,  precum  şi  este  de  fapt,  ce 
e  mai  nebuneşte  şi  mai  prosteşte  decît  a  spune  ceea  ce 
spun  unii:  «îmi  ajunge  să  scap  de  gheenă;  nu  mai  am  grijă 
că  nu  intru  în  împărăţie.  Căci  a  scăpa  de  gheenă  e  una  cu  a 
intra  în  împărăţie.  Precum  a  cădea  din  aceasta  înseamnă  a 
intra  în  gheenă».  Fără  îndoială  nu  ne-a  învăţat  Scriptura 
trei  locuri.  Dar  ce  ?  «Cînd  va  veni  Fiul  Omului  întru  slava 
Sa,  va  aşeza  oile  la  dreapta  Sa  şi  caprele  la  stînga  Sa» 
(Mt,  25,  31).  N-a  spus  trei  cete,  ci  două:  una  de-a  dreapta 
şi  alta  de-a  stînga.  Şi  a  despărţit  hotarele  sălaşurilor 
diferite  ale  lor,  zicînd  că  unii,  adică  păcătoşii,  vor  merge  la 
osîndă  veşnică,  iar  drepţii  vor  străluci  ca  soarele  în  viaţa 
veşnică  (Mt.,  25,  46).  Şi  iarăşi:  «Vor  veni  de  la  răsărituri  şi 
de  la  apusuri  şi  se  vor  odihni  în  sînurile  lui  Avraam  întru 

împărăţia  cerurilor.  Iar  fiii  împărăţiei  vor  fi  scoşi  în 
întunericul  cel  mai  din  afară,  unde  va  fi  plînsul  şi 
scrîşnirea  dinţilor»  (Mt.,  8,  11),  ceea  ce  e  mai  înfricoşător 
decît  orice  foc. 

Deci  ai  înţeles  din  acestea  că  starea  opusă  stării  de  sus 
este  însăşi  gheena  chinuitoare  ?  Bine  este  deci  a  învăţa  pe 
oameni  să  primească  bunătatea  lui  Dumnezeu  şi  a-i 
îndemna  să  rămînă  sub  purtarea  de  grijă  a  Lui  şi  a-i 
strămuta  de  la  rătăcire  la  cunoştinţa  adevărului.  Acesta  era 

mează,  sfîntul  Isaac  respinge  ideea  unei  stări  de  mijloc  între  «împărăţie»  şi  «iad», 
admiţîndjnsă  o  varietate  de  trepte  în  «împărăţie».  Sfîntul  Isaac  nu  e  de  acord  cu  cei 
ce  zic:  «îmi  ajunge  să  nu  ajung  în  gheenă  ;  căci  prin  aceasta  voi  intra Jn  împărăţie». 
El  vrea  ca  omul  să  năzuiască  să  intre  într-un  locaş  cît  mai  înalt  în  împărăţie.  Dar 
între  locul  cel  mai  de  sus  şi  cel  mai  de  jos  sînt  o  mulţime  de  răsplătiri.  Insă  în  locul 
cel  mai  de  jos,  în  iad,  nu  e  nici  o  răsplătire. 

316.  în  ultimele  două  propoziţii,  sfîntul  Isaac  a  trecut  la  altă  idee,  legată  de 
prima.  Dacă  toţi  cei  din  locaşurile  cereşti  au  o  singură  vedere,  nu  se  mai  poate  socoti 
că  în  afară  de  cer  şi  de  iad,  sau  de  vederea  şi  de  nevederea  lui  Hristos  mai  este  o 
stare  de  mijloc  (nici  vedere,  nici  ne-vedere). 


chipul  de  lucrare  al  lui  Hristos  şi  al  apostolilor;  şi  el  este 
foarte  înalt. 

Iar  cînd  omul  simte  că  a  ieşit  din  vieţuirea  aceasta  şi 
din  părtăşia  neîncetată  cu  Dumnezeu  şi  că  conştiinţa  lui 
slăbeşte  în  vedere  (contemplare)  şi  liniştea  lui  se  tulbură  şi 
cunoştinţa  i  se  întunecă,  dat  fiind  că  cugetarea  lui  are 
nevoie  de  pază  şi  de  supunerea  simţurilor  şi  că  vrînd  să 
vindece  pe  alţii  îşi  pierde  sănătatea  sa  şi  iese  din  libertatea 
voii  sale,  trecînd  în  tulburarea  minţii,  trebuie  să-şi  aducă 
aminte  de  cuvîntul  a-postolic  care  zice  că  hrana  tare  e 
potrivită  celor  mai  desăvîrşiţi  (Evr.,  5,  14)  şi  să  se  întoarcă 
la  cele  dinainte  ale  sale,  ca  să  nu  audă  spunîndu-i-se: 
«Doctore,  vin-decă-te  pe  tine  însuţi»  (Le,  4,  23). 

Să  se  judece,  deci,  pe  sine  însuşi  şi  să-şi  păzească  buna 
lui  deprindere  şi  în  loc  de  a  ajuta  prin  rostirea  cuvintelor, 
să  slujească  prin  vieţuirea  cea  bună;  şi  în  loc  de  a  învăţa 
prin  sunetele  gurii  lui,  să  înveţe  prin  faptele  lui.  Şi  abia 

cînd  îşi  va  vedea  sufletul  său  sănătos,  să  caute  să 
folosească  şi  pe  alţii  şi  să-i  tămăduiască  prin  sănătatea  lui. 
Căci  cînd  se  va  afla  departe  de  oameni,  va  putea  să-i  ajute 
pe  ei  mai  bine  prin  lucrarea  sa  cea  bună,  ca  să  sporească  în 
rîvna  faptelor  bune,  decît  îi  poate  ajuta  prin  cuvinte,  cît 
timp  este  el  însuşi  bolnav  şi  are  nevoie  mai  mult  ca  ei  de 
doftorie.  «Că  de  va  călăuzi  orb  pe  orb,  amîndoi  vor  cădea 
în  groapă»  (Mt.,  15,  14).  Hrana  tare  este  a  celor  sănătoşi, 
care  au  simţurile  deprinse  şi  pot  primi  orice  hrană,  adică 
ispitele  tuturor  simţurilor,  fără  să-şi  vatăme  inima  prin 
întîlniri,  datorită  deprinderii  în  desăvîrşire  816  a. 

Cînd  diavolul  va  voi  să  întineze  mintea  unora  ca  a- 
ceştia  prin  gînduri  de  curvie,  încearcă  întîi  răbdarea  lor 

316  a.  Sfîntul  Isaac  Şirul  admite  monahilor  o  lucrare  de  învăţare  a  altora,  după 
ce  ei  s-au  întărit  într-o  vieţuire  bună,  neclintită.  Numai  atunci  pot  primi  hrana  tare  a 
întîlnirilor  cu  alţii,  sau  ispitele  prin  simţuri,  fără  să  se  primejduiască,  deoarece  prin 
deprindere  s-au  întărit  în  sănătatea  sufletească,  sau  au  ajuns  desăvîrşiţi. 

prin  iubirea  de  slavă  deşartă.  Căci  atacul  acestui  gînd  nu  le 
pare  să  fie  patimă.  Aşa  obişnuieşte  să  facă  cu  cei  ce-şi 
păzesc  mintea,  cărora  nu  le  poate  sădi  repede  gînduri 
neruşinate.  Iar  după  ce-1  scoate  pe  el  din  întăritura  lui  şi 
acela  începe  să  stea  de  vorbă  cu  primul  gînd  şi  să  se 
depărteze  pe  sine  din  acea  întăritura,  îi  vine  în  întîmpinare 
cu  materia  curviei  şi  îndreaptă  mintea  lui  spre  faptele 
desfrînării.  Şi  întîi  o  tulbură  cu  momeala  neaşteptată  a 
vreunui  astfel  de  lucru,  pentru  neprihănirea  de  mai  înainte 
în  gînduri,  pe  care  o  face  să  se  întîlnească  cu  astfel  de 
lucruri,  de  a  căror  vedere  mintea  cîrmace  era  desprinsă. 
Prin  aceasta,  chiar  dacă  nu  o  spurcă  cu  totul,  o  scoate 
totuşi  din  vrednicia  de  mai  înainte.  Iar  de  se  întoarce  la 
cele  dinapoi  şi  înfruntă  momeala  cea  dintîi  a  gîndurilor, 
care  este  pricina  aducerii  celor  de  al  doilea,  poate  opri 
uşor,  cu  ajutorul  lui  Dumnezeu,  patima. 

Dar  mai  bine  este  a  scăpa  de  patimi  prin  aducerea 
aminte  de  virtuţi,  decît  prin  împotriviri.  Pentru  că  patimile 

cînd  ies  din  culcuşul  lor  şi  se  mişcă  spre  războire, 
întipăresc  în  minte  chipuri  şi  năluciri.  Căci  acest  război 
cîştigă  multă  putere  asupra  minţii,  răscolind  şi  tulburînd 
gîndurile.  Iar  după  regula  amintită  mai  înainte,  după 
alungarea  acestora  nu  se  mai  arată  în  minte  nici  urmă  de 
patimi. 

Osteneala  trupească  şi  cugetarea  la  cele  din  dum- 
nezeieştile  Scripturi  păzesc  curăţia.  Iar  osteneala  întăreşte 
nădejdea  şi  frica.  Dar  nădejdea  şi  frica  sînt  sădite  în 
cugetare  de  către  depărtarea  de  oameni  şi  de  rugăciunea 
neîncetată.  Pe  de  altă  parte,  pînă  ce  nu  primeşte  omul  pe 
Mîngîietorul,  are  nevoie  de  dumneze-ieştile  Scripturi,  ca 
să  se  întipărească  în  cugetarea  lui  amintirea  bunătăţilor  şi 
prin  citirea  neîncetată  să  se  înnoiască  în  el  mişcarea  spre 
bine  şi  să-şi  păzească  sufletul  lui  de  subţirimea  căilor 
păcatului.  Pentru  că  n-a  dobîndit  încă  puterea  Duhului, 
care-1  depărtează  de  amăgirea  ce-i  fură  aducerile  aminte 
folositoare  şi  îl  apropie,  prin  împrăştiere,  de  răceala  minţii. 
Dar  cînd  puterea  Duhului  se  sălăşluieşte  în  puterea 
sufletului  care  lucrează  în  minte,  atunci  în  locul  legii 
Scripturilor,  prind  rădăcină  în  inimă  poruncile  Duhului.  Şi 
atunci  inima  învaţă  în  chip  ascuns  de  la  Duhul  şi  nu  are 
nevoie  de  ajutorul  celor  supuse  simţurilor.  Căci  cîtă  vreme 
inima  învaţă  de  la  cele  supuse  simţurilor,  învăţăturii  îi 
urmează  amăgirea  şi  uitarea.  Dar  cînd  învăţătura  vine  de  la 
Duhul,  amintirea  ei  rămîne  nevătămată     . 

Sînt  gînduri  bune  şi  sînt  voiri  bune;  şi  sînt  gînduri 
viclene  şi  inimă  vicleană.  Gîndurile  sînt  o  mişcare  ce  trece 
prin  minte,  ca  un  vînt  ce  se  ridică  în  mare  şi  înalţă  valurile. 
Inima  şi  mintea  sînt  talpa  şi  temelia.  Şi  răsplata  pentru  cele 
bune  şi  rele  se  face  potrivit  temeliei  şi  nu  după  mişcarea 
gîndurilor  318.  Sufletul  nu  se  linişteşte  din  mişcarea 
gîndurilor  schimbăcioase.  Dar  dacă  răsplăteşti  pe  fiecare 
din  acestea,  care  nu  are  temelia  jos,  în  inimă,  eşti  gata  să 
schimbi  de  zeci  de  mii  de  ori  în  fiecare  zi  cele  bune  şi  cele 
protivnice. 

Cel  ce  a  ieşit  de  curînd,  prin  pocăinţă,  din  amestecarea 
cu  patimile  şi  se  nevoieşte  în  vremea  rugăciunii  să  se 
ridice  peste  lucrurile  pămînteşti  este  ca  o  pasăre  fără  aripi, 
ce  se  tîrăşte  încă  pe  faţa  pămîntului,  neizbutind  încă  să 

317.  Sfintul  Isaac  vede  trei  trepte  în  urcuşul  sufletului  spre  Dumnezeu. 
Osteneala  trupească,  care  întăreşte  nădejdea  şi  frica;  citirea  dumnezeieştilor  Scripturi 
cu  adîncirea  înţelesurilor  lor,  pentru  a-şi  cunoaşte  omul  mişcările  subţiri  care-1 
îndeamnă  la  păcat;  lucrarea  Duhului  în  lăuntrul  minţii,  care  înrădăcinează  acolo 
pornirile  spre  bine.  Atunci  omul  nu  mai  priveşte  la  cele  din  afară,  ca  să  înveţe  de  la 
ele  şi  prin  ele.  în  treapta  a  doua,  ispitele  fură  încă  din  suflet  aducerile  aminte 
folositoare,  ca  gîndul  la  moarte,  la  judecata  lui  Dumnezeu,  la  viaţa  viitoare.  Sfîntul 
Isaac  face  deosebire  între  învăţătura  primită  din  afară,  chiar  din  cuvintele  Scripturii, 
şi  între  învăţătura  primită  direct  de  la  Duhul  în  inimă.  Aceasta  se  întîmpla  cînd  inima 
s-a  făcut  cu  totul  moale  şi  impresionabilă  faţă  de  lucrarea  Duhului.  Dar  trebuie  să  fi 
trecut  întîi  prin  cunoaşterea  din  Scripturi. 

318.  Poate  sensul  e  acesta  :  în  zadar  are  cineva  gînduri  şi  mişcări  bune  în  suflet, 
dacă  starea  lui  de  temelie  e  rea.  Răsplata  se  face  potrivit  temeliei  statornice,  nu 
mişcărilor  trecătoare. 


zboare.  Deci  se  cuvine  să-şi  adune  gîndurile  sale  prin 
citire,  prin  lucrare  şi  frică  şi  prin  grija  de  toată  felurimea 
virtuţilor.  Căci  fără  acestea  nu  poate  cunoaşte  ceva.  Dar  şi 
acestea  păzesc  numai  pentru  scurt  timp  mintea  neîntinată. 
Pe  urmă  vin  aducerile  aminte,  care  tulbură  şi  întinează 
inima.  Căci  n-a  simţit  încă  libertatea  liniştii,  în  care  îşi 
adună  cineva  mintea  după  puţin  timp  prin  uitarea 
lucrurilor.  Nra  simţit-o  încă  pentru  că  are  încă  aripile 
trupului,  adică  virtuţile,  care  se  săvîrşesc  în  chip  văzut. 
Dar  aripile  vederii  (contemplării)  încă  nu  le-a  văzut  şi  nici 
de  simţirea  lor  încă  nu  s-a  învrednicit319.  Şi  acestea  sînt 
aripile  minţii,  prin  care  se  apropie  cineva  de  cele  cereşti  şi 
se  desparte  de  cele  pămînteşti 3  °. 

Cîtă  vreme  slujeşte  cineva  Domnului  prin  lucrurile 
supuse  simţurilor,  chipurile  acestor  lucruri  se  întipăresc  în 
gîndurile  lui  şi  cugetă  la  cele  dumnezeieşti  în  chipurile 
celor  trupeşti.  Dar  cînd  va  primi  simţirea  lucrurilor 
dinăuntru,  atunci,  pe  măsura  simţirii  lui,  mintea  se  va 

319.  E  de  remarcat  legătura  acestor  două  simţiri:  a  celei  de  linişte  şi  a  libertăţii. 
Numai  liniştea  la  care  a  ajuns  cineva  arată  că  a  ajuns  să  vadă  că  a  ciştigat  libertatea 
cugetării  de  lucruri.  Sfîntul  repetă  aci  în  altă  formă  ideea  celor  trei  trepte  în  urcuşul 
celui  ce  a  început  să  se  elibereze  de  împrăştiere.  In  prima  treaptă  omul  e  ca  o  pasăre 
care  n-are  aripi;  apoi  cîştigă  aripi.  E  treapta  întîi,  cînd  a  ieşit  de  curînd  din  păcate  şi 
nu  are  încă  decît  pocăinţa.  In  treapta  a  doua  se  deprinde  în  virtuţi  şi  acum  are  aripi 
trupeşti,  pentru  că  trupul  nu  se  mai  tîrăşte  în  păcate.  în  sfîrşit,  a  dobîndit  aripile 
minţii,  sau  ale  contemplării,  întrucît  s-a  eliberat  şi  mintea  de  gîndurile  pămînteşti, 
zburînd  în  sus  la  Dumnezeu.  In  ea  a  cîştigat  libertatea  liniştii.  Aceasta  e  treapta  a 
treia.  Această  prezentare  a  urcuşului  corespunde  cu  prezentarea  de  mai  înainte. 
Treapta  a  treia  de  aci  corespunde  cu  mintea  în  care,  în  descrierea  de  mai  înainte,  s-a 
sălăşluit  Duhul  Sfînt. 

320.  Pînă  ce  se  îngrijeşte  încă  cineva  de  virtuţile  cu  trupul,  nu  are  libertatea 
liniştii  complete,  care-1  ajută  să  zboare  de  la  cele  pămînteşti.  Acela  se  preocupă  încă 
cu  săvîrşirea  unor  fapte,  deci  priveşte  la  unele  îndatoriri  faţă  de  persoane  şi  de 
lucruri.  Sînt  şi  acestea  nişte  valori,  întrucît  cel  ce  se  preocupă  cu  ele  a  ieşit  din 
închisoarea  egoismului  său.  Dar  numai  virtuţile  contemplării  sînt  aripile  ce-1  ajută 
pe  cineva  să  zboare  cu  totul  de  la  cele  pămînteşti  spre  cele  cereşti. 


înălţa  mai  presus  de  chipurile  lucrurilor  din  vreme  în 

'     321 

vreme     . 

Cînd  sufletul  tău  se  va  apropia  de  ieşirea  din  întuneric, 
vei  avea  acest  semn:  inima  ta  arde  şi  se  înfierbântă  ca 
focul,  noaptea  şi  ziua.  Atunci  vei  socoti  lumea  ca  gunoi  şi 
cenuşă  şi  nu  vei  mai  dori  nici  hrană,  datorită  dulceţii 
gîndurilor  noi  şi  arzătoare  ce  se  mişcă  pururea  în  sufletul 
tău.  Şi  deodată  ţi  se  dă  izvor  de  lacrimi  ce  curge  ca  un 
pîrîu  fără  silire,  amestecat  în  toate  faptele  tale,  adică  în 
citirea  şi  rugăciunea  ta,  în  cugetarea  şi  mîncarea  şi  băutura 
ta;  şi  în  tot  lucrul  tău  se  află  amestecate  lacrimile  tale.  Şi 
cînd  vei  vedea  acestea  în  sufletul  tău,  fă-te  plin  de 
îndrăzneală,  că  ai  trecut  marea  .  Dar  să  adaugi  şi  după 
aceea  la  lucrurile  tale  şi  să  ţii  bine  paza,  ca  harul  să  se 
înmulţească  în  tine  zi  de  zi 

Dar  pînă  ce  nu  te-ai  întîlnit  cu  acestea,  încă  n-ai  să- 
vîrşit  calea  ta,  ca  să  ajungi  la  muntele  lui  Dumnezeu324.  Iar 
dacă  după  ce  ai  aflat  şi  ai  primit  harul  lacrimilor,  ele 
încetează  şi  căldura  ta  s-a  răcit,  fără  vreo  schimbare  în  altă 
privinţă,  de  pildă  fără  slăbirea  trupească,  vai  ţie,  ce  ai 
pierdut!  Căci  ai  ajuns  sau  la  părerea  de  sine,  sau  la  negrijă, 
sau  la  moleşeală.  Iar  ce  urmează  lacrimilor  după  ce  le-ai 

321.  Gîndirea  la  Dumnezeu  prin  chipuri  e  inferioară  simţirii  nemijlocite  a  Lui 
mai  presus  de  aceste  chipuri  sau  imagini.  Aceasta  nu  mai  e  gîndire  teoretică,  ci 
simţire  emoţională  sau  atingere  a  lui  Dumnezeu.  Gîndirea  la  Dumnezeu  prin  chipuri 
ţine  de  treapta  a  doua,  sau  cea  a  virtuţilor,  a  citirii  Scripturilor  şi  a  contemplării 
raţiunilor  dumnezeieşti  prin  lucruri. 

322.  Se  dau  aci  unele  descrieri  ale  treptei  a  treia.  Una  din  caracteristicile  ei  sînt 
lacrimile.  Cel  ajuns  aci  a  trecut  marea  ispitelor,  a  încercărilor,  a  necazurilor,  a 
eforturilor  pentru  virtuţi,  dar  încă  n-a  ieşit  deplin  din  întuneric. 

323.  Deci  nici  în  odihna  aceasta  să  nu  te  opreşti,  ci  să  te  adînceşti  tot  mai  mult 
în  ea,  sau  în  trăirea  efluviilor  harului,  sau  a  puterilor  pline  de  înţeles  ce-ţi  vin  de  la 
Dumnezeu.  Căci  întrucît  nici  acum  nu  e  simţit  Dumnezeu  decît  tot  prin  fapte  de 
citire,  de  meditare,  de  săvîrşire  a  binelui,  deşi  îşi  pierd  importanţa  în  ele  înseşi,  ele 
trebuie  sporite  ca  şi  harul  să  sporească.  Omul  nu  mai  ţine  la  mîncare,  dar  mîncînd 
simte  pe  Dumnezeu  şi  varsă  lacrimi.  Toate  sînt  pline  de  Dumnezeu. 

324.  Acum  Dumnezeu,  la  Care  ai  ajuns,  e  asemenea  unui  munte,  ridicat  peste 
tot  drumul  obositor  al  nevointelor. 


primit  şi  ce  te  va  întâmpina  după  ele,  vom  scrie  în  alt  loc, 
în  capetele  despre  pronie,  ca  unii  ce  am  fost  luminaţi  de 
părinţi  şi  de  Scripturi,  care  ne-au  încredinţat  asemenea 
taină. 

De  nu  ai  fapte,  să  nu  vorbeşti  despre  virtuţi.  Că  mai 
cinstite  sînt  înaintea  Domnului  necazurile  cele  pentru  El, 
decît  orice  rugăciune  şi  jertfă325.  Şi  mirosul  sudorii  lor  e 
mai  presus  de  toate  aromatele.  Socoteşte  deci  orice  virtute 
cîştigată  fără  osteneala  trupului  ca  un  gunoi  neînsufleţit. 
Darurile  drepţilor  sînt  lacrimile  ochilor  lor.  Şi  jertfa 
primită  a  lor  sînt  suspinele  din  privegherile  lor.  Striga-vor 
drepţii  către  Domnul  sub  povara  trupului  strîmtorat  şi  cînd 
în  durere  vor  îndrepta  cererile  lor  spre  Dumnezeu,  în 
strigarea  glasului  lor  le  vor  veni  sfintele  cete  într-ajutor,  ca 
să-i  încurajeze  şi  să-i  mîngîie  cu  nădejdea.  Căci  sfinţii 

îngeri  se  fac  părtaşi  pătimirilor  şi  necazurilor  sfinţilor,  prin 
apropierea  lor  de  ei  26. 

Lucrarea  cea  bună  şi  smerita  cugetare  fac  pe  om 
dumnezeu  pe  pămînt 327.  Iar  credinţa  şi  milostivirea  îl  fac 
să  înainteze  repede  spre  curăţie.  E  cu  neputinţă  să  se  afle 
într-un  suflet  deodată  căldura  şi  zdrobirea  inimii 328,  cum  e 
cu  neputinţă  celor  beţi  să-şi  stăpînească  gîndurile.  Căci 
cînd  se  dă  sufletului  această  căldură,  se  duce  de  la  el 
zdrobirea  prinsului.   Vinul   s-a   dăruit   spre   veselie,   iar 

325.  Răbdarea  necazurilor  pentru  Dumnezeu  este  ea  însăşi  cea  mai  bună 
rugăciune  şi  jertfă.  Şi  fără  necazurile  răbdate  nu  se  dobîndesc  virtuţile,  nu  se 
dobîndeşte  tăria  duhovnicească. 

326.  E  un  gînd  remarcabil.  Sfinţii  îngeri  se  fac  părtaşi  pătimirilor  noastre  pentru 
Hristos,  aşa  cum  Hristos  Se  face  părtaş  pătimirilor  noastre.  Căci  şi  îngerii  se 
împărtăşesc  de  Hristos  cel  răstignit.  E  o  solidaritate  universală  văzută  şi  nevăzută. 

327.  în  smerenia  desăvîrşită  se  arată  că  omul  a  fost  îndumnezeit.  Mai  înainte, 
sfîntul  Isaac  a  spus  că  smerenia  e  haina  lui  Dumnezeu  (Cuvîntul  XX) .  Cine  arată 
că  e  mare  şi  tare  are  pe  undeva  o  slăbiciune  pe  care  vrea  să  o  acopere  cu  mîndria.  Se 
poate  spune  că  mîndria  e  haina  slăbiciunii  lor.  Dimpotrivă,  smerenia  e  haina  puterii 
lui  Dumnezeu.  Mărirea  adevărată  se  acoperă  în  smerenie. 

328.  Căldura  e  elanul  dragostei  de  Dumnezeu.  Zdrobirea  inimii  e  conştiinţa 
apăsătoare  a  păcatului. 


căldura  spre  bucuria  sufletului.  Vinul  încălzeşte  trupul,  iar 
cuvîntul  lui  Dumnezeu,  cugetarea.  Cei  ce  ard  în 
fierbinţeală  sînt  răpiţi  de  gîndul  nădejdii  şi-şi  pregătesc 
cugetarea  pentru  veacul  viitor.  Căci  precum  cei  îmbătaţi  de 
vin  îşi  nălucesc  chipuri  schimbătoare,  aşa  cei  îmbătaţi  şi 
încălziţi  de  nădejde  nu  cunosc  nici  necaz,  nici  ceva 
lumesc.  Acestea  şi  alte  asemenea  se  întîmpla  celor  ce  sînt 
simpli  cu  inima  şi  încălziţi  de  nădejde,  după  lucrarea  cu 
răbdare  şi  după  curăţire;  ele  s-au  gătit  celor  ce  umblă  pe 
cărarea  virtuţilor.  Dar  ele  se  ivesc  şi  la  începutul  drumului 
prin  credinţa  sufletului.  Căci  Domnul  face  toate  cîte  le  vo- 
ieste  328a.    ' 

Fericiţi  cei  ce  şi-au  încins  mijloacele  lor  cu  simplitate  şi 
fără  multă  iscodire  pentru  marea  de  necazuri,  din 
dragostea  de  Dumnezeu,  şi  n-au  luat-o  la  fugă.  Aceştia  se 
izbăvesc  degrabă  în  limanul  împărăţiei  şi  se  odihnesc  în 
cortul  celor  ce  bine  s-au  nevoit  şi  sînt  călăuziţi  sufleteşte 
prin  greutăţile  lor  şi  se  vor  bucura  întru  veselia  nădejdii 
lor.  Cei  ce  aleargă  cu  nădejde  pe  calea  cea  întortocheată  nu 
se  întorc  înapoi  şi  nu  stăruie  în  iscodirea  acesteia.  Şi  după 
ce  au  trecut  marea,  văzînd  întortocherile  prin  care  au 
trecut,  aduc  mulţumire  lui  Dumnezeu  că  i-a  izbăvit  pe  ei 
de  strîmtori  şi  prăpăstii  şi  de  primejdiile  drumului,  de  care 
ei  n-au  ştiut.  Iar  din  cei  ce  au  născocit  multe  gînduri  şi  au 
voit  să  fie  foarte  înţelepţi  şi  s-au  predat  pe  ei  unor  vieţuiri 
meşteşugite  şi  s-au  lăsat  stăpîniţi  de  gînduri  fricoase  şi  au 
voit  să  întîmpine  şi  să  vadă  de  mai  înainte  pricinile 
vătămătoare,  cei  mai  mulţi  rămîn  mereu  la  uşile  caselor 
lor828b. 

Cînd  e  trimis  la  drum,  leneşul  zice:  «E  un  leu  pe  cale  şi 

328  a.  Sînt  cei  care,  din  precauţie  exagerată,  nu  încep  niciodată  să  meargă  pe 
drumul  hotărît  al  mîntuirii,  vrînd  mereu  să  ia  alte  şi  alte  măsuri  împotriva  oricărui 
risc.  Aceştia  vor  să  facă  prea  mult  pe  înţelepţii  şi-i  apucă  moartea  înainte  de  a  fi 
pornit  pe  drumul  greu  al  vieţuirii  după  Dumnezeu. 

328  b.  Cînd  cuvîntul  despre  cele  viitoare  e  primit  cu  credinţă,  întăreşte  nădejdea 
în  aceasta  şi  îmbată  cugetarea,  de  bucuria  că  le  va  primi. 

se  află  un  tîlhar  la  răspîntie»  (Pilde,  22,  13).  E  ca  cei  ce 
ziceau:  «Am  văzut  nişte  fii  de  uriaşi  şi  ne  aflam  înaintea 
lor  ca  nişte  lăcuste»  (Num.,  13,  33).  Aceştia  sînt  cei  ce  în 
vremea  sfîrşitului  lor  se  află  încă  pe  cale  ;  sînt  cei  ce 
mereu  voiesc  să  fie  înţelepţi329.  De  aceea  nu  voiesc  să 
pună  niciodată  un  început.  Iar  cel  simplu,  pornind  la  înot, 
trece  marea  în  prima  căldură  a  sufletului,  nefăcîndu-şi  nici 
o  grijă  de  trup,  nici  în-trebîndu-se  în  sine,  de  va  avea  oare 
vreun  folos  din  lucrarea  lui,  sau  nu.  Ia  seama  să  nu-ţi  fie 

Dar  se  întîmplă  uneori  că  această  îmbătare  e  pricinuită  de  cuvîntul  dumnezeiesc  de 
la  începutul  drumului  duhovnicesc,  printr-o  primire  a  lui  plină  de  credinţă  neclintită. 
Căci  Domnul  poate  face  şi  aceasta,  dacă  vrea. 

329.  Nu  e  bine  să  se  gîndească  omul  prea  mult  la  toate  eventualele  greutăţi  ce-1 
vor  întîmpina  pe  calea  vieţuirii  după  Dumnezeu  (pe  a  călugăriei),  înainte  de  a  porni 
pe  ea.  Căci  mulţi  din  cei  ce  fac  aşa  nu  pornesc  pe  marea  greutăţilor  ei,  ci  rămîn 
mereu  privind  la  ea,  din  uşa  casei  lor. 

330.  Lupta  ne  cere  nevoinţă  pînă  la  sudori  cu  sînge.  E  şi  în  aceasta  o  urmare  a 
lui  Hristos. 

multa  înţelepciune  lunecare  a  sufletului  şi  cursă  înaintea 
feţei  tale.  Ci,  încrezîndu-te  în  Dumnezeu,  pune  cu  bărbăţie 
început  drumului  stropit  cu  sînge  33°,  ca  să  nu  te  afli  pu- 
rurea lipsit  şi  gol  de  Dumnezeu.  «Că  cel  ce  se  teme,  sau 
aşteaptă  vînturi  prielnice,  nu  va  semăna»  (Ecl.,  11,4).  Mai 
bună  este  moartea  pentru  Dumnezeu  decît  viaţa  cu  ruşine 
în  trîndăvie.  Cînd  voieşti  să  pui  început  lucrului  Iui 
Dumnezeu,  fă-ţi  mai  întîi  testamentul,  ca  unul  ce  nu  mai 
are  de  trăit  în  această  viaţă,  ci  ca  unul  ce  te  pregăteşti  de 
moarte  şi  nu  mai  ai  nădejde  în  viaţa  de  aici,  ci  ai  ajuns  la 
capătul  timpului  rînduit  ţie.  Şi  să  cugeti  cu  adevărat  că  nu 
mai  trebuie  să  fii  împiedicat  de  nădejdea  vieţii  de  aici,  ca 
să  lupţi  şi  să  bi-ruieşti.  Căci  nădejdea  vieţii  acesteia 
moleşeşte  cugetarea.  De  aceea,  nu  căuta  să  fii  prea  din  cale 
afară  de  înţelept,  ci  dă  loc  credinţei  în  cugetul  tău  şi  adu-ţi 
aminte  de  zilele  cele  multe  dinapoia  ta  şi  de  veacurile 
nepovestite  de  după  moarte  şi  judecată  şi  nu  te  va  cuprinde 
niciodată  moleşeala,  după  înţeleptul  care  zice  :  «O  mie  de 
ani  ai  veacului  de  acum  sînt  ca  o  zi  în  veacul  celor  drepţi» 
(Ps.,  89,4). 

începe  cu  bărbăţie  tot  lucrul  bun  şi  să  nu  te  apropii  de 
el  cu  şovăială  şi  să  nu  te  îndoieşti  în  inima  ta  în  nădejdea 
în  Dumnezeu,  ca  să  nu-ţi  fie  osteneala  fără  folos  şi 
lucrarea  plugăriei  tale,  grea.  Ci  crede  întru  inima  ta  că 
milostiv  este  Domnul  şi  dăruieşte  celor  ce-L  caută  harul  ca 
un  bun  platnic,  nu  după  lucrarea  noastră,  ci  după  rîvna  şi 
credinţa  sufletelor  noastre.  Căci  zice:  «Fie  ţie  după 
credinţa  ta»  (Mt.,  8,  13). 

Iar  lucrările  celor  ce  vieţuiesc  după  Dumnezeu  sînt 
acestea:  Unul  îşi  loveşte  toată  ziua  capul  şi  în  locul 
ceasurilor  de  slujbă  petrece  aşa.  Altul,  stăruind  şi  ră- 
mînînd  în  îngenuncheri,  împlineşte  un  număr  egal  de 
rugăciuni.  Altul  pune  în  locul  slujbelor  mulţimea  la- 
crimilor şi  se  mulţumeşte  cu  ele.  Altul  se  sîrguieşte  cu 
pătrunderea  înţelesurilor  şi  împlineşte  prin  aceasta  canonul 

rînduit  lui.  Altul  îşi  chinuieşte  sufletul  cu  foamea,  în  aşa 
fel  că  nu  poate  lua  parte  la  slujbe.  Altul,  stăruind  în 
cugetarea  fierbinte  a  psalmilor,  îşi  împlineşte  astfel  slujba 
neîncetată.  Altul  petrece  în  citire  şi  inima  i  se  înfierbîntă 
prin  aceasta.  Altul  se  robeşte,  pătrunzînd  înţelesurile 
dumnezeieşti  ale  dumnezeieştilor  Scripturi.  Altul,  răpit  de 
minunile  stihurilor,  e  oprit  din  cugetarea  obişnuită  şi  e  luat 
în  stăpînire  de  tăcere.  Dar  altul,  gustînd  din  toate  acestea  şi 
săturîn-du-se,  s-a  întors  la  cele  dinapoi  şi  a  rămas  nefăcînd 
nimic.  Altul  a  gustat  numai  puţin  din  acestea  şi,  mîn- 
drindu-se,  s-a  amăgit.  Altul  a  fost  împiedicat  de  multa 
boală  şi  neputinţă  să-şi  păzească  pravila  lui.  Altul  e 
stăpînit  de  vreo  obişnuinţă,  sau  de  iubirea  de  stăpînire,  sau 
de  slava  deşartă,  sau  de  lăcomia  de  a  aduna  bunuri 
materiale.  Altul  s-a  împiedicat  şi  a  căzut,  dar  s-a  sculat  şi 
n-a  dat  bir  cu  fugiţii,  pînă  ce  n-a  luat  mărgăritarul  de  mult 
preţ. 

Tu,  deci,  pune  mereu  început  în  lucrul  lui  Dumnezeu, 
cu  bucurie  şi  cu  rîvnă.  Şi  de  eşti  curat  de  patimi  şi  de 
şovăiala  inimii,  Dumnezeu  însuşi  te  va  duce  la  vîrf  şi-ţi  va 
ajuta  şi  te  va  înţelepţi  potrivit  cu  voia  Lui  şi  vei  primi 
desăvîrşirea  în  chip  minunat.  Lui  fie  slava  şi  stăpînirea, 
acum  şi  pururea  şi  în  vecii  vecilor!  Amin. 

CUVÎNTUL  LVII 

Despre  schimbarea  ce  se  face  în  suflet  în  toată 

vremea,  ivindu-se  fie  lumină,  fie  întuneric,  sau 

ieşire  în  cele  de-a  dreapta,  sau  în  cele  de-a  stînga 

Să  privim,  iubiţii  mei,  în  sufletul  nostru  în  ceasul 
rugăciunii,  de  avem  vedere  în  stihurile  ce  le  cugetăm  şi  ale 
rugăciunii.  Căci  aceasta  vine  din  liniştea  adevărată33  .  Iar 
în  vremea  în  care  ne  aflăm  în  întunecime,  să  nu  ne 
tulburăm,  mai  ales  dacă  pricina  acesteia  nu  e  de  la  noi. 
Atunci  pune-o  pe  seama  purtării  de  grijă  a  lui  Dumnezeu, 


331.  «Vederea»  e  condiţionată  de  linişte  şi  invers.  Cînd  sufletul  rămîne  în 
linişte,  e  răpit  de  vedere  şi,  invers,  cel  răpit  de  vedere  intră  şi  rămîne  în  linişte. 

pentru  pricini  pe  care  singur  Dumnezeu  le  ştie.  Căci  în  cîte 
o  vreme  oarecare  sufletul  nostru  se  află  ca  sugrumat  şi  se 
scufundă  în  valuri.  Fie  că  citeşte  cineva  în  Scriptură,  fie  că 
liturghiseşte  (slujeşte),  fie  că  se  apropie  de  orice  alt  lucru, 
vine  peste  el  întuneric  peste  întuneric.  Şi  atunci  părăseşte 
lucrul  şi  de  multe  ori  nici  nu  doreşte  măcar  să  se  mai 
apropie  de  el.  Şi  nu  mai  crede  nicidecum  că  se  va  mai 
întîmplă  cu  el  vreo  schimbare  şi  că  va  mai  dobîndi  pacea, 
în  acest  ceas  el  s-a  umplut  de  deznădejde  şi  de  frică;  şi 
nădejdea  în  Dumnezeu  şi  mîngîierea  credinţei  sînt  scoase 
cu  totul  din  sufletul  lui.  Şi  se  umple  întreg  de  îndoială  şi  de 
frică. 

Dar  cei  ce  au  fost  ispitiţi  de  valul  ceasului  acesta 
cunosc  din  cercare  schimbarea  ce  urmează  la  sfîrşi-tul  ei. 
Căci  nu  lasă  Dumnezeu  sufletul  în  acestea  o  zi  întreagă, 
pentru  că  altfel  s-ar  fi  pierdut  nădejdea  creştinilor.  Ci  face 
degrabă  sfîrşit  acestei  stări.  Iar  de  stăruie  mai  mult 
tulburarea  acestei  bezne,  aşteaptă  totuşi  schimbarea  vieţii 
care  va  veni  repede  chiar  din  mijlocul  ei.  Eu  te  îndemn, 
frate,  şi  te  sfătuiesc,  că  de  nu  ai  putere  să  te  stăpîneşti  şi  să 
cazi  pe  faţa  ta  în  rugăciune,  înfăşoară-ţi  capul  în  mantia  ta 
şi  dormi  pînă  ce  va  trece  ceasul  întunecimii  acesteia  de  la 
tine;  dar  din  sălaşul  tău  să  nu  ieşi. 

Acestei  ispite  îi  sînt  supuşi  mai  ales  cei  ce  doresc  să 
petreacă  într-o  vieţuire  potrivită  minţii  şi-şi  caută 
mîngîierea  credinţei  pe  această  cale  332.  De  aceea  ceasul 
acesta  le  pricinuieşte  durere  şi  osteneală  mai  ales  acestora, 
prin  îndoiala  adusă  în  cuget.  Iar  ei  îi  urmează  hule 
cumplite.  Aşa  uneori  se  iveşte  în  unul  ca  acesta  îndoiala  în 
înviere  şi  altele,  pe  care  nu  se  cuvine  să  le  grăim.  Am  făcut 
de  multe  ori  cercarea  tuturor  acestora  şi  am  descris  lupta 
aceasta  spre  mîngîierea  celor  mulţi. 

Cei  ce  petrec  în  faptele  trupeşti333  sînt  însă  cu  totul  în 
afară  de  acestea.  Dar  lor  le  vine  trîndăvia,  care  e  vădită 
tuturor  şi  e  despărţită  prin  felurile  ei  de  cele  spuse  înainte 
şi  de  cele  asemenea  lor.  însănătoşirea  şi  leacul  ei  izvorăsc 
din  linişte.  Aceasta  este  mîngîierea  celui  ispitit  de,ea.  Dar 
din  întîlniri  nu  primeşte  nicio- 

332.  Cei  ce  vieţuiesc  săvîrşind  fapte  nu  ajung  aşa  de  uşor  la  clipe  de 
deznădejde.  Căci  aceştia  simt  pînă  la  un  loc  şi  o  mîngîiere  şi  chiar  o  uitare  de  ispite 
şi  de  încercări.  Mai  expuşi  sînt  acestei  ispite  cei  ce  se  concentrează  în  lucrarea 
minţii. 

333.  Sînt  cei  ce  se  află  în  treapta  făptuirii,  adică  a  virtuţilor  împlinite  cu  trupul. 
Ei  nu  cad  în  întunericul  deznădejdii,  dar  ajung  la  ispita  trîndăviei. 

dată  lumina  mîngîierii  şi  convorbirile  cu  oamenii  nu-1 
tămăduiesc,  ci-1  odihnesc  pentru  o  vreme,  după  aceea  se 
ridică  împotriva  lui  cu  şi  mai  multă  tărie  33a.  El  are 
neapărat  nevoie  de  un  om  luminat,  cercat  în  acestea,  ca  să 
fie  luminat  de  el  şi  întărit  în  toată  vremea  de  credinţă;  dar 
nu  totdeauna  are  această  nevoie. 

Fericit  este  cel  ce  rabdă  acestea  cît  e  în  afara  porţii. 
Căci  va  ajunge  după  acestea  în  locaş  şi  în  putere  mare  33  b, 
cum  zic  părinţii.  Dar  nu  într-un  ceas,  nici  îndată  trece  lupta 
aceasta.  Nici  harul  nu  vine  cu  de-săvîrşire  dintr-odată,  ca 
să  se  sălăşluiască  în  suflet,  ci  puţin  cîte  puţin.  Şi  harul  vine 
din  luptă.  într-o  vreme  e  ispita  şi  în  altă  vreme,  mîngîierea. 
Şi  în  acestea  petrece  omul  pînă  la  moarte.  Să  nu  aşteptăm 
aici  să  scăpăm  de  luptă  cu  desăvîrşire,  nici  să  ne  mîngîiem 
cu  desăvîrşire.  Că  aşa  a  binevoit  Dumnezeu  să  fie  chiver- 
nisită viaţa  noastră  aici  şi  în  acestea  să  fie  cei  ce  umblă  pe 
cale.  Lui  fie  slava  în  vecii  vecilor.  Amin. 


CUVINTUL  LVIII 

Despre  vătămarea  din  partea  zelului  celui  nebun,  ce 

socoteşte  că  lucrează  pentru  Dumnezeu.  Şi  despre 

ajutorul  cel  din  blîndeţe  şi  de  alte  feluri 

Omul  zelos  nu  ajunge  niciodată  la  pacea  minţii.  Iar  cel 
lipsit  de  pace  e  lipsit  şi  de  bucurie.  Căci  dacă  pacea  e 
numită  sănătatea  desăvîrşită  a  mintii,  cel  ce  are  zel  rău 
boleşte  de  o  boală  grea     .  o,  omule,  care  socoteşti  să 

333  a.  Convorbirile  cu  oamenii  aduc  puţină  înviorare,  fiind  ca  un  fel  de 
distracţie,  dar  netămăduind  sufletul  în  adînc  prin  alipirea  puternică  a  gîndului  la 
Dumnezeu  ;  după  puţină  vreme  apare  iarăşi  plictiseala  trîn-dăviei. 

333  b.  Fericit  cel  ce  rabdă  necazurile  şi  respinge  ispitele  şi  luptă  pentru  virtute 
în  afara  porţii  locului  unde  se  află  odihna  în  Dumnezeu.  Căci  fără  răbdarea  şi 
ostenelile  acestea  nu  poate  intra  în  lăuntrul  acestei  porţi,  unde  se  odihneşte  de  ele, 
scufundat  în  lumina  şi  iubirea  lui  Hristos.  La  această  odihnă  intră  cîteodată  încă  din 
viaţa  aceasta  cel  ce  se  nevoieşte.  Dar  definitiv  va  intra  numai  în  viaţa  viitoare. 


foloseşti  zelul  tău  împotriva  bolilor  străine,  tu  alungi  prin 
aceasta  sănătatea  din  sufletul  tău.  Pentru  sănătatea 
sufletului  tău  iubeşte  mai  bine  durerea.  Iar  de  doreşti  să 
tămăduieşti  pe  cei  bolnavi,  cunoaşte  că  bolnavii  au  nevoie 
mai  de  grabă  de  îngrijire  decît  de  certare.  Şi  iarăşi,  dacă  nu 
ajuţi  altora,  te  scufunzi  pe  tine  în  chip  dureros  în  mare 
boală.  Nu  din  chipurile  înţelepciunii  se  naşte  zelul  în 
oameni,  ci  din  bolile  sufletului,  care  sînt  îngustimea 
cugetării  şi  multa  neştiinţă     . 

începutul  înţelepciunii  de  la  Dumnezeu  este  bunătatea 
şi  blîndeţea.  Acestea  se  nasc  dintr-un  suflet  mare  şi  poartă 
neputinţele  oamenilor.  «Voi  cei  tari,  purtaţi  neputinţele 
celor  slabi»  (Rom.,  15,  1);  şi:  «îndreptaţi  pe  cel  ce  a  greşit, 
cu  duhul  blîndeţii»  (Gal,  6,  1). 

Apostolul  numără  pacea  şi  răbdarea  între  roadele 
Duhului  Sfînt.  Inima  plină  de  întristare  pentru  slăbiciunea 
şi  neputinţa  împlinirii  faptelor  trupeşti  celor  văzute,  ţine 
locul  tuturor  faptelor  trupeşti.  Faptele  trupului  fără 
întristarea  minţii  sînt  însă  ca  un  trup  fără  suflet.  Cel 
întristat  cu  inima,  dar  cu  simţurile  nestă-pînite,  e  ca  un 
bolnav  care  suferă  trupeşte,  dar  are  gura  slobodă  pentru 
orice  mîncare  vătămătoare.  Cel  întristat  cu  inima,  dar 
slobod  la  simţuri,  e  ca  un  om  care  are  un  singur  fiu  şi- 1 
junghie    puţin    cîte    puţin    cu   propriile    sale    mîini    336. 

334.  E  vorba  de  un  zel  neliniştit,  agitat,  de  un  fanatism  ce  judecă  cu  uşurinţă  pe 
alţii  după  abaterile  din  afară  de  la  vieţuirea  cea  dreaptă.  Pînă  azi  grecii  numesc 
zeloşi  pe  fanatici. 

335.  Fanatismul,  sau  zelul  cel  rău,  nu  se  naşte  din  înţelepciune,  ci  din 
îngustimea  cugetării  şi  din  multă  ignoranţă.  El  e  considerat,  ca  şi  pricinile  lui,  o 
boală  a  sufletului  şi  o  lipsă  de  pace  a  lui. 

336.  întristarea  e  singura  lui  calitate,  dar  o  omoară  şi  pe  aceasta  prin  slobozenia 
dată  simţurilor. 

întristarea  minţii  e  un  dar  de  preţ  în  faţa  lui  Dumnezeu.  Şi 
cel  ce  o  poartă  precum  se  cuvine  e  ca  un  om  ce  poartă 
sfinţenia  în  mădularele  lui.  Omul  care  sloboade  gura 
împotriva  oamenilor  pentru 

lucruri  bune  sau  rele  nu  este  vrednic  de  darul  acesta. 
Pocăinţa  însoţită  de  întîlniri  este  ca  un  vas  găurit.  Dărnicia 
împreunată  cu  jigniri  este  ca  un  cuţit  înmuiat  în  miere. 

Neprihănirea  şi  convorbirea  cu  vreo  femeie  e  ca  o 
leoaică  aflată  într-o  casă  cu  o  oaie.  Faptele  însoţite  de 
nemilostivire  sînt  înaintea  lui  Dumnezeu  ca  un  om  ce 
junghie  pe  un  fiu  în  faţa  tatălui  lui.  Cel  bolnav  cu  sufletul, 
dar  care  îndreptează  pe  soţii  lui,  e  ca  un  om  cu  ochii  orbi  ce 
arată  calea  altora. 

Mila  şi  judecata  cea  dreaptă  aflate  împreună  într-un 
suflet  sînt  ca  un  orb  ce  se  închină  lui  Dumnezeu  şi  idolilor, 
în  aceeaşi  casă.  Mila  este  protivnică  judecăţii  drepte. 
Judecata  cea  dreaptă  înseamnă  a  ţine  la  măsurarea  cea 
dreaptă.  Căci  dă  fiecăruia  după  vrednicie  şi  nu  apleacă 
cumpăna,  sau  nu  caută  la  faţă  în  răsplătire.  Iar  mila  e 
durerea  mişcată  de  har,  ce  se  apleacă  cu  împreună  pătimire 
şi  pe  cel  vrednic  de  pedeapsă  nu-1  pedepseşte,  iar  pe  cel 
vrednic  de  bine  îl  covîrşeşte  cu  binele.  Dacă  mila  e  proprie 
dreptăţii,  iar  dreapta  judecată  e  proprie  răutăţii,  precum 
iarba  şi  focul  nu  pot  locui  la  un  loc,  aşa  nici  judecata  cea 
dreaptă  şi  mila  nu  pot  locui  împreună  într-un  suflet  337. 
Precum  un  bob  de  nisip  nu  se  pune  în  cumpănă  cu  o  mare 
greutate  de  aur,  aşa  trebuinţa  de  judecata  dreaptă  a  lui 
Dumnezeu  nu  se  pune  în  cumpănă,  în  privinţa  asemănării, 
cu  mila  Lui. 

Greşelile  tuturor  oamenilor  sînt  ca  un  pumn  de  nisip 

337.  Judecata  cea  dreaptă  apare  ca  proprie  răutăţii  cînd  e  lipsită  de  milă.  De- 
abia  mila  e  proprie  adevăratei  dreptăţi.  Desigur  însă  că  luată  în  sine  judecata  cea 
dreaptă  e  mai  bună  ca  strîmbătatea.  Există  o  gradaţie  între  virtuţi.  Cea  mai  de  jos 
apare  ca  rea  în  raport  cu  cea  mai  de  sus.  In  această  frază  «dreptatea»  de  care  ţine 
mila  e  luată  în  sensul  totalităţii  virtuţilor  sau  a  desăvîrşirii,  conform  înţelesului  ei  din 
Sfinta  Scriptură.  A  se  vedea  şi  cuvîntul  Mîntuitorului:  «De  nu  va  prisosi  dreptatea 
voastră  pe  cea  a  cărturarilor  şi  a  fariseilor,  nu  veţi  putea  intra  întru  împărăţia 
cerurilor»  (Mt,  5,  30).  Deci  «dreptatea»  în  sensul  acesta,  de  care  ţine  şi  mila,  şi 
dreptatea  ca  măsurare  exactă  a  răsplăţii  după  merit,  nu  pot  locui  într-o  casă.  Căci 
dreptatea  legală  nu  se  împacă  cu  «dreptatea»  ca  desăvîrşire  a  omului  în  Dumnezeu. 
«Dreptul»  losif  nu  e  drept  în  sensul  fariseilor,  care  judecau  cu  neîndurare  orice 
abatere  de  la  lege. 

căzut  în  mare  337  a,  în  asemănare  cu  pronia  şi  cu  mila  lui 
Dumnezeu;  şi  precum  nu  se  înfundă  un  izvor  ce  curge 
îmbelşugat  de  un  pumn  de  ţărînă,  aşa  nu  este  biruită  mila 
Făcătorului,  de  răutatea  făpturilor.  Cel  ce  ţine  minte  răul  şi 
se  roagă  e  ca  unul  care  seamănă  în  mare  şi  aşteaptă  să 
secere  7  \  Precum  nu  se  poate  opri  flacăra  focului  să  urce 
în  sus,  aşa  nu  pot  fi  împiedicate  rugăciunile  celor  milostivi 
să  urce  la  cer.  Precum  apa  curge  cînd  află  loc  înclinat,  aşa 
se  întinde  puterea  mî-niei  cînd  află  loc  în  cugetarea 
noastră. 

Cel  ce  a  dobîndit  smerenia  în  inima  lui  s-a  făcut  mort 
lumii.  Şi  cel  ce  s-a  făcut  mort  lumii  s-a  făcut  mort 
patimilor.  Iar  cel  ce  s-a  făcut  mort  cu  inima  faţă  de  ale  sale 
a  făcut  mort  pe  diavolul  însuşi  în  privinţa  sa.  Cel  ce  a  aflat 
pizma  a  aflat  împreună  cu  ea  pe  diavolul. 

Există  o  smerenie  din  frica  de  Dumnezeu  şi  există  o 
smerenie  de  la  Dumnezeu.  Unul  se  smereşte  din  frica  de 
Dumnezeu  şi  altul  se  smereşte  din  bucurie.  Smereniei  din 
frica  de  Dumnezeu  îi  urmează  bunătatea  însoţită  de  simţiri 
bine  orînduite  şi  o  inimă  zdrobită  în  toată  vremea.  Iar 
smereniei  din  bucurie  îi  urmează  multă  simplitate  şi  o 
inimă  ce  creşte  şi  nu  mai  poate  fi  înfrî-nată338. 

Dragostea  nu  cunoaşte  ruşinea  şi  de  aceea  nu  ştie  să  dea 
un  chip  bine  orînduit  mădularelor  ei  339.  Dragostei  îi  este 
firesc  să  nu  se  ruşineze  şi  să  nu-şi  ascundă  măsura  ei. 
Fericit  este  cel  ce  te-a  aflat  pe  tine  liman  a  toată  bucuria. 
Dumnezeu  iubeşte  adunarea  celor  smeriţi  ca  pe  adunarea 

337  a.  Greşelile  noastre  se  îneacă  în  oceanul  milei  lui  Dumnezeu  şi  nu  mai 
înseamnă  nimic  în  ea. 

337  b.  Răul  e  şi  el  ca  o  mare,  sau  ca  un  teren  uscat,  în  care  nu  poate  prinde 
rădăcină  sămînţa  rugăciunii. 

338.0  inimă  ce  creşte  în  dragostea  de  Dumnezeu  şi  de  toţi  oamenii  şi  nu  mai 
poate  fi  înfrînată  sau  stăpînită  în  această  pornire  de  dragoste. 

339.  Cel  ce  se  fereşte  să-şi  manifeste  bunele  sentimente  faţă  de  ceilalţi  încă  n- 
are  destulă  dragoste* 

Serafimilor  şi  mai  cinstit  este  la  Dumnezeu  un  trup 
neprihănit  decît  o  jertfă   curată.   Căci   amîndouă,   adică 

smerenia  şi  neprihănirea,  pregătesc  sufletului  un  zălog  al 
Treimii. 

Mergi  la  prietenii  tăi  cu  cuviinţă.  Căci  de  faci  aşa,  te 
foloseşti  şi  pe  tine  şi  pe  ei.  Că  de  multe  ori,  pe  motiv  de 
iubire,  sufletul  leapădă  Mul  grijii  de  sine340.  Păzeşte-te  de 
întîlniri,  că  nu  sînt  de  folos  în  orice  timp.  In  adunări, 
preţuieşte  tăcerea.  Căci  războiul  dinăuntru  e  mai  uşor  decît 
cel  din  afară341.  Să  nu  crezi,  frate,  că  pot  fi  oprite  gîndurile 
dinăuntru,  dacă  nu  se  ţine  trupul  într-o  bună  rînduiala. 
Teme-te  de  obişnuinţă  mai  mult  decît  de  vrăjmaşi342.  Cel 
ce  hrăneşte  în  sine  obişnuinţa  e  ca  omul  ce  hrăneşte  focul. 
Căci  măsura  puterii  amîndurora  constă  în  materia  ce  li  se 
dă.  De  cere  obişnuinţa  o  dată  să  treacă  în  faptă  şi  nu  i  se 
împlineşte  cererea,  a  doua  oară  o  vei  vedea  slăbită.  Şi  de 
vei  face  voia  ei  o  dată,  a  doua  oară  o  vei  afla  mai  întărită 
împotriva  ta  343. 

în  privinţa  oricărei  fapte  să  stăruie  în  tine  amintirea 
aceasta.  Căci  mai  bun  este  ajutorul  pazei,  decît  ajutorul  din 
fapte.  Nu  te  face  prieten  celui  ce-i  place  să  rîdă  şi  să  ia  în 
rîs  pe  oameni,  căci  te  conduce  spre  obişnuinţa  trîndăviei. 
Nu  te  veseli  cu  cel  neînfrînat  în  vieţuirea  lui.  Păzeşte-te 
însă  să  nu-1  urăşti.  Şi  de  voieşte  să  se  ridice,  dă-i  mînă  de 
ajutor  şi  îngrijeşte-te  pînă  la  moarte  de  ridicarea  lui.  Dar  de 
eşti  tu  însuţi  bolnav,  nu  căuta  să-1  tămăduieşti  pe  acela344. 

340.  Aceasta  nu  stă  în  contrazicere  cu  ceea  ce  a  spus  mai  înainte,  că  iubirea  nu 
are  ruşine  în  manifestarea  ei.  E  vorba  aci  de  grija  de  sine  a  celui  ce  vrea  să  se 
întîlnească  cu  oamenii. 

341.  E  mai  uşor  să  te  lupţi  înăuntru  cu  pornirea  de  a  vorbi,  decît  războiul  pe 
care  îl  poţi  stîrni  în  afară,  între  tine  şi  alţii,  spunînd  ceva  ce  nu  e  pe  placul  lor. 

342.  De  obişnuinţele  rele. 

343.  Obişnuinţa  rea  se  întăreşte  «împotriva»  omului,  împotriva  liber- 
tăţii lui.  Omul  se  învîrtoşează  în  ea,  devine  rigid.  Cu  cît  creşte  puterea 
ei,  slăbeşte  puterea  lui,  care  se  manifestă  în  fluiditatea  libertăţii.  Omul 
se  transformă  treptat  din  persoană  în  automat;  din  fiinţă  liberă,  în  rob 
purtat  în  lanţuri.  Aşa  se  închide  în  el  duhul  şi  iese  din  comunicarea  cu 
SfintulDuh. 

Că  zice  :  «Dă-i  lui  capătul  toiagului  tău»  şi  celelalte  345. 
înaintea  celui  mîndru  şi  bolnav  de  pizmă,  grăieşte  cu  luare 
aminte.  Căci  în  vreme  ce  tu  grăieşti,  acela  tîlcuieşte  pe 

limba  lui  cuvintele  tale  precum  îi  place  şi  din  cele  bune  ale 
tale  ia  materie  ca  să-i  facă  pe  alţii  să  se  smintească.  Şi 
cuvintele  tale  se  vor  schimba  în  cugetarea  lui,  după  chipul 
bolii  lui.  Cînd  cineva  începe  să  clevetească  pe  fratele  său 
înaintea  ta,  arată-te  întristat  la  faţă.  Şi  fă-cînd  aşa,  te  vei 
păzi  şi  în  faţa  lui  Dumnezeu  şi  în  faţa  aceluia. 

De  dai  ceva  celui  ce  are  nevoie,  să  iei  înaintea  acestei 
fapte  veselia  feţei  tale.  Şi  mîngîie-1  cu  vorbe  bune  în  ne- 
cazul lui.  Căci  făcînd  aşa,  veselia  ta  va  face  în  cugetul  lui 
mai  mult  bine  decît  darul  tău  pentru  trebuinţa  trupului  lui. 
în  ziua  cînd  deschizi  gura  ta  şi  grăieşti  împotriva  cuiva, 
socoteşte-te  pe  tine  mort  în  faţa  lui  Dumnezeu  346  şi  toate 
faptele  tale  zadarnice,  chiar  de  ţi  s-ar  părea  că  cu  dreptate 
şi  spre  zidire  te-a  îndemnat  gîndul  tău  să  grăieşti.  Căci  ce 
nevoie  e  să-şi  surpe  cineva  casa  sa,  ca  să  o  îndrepteze  pe  a 
altuia  ?347 

în  ziua  în  care  ai  vreo  întristare  pentru  cineva,  care  este 
în  vreun  fel  oarecare  neputincios  în  cele  bune  sau  faţă  de 
cele  rele,  fie  trupeşte,  fie  în  cuget,  socoteşte-te  mucenic  şi 
să  te  simţi  ca  pătimind  pentru  Hristos  şi  învrednicit  de 
mărturisire.  Căci  se  cuvine  să-ţi  aduci  aminte  că  Hristos  a 
murit  pentru  cei  păcătoşi,  nu  pentru  cei  drepţi.  Gîndeşte-te 

344.  De  eşti  slab  şi  vrei  să-1  ajuţi  pe  celălalt,  rişti  să  cazi  tu  însuţi  în 
patimile  lui.  De  aceea,  nu  căuta  să-1  ajuţi  pe  acela  în  acest  caz,  ca  să  nu 
te  îmbolnăveşti  de  aceleaşi  patimi  de  care  suferă  el;  sau,  suferind  de 
aceeaşi  boală,  să  nu  te  îmbolnăveşti  şi  mai  tare. 

345.  Dă-i  capătul  toiagului  de  care  te-ai  sprijinit  tu  vreme  îndelungată. 

346.  Cînd  grăieşti  împotriva  fratelui,  ai  murit  în  faţa  lui  Dumnezeu.  Căci  rupînd 
comuniunea  de  dragoste  cu  altul,  te-ai  făcut  incapabil  şi  de  comuniunea  cu 
Dumnezeu  şi  te-ai  închis  faţă  de  izvorul  vieţii  ce-ţi  vine  prin  această  comuniune,  sau 
care  se  află  în  comuniunea  însăşi. 

347.  De'  fapt,  nu  o  îndreptează  nici  pe  a  altuia.  Căci  casele  (persoanele)  sînt  în 
comunicare.  Cînd  se  surpă  una,  se  surpă  sau  se  slăbeşte  şi  alta. 

cît  e  de  mare  lucrul  acesta.  E  un  lucru  mare  a  te  întrista 
pentru  cei  răi  şi  a  ajuta  pe  cei  păcătoşi  mai  mult  decît  pe 
cei  drepţi.  Apostolul  vorbeşte  de  aceasta  ca  de  un  lucru 
minunat  (Rom.,  10,  7).  De  poţi  să  te  îndreptezi  întru  tine  în 
sufletul  tău,  nu  te  îngriji  să  urmăreşti  altă  dreptate  348.  In 

toate  faptele  tale  să  premeargă  neprihănirea  trupului  şi  cu- 
răţia conştiinţei.  Căci  fără  acestea  zadarnic  e  în  faţa  lui 
Dumnezeu  orice  lucru.  Să  ştii  că  orice  faptă  pe  care  o  faci 
fără  socoteală  şi  cercetare  e  zadarnică,  oricît  s-ar  părea  de 
cuviincioasă.  Pentru  că  Dumnezeu  socoteşte  ca  dreptate 
dreapta  socoteală  şi  nu  lucrarea  fără  dreapta  socoteală3  9. 

ir 

Nu  e  înţelept  să  scoţi  un  sfeşnic  luminos  la  soare  °. 
Rugăciunea  celui  ce  ţine  minte  răul  e  o  sămînţă  aruncată  pe 
piatră.  Nevoitorul  nemilostiv  e  un  pom  neroditor. 
Mustrarea  din  pizmă  este  o  săgeată  înveninată.  Lauda 
vicleanului  este  o  cursă  ascunsă.  Sfetnicul  nebun  este  ca  un 
păzitor  orb.  Şederea  cu  cei  neînţelepţi  este  o  frîngere  a 
inimii.  Convorbirea  cu  cei  înţelepţi  este  un  izvor  dulce. 
Sfetnicul  înţelept  este  un  zid  al  nădejdii.  Prietenul  nebun  şi 
nepriceput  este  o  vistierie  plină  de  pagube.  Mai  bine  să 
vezi  pe  cineva  că  locuieşte  cu  cei  ce  plîng,  decît  pe  un 
înţelept  că  urmează  unui  nebun.  Mai  bună  este  sălăşluirea 
cu  fiarele,  decît  locuirea  cu  cei  cu  purtări  rele.  Petrece  mai 
bine  cu  un  vultur  decît  cu  cel  lacom  şi  nesătul.  Fă-te  mai 
bine  prieten  cu  un  ucigaş,  decît  cu  un  certăreţ.  Vorbeşte 
mai  bine  cu  un  porc,  decît  cu  un  lacom.  Că  mai  bună  e 

348.  Nu  căuta  să  te  faci  drept,  îndreptînd  pe  alţii.  Sileşte-te  să  te  îndrepţi  pe 
tine. 

349.  Adică  orice  faptă  trebuie  făcută  cu  o  conştiinţă  a  răspunderii  în  faţa  lui 
Dumnezeu.  Aceasta  leagă  pe  om  continuu  de  Dumnezeu. 

350.  Un  înţeles  :  nu  orice  lucru  bun  în  sine  e  potrivit  în  orice  împrejurare.  Sau 
alt  înţeles:  dreptatea  e  depăşită  de  milă  şi  de  iubire.  Sau  alt  înţeles  :  nu  învăţa  pe  cei 
mai  învăţaţi  ca  tine.  Şi  mai  ales  nu  socoti  că  explicările  ce  le  dai  cuvîntului 
dumnezeiesc  din  Scripturi  sau  dogmelor  Bisericii  sau  învăţăturilor  unor  bărbaţi 
sfinţi,  aduc  lumină  superioară  celei  aflate  în  ele.  Ci  dă-le  cu  smerenie  şi  socoteşte-le 
ca  nesigure.  E  ceea  ce  se  sileşte  să  simtă  şi  cel  ce  dă  explicaţiile  acestea. 

troaca  porcilor  decît  gura  mîncăilor.  Şezi  mai  bine  cu  cei 
dispreţuiţi  decît  între  cei  trufaşi.  Lasă-te  prigonit  şi  nu 
prigoni.  Lasă-te  răstignit  şi  nu  răstigni.  Lasă-te  nedreptăţit 
şi  nu  nedreptăţi.  Lasă-te  bîrfit  şi  nu  bîrfi.  Fii  blînd  şi  nu 
zelos  în  rău. 

îndreptăţirea  (apărarea  proprie)  nu  ţine  de  vieţuirea 
creştinilor  şi  nu  e  pomenită  în  învăţătura  lui  Hristos. 
Veseleşte-te  cu  cei  ce  se  veselesc  şi  plîngi  cu  cei  ce  plîng. 
Căci  aceasta  e  semnul  curăţiei351.  Fii  bolnav  cu  cei  bolnavi. 
Plîngi  cu  cei  păcătoşi.  Bucură-te  cu  cei  ce  se  pocăiesc.  Fii 
prieten  cu  toţi  oamenii,  dar  fii  singur  în  cugetul  tău  352.  Fii 
părtaş  la  pătimirea  tuturor,  dar  cu  trupul  tău  fii  departe  de 
toate  53.  Nu  mustra  pe  cineva  şi  nu  osîndi  nici  chiar  pe  cei 
foarte  răi  în  vieţuirea  lor.  întinde  haina  ta  peste  cel  ce  a 
greşit  şi  acoperă- 1.  Şi  dacă  nu  poţi  lua  asupra  ta  greşelile 
lui  şi  nu  poţi  primi  şi  certarea  şi  ruşinea  în  locul  lui,  rabdă- 
1  măcar  şi  nu-1  ruşina.  Cunoaşte,  frate,  că  pentru  aceasta 
trebuie  să  rămînem  în  chilia  noastră,  ca  să  nu  cunoaştem 

351.  Curăţia  nu  e  o  stare  a  celui  izolat  în  nepăsarea  lui,  ci  o  relaţie  pozitivă  cu 
ceilalţi;  o  participare  din  bunătate  la  bucuriile  şi  durerile  lor,  o  încadrare  în  viaţa  lor. 
A  fi  curat  înseamnă  a  fi  pentru  alţii,  pe  cînd  a  fi  necurat  e  a  fi  pentru  tine,  împotriva 
altora,  sau  nepăsător  la  alţii. 

352.  Fii  singur  în  cugetul  tău,  ca  să  vezi  de  eşti  cu  adevărat  prieten  al  tuturor,  ca 
să  vezi  de  ai  rădăcinile  tale  afundate  în  Dumnezeu  împreună  cu  toţi.  Ia  seama  în 
felul  acesta  la  răspunderea  ta  şi  la  starea  ta,  de  e  bună  sau  rea.  Fii  singur  în  cugetarea 
ta,  ca  să  nu  te  devieze  în  judecata  ta  despre  tine  unii  sau  alţii,  care  se  află  la  suprafaţă 
în  judecata  lor.  Căci  acolo,  în  singurătatea  ta  adîncă,  te  întîlneşti  cu  adevărat  cu  toţi. 
Căci  dacă  rămîi  în  suprafaţa  gălăgiei  comune,  nu  eşti  cu  ceilalţi  în  mod  real,  nu-ţi 
trăieşti  răspunderea  ta  faţă  de  ei,  ci  eşti  cu  ei  în  mod  superficial  şi  trecător  şi  într-o 
împreună  vieţuire  sfişiată  de  certuri,  de  neînţelegeri,  de  uri;  te  ţii  împreună  cu  ei, 
cum  se  ţin  împreună  rănile  într-un  trup  în  procesul  de  descompunere  al  lui,  susţinut 
de  toate  împreună. 

353.  Suferă  de  patimile  lor,  ca  şi  cînd  ar  fi  ale  tale.  Dar  ele  să  nu  se  afle  în  tine. 
Suferă  de  suferinţa  celor  invidioşi,  dar  nu  fi  invidios.  Trăieşte  într-un  fel  de  sfîntă 
imaginaţie;  sau,  întrucît  nu  e  numai  o  imaginaţie,  suferă  de  starea  ce  o  produce  în 
tine  această  imaginaţie.  Pildă  supremă  ne  e  Hristos,  Care  a  suferit  mai  mult  decît  toţi 
de  păcatele  lor  şi  în  acest  fel  le-a  luat  asupra  Sa,  dar  nu  S-a  făcut  totuşi  păcătos. 
Pildă  e  o  mamă  care  suferă  de  patimile  fiului  chiar  mai  mult  decît  el,  curăţia 
cugetului  şi  responsabilitatea  ascuţită  pentru  el  dîndu-i  o  sensibilitate  mai  mare  ca  a 
lui.  Iubirea  participantă  întrece  durerile  celui  ce  trăieşte  în  patimi,  la  care  acestea  sînt 
întrerupte  şi  de  dulceţile  lor,  unite  cu  o  anumită  zăpăceală  şi  tocire. 


faptele  cele  rele  ale  oamenilor  şi  atunci  vom  vedea  pe  toţi 
ca  sfinţi  şi  buni  în  curăţia  cugetării  noastre.  Iar  de  mustram 
şi  certăm,  judecăm  şi  cercetăm,  căutăm  să  răzbunăm  şi  să 
defăimăm,  prin  ce  se  deosebeşte  locaşul  nostru  (chilia  sau 
mînăstirea  noastră)  de  locaşul  cetăţilor  ?  Şi  dacă  nu  ne 
lăsăm  de  acestea,  ce  este  mai  rău  decît  şederea  în  pustie  ? 

De  nu  te  linişteşti  cu  inima,  linişteşte-te  măcar  cu 
limba.  Şi  dacă  nu  poţi  pune  rînduiala  în  gînduri,  pune 
rînduiala  măcar  în  simţuri.  Şi  de  nu  eşti  singur  în  cugetul 
tău,  fii  singur  măcar  cu  trupul  tău.  Şi  de  nu  poţi  lucra  cu 
trupul  tău,  întristează-te  măcar  în  cugetul  tău.  Şi  de  nu  poţi 
sta  la  priveghere,  priveghează  măcar  şezînd  pe  patul  tău, 
sau  chiar  întins  pe  el.  Şi  de  nu  poţi  posti  două  zile,  posteşte 
măcar  pînă  seara.  Şi  de  nu  poţi  pînă  seara,  păzeşte-te  măcar 
să  nu  te  saturi.  De  nu  eşti  curat  în  inima  ta,  fii  curat  măcar 
în  trupul  tău.  De  nu  plîngi  în  inima  ta,  îmbracă-ţi  în  jale 
măcar  fata  ta354.  De  nu  poţi  milui,  vorbeşte  măcar  ca  un 
păcătos  3  5.  De  nu  eşti  făcător  de  pace,  fii  măcar  neiubitor 
de  tulburare.  De  nu  te  poţi  strădui,  fâ-te  măcar  în  cuget 
netrîndav  356.  De  nu  eşti  biruitor  (asupra  păcatelor),  măcar 
să  nu  te  mîn-dreşti  faţă  de  cei  vinovaţi.  De  nu  izbuteşti  să 
închizi  gura  celui  ce  bîrfeşte  pe  soţul  tău,  păzeşte-te  măcar 
să  nu  te  faci  părtaş  în  aceasta  cu  el. 

Cunoaşte  că  de  iese  din  tine  foc  şi  acesta  arde  pe  alţii, 
sufletele  arse  în  focul  tău  le  va  cere  Dumnezeu  din  mîinile 

354.  Aceasta  nu  e  făţărnicie,  căci  voieşti  sincer  să  plîngi,  dar  încă  nu  poţi. 
Făţarnic  e  cel  ce  o  face  aceasta  ca  să  înşele  pe  alţii.  Adeseori  trebuie  să  ne 
forţăm  cu  trupul  ca  să  producem  în  suflet  stările  corespunzătoare. 

355.  Vorbeşte,  recunoscîndu-ti  păcatul  că  nu  ai  miluit,  sau  nu  poţi  milui  pe 
altul. 

356.  'Condamnă-ţi  măcar  în  cuget  trîndăvia. 

tale  .  Şi  chiar  dacă  nu  arunci  tu  însuţi  focul,  dar  consimţi 
cu  cel  ce-1  aruncă  şi  găseşti  plăcere  în  aceasta,  vei  fi  părtaş 
lui  la  judecată.  De  iubeşti  blîn-deţea,  rămîi  în  pace.  Şi  de  te 
vei  învrednici  de  pace,  te  vei  bucura  în  toată  vremea.  Caută 
înţelepciunea  şi  nu  aurul.  îmbracă-te  în  smerenie  şi  nu  în 
mătase.  Caută  să  dobîndeşti  pacea  şi  nu  împărăţia. 

Nu  este  înţelept  care  să  nu  aibă  smerenie.  Şi  cel  ce  nu 
are  smerenie  nu  se  va  înţelepţi.  Nu  este  om  smerit  la  cuget, 
care  să  fie  lipsit  de  pace.  Şi  cel  lipsit  de  pace  nu  e  nici 
smerit  în  cuget.  Şi  nu  are  cineva  pace,  de  nu  se  bucură.  Pe 
toate  căile  pe  care  umblă  oamenii  în  lume,  nu  au  pace  în  ei, 

pînă  ce  nu  se  vor  apropia,  prin  nădejde,  de  Dumnezeu.  Nu 
dobîndeşte  inima  pace  din  osteneală  şi  din  sminteli,  pînă  ce 
nu  se  va  sălăşlui  în  ea  nădejdea  şi  pînă  ce  aceasta  nu  va  da 
inimii  pace  şi  nu  va  revărsa  din  sine  bucurie  în  ea.  Aceasta 
este  ceea  ce  a  numit  Domnul  gură  în  stare  de  închinăciune 
şi  plină  de  sfinţenie.  «Veniţi  la  Mine  toţi  cei  osteniţi  şi 
împovăraţi  şi  Eu  vă  voi  odihni  pe  voi»  (Mt,  11,  28). 
«Apro-pie-te,  zice,  ca  să  nădăjduieşti  întru  Mine  şi  te  vei 
odihni  de  orice  lucru  şi  de  orice  teamă». 

Nădejdea  în  Dumnezeu  înalţă  inima,  iar  frica  de  gheenă 
o  zdrobeşte.  Lumina  minţii  naşte  credinţa  şi  credinţa  naşte 
mîngîierea  nădejdii.  Iar  năzuinţa  întăreşte  inima.  Credinţa 
este  descoperirea  înţelegerii3  8.  Şi  cînd  se  întunecă 
cugetarea,  se  ascunde  credinţa  şi  pune  peste  noi  frica  şi  taie 
nădejdea  noastră359.  Nu  credinţa  cea  din  învăţătură 
eliberează  pe  om  de  mîn- 

357.  O  tîlcuire  a  focului,  vrednică  de  reţinut.  Ea  e  preţioasă  pentru  înţelegerea 
focului  iadului.  Păcatul  este  el  însuşi  un  ifoc  ce  pustieşte  şi  chinuieşte  sufletul  celui 
ce-1  săvîrşeşte. 

358.  Credinţa  este  produsă  de  harul  revelaţiei,  dar  numai  prin  faptul  că  trezeşte 
înţelegerea  în  suflet.  încît  credinţa  e  ca  un  punct  de  întîlnire  între  har  şi  înţelegere. 

359.  Se  face  o  strînsă  legătură  între  credinţă  şi  adevărata  înţelegere-a  sensului 
vieţii. 

drie  şi  de  îndoială,  ci  cea  care  vede  şi  răsare  din  înţelegere 
şi  se  numeşte  recunoaşterea  şi  arătarea  adevărului.  Pînă  ce 
înţelege  mintea  pe  Dumnezeu,  ca  Dumnezeu  descoperit 
înţelegerii,  nu  se  apropie  de  inimă  frica.  Cînd  sîntem  lăsaţi 
în  întunecime  şi  pierdem  această  înţelegere,  se  iveşte  în 
noi  frica  pînă  ce  ne  smerim,  pînă  ce  ne  apropiem  de 
smerenie  şi  de  pocăinţă. 

Fiul  lui  Dumnezeu  a  răbdat  crucea.  Drept  aceea  noi 
păcătoşii  să  avem  îndrăzneală  în  pocăinţă.  Căci  dacă 
chipul  simplu  al  pocăinţei  a  depărtat  mînia  de  la  regele 
Ahab,  pocăinţa  noastră  adevărată  nu  ne  va  fi  nici  nouă  fără 


de  folos.  Şi  dacă  chipul  simplu  al  smereniei  a  depărtat 
mînia  de  la  acela  care  nu  s-a  pocăit  cu  adevărat,  cu  cit  mai 
mult  nu  o  va  depărta  de  la  noi,  care  ne  întristăm  cu 
adevărat  pentru  greşelile  noastre  ?  Căci  întristarea 
cugetului  ţine  locul  a  toată  lucrarea  cu  trupul. 

Sfîntul  Grigorie  zice  :  «Cel  ce  s-a  scufundat  în  Dum- 
nezeu şi  stăruie  în  grija  de  judecata  Lui  este  biserică  a 
harului».  Dar  ce  este  cel  ce  s-a  scufundat  în  Dumnezeu  şi 
stăruie  în  grija  de  judecata  Lui  ?  Ce  înseamnă  grija  de 
judecata  Lui,  dacă  nu  a  căuta  pururea  odihna  Lui  şi  a  se 
întrista  neîncetat  şi  a  se  îngrijora  de  a  nu  putea  atinge 
desăvîrşirea  din  pricina  slăbiciunii  firii  noastre  ?  Şi 
întristarea  neîncetată  a  cuiva  pentru  aceasta  înseamnă  a 
purta  în  sufletul  său  pomenirea  neîncetată  a  lui  Dumnezeu, 
precum  a  zis  fericitul  Vasile.  Rugăciunea  neîmprăştiată 
este  cea  care  aduce  în  suflet  bunăvoinţa  luminoasă  a  lui 
Dumnezeu.  Aceasta  este  sălăş-luirea  lui  Dumnezeu  :  a 
avea  sădit  în  sine  pe  Dumnezeu  prin  pomenirea  Lui359  a. 
Aşa  ne  facem  biserică  a  lui 

359  a.  Părinţii  nu  socotesc  gîndul  la  Dumnezeu,  sau  pomenirea  Lui,  deci  şi 
rugăciunea,  ca  despărţite  de  El.  Ci  văd  în  gîndul  la  Dumnezeu,  în  pomenirea  Lui,  în 
credinţa  în  El,  însăşi  lucrarea  şi  prezenţa  Lui.  Spusese  şi  sfîntul  Vasile  :  < 
«Sălăşluirea  lui  Dumnezeu  este  a  avea  pe  Dumnezeu  implantat  în  sine  prin 
pomenire»  (Bp.  //;  P.G.  32,  col.  229).  El  însuşi  produce  în  noi  pomenirea  Lui, 
susţine  gîndirea  la  El;  desigur,  nu  fără 

Dumnezeu.  Şi  aceasta  este  grija  şi  inima  zdrobită  ca 
pregătire  pentru  odihnirea  în  El.  Lui  I  se  cuvine  slava 
în  veci.  Amin. 


CUVINTUL  LIX 

Despre  schimbările  cele  multe  ce  se  urmează  In 
minte  şi  sînt  probate  prin  rugăciune 

A  alege  voinţa  cea  bună  e  propriu  celui  ce  doreşte 
aceasta.  Dar  a  desăvîrşi  alegerea  voinţei  celei  bune  este 
propriu  lui  Dumnezeu  3eo.  Şi  cel  ce  face  alegerea  aceas- 
ta are  nevoie  de  ajutorul  lui  Dumnezeu.  De  aceea  tre- 
buie să  facem  ca  dorinţei  ce  s-a  născut  în  noi  să-i  ur- 
meze rugăciunea  necontenită.  Nu  numai  pentru  că 

efortul  nostru.  Această  învăţătură  e  solidară  cu  cea  despre  simţirea  sau 
contactul  cu  Dumnezeu  printr-un  simţ  al  minţii,  al  sufletului.  Şi  ea  se  leagă  cu 
cea  despre  energiile  necreate  ale  lui  Dumnezeu.  Dar  şi  cu  înţelegerea  lui 
Dumnezeu  ca  persoană,  care  ascultînd  cuvîntul  nostru  nu  se  poate  să  nu 
răspundă  într-un  fel  sau  altul  la  el.  Aşa  cum  sînt  legate  şi  comunică  persoanele 
umane  între  ele  prin  cuvînt,  aşa  comunică  persoanele  umane  cu  Dumnezeu  prin 
cuvînt,  printr-un  cuvînt-răspuns  la  cuvîntul  lui  Dumnezeu,  şi  chiar  prin  gîndul, 
care  e  un  cuvînt  ce  nu  sună  încă  în  aer.  Aceasta  dă  cultului  o  semnificaţie  de 
comunicare  între  cei  ce  se  roagă,  şi  Dumnezeu.  Aşa  se  explică  funcţia  simţitoare 
a  cultului,  alcătuit  din  rugăciuni,  ca  răspunsuri  la  cuvintele  lui  Dumnezeu,  sau 
cărora  le  răspunde  Dumnezeu.  Pentru  o  explicaţie  şi  mai  lămuritoare  a  acestei 
comunicări  a  celor  ce  se  roagă  cu  Dumnezeu  prin  pomenirea  Lui,  prin  ru- 
găciune, prin  cuvînt,  ne-am  putea  gîndi  la  putinţa  subiectului  uman  de  a  recepta 
prin  creier,  intensificat  de  un  aparat  de  recepţie,  comunicări  din  toate  părţile, 
de  unde  se  emit  asemenea  comunicări.  E  drept  că  subiectul  uman  receptează 
aceste  comunicări  prin  aparatul  de  recepţie  pe  rînd.  Dar  cînd  receptăm  un  cor 
de  persoane  cunoscute,  receptăm  deodată  vocile  tuturor  în  ceea  ce  au  distinct. 
Aşa  receptează  un  părinte,  în  rîsul,  în  plînsul,  în  jocul,  în  cererea  comună  a 
copiilor  săi,  pe  toţi  deodată  şi  pe  liecare  în  mod  distinct.  Numai  pentru  că 
spiritul  uman  are  In  sine  această  putere  de  recepţie,  el  îşi  are  şi  în  creier,  sau  în 
aparatul  tehnic  de  recepţie,  un  mijloc  de  actualizare  a  acestei  puteri  ale  sale. 
Dar  subiectul  uman  e  după  chipul  subiectului  dumnezeiesc.  Dumnezeu  poate 
recepta  deodată  gîndurile  şi  rugăciunile  tuturor  în  mod  distinct  şi  poate 
răspunde  la  ele. 

360.  A  alege  binele  cîteodată  e  propriu  omului.  Dar  a  stărui  în  aceasta 
neîncetat  e  propriu  lui  Dumnezeu.  Iar  ajutorul  neîncetat  al  lui  Dumnezeu  11 
dobîndim  prin  rugăciunea  neîncetată.  Astfel  sfîntul  Isaac  vede  un  rost  al 
rugăciunii  neîncetate  în  stăruirea  neîncetată  în  bine. 

avem  nevoie  de  ajutor,  ci  şi  ca  să  ne  facă  să  deosebim  dacă 
dorinţa  aceasta  este  după  plăcerea  voii  Lui  sau  nu.  Căci  nu 
toată  dorinţa  bună  se  iveşte  în  inimă  de  la  Dumnezeu.  Ci  numai 
cea  folositoare.  Căci  se  întîmplă  uneori  că  omul  doreşte  un  bine 
şi  Dumnezeu  nu-i  ajută.  Fiindcă  vine  şi  de  la  diavolul  cîte  o 
dorinţă  asemănătoare  acesteia.  Şi  ea  e  socotită  spre  ajutor,  dar 
adeseori  nu  este  pe  măsura  omului.  Ci  diavolul  unelteşte 
vătămarea  lui  şi- 1  sileşte  să  caute  împlinirea  acelei  dorinţe,  fără 


să  fi  ajuns  încă  la  vieţuirea  potrivită  ei.  Sau  ea  e  străină  de 
chipul  vieţuirii  lui;  sau  n-a  sosit  încă  timpul  în  care  o  poate 
împlini,  sau  pune  în  lucrare;  sau  nu  este  în  stare  să  o 
împlinească  cu  lucrul,  cu  cunoştinţa,  sau  cu  trupul;  sau  timpul 
nu  ne  ajută;  sau  în  orice  fel,  sub  chipul  acelui  bine,  diavolul 
tulbură  sau  vatămă  pe  om  în  duhul  lui,  sau  îi  ascunde  o  cursă  în 
cugetare. 

Dar  cum  am  spus,  să  facem  cu  sîrguinţă  rugăciuni 
neîncetate  pentru  dorinţa  cea  bună  ivită  în  noi  şi  să  spunem 
fiecare  dintre  noi:  «Facă-se  voia  Ta,  pînă  ce  voi  isprăvi  lucrul 
cel  bun  pe  care  doresc  să-1  fac,  dacă  place  voii  Tale.  Căci  a-1 
voi  îmi  este  uşor,  dar  a-1  face,  fără  darul  ce  vine  de  la  Tine,  nu 
pot.  Ci  numai  dacă  amin-două  sînt  de  la  Tine  :  şi  a  voi  şi  a 
lucra.  Căci  fără  harul  Tău  nu  m-aş  fi  înduplecat  să  primesc 
această  dorinţă  ce  s-a  mişcat  în  mine,  ci  m-aş  fi  speriat  de  ea». 

Acesta  este  obiceiul  celui  ce  doreşte  binele:  să  lucreze  cu 
dreapta  socoteală  (cu  discernămîntul)  a  minţii  prin  rugăciune, 
ca  să  fie  ajutat  în  lucrarea  aceasta  şi  să  primească  înţelepciunea 
prin  care  să  deosebească  adevărul  de  minciună.  Căci  binele  se 
face  probat  în  rugăciuni  multe,  în  lucrare,  în  pază,  în  dorinţa 
neodihnită,  în  labrimi  neîncetate,  în  smerenie  şi  în  ajutorul  de 
sus  care  vine  mai  ales  cînd  nu  stau  împotrivă  gînduri  de 
mîndrie.  Pentru  că  acestea  împiedică  ajutorul  lui  Dumnezeu 
către  noi.  Dar  le  putem  îndepărta  prin  rugăciune. 

CUVÎNTUL  LX 

Despre  gîndurile  rele  fără  de  voie  ce  se  ivesc  din 
dezlegarea  ce  le-o  dă  trîndăvia  cea  dinainte  de  ele 

Sînt  unii  care  îşi  razimă  trupul  şi  doresc  să-1  odihnească 
puţin  pentru  lucrul  lui  Dumnezeu,  pînă  ce  se  împuternicesc  şi 
apoi  iarăşi  se  întorc  la  lucrul  lor.  Dar  în  puţinele  zile  ale 
odihnei  noastre  să  nu  părăsim  cu  totul  paza  noastră  şi  să  dăm 
dezlegare  întreagă  sufletului  nostru  ca  nişte  oameni  care  nu  mai 
voiesc  să  se  întoarcă  iarăşi  la  lucrul  lor.  Aceştia,  fiind  bătuţi  în 
vremea  păcii  de  săgeţile  vrăjmaşului,  îşi  adună  în  suflet 
îndrăzneala  voii  lor  şi  haină  întinată  în  ţara  sfîntă,  adică  în 
rugăciune,  socotindu-se  că  sînt  îmbrăcaţi.  Şi  aceasta  este  ceea 

ce  se  mişcă  în  sufletul  lor  în  ceasul  cugetării  la  Dumnezeu  şi 
al  rugăciunii.  Acestea  sînt  cele  ce  le-am  dobîndit  în  vremea 
lenevirii  noastre  şi  acestea  ne  ruşinează  pe  noi  în  vremea 
rugăciunii. 

Mai  mult  îi  ajută  omului  trezvia  decît  fapta  şi  mai  mult  îl 
vatămă  dezlegarea  decît  odihna.  Căci  din  odihnă  se  ivesc 
războaie  în  lăuntrul  omului  şi  îl  tulbură,  dar  numai  el  are 
puterea  să  le  dezlege  (să  le  dea  drumul).  Căci  cînd  omul 
părăseşte  odihna  şi  se  întoarce  în  lumea  faptelor,  războaiele  se 
depărtează  de  la  el  şi  fug.  Dar  nu  se  întîmpla  aşa  cu  ceea  ce  se 
naşte  din  dezlegarea  cea  din  trîndăvie  şi  odihnă.  Cît  timp  este 
încă  în  lumea  odihnei  lui,  poate  să  se  întoarcă  iarăşi  şi  să  se 
călăuzească  pe  sine  la  starea  rînduielii  lui.  Pentru  că  este  încă 
în  hotarul  libertăţii  lui.  Dar  în  starea  de  dezlegare,  a  ieşit  din 
hotarul  libertăţii  sale.  Dacă  n-ar  fi  aruncat  omul  paza  cu  totul 
de  la  sine,  nu  ar  fi  fost  împins  fără  voie  sub  puterea  silei,  ca  să 
se  predea  celor  ce  nu-1  odihnesc.  Dacă  n-ar  fi  ieşit  prin  sine  în- 
suşi cu  totul  din  hotarul  libertăţii,  nu  i  s-ar  fi  ivit  atîtea 
întîmplări  care  l-au  legat  cu  sila  şi  cărora  nu  li  s-a  putut 
împotrivi361. 

Să  nu  dai  libertate,  o,  omule,  vreunuia  din  simţurile  tale,  ca 
nu  cumva  să  nu  mai  poţi  reveni  la  ea  362.  Odihna  vatămă  numai 
pe  tineri.  Dezlegarea  însă  şi  pe  cei  desă-vîrşiţi  şi  bătrîni.  Cei  ce 
au  venit  de  la  odihnă  la  gînduri  rele  pot  să  se  întoarcă  iarăşi  la 
pază  şi  să  stea  în  vieţuirea  lor  înaltă;  dar  cei  ce,  lenevindu-se  în 
paza  lor,  din  nădejdea  în  faptele  lor,  au  trecut  de  la  vieţuirea 
înaltă  la  dezlegarea  vieţuirii  lor,  s-au  robit. 


Unul,  după  ce  s-a  bătut  în  ţara  vrăjmaşilor,  a  murit  în  timp 
de  pace  623.  Şi  altul,  ieşind  din  viaţă  pe  motiv  de  negustorie, 
primeşte  o  ţepuşă  în  suflet363.  Să  nu  ne  întristăm  cînd  lunecăm 
în  vreo  greşala,  ci  cînd  stăruim  în  ea.  Căci  lunecarea  se 
întîmplă  adeseori  şi  celor  desăvîrşiţi;  dar  stăruirea  în  ea  este 
moarte  deplină.  Iar  întristarea  cu  care  ne  întristăm  pentru 
lunecările  noastre  ni  se  socoteşte  în  loc  de  lucrare  curată  prin 
har.  Dar  cel  ce,  în  nădejdea  pocăinţei,  alunecă  a  doua  oară 
umblă  cu  Dumnezeu  cu  viclenie.  Acestuia  îi  vine  moartea  pe 
neştiute    şi   nu   mai    apucă   timpul   nădăjduit    de    el    ca    să 

361.  In  tot  acest  capitol  s-a  făcut  pînă  aci  şi  se  mai  face  în  continuare  o 
deosebire  între  odihna  ce  şi-o  poate  da  monahul  din  cînd  în  cînd  din  supravegherea 
de  sine  şi  nevoinţa  lui  strînsă,  pentru  a  întări  puţin  trupul,  şi  între  dezlegarea  ce  o  dă 
patimilor  care  în  starea  de  odihnă  încep  să-şi  ridice  capul,  dar  pot  fi  şi  ţinute  în  frîu. 
Prin  lucrul  din  urmă  el  îşi  cedează  libertatea,  ceea  ce  are  ca  urmare  că  e  dus  cu  sila  la 
păcate.  E  de  reţinut  legătura  ce  o  vede  autorul  între  supravegherea  de  sine  a  omului 
şi  libertatea  lui,  sau  între  stăpînirea  de  sine  şi  libertate.  Cine  nu  se  stăpîneşte  pe  sine 
va  fi  stăpînit  de  porniri  inferioare  sau  de  forţele  răului.  Cine  nu  se  stăpîneşte  el  însuşi 
pe  sine  devine  robul  unei  stăpîniri  străine.  Libertatea  e  stăpînirea  de  sine.  De  aceea, 
în  limba  greacă  aceşti  doi  termeni  au  acelaşi  înţeles  :  aoteSouaiov  —  eXeu&Epîa. 

362.  Ai  dat  libertate  unui  simţ,  el  copleşeşte  prin  libertatea  lui  libertatea  ta  şi 
cine  ştie  dacă  mai  poţi  redobîndi  libertatea  ta.  Prin  libertatea  dată  unui  simţ,  te-ai 
robit  celor  cu  care  intră  simţul  respectiv  în  contact,  în  unire.  Ai  cedat  simţului 
stăpînirea  ta  peste  tine. 

362  a.  S-a  bătut  în  războaiele  cu  patimile  şi  a  biruit.  Dar  dîndu-şi  apoi  puţină 
odihnă,  a  fost  biruit. 

363.  Aci  e  vorba  poate  nu  de  cel  ce  iese  din  viaţa  de  nevoînţă  pen- 
tru puţină  odihnă,  ci  de  cel  ce  iese  pentru  a  cumpăra  puţină  întărire  din 
întîlnirea  cu  alţii  pentru  vreun  cîştig  trupesc.  El  primeşte  o  ţepuşă  din  par- 
tea patimilor. 


împlinească  faptele  virtuţii364.  Tot  cel  ce  şi-a  dezlegat  simţurile 
şi-a  dezlegat  şi  inima. 

Aci  vorbeşte  de  nebunia  celor  ce  se  făţărnicesc  în  faţa  lui 
Dumnezeu.  Şi  arată  care  sînt  semnele  ei 

Lucrarea  inimii  este  însoţită  de  legarea  mădularelor  din 
afară  şi  dacă  o  face  cineva  aceasta  cu  dreaptă  socoteală  (cu 
discernămînt),  este  vădit,  după  cele  spuse  de  părinţii  dinainte 
de  noi,  din  arătările  străine  ce  se  ivesc  în  el,  că  nu  este  legat  de 
cîştigul  material,  nici  nu  iubeşte  lăcomia  pîntecelui,  iar  mînia  e 
străină  cu  totul  de  el.  Căci  unde  sînt  acestea  trei:  cîştigul 
material  (fie  mic,  sau  mare),  mînia  şi  înfrângerea  din  partea 
lăcomiei  pîntecelui,  chiar  dacă  cineva  ar  părea  asemenea  sfin- 
ţilor vechi,  să  ştii  că  din  nerăbdarea  celor  dinăuntru  se  întîmpla 
dezlegarea  celor  din  afară  şi  nu  din  dispreţuirea  felurită  a 
sufletului  propriu3648.  Iar  de  nu,  cum  a  dispreţuit  cele  trupeşti, 
şi  blîndeţea  n-a  dobîn-dit-o  ?  Dispreţuirii  cu  dreaptă  socoteală 
îi  urmează  faptul  de  a  nu  se  lăsa  legat  de  nimic,  precum  şi 
dispreţuirea  odihnei  şi  a  dorului  de  oameni.  Şi  dacă  cineva  e 
pregătit  să  primească  cu  bucurie  păgubiri  pentru  Dumnezeu, 
acela  este  curat  înăuntru.  Şi  dacă  nu  dis- 
preţuieşte pe  cineva  pentru  orbirea  lui,  e  cu  adevărat  liber. 
Şi  cel  ce  nu  se  apropie  de  cel  ce-1  cinsteşte  pe  el„  nici  nu 

364.  Kirkegaard  a  stăruit  asupra  necesităţii  de  a  nu  amina  înfăptuirea  unui 
gînd  bun,  pentru  că  aceasta  aduce  obişnuirea  cu  amînarea  continuă  (Einflbung 
im  Christentum).  Aci  e  ceva  deosebit:  nu  păcătui  în  nădejdea  unei  noi  pocăinţe 
şi  noi  iertări,  a  doua  oară,  după  ce  ai  obţinut  prin  pocăinţă  iertarea  pentru 
prima  păcătuire.  Aceasta  te  va  face  să  nu  mai  iei  păcatul  prea  în  serios;  sau  îl 
vei  lua  din  ce  în  ce  mai  puţin  în  serios.  Şi  cu  pocăinţa  vei  face  la  fel.  Vei  cădea 
într-o  relativizare  a  gravităţii  păcatului  şi  a  seriozităţii  vieţii,  vei  cădea  într-un 
plan  al  platitudinii  şi  al  justificărilor  sofisticate  şi  Ieftine.  Pe  lîngă  aceea,  te  vei 
comporta  faţă  de  Dumnezeu  cu  viclenie,  promiţîndu-I  cînd  ceri  iertare  că  nu  vei 
mai  păcătui,  dar  dedesubtul  acestei  promisiuni  gîndind  încă  din  acel  moment  la 
o  eventuală  nouă  păcătuire,  deci  minţind  pe  Dumnezeu,  sau  Înşelîndu-L. 

364  a,.  Se  pare,  lulnd  în  considerare  şi  fraza  următoare,  că  e  vorba  aici  nu 
de  suflet  în  sensul  propriu,  ci  de  lucrările  sufletului  referitoare  la  trup.  Cel  în 
care  se  stîrnesc  patimile  lăcomiei,  cîştigului  imaterial  şi  mîniei  dă  dovadă  că  n-a 
dispreţuit  grija  exagerată  de  trupul  său.  Căci  dacă  ar  fi  dispreţuit-o,  cum  de  n-a 
dobîndit  blîndeţea  ? 

se  scîrbeşte  de  cel  ce-1  necinsteşte,  a  murit  lumii  în  viaţa 
aceasta.  Paza  dreptei  socoteli  (a  discernămîn-tului)  e  mai 
bună  decît  orice  vieţuire  ce  se  lucrează  în  tot  chipul  şi  după 
orice  măsură  a  oamenilor. 

Despre  trebuinţa  de  a  nu  urî  pe  păcătos,  ci  de  a 
plînge  şi  de  a  se  ruga  pentru  el 

Să  nu  urăşti  pe  păcătos.  Căci  toţi  sîntem  vinovaţi.  Şi 
dacă  te  mişti  către  el  pentru  Dumnezeu,  plîngi  pentru  el.  Şi 
de  ce- 1  urăşti  pe  el  ?  Urăşte  păcatele  lui  şi  roagă-te  pentru 
el,  ca  să  te  asemeni  cu  Hristos,  Care  nu  Se  mînia  împotriva 
păcătoşilor,  ci  Se  ruga  pentru  ei.  Nu  vezi  cum  se  ruga 
pentru  Ierusalim  ?  Căci  prin  multe  sîntem  batjocoriţi  şi  noi 
de  diavol.  Şi  de  ce  urîm  pe  cel  batjocorit  ca  şi  noi,  de 
diavolul  care  ne  batjocoreşte  pe  noi  ?  De  ce  urăşti  pe 
păcătos,  o,  omule  ?  Oare  pentru  că  nu  e  drept  cu  tine  ?  Dar 
unde  este  dreptatea  ta,  odată  ce  nu  ai  iubire  ?  365.  De  ce  nu 
plîngi  pentru  el„  ci  îl  prigoneşti  ?  Căci  din  neştiinţă  se 
mişcă  unii  în  mînia  lor,  deşi  socotesc  că  deosebesc  faptele 
păcătoşilor366. 

Fii  vestitor  al  bunătăţii  lui  Dumnezeu,  pentru  că  te 
călăuzeşte  pe  tine  care  eşti  nevrednic  şi  pentru  că  eşti  mult 
dator,  şi  nu  scoate  dreptul  Său  de  la  tine.  Şi  în  locul 
lucrurilor  mici  pe  care  le  faci,  iţi  dăruieşte  cele  mari.  Să  nu 
numeşti  pe  Dumnezeu  «drept»,  căci  nu  dreptatea  Lui  se 
vede  în  faptele  tale  387.  Şi  dacă  David  îl  numeşte  pe  El 

365.  Dreptatea  adevărată  este  iubire.  Dreptatea  separată  de  iubire  este  o 
virtute  inferioară,  proprie  nouă,  după  ce  arh  căzut  în  păcat. 

366.  E  o  neştiinţă  aceea  care  socoteşte  că  distinge  în  viaţa  unora  fapte 
păcătoase.  Poate  că  aceia  nu  sînt  chiar  aşa  în  lăuntrul  lor.  E  aşa  de-complicată 
viaţa  sufletească  a  omului! 

367.  Dumnezeu  îţi  dă  mai  mult  decît  ai  dreptul  după  faptele  tale.  Ir*  faptele 
tale  nepedepsite  de  Dumnezeu  şe  vede  mai  degrabă  iubirea  Lui 

drept,  Fiul  Lui  ne-a  arătat  că  El  este  mai  degrabă  bun  şi 
blînd.  «Este  bun,  zice,  cu  cei  răi  şi  necinstitori»  (Le,  6,  35). 
Cum  II  numeşti  «drept»,  cînd  citeşti  în  capitolul  despre 
plata  lucrătorilor  :  «Prietene,  nu  te  nedreptăţesc,  ci  voi  să 
dau  acestuia  de  pe  urmă,  ca  şi  ţie.  Dacă  ochiul  tău  este  rău, 
Eu  sînt  bun»  {Mt.,  20,23)  ?  Şi  cum  numeşte  iarăşi  omul  pe 
Dumnezeu  «drept»,  cînd  aude  în  capitolul  despre  fiul 
risipitor,  care  a  cheltuit  bogăţia  în  petreceri,  cum  numai 
pentru  pocăinţa  ce-a  arătat-o,  tatăl  a  alergat  şi  a  căzut  pe 

grumazul  lui  şi  i-a  dat  stăpînire  peste  toată  bogăţia  lui  ? 
Nimeni  altul  n-a  spus  acestea  despre  El,  ca  să  ne  îndoim  în 
El,  ci  însuşi  Fiul  Lui  a  mărturisit  acestea  despre  El.  Unde  e 
dreptatea  lui  Dumnezeu  cînd  noi,  păcătoşi  fiind,  Hristos  a 
murit  pentru  noi  ?  Iar  dacă  aci  ni  Se  arată  milostiv,  să 
credem  că  nu  primeşte  schimbare  în  privinţa  aceasta. 

Să  nu  ne  fie  nouă  să  cugetăm  vreodată  această  ne- 
legiuire, ca  să  spunem  că  Dumnezeu  este  nemilostiv.  Căci 
nu  Se  schimbă  Dumnezeu  în  ceea  ce  e  propriu  lui 
Dumnezeu,  ca  morţii 367a,  şi  nu  dobîndeşte  ceva  ce  nu  are, 
nici  nu  pierde  ceea  ce  are,  nici  nu  primeşte  vreun  adaus  ca 
făpturile.  Ci  ceea  ce  are  Dumnezeu  dintru  început,  va  avea 
şi  are  pururea  pînă  la  sfirşitul  fără  de  sfirşit,  precum  a  spus 
fericitul  Ciril  în  tîlcuirea  Facerii.  «Teme-te,  zice,  de  El  din 
dragoste  şi  nu  din  pricina  numelui  aspru  ce  I  se  dă.  Iubeşte  - 
L  ca  unul  ce  eşti  dator  să-L  iubeşti;  şi  nu  numai  pentru  cele 
ce  ţi  le  va  da,  ci  şi  pentru  cele  ce  le-am  primit  şi  pentru 
lumea  aceasta  pe  care  a  făcu  t-o  pentru  noi.  Căci  cine  ar 
putea  să-L  răsplătească  pe  El  ?  Unde  este  răsplătirea  Lui  în 
faptele  noastre  ?  Cine  L-a  înduplecat  pe  El  la  început  să  ne 
zidească  ?  Şi  cine  îl  roagă  pentru  noi  cînd  sîntem 

nerecunoscători  ?  Iar  cînd  nu  eram,  cine  a  trezit  trupul 

367  a.  Ca  muritorii,  ca  cei  ce  poartă  moartea  în  ei. 

nostru    la   viaţă?    Şi    iarăşi,    de    unde    vine    înţelegerea 
cunoştinţei  în  ţărînă  ?». 

O,  minunată  milostivire  a  lui  Dumnezeu!  O,  har 
neînţeles  al  lui  Dumnezeu,  Ziditorul  nostru!  O,  putere, 
care  le  poate  toate  !  O,  bunătate  nemăsurată,  prin  care 
zideşti  din  nou  firea  noastră  ă  păcătoşilor!  Cine  e  în  stare 
să-L  slăvească  cum  se  cuvine  ?  Ridică  pe  cel  ce  a  trecut 
peste  El  şi  L-a  hulit,  înnoieşte  ţărîna  fără  raţiune  şi  o  face 
iarăşi  înţelegătoare  şi  cuvîntătoare;  şi  mintea  risipită  şi 
nesimţitoare  şi  simţurile  împrăştiate  le  face  fire  raţională  şi 

destoinică  de  înţelegere.  Nu  e  în  stare  păcătosul  să 
înţeleagă  harul  învierii  lui.  Unde  este  gheena,  care  ne  poate 
întrista  pe  noi  ?  Unde  este  pedeapsa  care  ne  înfricoşează  în 
multe  chipuri  şi  poate  copleşi  bucuria  iubirii  Lui  ?  Ce  este 
gheena  pe  lîngă  harul  învierii  Lui,  cînd  ne  ridică  pe  noi  din 
iad  şi  face  pe  acest  stricăcios  să  se  îmbrace  întru 
nestricăciune  şi  pe  cel  căzut  în  el  îl  ridică  întru  slavă  ?  367b. 
O,  voi  cei  cu  dreaptă  socoteală!  Veniţi  şi  vă  minunaţi  ! 
Cine  are  o  cugetare  înţeleaptă  şi  minunată,  ca  să  se 
minuneze  după  vrednicie  de  harul  Făcătorului  nostru  ?  El 
este  răsplata  păcătoşilor  ,  căci  în  loc  de  răsplătirea  cea 
dreaptă,  El  îi  răsplăteşte  cu  învierea;  şi  trupurile  lor,  care 
au  călcat  legea  Lui,  le  îmbracă  cu  slava  nestricăciunii. 
Acest  har,  care  ne-a  înviat  după  ce  am  păcătuit,  e  mai  mare 
decît  acela  prin  care,  cînd  nu  eram,  ne-a  adus  la  fiinţă. 
Slavă  Ţie,  Doamne,  pentru  harul  Tău  nemăsurat!  Undele 
harului  Tău  mă  fac,  Doamne,  să  tac.  Căci  nu  mai  este  în 
mine  vreun  gînd  pe  măsura  mulţumirilor  ce  Ţi  se  cuvin. 
Cu  ce  gînd  ne  vom  mărturisi  Ţie,  împărate  prea  bun,  Cel 
ce  iubeşti 

367  b.  E  vorba  de  gheena  şi  de  iadul  în  care  mergeau  toţi  înainte  de  învierea 
Domnului. 

368.  Pe  păcătoşii  de  pe  urma  păcatului  strămoşesc,  care  vin  la  El,  in  loc  să-i 
pedepsească,  îi  răsplăteşte  cu  harul  Lui. 

viaţa  noastră  ?  Slavă  Ţie  pentru  cele  două  lumi  ce  le-ai 
făcut  spre  creşterea  şi  bucuria  noastră,  ridicîndu-ne  prin 
toate  cele  ce  le-ai  făcut  spre  cunoştinţa  slavei  Tale,  de 
acum  şi  pînă  în  veci369. 


CUVINTUL  LXI 

Cum  se  păzeşte  trezyia  cea  ascunsă  ce  se  naşte  în 
suflet;  şi  cum  intră  somnul  şi  răceala  în  cugetare  şi 


stinge  căldura  cea  sfîntă  din  suflet  şi  omoară  dorinţa 
de  Dumnezeu  şi  căldura  pentru  cele  duhovniceşti 
şi  cereşti 

Nu  e  cu  putinţă  ca  cei  ce  au  dorinţe  bune  să  fie  îm- 
piedicaţi de  vreo  împotrivire  să  le  împlinească  pe  acestea, 
dacă  nu  află  vicleanul  loc  pentru  a  semăna  vreo  pricină 
părută  bună  în  cei  ce  doresc  binele.  Şi  lucrul  stă  aşa  : 
oricărui  gînd  al  vreunei  dorinţe  bune,  la  începutul  mişcării 
lui,  îi  urmează  o  rîvnă  oarecare,  asemenea  căldurii 
cărbunilor  aprinşi.  Şi  această  rîvnă  obişnuieşte  să 
înconjoare  acest  gînd  şi  să  alunge  din  apropierea  lui  orice 
împotrivire  şi  piedică  şi  oprelişte  ce  i  se  face.  Căci  această 
rîvnă  are  o  tărie  şi  o  putere  mare  şi  negrăită,  ca  să  apere 
sufletul  în  toată  vremea  de  mo-leşeală,  sau  ca  să  nu  se 
sperie  de  pornirile  tuturor  celor  dimprejur. 

Acest  prim  gînd  ie  puterea  sfintei  dorinţe,  care  e  sădită 
în  chip  firesc  în  firea  sufletului.  Iar  această  rîvnă  este 
gîndul  mişcat  de  puterea  îuţimii,  care  se  află  în  el  şi  care-i 
aşezată  de  Dumnezeu  în  noi  spre  folosul  nostru,  pentru  a 
păzi  hotarele  firii,  pentru  a  pune  în  mişcare  gîndul  libertăţii 
ei  spre  împlinirea  dorinţei  fireşti  aflătoare  în  sufletS70.  Iar 

369.  iln  traducerea  românească  mai  nouă  slnt  adăugate  in  chip  nepotrivit 
încă  trei  paragrafe,  care  coincid  cu  altele  din  «Cuvîntul»  următor. 

aceasta  este  virtutea  370a,  fără  de  care  nu  se  lucrează  binele* 
Ea  se  numeşte  rîvnă,  pentru  că  este  cea  care  mişcă  şi  face 
rîvnitor  şi  aprinde  şi  întăreşte  pe  om,  din  vreme  în  vreme, 
să  dispreţuiască  trupul  în  vremea  necazurilor  şi  a  ispitelor 
înfricoşătoare  ce-1  întîmpină  şi  să-şi  predea  pururea  la 
moarte  sufletul  său  şi  să  înfrunte  puterea  protivnică  în 
urmărirea  împlinirii  acelui  lucru  pe  care  sufletul  îl  doreşte 
cu  tărie. 

Un  oarecare  sfînt,  care  a  îmbrăcat  pe  Hristos,  a  numit  în 
cuvintele  lui  rîvna  aceasta  «cîine  şi  păzitor»  al  legii  lui 
Dumnezeu.  Şi  aceasta  este  virtutea.  Căci  însăşi  virtutea  se 
numeşte  lege  a  lui  Dumnezeu371.  Iar  puterea  aceasta  a 


rîvnei  se  întăreşte,  se  trezeşte,  se  aprinde  spre  păzirea  casei 
în  două  feluri.  Şi  slăbeşte  iarăşi  şi  aţipeşte  şi  se  leneveşte 
tot  în  două  feluri. 

în  primul  fel,  trezirea  şi  aprinderea  se  produc  cînd  se 
iveşte  în  cugetul  omului  în  chip  cuvenit  o  teamă,  care-1 
face  să-i  fie  frică  de  binele  ce  1  -a  cîştigat  sau  pe  care- 1  va 
cîştiga,  ca  nu  cumva  să  fie  jefuit  sau  prădat  de  ceva  din 
cele  ce  însoţesc  sau  urmează  acelui  bine.  Şi  aceasta  se 
produce  prin  purtarea  de  grijă  a  lui  Dumnezeu,  înţeleg, 
frica  în  toţi  cei  ce  lucrează  virtutea  cu  adevărat,  spre  o 
trezire  şi  rîvnă  ce  stăruie  în  suflet  ca  să  nu  aţipească. 

Iar  cînd  frica  aceasta  se  mişcă  în  fire,  rîvna,  numită  de 
noi  -«cîine»-,  arde  noaptea  şi  ziua  ca  un  cuptor  aprins  şi 
ţine   firea   trează.   Ea   stă   trează   după   asemănarea  He- 

370.  Iuţimea  e  sădită  In  fire  cu  un  scop  pozitiv:  să  apere  firea  ra- 
ţională să  nu  cadă  din  hotarul  ei  şi  să  îndemne  la  împlinirea  năzuinţe- 
lor celor  bune.  Ea  mişcă  întîi  libertatea  în  acest  scop,  care  fără  ea  rămîne 
o  simplă  potentă. 

370  a.  Dorinţa  spre  bine,  sădită  tn  fire,  avînd  în  ea  rîvna  şi  fiind  asociată  cu 
iuţimea,  este  virtutea  în  potentă,  virtutea  nedezvoltată,  dar  avînd  de  la  început 
în  ea  mişcarea  spre  a  se  actualiza  ca  virtute. 

371.  începînd  cu  fraza  aceasta,  ceea  ce  urmează  în  traducerea  mai 
nouă  a  manuscrisului  e  pus  la  sfîrşitul  «Cuvîntului»  anterior.  Virtutea 
e  legea  lui  Dumnezeu  întrupată.  Rîvna,  păzind  virtutea,  păzeşte  legea  lui 
Dumnezeu,  întrupată  în  om  şi  pe  cale  de  împlinire  de  către  om. 

ruvimilor  şi  ia  aminte  la  cei  dimprejur  în  fiecare  clipa.  Şi, 
cum  zice  sfîntul  (amintit),  de  trece  vreo  pasăre,  îi  dă  ocol  şi 
strigă  la  ea  cu  pornire  aspră  şi  negrăită.  Şi  însăşi  frica 
aceasta  se  iveşte  pentru  că  omul  s-a  îndoit  în  credinţa  lui  de 
purtarea  de  grijă  a  lui  Dumnezeu,  şi  a  uitat  că  Dumnezeu 
Se  ocupă  şi  poartă  de  grijă  de  cei  ce  se  nevoiesc  pentru 
virtute,  ca  să-i  cerceteze  pe  ei  în  fiecare  clipă,  precum  zice 
şi  Duhul  Sfînt  prin  gura  proorocului  :  «Ochii  Domnului, 
peste  cei  drepţi»  şi  celelalte.  Şi  iarăşi:  «Domnul  este  tăria 
celor  ce  se  tem  de  El»  (Ps.  24,  15).  Şi  El  însuşi  a  zis,  ca  din 
partea  Sa,  celor  ce  se  tem  de  El:  «Nu  se  vor  apropia  de  tine 
rele  şi  biciul  nu  se  va  apropia  de  sălaşul  tău»  (Ps.  8,  10). 

Iar  cînd  frica  se  iveşte  pentru  suflet,  pentru  cele  ce  se 
pot  întîmplă  şi  urma  virtuţii,  ca  aceasta  să  nu  fie  furată  sau 
vătămată    de    vreo    pricină    oarecare,    ea    este    un    gînd 


dumnezeiesc  şi  o  grijă  bună  şi  întristarea  şi  chinul  ei  este 
din  purtarea  de  grijă  a  lui  Dumnezeu. 

Şi  iarăşi  este  un  al  doilea  fel  (de  trezire  a  rîvnei),  adică 
de  întărire  şi  asmuţire  a  cîinelui.  E  cel  cînd  dorinţa  virtuţii 
creşte  în  suflet.  Căci  pe  cît  creşte  dorinţa  în  suflet,  pe  atîta 
se  aprinde  şi  cîinele  acesta,  care  e  rîvna  firească  pentru 
virtute372. 

Iar  cea  dintîi  pricină  de  răcire  a  cuiva  stă  în  aceea  că 
dorinţa  aceasta  încetează  sau  se  micşorează  în  suflet.  Iar  a 
doua  stă  în  aceea  că  intră  în  suflet  şi  rămîne  în  el  un 
oarecare  gînd  încrezător  şi  îndrăzneţ  şi  că  omul 
nădăjduieşte  şi  gîndeşte  şi  socoteşte  că  nu  are  motiv  să  se 
teamă  de  vreo  putere  care  l-ar  putea  vătăma.  Căci  prin 
aceasta  aruncă  de  la  el  armele  rîvnei  şi  se  face  ca  o  casă 
nepăzită.  Şi  cîinele  adoarme  şi  părăseşte  paza  pentru  mult 
timp. 

Din  pricina  acestui  gînd  sînt  furate  cele  mai  multe  din 
casele  cele  gîndite  cu    mintea    (inteligibile).    Şi 

372.  Pînă  aici  în  traducerea  românească  mai  nouă  e  adăugat  la  «Cuvîntul» 
anterior,  iar  în  «Cuvîntul»  de  faţă  continuă  după  aceste  paragrafe  numai  de  la  ceea 
ce  urmează. 

aceasta  se  petrece  cînd  se  înnegreşte  curăţia  luminii  sfintei 
cunoştinţe  din  suflet.  Şi  de  unde  vine  această,  înnegrire  ? 
Pentru  că  un  gînd  foarte  subţire  a  intrat  în  suflet  şi  s-a 
cuibărit  acolo,  sau  pentru  că  omul  s-a  îndeletnicit  mult 
timp  cu  grija  celor  trecătoare,  sau  din  pricina  întîlnirii 
necontenite  cu  lumea,  care-1  amăgeşte,  sau  din  pricina 
pîntecelui,  stăpînul  tuturor  relelor.  Căci  totdeauna  cînd  cel 
ce  se  nevoieşte  se  întîl-neşte  cu  lumea,  sufletul  lui  slăbeşte 
îndată.  La  fel,  cînd  se  întîlneşte  cu  mulţi,  mînat  numai  de 
nevoia  slavei  deşarte,  i  se  sfărîmă  sufletul.  Şi  de  trebuie  să 
grăim  pe  scurt,  mintea  celui  ce  a  ieşit  din  lume,  cînd  se 
întîlneşte  cu  lumea,  este  asemenea  cîrmaciului  care  că- 
lătoreşte pe  marea  liniştită  şi  deodată  cade  între  stînci  şi  se 
îneacă.  Iar  Dumnezeului  nostru  fie  slava,  stăpîni-rea, 
cinstea  şi  mărirea  în  veci!  Amin. 


CUVINTUL  LXII 

Despre  cele  trei  feluri  de  cunoaştere 

şi  despre  deosebirea  lucrării  lor  şi  despre  înţelesul  lor;  şi 

despre  credinţa  sufletului  şi  bogăţia  cea  tainică  ascunsă  în 

el;  şi  despre  cît  se  deosebeşte  cunoştinţa  lumii  acesteia,  în 

felurile  ei,  de  simplitatea  credinţei 

Sufletul  care  umblă  pe  cărările  vieţuirii  celei  bune  şi  ale 
credinţei  şi  a  înaintat  mult  pe  ele,  de  se  întoarce  iarăşi  la 
modurile  cunoaşterii,  îndată  şchioapătă  în  credinţă  şi 
puterea  înţelegătoare  a  lui  e  lipsită  de  ea.  Şi  această  putere 
nu  i  se  mai  poate  arăta  în  înţelegerile 

373.  Aceste  trei  feluri  de  cunoaştere  se  pot  referi  la  trei  domenii  de  cunoaştere  : 
trupul,  sufletul,  viaţa  duhovnicească,  precum  vâ  spune  sfintul  Isaac  mai  încolo.  Dar 
ele  înseamnă  de  aceea  şi  trei  planuri  de  cunoaştere  şi  trei  moduri  sau  metode  de 
cunoaştere.  Se  pare  că  în  nici  un  caz  ele  nu  reprezintă  cunoaşterea  ştiinţifică  a 
naturii,  în  sensul  în  care  ea  s-a  dezvoltat  de-abia  în  ultimele  secole,  Ele  reprezintă 
totuşi  o  cunoaştere  a 

-ce  se  înşiruie  în  sufletul  cirrat  ce  umblă  în  ea  fără  isco- 
direa celor  ce  i  se  întîmplă,  prin  simplitatea  credinţei.  Dar 
sufletul,  predat  pentru  totdeauna  lui  Dumnezeu  prin 
credinţă  şi  prin  multa  cercare  (experienţă),  primind 
gustarea  ajutorului  Lui  nu  se  mai  îngrijeşte  de  sine.  Căci 
uimirea  şi  tăcerea  îi  închid  gura  şi  nu  mai  are  puterea  să  se 
întoarcă  iarăşi  la  meşteşugurile  (modurile,  metodele) 
cunoaşterii  sale  şi  să  se  mişte  în  ele,  <ca  nu  cumva  prin 
împotrivirea  lor  să  se  lipsească  de  purtarea  de  grijă  a  lui 
Dumnezeu,  Care-1  cercetează  neîncetat  în  ascuns  şi  Se 
îngrijeşte  de  el  şi  îl  însoţeşte  în  tot  felul.  Iar  dacă  sufletul 
totuşi  face  aceasta,  a  înnebunit,  socotindu-se  pe  sine  în 
stare  să-şi  poarte  el  însuşi  de  grijă  prin  puterea  cunoaşterii 
sale.  Dimpotrivă,  cei  în  care  a  răsărit  lumina  credinţei  se 
sfiesc  să  se  mai  roage  pentru  ei,  sau  să  ceară  de  la 
Dumnezeu:  «Dă-ne  nouă  aceasta,  sau  depărtează  de  la  noi 
aceea».  Ei  nu  se  mai  îngrijesc  de  ei  în  nici  un  fel.  Pentru  că 
ei  -văd  cu  ochii  înţelegători  ai  credinţei,  în  tot  ceasul,  pur- 


tarea  de  grijă  părintească  umbrindu-i  din  acel  Părinte 
adevărat,  Care  covîrşeşte  în  marea  Lui  dragoste  nemă- 
surată toată  dragostea  părintească  şi  poate  mai  mult  decît 
toţi  să  ne  dea  ajutorul  cu  prisosinţă,  mai  mult  decît  cerem, 
gîndim  şi  înţelegem. 

Astfel,  cunoaşterea  este  protivnică  credinţei.  Căci 
•credinţa  este,  în  toate  ale  ei,  o  dezlegare  (o  eliberare)  de 
legile  cunoaşterii,  desigur  nu  de  ale  celei  duhovniceşti. 
Căci  hotarul  ce  îngrădeşte  cunoaşterea  (definiţia  ei)  este  că 
nu  poate  face  vreun  lucru  în  afară  de  iscodire  şi  de 
cercetare,  ci  ea  cercetează  de  e  cu  putinţă  să  se 

naturii  în  sensul  larg  al  cuvîntului,  ca  deosebită  de  supranaturalul  dumnezeiesc, 
rezervat  credinţei.  Ca  atare,  ele  se  folosesc  de  anumite  metode  de  care  credinţa 
n-are  nevoie,  ea  fiind  o  sesizare  simplă  a  realităţii  dumnezeieşti.  Totuşi 
cunoaşterea  vieţii  duhovniceşti  se  întîlneşte  cu  credinţa. 

facă  ceea  ce  gîndeşte  şi  voieşte.  Iar  credinţa  ce  e  ?  Cînd 
cineva  nu  se  apropie  de  ea  în  chip  drept,  ea  nu-1  convinge 
să  rămînă  în  ea  87  . 


Cunoştinţa  nu  poate  fi  adunată  fără  cercetare  şi  fără 
folosirea  metodelor.  Şi  de  aceea,  ne  îndoim  de  a-devărul 
ei  .  Iar  credinţa  cere  un  cuget  curat  şi  simplu,  care  e 
străin  de  orice  meşteşugire  şi  de  căutare  prin  metode.  Vezi 
cum  se  împotrivesc  una  alteia  ?  Casa  credinţei  este  o 
înţelegere  de  prunc  şi  o  inimă  simplă.  «Căci  în  simplitatea 
inimii  lor,  zice,  au  slăvit  pe  Domnul»  (Col.,  3,  22).  «Şi  de 
nu  vă  veţi  întoarce  şi  nu  vă  veţi  face  ca  copiii,  nu  veţi  intra 
în  împărăţia  cerurilor»  (Mt,  18,  3).  Iar  cunoştinţa  este 
duşmana  şi  protivnica  acestor  două37  . 

Cunoaşterea  e  îngrăditura  (definiţia)  firii  377,  păzind-o 

374.  «Cu  adevărat,  cînd  cineva  nu  se  apropie  de  credinţă  în  chip  drept,  ci 
fără  respect  şi  din  duh  de  iscodire,  aceasta  nii-1  luminează  cu  lumina  ei,  ci  îl 
închide  iarăşi  în  întunericul  necredinţei».  Credinţa  se  referă  la  domeniul  celor 
lăuntrice  ale  persoanei.  Cînd  cineva  nu  se  apropie  de  aceasta  cu  respect  şi  cu 
iubire,  aceasta  nu  i  se  deschide.  Ea  nu  poate  fi  cucerită  prin  agresiunea 
analizelor,  ca  obiectele,  ci  prin  realizarea  comuniunii  bilaterale,  prin  revelaţia 
benevolă  de  la  persoană  la  persoană.  Pe  cînd  domeniul  cunoaşterii  e  îngrădit  de 
legile  naturii  create,  supuse  experimentelor  şi  analizelor,  dar  prin  aceasta  e  un 
domeniu  limitat,  domeniul  credinţei  e  îngrădit  de  libertatea  persoanei,  dar  cînd 
aceasta  vrea  să-1  comunice,  el  se  vădeşte  nelimitat.  Acest  domeniu  explică  apoi 
şi  raţionalitatea  naturii  create.  De  aceea  credinţa  înmoaie,  sau  covîrşeşte  legile 
cunoaşterii  naturii.  Cunoaşte  cele  cuprinse  în  cadrul  legilor  de  pe  o  poziţie 
superioară  legilor.  Desigur  că  aceasta  e  un  anumit  sens  al  cunoaşterii,  pentru  că 
în  alt  sens  şi  cunoaşterea  conţinutului  persoanei  şi  al  Persoanei  supreme,  prin 
revelaţie,  e  cunoaştere. 

375.  Sensul  acestei  propoziţii  e  multiplu:  a)  adevărul  e  un  domeniu  mai 
esenţial  de  care  depinde  ceea  ce  se  cuprinde  în  cadrul  legilor  naturii  create.  Şi 
pentru  că  prin  cunoaştere  şi  deci  prin  metodele  ei  sesizăm  numai  partea  din 
urmă,  ne  îndoim  de  celălalt  domeniu,  al  adevărului  j  b)  chiar  în  faptul  că 
pornim  la  aflarea  adevărului  din  natură,  prin  metode,  pornim  de  la  îndoială  j  c) 
ne  îndoim  mereu  dacă  metodele  ce  le-am  folosit  au  fost  cele  mai  bune  pentru 
aflarea  adevărului;  d)  ne  îndoim  mereu  dacă  nu  cumva  adevărul  neaflat  nu  face 
problematic  adevărul  fragmentar  aflat. 

376.  înţelegerii  depline  şi  intrării  în  (împărăţia  cerurilor.  Pînă  aici,  sfîntul 
Isaac  a  precizat  această  deosebire  între  cunoştinţă  şi  credinţă:  cunoştinţa  se 
cîştigă  prin  metode  de  cercetare,  iar  credinţa  se  dobîndeşte  prin  încrederea 
simplă  a  inimii  curate,  în  Dumnezeu.  E  o  deosebire  de  stări  sufleteşti  şi  de 

378.  Cunoaşterea  ne  face  să  ştim  de  mai  înainte  modul  de  facere  şi  desfacere  a 
lucrurilor,  ca  să  ne  putem  orienta  între  ele. 

379.  Cunoaşterea  naturii,  referindu-se  la  legile  care  duc  persoana,  în  existenţa  ei 
pămînteascâ,  la  moartea  inevitabilă,  e  urmată  de  frică.  Credinţa,  care  ştie  de  viaţa 
viitoare,  e  urmată  de  nădejde.  în  alt  sens,  cunqaşterea  se  teme  de  tot  ce  nu  se 
încadrează  în  legile  firii,  de  orice  lucrare  ce-ar  apărea  în  om  necpnformă  cu  firea. 

380.  Omul  care  crede  nu  se  simte  strîmtorat  de  legile  naturii  şi  de  patimi,  ca 
unul  ce  nu  e  stăpîn  pe  sine,  ci  se  foloseşte  liber  de  legile  naturii  şi  stăpîneşte  patimile, 
fiind  el  însuşi  stăpîn  pe  sine.  El  se  dovedeşte  prin  aceasta  înzestrat  cu  Duh.  Căci 
Duhul  este  libertate.  Şi  prin  aceasta  comunică  cu  Duhul  dumnezeiesc,  izvorul  a  toată 
libertatea.  El  comunică  cu  Dumnezeu  în  deplină  libertate,  ca  un  fiu  cu  tatăl  său. 

,ft-  3£0  a,.. Prin  credinţă  se  face  omul  nou  şi  face  şi  pe  alţii,  umplîndu-se  şi 
umpttnrftfcT  %  harul  dumnezeiesc  şi  prefâcîndu-şe  şi  prefâcînd.  şi  pe  alţii  după 
asemănarea  lui  Dumnezeu.  El  depăşeşte  astfel  legile  naturii. 

în  toate  cărările  ei878.  Iar  credinţa  îşi  face  călătoria  ei  mai 
presus  de  fire.  Cunoaşterea  nu  încearcă  să  se  apropie  de 
nici  o  lucrare  care  nesocoteşte  (calcă)  firea,  ci  sie  ţine 
departe  de  ea.  Dar  credinţa  o  primeşte  cu  uşurinţă  şi  zice: 
«Pe  aspidă  şi  vasilisc  vei  călca  şi  pe  leu  vei  sui  şi  pe  balaur 
vei  încăleca»  (Ps.,  71,  13).  Cunoaşterii  îi  urmează,  de 
aceea,  frica379  ;  iar  credinţe!  îi  urmează  nădejdea.  Căci  cu 
cît  rămîne  cineva  mai  mult  la  metodele  cunoaşterii,  cu  atît 
e  mai  legat  de  frică  şi  nu  poate  să  se  învrednicească  de 
libertatea  de  ea.  Dar  cel  ce  urmează  credinţei  e  liber  şi  de 
sine  stă-pînitor  şi  se  foloseşte  ca  un  fiu  al  lui  Dumnezeu  în 
toate  faptele  lui  de  libertate,  fiind  stăpîn  pe  sine886.  Omul 
care  iubeşte  credinţa  se  foloseşte  ca  Dumnezeu  de  toate 
firile  zidirii.  Căci  credinţa  îi  dă  putere  să  facă  zidirea  nouă, 
după  asemănarea  lui'  Dumnezeu  380\  «Ai  voit,  zice,  şi  toate 
au  stătut  înaintea  ta»  (Iov,  13,  23).  Şi  de  multe  ori  poate 
face  toate  din  cele  ce  nu  sînt.  Iar  cunoştinţa  nu  poate  face 
ceva  fără  materie.  Cunoştinţa  nu  cutează  să  facă  ceea  ce  nu 
e  dat  firii.  Pentru  ce  ?  Pentru  că  firea  curgătoare  a  apei  nu 
primeşte  pe  spa- 

tele  ei  greutatea  trupului  şi  cel  ce  se  apropie  de  foc  se  arde, 
şi  de-ar  îndrăzni  cineva  să  se  apropie  de  acestea,  s-ar 
primejdui380b. 

Prin  acestea  cunoaşterea  e  păzită  în  hotarele  firii  şi  nu 
se  încumetă  să  treacă  peste  hotarele  ei  nicidecum.  Iar 
credinţa  trece  cu  putere  peste  acestea  .  Căci  zice  :  «De 
vei  trece  prin  foc,  el  nu  te  va  arde,  şi  rîurile  nu  vor  trece 
peste  tine»  (îs.,  43,  2).  Şi  acestea  le-a  lucrat  credinţa  de 
multe  ori  înaintea  întregii  zidiri.  Chiar  dacă  s-ar  fi  dat 
cunoaşterii  putinţa  să  facă  cercarea  lor,  nu  s-ar  fi  convins. 
Pentru  că  mulţi  au  intrat  prin  credinţă  în  foc  şi  au  înfrînt 
puterea  arzătoare  a  focului  şi  au  trecut  prin  el  nevătămaţi; 
şi  au  călcat  pe  spatele  mării  şi  au  ajuns  la  uscat.  Şi  toate 
sînt  mai  presus  de  fire  şi  protivnice  modurilor  cunoaşterii 


şi  au  dovedit-o  pe  aceasta  deşartă  în  toate  modurile  şi 
legile  ei. 

Ai  văzut  cum  păzeşte  cunoaşterea  hotarele  firii  ?  Şi  ai 
văzut  cum  se  ridică  credinţa  mai  presus  de  fire  şi-şi  face 
acolo  calea  călătoriei  ?  Metodele  cunoaşterii  au  cîrmuit 
lumea  cinci  mii  de  ani,  sau  ceva  mai  puţin,  sau  mai  mult,  şi 
omul  n-a  putut  să-şi  ridice  nicidecum  capul  de  la  pămînt  şi 
să  simtă  puterea  Ziditorului  său  pînă  ce  n-a  răsărit  credinţa 
noastră  şi  nu  ne-a  eliberat  pe  noi  de  întunericul  lucrării 
pămînteşti  şi  din  robia  de  după  împrăştierea  cea  deşartă  382. 
Şi  acum  iarăşi,  cînd  am  aflat  marea  cea  neînviforată  şi 

380  b.  Sensul  e  poate  acesta:  el  poate  face  ceva  din  nimic,  ca  Dumnezeu,  dar 
prin  faptul  că  se  foloseşte  de  puterea  lui  Dumnezeu.  El  sădeşte  în  sine  şi  în  natură 
calităţi  noi,  care  nu  existau,  dar  o  face  prin  puterea  dumnezeiască  ce  vine  în  el. 
Astfel,  dă  trupului  puterea  să  nu  se  ardă  prin  foc,  sau  ia  focului  puterea  de  a-1  arde. 
Ştiinţa  cunoaşte  sigur  anumite  lucruri  de  viitor,  dar  ea  se  referă  numai  la  cele  care  se 
repetă,  deci  conţinutul  ei  este  îngust.  In  nădejdea  din  credinţă  omul  nu  ştie  ce  se  va 
întîmpla,  dar  nădăjduieşte  şi  prin  nădejde  reuşeşte  să  obţină  lucruri  cu  mult  mai 
mări,  care  depăşesc  legile  naturale  ale  repetiţiei. 

381.  Credinţa  mobilizează  forţele  spiritului,  superioare  celor  ale  naturii,  mai 
ales  cînd  spiritul  este  în  comunicare  prin  har  cu  puterile  ce  curg  din  Persoana 
nesfirşită  a  lui  Dumnezeu,  izvorul  a  toată  puterea. 

382.  Căderea  în  păcat  de  la  început  e  Socotită  ca  o  împrăştiere  din  unitatea 
primordială  a  oamenilor  din  dragostea  de  Dumnezeu  şi  dintre  ei.  Parcă  ar  vrea  să  fie 
o  replică  la  doctrina  greşită  a  împrăştierii  orig&-nişte  din  «pliroma»  dinainte  de 
creaţie. 

comoara  cea  fără  lipsuri,  dorim  să  ne  aplecam  spre 
izvoarele  sărace.  Nu  este  cunoştinţă  fără  lipsuri,  oricît 
de  mult  s-ar  îmbogăţi.  Dar  vistieriile  credinţei  nu  le 
încape  cerul  şi  pămîntul.  Cel  ce-şi  reazimă  inima  de 
nădejdea  credinţei  nu  va  fi  lipsit  niciodată  de  ceva;  şi 
cînd  nu  are  nirnic,  toate  le  are  prin  credinţă,  precum  s- 
a  scris:  «Oricîte  veţi  cere  în  rugăciune  cu  credinţă,  veţi 
lua»-  (Mt.,  21,  22).  Şi  iarăşi:  -«Domnul  aproape  este,  de 
nimic  să  nu  vă  îngrijiţi»  (Fii.,  4,5). 


306  FILOCAUA 

Cunoştinţa  caută  pururea  meşteşuguri  (metode)  de 
păzire  a  celor  ce  au  dobîndit-o  pe  ea.  Iar  credinţa  zice  : 
«De  nu  va  zidi  Domnul  casa  şi  nu  va  păzi  cetatea,  în 
zadar  ar  priveghea  cel  ce  o  păzeşte  şi  în  deşert  s-ar 
osteni  ziditorul»  (Ps.  126,  1).  Niciodată  cel  ce  se  roagă 
cu  credinţă  nu  se  foloseşte  de  metode  şi  nu  umblă  cu 
ele.  Căci  cunoştinţa  laudă  în  tot  locul  frica,  cum  a  spus 
înţeleptul:  -«Fericit  este  cel  ce  se  teme»  (Inţ.  Sir.,  33, 
15).  Dar  ce  face  credinţa  ?  -«S-a  temut,  zice,  şi  a 
început  să  se  scufunde»  (Mt.,  14,30).  Şi  iarăşi:  «N-aţi 
luat  duh  de  robie  spre  frică,  ci  duh  de  înfiere»  (Rom.,  8, 
15),  spre  libertatea  credinţei  şi  a  nădejdii  în  Dumnezeu 
38S.  Şi  iarăşi:  «Să  nu  te  păzeşti  de  ele,  nici  să  fugi  de  la 
faţa  lor».  Totdeauna  temerii  îi  urmează  îndoiala  şi  în- 
doielii, cercetarea.  Iar  cercetarea  se  foloseşte  de  metode 
şi  metodele  duc  la  cunoaştere.  Şi  în  cercetare  şi  iscodire 
se  arată  pururea  teama  şi  îndoiala.  Pentru  că  nici  odată  nu 

Dar  împrăştierea  primordială  are  ca  urmare  şi  o  aplecare  spre  îm- 
prăştierea  continuă  a  minţii  din  Dumnezeu  cel  infinit  şi  din  dragostea  semenilor 
în  El,  spre  lucrurile  mărginite. 

383.*  Cîtă  vreme  cunoştinţa  e  stăplnită  de  frica  să  nu  piardă  ceva  din  cele 
cunoscute,  sau  doblndite  prin  cunoaştere,  credinţa  nu  se  teme  de  nimic  dacă 
rămîne  statornică.  Ea  nu  se  teme  că  o  să  le  piardă  pe  cele  cunoscute  de  ea,  nici 
prin  moarte.  Credinţa  ne  eliberează  de  legile  naturii  care  ne  duc  In  mod  sigur 
la  moarte,  iar  nădejdea  susţine  In  noi  siguranţa  că  nu  vom  sflrşi  în  această 
moarte.  Petru  începe  să  se  teamă  aducîndu-şl  aminte  de  legea  firii  apei,  care  nu 
poate  susţine  trupul  la  suprafaţă,  şi  începe  să  se  scufunde.  Dar  cît  credea  în 
Hristos,  avea  din  El  puterea  să  umble  pe  mare.  Credinţa  nu  ne  mai  ţine  în 
duhul  fricii  şi  al  robiei  de  stihii,  ci  ne  ridică  la  libertatea  faţă  de  ele  şi  deci  în 
duhul  îndrăznelii  de  fii  ai  lui  Dumnezeu,  Care  ne  apără  de  toate,  pentru  viaţa 
veşnică. 

se  cunoaşte  totul,  precum  am  arătat  mai  înainte  .  Căci  de 
multe  ori  sufletul  e  întîmpinat  de  în-tîmplări  şi  de  greutăţi 
anevoie  de  suportat  şi  de  multe  amăgiri  pline  de  primejdii, 
în  care  cunoaşterea  şi  metodele  înţelepciunii  nu-1  pot  ajuta 
nicidecum.  Dar  în  greutăţile  ce  întrec  toată  puterea  şi 
hotarul  cunoaşterii  omeneşti,  credinţa  nu  e  biruită 
niciodată  de  vreuna  din  ele  38  8.  Cît  poate  ajuta  cunoaşterea 
omenească  în  războaiele  văzute,  sau  faţă  de  firile  nevăzute 
şi  faţă  de  puterile  întrupate  şi  faţă  de  altele  multe  ?  Ai 
văzut  slăbiciunea  puterii  cunoaşterii  şi  tăria  puterii 
credinţei  ?  Cunoaşterea  împiedică  pe  toţi  ucenicii  ei  să  se 


apropie  de  cele  străine  firii.  Dar  priveşte  în  această  privinţă 
la  puterea  credinţei  şi  la  ce  îngăduie  ea  ucenicilor  ei. 

«întru  numele  Meu,  zice,  draci  veţi  scoate,  şerpi  veţi 
lua  şi  de  veţi  bea  venin,  nu  veţi  fi  vătămaţi»  (Mc,  16,  17). 
Cunoştinţa  porunceşte  tuturor  celor  ce  umblă  pe  calea  ei, 
după  legile  ei,  să  cerceteze  în  toate  sfirşitul  înainte  de 
început  şi  apoi  să  înceapă,  ca  nu  cumva  sfirşitul  unui  lucru, 
fiind  greu  de  aflat  în  hotarul  puterii  omeneşti,  osteneala  să 
fie  în  zadar  şi  lucrul  să  se  afle  greu  de  împlinit  385.  Dar 
credinţa  ce  zice  ?  «Celui  ce  crede,  toate  îi  sînt  cu  putinţă» 
(Mt,  9,23).  Căci  la  Dumnezeu  nimic  nu  este  cu  neputinţă. 
O,  bogăţie  negrăită  şi  noian  ascuns  în  vălurile  şi  în 
vistieriile  Lui  minunate, 

384.  Sînt  descrise  aci  toate  treptele  psihologice  şi  reale  care  duc  la 
cunoaştere  şi  urmează  ei.  Autorul  distinge  în  acest  proces  mai  multe 
trepte  decît  Descartes.  Acela  cunoştea  treptele:  «dubito,  ergo  cogito, 
cogito,  ergo  sum»  (mă  îndoiesc,  deci  cuget,  cuget,  deci  sînt).  Mereu  e 
prezentă  în  tot  procesul,  inclusiv  în  cunoaştere,  îndoiala  şi  temerea,  prin 
faptul  că  nu  se  cunoaşte  totul  şi  prin  faptul  că  prin  cunoaştere  nu  scapă 
cineva  de  moarte.  Sfintul  Isaac  introduce  un  element  afectiv,  existenţial 
în  punctul  de  plecare  al  cunoaşterii  şi  în  cunoaşterea  însăşi. 

384  a.  De  exemplu  medicul  ştie  că  cel  ce  suferă  de  boala  cutare  se  poate  să  se 
vindece  prin  medicamentul  cutare.  Dar  nu  e  sigur.  Pe  cînd,  cel  ce  crede  tare  nu  se 
teme  de  niimiic. 

385.  Cunoştinţa  nu  se  apucă  să  facă  un  lucru  înainte  de  a  afla  dacă 
stă  în  hotarul  puterii  omeneşti  şi  al  legilor  firii  să-1  ducă  la  capăt,  ca  să 
nu  se  ostenească  în  zadar.  Credinţa  se  apucă  şi  de  lucruri  mai  presus  de 
fire. 

osse  revarsă  prin  puterea  credinţei!  De  cît  curaj  e  încărcată 
şi  de  cîtă  bucurie  şi  nădejde  nu  e  plină  călătoria  cu  ea-j  Şi 
Cît  de  uşoare  sînt  poverile  ei!  Şi  cîtă  dulceaţă  are  lucrarea 

ei! 

întrebare:  Cel  ce  s-a  învrednicit  să  guste  din  dulceaţa 
credinţei  şi  s-a  întors  iarăşi  la  cunoştinţa  sufletului,  în  ce 
stare  deosebită  a  intrat  ? 

Răspuns:  Cel  ce  şi-a  părăsit  libertatea  de  sine  stă- 
pînitoare  şi  s-a  întors  la  chipurile  sărăciei,  pline  de  frică  şi 
de  robie,  e  asemenea  celui  ce  a  aflat  un  mărgăritar  de  mult 
preţ  şi  1  -a  schimbat  pe  un  bănuţ  de  aramă. 

Cunoştinţa  nu  e  de  defăimat,  dar  credinţa  e  mai  înaltă 
decît  ea.  Şi  cînd  defăimăm,  nu  defăimăm  cunoştinţa,  să  nu 
fie,  ci  vrem  numai  să  deosebim  modurile  strîmbe  ale  ei, 
prin  care  merge  împotriva  firii  şi  se  înrudeşte  cu  cetele 
dracilor.  Pe  acestea  le  vom  deosebi  mai  încolo  în  chip 
vădit.  Şi  cîte  trepte  are  în  aceste  moduri  cunoştinţa  ?  Şi 
care  e  deosebirea  fiecăreia  din  ele  ?  Şi  la  cîte  înţelegeri  se 
trezeşte  omul  în  fiecare  mod  din  acestea,  cînd  stăruie  în  ele 
?  Şi  prin  care  din  aceste  moduri  (cînd  călătoreşte  în  ele)  se 
împotriveşte  credinţei  şi  iese  afară  din  fire  ?  Şi  care  este 
deosebirea  ei  ?  Şi  în  ce  treaptă  (cînd  se  întoarce  la  scopul 
ei  prim)  vine  la  firea  ei  şi  pune  treapta  aceasta  a  ei  înaintea 
credinţei,  într-o  bună  vieţuire  ?  38  b  Şi  pînă  unde  ajunge 
deosebirea  unei  trepte  de  alta  ?  Şi  cum  trece  de  la  acestea, 
la  cele  mai  înalte  ca  ele  ?  Şi  care  sînt  modurile  acelei  alte 
trepte,  adică  a  celei  dintîi  ?  Şi  unde  se  u-neşte  cunoştinţa 
cu  credinţa  şi  se  face  una  cu  ea  şi  primeşte  din  credinţă 
înţelesuri  de  foc  şi  se  aprinde  în  duh  şi  dobîndeşte  aripile 

385  a.  Sînt  moduri  drepte  şi  moduri  strîmbe  ale  cunoaşterii.  Fiecare  are  diferite 
trepte.  Treptele  cunoaşterii  drepte  conduc  pe  om  spre  cer;  cele  ale  cunoaşterii 
strîmbe  îl  coboară  spre  tot  mai  multă  răutate. 

385.  b.  Aci  sfîntul  Isaac,  după  ce  a  arătat  puterea  limitată  a  cunoaşterii, 
precizează  că  nu  defăima  totuşi  cunoştinţa,  cînd  ea  rămîne  în  domeniul  ei  propriu  :  în 
cercetarea  şi  stabilirea  legilor  naturii.  O  defăima  numai  cînd  iese  din  cunoaşterea 
naturală  şi  se  lansează  în  concluzii  neconfirmate  de  ceea  ce  cunoaşte  obiectiv  din 
natură.  O  cunoaştere  a  naturii  e  necesară  chiar  credinţei,  ca  treaptă  pregătitoare  spre 
ea. 

nepătimirii  şi  se  înalţă  de  la  slujirea  celor  pămînteşti  în 
patria  Făcătorului  ei,  împreună,  cu  alte  moduri  ? 

Dar  deocamdată  se  cuvine  să  ştim  că  credinţa  şi  lu- 
crările ei  sînt  mai  înalte  decît  cunoştinţa.  Şi  că  însăşi 
cunoştinţa  se  desăvîrşeşte  în  credinţă  şi  dobîndeşte  putere 
să  urce  în  sus  şi  să  simtă  pe  Cel  ce  este  mai  înalt  decît 
toată  simţirea  şi  să  vadă  lumina  aceea  necuprinsă  de 
minte387  şi  de  cunoştinţa  făpturilor.  Deci  cunoştinţa  e  o 
treaptă  prin  care  urcă  cineva  la  înălţimea  credinţei.  Dar 
cînd  ajunge  cineva  aproape  de  aceea,  nu  mai  are  nevoie  de 
ea  388.  «Că  acum,  zice,  cunoaştem  din  parte.  Dar  cînd  va 
veni  ceea  ce  e  desăvîrşit,  ceea  ce-i  din  parte  va  înceta»  (I 
Cor.,  13,  9).  Credinţa  deci  ne  arată  ca  prin  ochi  adevărul 


desăvîrşirii  şi  prin  credinţă  aflăm  acele  lucruri  necuprinse, 
dar  nu  prin  cercetarea  şi  prin  puterea  cunoştinţei. 

Dar  de  cunoştinţă  au  nevoie  faptele  dreptăţii:  postul, 
milostenia,  privegherea,  sfinţenia  şi  celelalte  ce  se  lucrează 
prin  trup;  dragostea  de  aproapele,  smerita  cugetare  a 
inimii,  iertarea  greşelilor,  pomenirea 

386.  Cunoştinţa  cu  metodele  ei,  cînd  rămîne  la  scopul  ei  adevărat  de  cunoaştere 
a  naturii. A  nu  numai  că  se  face  premergătoare  a  credinţei,  ci  urcă,  pe  treptele  ei  mai 
înalte,  împreună  cu  credinţa.  Hotarele  ei  se  înmoaie,  devin  transparente,  elastice. 
Atunci  cunoaşterea  devine  simţire,  sau  contact  direct  cu  cele  mai  presus  de 
cunoaşterea  metodică,  dar  mai  presus  de  orice  simţire,  adică  de  orice  contact  al 
simţurilor  noastre  cu  lucrurile,  dar  şi  de  simţirea  sufletească,  prin  care  trăim 
presiunea  unor  realităţi  nevăzute.  Transcendenţa  lui  Dumnezeu  se  conciliază  cu 
certitudinea  unei  legături  ale  noastre  cu  El.  Avem  aci  cel  mai  fundamental  paradox. 
Pe  aceste  trepte  superioare  credinţa  e  şi  cunoştinţă,  sau  cunoştinţa  e  şi  credinţă. 

387.  Vederea  luminii  necuprinse  cu  mintea  exprimă  tn  alte  cuvinte  acelaşi 
paradox.  Sîntem  în  plină  doctrină  areopagitică. 

388.  Cînd  prin  cunoştinţă  ajunge  cineva  la  credinţă,  nu  mai  are  nevoie  de 
cunoştinţă.  A  ajuns  la  o  cunoştinţă  mai  presus  de  cunoştinţă.  Dar  acolo  a  încetat  şi 
credinţa.  Sau  amîndouă  sînt  depăşite  în  «vedere».  încă  de  aci  se  vede  că  sînt  trei 
etape  principale  ale  cunoştinţei  adevărate  :  cea  a  naturii,  care  premerge  credinţei  şi 
duce  la  ea;  cea  care  sporeşte  împreună  cu  credinţa,  în  care  domeniile  lor  nu  mai  sînt 
deosebite;  şi  cea  mai  presus  atît  de  cunoştinţă  cît  şi  de  credinţă.  Aceste  etape  le  va 
descrie  mai  insistent  sfîntul  Isaac,  mai  încolo. 


bunătăţilor,  cercetarea  tainelor  celor  ce  sînt  acoperite  în 
Sfintele  Scripturi389,  îndeletnicirea  cugetării  cu  lucrurile 

389.  Tainele  făpturilor  sînt  implicate  în  Scriptură,  deci  Revelaţia  supranaturală 
nu  ne  dă  o  cunoştinţă  despre  Dumnezeu,  despărţită  de  a  făpturilor;  de  a  lumii.  De- 
abia  ea  ne  descoperă  sensurile  adînci  ale  lucrurilor.  Dar  aflarea  tainelor  adînci  ale 
lucrurilor  implicate  în  Scriptură  intră  în  domeniul  cunoştinţei  duhovniceşti. 

390.  De  aci  vedem  că  autorul  înţelege  prin  cunoştinţă  nu  atît  ştiinţa  naturii,  cît 
ştiinţa  vieţii  sufleteşti  şi  a  căilor  de  înălţare  şi  de  decădere  a  acesteia. 

391.  Cunoştinţa  aceasta  e  cea  premergătoare  credinţei.  E  o  ştiinţă  a  regulilor 
virtuţilor.  Sfîntul  Isaac  pune  credinţa  mai  presus  şi  de  această  cunoştinţă.  El  se  g 
îndes  te  că  şi  elinii  (filozofii  stoici  în  deosebi)  aveau  virtuţi.  Dar  credinţa  e  din  har. 
Ideea  aceasta  o  vom  întîlni  şi  la  sfîntul  Simeon  Noul  Teolog.  Există  şi  virtuţi  ale 
omului  în  general.  Dar  credinţa  e  mai  mult  decît  ele.  Desigur  însă  că  există  şi  virtuţi 
dezvoltate  şi  străbătute  de  credinţă,  sau  de  harul  ei.  Dar  cunoştinţa  continuă  să  ajute 
credinţa,  în  dezvoltarea  lor.  Pe  acest  plan  mai  înalt  virtuţile  sînt  pline  de  credinţa 
iubirii,  nu  sînt  simple  manifestări  ale  dreptăţii,  ale  corectitudinii.  Şi  iubirea  deplină 
faţă  de  om  nu  e  decît  cea  din  credinţă,  cea  care  vede  în  om  o  existenţă  destinată 
veşniciei,  dîndu-i  această  mîngîiere.  însuşi  sfîntul  Isaac  spune  în  propoziţia 
următoare  că  aceste  virtuţi  sînt  superioare,  adăugind  că  în  ele  e  şi  o  odihnă  în 
Dumnezeu,  nu  un  simplu  efort  încordat  al  omului.  Sau  că  sufletul  este  acum  pe  o 
treaptă  superioară  virtuţilor,  fără  să  le  fi  părăsit,  căci  sufletul  se  odihneşte  de  efort  în 
să-vîrşirea  lor,  ele  iradiind  din  om,  fără  ca  el  să  facă  vreun  efort.  Cel  ce  are  o  adîncă 
iubire  face  bine  persoanei  iubite,  fără  efort.  Că  această  treaptă  este  superioară 
virtuţilor  nu  prin  părăsirea  lor,  sau  prin  abaterea  de  la  ele,  ci  prin  iradierea  lor  fără 
efort,  o  spune  sfîntul  Isaac  zicînd  că  în  ea  sînt  atunci  «toate  chipurile  vieţuirii 
duhovniceşti». 

mai  înalte,  păzirea  hotarelor  patimilor  sufletului  şi  celelalte 
virtuţi,  care  se  săvîrşesc  în  suflet.  Toate  acestea  au  nevoie 
de  cunoştinţă.  Căci  aceasta  le  păzeşte  pe  ele  şi  ne  învaţă 
rînduiala  lor  39°.  Dar  toate  acestea  sînt  încă  numai  trepte, 
prin  care  sufletul  urcă  la  înălţimea  de  mai  sus  a  credinţei  şi 
se  numesc  virtuţi  .  Dar  vieţuirea  din  credinţă  e  mai 
presus  de  virtute  şi  lucrarea  ei  nu  stă  în  fapte,  ci  e  o  odihnă 
desăvîrşită  şi  o  mîngîiere  şi  se  săvîrşeşte  şi  în  inimă  şi  în 
cele  ale  sufletului.  Şi  în  ea  sînt  toate  chipurile  minunate  ale 
vieţuirii  duhovniceşti,  a  căror  lucrare  produce  o  simţire  a 
vieţii  duhovniceşti  şi  o  desfătare  şi  o  bucurie  a  sufletului  şi 
un  dar  şi  o  bucurie  în  Dumnezeu  şi  celelalte  cîte  se  dau  în 
acea  vieţuire  sufletului  cel  vrednic  de  harul  fericirii  de 
acolo  şi  cîte  se  săvîrşesc  în  credinţă  încă  de  aici,  potrivit 
învăţăturii  din  dumnezeieştile  Scripturi,  de  către 
Dumnezeu  Cel  bogat  în  darurile  Lui. 

Nedumerire 

Iar  de  zice  cineva  :  Dacă  toate  bunătăţile  acestea  şi 
faptele  mai  sus  pomenite  ale  virtuţii  şi  depărtarea  de  la  rele 
şi  deosebirea  gîndurilor  subţiri  ce  răsar  în  suflet  şi  lupta  cu 
gîndurile  şi  războiul  cu  patimile  aţîţă-toare  şi  celelalte,  fără 
de  care  nici  credinţa  însăşi  nu-şi  poate  arăta  puterea  ei  în 
lucrarea  sufletului,  dacă  toate  acestea  le  săvîrşeşte 
credinţa,  cum  socoteşti  că  cunoştinţa  e  potrivnică  credinţei 
? 

Dezlegarea  îndoielii 

Spunem  că  sînt  trei  moduri  gîndite  cu  mintea  (inte- 
ligibile), în  care  urcă  cunoştinţa  şi  coboară;  şi,  odată  cu 
schimbarea  modurilor  prin  care  trece,  ea  se  schimbă, 
vătămînd  sau  ajutînd.  Aceste  trei  moduri  sînt:  al  trupului, 
al  sufletului  şi  al  duhului392.  Cunoştinţa  e  una  din  firea  ei, 
dar  potrivit  cu  treptele  acestea  ale  celor  gîndite 
(inteligibile)   şi   sensibile,   ea  se   subţiază   şi-şi   schimbă 

392.  De  aci  se  vede  că  cele  trei  moduri  de  cunoaştere  sînt  şi  trei  planuri  ale  ei, 
cărora  le  corespund  şi  trei  trepte  şi  metode.  în  toate  cunoaşterea  se  poate  face  după  a 
rînduiala  bună  sau  rea.  Căci  cunoaşterea  acestor  planuri  are  şi  un  caracter  normativ, 
ducînd  spre  tot  mai  mult  bine,  sau  spre  tot  mai  mult  rău. 


modurile  ei  şi  lucrarea  înţelegerii  ei.  Ascultă,  deci,  şi 
ordinea  (treptele)  lucrării  ei  şi  pricinile  pentru  care  vatămă 
şi  ajută  :  cunoştinţa  este  un  dar  făcut  de  Dumnezeu  firii 
celor  raţionale,  care  li  s-a  dat  de  la  începutul  facerii  lor,  şi 
e  simplă  şi  nu  se  împarte  în  firea  ei,  precum  nici  lumina 
soarelui;  numai,  după  lucrarea  ei,  primeşte  schimbări  şi 
împărţiri. 

CUVÎNTUL  LXIII  Despre  întîia 
treaptă  a  cunoaşterii 

Cînd  cunoaşterea  urmează  poftelor  trupeşti,  ea  adună 
aceste  moduri:  bogăţia,  slava  deşartă,  podoaba,  tihna 
trupului,  căutarea  sîrguitoare  a  înţelepciunii  raţionale,  care 
e  potrivită  cu  cîrmuirea  lumii  acesteia  şi  din  care  ţîşnesc 
noutăţile  născocirilor,  a  meşteşugurilor  şi  a  învăţăturilor  şi 
celelalte  care  încununează  trupul  în  lumea  aceasta  văzută. 
Din  aceste  chipuri  se  naşte  cunoştinţa  protivnică  credinţei, 
de  care  am  spus  că  se  numeşte  cunoştinţa  deşartă,  întrucît 
este  goală  de  orice  grijă  de  Dumnezeu  şi  aduce  o  neputinţă 
raţională  în  cugetare,  punînd-o  sub  stăpînirea  trupului. 
Grija  ei  este  cu  totul  în  lumea  aceasta. 

însuşirea  cunoştinţei  adevărate  este,  dimpotrivă,  aceea 
că  e  o  putere  cu  totul  înţelegătoare  şi  o  cîrmui-toare 
ascunsă  a  omului  şi  o  grijă  dumnezeiască  ce-1  cercetează 
pe  el  şi  se  ocupă  de  el  2a.  Dar  cunoştinţa  legată  cu  poftele 
trupeşti  nu  pune  călăuzirile  pe  seama  purtării  de  grijă  a  lui 
Dumnezeu,  ci  socoteşte  că  orice  bine  este  în  om  şi  că  în  el 
este  mîntuirea  de  cele  ce-1  vătăma  şi  că  păzirea  de  greutăţi 
şi  de  multele  împotriviri  ce  însoţesc  firea  noastră  în  chip 
ascuns  şi  arătat,  stă  în  sîrguinţa  firească  a  noastră  şi  în 
meşteşugurile  ei.  Această  cunoştinţă  lăudăroasă  socoteşte 
că  toate  atîrnă  de  purtarea  ei  de  grijă,  potrivit  celor  ce  spun 
că  nu  există  o  chivernisire  (dumnezeiască)  a  celor  văzute. 

Dar  ea  nu  poate  scăpa  de  grija  neîncetată  şi  de  frica 
pentru  trup.  De  aceea  un  astfel  de  om  este  stăpînit  de  lipsa 
de  curaj,  de  întristare  şi  de  deznădejde,  de  frica  de  draci, 


392  a.  Cunoştinţa  adevărată  e  şi  din  puterea  omului  şi  din  a  lui  Dumnezeu. 

de  laşitatea  faţă  de  oameni,  de  spaima  întreţinută  de 
zvonurile  despre  tîlhari,  de  ştirile  despre  moartea  unora  sau 
altora,  de  grija  de  boli,  de  teama 

StlNTVL  1SAAC  ŞIRUL  331 

sărăciei,  de  lipsa  celor  de  trebuinţă,  de  frica  morţii,  de  frica 
suferinţei  şi  de  frica  fiarelor  sălbatice  şi  de  celelalte 
asemenea  acestora,  de  cele  ce  se  întîmplă  pe  marea 
înviforată  de  valuri  în  tot  ceasul  de  noapte  şi  de  zi,  ce  se 
pot  năpusti  asupra  lui.  Pentru.că  unul  ca  acesta  nu  ştie  să 
arunce  grija  lui  asupra  lui  Dumnezeu,  cu  tăria  credinţei  în 
El.  De  aceea,  cunoştinţa  aceasta  se  în-vîrteşte  în  uneltiri  şi 
viclenii  în  toate  lucrurile  ei.  Iar  cînd  chipurile 
meşteşugirilor  ei  se  dovedesc  deşarte  din  vreo  pricină 
oarecare  şi  nu  caută  la  purtarea  de  grijă  a  lui  Dumnezeu,  se 
luptă  cu  oamenii  care  o  împiedică  şi  i  se  împotrivesc. 

In  această  cunoştinţă  e  sădit  pomul  cunoştinţei  celor 
bune  şi  celor  rele,  care  dezrădăcinează  dragostea.  Ea 
iscodeşte  micile  greşeli  ale  altor  oameni  şi  pricinile  şi 
slăbiciunile  lor  şi  face  pe  om  să  hotărască  şi  să  se 
împotrivească  în  cuvinte  şi  să  uneltească  prin  vicleşuguri 
rele  şi  să  ocărască  şi  în  alte  chipuri  pe  semeni.  Din  această 
cunoştinţă  vine  îngîmfarea  şi  trufia;  căci  ea  pune  pe  seama 
ei  tot  lucrul  bun  şi  nu-1  pune  pe  seama  lui  Dumnezeu393. 

Dimpotrivă,  credinţa  pune  faptele  ei  pe  seama  harului. 
De  aceea  ea  nu  cunoaşte  trufia,  precum  este  scris:  «Toate 
le  pot  întru  Hristos,  Care  mă  întăreşte  pe  mine»  (Fii.,  4, 
13).  Şi  iarăşi:  «însă  nu  eu,  ci  harul  lui  Dumnezeu  care  este 
cu  mine»  (I  Cor.,  4,15).  Iar  ceea  ce  a  zis  fericitul  Apostol: 
«Cunoştinţa  îngîmfă»,  a  zis  despre  cunoştinţa  care  nu  este 
unită  cu  credinţa  şi  cu  nădejdea  în  Dumnezeu  şi  nu  despre 
cunoştinţa  adevărată393  \ 

Cunoştinţa  adevărului  întru  smerenie  face  desăvîr-şit 
sufletul  celor  ce-o  au.  Aşa  1-a  făcut  pe  Moise,  pe  Da-vid, 
pe  Isaia,  pe  Petru,  pe  Pavel  şi  pe  ceilalţi  sfinţi  care  s-au 

393.  Gustarea  şi  hrânirea  în  continuare  din  pomul  cunoştinţei  binelui  şi  răului 
dezrădăcinează  dragostea,  pentru  trufia  ce  o  naşte  în  cei  ce  gustă  din  el  şi  pentru 
folosirea  acestei  cunoştinţe,  în  general,  de  către  cei  ce  gustă  din  ea  pentru  folosul  lor 
egoist. 

393  a.  Apare  din  nou  cunoştinţa  adevărată  unită  cu  credinţa. 


învrednicit  în  chip  desăvîrşit  de  cunoştinţa  aceasta  după 
măsura  firii  omeneşti.  Căci  contemplaţiile  (înţelegerile)  lor 
mereu  schimbate  şi  descoperirile  cele  dumnezeieşti  şi 
vederea  cea  înaltă  a  celor  duhovniceşti  şi  a  tainelor  celor 
negrăite  covîrşesc  cu  totul  cunoştinţa  lor  şi  trupul  lor  este 
în  ochii  lor  cenuşă  şi  ţarină. 

Iar  cealaltă  cunoştinţă  se  îngîmfă,  căci  umblă  întru 
întuneric  şi  vrea  să  adeverească  cele  ale  ei  după. 
asemănarea  celor  de  pe  pămînt,  necunoscînd  că  este  ceva 
mai  înalt  decît  ea.  Şi  toţi  sînt  răpiţi  de  mîndrie,.  pentru  că 
sînt  pe  pămînt  şi-şi  potrivesc  vieţuirea  lor  cu  cele  dorite  de 
trup  şi  se  reazimă  pe  faptele  lor  şi  nu  cugetă  în  mintea  lor 
la  cele  necuprinse.  Şi  pătimesc  acestea  tot  timpul  cît  sînt 
purtaţi  pe  valurile  acestea. 

Iar  sfinţii  lucrează  virtutea  cea  slăvită  a  lui  Dumnezeu 
şi  lucrarea  lor  este  sus  şi  cugetul  nu  se  apleacă;  spre  grija 
de  născociri  şi  de  cele  deşarte.  Căci  cei  ce  umblă  în  lumină 
nu  pot  rătăci.  De  aceea,  toţi  cei  ce  s-au  rătăcit  de  la  lumina 
cunoştinţei  Fiului  lui  Dumnezeu  şi  s-au  abătut  de  la  adevăr 
umblă  pe  aceste  cărări.  Aceasta  e  întîia  treaptă  a 
cunoştinţei.  în  ea,  omul  ascultă  de  poftă.  Pe  aceasta  o 
defăimăm  şi  o  socotim  nu  numai  protivnică  credinţei,  ci  şi 
oricărei  lucrări  bune. 


CUVINTUL  LXIV  Despre  a  doua 
treaptă  a  cunoaşterii 

Cînd  însă  părăseşte  cineva  întîia  treaptă  şi  se  întoarce 
spre  cugetările  şi  dorinţele  sufletului,  el  lucrează: 
bunătăţile  mai  înainte  descrise  atît  cu  cugetarea  sufletului, 
cît  şi  cu  simţurile  trupului,  prin  lumina  firii  sale.  Iar  acestea 
sînt:  postul,  rugăciunea,  milostenia,  citirea  dumnezeieştilor 
Scripturi,  feluritele  fapte  bune,  lupta  împotriva  patimilor  şi 
celelalte.  Toate  lucrările  cele  bune  şi  cu  deosebire 
diferitele  bunătăţi  ce  se  văd  în  suflet  şi  faptele  cele 
minunate  care  slujesc  în  curtea  lui  Hristos,  în  această  a 


doua  treaptă  a  cunoştinţei,  sînt  împlinite  de  Duhul  Sfînt 
prin  lucrarea  puterii  Lui3  *.  Acesta  îndreptează  cărările 
inimii,  care  ne  călăuzesc  spre  credinţă,  prin  care  ne 
adunăm  merinde  pentru  veacul  viitor.  Dar  şi  pe  treapta 
aceasta  cunoştinţa  este  încă  trupească  şi  compusă.  Dar  ea 
este  calea  care  ne  călăuzeşte  şi  ne  duce  la  credinţă.  Căci 
există  o  treaptă  mai  înaltă  decît  aceasta.  Şi  dacă  cineva 
înaintează,  se  vede  pe  sine  urcînd  prin  ea  cu  ajutorul  lui 
Hristos.  Aceasta  se  întîmpla  cînd  pune  temelia  lucrării  ei  în 
liniştirea  dinspre  partea  oamenilor,  în  citirea  Scripturilor, 
în  rugăciune  şi  în  celelalte  bunătăţi,  în  care  se  să-vîrşesc 
lucrurile  celei  de  a  doua  cunoştinţe.  Şi  în  ea  se  lucrează 
toate  cele  bune.  Aceasta  se  numeşte  şi  cunoştinţa 
lucrurilor.  Pentru  că  săvîrşeşte  lucrul  ei  în  lucrurile  supuse 
simţurilor,  prin  simţurile  trupeşti,  în  planul  cel  din  afară 


CUVINTUL  LXV 

Despre  a  treia  treaptă  a  cunoaşterii, 
care  este  treapta  desăvîrşirii 

Ascultă  cum  se  subţiază  cineva  şi  dobîndeşte  starea 
duhovnicească  şi  se  face  asemenea  în  vieţuire  cu  puterile 
nevăzute,  care  liturghisesc  nu  prin  lucrarea  simţită  a 
faptelor,  ci  prin  cea  săvîrşită  cu  luarea  aminte  a  cugetării. 
Cînd  cunoaşterea  se  înalţă  de  la  cele  pămîn-teşti  şi  din  grija 
lucrării  lor  şi  începe  să  aibă  cercarea  înţelegerii  celor 

394.  Sfintul  Isaac  socoteşte  că  Duhul  e  lucrător  exclusiv  în  om,  pe  treapta 
unirii  acestuia  cu  Dumnezeu.  Dar  Duhul  ajută  şi  pe  treapta  făptuirii,  însă  fără 
să  oprească  efortul  omului,  ci  întărindu-1. 

395.  Din  ultimele  două  «Cuvinte»  şi  din  cele  ce  urmează  se  vede  şi  mai 
lămurit  că  treptele  cunoaşterii  au  la  sfintul  Isaac  mai  mult  un  înţeles  moral  şi 
normativ.  Dar  şi  că  acestea  reprezintă  cunoaşterea  adevărată  a  realităţii. 

dinăuntru,  ascunse  ochilor,  şi  să  dispreţuiască  într-un  fel 
oarecare  lucrurile,  din  care  se  nasc  patimile  cele  ce  strîmbă 
sufletul,  şi  se  întinde  pe  sine  în  sus;  cînd  urmează  credinţei 


în  grija  de  veacul  viitor  şi  în  dorinţa  după  cele  făgăduite 
nouă  şi  în  cercetarea  tainelor  ascunse,  atunci  credinţa 
înghite  cunoştinţa  şi  se  întoarce  şi  o  naşte  pe  ea  de  la 
început,  ca  să  se  facă  acea  cunoştinţă  ca  cea  de  la  început 
şi  să  se  facă  cu  totul  duh396. 

Atunci,  acela  poate  zbura,  purtat  de  aripi,  în  planurile 
celor  nevăzute  şi  să  atingă  adîncul  mării  celei  neatinse  397, 
pătrunzînd  cîrmuirile  dumnezeieşti  şi  minunate,  cele  din 
firile  celor  gîndite  cu  mintea  (inteligibile)  şi  din  firile  celor 
supuse  simţurilor  (sensibile),  şi  cercetează  tainele  cele 
duhovniceşti,  cele  prinse  printr-o  înţelegere  simplă  şi 
subţire398.  Atunci  se  trezesc  simţurile  dinăuntru  la  o  lucrare 
a  Duhului,  după  o  rînduiala  proprie  stării  de  nemurire  şi  de 
nestrică-ciune  ".  Pentru  că  au  primit  încă  de  aici  învierea 
cea  gîndită  (nu  încă  pe  cea  sensibilă),  ca  pe  o  taină,  spre 
mărturia  adevărată  a  măririi  tuturor  40°. 

Acestea  sînt  cele  trei  moduri  ale  cunoaşterii,  prin  care 

396.  Cînd  cunoştinţa  s-a  ridicat  la  cele'  nevăzute,  a  devenit  credinţă,  pentru  că 
acelea  nu  mai  sînt  cunoscute  prin  simţuri.  Propriu-zis,  credinţa  aceea  naşte  adevărata 
cunoştinţă,  cunoştinţa  de  la  început  a  firii  noastre,  cînd  trăia  în  orizontul  realităţilor 
duhovniceşti.  Atunci  omul  a  devenit  cu  totul  duh,  umplîndu-se  de  Duhul.  Căci  a 
intrat  în  planul  Duhului,  unde  e  libertate  de  legi,  unde  suflă  iubirea  nesfîrşită,  unde  se 
aleg  liber  şi  pe  rînd  manifestările  fără  sfîrşit  ale  iubirii  şi  ale  comuniunii. 

397.  Atunci  atinge  adîncurile  mării  neatinse  de  simţuri  şi  de  minte,  adică  ale 
vieţii  dumnezeieşti,  ale  Duhului.  Vedem  aceeaşi  îmbinare  de  transcendenţă  a  lui 
Dumnezeu  şi  de  experienţă  a  Lui,  prin  harul  Lui. 

398.  Sînt  sesizate  în  acelaşi  timp  în  mod  imai  presus  de  înţelegere  cîrmuirile 

starffideMridetetoeit)rKfcclrăufliradir|iŢmrBamtaălrăe  înfăptuieşte  într-un  fel  sau  altul  nu 
numai  pînă  la  limita  naturii  sale,  ci  şi  dincolo  de  ea,  la  nesfirşit. 

402.  «Planuri»  sau  «laturi»  sau  «regiuni».  Odată  cunoscute  şi  însuşite,  ele  pot  fi 
iarăşi  părăsite.  Dar,  prin  amintire,  sufletul  rămîne  legat  de  ele.  Adeseori  ne  aducem 
aminte  de  cele  cunoscute  şi  părăsite,  puţind  reveni  la  ele,  sau  gîndindu-le  iarăşi 
pentru  o  clipă.  Prin  cunoaştere  desluşim  nu  numai  cele  ale  firii,  întărindu-ne  în  ele,  ci 
şi  cele  contrare  firii  şi  cele  mai  presus  de  fire,  însuşindu-ni-le.  Firea  noastră  are 
putinţa  legăturii  cu  planul  celor  contrare  firii  şi  cu  al  celor  mai  presus  de  fire  şi  poate 
cădea  în  cele  dintîi  şi  se  poate  înălţa  în  cele  din  urmă.  Nu  e  închisă  în  mod  strict  în 
fire,  ca  animalul.  Dar  cele  contrare  firii  se  imprimă  în  fire,  alterînd-o,  şi  cele  mai 
presus  de  fire  se  imprimă  în  ea,  lărgindu-i  puterile.  Firea  se  mişcă  pe  toate  trei 
planurile  realităţii,  care  sînt  nu  numai  date,  ci  şi  posibile,  omul  putînd  deveni  satanic, 
dar  păstrînd  chip  de  om,  sau  dumnezeiesc,  dar  iarăşi  în  chip  de  om. 

trece  întreg  drumul  omului:  în  trup,  în  suflet  şi  în  duh.  Prin 
ele  începe  el  să  deosebească  între  bine  şi  rău:  cunoaşterea 
sufletului  lui  trece  prin  ateste  trei  măsuri  pînă  ce  iese  din 
lumea  aceasta.  O  singură  cunoaştere  lucrează  în  cele  trei 
măsuri  plinătatea  a  toată-nedreptatea  şi  nelegiuirea,  ca  şi 
cea  a  dreptăţii,  şi  atingerea  tuturor  tainelor  Duhului  în  cele 
trei  măsuri4  \  Şi  în  ea  este  toată  mişcarea  minţii,  fie  că 
urcă  sau  coboară  în  cele  bune  sau  rele,  sau  de  la  mijloc. 
Aceste  măsuri  le  numesc  părinţii  «potrivite  firii», 
«contrare  firii»  şi  «mai  presus  de  fire».  Şi  acestea  sînt  cele 
trei  planuri  în  care  se  urcă  şi  coboară,  precum  s-a  spus, 
amintirea  sufletului  raţional  02.  Căci  cînd  cineva  lucrează 
dreptatea  în  fire,  sau  mai  presus  de  fire,  e  răpit  de 
amintirea  ei,  la  vederea  lui  Dumnezeu  în  lăuntrul  firii,  sau 
iese  ca  să  pască  porcii,  ca  cel  ce  a  pierdut  bogăţia  puterii 
lui,  care  a  lucrat  cu  mulţimea  dracilor. 

Recapitularea  celor  trei  cunoaşteri 

Cea  dintîi  treaptă  a  cunoaşterii  răceşte  sufletul  de 
faptele  alergării  pe  urmele  Iui  Dumnezeu.  A  doua  îl  în- 
călzeşte prin  alergarea  grăbită  pe  calea  celor  ce  ţin  de 
credinţă.  Iar  a  treia  e  cea  a  odihnei;  şi  ea  este  chipul 
viitorului,  bucurîndu-se  numai  prin  îndeletnicirea  cugetării 
de  tainele  cele  viitoare.  Dar  întrucît  firea  nu  s-a  înălţat  cu 
totul  din  treapta  muritoare  şi  din  povara  trupului  şi  nu  s-a 
desăvîrşit  în  cea  duhovnicească  mai  înaltă  decît  cealaltă 
care  se  poate  abate,  nu  are  nici  puterea  desăvîrşirii,  care  nu 
mai  are  nevoie  să  slujească  şi  să  fie  în  lumea  morţii;  pentru 
că  nu  are  puterea  să  părăsească  deplin  firea  trupului.  Şi  cît 
mai  petrece  în  aceasta,  e  în  curs  de  prefacere,  şi  în  aceasta 
şi  în  aceea  402  bls.  Şi  fiind  sărac  şi  flămînd,  sufletul  slujeşte 
în  treapta  a  doua  din  mijloc,  prin  virtutea  cea  aşezată  în 
fire,  spre  a  fi  lucrată  prin  firea  trupului403. 

Şi  cîteodată  (pentru  o  vreme),  asemenea  celor  ce  au  luat 
duh  de  înfiere  întru  taina  libertăţii,  se  bucură  de  harul 
Duhului,  urcînd  la  treapta  Dătătorului  lui  şi  apoi  iarăşi  se 
întoarce  la  smerenia  faptelor  sale.  Iar  acestea  sînt  cele  prin 
trup.  Şi  sufletul  le  păzeşte  pe  acestea,  ca 

402  bis.  Cît  timp  omul  duhovnicesc  e  încă  în  lumea  aceasta,  e  în  curs  de 
prefacere,  atît  în  firea  sa  trupească,  muritoare,  cît  şi  în  treapta  duhovnicească  pe  care 
o  trăieşte. 

403.  In  general,  omul  rămînînd  cît  trăieşte  pe  pămînt  în  trup  muritor  nu  poate 
stărui  în  treapta  a  treia,  a  vederii  tainelor  dumnezeieşti,  şi  nu  poate  ajunge  la  ea  fără 
oboseala  faptelor  în  vederea  desăvîrşirii.  El  e  supus  schimbării.  E  o  schimbare  care-1 
înalţă  cîte  o  clipă  din  condiţia  trupească,  dar  îl  şi  coboară  din  starea  ieşită  din  ea,  în 
condiţia  vieţii  în  trup,  adică  a  firii.  De  aceea,  în  cea  mai  mare  parte  din  timp  el 
trebuie  să  actualizeze  virtuţile  a  căror  potentă  e  pusă  în  firea  lui.  Prin  aceasta  se 
îmbogăţeşte  sufletul  «sărac  şi  flămînd  de  desăvîrşire».  El  trebuie  să-I  slujească  lui 
Dumnezeu  pentru  desăvîrşire  (să  liturghisească).  Aceasta,  pentru  ca  să  nu  cadă  mai 
prejos  de  fire  şi  ca  să  urce  din  cînd  în  cînd  la  starea  mai  presus  de  fire.  In  cea  mai 
mare  parte  din  timp  el  se  află  în  starea  de  mijloc,  dacă  face  efortul  să  se  menţină  în 
ea.  Dar  nu  e  nici  aceasta  lipsită  cu  totul  de  har.  Din  har  cade  numai  cînd  cade  în 
starea  mai  prejos  de  fire.  In  cea  mai  mare  parte  din  timp  el  e  în  treapta  de  mijloc  a 
lucrării  virtuţilor  în  trup,  deci  nici  în  cea  coborîtă  a  vieţii  în  păcat,  nici  în  cea  a 
odihnei  depline  în  Dumnezeu. 

nu  cumva  să-1  răpească  vrăjmaşul  prin  amăgirile  aflătoare 
în  veacul  acesta  rău  şi  prin  cugetările  tulburate  şi  abătute 
de  la  calea  cea  dreaptă.  Căci  cît  timp  se  afla  omul  jos, 
închis  sub  acoperămîntul  trupului,  nu  are  siguranţă.  Pentru 
că  nu  este  libertate  desăvîrşită  în  veacul  acesta 
nedesăvîrşit  404.  De  aceea,  toată  lucrarea  cunoaşterii  este 
lucrare  de  deprindere  (de  exercitare  obositoare,  de 
creştere).  Iar  lucrarea  credinţei  nu  se  săvîrşeşte  prin  fapte, 
ci  se  împlineşte  în  înţelegeri  duhovniceşti  şi  e  deasupra 
simţurilor.  Pentru  că  credinţa  e  mai  subţire  decît 
cunoaşterea405,  întrucît  cunoaşterea  este  a  lucrurilor  supuse 
simţurilor.  Căci  toţi  sfinţii  învrednicindu-se  să  afle  această 
vieţuire  (care  este  răpirea  la  Dumnezeu),  petrec  prin 
puterea  credinţei  în  bucuria  vieţuirii  aceleia  mai  presus  de 
fire. 


Iar  credinţă  numim  nu  pe  cea  prin  care  crede  cineva  în 
deosebirea  ipostasurilor  dumnezeieşti  şi  prea  închinate  şi 
în  firea  mai  presus  de  toate  şi  proprie  a  dumnezeirii  şi  în 
întruparea  minunată  a  Cuvântului  în  omenitatea  luată  din 
firea  noastră,  măcar  că  aceasta  este  foarte  înaltă,  ci 
credinţa  care  răsare  în  suflet  din  lumina  harului  şi 
sprijineşte  prin  mărturia  înţelegerii  inima,  ca  să  fie 
neîndoielnică  în  încredinţarea  nădejdii,  străină  de  orice 
închipuire406 ;  credinţa  care  nu  se 

404.  Un  deosebit  accent  pe  libertatea  noastră  deplină  în  viaţa  viitoare  a  pus  sfîntul 
Grigorie  de  Nyssa  (vezi:  J.  Ga'ith,  La  concepifon  de  Ia  liberte  chez  Saint-Gregoire  de 
Nysse,  Paris,  Vrien,  1953).  Ea  va  fi  o  eliberare  de  toate  limitările.  Ea  va  fi  o  eliberare  de 
piedicile  ce  le  pune  trupul  elanului  sufletesc.  Căci  trupul  va  deveni  subţiat,  spiritualizat, 
transparent,  nesupus  patimilor.  Va  fi  în  al  doilea  rînd  o  eliberare  de  trecut,  sau  do  obişnuinţele 
lui  pătimaşe  ;  dar  şi  o  încetare  a  diferenţei  între  prezent  şi  viitorul  sperat.  Vom  poseda  atunci 
tot  ce  sperăm.  Va  fi  deci  o  eliberare  de  trup,  de  timp,  de  spaţiu.  Va  fi  în  sfîrşit  o  putinţă  de  a 
iubi  desăvîrşit  ps  măsura  cunoaşterii  desăvîrşite. 

405.  Pentru  că  şi  lumea  ei  e  mai  subţire.  E  lumea  spirituală,  subţire  nu  numai  prin  esenţa, 
ci  şi  prin  delicateţea  ei. 

406.  Sfîntul  Isaac  nu  vorbeşte  de  credinţă  ca  învăţătură,  sau  conţinutul  unor  propoziţii,  ci 
de  credinţa  ca  act,  ca  convingere,  pe  baza  unei  înţelegeri,  a  unei  intuiţii,  a  unui  contact  tainic  şi 
direct  cu  Dumnezeu  în  Treime  şi  cu  Hristos,  prin  lucrarea  Duhului  Sfînt,  sau  a  harului  în  suflet. 
Desigur  actul  credinţei,  cînd  e  drept,  nu  poate  sesiza  decît  conţinutul  drept  al  credinţei,  sau  pe 
Dumnezeu  ca  dragoste,  ca  Treime,  ca  Cuvînt  întrupat. 


arată  în  primirea  celor  auzite  prin  urechi,  ci  în  privirea  cu 
ochii  duhovniceşti  a  tainelor  ascunse  în  suflet  şi  a  bogăţiei 
dumnezeieşti  celei  ascunse  ochilor  fiilor  trupului  şi 
descoperite  în  Duhul  celor  ce  se  ospătează  la  masa  lui 
Hristos  prin  cugetarea  la  legile  Lui.  Căci  însuşi  El  a  zis  : 
«De  veţi  păzi  poruncile  Mele,  vă  voi  trimite  vouă  pe 
Mîngîietorul,  Duhul  adevărului,  pe  Care  lumea  nu  poate 
să-L  primească  şi  Acela  vă  va  învăţa  pe  voi  tot  adevărul» 
(In,  14,  15,  16).  Acesta  arată  omului  puterea  cea  sfîntă  ce 
locuieşte  în  el  în  toată  vremea,  acoperămîntul,  tăria  cea 
gîndită  cu  mintea  (inteligibilă),  care  acoperă  pe  om 
totdeauna  şi  alungă  de  la  el  orice  vătămare,  ca  să  nu  se 
apropie  de  sufletul  sau  de  trupul  lui  407.  Pe  acesta  mintea 
cea  luminoasă  si  înţelegătoare  o  simte  în  chip  nevăzut  cu 
ochii  credinţei  °8.  Aceasta  (puterea  Duhului)  o  cunosc 
sfinţii  mai  mult  decît  alţii  prin  cercarea  (experienţa)  ei. 

Iar  această  putere  este  Duhul  însuşi,  Care  înfier-bîntă 
prin  tăria  credinţei  părţile  sufletului,  ca  printr-un  foc.  Şi  se 
întinde  cu  repeziciune  şi  dispreţuieşte  orice  primejdie  şi 
prin  nădejdea  în  Dumnezeu  se  înalţă  pe  aripile  credinţei, 
din  zidirea  văzută,  şi  arată  ca  beată  în  răpirea  ei  de  către 
grija  pentru  cele  ale  lui  Dumnezeu  şi  de  către  vederea  cea 
simplă  şi  de  către  înţelegerea  cea  nevăzută  a  firii 
dumnezeieşti,  obişnuind  cugetarea  să  se  ocupe  cu  luare 
aminte  cu  cele  ascunse  ale  ei.  Căci  pînă  ce  nu  va  veni 
starea  aceea,  adică  desăvîr- 

407.  E  o  explicare  a  credinţei,  demnă  de  remarcat.  Duhul  nu  face  decît  să  arate 
puterea  de  credinţă  ce  există  în  mintea  omului  în  toată  vremea,  în  chip  firesc,  adică 
să  o  pună  în  mişcare.  Duhul  face  mintea  să  simtă  această  putere  din  ea  însăşi.  Şi 
această  simţire  înţelegătoare  trezită  prin  Duhul  e  credinţa.  Credinţa  iese  din 
colaborarea  Duhului  Sfînt  cu  omul.  De  aceea,  cel  ce  nu  crede  nu  se  poate  scuza  cu 
faptul  că  Duhul  nu  i-a  dat  darul  credinţei.  El  nu  crede  pentru  că  nu  colaborează  liber 
cu  Duhul  la  actualizarea  credinţei  din  el.  Duhul  Se  bolteşte  pe  de  altă  parte  peste 
om,  ca  o  tărie,  sau  ca  un  cer  ferm,  peste  care  nu  pot  trece  duhurile  rele  cu  ispitele 
lor.  El  este  apărătorul  nostru. 

408.  Credinţa  «simte»,  deci  ia  un  contact  cu  realitatea  Duhului,  prezentă  în  om. 
Credinţa  e  străbaterea  omului  de  Duhul  şi  simţirea  acestei  străbateri. 

şirea  tainelor,  şi  nu  ne  vom  învrednici  în  chip  arătat  de 
descoperirea  lor,  credinţa  liturghiseşte  între  Dumnezeu  şi 
sfinţi  taine  negrăite  408\ 

Fie  ca,  cu  ajutorul  harului,  să  ne  învrednicim  şi  noi  prin 
acestea  de  Hristos  însuşi,  aici  prin  arvună,  iar  acolo,  în 
împărăţia  cerurilor,  în  ipostas  şi  în  adevăr,  împreună  cu  cei 
ce-L  iubesc  pe  El!  Amin. 


CUVINTUL  LXVI 

Despre  alte  chipuri  şi  înţelesuri 
ale  cunoaşterii  de  diferite  feluri 

Cunoaşterea  care  se  mişcă  în  cele  văzute,  sau  în 
simţuri,  şi  urmăreşte  înşiruirea  lor,  se  numeşte  naturală.  Iar 
cea  care  se  mişcă  în  planul  celor  gîndite  (inteligibile)  şi 
prin  mijlocirea  lor  în  firile  celor  netrupeşti  se  numeşte 
duhovnicească,  deoarece  ea  primeşte  simţirea  în  duh  şi  nu 
în  simţuri409.  Şi  acestea  două  se  ivesc  în  suflet  din  afară, 
pentru  cunoaşterea  lor410.  Iar  cea  care  se  produce  în  planul 
dumnezeiesc  se  numeşte  mai  presus  de  fire  şi  e  mai 
degrabă    necunoscută    şi    mai   presus    de    cunoaştere411. 

408  a.  Credinţa  e  punte  lucrătoare  între  sfinţi,  sau  între  cei  ce  se  străduiesc 
pentru  sfinţenie,  şi  Dumnezeu  ;  ea  împlineşte  o  slujire  în  acest  plan,  o  slujire  a 
tainelor,  sau  prin  ea  se  descoperă  tainele  vieţii  între  sfinţi  şi  Dumnezeu. 

409.  Pare  a  fi  vorba  de  primirea  unei  simţiri  a  minţii  de  la  Duhul.  Se  pare  că 
sfintul  Isaac  cunoaşte  o  putere  a  simţirii  care  poate  fi  pusă  în  lucrare,  fie  de  simţuri, 
fie  de  minte.  «în  cazul  din  urmă  mutaţia  aceasta  a  simţirii  o  face  Duhul.  Aceasta 
poate  însemna  şi  o  transfigurare  a  simţirii  celei  prin  simţuri.  De  o  energie  perceptivă 
a  simţurilor,  care  nu  se  reduce  la  materialitatea  lor,  vorbeşte  şi  o  anumită  direcţie  a 
psihologiei  mai  noi. 

410.  Fraza  e  cam  defectuoasă.  Se  pare  că  e  vorba  de  naşterea  acestor  două 
cunoaşteri  în  suflet  din  afara  lui,  prin  atingerea  sufletului  de  cele  văzute  şi  de  cele 
nevăzute,  prin  două  feluri  de  simţiri  pentru  cunoaşterea  lor.  Propriu-zis  şi 
cunoaşterea  celor  inteligibile  o  primeşte  sufletul  tot  prin  mijlocirea  celor  văzute, 
deci  din  afară,  în  acest  sens. 


Vederea  (contemplarea)  acesteia  n-o  primeşte  sufletul 
dintr-un  conţinut  din  afara  lui,  ca  pe  primele  două,  ci  ea  se 
arată  şi  se  descoperă  din  cele  din  lăuntrul  sufletului  în  chip 
nematerial,  deodată  şi  pe  neaşteptate412.  Pentru  că 
«împărăţia  cerurilor  în  lăuntrul  vostru  este»  (Le,  17,  21). 
Ea  nu  se  nădăjduieşte  pe  temeiul  unor  chipuri,  nici  nu  vine 
prin  judecăţi  pe  temeiul  cuvîntului  lui  Hristos  şi  prin  păzi- 
rea  lui,  ci  se  descoperă  din  lăuntrul  chipului  cugetării  celei 
ascunse,  fără  o  cauză  anumită,  fără  o  cercetare  a  lui413. 
Pentru  că  cugetarea  nu  află  în  ea  vreo  materie. 

Tîlcuirea  acestora 


Cea  dintîi  cunoaştere  se  naşte  din  cercetarea  continuă  şi 
din  învăţătura  sîrguincioasă;  a  doua,  din  buna  vieţuire  şi 
din  cugetarea  credincioasă;  iar  a  treia  s-a  rînduit  numai  pe 
seama  credinţei.  Pentru  că  în  ea  încetează  cunoştinţa  şi 
faptele  iau  sfîrşit  şi  întrebuinţarea  simţurilor  ajunge  de 
prisos.  Deci  pe  cît  se  coboară  cunoştinţa  între  aceste 
hotare,  pe  atîta  se  cinsteşte414.  Şi  cu  cît  se  coboară  mai 
mult,  cu  atît  se  cinsteşte  mai  mult.  Şi  cînd  ajunge  la 
pămînt  şi  la  cele  pămînteşti,  cunoştinţa  stăpîneşte  peste 

411.  Cunoaşterea  celor  dumnezeieşti,  care  se  săvîrşeşte  în  planul  mai  presus  de 
fire,  poate  fi  socotită  mai  degrabă  o  lucrare  mai  presus  de  cunoaştere.  Sfîntul 
Grigorie  Palama  va  descrie  mai  pe  larg  această  cunoaştere  mai  presus  de  cunoaştere. 
Sfîntul  Isaac  arată  şi  aci  trei  trepte  ale  cunoaşterii  :  naturală,  duhovnicească  şi  mai 
presus  de  cunoaştere. 

412.  Ea  are  caracterul  unei  intuiţii  fulgerătoare,  care  nu  se  foloseşte  de  simţuri 
şi  de  judecăţi  raţionale.  Cunoaşterea  duhovnicească  e  cea  care  vede  puterile 
spirituale  şi  pe  Dumnezeu  prin  raţiunile  aşezate  în  lucruri.  Dumnezeu  e  transparent 
în  ele. 

413.  Expresia  !a<o&ev  xîj«  eixovos  zr\i  Stavoîa;,  poate  fi  tradusă  atît  prin:  «din 
lăuntrul  chipului  ascuns  al  cugetării»,  cît  şi  prin:  «din  lăuntrul  chipului  ascuns  în 
cugetare».  Cugetarea  e  un  chip  care  ascunde  pe  Dumnezeu,  sau  Dumnezeu  e  un  chip 
ascuns  în  ea.  Acest  chip  (model)  străpunge  uneori  cugetarea  făcîndu-se  văzut. 
Cunoaşterea  aceasta  nu-şi  pune  nădejdea  nici  în  folosirea  imaginilor  (lucrurilor),  ca 
cea  naturală,  nici  în  judecăţile  întemeiate  pe  cuvintele  lui  Hristos,  trecute  în  faptele 
virtuţilor,  ci  în  vederea  directă  a  tainelor. 

414.  Realitatea  dumnezeiască  se  face  văzută  pe  neaşteptate,  fără  deducţii 
raţionale  de  la  cauză  la  efect. 

toate  şi  în  afară  de  ea  orice  lucru  este  neluat  în  seamă  şi 
zadarnic.  Iar  cînd  sufletul  îşi  înalţă  vederea  în  sus  şi-şi 
desfăşoară  înţelesurile  în  cele  cereşti  şi  doreşte  cele  ce  nu 
pot  fi  văzute  cu  ochii  şi  nu  sînt  în  puterea  trupului,  atunci 
toate  se  susţin  prin  credinţă4143.  Fie  ca  Domnul  Iisus 
Hristos  să  ne-o  dăruiască  nouă  pe  aceasta  şi  să  fie 
binecuvîntat  în  vecii  vecilor!  Amin. 


CUVINTUL  LXVII 

Despre  sufletul  ce  tinde  spre  vederea  adîncă,  pentru 

a  se  scufunda  în  ea  din  gîndurile  trupeşti  şi  din 

amintirea  lucrurilor 

Orice  lucru  mai  înalt  decît  altul  e  ascuns  aceluia  faţă  de 
care  este  mai  înalt.  Iar  aceasta  nu  înseamnă  că  are  prin  fire 
alt  corp  ca  perdea,  pentru  ca  să-şi  poată  descoperi 
ascunzimea  sa.  Nici  o  fiinţă  gîndită  cu  mintea  (inteligibilă) 
nu  are  însuşirile  ei  în  afara  ei,  ci  le  are  înăuntru.  Aceasta 
înseamnă  că  se  poate  ajunge  în  chipul  cel  mai  limpede  la 
Lumina  Primă,  în  chip  nemijlocit,  sau  printr-o  altă  treaptă, 

414  a.  Nichifor  Theotoche  tîlcuicşte  acest  cuvînt  astfel  :  «Sînt  trei  feluri  de  cunoaştere: 
cea  din  studiu  şi  învăţătură;  cea  din  auzirea  cu  credinţă  şi  cea  din  revelaţie  şi  din  împărtăşirea 
de  harul  Prea  Sfîntului  Duh.  Cea  din  urmă  e  mai  sus  şi  mai  desăvîrşită  ca  celelalte  şi  se 
dăruieşte  numai  celor  ce  au  ajuns  la  vîrful  virtuţii».  Numind-o  şi  pe  aceasta  credinţă  şi  deci 
spunînd  că  ea  nu  se  arată  prin  fapte,  ci  prin  înţelesuri  duhovniceşti  şi  în  lucrarea  simplă  a 
sufletului,  mai  presus  de  simţuri,  adaugă  aici  cuvîntul  «pe  cît  se  coboară,  pe  atît  se  cinsteşte». 
Iar  cel  ce  s-a  învrednicit  de  o  astfel  de  cunoştinţă,  dacă  se  coboară  de  la  vederea 
(contemplarea)  înaltă  şi  mai  presus  de  simţuri,  la  cele  pămînteşti,  se  bucură  de  cinstea  cea  mai 
mare.  Căci  acesta  avînd  în  sine  credinţa  fierbinte  ca  un  bob  de  muştar  şi  fiind  plin  de 
încredinţare,  nu  cunoaşte  cu  de-amănuntul  numai  cele  din  creaţie,  ci  puţind  stăpîni  peste  toate, 
porunceşte  cele  ce  voieşte.  «Că  de  veţi  avea  credinţă  cît  un  grăunte  de  muştar,  veţi  zice 
muntelui  acesta  :  mută-te  de  aici,  acolo,  şi  se  va  muta,  şi  nimic  nu  va  fi  cu  neputinţă»  (Mt.,  1 1, 
20).  S-ar  putea  însă  ca  Nichifor  Theotoche  să  nu  fie  de  acord  cu  ceea  ce  se  spune  în  text  în 
continuare,  unde  se  vorbeşte  mai  mult,  se  pare,  de  cinstea  pe  care  o  primeşte  această  cunoştinţă 
de  la  oameni.  S-ar  putea  să  fie  mai  de  acord  cu  explicarea  potrivit  căreia  cu  cît  se  ocupă 
cunoştinţa  cu  lucrurile  mai  de  jos,  cu  atît  e  mai  cinstită,  putîndu-le  cunoaşte  mai  exact. 


care  însă  nu  e  despărţită  de  aceea  după  loc415,  ci  după 
curăţia  cu  care  o  poate  primi  şi  după  înălţimea  acestei 
curaţii,  adică  după  măsura  minţilor,  sau  după  puterea  de 
primire  a  vederilor  şi  puterilor  mai  înalte. 

Toată  fiinţa  înţelegătoare  e  ascunsă  celor  mai  de  jos  de 
ea,  dar  nu  printr-o  fire  care  le-ar  deosebi  între  ele,  ci  prin 
mişcările  virtuţilor.  Dar  aceasta  nu  o  spun  despre  Sfintele 
Puteri,  despre  fiinţele  înzestrate  cu  suflet  şi  despre  demoni. 
Cele  dintîi  sînt  ascunse  celor  de  la  mijloc  şi  acestea,  celor 
din  al  treilea  rînd,  atît  prin  fire  şi  loc,  cît  şi  prin  mişcări.  Şi 
fiecare  din  acestea  credem  că  este  ascunsă  celeilalte  în 
lăuntrul  ei  prin  cunoştinţă  fie  că  se  văd,  fie  că  nu,  dar  de 
cele  mai  de  jos  prin  fire  l  .  Pentru  că  cele  netrupeşti  nu  se 
văd,  printr-o  vedere  îndreptată  în  afara  lor,  ca  cele  trupeşti, 
ci  prin  faptul  că  se  văd  unele  pe  altele  se  spune  că  sînt 
unele  în  lăuntrul  mişcărilor,  altele,  prin  virtuţile  şi  pe 


măsura  mişcărilor417.  De  aceea  fie  că  sînt  de  aceeaşi  cinste, 
fie  că  sînt  deosebite  între  ele  (în  cinste),  se  văd  unele  pe 
altele  nu  prin  închipuire,  ci  printr-o  vedere  nemincinoasă 
şi  în  fire  adevărată,  afară  de  cauza  tuturor,  care  e  mai 
presus  de  felurimea  acestora  şi  singura  prea  închinată. 

Demonii,  deşi  sînt  foarte  spurcaţi,  nu  sînt  ascunşi  unii 
de  alţii  în  treptele  lor.  Dar  pe  cele  două  ordini  aflătoare 
deasupra     lor    nu     le     văd     418.     Pentru     că    vederea 

415.  Se  face  aluzie  Ia  învăţătura  lui  Dionisie  Areopagitul,  după  care,  prima 
treaptă  îngerească  contemplă  nemijlocit  Prima  Lumină,  sau  pe  Dumnezeu,  iar 
celelalte  cete,  prin  treptele  intermediare.  Dar  sfintul  Isaac  adaugă  că  aceasta  nu 
înseamnă  o  despărţire  de  Dumnezeu  a  celorlalte  trepte. 

416.  Heruvimii  sînt  ascunşi  Serafimilor  prin  cunoştinţă;  un  om  de  pe  o  treaptă 
duhovnicească  mai  înaltă,  la  fel,  e  ascuns  în  multe  privinţe  celor  de  pe  o  treaptă  mai 
de  jos.  Dar  Sfintele  Puteri  sînt  ascunse  faţă  de  oameni  şi  prin  fire. 

417.  Serafimii  văd  pe  Heruvimi  sau  sînt  văzuţi  de  ei  în  lăuntrul  lor,  pentru  că 
mişcările  virtuţilor  lor  simt  mişcările  mai  intense  ale  mişcărilor  virtuţilor  acelora. 

418.  Nu  văd  nici  lăuntrul  cetelor  îngereşti,  nici  pe  al  oamenilor. 


duhovnicească  este  lumina  mişcării.  Şi  aceasta  însăşi  le 
este  lor  oglindă  şi  ochi419.  Dar  cînd  mişcările  li  se 
întunecă,  nu  mai  văd  treptele  de  deasupra  lor420.  Dar  se 
văd  unii  pe  alţii,  în  lăuntrul  ordinii  lor,  întrucît  sînt  mai 
groşi  decît  cetele  îngereşti421.  Acestea,  despre  cele  ale 
dracilor. 

Dar  sufletele,  în  măsura  în  care  sînt  întinate  şi  în- 
tunecate, nu  se  pot  vedea  nici  între  ele,  nici  pe  ele  însele. 
Cînd  se  curăţesc  însă,  şi  vin  din  nou  la  starea  de  la  început, 
văd  lămurit  cele  trei  ordini:  pe  cea  de  sub  ele,  pe  cea  de 
deasupra  şi  unele  pe  altele.  Deci  nu  pentru  că  îşi  schimbă 
chipul  trupesc  văd  pe  îngeri,  pe  draci  şi  unele  pe  altele,  ci 
văd  prin  însăşi  firea  şi  ordinea  lor  duhovnicească.  Iar  de 
zici  că  este  cu  neputinţă  să  se  vadă  demonul,  sau  îngerul, 
de  nu  se  vor  schimba  şi  nu  vor  lua  chip,  deci  nu  sufletul 
vede,  ci  trupul,  răspund  că  dacă  ar  fi  aşa,  ce  nevoie  ar  avea 
sufletul  de  curăţire  ? 

De  fapt  şi  celor  necuraţi  li  se  arată  dracii,  ba  şi  îngerii, 
dar  cînd  îi  văd  cu  ochii  trupeşti,  atunci  îi  văd  fără  să  aibă 
nevoie  de  curăţire.  Dar  sufletul  care  s-a  curăţit  nu  vede 
aşa,  ci  duhovniceşte,  cu  ochiul  firii,  adică  cu  cel 
străvăzător  sau  înţelegător.  Iar  că  sufletele  se  văd  unele  pe 
altele,  chiar  cînd  se  află  în  trup,  să  nu  te  miri.  Căci  îţi  voi 

419.  E  demnă  de  remarcat  această  definiţie  a  vederii,  a  conştiinţei,  a 
cunoştinţei:  ea  e  lumina  mişcării.  Sînt  mişcări  oarbe  care  nu  văd  nimic.  Cunoaşterea 
e  o  mişcare,  dar  o  mişcare  luminoasă.  Are  loc  o  unire  între  lumină  şi  mişcare.  Sau 
mişcarea  cea  mai  înaltă  e  mişcarea  luminoasă.  Lumina  e  şi  o  mişcare.  Şi  lumina 
(spirituală)  în  mişcare  e  cunoştinţă.  Iar  cunoaşterea  de  sine,  sau  conştiinţa,  e  o 
mişcare  a  luminii,  sau  lumina  mişcării,  întoarsă  spre  ea  însăşi.  E  ochi  care  se  vede  pe 
sine  însuşi  şi  oglindă  transparentă  a  celui  ce  se  vede  el  însuşi  pe  sine  prin  această 
oglindă. 

420.  In  textul  grec  se  spune  «pe  cele  de  dedesubtul  lor».  Dar  se  pare  că  e  o 
greşeală. 

421.  Fiind  mai  groşi,  se  pot  vedea.  Grosimea  e  mai  uşor  de  văzut  de  o  vedere 
inferioară.  Grosimea  demonilor  este,  se  înţelege,  de  ordin  spiritual.  O  fiinţă  plină  de 
ură,  de  agitaţie,  se  simte,  se  vede  mai  uşor,  pentru  că  deranjează  mai  mult  pe  ceilalţi. 
Cei  groşi  în  acest  sens  văd  pe  cei  groşi,  dar  nu  văd  pe  cei  subţiri.  Insă  cei  subţiri  îi 
văd  pe  cei  groşi  (grosolani). 


aduce  o  mărturie  limpede  a  cuiva  care  mărturiseşte 
adevărul,  adică  a  fericitului  Atanasie  cel  Mare,  care  a  spus 
în  scrierea  despre  Antonie  cel  Mare  că,  stînd  odată  marele 
Antonie  în  rugăciune,  a  văzut  sufletul  cuiva  înălţîndu-se 
cu  multă  cinste  şi  a  fericit  pe  cel  ce  s-a  învrednicit  să  se 
împărtăşească  de  o  astfel  de  slavă.  Acesta  era  fericitul 
Amon  din  Nitria.  Iar  muntele  în  care  vieţuia  sfîntul 
Antonie  era  la  o  depărtare  de  treisprezece  zile  de  Nitria. 

S-a  arătat  deci  prin  această  pildă,  privitoare  la  cele  trei 
ordini  mai  sus  arătate,  că  firile  duhovniceşti  chiar  dacă  sînt 
depărtate  unele  de  altele  se  văd  unele  pe  altele.  La  fel  şi 
sufletele,  cînd  se  curăţesc,  nu  văd  trupeşte,  ci 
duhovniceşte.  Pentru  că  privirea  trupească  este  arătată  şi 
vede  cele  din  faţă.  Dar  cele  de  departe  au  nevoie  de  o  altă 
vedere. 


Cetele  cele  mai  de  sus  sînt  multe  şi  nenumărate  după 
existenţa  lor  şi  se  numesc  după  felurile  şi  treptele  lor. 
Căci,  de  ce  s-au  numit  începătorii,  Stăpîniri  şi  Puteri  ?  Iar 
Domniile  s-au  numit  poate  aşa  pentru  că  sînt  cinstite,  şi 
sînt  mai  puţine  decît  cele  mai  prejos  de  ele,  cum  a  zis 
sfîntul  Dionisie,  episcopul  Atenei422.  Toate  sînt  prin 
stăpînire,  prin  cunoştinţă,  foarte  mari  şi  cu  totul  deosebite 
după  mărimea  treptelor  lor.  Şi  fiindcă  se  înşiră  din  treaptă 
în  treaptă  pînă  ajung  la  unitatea  Celui  mai  mare  şi  mai 
puternic  decît  toţi,  Care  e  Capul  şi  Temeiul  întregii  zidiri. 
Iar  Cap  numesc  nu  pe  Ziditorul,  ci  pe  cea  dintîi  dintre 
minunatele  făpturi  ale  lui  Dumnezeu  423.  Căci  mulţi  sînt 
mai  prejos  de  pro- 

422.  Theotoche  spune  că  Domniile  se  cunosc  mai  puţin  decît  cele  mai  prejos  de 
ele  (de  începătorii,  Stăpînii,  Puteri),  pentru  că  le  stăpînesc  pe  acestea.  Mai  spune  că 
sfîntul  Isaac  este  printre  cei  dintîi  care  amintesc  scrierile  Iui  Dionisie  Areopagitul, 
pe  care-1  aminteşte  prima  dată  un  Sinod  din  532,  cînd  trăia  şi  sfîntul  Isaac. 

423.  «Capul  şi  temelia  şi  cea  dintîi  dintre  minunile  faptelor  lui  Dumnezeu» 
numeşte  pe  Iisus  Hristos.  Căci  El  este  Capul  a  toată  începătoria  şi  Stăpînirea  (Col., 
2,  10)  şi  piatra  din  capul  unghiului,  cea  aleasă,  cea  cinstită  (I  Pt,  2,  7)  şi  temelia 
aşezată,  afară  de  care  nimeni  nu  poate  pune  alta  (I  Cor.,  3,  11).  «Prin  El  s-au  întărit 
cerurile»  (Ps„  32,  2),  «s-au  făcut  veacu- 


nia  şi  înţelepciunea  lui  Dumnezeu,  de  Făcătorul  lor  sau  al 
nostru.  Şi  sînt  cu  atît  mai  prejos,  cu  cît  sînt  mai  prejos  cei 
ce  sînt  supuşi  lor.  Iar  mai  prejos  sînt  în  înălţime  şi  micime, 
nu  în  spaţiu,  ci  în  putere  şi  cunoştinţă,  după  măsura  ce  au 
primit-o,  cunoştinţa  mai  mică  urmînd  după  cea  mai  mare. 

Toate  aceste  fiinţe  înţelegătoare  dumnezeiasca 
Scriptură  le-a  arătat  prin  nouă  numiri  duhovniceşti  şi  pe 
acestea  le-a  despărţit  în  trei  trepte.  Pe  cea  dintîi  a  împărţit- 
o  în  Scaunele  cele  mari  şi  înalte  şi  prea  sfinte,  în 
Heruvimii  cei  cu  ochi  mulţi  si  în  Serafimii  cu  cîte  şase 

în  ziua  cea  dintîi  au  fost  zidite  cele  şapte  firi  înte- 

legatoare  in  tăcere  şi  cu  glas      ,  ceea  ce  este  Iunie»  (Evr.,  î,  2) 

şi  s-au  săvîrşit  «cele  mari  şi  minunate».  Hristos  e  numit  «faptă»  a  lui  Dumnezeu 

după  omenitatea  Lui.   Chiar  în  această  calitate  e  mai  presus  de   toate  treptele 

îngereşti. 

424.  «Poate  cele  nouă».  Ele  sînt  înţelegătoare  prin  înţelegerea  tăcută  a  măreţiei 
lui  Dumnezeu.  Olivier  Clement  zice  că  şi  în  tăcerea  feţei,  deci  şi  a  sufletului,  e  o 
profundă  înţelegere.  De  tăcerea  feţei  zice  :  «Ea  e  tăcerea,  e  tăcerea  plină,  epifanică, 
care  transformă  faţa  întreagă  într-o  prezenţă  transcendentă...  Gura  poate  vorbi  din 
supraabundenţa  tăcerii»  (Le  visage  interieur,  Stock,  Paris,  1978,  p.  14 — 15).  Dar 
puterile  îngereşti  şi  comunică  în  oarecare  fel  măreţia  dumnezeiască  prin  tăcerea  lor 
grăitoare  uimită,  sau  prin  «glasul»  tăcut. 

aripi.  Pe  a  doua  treaptă,  în  Domnii,  Puteri  şi  Stă-pîniri.  Pe 
a  treia,  în  începătorii,  Arhangheli  şi  îngeri.  Aceste  trepte 
înseamnă  în  limba  evreiască  următoarele  :  Serafimii  sînt 
cei  fierbinţi,  arzători;  Heruvimii,  cei  cu  multă  cunoştinţă  şi 
înţelepciune  ;  Scaunele,  cei  ce  primesc  şi  odihnesc  în  ei  pe 
Dumnezeu.  Aceste  cete  s-au  mai  numit  aşa  de  la  lucrările 
lor.  Scaunele  înseamnă  cei  cinstiţi;  Domniile,  cei  ce  au 
stăpînire  peste  orice  împărăţie;  începătoriile,  cei  ce  cîr- 
muiesc  văzduhul;  Stăpîniile,  cei  ce  stăpînesc  peste 
neamuri  şi  peste  tot  omul;  Puterile,  cei  tari  în  putere  şi 
înfricoşaţi  la  vedere  ;  Serafimii,  cei  ce  sfinţesc;  Heruvimii, 
cei  ce  poartă;  Arhanghelii,  păzitorii  plini  de  veghe  ; 
îngerii,  cei  trimişi. 

mina  424a.  în  ziua  a  doua,  tăria.  în  ziua  a  treia  a  adunat 
Dumnezeu  apele  şi  a  făcut  să  odrăslească  plantele.  în  a 
patra  a  împărţit  lumina.  în  a  cincea,  păsările,  reptilele  şi 
peştii.  în  a  şasea,  animalele  şi  pe  om.  Dumnezeu  a  dat 
lumii  întregi  o  aşezare,  sau  lungimea  şi  lăţimea.  I-a  dat  ca 
început,  răsăritul;  ca  sfirşit,  apusul;  cele  de  la  dreapta,  ca 
miazănoapte;  cele  de  la  stînga,  ca  miazăzi.  A  făcut  tot 
pămîntul  ca  un  aşternut  şi  cele  de  deasupra  ca  o  piele,  ca  o 
boltă,  ca  un  cerc;  iar  al  doilea  cerc,  ca  o  roată  lipită  de  cel 
dintîi;  şi  cele  ale  pămîntului  şi  ale  cerului  lipite.  Iar 
oceanul,  ca  un  brîu  care  înconjoară  cerul  şi  pămîntul.  Şi  în 
lăuntrul  lui,  munţi  înalţi  ce  ajung  pînă  la  cer.  Şi  soarele 
îndărătul  munţilor,  ca  să-i  treacă  toată  noaptea.  Iar  marea 
cea  mare,  în  lăuntrul  acestor  munţi,  ocupînd  o  jumătate  şi 
un  pătrar  din  pămîntul  uscat425.  Iar  Dumnezeului  nostru  fie 
slava! 


CUVINTUL  LXVIII 

Despre  paza  inimii  şi  despre  o  vedere 
(contemplare)  mai  subţire 

De  te  afli  singur  în  chilia  ta  şi  nu  ai  dobîndit  încă 
putere  pentru  o  vedere  (contemplare)  adevărată,  ocu-pă-te 
pururea  cu  cugetarea  troparelor  şi  a  catismelor  şi  cu  gîndul 
la  moarte  şi  cu  nădejdea  celor  viitoare.  Căci  acestea  adună 
mintea  şi  nu  o  lasă  să  se  risipească,  pînă  ce  vine  adevărata 
vedere  (contemplare).  Pentru  că  puterea  duhului  e  mai  tare 
ca  patimile.  Cugetă  şi  la  nădejdea  celor  viitoare, 
împreunată  cu  pomenirea  lui  Dumnezeu,  şi  pătrunde  bine 
înţelesul  troparelor  şi  pă- 

zeşte-te  de  lucrurile  din  afară  care  te  mişcă  spre  pofte.  Şi 

424  a.  -Prin  faptul  că  toată  fiinţa  lor  este  înţelegere,  ele  sînt  lumină  prin 
excelenţă.  Sfintul  Isaac  zice  că  la  ele  se  referă  «lumina»  de  care  spune  «Facerea»  că 
Dumnezeu  a  făcut  în  ziua  întîi  «lumina». 

425.  Era  viziunea  de  atunci  a  lumii. 

ia  seama  la  cele  mici  făcute  de  tine,  ca  şi  la  lucruri.  Şi 
cercetează  pururea  gîndurile  tale  şi  roagă-te  ca  să  cîştigi 
ochi  în  toată  purtarea  ta425a.  De  aci  începe  să  izvorască 
bucuria.  Şi  atunci  găseşti  necazurile,  mai  dulci  ca  mierea. 

Nimeni  nu  poate  birui  patimile,  decît  prin  virtuţile 
simţite  şi  văzute.  Iar  împrăştierea  minţii  nu  o  poate  birui 
nimeni  decît  prin  îndeletnicirea  cu  citirea  duhovnicească. 
Mintea  noastră  este  uşoară  şi  de  nu  e  legată  de  vreun  gînd, 
nu  se  va  opri  din  împrăştiere.  Şi  fără  desăvîrşirea  virtuţilor 
mai  înainte  pomenite,  nu  poate  dobîndi  paza  aceasta.  Căci 
de  nu  biruieşte  cineva  pe  vrăjmaşii  aceştia,  nu  poate  fi  în 
pace.  Şi  de  nu  împărăteşte  în  el  pacea,  cum  poate  afla  cele 
aşezate  în  lăuntrul  păcii  ?  Căci  patimile  sînt  un  perete  în 
faţa  virtuţilor  ascunse  ale  sufletului.  Şi  de  nu  cad  acestea 
prin  arătarea  virtuţilor,  nu  se  văd  cele  din  lăuntru.  Nici  nu 
poate  cineva,  aflîndu-se  în  afara  zidului,  să  petreacă  în 
cele  ce  sînt  înăuntru.  Şi  nimeni  nu  vede  Soarele  în  întune- 
ric, nici  virtutea  firii  sufletului,  cît  mai  stăruie  în  el 
tulburarea  patimilor426. 

Roagă-te  lui  Dumnezeu  să-ţi  dea  să  simţi  dorul  Duhului 
şi  dorinţa  Lui.  Căci  cînd  îţi  va  veni  această  simţire  şi 
dorinţa  Duhului,  vei  putea  să  te  desparţi  de  lume;  şi  lumea 
se  va  despărţi  de  tine.  Dar  pe  Acesta  nu-L  poate  simţi 
cineva  fără  liniştire  şi  nevoinţă  şi  fără  vorbirea  privitoare 
la  citirea  despre  acestea.  Şi  fără  acestea  nu  le  poate  afla  pe 

425  a.  Toată  purtarea  să-ţi  fie  ca  o  vedere,  sau  călăuzită  de  o  vedere,  de  o 
înţelegere.  Fii  ca  un  Heruvim,  care  e  întreg  ochi. 

426.  Paza  nu  e  o  simplă  tehnică,  ci  se  cîştigă  la  sfîrşitul  virtuţilor  săvîrşite  prin 
trup.  Fiecare  virtute  reprezintă  o  biruinţă  a  voinţei  într-o  latură  sau  alta  a  fiinţei 
noastre,  aducînd  pace  din  partea  unei  patimi.  In  planul  superior  stă  neîmprăştierea 
gîndurilor  minţii.  Aceasta  e  opera  pazei  minţii.  Dar  de-abia  în  lăuntrul  acestei  păci 
se  văd  cele  dumnezeieşti  ascunse  în  minte,  sau  descoperite  minţii.  Pînă  atunci, 
patimile  stau  ca  un  zid  în  faţa  vederii  noastre  îndreptate  spre  interior.  Acest  zid 
trebuie  surpat  prin  virtuţi.  Prin  aceasta  se  cîştigă  şi  pacea  şi  transparenţa  spre  cele 
dumnezeieşti.  Comorile  din  lăuntru,  văzute  prin  suflet,  se  mai  numesc  şi  virtuţile 
sufletului,  spre  deosebire  de  virtuţile  împlinite  prin  trup. 

acelea.  Căci  de  le  vei  căuta,  vor  pleca  după  puţin  şi  se  vor 
ivi  cele  trupeşti.  Cel  ce  înţelege  să  înţeleagă.  în  sudoare  a 
binevoit  Domnul  cel  înţelept  să  mănînce  pîinea  aceasta. 
Nu  din  răutate  a  făcut  aceasta,  ci  ca  să  nu  rămînă  în  noi 
nemistuite  şi  să  murim.  Căci  fiecare  virtute  este  maica 
celei  de  a  doua.  De  părăseşti  deci  pe  mama  care  a  născut 
virtuţile  şi  mergi  să  cauţi  pe  fiice  înainte  de  a  dobîndi  pe 
maica  lor,  virtuţile  acelea  se  vor  face  în  suflet  vipere.  Şi  de 
nu  le  arunci  de  la  tine,  vei  muri  degrabă 427. 


CUVINTUL  LXIX 

Despre  felurite  învăţături  şi  despre 
folosul  fiecăreia  din  ele 

Simţirea  duhovnicească  este  cea  care  are  însuşirea  să 
primească  puterea  văzătoare  (contemplativă)  ,  asemenea 
pupilei  ochilor  trupeşti,  care  au  în  ei  puterea  să  primească 
lumina  supusă  simţurilor.  Vederea  (contemplarea)  mintală 
este  o  cunoştinţă  naturală,  unită  cu  starea  firii,  care  se 
numeşte  lumină  naturală.  Este  puterea  sfintă  a  darului 
deosebirii  (discernămîntului),  pus  între  lumină  şi  vedere 
(contemplare)  429.  Firile  cunoscătoare  sînt  nişte  existenţe 
înzestrate  cu  dis-cernămîntul  ce  le  vine  din  lumină,  în 
scopul  vederii 

427.  Prin  mîndrie  virtuţile  devin  vipere  care  muşcă  pe  alţii,  dar  înveninează  şi  pe  cel  ce  le 
are.  Imaginea  viperei  e  şi  în  «Scara»  (Cuv.  /X). 

428.  «  'H  TCOioiăeîaa  »,  adică  cea  care  a  fost  pregătită  prin  învăţătură.  Fiindcă  spune  că 
vederea  minţii  (votjtt]  ftempîa)  este  firească,  e  vădit  că  prin  simţirea  duhovnicească  înţelege  pe 
cea  a  minţii.  Cel  ce  s-a  pregătit  prin  învăţătură  primeşte  apoi  puterea  văzătoare 
(contemplativă).  E  un  simţ  prin  care  se  intră  în  contact  nemijlocit  cu  cele  dumnezeieşti,  cum  se 
intră  prin  vederea  trupească  în  contact  cu  cele  văzute. 

429.  «Darul  (harisma)  discernămîntului  (acesta  este  soarele  care  discerne),  care  distinge 
atît  lumina  naturală  din  noi,  cît  şi  vederile  ce  ne  vin  prin  minte,  1  -a  numit  putere  simtă.  Căci 
acesta,  adunind  şi  desăvîrşind  toate  virtuţile,  aduce  sfinţenia.  De  aceea  e  şi  mai  mare  ca  toate 
celelalte  şi  împăratul  lor».  Discernămîntul  e  pus  între  lumina  ce  se  cere  văzută  şi  mintea  care 
vede.  El  trece  puterea  vederii  din  potentă,  în  act. 


(contemplării).  Patimile  sînt  un  fel  de  fiinţă  învîrto-şată430. 
Ele  se  aşează  între  lumină  şi  vedere  şi  împiedică 
deosebirea  lucrurilor. 

Curăţia  este  limpezimea  văzduhului  minţii,  în  al  cărui 
sîn  se  înalţă  firea  noastră  înaripată431.  Dacă  mintea  nu  e 
sănătoasă  în  fire,  nu  lucrează  în  ea  cunoştinţa432,  aşa  cum 
simţul  trupesc  se  lipseşte  de  vedere  cînd  e  vătămat  din 
nişte  pricini  oarecare.  Iar  dacă  mintea  e  sănătoasă,  dar 

430.  Sfîntul  Isaac,  ca  toţi  părinţii  răsăriteni,  are  o  mare  încredere  în 
natura  omenească.  Aceasta,  pentru  că  ei  socotesc  că  ea  e  făcută  să  vadă 
pe  Dumnezeu  şi  să  se  umple  de  lucrarea  Lui.  Lucrarea  lui  Dumnezeu  nu 
face  decît  să  pună  în  act  o  potentă  a  firii.  Aşa  cum  ochiul  e  făcut  pentru 
lumina  sensibilă,  care  pune  în  act  puterea  lui  de  a  vedea  (căci  ochiul  vede 
această  lumină  numai  cînd  ea  e  dată),  tot  astfel  e  şi  cu  mintea  naturală 
a  omului.  Cînd  sînt  puse  aceste  potente  în  lucrare,  firea  se  manifestă  în 
mişcarea  ei  normală.  Prin  patimile  care  o  împiedică  să  se  pună  în  comuni- 
care cu  lumina,  ea  se  învîrtoşează,  însă  se  şi  strîmbă. 

43 1.  «Prin  văzduhul  minţii  înţelege  aura  dumnezeiască  a  Duhului». 

432.  E  vorba  de  cunoştinţa  duhovnicească  ce  se  naşte  din  întîlnirea  dintre  minte 
şi  lumina  dumnezeiască. 

433.  Firea  noastră  e  necesară  pentru  vederea  celor  mai  înalte,  dar  nu  poate 
activa  puterea  ei  fără  harul  dumnezeiesc. 

cunoştinţa  nu  se  produce,  înseamnă  că  mintea  nu 
lucrează  în  afară  de  ea  pentru  a  face  deosebirea  între  cele 
duhovniceşti,  precum  ochiul  poate  fi  sănătos  în  toate 
părţile  lui,  dar  nu  pune  în  lucrare  vederea  simţului.  Căci 
chiar  dacă  mintea  se  păstrează  în  cele  ce-i  sînt  ale  sale, 
dacă  harul  nu  este  aproape  de  ele,  acestea  toate  rămîn 
ne  lucrătoare  în  împlinirea  slujirii  discernămîntului,  aşa 
cum  în  lipsa  soarelui  oamenii  petrec  noaptea  fără  să  vadă, 
chiar  dacă  toate  ale  lor  sînt  sănătoase  şi  desăvîrşite,  adică 
atît  ochiul  cît  şi  vederea,  cît  şi  lucrurile  care  nu  s-au 
deosebit,  sau  nu  se  deosebesc  43  .  Aceasta  este  ceea  ce  s-a 
spus  :  «întru  lumina  Ta  vom  vedea  lumină»  (Ps.,  35,18). 
Dar  dacă  harul  Soarelui  gîndit  cu  mintea  ne  vine  aproape 
şi  ne  mişcă  dorinţa  şi  ne  stîrneşte  la  trezvie,  dar  ea  nu  e  cu- 
rată, ea  e  ca  un  văzduh  deşert,  nestrăveziu,  din  pricina 
grosimii  norilor  şi  a  materiilor  ce  se  întind  cu  uşurinţă  ca 
un  întuneric  spre  lumina  soarelui  de  care  ne  veselim  în 
bucuria  vederii434. 

Cînd  vederea  şchiopată  în  puterea  de  a  deosebi  (dis- 
cernămînt),  firea  se  goleşte  de  lucrare.  Sufletul  e  îm- 
piedicat să  simtă  bucuria  Celui  de  al  doilea  Soare435,  Care 
răsare  peste  toate,  din  pricina  grijilor  trupeşti  puse 
deasupra  lui,  griji  care  acoperă  lumina  adevărului,  ca  să  nu 
vină  la  noi.  Deci  în  chip  necesar  se  cer  toate  cele  spuse, 
mai  ales  pentru  că  greu  se  află  toate  acestea  într-un  om 
fără  nici  o  ştirbire  şi  fără  nici  o  pată  şi  de  aceea  cei  mai 
mulţi  nu  pot  ajunge  la  desăvîrşirea  vreunei  cunoaşteri 
duhovniceşti.  Lipsa  vine  astfel  din  neputinţa  minţii,  din 
zăpăceala  voinţei,  din  alegerea  nepotrivită  a  scopului,  din 
lipsa  curăţirii,  din  faptul  de  a  nu  afla  un  dascăl  şi 
povăţuitor;  din  acestea  vine  oprirea  harului.  «Nu  este  bună 
celui  scurt  la  vorbă,  zice,  nici  bogăţia,  nici  stăpînirea  celor 
mari»  (Inţ.  Sir.,  14,  3),  din  piedica  timpurilor,  a  locurilor  şi 
a  purtărilor. 

Cîteva  scurte  capete 


Adevărul  este  un  simţ  după  voia  lui  Dumnezeu,  aflat  în 
simţirea  simţurilor  minţii  celei  duhovniceşti436.  E  un  simţ 
pe  care  cineva  îl  gustă  în  sine. 

434.  «De  ar  fi  cineva  cît  de  învăţat  şi  de  înţelept  şi  cît  de  înzestrat  cu 
discernămînt,  dacă  nu-1  luminează  harul  lui  Dumnezeu,  din  pricina  ne-curăţiei 
patimilor,  umblă  fără  discernămînt  şi  în  întuneric.  Căci  discernă-mîntul  din  noi  şi 
lumina  naturală  sînt  fără  rezultat  în  lucrările  lor,  dacă  nu  sînt  luminate  de  lumina 
dumnezeiască».  «Văzduhul  deşert»  înseamnă  poate  un  suflet  gol  de  fapte,  de  lumină 
şi  de  har. 

435.  «Primul  soare  e  discernămîntul  natural.  Al  doilea,  harul  lui  Dumnezeu.  De 
există  acela  de  mai  înainte  în  noi,  e  îndrumat  de  al  doilea».  Dar  cel  de  al  doilea  e  în 
sens  mai  propriu  soare,  putîndu-se  înţelege  prin  el  Hristos,  în  lumina  Căruia  vedem 
toate,  cînd  avem  puterea  discernămîntului  sănătoasă,  cum  deosebim  toate  în  lumina 
soarelui  văzut,  cînd  ochiul  nostru  trupesc,  fiind  sănătos,  are  puterea 
discernămimtului  sensibil.  Grijile  lumeşti  slăbesc  însă  puterea  de  discernămînt  a 
ochiului  minţii  pentru  a  vedea  pe  Hristos. 

436.  Aci  se  vorbeşte  de  mai  multe  simţuri  ale  minţii  duhovniceşti,  asemănător 
cu  felurimea  simţurilor  trupeşti.  Mintea  are  şi  o  simţire  in  general,  dar  această 
simţire  e  repartizată  şi  ea  în  mai  multe  simţuri,  cum  e  cazul  şi  cu  trupul. 

Dragostea  este  rodul  rugăciunii,  care  călăuzeşte  prin 
vederea  ei  mintea  nesăturată  în  dorul  ei,  cînd  aceasta 
stăruie  în  rugăciune  şi  cînd  omul  se  roagă  în  minte  numai 
prin  gînduri  tăcute,  pline  de  foc  şi  cu  căldură. 

Rugăciunea  este  omorîrea  gîndurilor  voinţei  după  viaţa 
trupului.  Cel  ce  se  roagă  este  întru  totul  deopotrivă  cu  cel 
ce  a  murit  lumii.  Şi  a  se  tăgădui  cineva  pe  sine  însuşi  este 
una  cu  a  stărui  în  rugăciune.  Iar  dragostea  de  Dumnezeu  se 
află  în  tăgăduirea  de  sine  a  sufletului 436a. 

Precum  din  sămînţa  sudorii  odrăsleşte  spicul  nepri- 
hănirii, aşa  din  saturare,  desfrînare  şi  din  ghiftuire, 
necurăţia.  Din  pîntecele  flămînd  şi  umilit  nu  se  ivesc 
niciodată  gînduri  spurcate.  Orice  mîncare  mistuită  se  face 
adaus  al  sucurilor  din  noi  şi  o  vigoare  naturală  în  noi.  Cînd 
se  umplu  mădularele  trupului  de  pornirea  trupului  întreg 
ce  ajunge  în  ele,  se  întîmplă  să  vadă  un  chip  trupesc;  sau 
de  se  mişcă  inima  fără  de  voie,  împinsă  de  un  gînd, 
deodată  se  iveşte  din  acel  gînd  un  chip  de  plăcere  şi  el 
cucereşte  tot  trupul.  Şi  chiar  de  e  tare  cugetarea  celui 
neprihănit  şi  curat  în  gîndurile  lui,  dreapta  lui  socoteală  e 


436  a.  Tăgăduirea  de  sine,  rugăciunea  şi  dragostea  de  Dumnezeu  sînt  unite  într- 
un  întreg. 

tulburată  îndată  de  simţirea  aceea  din  mădulare  şi 
coboară  din  locul  în  care  se  află  ca  dintr-un  oarecare  loc 
înalt.  Şi  cuviinţa  gîndurilor  lui  se  rostogoleşte  şi  strălucita 
lui  neprihănire  se  întinează  din  pricina  tulburării  patimilor, 
care  intră  în  inimă  prin  aprinderea  mădularelor.  Şi  atunci 
jumătate  din  puterea  lui  se  face  neputincioasă,  încît  se 
poate  spune  că  a  uitat  de  cel  dintîi  scop  al  nădejdii  lui  şi, 
încă  înainte  de  a  intra  în  luptă,  se  află  învins  fără  să  fi 
luptat.  Şi  fără  nici  o  osteneală  a  vrăjmaşilor  săi,  s-a  supus 
voii  trupului  său  neputincios.  La  toate  acestea  e  supusă  cu 
sila  voinţa  omului  virtuos,  de  pornirea  lui  de  a  fi  neîncetat 
sătul.  Şi  de  petrece  liniştit  în  limanul  neprihănirii,  înclină 
să  se  predea  celor  ce  niciodată  n-au  voit  să  se  suie  în  inima 
lui. 

Şi  cînd  doarme  singur,  îl  înconjoară  îngrămădirea 
gîndurilor  celor  pline  de  năluciri  deşarte  şi  spurcate  şi  fac 
aşternutul  lui  curat,  gazda  curviei  şi  teatru  al  vedeniilor.  Şi 
cînd  comunică  cu  ele  prin  vorbire,  într-o  beţie  a  gîndurilor, 
mintea  i  se  înviforează  ca  o  mare  ce  fierbe  în  furtună, 
căzînd  sub  puterea  valurilor  ce  năvălesc  asupra  ei  din 
marea  trupului,  din  pricina  îmbuibării  pîntecelui. 

O,  neprihănire,  cît  de  tare  străluceşte  frumuseţea  ta  în 
culcarea  pe  jos  şi  în  chipul  foamei,  care  iau  de  la  tine 
somnul,  prin  greaua  pătimire  a  trupului,  cînd  se  cască  un 
fel  de  groapă  adîncă  între  coaste  şi  cele  din  stomac,  din 
lipsa  mîncării!  Toată  mîncarea  şi  toată  îmbuibarea 
primeşte  în  lăuntrul  nostru  plăsmuirea  nălucirii  spurcate  şi 
chipuri  neruşinate,  care  se  nasc  din  ele  şi  ies  la  iveală  şi  se 
arată  în  locul  cel  ascuns  al  cugetării  noastre  şi  ne  gîdilă, 
pricinuind  o  împreunare  ascunsă  cu  lucrurile  spurcate.  Iar 
stomacul  gol  face  cugetul  nostru  un  loc  pustiu  ce  are  pace 
din  partea  gîndurilor  şi  linişte  de  orice  tulburare  din  partea 
lor.  Dar  stomacul  plin  şi  sătul  e  un  loc  al  vedeniilor  şi  un 
balcon  al  nălucirilor  necuvenite,  chiar  de  am  fi  singuri  in 
pustie.  Căci  saturarea,  zice,  pofteşte  multe. 

Cînd  te  învredniceşti  de  harul  dumnezeiesc  şi  de 
nepătimirea  sufletului,  să  ştii  că  aceasta  nu  s-a  întîmplat 
pentru  că  n-au  trecut  prin  tine  gînduri  neruşinate,  sau  nu  s- 


437.  In  textul  grec  se  spune  invers  :  pentru  că  mintea  nu  se  întunecă  şi  nu  se 
tulbură,  oricît  de  înaltă  ar  fi.  Dar  aceasta  nu  are  sens. 


a  ivit  în  tine  peste  tot  vreo  mişcare  de  gînduri  trupeşti  (căci 
nu  poate  fi  cineva  fără  ele),  nici  pentru  că  au  fost  uşor 
biruite  de  tine  (căci  cugetarea  nu  poate  rămîne  cu  totul 
neîntinată  şi  netulburată,  oricît  de  înaltă  ar  fi)  437,  ci  pentru 
că  mintea  nu  renunţă  să  lupte  cu  ele  prin  gîndurile  lucrării 
mai  înalte  a  cugetării  şi  să  le  piardă  pe  ele;  pentru  că 
atunci  cînd  se  iveşte  vreun  gînd,  mintea  e  răpită  din 
apropierea  lui  cu  sila  de  o  putere  oarecare  mai  presus  de 
voinţă,  care  păstrează  prin  obişnuinţă  şi  prin  har  aluatul  cel 
bun  în  lăuntrul  inimii,  care  este  casa  cugetării438. 

Alta  este  mintea  nevoitorului  şi  alta,  rînduiala  firii. 
Cugetarea  care  prin  mila  cerească  a  murit  lumii  are  numai 
gînduri  simple  despre  lucruri,  fără  luptă  şi  război439. 
Desăvîrşirea  înjugată  cu  trupul  şi  cu  sîngele  împărăteşte 
peste  gîndurile  ce  izvorăsc  din  trup  şi  din  sînge  şi  nu 
desfiinţează  pe  cele  ale  firii  pînă  ce  cugetarea  vie  a  omului 
se  mişcă  încă  în  viaţa  susţinută  de  stihii,  adică  pînă  ce 
temelia  minţii  lui  îşi  ia  schimbarea  în  orice  mişcare  şi 
pornire  din  cele  patru  sucuri.  Iar  Dumnezeului  nostru  fie 
slava  în  vecii  vecilor!  Amin. 


CUVINTUL  LXX 

Despre  cuvintele  dumnezeieştii  Scripturi,  care 
stîrnesc  spre  pocăinţă;  şi  că  ele  s-au  spus  pentru 

slăbiciunea  oamenilor,  ca  să  nu  piară  de  la 

Dumnezeu  cel  viu;  şi  că  ele  nu  trebuie  înţelese  ca 

prilej  de  a  păcătui 

Bărbăţia  pe  care  părinţii  o  cer  în  dumnezeieştile  lor 
scrieri  şi  îndemnul  la  pocăinţă  din  Scripturile  apostolilor  şi 
proorocilor  nu  trebuie  înţelese  ca  ajutor  şi  îndemn  spre 

438.  In  «Metoda»  de  mai  tirziu  a  rugăciunii  inimii,  de  sub  numele  lui  Nichifor 
din  singurătate  (iFiiocaii'a  rom.  VII,  p.  31),  se  va  spune  că  minte*  ce  se  adună  în 
vremea  rugăciunii  în  inimă  e  ca  un  soţ  ce  vine  acasă  din-tr-o  călătorie.  Acolo,  în 
căldura  inimii,  se  simte  bine  mintea  şi  cugetarea  ei  j  acolo  a  găsit  realitatea  cea  mai 
adevărată.  Obişnuinţa  în  liniştire,  ajutată  de  har,  face  mirilea  să  alunge  gîndul  întinat 
ce  se  iveşte.  Observăm  iarăşi  împreuna-lucrare\j  omului  cu  harul. 

439.  Expresia  «gînd  simplu»,  sau  «înţeles  simplu»  al  lucrurilor  se  află  şi  la 
sfîntul  Maxim.  A  luAt-o  sfîntul  Maxim  de  la  sfîntul  Isaac  Şirul  ?  Sau  scrierea  aceasta 
ce-i  poartă  numele  datează  de  după  sfîntul  Maxim? 

păcătuire,  pentru  a  călca  hotarele  Domnului  cele  de 
netrecut,  care  s-au  rînduit  din  zilele  străvechi  prin  gura 
tuturor  sfinţilor  în  toate  Scripturile  şi  legiuirile  pentru 
nimicirea  păcatului.  Ci  ele  ni  s-au  dat  ca,  eliberîndu-ne 
simţirea  de  frica  deznădejdii,  să  avem  nădejdea  prin 
pocăinţă  şi  prin  aceasta  să  alerge  tot  omul  să  ajungă  la 
pocăinţă  şi  să  nu  mai  păcătuiască  fără  grijă.  Căci 
Dumnezeu  a  pus  frica  în  toate  Scripturile  şi  a  arătat  că 
păcatul  este  urît  de  El. 

Pentru  ce  doar  s-a  înecat  în  potop,  în  zilele  lui  Noe,  tot 
neamul  omenesc  de  atunci  ?  Oare  nu  din  pricina 
destrăbălării,  cînd  s-au  înnebunit  după  frumuseţea  fiicelor 
lui  Cain  ?  Căci  nu  era  în  vremea  aceea  nici  iubire  de 
arginţi,  nici  războaie.  Şi  de  ce  au  fost  arse  cu  foc  cetăţile 
Sodomelor  ?  Nu  pentru  că  şi-au  predat  mădularele  lor 
poftei  şi  necurăţiei,  încît  acestea  au  pus  stăpînire  peste  toţi, 
prin  voia  lor,  dedîndu-se  la  fapte  spurcate  şi  neruşinate  ? 
Nu  pentru  curvia  unui  singur  om  au  căzut  pradă  morţii, 
printr-o  simplă  încuviinţare,  douăzeci  şi  cinci  de  mii  din 
fiii  lui  Izrael  celui  întîi  născut  ?  Pentru  ce  a  fost  aruncat  de 
la  Dumnezeu  uriaşul  Samson,  cel  închinat  şi  sfinţit  lui 
Dumnezeu  din  pîntecele  maicii  sale  şi  vestit  dinainte  de 
naştere  prin  îngeri,  ca  şi  Ioan  al  lui  Zaharia,  cel  învrednicit 
de  o  mare  putere  şi  de  mari  fapte  ?  Nu  pentru  că  s-au  spur- 
cat mădularele  lui  cele  sfinte  prin  împreunarea  cu  curva  ? 
Nu  pentru  aceasta  s-a  îndepărtat  Dumnezeu  de  la  el  şi  1  -a 
predat  duşmanilor  lui  ?  Iar  David  cel  după  inima  lui 
Dumnezeu,  cel  ce  pentru  virtuţile  sale  s-a  învrednicit  ca 
din  sămînţa  lui  să  se  aducă  la  îndeplinire  făgăduinţa  dată 
strămoşilor  şi  din  el  să  strălucească  Hristos  spre  mîntuirea 
întregii  lumi,  nu  a  fost  pedepsit  pentru  preacurvie  cu  o 
singură  femeie,  cînd  a  privit  cu  ochii  lui  frumuseţea  ei  şi  a 
primit  săgeata  în  sufletul  lui  ?  Căci  din  pricina  aceasta  i-a 
ridicat  lui  război  din  casa  lui  şi  cel  ieşit  din  coapsa  Iui  1  -a 
urmărit  pe  el 

şi  pentru  aceasta  s-a  pocăit  cu  multe  lacrimi,  încît  a  udat 
cu  lacrimi  aşternutul  lui  şi  Dumnezeu  i-a  spus  lui  prin 


STINtVL  ISAAC smvL 


proorocul:  «Domnul  a  ridicat  de  la  tine  păcatul  tău»  (II 
Regi,  12,13). 

Dar  voiesc  să-ţi  aduc  aminte  şi  de  unele  lucruri  di- 
naintea acestora.  Pentru  ce  a  venit  mînia  şi  moartea  peste 
casa  preotului  Eli,  a  dreptului  bătrîn,  care  a  strălucit  în 
preoţie  vreme  de  patruzeci  de  ani  ?  Nu  pentru  nelegiuirea 
fiilor  săi,  Ofni  şi  Fineas  ?  Că  nici  el  n-a  păcătuit,  nici  ei  cu 
voia  lui.  Dar  pentru  că  n-a  avut  rîvna  să  ceară  de  la  ei 
cinstirea  Domnului  şi  îi  iubea  mai  mult  pe  ei  decît 
poruncile  Domnului.  Ca  să  nu  socotească  cineva  că 
Domnul  îşi  arată  mînia  Lui  numai  peste  cei  ce  au  vieţuit  în 
toate  zilele  vieţii  lor  în  fărădelegi,  din  pricina  acestui  păcat 
necuvenit,  iată  că  îşi  arată  mînia  Lui  şi  peste  cei  ce  sînt  cu 
adevărat  ai  Lui,  preoţi,  judecători,  conducători  şi  oameni 
sfinţiţi  Lui,  cărora  le-a  încredinţat  facerea  de  minuni.  S-a 
arătat  astfel  că,  atunci  cînd  se  ivesc  unii  care  calcă  legile 
Lui,  nu-i  trece  nicidecum  cu  vederea,  ci,  precum  s-a  scris 
la  Iezechiel:  «Am  spus  omului,  căruia  i-am  poruncit  să 
pustiască  Ierusalimul  cu  sabia  nevăzută,  să  înceapă  din 
faţa  jertfelnicului  Meu  şi  să  nu  aibă  milă  nici  de  bătrîn, 
nici  de  tînăr»  (Iez.,  9,  6).  Aceasta  ca  să  se  arate  că  sînt  cu 
adevăraţi  iubiţi  de  El  cei  ce  umblă  în  frică  şi  evlavie 
înaintea  Lui  şi  fac  voia  Lui;  şi  sfinţi  Lui  sînt  cei  ce 
săvîrşesc  fapte  virtuoase  şi  au  o  conştiinţă  curată. 

Dar  pe  cei  ce  batjocoresc  căile  Domnului,  îi  batjo- 
coreşte şi  El  pe  ei  şi-i  aruncă  de  la  faţa  Lui  şi  retrage  harul 
Lui  de\a  ei.  Căci  pentru  ce  a  ieşit  hotărîrea  împotriva  lui 
BahAzar  pe  neaşteptate  şi  1-a  osîndit  pe  el  în  chipul  mîinii 
?\Nu  pentru  că  a  îndrăznit  să  se  atingă  de  cele  închinate 
Domnului,  care  sînt  de  neatins,  ră-pindu-le  din  Ierusalim  şi 
bînd  din  ele  el  şi  ţiitoarele 

\ 

lui  ?  Aşa  se  pierd  printr-o  lovitură  nevăzută  şi  cei  ce  şi-au 
închinat  mădularele  lor  lui  Dumnezeu  şi  apoi  îndrăznesc 
iarăşi  să  le  folosească  în  fapte  lumeşti. 

Drept  aceea,  să  nu  dispreţuim,  în  aşteptarea  pocăinţei, 
cuvintele  şi  ameninţările  lui  Dumnezeu  date  nouă  prin 
dumnezeieştile  Scripturi  printr-o  rea  îndrăznire;  să  nu-L 
mîniem  prin  faptele  noastre  necuviincioase  şi  să  nu  întinăm 
mădularele  noastre  după  ce  le-am  închinat  slujirii  lui 
Dumnezeu.  Căci  iată,  ne-am  sfinţit  şi  noi  Lui  ca  Ilie  şi 
Elisei  şi  ca  fiii  proorocilor  şi  ceilalţi  sfinţi  şi  fecioare  care 
au  săvîrşit  mari  fapte  minunate  şi  au  grăit  faţă  către  faţă  cu 
Dumnezeu;  şi  ca  toţi  cei  de  după  aceea,  ca  Ioan 
feciorelnicul,  ca  sfîntul  Petru  şi  ca  cealaltă  listă  a 
evangheliştilor  şi  propovăduitorilor  Noului  Aşezămînt, 
care  s-au  închinat  pe  ei  Domnului  şi  au  primit  tainele  de  la 
El,  unii  din  gura  Lui,  alţii  prin  descoperiri,  şi  s-au  făcut 
mijlocitori  între  Dumnezeu  şi  oameni  şi  vestitori  ai 
împărăţiei  în  toată  lumea. 


CUVINTUL  LXXI 

Despre  cele  prin  care  poate  dobîndi  cineva 

schimbarea  înţelesurilor  ascunse  împreună  cu 

schimbarea  vieţuirii  celei  din  afară 

Cît  timp  se  află  cineva  în  lipsa  de  avuţie,  se  gîn-deşte 
mereu  la  ieşirea  din  viaţă.  El  cugetă  totdeauna  la  viaţa  cea 
de  după  înviere  şi  se  pregăteşte  pentru  ea  în  toată  vremea. 
El  e  cu  răbdare  faţă  de  orice  ispită  de  cinstire  şi  de  tihnă 
trupească  ce  se  iveşte  în  cugetul  lui.  Şi  în  tot  ceasul  se 
mişcă  în  cugetarea  lui  gîndul  de  dispreţuire  a  lumii.  Şi 
îndrăzneşte  în  cugetarea  lui  şi  dobîndeşte  inimă  tare  în 
toată  vremea  faţă  de  orice  primejdie  şi  frică  lucrătoare  de 
moarte.  Ba  nu  se  teme  nici  măcar  de  moarte.  Pentru  că  în 
tot  ceasul  se  gîn-deşte  la  ea,  ca  la  una  ce  se  apropie  şi  pe 
care  o  aşteaptă.  Şi  grija  lui  e  aruncată  asupra  lui  Dumnezeu 


cu  nădejde  neîndoielnică.  Şi  de-1  întîmpină  necazuri,  e 
încredinţat  şi  ştie  sigur  că  ele  îi  aduc  cunună.  De  aceea  le 
rabdă  cu  toată  bucuria  şi  le  primeşte  cu  veselie.  Pentru  că 
ştie  că  Dumnezeu  însuşi  e  Cel  ce  i  le  rînduieşte,  pentru 
nişte  cîştiguri  neştiute  şi  printr-o  iconomie  nearătată. 

Iar  de  i  s-ar  întîmplă,  din  vreo  pricină  oarecare,  ceva 
din  cele  pieritoare  prin  lucrarea  şi  uneltirea  celui  ce  e 
meşter  în  toate  relele,  în  aceeaşi  clipă  pofta  trupului  începe 
să  se  mişte  în  sufletul  lui.  Şi  se  gîndeşte  la  o  viaţă  lungă  şi 
se  urcă  în  sufletul  lui  gînduri  de  tihnă  şi  se  întăresc  în  el 
cele  ale  trupului  şi  caută  să  agonisească  în  tot  chipul  cele 
ce-i  pot  fi  spre  odihnă  şi  iese  din  libertatea  aceea  care  nu  e 
supusă  vreunuia  din  gîndurile  fricii.  Şi  ca  urmare,  cugetă  şi 
născoceşte  totdeauna,  în  toate,  gînduri  care  pricinuiesc 
spaimă  şi  se  gîndeşte  la  pricini  de  frică.  Pentru  că  s-a  luat 
de  la  el  curajul  acela  al  inimii,  pe  care  1  -a  cîştigat  cînd  era 
mai  înalt  decît  lumea,  în  starea  lipsită  de  avuţie,  care 
îmbogăţea  sufletul  lui,  deoarece  acum  e  moştenitor  al 
lumii,  pe  măsura  celor  pe  care  le-a  dobîndit.  Şi  primeşte  în 
sine  frica  celor  după  lege  şi  după  rînduiala  stabilită  de 
Dumnezeu.  Căci  în  măsura  în  care  mădularele  noastre 
lucrează  cele  ale  fricii,  ne  facem  robi  şi  supuşi  slujirii  ei, 
după  cuvântul  Apostolului  (Evr.,  2,15). 

înaintea  tuturor  patimilor  stă  iubirea  de  sine.  Iar 
înaintea  tuturor  virtuţilor,  dispreţuirea  odihnei.  Cel  ce-şi 
predă  trupul  odihnei,  îi  pricinuieşte  în  loc  de  pace, 
necazuri.  Cel  ce  s-a  desfătat  în  tinereţea  lui  se  face  rob  la 
bătrîneţe  şi  suspină  în  zilele  de  pe  urmă  ale  sale.  Precum 
cel  cu  capul  în  apă  nu  poate  respira  aerul  subţire  ce  se 
revarsă  în  plămînul  său  golit,  aşa  nu  poate  primi  respiraţia 
simţirii  lumii  aceleia  noi  cel  ce-şi  cufundă  cugetarea  în 
grija  celor  de  aici.  Precum  mirosul  morţii  tulbură  seva 
vieţii,  aşa  tulbură  vederea  necuviincioasă  pacea  cugetului. 
Precum  e  cu  neputinţă  să  locuiască  împreună  sănătatea  şi 
boala  în  acelaşi  trup  şi  să  nu  o  distrugă  pe  una  din  ele 
cealaltă,  aşa  e  cu  neputinţă  să  locuiască  împreună  în 
aceeaşi  casă  bogăţia  banilor  şi  iubirea  şi  să  nu  fie  distrusă 


una  de  către  cealaltă.  Precum  nu  poate  rămîne  întreagă 
sticla  lovită  de  atingerea  unei  pietre,  aşa  nici  sfîntul  ce 
petrece  şi  rămîne  şi  vorbeşte  cu  o  femeie  nu  poate  rămîne 
în  curăţia  lui  fără  să  se  întineze.  Precum  sînt  smulşi  arborii 
de  furia  apelor  şi  de  revărsarea  lor  neîncetată,  aşa  şi 
dragostea  lumii  e  smulsă  din  inimă  de  revărsarea  în- 
cercărilor ce  vin  asupra  trupului. 

Precum  curăţesc  leacurile  necurăţia  sucurilor  rele  din 
trup,  aşa  şi  asprimea  necazurilor  curăţeşte  cele  rele  din 
inimă.  Precum  nu  poate  simţi  mortul  lucrurile  vii,  aşa 
sufletul  călugărului  îngropat  în  linişte  e  ferit  de  furtuna  ce 
obişnuieşte  să  sufle  din  simţirea  lucrurilor  celor  ce  se 
mişcă  în  mijlocul  oamenilor.  Precum  nu  poate  rămîne 
nevătămat  cel  ce  cruţă  pe  duşmanul  lui  în  încăierarea 
războiului,  aşa  nu  poate  cel  ce  se  nevoieşte  să-şi 
izbăvească  sufletul  de  pieire  cruţîndu-şi  trupul  său.  Precum 
copilul  se  înspăimîntă  de  priveliştile  înfricoşătoare  şi 
alergînd  se  prinde  de  poala  părinţilor  săi,  strigîndu-i,  aşa 
sufletul,  cînd  e  strîmtorat  şi  necăjit  de  frica  ispitelor, 
aleargă  să  se  lipească  de  Dumnezeu,  chemîndu-L  prin 
rugăciune  neîncetată.  Şi  cît  timp  rămîn  ispitele  năvălind 
una  după  alta,  îşi  înmulţeşte  rugăciunea.  Iar  cînd  ajunge 
iarăşi  la  larg,  se  predă  din  nou  împrăştierii. 

Precum  cei  predaţi  în  mîinile  judecătorilor  spre  a  fi 
pedepsiţi  pentru  rele,  dacă  atunci  cînd  se  apropie  de  chinuri 
se  smeresc  şi-şi  mărturisesc  îndată  răul  săvîr-şit  şi  prin 
aceasta  pedeapsa  lor  se  micşorează  şi  scapă  cu  chinuri  mai 
mici,  dar  dacă  rămîn  învîrtoşaţi  în  ce  priveşte  mărturisirea, 
îşi  adaugă  la  chinurile  lor  alte  chinuri,  şi  la  sfîrşit,  după 
multe  chinuri,  cînd  coastele  lor  s-au  umplut  de  răni, 
mărturisesc  fără  de  voie,  dar  nu  mai  au  nici  un  folos,  tot 
aşa  se  întîmplă  şi  cu  noi:  cînd  sîntem  predaţi,  din  milă 
pentru  păcatele  noastre  pe  care  le-am  făcut  fără  socoteală, 
în  mîinile  Dreptului  Judecător  al  tuturor  şi  sîntem  puşi  în 
faţa  toiagului  încercărilor,  cît  pedeapsa  pentru  ele  ne  este 
uşoară,  dacă  atunci  cînd  se  apropie  de  noi  toiagul 
Judecătorului,    ne    smerim    şi    ne    aducem    aminte    de 


nedreptăţile  săvîrşite  şi  le  mărturisim  în  faţa  Lui,  ne  vom 
izbăvi  degrabă  prin  încercări  scurte;  dar  dacă  ne  învîrtoşăm 
în  necazurile  noastre  şi  nu  ne  mărturisim  ca  vinovaţi  de  ele 
şi  vrednici  să  pătimim  şi  mai  multe  decît  acestea,  ci  învino- 
văţim pe  oameni,  sau  uneori  şi  pe  draci,  sau  dreptatea  lui 
Dumnezeu,  şi  ne  înfăţişăm  pe  noi  ca  nevinovaţi  de  astfel  de 
fapte  şi  nu  socotim  că  Dumnezeu  ne  ştie  şi  ne  cunoaşte  mai 
bine  şi  că  în  tot  pămîntul  sînt  judecăţile  Lui  şi  că  fără 
porunca  Lui  nu  se  pedepseşte  nici  un  om,  atunci  toate  cele 
ce  vin  asupra  noastră  ne  pricinuiesc  o  mîhnire  neîncetată  şi 
necazurile  noastre  se  fac  cumplite  şi  sîntem  legaţi  unul 
după  altul,  ca  de  o  funie,  pînă  ce  ne  cunoaştem  pe  noi  şi  ne 
smerim  şi  simţim  nedreptăţile  noastre.  Căci  fără  să  simţim 
noi  acestea,  e  cu  neputinţă  să  venim  la  îndreptare.  Şi 
suferind  pînă  la  sfîrşitul  vieţii  de  multe  necazuri,  ne  facem 
mărturisirea  nefolositoare,  căci  făcînd-o  atunci  nu  ne  mai 
poate  aduce  mîngîiere.  Dar  a  simţi  cineva  păcatele  sale  e 
un  dar  ce  vine  de  la  Dumnezeu  şi  i  se  iveşte  în  cuget  cînd 
vede  Dumnezeu  că  a  suferit  de  tot  felul  de  încercări,  ca  să 
nu  plece  de  aici  împovărat  de  toate  strîmtorările  şi 
necazurile,  nefolosindu-se  întru  nimic  de  lumea  aceasta. 
Dar  nu  din  pricina  greutăţii  încercărilor  ne  vine  ne- 
înţelegerea, ci  din  pricina  neştiinţei.  De  multe  ori,  unii, 
aflîndu-se  în  astfel  de  necazuri,  ies  din  lumea  aceasta 
vinovaţi  şi  nemărturisiţi,  tăgăduind  vina  lor  şi  învinovăţind 
pe  alţii.  Dar  Dumnezeu  cel  milostiv  aşteaptă  că  doar,  doar 
se  vor  smeri  în  oarecare  fel,  ca  să-i  ierte  şi  să-i  izbăvească. 
Şi  nu  numai  de  încercările  lor  îi  izbăveşte,  ci  le  iartă  şi 
greşelile,  miluindu-Se  de  puţina  mărturisire  a  inimii 
noastre. 

Precum  un  om  oarecare,  aducînd  un  mare  dar  îm- 
păratului, dobîndeşte  din  partea  aceluia  o  privire  zîm- 
bitoare,  aşa  celui  ce-şi  face  rugăciunea  cu  lacrimi,  Dum- 
nezeu, marele  împărat  al  veacurilor,  îi  iartă  măsurile 
greşelilor  şi- 1  face  să  cîştige  din  partea  Sa  o  privire  plină 
de  har. 


Precum  oaia,  ieşind  din  turmă  şi  umblînd  despărţită  de 
păstor,  se  apropie  de  vizuina  lupilor,  aşa  călugărul, 
despărţindu-se  pe  sine  de  adunarea  soţilor  săi  sub  motivul 
unei  vieţuiri  în  linişte,  e  întîmpinat  de  privelişti,  umblînd 
după  ele  şi  apropiindu-se  de  ele,  stră-bătînd  prin  toate  cele 
ce  se  văd  în  cetăţi. 

Precum  un  om  ce  poartă  pe  umăr  un  mărgăritar  de  mult 
preţ,  plecînd  pe  un  drum  bîntuit  de  tîlhari  şi  vestit  pentru 
întîmplări  rele,  e  stăpînit  de  frică  în  toată  clipa,  ca  nu 
cumva  să  fie  atacat,  aşa  şi  cel  ce  poartă  mărgăritarul 
neprihănirii  şi  umblă  în  lume  pe  drumul  vrăjmaşilor  nu  are 
nădejde  să  scape  de  tîlhari  şi  de  jefuitorii  pămîntului,  pînă 
ce  nu  ajunge  în  locaşul  (mî-năstirea  sau  chilia) 
mormîntului  (care  este  locul  nădejdii  lui).  Poate  oare  acela 
care  poartă  mărgăritarul  de  mult  preţ  să  nu  se  teamă  ?  Aşa 
nici  acesta  nu  ştie  în  ce  loc  şi  din  ce  ascunzişuri  şi  în  ce 
ceas  se  pot  ivi  în  el  (tîlharii)  şi- 1  pot  dezbrăca  pe  el  de 
nădejdea  lui.  Şi  va  ajunge  jefuit  la  uşa  casei  lui,  care  este 
vremea  bătrî-neţii  lui. 

Precum  omul  ce  bea  vin  şi  se  îmbată  în  ziua  plînge-rii 
uită  de  toată  mîhnirea  pentru  durerile  lui,  aşa  cel  îmbătat  de 
dragostea  lui  Dumnezeu  uită,  în  lumea  aceasta  a  plîngerii, 
de  toate  durerile  şi  mîhnirile  lui  şi  se  face  nesimţitor  faţă  de 
toate  patimile  păcatului,  din  pricina  beţiei  lui.  Inima  lui  se 
sprijină  pe  nădejdea  în 

Dumnezeu  şi  sufletul  lui  e  o  pasăre  uşoară,  înaripată;  şi  în 
toată  clipa  cugetarea  lui  se  înalţă  de  la  pămînt  şi  zboară 
deasupra  oamenilor,  în  îndeletnicirea  cu  gîndurile  lui  şi  se 
desfată  în  cele  nemuritoare  ale  Celui  Prea  înalt,  Căruia  fie 
slava  şi  stăpînirea  în  vecii  vecilor!  Amin. 

CUVÎNTUL  LXXII 

Care  cuprinde  învăţături  folositoare, 
pline  de  înţelepciunea  Duhului 

Credinţa  este  uşa  tainelor.  Căci  ceea  ce  sînt  ochii 
trupeşti  pentru  lucrurile  supuse  simţurilor,  aşa  e  şi  credinţa, 


cu  ochii  ei  înţelegători,  pentru  vistieriile  ascunse440.  Avem, 
cum  zic  părinţii,  doi  ochi  sufleteşti,  precum  îi  avem  pe  cei 
doi  ochi  ai  trupului.  Şi  nu  facem  aceeaşi  întrebuinţare  de 
fiecare,  în  vedere.  Cu  un  ochi  privim  cele  ascunse  ale 
slavei  lui  Dumnezeu,  cele  ascunse  în  lucruri,  adică  puterea 
şi  înţelepciunea  Lui  şi  pronia  Lui  împreună  veşnică  faţă  de 
noi,  cea  cunoscută  din  măreţia  chivernisirii  Lui.  La  fel 
privim  cu  acest  ochi  cetele  cereşti,  cele  împreună-slujitoare 
cu  noi.  Iar  cu  celălalt  ochi,  privim  slava  firii  Lui  celei 
sfinte,  cînd  va  binevoi  să  ne  conducă  în  lăuntrul  tainelor 
celor  duhovniceşti  şi  ne  va  deschide  marea  credinţei  în 
cugetarea  noastră     . 

Pocăinţa  s-a  dat  oamenilor  după  botez,  ca  un  har  peste 
har.  Căci  pocăinţa  este  a  doua  naştere  din  Dumnezeu,  şi 

440.  Credinţa  e  un  simţ  spiritual  ce  intră  în  atingere  cu  lumea  dumnezeiască  şi 
tainică,  aşa  cum  intră  simţul  văzului  trupesc  în  atingere  cu  lucrurile  văzute.  Prin  ea 
intră  înţelesurile  sau  puterile  dumnezeieşti  pline  de  taină  în  suflet,  cum  intră  razele 
lucrurilor  văzute  prin  ochii  sensibili  în  fiinţa  noastră. 

441.  Sfîntul  Isaac  nu  desparte  credinţa  de  cugetare.  Prin  credinţă  cugetarea  intră 
în  nesfîrşirea  de  înţelesuri,  mai  presus  de  înţeles,  ale  vieţii  dumnezeieşti.  De  aceea, 
cugetarea  e  şi  credinţă,  sau  credinţa  e  şi  cugetare.  Ochiul  acesta  al  doilea  ne  face  să 
vedem  pe  Dumnezeu  în  lăuntrul  nostru,  în  acest  ocean  ce  intră  în  noi. 


darul  a  cărui  arvună  am  primit-o  prin  credinţă  îl  primim 
prin  pocăinţă.  Pocăinţa  este  uşa  milei,  deschisă  celor  ce  o 
caută  pe  ea.  Prin  uşa  aceasta  intrăm  la  milă;  şi  dacă  nu 
intrăm  prin  ea,  nu  aflăm  mila.  Pentru  că  toţi  au  păcătuit, 
după  dumnezeiasca  Scriptură,  «îndreptîndu-ne  în  dar  prin 
harul  Lui»  (Rom.,  3,  24).  Pocăinţa  este  al  doilea  har  ce  se 
naşte  în  inimă  din  credinţă  şi  frică.  Iar  frica  este  toiagul 
părintesc  ce  ne  călăuzeşte  pînă  ce  vom  ajunge  în  raiul 
duhovnicesc  al  bunătăţilor.  Şi  cînd  vom  ajunge  acolo,  ne 
lasă  şi  se  întoarce. 

Raiul  este  dragostea  lui  Dumnezeu,  în  care  se  cuprinde 
desfătarea  de  toate  fericirile442.  E  locul  unde  fericitul  Pavel 
a  fost  hrănit  cu  o  hrană  mai  presus  de  fire.  Şi  după  ce  a 
gustat  acolo  din  pomul  vieţii,  a  strigat,  zicînd  :  «Cele  ce 
ochiul  nu  le-a  văzut  şi  urechea  nu  le-a  auzit  şi  la  inima 


omului  nu  s-au  suit,  pe  acelea  le-a  gătit  Dumnezeu  celor 
ce-L  iubesc  pe  El»  (I  Cor.,  2,  9).  De  la  pomul  acesta  a  fost 
oprit  Adam,  prin  sfatul  diavolului.  Pomul  vieţii  este 
dragostea  lui  Dumnezeu,  de  la  care  a  căzut  Adam  şi  nu  s-a 
mai  întîlnit  cu  bucuria 44  . 

Iar  în  pămîntul  mărăcinilor  a  lucrat  întunericul.  Cei  ce 
s-au  lipsit  de  dragostea  lui  Dumnezeu  mănîncă  pîinea 
sudorii  în  faptele  lor,  chiar  de  umblă  pe  calea  cea  dreaptă. 
Aceasta  s-a  poruncit  întîiului  zidit  să  o  mă-nînce  după 
cădere.  Pînă  ce  nu  vom  afla  dragostea,  lucrarea  noastră  este 
în  pămîntul  mărăcinilor  şi  semănăm  şi  secerăm  în  mijlocul 
mărăcinilor,  chiar  dacă  să-mînţa  noastră  e  sămînţa 
dreptăţii;  şi  sîntem  înţepaţi  de  ei  în  toată  clipa  şi  pînă  ce  nu 

442.  Credinţa  este  uşa  spre  taine,  sau  spre  raiul  vieţuirii  cu  Dumnezeu  j  iar 
dragostea  este  interiorul  raiului,  sau  locul  unde  se  trăiesc  aceste  taine.  îndeosebi 
dragostea  lui  Dumnezeu  e  pomul  vieţii  din  rai.  De  aceea  Hristos  e  Mîntuitorul,  ca 
pomul  acestei  vieţi  noi  şi  veşnice. 

443.  Bucuria,  dragostea  şi  viaţa  adevărată  sînt  una.  Ele  sînt  Dumnezeu, 
Persoana  sau  comuniunea  de  persoane  infinite  în  iubire  şi  în  viaţă.  Nu  e  bucurie 
afară  de  dragoste.  Şi  dragostea  e  numai  între  persoane.  Şi  în  mod  deplin  ea  ne  vine 
din  Persoana  dumnezeiască.  Persoana  dumnezeiască  intrată  prin  întrupare  în  planul 
accesibil  nouă  e  pomul  din  care  primim  rodul  vieţii  netrecătoare. 

ne  îndreptăm,  vieţuim  în  sudoarea  feţei.  Dar  cînd  vom  afla 
dragostea,  ne  vom  hrăni  cu  pîine  cerească,  şi  ne  vom  întări 
fără  lucru  şi  osteneală.  Pîinea  cerească  este  Hristos,  Cel  ce 
s-a  po-gorît  din  cer  şi  a  dat  lumii  viaţă443  a.  Şi  aceasta  este 
pîinea  îngerilor. 

Cel  ce  a  aflat  dragostea  mănîncă  pe  Hristos;  îl  mănîncă 
pe  Hristos  în  fiecare  zi  şi  ceas  şi  se  face  prin  aceasta 
nemuritor  444.  «Că  cel  ce  mănîncă,  zice,  din  pîinea  pe  care 
Eu  voi  da-o  lui,  nu  va  vedea  moartea  în  veac»  (In,  6,58). 
Fericit  este  cel  ce  mănîncă  din  pîinea  dragostei  care  este 
Iisus.  Că  cel  ce  se  hrăneşte  din  dragoste  se  hrăneşte  din 
Hristos,  Dumnezeu  Cel  peste  toate,  o  mărturiseşte  Ioan 
zicînd:  «Dumnezeu  este  iubire»  (I  In,  4,  8).  Deci  /cel  ce 

443  a.  Fructul  din  pomul  vieţii  se  poate  numi  şi  pîinea  cerească,  pîinea 
nemuririi.  Ambele  arată  pe  Hristos,  din  a  Cărui  viaţă  şi  iubire  netrecătoare  primim 
viaţa  nemuritoare,  pentru  că  iubirea  Lui  e  nesecată  şi  de  această  iubire  nu  ne  săturam 
în  veci. 

444.  De  remarcat:  cel  ce  se  hrăneşte  cu  dragostea  dumnezeiască  este  nemuritor, 
pentru  că  niciodată  nu  se  satură  de  dragoste  şi  el  se  hrăneşte  din  iubirea  infinită 
personală  a  lui  Dumnezeu.  La  această  dragoste  trebuie  să  ne  gîndim  şi  cînd  ne 
împărtăşim  în  Euharistie  cu  Hristos. 

445.  Cel  ce  bea  vinul  şi  mănîncă  pîinea  dragostei  curate  nu  mai  iubeşte  vinul  şi 
mîncările  trupeşti.  Vinul  acela  e  mai  dulce  şi  mai  întăritor  decît  vinul  trupului  şi 
pîinea  cerească  e  mai  hrănitoare  decît  orice  mîn-care  trupească. 


vieţuieşte  în  dragoste  rodeşte  viaţă  din  Dumnezeu  şi  res- 
piră în  lumea  aceasta  aerul  învierii  din  cele  de  aici.  In  acest 
văzduh  se  vor  desfăta  drepţii  după  înviere.  Dragostea  este 
împărăţia  pe  care  Domnul  a  făgăduit  în  chip  tainic 
apostolilor,  că  o  vor  mînca  în  împărăţia  Lui.  Căci  ce  este  : 
«Mîncaţi  şi  beţi  la  masa  împărăţiei»  (Le,  22,  30)  decît 
dragostea  ?  Pentru  că  dragostea  e  în  stare  să  hrănească  pe 
om  în  locul  mîncării  şi  băuturii.  «Acesta  este  visul  care 
veseleşte  inima  omului»  (Ps.,  103,  16).  Fericit  cel  ce  bea 
din  vinul  acesta.  Din  acesta  au  băut  desfrînaţii  şi  s-au 
ruşinat;  şi  păcătoşii,  şi  au  părăsit  căile  patimilor;  şi  beţivii, 
şi  s-au  făcut  postitori  445  ;  şi  bogaţii,  şi  au  dorit  sărăcia;  şi 
cei  ce  flămînzesc,  şi  s-au  îmbogăţit  cu  nădejdea;  şi 
bolnavii,  şi  s-au  făcut  puternici;  şi  cei  neînvăţaţi,  şi  s-au  în- 
ţelepţii. 

Dar  precum  nu  e  cu  putinţă  a  trece  marea  cea  mare  fără 
vapor  şi  corabie,  aşa  nu  poate  trece  cineva  spre  dragoste, 
fără  frică.  Marea  cea  rău  mirositoare  aşezată  între  noi  şi 
raiul  înţelegător,  n-o  putem  străbate  decît  prin  corabia 
pocăinţei,  minată  de  vîslaşii  fricii.  Dacă  vîslaşii  aceştia  ai 
fricii  nu  cîrmuiesc  corabia  pocăinţei,  prin  care  străbate 
marea  lumii  acesteia  spre  Dumnezeu,  ne  înecăm  în  marea 
cea  rău  mirositoare.  Pocăinţa  este  corabia;  frica  este 
cîrmaciul  ei;  dragostea  este  limanul  dumnezeiesc.  Deci 
frica  ne  aşează  în  corabia  pocăinţei  şi  ne  trece  peste  marea 
vieţii  celei  rău  mirositoare  şi  ne  conduce  spre  limanul 
dumnezeiesc,  care  este  dragostea,  la  care  străbat  toţi  cei  ce 
se  ostenesc,  toţi  cei  împovăraţi  de  pocăinţă.  Şi  cînd  am 
ajuns  la  iubire,  am  ajuns  la  Dumnezeu.  Şi  calea  noastră  s-a 
săvîrşit  şi  am  trecut  la  ostrovul  ce  se  află  dincolo  de  lume, 
unde  e  Tatăl  şi  Fiul  şi  Sfîntul  Duh.  Lui  fie  slava  şi 
stăpînirea  !  Şi  pe  noi  să  ne  facă  vrednici  de  slava,  de 
iubirea  şi  de  frica  Lui!  Amin. 


CUVINTUL  LXXIII 


Care  cuprinde  sfaturi  pline  de  folos,  pe 

care  le-a  grăit  cu  iubire  celor  ce  l-au 

ascultat  pe  el  cu  smerenie 

Nu  există  gînd  bun,  care  să  nu  se  ivească  în  inimă 
venind  din  harul  lui  Dumnezeu.  Şi  nu  e  gînd  viclean  să  se 
apropie  de  suflet,  fără  numai  spre  încercare  şi  is- 

446.  Dragostea  dă  nu  numai  bucurie,  ci  şi  înţelegere,  cunoaştere  a  celui  iubit, 
celui  iubitor.  Cine  bea  din  vinul  acestei  iubiri,  sau  mănîncâ  pîinea  ei  de  viaţă 
făcătoare,  nu  mai  simte  trebuinţa  mîncării,  plăcerii,  avuţiei  din  lumea  aceasta.  Toate 
pălesc  faţă  de  dulceaţa  lor. 

pită.  Omul  care  a  ajuns  să-şi  cunoască  măsura  neputinţei 
lui  a  ajuns  la  desăvîrşirea  smereniei.  Cea  care  călăuzeşte 
darurile  spre  om  este  inima  ce  se  mişcă  spre  mulţumire 
neîncetată447. 

Cel  ce  călăuzeşte  ispita  spre  suflet  este  gîndul  cîr-titor, 
ce  se  mişcă  mereu  în  inimă.  Toate  neputinţele  oamenilor  le 
poartă  Dumnezeu,  dar  pe  omul  care  cîrteş-te  mereu  nu-1 
rabdă  fără  să-1  certe  spre  povăţuire448.  In  astfel  de  gînduri 
se  află  sufletul  străin  de  orice  lumină  a  cunoştinţei.  Gura 
ce  mulţumeşte  pururea  primeşte  binecuvîntarea  de  la 
Dumnezeu;  şi  în  inima  ce  petrece  în  mulţumire  se  iveşte 
harul.  înaintea  harului  păşeşte  smerenia449,  şi  înaintea 
certării  povăţuitoare,  păşeşte  închipuirea  de  sine.  Cel 
mîndru  este  lăsat  să  cadă  în  hulă;  şi  cel  ce  se  trufeşte 
pentru  virtutea  cu  fapta  e  lăsat  să  cadă  în  curvie.  Iar  cel  ce 
se  trufeşte  cu  înţelepciunea  lui  e  lăsat  să  cadă  în  cursele 
întunecoase  ale  neştiinţei. 

Omul  înstrăinat  de  orice  pomenire  a  lui  Dumnezeu 
poartă  în  inima  sa  pizma  împotriva  aproapelui,  gîndin-du- 
se  răutăcios  la  el.  Cel  ce,  în  pomenirea  lui  Dumnezeu, 
cinsteşte  pe  tot  omul,  află  ajutor  de  la  tot  omul  prin  voinţa 
lui  Dumnezeu  cea  ascunsă.  Cel  ce  apără  pe  cel  nedreptăţit 
îl  are  pe  Dumnezeu  luptînd  pentru  sine.  Cel  ce  dăruieşte 

447.  Numai  mulţumirea  deschide  inima  darurilor  ce  ne  vin;  şi  numai  în  ea  se 
arată  că  omul  îşi  dă  seama  de  mărimea  lor,  deci  că  se  ştie  folosi  de  ele  cu  adevărat. 

448.  Cîrtitorului,  nemulţumitorului,   i  se  ia  darul,   ca   să-şi  dea  seama  că-i 
lipseşte,  că  nu  are  prin  el  însuşi  ceea  ce-i  trebuie. 

449.  Dacă  harul  vine  unde  se  aduce  mulţumită  pentru  el,  înaintea  lui  apare 
smerenia,  sau  conştiinţa  trebuinţei  de  el. 

450.  Pentru  că  toţi  sînt  copiii  lui  Dumnezeu. 


braţul  spre  ajutorul  aproapelui  primeşte  braţul  lui 
Dumnezeu  în  ajutorul  său.  Cel  ce  osîn-deşte  pe  fratele  său, 
întru  răutatea  sa,  îl  află  pe  Dumnezeu  pîrîş  al  său  45°.  Cel 
ce  îndreptăţeşte  pe  fratele  său  in  ascunsul  său  se 
tămăduieşte  de  răutatea  sa;  şi  cel  ce  osîndeşte  pe  fratele 
său  într-o  adunare  îşi  măreşte  rănile  sale.  Cel  ce-1  apără  pe 
fratele  său  în  ascuns  îşi  face  arătată  tăria  dragostei  sale;  şi 
cel  ce-1  ruşinează  pe  el  în  ochii  altora  îşi  arată  mărimea 
pizmei  sale.  Prietenul  ce  mustră  în  ascuns  este  un  doftor 
înţelept;  iar  cel  ce  vrea  să-1  vindece  în  ochii  multora  de 
fapt  îl  osîndeşte.  Iertarea  a  toată  greşeala  este  semnul  milei 
şi  al  dragostei;  iar  osîndirea  greşelilor  este  semnul  cu- 
getului viclean.  Cel  ce  face  certarea  spre  sănătate  ceartă 
din  dragoste.  Iar  cel  ce  caută  răzbunarea  e  gol  de  dragoste. 
Dumnezeu  ceartă  din  dragoste,  nu  ca  să  se  răzbune,  să  nu 
fie,  ci  voieşte  să  se  vindece  chipul  Lui  şi  nu  ţine  mînia 
lung  timp.  Acest  fel  de  dragoste  urmăreşte  îndreptarea  şi  el 
nu  se  abate  cu  patimă  spre  răzbunare.  Dreptul  înţelept  este 
asemenea  lui  Dumnezeu,  căci  nu  pedepseşte  nicidecum  pe 
om,  răzbunîndu-se,  întru  răutatea  lui,  ci  ca  omul  să  se 
îndrepteze,  sau  ca  alţii  să  se  înfricoşeze.  Iar  certarea  care 
nu  se  aseamănă  acesteia  nu  e  spre  povăţuire.  Cel  ce  face 
binele  pentru  răsplată  se  schimbă  degrabă.  Iar  cel  ce  în  pu- 
terea cunoştinţei  sale  se  minunează  prin  contemplare 
(vedere),  de  cunoştinţa  aflătoare  în  Dumnezeu,  deşi  iese 
atunci  din  trup,  nu  se  înalţă  în  cugetul  lui,  nici  nu  se  abate 
vreodată  de  la  virtutea  lui. 

Cel  ce-şi  luminează  cugetarea  ca  să  o  facă  vrednică  de 
răsplata  lui  Dumnezeu  a  ajuns  la  adîncul  smeritei  cugetări 
cu  sufletul  şi  cu  trupul.  înainte  de  a  se  apropia  cineva  de 
cunoştinţă,  urcă  şi  coboară  în  vieţuirea  lui;  dar  cînd  se 
apropie  de  cunoştinţă  se  înalţă  întreg.  Dar  oricît  se  înalţă, 
urcuşul  cunoştinţei  lui  nu  se  sfîr-şeşte  pînă  ce  nu  va  veni 
acel  veac  al  slavei  cînd  va  lua  bogăţia  lui.  Căci  cu  cît  se 
desăvîrşeşte  omul  în  Dumnezeu,  cu  atît  umblă  mai  mult  pe 

urmele  Lui.  In  veacul  cel  de  acum  Dumnezeu  îşi  arată  faţa 
Lui,  dar  nu  cum  este,  căci  oricît  se  înalţă  drepţii  în  vederea 
Lui, 

privesc  chipul  Lui  ca  în  oglindă.  Dar  acolo,  văd  arătarea 
adevărului  50°. 

Focul  aprins  în  vreascuri  uscate  anevoie  se  stinge.  La 
fel  pîrjolul  căldurii  lui  Dumnezeu,  ce  vine  şi  se  aprinde  în 
inima  celui  ce  s-a  lepădat  de  lume,  nu  se  mai  stinge  şi  e 
mai  aprig  decît  focul  50  \  Cînd  puterea  vinului  pătrunde  în 
mădulare,  mintea  uită  de  chipul  tuturor.  La  fel,  cînd 
pomenirea  lui  Dumnezeu  pune  stăpînire  pe  întinderea 
sufletului,  pierde  din  inimă  amintirea  tuturor  celor  văzute 

450  c  r 

Cugetarea  care  a  aflat  înţelepciunea  Duhului  e  ca  un 
om  ce  a  aflat  o  corabie  în  mare,  în  care  urcîndu-se  trece 
din  marea  lumii  acesteia  şi  ajunge  la  ostrovul  veacului 
viitor.  Aşa  este  simţirea  veacului  viitor  în  lumea  aceasta, 
ca  un  ostrov  mic  în  mare;  şi  cel  ce  se  apropie  de  el  nu  se 
mai  osteneşte  în  valurile  nălucirilor  veacului  acestuia. 

Negustorul,  cînd  şi-a  isprăvit  negustoria  lui,  se  grăbeşte 
să  se  întoarcă  la  casa  lui.  Călugărul,  cît  mai  are  nevoie  de 
fapte,  se  întristează  la  gîndul  despărţirii  de  trup.  Dar  cînd 
simte  în  sufletul  său  că  a  răscumpărat  tot  timpul  şi  a  luat 
arvuna  sa,  doreşte  veacul  viitor.  Negustorul,  cît  se  află  pe 
mare,  poartă  frica  în  mădularele  sale,  ca  nu  cumva  să  se 
răscolească  valurile  şi  să  se  scufunde  nădejdea  lucrării 
sale.  Călugărul,  cît  este  în  lume,  e  stăpînit  de  frică  în 
vieţuirea  sa,  ca  nu  cumva  să  se  pornească  furtuna 
împotriva  lui  şi  să  se  piardă  lucrul  lui  cel  adunat  din 

450  a.  «Aici  vedem  ca  prin  oglindă»  (I  Cor.,  13,  12),  pentru  că  nu  ne  putem 
desprinde  de  chipurile  lumii,  sau  chiar  de  chipul  nostru  interior  (de  simţirile 
noastre),  care  se  resimte  de  trup,  ca  să-L  vedem  pe  Dumnezeu  în  El  lînsuşi.  De 
aceea  înaintăm  fără  sfîrşit  la  tot  mai  adevărată  vedere  a  Lui  prin  chipurile  create,  tot 
mai  spiritualizate,  tot  mai  transparente.  în  veacul  viitor  însă  toate  chipurile  vor  fi 
desăvîrşit  copleşite  de  spiritualitatea  personală  a  lui  Dumnezeu,  precum  şi  sufletul 
nostru  va  fi  într-un  trup  tot  mai  spiritualizat,  tot  mai  străbătut  de  Dumnezeu.  încît 
prin  noi  Se  va  vedea  Dumnezeu  însuşi  pe  Sine  însuşi. 

450  b.  Trupul  nostru  subţiat  în  sucurile  lui  e  ca  vreascul  uscat.  El  simte  mult 
mai  intens  focul  dumnezeiesc. 

450  c.  Pomenirea  lui  Dumnezeu  îmbată  ca  un  vin  mintea  noastră  cînd  e  însoţită 
de  iubirea  Lui. 


tinereţe  şi  pînă  la  bă-trîneţe.  Negustorul  stă  cu  ochii  aţintiţi 
spre  uscat  şi  călugărul  spre  ceasul  morţii. 

Corăbierul  priveşte  spre  stele  cînd  străbate  prin 
mijlocul  mării  şi-şi  îndreptează  corabia  după  stele,  pînă  ce 
ajunge  la  liman.  Călugărul  caută  spre  rugăciune,  pentru  că 
aceasta  îl  călăuzeşte  pe  el  şi  îi  îndreptează  călătoria  lui 
spre  limanul  spre  care  se  mişcă  vieţuirea  lui  în  rugăciunea 
de  fiecare  ceas.  Corăbierul  priveşte  spre  ostrovul  lîngă 
care  va  lega  corabia  sa  şi  de  unde  îşi  va  lua  cele  de 
trebuinţă  şi  se  va  îndrepta  iarăşi  spre  alt  ostrov451.  Aşa  este 
şi  călătoria  călugărului  cît  timp  este  în  viaţa  aceasta.  El 
trece  de  la  ostrov  la  ostrov,  sau  de  la  cunoştinţă  la 
cunoştinţă,  şi  înaintează  prin  schimbarea  ostroavelor,  sau  a 
cunoştinţelor,  pînă  va  ieşi  din  mare  şi  călătoria  sa  va 
ajunge  la  cetatea  cea  adevărată  din  care  cei  ce  o  locuiesc 
nu  mai  pleacă  iarăşi  la  altă  negustorie,  ci  fiecare  se 
odihneşte  în  bogăţia  lui451  a.  Ferice  de  cel  a  cărui 
negustorie  nu  s-a  amestecat  cu  lumea  aceasta  deşartă,  în 
lăuntrul  acestei  mări  mari;  fericit  este  cel  a  cărui  corabie 
nu  s-a  sfârî-mat,  ci  va  ajunge  cu  bucurie  la  liman. 

înotătorul  se  scufundă  gol  în  mare  pînă  ce  află 
mărgăritarul.  Călugărul  înţelept  trece  gol  prin  viaţă  pînă  ce 
află  în  sine  mărgăritarul,  care  este  Iisus  Hristos.  Şi  cînd  îl 
află  pe  El,  nu  mai  vrea  să  cîştige  nimic  din  cele  ce  există. 
Mărgăritarul  se  păzeşte  în  vistierie  ;  hrana  călugărului  se 
păstrează  în  lăuntrul  liniştii.  Fecioara  se  vatămă  în  adunări 

451.  Sînt  «epectazele»  sfîntului  Grigorie  de  Nyssa.  Orice  treaptă  sau  înălţime 
atinsă  deschide  perspectiva  spre  altă  înălţime.  Ostroavele  sînt  stări  de  odihnă  în 
Dumnezeu,  care  întrerup  lupta  cu  furtuna  patimilor  şi  a  necazurilor,  scurte  pregustări 
ale  odihnei  definitive  în  Dumnezeu,  antici-pînd  viaţa  viitoare. 

4'511  a.  Se  repinge  teoria  origenistă,  sau  teozofia  şi  antropozofla,  despre  noi 
încarnări,  noi  căderi  ale  sufletelor  în  alte  trupuri,  din  plictiseala  odihnei  în 
Dumnezeu.  Dumnezeu  e  un  ocean  de  înţelesuri  şi  de  iubire  niciodată  deplin 
cuprinse,  în  care  nimeni  nu  se  plictiseşte  şi  care  nu  are  o  margine,  peste  care  să  se 
poată  trece. 

şi  în  mulţimi  de  oameni  şi  cugetarea  călugărului,  în 
întîlnirile  cu  mai  mulţi.  Pasărea  aleargă  din  orice  loc  spre 
cuibul  ei  pentru  a  naşte  pui;  călugărul  cu  dreaptă  socoteală 

(cu  discernămînt)  se  grăbeşte  spre  sălaşul  lui  spre  a 
produce  în  sine  rodul  vieţii.  Şarpele,  cînd  i  s-a  sfărîmat  tot 
trupul,  îşi  păzeşte  capul;  călugărul  îşi  păzeşte  în  toată 
vremea  credinţa  lui,  care  este  începutul  vieţii  lui.  Norul 
acoperă  soarele;  cuvintele  multe  acoperă  sufletul  care  a 
început  să  se  lumineze  în  vederea  (contemplarea)  rugă- 
ciunii. 

Pasărea  numită  «erodiu»  se  veseleşte  şi  se  bucură,  după 
cuvîntul  înţelepţilor,  cînd  se  desparte  de  lume  şi  pleacă  în 
loc  pustiu  şi  locuieşte  acolo.  Aşa  şi  sufletul  călugărului 
primeşte  bucuria  cerească  cînd  se  depărtează  de  oameni  şi 
pleacă  să  locuiască  în  locul  liniştirii  şi  aşteaptă  acolo 
vremea  morţii.  S-a  spus  despre  pasărea  numită  sirin,  că 
oricine  aude  cîntecul  glasului  ei  e  robit  aşa  de  mult  ca  să-i 
urmeze  în  călătoria  prin  pustie,  că  de  dulceaţa  acestui 
cîntec,  uită  pînă  şi  de  viaţa  sa,  şi  cade  şi  moare.  Cu  aceasta 
se  aseamănă  şi  ceea  ce  se  întîmplă  sufletului.  Căci  cînd 
răsună  în  el  dulceaţa  cerească  a  cîntării  cuvintelor  lui 
Dumnezeu  ce  se  întipăresc  în  simţirea  minţii,  porneşte 
întreg  pe  urma  ei  în  aşa  fel,  că  uită  de  viaţa  aceasta 
trupească  şi  trupul  se  lipseşte  de  poftele  lui  şi  se  înalţă  din 
viaţa  aceasta  spre  Dumnezeu. 

Copacul,  de  nu-şi  leapădă  întîi  frunzele  lui  de  mai 
înainte,  nu  scoate  frunze  noi.  Călugărul,  pînă  nu  aruncă 
din  inima  lui  amintirile  de  mai  înainte  ale  sale,  nu  scoate 
roduri  noi  în  Iisus  Hristos. 

Ploaia  îngraşă  rodurile  pămîntului  şi  grija  de 
Dumnezeu,  rodurile  sufletului.  Scoica,  din  care  se  alcă- 
tuieşte mărgăritarul,  zideşte  în  sine,  precum  se  zice,  un  fel 
de  scînteie  din  fulger,  şi  din  aer  primeşte  materia,  iar  pînă 
atunci  e  o  coajă  goală;  inima  călugărului, 

pînă  ce  nu  primeşte  conţinutul  ceresc  în  înţelegere,  are  o 
lucrare  goală  şi  nu  naşte  în  lăuntrul  scoicii  sale  rodul 
mîngîierii. 

Cîinele  ce-şi  linge  nările  bea  din  sîngele  său  şi  nu 
cunoaşte  vătămarea  ce-i  vine  din  dulceaţa  sîngelui  său; 
călugărul  ce  se  apleacă  să  bea  din  slava  deşartă  bea  în 

acelaşi  timp  din  viaţa  sa  şi  nu  simte  vătămarea  ce-i  vine 
din  dulceaţa  de  care  se  bucură  pentru  o  clipă.  Slava 
lumească  este  o  piatră  acoperită  de  valurile  mării,  de  care 
nu  ştie  corăbierul  pînă  ce  nu  se  izbeşte  corabia  de  ea,  cu 
temelia  ei,  umplîndu-se  de  apă.  Aşa  face  slava  deşartă  cu 
omul,  pînă  ce  nu-1  scufundă  şi  nu-1  pierde.  Părinţii  au 
spus  despre  ea,  că  în  sufletul  stăpî-nit  de  slava  deşartă  se 
întorc  iarăşi  patimile  odată  biruite  şi  scoase  din  el.  Un  nor 
mic  acoperă  discul  soarelui  şi  soarele  după  trecerea  norului 
e  foarte  fierbinte.  Puţină  trîndăvie  acoperă  sufletul,  dar 
bucuria  de  după  aceea  e  mare. 

Să  nu  te  apropii  de  cuvintele  tainelor  din  dumnezeiasca 
Scriptură,  fără  ajutorul  lui  Dumnezeu,  primit  prin 
rugăciune  şi  cerere,  ci  spune  :  «Doamne,  dă-mi  să  primesc 
simţirea  puterii  celei  din  ele»  (Rugăciunea  Citirii). 
Socoteşte  că  cheia  înţelesurilor  adevărate  din 
dumnezeieştile  Scripturi  e  rugăciunea.  Cînd  voieşti  să  te 
apropii  de  Dumnezeu  cu  inima  ta,  arată  mai  întîi  dorinţa  ta 
prin  ostenelile  trupeşti.  Din  acestea  este  începutul  vieţuirii. 
Căci  mult  se  apropie  inima  de  Dumnezeu,  în  lipsa  celor  de 
trebuinţă,  în  mulţumirea  cu  un  singur  fel  de  mîncare;  şi  ea 
urmează  faptelor.  Căci  şi  Domnul  a  făcut  din  aceasta 
temelia  desăvîrşirii. 

Socoteşte  nelucrarea  ca  începutul  întunecării  sufletului 
452.  Iar  taifasurile  socoteşte-le  întuneric  peste  întuneric.  Şi 
lucrul  al  doilea  socoteşte- 1  pricină  al  celui  dintîi.  Căci  dacă 

452.  E  de  remarcat  observaţia  sfîntului  Isaac  că  trîndăvia  e  început  de  întuneric 
şi  deci  că  faptele  sînt  început  de  lumină.  Cine  face  binele  se  luminează  de  bunătate, 
trăieşte  în  orizontul  luminos  al  comuniunii  şi  luminează  raţiunile  lucrurilor. 

chiar  cuvintele  de  folos,  cînd  se  întrebuinţează  fără 
măsură,  pricinuiesc  întunecime,  cu  cît  mai  mult  cele 
deşarte  ?  Sufletul  se  sărăceşte  prin  multa  vorbire,  chiar 
dacă  ea  s-ar  face  în  frica  de  Dumnezeu.  Deci  întunecimea 
sufletului  vine  din  neorînduiala  vieţuirii. 

Măsura  şi  hotarul  în  vieţuire  luminează  cugetarea  şi 
alungă  zăpăceala453.  Zăpăceala  cugetării  din  neorînduiala 
pricinuieşte  sufletului  întunecime.  Şi  întunecimea, 
tulburare.  Pacea  vine  din  buna  rînduiala  şi  lumina  se  naşte 
în  suflet  din  pace.  Căci  din  pace  răsare  văzduhul  cel  curat 
în  cugetare  53  a.  Şi  pe  măsură  ce  inima  se  apropie  de 
înţelepciunea  Duhului  prin  înstrăinarea  de  lume,  primeşte 
bucuria  de  la  Dumnezeu  şi  simte  în  suflet  puterea  de  a 
deosebi  înţelepciunea  Duhului  de  înţelepciunea  lumii.  Căci 
în  înţelepciunea  Duhului  tăcerea  stăpîneşte  în  suflet;  iar  în 
înţelepciunea  lumească  se  află  izvorul  împrăştierii.  Şi  după 
aflarea  primei  înţelepciuni  sufletul  ţi  se  umple  de  multă 
smerită  cugetare  şi  bunătate  şi  de  pacea  care  împărăteşte 
peste  toate  gîndurile  tale.  Ca  urmare  şi  mădularele  toate  se 
opresc  şi  se  liniştesc  din  tulburarea  şi  din  neastîmpăra-rea 
lor.  Iar  după  aflarea  celei  de  a  doua  înţelepciuni  cîştigi 
mîndria  în  cugetul  tău  şi  schimbări  de  gînduri  de  negrăit  şi 
tulburarea  minţii  şi  neruşinarea  simţurilor  şi  îngîmfare  4  3 
b.  Să  nu  socoteşti  că  omul  legat  de  cele  trupeşti  va  avea 
îndrăznire  în  rugăciunea  lui  înaintea  lui  Dumnezeu. 
Sufletul  zgîrcit  e  lipsit  de  înţelepciune,  iar  sufletul  milostiv 

453.  Măsura  şi  hotarul  au  totuşi  în  afundul  lor  calea  veşnicei  noutăţi.  Dar  lipsa 
de  măsură  pune  accentul  pe  o  singură  putere  a  sufletului  şi  le  slăbeşte  pe  celelalte. 

453  a.  Văzduhul  curat  lasă  să  se  vadă  soarele  şi  lumina  lui.  Iar  văzduhul  curat  e 
sufletul  lipsit  de  tulburare,  de  furtună,  cel  stăpînit  de  pace.  Pacea  minţii  e  văzduhul 
curat  între  ea  şi  Soarele  Hristos.  Nimic  nu  se  interpune  între  ea  şi  Hristos.  Ea  se 
poate  concentra  întreagă  spre  Hristos.  Nu  e  oprită  de  nimic  în  această  aţintire 
permanentă  spre  Hristos,  în  cugetarea  la  El,  în  pătrunderea  în  El  prin  cugetare  şi 
simţire. 

453  b.  Pacea  minţii,  ca  văzduh  curat  prin  care  se  vede  Soarele  Hristos,  e  unită  şi 
cu  înţelepciunea  adusă  de  Duhul,  care  nu  lasă  mintea  să  umble  după  tot  felul  de 
gînduri  fără  importanţă,  din  care  unele  sînt  chiar  urîte,  încît  e  ruşine  a  le  şi  grăi. 
Acest  om  nu  mai  are  nici  liniştea  şi  îndrăzneala  rugăciunii  către  Dumnezeu. 


va  fi  înţelepţit  de  Dumnezeu. 

Precum  untul  de  lemn  hrăneşte  lumina  candelei,  aşa 
milostenia  hrăneşte  cunoştinţa  în  suflet  454.  Cheia  inimii 
spre  darurile  dumnezeieşti  s-a  dat  iubirii  faţă  de  aproapele; 
şi  în  măsura  dezlegării  inimii  de  legăturile  trupului,  se 
deschide  înaintea  ei  uşa  cunoştinţei.  Primirea  înţelegerii 

înseamnă  trecerea  sufletului  de  la  o  lume  la  altă  lume  454  a. 
Ce  frumoasă  şi  vrednică  de  laudă  este  iubirea  apropelui, 
cînd  grija  ei  nu  ne  desface  de  iubirea  de  Dumnezeu  !  Ce 
dulce  este  întîlnirea  cu  fraţii  noştri  duhovniceşti,  cînd 
putem  păzi  împreună  cu  ea  şi  pe  cea  cu  Dumnezeu!  Deci 
bine  este  să  ne  îngrijim  şi  de  aceştia,  pînă  unde  îngăduie 
cuviinţa.  Iar  aceasta  înseamnă  a  nu  cădea,  pe  motivul 
acestora,  din  lucrarea  şi  vieţuirea  ascunsă  şi  din  vorbirea 
neîncetată  cu  Dumnezeu  454  \  Căci  tulburarea  celei  de  a 
doua  lucrări  vine 

din  felul  de  a  fi  al  celei  dintîi.  Nu  e  mintea  în  stare  de 
amîndouă  convorbirile. 

Vederea  celor  din  lume  pricinuieşte  tulburare  sufletului 
care  s-a  lepădat  de  ei  pentru  lucrul  lui  Dumnezeu.  Vorbirea 
continuă  cu  fraţii  duhovniceşti  ne  vătăma.  Cît  despre 
mireni,  ne  vatămă  chiar  şi  numai  vederea  lor  din  afară. 
Cele  întîmpinate  de  simţuri  nu  opresc 

454.  Pentru  că  milostenia  hrăneşte  iubirea  şi  în  iubire  e  cunoaşterea  celuilalt, 
pentru  că  ţi  se  deschide.  Dar  cînd  reuşeşti  să-1  faci  pe  celălalt  să  ţi  se  deschidă, 
reuşeşti  să-L  faci  şi  pe  Dumnezeu.  Sau  prin  celălalt,  deschis  ţie,  vezi  pe  Dumnezeu. 

454  a.  Cheia  înţelegerii  e  trecerea  de  la  lumea  obiectelor  la  lumea  subiectelor  şi 
deci  şi  a  Subiectului  dumnezeiesc.  Cunoaşterea  celor  materiale  nu  înseamnă  propriu- 
zis  «înţelegere».  «înţelegerea»  e  cea  care  are  loc  între  oameni,  ca  subiecte,  şi  deci  şi 
între  om  şi  Dumnezeu. 

454  b.  Iubirea  de  oameni  e  ţinută  curată  prin  iubirea  de  Dumnezeu.  Semenul 
capătă  în  ochii  mei,  cînd  e  văzut  în  Dumnezeu,  o  sfinţenie  de  taină.  Căci  iubirea  lui  e 
însoţită  de  iubirea  de  Dumnezeu.  Cînd  cădem  de  la  curăţie  şi  de  la  statornicie  în 
iubirea  aproapelui,  nu  mai  putem  iubi  curat  şi  statornic  nici  pe  Dumnezeu.  Şi  invers, 
în  acest  caz  mintea  nu  e  în  stare  de  nici  una  din  aceste  iubiri  în  curăţie  şi  durată. 


făptuirea  trupească  455.  Dar  cel  ce  voieşte  să  culeagă,  din 
partea  cugetului,  bucuria  prin  lucrarea  celor  ascunse  suferă 
tulburare  în  odihna  inimii  lui  chiar  şi  din  sunetul 
glasurilor,  fără  privire.  Moartea  cea  dinăuntru  (faţă  de 
lume)  nu  se  înfăptuieşte  fără  nelucrarea  simţurilor,  iar 
vieţuirea  trupească  doreşte  trezirea  simţurilor,  iar  vieţuirea 
sufletească,  trezirea  inimii. 

Precum  în  planul  firii,  sufletul  e  mai  mare  decît  trupul, 
aşa  lucrarea  sufletului  e  mai  mare  decît  cea  a  trupului.  Şi 

precum  la  început  alcătuirea  trupului  a  premers  insuflării, 
aşa  şi  faptele  trupeşti  premerg  lucrării  sufletului.  Şi  e  o 
mare  putere  în  mica  faptă  bună  ce  stăruie  mereu.  Căci 
picătura  lină  care  stăruie  găureşte  piatra  tare. 

Cînd  se  apropie  învierea  omului  duhovnicesc  în  tine,  se 
trezeşte  în  tine  moartea  faţă  de  toate  şi  în  sufletul  tău  cel 
neasemenea  zidirii  se  încălzeşte  bucuria;  şi  gîndurile  tale 
se  închid  în  lăuntrul  tău,  în  dulceaţa  aflătoare  în  inima  ta 
456.  Dar  cînd  lumea  va  învia  în  tine,  împrăştierea  cugetării 
ţi  se  va  înmulţi,  împreună  cu  cugetul  mărunt  şi  nestatornic. 
Iar  lume  numesc  patimile,  pe  care  le  zămisleşte 
împrăştierea.  Şi  cînd  acestea  se  vor  naşte  şi  se  vor 
desăvîrşi,  se  prefac  în  păcate  şi  omoară  pe  om.  Precum  nu 
se  nasc  copii  fără  mamă,  aşa  nu  se  nasc  patimile  fără 
împrăştierea  cugetării  şi  nici  păcatul  împlinit,  fără 
convorbirea  cu  patimile. 

Cînd  se  înmulţeşte  răbdarea  în  sufletele  noastre,  e  semn 
că  am  primit  în  ascuns  harul  mîngîierii.  Tăria  răbdării  e 
mai  mare  ca  gîndurile  de  bucurie  ce  se  ivesc  în  inimă. 
Viaţa  în  Dumnezeu  e  moartea  simţurilor.  Cînd  vieţuieşte 
inima,  mor  simţurile.  Iar  învierea  simţurilor  este  moartea 

455.  Faptele  bune  prin  trup. 

456.  Moartea  faţă  de  toate  cele  ale  lumii  şi  chiar  moartea  omului 
vechi  nu  e  o  nesimţire  nirvanicâ,  ci  o  bucurie  şi  o  dulceaţă  lăuntrică,  ce 
întrece  orice  bucurie  şi  dulceaţă  lumească  şi  se  hrăneşte  din  înţelesurile 
adînci  şi  mai  presus  de  înţeles  şi  curate  ale  gîndurilor  tuturor,  care  şi-au 
descoperit  rădăcinile  lor  luminoase,  prin  inima  curată,  în  Dumnezeu. 

inimii.  Şi  cînd  acestea  învie,  e  semn  că  a  murit  inima 
pentru  Dumnezeu.  Din  virtuţile  ce  se  săvîrşesc  între 
oameni  conştiinţa  nu  primeşte  îndreptarea  457. 

Virtutea  pe  care  o  face  cineva  pentru  altul  nu  poate 
curaţi  sufletul.  Căci  se  socoteşte  ca  o  faptă  pentru  plată 
înaintea  lui  Dumnezeu  458.  Dar  cea  pe  care  o  face  omul  în 
sine  se  socoteşte  ca  virtute  desăvîrşită  şi  le  desăvîrşeşte  pe 
amîndouă:  se  socoteşte  şi  spre  răsplată  şi  aduce  şi  curăţia. 
De  aceea,  desparte-te  de  cea  dintîi  şi  urmăreşte  pe  cea  de  a 
doua.  Căci  părăsirea  celei  dintîi  fără  îngrijirea  de  cea  de  a 

doua  este  o  cădere  vădită  de  la  Dumnezeu.  Iar  a  doua 
umple  şi  locul  celei  dinţii  459. 

Tihna  şi  nelucrarea  înseamnă  pieirea  sufletului  şi  ele 
pot  să  vatăme  mai  mult  decît  dracii.  Cînd  sileşti  trupul 
neputincios  la  fapte  peste  puterea  lui,  aduni  în  sufletul  tău 
întuneric  peste  întuneric  şi-i  pricinuieşti  mai  degrabă 
tulburare.  Iar  trupul  viguros  de-1  predai  tihnei  şi 
nelucrării,  desăvîrşeşte  toată  răutatea  în  sufletul  ce 
locuieşte  în  el,  şi  chiar  de  doreşte  cineva  mult  binele,  după 
puţin  timp  scoate  din  sine  şi  gîndul  binelui  pe  care- 1  avea. 
Cînd  sufletul  e  beat  de  bucuria  nădejdii  lui  şi  de  veselia 
pentru  Dumnezeu,  trupul  nu  mai  simte  necazurile  chiar  de 
e  slab.  Căci  deşi  poartă  o  povară  îndoită  nu  slăbeşte,  ci  se 
bucură  împreună  cu  sufletul  de  desfătarea  lui,  căci  sufletul 
conlucrează  cu  el,  chiar  dacă  e  slab.  Aceasta  i  se  întîmpla 
cînd  sufletul  intră  la  bucuria  Duhului. 

De-ţi  păzeşti,  frate,  limba  ta,  ţi  s-a  dat  de  la  Dumnezeu 

457.  E  vorba  de  virtuţile  prin  care  îşi  fac  oamenii  plăcere,  sau  îşi  servesc  reciproc 
interesele,  iară  să  se  gîndească  la  Dumnezeu.  Sînt  fapte  bune  trecătoare  şi  de  suprafaţă,  iară 
zidirea  statornică  a  omului  prin  virtuţi  statornice. 

458.  Aci  se  respinge  teoria  meritelor  pentru  fapte.  Faptele  cu  adevărat  bune  sînt  cele  ce  se 
fac  din  dragoste,  nu  pentru  plată. 

459.  Aducînd  curăţia,  aduce  şi  răsplata.  Sau  curăţia  însăşi  este  răsplata  adevărată.  Iar 
curăţia  e  preocuparea  exclusivă  de  Dumnezeu  pentru  El  însuşi.  Ultimul  fel  de  virtute  ţine  locul 
şi  celui  dintîi.  Dar  nu  <ji  invers.  Insă  e  şi  mai  rău  cînd  nu  se  urmăreşte  nici  primul  fel  de 
virtute. 

harul  străpungerii  inimii,  ca  să  vezi  prin  ea  sufletul  tău.  Şi 
prin  ea  intri  în  bucuria  Duhului.  Iar  de  te  biruieşte  limba 
ta,  crede  în  ceea  ce  îţi  spun,  că  niciodată  nu  vei  scăpa  de 
întunecime.  Căci  de  ai  inima  curată,  ai  şi  gura  curată,  cum 
a  spus  fericitul  Ioan. 

Cînd  voieşti  să  îndemni  pe  cineva  la  bine,  odihneş-te-1 
întîi  trupeşte  şi  cinsteşte- 1  cu  cuvinte  de  iubire.  Pentru  că 
nimic  nu-1  înduplecă  pe  om  la  cuviinţă  şi  nu-1  face  să 
treacă  de  la  cele  rele  la  cele  bune,  ca  bunătăţile  trupeşti  şi 
ca  cinstea  pe  care  o  vede  din  partea  ta.  Cu  cît  intră  cineva 
mai  mult  în  lupta  pentru  Dumnezeu,  cu  atît  îndrăzneşte 
mai  mult  inima  lui  în  rugăciunea  lui.  Şi  cu  cît  e  atras  omul 

de  mai  multe,  cu  atît  mai  mult  se  lipseşte  de  ajutorul  lui 
Dumnezeu.  Nu  te  întrista  de  pornirile  trupului.  Pentru  că 
Dumnezeu  le  va  lua  de  la  tine  cu  desăvîrşire.  Nu  te  teme 
de  moarte.  Pentru  că  Dumnezeu  a  pregătit  lucrurile  ca  să  te 
ridici  mai  presus  de  ea.  Lui  fie  slava  şi  stăpînirea  în  vecii 
vecilor!  Amin. 

CUVÎNTUL  LXXIV 

Despre  pilda  şi  asemănarea  cuprinse 
în  înţelesul  Duminicii  şi  sîmbetei 

Duminica  este  taina  cunoaşterii  adevărului  care  nu  se 
primeşte  împreună  cu  trupul  şi  cu  sîngele,  căci  e  mai 
presus  de  cugetare  4593.  în  veacul  acesta  nu  avem  ziua  a 
opta,  nici  Sîmbăta  adevărată  459b.  Căci  cel  ce  a  spus  că 
Dumnezeu  S-a  odihnit  în  ziua  a  şaptea  a  arătat  oprirea 

459  a.  Duminica  s-a  cunoscut  deplin  în  Hristos  cel  înviat,  ca  adevărul  suprem  şi 
ca  ţinta  noastră  finală.  Adevărul  acesta  nu  se  primeşte  cu  trupul  şi  cu  sîngele  nostru 
de  acum  şi  de  aceea  e  mai  presus  de  cugetarea  care  porneşte  de  la  ele. 

459  b.  Mileniul  nu  se  poate  instala  în  chipul  actual  al  lumii;  odihna  şi  fericirea 
eternă  vor  lua  loc  numai  în  veacul  viitor. 

drumului  vieţii  acesteia  (Fac,  2,  2)459c.  Căci  mormîntul  este 
pentru  trup  şi  este  din  lume.  Şase  zile  s-au  dat  pentru 
plugăria  vieţii  şi  ele  se  desăvîrşesc  prin  păzirea  poruncilor. 
A  şaptea  le  întregeşte  în  mor-mînt.  Şi  a  opta,  prin  ieşirea 
din  el. 

Precum  cei  ce  s-au  învrednicit  primesc  aici  tainele 
Duminicii  în  chipul  pildei,  dar  nu  ziua  însăşi  în  chip 
trupesc,  aşa  şi  cei  ce  se  nevoiesc  primesc  aici  tainele 
sîmbetei  în  chipul  pildei,  dar  nu  însăşi  sîmbăta  întru 
adevăr,  care  este  încetarea  a  tot  ce  întristează  şi  odihna  de 
toate  cele  ce  tulbură459d.  Căci  Dumnezeu  ne-a  dat  taina, 
dar  nu  lucrarea  adevărată  în  vieţuirea  de  aici. 

Sîmbăta  adevărată  şi  neasemănată  este  mormîntul,  care 
arată  ce  înseamnă  desăvîrşită  încetare  a  necazurilor  şi 
patimilor  şi  a  plugăriei  ce  se  împotriveşte  acestora.  In  el  se 
odihneşte  (sabatizează)  toată  firea  omenească,  adică  şi 
sufletul  şi  trupul.  Dumnezeu  a  orîn-duit  în  şase  zile  fiinţa 
lumii  acesteia  şi  a  alcătuit  stihiile  şi  a  dat  existenţă 
mişcării  lor  necontenite  spre  slujire.  Şi  ele  nu  se  vor  opri 
din  drumul  lor  înainte  de  desfacere.  Şi  din  puterea 
acestora,  adică  din  stihiile  cele  dintîi  făcute,  s-au  alcătuit 
trupurile  noastre.  Dar  nici  acelora  nu  le-a  dat  oprire  din 
mişcarea  lor,  nici  trupurilor  noastre  făcute  din  ele  nu  le-a 
dat  să  se  oprească  din  lucrarea  pămîntului  (din  plugăria 
lor)  46°. 

459  c.  Odihna  lui  Dumnezeu  în  ziua  a  şaptea  arată  că  lumea  aceasta  nu  e  fără 
sfîrşit. 

459  d.  Aici  avem  numai  din  cînd  în  cînd  cîte  o  încetare  a  lucrării  pentru 
combaterea  patimilor  şi  a  necazurilor,  dar  nu  încetarea  cu  totul  a  ei.  Deci  aici  avem 
numai  o  anticipare  în  chip  a  eliberării  de  acelea.  La  fel,  nu  primim  aici  decît  din  cînd 
în  cînd  cîte  o  scurtă  trăire  în  Dumnezeu,  sau  Duminica  în  chip,  dar  nu  încă  Duminica 
adevărată  şi  veşnică,  sau  comuniunea  nemicşorată  cu  Hristos  cel  înviat. 

460.  E  aceeaşi  învăţătură  despre  rostul  mişcării,  ca  ducîndu-ne  spre  Dumnezeu 
şi  ca  fiind  dată  de  Dumnezeu,  contrar  origenismului,  cum  e  şi  la  sfîntul  Maxim 
Mărturisitorul  (Ambigua).  Deci  mişcarea  stihiilor  nu  se  va  opri  aici  înainte  de 
desfacerea  lor.  Nu  vom  avea  aici  odihna  de  mişcare,  sau  Sîmbăta  (mileniul  odihnei), 
cît  timp  există  chipul  acesta  al  lumii.  El  e  făcut  pentru  a  ne  mişca  şi  noi  spre 
desăvîrşire,  cum  se  mişcă  stihiile  din  care  e  alcătuit  trupul,  şi  care  în  mişcarea  lor 
provoacă  în  noi  şi  ispitele 


Iar  ca  hotar  al  încetării  ei  în  noi  a  pus  clipa  în  care  se  va 
înfăptui  înrudirea  stării  lor  din  urmă  cu  starea  dintîi,  care 
este  desfacerea  vieţii  460a.  Aşa  s-a  spus  lui  Adam  :  «întru 
sudoarea  feţei  tale  vei  mînca  pîinea  ta».  Şi  pînă  cînd  ? 
«Pînă  ce  te  vei  întoarce  în  pămîntul  din  care  ai  fost  luat, 
care  îţi  va  odrăsli  ţie  spini  şi  mărăcini»,  care  sînt  tainele 
plugăriei  acestei  vieţi,  pînă  ce  durează.  Dar  din  acea 
noapte,  în  care  omul  a  asudat,  Domnul  a  schimbat 
sudoarea  care  producea  spini  si  mărăcini,  în  sudoarea 
rugăciunii  şi  în  plugăria  dreptăţii 61. 

Mai  mult  de  cinci  mii  şi  cinci  sute  de  ani  1-a  lăsat  pe 
Adam  să  trudească  în  ea.  Pentru  că  pînă  atunci  nu  era 
descoperită  calea  sfinţilor,  precum  a  zis  dumnezeiescul 
apostol  (Ef.,  3,1).  Dar  în  zilele  de  pe  urmă  a  venit  şi  a 
poruncit  libertăţii  să  schimbe  sudoarea  cu  sudoare.  Deci  n- 
a  poruncit  oprirea  deplină,  ci  schimbarea.  Căci  a  arătat 
iubirea  de  oameni  faţă  de  noi,  pentru  răbdarea  grelei 
noastre  pătimiri  legată  de  pămînt.  Deci  de  ne  vom  opri  să 
asudăm  în  rugăciune,  vom  secera  neapărat  spini.  Pentru  că 
lipsa  rugăciunii  aduce  plugăria  pămîntului  prin  trup,  care 
face  să  odrăslească  din  fire  spini.  Căci  patimile  sînt  cu 

spre  păcat.  Omul  trebuie  să  lucreze  pămîntul  trupului,  cel  ce  rodeşte  spini,  ca  să-1 
ducă  spre  desăvîrşire,  cît  e  în  forma  actuală.  Lucrarea  aceasta  nu  încetează  cît  timp 
există  trupul  în  chipul  acesta,  cu  stihiile  netransfigurate,  în  mişcare. 

460  a.  Lucrarea  de  cultivare  a  trupului  (lupta  cu  patimile,  răbdarea  necazurilor) 
va  înceta  cînd  trupul  acesta  va  reveni  la  starea  cea  dintîi,  adică  la  cea  la  care  avea  să 
ajungă  dacă  nu  cădea.  Dar  la  aceasta  nu  va  ajunge  decît  după  desfacerea  vieţii 
acesteia  ;  adică  la  Duminica  adevărată  nu  va  ajunge  decît  după  ce  va  veni  Sîmbăta 
adevărată. 

461.  Lucrarea  virtuţilor.  Pînă  la  Domnul  Hristos  sudoarea  noastră  nu  prea 
reuşea  să  oprească  odrăslirea  patimilor.  Asudam  mai  mult  în  slujba  lor.  în  Domnul  a 
reuşit.  In  El  reuşim  şi  noi.  Dar  necazurile  rămîn.  Ele  sînt  necesare  ca  sudoarea 
pentru  dobîndirea  reală  a  virtuţilor,  se  spune  mai  departe.  Domnul  n-a  oprit 
sudoarea,  ci  i-a  schimbat  modul  şi  efectul.  Acum  asudăm  în  răbdare  şi  rugăciune. 
Spinii  sînt  opriţi  prin  acestea  să  odrăslească,  dar  numai  dacă  rugăciunea  se  face 
continuu  ca  o  altă  mişcare,  ca  o  altă  osteneală.  Mişcarea  în  general  nu  încetează  deci 
nici  după  Hristos. 


adevărat  spini  ce  odrăslesc  în  noi  din  sămînţa  aflată  în 
trup.  Cît  timp  purtăm  chipul  lui  Adam,  neapărat  purtăm  şi 
patimile  lui.  Căci  e  cu  neputinţă  ca  pămîntul  să  înceteze  să 
dea  o  odraslă  potrivit  firii  lui.  Iar  aceasta  este  nepotul  firii, 
ca  pămîntul  ieşit  din  trupurile  noastre462,  după  mărturia  lui 
Dumnezeu:  «Pămîntul  din  care  ai  fost  luat»  (Fac,  3,  9). 
Pămîntul  naşte  spini.  Iar  pămîntul  cuvîntă-tor  (raţional), 
patimile. 

Dacă  Domnul  ne  era  de  faţă  în  taină,  în  toate  tipurile,  în 
toate  lucrările  deosebite  ale  iconomiei  Lui  463  şi  pînă  în 

ceasul  al  nouălea  al  Vinerii,  nu  S-a  oprit  din  lucrarea  şi 
osteneala  Lui  (ceea  ce  este  taina  plugăriei  din  toată  viaţa 
noastră),  iar  Sîmbăta  S-a  odihnit  în  mor-mînt,  unde  sînt  cei 
ce  zic  că  Sîmbăta  sau  odihna  de  patimi,  are  loc  chiar  în 
viaţa  aceasta  ?  463  (Iar  despre  Duminică  sînt  lucruri  mari 
de  spus). 

Sîmbăta  noastră  este  ziua  înmormîntării.  Atunci  se 
odihneşte  (sabatizează)  cu  adevărat  firea  noastră.  Deci  ni 
se  impune  ca  un  lucru  de  trebuinţă  să  smulgem  din  ea 
spinii  cît  stă  pămîntul  în  ea.  Prin  stârnirea  noastră  în 
plugărie,  spinii  se  împuţinează  din  ea.  Dar  ea  nu  se 

462.  E  vorba  de  patimi.  Ele  sînt  nepoatele  pămîntului,  din  care  s-a  alcătuit 
trupul  ca  fiul  pămîntului.  Lucrarea  pămîntului  sau  a  trupului  înainte  de  Hristos 
producea  din  el  mai  mult  patimile,  sau  nepoatele  pămîntului.  De  la  Hristos,  prin 
rugăciune,  se  poate  opri  naşterea  patimilor  din  pămîntul  trupului. 

463.  Prezenţa  lui  Hristos  în  tipurile  legii  vechi  a  fost  afirmată  de  mulţi  părinţi 
anteriori.  Ba  chiar  prezenţa  Lui  în  tipurile  diferite  ale  lucrării  Lui  mîntuitoare.  De 
exemplu  sfîntul  Ciril  din  Alexandria  vorbeşte  despre  prezenţa  lui  Hristos  ca  jertfă  în 
jertfele  Vechiului  Testament  {închinare  in  duh  şi  adevăr).  Dar  la  sfîntul  Isaac  avem 
afirmarea  generală  a  acestui  fapt. 

463  a.  Se  vede  că  în  vremea  sfîntului  Isaac  se  prelungeau  încă  aderenţii 
milenarismului  din  primele  secole  creştine.  Dar  el  se  referă  poate  şi  în  general  la  toţi 
cei  ce  spun  că  omul  poate  ajunge  încă  în  cursul  vieţii  pămînteşti  la  o  deplină 
eliberare  de  ispitele  patimilor.  Cei  ce  susţin  azi  mileniul  de  la  sfîrşit  sînt  consecvenţi 
cu  ei  înşişi  cînd  susţin  că  ajung  individual  chiar  de  pe  acum  la  o  lipsă  totală  de  păcat. 


curăţeşte  deplin  de  ei  463  b.  Şi  dacă  aceasta  este  aşa,  dacă 
prin  lenevia  pentru  un  timp,  dacă  printr-o  mică  negrija,  se 
înmulţesc  spinii  şi  acoperă  faţa  pămîntului  şi  îneacă 
sămînţa  ta  şi  se  nimiceşte  osteneala  ta,  trebuie  să  curăţim 
pămîntul  trupului  în  fiecare  zi.  Căci  încetarea  din  această 
lucrare  înmulţeşte  spinii. 

Fie  ca  să  ne  curăţim  de  ei  cu  harul  Celui  de  o  fiinţă  şi  al 
Unuia  Născut  Fiul  lui  Dumnezeu,  Căruia  se  cuvine  slava 
împreună  cu  Cel  fără  de  început  al  Său  Părinte  şi  cu  de 
viaţă  Făcătorul  Duhul  Său,  în  vecii  vecilor!  Amin. 

CUVÎNTUL  LXXV 

Povestire  despre  unii  sfinţi  şi  unele  cuvinte  prea 
cuvioase  ale  lor.  Şi  despre  minunata  lor  vieţuire 

Intr-una  din  zile  m-am  dus  la  chilia  unui  frate  sfînt  şi 
din  pricina  neputinţei,  m-am  întins  într-un  colţ,  pentru  ca 
să  fiu  îngrijit  pentru  Dumnezeu.  Căci  nu  aveam  unde  eram 
pe  nimeni  cunoscut.  Şi  vedeam  pe  acest  frate  sculîndu-se 
noaptea  înainte  de  vreme  şi  avînd  obiceiul  de  a  se  apuca 
de  pravilă  înaintea  fraţilor.  După  ce  psalmodia  multe 
stihuri,  deodată,  în  timp  ce  făcea  aceasta,  lăsa  pravila  şi 
cădea  pe  faţă  şi-şi  lovea  capul  de  pămînt  de  o  sută  sau  de 
şi  mai  multe  ori,  cu  căldura  ce  se  aprindea  în  inima  lui  prin 
har.  Şi  după  aceea  se  ridica  şi  săruta  crucea  Stăpînului  şi 
se  închina  din  nou  şi  săruta  crucea  şi  iarăşi  se  arunca  pe 
faţă.  Şi  ţinea  acest  obicei,  încît  nu  puteam  să  cuprind  într- 
un  număr  mulţimea  îngenuncherilor  lui.  Căci  cine  ar  fi 
putut  număra  mătăniile  fratelui  acela,  pe  care  le  făcea  în 

463  b.  Dar  din  faptul  că  nu  putem  ajunge  pe  pămînt  la  o  totală  ne-păcătuire,  nu 
trebuie  trasă  concluzia  contrară  (protestantă)  că  nu  putem  face  nimic  pentru 
împuţinarea  păcatelor.  Patimile  rămîn  ca  posibilităţi  si  deci  şi  ispitele  cît  sîntem  pe 
pămînt,  oricît  le-am  veşteji.  De  aceea,  mereu  trebuie  să  stăm  de  veghe  şi  să  ne 
ostenim  tot  mai  mult  pentru  slăbirea  lor.  Aceştia  sînt  sfinţii. 

fiecare  noapte  ?  Că  săruta  crucea  de  douăzeci  de  ori  cu 
frică  şi  cu  căldură,  cu  dragoste  amestecată  cu  evlavie  şi 
iarăşi  începea  să  psalmodieze  stihuri.  Şi  cîte-odată  de 
multa  aprindere  a  gîndurilor  ce-1  ardeau  cu  căldura  lor, 
încît  nu  mai  putea  să  suporte  arderea  acelei  flăcări,  striga 
biruit  de  bucurie.  Căci  nu  mai  putea  să  se  stăpînească. 
Văzîndu-1  eu,  mă  minunam  mult  de  harul  fratelui  acela  şi 
de  nevoinţa  lui  şi  de  trezvia  ce  o  avea  la  lucrul  lui 
Dumnezeu. 

Iar  dimineaţa,  după  ceasul  întîi,  cînd  şedea  la  citire,  se 
făcea  asemenea  unui  om  robit  şi  la  fiecare  cap  pe  care-1 
citea  cădea  de  multe  ori  pe  faţă  şi  la  multe  stihuri  îşi  înălţa 
mîinile  spre  cer  şi  preamărea  pe  Dumnezeu. 

Vîrsta  lui  era  de  patruzeci  de  ani.  Mîncarea  era  puţină 
şi  foarte  uscată.  Şi  pentru  că  îşi  silea  trupul  peste  măsură  şi 
putere,  arăta  ca  o  umbră,  încît  mi  se  făcea  milă  de 
slăbiciunea  feţei  Iui;  că  din  multa  nemîncare  se  istovise  şi 
nu  mai  era  nici  de  două  degete  măsura  ei.  De  multe  ori  îi 
ziceam:  «Ai  milă  de  tine,  frate,  în  nevoinţa  ta,  şi  de 
vieţuirea  aceasta  bună,  pe  care  ai  cîştigat-o,  ca  să  nu-ţi 
tulburi  şi  întrerupi  petrecerea  aceasta,  care  s-a  făcut 
asemenea  unui  lanţ  duhovnicesc.  Să  nu  te  pierzi  pentru 
dorinţa  unui  mic  adaus  şi  să  te  opreşti  din  drumul  întreg. 
Mănîncă  cu  măsură,  ca  să  nu  ajungi  să  mănînci  totdeauna 
şi  nu-ţi  întinde  piciorul  peste  putere,  ca  să  nu  te  opreşti  cu 
totul». 

Şi  era  milostiv  şi  foarte  sfios,  miluind  cu  faţă  veselă  ; 
era  curat  cu  firea,  gata  de  mîngîiere,  înţelept  după 
Dumnezeu  şi  iubit  de  toţi  pentru  curăţia  şi  veselia  lui. 
Lucra  împreună  cu  fraţii  cînd  aceştia  aveau  nevoie  de  el, 
de  multe  ori  trei  zile  şi  patru,  şi  venea  la  chilie  din  seară  în 
seară.  Căci  era  destoinic  la  orice  slujire.  Iar  cînd  nu  avea 
ceva,  deşi  avea  trebuinţă  de  aceea  din  multă  ruşine  faţă  de 
cei  mici  şi  mari  nu  putea  spune  că  nu  are  acel  lucru.  Şi  de 
cele  mai  multe  ori,  cînd  lucra  împreună  cu  fraţii,  o  făcea 
din  ruşine  şi  se  silea  pe  sine,  neavînd  plăcere  să  iasă  din 
chilie.  Aşa  era  vieţuirea  şi  petrecerea  fratelui  acela.  Iar 
Dumnezeului  nostru  fie  slava  în  veci.  Amin. 


CUVINTUL  LXXVI 

Despre  un  vechi  bătrîn 

Altă  dată  iarăşi  am  mers  la  un  vechi  bătrîn,  bun  şi 
virtuos,  care  mă  iubea  mult.  Era  simplu  la  cuvînt,  dar 
luminat  cu  cunoştinţa  şi  adînc  cu  inima  şi  grăia  cele 
dăruite  lui  de  har.  Nu  ieşea  des  din  chilia  sa,  ci  numai  la 
sfintele  slujbe  (sinaxe).  Era  cu  luare  aminte  la  sine  şi  se 
îndeletnicea  cu  liniştirea. 

Acestuia  spunîndu-i  eu  odată:  «Părinte,  mi-a  venit  un 
gînd  să  mă  aşez  Duminica  în  pridvorul  bisericii  şi  să 
mănînc  acolo  dimineaţa,  ca  tot  cel  ce  intră  şi  iese,  văzîndu- 
mă  să  mă  defăimeze»,  la  acestea  bătrînul  îmi  răspunse  aşa: 
-«Scrisu-s-a  că  tot  cel  ce  pricinuieşte  sminteală  celor  din 
lume  nu  va  vedea  lumina.  Pe  tine  nu  te  ştie  nimenea  în 
locul  acesta,  nici  nu-ţi  cunosc  viaţa,  ci  vor  zice  că  monahii 
mănîncă  de  dimineaţa,  mai  ales  că  se  află  aici  fraţi 
începători,  care  sînt  slabi  în  gîndurile  lor  şi  mulţi  dintre  ei, 
avînd  credinţa  în  tine  şi  folosindu-se  de  la  tine,  cînd  te  vor 
vedea  făcînd  aceasta  se  vor  vătăma.  Vechii  părinţi  făceau 
unele  ca  acestea  pentru  multele  minuni  ce  Ie  săvîrşeau  şi 
pentru  cinstea  ce-o  aveau  şi  pentru  marele  lor  renume. 
Făceau  acestea,  ca  să  se  necinstească  şi  ca  să  ascundă 
slava  vieţuirii  lor  şi  să  depărteze  de  la  ei  pricinile  mîndriei. 
Dar  pe  tine  ce  te  sileşte  să  faci  aceasta  ?  Nu  ştii  că  fiecare 
fel  de  vieţuire  îşi  are  rînduiala  şi  vremea  ei  ?  Ţie  însă  nu  ţi 
s-a  rînduit  o  astfel  de  vieţuire,  nici  un  astfel  de  renume. 
Căci  vieţuieşti  ca  unul  dintre  fraţi  şi  nici  pe  tine  nu  te 
foloseşti,  însă  pe  altul  vatămi.  Apoi  acest  fel  de  lucrare  nu 
foloseşte  tuturor,  ci  numai  celor  desăvîrşiti  şi  mari.  Pentru 
că  ea  înseamnă  o  dezlegare  a  simţurilor  6  .  Dar  celor  de  la 
mijloc  şi  începătorilor  ea  le  este  păgubitoare.  Pentru  că  ei 
au  nevoie  de  multă  pază  şi  de  supunere  a  simţurilor.  Dar 
bătrînii  au  străbătut  timpul  pazei  şi  cîştigă  din  toate  cîte  le 
voiesc.  Negustorii  necercaţi  în  lucrurile  mari  îşi 
pricinuiesc  multe  pagube;  dar  în  lucrurile  mărunte 
înaintează  repede.  Şi  iarăşi,  precum  am  spus,  în  tot  lucrul 
este  o  rînduiala  şi  toată  vieţuirea  are  vremea  ei  ce  se  poate 
cunoaşte.  Dar  tot  cel  ce  începe  înainte  de  vreme  cele  mai 
presus  de  măsura  lui  îşi  îndoieşte  vătămarea  şi  nu  cîştigă 
nimic.  De  doreşti  cîştigul,  rabdă  cu  bucurie  necinstirea  ce- 
ti vine  fără  de  voie  cu  bun  rost  şi  nu  te  tulbura,  nici  nu  urî 
pe  cel  ce  te  necinsteşte». 

Stăteam  odată  de  vorbă  cu  înţeleptul  acela  care  gustase 
din  pomul  vieţii,  prin  sudoarea  sufletească,  din  zorile 
tinereţii  lui  pînă  în  seara  bătrîneţii  lui.  Şi  după  ce  m-a 
învăţat  multe  cuvinte  despre  virtute,  îmi  spuse  aşa:  «Toată 
rugăciunea  în  care  nu  se  trudeşte  trupul  şi  nu  se  necăjeşte 
inima,  se  socoteşte  ca  un  făt  lepădat.  Căci  rugăciunea 
aceasta  este  fără  suflet»  465.  Şi  iarăşi  îmi  spuse:  «Să  nu  te 
dai,  nici  să  iei  parte,  în  nici  un  fel,  la  vorbă  cu  omul 
certăreţ  şi  cu  cel  ce  voieşte  să-şi  impună  cuvîntul  lui,  cu 
cel  viclean  la  cuget  şi  neruşinat  în  simţurile  lui,  ca  să  nu  se 
depărteze  de  la  tine  curăţia  pe  care  ai  dobîndit-o  cu  multă 
osteneală  şi  să-ţi  umpli  inima  de  întuneric  şi  tulburare». 


464.  Ea  înseamnă  a  da  drumul  simţurilor.  Dar  aceasta  şi-o  pot  îngădui  numai 
cei  ce,  prin  deprinderi,  au  ajuns  la  starea  în  care  simţurile  nu-i  mai  ispitesc. 

465.  Ideea  aceasta  o  va  apăra  sfîntul  Grigorie  Palama  împotriva  lui  Varlaam, 
care  susţinea,  în  spiritul  neascetic  al  Apusului,  că  rugăciunea  e  un  fel  de  meditaţie 
filozofică  ce  nu  trebuie  să  fie  stingherită  de  nici  o  osteneală.  Ea  se  face  şezînd 
comod  în  scaun,  nu  cu  durerea  îngenuncherilor  şi  cu  plînsul  pentru  păcate.  Dar 
numai  aceasta  dă  suflet,  sau  căldură,  sau  vibraţie  existenţială  rugăciunii. 


CUVÎNTUL  lxxvii 

Despre  alt  bătrîn 

Am  mers  odată  la  chilia  unuia  dintre  bâtrîni.  Era  un 
sfînt  care  nu  deschidea  cuiva  des.  Cînd  mă  văzu  prin 
ferăstruica  lui,  că  sînt  eu,  îmi  zise:  «Voieşti  să  intri  ?»  Şi 
eu  am  răspuns  :  «Da,  cinstite  părinte».  După  ce  am  intrat 
şi  ne-am  rugat  şi  am  vorbit  mult,  la  urmă  l-am  întrebat: 
«Ce  am  de  făcut,  părinte,  că  unii  vin  la  mine  şi  nici  nu 
cîştig,  nici  nu  folosesc  din  întîlnirea  cu  ei  ?  Dar  mi-e 
ruşine  să  le  spun  să  nu  vină.  Ei  mă  împiedică  adeseori  şi 
de  la  pravilele  obişnuite.  Şi  aceasta  mă  necăjeşte».  La 
acestea  fericitul  bătrîn  îmi  răspunse  : 

«Cînd  unii  ca  aceştia  vin  la  tine  pentru  că  iubesc 
trîndăvia,  după  ce  şed  puţin,  fă-te  că  voieşti  să  te  scoli  la 

rugăciune  şi  spune  celui  ce  se  află  la  tine,  făcîndu-i 
metanie:  Frate,  vino  să  ne  rugăm,  că  a  sosit  vremea 
pravilei  mele  şi  nu  pot  să  trec  peste  ea.  Pentru  că  îmi  vine 
cu  greutate  dacă  voiesc  să  o  împlinesc  la  alt  ceas  şi  mi  se 
face  pricină  de  tulburare.  Şi  fără  vreo  silă  neapărată  nu  pot 
să  o  las.  Iar  acum  nu  e  nimic  care  să  mă  silească  să  las 
rugăciunea  mea!  Şi  să  nu  laşi  pe  acela  să  nu  se  roage  cu 
tine.  Iar  de  spune  acela:  Roagă-te  tu  şi  mă  voi  ruga  şi  eu, 
fă-i  metanie  şi  spune-i:  Fă,  din  iubire,  măcar  această 
singură  rugăciune  cu  mine,  ca  să  mă  folosesc  din 
rugăciunea  ta.  Şi  cînd  vă  ridicaţi,  lungeşte  rugăciunea  ta 
chiar  peste  ceea  ce  obişnuieşti  să  faci.  De  vei  face  aşa  cînd 
vor  veni  la  tine,  cunoscînd  că  nu  judeci  ca  ei,  nici  nu 
iubeşti  trîndăvia,  oriunde  vor  afla  că  eşti,  nu  se  vor 
apropia. 

Ia  seama  deci  ca  nu  cumva  primind  faţă  de  om,  să 
părăseşti  lucrul  lui  Dumnezeu.  Iar  de  se  va  afla  vreunul 
din  părinţi,  sau  vreun  străin  obosit,  şederea  cu  el  ţi  se  va 
socoti  în  locul  celei  mai  mari  rugăciuni.  Dar  dacă  străinul 
e  dintre  cei  ce  iubesc  grăirea  deşartă,  odihneşte- 1 
(ospătează- 1),  după  putere  şi  slobozeşte-1  în  pace». 

Zis-a  oarecare  dintre  părinţi:  «Mă  mir  că  am  auzit  pe 
unii  făcînd  în  chiliile  lor  lucru  de  mînă  şi  putînd  împlini 
fără  lipsuri  şi  pravila  lor,  fără  să  se  tulbure».  Şi  a  spus  un 
cuvînt  minunat:  «Cu  adevărat  zic  şi  eu  că  de  mă  duc  la 
apă,  mă  tulbur  în  obişnuinţa  mea  şi  în  rînduiala  ei  şi  sînt 
împiedicat  în  lucrarea  desăvîrşită  a  minţii  mele». 

CUVÎNTUL  LXXVIII  Despre 
întrebarea  unui  frate  oarecare 

Acelaşi  bătrîn  a  fost  întrebat  odată  de  către  un  frate 
oarecare:  «Ce  să  fac  că  de  multe  ori  am  un  lucru  de  care 
am  trebuinţă,  fie  pentru  slăbiciunea,  fie  pentru  lucrarea 

mea,  fie  pentru  altă  pricină  şi  fără  el  nu  pot  vieţui  în 
linişte,  dar  văzînd  pe  cineva  avînd  trebuinţă  de  el  şi  fiind 
biruit  de  milă,  îl  dau  aceluia.  Dar  de  multe  ori  fac  aceasta, 
fiindcă  mi-1  cere  cineva,  căci  sînt  silit  de  iubire  şi  de 
poruncă  şi  dăruiesc  celui  ce  cere  ceea  ce  îmi  este  de 
trebuinţă.  Şi  după  aceea,  trebuinţa  acelui  lucru  mă  face  să 
cad  în  grijă  şi  în  tulburarea  gîndurilor  şi  din  pricina  aceasta 
mi  se  împrăştie  mintea  de  la  grija  liniştirii;  şi  sînt  silit 
poate  să  ies  din  linişte  şi  să  trec  în  căutarea  lucrului  acela. 
Iar  de  rabd  să  nu  ies,  ajung  în  necaz  mare  şi  în  tulburarea 
gîndurilor.  Deci  nu  ştiu  care  din  acestea  două  să  o  aleg: 
ceea  ce  pune  capăt  şi  împrăştie  liniştea  mea  pentru 
mulţumirea  fratelui,  sau  trecerea  cu  vederea  a  cererii  lui  şi 
stăruirea  în  linişte  ?» 

La  acestea  bătrînul  a  răspuns,  zicînd:  «Orice  mi- 
lostenie, sau  iubire,  sau  milă,  sau  orice  se  socoteşte  că  e 
pentru  Dumnezeu,  dar  te  împiedică  de  la  linişte  şi-ţi 

fură  ochiul  spre  lume  şi  te  împinge  în  vreo  grijă  şi  te 
tulbură  in  pomenirea  lui  Dumnezeu  şi  întrerupe  rugă- 
ciunile tale  şi  te  duce  la  tulburarea  şi  nestatornicia 
gîndurilor  şi  te  opreşte  de  la  cugetarea  la  dumnezeieş-tile 
citiri  (care  e  arma  ce  te  izbăveşte  de  împrăştieri)  şi 
destramă  paza  ta  şi  te  face  după  ce  te-ai  legat,  să  porneşti 
la  plimbare  şi  după  ce  te-ai  însingurat,  să  petreci  cu  alţii,  şi 
răscoleşte  împotriva  ta  patimile  înmormîn-tate  şi  dezleagă 
simţurile  înfrînate  şi  desfiinţează  moartea  faţă  de  lume  şi 
te  coboară  de  la  lucrarea  îngerească  (care  are  o  singură 
grijă)  466  şi  te  aşează  în  ceata  mirenilor  —  e  o  dreptate  care 
trebuie  să  piară.  Căci  împlinirea  datoriei  de  iubire  prin 
mulţumirea  trebuinţelor  trupeşti  este  un  lucru  al  mirenilor, 
sau  şi  al  călugărilor  mai  nesporiţi,  nu  al  celor  ce  vieţuiesc 
în  linişte,  sau  şi  al  celor  ce  au  liniştea  amestecată  cu  unirea 
într-un  gînd  cu  alţii  şi  al  celor  ce  intră  şi  ies  neîncetat.  Ea 
este  bună  şi  vrednică  de  laudă  pentru  unii  ca  aceştia. 

Dar  celor  ce  şi-au  ales  cu  adevărat  ieşirea  din  lume  cu 
trupul  şi  cu  sufletul,  ca  să-şi  pironească  cugetarea  în 
rugăciunea  însingurată,  în  moartea  faţă  de  cele  trecătoare 
şi  faţă  de  vederea  şi  amintirea  lucrurilor,  nu  li  se  cuvine  să 
slujească  lucrării  celor  trupeşti  şi  dreptăţii  legate  de 
lucrurile  arătate  (ca  să  se  îndreptăţească  prin  ele  în 
Hristos),  ci,  după  cuvîntul  Apostolului,  prin  «omorîrea 
mădularelor  lor  de  pe  pămînt»  (Col.,  3,5),  să  aducă  lui 
Dumnezeu  jertfa  curată  şi  nepătată  a  gîndurilor,  ca  pîrgă  a 
plugăriei  lor,  şi  omorîrea  trupurilor  în  răbdarea 
primejdiilor  pentru  nădejdea  celor  viitoare.  Căci  vieţuirea 
călugărească  se  ia  la  întrecere  cu  cea  a  îngerilor.  Nu  se 
cuvine  nouă  să  părăsim  plugăria  cerească  şi  să  ne  alipim  la 
lucruri».  Iar  Dumnezeului  nostru  fie  slava  în  veci!  Amin. 

466.  Lucrarea  îngerească  e  cugetarea  exclusivă  la  Dumnezeu.  25  — 
Filocalia 

CUVÎNTUL  LXXIX  Despre 
mustrarea  unui  frate  oarecare 

Un  frate  oarecare,  fiind  mustrat  odată  că  n-a  făcut 
milostenie,  a  răspuns  celui  ce  1-a  mustrat  cu  îndrăzneală  şi 
cu  obrăznicie,  că  monahii  nu  sînt  supuşi  datoriei  de  a  face 
milostenie.  Cel  ce  1-a  mustrat  i-a  răs-pus  :  «Se  ştie  şi  e 
vădit  călugărul  care  nu  e  supus  datoriei  de  a  face 
milostenie.  Este  acela,  care  poate  spune  cu  faţa  descoperită 
Iui  Hristos,  precum  s-a  scris  :  «Iată  noi  am  lăsat  toate  şi 
am  urmat  Ţie»  (Mt,  19,27);  adică  acela  care  nu  are  nimic 
pe  pămînt  şi  nu  se  încurcă  pe  sine  în  cele  trupeşti  şi  nu  are 
în  minte  ceva  din  cele  văzute,  primind  numai  cele  spre 
trebuinţă,  şi  neocupîndu-se  de  cele  ce  întrec  aceasta,  ci 
fiind  ca  pasărea,  în  vieţuirea  lui.  Acesta  nu  e  supus  datoriei 
de  a  face  milostenie.  Căci  cum  poate  da  altuia  din  cele  de 

care  este  liber  ?  Mai  degrabă  e  dator  cel  ce  se  ocupă  cu 
cele  lumeşti  şi  lucrează  cu  mîinile  şi  primeşte  de  la  alţii, 
să-i  dea  lui  milostenie.  Dar  nesocotirea  acesteia  este  o 
împotrivire  nemiloasă  faţă  de  porunca  Domnului.  Căci 
dacă  în  cele  ascunse  nu  se  apropie  cineva  de  Dumnezeu, 
nici  nu  ştie  să-I  slujească  Lui  în  trup,  dar  nu  se  îngrijeşte 
nici  de  cele  văzute  care-i  sînt  lui  cu  putinţă,  ce  altă  nădejde 
va  avea  unul  ca  acesta,  prin  care  va  dobîndi  sie-şi  viaţa  ? 
Unul  ca  acesta  este  ne-înţelept». 

Alt  bătrîn  a  zis  :  «Eu  mă  mir  de  ce  se  tulbură  pe  ei 
înşişi   în   lucrul    liniştii,    ca    să   împlinească   trebuinţele 
trupeşti   ale   altora».    Şi   a   zis   iarăşi:    «Nu    trebuie    să 
amestecăm  în  lucrul  liniştii  grija  de  altceva.  Fiecare  lucru 
să  se  cinstească  la  locul  lui,  ca  să  nu  fie  vieţuirea  noastră 
amestecată.  Că  cel  ce  se  îngrijeşte  de  multe,  este  robul 
multora.  Iar  cel  ce  a  părăsit  toate  şi  se  în- 
grijeşte de  starea  sufletului  său  e  prietenul  lui  Dumnezeu. 
Ţine  seama  că  se  găsesc  mulţi  în  lume  din  cei  ce  fac 
milostenie  şi  împlinesc  iubirea  faţă  de  cei  apropiaţi  în  cele 
trupeşti.  Dar  dintre  lucrătorii  liniştii  depline  şi  bune,  care 
vieţuiesc  în  Dumnezeu,  de-abia  se  află  cîte  unii,  fiind 
foarte  rari.  Dar  care  dintre  cei  ce  fac  milostenie  în  lume, 
sau  dreptate  în  cele  trupeşti  467,  a  putut  ajunge  la  vreunul 
din  darurile  de  care  se  învrednicesc  de  la  Dumnezeu  cei  ce 
petrec  în  linişte  ?». 

Şi  iarăşi  a  zis  :  «De  eşti  mirean,  îndeletniceşte-te  cu 
bunătăţile  ce  le  poţi  face  în  lume;  iar  de  eşti  călugăr, 
îndeletniceşte-te  cu  lucrurile  cu  care  se  împodobesc 
călugării  cei  buni.  Dar  de  voieşti  să  te  îndeletniceşti  cu 
amîndouă,  vei  cădea  din  amîndouă.  Lucrurile  călugărului 
sînt  acestea:  libertatea  de  cele  trupeşti,  osteneala  trupească 
în  rugăciuni,  pomenirea  neîncetată  a  lui  Dumnezeu  în 
inimă.  Dacă-ţi  este  deci  cu  putinţă  să  te  îndestulezi,  fără 
acestea,  cu  virtuţile  lumeşti,  judecă  tu  însuţi». 

întrebare:  «Deci  nu  poate  monahul  care  se  osteneşte  cu 
liniştea  să  dobîndească  amîndouă  lucrurile:  să  se  ocupe  cu 
grija  de  Dumnezeu  şi  să  poarte  cealaltă  grijă  în  inimă  ?» 

Răspuns  :  «Eu  socotesc  că  cel  ce  voieşte  să  petreacă  în 
linişte,  nici  cînd  va  lăsa  toate  şi  se  va  îngriji  numai  de 
sufletul  său,  nu  va  putea  să  vieţuiască  în  lucrarea  liniştirii 
în  chip  deplin,  chiar  dacă  ar  fi  în  afară  de  orice  grijă.  Cu 
atît  mai  puţin  de  se  va  îngriji  şi  de  altceva.  Domnul  Şi-a 
lăsat  în  lume  pe  cei  ce-I  slujesc  Lui  şi  se  îngrijesc  de  copiii 
Lui  şi  Şi-a  ales  pe  cei  ce  litur-ghisesc  înaintea  Lui.  Căci  nu 
numai  în  lucrurile  împăraţilor  pămînteşti  se  pot  vedea 
trepte  deosebite,  cele  ce  stau  pururea  în  faţa  împăratului  şi 

467.  «Dreptate»  în  sens  larg,  adică  virtuţi  de  ajutorare  împlinite  prin  lucrări 
săvîrşite  prin  trup. 

se  împărtăşesc  de  tainele  lui  fiind  mai  slăvite  decît  cele  ce 
se  ocupă  cu  lucrurile  mai  dinafară,  ci  şi  în  cele  ale 
împăratului  ceresc  se  pot  vedea  acestea.  Căci  cîtă 
îndrăzneală  nu  au  dobîndit  cei  ce  petrec  totdeauna  cu  El  în 
convorbire  de  taină  prin  rugăciune  şi  de  cîtă  bucurie  ce- 
rească şi  pămîntească  nu  se  învrednicesc  ei  şi  ce  mare 
putere  au  ei  faţă  de  toată  zidirea,  în  asemănare  cu  cei  ce 
slujesc  lui  Dumnezeu  prin  avuţii  şi  lucruri  de  ale  vieţii  şi  îi 
fac  mulţumire  Lui  prin  buna  lor  făptuire,  măcar  că  şi 
aceasta  este  un  lucru  foarte  mare  şi  bun  !  Deci  ni  se  cade  să 
luăm  pildă  nu  de  la  aceştia,  care  sînt  cu  lipsuri  în  lucrurile 
lui  Dumnezeu,  ci  de  la  aceia  care  au  părăsit  lucrurile  vieţii 
şi  au  plugărit  pe  pămînt  împărăţia  cerurilor,  de  la  aceia 
care  au  lepădat  cele  pămînteşti  şi  şi-au  întins  inimile  spre 
porţile  cerului. 

în  ce  au  bineplăcut  lui  Dumnezeu  sfinţii  vechi,  care  au 
călătorit  înainte  de  noi  pe  calea  acestei  vieţuiri  ?  Oare 
sfîntul  Ioan  Tibeul,  vistieria  virtuţilor,  izvorul  proorociei,  a 
bineplăcut  lui  Dumnezeu  odihnind  pe  fraţi  în  cele  trupeşti, 

în  lăuntrul  chiliei  lui  zăvorite,  sau  prin  rugăciuni  şi  linişte  ? 
Nu  tăgăduiesc  că,  şi  prin  acelea,  mulţi  au  bineplăcut  lui 
Dumnezeu;  dar  mai  puţin  decît  cei  ce  au  făcut-o  prin 
rugăciune  şi  prin  părăsirea  tuturor.  Că  ajutorul  celor  ce 
vieţuiesc  în  linişte  şi  sînt  cinstiţi  de  fraţii  lor  este  vădit,  fie 
că  ne  ajută  cu  cuvîntul  la  vreme  de  nevoie,  fie  că  înalţă 
pentru  noi  rugăciuni.  Dar  în  afară  de  acestea,  amintirea  sau 
grija  de  vreun  lucru  din  cele  ale  vieţii,  ce  doarme  în  inima 
celor  ce  vieţuiesc  în  liniştire,  nu  ţine  de  înţelepciunea 
duhovnicească.  Căci  «Daţi  cezarului  cele  ce  sînt  ale 
cezarului  şi  lui  Dumnezeu,  cele  ce  sînt  ale  lui  Dumnezeu» 
(Mt,  22,  21)  şi  cele  ce  sînt  ale  aproapelui  şi  ale  lui 
Dumnezeu  fiecăruia  din  ei,  nu  s-a  spus  celor  ce  se 
liniştesc,  ci  celor  ce  sînt  în  afară.  Căci  nu  s-a  poruncit  celor 
ce  vieţuiesc  în  rînduiala  îngerească,  adică  în  grija  de  suflet, 
să  se  facă  bineplăcuţi  lui  Dumnezeu  prin  cele  ale  vieţii, 
adică  să  se  îngrijească  de  lucrul  mîinilor,  sau  să  ia  de  la 
cineva  şi  să  dea  altuia.  Deci  nu  se  cade  călugărului  să  aibă 
grijă  de  ceva  care  mişcă  mintea  lui,  sau  o  coboară  din 
starea  ei  în  faţa  lui  Dumnezeu. 

Iar  dacă  cineva,  tăgăduind  aceasta,  aminteşte  de  Pavel, 
apostolul,  că  acela  lucra  cu  mîinile  sale  şi  făcea  milostenie, 
îi  vom  spune  că  Pavel  singur  a  putut  face  toate.  Iar  alt 
Pavel  nu  ştim  să  fi  fost,  care  să  poată  face  toate,  ca  acela. 
Arată-mi  pe  alt  Pavel  ca  acesta  şi  te  voi  crede 

Deci  să  nu  aduci  cele  săvîrşite  din  iconomie  ca  dovadă 
pentru  lucrurile  cele  de  obşte.  Căci  altceva  este  lucrul 
Evangheliei  şi  altceva  este  lucrarea  liniştirii.  Iar  dacă  tu 
voieşti  să  ţii  liniştea,  fă-te  ca  Heruvimii,  care  nu  se 
îngrijesc  de  nimic  din  ale  vieţii  pămînteşti.  Şi  nu  socoti  că 
mai  e  altcineva  pe  pămînt  decît  tine  şi  Dumnezeu,  la  Care- 

468.  «Că  lucrul  lui  era  mare  şi  înalt  şi  greu  de  împlinit  e  vădit  tuturor.  Căci  avea 
grija  tuturor  Bisericilor  şi  sfătuia  continuu  şi  neîncetat.  («Trei  ani  n-am  încetat 
noaptea  şi  ziua  să  sfătuiesc  cu  lacrimi  pe  fiecare»  —  Fapte,  20,  31).  A  avut  parte  de 
drumuri,  de  naufragii,  de  prigoane,  de  bătăi  cu  toiagul,  de  lanţuri,  de  închisori  şi  de 
alte  nevoinţe  grele.  Apoi  nu  mînca  pîine  în  dar  (II  Tes.,  3,  8),  ci  lucra  pentru  el  şi 
pentru  ai  săi  cu  mîinile  sale  (Fapte,  20,  32).  De  aceea  şi  dumnezeiescul  Gură  de  Aur 
îl  laudă  în  multe  din  cuvintele  sale,  mai  ales  în  Encomiul  lui,  zicînd  :  «Ce  este  omul 
şi  cît  de  mare  e  nobleţea  firii  noastre  şi  de  cîtâ  virtute  este  capabilă  această  vietate,  a 
arătat-o,  mai  mult  decît  toţi  oamenii,  Pavel.  Dar  pentru  aceea  nu  este  de  neimitat. 
Căci  el  însuşi  zice  despre  sine  :  «Vă  rog,  faceţi-vă  următori  mie»  (Col.,  4,  17;  Ef.,  5, 
1).  Deci  nu  singur  Pavel  putea  toate.  Căci  în  cine  putea  toate  ?  în  Cel  ce-1  întărea  pe 
el,  Hristos.  «Că  toate,  zice  le  pot  în  Cel  ce  mă  întăreşte,  Hristos»  (Filip.  4,  13).  Şi 
însuşi  Hristos  a  zis  :  «Toate  sînt  cu  putinţă  celui  ce  crede»  (Mc,  9,  23).  Dar  şi  Ava 
Isaac  a  zis  în  alt  loc  (p.  306  text  grec):  «Cu  cît  mai  mult  se  va  înălţa  omul,  cu  atît  mai 
mult  va  intra  în  treapta  duhovnicească,  după  asemănarea  lui  Pavel».  Deci,  fie  Isaac 
însuşi,  fie  bătrînul  pe  care  l-am  amintit  mai  sus,  spunînd  despre  Pavel  că  «singur 
putea  face  toate»,  s-a  folosit  de  o  hiperbolă,  vrînd  să  arate  înălţimea  virtuţii 
apostolului  şi  mărimea  greutăţii  liniştirii,  cînd  se  adaugă  grija  de  a  da  milostenie  şi 
de  a  procura  aproapelui  cele  de  trebuinţă». 


ţi  este  grija,  cum  ai  fost  învăţat  de  părinţii  tăi  care  au  fost 
înainte  de  tine.  Că  de  nu-şi  va  înăspri  cineva  inima  şi  nu-şi 
va  stăpîni  cu  tărie  mila  sa,  ca  să  se  ţină  departe  de  grija 
tuturor  celor  de  jos,  chiar  de  i  s-ar  părea  că  pentru 
Dumnezeu  469  are  această  grijă  şi  pentru  ceva  din  cele  ale 
vieţii,  şi  nu  va  stărui  numai  în  rugăciune  în  timpurile 
rînduite  lui  pentru  ea,  nu  se  va  putea  elibera  de  tulburare  şi 
de  grijă  şi  nu  va  putea  să  rămînă  în  linişte. 

Cînd  deci  îţi  vine  gîndul  să  te  îngrijeşti  de  ceva  de 
dragul  virtuţii,  ca  să  risipească  de  la  tine  pacea  aflătoare  în 
inimă,  spune-i  lui:  «Bună  este  calea  iubirii  şi  mila  pentru 

voia  lui  Dumnezeu,  dar  tot  pentru  Dumnezeu  nu  o  voiesc 
pe  ea». 

-«Stai  lingă  mine,  Părinte,  a  zis  un  călugăr,  că  pentru 
Dumnezeu  alerg  după  tine».  Iar  acela  i-a  răspuns  :  «Şi  eu, 
pentru  Dumnezeu  fug  de  tine».  Ava  Arsenie  nu  se  întîlnea, 
pentru  Dumnezeu,  cu  nimeni,  nici  pentru  folos,  nici  pentru 
altceva.  Altul  vorbea  pentru  Dumnezeu  toată  ziua  şi 
primea  pe  toţi  străinii  ce  veneau  la  el.  Acela  a  ales,  în  loc 
de  aceasta,  tăcerea  şi  liniştea.  Şi  de  aceea  vorbea  cu  Duhul 
dumnezeiesc  în  mijlocul  mării  vieţii  trecătoare  şi  plutea  cu 
pace  în  corabia  liniştii,  cum  s-a  arătat  în  chip  vădit 
nevoitorilor  care  au  cunoscut  aceasta  de  la  Dumnezeu. 

Iar  de  te  afli  în  linişte  plin  de  tulburare  şi  îţi  tulburi 
trupul  în  lucrurile  mîinilor  şi  sufletul  în  grija  de  oarecare 
lucruri,  ce  linişte  mai  ai  îngrijindu-te  de  multe  ca  să  placi 
Iui  Dumnezeu  ?  Judecă  tu  însuţi!  Căci  fără  părăsirea 
tuturor  şi  fără  depărtare  de  toată  grija,  e  lucru  de  ocară  să 
spunem  că  se  poate  dobîndi  vieţuirea  liniştirii.  Iar 
Dumnezeului  nostru  fie  slava  ! 

469.  E  o  grijă  de  cele  ale  vieţii  altora,  pe  care  o  are  cineva  pentru  că  socoteşte 
că  împlineşte  astfel  voia  lui  Dumnezeu. 

CUVÎNTUL  LXXX 

Despre  lucrul  cel  mai  de  trebuinţă  şi  de  foarte  mare 

folos  ce  se  cade  să  fie  pomenit  în  fiecare  zi  de  către  cel 

ce  sade  în  chilia  lui  şi  s-a  hotărît  să  ia  aminte  la  sine 

Un  frate  oarecare  a  scris  acestea  şi  le  punea  înaintea  sa 
neîncetat,  ca  să-şi  aducă  aminte  de  ele,  şi  zicea:  «în 
nebunie  ţi-ai  cheltuit  viaţa  ta,  om  acoperit  de  ruşine  şi 
vrednic  de  tot  răul!  Dar  păzeşte-te  măcar  în  ziua  aceasta  ce 
ţi-a  rămas  din  zilele  tale  cele  petrecute  în  deşert  şi  fără 
lucrarea  celor  bune  şi  îmbogăţite  în  cele  rele!  Să  nu  întrebi 
despre  lume,  nici  despre  viaţa  ei,  nici  despre  călugări,  sau 

despre  lucrurile  lor,  şi  cum  sînt,  nici  despre  mărimea 
lucrării  lor  şi  nici  să  te  îngrijeşti  de  ceva  din  acestea  !  Ai 
ieşit  din  lume  în  chip  tainic  şi  ai  fost  socotit  ca  mort  în 
Hristos.  Să  nu  mai  vieţuieşti  în  lume,  nici  celor  din  lume, 
ca  să-ţi  iasă  înainte  odihna  şi  să  te  faci  viu  în  Hristos  !  Fii 
pregătit  pentru  orice  osîndire  şi  pentru  orice  ocară  şi  luare 
în  rîs  şi  defăimare  din  partea  tuturor!  Şi  primeşte-le  toate 
acestea  cu  bucurie,  ca  vrednic  cu  adevărat  de  ele,  şi  rabdă 
cu  mulţumire  toată  durerea  şi  tot  necazul  şi  primejdia  ce 
vin  de  la  draci,  ca  unul  ce  ai  împlinit  voia  lor.  Poartă  cu 
bărbăţie  toată  nevoia  şi  cele  ce  ţi  se  întîmpla  în  chip  firesc 
şi  toate  amărăciunile!  Rabdă  cu  încredere  în  Dumnezeu  şi 
lipsa  celor  de  trebuinţă  ale  trupului,  care  după  puţin  timp 
vor  fi  gunoaie!  Şi  primeşte-le  toate  acestea  cu  nădejdea  în 
Dumnezeu,  ne-aşteptînd  izbăvirea  din  altă  parte,  sau 
mîngîierea  de  la  altul!  Şi  aruncă  asupra  Domnului  grija  ta 
şi  în  toate  încercările  osîndeşte-te  pe  tine  însuţi,  ca  fiind 
vinovat  de  ele  !  Să  nu  te  sminteşti  de  cineva,  nici  să 
învinovăţeşti  pe  cineva  din  cei  ce  te  supără  !  Pentru  că  ai 
mîncat  din  pomul  cel  oprit  şi  ai  cîştigat  felurite  patimi. 
Primeşte  cu  bucurie  amărăciunile,  ca  să  te  scuture  puţin,  şi 
pe  urmă  te  vei  îndulci!  Vai  de  tine  şi  de  slava  cea  rău  mi- 
rositoare, pentru  că  ai  lăsat  sufletul  tău  neosîndit,  măcar  că 
e  plin  de  tot  păcatul,  şi  ai  osîndit  pe  alţii  cu  cuvîntul  şi  cu 
gîndul!  Ajungă-ţi  această  mîncare  porcească,  cu  care  te 
hrăneşti  pînă  acum  !  Ce  ai  tu  comun  cu  oamenii,  tu  care 
eşti  aşa  de  murdar  ?  Nu  ţi-e  ruşine  să  trăieşti  între  ei,  după 
ce  ai  vieţuit  fără  judecată  ? 

De  iei  aminte  la  toate  acestea  şi  te  stăpîneşti  de  la 
toate,  poate  te  vei  mîntui  cu  ajutorul  lui  Dumnezeu,  iar  de 
nu,  vei  pleca  în  locul  întunecos  şi  în  sălaşurile  dracilor,  a 
căror  voie  ai  lucrat-o  cu  faţă  neruşinată.  Iată  ţi-am  dat 
mărturie  despre  toate  acestea.  De  se  va  porni  Dumnezeu  cu 
dreptate  împotriva  ta,  ca  să-ţi  răsplătească  pentru 
defăimările  şi  ocările  pe  care  le-ai  cugetat  şi  le-ai  rostit  tot 
timpul  împotriva  Lui,  lumea  întreagă  te  va  părăsi.  Drept 

aceea,  încetează  de  pe  acum  şi  rabdă  răsplătirile  ce  vin 
asupra  ta». 

De  toate  acestea  îşi  aducea  aminte  fratele  în  toate  zilele, 
ca,  venindu-i  vreo  ispită  sau  vreun  necaz,  să  poată  răbda  cu 
mulţumire  şi  să  se  folosească.  Fie  să  răb-dăm  şi  noi  cu 
mulţumire  cele  ce  vin  asupra  noastră  şi  să  ne  folosim  cu 
harul  iubitorului  de  oameni  Dumnezeu,  Căruia  I  se  cuvine 
slava  şi  stăpînirea  în  veci.  Amin. 


CUVINTUL  LXXXI 

Despre  deosebirea  virtuţilor  şi 

despre  săvîrşirea  întregului 

drum 

Săvîrşirea  întregului  drum  stă  în  acestea  trei:  în 
pocăinţă,  în  curăţie  şi  în  desăvîrşire. 

Ce  este  pocăinţa  ?  Părăsirea  celor  de  mai  înainte  şi 
întristarea  pentru  ele. 

Şi  ce  este  curăţia  pe  scurt  ?  Inima  plină  de  milă  pentru 
toată  firea  zidită  4  °. 

Şi  ce  este  desăvîrşirea  ?  Adîncul  smereniei,  care  este 

părăsirea  tuturor,  atît  a  celor  văzute,  cît  şi  a  celor  nevăzute 

71 .  Prin  cele  văzute  înţeleg  pe  toate  cele  simţite,  iar  prin 

cele  nevăzute,  pe  cele  gîndite  (inteligibile).  Atunci  eşti  în 

afara  grijii  de  ele. 

A  fost  întrebat  iarăşi  bătrînul  în  alt  timp  :  «Ce  este 
pocăinţa  ?».  Şi  a  zis  :  «Inima  zdrobită  şi  smerită;  moartea 
îndoită,  de  bună  voie,  faţă  de  toate».  «Şi  ce  este  inima 
plină  de  milă  ?»  Şi  a  zis  :  «Arderea  inimii  pentru  toată 
zidirea,  pentru  oameni,  pentru  păsări,  pentru  dobitoace, 
pentru  draci  472  şi  pentru  toată  făptura.  In  acest  caz,  gîndul 
la  acestea  şi  vederea  lor  fac  să  curgă  din  ochi  şiroaie  de 
lacrimi.  Din  mila  multă  şi  apăsătoare  ce  stăpîneşte  inima  şi 
din  stăruinţă,  inima  se  micşorează  şi  nu  mai  poate  răbda 
sau  auzi,  sau  vedea  vreo  vătămare,  sau  vreo  întristare  cît  de 
mică,  ivită  în  vreo  zidire  .  Şi  pentru  aceasta  aduce 
rugăciune    cu    lacrimi    în    tot    ceasul    şi    pentru    cele 

470.  E  o  definiţie  pozitivă  a  curăţiei.  Curăţia  nu  e  ceva  în  sine,  ci  o  iubire  faţă 
de  toate.  E  contrarul  oricărui  fel  de  egoism.  Deci  murdăria  e  una  cu  egoismul,  cu 
preocuparea  de  sine.  Numai  inima  vede  pe  Dumnezeu  în  toate,  pentru  că  le  vede  pe 
toate  în  adevărul  lor  adînc,  transparent. 

471.  Desăvîrşirea  nu  e  adunarea  tuturor,  ci  golirea  de  toate.  E  simţirea  golului 
tău,  simţirea  că  n-ai  nimic,  nici  ceva  văzut,  nici  vreo  înţelegere,  nici  vreo  capacitate 
sufletească.  în  golul  acesta  nesfîrşit,  sau  sub  chipul  lui,  se  face  «simţit»,  mai  presus 
de  simţire  şi  de  gîndire,  Dumnezeu  cel  nesfîrşit. 

472.  Mila  e  «arderea  inimii»,  nu  e  un  sentiment  călduţ,  ci  ceva  asemenea 
simţirii  mamei  pentru  copilul  ei  bolnav  sau  nenorocit.  Aceasta  e  totodată  curăţia. 
Deci  nu  e  o  stare  de  pasivitate.  Ci  o  intensă  trăire  a  iubirii,  plină  de  suferinţa  pentru 
cel  ce  suferă.  E  o  ardere  chiar  pentru  draci.  E  conştiinţa  că  şi  ei  suferă  de  răutatea 
lor.  Cum  se  împacă  aceasta  cu  fericirea  celor  ce  se  vor  afla  în  viaţa  veşnică  ?  E  o 
mare  taină.  Chiar  în  suferinţa  pentru  alţii  e  o  desăvîrşire,  o  lipsă  de  egoism,  de  păcat, 
de  îngustare.  Şi  altceva  e  a  suferi  pentru  alţii,  dar  a  fi  curat  tu  însuţi  (căci  numai 
atunci  suferi  pentru  alţii),  şi  altceva,  a  fi  chinuit  de  ura  împotriva  altora,  de  patimile 
ce  te  stăpînesc.  Izvorul  acestei  suferinţe  pentru  alţii  e  în  crucea  lui  Hristos. 

473.  «Inima  se  micşorează  şi  nu  mai  poate  suporta  vreo  vătămare  în  vreo 
zidire»  :  inima  nu  mai  are  putere  să  suporte  vederea  suferinţei  altora.  Dar  tocmai 
aceasta  înseamnă  suprema  ei  suferinţă.  Pe  de  altă  parte,  simte  că  nu  poate  suferi  cît 
ar  trebui  să  sufere.  Suferinţa  ei  ar  trebui  să  fie  ne-sfîrşită.  Dar  nesfîrşirea  se 
experiază  în  neputinţa  trăirii  nesfîrşirii.  Aceasta 


necuvîntătoare  şi  pentru  duşmanii  adevărului  şi  pentru  cei 
ce-1  vatămă  pe  el,  ca  să  fie  păziţi  şi  iertaţi4  4  ;  la  fel  şi 
pentru  firea  celor  ce  se  tîrăsc  pe  pămînt.  O  face  aceasta  din 
multa  milostivire  ce  se  mişcă  în  inima  lui  fără  măsură, 
după  asemănarea  lui  Dumnezeu». 

Şi  a  fost  întrebat  iarăşi:  «Ce  este  rugăciunea  ?»  Şi  a  zis 
:  «O  liniştire  şi  o  golire  a  cugetării  de  toate  cele  de  aici  şi  o 
inimă  ce-şi  întoarce  cu  desăvîrşire  privirea  spre  nădejdea 
plină  de  dor  a  celor  viitoare.  Iar  cel  despărţit  de  acestea 
seamănă  sămîntă  amestecată  în  semănătura  sa,  asemenea 
celui  ce  înjugă  împreună  boul  cu  asinul» 

Şi  iarăşi  a  fost  întrebat:  «Cum  poate  dobîndi  cineva 
smerenia  ?».  Şi  a  zis  :  «Prin  neîncetata  pomenire  a 
greşelilor  sale  şi  prin  conştiinţa  apropierii  de  moarte,  prin 
îmbrăcăminte  sărăcăcioasă,  prin  alegerea  locului  din  urmă 
în  fiecare  clipă  şi  prin  alergarea  la  faptele  cele  mai  înjosite 
şi  mai  de  ocară  în  orice  lucru;  prin  a  fi  totdeauna 
ascultător,  prin  tăcerea  neîncetată,  prin  neiubirea  de 
întîlniri  în  adunări  şi  prin  voinţa  de  a  fi  necunoscut  şi 
neluat  în  seamă;  prin  a  nu  ţine  la  vreun  lucru  după  regula 
proprie,  prin  a  urî  vorbăria  cu  multe  persoane,  prin  a  nu 
iubi  cîştigurile.  Şi  după  acestea,  prin  dispreţuirea  de  către 
minte  a  oricărei  ocări  şi  învinovăţiri  din  partea  vreunui  om 
şi  a  oricărei  pizmuiri;  prin  a  nu  avea  mîna  sa  asupra 

e  experienţa  nesfîrşirii  de  către  făptură:  pe  de  o  parte  suferinţa  e  mărginită,  pe  de  alta 
trăieşte  nesfîrşirea  ei,  dar  în  neputinţa  de  a  o  cuprinde,  exprima,  comunica.  Aceasta  e 
şi  nesfîrşirea  iubirii  făpturii:  ea  mereu  încearcă  să  o  comunice  ca  nesfîrşită,  şi, 
neputînd-o  face,  mereu  repetă  această  comunicare,  mai  bine  zis  o  comunică  în  alte 
moduri,  în  alte  laturi  ale  ei.  In  aceasta  se  implică  necesitatea  eternităţii  iubirii  şi  a 
celui  ce  iubeşte,  adică  a  persoanei.  Setea  mea  nesfîrşită  de  a  iubi  şi  de  a  fi  iubit  arată 
că  împreună  cu  cel  iubit  sîntem  sortiţi  eternităţii.  Iar  întrucît  iubirea  aceasta,  pe  care 
o  moştenim  succesiv,  n-a  putut  începe  cîndva,  trebuie  să  existe  o  comunicare  de 
Persoane  ce  se  iubesc  din  veci. 

474.  Iertarea  li  s-ar  acorda  numai  cînd  s-ar  pocăi  şi  aceia.  Dar  dracii  nu  se 
pocăiesc;  şi  la  fel  mulţi  din  cei  ce  se  lasă  ispitiţi  de  ei. 

475.  Cred  că  e  vorba  de  cel  ce  se  linişteşte  de  grijile  lumii,  dar  nu  are  inima 
plină  de  nădejdea  celor  viitoare. 

nimănui  şi  mina  nimănui  asupra  sa,  ci  a  fi  singur  şi 
însingurat  în  cele  ale  sale  476,  şi  a  nu  lua  în  lume  grija  cuiva 
asupra  sa477,  afară  de  grija  sa.  Şi  pe  scurt,  la  smerenie  se 
ajunge  prin  înstrăinare,  prin  sărăcie  şi  prin  vieţuirea 
însingurată.  Acestea  nasc  smerenia  care  curăţeşte  inima». 

Iar  semnul  celor  ce  au  ajuns  la  desăvîrşire  este  acesta: 
de  vor  fi  predaţi  de  zece  ori  pe  zi  arderii  pentru  dragostea 
oamenilor,  nu  se  vor  sătura  de  ei.  Precum  a  zis  Moise  către 
Dumnezeu:  «De  le  ierţi  lor  păcatul,  iartă- 1.  Iar  de  nu, 
şterge-mă  şi  pe  mine  din  cartea  în  care  m-ai  scris»  (leş., 
32,  31).  Şi  precum  a  zis  fericitul  Pavel:  «M-aş  ruga  să  fiu 
anatema  de  la  Hristos  pentru  fraţii  mei»  şi  celelalte  (Rom., 
9,  3).  Şi  iarăşi:  «Acum  mă  bucur  de  necazuri  pentru  voi, 
cei  din  neamuri»  (Col.,  1,  24).  Dar  şi  ceilalţi  apostoli  au 
primit  moartea  în  toate  chipurile,  în  schimbul  vieţii 
oamenilor. 

Iar  ca  sfîrşit  al  tuturor  acestora,  Dumnezeu  şi  Domnul 
L-a  dat  pentru  dragostea  Sa  pe  însuşi  Fiul  Său  la  moarte 
prin  cruce  478.  «Că  aşa  de  mult  a  iubit  Dumnezeu  lumea, 
încît  şi  pe  Unul-Născut  Fiul  Său  L-a  dat  la  moarte  pentru 
ea»  (In,  3,  16).  Nu  pentru  că  n-a  putut  să  ne  izbăvească  pe 
noi  în  alt  chip,  ci  a  voit  să  ne  înveţe  prin  aceasta  pe  noi 
dragostea  cea  folositoare  479.  Şi  ne-a  apropiat  pe  noi  de 
Sine  în  moartea  Unuia-năs-cut  Fiului  Său  4  .  Şi  dacă  ar  fi 
avut  ceva  mai  de  preţ  decît  pe  Fiul  Său,  şi  aceasta  ne-ar  fi 

476.  A  nu  stăpîni  pe  cineva  şi  a  nu  se  folosi  de  faptul  că  e  omul  cuiva  tare,  ci  a 
se  încrede  numai  în  Dumnezeu,  stînd  singur  în  faţa  Lui,  cu  păcatele  sale. 

477.  A  nu  se  socoti  că  poate  să  mîntuiască  el  însuşi  pe  cineva,  ci  a  socoti  că  nici 
pe  sine  nu  se  poate  mîntui. 

478.  Avem  aici  iarăşi  un  text  antinestorian.  însuşi  Fiul  lui  Dumnezeu  a  murit 
prin  cruce  ca  om  şi  nu  un  om  deosebit  de  Dumnezeu. 

479.  Deci  nu  pentru  o  satisfacţie  juridică,  în  sensul  apusean. 

480.  Chiar  în  moartea  Fiului  Său,  Dumnezeu  ne-a  apropiat  de  Sine. 
Căci  a  venit  în  ea  cu  suprema  Sa  dragoste  la  El  şi  la  noi  şi  ne-a  pătruns 
cu  ea,  înviindu-L  şi  înviindu-ne,  ca  şi  noi  să-L  iubim  pe  El,  uitîndu-ne  pe 
noi  şi  ridicîndu-ne  în  El.  Desăvîrşirea  stă  în  dragoste,  iar  dragostea  e  le- 
gată de  jertfă.  în  dragostea  dusă  pînă  la  jertfă,  sau  în  fiecare  din  ele,  e 
o  uitare  de  sine  şi  unirea  cu  cel  iubit  şi,  prin  aceasta,  umplerea  de  viaţă. 

dat-o,  ca  să  se  afle  in  El  neamul  nostru.  Şi  pentru  dragostea 
Lui  cea  mare  n-a  voit  să  silească  libertatea  noastră,  deşi 
putea  să  o  facă,  ci  să  ne  apropie  de  Sine  prin  dragostea 
cugetului  nostru481.  Şi  însuşi  Hristos  a  ascultat  de  Tatăl 
Său  pentru  dragostea  Sa  faţă  de  noi,  ca  să  primească  asupra 
Sa  ocara  şi  mîhnirea,  cu  bucurie,  precum  zice  Scriptura: 

«în  locul  bucuriei  ce  o  avea,  a  răbdat  crucea,  dispreţuind 
ruşinea»  (Evr.,  12,  2).  De  aceea  a  spus  Domnul  în  noaptea 
în  care  a  fost  vîndut:  «Acesta  este  trupul  Meu,  care  se  dă 
pentru  lume,  spre  viaţă;  şi  acesta  este  sîngele  Meu  care 
pentru  mulţi  se  varsă  spre  iertarea  păcatelor»  (Mt.,  26, 
26 — 28).  Şi  pentru  noi  zice  iarăşi:  «Eu  Mă  sfinţesc  pe 
Mine»  (In,  17,  19). 

Aşa  ajung  şi  toţi  sfinţii  la  această  desăvîrşire,  cînd 
ajung  desăvîrşiţi  şi  se  aseamănă  cu  Dumnezeu  în  iz-vorîrea 
prisositoare  a  dragostei  lor  şi  a  iubirii  faţă  de  toţi  oamenii. 
Şi  spre  acest  semn  al  asemănării  cu  Dumnezeu  tind  toţi 
sfinţii:  spre  desăvîrşirea  în  dragoste  faţă  de  aproapele.  Aşa 
făceau  şi  părinţii  noştri  din  singurătate  :  cînd  ajungeau  la 
acea  desăvîrşire  şi  asemănare,  primeau  totdeauna  în  ei 
viaţa  deplină  a  Domnului  Iisus  Hristos. 

Despre  fericitul  Antonie  se  zice  că  nu  socotea  niciodată 
în  sine  să  facă  ceva  care  să-1  folosească  pe  el  mai  mult 
decît  pe  aproapele.  El  avea  încredinţarea  aceasta  că  cîştigul 
aproapelui  e  cea  mai  bună  lucrare  pentru  sine. 

Şi  despre  Ava  Agaton  s-a  spus  iarăşi  că  zicea:  «Aş  fi 
voit  să  aflu  un  bubos,  să  iau  trupul  lui  şi  să  i-1  dau  pe  al 
meu».  Ai  văzut  dragostea  desăvîrşită  ?  Chiar  cînd  era  afară 

în  moartea  Fiului  Său  se  afla  neamul  nostru  însuşi,  în  starea  de  predare  către 
Dumnezeu  şi  Tatăl.  O  spune  aceasta  sfîntul  Isaac  în  propoziţia  următoare.  Se  afirmă 
astfel  sensul  ontologic-transformator  şi  recapitulativ  al  crucii  lui  Hristos,  adică 
sensul  ei  înnoitor  şi  puterea  ei  de  îmbrăţişare  a  tuturor  în  vederea  acestei  înnoiri. 

48 1 .  N-a  voit  să  ne  facă  buni  cu  sila,  ci  a  voit  să  ne  cîştige  în  Hristos  Fiul  Său 
dragostea  noastră  liberă  faţă  de  Sine,  ca  faţă  de  Tatăl  nostru. 

de  sine  nu  suferea  să  nu  odihnească  (ospăteze)  pe 
aproapele  lui.  Şi  avea  o  săpăligă  şi  intrînd  un  frate  la  el  şi 
dorind-o,  nu  1  -a  lăsat  să  iasă  din  chilie  fără  ea.  Dar  şi  alte 
de  acestea  sînt  scrise  despre  unii  ca  aceştia. 

Şi  de  ce  spun  numai  acestea  ?  Mulţi  dintre  ei  şi-au  dat 
trupurile  lor  fiarelor,  şi  săbiei,  şi  focului  pentru  aproapele. 
Nimeni  nu  se  poate  ridica  la  treapta  acestei  iubiri,  dacă  nu 
simte  în  chip  ascuns  nădejdea  sa482.  Şi  nu  pot  dobîndi 

iubirea  de  oameni  cei  ce  iubesc  lumea  aceasta.  Cînd 
dobîndeşte  cineva  dragostea  de  Dumnezeu  însuşi,  se  şi 
îmbracă  îndată  cu  ea.  Dar  e  nevoie  ca  cel  ce  a  dobîndit  pe 
Dumnezeu  să  nu  caute  a  dobîndi  împreună  cu  El  şi  altceva, 
ci  să  se  lepede  chiar  şi  de  trupul  său  482  \  Căci  de  se  va 
îmbrăca  cu  lumea  aceasta  şi  va  dori  viaţa  aceasta,  nu  se  va 
îmbrăca  cu  Dumnezeu,  pînă  nu  le  va  părăsi  pe  acestea. 
Căci  El  însuşi  a  mărturisit  acestea  zicînd  :  «De  nu  va  lăsa 
cineva  toate  şi  nu-şi  va  urî  sufletul  său,  nu  poate  să  se  facă 
ucenicul  Meu»  (Le,  14,  26).  Deci  nu  trebuie  numai  să  le 
lase,  ci  să  le  şi  urască.  Şi  de  nu  poate  să  se  facă  ucenicul 
Lui,  cum  se  va  sălăşlui  în  El  ? 

întrebare:  Pentru  ce  nădejdea  e  aşa  de  dulce  sfinţilor  şi 
vieţuirea  însoţită  de  ea  şi  faptele  ei  sînt  uşoare  sufletului  ? 
Şi  pentru  ce  se  cîştigă  ele  aşa  de  repede  ? 

Răspuns  :  Pentru  că  s-a  trezit  în  sufletul  lor  dorinţa  cea 
firească  şi  îi  adapă  pe  ei  acest  potir483  şi  îi  îmbată  începînd 

482.  Nădejdea  sau  încredinţarea  vieţii  viitoare. 

482  a.  Se  face  o  strictă  deosebire  între  dragostea  de  om  în  Dumnezeu  şi  alipirea 
de  lucrurile  lumii,  sau  chiar  de  trupul  propriu.  Dragostea  de  om  e  spirituală, 
îmbrăţişează  subiectul  lui  adînc,  inepuizabil,  destinat  veşniciei.  Dragostea  de  lucruri 
sau  de  trupuri  se  alipeşte  de  ceva  ce  e  mărginit  şi  trecător  şi  dă  trupului  propriu  o 
plăcere  care  satisface  doar  pentru  un  moment,  sau  pentru  un  număr  de  momente 
succesive,  dar  trecătoare,  simţurile. 

483.  Ii  îmbată  potirul  nădejdii  vieţii  viitoare,  ca  un  fel  de  pregustare 
a  bunătăţilor  ei.  Şi  nădejdea  vieţii  netrecătoare  este  firească  sufletului. 

din  ceasul  acesta.  Şi  din  pricina  aceasta  nu  mai  simt 
osteneala,  nici  necazurile  şi  pe  tot  drumul  călătoriei  lor  se 
socotesc  aşa  ca  şi  cînd  îşi  fac  călătoria  în  aer  şi  nu  în 
păşirea  omenească,  pentru  că  nu  mai  văd  asprimea 
drumului  şi  nu  se  mai  ivesc  înaintea  lor  munţi  şi  rîuri  şi  «li 
se  fac  lor  cele  aspre  căi  netede»  şi  celelalte  (îs.,  40,  4).  Şi 
pentru  că  în  fiecare  clipă  privesc  la  sînul  Părintelui  lor  şi 
această  nădejde  le  arată  ca  un  deget,  în  fiecare  clipă,  cele 
de  departe  şi  nevăzute.  Pentru  că  le  văd  ei  ca  într-o  icoană 

,  cu  ochiul  ascuns  al  credinţei  şi  pentru  că  părţile 
sufletului  sînt  aprinse  ca  de  un  foc  de  dorul  celor  ce  sînt 
departe  şi  cele  care  nu  sînt  de  faţă  le  socotesc  ca  fiindu-le 
de  faţă.  Căci  lungimea  gîndurilor  lor  se  întinde  pînă  acolo 
483b.  Şi  pururea  se  silesc  să  ajungă  acolo. 

Şi  cînd  se  apropie  de  orice  virtute  ca  s-o  lucreze,  nu  o 
lucrează  numai  în  parte  pe  ea,  ci  le  lucrează  în  chip 
cuprinzător  pe  toate,  în  întregime,  dintr-odată.  Căci  nu-şi 
fac  călătoria  pe  calea  împărătească,  cum  o  fac  toţi,  ci  aceşti 
uriaşi  îşi  aleg  cărările  cele  scurte  484.  Şi  se  dovedesc 
străbătînd  în  scurtă  vreme  drumul  spre  locaşuri  485.  Pentru 
că  această  nădejde  îi  arde  ca  un  foc  şi  nu  se  pot  potoli  de 

483  a.  întrucît  sufletul  este  un  chip  al  lui  Dumnezeu,  mai  bine  zis  o  sfintă  icoană 
a  Celui  sfint  şi  nevăzut  şi  nesfîrşit,  văd  chiar  prin  acest  indefinit  al  sufletului  lor,  prin 
nesfîrşită  lui  noutate  şi  sete  de  dragoste,  pe  Dumnezeu,  Care  singur  răspunde  setei 
lui  nesfîrşite  de  dragoste  şi  de  cunoaştere. 

483  b.  Setea  de  dragoste  şi  de  cunoaştere  nesfîrşită  a  sufletului  e  plină  de  foc. 
Nu  e  rece.  Şi  gîndurile  la  Cel  ce  o  poate  satisface  ajung  pînă  la  El,  sau  sînt  legate 
oarecum  cu  El,  deşi  pe  de  altă  parte,  prin  infinitatea  Lui  realizată  din  veci,  e  atît  de 
deosebit  de  suflet. 

484.  «Calea  împărătească»  e  o  cale  moderată,  lungă,  încetinită.  Dar  aceştia  fac 
paşi  uriaşi,  înghiţind  distanţe  mari  în  scurtă  vreme.  Ei  pun  în  lucrarea  oricărei  virtuţi 
tot  sufletul  lor,  toată  setea  lor  de  desăvîrşire.  De  aceea  îmbrăţişează  într-o  singură 
virtute  toate  virtuţile. 

485.  «Locaşurile»,  cele  de  care  spune  Mîntuitorul  Hristos  că  sînt  în  casa  Tatălui 
Său  (In,  14,  2),  sînt  virtuţile  ce  le  dobândesc  cei  ce  se  silesc,  cum  spun  unii  părinţi. 
Căci  orice  virtute,  de  ex.  smerenia,  răbdarea,  iubirea,  e  ca  un  adevărat  veştmînt,  sau 
locaş  ce  îmbracă  pe  acela.  Virtuţile  sînt  astfel  atît  cărări  spre  locaşurile  desăvîrşirii, 
cît  şi  locaşurile  sau  chipurile  proprii  ale  desăvîrşirii. 


asprimea  drumului  necontenit  în  bucuria  lor  486.  Şi  li  se 
întîmpla,  precum  s-a  spus  şi  la  fericitul  Ieremia  :  «Că  am 
spus  :  nu  voi  mai  numi  numele  Domnului,  nici  nu  voi  mai 
grăi  în  numele  Lui.  Că  s-a  făcut  în  inima  mea  ca  un  foc  ce 
mă  arde  şi  pătrunde  în  oasele  mele»  (Ier.,  20,  9).  Aşa  se 
iveşte  şi  lucrează  pomenirea  lui  Dumnezeu  în  inimile  celor 
ce  se  îmbată  cu  nădejdea  făgăduinţelor  Lui486a. 

Cărările  scurte  ale  virtuţilor  sînt  virtuţile  cuprinzătoare, 
pentru  că  nu  e  o  depărtare  mare  între  cărările  cele  multe 
dintre  o  vieţuire  şi  alta487  ;  nici  nu  se  află  între  una  şi  alta 
loc  şi  timp  şi  risipire,  ci  stau  împreună  şi  se  împlinesc  toate 
degrabă. 

întrebare:  Ce  este  nepătimirea  omenească  ? 

Răspuns:  Nepătimirea  nu  constă  în  a  nu  simţi  patimile, 
ci  în  a  nu  le  primi,  din  pricina  multelor  şi  feluritelor  virtuţi, 
arătate  şi  ascunse,  pe  care  le-au  dobîn-dit  unii  care  au 
slăbit  patimile  în  ei,  încît  ele  nu  se  mai  pot  răscula  uşor 
împotriva  sufletului.  Iar  cugetarea  nu  are  nevoie  să  ia 
mereu  aminte  la  ele,  pentru  că  în  tot  timpul  e  plină  de 
înţelesurile  ce-i  vin  din  gîndirea  şi  îndeletnicirea  cu 
chipurile  vieţuirii  celei  bune  ce  se  mişcă  în  minte.  De 
aceea,  cînd  patimile  încep  să  se  mişte,  cugetarea  e  răpită 
dintr-odată  din  apropierea  lor  de  vreun  înţeles  ce  s-a  ivit  în 

486.  «Asprimea»  şi  «bucuria»  drumului  exprimă  un  alt  paradox  trăit 
real  de  cei  ce  se  nevoiesc.  Folosirea  paradoxului  este  o  altă  trăsătură 
care  înrudeşte  pe  Isaac  Şirul  cu  loan  Scărarul. 

486  a.  Chiar  şi  numai  pomenirea  numelui  lui  Dumnezeu  aprinde  focul  în  inimă, 
aducînd  în  cuget  toată  dragostea  faţă  de  El  şi  cea  care  se  cuprinde  în  El.  De  aceea 
proorocul  Ieremia  nu  mai  vrea  să  pomenească  numele  Lui,  pentru  că  nu  mai  poate 
răbda  pîrjolul  acestuia. 

487.  Virtuţile  cuprinzătoare  sau  generale  (înţelepciunea,  cumpătarea, 
dreptatea,  bărbăţia),  cuprinzînd  multe  virtuţi  în  ele,  fiecare  din  ele  spo- 
rind, face  să  sporească  toate  virtuţile  parţiale  cuprinse  în  ea.  De  aceea, 
cel  ce  practică  virtuţile  generale  practică  deodată  multe  virtuţi  şi  dru- 
mul lui  spre  desăvîrşire  se  scurtează.  El  urcă  repede  de  la  o  treaptă  de 
vieţuire  la  alta  mai  înaltă. 

minte   488.    Şi   patimile   rămîn  nelucrătoare,   cum   a   zis 
fericitul  Marcu. 


SFÎNTUL  ISA  A  C  ŞIRUL  379 


Mintea  celor  care  împlinesc,  prin  harul  lui  Dumnezeu, 
faptele  virtuţilor  şi  s-au  apropiat  de  cunoştinţă  489  nu  mai 
simte  decît  puţin  partea  cea  rea  şi  neînţelegătoare  a 
sufletului.  Căci  cunoştinţa  lor  e  răpită  la  înălţime  şi  aceasta 
o  înstrăinează  de  toate  cele  din  lume.  Şi  pentru  nevinovăţia 
lor  şi  pentru  subţirimea,  sprinteneala  şi  ascuţimea  minţii 
lor,  dar  şi  pentru  continuarea  nevoinţei  lor,  mintea  li  se 
curăţeşte  şi  se  face  străvezie,  datorită  faptului  că  trupul  lor 
s-a  uscat  49°.  Şi  prin  îndeletnicirea  cu  liniştirea  şi  prin 
multa  stăruinţă  în  ea,  uşor  şi  degrabă  pune  stăpînire  peste 
fiecare  patimă491.  Şi  contemplarea  cea  din  ei  îi  călăuzeşte 
spre  starea  de  răpire  (uimire)  legată  de  ea.  Şi  prin  aceasta 
se  îmbogăţesc  mult  în  vederi  (contemplaţii)  şi  niciodată 
cugetarea  lor  nu  e  lipsită  de  conţinutul  înţelegerii  şi  nici  nu 
petrec  vreodată  în  afară  de  acelea  pe  care  le  sădeşte  în  ei 
rodul  Duhului.  Şi  prin  obişnuinţa  de  mulţi  ani  se  şterg  din 
inima  lor  amintirile  care  mişcă  patimile  în  suflet  şi  tăria 
stăpînirii  diavolului.  Căci  cînd  sufletul  nu  se  împrieteneşte 
cu  patimile  prin  cugetarea  la  ele,  pentru  faptul  că  e  stăpînit 
neîncetat  de  altă  grijă,  tăria  ghiarelor  patimilor  nu  poate  să 

488.  De  remarcat  puterea  ce  o  are  un  înţeles  înalt,  curat,  împotriva  forţei 
patimilor.  Cu  adevărat  e  o  putere  dumnezeiască  în  superioritatea  dulceţii  lui  faţă  de 
dulceaţa  trecătoare  şi  grosolană  a  patimii.  De  aceea  e  o  putere  dumnezeiască  şi  în 
cuvîntul  celui  care  aduce  în  mintea  cuiva  un  astfel  de  înţeles.  E  un  cuvînt  adus  din 
îndemnul,  din  «cuvîntul»  lui  Dumnezeu. 

489.  Prin  virtuţi  se  apropie  omul  de  cunoştinţa  adevărată  a  sa  proprie,  a 
oamenilor  şi  a  lui  Dumnezeu.  Căci  în  virtuţi  e  o  privire  atentă  la  fiecare  din  aceştia, 
însoţită  de  experienţa  lor.  E  o  cunoştinţă  prin  practicarea  vieţuirii  celei  sănătoase.  E 
o  cunoştinţă  cîştigată  prin  faptul  că  omul  s-a  pus,  cu  seriozitate,  la  încercare  în 
lucruri  mari,  de  depăşire  de  sine,  şi  s-a  realizat  în  acel  plan  de  atingere  cu  Dumnezeu 
şi  de  comuniune  cu  semenii. 

490.  Cunoştinţa  celor  mai  înalte  e  condiţionată  de  faptele  virtuţilor.  Mintea  se 
subţiază  prin  ele,  pentru  că  trupul  însuşi  s-a  subţiat,  înfrînîn-du-se  prin  practicarea 
lor,  şi  nu  mai  împiedică  cu  grosimea  lui  vederea  minţii.  Cunoştinţa  în  cele  sufleteşti 
şi  duhovniceşti  nu  e  rezultatul  unei  întreprinderi  pur  teoretice,  în  care  nu  e  angajată 
persoana  întreagă,  ci  numai  raţiunea. 

491.  «'EuiTifteTot  exâaT<j>»  ar  putea  însemna  şi:  pătrunde  fiecare  lucru,  adică 
vede  înţelesul  lui  în  Dumnezeu. 


ia  în  stăpînire  simţirile  lui  duhovniceşti 


492 

întrebare:  Care  sînt  însuşirile  cele  mai  alese  ale 
smereniei  ? 

Răspuns  :  Precum  închipuirea  de  sine  (mîndria)  este  o 
risipire  a  sufletului  în  nălucirile  care-1  fură  de  la  sine  şi  nu- 
1  înfrînează  de  la  zborul  în  norii  gîndurilor  lui,  prin  care 
înconjoară  toată  zidirea493,  aşa  smerenia  îl  adună  în 
liniştire  şi  sufletul  se  strînge  prin  ea  în  lăuntrul  său.  Şi 
precum  sufletul  nu  este  cunoscut,  nici  văzut  de  ochii 
trupeşti,  aşa  cel  smerit  cu  cugetul  nu  e  cunoscut  între 
oameni.  Şi  precum  sufletul  este  ascuns  în  lăuntrul  trupului 
de  vederea  şi  de  amestecarea  cu  toţi  oamenii,  aşa  cel  cu 
adevărat  smerit  la  cuget  nu  numai  că  nu  voieşte  să  fie 
văzut  şi  cunoscut  de  oameni,  pentru  despărţirea  lui  şi 
pentru  lipsirea  de  toate,  ci  voinţa  lui  este  şi  aceasta:  de  e  cu 
putinţă  să  se  scufunde  şi  pe  sine  însuşi  în  lăuntrul  său  şi  să 
se  sălăşlu-iască  şi  să  intre  în  linişte  şi  să  părăsească  cu  totul 
gîndurile  sale  cele  dintîi,  împreună  cu  toate  simţurile  sale 
şi  să  fie  ca  unul  ce  nu  se  află  în  zidire  şi  n-a  venit  la 
existenţă  şi  nu  e  cunoscut  nicidecum  nici  de  sufletul  său 
494.  Şi  pe  cît  este  acesta  de  ascuns  şi  de  închis,  ca  o 
comoară,  şi  despărţit  de  lume,  pe  atît  este  de  întreg  lîngă 

492.  Rar  se  mai  întîlneşte  în  altă  scriere  duhovnicească  o  atît  de  amănunţită 
descriere  a  modului  cum  se  cîştigă  nepătimirea,  sau  slăbirea  patimilor.  Această  stare 
se  dobîndeşte  nu  luptînd  direct  împotriva  patimilor,  ci  dînd  sufletului  un  conţinut 
pozitiv,  contrar  lor. 

493.  METswptajxos,  pe  Care  l-am  tradus  mai  totdeauna  cu  împrăştierea,  e  o 
mişcare  a  sufletului  în  văzduh,  asemenea  meteorilor.  El  rătăceşte  prin  gîndurile  lui  în 
văzduh,  fără  un  aşezămînt,  hoinărind  cu  preocuparea  lui  pe  la  toate  lucrurile,  prin 
toate  închipuirile,  fără  să  aibă  statornicia  să  aprofundeze  ceva  în  toată  realitatea 
obiectivă  şi  mai  ales  fără  să  se  adîncească  în  cunoaşterea  de  sine  însuşi  şi  în  punerea 
vieţii  sale  în  rînduiala.  Smerenia  e  definită  deci  aci  ca  adunare  a  sufletului  în  sine, 
fără  pretenţia  că  ştie  toate,  iar  în  fond  neştiind  nimic  cum  trebuie.  Smerenia  e  opusul 
superficialităţii  arogante. 

494.  El  uită  şi  de  sine.  A  depăşit  cunoaşterea  de  sine.  Conştiinţa  de  sine  s-a 
scufundat  în  fiinţa  proprie  mai  adîncă  decît  ea,  mai  bine-zis  în  Dumnezeu,  Care  e 
temelia  nesfîrşită  a  ei.  Deci  nu  e  o  uitare  de  sine  în 

Stăpînul  său  495. 

Cel  smerit  la  cuget  nu  găseşte  niciodată  odihna  în  a 
vedea  îngrămădiri  şi  amestecări  de  mulţimi,  mişcări  şi 

glasuri,  lărgime  şi  griji  şi  banchete,  din  care  se  naşte 
neînfrînarea,  nici  în  cuvinte  şi  întîlniri  şi  în  vorbiri  şi  în 
împrăştierea  simţurilor;  ci  preţuieşte  mai  mult  decît  toate 
acestea  vieţuirea  însingurată  în  linişte,  despărţit  de  toată 
zidirea,  îngrijindu-se  de  sine  într-un  loc  liniştit 4  6. 

Şi  în  toate  alege  micimea,  neagonisirea,  ceea  ce  e  de 
neapărată  trebuinţă,  şi  sărăcia,  în  loc  de  a  fi  între  lucruri 
multe  şi  în  fapte  ce  urmează  una  după  alta.  Voieşte  să  se 
afle  în  toată  vremea  în  pace  şi  negrija,  fără  amestecarea  în 
cele  de  aici,  ca  gîndurile  să  nu  izvorască  din  el.  Căci  e 
încredinţat  că  de  va  cădea  în  multe,  nu  va  putea  fi  ferit  de 
tulburarea  gîndurilor.  Pentru  că  unde  sînt  multe  lucruri  sînt 
multe  griji  şi  învălmăşire  de  gînduri  felurite  şi  amestecate. 
Şi  atunci  iese  din  starea  lui  mai  presus  de  grijile 
pămînteşti,  în  pacea  gîndurilor  lui,  în  care  se  află  cînd  nu 
se  gîndeşte  decît  la  micile  trebuinţe  de  neapărată  nevoie  şi 
cînd  cugetarea  nu  primeşte  decît  singura  grijă  a  gîndurilor 
ei  celor  mai  bune.  Căci  dacă  trebuinţele  îl  împiedică  de  la 
gîndurile  cele  prea  bune,  ajunge  la  starea  de  a  fi  vătămat  şi 
de  a  vătăma.  Iar  prin  aceasta  se  deschide  uşa  patimilor  şi  se 

cele  de  la  suprafaţă,  care  aduce  tot  felul  de  fapte  iresponsabile,  ci  o  uitare  de  sine  în 
adînc,  care  o  ţine  răpită  acolo. 

495.  El  nu  mai  cunoaşte  decît  pe  Dumnezeu,  precum  cel  ce  iubeşte  pe  cineva 
nu  mai  cunoaşte  decît  pe  acela.  E  cea  mai  deplină  definiţie  a  smereniei  :  să  fii  ca  şi 
cum  nu  eşti,  să  nu  fii  cunoscut  nici  de  tine  însuţi,  dar  totuşi  să  nu  fii  ca  un  animal, 
sau  ca  o  plantă  inconştientă.  Să  fii  conştient  de  Dumnezeu,  dar  nu  de  tine.  Să  nu  faci 
caz  de  tine.  Dacă  în  cele  din  afară  omul  uită  de  sine  risipindu-se,  descompunîndu-se 
ca  subiect  unitar,  prin  adunarea  în  sine  se  găseşte  şi  se  întăreşte  ca  un  astfel  de 
subiect,  unitar,  ca  o  comoară  de  mult  preţ,  ca  un  mărgăritar  luminat  de  Dumnezeu  de 
dincolo  de  sine.  Mărgăritarul  acesta  reflectă  lumina  dumnezeiască  şi  atrage  ptenţia 
mai  mult  asupra  ei.  Şi  omul  e  uimit  în  această  stare  nu  de  mărgăritarul  reprezentat  de 
sine  însuşi,  ci  de  lumina  dumnezeiască  ce-1  înfrumuseţează. 

496.  Nu  se  uită  pe  sine  din  pricina  zgomotului  din  afară  (a  «distracţiei»),  ci 
pentru  că  se  scufundă  în  sine  prin  linişte. 


depărtează  de  la  el  pacea  discernămîntului  (a  dreptei 
socoteli)  şi  fuge  smerenia  şi  se  închide  uşa  păcii  497.  Deci 
pentru  toate  acestea  trebuie  să  se  păzească  pe  sine  de  cele 
multe  şi  să  se  afle  în  toată  vremea  în  linişte  şi  odihnă,  în 
pace,  în  blîndeţe  şi  în  evlavie. 

Cel  smerit  nu  se  simte  niciodată  înteţit,  grăbit  şi 
tulburat.  în  el  nu  sînt  gînduri  înfierbîntate  şi  uşuratice,  în 
toată  vremea  se  află  într-o  odihnă  lipsită  de  încordare.  De 
s-ar  ciocni  cerul  cu  pămîntul,  el  nu  s-ar  speria.  Dar  nu  tot 
cel  liniştit  este  şi  smerit  în  cugetare,  însă  tot  cel  smerit  cu 
cugetul  este  şi  liniştit.  Cel  ce  nu  e  smerit  cu  cugetul  nu  e 
adunat  în  sine  498  ;  dar  vei  afla  mulţi  adunaţi  în  ei  înşişi, 
fără  să  fie  smeriţi  cu  cugetul499.  Aceasta  este  ceea  ce  a  spus 
Domnul  cel  blînd  şi  smerit:  «învăţaţi  de  la  Mine  că  sînt 
blînd  şi  smerit  cu  inima  şi  veţi  avea  odihnă  sufletelor 
voastre»  (Mt.,  11,21). 

Cel  smerit  cu  cugetul  este  în  toată  vremea  în  odihnă, 
pentru  că  nu  e  ceva  care  să-i  tulbure  sau  să-i  în-spăimînte 
cugetarea.  Şi  se  poate  spune  —  şi  socotesc  că  nu  e 
necuvenit  să  se  spună  —  că  cel  smerit  cu  cugetul  nu  e  din 
lumea  aceasta,  pentru  că  nu  se  sperie  şi  nu  se  schimbă  de 
întristări  şi  nu  se  pierde  şi  nu  se  lăfăieşte  nici  în  bucurii.  Ci 

497.  Discernământul  e  legat  de  pace.  Nu  poţi  distinge  bine  gîndurile  bune  de 
cele  rele  în  învălmăşeala  şi  în  zgomotul  multor  griji  şi  patimi.  Cînd  omul  se 
îngrijeşte  de  multe,  multele  gînduri  legate  de  ele  deschid  uşa  patimilor  şi  închid  uşa 
păcii.  Sînt  în  suflet  prin  urmare  două  uşi  :  o  uşă  prin  care  intră  în  el  cele  inferioare, 
patimile,  şi  o  uşă  prin  care  intră  în  el  pacea,  care  vine  de  sus.  Sau  poate  sufletul 
însuşi  intră  printr-o  uşă  în  lumea  patimilor  şi  prin  alta,  în  patria  păcii. 

498.  Numai  adîncindu-se  în  sine,  omul  cugetă  serios  şi  cunoaşte  motivele 
smeririi  sale  şi-şi  poate  schimba  viaţa  în  bine  şi  o  poate  conduce  tot  înainte  pe  calea 
binelui. 

499.  Cineva  poate  fi  concentrat  în  sine,  nutrind  un  gînd  de  răzbunare,  sau 
plănuind  o  tactică  de  a  se  impune.  Acela  e  departe  de  smerita  cugetare.  Dar  această 
adunare  în  sine  nu  e  adunare  în  cea  mai  adîncă  intimitate  a  sa,  ci  într-un  gînd 
pătimaş,  care  nu  e  una  cu  sinea  adîncă  a  omului,  ci  e  ceva  de  suprafaţă. 


toată  bucuria  şi  veselia  lui  cea  adevărată  este  în  cele  ale 
Domnului  său. 

Iar  smerita  cugetare  e  urmată  de  blîndeţe  şi  de  adunarea 
în  sine.  Ea  se  arată  în  neprihănirea  simţurilor,  în  cuvîntul 
măsurat,  în  puţinătatea  vorbirii,  în  nesocotirea  de  sine,  în 
haina  sărăcăcioasă,  în  mersul  nezburdalnic,  în  privirea 
aplecată,     în     prisosinţa     milostivirii,     în     repeziciunea 


SFÎNTUL  ISA  A  C  şirul  383 


lacrimilor,  în  sufletul  însingurat,  în  inima  zdrobită,  în 
nemişcarea  iuţimii  (mîniei),  în  simţurile  neîmprăştiate,  în 
puţinătatea  lucrurilor,  în  puţinătatea  oricărei  trebuinţe,  în 
suportare,  în  răbdare,  în  neîn-spăimîntare,  în  tăria  inimii 
născută  din  neiubirea  vieţii  vremelnice,  în  răbdarea 
încercărilor,  în  cugetări  liniştite  şi  neuşuratice,  în 
strîngerea  gîndurilor,  în  pă-zirea  tainelor  neprihănirii 5  °,  în 
ruşine,  în  evlavie.  Şi  peste  toate  acestea,  în  liniştirea 
neîncetată,  în  aducerea  aminte  neîncetată  de  necunoştinta 

•     5003 

proprie 

Cel  smerit  la  cuget  nu  se  întîlneşte  niciodată  cu  vreo 
silă  care-1  face  să  se  tulbure.  Cel  smerit  la  cuget  se  ru- 
şinează de  sine,  ori  de  cîte  ori  se  află  singur5  .  Eu  mă 
minunez  cum  cel  cu  adevărat  smerit  cu  cugetul,  cînd  se 
apropie  de  rugăciune,  nici  nu  îndrăzneşte  să  roage  pe 

500.  Neprihănirea  sau  fecioria  e  plină  de  taine,  e  susţinută  de  gîndi- 
rea  adîncă,  de  simţirea  misterului  curat  mai  presus  de  fire,  care  pătrunde 
în  firea  proprie.  Starea  contrară  e  împreunată  cu  superficialitatea,  sau  cu 
superficializarea  propriei  fiinţe. 

500  a.  Viaţa  duhovnicească  e  plină  de  paradoxuri.  Intre  ele  e  şi  acesta  :  pe  de  o 
parte,  cel  smerit  îşi  cunoaşte  cu  adevărat  sinea  sa  lăuntrică,  pe  de  alta,  e  conştient  de 
caracterul  indefinit  al  acestei  sine,  deci  de  neputinţa  de  a  o  cunoaşte  în  mod 
exhaustiv.  Mă  cunosc  cu  adevărat,  cînd  îmi  dau  seama  că  nu  mă  pot  cunoaşte  deplin 
niciodată,  cînd  îmi  dau  seama  că  îmi  rămîn  totdeauna  în  cea  mai  mare  parte  un 
mister  :  «Mă  ştiu  că  nu  mă  ştiu».  Smerenia  apasă  pe  ultima  parte  a  paradoxului,  căci 
e  cu  mult  mai  mult  în  tine  ceea  ce  nu  cunoşti  decît  ceea  ce  cunoşti.  Căci  cunoşti  ceva 
mărginit,  dar  îţi  rămîne  necunoscut  indefinitul  propriu.  Cel  mîndru  nu  ştie  decît  de 
prima  parte  a  alternativei  şi  de  aceea  ştie  cu  mult  mai  puţin  despre  sine. 

501.  Se  înţelege,  cînd  îşi  aduce  aminte  de  sine.  Căci  el  trebuie  să 
uite  şi  de  sine.  De-şi  aduce  aminte  de  sine,  se  ruşinează  de  păcatele  sale, 
de  micimea  sa,  de  nevrednicia  sa.  Căci  nu-şi  poate  aduce  aminte  de  sine 
decît  în  fata  lui  Dumnezeu. 


Dumnezeu  ceva,  sau  să  creadă  că  e  vrednic  de  ea,  sau  să 
ceară  ceva,  sau  să  ştie  pentru  ce  trebuie  să  se  roage;  ci  el 
tace  numai  cu  toate  gîndurile  sale,  aştep-tînd  doar  mila. 
Aşteaptă  să  vadă  ce  hotărîre  va  ieşi  cu  privire  la  sine  de  la 
faţa  Măririi  celei  închinate,  stînd  cu  faţa  plecată  la  pămînt 
şi  privirea  dinăuntru  a  inimii  lui  stă  aţintită  la  poarta  cea 
înaltă  şi  sfîntă,  a  Sfintelor,  unde  este  Acela  al  Cărui  locaş  e 

întunericul,  care  orbeşte  ochii  Serafimilor  şi  a  Cărui 
tărie  zoreşte  dansul  cetelor  lor  şi  revarsă  tăcere  peste  toate 
treptele  lor503.  Şi  numai  atîta  îndrăzneşte  să  zică  şi  să  se 
roage  în  rugăciunea  sa  cel  smerit  cu  cugetul:  «Fie  Doamne 
mie  după  voia  Ta!».  Aceasta  să  o  zicem  şi  noi  întru  noi! 
Amin. 


CUVINTUL  LXXXII 

Sufletul  intră  fără  osteneală  la  înţelegerea  înţelepciunii 
lui  Dumnezeu  şi  a  făpturilor  Lui,  cînd  se  linişteşte  de  lume 
şi  de  grijile  vieţii.  Căci  atunci  poate  cunoaşte  firea  sa  şi 
comorile  ce  le  are  ascunse  înăuntru  504.  Cînd  nu  intră 
dinafară  grijile  vieţii  în  suflet,  ci  acesta  rămîne  în  firea  sa, 
nu  trebuie  să  se  ostenească  timp  îndelungat  pentru  a  intra 
şi  înţelege  înţelepciunea  lui  Dumnezeu.  Pentru  că 
despărţirea  lui  de  lume  şi  liniştea  lui,  îl  mişcă  în  chip  firesc 
spre  înţelegerea 

502.  Dacă  întunericul  dumnezeiesc  cjbeşte  ochii  Serafimilor,  cu  atît  mai  mult  e 
întuneric  pentru  noi,  pentru  neputinţa  noastră  de  a-1  cunoaşte,  neputinţă  cu  mult  mai 
mare  ca  a  Serafimilor.  El  e  un  întuneric  supralumi-nos.  E  ideea  lui  Dionisie 
Areopagitul. 

503. Din  Dumnezeu  se  revarsă  tăcere  peste  îngeri,  pentru  că  nu  pot  cunoaşte 
gîndurile  lui  Dumnezeu,  pentru  că  e  atît  de  minunat,  încît  nu  pot  exprima  ceea  ce 
simt  în  preajma  Lui.  Numai  cei  ce  sînt  departe  de  un  lucru  minunat  pot  vorbi  despre 
el.  îngerii  îşi  exprimă  bucuria  numai  prin  dans.  Căci  în  dans  îşi  exprimă  fără  voie 
bucuria  de  Dumnezeu. 

504.  Sufletul  cunoaşte  înţelepciunea  lui  Dumnezeu  şi  înţelege  cu  adevărat 
făpturile  Lui,  cînd  prin  liniştire  pătrunde  în  adîncul  său.  Căci  prin  transparenţa  sa 
vede  atunci  pe  Dumnezeu  şi  înţelesurile  făpturilor  ascunse  în  El. 

făpturilor  lui  Dumnezeu  505.  Şi  de  la  aceasta  se  înalţă  spre 
Dumnezeu  şi  se  uimeşte  minunîndu-se  şi  rămîne  lingă  El. 
Căci  cînd  nu  intră  apa  din  afară  la  izvorul  sufletului,  din 
apa  firească  ce  izvorăşte  din  el  odrăslesc  în  el  mereu 
înţelesurile  minunate  ale  lui  Dumnezeu  506.  Dar  cînd 
sufletul  se  află  în  afara  acestora,  sau  a  luat  prilej  pentru 
aceasta  de  la  vreo  amintire  străină,  sau  simţurile  mişcă 

505.  Mai  uşor  şi  mai  adînc  şi  mai  fără  osteneală  cunoaşte  sufletul  taina  infinită 
a  lui  Dumnezeu  dacă  priveşte  în  sine,  decît  adunînd  sumedenie  de  cunoştinţe  despre 
făpturi.  Căci  ele  sînt  mărginite.  Dar,  din  indefinitul  său  propriu,  mai  uşor  îşi  dă 
seama  de  ceea  ce  este  infinitatea  lui  Dumnezeu  ;  sau  idefinitul  său  îl  vede  umplut  de 
ea. 

506.  Sfîntul  Isaac  face  deosebire  între  patimi  şi  pricinile  lor.  Patimile  nu  sînt 
prin  fire  în  suflet,  dar  pricinile  patimilor  ating  sufletul.  De  aceea  spune  că  patimile 
nu  ţin  de  suflet,  dar  pricinile  lor  sînt  sufleteşti.  Şi  numai  în  sensul  acesta  se  poate 
vorbi  şi  de  patimi  sufleteşti.  Dăm  aci  ceea  ce  spune  Theotoche  :  «în  înţelesul 
propriu,  nepătimitor  (impasibil,  fără  patimi)  e  cel  nemişcat  spre  rău  şi  incapabil  de 
vreo  patimă.  Dar  într-un  al  doilea  sens,  se  poate  numi  nepătimitor  şi  cel  anevoie  de 
mişcat  spre  vreo  patimă  şi  care  se  poate  curaţi  de  patimi,  chiar  dacă  e  capabil  de  ele. 
Deci  în  înţelesul  propriu  nepătimitor  (impasibil)  e  prin  fire  numai  Dumnezeul 
tuturor.  >în  al  doilea  înţeles,  s-a  dăruit  aceasta  şi  oricărei  firi  raţionale.  Căci  dacă 
firea  îngerilor  şi  a  oamenilor  ar  fi  fost  zidită  de  Dumnezeul  tuturor  incapabilă  de 
patimi,  nici  Lucifer  n-ar  fi  primit  îngîmfarea,  nici  părinţii  neamului  omenesc, 
mîndria.  De  aceea  şi  Grigorie  Teologul  zice  despre  îngeri  (în  Cuvîntul  la  naşterea 
Mîntuito-rului)  :  «Aş  dori  să  spun  că  sînt  nemişcaţi  spre  rău  şi  au  numai  mişcarea 
spre  bine,  ca  unii  ce  sînt  în  jurul  lui  Dumnezeu  şi  sînt  cei  dintîi  luminaţi  de 
Dumnezeu.  Dar  prin  aceasta  se  bucură  de  o  a  doua  lumină.  însă  mă  face  să  spun  şi  să 
înţeleg  că  nu  sînt  nemişcaţi,  ci  e  anevoie  de  mişcat  cel  ce  pentru  strălucirea  lui  e 
numit  Luceafăr,  iar  pentru  îngîmfarea  lui  s-a  făcut  şi  se  numeşte  întuneric.  Şi  puterile 
ce  s-au  despărţit  de  El  ni  s-au  făcut  şi  nouă  pricinuitoare  ale  răutăţii  prin  fuga  de 
bine».  Iar  despre  om  zice  (tot  acolo)  :  «Sădind  în  el  viaţă  de  la  Sine,  fapt  pentru  care 
Scriptura  îl  numeşte  suflet  înţelegător  şi  chip  al  lui  Dumnezeu,  ca  pe  o  a  doua  lume 
mare  în  cea  mică,  1-a  aşezat  pe  pămînt  ca  pe  un  alt  înger,  închinător  amestecat, 
văzător  al  zidirii  văzute,  înţelegător  tainic  al  celor  cugetate,  împărat  al  celor  de  pe 
pămînt,  stăpînit  de  sus,  pămîntesc  şi  ceresc,  vremelnic  şi  nemuritor,  văzut  şi  cugetat, 
la  mijloc  între  măreţie  şi  smerenie,  etc.»  Deci  în  acest  al  doilea  înţeles  a  vorbit 
Cuviosul  de  nepă-timirea  omului,  zicînd  :  «Că  sufletul  este  prin  fire  nepătimitor». 
Căci  Dumnezeu  a  făcut  firea  sufletului  curată,  neîntinată  şi  străină  de  orice  patimă  ; 
dar  nu  şi  incapabilă  de  patimă.  «Căci  cinstindu-1  cu  stăpînirea  de  sine,  a  lăsat  să 
rămînă  în  el  cele  nepătimitoare.» 

Dacă  nepătimirea  lui  Dumnezeu  înseamnă  numai  nemişcarea  spre  rău, 
înţelegem  cum  din  marea  Lui  iubire  de  oameni,  Fiul  lui  Dumnezeu  cel  nepătimitor  a 
luat  un  trup  pătimitor,  nu  în  sensul  de  înclinat  sDre  rău,  ci  în  sensul  capacităţii  Lui  de 
a  suferi  din  iubire  pentru  oameni.  Căci  suferinţa  de  bună  voie  din  iubire  nu  mai  e 
patimă  în  sensul  în  care  vorbeşte  textul  în  acest  Cuvînt  şi  comentariul  lui  Theotoche. 

împotriva  lui  vreo  tulburare  din  întîlnirea  cu  lucrurile. 

însă  cînd  simţurile  sînt  închise  prin  liniştire  şi  nu  sînt 
lăsate  să  sară  încoace  şi  încolo,  şi  amintirile  se  învechesc 
cu  ajutorul  liniştirii,  atunci  omul  vede  raţiunile  naturale  ale 
sufletului,  ce  sînt  ele  şi  care  este  firea  sufletului  şi  ce 
comori  ascunse  are  în  sine.  Iar  comoară  este  înţelegerea 
celor  netrupeşti,  care  se  mişcă  în  el  de  la  sine  însăşi,  fără 
nici  o  grijă  şi  osteneală  pentru  ea.  Dar  omul  nu  ştie  că  se 
mişcă  astfel  de  gînduri  în  firea  omenească.  Căci  cine  i-a 
fost  învăţător  ?  Sau  cum  a  înţeles  ceea  ce,  chiar  după  ce  a 
înţeles,  nu  poate  tîlcui  altora  ?  Sau  cine  a  fost  călăuzitorul 
lui  spre  ceea  ce  n-a  învăţat  nicidecum  de  la  altul  ? 

De  felul  acesta  este  firea  sufletului.  Deci  patimile  sînt 
un  adaus  dintr-o  pricină  sufletească.  Pentru  că  sufletul  este 
prin  fire  nepătimitor  (fără  patimi).  Deci  cînd  auzi  vorbind 
în  Scriptură  despre  patimi  sufleteşti  şi  trupeşti,  cunoaşte  că 
se  vorbeşte  de  pricinile  lor.  Căci  sufletul  e  prin  fire  fără 
patimi 50  . 

Dar  filozofii  din  afară  nu  primesc  aceasta;  la  fel,  nici 
învăţăceii  lor.  Dar  noi  credem  că  Dumnezeu  a  făcut  pe  cel 
după  chipul  Său  nepătimitor  (nepătimaş).  Iar  «după  chip» 
înţeleg  că  nu  e  după  trup,  ci  după  suflet,  care  este  nevăzut. 
Căci  tot  chipul  e  scos  după  un  chip  existent  de  mai  înainte 
(un  model).  Fiindcă  e  cu  neputinţă  să  înfăţişeze  cineva 
vreun  chip  dacă  nu  vede  mai  înainte  ceva  asemănător.  Deci 
trebuie  să  crezi  că  patimile,  precum  am  zis  mai  înainte,  nu 
ţin  de  suflet 508.  Iar  de  se  împotriveşte  cineva  celor  spuse,  îl 
vom  întreba,  iar  el  să  răspundă. 

întrebare:    Cum   este   firea   sufletului   ?   Oare   nepă- 

507.  Dacă  patimile  ar  ţine  de  suflet,  ar  ţine  şi  de  prototipul  după  care  sufletul  a 
fost  creat  şi  el  n-ar  mai  putea  deveni  nepătimitor. 

508.  Traducerea  exactă  a  textului  grec  ar  suna  :  «Şi  dacă  sufletul  se  mişcă  în 
aceste  patimi  fără  trup,  ele  se  numesc  fireşti,  chiar  dacă  foamea,  setea  şi  somnul  sînt 
sufleteşti».  'însă  în  forma  aceasta  textul  e  lipsit  de  sens. 


timitoare  şi  plină  de  lumină,  sau  pătimaşă  şi  întunecoasă 


? 

Răspuns:  Dacă  firea  sufletului  era  odată  străvezie  şi 
curată  prin  primirea  fericitei  lumini,  la  fel  se  va  afla  şi  cînd 
se  va  înălţa  la  treapta  străveche.  Deci  cînd  se  mişcă  în  chip 
pătimaş,  este  în  chip  vădit  în  afara  firii,  precum  ne  asigură 
cei  învăţaţi  de  Biserică.  Deci  patimile  au  intrat  în  suflet  pe 
urmă  şi  nu  e  drept  să  se  spună  că  patimile  ţin  de  suflet, 
chiar  dacă  acesta  se  mişcă  în  ele.  Prin  urmare,  e  vădit  că  se 
mişcă  în  cele  din  afară  (cînd  e  pătimaş),  nu  în  ale  sale.  Şi 
dacă  sufletul  nu  se  mişcă  în  aceste  patimi  fără  trup,  ele  se 
numesc  fireşti,  şi  de  aceea  foamea,  setea  şi  somnul  sînt  şi 
sufleteşte.  Pentru  că,  şi  în  acestea,  pătimeşte  şi  suspină  şi 
sufletul  împreună  cu  trupul,  cum  se  întîmpla  şi  în  cazul 
tăierii  mădularelor  şi  al  fierbinţelii  şi  al  bolilor  şi  al  celor 
asemănătoare.  Pentru  că  sufletul  suferă  durerile  împreună 
cu  trupul,  precum  şi  trupul,  împreună  cu  sufletul.  Şi 
sufletul  e  mişcat  de  vieţuirea  trupului  şi  primeşte  de 
asemenea  necazurile  lui.  Iar  Dumnezeului  nostru  fie  slava 
şi  stăpînirea  în  veci!  Amin. 

CUVÎNTUL  LXXXIII 

Despre  suflet  şi  despre  patimi; 

şi  despre  curăţia  minţii.  Prin 

întrebări  şi  răspunsuri 

întrebare:  Care  este  starea  firească  a  sufletului  ?  Şi  care 
este  starea  protivnică  firii  ?  Şi  care  este  cea  mai  presus  de 
fire  ? 

Răspuns:  Starea  firească  a  sufletului  este  cunoaşterea 
făpturilor  lui  Dumnezeu,  a  celor  supuse  simţurilor  şi  a 
celor  gîndite  (inteligibile).  Cea  mai  presus  de  fire  este 
mişcarea  vederii  (contemplării)  dumnezeirii  mai  presus  de 
fiinţă.  Iar  cea  protivnică  firii  este  mişcarea  pătimaşă. 

Căci  a  spus  dumnezeiescul  şi  marele  Vasile  :  «Sufletul, 
cînd  se  află  după  fire,  petrece  în  cele  de  sus  ;  cînd  se  află  în 
afară  de  fire,  petrece  jos,  pe  pămînt.  Iar  cînd  e  în  cele  de 
sus,  este  nepătimaş.  Şi  cînd  firea  coboară  din  treapta  ei, 


388  FILOCALIA 


patimile  pun  stăpînire  pe  ea»  509.  E  vădit  deci  că  patimile 
cele  sufleteşti  nu  sînt  prin  fire  sufleteşti.  Deşi  se  mişcă  în 
patimile  trupului  cele  prihăni-te,  ca  în  foame  şi  în  sete  51°, 
dar  fiindcă  nu  s-a  pus  lui  în  acestea  o  lege51  nu  e  supus 
ocării  pentru  ele512,  atît  cît  e  supus  ocării  pentru  celelalte. 
Se  mai  întîmplă  uneori  că  se  porunceşte  cuiva  de  către 
Dumnezeu  să  facă  ceva  ce  pare  necuvenit  şi  în  loc  de  ocară 
şi  de  mustrare  e  răsplătit  cu  bune  răsplătiri.  Aşa  a  făcut 
proorocul  Osea,  care  s-a  căsătorit  cu  o  curvă,  şi  aşa  Ilie 
proorocul,  care  a  ucis  din  rîvnă  pentru  Dumnezeu;  aşa  cei 
ce  la  porunca  lui  Moise  au  ucis  cu  săbiile  pe  părinţii  lor.  Pe 
lîngă  aceea  se  spune  că  pofta  şi  mînia  (iuţimea)  aparţin 
sufletului,  fără  firea  trupului.  Şi  că  acestea  sînt  patimile  lui. 

întrebare  :  Oare  pofta  este  după  fire  cînd  se  aprinde 
pentru  cele  dumnezeieşti,  sau  cînd  se  află  în  cele  pă- 

509.  Spre  deosebire  de  învăţătura  scolastică,  după  care  starea  de  cădere  e  starea  de 
«natura  pura»  a  omului,  învăţătura  părinţilor  are  o-concepţie  foarte  înaltă  despre  natura  omului. 
Pentru  că,  după  ei,  omul  e  prin  fire  în  legătură  cu  Dumnezeu.  O  analogie  :  legătura  cu  aerul 
intră  în  firea  omului,  întrucît  plămînul  nu  poate  funcţiona  fără  aer. 

510.  «Foamea,  setea,  somnul  şi  cele  asemenea  nu  sînt  reproşabile,  nici  prihănite.  Căci  şi 
Domnul  nostru  le-a  primit  în  trupul  Său  atotnepri-hănit  şi  a  flămînzit  după  patruzeci  de  zile  de 
post  şi  a  însetat  la  puţul  lui  lacov  şi  a  adormit  în  corabie.  Dar  Cuviosul  le-a  numit  prihănite,  de- 
oarece sînt  urmări  ale  stricăciunii  (coruperii  firii)». 

511.  O  lege  de  oprire  şi  de  osîndire. 

512.  «Nu  sînt  de  osîndit  nicidecum»,  spune  Nichifor  Theotoche.  Totuşi,  întrucît  ele 
reprezintă  stări  prin  care  omul  ajunge  uşor  la  păcat,  satisfăcîndu-le  peste  trebuinţă,  Cuviosul  are 
dreptate  să  nu  le  pună  în  rind  cu  stările  de  priveghere  neîncetată,  sau  de  netrebuinţă  de  hrană  a 
îngerilor,  de  exemplu. 


mînteşti  şi  în  cele  trupeşti?  Şi  pentru  ce  se  umple  firea 
sufletului  de  rîvnă  prin  mînie  ?  Şi  pentru  ce  se  numeşte 
iuţimea  (mînia),  firească  ?  Oare  pentru  că  se  iuţeşte  (se 
mînie)  cineva  pentru  vreo  poftă  trupească,  sau  pentru 
pizmă,  sau  pentru  slava  deşartă  ?  Sau  pentru  altele  de  felul 
acesta  ?  Sau  pentru  cele  contrarii  acestora  ?  Să  răspundă 
cel  ce  poate  şi  noi  îi  vom  urma. 

Răspuns  :  Dumnezeiasca  Scriptură  foloseşte  adeseori 
multe  nume  în  înţeles  deosebit  de  cel  cuvenit.  Cele  ce  sînt 
ale  trupului  le  dă  ca  ale  sufletului.  Şi  iarăşi  cele  ale 
sufletului,  ca  ale  trupului.  Şi  nu  le  desparte  pe  acestea.  Dar 
cei  înţelepţi  înţeleg  acestea.  La  fel,  cele  ale  dumnezeirii 
Domnului  s-au  dat  ca  ale  sfîntului  Său  trup,  deşi  sînt 
lucruri  care  nu  se  potrivesc  firii  omeneşti.  Şi  iarăşi,  cele 
smerite  s-au  dat  ca  ale  dumnezeirii  Lui,  deşi  sînt  ale  firii 
omeneşti513.  Şi  mulţi,  neînţe-legînd  scopul  cuvintelor 
dumnezeieşti,  au  suferit  o  lunecare  de  neîndreptat.  Aşa  e  şi 
cu  cele  ale  sufletului  şi  ale  trupului.  Dacă  deci  virtutea  este 
în  chip  firesc  sănătatea  sufletului,  patimile  sînt  boli  ale 
sufletului,  ce  intră  în  fire  şi  se  ivesc  în  ea  şi  o  scot  din 
sănătatea  ei.  Deci  e  vădit  că  sănătatea  există  în  fire  de  mai 
înainte  de  boala  ce-i  vine  ca  ceva  ce  nu  ţine  de  ea  (ca  un 
accident).  Şi  dacă  acestea  sînt  aşa,  precum  sînt  cu  adevărat, 
virtutea  este  în  suflet  în  chip  firesc.  Iar  cele  ce-i  vin  ca 
ceva  deosebit  (accidentele)  sînt  în  afară  de  fire. 

întrebare:  Patimile  trupeşti  se  zic  în  chip  firesc  ale 
trupului  sau  ca  unele  ce-i  vin  din  întîmplare,  ca  ceva 
deosebit  (prin  accident)  ?  Şi  patimile  sufletului  ce  se  află 
în  el,  pentru  legătura  lui  cu  trupul,  se  zic  în  chip  firesc  «ale 
sufletului»,  sau  într-un  înţeles  impropriu  ? 

513.  Aceasta,  în  baza  comunicării  însuşirilor  între  cele  două  firi.  Aci  autorul  se 
arată  iarăşi  ca  antinestorian,  datorită  faptului  că  purtătorul  celor  două  firi  este  una  şi 
aceeaşi  persoană  sau  ipostas. 

Răspuns:  Cele  ale  trupului  nu  îndrăzneşte  să  le 
numească  cineva  aşa  în  înţeles  impropriu;  iar  de  cele  ale 
sufletului,  odată  ce  se  ştie  şi  se  mărturiseşte  de  toţi  că 
curăţia  ţine  de  suflet  în  chip  firesc,  se  cuvine  să 
îndrăznească  şi  să  zică  că  nu  ţin  de  suflet  nicidecum  în 
chip  firesc.  Pentru  că  boala  e  a  doua  după  sănătate.  Iar  a  fi 
una  şi  aceeaşi  fire  atît  bună  cît  şi  rea  este  cu  neputinţă. 
Drept  aceea  neapărat  bunătatea  premerge  răutăţii.  Iar  cea 
firească  e  aceea  care  există  înaintea  celeilalte.  Pentru  că  tot 
lucrul  ce  se  adaugă  ca  ceva  deosebit  (ca  accident)  nu  se 

zice  că  e  din  fire,  ci  ca  intrat  din  afară.  Şi  orice  stări  venite 
şi  intrate  ca  ceva  deosebit  (ca  accident),  înseamnă 
schimbare.  Iar  firea  nu  se  schimbă,  nici  nu  se  strămută. 

Toată  patima  (afectul)  ce  există  pentru  un  folos  s-a 
dăruit  de  Dumnezeu.  Şi  patimile  (afectele)  trupeşti  s-au 
pus  în  om  spre  folosul  şi  spre  creşterea  lui.  La  fel  şi  cele 
sufleteşti514.  Căci  cînd  trupul  e  silit  să  fie  în  afară  de  buna 
sa  propăşire  prin  lipsirea  de  cele  ce-i  sînt  ale  lui  şi  să 
urmeze  sufletului,  el  slăbeşte  şi  se  vătăma.  Şi  cînd  sufletul, 
părăsind  cele  ce  sînt  ale  lui,  urmează  trupului,  şi  el  se 
vatămă,  după  dumnezeiescul  apostol  care  zice  :  «Duhul 
pofteşte  împotriva  trupului  şi  trupul  împotriva  Duhului.  Că 
acestea  sînt  protivnice  întreolaltă»  (Gal.,  5,17).  Deci 
nimeni  să  nu  hulească  pe  Dumnezeu  că  El  a  sădit  patimile 
şi  păcatul  în  firea  noastră.  Căci  El  a  pus  în  firi  cele  ce  fac 
pe  fiecare  să  crească.  Dar  cînd  se  împreună  una  cu  cealaltă 
atunci  firea  nu  se  află  întru  ale  sale,  ci  în  cele  protivnice  51 


514.  Nu  e  vorba  de  patimile  rele,  ci  de  cele  ce  obişnuim  să  le  numim  mai 
degrabă  afecte,  ca  foamea,  setea,  durerea  trupească,  care  se  simt  în  chip  misterios  şi 
de  suflet;  sau  se  simt  de  trup,  pentru  că  se  simt  şi  de  suflet.  De  asemenea  întristarea 
pentru  păcat,  pentru  suferinţa  şi  moartea  unei  rudenii,  a  unui  cunoscut.  în  greceşte  se 
numesc  şi  ele  patimi,  pentru  că  firea  e  faţă  de  ele  într-o  stare  de  oarecare  pasivitate. 
Nu  le  pricinuieşte  cu  voia,  ci  i  se  impun  fără  voie. 

514  a.  Trupul  nu  păcătuieşte  cînd  îşi  satisface  afectul  foamei,  nici  sufletul,  cînd 
se  întristează  pentru  un  păcat,  deci  cînd  fiecare  lucrează  conform  unui  afect  al  său. 
Dar  cînd  sufletul  e  împiedicat  de  desfătarea 


Dar  dacă  patimile  ar  fi  în  suflet  în  chip  firesc,  pentru  ce  s- 
ar  vătăma  el  de  ele  ?  Pentru  că  cele  ce  sînt  ale  firii  nu 
vatămă  firea. 

întrebare:  Dar  pentru  ce  patimile  trupeşti,  care  fac  să 
crească  trupul  şi-1  întăresc,  vatămă  sufletul,  dacă  nu  sînt 
ale  acestuia  ?  Şi  pentru  ce  virtutea  asupreşte  trupul,  iar 
sufletului  îi  pricinuieşte  creştere  ? 

Răspuns  :  Nu  vezi  că  cele  ce  sînt  în  afara  firii  o  vatămă 
pe  aceasta  ?  Căci  fiecare  fire,  apropiindu-se  de  împlinirea 
celor  ce  sînt  ale  ei,  se  umple  de  veselie.  Dar  voieşti  să 
cunoşti  ce  este  propriu  fiecăreia  din  firile  acestea  ?  Ia 
seama  că  proprii  fiecărei  firi  sînt  cele  ce  o  ajută  pe  ea.  Iar 
cele  ce  o  vatămă  îi  sînt  străine  şi  intră  mai  pe  urmă  din 
afară  în  ea.  Fiindcă  deci  se  ştie  că  patimile  celor  două  (ale 
trupului  şi  sufletului)  sînt  protivnice  unele  altora,  tot  ce 
ajută  trupului  îi  dăruieşte  lui  şi  tihnă.  Iar  cînd  sufletul  se 
împărtăşeşte  de  tihna  lui,  nu  se  zice  că  aceasta  ţine  în  chip 
firesc  de  suflet.  Căci  cele  ce  sînt  în  chip  firesc  ale 
sufletului  pricinuiesc  moarte  trupului.  Totuşi,  printr-o 
întrebuinţare  protivnică,  moartea  aceasta  se  pune  pe  seama 
sufletului,  şi  din  pricina  slăbiciunii  trupului  nu  se  poate 
elibera  să  nu  o  sufere  şi  el,  întrucît  o  suferă  trupul.  Pentru 
că  se  împărtăşeşte  în  chip  firesc  şi  sufletul  de  cele  ce 
întristează  trupul,  pentru  unirea  mişcării  lui  cu  mişcarea 
trupului  printr-o  înţelepciune  neînţeleasă.  Dar  deşi  ele  sînt 
într-o  astfel  de  părtăşie  (comuniune)  între  ele,  totuşi 
mişcarea  unuia  e  despărţită  de  mişcarea  şi  voinţa  celuilalt; 
şi  trupul,  de  duh.  Iar  firea  nu  se  schimbă,  ci  fiecare  din  ele, 
chiar  dacă  înclină  foarte  tare  fie  spre  păcat,  fie  spre  virtute, 
e  mişcată  de  voia  ei.  Şi  cînd  sufletul  se  ridică  din  grija 

trupului  să  se  întristeze,  atunci  sufletul  săvîrşeşte  ceva  contrar  lui;  iar  cînd  sufletul 
împiedică  trupul  să  mănînce,  pentru  cine  ştie  ce  întristare,  el  împinge  trupul  spre 
ceva  contrar  lui.  Sufletul  e  vătămat  cînd  e  împiedicat  de  trup  să  se  întristeze.  Atunci 
veselia  lui  devine  o  patimă.  Dar  dacă  veselia  de  păcat  ar  fi  firească  în  el,  nu  s-ar 
vătăma  de  ea. 

trupului,  îşi  înfloreşte  prin  duhul  în  întregime  şi  cu  totul 
mişcările  sale  şi  înoată  în  apele  cerului"  în  lucruri 
neînţelese;  şi  nu  îngăduie  trupului  să  se  gîndească  la  cele 
ale  lui,  chiar  dacă  ele  se  săvîrşesc.  Şi  dacă  trupul  se  află 
iarăşi  în  păcate,  cugetările  sufletului  nu  încetează  să  salte 
în  minte5  5. 

întrebare  :  Ce  este  curăţia  minţii  ? 

Răspuns:  Curat  cu  mintea  este  nu  cel  ce  nu  cunoaşte 
răul,  fiindcă  în  acest  caz  ar  fi  ca  un  animal;  nici  cel  ce  este 
cu  firea  în  treapta  pruncilor;  nici  cel  ce  ia  masca  curăţiei. 
Ci  curăţia  minţii  era  cugetarea  ajunsă  in  cele  dumnezeieşti, 
după  lucrarea  virtuţilor.  Şi  nu  îndrăznim  să  spunem  că  a 
dobîndit-o  cineva  aceasta,  fără  cercarea  gîndurilor,  pentru 
că  în  acest  caz  n-ar  fi  îmbrăcat  în  trup516.  Căci  noi  nu 
îndrăznim  să  zicem  că  nu  ne  este  războită  sau  vătămată 
firea  pînă  la  moarte.  Iar  cercarea  gîndurilor  înseamnă  nu  a 
se  supune  lor,  ci  a  pune  începutul  luptei  cu  ele. 


515.  Rar  se  mai  întîlneşte  în  vreo  scriere  patristică  o  asemenea  insistenţă  asupra 
legăturii  atît  de  intime  şi  de  misterioase  între  suflet  şi  trup,  asupra  unirii  mişcărilor  şi 
simţirilor  lor.  Dar  totuşi  nu  le  confundă.  Avem  aci  un  fel  de  unire  neamestecată,  ca 
în  unirea  celor  două  firi  în  persoana  Cuvîntului.  Cînd  trupul  e  slăbit  şi  mortificat 
printr-o  preocupare  intensă  a  sufletului,  de  cele  spirituale,  slăbiciunea  şi  mortificarea 
trupului  o  simte  şi  sufletul.  încît  el  pe  de  o  parte  se  bucură  de  trăirea  celor 
duhovniceşti,  pe  de  alta,  suferă  de  durerile  şi  ostenelile  trupului.  Dar  şi  inversul  are 
loc.  Trupul  simte  în  durerile  lui  mîngîiere  de  bucuria  ce  o  are  sufletul. 

516.  Curăţia  minţii  nu-i  o  minte  golită  de  orice  gîndire,  ci  gîndirea  ei  adunată  în 
Dumnezeu.  La  ea  nu  ajunge  cineva  fără  să  treacă  şi  prin  .experienţa  gîndurilor 
ispititoare,  pentru  că  în  acest  caz  n-ar  fi  fost  îmbrăcat  în  trup. 


Pricinile  mişcării  gîndurilor 

Mişcarea  gîndurilor  în  om  se  săvîrşeşte  din  patru 
pricini.  întîi  din  voinţa  trupului  natural5 16a.  Al  doilea,  din 
închipuirea  de  către  simţuri  a  lucrurilor  lumii,  pe  care  le 
aude  şi  le  vede.  Al  treilea,  din  obişnuinţele  pătimaşe  şi  din 
înclinările  sufletului,  pe  care  le  are  în  minte.  Al  patrulea, 
din  atacurile  (momelile)  dracilor  ce  ne  războiesc  prin  toate 
patimile,  din  pricinile  pe  care  le-am  arătat  mai  înainte.  De 
aceea,  omul  nu  poate  pînă  la  moarte  să  nu  aibă  gînduri  şi 
război,  cît  timp  se  află  în  viaţa  trupului  acesta.  Căci  judecă 
tu  de  poate  înceta  vreuna  din  cele  patru  pricini  înainte  de 
izbăvirea  de  lume  şi  înainte  de  moarte;  sau  de  este  cu 
putinţă  ca,  umblînd  sufletul  după  cele  de  trebuinţă,  să  nu 
fie  silit  să  poftească  vreunul  din  lucrurile  lumii516  b.  Iar  de 
e  o  nebunie  să  cugete  cineva  la  aşa  ceva,  pentru  că  firea  are 
trebuinţă  de  unele  ca  acestea,  patimile  se  mişcă  în  tot  cel 
ce  poartă  un  trup,  fie  că  voieşte,  fie  că  nu  voieşte.  De  aceea 
e  nevoie  să  se  păzească  tot  omul  nu  de  o  singură  patimă,  ce 
se  mişcă  în  el  vădit  şi  necontenit,  nici  de  două,  ci  de  mai 
multe,  ca  unul  ce  poartă  trup  517.  Cei  ce  au  biruit  patimile 
prin  virtuţi,  deşi  sînt  stînjeniţi  încă  de  gîndurile  şi  de 
atacurile  celor  patru  pricini,  nu  sînt  înfrînţi  de  ele,  pentru 
că  au  putere  şi  mintea  lor  este  răpită  în  amintiri  bune  şi 
dumnezeieşti. 

întrebare:  Prin  ce  se  deosebeşte  curăţia  minţii  de  curăţia 

516  a.  Cînd  sufletul  se  ridică  din  grija  trupului,  mişcările  lui  înfloresc  prin 
Duhul,  înotînd  în  apele  adînci  ale  înţelesurilor  cereşti.  Şi  ele  nu  mai  lasă  trupul 
dominat  de  senzaţia  faptelor  sale,  chiar  dacă  ele  se  împlinesc.  El  mănîncă,  respiră, 
dar  ca  şi  cînd  n-ar  mînca  şi  n-ar  respira.  Voia  trupului  se  împlineşte,  dar  fără  nici  o 
patimă.  Şi  invers,  cînd  trupul  se  mişcă  în  păcate,  sufletul  nu  încetează  să  gîndească, 
dar  gîndurile  sînt  întinate  de  mişcările  păcătoase  ale  trupului. 

516  b.  Sînt  gîndurile  puse  în  mişcare  de  foame,  de  sete,  de  odihna  după 
osteneală,  de  durere,  de  pornirea  sîngelui  spre  împreunări  în  vederea  naşterii  de 
prunci.  Toate  pot  lua  forma  unor  gînduri  păcătoase. 

517.  Patimile  se  mişcă  în  om  actual,  sau  ele  zac  în  el  potenţial  şi  totuşi  el  poate 
să  nu  şi  le  însuşească,  poate  să  păstreze  o  anumită  distanţă  faţă  de  ele,  chiar  dacă  le 
simte.  Aceasta  înseamnă  că  există  în  om  o  luptă  aproape  continuă  între  eu-ul  său  şi 
patimi,  sau  e  necesară  o  continuă  pază. 


inimii  ? 

Răspuns:  Altceva  este  curăţia  mintii  şi  altceva  cea  a 
inimii.  Mintea  este  una  din  simţirile  sufletului  .  Iar  inima 
este  cea  care  cuprinde  şi  ţine  la  un  loc  simţirile 
dinăuntru519.  Ea  este  rădăcina.  Şi  dacă  rădăcina  e  sfîntă,  şi 
ramurile  sînt  sfinte.  Sau  dacă  inima  se  curăţeşte,  e  vădit  că 
şi  toate  simţirile  se  curăţesc.  Dacă  mintea  se  îngrijeşte  de 
citirea  dumnezeieştilor  Scripturi,  sau  se  şi  osteneşte  puţin 
în  posturi  şi  privegheri  şi  liniştiri,  va  uita  de  vieţuirea 
dinainte  şi  se  va  curaţi,  cînd  se  va  depărta  de  purtarea 
întinată.  Dar  nu  va  avea  curăţia  statornică.  Căci  precum 
repede  se  curăţeşte,  aşa  repede  se  şi  întinează. 

Iar  inima  se  curăţeşte  prin  multe  necazuri  şi  lipsuri  şi 
prin  depărtarea  de  părtăşia  cu  toate  cele  din  lume  şi  prin 
moartea  faţă  de  toate.  Iar  odată  curăţită,  nu  i  se  mai 
întinează  curăţia,  de  lucruri,  nici  nu  se  sperie  de  războaiele 
mari  şi  văzute,  adică  de  cele  înfricoşătoare.  Căci  a  cîştigat 
un  stomac  tare  ce  poate  mistui  orice  hrană  care  nu  poate  fi 
mistuită  de  cei  slabi.  Căci  aşa  spun  doftorii:  că  fiecare 
mîncare  de  carne  e  greu  de  mistuit,  dar  dă  multă  putere 
trupurilor  sănătoase,  cînd  o  primeşte  pe  aceasta  un  stomac 
tare.  Astfel  orice  curăţie  cîştigată  repede  şi  în  scurtă  vreme 
şi  cu  puţină  osteneală  repede  se  şi  pierde  şi  se  întinează.  Iar 
curăţia  cîştigată  prin  multe  necazuri  şi  zidită  în  vreme  în- 

518.  Este  o  definiţie  a  minţii,  conformă  cu  toată  gîndirea  părinţilor.  Cel  mai 
mult  e  concepută  aşa  de  sfintul  Isaac  Şirul  şi  de  sfîntul  Simeon  Noul  Teolog.  Mintea 
e  simţire,  deci  e  şi  înţelegere.  E  un  simţ  înţelegător,  pentru  că  intră  în  contact  cu 
realităţile  nesupuse  simţurilor  trupeşti.  Dar  întrucît  sînt  realităţi  inteligibile,  adică 
pline  de  înţelesuri,  în  contactul  cu  ele  mintea  sesizează,  primeşte  în  ea  sensurile  lor, 
care  sînt  totodată  realităţi.  Subiectul  uman  e  o  bogăţie  de  sensuri.  Dar  el  e  sesizat  de 
altul  prin  întîlnire,  prin  comunicare  între  el  şi  acel  alt  subiect. 

519.  Deci  inima  e  mai  pătrunzătoare  decît  mintea.  Ea  nu  sesizează  mai  mult 
înţelesul  realităţilor  inteligibile,  ca  mintea,  ci  în  mod  deplin  toată  realitatea  lor  (viaţa, 
puterea,  armonia,  etc). 

delungată  nu  se  înfricoşează  de  vreun  atac  mic  în  vreo 
părticică  oarecare  a  sufletului.  Căci  Dumnezeu  îl  întăreşte. 
Lui  fie  slava  în  veci!  Amin. 

CUVINTUL  LXXXIV 

Despre  vederea  firii  celor  netrupeşti. 
Prin  întrebări  şi  răspunsuri 

întrebare:  în  cîte  feluri  deosebite  primeşte  firea 
omenească  vederea  firii  celor  netrupeşti  ? 

Răspuns  :  în  trei  feluri  deosebite  prinde  simţirea  firii 
omeneşti  orice  fire  necompusă  şi  subţire  a  trupurilor 
duhovniceşti521:  sau  în  grosimea  ipostasului  în  fiinţă;  sau 
în  subţirimea  ipostasului  în  afară  de  fiinţă;  sau  prin 
contemplarea  adevărată,  care  este  contemplarea 
fiinţială521*. 

520.  «Simţirea  fiinţelor  nemateriale  o  primeşte  firea  omenească  în  trei  feluri. 
Prin  simţirea  trupului,  ca  patriarhul  Avraam,  la  stejarul  Mamvre,  pe  cea  a  Celor  trei 
Ipostasuri  mai  presus  de  fiinţă,  ca  Lot,  pe  cea  a  celor  găzduiţi  de  el  în  Sodoma,  etc... 
Pe  aceştia  i-au  văzut  îmbrăcaţi  într-o  fiinţă  oarecare  îngroşată  şi  materială  şi  avînd 
înfăţişare  şi  chip  omenesc...  Prin  vederea  sufletului,  ca  Isaia  pe  Cel  ce  şedea  pe  un 
tron  înalt  şi  ridicat,  pe  Serafimii  cu  şase  aripi  din  jurul  Lui  şi  pe  unul  din  Serafimi 
trimis  la  el;  ca  Daniel  pe  Cel  vechi  de  zile  ;  şi  ca  lezechiel,  pe  îngerii  strălucitori.  Ei 
au  văzut  acestea  în  oarecare  ipostas  subţire  şî  nematerial...  Şi  prin  puterea  înţelegerii. 
Acest  ultim  mod  nu  e  nimic  altceva,  socotesc,  decît  vederea  înţelegătoare  a  minţii, 
prin  care  cei  ce  au  ajuns  la  măsura  virtuţii  s-au  obişnuit  să-şi  înalţe  uneori  cugetarea 
de  la  pămînt  şi  de  la  cele  pămînteşti  la  contemplarea  duhurilor  drepţilor,  alteori  a 
ierarhiilor  îngerilor,  alteori  şi  a  însuşi  împăratului  Cel  prea  înalt  al  slavei.  Pe  aceasta, 
Cuviosul  a  numit-o  contemplare  adevărată  şi  fiinţială.  Primul  chip  nu  atîrnă  de  noi. 
Căci  vederile  prin  simţuri  se  săvîrşesc  prin  bunăvoinţa  lui  Dumnezeu.  Iar  al  doilea  şi 
al  treilea  atîrnă  de  noi.  Căci  sufletul  şi  voia  noastră  trebuie  să  conlucreze  cu  voia  lui 
Dumnezeu,  ca  vederile  sufletului  şi  înţelegerile  minţii  să  se  producă.  Acestea  le 
spune  Cuviosul,  în  continuare». 

521.  «Trupuri  duhovniceşti»  numeşte  înseşi  fiinţele  netrupeşti  şi  nemateriale  ,pe 
care  le-a  numit  şi  fire  necompusă. 

521  a.  Nu  ştim  ce  înseamnă  această  contemplare  fiinţială;  se  pare  că  e  o 
contemplare  a  realităţii  spirituale  în  ea  însăşi,  neîmbrăcată  în  chipuri,  printr-o 
comuniune  deplină  cu  ea.  în  acest  om  nu  mai  lucrează  decît  Duhul  Sfînt. 


Pentru  primul  fel  au  putere  simţurile  .  în  al  doilea  fel 
vede  sufletul  cu  partea  cea  mai  de  la  margine  a  lui.  Iar  în  al 
treilea  fel,  vede  înţelegerea,  prin  puterea  ei.  Şi  pentru 

amîndouă  felurile  din  urmă  au  putere  voinţa  şi  înţelegerea, 
în  cele  ce  atîrnă  de  voinţă  şi  de  cele  de  laudă  ale  sufletului 
şi  de  Acela  care  Se  uneşte  cu  acestea  ,  voinţa  este 
pricina  cea  dintîi.  Şi  aceste  vederi  sînt  nepoatele  libertăţii 
24,  deşi,  atunci  cînd  o  cere  trebuinţa,  libertatea  si  voinţa 
intră  în  starea  de  linişte  şi  se  opresc,  avînd  loc  acum  numai 
lucrarea  dumnezeiască.  Atunci  cele  două  vederi  arată  ca 
una  singură  şi  cunoaşterea  adevărată  se  săvîrşeşte  fără  voia 
celui  ce  primeşte.  Pentru  că  simţurile  primesc  toate  cele  cu 
care  se  întîlnesc  fără  voinţă  524  .  în  aceste  trei  chipuri  îşi 
împlinesc  slujba  lor  Sfintele  Puteri  în  părtăşie  (în 
comuniune)  cu  noi,  spre  învăţarea  noastră  şi  spre  în- 
temeierea vieţii  noastre  25. 

însă  dracii  necuraţi  nu  pot  mişca  în  noi  decît  numai  cele 
două  feluri  (dintîi),  cînd  se  apropie  de  noi  spre  pierzanie, 
nu  spre  folos.  în  al  treilea  fel  nu  se  pot  apropia  de  noi  ca  să 
ne  amăgească.  Pentru  că  dracii  nu  au  nicidecum  putere  să 
mişte      în  noi  gîndurile  fireşti  în  cugetare.   Căci  e   cu 

522.  Şi  acest  fel  de  vederi  prin  simţuri  are  loc  datorită  faptului  că  simţurile  sînt  străbătute 
de  puterea  Duhului  Sfint. 

523.  Dacă  vederile  prin  simţuri  atîrnă  numai  de  lucrarea  lui  Dumnezeu,  cele  două  moduri 
de  cunoaştere  din  urmă  atîrnă  de  împreună-lucrarea  voinţei  omeneşti  şi  a  lui  Dumnezeu  (sînt 
rezultatul  sinergiei). 

524.  lîntîi  e  libertatea,  apoi  lucrarea  de  curăţire  a  voinţei  (care  e  fiica  libertăţii)  şi  apoi 
cunoaşterea  în  cele  două  feluri  din  urmă,  care  sînt  nepoatele  libertăţii.  Nichifor  Theotoche  dă 
această  explicare  :  «Libertatea  mişcă  voinţa,  iar  voinţa,  sufletul  şi  cugetarea,  spre  contemplare. 
Iar  în  vremea  contemplării,  libertatea  şi  voinţa  se  liniştesc,  iar  sufletul  şi  cugetarea  lucrează». 
Mai  bine-zis,  după  ce  se  opreşte  voinţa  şi  libertatea,  lucrează  sau  vede  prin  noi  Duhul  însuşi. 

524  a.  Aşa  cum  simţurile  din  afară  văd  lucrurile  fără  voia  lor,  aşa  văd  şi  simţurile 
sufletului  cele  nemateriale  fără  voia  lor.  Atunci  cele  două  vederi  arată  ca  una  singură,  sau,  cum 
zice  Theotoche,  lucrarea  noastră  şi  lucrarea  Duhului  sînt  ca  una  singură.  Vederea  noastră  s-a 
pătruns  întreagă  de  vederea  Duhului. 

525.  In  aceste  trei  feluri  de  vedere,  sau  de  cunoaştere,  lucrăm  nu  nu- 
mai noi,  sau  numai  Duhul,  ci  şi  puterile  îngereşti,  cînd  le  cunoaştem  pe 
ele,  sau,  cu  ajutorul  lor,  şi  pe  Dumnezeu. 


neputinţă  fiilor  întunericului  să  se  apropie  de  lumină  526. 
Dar  sfinţii  îngeri  au  puterea  să  biruiască  şi  să  lumineze. 
Căci  aceia  sînt  stăpînitorii  şi  născocitorii  înţelesurilor 
mincinoase,  sau  ai  nepoţilor  întunericului.  Astfel  de  la  cei 

ce   luminează   sufletul   primeşte    lumină;    iar   de   la   cei 
întunecaţi,  întuneric. 

întrebare:  Şi  care  este  pricina  că  acelora  li  s-a  dat,  iar 
acestora  nicidecum  (al  treilea  chip)  ? 

Răspuns  :  Fiecare  din  aceşti  învăţători  vede  mai  întîi  în 
sine  priceperea  pe  care  o  învaţă  şi  o  află  şi  o  primeşte  şi  o 
gustă  şi  apoi  o  poate  preda  şi  celor  pe  care-i  învaţă. 
Dascălii  cei  dintîi  predau  mai  departe  cunoştinţa 
amănunţită  a  lucrurilor  din  cunoştinţa  lor  sănătoasă.  Ei  sînt 
aceia  care  pot  pricepe  de  la  început  cu  o  înţelegere  ascuţită 
a  minţii  atotascutite  şi  preacurate.  Iar  dracii  au  repeziciune, 
dar  nu  lumină  5  7.  Şi  altceva  este  repeziciunea  şi  altceva 
lumina.  Cea  dintîi  fără  cea  de  a  doua  duce  la  pierzare  pe 
cel  ce  o  are  28.  Aceasta  face  să  apară  ca  adevărată 
nălucirea  adevărului  .  Pentru  că  numai  lumina  arată 
adevărul  lucrurilor  şi  ea  se  înmulţeşte  şi  se  micşorează  pe 
măsura  vieţuirii  53°. 

526.  Cugetarea  e,  prin  înseşi  gîndurile  ei  naturale,  lumină.  Dracii  nu  pot  pune  în 
mişcare  lumina  din  noi. 

527.  Sînt  şi  oameni  care  prind  repede  ce  li  se  spune  şi  ripostează  prompt,  dar  nu 
prind  decît  suprafaţa  celor  ce  se  spun,  nu  adîncimea  şi  complexitatea  lor.  Reţin  o 
singură  latură  din  ce  se  spune,  sau  un  rezumat  superficial.  De  aceea  fac  impresia  de 
«deştepţi»,  dar  nu  sînt  deştepţi  de  fapt.  Aşa  sînt  şi  dracii.  Tainele  adînci  ale  existenţei 
le  rămîn  ascunse.  Lunecă  cu  repeziciune  pe  suprafaţa  vastă  a  realităţii,  dar  nu 
pătrund  dimensiunile  ei  nesfîrşite  în  adîncime. 

528.  E  o  rapiditate  de  înţelegere,  dar  fără  profunzime,  şi  aproape  numai  în 
slujba  criticii.  De  aceea  pierde  pe  cel  ce  o  are. 

529.  «Statuia  adevărului».  Altceva  e  omul  viu  şi  altceva,  statuia  moartă  şi  goală 
pe  dinăuntru,  constatatoare  din  coaja  de  aramă,  care  imită  la  suprafaţă  ipostasul  viu 
al  omului.  Sfintul  Isaac  dă  ca  pricină  a  considerării  nălucirii  adevărului  ca  adevărul 
real,  repeziciunea  superficială  cu  care  priveşte  cineva  realitatea.  Aceasta  e  proprie 
dracilor  şi  oricărui  om  care  priveşte  repede,  dar  superficial,  realităţile.  E  o 
repeziciune  care  vine  şi  din  nerăbdarea  de  a  trăi  realitatea  cu  toată  fiinţa. 

530.  Numai  lumina  arată  adevărul  lucrurilor.  Dar  lumina  aceasta  ţine  de 
lucrurile  însele,  sau  şi  de  ele.  Şi  pentru  a  o  vedea,  trebuie  trăite  în  realitatea  lor,  deşi 
o  au  şi  cei  ce  sînt  într-o  concordanţă  cu  ele.  Adevărul 


Sfinţii  îngeri  revarsă  în  noi  din  cunoştinţa  lor  despre 
mişcările  lucrurilor,  din  cunoştinţa  pe  care  o  gustă  şi  o 
înţeleg  ei  mai  întîi  şi  apoi  ne-o  predau  şi  nouă.  Dascălii  de 

al  doilea  de  asemenea  mişcă  în  noi  cunoştinţa  despre 
mişcarea  lucrurilor  pe  măsura  cunoştinţei  lor.  Căci  nu  sînt 
siliţi  să  mişte  în  noi  gînduri  drepte  despre  cele  ce  nu  şi  le 
amintesc  53  .  Totuşi  crede,  precum  am  spus  mai  înainte,  că 
nici  dacă  am  fi  în  stare  noi  să  primim,  n-ar  putea  ei  să  ne 
înveţe  pe  noi  adevărata  vedere,  deşi  au  fost  în  ea  de  la 
început.  Şi  iarăşi  fiecare  din  ei,  după  iconomia  în  care  e 
rînduit,  îndeamnă  pe  cei  pe  care  îi  învaţă  fie  spre  acestea, 
fie  spre  cele  protivnice. 

Iar  eu  ştiu  cu  adevărat  că  mintea  noastră  poate  să  se 
mişte  şi  fără  mijlocirea  sfinţilor  îngeri,  de  la  sine,  spre 
bine,  fără  să  fie  învăţată.  Dar  cunoştinţa  celor  rele  nu  o 
primesc  simţurile  fără  mijlocirea  dracilor,  nici  nu  se  mişcă 
în  ele.  Şi  nu  pot  lucra  răul  de  la  sine.  Căci  binele  e  sădit  în 
fire,  iar  răul,  nicidecum  533.  Tot  ce  e  străin  şi  intră  din  afară 
în  firea  noastră  are  nevoie  de  un  mijlocitor  pentru  primirea 
cunoştinţei  lui  533\  Dar  ceea  ce  răsare  din  lăuntru  se  mişcă 
în  fire  fără  să  fi  fost  învăţat,  fie  cît  de  puţin.  Şi  dacă  aşa 
este  firea,  e  cu  putinţă  să  se  mişte  spre  bine  de  la  sine,  e  cu 
putinţă  creşterea  ei  şi  lumina,  fără  contemplarea  (vederea) 
îngerilor.  Dar  aceştia  sînt  învăţătorii  noştri,  precum  sînt  şi 
unii  altora.  Cei  mai  de  jos  au  învăţătura  de  la  cei  ce  caută 

întreg  îl  cunosc  numai  aceia  care  trăiesc  realitatea  adevărată  ;  îl  cunosc  numai  cei  ce 
trăiesc  în  ea,  sau  o  au  în  ei.  Şi  cu  cît  mai  mult  trăiesc  în  ea,  cu  atît  cunosc  mai  mult 
lumina  realităţii  respective,  sau  adevărul  ei  şi  nu  o  nălucire  a  lui. 

531.  Dascălii  de  al  doilea  sînt  dracii. 

532.  Theotoche  însuşi  spune  că  aceşti  dascăli  de  al  doilea  sînt  dracii. 
De  aceea  modifică  textul  în  care  se  spune  :  «Ei  sînt  siliţi  să  mişte  în  noi 
gînduri  drepte  despre  lucrurile  de  care  nu-şi  amintesc».  Modificarea  lui 
ne-am  însuşit-o  şi  noi.  Dar  nu  numai  dracii,  ci  şi  oamenii  fără  experienţa 
lucrurilor  profunde  fac  acelaşi  lucru  cînd  voiesc  să  ne  înveţe. 

533.  Sfîntul  Isaac  e  foarte  optimist  în  înţelegerea  firii  umane. 

533  a.  «Străin  ce  intră  din  afară»  numeşte  aici  răul.  Aceasta  o  învaţă  firea  prin 
mijlocirea  demonilor,  nu  se  mişcă  în  fire  de  la  sine.  Sfîntul  Isaac  afirmă  mereu 
aceeaşi  viziune  optimistă  a  firii  noastre. 

spre  ei  şi  au  lumina  în  chipul  acesta  şi  aşa  unii  se  ridică 
prin  alţii,  pînă  ce  ajung  la  acea  treaptă,  care  are  ca 
învăţătoare  pe  Sfîntă  Treime.  De  aceea  acea  primă  treaptă 
îndrăzneşte  să  spună  că  nu  are  lumina  de  la  sine,  ci  are  ca 

învăţător  pe  Mijlocitorul  Iisus,  de  la  Care  o  primeşte  şi  o 
dă  celor  mai  de  jos. 

Dar  eu  socotesc  că  mintea  noastră  are  o  putere  naturală, 
de  a  se  mişca  spre  contemplarea  (vederea)  dumnezeiască 
534.  Şi  sîntem  deopotrivă  prin  dorinţa  aceasta  cu  toate  firile 
cereşti,  întrucît  şi  în  noi  şi  în  ele  se  mişcă  harul  535.  Dar 
totuşi  e  lucru  străin  prin  fire,  minţii  omeneşti  şi  îngereşti. 

534.  Aici  pare  să  afirme  ceea  ce  neagă  mai  departe.  Căci  mai  de- 
parte zice  :  «E  străin  prin  fire  minţii  omeneşti  şi  îngereşti».  Deci,  ce 
trebuie  să  zicem  decît  că  vorbind  de  puterea  naturală,  înţelege  pe  cea 
întărită  prin  har.  Căci  zice  :  «întrucît  se  mişcă  în  noi  şi  în  ele  harul». 
Firea  minţii  poate  să  primească  harul,  cu  puterea  căruia  se  mişcă  spre 
contemplarea  lui  Dumnezeu  cel  infinit.  Deci  contemplarea  lui  Dumnezeu 
e  şi  după  fire  şi  mai  presus  de  fire.  E  după  fire,  întrucît  firea  e  capabilă 
de  împlinirea  acestui  fapt,  fiind  întărită  de  har  ;  e  mai  presus  de  fire, 
întrucît  nu  poate  face  aceasta  numai  prin  simpla  putere  a  firii. 

Mai  departe  iarăşi  zice  :  «In  toate  cele  raţionale,  în  cele  dintîi  şi  în  cele  de  la 
mijloc,  nu  se  mişcă  contemplarea  după  fire,  ci  prin  har;  în  toate  cele  ce  sînt  (create), 
atît  în  cele  cereşti,  cît  şi  în  cele  pămînteşti».  Deci  după  acest  cuvînt  (fie  că  înţelegem 
prin  cele  dintîi  şi  prin  cele  de  la  mijloc  cetele  mai  de  sus  şi  cele  mai  de  jos  ale 
îngerilor,  fie  prin  cele  dintîi  pe  îngeri,  iar  prin  cele  de  la  mijloc  pe  oameni)  nimic  din 
cele  create  nu  poate  contempla  mintea  prin  fire.  Dar  adaugă  :  «Nu  firea  a  înţeles 
aceasta,  ca  pe  celelalte  lucruri».  După  acest  cuvînt,  sînt  unele  lucruri  ce  pot  fi 
înţelese  prin  puterea  firii.  Dar  care  sînt  acestea?  Căci  doar  a  spus:  «In  toate  cele  ce 
sînt  (create),  în  cele  cereşti  şi  în  cele  pămînteşti».  «Pămînteşti»  socotesc  că  numeşte 
fie  pronia  şi  iconomia  atotiubitorului  Dumnezeu  întinsă  peste  toate  cele  pămînteşti, 
fie  firea  făpturilor  Lui  materiale.  Căci  care  dintre  îngeri  sau  oameni  ar  putea 
cunoaşte  judecăţile  proniei  lui  Dumnezeu  numai  prin  puterea  firii  ?  «O,  adîncul 
bogăţiei  şi  al  înţelepciunii  şi  al  cunoştinţei  lui  Dumnezeu  —  strigă  Pavel  — ,  cît  de 
nepătrunse  sînt  judecăţile  Lui  şi  de  neumblate  căile  Lui!  Că  cine  a  cunoscut  mintea 
Domnului  ?  Sau  cine  a  fost  sfetnicul  Lui?»  (Rom.,  11,  33).  La  fel  şi  firea  făpturilor, 
nu  numai  a  oamenilor,  ci  şi  a  îngerilor,  le  este  poate  neînţeleasă.  Iar  prin  «celelalte 
ale  lucrurilor»  înţeleg  întrebuinţarea  meşteşugită  a  însuşirilor  lor  morale,  omeneşti, 
care  pot  fi  înţelese  de  cei  cu  firea  raţională  .călăuziţi  de  lumină. 

535.  Firea  omenească  şi  îngerească  e  bună,  se  mişcă  de  la  sine  spre 
bine,  spre  Dumnezeu,  dar  aceasta  pentru  că  foloseşte  totodată  ceea  ce 
are,  cu  ajutorul  lui  Dumnezeu,  pentru  că  are  o  înrudire  cu  Dumnezeu  şi 
este  în  corelaţie  —  măcar  implicită  —  cu  El.  Olivier  Clement,  după  ce  re- 
produce cuvîntul  lui  Dostoievschi  că  «omul  nu  poate  conserva  chipul  său 


Pentru  că  contemplarea  dumnezeirii  nu  se  numără  printre 
celelalte  contemplări.  Pe  de  altă  parte  în  toate  cele 
raţionale,  în  cele  dintîi  şi  de  la  mijloc,  nu  se  mişcă 
contemplarea  după  fire,  ci  prin  har,  în  cele  ce  sînt  (create), 

atît  în  cele  cereşti,  cît  şi  în  cele  pămînteşti.  Şi  nu  prin  fire  a 
înţeles  aceasta,  ca  celelalte  ale  lucrurilor. 

Contemplarea  cu  mintea,  în  care  se  mişcă  treapta  şi 
vederea  celor  cereşti  536,  nu  era  în  puterea  lor  înainte  de 
venirea  lui  Hristos  în  trup.  Deci  nu  puteau  intra  înainte  de 
aceea  în  aceste  taine.  Dar  cînd  S-a  întrupat  Cuvântul,  li  s-a 
deschis  lor  uşa  în  Iisus,  cum  zice  Apostolul 537. 

Dar  chiar  dacă  ne  curăţim,  eu  socotesc,  ceea  ce  este  şi 
adevărat,  că  noi  oamenii  cu  gîndurile  noastre  nu  ne  putem 
apropia  de  descoperirile  şi  cunoaşterile  care  ne  conduc 
spre  contemplarea  (vederea)  aceea  veşnică,  care  este  cu 
adevărat  descoperirea  tainelor,  fără  mijlocirea  acelora. 
Căci  nu  are  mintea  noastră  o  astfel  de  putere,  cît  au  fiinţele 
de  sus,  care  primesc  în  chip  nemijlocit  de  la  Cel  veşnic 
descoperirile  şi  vederile.  Dar  şi  ele  o  primesc  în  icoană  şi 
nu  în  chip  descoperit.  Şi  mintea  noastră  la  fel.  Şi  fiecare 
treaptă  o  primeşte  prin  predare  de  la  alta,  pe  temeiul  unei 
iconomii  şi  cunoaşteri  ce  coboară  de  la  cea  dintîi  la  a  doua 
şi  aşa  mai  departe  pînă  ce  trece  taina  la  toate  treptele  538. 

uman  decît  atîta  timp  cît  crede  în  Dumnezeu»,  adaugă:  «noi  spunem  mai  modest,  cît 
rămîne  capabil  de  a  se  transcende  spre  întîlnirea  cu  misterul.  Dacă  această  întîlnire  e 
pierdută,  dacă  această  mişcare  de  depăşire  nu  se  mai  poate  produce,  faţa  (umană) 
pierde  centrul  ei  de  gravitaţie  spirituală,  această  deschidere  pentru  cealaltă  lume,  în 
raport  cu  care  se  ordonează»  (Le  visage  interieur,  Paris,  Stock,  1978,  p.  19). 

536. Dar  se  poate  înţelege  şi  despre  îngeri.  Nici  ei  n-au  cunoscut  aşa  de  mult 
tainele  lui  Dumnezeu,  înainte  de  întruparea  Cuvîntului  (Ef.,  3,  10). 

537.Apostolul  Pavel  zice  în  I  Cor.,  16,  9  :  «Mi  s-a  deschis  o  uşă  mare»  ;  în  II 
Cor.,  2,  12  :  «Cînd  am  venit  în  Troada  pentru  Evanghelia  lui  Hristos,  mi  s-a  deschis 
o  uşă  în  Domnul»  ;  iar  în  Col.,  4,  3,  zice  :  «Ru-gaţi-vă  şi  pentru  noi  ca  Dumnezeu  să 
ne  deschidă  nouă  uşa  pentru  a  grăi  taina  lui  Hristos,  pentru  care  am  fost  legat».  Cine 
propovăduieste,  dar  şi  cel  ce  se  curăţeşte,  vede  deschizîndu-se  în  faţa  lui  uşi  mereu 
noi  în  bogăţia  de  înţelesuri  ale  lui  Hristos. 


Dar  multe  taine  se  opresc  la  prima  treaptă  şi  nu  trec  la  alta. 
Căci  nu  pot  primi  celelalte  trepte  mărimea  tainei  fără  să  o 
primească  de  la  aceea.  Şi  unele  din  taine,  ieşind  de  la 
prima  treaptă,  se  descoperă  numai  celei  de  a  doua  şi  acolo 
se  păzesc  în  tăcere  53  ,  iar  alte  trepte  nu  le  înţeleg  pe 

acelea.  Şi  unele  trec  pînă  la  a  treia  şi  a  patra.  Şi  aşa  are  loc 
o  creştere  şi  o  scădere  în  descoperirile  ce  vor  fi  văzute  de 
sfinţii  îngeri.  Şi  dacă  cu  acelea  se  petrece  aşa,  cu  atît  mai 
mult  nu  putem  noi  să  primim  asemenea  taine  fără 
mijlocire. 

Deci  de  la  ei  (de  la  îngeri)  cade  în  mintea  sfinţilor 
simţirea  descoperirii  oricărei  taine;  şi  aceasta  cînd  e 
îngăduit  de  Dumnezeu  să  se  descopere  de  la  treaptă  la 
treaptă,  de  la  cea  mai  de  sus,  pînă  la  cea  mai  de  jos,  şi  în 
felul  acesta,  cînd  e  îngăduit  să  ajungă  ceva  prin 
consimţirea  dumnezeiască  pînă  la  firea  omenească,  la  cei 
vrednici  din  totdeauna.  Prin  ei  primesc  sfinţii  lumina 
vederii  pînă  în  slăvită  veşnicie,  taina  neînvăţată;  şi  ei,  unii 
de  la  alţii.  Căci  sînt  «duhuri  slujitoare  trimise  la  cei  ce  sînt 
în  pregătire  să  ajungă  moştenitori  ai  vieţii»  (Evr.,  1,  14). 
Dar  în  veacul  viitor  această  rînduiala  va  înceta.  Căci  atunci 
nu  va  mai  primi  unul  de  la  altul  descoperirea  slavei  lui 
Dumnezeu  spre  bucuria  şi  veselia  sufletului. 

Ci  fiecăruia  i  se  va  da  de  la  sine  (prin  sine)  ceea  ce  e 

538.  Totul  corespunde  cu  ceea  ce  scrie  Dionisie  Areopagitul  în  Ierarhia 
cerească  (cap.  I).  Chiar  şi  cele  dintîi  trepte  îngereşti  primesc  vederea  lui  Dumnezeu 
«în  icoană»,  în  care  e  ceva  potrivit  firii  lor.  Dar  sînt  şi  ele  înseşi,  prin  firea  lor, 
«chip»  sau  «icoană»  a  infinitei  Persoane  sau  comuniuni  interpersonale  dumnezeieşti. 
E  în  aceasta  şi  o  deschidere  spre  infinitatea  dumnezeiască,  dar  şi  o  caracterizare  a 
ceea  ce  primesc  din  ea  prin  firea  lor. 

539.  Fiecare  treaptă,  cît  e  pe  măsura  ei.  Deci  cea  dintîi  nu  poate  transmite  alteia 
tot  ce  a  primit,  ci  păstrează  o  parte  în  tăcere,  în  meditaţia  proprie,  neputînd-o  primi 
treptele  de  mai  jos.  Dar  şi  din  tăcerea  treptei  de  mai  sus  învaţă  ceva  treapta  de  mai 
jos.  Vede  în  tăcerea  ei  un  mister  care  depăşeşte  înţelegerea  ei.  Chiar  în  faţa  fiecărui 
om  se  vede  şi  o  tăcere,  o  neputinţă  de  a  comunica  tot  ce  trăieşte  în  sine,  dar  în  care  e 
scufundat  el  însuşi.  Despre  această  tăcere  grea  de  înţelesuri  negrăite  a  vorbit  Olivier 
Clement  în  cartea  citată. 


potrivit  cu  vrednicia  sa,  de  la  Stăpînul,  după  măsura 
însuşirilor  celor  bune  ale  lui;  şi  nu  va  primi  darul  de  la 
altul,  ca  aici.  Căci  acolo  nu  mai  e  nici  cel  ce  învaţă,  nici  cel 
ce  e  învăţat,  nici  cel  ce  are  nevoie  să-şi  împlinească  lipsa 
lui  de  la  altul.  Pentru  că  Unul  este  Dătătorul,  dăruind  în 
chip  nemijlocit  celor  în  stare  să  primească.  Şi  de  la  El  vor 

primi  cei  ce  primesc  veselia  cerească.  Acolo  vor  înceta 
treptele  celor  ce  învaţă  şi  ale  celor  ce  sînt  învăţaţi  şi  tăria 
dorinţei  lor  va  atîrnă  de  Cel  Unul. 

Iar  eu  zic  că  cei  chinuiţi  în  gheenă  vor  fi  biciuiţi  de 
biciul  iubirii.  Şi  ce  chin  mai  amarnic  şi  mai  cumplit  este 
decît  chinul  dragostei!  Adică  cei  ce  simt  că  au  greşit  faţă 
de  dragoste  suferă  acolo  un  chin  mai  mare  decît  orice  chin, 
fie  el  cît  de  înfricoşător.  Căci  tristeţea  întipărită  în  inimă  de 
păcatul  faţă  de  dragoste  e  mai  ascuţită  decît  orice  chin. 

E  nebunie  să  socotească  cineva  că  păcătoşii  se  lipsesc 
în  gheenă  de  dragostea  lui  Dumnezeu.  Dragostea  este 
odrasla  cunoştinţei  adevărului,  care,  după  mărturisirea  de 
obşte,  s-a  dat  tuturor.  Dar  dragostea  lucrează  prin  puterea 
ei  în  două  feluri:  pe  păcătoşi  îi  chinuieşte,  cum  se  întîmplă 
şi  aici  unui  prieten  din  partea  prietenului;  iar  pe  cei  ce  au 
păzit  cele  cuvenite  îi  veseleşte  540.  Şi  aceasta  este,  după 
judecata  mea,  părerea  de  rău  sau  chinul  din  gheenă. 
Dragostea  îmbată  însă  sufletele  fiilor  de  sus,  cu  desfătarea 
ei. 

întrebare  :  A  fost  întrebat  oarecare  :  cînd  cunoaşte 
cineva  că  a  dobîndit  iertarea  păcatelor  sale  ? 

Răspuns:  Şi  a  răspuns  lui:  cînd  va  simţi  în  sufletul  lui  că 
le-a  urît  pe  acestea  cu  desăvîrşire  din  toată  inima541;  şi  cînd 

540.  Te  chinuieşte  conştiinţa  că  n-ai  răspuns  cum  se  cuvine  iubirii  prietenului, 
nădejdii  puse  de  iubirea  lui  în  tine,  sau  nădejdii  altora,  care  apelau  la  iubirea  ta. 

în  cele  arătate  ale  lui,  nu  se  cîrmuieşte  pe  sine  în  chip 
protivnic  (lui  Dumnezeu).  Unul  ca  acesta  s-a  încredinţat  că 
a  dobîndit  de  la  Dumnezeu  iertarea  greşelilor  celor  născute 
din  păcat,  ca  cel  ce  şi-a  urît  păcatul  potrivit  mărturiei 
conştiinţei  pe  care  a  cîştigat-o  în  sine,  după  cuvîntul 
Apostolului:  «Cugetul  ce  nu  se  osîndeşte  este  martorul  lui 
însuşi»  (Rom.,  2,15,  după  înţeles).  Fie  ca  şi  noi  să 
dobîndim  iertarea  păcatelor  noastre  prin  harul  şi  iubirea  de 

oameni  a  Părintelui  Celui  fără  de  început,  împreună  cu  a 
Unuia  Născut  Fiului  Său  şi  cu  a  Sfîntului  Duh,  Căruia  se 
cuvine  slava  în  vecii  vecilor.  Amin. 


CUVINTUL  LXXXV 

Despre  felurite  teme.  Prin  întrebări  şi 
răspunsuri 

întrebare:  Cu  ce  legătură  este  legată  inima  omului,  ca  să 
nu  alerge  spre  cele  rele  ? 

Răspuns  :  Prin  aceea  că  urmează  totdeauna  înţelepciunii 
şi  sporeşte  în  învăţătura  vieţii.  Căci  altă  legătură  mai  tare 
nu  se  găseşte  pentru  neorînduiala  cugetării. 

întrebare  :  Pînă  la  ce  hotar  doreşte  să  ajungă  cel  ce 
urmăreşte  înţelepciunea  ?  Şi  cînd  se  desăvîrşeşte  învăţătura 
lui? 

Răspuns:  Este  cu  neputinţă  să  ajungă  cineva  în 
înaintarea  lui  la  un  astfel  de  hotar.  Că  şi  sfinţii  sînt  cu 
lipsuri  în  privinţa  desăvîrşirii  ei.  Călătoria  înţelepciunii  nu 
are  sfîrşit.  Cel  ce  o  urmăreşte  se  înalţă  pînă  se  uneşte  cu 
Dumnezeu.  Şi  acesta  e  semnul  ei:  că  înţelegerea  ei  este 
fără  margine.  Pentru  că  înţelepciunea  este  Dumnezeu 
însuşi. 

541.  Trebuie  să  te  fi  dezlipit  tu  însuţi  sufleteşte  de  păcatele  tale,  ca  să  te 
dezlipească  şi  Dumnezeu  de  ele  ;  sau  în  aceasta  simţi  că  Dumnezeu  însuşi  te-a 
dezlipit  de  ele.  E  şi  aci  o  aplicare  a  sinergiei. 

întrebare:  Care  este  cea  dintîi  cărare  şi  începătură  care 
ne  ajută  să  ne  apropiem  de  înţelepciune  ? 

Răspuns  :  A  urmări  cu  toată  puterea  înţelepciunea  lui 
Dumnezeu  şi  a  ne  sîrgui  din  tot  sufletul  în  urmărirea  ei 
pînă  la  sfîrşit  şi  a  fi  gata  să  ne  dăm  şi  viaţa  noastră  cînd 
trebuie  să  ne  lepădăm  de  ea  şi  să  o  aruncăm  de  la  noi 
pentru  dragostea  lui  Dumnezeu. 

întrebare:  Cine  se  poate  numi  cu  dreptate  înţelept  ? 

Răspuns:  Cel  ce  înţelege  cu  adevărat  că  viaţa  aceasta 
are  un  hotar,  pentru  că  acela  poate  pune  un  hotar  greşelilor 
lui.  Căci  care  cunoştinţă,  sau  înţelegere  e  mai  mare  ca 
aceea  de  a  se  înţelepţi  cineva,  ca  să  iasă  din  viaţa  aceasta 
întru  nestricăciune,  neavînd  vreo  parte  pîngărită  de 
dulceaţa  ei  ?  Nu  e  în  lume  un  om  mai  fără  de  minte  decît 
acela  care,  subţiindu-şi  gîndurile  lui  ca  să  pătrundă  în 
tainele  tuturor  făpturilor  şi  îmbogăţindu-se  prin  cercetare  şi 
înţelegere  întru  toată  cunoştinţa,  îşi  are  în  acelaşi  timp 
sufletul  întinat  de  murdăria  păcatului  şi  n-a  dobîndit 
mărturia  nădejdii  lui,  dar  socoteşte  totuşi  că  a  ajuns  la 
limanul  neîndo-ielii.  Pentru  că  faptele  lui  nu  l-au  dus  decît 
pînă  la  nădejdea  în  lumea  aceasta,  în  drumul  lui  neîncetat 
spre  ea. 

întrebare:  Cine  este  cel  mai  tare  întru  adevăr  ? 

Răspuns:  Cel  ce-şi  păstrează  voia  bună  în  necazurile 
vremelnice,  în  care  se  ascunde  viaţa  şi  slava  biruinţei  lui  şi 
nu  pofteşte  viaţa  în  lăfăială,  în  care  se  ascunde  mirosul 
ruşinii.  Acesta  a  aflat  paharul  suspinului,  care  1-a  adăpat  în 
toată  vremea. 

întrebare:  Ce  vatămă,  aşadar,  în  călătoria  spre 
Dumnezeu,  pe  cel  ce  se  abate  de  la  faptele  bune  din  pricina 
ispitelor  ? 

Răspuns:  Nu  se  poate  apropia  cineva  de  Dumnezeu 
fără  necaz  şi  nu  poate  păzi  dreptatea  sa  neschimbată  fără 
El.  Şi  de  va  opri  lucrurile  care  sporesc  necazul,  va  opri  şi 
pe  cele  ce  păzesc  dreptatea  lui  şi  se  va  afla  ca  o  comoară 
nepăzită  şi  ca  un  luptător  dezarmat  şi  ca  o  corabie  lipsită 
de  vîslele  ei  şi  ca  un  rai  al  cărui  izvor  de  apă  a  secat. 

întrebare:  Cine  este  cel  luminat  în  gîndurile  lui  ? 

Răspuns:  Oricine  a  ajuns  să  afle  amărăciunea  ascunsă 
în  dulceaţa  lumii  şi  a  împiedicat  gura  sa  ca  să  bea  din  acest 

pahar  şi  cercetează  cele  privitoare  la  mîn-tuirea  sufletului 
său  şi  nu  se  opreşte  din  drum  pînă  ce  nu  se  va  despărţi  de 
lumea  aceasta;  oricine  închide  simţurile  lui,  ca  să  nu  intre 
în  el  dorinţa  vieţii  acesteia  şi  să  fure  din  el  comorile 
ascunse  ale  vieţii. 

întrebare:  Ce  este  lumea  ?  Şi  cum  o  cunoaştem  pe  ea  ? 
Şi  ce  vatămă  pe  cei  ce  o  iubesc  pe  ea  ? 

Răspuns  :  Lumea  este  o  ispititoare,  care  atrage  prin 
poftirea  frumuseţii  ei  pe  cei  ce  o  văd,  la  dorirea  ei  (pă- 
timaşă). Şi  cel  ce  a  fost  prins  în  parte  de  dorinţa  ei  şi  s-a 
împreunat  cu  ea  nu  mai  poate  scăpa  din  braţele  ei  pînă  nu- 
1  va  dezbrăca  pe  el  de  viaţa  lui.  Şi  cînd  îl  va  dezbrăca  pe  el 
de  toate  şi- 1  va  scoate  din  casa  lui  în  ziua  morţii  lui,  atunci 
o  va  cunoaşte  că  este  o  amăgitoare  şi  o  înşelătoare.  Iar  cînd 
cineva  se  nevoieşte  să  iasă  din  întunericul  lumii,  cît  încă 
rămîne  ascuns  în  ea,  nu  poate  vedea  împletiturile  ei.  Şi  ea 
îi  stăpîneşte  nu  numai  pe  ucenicii  ei  şi  pe  fiii  ei  şi  pe  cei 
legaţi  în  lăuntrul  ei,  ci  şi  pe  cei  neagonisitori,  pe  nevoitori, 
pe  cei  ce  au  rupt  legăturile  ei  şi  s-au  ridicat  deasupra  ei. 
Căci  a  început  să-i  vîneze  pentru  lucrurile  ei  în  felurite  chi- 
puri şi  calcă  peste  ei  şi-i  pune  sub  picioarele  ei. 

întrebare  :  Ce  să  facem  trupului  cînd  îl  învăluie  durerea 
şi  povara;  cînd  i  se  moleşeşte  voinţa  ce  se  naşte  din  dorinţa 
binelui  şi  din  tăria  cea  dintîi  a  lui  ? 

Răspuns:  Unora  li  se  întîmpla  des  aceasta:  o  jumătate  a 
lor  a  ieşit  pe  urmele  Domnului  şi  o  jumătate  a  rămas  în 
lume  şi  inima  lor  nu  s-a  rupt  de  cele  de  aici,  ci  s-au 
împărţit  în  lăuntrul  lor.  Şi  uneori  privesc  înainte,  alteori, 
înapoi.  Precum  socotesc,  înţeleptul  îi  îndeamnă  pe  cei 
astfel  împărţiţi  şi  apropiaţi  de  calea  Domnului,  zicîndu-le  : 
«Să  nu  te  apropii  de  ea  cu  două  inimi,  ci  apropie-te  de  ea 
ca  cel  ce  samănă  şi  ca  cel  ce  seceră»  (Inţ.  Sir.,  1,27).  Iar 
Domnul,  cunoscînd  pe  cei  ce  nu  s-au  lepădat  cu  desăvîrşire 

de  lume,  ci  sînt  încă  împărţiţi  şi  întorşi  cu  mintea,  mai  bine 
zis  cu  gîndul,  la  cele  dinapoi,  pe  motivul  fricii  de  necazuri 
şi  pentru  că  n-au  aruncat  încă  de  la  ei  pofta  trupului,  şi 
voind  să  depărteze  de  la  ei  moleşeala  cugetului,  le-a  spus 
un  cuvînt  hotărît:  «Oricine  voieşte  să  vină  după  Mine  să  se 
lapede  mai  întîi  de  sine»  şi  cele  următoare  (Mt.,  16,24). 

întrebare:  Ce  înseamnă  să  se  lapede  cineva  de  sine  ? 

Răspuns:  Precum  cel  ce  s-a  pregătit  să  se  suie  pe  cruce 
nu  mai  ţine  în  cugetarea  sa  decît  gîndul  morţii  şi  porneşte 
ca  un  om  ce  nu  se  gîndeşte  să  mai  aibă  vreo  părticică  din 
viaţa  veacului  acesta,  aşa  e  şi  cel  ce  voieşte  să  împlinească 
ceea  ce  s-a  spus.  Căci  crucea  este  voinţa  care  e  gata  să 
primească  orice  necaz.  Şi  cînd  a  voit  să  ne  înveţe  iarăşi  de 
ce  trebuie  să  facem  aşa,  Domnul  a  zis  :  «Cel  ce  voieşte  să 
vieţuiască  în  lumea  aceasta  se  va  pierde  pe  sine  din  viaţa 
adevărată;  iar  cel  ce  se  pierde  aici  pentru  Mine  se  va  afla 
pe  sine  acolo»  (Mt.,  10,39).  Acesta  e  cel  ce  păşeşte  pe 
calea  crucii  şi-şi  pune  paşii  săi  pe  ea. 

Cel  ce  se  îngrijeşte  de  viaţa  aceasta  s-a  pierdut  că-zînd 
din  nădejdea  prin  care  a  pornit  spre  suferirea  necazurilor. 
Pentru  că  grija  aceasta  nu-1  lasă  să  primească  necazul 
pentru  Dumnezeu,  ci- 1  atrage  pe  încetul  din  stăruirea  în  el 
şi- 1  scoate  din  mijlocul  luptei  pentru  viaţa  cea  fericită  şi 
face  să  crească  în  el  gîndul  acesta,  pînă  ce-1  biruieşte.  Dar 
cel  ce-şi  pierde  sufletul  său  pentru  Mine  în  cugetarea  sa 
din  dorul  de  Mine,  se  păstrează  nevinovat  şi  nevătămat 
pentru  viaţa  de  veci.  Aceasta  înseamnă  cuvîntul:  «Cel  ce-şi 
pierde  sufletul  său  pentru  Mine  afla-1-va  pe  el».  Deci 
pregăteşte-ţi  de  aici,  din  tine  însuţi,  sufletul  prin  pierderea 
ta  desăvîrşită  din  viaţa  de  aici.  Şi  de  te  pierzi  de  aici  pe 
tine,  din  viaţa  aceasta,  Domnul  îţi  va  spune  ţie  în  acest 
înţeles  :  «Şi-ţi  voi  da  ţie  viaţă  veşnică,  precum  ţi-am 
făgăduit»  (In,  10,21).  Iar  de  vei  rămîne  în  viaţa  aceasta,  îţi 
voi  arăta  aici  făgăduinţa  Mea  cu  fapta  şi  te  voi  încredinţa 
de  bunătăţile  viitoare.  Şi  să  ştii  că  afli  viaţa  veşnică  atunci 
cînd  dispreţuieşti  viaţa  aceasta.  Şi  cînd  intri  în  luptă  pentru 


SFÎNTULISAAC  ŞIRUL  407 


pregătirea  aceasta,  sînt  dispreţuite  în  ochii  tăi  toate  cele 
socotite  dureroase  şi  pricinuitoare  de  necaz.  Căci  cînd 
mintea  se  pregăteşte  astfel,  nu  mai  are  luptă,  nici  necaz  în 
vremea  primejdiei  de  moarte.  De  aceea  trebuie  să  ştii  cu 
dinadinsul  că  de  nu  va  urî  omul  viaţa  lui  în  lume  din 
dorinţa  vieţii  viitoare  şi  fericite,  nu  poate  răbda  nicidecum 
necazurile  şi  durerile  de  tot  felul  care  vin  asupra  lui  în 
fiecare  ceas. 

întrebare  :  în  ce  chip  taie  omul  obişnuinţa  cea  dintîi  a 
lui  şi  se  obişnuieşte  pe  sine  cu  viaţa  de  sărăcie  şi  de 
nevointă  ? 

Răspuns  :  Trupul  nu  se  înduplecă  să  trăiască  fără  cele 
de  trebuinţă,  cît  timp  rămîne  legat  de  pricinile  desfătării  şi 
moleşelii.  Şi  mintea  nu-1  poate  înfrîna  de  la  acestea,  pînă 
ce  trupul  amintit  nu  se  va  înstrăina  de  la  toate  cele  ce 
pricinuiesc  trîndăvia  lui.  Căci  atunci  cînd  are  în  faţă 
priveliştea  desfătării  şi  a  lucrurilor  şi  vede  aproape  în 
fiecare  clipă  pricinile  moleşelii,  se  stîr-neşte  în  el  pofta  lor 
fierbinte  şi  aceasta  îl  aţîţă  de  parcă  l-ar  arde. 

De  aceea  cu  multă  dreptate  Mîntuitorul  a  poruncit  celui 
ce  s-a  hotărît  să-1  urmeze,  să  se  golească  de  toate  şi  să  iasă 
din  lume.  Pentru  că  mai  întîi  omul  trebuie  să  arunce 
pricinile  moleşelii  de  la  el  şi  apoi  să  se  apuce  de  lucru.  Şi 
însuşi  Domnul,  cînd  a  început  să  se  lupte  cu  diavolul,  s-a 
luptat  cu  el  în  pustiul  cel  mai  uscat.  Iar  Pavel  îndeamnă  pe 
cei  ce  iau  crucea  lui  Hristos  să  iasă  din  cetate  :  «Să  ieşim 
împreună  cu  El,  zice,  în  afară  de  cetate,  şi  să  luăm  ocara 
Lui,  că  a  pătimit  în  afară  de  cetate»  (Evr.,  13,12). 

Căci  cînd  se  desparte  cineva  de  lume  şi  de  cele  ale  ei, 
uită  repede  obişnuinţa  şi  vieţuirea  lui  de  mai  înainte  şi  nu 
se  osteneşte  vreme  îndelungată  pentru  desfacerea  lui  de 
acestea.  Iar  prin  apropierea  lui  de  lume  şi  de  lucrurile  ei,  îşi 
moleşeşte  repede  tăria  cugetării  lui.  De  aceea,  trebuie  să 
ştim  că  desfacerea  aceasta  mult  ajută  şi  conduce  spre 
înaintare  în  lupta  cea  mîn-tuitoare  a  nevoinţei. 

Se  cuvine  deci  şi  e  de  mult  ajutor  ca  în  lupta  aceasta 
chilia  călugărului  să  fie  în  sărăcie  şi  în  lipsuri;  ca  ea  să  fie 
goală  şi  lipsită  de  toate  cele  ce  pot  mişca  în  el  pofta  spre 
tihnă.  Căci  cînd  pricinile  moleşelii  sînt  departe  de  om,  el 
nu  se  primejduieşte  în  războiul  îndoit:  în  cel  dinăuntru  şi  în 
cel  dinafară.  Şi  astfel  biruieşte  mai  fără  osteneală  omul  ce 
se  află  departe  de  cele  ce  îndeamnă  la  plăcere,  decît  cel  ce 
are  aproape  de  el  cele  ce-1  mişcă  spre  pofte.  Aci  lupta  e 
îndoită. 

Căci  cînd  e  lipsit  omul  de  ceea  ce  e  de  trebuinţă  pentru 
susţinerea  sălaşului  său  542,  dispreţuieşte  cu  uşurinţă  ceea 
ce  este  de  trebuinţă  şi  nu  priveşte  la  aceea  cu  poftă  nici  în 
vremea  cînd  are  nevoie  de  o  mică  împărtăşire  de  ea  şi 
trupul  se  mulţumeşte  cu  puţin  şi  pe  acest  puţin  îl  vede  lîngă 

542.  Poate  e  vorba  de  trup. 

sine  ca  uşor  de  dispreţuit  şi  nu  se  apropie  de  mîncare 
pentru  dulceaţa  ei,  ci  pentru  ca  să  ajute  şi  să  întărească 
firea. 

Aceste  purtări  îl  ridică  pe  cineva  uşor  la  nevoinţa 
susţinută  de  o  gîndire  lipsită  de  necaz  şi  de  întristare.  Se 
cuvine  deci  călugărului  sîrguincios  să  fugă  fără  întoarcere, 
cu  picior  sprinten,  de  toate  ce-1  războiesc  pe  călugăr  şi  să 
nu  se  amestece  cu  cele  ce-1  războiesc  pe  el,  şi  să  se 
înfrîneze  chiar  şi  de  la  simpla  privire  a  lor  şi  să  se 
depărteze  de  apropierea  lor  cu  toată  puterea. 

Căci  astfel  cel  ce  se  nevoieşte  răneşte  pe  vrăjmaşul, 
aflîndu-se  prin  starea  lui  mai  presus  de  vicleniile  aceluia  şi 
veselind  pe  Domnul  Iisus,  prin  care  se  săvîrşeşte  izbăvirea 
celor  ce  se  luptă  cu  el.  Că  moleşirea  în  vreo  privinţă  a  celui 
ce  se  nevoieşte  e  socotită  ca  o  biruinţă  a  răutăţii  asupra  lui, 
iar  de  biruinţa  aceasta  se  bucură  vrăjmaşul  şi  se  întristează 
Sfîntul  Duh 543. 

Şi  o  spun  aceasta  nu  numai  despre  stomac,  ci  şi  despre 
toate  cele  ce  pot  fi  supuse  ispitei  şi  războiului,  prin  care  se 
încearcă  şi  se  probează  libertatea  omului. 

Căci  omul,  cînd  vine  la  Dumnezeu,  face  cu  Dumnezeu 
un  legămînt  să  se  ţină  departe  de  toate  acestea  :  să  nu 
privească  faţă  de  femeie,  să  nu  vadă  persoane  împodobite, 
să  nu  poftească  nimic  şi  să  nu  se  desfăteze  în  mîncări,  să 
nu  privească  la  frumuseţea  veşmintelor  şi  să  nu  caute  la 
vieţuirea  mirenilor,  să  nu  asculte  la  cuvintele  lor  şi  să  nu 
iscodească  cele  privitoare  la  ei.  Pentru  că  multă  putere 
dobîndesc  patimile  din  apropierea  de  toate  aceste  feluri  de 
lucruri,  care  moleşesc  pe  cel  ce  se  nevoieşte  şi  schimbă 
cugetarea  şi  hotărîrea  lui.  Căci  dacă  vederea  celor  bune 
mişcă  voinţa  ca  să  se  aplece  cu  rîvnă  adevărată  spre 
lucrarea  lor,  e  vădit  că  cele  protivnice  acestora  au  puterea 

543.  Aliniatul  acesta  lipseşte  în  textul  grec  tipărit,  ca  şi  în  manuscrisul  mai  nou, 
dactilografiat.  El  se  află  numai  în  textul  românesc  tipărit  la  1819.  Se  vede  că  acesta 
a  folosit  alt  text  grec,  sau  şi  alt  text  grec  pentru  traducere.  Dar  se  poate  ca  el  să  fi 
fost  la  început  o  scolie  marginală. 

să  atragă  cugetarea  spre  ele.  Şi  chiar  dacă  din  ele  nu-i  vine 
cugetării  ce  se  linişteşte  mai  mult  decît  că  o  sileşte  să  se 
războiască,  şi  aceasta  este  o  mare  pagubă:  căci  trece  de 
bună  voie  din  starea  de  pace  în  tulburare. 

Şi  dacă  un  oarecare  dintre  bătrînii  nevoitori,  văzînd  pe 
cineva  fără  barbă,  asemenea  femeilor,  a  socotit  acest  lucru 
vătămător  pentru  cugetare  şi  păgubitor  pentru  lupta  lui, 
oare  nu  greşeşte  cel  ce  e  cu  negrija  în  alte  lucruri,  cînd 
acest  sfînt  n-a  primit  să  intre  la  un  astfel  de  frate  şi  să-1 
sărute  ?  Căci  înţeleptul  bătrîn  a  judecat  aşa  :  «Chiar  numai 
de  îmi  voi  aduce  aminte  în  noaptea  aceasta  că  este  aici 
cineva  de  felul  acesta,  îmi  este  spre  mare  pagubă».  Şi  de 
aceea  n-a  intrat  şi  i-a  zis  lui:  «Eu  nu  mă  tem  de  tine,  dar  de 
ce  să-mi  pricinuieşti  război  în  zadar  ?  Căci  aducerea 
aminte  de  unele  ca  acestea  pri-cinuieşte  o  tulburare 
nefolositoare  cugetării.  Pentru  că  în  fiecare  din  mădularele 
trupului  acesta  se  află  un  farmec  şi  omul  are  război  mare 
din  pricina  lor  şi  se  cade  să  se  păzească  pe  sine  şi  să-şi 
micşoreze  războiul  său  faţă  de  acestea,  prin  fuga  de  ele. 
Căci  cînd  se  apropie  acestea,  chiar  de  se  sileşte  omul  spre 

bine,  se  primejduieşte  de  către  ele,  privindu-le  şi  poftindu- 
le  mereu». 

Pentru  că  multe  ierburi  mirositoare  vedem  ascunse  în 
pămînt.  Dar  vara  nu  le  cunoaşte  nimenea  din  pricina 
arşiţei.  Cînd  însă  se  îmbibă  de  apă  şi-şi  răspîndesc  mirosul 
prin  mijlocirea  aerului  răcoros,  se  arată  fiecare  soi  unde  era 
îngropat  în  pămînt.  Tot  aşa  e  şi  cu  omul.  Cînd  se  află  în 
harul  liniştirii  şi  în  căldura  înfrînării  se  odihneşte  cu 
adevărat  de  multele  patimi.  Dar  cînd  se  apropie  de 
lucrurile  lumii,  vede  cum  se  ridică  fiecare  patimă.  Şi  capul 
i  se  face  uşuratic,  mai  ales  dacă  răspîndesc  un  miros 
odihnitor  543  a. 

Şi  am  spus  aceasta,  ca  să  nu  se  încreadă  cineva  cît  timp 
vieţuieşte  în  trup,  pînă  la  moarte  ;  şi  ca  să  arăt  că  mult 

543  a.  Poate  i  se  uşurează  în  sens  rău  :  devine  uşuratic. 

ajută  pe  cineva,  în  lupta  nevoinţei,  fuga  şi  depărtarea  lui  de 
pricinile  păcatului.  Trebuie  să  ne  temem  pururea  de 
lucrurile  care  ne  aduc  ruşinea  prin  aducerea-aminte  de  ele; 
şi  să  nu  călcăm  peste  conştiinţă  şi  să  o  nesocotim.  Deci  să 
ne  silim  să  ducem  trupul  în  pustie  şi  să-1  facem  să 
dobîndească  răbdarea.  Dar  mai  mare  decît  toate  este  să  se 
sîrguiască  cineva,  oriunde  ar  fi,  să  se  ferească  de  pricina 
războiului,  (căci  în  acest  caz  chiar  de  e  supus  necazurilor,  e 
fără  frică),  ca  nu  cumva  cînd  se  iveşte  vreo  trebuinţă,  să 
cadă  din  pricina  apropierii  ei 544. 

întrebare:  Care  este  începutul  în  războiul  împotriva 
păcatului,  al  celui  ce  a  aruncat  de  la  sine  toată  împrăştierea 
şi  a  intrat  în  luptă  ?  Şi  de  unde  începe  lupta  ? 

Răspuns:  E  cunoscut  tuturor  că  începutul  oricărei  lupte 
împotriva  păcatului  şi  a  poftei  este  osteneala  privegherii  şi 
a  postului.  Acesta  din  urmă  este  mai  ales  începutul  luptei 
împotriva  păcatului  din  lăuntrul  nostru.  Şi  semnul  urii 
împotriva  păcatului  şi  a  poftirii  Iui  în  cei  ce  luptă  în 

războiul  nevăzut  este  că  încep  cu  postul  şi  după  aceasta  cu 
privegherea  de  noapte,  care  le  ajută  la  nevoinţă. 

Despre  post  şi  priveghere 

Cel  ce  iubeşte  în  toată  viaţa  lui  unirea  acestei  perechi  se 
face  prietenul  neprihănirii.  Precum  odihnirea  stomacului  e 
pricina  tuturor  relelor  şi  trîndăvia  somnului  aprinde  pofta 
curviei,  aşa  calea  cea  sfîntă  a  lui  Dumnezeu  şi  temelia  a 
toată   virtutea    sînt   postul,   privegherea   şi  trezvia   întru 

544.  Dăm  un  alt  aliniat  care  nu  e  decît  în  trad.  rom.  din  1819  :  «Se  cuvine  a  ne  păzi  şi  de 
aceasta  cu  multă  luare-aminte  :  a  nu  vedea  trupul  gol  al  cuiva,  ba  nici  al  său,  ba  nici  a  ne 
apropia  prin  atingere  de  mădularele  cele  mai  de  jos  şi  a  voi  a  le  vedea  pe  acestea.  Că  mulţi, 
neluînd  seama  la  aceasta,  au  căzut  din  împărăţia  cerurilor.  Căci  au  ajuns  la  obişnuinţa  unui 
lucru  urît  şi  nu  s-au  mai  putut  depărta  de  el». 

slujirea  (liturghia)  lui  Dumnezeu,  întru,  răstignirea  trupului 
toată  ziua  şi  toată  noaptea,  care  e  protivnică  dulceţii 
somnului.  Postul  este  apărătorul  a  toată  virtutea  şi 
începutul  nevoinţei.  El  e  cununa  celor  ce  se  înfrînează  şi 
frumuseţea  fecioriei  şi  a  sfinţeniei;  e  strălucirea 
neprihănirii  şi  începutul  căii  vieţuirii  creştine;  e  maica 
rugăciunii  şi  izvorul  neprihănirii  şi  al  cuminţeniei;  e 
învăţătorul  liniştirii  şi  înainte  mergătorul  tuturor  faptelor 
bune. 

Căci  cînd  începe  cineva  să  postească,  doreşte  să  ajungă 
la  vorbirea  cu  Dumnezeu  în  cugetarea  lui.  Pentru  că  trupul 
care  posteşte  nu  rabdă  să  doarmă  în  aşternutul  lui  toată 
noaptea.  Cînd  pecetea  posturilor  s-a  întipărit  în  gura 
omului,  gîndirea  lui  e  străbătută  de  străpungere  şi  din 
inima  lui  izvorăşte  rugăciunea  şi  pe  faţa  lui  e  aşternută 
tristeţea  ;  atunci  gîndurile  murdare  stau  departe  de  el,  în 
ochii  lui  nu  se  vede  veselie  şi  este  duşmanul  poftelor  şi  al 
întîlnirilor  deşarte.  Niciodată  n-a  văzut  cineva  pe  un 
postitor  cu  dreaptă-socoteală,  robit  de  pofta  păcatului. 
Marele  drum  spre  tot  lucrul  bun  este  postul  cu  dreaptă- 
socoteală  (cu  discernământ).  Şi  cel  ce  nu  are  grijă  de  el 

clatină  tot  binele.  Pentru  că  el  este  porunca  dată  firii 
noastre  de  la  început,  ca  să  se  păzească  de  desfătarea 
gustării;  şi  cu  aceasta  şi-a  luat  începutul  făptura  noastră.  Pe 
de  altă  parte,  din  călcarea  cea  dintîi  a  lui,  şi-au  luat  început 
cei  ce  se  nevo-iesc  din  frica  lui  Dumnezeu,  care  încep  să 
păzească  legile  Lui. 

Şi  Mîntuitorul,  cînd  s-a  arătat  în  lume,  la  Iordan,  de  aici 
a  început.  Căci  după  botez  L-a  dus  pe  el  Duhul  în  pustie  şi 
a  postit  acolo  patruzeci  de  zile  şi  patruzeci  de  nopţi.  La  fel 
şi  toţi  cei  ce  ies  să-I  urmeze  Lui,  pe  această  temelie  pun 
începutul  nevoinţei  lor.  Căci  e  armă  lucrată  de  Dumnezeu. 
Şi  care  din  cei  ce  o  nesocotesc  nu  se  va  osîndi  ?  Şi  dacă 
Cel  ce  a  dat  legea  a  postit,  care  dintre  cei  ce  păzesc  legea 
nu  trebuie  să.  postească  ? 

De  aceea  pînă  atunci  neantul  omenesc  n-a  cunoscut 
biruinţa,  nici  diavolul  n-a  simţit  înfrîngerea  lui  din  partea 
firii  noastre.  Dar  prin  această  armă  a  slăbit  de  la  început.  Şi 
Domnul  nostru  a  fost  conducătorul  şi  întîiul  cîştigător  al 
biruinţei,  ca  să  pună  cea  dintîi  cunună  a  biruinţei  pe  capul 
firii  noastre.  Cînd  diavolul  vede  pe  vreunul  dintre  oameni 
îmbrăcat  cu  această  armă,  îndată  vrăjmaşul  şi  tiranul  se 
înfricoşează  şi-şi  aduce  aminte  de  înfrîngerea  lui  cea  din 
pustie,  de  către  Mîntuitorul,  şi  puterea  lui  se  frînge  şi  e  ars 
de  vederea  armei  date  nouă  de  către  Conducătorul  luptei 
noastre.  Ce  armă  e  mai  puternică  decît  ea  ?  Şi  ce  dă  mai 
multă  îndrăzneală  inimii  în  lupta  împotriva  duhurilor 
răutăţii,  decît  foamea  răbdată  pentru  Hristos  ? 

Căci  cît  se  osteneşte  şi  pătimeşte  trupul  în  timpul  în 
care  oastea  dracilor  înconjoară  pe  om,  atîta  ajutor  primeşte 
inima  lui  din  nădejdea  biruinţei.  Şi  cel  ce  îmbracă  arma 
postului  arde  de  rîvnă  în  toată  vremea.  Că  şi  rîvnitorul  Ilie, 
cînd  ardea  de  rîvnă  pentru  legea  lui  Dumnezeu,  petrecea  în 
lucrarea  postului.  Căci  pe  cel  ce  a  cîştigat  această  armă  ea 
îl  face  să-şi  aducă  aminte  de  poruncile  Duhului  şi  postul 

este  mijlocitorul  între  legea  veche  şi  harul  dat  nouă  de 
Hristos"545. 

Şi  cel  ce  se  leneveşte  în  el  e  moleşit  şi  leneş  şi  slab  şi  în 
celelalte  bătălii  şi  arată  începutul  şi  semnul  rău  al  moleşirii 
sufletului  său  şi  dă  putinţă  biruirii  lui  de  către  cel  ce-1 
războieşte  pe  el.  Pentru  că  intră  în  luptă  gol  şi  neînarmat;  şi 
e  vădit  că  iese  fără  biruinţă  din 

545.  «Moise  a  primit  tablele  legii,  scrise  în  muntele  Sinai,  postind.  Iar 
Mîntuitorul  tuturor  a  început  să  binevestească  legea  harului  după  postul  de  patruzeci 
de  zile  în  pustie.  De  aceea,  postul  este  mijlocitorul  legii  vechi  şi  al  harului.  Căci 
fiecare  din  acestea  ni  s-a  dat,  premergând  şi  mijlocind  postul».  Postul  subţiază  firea 
cărnii  şi  întăreşte  duhul  în  om  şi  prin  aceasta  omul  intră  în  legătură  cu  Dumnezeu, 
Care  este  Duh.  Sau  postul  face  străveziu  pe  om  pentru  lumea  Duhului  şi  bun 
mijlocitor  al  Lui. 


ea.  Pentru  că  mădularele  lui  nu  s-au  îmbrăcat  în,căldura 
foamei  postului1.  Aceasta  este  puterea  postului.  Şi  cel  ce 
stăruie  în  el  are  cugetarea  neclintita  şi  gata  să  întîmpine  şi 
să  surpe  toate  patimile  cele  rele. 

Se  spune  despre  mulţi  mucenici  că  în  ajunul  zilei  în 
care  aşteptau  să  primească  cununa  muceniciei,  dacă  ştiau 
aceasta  de  mai  înainte,  sau  din  descoperire,  sau  din 
vestirea  vreunuia  din  soţii  lor,  în  noaptea  aceea  nu  gustau 
nimic,  ci  stăteau  priveghind  de  seara  pînă  dimineaţa  în 
rugăciune,  preamărind  pe  Dumnezeu  în  psalmi  şi  laude  şi 
cîntări  duhovniceşti  şi  aşteptau  clipa  aceea,  cu  bucurie  şi 
veselie,  asemenea  celor  ce  se  pregătesc  de  nuntă,  aşteptînd 
să  întîmpine  sabia  cu  postul  lor.  Drept  aceea  şi  noi,  cei 
chemaţi  la  mucenicia  nevăzută,  ca  să  primim  cununile 
sfinţeniei,  să  priveghem  şi  niciodată  să  nu  dăm,  în  vreun 
mădular  sau  în  vreo  parte  a  trupului  nostru,  vrăjmaşilor 
vreun  semn  de  lepădare  (de  Hristos). 


lCel  ce  posteşte  copleşeşte  slăbiciunea  trupului  cu  căldura  rîvnei  sale  de  înfrînare  şi 
nici  un  păcat  nu  se  poate  apropia  de  sufletul  şi  de  trupul  lui: 

întrebare:  Cum  sînt  unii,  cîteodată  chiar  mulţi,  care  au 
poate  faptele  acestea  şi  totuşi  nu  simt  liniştea  şi  odihna  din 
partea  patimilor  şi  pacea  din  partea  gîndurilor  ? 

Răspuns  :  Patimile  ascunse  în  suflete  nu  se  vindecă, 
frate,  numai  prin  osteneli  trupeşti,  nici  nu  împiedică 
gîndurile  în  cei  ce  îşi  supraveghează  mereu  simţurile. 
Aceste  osteneli  păzesc  pe  om  de  patimile  lor,  ca  să  nu  fie 
biruit  de  ele,  ca  şi  de  războiul  dracilor.  Dar  nu  dăruiesc 
liniştea  şi  pacea  sufletului.  Căci  faptele  şi  ostenelile 
dăruiesc  sufletului  nepătimirea  şi  omoară  patimile  cele  de 
pe  pămînt  şi  aduc  odihna  gîndurilor,  numai  cînd  ne  vom 
împărtăşi  de  linişte;  numai  cînd  simţurile  din  afară  vor 
scăpa  de  tulburare  şi  vor  stărui  un  timp  oarecare  în 
lucrarea  înţelepciunii.  Pentru  că  omul,  cît  timp  se  lipseşte 
de  întîlnirea  cu  oamenii  şi  mădularele  lui  de  revărsarea 
gîndurilor  în  ele  şi  se  adună  în  sine  însuşi,  nu* şi  poate 
cunoaşte  patima  lui.  Fiindcă  liniştirea,  cum  a  zis  sfîntul 
Vasile,  este  începutul  curăţirii  sufletului.  Căci  cînd 
mădularele  din  afară  se  opresc  din  lucrarea  de  afară  şi  din 
împrăştierea  în  lumea  din  afară,  cugetarea  se  întoarce  din 
risipirile  şi  împrăştierile  ei  şi  se  linişteşte  în  ea  însăşi  şi 
inima  se  trezeşte  ca  să  cerceteze  cele  ce  vin  din  afara 
sufletului.  Şi,  de  stăruie  bine  în  acestea,  omul  începe  pe 
încetul  să  umble  pe  calea  curăţirii  sufletului. 

întrebare  :  Deci  nu  se  poate  curaţi  sufletul  prin  vieţuirea 
din  afara  uşii  ? 

Răspuns:  Se  usucă  vreodată  rădăcina  pomului  udată  în 
fiecare  zi  ?  Şi  se  împuţinează  vreodată  cuprinsul  vasului  în 
care  torni  în  fiecare  zi  ?  Şi  dacă  curăţia  nu  e  altceva  decît 
uitarea  de  vieţuirea  cea  slobodă  şi  ieşirea  din  obişnuinţa  ei, 
cum  şi  cînd  îşi  va  curaţi  sufletul  acela  care  înnoieşte  prin 
fapte  în  sine,  sau  în  alţii,  prin  simţuri,  amintirea  vechii 
obişnuinţe,  care  este  cunoaşterea  prin  trăire  a  păcatului  ? 
Cînd  îşi  poate  curaţi  cineva  sufletul  său  prin  aceasta  ?  Sau 
cînd  se  va  linişti  de  războirile  din  afară,  ca  să  se  vadă  pe 

sine  ?  Căci  dacă  inima  se  întinează  în  fiecare  zi,  cînd  se 
curăţeşte  de  întinăciune  ?  Pentru  că  trăind  astfel  nu  se 
poate  nici  măcar  împotrivi  lucrării  din  afară.  Şi  cu  atît  mai 
mult  nu-şi  poate  curaţi  inima  cînd  stă  în  mijlocul  cîm-pului 
de  bătaie  şi  aude  în  fiecare  zi  sunete  neîncetate  de  război. 
Şi  cum  îndrăzneşte  atunci  să  vestească  pace  sufletului  său 
?       ■ 

Dar  dacă  se  depărtează  de  acestea,  oprirea  de  la  ele 
poate  pe  încetul  să  odihnească  cele  dinăuntru.  Fiindcă  pînă 
ce  nu  se  opreşte  rîul  de  sus,  nu  seacă  apele  lui  de  jos.  Dar 
cînd  ajunge  cineva  la  linişte,  sufletul  poate 

deosebi  patimile  şi  cerceta  cu  înţelegere  înţelepciunea  sa. 
Atunci  se  trezeşte  şi  omul  dinăuntru  la  faptele  Duhului  şi 
simte  zi  de  zi  înţelepciunea  cea  ascunsă  ce  înfloreşte  în 
sufletul  lui. 

întrebare:  Care  sînt  dovezile  şi  semnele  neîndoielnice 
cele  mai  de  aproape,  din  care  simte  cineva  că  a  început  să 
vadă  în  sine  rodul  ascuns  în  suflet  ? 

Răspuns:  Cînd  se  învredniceşte  cineva  de  harul  la- 
crimilor celor  multe  ce  izvorăsc  nesilit.  Căci  lacrimile  s-au 
pus  de  cugetare  ca  un  hotar  oarecare  între  cele  trupeşti  şi 
cele  duhovniceşti  şi  între  pătimire  şi  curăţie.  Pînă  ce  nu 
primeşte  cineva  darul  acesta,  lucrarea  lui  este  încă  în  omul 
din  afară  şi  nu  simte  încă  deplin  lucrarea  celor  ascunse  ale 
omului  duhovnicesc  2.  Căci  cînd  începe  cineva  să  lase  cele 
trupeşti  ale  veacului  de  acum  şi  se  arată  trecînd  în  lăuntrul 
hotarului  acesta  ce  se  află  în  lăuntrul  firii,  îndată  ajunge  la 
harul  acesta  al  lacrimilor.  Şi  de  la  cel  dintîi  sălaş  al 
vieţuirii  ascunse  (de  la  cea  dintîi  treaptă  a  ei)  încep 
lacrimile  acestea  şi  ele  îl  duc  la  desăvîrşirea  dragostei  de 
Dumnezeu.  Şi  cu  cît  înaintează,  cu  atît  se  îmbogăţeşte  în 


2  Lacrimile  sînt  semnul  că  omul  se  simte  copleşit  de  prezenta  şi  de  lucrarea  din 
alt  plan  a  Duhului.  Sînt  puntea  de  trecere  de  la  omul  rece,  învîrtoşat,  nesimţitor 
al  celor  cereşti,  la  omul  care  simte  cele  dumnezeieşti,  pentru  că  a  trecut  la  ele. 

ele,  pînă  ce  le  va  bea  în  mîncarea  lui  şi  în  băutura  lui  din 
multa  lor  stăruire.  Şi  acesta  este  semnul  neîndoielnic,  că 
cugetarea  lui  a  ieşit  din  lumea  aceasta,  şi  simte  lumea 
aceea  duhovnicească.  Şi  cu  cît  se  apropie  omul  în 
cugetarea  lui  de  lumea  aceasta,  cu  atît  se  sărăceşte  în 
lacrimile  acestea3.  Şi  cînd  cugetarea  se  va  lipsi  cu 
desăvîrşirede  lacrimile  acestea,  este  un  semn  că  omul  s»a 
îngropat  în  pătimi54». 

Despre  deosebirea  lacrimilor 

Sînt  unele  dintre  lacrimi  care  ard;  şi  sînt  lacrimi  care 
îngraşă.  Lacrimile  care  ies  din  străpungere  şi  din  inima 
cuvioasă  pentru  păcate  usucă  trupul  şi  ard,  şi  adeseori  şi 
partea  conducătoare  a  sufletului  (mintea)  simte  vătămarea 
ce-i  vine  din  acestea  cînd  încep  să  curgă4.  Şi  mai  întîi  omul 
se  întîlneşte  neapărat  cu  această  treaptă  a  lacrimilor  şi  prin 
ele  i  se  deschide  lui  o  poartă  spre  treapta  a  doua,  care  e 
mai  înaltă  decît  aceasta.  Ea  e  ţara  bucuriei,  în  care  omul 


3  Mutarea  omului  cu  cugetarea  de  la  preocuparea  de  trup  şi  de  lumea  aceasta, 
se  cunoaşte  după  lacrimile  ce  încep  să-i  curgă.  Pentru  că  lumea  Duhului,  la  care 
se  mută,  este  lumea  iubirii,  nu  una  a  cugetării  abstracte;  este  o  lume  în  care 
lucrează  în  mod  simţit  Dumnezeu,  Care  este  izvorul  iubirii.  Dar  cînd  omul  se 
apropie  iar  de  lumea  aceasta  (a  patimilor),  lacrimile  se  împuţinează.  Căci  el  se 
usucă  sufleteşte.  Vieţuirea  în  lumea  minunată  a  Duhului  emoţionează  pe  om  atît 
de  mult,  cu  iubirea  ei,  că  din  el  pornesc  lacrimile  în  mod  neîncetat. 

4  Sînt  lacrimile  durerii  pentru  păcate.  Acestea  vatămă  şi  cugetarea,  pentru  că  o 
întristează  şi  nu  e  în  stare  să  vadă  înţelesurile  luminoase  ale  adîncurilor  milei  lui 
Dumnezeu. 

550  a.  Lacrimi  ce  curg  dintr-o  înţelegere,  care  e  şi  vedere  şi  simţire  a  lumii 
Duhului;  dintr-o  simţire  a  milei  lui  Dumnezeu  şi  a  bucuriei  atenţiei  Lui 
iubitoare.  Sînt  lacrimi  ce  îngraşă  cu  viaţa  cea  nouă  ce  inundă  sufletul  din 
Dumnezeu,  pe  cînd  primele  au  pîrjolit  viaţa  cea  veche  In  păcat.  Primele  lacrimi 
sînt  întoarse  spre  trecut,  ca  să-1  omoare,  cele  de  al  doilea  se  deschid  spre  viitorul 
pe  care-1  inaugurează. 

551.  Dumnezeu  e  pentru  noi  mai  presus  de  lumină,  e  întunericul  apofatic  (negrăit); 
dar  cînd  vrea  să  intre  în  comunicare  cu  noi,  din  acest  întuneric  al  Lui  ţîşneşte  lumina. 
Iar  prin  aceasta  învie  sufletul  nostru.  Trăirea  în  apropierea  de  Dumnezeu  e  viaţa  cea 
nouă,  care  e  totodată  lumină. 

primeşte  mila.  Iar  acestea  sînt  lacrimile  ce  curg  din 
înţelegere  55° s.  Ele  înfrumuseţează  şi  îngraşă  trupul  şi  curg 
nesilit,  de  la  sine.  Şi  nu  numai  îngraşă  trupul  omului,  cum 
s-a  zis,  ci  şi  vedereea  omului  se  preschimbă.  «Că 
veselindu-se  inima,  faţa  înfloreşte,  iar  cînd  se  află  în 
întristări,  se  posomorăşte»  (Pilde,  15,  13). 

întrebare:  Ce  este  învierea  sufletului,  de  care  a  vorbit 
Apostolul  zicînd:  «De  v-ati  sculat  împreună  cu  Hristos» 
(Col,  3,  1)  ? 

Răspuns:  Spunînd  Apostolul:  «Dumnezeu,  Cel  ce  a  zis 
să  lumineze  lumina  din  întuneric,  El  însuşi  a  lu- 

549.  Patimile  sint  o  îngropare  a  duhului  în  trup,  a  omului  simţitor  şi 
larg  deschis  comuniunii  în  iubire,  în  închisoarea  egoistă,  o  acoperire  a 
transparenţei  lui  şi  o  împietrire  a  sensibilităţii  lui  sufleteşti,  mai  bine  zis 
duhovniceşti,  care  este  o  sensibilitate  a  iubirii  pentru  Dumnezeu  şi  pentru 
semeni.  E  o  împietrire  a  inimii. 

ininat  în  inimile  noastre»  (II  Cor.,  4,  6)  5,  a  arătat  învierea 
sufletului,  ieşirea  din  starea  veche.  Aceasta  trebuie  să  o 
înţelegem.  Adică  să  se  ivească  omul  cel  nou,  care  nu  are  nimic 
din  omul  vechi,  precum  zice:  «Şi  voi  da  lor  inimă  nouă  şi  duh 
nou»  (Iez.,  36,  26).  Căci  atunci  ia  chip  Hristos  în  noi  prin 
Duhul  înţelepciunii  şi  al  descoperirii  cunoştinţei  Lui. 

întrebare:  Ce  este  pe  scurt  puterea  faptei  liniştirii  ? 

Răspuns:  Liniştirea  omoară  simţurile  din  afară  şi  trezeşte  pe 
cele  din  lăuntru  \  Iar  vieţuirea  din  afară  face  cele  dimpotrivă 
acestora,  sau  trezeşte  simţirile  din  afară  şi  omoară  pe  cele  din 
lăuntru. 


5a.  Liniştirea  nu  e  o  simplă  oprire  a  oricărei  simţiri,  ci  in  ea  se  trezesc  simţurile  dinăuntru 
prin  care  e  sesizată  lumea  Duhului.  E  trezirea  sufletului  la  viaţa  în  Dumnezeu. 
6a.  Liniştirea  nu  e  o  simplă  oprire  a  oricărei  simţiri,  ci  in  ea  se  trezesc  simţurile  dinăuntru 
prin  care  e  sesizată  lumea  Duhului.  E  trezirea  sufletului  la  viaţa  în  Dumnezeu. 

Întrebare:  Care  este  pricina  vederilor  şi  a  descoperirilor, 
sau  a  faptului  că  unii  văd,  iar  alţii  se  ostenesc  peste  puterile  lor 
şi  vederea  nu  lucrează  în  ei  ? 

Răspuns:  Pricinile  acestora  sînt  multe.  Unele  din  ele  sînt  din 
vreo  iconomie  şi  din  harul  cel  nou.  Altele,  spre  mîngîierea 
celor  neputincioşi  şi  spre  încurajarea  şi  învăţarea  lor.  întîi  toate 
acestea  se  dăruiesc  oamenilor  din  vreo  iconomie  pentru  mila 
lui  Dumnezeu.  Şi  tinele  din  acestea  se  dăruiesc  de  cele  mai 
multe  ori  potrivit  celor  trei  feluri  de  oameni:  potrivit  celor  mai 
simpli,  potrivit  celor  covîrşitor  de  nevinovaţi  şi  potrivit  celor 
desăvîrşiţi  şi  sfinţi,  sau  celor  ce  au  o  rîvnă  fierbinte  pentru 
Dumnezeu  şi  şi-au  pierdut  nădejdea  în  lume  şi  s-au  lepădat 
desăvîrşit  de  ea  şi  s-au  depărtat  de  locuirea  cu  oamenii  şi  au 
ieşit  goi  pe  urmele  lui  Dumnezeu,  dar  le  vine  o  frică  din 
singurătatea  lor,  sau  îi  înconjoară  o  primejdie  de  moarte  din 
nemîncare,  sau  din  boală,  sau  din  vreo  strîmtorare  sau  necaz, 
încît  se  apropie  de  deznădejde.  Deci  cea  dintîi  pricină  sînt  mîn- 
gîierile  ce  le  vin  unora  ca  aceştia,  care  nu  le  vin  celor  ce  îi 
covîrşesc  pe  aceştia  în  osteneală;  ea  e  curăţia  şi  necurăţia 
conştiinţei  lor  7. 

A  doua  pricină  este  în  chip  neîndoielnic  aceasta:  întrucît  are 
cineva  o  mîngîiere  omenească,  sau  de  la  ceva  din  cele  văzute, 
nu  i  se  dau  astfel  de  mîngîieri  decît  după  vreo  iconomie  a 
harului  celui  nou.  Iar  cuvîntul  nostru  este  despre  pustnici.  Şi 
martor  al  celor  spuse  este  unul  dintre  părinţi,  care  s-a  rugat 
pentru  aceasta  şi  a  auzit:  «Să-ţi  ajungă  ţie  mîngîierea  şi 
vorbirea  oamenilor». 

Iar  un  altul  oarecare,  care  trăia  în  acest  fel  de  pustnicie,  cînd 
se  afla  în  vieţuirea  pustnicească  se  bucura  în  toată  clipa  de 
mîngîierea  cea  din  har.  Dar  cînd  s-a  apropiat  de  lume,  o  căuta 
după  obicei  şi  nu  o  afla  şi  s-a  rugat  lui  Dumnezeu  să-i  arate 


7  «Cea  dinţii  pricină  e  curăţia  şi  necurăţia»,  lipseşte  în  textuT  grec,  dar  se  află  în 
traducerea  românească  din  1819.  Iar  în  textul  grec  se  dă  următoarea  notă  :  «Curăţia 
şi  nu  curăţia,  sau  curăţia  de  patimile  trupeşti,  dar  nu  şi  de  cele  ale  sufletului  şi  ale 
conştiinţei;  sau  curăţia,  dar  nu  cea  neîndoielnică  şi  desăvîrşită,  sau  cea  care  se  zice, 
dar  nu  e  curăţia».  Această  notă,  care  e  şi  în  traducerea  românească,  arată  că  cuvintele 
acestea  au  fost  şi  în  textul  grec  manuscris,  dar  s-au  omis  din  greşeală  din  textul 
tipărit. 


pricina,  zicînd:  «Nu  cumva  Doamne,  pentru  episcopie  s-a 
depărtat  harul  de  la  mine  ?»  .  Şi  i  s-a  spus  :  «Nu,  ci  pentru  că 
Dumnezeu  poartă  grijă  de  cei  ce  vieţuiesc  în  pustie  şi-i  învred- 
niceşte pe  ei  de  astfel  de  mîngîieri».  Căci  nu  e  cu  putinţă  să 
aibă  vreunul  dintre  oameni  vreo  mîngîiere  văzută  şi  sa  o 
primească  pe  aceasta,  decît  pentru  vreo  iconomie  ascunsă  a 
celor  spuse,  cunoscută  numai  Celui  ce  le  chiverniseşte  pe 
acestea. 

întrebare:  Oare  e  acelaşi  lucru  vederea  şi  descoperirea, 
sau  nu  ? 


8  «O  spune  poate  aceasta  despre  sine  însuşi,  căci  fiind  pustnic  s-a  făcut  mai  pe  urmă 
episcop  al  Ninivei».  Harul  săvirşirii  tainelor  îl  avea  dar  harul  simţirii  personale  a 
lucrării  lui  Dumnezeu  iiu-1  mai  avea. 

Răspuns  :  Nu,  ci  sînt  deosebite.  Descoperirea  se 
foloseşte  adeseori  pentru  amîndouă.  Căci  deoarece  arată 
ceea  ce  e  ascuns,  toată  vederea  se  numeşte  descoperire. 
Dar  descoperirea  nu  se  numeşte  vedere.  Căci  descoperirea 
se  foloseşte  pentru  cele  cunoscute,  gustate  şi  înţelese  de 
minte.  Iar  vederea  de  orice  fel  are  un  chip,  sau  un  tip,  cum 
se  întîmplă  la  cei  vechi 655,  fie  în  somn  adînc,  fie  în  stare  de 
veghe.  Şi  uneori  în  mod  limpede,  alteori,  ca  într-o  nălucire, 
sau  fără  limpezime.  De  aceea,  şi  cel  ce  vede  de  multe  ori 
nu  cunoaşte,  fie  că  vede  în  stare  de  veghe,  fie  dormind.  Ea 
se  face  cunoscută  şi  prin  auzirea  unui  glas,  dar  uneori  se 
vede  şi  un  tip  oarecare,  iar  alteori  într-un  mod  mai  lămurit 
faţă  către  faţă.  Dar  şi  vederea  şi  vorbirea  şi  întrebarea  şi 
întîlnirea  cu  ea  sînt  ale  unor  puteri  sfinte,  care  se  fac  văzute 
de  cei  vrednici  şi  aduc  descoperiri.  Astfel  de  arătări  se 
săvîrşesc  şi  în  locuri  mai  pustii  şi  mai  depărtate  de  oameni, 
acolo  unde  omul  are  nevoie  neapărată  de  ele,  pentru  faptul 
că  nu  are  alt  ajutor,  sau  mîngîiere  în  acel  loc.  Iar 
descoperirile  sînt  simţite  sau  le  primeşte  mintea  prin 
curăţia  ei,  dar  de  ele  au  parte  numai  cei  desăvîrşiţi  şi 
cunoscători. 

întrebare:  Care  este  semnul  că  a  ajuns  cineva  la  curăţia 
inimii  ?  Şi  cînd  cunoaşte  omul  că  inima  lui  a  ajuns  la 
curăţie  ? 

Răspuns:  Cînd  îi  vede  pe  toţi  oamenii  ca  buni  şi  nu-i 
apare  vreunul  necurat  şi  întinat,  atunci  este  cu  adevărat 
curat  cu  inima.  Căci  cum  se  împlineşte  cuvîntul  apostolului 
care  ne  cere  să  socotim  pe  toţi,  cu  inima  sinceră,  mai 
presus  de  noi>  dacă  nu  se  ajunge  la  ceea  «ce  s-a  zis:  «Că 

555.  In  Vechiul  Testament  vederea  lui  Dumnezeu  se  săvîrşea  prin 
tipuri,  de  exemplu,  prin  rugul  aprins.  In  Noul  Testament,  prin  chip,  sau 
icoană,  sau  imagine.  Iisus  Hristos  ca  om  e  un  chip  al  lui  Dumnezeu-Cu- 
vîntul.  Iar  icoana  e  zugrăvirea  acestui  chip. 

ochiul  curat  nu  va  vedea  cele  rele»  (Avac,  1,  13)! 


9  Nota  la  textul  grec  :  «Poate  vederea». 


întrebare:  Ce  este  curăţia  ?  Şi  pînă  unde  ajunge  hotarul 
ei  ? 

Răspuns  :  Curăţia  este  uitarea  chipurilor  cunoaşterii 
celei  contrare  firii,  aflate  în  lume  sub  fire.  Iar  hotarul 
eliberării  de  acestea  şi  al  aflării  în  afară  de  ele  este  acesta  : 
revenirea  omului  la  simplitatea  şi  nevinovăţia  dintîi  a  firii 
lui  şi  socotirea  sa  ca  prunc,  dar  fără  scăderile  pruncului. 

întrebare:  Dar  poate  ajunge  cineva  la  treapta  aceasta  ? 

Răspuns:  Da.  Căci  au  ajuns  unii  la  măsura  aceasta, 
cum  a  ajuns  şi  Ava  Sisoe  la  măsura  aceasta,  că  întreba  pe 
ucenicul  său  de  a  mîncat  sau  n-a  mîncat.  Şi  altul  «oarecare 
dintre  părinţi  a  ajuns  la  o  astfel  de  simplitate  şi 
nevinovăţie,  că  puţin  îi  mai  trebuia  ca  să  fie  ca  pruncii, 
încît  uita  cu  desăvîrşire  de  cele  de  aici;  uita  pînă  şi  de  a 
mîncat  înainte  de  împărtăşanie  şi  se  ducea  să  se 
împărtăşească  dacă  nu-1  oprea  vreunul  dintre  ucenicii  lui. 
Şi-1  duceau  ucenicii  lui  ca  pe  un  prunc  la  împărtăşanie.  Era 
prunc  faţă  de  lume,  dar  sufletul  lui  era  desăvîrşit  faţă  de 
Dumnezeu. 

întrebare:  Ce  cugetare  şi  îndeletnicire  trebuie  să  aibă 
cel  ce  se  nevoieşte,  cînd  sade  în  linişte  în  sihăstria  lui  ?  Şi 
ce  trebuie  să  lucreze  neîncetat  ca  să  tiu  se  îndeletnicească 
mintea  lui  cu  gînduri  deşarte  ? 

Răspuns:  întrebi  despre  cugetare  şi  îndeletnicire,  cum 
se  face  omul  mort  în  chilia  lui  ?  Oare  are  omul  sîrguitor  şi 
treaz  cu  sufletul,  petrecînd  întru  sine,  nevoie  să  se  întrebe 
cum  să  petreacă  ?  Căci  ce  este  altceva  îndeletnicirea 
monahului  în  chilia  sa  decît  plînsul  ? 

Şi  ce  cugetare  e  mai  înaltă  decît  aceasta  ?  Căci  însăşi 
şederea  călugărului  şi  singurătatea  sa  îl  învaţă  asemănarea 
ei  cu  petrecerea  într-un  mormînt,  care-1  ţine  departe  de 
bucuria  oamenilor.  Căci  făptuirea  lui  este  prinsul  şi  însăşi 
numirea  stării  lui  îl  cheamă  şi-1  îndeamnă  la  aceasta.  Căci 

se  numeşte  «plîngător»,  adică  amărît  cu  inima.  Şi  toţi 
sfinţii  au  plecat  plîngînd  din  viaţa  aceasta.  Şi  dacă  sfinţii 
plîngeau  şi  ochii  lor  erau  plini  pururea  de  lacrimi  pînă  ce 
plecau  din  viaţa  aceasta,  cine  nu  va  plînge  ?  Mîngîierea 
călugărului  se  naşte  din  plîns.  Şi  dacă  cei  desăvîrşiţi  şi 
purtătorii  de  biruinţă  plîngeau  aici,  cum  va  suporta  cel  plin 
de  răni  să  se  liniştească  din  plîns  ?  Cel  ce  se  are  pe  sine 
zăcînd  mort  înaintea  sa,  şi  se  vede  pe  sine  omorît  prin 
păcate,  mai  are  nevoie  de  învăţătură  cu  ce  fel  de  gînd  să-şi 
pricinuiască  lacrimile  ?  Sufletul  e  omorît  de  păcate  şi  zace 
înaintea  ta  şi  el  e  mai  mult  pentru  ţine  decît  toată  lumea,  şi 
nu  ai  nevoie  de  plîns  ?  De  vom  intra  deci  în  liniştire  şi 
vom  stărui  în  ea  cu  răbdare,  fără  îndoială  vom  putea 
rămîne  în  plîns.  De  aceea  să  ne  rugăm  cu  o  cugetare 
neîncetată  Domnului,  ca  să  ni-1  dăruiască  pe  acesta.  Căci 
de  vom  dobîndi  acest  har,  care  e  mai  mare  decît  celelalte 
daruri  (harisme)  şi  le  covîrşeşte  pe  acelea,  vom  intra  la 
curăţie.  Şi  cînd  vom  intra  la  ea,  nu  se  va  mai  lua  de  la  noi 
pînă  la  ieşirea  noastră  din  viaţa  aceasta. 

Fericiţi  deci  cei  curaţi  cu  inima,  că  nu  este  timp  în  care 
să  nu  se  bucure  de  desfătarea  aceasta  a  lacrimilor  şi  în  ea 
pururea  vor  vedea  pe  Domnul555a.  Şi  încă  fiind  lacrimi  în 
ochii  lor,  se  învrednicesc  de  vederea  descoperirilor  Lui  în 
înălţimea  rugăciunii  lor  şi  nu  este  în  ei  rugăciune  fără 
lacrimi.  Şi  aceasta  este  ceea  ce  s-a  spus  de  Domnul: 
«Fericiţi  cei  ce  plîng,  că  aceia  se  vor  mîngîia»  (Mt,  5,  4). 
Căci  de  la  plîns  se  trece  la  curăţia  sufletului.  De  aceea 

555  a.  Sfîntul  Isaac  leagă  curăţia  inimii  şi  vederea  lui  Dumnezeu,  de  lacrimi. 
Numai  lacrimile  ca  pocăinţă  extremă  curăţesc  inima  de  păcate;  numai  lacrimile 
ca  supremă  înduioşare  de  iubirea  lui  Dumnezeu  dăruiesc  vederea  Iui 
Dumnezeu,  sau  izvorăsc  din  ea. 

spunînd  Domnul  că  ei  se  vor  mîngîia  n-a  tîlcuit  înţelesul 
mîngîierii.  Căci  cînd  se  va  învrednici  călugărul  să  treacă 
prin  lacrimi  de  ţinutul  patimilor  şi  să  ajungă  în  şesul 
curăţiei  sufletului,  îl  în-tîmpină  această  mîngîiere.  De  trece 


deci  cineva  de  la  cele  ce  o  pricinuiesc  pe  aceasta  aici  10,  în 
aceasta  se  în-tîlneşte  cu  mîngîierea  care  nu  se  află  aici l  . 

Şi  atunci  înţelege  că  mîngîierea  ce  o  primeşte  la  sfîr- 
şitul  plînsului  e  mîngîierea  pe  care  o  dăruieşte  Dumnezeu, 
prin  curăţie,  celor  ce  pling.  Pentru  că  nu  poate  plînge 
cineva  neîncetat,  pînă  e  tulburat  de  patimi12.  Deci  acest  dar 
(această  harismă)  al  lacrimilor  şi  al  plînsului  e  al  celor 
nepătimitori.  Şi  dacă  pe  cel  ce  plînge  şi  se  jeleşte  pentru  un 
timp  lacrimile  pot  nu  numai  să-1  conducă  la  nepătimire,  ci 
şi  să  şteargă  cu  desăvîrşire  patimile  din  mintea  lui  şi  s-o 
izbăvească  pe  aceasta  de  amintirea  lor  13,  ce  să  zicem 
despre  cei  ce  au  noaptea  şi  ziua  lucrarea  aceasta  în 
cunoştinţă  (conştiinţă)  ?  Dar  ajutorul  ce  vine  din  plîns 
nimeni  nu-1  cunoaşte  decît  singuri  aceia  care  şi-au  predat 
sufletul  lor  lucrării  acesteia.  Toţi  sfinţii  doresc  intrarea 
aceasta.  Căci  prin  lacrimi  li  se  deschide  lor  uşa  ca  să  intre 
în  patria  mîngîierii,  în  care  sînt  întipărite  urmele  prea  bune 
şi  mîntui-toare  ale  lui  Dumnezeu,  prin  descoperiri 5  °. 

întrebare:  Dat  fiind  că  sînt  unii  care  nu  pot  plînge 
neîncetat  din  pricina  slăbiciunii  trupului,  ce  trebuie 

să  facă  ei  pentru  păzirea  minţii,  ca  să  nu  pătrundă  patimile 
în  ea,  golită  fiind  de  toate  ? 

Răspuns:  Nu  se  pot  răscula  patimile  împotriva  sufletului 
şi  nu  îl  pot  tulbura  pe  nevoitor,  cînd  inima  e  golită  de  cele 
ale  vieţii,  prin  retragerea  care-1  fereşte  de  orice 
împrăştiere,  dacă  nu  se  lasă  prins  de  trîndăvie  şi  de 
nepăsarea   faţă   de    cele    cuvenite,   mai   ales    de    se   va 


10  De  la  lacrimi,  la  curăţie. 

1 1  Curăţia  e  ceea  ce  se  poate  dobîndi  aici,  dar  mîngîierea  vine  de  sus,  de  la 
Duhul  mîngîierii. 

12  Patimile  sînt  opuse  plînsului.  Pentru  că  plînsul  curat  şi  înduioşat  e  semnul 
iubirii.  Iar  patimile,  semnul  egoismului. 

13  Lacrimile  şterg  chiar  amintirea  păcatelor,  prin  covîrşirea  dragostei  de 
Dumnezeu  aflată  în  ele. 

îndeletnici  cu  cugetarea  celor  din  dumnezeieştile  Scrip- 
turi, prin  cercetarea  înţelesurilor  lor,  rămînînd  netulburat 
de  patimi.  Căci  chiar  şi  numai  de  vor  stărui  aceste 
înţelesuri  în  el  şi  se  va  înmulţi  înţelegerea  dumnezeieştilor 
Scripturi,  vor  fugi  din  el  gîndurile  deşarte  şi  mintea  lui  se 
va  putea  desprinde  de  dorirea  sau  de  a-mintirea  lor;  şi  nu 
va  putea  lua  aminte  la  nimic  din  viaţa  aceasta,  ridicîndu-se 
prin  marea  plăcere  a  îndeletnicirii  cu  această  înţelegere 
deasupra  acestor  gînduri,  datorită  multei  liniştiri  a  lui  în 
pustie.  Pentru  că  prin  aceasta  el  uită  chiar  şi  de  el  însuşi  şi 
de  firea  lui  şi  se  face  ca  un  om  ieşit  din  sine, 
nemaiamintindu-şi  deloc  de  veacul  acesta.  El  se 
îndeletniceşte  cu  totul  deosebit  cu  cele  privitoare  la  mărirea 
lui  Dumnezeu  şi  se  gîndeşte  la  ele  zicînd  :  «Slavă 
dumnezeirii  Lui.  Mari  şi  minunate  sînt  toate  lucrurile  Lui. 
Ridicat-a  la  înălţime  smerenia  mea.  Cu  ce  lucruri  mari  a 
învrednicit  sufletul  meu  să  se  îndeletnicească  !». 

Şi  petrecînd  în  aceste  lucruri  minunate  şi  fiind  mereu 
uimit  (răpit)  de  ele,  se  îmbată  pururea  şi  se  află  ca  în  viaţa 
de  după  înviere.  Căci  liniştea  conlucra  foarte  mult  cu  harul 
acesta14  *.  Dat  fiind  că  mintea  a  aflat  locul  (ţinutul)  ei, 
voieşte  să  rămînă  în  el  însuşi,  în  pacea  aflată  de  ea  prin 
liniştire. 

EI  se  mişcă  deci  împreună  cu  acestea  spre  amintirea 
lor560  b  potrivit  treptei  vieţuirii  lui.  Şi  luînd  în  minteslava 

560  a.  Nimic  nu  contribuie  la  harul  vederii  celor  dumnezeieşti,  ca  liniştirea. 
560  b.  Spre  aducere  aminte  de  cele  dumnezeieşti,  de  vederile  avute  înainte, 
de  dorinţa  după  vederea  lor,  de  frumuseţea  vieţii  viitoare. 

veacului  viitor  şi  nădejdea  celor  rînduite  drepţilor  ce  se  vor 
mişca  în  Dumnezeu  în  viaţa  viitoare  şi  acea  nouă  reaşezare 
în  starea  cea  dintîi,  nu  se  mai  gîn-deşte  şi  nici  nu-şi  mai 
aduce  aminte  de  lumea  aceasta. 


14  Din  întunericul  care  ni-L  face  pe  Dumnezeu  cu  totul  inaccesibil  nouă,  ne 
întîmpină  pe  treapta  curăţiei  de  patimi  puterile/înţelesurile  şi  luminile 
dumnezeieşti,  luînd  in  intîlnirea  cu  noi  oarecare  caracteristici  sesizabile.  Chiar 
sensul  sesizat  de  noi  e  un  chip  pe  care  îl  ia  raza  pornită  din  întunericul 
dumnezeiesc. 


Şi  cînd  se  îmbată  de  acestea,  iarăşi  se  strămută  de  acolo 
cu  vederea  lui  la  cele  ale  veacului  acesta,  întru  care  se  află 
încă,  şi  zice  cu  uimire:  «O,  adîncul  bogăţiei  şi  al 
înţelepciunii  şi  al  cunoştinţei  şi  al  înţelegerii  şi  al  priceperii 
şi  al  iconomiei  Dumnezeului  Celui  neurmat  î1  .  Cît  de 
necercetate  sînt  judecăţile  Lui  şi  de  neurmate  căile  Lui.!»- 
(Rom.,  11,  33).  Căci  dacă  a  pregătit  un  alt  veac  aşa  de 
minunat,  ca  să  aducă  în  el  pe  toţi  cei  cuvântători  şi  să-i 
păstreze  pe  ei  în  viaţa  fără  de  sfîrşit,  pentru  care  pricină  a 
făcut  întîi  lumea  aceasta  şi  a  lărgit-o  pe  ea  şi  a  îmbogăţit-o 
astfel  cu  felurimea  deasă  şi  cu  mulţimea  chipurilor  şi  firilor 
şi  a  pus  în  ea  pricini  şi  substanţe  şi  luptele  şi  împotrivirile 
multelor  patimi?  Şi  pentru  ce  ne-a  aşezat  la  început  pe  noi 
în  ea  şi  a  sădit  în  ea  cu  iubire  bogăţia  Lui  de  viaţă  şi 
deodată  ne  strămută  de  aici  prin  moarte  şi  ne  păstrează  pe 
noi  nu  puţin  timp  în  nesimţire  şi  nemişcare  şi  pierde 
formele  noastre  şi  varsă  sucurile  din  noi  şi  le  amestecă  în 
pămînt  şi  îngăduie  să  se  desfacă  şi  să  se  topească  şi  să 
curgă  alcătuirea  noastră  pînă  ce  încetează  cu  totul  în- 
tocmirea noastră  ?16  \ 


361.  Urmele  lui  Dumnezeu  nu  se  pot  vedea,  dacă  nu  se  revelează  El  însuşi, 

desăvîrşirea  în  Duh.  De  aceea  a  şi  lărgit  lumea  aceasta,  cu  atîtea  chipuri  şi  firi,  ca  să 
cre$tem  în  mod  complex  şi  multiplu,  prin  experienţe  cît  mai  bogate,  prin  lupte  cu 
ispite  cît  mai  felurite.  Nesimţirea,  nemişcarea  va  atinge  prin  moarte  numai  trupul,  nu 
şi  sufletul  nostru. 

561  b.  Odată  cu  înnoirea  chipului  nostru  de  acum  va  ieşi  din  starea  de  stricăciune  şi 
pămîntul  din  care  sînt  făcute  trupurile  noastre.  Dar  şi  îngerii  se  vor  înălţa  prin  aceasta, 
nemaiavînd  să  se  ocupe  cu  noi  şi  cu  lumea  aflată  în  starea  de  stricăciune  de  acum, 
nemaioglindind-o  în  conştiinţa  lor. 

16a.  Se  întreabă  pentru  ce  a  lăsat  lumea  aceasta  plină  de  necazuri,  dacă  sîntem 
rînduiţi  să  trăim  veşnic  în  lumea  aceea  fericită.  întrebarea  e  mai  mult  oratorică,  pentru 
că  răspunsul  1-a  dat  sfîntul  Isaac  însuşi  în  toată  scrierea  sa:  ca  să  creştem 
duhovniceşte,  câ  să  ne  asimilăm  şi  prin  eforturile  noastre  statura  de  fiinţe  pline  de 
desăvîrşirea  în  Duh.  De  aceea  a  şi  lărgit  lumea  aceasta,  cu  atîtea  chipuri  şi  firi,  ca  să 
cre$tem  în  mod  complex  şi  multiplu,  prin  experienţe  cît  mai  bogate,  prin  lupte  cu 
ispite  cît  mai  felurite.  Nesimţirea,  nemişcarea  va  atinge  prin  moarte  numai  trupul,  nu 
şi  sufletul  nostru. 

Iar  atunci,  în  vremea  în  care  a  hotărît  întru  înţelep- 
ciunea Sa  preaînchinată,  cînd  va.  voi,  ne  va  ridica  în.  altă 
înfăţişare,  pe  care  numai  El  o  cunoaşte  şi  ne  va  aduce  într-o 
altă  alcătuire.  Aceasta  o  nădăjduim  nu  numai  noi  oamenii, 
ci  şi  înşişi  sfinţii  îngeri,  care  nu  au  nevoie  de  lumea 
aceasta,  fiind  prin  firea  lor  minunată  lipsiţi  puţin  de 
desăvîrşire;  şi  ei  aşteaptă  ridicarea  noastră  din  stricăciune; 
căci  cînd  se  va  ridica  neamul  nostru  din  pămînt,  se  va  înnoi 
şi  el  ieşind  din  stricăciune  561  b.  Căci  pentru  noi  sînt 
împiedicaţi  şi  ei  să  intre.  De  aceea  aşteaptă  să  se  deschidă 
deodată  (şi  pentru  ei)  poarta  noului  veac.  Pentru  că  zidirea 
îngerilor  se  va  odihni  atunci  împreună  cu  noi  de  povara 
trupului  aflătoare  în  noi  17.  Căci  zice  apostolul:  «Că  şi 
zidirea  însăşi  aşteaptă  descoperirea  fiilor  lui  Dumnezeu,  ca 
să  se  elibereze  de  robia  stricăciunii  în  slobozenia  slavei 
fiilor  lui  Dumnezeu»  (Rom.,  8,  21),  după  desfacerea  de- 
plină a  veacului  acesta  din  alcătuirea  lui,  cînd  va  fi  aşezată 
firea  noastră  din  nou  în  alcătuirea  ei  cea  dintîi. 

Şi  apoi  se  înalţă  de  la  aceasta  cu  mintea  sa  la  cele 
dinainte  de  întemeierea  lumii  acesteia,  cînd  nu  era  vreo 
zidire,  nici  cer,  nici  pămînt,  nici  îngeri,  nici  ceva  din  cele 
ce  se  petrec.  Şi  se  gîndeşte  cum  le-a  adus  dintr-oda-tă  pe 
toate  la  fiinţă  din  cele  ce  nu  sînt,  numai  prin  bunăvoirea 
Lui.  Şi  iarăşi  coboară  cu  mintea  lui  la  făpturile  lui 
Dumnezeu  şi  priveşte  la  lucrurile  minunate  ale  zidirii  Lui 
şi  la  înţelepciunea  făpturilor  Lui,  zicînd  cu  uimire  în  sine: 
«O,  minune!  Cît  de  mult  întrece  iconomia  şi  purtarea  Lui 
de  grijă  şi  cu  cît  e  mai  tare 


561  b.  Odată  cu  înnoirea  chipului  nostru  de  acum  va  ieşi  din  starea  de  stricăciune  şi 
pămîntul  din  care  sînt  făcute  trupurile  noastre.  Dar  şi  îngerii  se  vor  înălţa  prin  aceasta, 
nemaiavînd  să  se  ocupe  cu  noi  şi  cu  lumea  aflată  în  starea  de  stricăciune  de  acum, 
nemaioglindind-o  în  conştiinţa  lor. 

17Participarea  îngerilor  la  existenţa  noastră  şi  ajutorul  ce  ni-1  daui  înseamnă  şi  o 
relaţie  cu  existenţa  noastră  împovărată  de  trup  şi  o  luptai  pentru  uşurarea  piedicilor  ce 
ni  le  pune  trupul  de  acum  în  calea  mîntuirii.. 

minunata  Lui  putere  decît  toate  făpturile  Lui!  Şi  cum  a 
adus  din  cele  ce  nu  sînt  la  fiinţă  toată  zidirea,  adică 
mulţimea  cea  nenumărată  a  feluritelor  lucruri  ?  Şi  iarăşi, 
cum  va  strica  această  minunată  bună  întocmire,  ceasurile  şi 
anii,  legătura  nopţii  şi  zilei,  prefacerile  ajutătoare  ale 
anului,  florile  felurite  ale  pămîntului,  clădirile  prea 
frumoase  ale  cetăţilor  şi  palatele  împodobite  din  ele, 
mersul  sprinten  al  oamenilor,  firea  lor  ostenitoare  de  la 
intrarea  ei  în  viaţă  pînă  la  ieşire  ?  Şi  cum  <e  oprită  dintr- 
odată  această  rînduiala  minunată  şi  va  veni  un  alt  veac  şi 
amintirea  acestei  prime  zidiri  nu  se  va  mai  sui  niciodată  la 
inima  cuiva  şi  se  va  ivi  o  mare  prefacere  şi  alte  gînduri  şi 
alte  amintiri  ?  18  \ 

Şi  firea  oamenilor  nu-şi  va  mai  aminti  cîtuşi  de  puţin  de 
lumea  aceasta,  nici  de  viaţa  lor  de  mai  înainte.  Căci  mintea 
lor  va  fi  legată  de  contemplarea  (privirea)  acelei  stări  noi  şi 
nu  se  va  mai  întoarce  iarăşi  la  lupta  sîngelui  şi  a  trupului. 
Căci  împreună  cu  schimbarea  veacului  acesta,  îndată  va  lua 
început  cel  viitor.  Şi  atunci  tot  omul  va  zice  unele  ca 
acestea:  «O,  maică,  cum  ai  fost  uitată  de  fiii  tăi  pe  care  i-ai 
născut  şi  i-ai  înţelepţit  şi  care  s-au  adunat  într-o  clipeală  de 
ochi  la  un  alt  sîn  şi  s-au  făcut  fii  adevăraţi  ai  sterpei,  care 
niciodată  n-a  născut!...  Veseleşte-te  stearpă  care  nu  naşti  pe 
fiii  pe  care  ţi  i-a  născut  ţie  pămîntul»  (îs.,  54,  1). 

Şi  atunci  cugetă  ca  un  ieşit  din  sine  (ca  în  extaz)  şi  zice 
:  «Oare  cît  timp  durează  veacul  acesta  ?  Şi  cînd  va  începe 
cel  viitor  ?  Şi  cît  timp  vor  dăinui  locaşurile  acestea  în 
înfăţişarea  de  acum  şi  cît  timp  vor  rămîne  trupurile 
amestecate  cu  pămîntul  ?  Şi  cum  va  fi  vieţuirea  aceea  ?  Şi 
în  ce  înfăţişare  va  învia  şi  va  fi  firea  a-ceasta  ?  Şi  în  ce  chip 
va  veni  la  a  doua  creatiune  ?». 


18a.  E  vorba  de  amintirile  în  sensul  anamnezei,  adică  de  aducerea  aminte  a  ceea  ce  a 
fost,  datorită  repetării  în  acelaşi  chip.  Căci  amintirea  vieţii  de  aici  nu  se  poate  şterge 
din  sufletele  oamenilor  în  viaţa  viitoare.  Dar  ea  nu  mai  aduce  odată  cu  ea  durerea 
pentru  păcatele  săvîrşite,  urma  întristărilor  etc.  Căci  se  zice  mai  jos  :  «Nu  se  va  mai 
întoarce  iarăşi  la  lupta  sîngelui  şi  a  trupului». 

Şi  în  vreme  ce  cugetă  la  acestea  şi  la  unele  ca  acestea, 
cade  peste  el  un  extaz  şi  o  răpire  şi  o  tăcere  liniştită,  şi  se 
ridică  în  clipa  aceea  şi-şi  pleacă  genunchii  şi  înalţă 
mulţumiri  şi  doxologii  cu  lacrimi  multe  către  Dumnezeu, 
Cel  singur  înţelept,  Cel  preamărit  în  faptele  Lui 
preaînţelepte. 

Fericit  e  cel  ce  s-a  învrednicit  de  acestea.  Fericit  e  cel 
ce  cugetă  la  acestea  ziua  şi  noaptea.  Fericit  e  cel  ce  cugetă 
la  acestea  şi  la  unele  ca  acestea,  în  toate  zilele  lui.  Iar  dacă 
la  începutul  liniştirii  lui  nu  simte  omul  puterea  unor  astfel 
de  vederi,  din  pricina  împrăştierii  minţii  lui,  şi  nu  mai 
poate  vedea  puterile  faptelor  minunate  mai  înainte  grăite 
ale  lui  Dumnezeu  19,  să  nu  se  trîndăvească  şi  să  nu 
părăsească  locul  vieţuirii  lui  liniştite.  Căci  semănătorul  ce 
seamănă  în  pămînt  nu  vede,  odată  cu  sămînţa  pe  care  o 
seamănă,  şi  spicul.  Şi  după  semănare  urmează  moleşeala  şi 
osteneala  şi  durerea  mădularelor  sale  şi  ieşirea  din 
legăturile  cu  prietenii  şi  despărţirea  de  cele  obişnuite.  Dar 
după  ce  rabdă  acestea,  vine  un  alt  timp,  în  care  lucrătorul 
se  îndulceşte  şi  saltă  şi  se  bucură  şi  se  veseleşte.  Şi  care 
este  acesta  ?  Cînd  mănîncă  din  pîinea  sudorii  lui  şi  cugeta- 
rea lui  rămîne  păzită  în  linişte.  Căci  liniştea  plină  de 
răbdare  şi  amintita  cugetare  din  ea  mişcă  în  inimă  multă  şi 
nesfîrşită  plăcere  şi  împinge  mintea  repede  spre  uimire 
(răpire)  negrăită.  Şi  fericit  este  acela  care  stăruie  în  ea,  că 
înaintea  lui  s-a  deschis  acest  izvor  de  dumnezeire  ţîşnitor  şi 
a  putut  să  bea  din  el  şi  nu  va  înceta  să  bea  din  el  pururea  şi 
totdeauna,  în  toată  clipa  din  noapte  şi  din  zi,  pînă  la 
sfîrşitul  şi  marginea  întregii  sale  vieţi  pămînteşti. 

întrebare:  In  ce  se  arată  cuprinsul  împlinit  al  tuturor 
ostenelilor  acestei  lucrări,  sau  al  liniştirii,  la  care 

ajungînd  cineva  să  afle  că  a  ajuns  la  desăvîrşirea  vieţuirii  ? 


19Faptele  lui  Dumnezeu  sînt  graiuri,  sau  cuvinte  către  noi.  29  —  Filocalia 

Răspuns:  în  faptul  că  s-a  învrednicit  de  stârnirea  în 
rugăciune.  Căci  cînd  a  ajuns  la  aceasta,  a  ajuns  la  capătul 
tuturor  virtuţilor  şi  s-a  făcut  locaşul  Sfîntului  Duh.  Pentru 
că  dacă  cineva  n-a  primit  în  chip  neîndoielnic  harul 
Mîngîietorului,  nu-şi  poate  desăvîrşi  stăruirea  în 
rugăciunea  aceasta.  Căci  cînd  Duhul  Se  sălăşluieşte,  zice, 
în  careva  dintre  oameni,  acesta  nu  încetează  din  rugăciune. 
Fiindcă  Duhul  însuşi  Se  roagă  pururea  (Rom.,  8,  26)20.  A- 
tunci,  nici  cînd  doarme  acela,  nici  cînd  e  în  stare  de  veghe, 
nu  se  întrerupe  rugăciunea  din  sufletul  lui.  Ci  fie  că 
mănîncă,  fie  că  bea,  fie  că  doarme,  fie  că  lucrează  ceva,  şi 
pînă  în  somnul  adînc  răsar  bunele  miresme  şi  răsuflările 
rugăciunii  în  inima  lui564  a,  fără  osteneală.  Şi  nu  se  mai 
desparte  rugăciunea  de  el,  ci  în  toate  zilele  şi  în  ceasurile 
lui,  chiar  cînd  se  linişteşte  aceasta  în  afara  lui564  b,  o 
liturghiseşte  în  el  în  chip  ascuns.  Căci  tăcerea  celor  curaţi  e 
rugăciune,  zice  careva  dintre  purtătorii  de  Hristos.  Pentru 
că  gîndurile  lor  sînt  mişcări  dumnezeieşti5*5.  Mişcările 
inimii  şi  cugetării  curate  sînt  glasuri  blînde,  în  care  ea  cîntă 
în  chip  ascuns  Celui  ascuns5   . 


20  DSJa&KsîBiitaMemgăaulmi.  QăiaitEl<Hff8in8-m  lgoiitirăku  BamngpaiduAiltocfegeiste 

bunătate  ce  se  răs-pîndeşte  ca  o  bună  mireasmă.  E  o  mireasmă  a  curăţiei. 

564  b.  Prin  aceasta  înţelege,  cred,  o  rugăciune  ce  se  răspîndeşte  liniştit,  prin  tăcere,  în 

afara  lui.  Căci  în  fraza  următoare  vorbeşte  de  tăcere. 

întrebare:  Ce  este  rugăciunea  duhovnicească  ?  Cum  se 
învredniceşte  de  ea  cel  ce  se  nevoieşte  ? 

Răspuns:  Mişcările  sufleteşti  se  împărtăşesc  de  lucrarea 
Simţului  Duh  prin  curăţia  lor  deplină  21.  Dar  numai  unul 
dintre  zeci  de  mii  de  oameni  se  învredniceşte  de  ea,  căci 
este  o  taină  a  stării  vieţii  viitoare22.  Pentru  că  acela  se 
înalţă  şi  firea  rămîne  nelucrată  de  nici  o  mişcare  şi  amintire 
a  celor  de  aici.  Şi  nu  se  roagă  în  rugăciune,  ci  sufletul  are 
simţirea  lucrurilor  duhovniceşti  ale  veacului  aceluia,  care 
covîrşesc  înţelegerea  oamenilor  şi  a  căror  înţelegere  o  are 
prin  puterea  Sfintului  Duh.  Aceasta  este  vederea  şi 
mişcarea  cea  gîndită,  şi  nu 23  cerere  a 


cu  mulţumire  şi  cu  laudă.  învăţătura  energiilor  necreate  apare  aci  cu  toată  claritatea. 
Ea  e  implicată  in  înţelegerea  nedespărţitei  legături  dintre  Dumnezeu  şi  creatură  şi, 
mai  special,  dintre  Duhul  dumnezeiesc  şi  cel  omenesc.  Omul  şi-a  actualizat 
caracterul  teandric.  Energiile  lui  Dumnezeu,  devenind  înţelesuri  în  om,  se  întorc  spre 
Dumnezeu  ca  rugăciune  de  laudă. 

566.  Omul  vorbeşte  şi  cînd  tace.  Iar  dacă  e  curat,  grăieşte  lui  Dum- 
nezeu în  adîncime.  Şi  în  această  rugăciune  e  lucrarea  Sfîntului  Duh,  ca 
legătură  cu  Dumnezeu. 


21  Mişcările  sufleteşti  sînt  şi  ele  simţiri  ce  iau  forme  de  cuvinte.  Cînd  sufletul  e  curat, 
mintea  nu  se  gîndeşte  la  nimic  altceva,  decît  la  Dumnezeu  cel  curat  şi  infinit.  Dar  prin 
aceasta  însuşi  Duhul  e  lucrător  în  ele.  Cele  mărginite  sînt  pentru  trup,  sînt  pentru 
viaţa  pămîntească  şi  adeseori  egoistă,  căci  ele  pot  fi  cuprinse  şi  folosite  pentru  viaţa 
mărginită,  străină  de  Dumnezeu.  Duhul  vine  numai  unde  sufletul  se  lărgeşte, 
gîndindu-se  la  Dumnezeu  şi  intră  în  comuniune  cu  infinitatea  Lui  prin  rugăciunea 
curată  de  gînduri  mărginite. 

22  In  viaţa  viitoare  nu  mai  privim  decît  pe  Cel  infinit,  deci  sîntem  în  curăţie  şi 
rugăciune,  departe  de  orice  egoism  limitativ.  Acolo  sîntem  cu  desăvîrşire  în  Duhul 
comuniunii  cu  Dumnezeu. 

23  Acest  «nu»  lipseşte  în  textul  grec,  dar  este  în  traducerea  românească  din  1819  şi  el 
corespunde  înţelesului  acestui  pasagiu,  care  socoteşte  că  vederea  celor  dumnezeieşti  e 
mai  presus  de  rugăciune.  Traducătorii  români  de  atunci  ştiau  la  perfecţie  nu  numai 
limba  greacă,  ci  şi  teologie  înaltă.  Textul  românesc  mai  nou,  dactilografiat,  nu  a  prins 
această  nuanţă,  rămînlnd  fidel  textului  grec.  El  e  mai  poetic,  dar  cu  mai  puţina 
înţelegere  a  sensului  duhovnicesc  al  textului  grec.  De  aceea  e  şi  mai  liber. 
«Mişcarea  gîndită»  e  «vederea  gîndită»,  sau  înţelegătoare.  Ea  nu  e  o  simplă  mişcare  a 
gîndurilor,  ci  o  mişcare  în  planul  de  dincolo  de  lumea  creată,  în  Dumnezeu. 

rugăciunii.  Dar  din  rugăciune  şi-a  luat  pornirea.  Căci 
pentru  aceasta  unii  din  aceştia  au  ajuns  la  desăvîrşire.  Şi  nu 
este  clipă,  în  care  mişcarea  lor  cea  mai  dinăuntru  nu  e  în 
rugăciune,  precum  am  spus  mai  înainte.  Şi  cînd  se  iveşte 
Duhul  cel  Sfînt,  îi  află  pe  aceştia  pururea  în  rugăciune.  Şi 
din  această  rugăciune  îi  scoate  pe  ei  în  vedere 
(contemplare)  24,  care  se  numeşte  vedere  duhovnicească. 
Căci  nu  mai  au  nevoie  de  chipul  rugăciunii  îndelungate, 
nici  de  starea  la  Liturghie  şi  de  treapta  ei.  Ci  ajunge  să-şi 
amintească  de  Dumnezeu  şi  îndată  sînt  robiţi  de  dragostea 
Lui.  Totuşi,  nu  nesocotesc  nici  starea  la  rugăciune  pînă  la 
sfîrşit,  ci  dăruiesc  cinste  şi  rugăciunii  şi  stau  în  picioare  la 
orele  rînduite,  în  a-fară  de  cea  neîncetată  570  a. 

Am  văzut  pe  marele  Antonie  stînd  în  rugăciune  de  la 
ceasul  al  nouălea  (trei  după  amiază),  cînd  a  simţit  mintea 
lui  înălţată.  Şi  altul  dintre  părinţi  întinzînd  mîinile  pe  cînd 
stătea  la  rugăciune,  a  intrat  într-un  extaz  de  patru  zile.  Şi 
alţi  mulţi,  pe  cînd  se  rugau  astfel,  au  fost  robiţi  de  multa 
(adîncă)  pomenire  a  lui  Dumnezeu,  de  dragostea  Lui  şi  au 
ajuns  în  extaz.  Dar  omul  se  învredniceşte  de  această  stare 
cînd  se  dezbracă  de  mărturia  din  lăuntru  şi  din  afară  a 
păcatelor  contrare,  prin  pazirea  poruncilor  lui  Dumnezeu. 
Cînd  păzeşte  cineva  aceste  porunci  şi  se  foloseşte  de  ele 
după  rînduiala,  neapărat  i  se  întîmplă  să  iasă  din  multele 


24Lucrarea  Sfîntului  Duh  are  o  gradaţie,  după  măsurile  la  care  ajunge  omul.  El  se 
roagă  cu  cei  ce  se  află  la  nivelul  rugăciunii,  cu  conlucrarea  lor,  dar  vine  întreg  în  cei 
ce  au  ajuns  la  rugăciunea  neîncetată  ;  apoi  şi  mai  mult  cînd  opreşte  lucrarea 
rugăciunii  lor  şi  îi  ridică  în  starea  de  vedere  (de  contemplare).  Atunci  aceştia  uită  că 
ei  sînt  aici  şi  Dumnezeu  în  faţa  lor,  cum  se  simt  în  rugăciune.  Atunci  uită  cu  totul  de 
ei,  scu-fundîndu-se  în  Dumnezeu  prin  vedere. 

570  a.  Cei  ridicaţi  din  rugăciunea  neîncetată  «la  vedere»  nu  sînt  ridicaţi  pentru 
totdeauna,  ci  numai  din  cînd  în  cînd.  Din  acea  vedere  revin  mereu  iarăşi  la 
rugăciunea  neîncetată. 

25«Antonie,  supranumit  cel  Mare,  a  cărui  viată  a  scris-o  dumnezeiescul  Atanasie,  s-a 
mutat  în  anul  mîntuirii  357  (Fabricius,  în  voi.  II,  p.  344,  din  «Bibliotheca  graeca»). 
Iar  Isaac  Şirul  a  trăit  pe  la  534.  Deci,  cum  zice  :  «L-am  văzut  pe  sfîntul  Antonie»  ? 
Fie  că  vorbeşte  de  alt  Antonie,  fie  că  «l-am  văzut»,  înseamnă  nu  l-am  văzut  cu  ochii 
ci  «am  auzit  sau  am  primit  despre  sfîntul  Antonie». 

lucruri  omeneşti,  adică  să  se  dezbrace  de  trupul  lui  şi  să 
ajungă  afară  din  el,  ca  să  zicem  aşa,  nu  de  firea  lui,  ci  de 
trebuinţele  lui.  Că  nu  se  poate  ca  cel  ce  vieţuieşte  în  felul 
Dătătorului  de  lege  şi  împlineşte  poruncile  Lui,  să  rămînă 
cu  păcatele  în  el.  De  aceea  a  făgăduit  Domnul  în  Evan- 
ghelie că-şi  va  face  sălaş  în  cel  ce  a  păzit  poruncile  Lui. 

întrebare:  Cînd  ajunge  cineva  la  desăvîrşirea  multelor 
roduri  ale  Duhului  ? 

Răspuns  :  Cînd  se  va  învrednici  de  dragostea  desăvîrşită 
a  lui  Dumnezeu. 

întrebare:  Şi  din  ce  cunoaşte  cineva  că  a  ajuns  la 
aceasta  ? 

Răspuns  :  Cînd  amintirea  lui  Dumnezeu  se  mişcă  în 
cugetarea  sa,  îndată  inima  sa  se  mişcă  în  dragostea  Lui  şi 
ochii  săi  varsă  lacrimi  cu  îmbelşugare.  Căci  e  obiceiul 
iubirii  să  se  înmoaie  în  lacrimi  la  amintirea  celor  iubiţi.  Şi 
aflîndu-se  omul  astfel,  niciodată  nu  se  lipseşte  de  lacrimi. 
Pentru  că  nu  lipsesc  niciodată  pricini  care-1  duc  la 
pomenirea  lui  Dumnezeu.  De  aceea  şi  în  vis  vorbeşte  cu 
Dumnezeu.  Căci  e  obiceiul  iubirii  să  facă  unele  ca  acestea. 
Şi  aceasta  este  desăvîrşirea  oamenilor  în  viaţa  aceasta  a 
lor. 

întrebare:  Dacă  după  multă  osteneală  şi  trudă  şi 
nevoinţa,  pe  care  le-a  făcut  omul,  s-ar  obrăznici  gîndul 
mîndriei  să-1  atace,  luîndu-şi  prilej  din  frumuseţea  vir- 
tuţilor lui,  şi  va  pune  preţ  pe  multa  osteneală  pe  care  a 
răbdat-o,  prin  ce  va  stăpîni  acest  gînd  al  lui  şi  va  dobîndi 
neclintire  în  sufletul  lui,  ca  să  nu  se  încreadă  în  el  ? 

Răspuns:  Cînd  cunoaşte  cineva  că  omul  cade  de  la 
Dumnezeu  ca  o  frunză  uscată  din  pom,  cunoaşte  puterea 

sufletului  său26  \  Dacă  ar  fi  dobîndit  virtuţile  acestea  şi  ar  fi 
răbdat  toate  luptele  pentru  ele  cu  puterea  sa,  în  vreme  ce 
Domnul  Şi-a  ţinut  departe  ajutorul  Lui  de  la  el,  şi  l-ar  fi 
lăsat  numai  pe  el  să  intre  în  luptă  cu  diavolul  şi  nu  i-ar  fi 
venit  Domnul  în  ajutor,  cum  are  obiceiul  să  intre  cu  cei  ce 
se  oştesc  în  lupta  lor  şi  să-i  ajute,  atunci  s-ar  fi  arătat 
puterea  lui,  mai  bine  zis  în-frîngerea  şi  neputinţa  lui.  Dar 
purtarea  de  grijă  a  lui  Dumnezeu  e  cu  sfinţii  în  toată 
vremea,  păzindu-i  şi  întărindu-i  pe  ei.  Şi  prin  aceasta 
biruieşte  tot  omul  cînd  ajunge  în  nevoinţa  muceniciei  şi  în 
pătimirile  pentru  ea  şi  în  celelalte  greutăţi  ce-i  vin  pentru 
Dumnezeu  şi  le  rabdă  pentru  El.  Şi  acesta  e  lucru  vădit  şi 
arătat,  fără  nici  o  îndoială.  Căci  cum  poate  să  biruiască 
firea  puterea  gîndurilor  ce  se  mişcă  neîncetat  în  mădularele 
oamenilor,  care  îi  întristează  pe  ei  şi-i  poate  înfrînge  cu 
totul  ?  Şi  cum  doresc  alţii  şi  iubesc  biruinţa  şi  nu  o  pot 
avea,  cînd  sînt  războiţi  cu  tărie,  ci  sînt  înfrînţi  în  fiecare  zi 
de  ele  şi  sînt  în  durere  şi  plîns  şi  trudă  pentru  sufletele  lor, 
iar  tu  poţi  purta  greutăţile  trupului,  care  sînt  aşa  de 
apăsătoare,  şi  nu-1  simţi  strîmtorat  prea  mult  ?  Şi  cum 
poate  trupul,  de  altfel  pătimitor,  să  înfrunte  ascuţişul 
flerului  şi  să  rabde  frîngerea  oaselor  şi  tot  felul  de  chinuri, 
şi  să  nu  fie  înfrînt  de  pătimiri  cel  ce  nu  poate  răbda  nici 
măcar  înţepătura  unui  spin,  care  i  se  înfige  sub  unghie,  iar 
aceste  feluri  de  chinuri  nu  le  simte  după  obiceiul  firii,  dacă 
nu  se  adaugă  din  altă  parte  altă  putere  în  afară  de  puterea 
firii,  care  opreşte  de  la  el  tăria  chinurilor  ?  Şi  fiindcă  am 
vorbit  de  purtarea  de  grijă  a  lui  Dumnezeu,  să  nu  ne 
îngreuiem  să  amintim  şi  de  oarecare  istorie  de  suflet 
folositoare,  care  întăreşte  pe  om  în  ne  voinţele  lui. 

Istorisire:  Un  tînăr  oarecare,  cu  numele  Teodor,  chinuit 
în  tot  trupul  lui  şi  întrebat  de  cineva:  «Cum  ai  simţit 
chinurile  ?»,  a  răspuns:  «La  început  le-am  simţit,  dar  pe 


26a.  Mai  bine  zis:  ce  puţină  putere  are  sufletul  său.  Dă  unele  cazuri  în  care  au  fost 
răpiţi  unii  din  starea  de  rugăciune  în  cea  de  extaz,  care  e  o  răpire  în  contemplarea 
dragostei  lui  Dumnezeu,  sau  o  copleşire  a  lor  de  dragostea  ce  o  simt  pentru 
Dumnezeu. 

urmă  am  văzut  pe  un  tînăr  oarecare  şter-gîndu-mi  sudoarea 
chinului  meu  şi  întărindu-mă  şi  dîn-du-mi  odihna  în 
pătimirea  mea»,  o,  îndurările  lui  Dumnezeu  !  Cît  de  mult  se 
apropie  harul  Lui  de  cei  ce  pătimesc  pentru  numele  Lui,  ca 
să  rabde  cu  bucurie  pătimirile  pentru  El! 

Să  nu  fii  deci  nerecunoscător  faţă  de  purtarea  de  grijă  a 
lui  Dumnezeu,  care  ţi  se  arată  ţie,  omule  !  De  e  vădit  că  nu 
tu  eşti  cel  ce  biruieşte,  ci  tu  eşti  ca  o  unealtă,  şi  Domnul  e 
Cel  ce  biruieşte  în  tine  şi  tu  primeşti  numele  de  biruitor  în 
dar,  cine  te  împiedică  să  ceri  în  toată  vremea  această  putere 
şi  să  biruieşti  şi  să  fii  lăudat,  dar  să  te  mărturiseşti  lui 
Dumnezeu  ?  N-ai  auzit  oare,  omule,  cîţi  luptători  de  la 
întemeierea  lumii  au  căzut  de  la  înălţimea  zilelor  (de  la 
viaţa  lor  înaltă)  şi  de  la  înălţimea  luptelor  lor,  pentru  că  s- 
au  arătat  nerecunoscători  faţă  de  harul  acesta  ?  Şi,  pe  cît 
sînt  de  multe  şi  de  felurite  darurile  lui  Dumnezeu  către  nea- 
mul omenesc,  pe  atîta  sînt  de  multe  deosebirile  între  cei  ce 
le  primesc,  după  măsura  celor  ce  le  primesc  pe  ele.  Şi  e  o 
micime  şi  o  mărime  în  darurile  lui  Dumnezeu.  Căci  deşi 
toate  sînt  înălţate  şi  minunate,  unul  co-vîrşeşte  pe  altul  în 
slavă  şi  cinste.  Şi  o  treaptă  întrece  o  altă  treaptă.  Şi  a  se 
închina  pe  sine  lui  Dumnezeu  şi  a  vieţui  în  virtute  este  de 
asemenea  unul  din  marile  daruri  (harisme)  ale  lui  Hristos. 

Dar  mulţi,  uitînd  de  harul  acesta  de  a  se  fi  învrednicit  să 
se  despartă  de  oameni  şi  să  se  închine  lui  Dumnezeu  şi  de  a 
se  face  părtaşi  şi  primitori  ai  darurilor  (harismelor)  Lui  şi 
de  a  fi  aleşi  şi  de  a  se  învrednici  de  slujirea  sfîntă  (de 
liturghisirea)  a  lui  Dumnezeu,  în  loc  de  a  mulţumi  neîncetat 
lui  Dumnezeu  cu  gura  lor,  au  căzut  în  mîndrie  şi  trufie.  Şi 
nu  slujesc  (liturghisesc) 

Lui  în  vieţuire  curată  şi  în  lucrare  duhovnicească,  ca  unii 

97 

ce  au  primit  harul  acestei  sfinte  slujiri  (liturghii)     ,  ci  se 
socotesc  ca  fâcînd  ei  lui  Dumnezeu  un  har  (o  favoare)  în 


27  Toată  viaţa  trăită  în  slujba  lui  Dumnezeu,  sau  cu  gîndul  la  Dumnezeu,  care  pune  o 
anumită  pecete  de  curăţie  pe  ea,  umplînd-o  de  puterea  lui  Dumnezeu,  sau  de  harul 
Lui,  este  o  liturghie. 

loc  de  a  se  socoti  că  El  i-a  ales  dintre  oameni  şi  i-a  făcut 
apropiaţi  Lui  spre  cunoaşterea  tainelor  Lui.  Şi  nu  tremură 
din  tot  sufletul  lor  cuge-tînd  aşa  şi  mai  ales  privind  la  cei 
ce  au  cugetat  înainte  de  ei  aşa  şi  cum  prin  aceasta  s-a  luat 
de  la  ei  dintr-odată  vrednicia  şi  cum  i-a  aruncat  pe  ei 
Domnul  într-o  clipeală  de  ochi  din  cea  mai  înaltă  slavă  şi 
cinste  şi  s-au  abătut  întru  necurăţie  şi  desfrînare  şi  fapte  de 
ruşine,  într-un  chip  dobitocesc  2  .  Fiind  că  nu  şi-au 
cunoscut  puterea  lor  şi  nu  şi-au  adus  aminte  neîncetat  de 
harul  dat  lor  spre  sfîntă  Lui  slujire  (liturghisire),  ca  să 
ajungă  în  lăuntrul  împărăţiei  Lui  şi  să  petreacă  împreună 
cu  îngerii  şi  să  înainteze  spre  El  prin  vieţuire  îngerească,  i- 
a  aruncat  pe  ei  din  lucrarea  lor  şi,  prin  schimbarea  vieţii  lor 
de  la  linişte,  le-a  arătat  lor  că  nu  era  a  lor  puterea  de  a 
răbda  o  vieţuire  bine  orînduită  şi  de  a  nu  fi  tulburaţi  de  sila 
firii,  de  draci  şi  de  celelalte  împotriviri  ;  ci  puterea  era  a 
harului,  care  lucra  în  ei  cele  ce  lumea  nu  le  poate  cuprinde 
sau  auzi,  din  pricina  greutăţii  lor.  De  aceea  ei  au  răbdat 
multă  vreme  întru  ei  şi  n-au  fost  înfrînţi.  în  ei  era  în  chip 
neîndoielnic  o  putere  ce  le  urma,  în  stare  să  le  ajute  lor  în 
toate  şi  să-i  păzească  în  toate.  Dar  fiindcă  au  uitat  de 
această  putere,  s-a  împlinit  în  ei  cuvîntul  spus  de  apostol: 
«De  vreme  ce  n-au  voit  să-L  aibă  pe  Dumnezeu,  cunoscîn- 
du-L  ca  pe  Stăpînul  lor  care  a  unit  ţărîna  cu  slujirea 
(liturghia)  duhovnicească,  i-a  predat  pe  ei  minţii  lor 
netrebnice  şi  necinstei  ce  li  se  cădea,  care  i-a  adus  la 
înşelăciune»  (Rom.,  1,28). 


28  Viaţa  noastră  nu  are  o  fixitate  prin  ea,  ci  e  mereu  ameninţată  să  se  prăbuşească  în 
prăpastia  murdăriei  şi  a  nepăsării.  Ea  trebuie  ţinută  şi  condusă  cu  mînă  tare  şi 
conştiinţă  neadormită  pe  calea  suitoare  a  curăţiei.  prin  gîndul  neîncetat  la  Dumnezeu, 
Care  ne  vrea  dăruiţi  neîncetat  Lui,  răspunzînd  cu  iubire  curată  iubirii  Lui  curate  şi 
voinţei  Lui  de  a  arăta  această  iubire  curată  şi  semenilor  noştri.  Ceea  ce  ne  ajută  în 
aceasta  e  considerarea  că  curăţia  aceasta  are  ca  izvor  şi  ca  susţinător  al  ei  Persoana 
supremă,  mai  bine  zis  comuniunea  supremă  de  Persoane,  nu  o  lege  impersonală  şi 
aspră.  Deşi  trebuie  să  te  socoteşti  dator  să-ţi  închini  viaţa  lui  Dumnezeu,  trebuie  să 
socoteşti  în  acelaşi  timp  că  numai  prin  Dumnezeu  poţi  face  aceasta  tot  timpul. 

întrebare  :  Oare  nu  se  întîmplă  cuiva  ca,  îndrăznind  să 
se  lepede  de  locuirea  împreună  cu  oamenii  şi  să  iasă  cu 
rîvnă  curată  în  pustia  nelocuită  şi  înfricoşătoare,  să  moară 
din  pricina  aceasta  de  foame,  din  lipsa  unui  acoperămînt  şi 
a  celorlalte  lucruri  de  trebuinţă  ? 

Răspuns  :  Cel  ce  a  pregătit  dobitoacelor  necuvîntă-toare 
adăposturi  înainte  de  zidirea  lor  şi  S-a  îngrijit  de  cele  de 
trebuinţă  ale  lor,  nu  va  trece  cu  vederea  zidirea  Sa,  mai 
ales  pe  cei  ce  se  tem  de  El,  pe  cei  ce  Ii  urmează  cu 
simplitate  şi  fără  iscodire.  Cel  ce  în  toate  închină  voia  sa 
lui  Dumnezeu  nu  se  îngrijeşte  niciodată  de  cele  de 
trebuinţă  ale  trupului  şi  de  lipsurile  şi  de  grelele  lui 
pătimiri,  ci  doreşte  să  stăruie  în  vieţuirea  lui  ascunsă  şi  să 
rabde  viaţa  de  smerenie,  nu  ca  unul  ce  se  teme  de  necazuri, 
ci  ca  unul  ce  socoteşte  plăcută  şi  dulce  înstrăinarea  de 
toată  lumea,  pentru  curăţia  vieţuirii,  os-tenindu-se  în  munţi 
şi  păduri;  şi  se  face  ca  unul  ce  rătăceşte  în  ţinutul 
dobitoacelor  necuvîntătoare,  neprimind  să  se  odihnească 
trupeşte  şi  să  trăiască  viaţa  plină  de  întinăciuni.  Şi  ca  unul 
ce  se  predă  pe  sine  morţii,  plînge  şi  se  roagă  în  tot  ceasul, 
ca  să  nu  fie  lipsit  de  vieţuirea  curată  a  lui  Dumnezeu.  Şi 
atunci  primeşte  de  la  El  ajutor. 

Lui,  fie  slava  şi  cinstea  şi  El  să  ne  păzească  în  curăţia 
Lui  şi  să  ne  sfinţească  întru  sfinţenia  harului  Simţului  Duh, 
spre  cinstea  numelui  Lui,  ca  să  preamărim  sfîntul  Lui 
nume  întru  curăţie,  în  vecii  vecilor  !  Amin. 
CUVÎNTUL  LXXXVI 

Despre  felurite  teme. 

Prin  întrebare  şi 

răspuns 

întrebare:  Este  bine  a  se  depărta  cineva  de  toate  cele  ce 
aţîţă  patimile  ?  Şi  se  socoteşte  biruinţă  această  fugă,  sau  e 

o   înfrîngere   a  sufletului  fuga  de  războaie   şi  alegerea 
odihnei  ? 

Răspuns:  Vom  grăi  despre  aceasta  pe  scurt.  Călugărul 
trebuie  să  fugă  cu  desăvîrşire  de  toate  cele  ce  aţîţă  în  el 
patimile  cele  rele  şi  să  taie  de  la  sine  deplin  pricinile 
patimilor  şi  materia,  care  le  ajută  şi  le  sporesc,  chiar  dacă 
ar  fi  foarte  mici.  Iar  de  vine  vremea  de  a  ne  împotrivi  lor  şi 
de  a  lupta,  să  o  facem  şi  aceasta,  nu  jucîndu-ne,  ci  cu 
meşteşug.  Trebuie  să  le  punem  «drept  piedică 
contemplarea  celor  duhovniceşti  şi  să  ne  întoarcem 
cugetarea,  de  la  ele,  la  binele  firesc  pus  în  fire  de  către 
Ziditorul,  chiar  dacă  diavolul  a  nimicit  .adevărul  din  om 
prin  cercarea  răului.  Şi,  ca  să  spunem  ceea  ce  se  cuvine, 
trebuie  ca  el  să  fugă  nu  numai  de  tulburarea  patimilor,  ci  şi 
simţurile  sale  să  şi  le  scufunde  în  omul  cel  dinăuntru  al  său 
şi  acolo  să  stăruie  în  chip  călugăresc  în  lucrarea  sa  plină  de 
răbdare,  din  via  inimii  lui,  pînă  ce  faptele  lui  vor  conglăsui 
în  ascuns  şi  la  arătare  cu  numele  ce  i  s-a  dat.  Şi  poate  că,  în 
această  stăruire  în  vecinătatea  omului  dinăuntru,  ne  vom 
uni  deplin  cu  Cel  cunoscut  prin  nădejdea  noastră,  cu  Hris- 
tos  care  locuieşte  în  noi.  Căci  cînd  mintea  noastră  rămîne 
acolo  călugăreşte  şi  pustniceşte,  nu  ea  este  cea  care  se 
luptă  cu  patimile,  ci  harul.  Pe  lîngă  aceea,  nici  patimile  nu 
se  mai  mişcă  din  ea  spre  fapte. 

întrebare:  De  va  face  vreun  om  ceva  pentru  curăţia 
sufletului,  iar  alţii,  neînţelegînd  vieţuirea  lui  duhov- 
nicească, se  vor  sminti,  trebuie  oare  să  părăsească  vieţuirea 
lui  dumnezeiască  din  pricina  smintelii  acelora, 

sau  va  face  ceea  ce  e  de  folos  scopului  său,  chiar  dacă  e 
păgubitor  celor  ce-1  privesc  ? 

Răspuns:  Spunem  şi  despre  aceasta  că,  de  e  potrivit 
legii  şi  cu  ceea  ce  a  primit  de  la  părinţii  dinainte  de  el  ceea 
ce  face  şi  spre  curăţirea  minţii  lui,  şi  acesta  e  scopul  ce  şi  1- 
a  pus  în  sine,  să  ajungă  la  curăţie,  iar  alţii  care  nu  ştiu  se 
smintesc  de  scopul  lui,  nu  el  este  cel  vinovat,  ci  aceia.  Căci 

nu  se  înfrînează,  sau  posteşte,  sau  se  închide  mai  mult,  şi 
face  ceea  ce  e  de  folos  scopului  lui,  ca  să  se  smintească 
alţii,  ci  ca  să  se  curăţe  mintea  sa.  Iar  aceia,  pentru  că  nu 
cunosc  scopul  vieţuirii  lui,  îl  defăimează  şi  se  fac  vinovaţi 
faţă  de  adevăr.  Pentru  că  nu  s-au  făcut  în  stare,  din  pricina 
negrijii  lor,  să  simtă  scopul  lui  duhovnicesc,  pe  care  şi  1-a 
hotărît  acesta  spre  curăţirea  sufletului  lui.  Despre  aceştia 
fericitul  Pavel  a  scris,  zicînd  :  «Cuvântul  crucii  celor  pieri- 
tori  nebunie  este»  (I  Cor.,  1,  18).  Deci  ce  ?  Pentru  că  aceia 
socoteau  nebunie  cuvîntul  crucii,  ca  unii  ce  nu  simţeau 
puterea  cuvîntului,  trebuia  apostolul  să  se  oprească  de  la 
propovăduirea  lui  ?  Dar  iată  că  şi  pînă  azi,  tema  crucii  e 
piedică  şi  sminteală  iudeilor  şi  paginilor.  Ne  vom  opri  deci 
să  vorbim  despre  adevărul  ei,  ca  să  nu  se  smintească  aceia 
?  Pavel  nu  numai  că  n-a  tăcut,  ci  a  şi  strigat,  zicînd:  «Mie 
să  nu-mi  fie  a  mă  lăuda  decît  numai  în  crucea  Domnului 
nostru  Iisus  Hristos»  (Gal.,  6,14).  Cu  lauda  aceasta  «în 
cruce»,  nu  se  mîndrea  Sfîntul  pentru  a  sminti  pe  alţii,  ci 
pentru  a  propovădui  puterea  cea  mare  a  crucii.  Deci  şi  tu, 
astăzi,  o,  sfinte,  desăvîrşeşte-ţi  vieţuirea  ta  în  scopul  ce  ţi  1- 
ai  hotărît,  pentru  a  ajunge  la  Dumnezeu,  scop  pentru  care 
nu  te  mustră  conştiinţa  ta,  şi  cercetează  vieţuirea  ta  în 
lumina  Scripturilor  dumnezeieşti  şi  ale  sfinţilor  părinţi.  Şi 
dacă  nu  eşti  învinovăţit  de  acestea,  să  nu  te  temi  de  acelea 
de  care  s-au  smintit  alţii.  Căci  nici  un  omnu  poate  să 
convingă  pe  toţi,  sau  să  placă  tuturor,  şi  în  acelaşi  timp  să 
lucreze  pentru  Dumnezeu  în  ascunsul  său. 

Fericit  călugărul  care  urmăreşte  cu  adevărat  curăţia 
sufletului  său  cu  toată  tăria  lui  şi  umblă  pe  calea  cea 
gîndită,  pe  care  au  umblat  părinţii  noştri,  şi  urcă  pe  treptele 
pe   care   au  urcat  ei,   suind  treaptă   după  treaptă   ^   şi 


29  Avem  şi  aci  ideea  scării  spre  Dumnezeu,  prin  virtuţi. 

574  a.  In  curăţie  a  fost  la  început  zidită  firea  noastră.  In  curăţie  se  simte  ea  bine, 
nestînjenită,  în  normalitate.  Fără  ea  omul  se  simte  bolnav  sufleteşte.  Ea  e  şi  o 
sensibilitate  superioară,  prin  care  simte  prezenta  şi  lucrarea  Duhului  dumnezeiesc,  sau 
o  sensibilitate  mai  presus  de  fire,  pentru  Dumnezeu. 

înălţîndu-se,  odată  cu  înaintarea  pe  ea,  întru  înţelepciune  şi 
întru  răbdarea  necazurilor,  dar  nu  pe  treptele  străine  ale 
uneltirilor. 

Curăţia  sufletului  este  cel  dintîi  dar  al  firii  noastre.  Şi 
fără  curăţirea  de  patimi,  nu  se  tămăduieşte  sufletul  de 
bolile  păcatului,  nici  nu  cîştigă  slava  pe  care  a  pier-dut-o 
prin  neascultare.  Iar  de  se  va  învrednici  cineva  de  curăţie, 
care  este  sănătatea  sufletului,  chiar  în  lucrurile  pe  care  le 
face  mintea  lui  primeşte  bucurie  întru  simţirea  Duhului  574 
a.  Căci  se  face  fiu  al  lui  Dumnezeu  şi  frate  al  lui  Hristos  şi 
nu  mai  are  vreme  să  simtă  cele  bune  şi  cele  rele  care-i  vin 
întru  întîmpinare. 

Iar  cel  ce  are  pravila  liniştirii  sale  un  ceas  la  şapte 
săptămîni,  sau  în  fiecare  săptămînă  şi  după  ce  împlineşte 
pravila  lui  se  întîlneşte  şi  se  amestecă  cu  oamenii  şi  se 
mîngîie  cu  ei  şi  nu  are  grijă  de  fraţii  lui  ce  se  află  în 
necazuri,  dacă  socoteşte  că  ţine  pravila  săptă-mînală  este 
nemilostiv  şi  aspru.  Şi  e  vădit  că  din  pricina  nemilos  ti 
virii,  a  părerii  de  sine  şi  a  gîndurilor  sale  mincinoase  nu  se 
coboară  ca  să  se  facă  părtaş  de  astfel  de  lucruri. 

Cel  ce  dispreţuieşte  pe  cel  neputincios  nu  va  vedea 
lumină.  Şi  ziua  celui  ce  îşi  întoarce  faţa  de  la  cel  ce  se  află 
la  strîmtoare  se  va  întuneca.  Şi  fiii  casei  celui  ce 
dispreţuieşte  glasul  celui  ce  se  află  în  trudă  vor  bîjbîi  în 
orbire.  Să  nu  ocărîm,  prin  neştiinţa  noastră,  numele  cel 
mare  al  liniştirii.  Căci  orice  vieţuire  îşi  are  vremea,  locul  şi 
felul  ei  deosebit.  Şi  numai  atunci  va  fi  cunoscută  sau 
primită  lucrarea  ei  de  Dumnezeu.  Iar  în  afară  de  acestea, 
zadarnică  este  lucrarea  tuturor  celor  ce  se  îngrijesc  de 
măsura  desăvîrşirii.  Cel  ce  aşteaptă  să-i  fie  mîngîiată  şi 
cercetată  de  alţii  neputinţa  lui  s-a  smerit  pe  sine  şi  face 
părtaş  pe  aproapele  său  la  osteneala  lui,  în  timpurile  cînd  e 


30  De  aci  pînă  la  sfîrşitul  acestui  «Cuvînt»  lipseşte  textul  din  traducerea  românească 
din  1819,  dar  se  află  în  textul  grec  şi  în  cel  românesc  mai  nou,  dactilografiat.  Din  nou 
se  vede  că  textul  de  la  1819  n-a  fost  tradus  după  ediţia  lui  Nichifor  Theotoche,  tipărită 
la  1770.  De  fapt,  acest  adaus  în  textul  lui  Theotoche  nu  prea  e  legat  organic  de  cel  din 
acest  «Cuvînt». 

ispitit,  ca  să  fie  lucrarea  lui  cu  bucurie  în  liniştirea  lui, 
rămînînd  departe  de  orice  mîndrie  şi  de  orice  amăgire  a 
dracilor. 

S-a  spus  de  oarecare  dintre  sfinţi,  care  era  cunoscător, 
că  nimic  nu  poate  izbăvi  pe  călugăr  de  dracul  mîndriei  şi 
nu-1  poate  ajuta  în  statornicia  lui  în  neprihănire,  în  vremea 
aprinderii  patimii  curviei,  ca  cercetarea  oamenilor  ce  zac 
în  aşternuturile  lor  şi  a  celor  istoviţi  de  durerea  trupului. 

Mare  este  fapta  îngerească  a  liniştirii,  cînd  va  uni  cu  ea 
dreaptă-socoteală  pe  măsura  ei,  din  trebuinţa  smereniei. 
Căci  în  cele  ce  nu  cunoaştem,  în  acelea  sîntem  furaţi  şi 
jefuiţi.  Acestea  le-am  spus,  fraţilor,  nu  ca  să  nesocotim  şi 
dispreţuim  lucrul  liniştirii.  Căci  noi  sîntem  convinşi  în 
orice  loc  fiecare  despre  acestea  şi  nu  vorbim 
contrazicîndu-ne  pe  noi  înşine.  Nimenea  să  nu  ia  şi  să  nu 
scoată  vreun  cuvînt  gol  din  cuvintele  noastre  şi  să  lase  pe 
celelalte  şi  să-1  ţină  pe  acela  în  mîinile  sale  în  chip 
neînţelept. 

Eu  mi-aduc  aminte  că  am  spus  în  multe  locuri  mîn- 
gîind,  că  chiar  de  s-ar  întîmplă  cuiva  să  stea  în  trîndă-vie 
totală  în  chilia  sa,  din  neputinţa  silnică  ce  vine  asupra 
noastră,  nu  trebuie,  din  motivul  acesta,  să  se  hotărască  la 
ieşirea  desăvîrşită  din  ea  şi  să  socotească  lucrarea  din  afară 
mai  bună  decît  cea  din  chilie.  Ieşirea  desăvîrşită  să  nu  o 
socoteşti  pe  aceea  cînd,  ivindu-se  într-o  vreme  un  lucru  de 
nevoie,  ieşi  la  cîteva  săptă-mîni  ca  să  cumperi  de  pildă  cele 
de  trebuinţă  pentru  hrana  şi  viaţa  aproapelui  tău.  Pentru  că 
pe  aceasta  nu  trebuie  să  o  socotim  lene  şi  nelucrare.  Iar 
dacă  cineva  socoteşte  în  sine  că  e  desăvîrşit  şi  mai  presus 
de  toate  cele  de  aici  prin  stăruirea  lui  lîngă  Dumnezeu  şi 
prin  depărtare  de  toate  lucrurile  văzute,  bine  e  să  renunţe  şi 
la  aceasta. 

Mare  este  lucrarea  dreptei  socoteli  a  celor  ajutaţi  de 
Dumnezeu.  Fie  ca  Acesta  să  ne  dea  nouă  să  împlinim 
cuvîntul  Lui,  pe  care  1-a  spus,  zicînd  :  «Orice  voiţi  să  vă 
facă  vouă  oamenii,  faceţi  şi  voi  lor  asemenea»  (Le,  6,31). 

Iar  unde  nu  poate  omul  să  împlinească  în  lucrurile  văzute 
şi  cu  trupul  iubirea  faţă  de  aproapele,  lui  Dumnezeu  îi 
ajunge  iubirea  păzită  numai  în  cugetul  nostru  faţă  de 
aproapele,  mai  ales  dacă  va  rămîne  de  ajuns  în  lucrarea  ei 
zăvorîrea  şi  liniştea  şi  înălţimea  ei.  Dar  de  vom  fi  lipsiţi  de 
toate  părţile  liniştii  aceleia,  să  împlinim  lipsa  ei  prin 
porunca  de  mai  jos  de  ea,  care  este  fapta  văzută,  pe  care  să 
o  săvîrşim  ca  împlinire  a  odihnei  vieţii  noastre  în  scopul 
stăpînirii  asupra  trupului  nostru,  ca  să  nu  se  afle  libertatea 
noastră  pricină  mincinoasă  a  supunerii  sub  trup. 

Dumnezeu  să  ne  dea  să  cunoaştem  voia  Lui,  ca  să 
umblăm  pururea  în  ea  şi  să  ajungem  la  veşnica  Lui  odihnă, 
prin  harul  şi  prin  iubirea  de  oameni  a  Domnului  nostru 
Iisus  Hristos,  Căruia  se  cuvine  slava,  cinstea  şi 
închinăciunea,  acum  şi  în  vecii  veacurilor  fără  sfîrşit. 
Amin. 

A  ACELUIAŞI 

scrisă  către  un  oarecare  frate 
ce  iubea  liniştea 

Deoarece  te  cunosc  pe  tine  că  iubeşti  liniştea,  dar 
diavolul  te  împleticeşte  în  multe,  sub  chipul  mincinos  al 
binelui,  fiindcă  cunoaşte  voia  cugetării  tale  şi  te  împrăştie 
şi  te  împiedică  din  virtutea  cea  cuprinzătoare  a  multor 
feluri  de  bunătăţi,  o,  frate  bun,  vreau  să  te  ajut,  ca  un 
mădular  pe  un  altul,  cu  care  este  unit,  în  dorinţa  ta  cea 
bună,  cu  un  cuvînt  de  folos.  De  aceea  m-am  îngrijit  să-ţi 
arăt  cele  ce  le-am  cîştigat  de  la  bărbaţii  sfinţi  în  virtute  şi 
din  Scripturi  şi  de  la  părinţi  şi  din  cercarea  mea. 


De  nu  va  dispreţui  omul  cinstirile  şi  necinstirile  şi  nu 
va  răbda  pentru  liniştire  ocară  şi  bătaie  de  joc  şi  pagubă,  ba 
pînă  şi  loviri,  şi  nu  se  va  face  de  rîs  şi  nu  va  fi  socotit 
nebun  şi  aiurit,  de  cei  ce-1  văd,  nu  poate  stărui  în 
urmărirea  bunului  scop  al  liniştirii.  Pentru  că  de  va 
deschide  omul  o  dată  uşa  pricinilor  (de  ispitire),  nu  se  va 
linişti  diavolul  să-1  aducă,  prin  multe  motive  mincinoase, 
în  multe  şi  nenumărate  întîlniri.  De  aceea,  frate,  de  iubeşti 
cu  dinadinsul  virtutea  liniştii,  fără  împrăştiere  şi  abateri  şi 
întreruperi,  în  care  au  biruit  cei  vechi,  vei  putea  împlini 
dorinţa  ta  cea  de  laudă  cînd  te  vei  asemăna  părinţilor  tăi 
care  au  iubit  liniştea  desăvîrşită  şi  nu  s-au  îngrijit  să  ţină  la 
dragostea  faţă  de  ai  lor,  sau  n-au  căutat  să  se  ocupe  de 
odihnirea  lor,  nici  nu  s-au  ruşinat  să  fugă  de  întîlnirea  cu 
cei  ce  erau  socotiţi  ca  cinstiţi. 

Şi  aceştia  aşa  umblau  pe  calea  lor  şi  nu  se  arătau  celor 
înţelepţi  şi  cunoscători  ca  dispreţuind  pe  fraţii  lor,  nici  ca 
trecîndu-i  cu  vederea,  sau  lenevindu-se,  sau  ca  lipsiţi  de 
dreapta  socoteală,  precum  s-a  zis  de  oarecare  dintre  cei  ce 
cinsteau  şi-şi  apărau  liniştirea  şi  retragerea  mai  mult  decît 
întîlnirea  cu  oamenii.  «Omul,  zice,  care  învaţă  din  cercare 
dulceaţa  liniştii  în  chilia  lui,  nu  ocoleşte  pe  aproapele  ca 
unul  ce  dispreţuieşte  întîlnirea  cu  el,  ci  pentru  rodul  pe 
care-1  culege  din  liniştire.  Cum  a  fugit,  zice,  Arsenie  şi  nu 
căuta  plăcerea  în  întîlnirea  cu  cineva  ?» 

Iar  Avva  Teodor  nu  fugea  de  întîlniri,  dar  întîlnirea  cu  el 
era  ca  cea  cu  o  sabie.  Căci  nu  dădea  bineţe  cuiva,  cînd  se 
afla  în  afară  de  chilia  sa.  Iar  sfîntul  Arsenie  nu  răspundea 
nici  celui  ce  venea  la  el  pentru  închinăciune.  Că  odată 
oarecare  dintre  părinţi  s-a  dus  să  vadă  pe  Ava  Arsenie  şi 
bătrînul  i-a  deschis  crezînd  că  este  slujitorul  Iui;  şi  cînd  a 
văzut  cine  este,  s-a  aruncat  cu  faţa  la  pămînt ;  şi  rugat  fiind 


de  acela  mult  să  se  scoale  şi  să-1  binecuvînteze  ca  să 
plece,  sfîntul  i-a  răspuns  zicînd:  «Nu  mă  voi  scula  pînă  ce 
nu  vei  pleca».  Şi  nu  s-a  sculat  pînă  ce  acela  n-a  plecat.  Şi 
aceasta  o  făcea  fericitul,  ca  să  nu  le  dea  altora  vreodată 
mina  şi  apoi  să  se  întoarcă  iarăşi  la  el. 

Ia  seama  la  urmarea  cuvîntului,  ca  să  nu  zici  că  poate 
pentru  micimea  aceluia  I-a  dispreţuit  pe  ei,  sau  pe 
altcineva,  dar  cu  altul  vorbea,  căutînd  la  faţa  lui.  Ci  se 
ferea  de  toţi,  mici  şi  mari.  Un  singur  lucru  avea  în  vedere, 
să  fugă  de  întîlnirea  cu  oricine,  de  dragul  liniştirii,  fie  el 
mare  sau  mic,  şi  să  ia  asupra  sa  ocara  tuturor,  pentru 
preţuirea  liniştii  şi  a  tăcerii. 

Căci  ştim  că  a  mers  la  el  fericitul  Teofil,  arhiepiscopul, 
avînd  cu  sine  şi  pe  judecătorul  ţării,  pentru  cinstirea  în  care 
aveau  pe  acest  sfînt  şi  pentru  dorinţa  de  a-1  vedea.  Iar  cînd 
a  şezut  lîngă  ei,  nu  i-a  mulţumit  nici  cu  un  cuvînt  pentru 
cinstirea  lor,  deşi  voiau  să  audă  tot  mai  mult  cuvântul  lui. 
Şi  cînd  1-a  rugat  arhiepiscopul  să  le  spună  un  cuvînt, 
călugărul  a  tăcut  puţin,  apoi  a  zis  :  «Şi  de-1  voi  spune,  îl 
veţi  păzi  ?»  Şi  au  mărturisit  zicînd:  «Da!»  Şi  le-a  zis  lor 
bătrînul:  «Unde  veţi  auzi  că  este  Arsenie,  să  nu  vă 
apropiaţi  de  acel  loc».  Ai  văzut  fapta  minunată  a  bătrînului 
?  Ai  văzut  cum  se  ferea  de  întîlnirea  cu  oamenii  ?  El  a  cu- 
les cu  adevărat  rodul  liniştii.  Şi  n-a  socotit  fericitul  că  e  în 
faţa  lui  un  bărbat  cu  putere  deobşte  şi  un  cap  al  Bisericii. 
Ci  a  socotit  fericitul:  «Eu  am  murit  odată  pentru  totdeauna 
lumii.  Cu  ce  poate  folosi  mortul  pe  cei  vii  ?»  Şi  1-a  mustrat 
pe  el  Ava  Macarie  cu  mustrare  plină  de  iubire,  zicînd  : 
«De  ce  fugi  de  noi  ?»  Şi  s-a  apărat  bătrînul  cu  apărare 
minunată  şi  vrednică  de  laudă,  zicînd  :  «Dumnezeu  ştie  că 
vă  iubesc  pe  voi,  dar  nu  pot  să  fiu  şi  cu  Dumnezeu  şi  cu 
oamenii».  Şi  cunoştinţa  aceasta  minunată  nu  a  învăţat-o 


din  altă  parte,  ci  de  la  cuvîntul  dumnezeiesc,  care  i-a  zis: 
«Arsenie,  fugi  de  oameni  şi  te  vei  mîntui». 

Nici  un  om  dintre  cei  ce  pierd  vremea  şi  iubesc  în- 
tîlnirile  să  nu  cuteze  să  calce  cu  neruşinare  acestea,  prin 
meşteşugul  stricăcios  al  cuvintelor  lui  şi  să  spună 
împotriva  lor  că  sînt  o  născocire  omenească  înfiripată  din 
dorinţa  de  linişte.  Pentru  că  este  învăţătură  cerească. 

Şi  ca  să  nu  socotim  că  aceasta  s-a  spus  de  către  el 
despre  fuga  de  lume  şi  de  ieşirea  din  ea,  dar  nu  şi  despre 
fuga  de  fraţi,  după  ce  el  a  părăsit  lumea  şi  a  venit  să 
locuiască  în  lavră,  s-a  rugat  iarăşi  lui  Dumnezeu,  ca  să-i 
spună  cum  poate  să  vieţuiască  cum  se  cuvine.  «Doamne,  a 
zis,  arată-mi  cum  să  mă  mîntuiesc  !»  Şi  socotea  că  va  auzi 
altceva.  Şi  a  auzit  a  doua  oară  acelaşi  cuvînt  al  Stăpînului: 
«Arsenie,  fugi,  taci,  linişteşte-te.  Că  dacă  e  de  mare  folos 
vederea  şi  vorbirea  cu  fraţii,  nu  te  va  folosi  pe  tine  atît  de 
mult  întîlnirea  cu  ei,  ca  fuga  de  ei». 

Şi  astfel  primind  acestea  fericitul  Arsenie,  întru  des- 
coperirea dumnezeiască,  pe  cînd  era  în  lume,  cînd  i  s-a 
poruncit  să  fugă,  iar  după  aceea  cînd  a  fost  cu  fraţii  iarăşi  i 
s-a  spus  lui  acelaşi  lucru,  aceasta  1  -a  încredinţat  pe  el  şi  a 
cunoscut  că  nu-i  ajunge  spre  dobîndirea  vieţii  celei  bune  să 
fugă  numai  de  cei  din  lume,  ci  de  toţi.  Căci  poate  oare  să 
se  împotrivească  cineva  cuvîn-tului  dumnezeiesc  şi  să 
spună  aşa  ceva  ? 

Dar  şi  dumnezeiescului  Antonie  i  s-a  spus  întru  des- 
coperire :  «De  voieşti  să  te  linişteşti,  să  nu  pleci  numai  în 
Tebaida,  ci  şi  în  pustia  cea  mai  dinăuntru».  Dacă  deci 
Dumnezeu  ne  porunceşte  să  fugim  de  toate  şi  iubeşte 
liniştirea  cînd  stăruie  astfel  în  ea  cei  ce-L  iubesc  pe  El, 
cine  va  aduce  motive  mincinoase  ca  să  caute  întîlnirea  şi 
apropierea  de  oameni  ?  Iar  dacă  fuga  şi  paza  i-a  fost  de 


folos  lui  Antonie  şi  lui  Arsenie,  cu  cit  mai  mult  nu  va  fi  de 
folos  celor  slabi  ?  Şi  dacă  pe  aceştia,  de  al  căror  cuvînt  şi 
vedere  şi  ajutor  avea  nevoie  lumea  întreagă,  i-a  cinstit 
Dumnezeu  pentru  vieţuirea  lor  în  linişte  mai  mult  decît 
pentru  tot  ajutorul  ce  l-ar  fi  putut  da  fraţilor,  sau  chiar 
omenirii,  cu  cît  mai  mult  nu  va  fi  de  folos  acesta  celui  ce 
nu  poate  să  se  păzească  pe  sine  ? 

Ştim  şi  pe  un  altul  oarecare  dintre  sfinţi  că  un  frate  al 
lui  era  bolnav  şi  se  afla  închis  în  altă  chilie.  Şi  pentru  că  şi- 
a  stăpînit  mila  sa  în  toată  vremea  bolii  aceluia  şi  n-a  ieşit 
să-1  vadă  pe  acela,  în  vremea  ieşirii  aceluia  din  viaţă,  acela 
i-a  trimis  un  cuvînt,  zicîndu-i:  «Măcar  că  n-ai  venit  la  mine 
pînă  acum,  vino  acum  să  te  văd  şi  să  ies  din  lumea  aceasta, 
fie   măcar  noaptea,   ca   să   te    sărut  pe   tine    şi   să   mă 
odihnesc».  Şi  n-a  ascul- 
tat fericitul,  nici  în  ceasul  acela,  în  care  firea  e  obişnuită  să 
pătimească  împreună  cu  alţii  şi  să  treacă  peste  hotarul 
voinţei.  Ci  a  zis  :  «De  voi  ieşi,  nu  voi  mai  fi  curat  în  inima 
mea  înaintea  lui  Dumnezeu.  Că  dacă  m-aş  fi  îngrijit  să 
cercetez  pe  fraţii  duhovniceşti,  în  acest  caz  aş  fi  preţuit 
firea  mai  mult  decît  pe  Hristos».  Şi  a  murit  fratele  lui  şi  nu 
1-a  văzut  pe  el. 

Deci  nimeni  să  nu-şi  dea  ca  scuză  mincinoasă  pentru 
trîndăvia  gîndurilor  lui,  că  acestea  sînt  cu  neputinţă  şi  să  le 
calce  şi  să  înceteze  liniştirea  lui,  nesocotind  purtarea  de 
grijă  a  lui  Dumnezeu  faţă  de  el.  Şi  dacă  sfinţii  au  biruit 
firea  cea  atît  de  tare,  şi  Hristos  îi  iubeşte  pe  fiii  Lui  cînd  nu 
se  îngrijesc  unii  pe  alţii  pentru  că  preţuiesc  liniştea,  ce  altă 
nevoie  ţi  se  poate  ivi,  care  să  nu  poată  fi  dispreţuită  de 
tine,  cînd  cazi  în  ea  ?  Porunca  aceea  care  zice:  «Să  iubeşti 
pe  Domnul  Dumnezeul  tău  din  toată  inima  ta  şi  din  tot 
sufletul  tău  şi  din  tot  cugetul  tău»  (Mt,  22,  37)  e  mai  mare 

decît  lumea  întreagă  şi  decît  firea  şi  cele  ale  ei.  Şi  ea  se 
împlineşte  cînd  stărui  în  liniştirea  ta.  Şi  porunca  ce 
vorbeşte  despre  iubirea  aproapelui  se  află  în  lăuntrul 
acesteia  31.  Voieşti  să  cîştigi  iubirea  aproapelui,  după 
porunca  evanghelică,  în  lăuntrul  sufletului  tău  ? 
Depărtează-te  de  el  şi  atunci  va  arde  în  tine  flacăra  iubirii 
şi  te  vei  bucura  de  vederea  lui  ca  de  un  înger  al  luminii 32. 
Şi  iarăşi,  voieşti  ca  cei  ce  te  iubesc  să  înseteze  de  tine  ? 
Priveşte  feţele  lor  în  zilele  rînduite.  Dar  experienţa  e  cu 
adevărat  dascălul  tuturor.  Iar  Dumnezeului  nostru  se 
cuvine  harul  şi  slava  în  vecii  vecilor.  Amin. 

EPISTOLA  II 

Către  un  frate  după  fire  şi  după  duh, 

care-1  îndemna  şi-1  ruga  prin  scrisori  să 

vină  la  el,  măcar  că  locuia  în  lume, 

pentru  că  era  însetat  să-1  vadă 

Nu  sînt  tare,  cum  mă  socoteşti,  o,  fericite,  care  poate  nu 
cunoşti  neputinţa  mea.  Deci  îţi  pare  un  lucru  uşor 
pierzania  mea  şi  de  aceea  ceri  de  la  mine  mereu,  ca  unul 
ce  eşti  aprins  de  fire,  un  lucru  de  care  eu  n-ar  trebui  să  mă 
îngrijesc  şi  pe  care  tu  nu  n-ar  trebui  să-1  doreşti.  Să  nu  ceri 
de  la  mine  să-mi  odihnesc  trupul  şi  cugetul  lui,  o,  frate,  ci 
samă  îngrijesc  de  mîntuirea  sufletului  meu.  încă  puţin 
timp,  şi  voi  trece  de  veacul  acesta.  Cu  cîte  feţe  nu  mă  voi 
mai  întîlni  cînd  voi  merge  acolo  ?  Şi  cîte  feluri  de  oameni 
şi  cîte  locuri  voi  vedea  pînă  mă  voi  duce  la  locul  meu  ?  Şi 
cîte  pricini  de  gînduri  nu  primeşte  sufletul  meu  prin 
întîlnirea  cu  ei  ?  Şi  cîtă  tulburare  nu  rabdă  din  patimile  ce 
se  trezesc  în  el,  care  i-au  dat  puţină  mîngîiere  ? 


31  Cine  iubeşte  pe  Dumnezeu  aşa  de  mult  iubeşte  şi  pe  aproapele,  învăţîndu-1  şi  pe  el  să-L 
iubească  pe  Dumnezeu  şi  să  se  mîntuiască.  Iar  în  Dumnezeu  îi  iubeşte  pe  toţi,  căci  toţi  sînt  ai 
Lui. 

32  De  vei  vedea  curat  în  Hristos,  vei  vedea  lumina  lui  de  taină,  nepătată  de  patima  ta  faţă  de  el. 
Şi  razele  iubirii  tale  faţă  de  el  vor  merge  spre  el  şi  îl  vor  ajuta,  iară  să  te  apropii  trupeşte  de  el. 
Se  va  petrece  în  sensul  major  al  cuvîntului  ceea  ce  se  numeşte  «idealizarea»  celui  de  la  distanţă, 
idealizare  de  care  vorbeşte  şi  «dorul»,  căruia  limba  românească  îi  dă  un  înţeles  de  necuprins. 

Acestea  nu-ţi  sînt  necunoscute.  Căci  vederea  mirenilor 
vatămă  pe  călugări.  Şi  aceasta  de  asemenea  o  cunoşti.  Şi 
gîndeşte-te  cită  schimbare  nu  primeşte  în  cuget  cel  ce  s-a 
liniştit  multă  vreme  în  bine,  cînd  cade  iarăşi  în  acestea  şi 
vede  şi  aude  ceva  contrar  obişnuinţei  sale.  Dacă  chiar  şi 
întîlnirea  cu  călugări  vatămă  pe  cel  ce  se  află  în  luptă  şi  se 
războieşte  cu  vrăjmaşul  său,  cînd  nu  sînt  de  aceeaşi  cale  cu 
el,  gîndeşte  în  ce  puţ  cădem  ca  să  scăpăm  de  boldul 
vrăjmaşilor  noştri,  mai  ales  cei  ce  am  cîştigat  cunoştinţa 
prin  multă  cercare.  De  aceea,  nu  cere  de  la  mine  să  fac 
aceasta  fără  să  am  nevoie.  Să  nu  ne  amăgească  pe  noi  cei 
ce  zic  «nu  ne  va  vătăma  cu  ceva  să  auzim  şi  să  vedem,  că 
sîntem  deopotrivă  în  pustie  şi  în  lume  şi  în  chilia  noastră, 
prin  gîndul  nostru,  şi  nu  ne  tulburăm  din  bună- 
tatea noastră  şi  nu  primim  vreo  schimbare  rea,  nici  nu 
simţim  la  întîlnirea  cu  persoanele  şi  cu  lucrurile  tulburarea 
patimilor».  Cei  ce  spun  acestea  nu  cunosc  nici  de  sînt 
loviţi  şi  răniţi.  Căci  noi  n-am  ajuns  încă  la  sănătatea 
aceasta  a  sufletului.  Pentru  că  avem  rane  rău  mirositoare  şi 
de  vor  fi  lăsate  fie  şi  numai  o  zi  neîngrijite  şi  nelegate  şi 
neacoperite  cu  plasture  şi  nestrînse  cu  fâşii,  se  umplu  de 
viermi. 


EPISTOLA  III 

trimisă  către  cineva  iubit  de  el,  pe  care  îl  învaţă  cele 
despre  tainele  liniştirii;  şi  cum  mulţi,  deoarece  nu  Ie 
cunosc,  se  lenevesc  în  lucrarea  aceasta  minunată;  şi 

că  cei  mai  mulţi  au  primit  rînduiala  în  chilii  prin 

moştenire,  care  se  continuă  între  călugări;  cu  o  scurtă 

adunare  de  cuvinte  închinată  descrierii  liniştirii 

Frate,  fiind  silit  de  datoria  mea  să-ţi  scriu  despre  cele 
datorate  în  chip  neapărat,  fac  cunoscut  iubirii  tale  în 
scrisoarea  aceasta,  potrivit  făgăduinţei  ce  ţi-am  dat-o,  că 
te-am    aflat    pe    tine    care    petreci    în    vieţuirea    cea 


448  FILOCALIA 

neîndoielnică,  umblînd  în  rînduiala  liniştirii.  Voi  întipări 
deci  în  amintirea  ta,  într-un  cuvînt  scurt,  ceea  ce  am  auzit 
despre  lucrarea  aceasta  de  la  cei  ce  au  darul  deosebirii, 
după  ce  am  luat  în  mintea  mea  adunarea  cuvintelor  lor 
printr-o  cercare  a  lor  de  aproape,  prin  care  m-am  deprins 
eu  însumi  în  lucrurile  înseşi.  Ţi  le  trimit  ca  şi  tu  să  te  ajuţi 
pe  tine  din  cuvintele  epistolei,  prin  sîrguinţa  aflată  în  tine. 

Pentru  că  trebuie  să  te  apropii  cu  înţelegerea  înţe- 
lepciunii de  citirea  cuvintelor  adunate  în  epistola  aceasta  a 
noastră,  în  chip  deosebit  de  citirea  obişnuită  şi  să  o  iei  pe 
ea  ca  lumină  în  celelalte  citiri,  pentru  multa  putere  ascunsă 
în  ele.  Prin  aceasta  poţi  să  înveţi  cum  este  şederea  în 
liniştire  şi  care  este  lucrarea  ei  şi  ce  taine  se  ascund  în 
lucrarea  aceasta;  de  asemenea,  pentru  ce  unii  preţuiesc  mai 
puţin  faptele  virtuţilor  (dreptăţii)  săvîrşite  între  oameni  şi 
dau  mai  multă  preţuire  vieţii  singuratice  şi  necazurilor  şi 
nevoinţelor  celui  ce  se  linişteşte  în  scaun  5  7a. 

De  voieşti  să  afli,  o,  frate,  viaţa  nestricăcioasă  în  zilele 
tale  puţine,  intrarea  ta  în  liniştire  să  fie  cu  dreaptă 
socoteală  (cu  discernămînt).  Caută  de  înţelege  lucrarea 
aceasta,  şi  să  nu  alergi  după  nume;  ci  intră,  adînceşte-te, 
nevoieşte-te  şi  sîrguieşte-te  să  ajungi  cu  toţi  sfinţii  să 
cunoşti  adîncul  şi  înălţimea  vieţuirii  acesteia.  Căci  fiecare 
lucru  al  oamenilor  are  un  fel  al  lui  de  la  început  şi  pînă  la 
sfîrşit  şi  e  aşteptată  o  nădejde  din  lucrarea  fiecărui  lucru, 
care  mişcă  cugetarea  spre  punerea  temeliei  lui.  Şi  scopul 
acesta  întăreşte  cugetarea  să  sufere  asprimea  lui  şi  să  ia  o 
mîngîiere  din  el  prin  contemplarea  lui.  Şi  stăpîneşte 
mintea  lui  ca  un  stăpînitor,  pînă  la  sfîrşitul  lucrului.  Aşa,  şi 
lucrul  cinstit  al  liniştirii  se  face  un  liman  al  tainelor  pentru 
privirea  pătrunzătoare,  la  care  ia  aminte  cugetarea  de  la  cel 
dintîi  dintre  straturi  pînă  la  desăvîrşirea  clădirii  şi  în  toate 
lucrurile  mari  şi  grele  ale  ei. 

Şi  asemenea  ochilor  cîrmaciului  care  ia  aminte  la  stele, 
aşa  ia  aminte  călugărul  singuratic  prin  privirea  înăuntru, 
pe  tot  drumul  călătoriei  lui,  spre  ţinta  pe  care  şi-a  luat-o 
mintea  sa  în  ziua  cea  dintîi,  în  care  a  pornit  să  călătorească 
pe  marea  aspră  a  liniştii,  pînă 

577  a.  Săvîrşirea  rugăciunii  neîncetate  pe  un  scaun  se  practica  încă  de  atunci 
(sec.  VI)  şi  nu  a  apărut  numai  în  sec.  XIII,  prin  «metoda»  lui  Nichifor  din 
singurătate. 

va  afla  mărgăritarul  pentru  care  s-a  scufundat  pe  sine  în 
sînul  neajuns  al  mării  liniştii 33. 

Şi  păzirea  nădejdii  îi  uşurează  de  sus  greutatea  lucrării 
şi  asprimea  plină  de  primejdiile  ce-1  întîmpină  în  călătoria 
lui.  Căci  tot  cel  ce  nu-şi  pune  de  la  începutul  liniştirii  lui 
acest  scop  în  mintea  sa,  împlineşte  fără  judecată  lucrarea 
datorată,  ca  unul  ce  loveşte  aerul  cu  pumnii.  Şi  unul  ca 
acesta  nu  se  izbăveşte  niciodată  de  duhul  trîndăviei  în 
toată  viaţa  lui 34.  Şi  se  întîmpla  una  din  două  :  sau  nu  rabdă 
greutatea  cea  anevoie  de  răbdat  şi  este  înfrînt  şi  iese  cu 
totul  din  linişte,  sau  stăruie  în  ea  şi-şi  face  din  chilie  o  casă 
a  închisorii  şi  se  prăjeşte  ca  într-o  tigaie,  din  pricină  că  nu 
ştie  să  nădăjduiască  în  mîngîierea  ce  se  naşte  din  lucrarea 
liniştirii.  De  aceea  nu  poate  nici  cere  cu  durerea  inimii  şi 
plînge  în  rugăciune,  dorind-o  pe  aceasta.  Despre  acestea 
părinţii  noştri,  cei  plini  de  milă  şi  de  dragoste  pentru  fiii 


33  Liniştea  e  socotită  ca  un  mijloc  de  ajungere  la  un  mare  adine,  sau  la  o  mere 
înălţime,  ca  un  liman  al  tainelor,  la  care  se  ajunge  plutind  pe  «marea  aspră»  a 
nevoinţelor  pentru  dobîndirea  ei.  E  socotită  ca  o  clădire  zidită  în  straturi,  ca  un  urcuş 
la  taine  tot  mai  mari,  la  o  desăvîrşire  tot  mai  înaltă.  E  o  mişcare  de  înălţare  sau  de 
scufundare  continuă  în  ea,  nu  o  încremenire,  sau  o  golire  de  orice  viaţă  spirituală,  de 
orice  înţelegere.  Poate  e  mai  mult  o  scufundare  asemenea  unui  scafandru,  în  «marea 
liniştii»,  care  însă,  pînă  ajunge  la  sînul  adînc  al  acestei  mări,  luptă  cu  piedici,  cu 
multe  împotriviri.  Dar  «sînul»  acesta  este  «neajuns»  e  un  abis,  la  al  cărui  fund  nu  se 
poate  ajunge  niciodată.  E  sînul  înţelesului  neînţeles  şi  al  iubirii  nelimitate  a 
dumnezeirii. 

34  Cine  nu  găseşte  liniştea  adevărată  şi  adîncă,  sau  nu  e  susţinut  de  nădejdea  sigură  a 
aflării  ei,  e  ameninţat  continuu  de  plictiseală  şi  de  trîndăvie  în  nevoinţele  lui  pentru 
ca. 

lor,  au  lăsat  în  scrierile  lor  semne  de  folos  pentru  trebuinţa 
vieţii  noastre. 

1)  Unul  din  ei  a  zis  :  «Cîştigul  meu  din  liniştire  este 
acesta  :  cînd  nu  mă  depărtez  de  casa  în  care  şed,  mintea 
mea  se  eliberează  de  pregătirea  de  război  şi  se  întoarce  la  o 
lucrare  mai  înaltă». 

2)  La  fel  şi  altul:  «Eu,  a  zis,  alerg  spre  linişte,  ca  să  mi 
se  îndulcească  stihurile  citirii  şi  rugăciunii.  Şi  cînd  limba 
mea  tace  de  plăcerea  înţelegerii  lor,  cad  ca  intr-un  somn, 
prin  adunarea  simţurilor  şi  a  gîndurilor  mele».  Şi  iarăşi: 
«Cînd  prin  depărtarea  trăită  în  linişte  inima  mea  cîştigă 
pacea  de  tulburarea  amintirilor,  mi  se  trimit  valurile 
bucuriei  din  înţelesurile  ce  vin  înăuntru,  deodată  şi  pe 
neaşteptate,  spre  desfătarea  inimii  mele.  Şi  cînd  acestea  se 
apropie  de  corabia  sufletului  meu,  îl  scufundă  din 
cuvintele  lumii  şi  ale  vieţii  trupului  în  minunile  adevărate, 
în  liniştea  cea  în  Dumnezeu»  5  °. 

3)  Şi  iarăşi  altul  a  zis  :  «Liniştea  taie  motivele 
mincinoase  şi  pricinile  care  înnoiesc  gîndurile,  şi  slăbeşte 
şi  vestejeşte  amintirile  obişnuinţelor  rele35.  Şi  cînd  se 
slăbesc  aceste  conţinuturi  în  cuget,  mintea  se  întoarce  la 
rînduiala  sa,  îndreptîndu-le». 

4)  Altul  iarăşi  a  zis  :  «Măsurile  celor  ascunse  ale  tale  le 
vei  cunoaşte  din  deosebirea  gîndurilor  tale.  Cele  bune  sînt 
ale  celor  necontenite;  cele  rele  sînt  cele  ce  sînt  mişcate  de 
vreo  întîmplare  şi  trec  într-o  clipă  36.  Nu  este  nici  un 


35  Infinitatea  plină  de  bucurie  a  lui  Dumnezeu,  întîlnită  în  linişte,  copleşeşte 
amintirea  obişnuinţelor  rele  şi  opreşte  înnoirea  gîndurilor  despre  cele  din  lume. 

36  «Starea  sufletului  nostru  o  cunoaştem  din  gînduri.  Dacă  gîndurile  inimii  sînt 

simple  şi  curate,  mişcîndu-se  într-o  veselie  senină  şi  netulburată,  sufletul  se  află  în 

bună  sporire  şi  are  îndrăzneală  la  Dumnezeu.  Dar  dacă  gîndurile  sînt  tulburi  şi 

întuneGatetde  amărăciune-şi  purtate  de  ură  fată  de  fraţi  sufletul  se  simte  osîndit  şi  • 
,       5ŞD... înţelesurile     adinei     aflate   .in  Jlinjşte    ,smţ    împreunate     cu    Bucurie, 

purtător  de  trup  care  să  nu  cunoască  în  casa  sa  aceste  două 
feluri  de  schimbări,  ale  celor  bune  şi  ale  celor  rele.  De  este 
sîrguincios,  schimbările  se  fac  de  la  cele  mai  mici  la  cele 
mai  mari,  potrivit  firii  (căci  părinţii  sînt  părinţi  ai  celor  ce 
se  nasc  după  firea  lor); 


583.  Harul  văzut  ca  un  aluat  ce  creşte  şi  preschimbă  firea  noastră,  inchegînd-o  şi  făcînd-o  piine 
lui  Dumnezeu  şi  semenilor.  Cel  sîrguincios  experiază  schimbări  de  la  cele  mai  mici  ale  firii  la 
cele  mai  mari  (de  la  cele  mai  puţin  bune,  la  cele  mai  sporite  în  bine).  Iar  cel  trindav  experiază 
schimbarea  de  la  cele  mai  mari  ale  harului,  la  cele  mai  mici. 

iar  de  este  trîndav,  de  la  cele  mai  înalte  ale  harului  ce  s-a 
pus  în  firea  noastră,  ca  un  aluat,  la  cele  mai  de  jos     . 

5)  Şi  altul  a  zis  :  «Alege-ţi  ca  lucrare  a  desfătării, 
privegherea  neîncetată  din  timpul  nopţilor,  prin  care  au 
dezbrăcat  toţi  părinţii  pe  omul  vechi  şi  s-au  învrednicit  de 
înnoirea  minţii.  în  ceasurile  acestea  sufletul  simte  viaţa 
aceea  fără  de  moarte  şi  în  simţirea  aceasta  se  dezbracă  de 
haina  întunericului  şi  primeşte  pe  Duhul  Sfînt». 

6)  Şi  iarăşi  altul  a  zis  :  «Cînd  vede  cineva  vederi  fe- 
lurite şi  aude  glasuri  de  multe  feluri,  deosebite  de  cu- 
getarea sa  duhovnicească  şi  vorbeşte  şi  se  întîlneşte  cu  ele, 
nu  izbuteşte  să  se  vadă  pe  sine  întru  ascuns  şi  să-şi  aducă 
aminte  de  păcatele  sale,  să  cureţe  gîndurile  sale  şi  să  ia 
aminte  la  cele  ce  vin  asupra  lui  şi  să  vorbească  în  chip 
ascuns  prin  rugăciune»  583  . 

7)  Şi  iarăşi:  «Nu  e  cu  putinţă  să-şi  supună  cineva 
simţurile  sale  sub  stăpînirea  sufletului,  în  afara  liniştii,  şi  a 
înstrăinării  de  oameni.  Pentru  că  sufletul  înţelegător  unit 
ipostatic  cu  ele  (cu  simţurile)  e  atras  fără  de  voie  împreună 
cu  gîndurile  lui,  de  nu  va  fi  omul  plin  de  trezvie  în 
rugăciunea  cea  ascunsă». 

8)  Şi  iarăşi:  «Cît  de  multă  desfătare  aduce  în  suflet 
vegherea  în  trezvia  sa,  însoţită  cu  rugăciunea  şi  cu  citirea  ! 
Şi  cît  de  mult  îl  veseleşte,  îl  bucură  şi  îl  curăţeşte  !  Acestea 
le  cunosc  mai  ales  cei  ce  în  toată  vremea  vieţii  lor  petrec  şi 
vieţuiesc  în  cea  mai  amănunţită  ne  voinţă». 

Deci,  tu,  omule,  care  iubeşti  liniştea,  pune  îndemnurile 
şi  sfaturile  părinţilor  înaintea  ta,  ca  pe  o  ţintă,  şi 
îndreptează  cursul  lucrării  tale  spre  apropierea  de  ele.  Şi 
înainte  de  toate  învaţă  ceea  ce  conglăsuieşte  cu  ţinta 
lucrării  tale.  Căci  în  afară  de  acestea  nu  poţi  avea  cu- 
noştinţa adevărului.  Şi  sîrguieşte-te  să  arăţi  în  ele  cu 
prisosinţă  stăruinţa  ta. 


37a.  Acesta  a  coborît  din  linişte  prin  vederile  de  diferite  feluri.  EI  nu  se  mai  vede  pe  sine,  nu-şi 
vede  păcatele  sale,  nu  se  curăţeşte,  nu  mai  vorbeşte  în  chip  ascuns  cu  Dumnezeu  în  rugăciune. 

Despre  tăcere 

Tăcerea  este  taina  veacului  viitor  .  Iar  cuvintele, 
unealta  acestei  lumi.  Omul  postitor  încearcă  să-şi  facă 
sufletul  său  asemenea  firii  duhovniceşti  38  prin  tăcere  şi 
post  necontenit  584a.  Cînd  se  desparte  omul  de  toate  prin 
lucrarea  sa  dumnezeiască,  stăruind  în  ascunsul  său,  se 
desăvîrşeşte  în  aceste  taine.  Şi  sfînta  lui  slujire  (liturghia 
lui)  e  plină  de  tainele  dumnezeieşti  şi  de  acele  puteri 
nevăzute  şi  de  sfinţenia  stăpînirii  şi  domniei  peste  făpturi 
584b.  Şi  dacă  s-au  despărţit  unii,  în  vremea 

583  b.  Cînd  te  întîlneşti  cu  veacul  viitor,  fie  aici,  în  arvună,  fie 
după  moarte,  în  deplinătate,  te  întîlneşti  cu  o  lume  de  taină,  pe  care 
cuvîntul  nu  o  mai  poate  tîlcui.  Cuvintele  taie  realitatea  în  bucăţi  pentru 
a  le  cuprinde.  Realitatea  din  lumea  aceasta  se  înfăţişează  ea  însăşi  în  chi- 
puri distincte,  mărginite,  potrivit  cuvintelor.  Acolo  totul  va  fi  atît  de 
unit,  atît  de  mult  trecînd  una  în  alta,  pentru  că  totul  va  fi  plin  de  dum- 
nezeirea infinită,  încît  nimic  nu  va  putea  fi  exprimat  satisfăcător  în  cu- 
vinte limitate.  Apoi  acest  tot  va  fi  văzut  de  toţi,  încît  nu  va  fi  necesar 
să  fie  comunicat  de  unii,  altora.  Va  fi  o  bucurie  comună  de  ceea  ce  văd 
toţi,  înmulţindu-se  chiar  prin  faptul  că  o  au  toţi.  Va  fi  o  altă  formă  de 
comunicare. 

38  aMki0^mmm®Mâm?îţ&rmfâ{g4ti<postn\  şi  cu  lacrimile.  De  aceea, 
şi  descoperirea  tainelor  se  face  celor  tăcuţi  şi  postitori.  Tăcerea  e  un  mijloc  prin  care 
se  sesizează  nesfîrşirea  tainelor,  e  un  semn  al  sesizării  lor,  al  copleşirii  de  către  ele  a 
putinţei  omului  de  a  le  exprima.  Tăcerea  e  poarta  prin  care  intră  Dumnezeu  în  om  şi  i 
Se  revelează.  Olivier  Clement  zice:  «Sfîntul  apare  ca  omul  care-şi  pierde  cuvîntul,  în 
sensul  de  discurs,  de  dominare  şi  de  posesiune  —  şi-I  găseşte  prin  mijlocirea 
şiroiului  de  lacrimi». «Duhul  este  deodată  suflul  care  aduce  cuvîntul  şi  tăcerea  în 
inimă».  Un  cuvînt  ce  nu  iese  din  tăcere,  un  Auvînt  ce  nu  este  el  însuşi  plin  de  tăcere, 
n-are  în  el  profunzime  (Le  visage  in-terieur,  p.  80 — 89). 

584  b.  Stăpînirea  peste  făpturi  va  fi  sfîntă,  pentru  că  va  fi  blîndă  şi  plină  de  uimire 
pentru  taina  dumnezeirii  ce  se  străvede  luminos  în  ele, 

va  fi  aşa  cum  avea  să  fie,  în  baza  poruncii  dumnezeieşti  din  rai,  dacă  omul  n-ar  fi 
căzut. 

585.  Oamenii  aflaţi  la  mijloc  între  cei  intraţi  în  linişte  împreună  cu  îngerii,  şi  între 
demoni,  sînt  încă  lipsiţi  de  descoperirea  tainelor  lui  Dumnezeu,  ascunse  în  tăcerea 
Lui  şi  încredinţate  celor  ce  prin  linişte  şi  tăcere  intră  în  unire  cu  Cel  ascuns  în  tăcerea 
Lui.  Domnul  însuşi  Se  află  în  lăuntrul  celor  ce  au  intrat  în  linişte,  descoperindu-li-Se 
ca  iradiind  din  El  tăcere,  adică  o  plinătate  de  viaţă  de  negrăit.  Cei  ce  primesc  pe 
Domnul  în  tăcerea  Lui,  II  comunică  prin  cuvinte  celor  de  la  mijloc,  adică  oamenilor 
ce  n-au  ajuns  la  liniştea  proprie  îngerilor,  care  sînt  cei  de  sus  (demonii  fiind  cei  de 
jos).  Ei  se  înnoiesc  prin  aceasta.  Dar  poate  că  prin  cele  de  la  mijloc  se  înţeleg  şi 
făpturile  dintre  noi  şi  Dumnezeu.  Şi  ele  se  înnoiesc  prin  descoperirea  tainelor. 

în  care  au  intrat  în  lăuntrul  tainelor,  au  fost  însemnaţi  cu 
pecetea  aceasta.  Şi  unora  dintre  ei  li  s-au  încredinţat  cele 
ascunse  în  tăcerea  Domnului  Celui  ascuns,  ca  să  le 
descopere  spre  înnoirea  celor  de  la  mijloc  3  .  Căci  n-a 
îngăduit  stomacului  plin  şi  tulburat  prin  neînfrî-nare  să 
slujească  acestor  taine. 

Pentru  că  nici  sfinţii  nu  îndrăzneau  să  vorbească  cu 
(sau  despre)  Dumnezeu,  nici  nu  se  înălţau  spre  cele 
ascunse  ale  tainelor  decît  în  neputinţa  mădularelor  şi  în 
îngălbenirea  culorii  lor,  pricinuită  din  iubirea  foamei,  a 
minţii  liniştite  şi  a  lepădării  de  toate  gîndurile  pămînteşti. 
Cînd  după  ce  ai  petrecut  vreme  îndelungată  în  chilia  ta  în 
fapte  ostenitoare  şi  în  păzirea  celor  ascunse  şi  în  oprirea 
simţurilor  de  la  orice  întîlnire,  te  va  umbri  puterea  liniştii, 
întîi  te  întîmpină  o  bucurie  care  te  ia  în  stăpînire  din  vreme 
în  vreme,  fără  vreo  pricină.  Şi  atunci  se  vor  deschide  ochii 
tăi  ca  să  vezi  tăria  zidirii  Lui  şi  frumuseţea  făpturilor,  după 
măsura  curăţiei  tale.  Şi  cînd  mintea  va  fi  călăuzită  în  minu- 
nea vederii  acesteia,  atunci  şi  noaptea  şi  ziua  vor  fi  pentru 
ea  una  în  minunile  cele  slăvite  ale  făpturilor  lui  Dumnezeu 
\  Şi  de  atunci  e  furată  din  suflet  simţirea  patimilor  în 
dulceaţa  vederii  acesteia.  Şi  prin  aceasta  sufletul  intră  în 
cele  două  trepte  ale  descoperirii  celor  cunoscute  cu  mintea, 
care  sînt  în  planul  cel  de  deasupra  treptei  acesteia,  în  cel  al 


39a.  Cel  ce  în  liniştea  lui  s-a  întîlnit  cu  liniştea  lui  Dumnezeu  se  umple  din  cînd  în 
cînd  de  bucuria  descoperirii  frumuseţii  făpturilor,  devenite  transparente  pentru 
Dumnezeu.  In  tăcerea  lui  Dumnezeu  se  descoperă  fundamentul  tuturor  chipurilor 
lumii,  umplîndu-le  pe  ele  înseşi  de  taina  Lui  negrăită.  între  tăcerea  lui  Dumnezeu  şi 
între  Chipurile  făpturilor  nu  e  o  contrazicere.  ChiDurile  se  descoppră  deplin  în  taina 
lor  în  Dumnezeu,  Cel  mai  presus  de  chipuri.  In  Dumnezeu  cel  mai  presus  de  chipuri 
e  izvorul  frumuseţii  chipurilor  şi  al  adîncimii  de  sens  a  cuvintelor. 
40a.  Cel  ce  în  liniştea  lui  s-a  întîlnit  cu  liniştea  lui  Dumnezeu  se  umple  din  cînd  în 
cînd  de  bucuria  descoperirii  frumuseţii  făpturilor,  devenite  transparente  pentru 
Dumnezeu.  In  tăcerea  lui  Dumnezeu  se  descoperă  fundamentul  tuturor  chipurilor 
lumii,  umplîndu-le  pe  ele  înseşi  de  taina  Lui  negrăită.  între  tăcerea  lui  Dumnezeu  şi 
între  Chipurile  făpturilor  nu  e  o  contrazicere.  ChiDurile  se  descoppră  deplin  în  taina 
lor  în  Dumnezeu,  Cel  mai  presus  de  chipuri.  In  Dumnezeu  cel  mai  presus  de  chipuri 
e  izvorul  frumuseţii  chipurilor  şi  al  adîncimii  de  sens  a  cuvintelor. 

curăţiei,   şi   în  cel   de   mai   sus   585b.   Dumnezeu   să  ne 
învrednicească  şi  pe  noi  de  acestea.  Amin. 


EPISTOLA  IV 

Către  cuviosul  părinte 
Simeon,  făcătorul  de  minuni 

585  c 


Epistola  ta,  sfinte,  nu  constă  din  cuvinte  însemnate  în 
scris,  ci  în  ea  ai  zugrăvit  şi  arătat  dragostea  ta  cea  către 
noi,  ca  într-o  oglindă.  Şi  precum  ne  socoteşti  pe  noi  că 
sîntem,  aşa  ai  scris,  arătînd  prin  faptele  înseşi  că  ne  iubeşti 
în  chip  covîrşitor.  Din  multa  ta  dragoste,  ai  uitat  măsura 
noastră.  Ceea  ce  trebuia  să-ti  scriem  noi  cuvioşiei  tale  şi  să 
te  întrebăm,  ca  să  învăţăm  adevărul  de  la  tine,  dacă  avem 
grijă  de  mîntuirea  noastră,  aceasta  ai  scris  tu,  luîndu-ne-o 
înainte  pentru  mărimea  dragostei  tale. 

Poate  că  ai  făcut  aceasta  cu  meşteşugul  filozofiei,  ca 
prin  întrebările  tale  subţiri  şi  duhovniceşti,  prin  care  sînt 
întrebat  eu  de  tine,  să  se  trezească  sufletul  meu  din 
nepăsarea  în  care  mult  s-a  scufundat.  Dar  şi  eu,  prin 
dragostea  ta,  prin  care  ai  uitat  de  măsura  mea,  uit  de 
neputinţa  mea,  încît  nu  iau  aminte  la  ce  trebuie  să  ajung,  ci 
la  ce  poate  să  facă  rugăciunea  ta.  Căci  cînd  uit  de  măsura 
mea,  tu  rogi  pe  Dumnezeu  prin  rugăciunile  tale,  ca  să  se 
desăvîrşească  cererea  ta  şi  să  se  dea  ţie  de  la  Dumnezeu 

585  b.  în  treapta  îngerească,  cunoscută  prin  curăţie,  prin  care  cei  ce  se  liniştesc 
se  fac  asemenea  îngerilor,  şi  în  treapta  dumnezeiască,  aflată  deasupra  aceleia. 
585  c.  «în  alt  ms.  :  Epistola  Sf.  Isaac  către  Ava  Simeon  de  la  Ce-zareea». 


(pentru  mine)  ceea  ce  ai  cerut  în  rugăciune,  ca  unui  slujitor 
adevărat  al  Lui. 

întrebare:  Cea  dintîi  întrebare  din  epistola  ta  e  aceasta  : 
De  trebuie  să  fie  păzite  toate  poruncile  Domnului  şi  de  nu 
cumva  nu  este  chip  de  mîntuire  celui  ce  nu  le  păzeşte  pe 
ele. 

Răspuns:  Despre  aceasta,  precum  mi  se  pare,  nici  nu 
trebuie  să  întrebe  cineva.  Căci  deşi  sînt  multe  poruncile, 
sîntem  datori  să  le  păzim.  Iar  de  nu,  n-ar  fi  trebuit  să  fie 
date  de  Mîntuitorul.  Căci,  precum  mi  se  pare,  nu  s-a  spus 
şi  nu  s-a  făcut  ceva  de  prisos  de  către  Stăpînul.  Pentru  că 
scopul  venirii  Lui  a  fost  să  curăţe  din  suflet  răutatea  primei 
noastre  neascultări  şi  să-1  preschimbe  potrivit  stării  lui  de 
la  început.  De  aceea  ne-a  dat  nouă  poruncile  Lui  de  viaţă 
făcătoare,  ca  pe  nişte  leacuri  curăţitoare  ale  stării  noastre 
pătimaşe.  Căci  ceea  ce  sînt  leacurile  pentru  trupul  bolnav, 
aceea  sînt  poruncile  pentru  sufletul  pătimaş.  Şi  e  vădit  că 
poruncile  s-au  dat  împotriva  patimilor,  spre  tămăduirea 
sufletului  care  a  căzut,  precum  spune  limpede  Domnul 
către  sfinţii  Săi  ucenici: 

«Cel  ce  are  poruncile  Mele  şi  le  păzeşte  pe  ele,  acela 
este  care  Mă  iubeşte.  Şi  cel  ce  Mă  iubeşte  pe  Mine  iubit  va 
fi  de  Tatăl  Meu.  Şi  Eu  îl  voi  iubi  pe  el  şi  Mă  voi  arăta  lui  şi 
vom  veni  la  el  şi  vom  face  sălaş  la  el»  (In,  14,  21).  Şi 
iarăşi:  «In  aceasta  va  cunoaşte  lumea  că  sînteţi  ucenicii 
Mei,  de  vă  veţi  iubi  unii  pe  alţii»  (In,  13,35).  E  vădit  că 
dragostea  se  poate  cîştigă  după  sănătatea  sufletului.  Iar 
sufletul  nu  se  face  sănătos  fără  păzirea  poruncilor. 

Dar  păzirea  poruncilor  se  află  uneori  mai  jos  de  dra- 
gostea duhovnicească.  Şi  pentru  că  sînt  mulţi  cei  ce  păzesc 
poruncile  din  frică,  sau  pentru  răsplata  viitoare,  şi  nu  din 
iubire,  Domnul  îndeamnă  mult  la  păzirea  poruncilor  celor 
din  iubire,  care  aduc  sufletului  lumina. 

De  aceea,  zice  iarăşi:  «Ca  să  vadă  oamenii  faptele  voastre 
cele  bune  şi  să  mărească  pe  Tatăl  vostru  Cel  din  ceruri» 
(Mt.,  5,  16).  Dar  nu  e  cu  putinţă  a  se  vedea  în  suflet  faptele 
cele  bune  pe  care  Domnul  le-a  învăţat,  de  nu  vor  fi  păzite 
poruncile. 

Şi  că  nu  sînt  grele  poruncile  celor  ce  iubesc  adevărul,  a 
spus-o  Domnul.  Căci  zice:  «Veniţi  toţi  cei  osteniţi  şi 
împovăraţi  şi  vă  voi  odihni  pe  voi.  Căci  jugul  Meu  este 
blînd  şi  sarcina  Mea,  uşoară»  (Mt,  11,  28,  30).  Iar  că  toate 
poruncile  trebuie  păzite  de  noi  cu  grijă,  a  poruncit-o 
Domnul  de  asemenea,  zicînd:  «Cel  ce  calcă  una  din 
poruncile  acestea  prea  mici  şi  învaţă  aşa  pe  oameni,  prea 
mic  se  va  chema  întru  împărăţia  cerurilor»  (Mt.,  5,  19). 
După  toate  aceste  lucruri  legiuite  spre  mîntuirea  noastră, 
nu  pot  să  spun  că  nu  trebuie  păzite  toate  poruncile.  Dar 
nici  sufletul  însuşi  nu  se  poate  curaţi,  de  nu  va  păzi 
poruncile  care  s-au  dat  de  Domnul,  ca  leacuri  pentru 
curăţirea  lui  de  patimi  şi  de  greşeli. 

Tu  ştii  că  păcatul  a  intrat  în  noi  prin  călcarea  po- 
runcilor. Deci  e  vădit  că  prin  păzirea  lor  vine  din  nou 
sănătatea.  Dar  nici  nu  trebuie  să  dorim  noi  şi  să  nădăjduim 
curăţirea  sufletului  fără  lucrarea  lor,  adică  fără  să  umblăm 
mai  întîi  pe  calea  care  duce  spre  curăţia  sufletului.  Să  nu 
zici  că  Dumnezeu  poate  să  ne  dăruiască  curăţia  sufletului 
şi  fără  lucrarea  poruncilor,  numai  prin  har.  Aceste  judecăţi 
sînt  ale  Domnului  şi  nu  ne  învaţă  Biserica  să  întrebăm 
unele  ca  acestea. 

Căci  şi  iudeii,  în  timpul  întoarcerii  lor  din  Babilon  la 
Ierusalim,  au  călătorit  pe  calea  cea  bătătorită  a  firii  şi  aşa 
au  venit  la  sfinta  cetate  a  lor  şi  au  văzut  minunile 
Domnului.  Dar  Iezechiel  a  fost  răpit  mai  presus  de  fire, 
prin  lucrarea  descoperirii,  de  a  venit  la  Ierusalim,  şi  prin 
descoperirea  dumnezeiască  s-a  făcut  văzător  al  înnoirii 
viitoare.  în  felul  acesta  se  petrece  şi  curăţirea  sufletului.  Li 
se  întîmplă  unora  să  ajungă  lacurăţia  sufletului  pe  calea 
bătătorită  şi  legiuită  prin  păzirea  poruncilor  în  vieţuirea 
mult  ostenitoare,  răbdată  pînă  la  sînge.  Şi  sînt  alţii  care  se 
învrednicesc  de  ea  din  darul  harului.  Şi  acesta  este  un 
lucru  minunat,  că  pe  cea  dăruită  nouă  prin  har  nu  ni  s-a 
poruncit  să  o  cerem  prin  rugăciune  şi  să  părăsim  vieţuirea 
unită  cu  lucrarea. 

Căci  bogatului  care  a  întrebat  pe  Domnul:  «Cum  să 
moştenesc  viaţa  de  veci  ?»,  Domnul  i-a  spus  limpede  : 
«Păzeşte  poruncile  !»  Şi  cînd  a  întrebat  care  sînt  poruncile, 
i-a  spus  întîi  să  se  înfrîneze  de  la  faptele  rele,  apoi  i-a 
amintit  de  cele  fireşti  4  .  Şi  cînd  a  cerut  să  afle  ceva  mai 
mult,  i-a  spus  :  «De  voieşti  să  fii  desăvîrşit,  vinde  averile 
tale  şi  le  dă  săracilor  şi  ia-ţi  crucea  ta  şi  urmează-Mi  Mie» 
(Mt,  19,  21).  Aceasta  înseamnă:  să  te  faci  mort  faţă  de 
toate  avuţiile  tale  şi  aşa  vei  vieţui  întru  Mine.  Ieşi  din 
lumea  cea  veche  a  patimilor  şi  aşa  vei  intra  în  lumea  cea 
nouă  a  Duhului.  înlătură  şi  dezbracă  cunoştinţa  de  multe 
feluri  şi  vicleană  şi  aşa  vei  îmbrăca  cunoştinţa  simplă  a 
adevărului.  Căci  spunîn-du-i  «ia  crucea  ta»,  Domnul  1-a 
învăţat  să  moară  tuturor  celor  din  lume.  Şi  cînd  a  omorît  în 
sine  pe  omul  cel  vechi,  sau  patimile,  i-a  spus  :  «Vino  si 
urmează-Mi  Mie»  (Mt.,  16,  24). 

Nu  poate  omul  cel  vechi  să  pornească  pe  calea  lui 
Hristos,  cum  a  spus  fericitul  Pavel:  «Trupul  şi  sîngele  nu 
pot  moşteni  împărăţia  lui  Dumnezeu,  nici  stricăciunea  nu 
moşteneşte  nestricăciunea»  (I  Cor.,  15,  50).  Şi  iarăşi: 
«Dezbrăcaţi  pe  omul  cel  vechi  ce  se  strică  prin  pofte  şi 
atunci  veţi  putea  să  îmbrăţişaţi  pe  cel  nou,  care  se 
înnoieşte  din  cunoştinţa  asemănării  Celui  ce  1-a  zidit  pe 
el»  (Ef,  4,  22).  Şi  iarăşi:  «Cugetul  pămîntesc  e  duşman  lui 
Dumnezeu.  Căci  nu  se  supune  legii  lui  Dumnezeu.  Pentru 
că  nici  nu  poate.  Că  cei  ce  sînt  în  trup  cugetă  cele  ale 
trupului,  şi  a  plăcea  lui  Dumnezeu  în  cugetul  Duhului  nu 
pot»  (Rom.,  8,  7). 

Iar  tu,  sfinte,  de  iubeşti  curăţia  inimii  şi  cugetul  du- 
hovnicesc cum  ai  spus,  lipeşte-te  de  poruncile  Domnului, 


41  Faptele  rele  :  să  nu  ucizi,  să  nu  preacurveşti,  să  nu  furi,  să  nu  fii  mărturie  mincinoasă  ;  cele 
fireşti :  cinsteşte  pe  tatăl  tău  şi  pe  mama  ta  şi  să  iubeşti  pe  aproapele  tău  ca  pe  tine  însuţi  (Mt., 
19,  18—19). 

586  a.  N-ajunge  să  facem  faptele  virtuţilor  formal,  în  afară,  sau  din  cine  ştie  ce 
interese  pămînteşti,  ci  trebuie  să  le  facem  din  alipirea  lăuntrică  la  Dumnezeu,  din 
iubirea  faţă  de  El,  sau  cel  puţin  din  frică,  sau  pentru  răsplata  împărăţiei  cerurilor. 

cum  a  spus  Stăpînul  nostru  :  «De  voieşti  să  intri  în  viaţă, 
păzeşte  poruncile»  (Mt,  19,  17),  pentru  iubirea  Celui  ce 
le-a  dat  şi  din  frică,  sau  pentru  răsplată.  Pentru  că  nu  cînd 
facem  dreptatea  gustăm  dulceaţa  aflată  în  ea,  ci  cînd 
dorinţa  dreptăţii  mănîncă  inima  noastră  586  a.  Şi  nu  cînd 
săvîrşim  păcatul  sîntem  păcătoşi,  ci  cînd  nu-1  urîm  pe  el  şi 
nu  ne  căim  de  el.  Şi  nu  zice  că  a  fost  vreunul,  fie  dintre  cei 
vechi,  fie  dintre  cei  mai  de  pe  urmă,  care  nepăzind 
poruncile  a  ajuns  la  curăţia  inimii  şi  s-a  învrednicit  de 
vederea  Duhului,  ci,  precum  ni  se  pare,  nici  unul  care  n-a 
păzit  poruncile  şi  n-a  umblat  pe  urmele  fericiţilor  apostoli 
nu  s-a  învrednicit  să  se  cheme  sfînt. 

Fericitul  Vasile  şi  fericitul  Grigorie,  de  care  ai  spus  că 
iubeau  pustia  şi  erau  stîlpi  şi  lumină  a  Bisericii  şi  lăudau 
liniştea,  nu  au  venit  la  linişte  pînă  nu  se  făcuseră  lucrători 
ai  poruncilor,  ci  întîi  au  locuit  în  pace  şi  au  păzit  poruncile 
şi  aşa  au  ajuns  la  curăţia  sufletului  şi  s-au  învrednicit  de 
vederea  Duhului.  Eu  cred  cu  adevărat  că  păzeau  poruncile 
atunci  cînd  locuiau  în  cetăţi,  primeau  pe  străini,  cercetau 
pe  bolnavi,  îmbrăcau  pe  cei  goi,  spălau  picioarele  celor 
osteniţi;  şi  dacă  li  se  cerea  de  cineva  să  meargă  cu  el  o 
milă,  mergeau  două.  Şi  după  ce  au  păzit  poruncile  ce  se 
cădeau  împlinite  cînd  petreceau  între  mulţi  şi  mintea  lor  a 
început  să  se  bucure  de  cea  dintîi  nemişcare  42  şi  de 
vederile  dumnezeieşti  şi  tainice,  s-au  grăbit  şi  au  ieşit  la 
liniştea  pustiei  şi  au  stăruit  acolo  în  omul  cel  dinăuntru, 
încît  s-au  făcut  văzători  şi  au  rămas  în  vederea  Duhului, 
pînă  ce  au  fost  chemaţi  de  har  să  se  facă  păstori  ai  Bisericii 
lui  Hristos. 

Iar  privitor  la  ce  ai  spus,  că  odată  marele  Vasile  laudă 
locuirea  împreună  a  multora,  iar  altă  dată  retragerea,  spun 


42De  nemişcarea  de  la  început  în  Dumnezeu.  Dar  ea  era  pe  pămînt  nu  în  cer,  ca  la 
îngeri.  Păcatul  s-a  săvîrşit  pe  pămînt  în  trupuri,  nu  sus,  în  starea  de  spirite  netrupeşti. 
Iar  nemişcarea  de  la  început  era  numai 

relativ  nemişcrre.  Pentru  că  şi  protopărinţii  aveau  să  înainteze  în  Dumnezeu.  Căci  şi 
mintea  adunată  în  linişte  are  o  anumită  înaintare  în  Dumnezeu. 

aceasta  :  în  două  feluri  se  învrednicesc  cu  adevărat  de 
cîştig  cei  sîrguitori,  fiecare  după  puterea  şi  după  felul  lui  şi 
după  ţinta  ce  şi-a  ales-o.  Uneori  li  se  face  spre  folos  celor 
tari  locuirea  împreună  cu  mai  mulţi,  alteori  şi  celor 
neputincioşi.  Şi  cu  pustia  se  întîmpla  la  fel.  Celui  întărit  în 
sănătatea  sufletului,  a  cărui  minte  s-a  unit  cu  Duhul  şi  s-a 
făcut  mort  faţă  de  vieţuirea  omenească,  locuirea  cu  mai 
mulţi  nu-i  este  păgubitoare,  dacă  veghează  la  cele  ale  sale  ; 
şi  aceasta  nu  ca  să  fie  folosit,  ci  ca  să  folosească  pe  alţii. 
Căci  de  Dumnezeu  a  fost  chemat  în  numele  celorlalţi 
părinţi.  Iar  celui  neputincios,  ce  are  încă  nevoie  să  crească 
prin  faptele  poruncilor,  îi  este  de  asemenea  spre  folos  să 
locuiască  împreună  cu  mai  mulţi,  pînă  se  deprinde  şi  se  va 
pregăti  şi  va  fi  războit  de  ispite,  ca  să  cadă  şi  să  se  ridice 
între  mulţi  şi  să  cîştige  sănătatea  sufletului.  Nu  e  prunc, 
care  să  nu  fie  hrănit  cu  laptele  curgător  şi  nu  e  călugăr  care 
să  nu  trebuiască  să  se  hrănească  cu  laptele  poruncilor,  ca 
să  biruiască  patimile  şi  să  se  învrednicească  de  curăţie. 

în  acelaşi  fel,  cum  am  spus,  şi  pustia,  uneori  le  este 
folositoare  celor  neputincioşi  şi  care  fug  (de  cei  mulţi), 
alteori  celor  puternici.  Celor  dintîi  ca,  neaflîndu-se  în  ea 
materia  păcatelor,  să  se  ardă  patimile  în  ei  şi  să  se  usuce, 
iar  ei  să  crească;  celor  tari,  ca  lipsindu-le  materia,  să  fie 
războiţi  de  vrăjmaşul. 

Cu  adevărat,  cum  ai  spus,  pustia  adoarme  patimile.  Dar 
nu  se  caută  numai  aceasta,  ca  cineva  să-şi  adoarmă 
patimile,  ci  şi  ca  să  le  dezrădăcineze.  Aceasta  înseamnă  a 
le  birui,  cînd  s-ar  răscoli  împotriva  noastră.  Căci  patimile 
adormite  se  trezesc  cînd  le  vine  în  întîmpinare  o  pricină 
care  le  trece  în  fapte.  Dar  ca  să  cunoşti  că  nu  numai  pustia 
adoarme  patimile,  cum  ai  spus,  gîndeşte-te  la  vremea  de 
boală  şi  de  mare  neputinţă,  cînd  nu  ne  războiesc  cu 
asprime.  Dar  nu  numai  aceasta  le  adoarme,  ci  şi  ele  se 
adorm  una  pe  alta,  cînd  îşi  dau  loc  una  alteia.  Patima 
slavei  deşarte  face  să  dea  înapoi  pe  cea  a  curviei.  Şi  iarăşi, 
cea  a  curviei  îmblînzeşte  iubirea  nebună  de  slavă.  Deci  să 

nu  urmărim  pustia  numai  pentru  că  adoarme  patimile,  ci  şi 
pentru  că,  din  lipsa  celor  supuse  simţurilor  şi  prin 
înstrăinarea  de  toate,  ne  în-ţelepţim  în  ea  şi  se  măreşte  în 
noi  omul  din  lăuntru,  al  Duhului  în  Hristos,  şi  în  toată 
clipa  ne  vedem  pe  noi  înşine  şi  mintea  noastră  se  face 
veghetoare  şi  se  păzeşte  pe  sine  în  fiecare  clipă,  ca  nu 
cumva  să  se  fure  din  ea  amintirea  nădejdii  ei.  Acestea, 
precum  ni  se  pare,  ajung  pentru  prima  întrebare  a  ta,  dacă  a 
fost  cumva  nevoie  de  ele.  Să  vorbim  deci  şi  despre  a  doua. 

întrebare  :  Dacă  Domnul  a  cerut  milostenia  pentru 
asemănarea  cu  mărirea  Tatălui  din  ceruri,  pentru  ce 
călugării  aleg  mai  degrabă  liniştea  ? 

Răspuns  :  Răspunsul  este  acesta.  E  bine  că  ai  adus  o 
pildă  din  Evanghelie  pentru  cercetarea  vieţuirii  celei  mari 
în  linişte.  Noi  să  stăm  în  ea  şi  să  nu  căutăm  să  o  înlăturăm, 
ca  pe  un  lucru  de  prisos.  Domnul  a  rînduit  milostenia  spre 
asemănarea  cu  Tatăl  ceresc,  ca  să-i  apropie  de  El  pe  cei  ce 
o  săvîrşesc.  Aceasta  e  adevărat.  Dar  nici  noi  călugării  nu 
cinstim  liniştea  fără  să  cinstim  milostenia,  ci  ne  silim  pe 
cît  putem  să  ne  ferim  de  grijă  şi  de  tulburare.  Nu  pentru  că 
sîntem  împotriva  celor  de  trebuinţă,  cînd  ne  vin  în 
întîmpinare,  voim  săne  ferim  de  ele,  ci  ne  îngrijim  de 
linişte,  ca  să  rămînem  în  îndeletnicirea  cu  Dumnezeu.  Ne 
ferim  cît  mai  mult  de  tulburare,  ca  să  ne  apropiem  de  El. 
Dar  dacă  ne  în-tîmpină  vreodată,  pentru  o  vreme,  o 
trebuinţă  de  neapărată  nevoie  a  fraţilor,  nu  se  cade  a  o 
nesocoti  nici  pe  aceasta.  Să  ne  silim  deci  neîncetat  să  fim 
în  toată  vremea  în  lăuntrul  nostru  plini  de  milă  pentru  toată 
firea  celor  cuvîntători.  Aşa  ne  porunceşte  învăţătura 
Domnului.  Aceasta  e  deosebirea  liniştii  noastre  şi  ea  nu 
poate  fi  oricum  43.  Şi  nu  numai  mila  din  lăuntru  trebuie  să 
o  păzim;  ci,  cînd  vremea  ne  cere  fapte  şi  e  nevoie  de 


43  Liniştea  călugărului  creştin  nu  e  o  nepăsare  asemenea  celei  budiste,  ci  e  plină  tot 
timpul  de  milă  faţă  de  oameni.  Dar  încrederea  în  Dumnezeu  e  aşa  de  mare,  că  el  are 
nădejdea  fermă  că  prin  ea  va  ajuta  şi  pe  cei  aflători  în  necaz. 

lucruri,  nu  trebuie  să  ne  lenevim  a  arăta  în  chip  văzut 
dragostea  noastră.  Aceasta  o  fac  mai  ales  cei  ce  nu-şi  aleg 
liniştea  desăvîrşită,  pentru  ca  să  nu  se  întîl-nească  cu 
cineva,  ci  îşi  potrivesc  liniştea  cu  pravila  săp-tămînilor  şi 
cu  cea  de  şapte  ori  şapte  44.  Unii  ca  aceştia  nu  se  înfrînează 
de  la  lucrurile  milosteniei  faţă  de  aproapele,  nici  cînd  se 
află  în  ceasurile  pravilei  lor,  ca  să  le  împlinească.  Căci  de 
nu  este  cineva  prea  repezit  şi  crud  şi  neomenos,  ţine 
liniştea  şi  în  faţa  persoanei  şi  a  ochilor  altuia  45.  Pentru  că 
ştim  că,  fără  iubirea  aproapelui,  mintea  nu  se  poate  lumina 
în  vorbirea  şi  dragostea  dumnezeiască46. 

Căci  care  călugăr  înţelept,  avînd  bunuri  de  mîncare  şi 
haine  şi  văzînd  pe  aproapele  său  flămînd  şi  însetat  şi  gol, 
nu-i  dă  din  ceea  ce  are,  şi  cruţă  ceva  din  ele  ?  Sau  iarăşi 
cine,  văzînd  pe  cineva,  făcut  din  aceeaşi  carne,  chinuit  de 
boală  şi  slăbit  de  durere  şi  avînd  nevoie  de 

cercetare,  preţuieşte  mai  mult,  pentru  dorinţa  sa  de  linişte, 
pravila  zăvorîrii  decît  dragostea  aproapelui  ?  Iar  cînd  nu  se 
întîmplă  unele  ca  acestea,  să  păzim  dragostea  şi  mila  faţă 
de  fraţi  în  cugetul  nostru.  Dar  cînd  lucrurile  ne  sînt  la 
îndemînă,  Dumnezeu  cere  de  la  noi,  cînd  e  nevoie,  şi 
împlinirea  şi  desăvîrşirea  ei  cu  fapta.  E  vădit  deci  că  dacă 
n-am  agonisi  nimic,  nu  ni  s-ar  porunci  să  cădem  la  grijă  şi 
în  tulburare  pentru  săraci.  Dar  dacă  avem,  ni  se  cere.  Şi 
iarăşi  dacă  ne  ferim  în  vieţuirea  noastră  de  împreuna- 
şedere  şi  de  amestecarea  cu  vederea  oamenilor,  nu  e 
nevoie  să  părăsim  chilia  noastră  şi  şederea  singuratică  şi 
retrasă  şi  să  ne  predăm  umblării  prin  lume  şi  cercetării 
bolnavilor  şi  să  ne  ocupăm  cu  astfel  de  lucruri.  Căci  e 


44  în  fiecare  zi  din  săptămînă  vin  la  cele  şapte  laude.  Unii  nu-şi  aleg  liniştea 
desăvîrşită. 

45  Chiar  privind  la  altul  şi  ajutîndu-1,  el  nu-şi  pierde  liniştea,  tulbu-rîndu-se.  Şi  chiar 
şi  prin  liniştea  sa  îl  ajută. 

46  în  vorbirea  cu  aproapele,  mintea  e  luminată  de  iubirea  lui  Dumnezeu.  Iar  în 
vorbirea  cu  Dumnezeu,  omul  duce  lumină  din  iubirea  faţă  de  aproapele. 

limpede  că  unele  ca  acestea  coboară,  de  la  cele  mai  mari, 
la  cele  mai  mici. 

Dar  dacă  cineva  locuieşte  împreună  cu  mulţi  şi  e 
aproape  de  oameni  cu  locul  şederii  lui,  şi  e  ajutat  de  alţii, 
sau  de  ostenelile  altora,  fie  în  vreme  de  sănătate,  fie  de 
boală,  e  dator  să  facă  şi  el  acelaşi  lucru.  Să  nu  ceară  el 
vreo  ajutorare  de  la  alţii,  dar  cînd  vede  pe  fiul  de  acelaşi 
trup  şi  de  acelaşi  chip  în  strîmtoare,  mai  bine-zis,  pe 
Hristos,  aruncat  şi  trudit,  să  se  ferească  şi  să  se  ascundă  de 
el  închipuindu-şi  că  o  face  pentru  liniştirea  lui  mincinoasă. 
Cel  ce  face  aşa,  este  un  om  lipsit  de  milă. 

Şi  să  nu-mi  aduci  aminte  pe  Ioan  din  Tebaida  şi  pe 
Arsenie  şi  să  întrebi  care  din  aceştia  s-a  dăruit  pe  sine,  sau 
s-a  îngrijit  de  bolnavi  şi  de  săraci  şi  a  nesocotit  liniştirea 
lui  ?  Nu  te  atinge  de  faptele  unora  ca  aceştia.  Că  de  te 
înfrînezi  de  la  orice  ajutoare  de  la  oameni  şi  de  la  orice 
întîlniri  cu  ei,  cum  au  făcut  ei,  îţi  îngăduie  şi  ţie  Domnul 
să  nu-ţi  pese  de  ei.  Dar  dacă  eşti  departe  de  desăvîrşirea 
aceea,  şi  în  toate  ostenelile  trupului  te  afli  în  tot  timpul 
însoţit  de  oameni,  pentru  ce  nesocoteşti  poruncile,  pe  care 
măsura  ta  te  obligă  să  le  păzeşti,  dînd  ca  motiv  mincinos 
petrecerea  în  vieţuirea  cea  mare  a  sfinţilor,  de  care  nu  te-ai 
apropiat  ? 

Dar  eu  nu  voi  uita  să-ţi  aduc  aminte  de  cuvîntul 
simţului  Macarie  cel  Mare,  care  s-a  însemnat  spre  mus- 
trarea celor  ce  dispreţuiesc  pe  fraţii  lor.  Căci  a  mers  odată 
să  cerceteze  pe  un  oarecare  frate  bolnav  şi  între -bîndu-1 
sfîntul  dacă  doreşte  ceva,  iar  acela  răspunzînd  că  doreşte 
puţină  pîine  proaspătă,  pentru  că  toţi  călugării  atunci 
făceau  pîine  o  dată  pentru  tot  anul  (că  aşa  era  obiceiul 
locului  acela),  acel  bărbat  vrednic  de  fericire  s-a  sculat 
îndată,  măcar  că  era  de  nouăzeci  de  ani  şi  a  plecat  la 
Alexandria,  şi  a  schimbat  pîinile  uscate  pe  care  le  adusese 
în  traistă  cu  altele  moi,  şi  le-a  adus  fratelui. 

Dar  şi  Ava  Agaton,  cel  asemenea  acestui  mare  sfînt,  a 
făcut  un  lucru  şi  mai  mare,  fiind  cel  mai  cercat  dintre  toţi 
călugării  în  acel  timp  şi  cinstind  tăcerea  şi  liniştea  mai 

mult  decît  toţi.  Acesta,  deci,  a  plecat  în  timpul  slujbei 
(Sfintei  Liturghii)  să  vîndă  lucrul  lui  de  mînă  şi  aflînd  în 
tîrg  pe  un  străin  neluat  în  seamă  şi  bolnav,  a  închiriat  o 
casă  şi  a  rămas  cu  el  lucrînd  cu  mîinile  sale  şi  cheltuind 
preţul  lucrului  pentru  el;  şi  aşa  i-a  slujit  lui  şase  luni,  pînă 
ce  acest  bolnav  s-a  făcut  sănătos.  Acesta  (cum  spune 
istorioara)  zicea:  «Aş  fi  voit  să  aflu  un  bubos  şi  să-i  dau 
trupul  meu  şi  să-1  iau  pe  al  lui».  Aceasta  e  dragostea 
desăvîrşită. 

Cei  ce  se  tem  de  Dumnezeu,  iubitule,  se  sîrguiesc  fără 
greutate  să  păzească  poruncile.  Şi  de  trebuie  ca  prin  fapta 
lor  să-i  scape  pe  alţii,  iau  asupra  lor  orice  primejdie  de 
dragul  acelora.  Cel  de-viaţă-Făcător  a  legat  desăvîrşirea 
lor  şi  a  făcut  să  atîrne  de  două  porunci,  care  le  cuprind  pe 
toate  :  de  iubirea  lui  Dumnezeu  şi  de  cea  a  zidirii  Lui,  de 
iubirea  faţă  de  chipul  Lui.  Şi  cea  dintîi  înfăptuieşte  ţinta 
vederii  Duhului.  Iar  a  doua  uneşte  vederea  cu  fapta.  Pentru 
că  firea  dumnezeiască  este  simplă  şi  necompusă,  nevăzută 
şi  fără  nici  o  lipsăprin  fire.  De  aceea  conştiinţa  nu  are  prin 
fire  nici  ea  nevoie,  în  îndeletnicirea  ei  cu  Dumnezeu,  de 
fapte  trupeşti  şi  de  vreo  lucrare  şi  de  înţelesuri  îngroşate. 
Căci  lucrarea  aceasta  a  ei  este  simplă  şi  se  săvîrşeşte  într-o 
singură  parte  a  minţii,  potrivit  simplităţii  Cauzei  prea 
închinate,  fiind  o  simţire  mai  presus  de  simţirea  trupului. 
Dar  în  a  doua  poruncă,  care  este  iubirea  de  oameni, 
potrivit  cu  alcătuirea  îndoită  a  firii  lor,  trebuie  să-şi  arate 
grija  pentru  lucrarea  ei  în  chip  îndoit.  Căci  ceea  ce 
împlinim  în  cuget  în  chip  nevăzut  voim  să  împlinim  şi  în 
trup  la  fel;  dar  nu  numai  în  chip  arătat,  ci  şi  în  ascuns.  Şi 
ceea  ce  se  săvîrşeşte  prin  lucruri  vrem  să  se  săvîrşească  la 
fel  şi  în  conştiinţă. 

Căci  precum  omul  s-a  făcut  din  două  părţi,  din  suflet  şi 
trup,  aşa  de  toate  ale  lui  trebuie  să  se  poarte  grija  în  chip 
îndoit,după  alcătuirea  lor  îndoită.  Şi  deoarece  fapta 
premerge  contemplării  în  tot  locul,  e  cu  neputinţă  omului 
să  se  ridice  în  latura  aceea  mai  înaltă,  dacă  nu  împlineşte 
întîi  pe  cea  mai  de  jos  cu  fapta.  Şi  nici  un  om  nu 
îndrăzneşte  să  spună  despre  fapta  iubirii  aproapelui  că  o 


SFÎNTUL  ISAA  C  ŞIR  UL  465 

împlineşte  în  sufletul  lui,  dacă  lasă  partea  care  se 
împlineşte  după  putere  prin  trup  şi  nu  pune  mîna  pe  lucruri 
potrivit  cu  timpul  şi  cu  locul.  Căci  numai  atunci  e  crezut, 
cînd  iubirea  din  gînd  se  vede  şi  se  cunoaşte.  Şi  cînd  în 
acestea  ne  arătăm  credincioşi  şi  adevăraţi,  după  putere,  se 
dă  sufletului  putere  să  se  întindă  şi  spre  partea  cea  mare  a 
contemplării  înalte  şi  dumnezeieşti,  prin  înţelesuri  simple 
şi  de  alt  fel47. 

Ai  scris  iarăşi  că  monahul  care  voieşte  să  iubească  pe 
Dumnezeu  mai  mult  decît  toate  trebuie  să  se  îngrijească  de 
curăţia  sufletului  său.  Şi  bine  ai  zis,  dacă  eşti  în  stare  şi  de 
aceasta.  Dar  fiindcă  ai  zis  iarăşi  că  nu  are  îndrăzneală  în 
rugăciune  sufletul  care  nu  şi-a  biruit  încă  patimile,  mie  mi 
se  par  acestea  două  contrare,  măcar  că  sînt  om  simplu. 
Căci  dacă  n-a  biruit  patimile,  cum  se  îngrijeşte  de  curăţie  ? 
Cînd  din  pravila  dreptăţii  duhovniceşti  nu  a  împlinit 
biruirea  patimilor,  îi  ceri  ceva  mai  mult  decît  aceasta  ?  Dar 
nu  din  cele  ce  doreşte  cineva  se  cunoaşte  că  le  iubeşte,  ci 
din  cele  ce  le  iubeşte,  se  cunoaşte  că  le  doreşte  59  3. 
Iubirea  premerge  prin  fire  dorinţei.  Dacă  nu  iubeşte  cineva 
ceva,  nici  nu  va  dori.  Patimile  sînt  o  uşă  închisă  pe  faţa 
curăţiei.  Şi  dacă  cineva  nu  deschide  uşa  închisă  nu  va  intra 
în  ţinutul  curat  al  inimii. 

Şi  cînd  ai  spus  că  sufletul  nu  are  îndrăzneala  în  ceasul 
rugăciunii,  adevărat  ai  spus.  Căci  îndrăzneala  nu  e  numai 
mai  presus  de  patimi,  ci  şi  de  curăţie.  Şi  rînduiala 
predaniei  e  aşa  cum  zic  :  răbdarea  forţată  luptă  cu  patimile 
pentru  curăţie.  De  vei  birui  deci  patimile,  sufletul  cîştigă 
curăţia.  Iar  curăţia  adevărată  face  mintea  să  cîştige 
îndrăzneala  în  ceasul  rugăciunii. 

Dar  oare  cînd  cerem  în  rugăciune  ceea  ce  am  numit 
curăţie,  nu  ne  aflăm  vrednici  de  osîndă  ?  Sau  nu  e  o 
dovadă  a  mîndriei  şi  a  închipuirii  de  sine,  să  cerem  de  la 
Dumnezeu  ceea  ce  dumnezeiasca  Scriptură  şi  părinţii 
noştri  poruncesc  şi  pentru  care  şi  călugărul  a  ieşit  în  pustie 


47Urmează  două  pagini  care  se  află  şi  în  Cuvîntul  LXXXVI  din  carte  (în  textul  grec, 
la  pg.  373 — 376).  De  aceea,  le  omitem  aci. 

592  a.  Nu  poţi  cîştigă  curăţia  prin  simpla  dorinţă  a  ei,  tară  să  lupţi  pentru  ea  prin  biruirea 
patimilor.  Această  simplă  dorinţă  a  curăţiei,  iară  iubirea  ei  de  fapt,  arătată  în  respingerea 
patimilor  care  întinează,  nu  e  nici  măcar  dorirea  ei  de  fapt.  Iubeşte  curăţia  respingînd  patimile 
care  te  întinează  şi  prin  aceasta  vei  arăta  că  o  doreşti  de  fapt. 

?  Dar  eu  cred,  sfinte,  că  precum  fiul  nu  se  îndoieşte  de 
tatăl  său,  şi  nu  cere  de  la  el  zicînd  :  «Invaţă-mă 
meşteşugul,  sau  da-mi  ceva»,  aşa  trebuie  şi  călugărul  să  nu 
deosebească  şi  să  nu  ceară  de  la  Dumnezeu  :  «Dă-mi 
acestea  şi  acestea».  Deoarece  cunoaşte  că  Dumnezeu  Se 
îngrijeşte  de  noi,  cum  se  îngrijeşte  tatăl  de  fiu.  Şi  de  aceea 
ni  se  cade  să  ne  smerim  şi  să  plîn-gem  pentru  pricinile 
păcatelor,  chiar  ale  celor  care  sînt  în  afară  de  voia  noastră, 
fie  că  le-am  făcut  cu  gîndul,  fie  cu  fapta,  şi  să  zicem  cu 
inima  zdrobită  ca  vameşul: 

«Dumnezeule,  milostiv  fii  mie  păcătosul».  Şi  să  facem  în 
ascuns  şi  la  arătare  ceea  ce  a  spus  Domnul:  «Cînd  veţi  face 
toate  cele  poruncite  vouă,  ziceţi  că  slugi  nevrednice 
sîntem;  ceea  ce  sîntem  datori  să  facem,  aceea  am  făcut» 
(Le,  18,  13).  Trebuie  ca  conştiinţa  ta  să-ţi  dea  mărturie  că 
eşti  netrebnic  şi  ai  nevoie  de  milă592  b. 

Cunoşti  doar  şi  tu  că  nu  faptele  îţi  deschid  uşa  închisă 
cea  din  inimă,  ci  inima  zdrobită  şi  smerenia,  cînd  vei  birui 
patimile  întru  smerenie  şi  nu  prin  dispreţuire  5"2  c.  Căci  cel 
bolnav  se  smereşte  mai  întîi  şi  se  îngrijeşte  de 
însănătoşirea  lui  din  patimi.  Pe  urmă  cere  să  ajungă 
împărat.  Căci  curăţia  şi  sănătatea  sufletului  este  împărăţia 
sufletului. 

Şi  care  este  împărăţia  sufletului  ?  Precum  cel  bolnav  nu 
zice  tatălui  său  :  «Fă-mă  împărat»,  ci  se  îngrijeşte  întîi  de 
boala  lui,  şi  după  însănătoşirea  deplină  primeşte  împărăţia 
de  la  tatăl  său,  aşa  şi  păcătosul  şi  cel  ce  se  pocăieşte 
primeşte  întîi  sănătatea  sufletului  său  şi  după  aceea  intră 
cu  tatăl  în  ţara  firii  curate  şi  împărăteşte  întru  slavă  cu  tatăl 
său. 

Ne  aducem  aminte  de  sfîntul  apostol  Pavel,  care-şi 
mărturiseşte  păcatele  sale  şi  în  partea  din  urmă  şi  mai  de 
jos  îşi  descoperă  sufletul  său:  «Iisus  Hristos,  zice,  a  venit 
în  lume  să  mîntuiască  pe  cei  păcătoşi,  dintre  care  cel  dintîi 
sînt  eu.  Şi  de  aceea  m-a  miluit  ca  să  arate  întru  mine  toată 
îndelunga  răbdare  a  Lui»  (I  Tim.,  1,  15).  Pentru  că  la 
început  am  fost  prigonitor  şi  defăimător  şi  hulitor,  dar  am 

592  b.  Pentru  că  adresatul  mai  spusese  şi  aceea  că  nu  are  îndrăzneală  în  rugăciune,  pentru 
că  nu  are  curăţie,  sfîntul  Isaac  îi  spune  că  aşa  cum  fiul  nu  cere  tatălui  ceea  ce  acesta  ştie  că  îi 
trebuie  fiului,  aşa  şi  cel  ce  se  roagă  trebuie  să  ceară  cu  îndrăzneală  nu  altceva,  ci  iertare  de 
păcate.  Aceasta  nu  e  mîndrie.  Dimpotrivă,  e  dovada  conştiinţei  păcătoşeniei  în  cel  ce  se  roagă. 

592  c.  Nu  faptele  pentru  care  te  poţi  mîndri  deschid  uşa  inimii,  sau  uşa  din  inimă  către 
Dumnezeu,  ci  însăşi  inima  zdrobită  şi  smerenia  deschid  această  uşă.  Dar  aceasta  se  întîmplă 
cînd  biruieşti  patimile  cu  smerenie  şi  nu  cu  mîndria  dispreţuitoare  a  faptelor  contrare  lor.  Sau, 
însăşi  inima  zdrobită  e  un  semn  că  ai  învins  patima  cea  mai  rea,  sau  mîndria,  şi,  odată  cu  ea, 
toate  patimile. 


fost    miluit,    pentru    că    am    lucrat    cu    neştiinţă,    din 
necredinţă. 

Cînd  a  spus  acestea  şi  în  ce  vreme  ?  După  nevoin-ţele 
cele  mari  şi  după  faptele  de  putere,  după  propovăduirea 
Evangheliei  lui  Hristos,  pe  care  o  dusese  în  toată  lumea, 
după  morţile  necontenite,  după  necazurile  de  multe  feluri, 
pe  care  le  pătimise  de  la  iudei  şi  de  la  neamuri.  El  privea 
încă  totuşi  la  cele  de  la  început  ale  lui.  Şi  nu  numai  că  nu 
socotea  că  a  ajuns  la  curăţie,  dar  cugeta  că  nu  e  vrednic 
nici  să  se  numească  între  ucenici.  Căci  zicea:  «Nu  sînt 
vrednic  să  mă  numesc  apostol,  pentru  că  am  prigonit 
Biserica  lui  Hristos»  (I  Cor.,  15,  9).  Şi  cînd  cîştigase  mai 
mult  decît  toţi  oamenii  biruinţa  asupra  patimilor,  zicea: 
«îmi  asupresc  trupul  meu  şi- 1  port  robit,  ca  nu  cumva 
altora  binevestind,  eu  însumi  să  mă  fac  nevrednic»  (I  Cor., 
9,  27). 

Iar  de  zici  că  în  unele  locuri  istoriseşte  şi  cele  mari 
despre  sine,  să  te  lămurească  el  însuşi.  Căci  zice  că  n-a 
făcut-o  de  bunăvoie,  nici  prin  sine,  ci  pentru  propovă- 
duire.  Şi  cînd  istoriseşte  acestea  pentru  folosul  credin- 

cioşilor,  spune  de  sine  că  lăudîndu-se  astfel  e  lipsit  de 
minte,  strigînd  şi  zicînd  :  «Voi  m-aţi  silit»  (II  Cor.,  11,  17 
;  12,  12).  Şi  iarăşi:  «Nu  după  Domnul  grăiesc,  ci  cu 
neînţelepciune  în  privinţa  laudei»  (II  Cor.,  11,  17). 

Iată,  acesta  e  dreptarul  pe  care  ni  1  -a  pus  sfîntul  Pavel 
cel  drept.  Să  păzim  deci  şi  să  rîvnim  să-1  împlinim.  Şi  de 
cerem  de  la  Dumnezeu  cele  înalte  şi  El  nu  ni  le  dă,  să  ne 
împăcăm  a  fi  şi  fără  ele.  Fiindcă  Dumnezeu  cunoaşte 
vasele  cele  alese  spre  slujirea  Lui.  Căci  fericitul  Pavel  nici 
după  acestea  n-a  cerut  împărăţia  sufletului,  ci  a  zis  :  «Aş  fi 
dorit  să  fiu  anatema  de  la  Hristos»  (Rom.,  9,  3).  Cum  vom 
îndrăzni  deci  noi  să  cerem,  înainte  de  timpul  cunoscut  de 
El,  împărăţia  sufletului,  odată  ce  n-am  păzit  nici  poruncile 
şi  n-am  biruit  nici  patimile  şi  n-am  plătit  nici  datoria  ? 

Te  rog  deci,  sfinte,  să  nu  se  urce  în  gîndul  tău  aceasta, 
ci  cîştigă  mai  presus  de  toate  răbdarea  celor  ce  vin  asupra 
ta.  Şi  cu  smerenie  mare  şi  cu  zdrobire  de  inimă  pentru 
greşelile  şi  pentru  gîndurile  noastre,  să  cerem  iertarea 
păcatelor  noastre  şi  smerenia  sufletului. 

S-a  scris  de  careva  dintre  sfinţi  că  rugăciunea  celui  ce 
nu  se  socoteşte  pe  sine  păcătos  înaintea  Domnului  nu  este 
bine  primită  48.  Iar  de  zici  că  unii  dintre  părinţi  au  scris 
despre  acestea,  adică  despre  ce  este  curăţia  sufletului  şi  ce 
este  sănătatea  şi  ce  este  nepătimirea  şi  ce  este  vederea 
sufletească,  noi  îţi  răspundem  că  n-au  scris  ca  să  le  căutăm 
şi  să  le  aşteptăm  înainte  de  vreme.  Căci  s-a  scris  că 
«împărăţia  lui  Dumnezeu  nu  vine  ca  una  ce  e  aşteptată  să 
fie  văzută»  (Le,  17,  20).  Cei  ce  au  aşteptat-o  astfel  au 
dobîndit  mîndrie  şi  cădere.  Noi  să  căutăm  locul  (ţinutul) 
inimii  prin  faptele  pocăinţei  şi  ale  vieţuirii,  care  sînt  bine 
plăcute  lui  Dumnezeu,  şi  cele  ale  Domnului  vin  de  la  ele, 


48  De  aceea  s-a  asociat  la  rugăciunea  lui  Iisus  şi  cererea  :  «Miluieş-te-mă  pe  mine, 
păcătosul»  şi  nu  cererea  ajutorului  pentru  cine  ştie  ce  fel  de  fapte.  Fără  conştiinţa 
păcatului  nu  e  smerenie,  ci  mîndrie. 

dacă  locul  inimii  se  face  curat  şi  nepătat  49.  Iar  acele 
înălţimi  ale  lui  Dumnezeu  pe  care  le  căutăm  să  le  vedem 
nu  sînt  încuviinţate  de 

Biserică.  Şi  cei  ce  le-au  primit  au  dobîndit  mîndrie  şi 
cădere.  Şi  ele  nu  sînt  un  semn  că  cineva  iubeşte  pe 
Dumnezeu,  ci  o  boală  a  sufletului.  Şi  cum  vom  căuta  noi 
cele  înalte  ale  lui  Dumnezeu,  cînd  dumnezeiescul  Pavel  se 
laudă  cu  necazurile  şi  socoteşte  că  cele  înalte  ale  lui 
Dumnezeu  stau  în  împărtăşirea  de  pătimirile  lui  Hristos  50 


49  E  vorba  de  cei  ce  o  aşteaptă,  ca  pe  una  ce  vine  ca  o  realitate  exterioară  şi  cu 
pretenţia  că  ar  cunoaşte  semnele  venirii  ei.  Traducerea  cea  mai  proprie  a  locului  de 
la  Luca,  17,  20  ar  putea  fi  şi  aceasta  :  «împărăţia  lui  Dumnezeu  nu  vine  ca  una  la 
care  se  ia  aminte  cu  aşteptare»  (ev  napaTApiioei  itpoaSoy.îas).  In  aceasta  se  ascunde  o 
mîndrie  care  pretinde  că  cunoaşte  apropierea  venirii  a  ceea  ce  nu  poate  fi  cunoscut  şi 
aşteptat,  ca  ceva  din  afară.  Noi  să  ne  vedem  neîncetat  păcatele  noastre  şi  să  ne 
pocăim  de  ele,  răbdînd  necazurile.  In  aceasta  trăim  apropierea  împărăţiei  lui 
Dumnezeu  de  noi.  In  aceasta  se  implică  cunoaşterea  micimii  noastre  şi  a  măreţiei  lui 
Dumnezeu.  In  simţirea  smerită  şi  în  faptele  pocăinţei  descoperim  adîncul  nesfirşit  al 
lumii,  şi,  în  faţa  acestui  adînc,  înălţimea  nesfîrşită  a  măririi  lui  Dumnezeu.  Făcînd 
aşa,  toate  cele  ale  lui  Dumnezeu  (smerenie,  curăţie,  iubire)  vin  de  la  sine.  Atunci, 
mîndria  şi  orice  fel  de  egoism  nu  mai  stau  ca  nişte  pete  pe  adîncul  străveziu  ai 
inimii.  Atunci  locul  inimii  e  curat  ca  să  oglindească,  primind  în  el,  razele  luminii 
Soarelui  ceresc.  S-ar  părea  că  aîirmînd  aci  că  cele  ale  lui  Dumnezeu  vin  în  inimă 
cînd  ea  e  curată,  sfîntul  Isaac  se  contrazice  cu  ceea  ce  a  spus  mai  înainte  că  nu 
trebuie  să  cerem  curăţia,  ci  numai  să  plîngem  cu  smerenie  pentru  păcatele  noastre. 
Dar  şi  aci  şi  mai  sus  el  condamnă  nu  efortul  spre  curăţire,  ci  pretenţia  că  avem 
curăţia  sau  că  o  putem  dobîndi.  Curăţia  este 

necesară  pentru  venirea  lui  Dumnezeu  în  inimă.  Dar  noi  nu  trebuie  să  socotim  niciodată  că  o 
avem.  Chiar  gîndul  smerit  că  sîntem  păcătoşi,  deci  nu  sîntem  smeriţi,  e  un  semn  al  curăţiei. 
50împărtăşirea  de  Hristos,  deci  de  viaţa  Lui  înviată,  stă  în  împărtăşirea  de  patimile  Lui. 
Necazurile  fac  lumea  aceasta  străvezie  pentru  Dumnezeu.  Şi  aceasta  dă  putere  pentru  a  le 
răbda.  Crucea  face  să  simţim  viaţa  înviată  a  lui  Hristos,  iar  lumea  să  devină  străvezie  pentru 
cele  înalte  ale  lui  Dumnezeu,  celui  ce  o  rabdă.  Sau  transparenţa  lui  Dumnezeu  prin  cruce  dă 
putere  răbdării  ei.  împărăţia  lui  Dumnezeu  nu  se  va  instaura  în  cadrul  acestei  lumi,  la  sfîrşitul 
ei,  căci  lumea  aceasta  nu  poate  fi  Iară  răbdarea  crucii.  împărăţia  Iui  Dumnezeu  e  în  lumea 
aceasta  mereu  în  lăuntrul  celor  ce  prin  răbdarea  necazurilor  îşi  descoperă  inima  şi,  în  inimă, 
prezenţa  lui  Hristos  cel  înviat.  Necazurile  fac  transparentă  împărăţia  lui  Dumnezeu  în 
lumea  aceasta,  întrucît  arată  că  lumea  aceasta  nu  poate  avea  o  durată  şi  un  sens  în  ea  însăşi. 
596.  In  lucrarea  poruncilor  se  întăreşte  sufletul  mai  ales  pentru  că  în  această  lucrare  e  ajutat  de 
puterea  harului.  Făcînd  milostenie,  ţi  se  înmoaie  sufletul,  scăpînd  de  neputinţa  învîrtoşării. 
Lăudînd  pe  ceilalţi,  scapi  de  neputinţa  mîndriei,  etc.  Aceasta  se  întîmplă  mai  ales  cînd  nu  faci 
binele  pentru  a  fi  văzut  şi  lăudat  de  oameni.  Numai  în  acest  caz  scapi  de  neputinţa  mîndriei.  în 
împlinirea  poruncilor  se  arată  deci  de  fapt  dorinţa  de  a  iubi  pe  Hristos,  sau  încenutul  de  fapt  al 

Iarăşi  ai  scris  în  epistola  ta  că  sufletul  tău  a  iubit  să 
iubească  pe  Dumnezeu,  dar  n-ai  ajuns  să-L  iubeşti,  măcar 
că  ai  multă  dorinţă  să-L  iubeşti;  pe  lingă  că  doreşti 
retragerea  în  pustie,  aceasta  s-a  arătat  în  faptul  că  a  început 
în  tine  curăţia  inimii  şi  că  pomenirea  lui  Dumnezeu  arde 
cu  sîrguinţă  şi  se  încălzeşte  în  inima  ta. 

Dacă  acestea  sînt  adevărate,  sînt  mari,  dar  n-aş  fi  voit 
să  fie  scrise  de  tine.  Căci  nu  le-ai  scrie  după  o  înşi-rare 
bine  orînduită  a  lor.  Iar  dacă  pentru  întrebări  le-ai  spus  pe 
ele,  alta  era  ordinea  întrebărilor.  Că  cel  ce  zice  că  sufletul 
lui  nu  are  încă  îndrăzneală  în  rugăciune,  pentru  că  n-a 
biruit  patimile,  cum  îndrăzneşte  să  spună  că  sufletul  lui  a 
iubit  să  iubească  pe  Dumnezeu  ?  Nu  e  chip  să  pui  sufletul 
în  mişcarea  iubirii  de  Dumnezeu,  după  care  alergi  tainic 
prin  retragere,  dacă  n-ai  biruit  patimile.  Dar  tu  ai  zis  că 
sufletul  tău  n-a  biruit  patimile  şi  totuşi  a  iubit  să  iubească 
pe  Dumnezeu.  Şi  în  acestea  nu  e  o  înşirare  bine  orînduită. 
Căcieu  nu  înţeleg  ce  zice  cel  ce  spune  că  n-a  biruit 
patimile,  dar  iubeşte  să  iubească  pe  Dumnezeu. 

Dar  tu  zici:  «N-am  zis  că  iubesc»,  ci  că  «iubesc  să 
iubesc».  Dar  nici  aceasta  nu  poate  avea  loc,  dacă  sufletul 
nu  se  află  în  curăţie.  Iar  de  voieşti  să  spui  un  cuvînt  gol  de 
conţinut,  nu  numai  tu  zici,  ci  fiecare  zice  că  voieşte  să 
iubească  pe  Dumnezeu.  Şi  nu  numai  creştinii,  ci  acest 
cuvînt  e  propriu  fiecăruia.  Dar  în  aceste  cuvinte  se  mişcă 
numai  limba,  sufletul  nesimţind  ce  zice.  Aşa  cum  mulţi 
fiind  bolnavi,  nu  ştiu  nici  măcar  că  sînt  bolnavi.  Iar 
răutatea  este  o  boală  a  sufletului;  şi  rătăcirea,  pierderea 
adevărului.  Şi  cei  mai  mulţi  dintre  oameni  bolind  de 
acestea,  se  dau  drept  sănătoşi  şi  sînt  lăudaţi  de  mulţi.  Căci 
dacă  sufletul  nu  se  însănătoşeşte  de  răutate  şi  nu  se 
statorniceşte  în  sănătatea  firească  în  care  a  fost  zidit, 
născîndu-se  din  sănătatea  Duhului,  nu  poate  omul  să 
poftească  cele  mai  presus  de  fire.  Căci  cîtă  vreme  sufletul 
se   află  în  boala  patimilor,  nu  simte  cu  simţirea  cele 


iubirii  Lui  şi  creşterea  acestei  iubiri.  Altfel,  dorirea  lui  Hristos  e  numai  o  vorbă  goală.  Şi  cu  ea 
se  poate  lăuda  oricine. 

duhovniceşti,  nici  nu  ştie  să  le  poftească,  ci  le  pofteşte 
numai  pentru  că  a  auzit  de  ele  cu  urechile,  sau  din  scrieri. 
De  aceea,  cu  dreptate  am  spus  mai  sus  că  cei  ce  doresc 
desăvîrşirea  trebuie  să  păzească  toate  poruncile.  Pentru  că 
numai  lucrarea  ascunsă  a  poruncilor  tămăduieşte  puterea 
sufletului  .  Şi  aceasta  nu  se  înfăptuieşte  în  chip  simplu  şi 
la  întîm-plare.  Căci  s-a  scris  că  fără  vărsarea  sîngelui  nu 
este  iertare  596  a. 

Mai  întîi  firea  noastră  a  primit  înnoirea  în  întruparea  lui 
Hristos,  apoi  s-a  împărtăşit  de  patima  Lui  şi  de  moartea 
Lui  şi  după  înnoirea  prin  vărsarea  sîngelui  s-a  înnoit  şi  s-a 
sfinţit  firea  noastră  şi  s-a  făcut  în  stare  să  primească 
poruncile  noi  şi  desăvîrşite.  Căci  de  s-ar  fi  dat  înainte  de 
vărsarea  sîngelui,  înainte  de  a  se  înnoi  şi  sfinţi  firea 
noastră,  poate  că  şi  aceste  porunci  noi,  ca  şi  cele  vechi,  ar 
fi  tăiat  din  suflet  răutatea,  dar  n-ar  fi  putut  să  smulgă  însăşi 
rădăcina  răutăţii  din  suflet.  Acum  însă  nu  e  aşa.  Ci 
lucrarea  ascunsă  care  urmează  şi  poruncile  cele  noi  şi 
duhovniceşti,  pe  care  sufletul  le  păzeşte  cu  frica  de 
Dumnezeu,  îl  înnoiesc  şi- 1  sfinţesc  şi-i  tămăduiesc  în  chip 
ascuns  toate  mădularele  lui52.  Căci  e  vădit  care  patimă 
vindecă  fiecare  poruncă  în  suflet,  într-un  chip  liniştit.  Şi 
lucrarea  (energia)  acestora  o  simte  atît  cel  ce  tămăduieşte, 


51a.  Hristos  şi-a  vărsat  sîngele  pe  cruce  pentru  iertarea  păcatelor  noastre.  Dar  nu  pentru  o 
satisfacţie  juridică  dată  onoarei  jignite  a  lui  Dumnezeu,  ci  pentru  a  arăta  că  viaţa  plină  de  Duhul 
Sfint  se  obţine  prin  subţierea  trupului,  prin  oboseli  şi  suferinţe.  Toate  acestea  sînt  un  fel  de 
vărsare  a  sîngelui,  un  fel  de  subţiere  a  lui  de  tot  ce-1  împinge  la  o  alipire  de  cele 
groase  ele  lumii.  Puterea  aceasta  o  primim  prin  trupul  răstignit  al  lui  Hristos,  prin 
sîngele  subţiat  al  Lui,  adică  prin  sîngele  vărsat  al  Lui.  Se  uită  de  cbiAei,  în  explicarea 
Euharistiei,  că  ne  împărtăşim  nu  simplu  cu  sîngele  Domnului,  ci  cu  sîngele  Lui 
«vărsat»,  sau  «care  se  varsă»,  spre  a  da  şi  sîngelui  nistru  puterea  să  se  verse. 
52«Lucrerea  ascunsă»  a  lui  Dumnezeu  în  suflet  e  pusă  în  legătură  cu  sîngele  vărsat 
al  lui  Hristos.  Căci  sîngele  acesta  se  varsă  continuu  în  noi  prin  Sfîntă  împărtăşanie. 
Iar  în  acest  sînge  vărsat  nu  e  numai  puterea  curăţiei  Lui  omeneşti,  ci  e  şi  puterea 
dumnezeiască,  pentru  curălia  noastră.  De  ?ceea  putem  lucra  poruncile  cele  noi  şi  cu 
mult  mai  înalte,  care  redau  putere  de  înnoire  firii  noastre. 

Primind  sîngele  lui  Hristos,  putem  împlini  chiar  poruncile  Lui  duhovniceşti,  care  fac 
să  se  înduhovnicească  firea  noastră,  să  fie  copleşită  de  Duhul,  murind  omului  vechi 
şi  nemaicăutînd  cele  ale  trupului.  între  împlinirea  acestor  porunci  şi  împărtăşirea  de 
sîngele  vărsat  al  Domnului  e  o  strînsă  legătură. 

cît  şi  celxe  se  tămăduieşte,  după  asemănarea  femeii  ce 
suferea  de  curgerea  sîngelui. 

Tu  ştii,  iubite,  că  de  nu  s-ar  tămădui  partea  pătimaşă  a 
sufletului  şi  nu  s-ar  înnoi  şi  sfinţi  în  chip  ascuns  şi  nu  s-ar 
lega  în  chip  ascuns  întru  vieţuirea  Duhului,  n-ar  dobîndi 
sănătatea,  nici  nu  s-ar  elibera  de  supărările  pricinuite  de 
lucrurile  cu  care  se  întîlneşte,  aflătoare  în  zidire.  Şi 
vindecarea  constă  în  a  se  face  prin  har  cum  s-au  făcut 
fericiţii  apostoli,  care  s-au  desăvîr-şit  în  iubirea  lui 
Hristos.  Şi  uneori  sufletul  primeşte  după  lege  sănătatea. 
Căci  acela  care,  prin  lucrarea  poruncilor  şi  a  unor  fapte 
mai  aspre  ale  vieţuirii  adevărate  a  biruit  patimile,  cunoaşte 
că  a  dobîndit  sănătatea  sufletului  după  lege.  Şi  s-a  înţărcat 
de  laptele  chipului  îngroşat  al  lumii  acesteia  şi  s-a  tăiat  din 
el  obişnuinţa  cu  gîndurile  de  mai  înainte  şi  s-a  născut  din 
nou  ca  la  început  în  cele  duhovniceşti  şi  s-a  văzut  prin  har 
în  patria  Duhului  prin  înţelesurile  omului  din  lăuntru  şi  1-a 
primit  pe  el  o  lume  nouă,  necompusă. 

Căci  cînd  se  înnoieşte  mintea  şi  se  sfinţeşte  inima, 
toate  înţelesurile  bune  ce  se  mişcă  în  ea  după  firea  acelei 
lumi,  în  care  intră,  se  pun  în  mişcare.  Mai  întîi  se  mişcă  în 
ea  dorinţa  după  cele  dumnezeieşti  şi  doreşte  părtăşia 
(comuniunea)  cu  îngern  şi  descoperirile  tainelor 
cunoştinţei  Duhului.  Şi  mintea  lui  simte  cunoştinţa 
duhovnicească  a  făpturilor  şi  răsare  în  ea  vederea  tainelor 
Sfintei  Treimi,  împreună  cu  tainele  iconomiei  (întrupării) 
celei  pentru  noi  şi  atunci  mintea  se  uneşte  cu  totul  cu 
cunoştinţa  nădejdii  celor  viitoare  5973. 

înţelege  deci,  din  aceste  lucruri  ce  ţi  le-am  scris,  cele 
ale  tale.  Dacă  putea  sufletul  tău  să  iubească  cu  adevărat  pe 
Dumnezeu  cînd  era  închis  în  ţinutul  patimilor,  nu  avea 
trebuinţă  multă  să  întrebe  şi  să  înveţe  tainele  lumii 
Duhului.  Dar  e  vădit  că  nu-i  folosesc  învăţăturile  şi 
cunoştinţa  cea  din  starea  stăpînită  de  patimi,  nici  nu  sînt  în 
stare  acestea  să-i  deschidă  uşa  cu-răţiei  în  faţă.  Insă  de  se 
iau  patimile  de  pe  suflet,  mintea  se  luminează  şi  se  mută  în 

597  a.  Mintea  se  uneşte  cu  totul  cu  cunoştinţa  nădejdii  celor  viitoare,  mai  bine 
zis  cu  cele  cunoscute  înainte  numai  prin  nădejde.  Acum  mintea  le  are  în  ea  însăşi, 
sau  în  legătură  cu  ea. 

597  b.  Nu  se  poate  spune  că  în  firea  noastră  este  un  ţinut  curat,  deosebit  de  cel 
întinat  de  patimi.  Ci  întreaga  fire  a  noastră  se  mută  într-o  stare  de  curăţie,  sau  Intr-o 
zonă  a  curăţiei,  sau  intră  întreagă  treptat  în 

ţinutul  cel  curat  al  firii  şi  nu  mai  are  nevoie  să  întrebe  597  b. 
Pentru  că  vede  limpede  cele  bune  aflate  în  acel  ţinut  al  ei. 
Căci  precum  simţurile  noastre  din  afară  nu  simt  firile  şi 
lucrurile  ce  se  petrec  în  ele  prin  învăţare  şi  întrebare,  ci 
fiecare  simţ  simte  în  chip  firesc  şi  nu  prin  întrebare  lucrul 
ce-1  întîmpină  (căci  nu  e  o  învăţătură  care  mijloceşte  între 
simţuri  şi  cele  simţite;  pentru  că  orbul,  oricît  i  s-ar  vorbi 
despre  strălucirea  soarelui  şi  a  lunii  şi  despre  mersul 
stelelor  şi  despre  scînteierea  pietrelor  preţioase,  primeşte 
şi  judecă  şi  înţelege  numai  cu  numele  frumuseţea  pe  care  o 
au,  iar  cunoştinţa  lui  şi  deosebirile  între  ele  rămîn  străine 
de  plăcerea  vederii  lor),  în  acelaşi  fel,  înţelege  şi  despre 
vederea  Duhului.  Căci  mintea  văzătoare  a  tainelor  ascunse 
ale  Duhului,  de  se  află  în  sănătatea  firii  ei,  vede  acum 
slava  lui  Hristos  şi  nu  întreabă  şi  nu  învaţă  despreA  ea,  ci 
se  desfată  de  plăcerea  tainelor  lumii  celei  noi  5 97  c,  mai 
presus  de  libertatea  voinţei,  prin  căldura  credinţei  şi  a 
nădejdii  celei  în  Hristos,  precum  a  scris  fericitul  Pavel: 
«Iar  dacă  am  vedea,  pentru  ce  am  nădăjdui  ?  Dar  aşteptăm 
prin  răbdare»  (Rom.,  8,  25). 

Deci  datori  sîntem  să  aşteptăm  şi  să  stăruim  călugăreşte 
şi  cu  simplitate  în  omul  nostru  din  lăuntru,  unde  nu  sînt 
întipăriri  de  gînduri,  nici  vederea  celor  compuse  53. 
Deoarece    mintea    primeşte    asemănările    celor    la    care 

planul  curăţiei  lui  Dumnezeu.  Acea  zonă  a  curăţiei  fiind  însăşi  zona  celor 
dumnezeieşti,  nu  mai  are  nevoie  să  întrebe  despre  ele,  căci  le  cunoaşte  prin 
experienţă. 

597  c.  Vederea  sau  simţirea  tainelor  dumnezeieşti  nu  poate  avea  loc  fără  har, 
sau  fără  efluviul  de  putere  pornit  din  Dumnezeu,  prin  care  sîntem  puşi  în  legătură  cu 
El.  Dar  harul  vederii  lor,  sau  al  simţirii  lor  înţelegătoare,  se  dă  sufletului  numai  cînd 
s-a  făcut  sănătos,  scăpînd  de  boala  patimilor  care  face  această  simţire  tocită.  Deci 
starea  de  sănătate  a  sufletului  nu-1  ridică  pe  om  numai  în  cele  ale  firii,  din  cele  mai 
prejos  de  fire,  sau  din  starea  de  boală,  ci  îl  pune  în  atingere  cu  cele  dumnezeieşti. 
Astfel  sufletul  se  află  în  realitate,  sau  în  stare  de  boală  şi  deci  de  nesimţire  a  celor 
dumnezeieşti,  sau  în  slaie  de  săuălale,  adică  în  starea  normală  sau  firească,  şi  atunci 
S3ton*in^rftiglid$filîăukir«n«^]eaîtii  8^$Mt$iuiM^ugfe  lî«MS<?toi,ndMEfflî>^lul 
p^ffi,zffeWcftaa'f- %*Prîvn%1las,*fefHJaligrabnică  a  împărăţiei  cerurilor.  Acolo 
trăieşte  infinitul  fără  margini,  fără  fund,  care  este  nemărginirea  personală  a  lui 
Dumnezeu. 

598  a.  întipăririlor  lucrurilor  sesizate  cu  simţurile  le  răspund  gîndurile  pline  de  poftă  sau  de 
griji  ale  sufletului.  Iar  prin  gînduri  înseşi  lucrurile  îşi  pun  pecetea  lor  îngustătoare  şi  pasionată 
pe  minte. 

priveşte,  cînd  priveşte  spre  lume,  pe  potriva  chipurilor 
spre  care  se  răspîndeşte,  primeşte  de  la  ele  întipăriri  şi 
asemănări.  Şi  acestea,  pe  măsura  mulţimii  lor  şi  potrivit  cu 
deosebirile  schimbărilor  lor,  mişcă  în  ea  gîndurile.  Si  cînd 
se  mişcă  în  ea  gîndurile,  îşi  pun  pe  ea  pecetea  lor59  a.  Dar 
dacă  mintea  priveşte  spre  omul  din  lăuntru,  unde  nu  e  cu 
putinţă  a  înfiripa  vreo  schimbare  de  chipuri,  nici  a  deosebi 
vreo  alcătuire  prin  schimbarea  întipăririlor,  ci  totul  e 
umplut  numai  de  Hristos,  e  vădit  că  mintea  primeşte 
vederea  simplă,  în  afară  de  care  nimic  altceva  nu  umple  cu 
bună  mireasmă  prăpastia  sufletului,  şi  care-1  face  să 
dobîndească  îndrăznirea  în  ceasul  rugăciunii  54.  Căci 
aceasta  este  hrana  firii  sufletului    . 

Şi  cînd,mintea  petrece  în  patria  cunoaşterii  adevărului, 
nu  are  nevoie  de  întrebare.  Găci  precum  ochiul  trupesc  nu 
întreabă  cînd  vede  soarele,  aşa  nici  ochiul  sufletului  nu 
cercetează  întîi  şi  apoi  priveşte  la  cunoştinţa  Duhului.  Tot 
aşa  şi  vederea  tainică  pe  care  o  doreşti,  o,  sfinte,  se 
descoperă  minţii  după  ce  ai  dobîndit  sănătatea  sufletului. 


54  Omul  din  lăuntru  e  considerat  deci  ca  starea  fără  chipuri  a  minţii,  în  acel  indefinit,  lipsind 
orice  îngustare  prin  chipurile  succesive  ale  lucrurilor  şi  ale  gîndurilor  şi  închipuirilor,  Se  poate 
sălăşlui  Hristos,  Care  prin  ;aptul  că  e  Dumnezeu  e  potrivit  cu  acel  loc  indefinit,  iar  prin  faptul 
că  e  Am,  e  simţit  aproape  de  noi,  în  legătură  cu  noi.  Spre  El  şi  numai  spre  El  devine  aţintită 
mintea.  Se  aplică  aci  ceea  ce  spune  sfîntul  Marcu  Pustnicul  în  Cuvîntul  despre  Botez  (Filoc, 
rom.,  I.),  unde  Hristos  e  văzut  ca  primind  pe  altarul  inimii  în  calitate  de  Arh'ereu  toate 
gîndurile  noastre,  de  la  prima  lcr  ivire  în  minte.  Dar  Isaac  Şirul  completează  ideea,  preci-zînd 
că  Hristos,  ca  Arhiereu  ce  umple  totul  în  noi,  tămîiază  cu  buna  Lui  mireasmă  prăpastia 
indefinită  în  adîncimea  ei  a  sufletului,  umplîndu-ne  pe  noi  înşine  de  bună  mireasmă.  Prăpastia 
iară  fund  a  sufletului  e  atît  de  înrudită  Au  prăpastia  fără  fund  a  dumnezeirii,  că  nu  mai  poţi  să 
vezi  între  ele  o  graniţă.  Simţi  doar  că  inima  tA  n  u  sa  descoperi  ca  prăpastie,  decît  pentru  că  o 
altă  prăpastie,  mai  capabilă  să  se  menţină  permanent  ca  atare,  a  descoperit  sau  actualizat  şi 
prăpastia  inimii  tale.  Sau  simţi  deosebirea  doar  prin  aceea  că  prăpastia  ta  se  roagă  Celui  ce  o 
umple  pe  ea  ca  un  alt  abis.  Şi  atunci  simţi  că  tămîiază  în  acea  prăpastie  nu  numai  Hristcs, 
aducîndu-Se  Tatălui,  ci  tu  însuţi,  adu-îndu-te  jertfă  lui  Hristos.  Trăindu-te  pe  t!ne  ca  prăpastie  şi 
pe  Hristos  ca  prăpastie  în  tine,  ai  îndrăzn're  în  rugăciune.  Căci  nimic  nu  te  mai  desparte  de  El, 
ci  II  simţi  scufundat  în  tine  şi  pe  tine  te  simţi  scufundat  în  El,  ără  să  se  confunde  cu  tme. 

55  Cu  rugăciunea  se  hrăneşte  şi  se  întreţine  sufletul,  pentru  că  prin  rugăciune  e  unit  cu 
Dumnezeu  şi  Dumnezeu  cu  adîncimea  Lui  nesfirşită  îi  dă  viaţă  nesfirşită  şi  sufletului. 
Rugăciunea  se  spune  că  e  pîinea  îngerilor.  Ea  a  fost  pîinea  Maicii  Domnulu',  în  Simtă  Sfintelor. 
D°  aceea,  s'histrii  pierduţi  în  rugăciune  uită  zile  întregi  să  mănînce.  Din  puterea  Duhului 
dumnezeiesc  s-au  creat  şi  se  susţin  chiir  lucrurile  materiale  în  raţionalitatea  iTplasticizată.  El 
are  deci  şi  puterea  de  hrănire,  nu  numai  a  sufletului,  ci  şi  a  trupului  nostru. 

De  aceea,  pornirea  care  voieşte  să  înveţe  acest  fel  de  taine 
prin  cercetare  şi  judecată  e  o  nebunie  a  sufletului.  Căci  şi 
fericitul  Pavel  n-a  spus  că  a  văzut  şi  a  auzit  tainele  şi 
cuvintele  negrăite  prin  învăţătură  şi  în  chip  material,  ci 
fiind  răpit  în  patria  duhovnicească  şi  că  acolo  a  văzut 
descoperirea  tainelor  (II  Cor.,  12,4).  f 

Deci  şi  tu,  o,  sfinte,  de  iubeşti  curăţia,  taie  de  la  toate 
dragostea  ce  se  revarsă  spre  toţi  şi  intrînd  lucrează  în  via 
inimii  tale;  smulge  din  sufletul  tău  patimile,  lucrează  ca  să 
nu  cunoşti  răutatea  omului.  Curăţia  care  vede  pe 
Dumnezeu  nu  răsare  din  cerere,  ci  înfloreşte  în  suflet,  dar 
cînd  nu  vede  răutatea  vreunui  om56. 

De  voieşti  ca  inima  ta  să  se  facă  locul  tainelor  lumii 
noi,  îmbogăţeşte-te  mai  întîi  în  fapte  săvîrşite  cu  trupul,  în 
post,  în  privegheri,  în  slujba  sfîntă  (liturghia)  a  nevoinţei, 
în  răbdare,  în  nimicirea  gîndurilor  şi  în  celelalte.  Leagă 
mintea  ta  în  citirea  Scripturilor  şi  în  cugetarea  la  cele  din 
ele,  scrie  poruncile  înaintea  ochilor  tăi  şi  plăteşte  datoria 
patimilor,  prin  aceea  că  bi-ruieşti  şi  eşti  biruit.  Şi  prin 
vorbirea  neîncetată  a  rugăciunii  şi  a  cererii,  prin  cugetarea 
cea  din  ele,  smulgedin  inima  ta  tot  chipul  şi  toată 
asemănarea,  în  care  ai  fost  prins  prin  prindere  de  mai 
înainte57. 


56S-a  spus  mai  înainte  că  curăţia  nu  trebuie  cerută.  €i  să  cerem  numai  mila  pentru 
păcatele  noastre.  Curăţia  e  nevinovăţie.  De  aceea,  ea  nu  vede  răutatea  cuiva.  Cine  o 
vede  se  întunecă  el  însuşi  de  ea,  poate  mai  mult  decît  acela.  Curăţia  vede  de  aceea 
prin  toţi  şi  prin  toate  pe  Dumnezeu,  căci  nu  vede  răutatea  care  prin  firea  ei  îngustează 
indefinitul  omului  care  vede  şi  care  e  văzut 

57  Foarte  adeseori  se  cere  în  scrierile  duhovniceşti  scăparea  de  «prejudecăţi»,  de 
chipurile  pătimaşe  de  mai  înainte.  Sînt  obişnuinţe  rele  care  s-au  întărit  în  noi 
treptat,  moduri  de  gîndire  care  ne-au  prins  înainte  de  a  fi  judecat  de  sînt  bune 
sau  rele;  sînt  tîlharii  ce  au  pus  stăpînire  pe  noi  In  lipsa  de  veghe  a  noastră. 
Aceste  prejudecăţi  ne  opresc  de  a  primi  adevărul,  de  a  ne  deschide  lui,  de  a 
judeca  pînă  la  capăt,  cu  sinceritate.  Totuşi  prin  rugăciunea,  care  e  vorbire  cu 
Dumnezeu,  dacă  ea  se  face  neîntrerupt,  mintea  scapă  de  toate  chipurile 
îngustătoare  care  s-au  întipărit  prin  Obişnuinţă  în  ea.  Dar  pentru  a  putea  stărui 
în  rugăciune,  trebuie  să  fi  plătit  şi  datoria  cu  care  te-ai  împovărat  faţă  de 
patimi,  primind  plăcerea  lor.  Această  datorie  o  plăteşti  luptînd  cu  ispitele  lor,  în 
32  —  Filocalia 

Obişnuieşte  mintea  ta  să  cugete  pururea  la  tainele 
iconomiei  Mîntuitorului  şi  lasă  cererea  cunoştinţei  şi  a 
vederii  (a  contemplării),  care  covîrşesc  putinţa  de  tăl- 
măcire a  cuvintelor,  pentru  timpul  şi  locul  lor  şi  urmăreşte 
lucrarea  poruncilor  şi  faptele  în  scopul  curăţirii,  şi  cere-ţi 
de  la  Domnul  în  rugăciune  întristare  de  foc,  înflăcărată  în 
toate  (care  se  ivea  şi  în  inimile  apostolilor  şi  a  mucenicilor 
şi  a  părinţilor);  cere  să  o  picure  pe  aceasta  în  inima  ta  şi  să 
te  învredniceşti  de  vieţuirea  cu  mintea. 

Iar  începutul  şi  mijlocul  şi  sfîrşitul  acestei  vieţuiri  sînt 
acestea  :i4ăierea  de  la  toate  prin  unirea  cu  Hristos.  Iar  de 
voieşti  vederea  tainelor,  lucrează  prin  fapte  poruncile  întru 
tine  şi  nu  întru  urmărirea  cunoştinţei  lor.  Vederea 
duhovnicească  lucrează  în  lăuntrul  nostru  în  patria  (ţinutul) 
curăţiei 58.  Şi  nu  căuta  întîi  să  înveţi 

cum  să  intri  în  patria  tainelor  Duhului.  Deci  începe  aşa: 

Cea  dintîi  dintre  taine  se  numeşte  curăţia,  care  se  naşte 
din  lucrarea  poruncilor.  Iar  vederea  este  vederea 
duhovnicească  a  minţii  şi  ea  constă  în  a  te  uimi  şi  a 
pătrunde  în  toate  cele  ce  s-au  făcut  şi  se  fac.  Vederea  este 
vederea  minţii  şi  constă  în  a  te  uimi  de  iconomia  lui 
Dumnezeu  în  tot  neamul  şi  neamul  şi  a  pătrunde  în  slava 
Lui  şi  în  greutăţile  ce  duc  la  lumea  nouă.  Ea  constă  înra 
pătrunde  cele  prin  care  se  zdrobeşte  inima  şi  se  înnoieşte  şi 
se   hrăneşte   după   asemănarea  pruncilor  în  Hristos   cu 


care  oboseşti  şi  sîngerezi  (îţi  «verşi»  sîngele),  uneori  biruind,  alteori  fiind  biruit, 
dar  nerămînînd  în  această  stare  şi,  prin  aceasta,  scăpînd  încet,  încet  de  forţa 
obişnuinţei  cu  ele. 

58  Nu  urmări  cunoaşterea  tainelor  în  mod  nemijlocit,  ci  lucrează  poruncile  spre 
desăvîrşirea  ta,  şi  prin  aceasta  te  vei  face  străveziu  pentru  arătarea  tainelor  prin 
tine.  Tainele  vieţii  de  deasupra  noastră  reprezintă  o  ordine  duhovnicească, 
necompusă,  plină  de  iubire.  Trebuie  să  ne  oprim  firea  noastră  de  la  săltarea  într- 
o  stare  duhovnicească  superioară  înainte  de  vreme.  Nu  prin  teorie  se  cunoaşte 
ordinea  superioară  a  existenţei,  ci  prin  prefacerea  noastră  treptată  prin 
împlinirea  poruncilor.  In  lucrarea  faptelor  curăţitoare  călugărul  trebuie  să  se 
ajute  de  două  lucruri:  1)  de  tăierea  voii  de  la  toate  plăcerile  trupeşti  şi  egoiste  şi 
2)  de  cugetarea  la 

laptele  poruncilor  noi  şi  duhovniceşti,  ca  să  ajungă  la 
starea  lipsită  de  răutate,  unde  se  obişnuieşte  cu  tainele 
Duhului  şi  cu  descoperirile  cunoştinţei,  ridicîndu-se  din 
cunoştinţă  în  cunoştinţă  şi  din  vedere  în  vedere,  la 
înţelegere,  şi  învaţă  si  se  întăreşte  în  chip  tainic,  pînă  se  va 
înălţa  întru  dragoste  şi  se  va  uni  întru  nădejde  şi  se  va 
sălăşlui  în  ea  bucuria  şi  se  va  înălţa  în  Dumnezeu  şi  se  va 
încununa  cu  slava  cea  firească  de  la  facerea  ei,  cînd  a  fost 
zidită  603  \ 

In  aceste  livezi  (locaşuri)  ale  Duhului  se  urcă  mintea 
prin  descoperirile  cunoştinţei.  Dar  în  urmă  cade  şi  se  ridică 
şi  biruieşte  şi  e  biruită  şi  se  prăjeşte  în  cuptorul  chiliei.  Şi 
aşa  se  curăţeşte  şi  se  face  milă  cu  ea  şi  se  învredniceşte 
prin  fapte  de  vederea  Sfintei  Treimi  pe  care  o  doreşte. 
Căci  vederile  firilor,  în  care  se  înalţă  mintea  şi  lucrează  şi 
se  deprinde,  sînt  trei:  două  ale  firilor  celor  zidite,  ale  celor 
cuvîntătoare  şi  ale  celornecuvîntătoare,  sau  duhovniceşti  şi 

Hristos,  căci  El  e  pilda  vieţii  curate  şi  pline  de  jertfă  şi  de  iubire.  Abia  ajungînd 
astfel  la  patria  curăţiei,  va  vedea  in  ea  tainele  oceanului  dumnezeiesc  în  sine  însuşi. 

603  a.  Vederea  tainelor  în  starea  de  răpire  nu  e  statică,  ci  o  înălţare  din 
cunoştinţă  în  cunoştinţă.  Iar  mai  sus  de  orice  vedere  e  unirea  în  dragostea  desăvîrşită 
cu  Dumnezeu,  menţinînd  nădejdea  unei  şi  mai  mari  uniri.  Sfîntul  Isaac,  potrivit 
învăţăturii  lui,  socoteşte  că  atunci  firea  noastră  e  încununată  cu  slava  ce  a  avut-o  la 
început,  sau  pe  care  ar  fi  do-bîndit-o  dacă  n-ar  fi  căzut. 


trupeşti  59,  şi  cealaltă,  a  Sfintei  Treimi.  întîi  deci 
apropiindu-se  de  orice  făptură,  vederea  se  îndreaptă  spre 
zidire  şi  prin  ea  mintea  străbate  la  descoperirea 
cunoştinţei.  Pentru  cele  ce  nu  cad  sub  simţuri  vederea  e 
înţelegătoare.  Şi  mintea  are  puterea  de  a  se  vedea  şi  pe 


59  întîi  străbatem  prin  făpturi  la  raţiunile  dumnezeieşti.  Aceasta  se  numeşte 
cunoştinţă,  sau  gnoză,  ca  ajutată  de  Duhul  Sfînt.  Pe  acest  plan  cunoştinţa  pătrunde  pe 
de  o  parte  firile  cuvîntătoare,  sau  sufletele  oamenilor  şi  pe  îngeri,  sau  pe  cele 
necuvîntătoare,  adică  trupurile  oamenilor  şi  în  general  tot  ce  e  făptură. 

sine  însăşi 60.  Dar  filozofii  din  afară  şi-au  risipit  cugetarea 
aceasta  a  lor  în  imaginaţii  create  61. 

Dar  vederea-  fiilor  tainei  credinţei  e  unită  cu  credinţa  şi 
e  păzită  în  livada  Scripturilor.  Ea  adună  mintea  din  orice 
risipire  în  cele  din  afară  şi  o  pironeşte  în  unirea  cu  Hristos, 
după  asemănarea  lui  Vasile  şi  Grigorie. 

Vederea  minţii  e  legată  astfel  de  cuvintele  tainice  aflate 
în  Scriptură.  Şi  cuvintele  neînţelese  de  cunoştinţă  sînt 
primite  de  noi  prin  credinţă.  Şi  prin  vedere  primim  o 
cunoştinţă  despre  ele,  care  se  iveşte  în  noi  după  curăţie.  Iar 
pentru  tainele  Duhului,  cele  mai  presus  de  cunoştinţă,  pe 
care  simţurile  trupului  nu  le  simt,  nici  raţiunea  minţii  nu  le 
cunoaşte,  ne-a  dat  nouă  Dumnezeu  credinţa,  prin  care 
cunoaştem  numai  că  sînt.  Şi  din  credinţa  însăşi  se  naşte  în 
noi  nădejdea. 

Prin  credinţă  mărturisim  că  Dumnezeu  este  Domnul  şi 
Stăpînul  şi  Ziditorul  şi  Făcătorul  tuturor.  Şi  prin  cunoştinţă 
ştim  că  trebuie  să  păzim  poruncile  Lui  şi  înţelegem  că 
poruncile  cele  vechi  le  păzeşte  frica,  precum  a  spus  acelaşi 
apostol  (Rom.,  8,  15),  iar  poruncile  de -viaţă- făcătoare  ale 
lui  Hristos  le  păzeşte  iubirea,  precum  însuşi  El  a  spus  : 
«Eu  am  păzit  poruncile 

Tatălui  Meu  şi  rămîn  în  dragostea  Lui»  (In.,  15,  10).  Deci 
e  vădit  că  nu  din  frică  păzeşte  Fiul  poruncile  Tatălui  Său, 
ci  din  iubire.  Şi  de  aceea  ne  porunceşte  şi  nouă,  ca  şi  noi  să 
păzim  poruncile  din  iubire,  precum  zice:  «De  Mă  iubiţi  pe 
Mine,  veţi  păzi  poruncile  Mele  şi  Eu  voi  ruga  pe  Tatăl 
Meu  şi  alt  Mîngîietor  va  trimite  vouă»  (In.,  14,  15).  El 
numeşte  venirea  Duhului,  darurile  descoperirii  tainelor 
Duhului,  ca  să  aibă,  prin  primirea  Duhului,  desăvîrşirea 
cunoştinţei  duhovniceşti  pe  care  au  primit-o  apostolii.  Şi 
pe  Mîngîietorul  L-a  mărturisit  şi  L-a  făgăduit  Domnul, 


60  Vederea  lui  Dumnezeu  proprie  îngerilor  se  numeşte  înţelegere,  deşi  e  mai  presus 
de  înţelegere. 

61  Construcţiile  lor  nu  sînt  o  cunoştinţă  ce  corespunde  realităţii  superioare  obiective. 

rugînd  pe  Tatăl  Său  să  li- 1  dea  lor,  ca  să  rămînă  cu  ei  în 
veci  după  lucrarea  poruncilor  şi  după  curăţire. 

Vezi  că  din  păzirea  poruncilor  se  învredniceşte  mintea 
de  harul  vederii  celei  de  taină  şi  de  descoperirea 
cunoştinţei  Duhului  ?  Nu  a  înţeles,  ca  înţelepciunea  ta,  că 
fapta  păzirii  poruncilor  e  o  piedică  a  vederii  tainelor 
dumnezeieşti  ce  se  săvîrşesc  în  lucrarea  liniştirii. 

Deci  te  rog,  de  simţi  în  sufletul  tău  că  ai  ajuns  în  ţara 
dragostei,  păzeşte  poruncile  cele  noi,  pentru  dragostea 
Celui  ce  le-a  pus  pe  ele,  dar  nu  din  frică.  Căci  şi  fericitul 
Pavel,  cînd  ardea  de  dragostea  lui  Dumnezeu,  a  zis  :  «Cine 
mă  va  despărţi  de  dragostea  lui  Hristos  ?  Oare  vreun 
necaz,  sau  vreo  închisoare,  sau  vreo  prigoană»  şi  cele 
următoare  (Rom.,  8,  35,  38)  şi  adaugă  iarăşi:  «Că  sînt 
încredinţat  că  nici  moartea,  nici  viaţa,  nici  cele  de  faţă,  nici 
cele  viitoare  nu  pot  să  mă  despartă  de  dragostea  de 
Dumnezeu  cea  întru  Hristos  Iisus,  Domnul  nostru».  Şi  ca 
să  nu  se  creadă  că  doreşte  plata  cea  multă,  sau  cinstea,  sau 
darul  covîrşi-tor  al  celor  duhovniceşti,  precum  doreşte 
sfinţenia  ta,  a  zis:  «Aş  fi  dorit  să  mă  fac  anatema  de  la 
Hristos»,  ca  cei  străini  să  se  apropie  de  el  (Rom.,  9,  3).  Şi 
ca  să  cunoşti  că  nu  urmărea  vederea  cea  de  taină  şi  pustni- 
cească, asemenea  părinţiei  tale,  ci  o  doreşte  pe  aceade  care 
s-au  învrednicit  adeseori  unii  prin  har,  ascultă  ce  zice  în  alt 
loc:  «De  aş  grăi  în  limbi  îngereşti  şi  o-meneşti,  dar 
dragoste  nu  am,  m-am  făcut  aramă  sunătoare  şi  chimval 
răsunător;  şi  de  am  proorocie  şi  văd  toate  tainele  şi  am 
toată  cunoştinţa  şi  credinţă  încît  să  mut  şi  munţii,  iar 
dragoste  nu  am,  nimica  nu  sînt»  (I  Cor.,  13,  1 — 2). 

Pentru  că  uşa  cea  rînduită  care  duce  la  acestea  este 
dragostea.  De  vom  dobîndi  dragostea,  ea  ne  va  duce  la 
acestea.  Dar  dacă  ne  învrednicim  de  acestea  prin  har,  fără 
dragoste,  ni  se  va  întîmplă  să  le  pierdem.  Deci  dragostea  e 
cea  care  cîştigă  şi  păzeşte  bunătăţile  mai  înalte  ale  sfinţilor 
şi  dumnezeiasca  vieţuire.  îndată  ce  călugărul  pierde 
dragostea,  inima  lui  pierde  pacea  (şi  aceasta  e  sălaşul  lui 

33 — Fiîocalia 

Dumnezeu)  62  şi  i  se  închide  lui  uşa  harului,  prin  care 
Domnul  nostru  va  intra  şi  va  ieşi  precum  a  zis  :  «Eu  sînt 
uşa  vieţii  şi  întru  Mine  va  intra  ca  să  păzească  şi  păşune  va 
afla»  spre  hrănirea  vieţii  lui  duhovniceşti  (In,  10,  4).  Dar 
unde  e  pace  nu  e  împiedicat  să  intre  nici  de  răutate,  nici  de 
amăgire,  ci  e  ajutat  să  intre  şi  să  iasă  de  dragoste,  prin 
toate  treptele  descoperirilor  cunoştinţei  şi  ale  vederilor  de 
taină  607  ,  asemenea  celor  liberi  în  Hristos. 

Şi  ca  să  ştii  adevărul  acestora,  că  adică  într-adevăr  viaţa 
duhovnicească  este  vederea  minţii,  ascultă  pe  marele 
Pavel.  Căci  el  strigă:  «Nu  voiesc  să  fiu  în  ea  fără 
dragoste».  Şi  dacă  nu  voi  intra  în  mîhnirea  cea  legiuită  din 
pricina  dragostei,  sau  la  vedere,  nici  nu  o  voi  pofti  cu 
poftirea  pe  ea.  Şi  dacă  mi  se  va  da  prin  har,  cînd  n-am 
dobîndit  iubirea,  nu  e  pentru  că  am  cerut-o  pe 

607.  Se  socoteşte  dragostea  una  cu  pacea  şi  invers.  E  o  pace  caldă,  care 
îmbrăţişează  pe  toţi.  De  aceea  pacea  aceasta  durează.  Şi  unde  este  ea,  e  Dumnezeu. 
Ea  izvorăşte  din  Dumnezeu,  sau  Dumnezeu  se  face  arătat  din  ea. 


ea.  Şi  deci  n-am  intrat  la  ea  prin  uşa  cea  fireasca,  care  este 

J  *       607  b 

dragostea 


62a.  Aşa  interpretează  sfîntul  Grigorie  de  Nyssa  intrările  şi  ieşirile  lui  Hristos  în 
sufletul  ce  urcă  duhovniceşte:  intrarea  cu  sufletul  la  o  nouă  vedere  şi  ieşirea  cu  el  din 
acea  vedere  pentru  a  intra  iarăşi  la  o  alta  mai  înaltă. 
33  —  Fiîocalia 

.  Deci  trebuie  să  cîştigăm  întîi  dragostea,  care  este  ve- 
derea cea  mai  înainte  de  vederea  Sfintei  Treimi63  °.  Şi 
după  aceasta  se  va  ivi  în  mine  fără  dăruire,  în  chip  firesc, 
vederea  celor  duhovniceşti. 

înţelege  înţelepciunea  fericitului  Pavel,  cum  a  părăsit 
toate  darurile  dăruite  prin  har  şi  a  cerut  iposta-sul  însuşi  al 
lucrurilor,  care  primeşte  darurile  şi  le  păzeşte  pe  ele 
precum  zice  cineva  64.  Darul  vederii  făpturilor  s-a  dat  şi  lui 
Moise  şi  mulţi  s-au  învrednicit  de  ea,  dar  nu  prin 
încredinţare  neclintită,  ci  prin  descoperire.  Dar  eu  cel 
botezat  (scufundat)  în  Duhul  cel  Sfînt  şi  care  mă  aflu  plin 
de  har,  voiesc  să  primesc  în  lăuntrul  meu  simţirea  lui 
Hristos  care  locuieşte  întru  mine.  Căci  Hristos  a  săvîrşit 
înnoirea  firii  noastre  în  ipostasul  Său.  Şi  pe  El  L-am 
îmbrăcat  din  apă  şi  din  Duh  şi  printr-o  taină  negrăită  ne-a 
unit  pe  noi  cu  Sine  şi  ne-a  făcut  pe  noi  mădulare  ale 
trupului  Său.  Dar  aici,  în  arvună.  Iar  în  lumea  cea  nouă, 
împărtăşeşte  din  viaţa  Lui  celorlalte  mădulare.  Deci  de  ce 
voieşti    să    cauţi    vederea    înainte    de    dragoste,    cînd 

607  b.  La  vedere  trebuie  să  se  intre  prin  dragoste  ;  aşa  se  intră  după  o  adevărată 
creştere  duhovnicească.  Iar  la  dragoste  se  ajunge  prin  răbdarea  necazurilor,  pe  care 
Dumnezeu  le  trimite  din  dragostea  pentru  întărirea  duhovnicească,  pentru  întărirea 
în  dragoste  a  acelor  pe  care  vrea  să-i  înalţe  spre  Sine. 


63c.  Dragostea  e  definită  aci  ca  vederea  dinainte  de  vederea  Sfintei  Treimi. 
Dumnezeu  e  iubit,  adică,  pentru  toate  cele  ce  le-a  făcut  pentru  noi,  pentru 
înţelegerea,  sau  vederea  lor.  De-abia  atunci  omul  e  pregătit  pentru  a  înţelege  că 
Dumnezeu  este  dragoste,  adică  comuniunea  desăvîrşită  a  celor  trei  Persoane.  De- 
abia  atunci  simte  dragostea  ca  venind  de  la  Sfîntă  Treime,  sau  simte  în  dragoste  pe 
Sfîntă  Treime  însăşi. 

608.  Sfîntul  Pavel  voia  mai  mult  decît  toate  darurile,  comuniunea  cu  ipostasul  sau  cu 
fundamentul  tuturor  lucrurilor,  sau  cu  Persoana  dumnezeiască.  Dar  cu  o  persoană  nu 
te  uneşti  şi  pe  ea  nu  o  cunoşti  decît  prin  iubire,  pe  cînd  vederi  sau  cunoaşteri  ale 
lucrurilor  pot  să  se  dăruiască  şi  printr-un  dar  deosebit.  Harul  cel  mai  propriu  şi  mai 
înalt  este  însă  harul  comuniunii  cu  Hristos,  harul  iubirii.  De  unirea  aceasta  cu 
Hristos,  ipostasul  tuturor  celor  create,  ne  împărtăşim  întîi  in  botez.  Atunci  ne 
scufundăm  în  E]  însuşi  ca  Persoană,  prin  puterea  Duhului  Sfînt,  care  iradiază  din 
Sine  în  noi.  Orice  vedere,  dacă  e  printr-un  dar  şi  nu  prin  dragoste,  e  mai  jos  decît 
unirea  cu  Hristos  ca  persoană. 

dumnezeiescul  Pavel  a  socotit-o  fără  preţ,  fără  dragoste  ? 

Cînd  ai  spus  că  lucrarea  poruncilor  te  împiedică  de  la 
vedere,  e  vădit  că  ai  defăimat  iubirea  aproapelui  şi  ai 
preţuit  mai  mult  vederea  (contemplarea-cunoaşterea)  şi 
doreşti  să  o  ai  cînd  nu  se  poate  avea.  Căci  pînă  la  o  vreme 
nu  putem  avea  vederea,  o  prea  înţelepte,  dar  apoi  ea  însăşi 
ni  se  arată  de  la  sine,  la  vremea  ei. 

Precum  în  cele  ale  firii,  pe  măsură  ce  creşte  trupul 
nostru,  sufletul  primeşte  o  cunoştinţă  de  tot  mai  multe 
feluri  şi  simte  cele  din  lume  şi  se  deprinde  în  ele  zi  de  zi, 
aşa  şi  în  cele  ale  Duhului  primeşte  cineva  vederea 
duhovnicească  şi  sfinţirea  dumnezeiască  şi  se  deprinde  în 
ele,  pe  măsură  ce  mintea  înaintează  în  viaţa  cugetării.  Iar 
cînd  ajunge  în  ţara  dragostei  6083  vede  la  locul  acela  pe 
cele  duhovniceşti,  care,  pînă  ce  le  sileşte  cineva  să  se 
coboare  la  el,  nu  ascultă  65.  Căci  deşi  le  închipuieşte  cu 
îndrăzneală  şi  vrea  să  le  vadă  şi  să  le  înţeleagă  înainte  de 
vreme,  vederea  lui  se  slăbeşte  şi  în  loc  de  cele  adevărate  i 
se  arată  lui  năluciri  şi  închipuiri 609  a. 

Cînd  îţi  vin  acelea  în  mintea  ta,  dacă  ea  e  în  stare  să 
deosebească,  spune  că  nu  cauţi  vederea  înainte  de  vreme, 
căci  deşi  ţi  se  pare  că  ceea  ce  ţi  se  arată  e  vedere,  ea  e 
umbra  închipuirii  şi  vederea  nu  e  vedere. 

608  a.  Sfîntul  Isaac  face  deosebire  între  «vederea»  realităţilor  duhovni- 
ceşti şi  dumnezeieşti  adevărate,  care  vin  după  lucrarea  poruncilor,  deci 
după  cîştigarea  iubirii,  şi  închipuirile  imaginaţiei,  cărora  nu  le-a  pre- 
mers această  lucrare  a  poruncilor,  închipuiri  pe  care  le  produce  o  cu- 
noaştere orgolioasă,  pînă  ce  omul  nu  se  desăvîrşeşte  prin  cîştigarea  vir- 
tuţilor a  căror  treaptă  culminantă  e  dragostea  de  Dumnezeu  ca  persoană. 

609.  Prin  viaţa  cugetării  se  ajunge  la  dragoste,  întrucît  viaţa  cugetării  e 
cugetarea  care  nu  se  mai  ocupă  cu  lucrurile,  ci  cu  Cel  ce  e  viaţa  ei:  cu  Persoana  lui 
Hristos,  cu  Dumnezeu  ca  persoană. 


65  a.  Cel  iubit  nu  coboară  la  comandă  prin  silirea  Lui,  ci  prin  împlinirea  voii  Lui, 
sau  a  poruncilor  Lui,  prin  dovezile  de  iubire  ce  I  se  arată  din  împlinirea  acestor 
porunci  ale  Lui  şi  prin  răbdarea  greutăţilor  pe  drumul  obositor  spre  El.  El  se 
revelează  liber  celor  ce-L  iubesc.  Şi  nu  e  forţat  să  se  descopere,  sau  nu  e  descoperit 
în  interiorul  Lui  fără  voia  Lui. 

Căci  tot  ce  e  în  planul  gîndit  cu  mintea  poate  produce  o 
asemănare  şi  un  chip  al  imaginaţiei.  Dar  poate  pricinui  şi  o 
vedere  adevărată.  Căci  şi  firile  compuse  pot  pricinui 
închipuiri.  Dar  uneori  pricinuiesc  şi  vederi  adevărate.  Dar 
dacă  vederea  este  adevărată,  în  ea  este  o  lumină.  Atunci 
ceea  ce  e  văzut  e  aproape  de  adevăr.  Dar  cînd  ceea  ce  se 
vede  nu  este  adevărat,  o-chiul  vede  în  loc  de  adevăr  o 
umbră.  El  vede  apă  unde  nu  e  apă  şi  clădiri  înălţate  şi 
atîrnate  în  aer,  cînd  ele  sînt  aşezate  pe  pămînt.  Dacă  aşa  se 
arată  în  cele  trupeşti,  cugetă  că  e  la  fel  şi  cu  cele 
netrupeşti. 

De  nu  se  va  curaţi  vederea  minţii  prin  lucrarea  po- 
runcilor şi  prin  faptele  vieţuirii  în  linişte,  nu  va  cîştigă 
lumina  iubirii  întru  desăvîrşire  66.  Şi  de  nu  va  creşte  în 
vîrsta  înnoită  în  Hristos,  şi  nu  se  va  apropia  prin 
cunoaştere  de  firile  duhovniceşti,  de  treapta  în  care  caută 
vieţuirea  îngerească  a  Duhului,  nu  va  putea  a-junge  cineva 
văzător  adevărat  al  dumnezeieştii  descoperiri.  Şi  oricîte 
asemănări  va  căuta  mintea  să  înfiripe,  sînt  închipuire  şi  nu 
adevăr.  Iar  faptul  de  a  vedea  mintea  mereu  alta  şi  alta  i  se 
întîmpla  din  faptul  că  nu  s-a  curăţit.  Căci  firea  adevărului 
rămîne  pururea  neschimbat  ilă,  neschimbîndu-se  niciodată 
în  asemănări.  Pricina  nălucirii  chipurilor  este  slăbiciunea 
şi  nu  curăţia  minţii67. 


66  Numai  în  dragoste  e  lumina  cunoaşterii  desăvîrşite.  iîn  măsura  iubirii,  sporeşte  şi 
cunoaşterea.  Iubirea  desăvîrşită  are  cunoaşterea  desăvîrşită.  Căci  cel  ce  iubeşte 
desăvîrşit  se  uneşte  desăvîrşit  cu  cel  iubit  şi  cunoaşte  cele  dinăuntru  ale  Lui, 
comunicate  în  mod  liber  de  El.  Unde  e  iubirea  e  adevărul,  sau  descoperirea  lui,  sau 
lumina. 

67  Produsele  imaginaţiei,  ca  şi  toate  închipuirile  ce  se  succed  şi  au  forme  mărginite 
şi  materiale,  sînt  contrare  «vederii»  lipsite  de  închipuiri  a  celor  dumnezeieşti,  proprii 
celor  duhovniceşti  sau  purtători  de  Duh.  Căci  «vederea»  aceasta  e  pururea  o  simţire 
indefinită  a  nemărginitului,  a  adîncului  fără  fund.  In  toate  aceste  pagini  sfintul  Isaac 
explică  deosebirea  dintre  «vederea»  în  Duh  şi  produsele  imaginaţiei,  ale  cunoştinţei 
definite,  aplicate  ordinii  duhovniceşti,  sau  ale  închipuirilor  haotice.  Căci  infinitul 
realităţii  dumnezeieşti  e  în  acelaşi  timp  plin  de  o  armonie  de  sensuri,  de  caractere 
sesizate  şi  imprimate  în  fiinţa  văzătorului,  producînd  în  el  o  viaţă  de  mare  armonie  şi 
de  dreaptă  socoteală.  Această  ordine  a  Duhului  se  poate  exprima,  de  aceea,  prin 
simboluri,  dar  în  simţirea  ei 

Aceasta  se  întîmplă  şi  filozofilor  din  afară,  fiindcă  au 
socotit  că  acestea  sînt  duhovniceşti,  întrucît  n-au  primit 
învăţătură  adevărată  de  la  Dumnezeu.  Căci  din  clătinarea 
şi  mişcarea  raţiunii  lor  şi  din  înţelesurile  gîndurilor  lor  au 
socotit,  în  închipuirea  lor,  că  acestea  sînt  ceva.  Şi 
împreună  cu  aceasta,  au  cugetat  şi  cum  sînt.  Aşa  au 
născocit  felul  cum  s-au  alcătuit  şi  schimbarea  lor.  Şi  au 
vorbit  despre  ele  pe  temeiul  unor  păreri  necuvenite  şi  pe 
Dumnezeul  Cel  Unul  L-au  împărţit  şi  L-au  explicat  şi  L-au 
compus  în  mulţi  dumnezei  prin  îndeletnicirea  minţii  lor. 
Iar  această  nălucire  a  gîndurilor  lor  fără  de  minte  au 
numit-o  vedere  (contemplare)  a  firilor  6U  a. 

Dar  vederea  adevărată  a  firilor  celor  supuse  simţurilor 
şi  a  celor  nesupuse  simţurilor  şi  a  Sfintei  Treimi  însăşi  o 
primim  în  descoperirea  cea  întru  Hristos,  pe  care  a  învăţat- 
o  şi  a  arătat-o  oamenilor  cînd  a  adus  prima  dată  înnoirea 
firii  omeneşti68  în  ipostasul  Lui  şi  ne-a  deschis  calea  în 
Sine  pentru  a  străbate,  prin  poruncile  Lui  de-viaţă- 
fâcătoare,  spre  adevăr69.  Şi  firea  e  în  stare  să  se  facă 
văzătoare  a  vederii  adevărate  şi  nu  a  unei  năluciri,  cînd 
omul  se  dezbracă  de  omul  cel  vechi  al  patimilor,  la  început 
prin  răbdarea  pătimirilor  şi  prin  lucrare  şi  prin  necazuri, 
precum  fătul  nou 


trebuie  să  se  treacă  totdeauna  dincolo  de  simboluri,  prin  simbolurile  înseşi,  arătîndu- 
se  chiar  în  aceasta  că  acea  ordine  este  originea  sensurilor  şi  a  chipurilor  armoniei 
lumii  create. 

611a.  împărţind  pe  Dumnezeu  cel  unul  în  mulţi  zei,  i-au  confundat  pe  aceştia  cu 
diferite  părţi  ale  naturii.  Prin  aceasta  n-au  cunoscut  nici  nezeirea.  Numai  cei  ce 
cunosc  pe  Dumnezeu  cel  adevărat  cunosc  şi  pe  Dumnezeu,  nici  firea  lucrurilor,  care 
nu  are  nici  o  identitate  cu  dum-adevărul  despre  firi,  căci  nu  le  confundă  cu 
dumnezeirea.  Aceasta  o  spune  sfîntul  Isaac  în  continuare. 

68  Numai  în  Hristos,  în  care  Dumnezeu  a  luat  firea  omenească  ca  deosebită  de  firea 
dumnezeiască,  menţinînd-o  deosebită  de  aceea,  se  cunoaşte  atît  Dumnezeu  ca 
Dumnezeu,  cît  şi  natura  ca  creatură.  Din  felul  de  a  vorbi  despre  Hristos  ca  ipostas  al 
firii  omeneşti,  pe  care  tocmai  întrucît  a  luat-o  în  Sine,  a  înnoit-o  şi  a  înviat-o,  se  vede 
că  sfîntul  Isaac  e  străin  de  nestorianism,  care  i-a  fost  atribuit  de  unii. 

69  Din  importanţa  ce  o  acordă  lucrării  omeneşti  a  lui  Hristos  în  înfăptuirea  înnoirii 
aduse  de  El  firii  noastre,  se  vede  că  el  era  străin  şi  de  monofizism. 

născut  dezbracă  placenta  în  care  e  învelit.  Atunci  e  în  stare 
mintea  să  se  nască  duhovniceşte  şi  să  se  arate  în  lumea 
Duhului  şi  să  primească  vederea  patriei  sale. 

Dar  vederea  de  acum  a  făpturilor,  deşi  e  dulce,  e  o 
umbră  a  cunoştinţei  şi  dulceaţa  ei  nu  este  despărţită  de 
nălucirea  visurilor.  Iar  vederea  lumii  noi  în  Duhul 
descoperirii,  în  care  se  desfată  mintea  duhovnicească,  este 
o  lucrare  a  harului  şi  nu  umbra  cunoştinţei.  Şi  dulceaţa  ei 
nu  este  despărţită  de  a  aceleia,  de  care  a  scris  apostolul 
zicînd  :  «Cele  ce  ochiul  nu  Ie-a  văzut  şi  urechea  nu  le-a 
auzit  şi  la  inima  omului  nu  s-au  suit,  pe  acelea  le-a  gătit 
Dumnezeu  celor  ce-L  iubesc  pe  El»  (I  Cor.,  2,  9).  Dar 
celor  sfinţi  le-a  descoperit  Dumnezeu  prin  Duhul  Său.  «Că 
Duhul  toate  le  cercetează,  pînă  şi  adîncurile  lui 
Dumnezeu»  (I  Cor.,  2,  10).  Şi  această  vedere  se  face  hrană 
minţii,  pînă  ce  poate  primi  o  vedere  mai  înaltă  decît 
vederea  dîntîi.  Pentru  că  vederea  se  împărtăşeşte  vederii, 
pînă  ce  mintea  intră  în  patria  iubirii  desăvîrşite.  Căci 
iubirea  e  patria  celor  duhovniceşti  şi  se  sălăşluieşte  în 
curăţia  sufletului.  Şi  cînd  se  sălăşluieşte  mintea  în  patria 
iubirii,  harul  lucrează  şi  mintea  primeşte  vederea  Duhului 
şi  se  face  văzătoare  a  celor  ascunse.  Căci  am  spus  că  de 
către  două  se  dă  darul  descoperirilor  vederii  minţii70. 

Uneori  se  dă  prin  har,  din  căldura  credinţei.  Alteori  prin 
lucrarea  poruncilor  şi  prin  curăţie.  Din  har  s-a  dat 
fericiţilor  apostoli,  care  nu  şi-au  curăţit  mintea  prin 
lucrarea  poruncilor  şi  nu  s-au  învrednicit  de  descoperirea 
vederii,  ci  de  căldura  credinţei.  Pentru  că  au  crezut  în 
Hristos  în  simplitate  şi  i-au  urmat  Lui  fără 


70Din  har  şi  din  lucrare  ;  sau  din  curăţia  minţii  şi  din  har.  Uneori  acestea  două  sînt: 
harul  şi  credinţa,  alteori  lucrarea  poruncilor,  care  ajunge  la  curăţie  şi  din  curăţie  la 
iubire.  Dar  şi  în  acest  caz  ajută  harul.  Uneori  mintea  «vede»  prin  credinţă  înainte  de  a 
ajunge  la  iubire.  Dar  de  obicei  mintea  în  iubire  «vede»  cele  dumnezeieşti.  Dar  iubirea 
se  sălăşluieşte  în  sufletul  curat.  Iar  la  curăţie  se  ajunge  prin  eliberarea  de  patimi. 
Nu_e  «vedere»  fără  iubire.  Numai  cel  ce  iubeşte  «vede»  în  cel  iubit.  Cu  atît  mai 
mult,  numai  acela  «vede»  în  Dumnezeu. 


şovăială,  cu  inimă  fierbinte.  Şi  cînd  El  a  desăvîrşit  ico- 
nomia  Lui  prea  închinată,  le-a  trimis  lor  pe  Duhul 
Mîngîietor  şi  i-a  curăţit  şi  a  desăvîrşit  mintea  lor  şi  a 
omorît,  cu  lucrarea,  pe  omul  cel  vechi  al  patimilor  din 
lăuntrul  lor  şi  tot  cu  lucrarea  a  făcut  viu  în  ei  pe  omul  cel 
nou  al  duhului;  şi  au  primit  simţirea  acestora  a-mîndouă. 
Aşa  şi  fericitul  Pavel  a  fost  înnoit  în  chip  tainic  şi  apoi  a 
primit  vederea  descoperirii  tainelor  şi  de  aceea  nu  era 
nădăjduindu-se  întru  sine,  ca  unul  ce  ar  fi  primit  cu 
lucrarea  harul  şi  darul;  dar  tot  timpul  vieţii  sale  a  făcut 
drumul  ca  să  răspundă  după  putere  harului  de  care  s-a 
învrednicit,  de  cînd  a  vorbit  cu  el  pe  cale  ca  şi  cu  unul  de 
ai  Lui  şi  1-a  trimis  pe  el  la  Damasc.  Nu  s-a  scris  numai  că  a 
vorbit  cu  el  în  chip  vădit  Iisus,  ci  şi  că  Anania  i-a  spus  lui: 
«Saule,  frate,  Domnul  nostru  Iisus  Hristos,  Cel  ce  s-a 
arătat  ţie  pe  cale,  m-a  trimis  la  tine,  ca  ochii  tăi  să  vadă  şi 
să  te  umple  de  Duhul  Sfînt»;  şi  că  atunci  cînd  1-a  botezat 
pe  el,  s-a  umplut  de  Duh  Sfînt  şi  a  simţit  tainele  cele 
ascunse  ale  descoperirilor  (Fapte,  9,  17),  cum  s-au  lucrat  şi 
în  sfinţii  apostoli  cînd  umbla  cu  ei  Iisus.  Căci  le-a  spus  : 
«încă  multe  am  a  vă  spune,  dar  acum  nu  le  puteţi  purta. 
Dar  cînd  va  veni  Duhul  cel  Sfînt,  Acela  vă  va  conduce  la 
tot  adevărul  şi  cele  viitoare  va  vesti  vouă»  (In,  16,12). 

Şi  e  vădit  că  fericitul  Pavel,  cînd  a  primit  Duhul  cel 
Sfînt  şi  s-a  înnoit  în  sine,  s-a  învrednicit  de  desăvîrşire  şi 
vedea  în  Duhul  descoperirilor  şi  se  desfăta  în  vedere  şi  a 
auzit  cuvinte  negrăite  şi  avea  o  vedere  mai  înaltă  decît 
firea  şi  se  bucura  de  vederile  Puterilor  cereşti  şi  se  desfăta 
de  lucrurile  duhovniceşti.  Şi  nu  e  adevărat  ce  socotesc 
ereticii  numiţi  «evhiţi»  că  a  urcat  suişul  acela  prin  voinţa 
lui  (căci  nu  poate  mintea  nicidecum  urca  acolo),  ci  a  fost 
răpit  în  Duhul  descoperirilor,  precum  a  scris  în  epistola 
către  Corinteni  împotriva  oamenilor  deşerţi  care  se 
aseamănă  pe  ei  cu  sfinţii  apostolişi  mărturisesc  închipuirile 
gîndurilor  lor  şi  le  numesc  pe  ele  vederi  duhovniceşti. 
Aceasta  s-a  spus  către  mulţi  eretici,  înţeleg  pe  cei  apropiaţi 


de  Origen71,  de  Valentin  72,  de  fiul  lui  Disas  şi  de 
Marcion  ,  şi  Ma-nes  şi  pe  ceilalţi  capi  ai  relelor  erezii, 
care  au  început  în  timpurile  apostolilor  şi  se  află  pînă  azi 
în  diferite  locuri. 

Deci  fiindcă  unii  oameni  stricaţi  de  închipuirea  dracilor 
vroiau  să  strice  învăţătura  fericiţilor  apostoli, 
dumnezeiescul  apostol  a  fost  silit  să  surpe  lauda  ereticilor 
ce  se  făleau  cu  umbra  lucrării  dracilor  ce  li  se  arătau  lor, 
cînd  descrie  dumnezeiasca  vedere  a  sa  cu  smerenie  şi  cu 
frică  multă,  înfâţişînd-o  ca  a  altcuiva:  «Am  cunoscut,  zice, 
pe  un  om  în  Hristos,  care  înainte  de  patrusprezece  ani,  fie 
afară  de  trup,  fie  în  trup,  nu  ştiu,  Dumnezeu  ştie,  a  fost 
răpit  la  rai  şi  a  auzit  cuvinte  pe  care  nu  este  îngăduit 
omului  a  le  grăi»  (II  Cor.,  12,  2).  Deci  zice  că  a  fost  răpit 
cu  răpire  şi  nu  că  s-a  urcat  de  bunăvoie  cu  mintea  lui  în 
vedere  în  al  treilea  cer.  Că  a  văzut  vederi  a  scris  şi  că  a 
auzit  cuvinte  a  spus.  Dar  care  au  fost  cuvintele  şi  care 
chipurile  vederilor  n-a  putut  să  scrie.  Căci  mintea  cînd  a 
văzut  a-cestea  în  Duhul  descoperirii  la  locul  lor  n-a  primit 
îngăduinţa  să  le  grăiască  în  locul  care  nu  era  propriu  lor. 

Nici  de  ar  fi  voit  să  le  grăiască,  nu  ar  fi  putut.  Pentru  că  nu 
le-a  văzut  cu  simţurile  trupeşti.  Căci  ceea  ce  primeşte 


71  «Cîte  învăţături  a  dogmatizat  despre  credinţă  şi  despre  o  vedere  mai  înaltă 
(Origen)  sînt  mai  nebuneşti  decît  ale  tuturor  celor  dinainte  de  el  şi  de  după  el,  afară 
de  urîţitele  fapte  ale  ereziilor»  (Epifanie,  Bibi.,  II,  tom  I,  Despre  erezii,  44  şi  64).  Se 
vede  că  sfîntul  Isaac  a  scris  după  Sinodul  V  ecumenic. 

72  «Cei  din  jurul  lui  Valentin,  pe  lîngă  alte  aiureli,  se  înalţă  pe  ei,  cum  zice  Irineu, 
numindu-se  pe  ei  desăvîrşiţi  şi  seminţe  ale  alegerii.  De  noi  spun  că  primim  harul 
printr-o  lucrare  văzută,  de  aceea  ne  şi  lipsim  de  el;  dar  ei  au  harul  primit,  coborît  de 
sus,  de  la  o  pereche  negrăită  şi  fără  nume»  la  Epifanie,  Bibi.  I,  tom  II,  Erez.  31). 

73  «Marcion  nu  credea  numai  în  trei  principii:  Dumnezeu  bun,  Dumnezeu  văzut  şi 
diavolul,  ci  strica  şi  Sfintele  Scripturi  şi  înmulţea  dumnezeiescul  Botez  şi  dogmatiza 
numai  învierea  sufletului»  (Epifanie,  Bibi.,  I,  tom.  III,  Erez.  22  şi  42). 

74  «Manes  care  se  numea  şi  Manicheu»  (la  Epifanie,  Bibi.  II.  tom  I,  Erez.  44  şi  66). 
619.  Chiar  cele  ale  Duhului  se  simt,  dar  cu  altă  simţire  decît  cea  trupească. 

619  a.  Orice  «vedere»  ce  se  poate  descrie  în  chipuri  concrete  nu  e  vedere  adevărată, 
ci  produs  al  nălucirii.  Realităţile  dumnezeieşti  trăite  de  oamenii  duhovniceşti  nu  au 
chipuri  şi  nu  se  pot  descrie  în  formă  de  chipuri.  Ele  sînt  negrăite.  Nu  se  pot  prinde  în 
chipuri  mărginite  cele  nemărginite. 


mintea  prin  simţurile  trupeşti  poate  să  tîl-cuiască  tot  prin 
ele  în  lumea  trupurilor.  Dar  ceea  ce  vede,  sau  aude,  sau 
simte  înăuntru,  sau  în  patria  Duhului,  în  chip  simţit75,  cînd 
se  întoarce  la  trup  nu  poate  povesti,  ci-şi  aminteşte  numai 
că  le-a  văzut,  dar  cum,  nu  ştie  să  tîlcuiască  limpede. 

Prin  acestea  se  dovedesc  mincinoase  scrierile  numite 
descoperiri,  care  sînt  alcătuite  de  căpeteniile  ereziilor, 
pricinuite  de  nălucirea  dracilor,  despre  locaşurile  cerului 
văzut,  la  care  îi  conduce  mintea  cu  voia  ei  ca  să  le 
cunoască,  şi  despre  intrările  în  cerul  minţii  şi  despre  locuri 
deosebite  prin  închipuire,  şi  despre  felurite  chipuri  ale 
puterilor  şi  despre  lucrarea  lor.  Toate  acestea  sînt  umbre 
ale  minţii  îmbătate  de  mîndrie  şi  rănite  de  lucrarea 
dracilor.  De  aceea,  fericitul  Pavel  a  închis  cu  un  singur 
cuvînt  uşa  din  faţa  oricărei  vederi,  şi  a  închis-o  pe  ea  în 
lăuntrul  tăcerii.  Căci  cele  pe  care  mintea  nu  le  putea  arăta 
nici  dacă  ar  fi  putut,  cum  ar  fi  avut  îngăduinţa  să  le  spună 
?  Căci  a  spus  că  toate  vederile,  pe  care  le  poate  arăta  limba 
în  lumea  trupurilor,  sînt  închipuiri  ale  gîndurilor  sufletului, 
dar  nu  lucrare  a  harului619  a. 

Deci  cuvioşia  ta,  precum  ti-am  spus,  ia  aminte  la 
nălucirile  gîndurilor  adînci619  .  Războiul  acesta  obiş- 
nuieşte să  se  pornească  mai  ales  împotriva  călugărilor  care 
au  mintea  ascuţită  şi  caută  slava  deşartă  şi 

doresc  noutăţile,  împotriva  celor  ce  vieţuiesc  în  fata  altora 

619  c  f 

Se  spune  că  un  oarecare  Malpas,  după  nume,  ce  se 
trăgea  după  neam  din  Edesa,  a  născocit  erezia  evhiţi-lor, 
ducînd  o  vieţuire  înaltă  şi  petrecînd  în  fapte  de  mare 
asprime  şi  în  necazuri.  Căci  se  spune  că  fiind  ucenicul 
fericitului  Iulian,  numit  Sava,  a  plecat  pentru  puţin  timp  cu 
el  la  Sinai  şi  în  Egipt  şi  la  marii  părinţi  din  acel  timp.  Şi 
acolo  a  văzut  pe  fericitul  Antonie  şi  a  auzit  de  la  el  cuvinte 


75b.  Expresia  «gînduri  adînci»  are  aci  un  sens  rău  :  sînt  gînduri  din  adîncul  de 
răutate  al  demonilor,  din  adîncul  inferior  al  patimilor  care  în  nesăturarea  lor  par  să 
fie  un  adînc  fără  fund. 

de  taină,  pe  care  le  spunea  despre  curăţie  şi  despre 
mîntuirea  sufletelor;  a  mai  auzit  cuvinte  subţiri  despre 
patimi,  prin  care  acela  tîlcuia  că  mintea  are  vederi  despre 
tainele  Duhului  după  curăţirea  ei;  şi  că  sufletul  poate  să  se 
învrednicească  prin  har  de  nepătimire,  cînd  prin  lucrarea 
poruncilor  se  dezbracă  de  patimile  cele  vechi  şi  se 
statorniceşte  în  sănătatea  cea  dintîi  a  firii. 

Şi  cînd  a  auzit  Malpas  cuvintele  acestea,  aflîndu-se  în 
floarea  vîrstei,  s-a  înfierbîntat  ca  focul  şi  a  venit  în  cetatea 
lui  şi  ardea  în  el  patima  slavei  deşarte.  Şi  şi-a  ales  un  sălaş 
retras  şi  s-a  dăruit  unor  fapte  şi  necazuri  aspre  şi 
rugăciunilor  neîncetate.  Şi  ardea  în  el  patima  nebună  a 
slavei,  avînd  nădejdea  să  ajungă  la  cele  înalte,  de  care 
auzise,  înainte  de  a  fi  învăţat  meşteşugul  prin  care  să  se 
împotrivească  duşmanilor  adevărului  şi  de  a  cunoaşte 
cursele  şi  vicleniile  şi  uneltirile  vrăjmaşului,  prin  care 
caută  să  fure  spre  pierzanie  pe  cei  tari  şi  puternici.  Deci  se 
bizuia  numai  pe  fapte  şi  pe  necazuri  şi  pe  sărăcie  şi  pe 
nevoinţă  şi  pe  înfrînare,  pentru  că  nu  cîştigase  dispreţuirea 
de  sine  şi  smerenia  şi  zdrobirea  inimii,  care  sînt  armele 
nebiruite  faţă  de  împotrivirile  celui  vicelan.  Nici  nu-şi 
aducea  aminte  de  Scriptura  care  zice:  «Cînd  veţi  împlini 
faptele  şi  veţi  păzi  poruncile  şi  veţi  răbda  necazurile, 
socotiţi-vă  slugi  netrebnice»,(Lc,  17,  10).  Ci  umbla  cu 
părere  înaltă  despre  sine,  despre  lucrarea  vieţuirii  sale  şi 

619  c.  E  vorba  de  cei  ce  vieţuiesc  teatral,  ca  să  fie  văzuţi  de  alţii. 

ardea  de  dorinţa  celor  înalte,  de  care  auzise. 

Şi  după  mult  timp  cînd  1-a  văzut  pe  el  diavolul  golit  de 
lucrarea  smereniei  şi  doritor  să  simtă  numai  vederea 
tainelor,  de  care  auzise,  s-a  arătat  pe  sine  într-o  lumină 
străină,  spunîndu-i:  «Eu  sînt  Mîngîietorul  şi  am  fost  trimis 
de  Tatăl  la  tine,  să-ţi  dau  nepătimirea  şi  să  te  odihnesc  de 
aci  înainte  de  fapte».  în  locul  acestora,  mult  uneltitorul 
acela  ceru  închinare  de  la  ticălosul  acela.  Iar  nebunul 
acela,  nesimţind  războiul  vicleanului,  1-a  primit  îndată  cu 
bucurie  şi  s-a  închinat  lui  şi  îndată  a  căzut  sub  stăpînirea 

lui.  Şi  în  locul  vederii  dumnezeieşti,  s-a  umplut  de 
nălucirea  dracilor  şi  1-a  făcut  pe  el  să  înceteze  din  faptele 
pentru  adevăr  şi  1-a  înălţat  pe  el  şi  şi-a  bătut  joc  de  el, 
înşelîndu-1  cu  nădejdea  deşartă  a  nepătimirii,  zicîndu-i: 
«Acum  nu  mai  ai  nevoie  de  fapte  şi  de  muncirea  trupului  şi 
de  nevoinţa  ce  se  împotriveşte  patimilor  şi  poftelor».  Şi  1-a 
făcut  pe  el  începătorul  ereziei  evhiţilor.  Iar  cînd  s-au 
înmulţit  şi  s-a  făcut  cunoscută  învăţătura  urîtă  şi 
mincinoasă,  au  fost  condamnaţi  de  episcopul  locului  acela. 
Iarăşi  un  altul  oarecare,  cu  numele  Asinas,  alcătuind,  în 
aceeaşi  cetate  a  Edesei,  multe  stihuri  din  cîte  trei  cuvinte 
cîntate  pînă  azi,  ducea  o  vieţuire  înaltă  şi  se  legase  pe  el 
fără  judecată  prin  fapte  foarte  aspre,  ca  să  se  slăvească.  Pe 
acesta  1-a  amăgit  diavolul  şi  1-a  scos  din  chilia  lui  şi  1-a  dus 
pe  un  munte  numit  Storios  şi  i-a  înfiripat  şi  arătat  chipuri 
de  care  şi  de  cai  şi  i-a  zis  :  «Dumnezeu  m-a  trimis  să  te  iau 
pe  tine  în  rai,  ca  pe  Ilie».  Şi  cînd  s-a  lăsat  amăgit  în 
sufletul  său  copilăresc  şi  s-a  suit  să  şadă  în  car,  s-a 
destrămat  toată  nălucirea  aceea,  şi  s-a  rostogolit  de  pe 
muntele  acela  înalt  şi  a  căzut  şi  a  murit  de  o  moarte  de 
batjocură. 

Am  spus  acestea  aci  nu  în  zadar,  ci  ca  şă  cunoaştem 
bătaia  de  joc  a  dracilor,  care  însetează  după  pierderea 
sfinţilor,  şi  să  nu  poftim  la  vreme  nepotrivită  cele  înal- 
te ale  vieţuirii  cu  mintea,  ca  să  nu  ne  facem  de  rîsul 
vicleanului  vrăjmaş  al  nostru,  pentru  că  văd  şi  azi  pe 
unii  mai  tineri,  plini  de  patimi,  care  aiurează  şi  dogma- 
tizează fără  frică  despre  tainele  nepătimirii.  S-a  scris  de 
un  oarecare  dintre  sfinţi  despre  oamenii  cei  plini  de 
patimi,  care  iscodeau  înţelesurile  celor  trupeşti  şi  ne- 
trupeşti şi  nu  se  deosebeau  de  bolnavii  ce  vorbesc  des- 
pre sănătate.  Fericitul  Pavel,  cînd  a  auzit  despre  uce- 
nicii care  dispreţuiau  poruncile  şi  nu  biruiseră  patimi- 
le, dar  pofteau  fericirea  vederii  celei  de  după  curăţire, 
le-a  spus  :  «Dezbrăcaţi-vă  întîi  de  omul  cel  vechi  al  pa- 
timilor şi  apoi  să  doriţi  să  îmbrăcaţi  pe  cel  nou,  care  se 

înnoieşte  întru  cunoştinţa  tainelor,  după  asemănarea 
Făcătorului.  Şi  să  nu  o  poftiţi  pe  aceea  a  mea,  a  apos- 
tolilor, care  se  săvîrşeşte  în  chip  lucrător  prin  har»  (Ef., 
4,20). 

•«Deci  dar,  Dumnezeu  pe  cel  ce  voieşte  îl  miluieşte 
şi  pe  care  voieşte  îl  învîrtoşează»  (Rom.,  9,  18).  Deci 
cine  va  sta  în  faţa  Lui,  sau  împotriva  voii  Lui  ? 

Căci  uneori  Dumnezeu  dăruieşte  în  dar;  alteori  cere 
faptele  şi  curăţia  vieţii  şi  apoi  dăruieşte.  Dar  uneori, 
nici  după  fapte  nu  dăruieşte  curăţia  aici,  ci  o  păstrează 
ca  să*o  dăruiască  în  patria  ei.  Aceasta  aflăm  că  o  face 
şi  cu  ceea  ce  e  mai  prejos  de  aceasta,  cu  iertarea  păcate- 
lor. Căci  iată,  în  Botez  o  dăruieşte  în  dar  şi  nu  cere 
nicidecum  altceva  decît  credinţa.  Dar  în  pocăinţa  pen- 
tru păcate  de  după  botez  nu  dăruieşte  în  dar,  ci  cere 
osteneli  şi  necazuri  şi  întristări  şi  străpungeri  şi  lacrimi 
şi  plîns,  vreme  îndelungată,  şi  apoi  iartă.  Tîlha-rului  i-a 
iertat  în  dar  şi  i-a  făgăduit  şi  împărăţia  cerurilor,  prin 
singura  mărturisire  cu  cuvîntul,  pe  cruce.  Şi  de  la 
păcătoasa,  iarăşi,  a  cerut  credinţă  şi  lacrimi.  Dar  de  la 
mucenicii  mărturisitori,  împreună  cu  credinţa  inimii 
lor,  cerea  şi  necazuri,  chinuri,  străpungeri,  pedepse  şi 
moarte  de  multe  feluri. 

încredinţată  de  acestea  şi  de  unele  ca  acestea,  sfin- 
ţia ta  ia  seama  şi  la  cele  dinţii  şi  la  cele  din  urmă  şi 
să  nu  ceri  vederea  pînă  nu  e  vremea  vederii76,  Şi  cît 


76  Pe  de  o  parte  sfîntul  Isaac  cere  călugărului  fapte  pentru  ca  ajungînd  prin  ele  la 
curăţie,  la  subţirimea  trupului  şi  a  minţii';  să  se  facă  apt  de  vederea  celor  fără  chipuri, 
pe  de  alta,  cere  să  nu  caute  vederea  aceea  cît  timp  ţine  viaţa  aceasta.  El  le  cere  sa  nu 
se  încreadă  în  cei  ce  vestesc  desăvîrşirea  neschimbată  în  lumea  aceasta  supusă 
stricăciunii.  Şi  aci  spune  un  cuvînt  plin  de  taină,  afirmînd  că  nici  -îngerii  nu  ajung  la 
această  desăvîrşire  neschimbată  cît  timp  durează  lumea  aceasta  supusă  stricăciunii. 
Cred  că  prin  aceasta  înţelege  că  şi  îngerii  î$i  ajung  suprema  desăvîrşire  de-abia  după 
ce  întreaga  creaţie  va  ajunge  lă  desăvîrşirea  nesupusă  stricăciunii,  aşteptînd  şi  ei 
înnoirea  lumii  de  la.mijloc,  adică  a  creaţiei  aflate  între  noi  şi  Dumnezeu.  Toată  partea 

timp  eşti  închis  înlumea  trupulM,  sîrguieşte-te  In  fap- 
tele pocăinţei  şi  luptă-te  cu  natimile  şi  rabdă  în  împli- 
nirea poruncilor  şi  păzeşte-te  de  bătaia  de  joc  a  draci- 
lor şi  de  cei  ce  vestesc  desăvîrşirea  neschimbată  în;  lu- 
mea pătimaşă  şi  pornită  spre  abateri77.  Căci  acestea 
nu  sînt  proprii  nici  sfinţilor  îngeri,  celor  ce  sînt  litur- 
ghisitori  ai  Tatălui  şi  ai  Duhului,  care  aşteaptă  înnoirea 
celei  de  la  mijloc  "s  şi  să  se  elibereze  de  robia  strică- 
ciunii în  libertatea  fiilor  lui  Dumnezeu  (Rom.,  VI,  12). 
Căci  este  oare  desăvîrşire  aici,  unde  soarele  răsare  şi 
apune  în  mijlocul  norilor,'unde  aci  e  senili;'  aci  e  cea- 
ţă, unde  aci  e  bucurie,  aci  e  întristare  şi  unde  împo- 
triva acestora  mai  au  şi  lupii  partea  lor,  cum  a  spus 
oarecare  dintre  sfinţi  ?  Iar  Dumnezeu  să  şprijineâscă 
temelia  vieţuirii  voastre  în  neclintirea  cea  adevărată  şi 
învăţătura,  pea.sfîntă.  Căruia  se  cuvine  slava,  stăpînirea 
şi  mărirea,  acum  şi  în  vecii  nesfârşiţi  ai  veacurilor. 
Amin.  T 

Troparul  Siîntului,  glas  III 

Dumnezeiască  jertfă  te-ai  făcut,  fericite.  Căci  ca  un  alt  mare  Isaac  în 
Siria  ai. strălucit,  de  Dumnezeu  insuflate,  şi  ca  al  liniştii  îndemnător,  de 
Dumnezeu  înţelepţite,  prin  rînduiala  dumnezeiască  ai  preoţit  în  Ninive, 
fericite.  Părinte  sfinte,  Isaac  cuvioase,  pe  Hristos  Dumnezeu  roagă-L  să  ne 
dăruiască  nouă,  celor  ce  te  dorim  pe  tine,  mare  milă. 

Condac,  glas  VIII 

P  o  d  o  b  i  e  :  Apărătoarei  Doamne... 

Luceafăr  te-ai  arătat  prealuminos,  cu  începătoria  de  sfinţenie  luminînd 
şi  pe  cei  din  întunericul  patimilor  strălucindu-i,  ca  un  povăţuitor  prea 


din  urmă  a  epistolei  e  o  respingere  a  unei  desăvîrşiri  ce  s-ar  putea  obţine  în  cadrul 
lumii  acesteia,  deci  şi  a  mîlenarismului.  ; 

77  Probabil,  e  vorba  de  dracii  care  pot  ispiti  şi  necăji  în  lumea  aceasta.  .  . 

78  Ai  lumii  care  se  află  între  oameni  şi  Dumnezeu. 


luminat  al  liniştii.  Ci  ca  cela  ce  ai  luat  darul  Duhului,  celor  ce  cer  dă-le  ier- 
tare greşelilor,  ca  să  strigăm  :  Bucură-te,  părinte  Isaac  ! 

Altul  asemenea 

Pe  marele  sfătuitor  al  liniştii  cei  după  lege  şi  al  vederii  cei  nerătăcite 
luminat  ajutător,  pe  al  Ninivei  înţeleptul  şi  îndumnezeitul  ierarh,  şi 
frumuseţea  Siriei  şi  odrasla  ei,  şi  vasul  cel  curat  al  dumnezeiescului  Duh  să- 
1  lăudăm,  pe  Isaac  prea  vestitorul  şi  slăvitul. 

Icos 

Ca  un  înger,  părinte,  petrecînd  în  viaţă,  slăveai  pe  Acela  ce  singur  este 
mai  înainte  de  toate,  şi  de  la  Dînsul  mintea  lumînîn'du-ti,  purtător  de  lumină 
te-ai  arătat  celor  ce  se  sîrguiesc  către  Dînsul,  şi  cu  smerite  cîntări  cîntare  îţi 
strigăm  aşa  : 

Bucură-te,  prin  care  se  trece  cu  vederea  lumea  ;  Bucură-te,  prin  care  se 
dezrădăcinează  patimile  ;  Bucură-te,  al  monahilor  prea  mare  mîngîiere 
Bucură-te,  al  celor  căzuţi  blîndă  ridicare  din  nou  ,■  Bucură-te,  cela  ce  cărţi 
ai  scris  care  covîrşesc  pe  multe  ; 

Bucură-te,  că  ai  îmbogăţit  sufletele  sihastrilor  ,*Bucură-te,  că  ai  zburat 

la  înălţimea  vederii; 

Bucură-te,  că  saturi  setea  minţii; 

Bucură-te,  păstor  între  păstori,  de  Dumnezeu  alesule; 

Bucură-te,  sfeşnice  al  chipului  lui  Hristos  ; 

Bucură-te,  prin  care  sărăcia  se  cinsteşte  ; 

Bucură-te  Isaac  dumnezeiescule,  stîlpul  bunătăţilor  ,• 

Bucură-te  siriene,  de  trei  ori  fericite  ! 


RUGĂCIUNEA  CĂTRE  DOMNUL  NOSTRU  IISUS 
HRISTOS  A  SFÎNTULUI  ISAAC  ŞIRUL 

Doamne  Iisuse  Hristoase,  Dumnezeul  nostru,  care  ai  plîns  pentru 
Lazăr  şi  lacrimi  de  întristare  şi  milostivire  ai  vărsat  pentru  dînsul, 
primeşte  lacrimile  mele.  Cu  patimile  Tale  vindecă  patimile  mele.  Cu 
rănile  Tale,  tămăduieşte  rănile  mele.  Cu  sîngele  Tău,  curăţeşte  sîngele 
meu  şi  amestecă  în  trupul  meu  mireasma  trupului  Tău  cel  de  viaţă 
făcător.  Fierea  cu  care  vrăjmaşii  Te-au  adăpat  să  îndulcească 
amărăciunea  cu  care  protivnicul  m-a  adăpat.  Trupul  Tău  întins  pe 
cruce  să  întindă  către  Tine  mintea  mea  cea  trasă  în  jos  de  draci. 


Capul  Tău  pe  care  l-ai  aplecat  pe  cruce  să  înalţe  capul  meu  pălmuit  de 
protiv-nici.  Prea  sfintele  Tale  mîini  pironite  de  necredincioşi  pe  cruce 
să  mă  tragă  spre  Tine  din  prăpastia  pierzării,  precum  a  făgăduit  prea 
sfîntă  gura  Ta.  Faţa  Ta  cea  batjocorită  cu  pălmuiri  şi  scuipări  să 
umple  de  strălucire  faţa  mea  cea  întinată  în  fărădelegi.  Sufletul  Tău, 
pe  care  l-ai  dat  Tatălui  cînd  erai  pe  cruce,  să  mă  povăţuiască  spre 
Tine,  prin  harul  Tău.  Nu  am  inimă  plină  de  durere  ea  să  Te  caut,  nu 
am  pocăinţă,  nici  umilinţă,  care  întorc  pe  fii  la  moştenirea  lor.  Nu  am 
lacrimi  mîngîietoare,  Stăpîne.  S-a  întunecat  mintea  mea  cu  cele 
lumeşti  şi  nu  poate  să  caute  spre  Tine  cu  durere.  S-a  răcit  inima  mea 
de  atîtea  ispite  şi  nu  poate  să  se  înfierbinte  cu  lacrimile  dragostei  mele 
pentru  Tine.  Ci  Tu,  Doamne  Iisuse  Hristoase,  Dumnezeule,  Vistierul 
bunătăţilor,  dăruieşte-mi  pocăinţă  nesfîrşită  şi  inimă  plină  de  durere, 
ca  să  pornesc  cu  tot  sufletul  în  căutarea  Ta.  Căci  fără  de  Tine  mă  voi 
înstrăina  de  tot  binele.  Dă-mi  aşadar,  Bunule,  harul  Tău. 

Tatăl,  Care  Te-a  născut  din  sînurile  Sale,  fără  de  ani  şi  mai 
înainte  de  veci,  să  înnoiască  în  mine  chipul  icoanei  Tale.  Te-am 
părăsit,  să  nu  mă  părăseşti;  am  ieşit  de  la  Tine,  ieşi  în  căutarea 
mea.  Du-mă  la  păşunea  Ta.  Numă-ră-mă  între  oile  Tale  cele 
alese,  hrăneşte-mă  împreună  cu  ele  cu  verdeaţa  dumnezeieştilor 
Tale  taine.  Căci  inima  lor  curată  este  sălaşul  Tău  şi  se  vede  într- 
însa  strălucirea  descoperirilor  Tale.  Strălucirea  Ta  este 
mîngîierea  şi  odihna  celor  ce  s-au  ostenit  pentru  Tine,  în 
necazuri  şi  în  toate  felurile  de  chinuri.  Acestei  străluciri  mă 
învredniceşte  şi  pe  mine  nevrednicul,  cu  harul  şi  cu  iubirea  de 
oameni  a  Mîntuitorului  nostru,  Iisus  Hristos,  în  vecii  vecilor. 
Amin. 

